
STRAIPSNIAI 


UŽMIRŠTAS POETA LIETUVIS 
KUN. ANUPRAS JASEVIČĖ 


Abejojame, beg gavo mylėtojai lietuviškos literatūros girdėti, 
jog skaitliuje pirmųjų darbininkų ant literariškos mūsų dirvos 
buvo ir virš paminėtasis kunigas Jasevičė. Mes apie tą pavardę 
tikrai pirmą syki tegirdžiame, o tuo tarpu kokia tai maloni ypa- 
ta, koks jos prisirišimas prie Lietuvos tėvynės ir jos kalbos! Vie- 
noje vietoje savo „Raštų iš Spasko“, kuriuos pradedame štai že- 
miaus spausdinti!, jisai rašo į širdingą savo prietelių ir geradėją 
kun. kanauninką Samuelių Paškevičę?. „Nors pas mane rašai len- 
kiškai, aš vienok savo žemaitiško nepametu. Dovanok, gal ir 
netinka, bet ką daryti? Prilipau prie jo taip, jog ir norėdamas 
nugis neatsitrauksi... Rašydamas žemaitiškai, nusiduoda man, 
persikeliu į jūsų pasaulę ir nors per tą valandą išsirodo, jog su 
jumis gyvenu, jūsų oru kvėpuoju“ (1876 m. spalių 7 d.). Pabaigę 
tuos „Raštus iš Spasko,“ į kurius, kaip rožės į vainiką, yra įpi- 
namos įvairių įvairiausios poezijos, spausdinsime platų jo vei- 
kalą „Išgynimas ir sugrįžimas“?. Jie daug šviesos spindulių iš- 
bers ant paties rašėjo, daugiaus neg mes galime padaryti. Pagal 
mūsų surinktų žinių, kun. Anupras buvo Ariogalos klebonu. 
J.M. vyskupas M. Valančiauskis savo „Užrašuose,“ kurius taipo- 
gi štai pradedame spaudinti“, išrokuodamas „Kunigus Žemaičių 


vyskupijos, nukarotus iš priežasties maišto 1862 m.,“ apie kun. 
Anuprą sako: „A.J., Eirogalos klebonas, į maištą nesikišė, ale 
atėję maištininkai privertė perskaityti lenkų manifestą. Užtat 
buvo Birske, Ufos gub.“ Kame jis buvo, pamatysite iš pirmojo 
rašto iš Spasko. Birskas ten nėr paminavotas. Gimęs jisai Paliepių 
sodoje, Betygalos parakvijoje“, kame ir nujau jo giminės tebe- 
gyvenanti. Kun. Anupro brolis Tadeušas, raštuose minavojamas, 
buvo gaspadoriumi klebonijoje, o po ištrėmimo prabaščiaus per- 
sidangino į savo namus Ariogaloje, kame ir amžių pabaigė. Kun. 
Anupras dideliai sutiko ir mylėjos su kun. Zastarskiu“, Josvainių, 
o paskui Pernaravos klebonu; su juomi plačią korespondenciją 
vedė. Kun. Zastarskiui mirus, tokią pat korespondenciją turėjo 
su kun. kan. Samuelium Paškeviče (ta tatai yra dabar spaudina- 
moji) ir su stipru ūkininku iš Pakarklių, Butkiškės par., Laurynu 
Barauskiu, kurs buvo kun. A. ar giminaitis, ar draugas: abudu 
buvo gimę toje pačioje sodoje. Pažįstami liudija, jog gavę skaityti 
daugybę gražių lietuviškų kun. Anupro eilių. Mirus kun. Anup- 
rui 1884 m. 3 d. vasario mėn., kun. Paškevičė rūpestingai gelbėjo 
nuo pražuvimo nabašninko raštus; ką galėjo ir nuo L. Barauskio 
išgavo, bet kas atsitiko su taisiais, kur dingo, nėra žinios. 

Tame pat paminavotam rašte kun. A. skundžias ant kun. No- 
vickio"?, Vilkijos klebono, kurį kun. Zastarskis mirdamas paliko į 
savo vietą globėju kunigo Anupro ir jo reikalų; jis, „bijodamas 
Siberijos kvapo, galėjo raštus, nuo nabašninko priimtus, arba 
sunaikinti, arba taip užkavoti, jog niekam nerodo ir dengias 
pražudymu, idant tuom užtrinti žymę, jog mane pažįsta arba 
kokį susinešimą su manim turi; kitaip negalima, kad popieriai, 
priimti į namus, galėtų patys per save pražūti.“ Kun. Novickis 
tebegyvena, bet tie minavojamieji popieriai pražudyti, rodos, 
jam saužinės negriaužia. O gailu jų. Tegu sau jie būtų tokios pat 
vertybės, kaip ir šie spaudinamieji, ir tai reiktų prieš juos nu- 
lenkti galvą, kaipo prieš vaisių tėvynės meilės, tikros, neveid- 
mainingos, švelnios, kaip pati ištremtojo širdis; prieš mylėjimą 
tėvynės ne iš mados, kaip dabar tankiai atsitinka, nes tada „ma- 
dos“, arba „manijos“, dar nebuvo. Kunigas Anupras, kaip mo- 
kėjo, taip tyryliavo lietuviškai, klausydamas vien tik savo širdies, 


kuri turėjo būti grynai lietuviška, jei ir laikuose lenkiško pa- 
trakimo nepavirto į lenkišką, kaip matome ir dabar senesniuo- 
siuose jo drauguose. 


KAIP VADINOS VYSK. MOTIEJUS? 


Visoje pasaulėj garsus ir garbinamas Lietuvos raštininkas 
vyskupas Motiejus, kaipo tikrai žemaitiškos kilmės, negalėjo 
turėti pavardės su lenkiška galūne -ewski. Daugumas stengės 
atstatyti senovišką pavardės skambėjimą; kadangi tą darė sau- 
valingai, neturėdami ko atsiremti, tai bandymai nepavyko. Že- 
miaus paduodame sulyginimą išrašų iš dviejų metrikinių knin- 
gų. Bet pirma reikia tarti žodį apskritai apie metrikines kningas. 
Maskolijoje metrikas užrašo pati parapijų dvasiškija į tam tikras 
kningas: gimusiųjų, mirusiųjų ir vedusiųjų, kurias numeruotas 
ir šniūru pervertas prisiunčia Konsistorijai. Tai yra pamatinės 
kningos. Šitas kningas reikia perrašyti du sykiu: vieną kopiją 
reikia pristatyti Dvasiškai vyskupijos konsistorijai, antrą — svie- 
tiškam rundui, o pamatinė pasilieka gimtinėje vietoje. Todėl 
labai yra sunku sugadinti metrikinius užrašus: reikia tik paly- 
ginti nors dvi kningi, ir pasirodys teisybė. Tą kelią ir mes išsi- 
rinkome: pasirūpinome įgyti išrašą iš kningos, laikomos prie 
Kalnalio bažnyčios Telšių pavieto, gimtinėje tatai vyskupo Mo- 
tiejaus vietoje, ir palyginome ją su kninga, Kauno konsistorijoje 
esančia. Štai kaip užrašyta: 


Kalnalio baž. kningoje Konsistorijos kningoje 
Lotyniškai 

Anno 1801. Die 17 Februarij Anno 1801 Die 17 Februarij 
Ego Josephus Skalski Altar. Kael. Ego Josephus Skalski Altarista Kat- 
Baptisavi infantem Nomine Ma- nelensis Baptisavi infantem No- 
thiam Casimirum heri natum ex mine Mathiam heri natum ex Legi- 
Legitimis Conjugibus Patr. GD. timis Conjugibus Patre Michaele 
Michaele Wotonczewski Matr. GD. Walgcius Matre Anna Stonkowna 


Anna Stankiewiczowna de Villa 
Nastrany  Parochiae  Salanten. 
Patrini fuere Rochus Budrys et Jo- 
hanna Zwinklewiczowna ambo de 
Nastrany Parochiae Salantensis. 


de Villa Nastrany Parochiae Sa- 
lantensis Patrini fuere Rochus 
Budrys et Johanna Zwinkle- 
wiczowa ambo de eadem Villa 
Nastrany Parochiae Salantensis. 


Lietuviškai 


1801 metuose vasario 17 dieną 
aš, Juozapas Skalskis, Kalnalio al- 
tarista, pakrikštijau kūdikį, var- 
du Motiejus Kazimieras, vakar gi- 
musį iš tikrų tėvų: bajoro Mykulo 
Valančiauskio ir motinos bajorės 
Onos Stankevičalės iš Nastrėnų 
sodos, Salantų parakvijos. Krikšto 
tėvais buvo Rokas Budrys ir Joana 
Žvinklevičalė, abudu iš Nastrėnų, 
Salantų parakvijos. 


1801 metuose vasario 17 dieną 
aš, Juozapas Skalskis, Kalnalio al- 
tarista, pakrikštijau kūdikį, vardu 
Motiejus, vakar gimusį iš tikrų 
tėvų Mykulo Valonciaus ir mo- 
tinos Onos Stonkalės iš Nastrėnų 
sodos Salantų parakvijos. Krikšto 
tėvais buvo Rokas Budrys ir Joana 
Žvinklevičienė, abudu iš tos pa- 
čios Nastrėnų sodos, Salantų pa- 
rakvijos. 


Sulyginus tiedvi kopiji, gal matyti, jog Kauno kningoje, prie 


kurios nebuvo galima prieiti, kitaip užrašyta neg Kalnalio knin- 
goje, kurią by rėdytojas bažnyčios gal sudraikyti. Kauno knin- 
goje nėra nei antrojo vardo Kazimieras, nei prieš tėvų vardus 
bajorystės ženklo G. D., tai yra: Generosus Dominus - bajoras, kil- 
mingas ponas, ir tėvų pavardės baigias ne lenkiškai -ewski, -ewicz: 
Woltonczewski, Stankiewicz, bet žemaitiškai: -ius, -us: Valancius, 
Stonkus. Prisižiūrėjus Kalnalio kningai, lengva išvysti gadinimą: 
Wotonczewski parašyta dvejopai, pusė žodžio Walac retesnėmis 
literomis, o pusė -zewski - tankesnėmis, kitokia ranka ir kitokiu 
atramentų; kitokiu gi atramentu pridėtos ir literos G. D*. 
Dabar, rodos, nebegal beabejoti, jog vyskupas Motiejus 
vadinos ne Valančiauskis,bet Valancius;taip 


* Valig anų laikų supratimo lietuvis negalėjo į mokslus eiti, o dar labiau 
aukšta asaba tapti. Toksai jei nebuvo lenkas, tai bent nuduoti lenką turėjo. Ir 
ta metrika, matyt, „uszlachcona“! vėlesniame laike. 


mes visados ir vadinsime, kaip Davidavičę, Drozdowskį vadi- 
name tikromis pavardėmis: kun. Dovydaitis, kun. Strazdas (ne - 
Strazdelis)2. 

Dar gali kilti klausimas, bene Valančius buvo, beg nepaga- 
dino č iš lotyniško ištardamas ansai kunigas Skalskis?3 Gali būti: 
tas dalykas dar reikalauja ištyrimo. Vienok du dalyku paremia 
teisingumą užrašyto skambėjimo -cius: 1) kun. Skalskiui tarsnis 
č negalėjo būti bjaurus, nes čia pat kituose žodžiuose vartoja; 
2) žemaičiai tarsnio č neapkenčia, perkeičia į ł arba c. Telšiš- 
kiuose todėl daug yra pavardžių su galūne -cius, kaip va: Macius, 
Gricius. Nors, tiesą pasakius, gret su tomis pavardėmis stovi ir 
pavardės su tarsniu č: Taučius (Mosėdžio par.). Žemaičiuose 
Valancių ar Valančių nesame girdėję, gal tos pavardės visiškai 
išnyko, bet aukštaičiuose tebėra. Iš Smilgių parak., Panevėžio 
pav., yra ir šiandien kunigas Wolanczewski“, buv. Kauno semi- 
narijos profesorius, kuris paprastai vadinas: Valančis, Valančio 
etc. Dėl to aukštaičiams juoba patinka Valančius, ne Valancius. 
Ant galų galo nėr ko labai ginčyties už kietą ar minkštą ištarimą 
vieno tarsnio: c ar č - tas dalyko neatmaino. Gerai bus rašius 
Valancius, gerai ir - Valančius. 


VYSKUPO VALANČIAUS JUBILIEJAI 


Nr. 10 „T. 5.“ priminėme! skaitantiems lietuviams, jog ne- 
užilgo sukaks 100 metų nuo užgimimo ant svieto raštininko, visų 
garsiausio ir visų įtekmingiausio, padėjusio kartu su S. Dau- 
kantu tvirtą pamatą mūsų literatūrai grynos kalbos. Aukščiaus 
užrašyta metrika reiškia, jog 100 metines sukaktuves 
gausime švesti 1901 metuose vasario 16 dieną. 

Užsimanę pažymėti šias sukaktuves išspaudinimų medžia- 
gos vyskupo Valančiaus biografijai, įprašome dar sykį visus, 
kokias nors žinias turinčius, idant teiktųs mums prisiųsti. Jau 
šiek tiek turime: truputį privatiškos, truputį oficiališkos kores- 
pondencijos, šiek tiek pasakų, iš gyvų lūpų girdėtų, ypač gi Jo 


paties ranka surašytos, įvairių įvairiausius dalykus, kuriuose 
patsai ėmė dalyvumą. Dvi kningi: „Namų užrašai“ ir „Margu- 
mynai” turi arti 200 88, kurie pakarčiui pasirodys „Tėvynės Sar- 
ge“ ir „Žinyčioje“2 ir bus tikriausiu pamatu atspėjimui ypatos 
šito mūsų didvyrio ir karžygio už apšvietą. Nieko pasaulėje taip 
labai neapkentė ir neniekino kaip girtuoklio ir tamsuolio. 

Apart to, renkame aukas perspaudinimui, kiek galės, visų 
vyskupo Valančiaus veikalų. i 

Šimet gi suveina dar du atminimu: pusamžinės sukaktuvės 
nuo pakėlimo a.a. kun. Motiejaus į Žemaičių vyskupus (įsišventė 
24 d. vasario mèn. 1850 m.) ir čvertamžinės sukaktuvės nuo jo 
smerčio 17 d. geg. mėn. 1875 m. Kol atsiras platesnis aprašymas 
gyvenimo garbingo to vyskupo, sekančiame Nr. „T. S.“ papa- 
sakosime Jo paties žodžiais, todėl tikriausiais, išimtais iš paties 
Jo užrašų, apie pirmuosius žingsnius jo vyskupiško darbavimosi 
dėl naudos dvasiškų savo avelių. O Nr. 2 „Žinyčios“ išspaudin- 
sime kalbą inspektoriaus Žemaičių seminarijos kun. Antano 
Baranauskio, šiandien Seinų vyskupo, padedant 20 d. geg. mėn. 
kūną a. a. vysk. Motiejaus ant katafalko, kur trumpai išrokuoja 
nabašninko nuopelnus“. 


PARAŠĖ KUN. MOTIEJUS VALANČIUS, 
ŽEMAIČIŲ VYSKUPAS 


Nesyki jau džiaugėmės skaitytojams, suvokę tarp a.a. vys- 
kupo Valančiaus palaikų daugelį dalykų, surašytų ne spaudi- 
nimui, bet dėl savo žinios. Lengvai valdydamas plunksną, na- 
bašnikas vyskupas neapleidė neužrašęs, galime pasakyti, nei 
vieno įstabesnio atsitikimo. Užvardydamas sąsiuvus tai „Wia- 
domošci Rozmaite“ (Visokios žinios), tai „Pamietnik Domowy“ 
(Namų užrašai), užrašinėjo paeiliui visa, kas jam rūpėjo, ką per- 
gyveno, ko liudytoju buvo, be jokio sąryšio, pagaliaus be jokio 
tikslo, ot, pasakysime, iš gryno pripratimo savo mislį išreikšti 
ant popieriaus. Šitokie raštai gal neturi didžios literatiškos ver- 


tybės, užtat turi begalinę istorišką svarumą; pasakysime, nė 
kokie paminklai negali iš to atžvilgio susidėti su tokiais užrašais, 
nes rašėjai, nemislydami pasivaidinti jais skaitytojų akyvaizdoje, 
nestengės gudriais savo galvojimais aptamsinti nusidavimus, 
nudažyti juos varsa ypatiškų pažiūrų ir taip paliko tikriausius 
istoriškus dokumentus, kurius padėjus į pamatą, gali sau galvoti 
ir pasekmių ieškoti be baimės paklydimo. Metraščiai (Lietopisi), 
Raptularz'ai, Pamiętniki, Inventoriai, Ūkiškieji užrašai, Užrašai 
virėjų pagaliaus turi daug didesnę istorišką svarbą neg ilgos, bet 
kreivos, be ištikimo atsirėmimo svajonės tūlų gudragalvių. Prie 
tokių priskaitome ir minavojamuosius užrašus vyskupo Valan- 
čiaus. Praminame visus juos vienu vardu - „Margumynai“,nors 
pas autorių kitaip būtų pavadinti, nes tas žodis gražiai išreiškia 
tą, kas kitose kalbose vadinas „Silva Rerum“, „Wiadomości Roz- 
maite“, „Miscellanea“? ir t.t. Neminavosime nei sąsiuvo, iš kurio 
bus tam sykiui paimta, nes ir patsai autorius, matyt, prie to nerišė 
nė jokio svarbumo, užrašinėdamas ten, kur pakliuvo, tai iš pra- 
džios, tai iš galo viršais apdėtų sąsiuvų. Iš jų aiškiai išsiskiria tik 
vienas sąsiuvas, vadinamas „Wiadomość o Czynnošciach Pas- 
terskich Biskupa Macieja Wotonczewskiego“?, kur be pertrūkio 
užrašinėjo diena iš dienos, kame ir kiek dirmavojo, ką konsek- 
ravojo ir t.t. Tą priseis išduoti su savo vardu. Bet ir to sąsiuvo 
nepasigailėjo pristigęs popieriaus, iš antros pusės užrašydamas 
„atskaitą mūrinių ir medinių bažnyčių, pastatytų laike jo vys- 
kupavimo“, ir žemiaus čia talpinamą „Literatišką žinią“. 
Autorių, kaip pasakėme aname numeryje“, vadinsime ne 
„Wotonczewskis“, kaip patsai iš lenkiško vadindavos, nes tokia 
buvo mada, bet taip, kaip jis iš tikro vadinos, ką reiškia aname 
nr. apskelbta metrika, t.y. - „Valancius“, arba „Valančius“, o jo 
motiną — „Stonkalė“, o ne „Stankevičalė“. Mums beabejojant, 
kuri pavardės galūnė -cius ar -czius yra teisingoji, štai gauname 
žinias, jog Valančius bus teisingiaus rašyti Valancius. Tarėmės, 
vyskupo vienvardžiai esą išnykę, tuo tarpu pasirodo visiškai 
priešingai. Valančių pilna Žemaitija, ypač Telšių pavietas. Toje 
pačioje Salantų parakvijoje vyskupo kaimynai tebesivadina Va- 
lančiais, nors vyskupo giminės niekas nei apsirikęs nevadina 


kitaip kaip Valančiauskiai. Prie tos pavardės žemaičiai taip 
priprato, jog tūli mus pertaria: jei imsite vadinti Valančiumi, 
tai nei artimiejie jo kaimynai neatspės, jog apie Valančiauskį 
kalbate. Tas tiesa; per ilgai ir tankiai buvo ta pavardė mina- 
vojama, galėjo prie to skambėjimo prigusti; ale prigudimas dar 
neatmaino tikro dalykų padėjimo. Tegu sau vadina Valan- 
čiauskiu tie, kurių kelvedžiu yra prigudimas, rutina; kadangi 
mūsų kelrodžiu yra protas, nuosakumas, mes vadinsime taip, 
kaip išpuola - Valančiumi, atmindami, jog tik lenkų tuštybė ir 
begalinis žeminimas „chlopų“ privertė lietuvius sugadinti savo 
pavardes. „Valančius“ nei galėjo būti, nei bus mažesnis už „Wo- 
Ionczewskį“. Kiti sako: rutina stipresnė už nuosakumą, nepa- 
vyks atitaisyti. Netiesa! Pavyks, kaip pavyko autoriui „Pulkim 
ant kelių“ sugrąžinti tikrąją pavardę - Strazdas (nė kokiu būdu 
ne - Strazdelis, pravardžiuojamas nuo jo dainos to vardo), 
nors lenkiškuose dokumentuose stovi - Drozdowskis, o ir pat- 
saijis pasirašydavo dėl didesnės fanaberijos keimarinę pravardę: 
Drozdowski-Jezierzas. (Cfr.* „Kant na pochwalę miasta Ry- 
gi“, Vilniuje, 1824 m.y. 


ŠIMTMETINĖS SUKAKTUVĖS ŽEMAIČIŲ 
VYSKUPO MOTIEJAUS III VALANČIAUS. 
1801-1901 


16 dieną šiojo vasario mėnesio Žemaičių vyskupija dievo- 
baimingai, kaip tikri žemaičiai, šventė šimtmetines sukaktuves 
nuo užgimimo amžinos atminties verto, save ir savo žmones 
pragarsinusio, dorybės ir šviesos į žmones nešėjo, savo vyskupo 
Motiejaus III Valančiaus. Ateis toks laikas, kad lietuviai iš pas- 
kutinio sumes iš sunkios savo procės kaštą pastatymui iškil- 
mingo marmurinio paminklo tam savo žiburiui, savo piemeniui, 
savo užtarytojui, savo užjautėjui, kaip lenkai pastatė Adomui 
Mickui (Mickevičiui)', užjaučiusiam milijonus žmonių. Bet da- 
bar savo širdyse tegalime Jo atminimą nešioti ir karštomis mal- 


domis už jo atilsį Šviesybės Karalystėje jam prigulinčią duoklę 
mokėti. 

Sukaktuvinę dieną vyskupijai priminė dabartinis jos vys- 
kupas Jo Mylista Mečislovas I - Leonardas Paliulionis? trumpu 
lotynišku raštu į Žemaičių vyskupijos džiakonus. Lietuviškai 
tasai raštas šiaip maždaug skamba. 

„N° 384. Garbingam Džiakonui NN. 

16 dieną vasario mėnesio šiųjų metų sukanka šimtmetinis 
laikas nuo gimtosios dienos Mūsų Pirmtakūno a.a. Motiejaus 
Kazimiero Wotonczewskio. Nors vyskupas Motiejus jau prieš 
26 metus pasimirė, tačiaus malonus atminimas Jo vardo ir darbų, 
kaipo padariusio Bažnyčiai ir žmonėms, kitados Jam pavestiems, 
skaisčiausius ir geriausius nuopelnus, rodos, dar šviežias tebėra 
kaip tarp dvasiškųjų, taip ir tarp žmonių. 

Todėl tikrai pritinka ir verta, idant, mirusiojo vyskupo at- 
mintį malonia širdimi minavodami, šv. Mišias ir egzekvijines 
maldas už Jo dūšią iš gilumo širdies pas Dievą siųstume. Ta- 
riamės tą puikų ir išganingą garbės paminklą Nabašninkui už 
vis maloningiausiu būsiant. 

Šituo todėl Mūsų raštu įsakome tau ir per tave kitiems tavo 
dekanato kunigams, idant parapijinėse bažnyčiose, visiems ku- 
nigams susirinkus, 16 d. vasario paprastos egzekvijinės maldos, 
bent vienas noktiurnas su liaudėmis, su gedingomis Mišiomis, 
būtų įsteigtos, davus tame tarpe žinią parapijonims, idant, ku- 
riam teks laiko, toje šv. Permaldavimo Aukoje dalyvumą galėtų 
imti. 

Duota Kaune 1901 m. 1 d. vasario mėnesio. 

t Mečislovas Vyskupas“ 


Nuo džiakonų šį parėdymą apturėję, bažnyčių rėdytojai jau 
nedėlioje prieš 16 dieną iš sakyklų priminė žmonėms šią pa- 
minklinę dieną, trumpai paminėdami a.a. vyskupo Motiejaus 
nuopelnus valdytiemsiems kitados žemaičiams. 16 dieną į pritin- 
kančiai parėdytas bažnyčias susirinko pusėtinai žmonių, ne tik 
moterų, kurios, kaip žinome, greiteshešVraibažnvčia ant tk 
mių, bet daugumas ir vyrų. Bažnypios, ainos dy 


ilgumas prigulėjo jau nuo geros širdies kunigų: kitur aukštas ka- 
tafalkas blizgėjo šimtu žiburių, negęstančių per visas pakarčiui 
kiek tik buvo kunigų laikomas už Nabašninką Mišias, per ištisas 
egzekvijas ir per pamokslą apie a.a. vyskupo Motiejaus III dar- 
bus kaipo kunigo, mokytojo, vyskupo, raštininko ir šiaip jau pa- 
veikslingo žemaičio apšviestūno, kurs, aukštą mokslą įgijęs, savo 
tautos neužsigynė, savo kilmės neslėpė, savo tikybos nepametė; 
kitur išpildė tik tą, ką „načalstvo““ įsakė, dalelę egzekvijų ir miše- 
les atgiedojo, nes sunku gi veltui ką nors daugiaus pridėti; kitur, 
ypač tarp lenkomanų (buvo ir tokių!), atminant žemaitišką Jo 
kilmę ir dūšią, prie „kazionnų“* maldų prisidėjo nemažai papei- 
kimo Nabašninko už Jo „vienpusystę“! Tačiaus, apskritai imant, 
16 diena vasario suvirpino lietuvių širdis po visą vyskupiją. 

Aratminė tą dieną, seniai jau mūsų laikraštyje nurodytą, kitų 
kraštų lietuviai, to dar nežinome. Jei neatminė, užsipelnė dide- 
liausią gėdą. Svetimuose raštuose tik „Rzymsko-Katolickiego 
Towarzystwa Dobroczynności Kalendarz na rok 1901“ teaprašė 
(kun. A. Dambrauskis)* bene visų teisingiausiai gyvenimą ir 
nuopelnus a.a. vyskupo Motiejaus (58-65 p.). Minėtina yra už- 
baiga tos biografijos. Rašėjas, išrokavęs 25 knygeles, vyskupo 
Motiejaus parašytas, sako: 

„Nors iš to sanrašo visiems aišku, jog a.a. vyskupo Motiejaus 
raštai buvo ko nekalčiausio turinio, nes mažne neperžengė ribų 
tikybiškai asketiškosios raštenybės, tačiaus rados žmonės, ku- 
riems nepatiko tos rūšies darbštaus vyskupo darbas, ypač kad 
rašė išmintingai prasčiokams, be to — lietuviškai, kuri tai kalba 
jau tuomet turėjo tą nelaimę, jog Kuriems ne kuriems šviesos 
opinijos darytojams nepatiko. Todėl ant a.a. vyskupo Motiejaus 
pradėjo iš pradžios tyliai rūgoti, paskui apšaukė „chtopomanu“ 
(žodis „litvomanas“ tuomet dar nebuvo įgijęs obyvatelystės tie- 
sų), ant galo apskundė Šventajam Tėvui Pijui IX”. Užtat a. a. 
vyskupas Motiejus iš Rymo apturėjo net du pertarimu ir turėjo 
teisintis. Prieš Apaštališką Sostą lengviai išsiteisino ir kaipo 
krikščionis dovanojo savo skundikams, nes tie iš tiesų nežinojo, 
ką darą. Kadgi duotų Dievas, idant pavedūs nesusipratimai ant 
galų galo pasibaigtų ir ateitėje nėkuomet jau nebeatsikartotų!“ 

Mes, nors sukaktuves praleidėme ko padoriausiai ir savo 
raštininko ir piemenio vardą į širdį įsidėjome ko giliausiai, vie- 
nok atskiros biografijos dėl tos priežasties nedirbame, teisingai 
manydami, jog trumpos biografijos vietą sočiai užstoja garsina- 
moji medžiaga biografijai, o parašymui monografijos dar per ma- 
Žai teapgarsinta arba nors pažinta šaltenių. Gal užteks tam sykiui 
šių sekančiųjų dėl to atsitikimo parašytų eilelių ir prisisavinimo 
tos a.a. vysk. Motiejaus charakteristikos, kurią apskelbė irgi jau 
nabašninkas žinomas lietuviškas autorius, didis vysk. Motie- 
jaus garbintojas, vyskupijos rėdyme ir literatiškame darbe uolus 
draugininkas, Žemaičių Katedros pralotas ir Seminarijos rekto- 
rius Jeronimas Račkauskis (veiz. „Przegląd Katolicki“, 1875 m., 
Nr. 35 ir 36), kurs ten pat Nr. 12 aprašė šventimą 25 met. sukak- 
tuvių Motiejaus III vyskupavimo?. 


PAMINĖJIMUI AMŽ. AT. VYSKUPO 
MOTIEJAUS III VALANČIAUS 
(gim. 16 d. vasario 1801 m.) 


Šiandien užbaigę metų šimtą, 
Brangaus sulaukę jubiliejaus, 
Broliai, užtraukim giesmę rimtą 
Ant garbės Vyskupo Motiejaus. 


Kam ano vardas nemalonus? 
Kas jo knygelių nėra skaitęs? 
Jis šaukė, kėlė milijonus, 

Rodė, ką gali viens žemaitis. 
Darbščių artojų tikras sūnus, 
Peikdams tautiečių tinginystę, 
Raštų senovės skaitė „rūnas“ — 
Rašė Žemaičių Vyskupystę. 


Nors su didvyriais mokslu lygus, 
Šalin netraukės" nuo prastųjų; 
Jiems, dorų skaitymų pristigus, 
Davė Gyvenimus Šventųjų. 


Kaip geras tėvas jis žinojo, 

Kam duoti pieną, kam duonelę... 
Mažus mylėdams, dovanojo 

Jiems su vaizdais Vaikų knygelę. 
Taip dėl jaunų ir dėl karšinčių 
Vadovu buvo jis tikriausiu; 

Įgijo garbę tarp mokslinčių, 

O meilę — tarp nemokyčiausių. 


Budrus piemuo, avis pažino, 
Vilką išvydęs nedrebėjo; 
Dvasišką maistą joms gamino 
Ir jas apgynė, nes mylėjo. 


Apgynė jas ir išliuosavo 

Iš po vergijos pragarinės, 
Kad vienu rimtu žodžiu savo 
Visas sulaikė nuo degtinės. 


Triusėdams taip lig pat mirimo, 
Skaistų paveikslą mums paliko... 
Tebūn gi Šventas dėl jaunimo 
Grabas to didžio darbininko! 

A. J? 


APRAŠYMAS GYVATO ŽEMAIČIŲ VYSKUPO 
A.A. MOTIEJAUS VALANČIAUS 


Keliuose laikraščiuose, kaip antai: „Gazeta Warszawska“, 
„Tygodnik Illustrowany“, „Kłosy“, „Zorza“, „Wiek“, pagaliaus 
ir „Przeglad Katolicki“ (Nr. 24, 30)?, skaičiau aprašymus gy- 
venimo arba tik paminavojimus apie mirusį Žemaičių vyskupą 
kunigą Motiejų Valančiauski. Visi yra netikri ir nepakaktini, su 
daugeliu suklydimų skaitliuose ir gyvenimo atsitikimuose; taip 
negali pereiti mūsų ainiams. Kaipo Žemaičių vyskupijos ku- 
nigas, kaipo mokytinis kitados mokykloje ir seminarijoje ir kai- 

po arčiausiai pažįstąs a. a. vyskupą Motiejų, ėmiaus pataisyti 
klaidingus skaitlius ir visą jo karjerą ir viešam žinojimui paduoti 
nors silpnu aprašymu nabašninko vyskupo darbus. 

Siunčiu tada aprašymą gyvato a.a. vyskupo Valančiauskio. 
Jūsų laikraštis, paskirtas išimtingai bažnytiniams dalykams, tegu 
turi tikrą biografiją Žemaičių vyskupo, tegu bus ir kitiems laik- 
raščiams parodymu, kaip reikia atitaisyti žinias apie jį. Apra- 
šymo tikrybę užtvirtinu, nes sėmiau iš tikriausių šaltenių ir kaipo 
du kartu jo mokytinis galėjau regėti jo darbus. 

Kun. Jer. Račkauskis, Sem. Rekt. ir Žem. Kat. Pralotas 

P.S. Ir į tas, neva tikrąsias žinias kritiškai paveizdėjus, rados 
daugalis pataisytino; tai ir padarėme čia, sulygindami kun. Rač- 
kauskio žinias su paties vysk. Motiejaus užrašais. Užtikriname, 
jog tik „Tėvynės Sarge“ garsinamos žinios tėra tikros. Atentys 
biografai tą dalyką turi įsidėti. Red. 

17 diena gegužio mėn. š.m. skaudi buvo Žemaitijai, nes tą 
dieną laikinį savo gyvenimą užbaigė, 25 metus rėdęs, visuo- 
menės lenkiamas vyskupas Motiejus Kazimieras Valančiauskis, 
Žemaitijos sūnus. Ant svieto atėjo 16 d. vasario mėn. 1801 m. 
Telšių paviete, Salantų parapijoje, Nasrėnų Medsėdžiuose iš 
dievobaimingų gimdytojų Mykolo ir Onos iš Stonkų Valančių; 
apkrikštytas Salantų filijos bažnyčioje Kalnalyje. Nabašninkas 
negalėjo pasididžiuoti savo kilme, nes buvo iš žemiausios bend- 
rijos luomos, bet turėjo labai dievobaimingus tėvus, ypač motiną, 
moteriškę labai maldingą. Dorų namų pavyzdys padarė tvirtą 
įtekmę ant jauno proto ir ant tolesnio laiko padėjo pamatą tikro 
tikėjimo ir buvo kelrodžiu per visą amžių. Turėdamas 15 metų, 
t.y. 1816 metuose, pradėjo mokslus Kalvarijos mokykloje, buvu- 
sioje lygia su gimnazijomis, o rėdomoje Tėvų Dominikonų. Jaus- 
damas pašaukimą į dvasiškąją luomą, 1822 metuose įstojo į Var- 
nių seminariją ir kaipo prakilnus klierikas 1824 m. tapo atsiųstas 
toliaus mokytis į Didžiąją seminariją, buvusią prie Vilniaus uni- 
versiteto, kame klausė garsingiausiųjų profesorių ir labai pašoko 
moksluose, gaudamas užtat mokslo laipsnius: 1828 m. šv. Teolo- 
gijos kandidato, paskui 1836 m. - magistro, ant galo, būdamas 
Dvasiškosios Akademijos adjunktu, 1842 m. daktaro laipsnį. 


1828 m. įšvęstas į kunigus, dvasišką karjerą pradėjo ant mokslo 
dirvos pagal norą Vilniaus universiteto, po kurio valdžia buvo 
visos, išskiriant jezavitų, mokyklos buvusiose lietuviškosiose 
gubernijose ir Volyniuje; paskirtas buvo kapelionu į pavieto 
mokyklas Mozyriuje, Minsko gub., o 1829 m. tam tikros vyriau- 
sybės užtvirtintas. Po keleto metų sunkaus ir naudingo darbo 
Mozyriuje 1834 buvo perkeltas irgi mokytoju religijos, arba, kaip 
paprastai vadinas, kapelionu į garsią po jezavitų likusią Kražių 
gimnaziją, kame užsipelnė ko puikiausį paminklą, nes, darbuo- 
damos su garsiu direktorium Bernhofu!! ir su daugaliu kitų 
mokytojų, ypatingai prisidėjo prie užlaikymo mokyklos šlovės. 
Jau garsus Dievo Bažnyčioje vyras, 1840 tapo pašauktas visų 
pirma į Vilnių už adjunktą į Didžiąją seminariją ir neužilgo, 
perkėlus ją į Petropilę ir praminus Akademija, už adjunktą tosios 
dvasiškos Akademijos, kame darbščiai ir naudingai išgvaldinėjo 
pastorališką teologiją ir biblijinę archeologiją. Keletui metų pra- 
slinkus, kad šiurkštus šiaurės klimatas pradėjo sveikatai vodyti, 
1845 m. sugrįžo į gimtinį kraštą ir buvo paskirtas už rektorių 
Žemaičių seminarijos Varniuose. Po penkerių metų rektoravimo 
iš Dievo valios iškeltas tapo į aukščiausią visoje vyskupijoje 
šlovę, nes 1849 m. Porticyje prekonizuotas tapo į Žemaičių vys- 
kupus. 1850 m. 24 d. vasario mėn., dienoje savo patrono, Pet- 
ropilėje apturėjo vyskupišką šventimą, o 9 d. balandžio mėn. 
iškilmingai įžengė į Žemaičių Katedrą ir pradėjo valdyti vysku- 
piją. Mirė 17 d. geg. 1875 m. Taip tatai vyskupas Valančius turėjo 
amžiaus 74 metus ir du mėnesiu, kunigystės 47 metus, vysku- 
pystės 25 metus, du mėnesiu ir 21 dieną. 

Jo gyvenime prieš vyskupystę regime dvi puiki valandi, ku- 
riose įgijo sau šlovę ir padėjo didžius nuopelnus. Visų pirma 
kaipo kapelionas Kražių gimnazijos pasiliks ant visados pa- 
vyzdžiu visiems kapelionams. Rūpinos apie tikrą ir vienkart 
malonų aiškinimą mokslo ir apie paturėjimą tarp jaunūmenės 
nesuteptos dorybės; vaikus mylėjo kaip tikra motina; taisė jų 
ydas, lavino charakterių, dėl to įgijo negirdėtą populiariškumą; 
jauni protai visa širdimi prilipo prie jo. Kad klausė lekcijų, 
būriai berniukų turėjo apsiautę profesorišką jo katedrą, sėdėjo 


arba stovėjo, o jisai vieniems dalijo cukerkas, kitus glostė arba 
ant užklausimų atsakinėjo; vienu žodžiu, klesoje būdavo klege- 
sys, bet pradėjus išguldinėti tuojaus viskas nutildavo taip, kaip 
tai sakant, kad musė skristų, tai jos sparnų šlambėjimas gir- 
dėtųs, — taip noriai ir ramiai jaunūmenė klausės išguldinėjimų; 
tie patys vaikai tik ką rėksniai, davus ženklą, jog prasideda 
išguldinėjimas, su didžiausia atida ištempė ausis ant žodžių 
numylėto kunigo ir gobėjos ryti mokslą. Meilė vaikų ir apskritai 
jaunosios kartos buvo charakteriškas nabašninko širdies priva- 
lumas; užlaikė jį lig grabui: maloniausiai glaudė juos prie savęs, 
kad dirmavojo kaipo vyskupas; visados dalijo jiems paminklus, 
tankiausiai - baronkėles; tai darė visados - ir lankydamas vys- 
kupiją, ir gyvendamas Kaune. Mokykloje kiekvieną kūdikį 
vadino bajoru, o vėliaus turėjo papratimą kiekvieną vadinti 
„Ojcze“ arba „ojczenku“, ne ;ojezulku“!?, kaip vienas laikraštis 
parašė. 

Antra vieta, kame a. a. vyskupas Motiejus padėjo neužgin- 
čijamai didžius nuopelnus, buvo tai rektorystė vyskupijos 
seminarijoje, kur įstojo iš adjunktų dvasiškosios akademijos. 
Norint apsverti nuopelnus, toje vietoje padarytus, reikia sau 
priminti padėjimą seminarijos prieš jį. Žemaičių seminariją, su- 
lig sudėjimą Žemaičių vyskupo Lopatinsko su kunigų misijo- 
norių zokanu“, rėdė šio susirinkimo kunigai; vyskupas iš savo 
pusės paskirdavo iš kapitulos taip vadinamus seminarijos vi- 
zitatorius. Gera tai mislis lavinimą svietiškųjų kunigų pavesti 
klioštorių susirinkimams išduoda gausius išganingus vaisius; tai 
matome užrubežyje, ypač Francijoje. Zokaninkų susirinkimai 
turi regulą, savo apžadus, labiaus atsiduoda dievobaimingiems 
dūmojimams kaipo įrėdnės asketiškos, todėl lengviaus ir giliaus 
gali svietiškajai dvasiškijai įkvėpti meilę tvarkos, paklusnybės, 
grosos, dievobaimingumo ir asketikos, o šioji su tokiais turtais 
gali stipriaus paturėti žmonėse tikybą, tvirtą dievobaimingumą, 
įčiepyti meilę Dievo ir uoliaus vesti tobulinimos kelių. Bet rei- 
kia, kad susirinkimą gaivintų dvasia jo įsteigtojo, kad būtų pil- 
nas gyvybos, pasišventimo ir uolumo, nes kitaip arba maž teat- 
neš naudos, arba bus vodingas; tai parodo panaikinimai arba 


taisymai zokanų. Taip buvo ir su kunigų misijonorių susirinki- 
mu, vedančiu mokinimą Žemaičių dvasiškijos. Pradžioje galbūti 
ir sąžiniškai pildė priimtas ant savęs priedermes, tačiaus vėliaus, 
kaip viskas žmogiškas, pradėjo silpnėti, silpnai lavinti dvasišką 
jaunūmenę; kartais į Varnius atsiųsdavo iš Vilniaus Monte Sal- 
vatoris“ ne taip mokytus mokytojus; mokslai pradėjo pulti, gro- 
sa irti; paviršutinei formai tebesant, į seminariją, į jaunūmenės 
tarpą pradėjo skverbtis šaukiantys nusidėjimai, vyriausybė arba 
diegų daržas Žemaičių dvasiškijos pradėjo krypti. Pataisymui 
kas buvo pikto vyskupai griebės radikališkų pragumų, palikda- 
mi viršininką ir jo pagelbininką iš kunigų misijonorių susirin- 
kimo, kitus profesorius pristatė iš svietiškųjų kunigų ir taip 
pakėlė toje įrėdnėje tvarką ir mokslą. Svietiškoji dvasiškija, pa- 
skirta mokinimui sanbrolių, suprato savo pasiuntinystę ir kiek 
galėjo stengės išpildyti. Toje gadynėje, kad kunigas Valančius 
apėmė vedimą mokslų vyskupijos, jaunūmenės regensu (taip 
tuomet vadinos) buvo šviesus ir dievobaimingas kun. Mierz- 
winskis, o jo pagelbininku - guvus ir praktiškas kun. Kocas*, 
Bet nekantumas už atstatymą nuo profesorystės kitų susirinkimo 
sanbrolių ir gilus amžius, rodos, atšaldė juos prie seminarijos ir 
jaunūmenės taip, jog mažne jokios įtekmės nebeturėjo, nebekėlė 
mokslų, nelavino jaunūmenės guvumo, nedarė durų į tikrus 
mokslus, šalinos nuo susidūrimo su dvasiškija ir, nuduodamu 
priturėjimą, trukdė apšvietimą. Seminarijos knygynas, turtingas 
šventųjų Tėvų veikalais, klierikams buvo nežinomas; gabesnis 
mokytinis norėtų plačiaus apsišviesti, neg tai padaro papras- 
tosios lekcijos, bet nebuvo kas parodas, kaip reikia šviestis. „Ma- 
želiai prašė duonos, o nebuvo kas būtų jiems atlaužąs““. Kun. 
Valančius, likęs rektoriumi, su pagalba jaunų ir guvių profe- 
sorių, išsilavinusių mokykloje garsaus kun. Hotowiūskio ir švie- 
saus vyskupo Barauskio!', pradėjo atgaivinimą seminarijos: stip- 
ra ranka panaikino tą, kame buvo perdėta, užvedė tokiuose 
atsitikimuose reikalingą šiurkščią grosą, įvaisė tvarką, pagaliaus 
paviršutinę įrėdnės išvaizdą perdirbo; priveizdėjo, kad akurat- 
niai profesoriai lekcijas išguldinėtų, patsai davė pavyzdį tvarkos, 


profesoriško rūpestingumo ir numylėjimo darbo. Veikiai semi- 
narija kitaip išveizdėjo; prasidėjęs atgijimas ėjo toliaus keliu, 
kunigo Valančiaus parodytu, ilgainiui užžibo mokslu, dievobai- 
mingumu ir įgijo šlovę tikrai dvasiškos įrėdnės. Viso ko pradžią 
neabejotinai kun. rektorius Valančius padarė. Jei įpėdiniai ją dar 
aukščiaus pakėlė, jei dar labiaus išplėtė mokslus, tai tas nesu- 
mažina kun. Valančiaus garbės. Iš to matome, jog prašalinimas 
nuo seminarijos kunigų misijonorių mūsų Bažnyčiai ir vysku- 
pijai ant gero išėjo. Nabašninkas vyskupas, pradėdamas gadynę 
atgijimo seminarijos, gal nė nesvajojo, jog taiso sau ant tolesnio 
laiko guvius pagelbininkus; neužsivylė nėmaž. Rektoriaudamas, 
kad užsiėmė raštenybe ir viešai seminarijos sodne rašė savo 
„Žemaičių vyskupystę“, masino jaunūmenę į mokslus, į triūsą, į 
mylėjimą tėvynės dalykų. 

Į kun. Valančių vyskupą galėtų trejopai žiūrėti: 1) kaipo į 
tikrą vyskupą, 2) kaipo į valdytoją vyskupijos, 3) ir kaipo į lite- 
ratą. Kiekviename atžvilgyje matome puikią ir sekimo vertą 
triūsą. Visų pirma kaipo vyskupas švietė paveikslingu gyve- 
nimu, tvirtu tikėjimu, tikru dievobaimingumu ir reguliarišku- 
mu;be puikybės, blaivus, mažai tesirūpinąs apie lepnumą, buvo 
išimtingai užsiėmęs pildymu savo priedermių, kurias ne tiktai 
vyskupu būdamas, betir pirma to ir visados giliai suprato. Kaipo 
vyskupas tik aukščiaus juos iškėlė; ne kartą sakydavo pas aną 
priedermę esant ant pirmos vietos, ir kitiems taip išpuolą elgtis: 
ar nori, ar nenori, jei priedermė reikalauja, turi išpildyti. Kad 
nupuolusiam ant sveikatos patardavo prisiturėti nuo darbo, 
visados atsakydavo, jog jis yra vyskupas, kuriam priedermė 
įsako darbuotis, pasišvęsti. Iš to užjautimo priedermių labai 
daug plaukė kaipo vyskupiškų, taip ir administratyviškų jo dar- 
bų. Kita puiki retai terandama jo ypatybė buvo - numylėjimas 
triūso. Buvo tai žmogus nepaliaunamo darbo ir veiklumo, žmo- 
gus stebėtino praktiško ir energiško darbštumo, visuomet užsi- 
ėmęs kuo nors didžiu ar mažu, kartais besikalbėdamas su ku- 
nigais, jei ilgiaus tęsės, arba ką nors rašinėjo, arba įdėliojo šv. 
relikvijas žmonėms į mažus kryželius. Aršus buvo neprietelius 
tinginiavimo; nėkuomet neilsėjos, drąsiai galima sakyti, jog ir 

numirė iš darbo ir buvo darbo kankintinis. Visi atmena, kaip 
sugrįžęs iš už rubežiaus, kur 1874 m. buvo išvažiavęs pagelbėti 
susilpnėjusią savo sveikatą, rudens, šaltų vėjų ir lytų laiku mil- 
žiniškus būrius žmonių dirmavojo iš pradžios bažnyčioje, o kad 
nepaliaunamas darbas, drėgnas laikas ir traukimai vėjo pradėjo 
sveikatai vodyti, turėjo persikelti į naminę savo koplyčią; ant 
galo kad didinantys kentėjimai ir ten davės pajusti, paliepė įtai- 
syti altorių savo kambariuose ir neliovės dirbęs. Nieko nepridėjo 
perkalbinėjimai: ant viso ko atsakydavo, jog jis vyskupas, turi 
darbuotis; žmonės ateina, reikalauja dirmavonės sakramento, - 
tegu gi bus Dievo valia. Tas darbas buvo tai vyriausioji priežastis 
išsišakojimo ligos, kuri padarė tai, jog nieko nebepridėjo vaistai, 
ant galo nuvedė į grabą. Darbas, nepaliaunamas darbas - tai 
didysis jo gyvenimo privalumas; darbavos jaunystėje, darbavos 
tarnaudamas, darbavos lig mirsiant. Aukštas vyskupo padėjimas 
suteikė jam pernelyg platų darbo lauką; apart dirmavojimo žmo- 
nių, šventimo brostvų, vyskupijos rėdymas nemaž atimdavo jam 
laiko: tai priimdavo pradėm atsilankančius kunigus ir svietiš- 
kuosius, tai išrišinėjo bėgančius klausimus ir atliko interesus, tai 
atrašinėjo kunigams ant dvasiškų jų klausimų, tai rašė priva- 
tiškus raštus į dvasiškuosius, kuriais vieniems dėkavojo už pui- 
kius darbus ir uolumą, kitus ragino, o kitiems suteikė kartais ir 
šiurkštoką, bet reikalingą piemenišką perspėjimą. Tų privatiškų 
vyskupo Valančiaus raštų galėtų suskaityti į kelioliką tūkstančių. 
Jei prie to pridėsime 752 303 žmones padirmavotus (pabaigoje 
amžiaus nebeužrašinėjo; būtų buvę dar daugiaus. Red.), 50 baž- 
nyčių išstatytų ir pakonsekruotų, 550 kunigų jo įšvęstų, - turėsi- 
me gana tikrą supratimą apie darbštumą to žmogaus ir persitik- 
rinsime, jog tai buvo vyskupas nepaliaunamo triūso ir energiško 
veiklumo. Ne tik darbštumu, bet ir stebėtinu savo populiariškų- 
mu kun. Valančius garsingas buvo; žemesnioji ypač luoma, pras- 
čiokai, dar labiaus maži kūdikiai visados ir visur galėjo prie jo 
prieiti, visuomet būdavo maloningai priimami. Važinėdamas po 
vyskupiją ir Kaune, padirmavojęs mažne visados vaikeliams 
dalydavo mažus paminklus, o per visuotinius aplankymus dau- 
gumai ir iš žmonių dalydavo kryžius, medalikėlius, abrozdėlius, 


religiškas knygeles, kartais ir maldaknyges. Dėl to tai žmonės 
taip prie jo prisirišo, mylėjo, religiškai klausė jo persergėjimų ir 
turėjo jį už šventą; dėl to tai kūdikiai su įsitikėjimu prie jo glau- 
dės. Kaune kad tik pasirodydavo ant ūlyčios, visuomet subėg- 
davo būriai mažų kūdikių be skyriaus išpažinimų (vierų) ir 
grįždavo laimingi, kad senas vyskupas ką nors prakalbėjo arba, 
kaip visų tankiausiai būdavo, kad kuo nors apdovanojo. 

Puikiai vyskupą Valančių dabino jo mielaširdystė ir visi 
iš to paeinantys darbai. Nėkados ir nėkam neatsakė pašalpos: 
parėjūnams dalijo išmaldą sulig reikalavimą; siuntinėjo ir raštais 
jos reikalaujantiems; kitiems turėjo paskyręs mėnesinę pensiją; 
užlaikė šiek tiek našlaičių; turėjo įsteigtą Kaune špitolę, kurią 
aprūpindavo reikalingais daiktais. 1868 ir 1869 m., t.y. bado 
metuose, įtaisė pas save neturčiams virtuvę, liepė taisyti valgy- 
mą, -ir taip per kelius mėnesius kas dieną maitino po kelis šim- 
tus ypatų. Šelpė neatsižvelgdamas į skirtumą tikybos: kas tik 
reikalavo, pašalpą gavo. Per daugalį metų kasmet pirko po 50 
kailinių, tankiausiai - neturčiams žydams; ant jų Velykų į rabino 
rankas nusiųsdavo visuomet po 50 rublių. 

2. Kaipo vyskupijos administratorius kun. Valančius išla- 
vino didį talentą ir parodė energišką veiklumą. Likęs vyskupu, 
pažinimui savo vyskupijos pradėjo lankymą ertos, nes daugiaus 
neg milijoną dūšių skaitančios, savo avinyčios. Po kelis kartus 
aplankė tikrąją Žemaitiją, lietuviškuosius pavietus ir Kuršą, pri- 
gulintį po konkordatui!š prie Žemaičių vyskupijos. Apėmęs val- 
džią, apsigyveno Varniuose prie katedros bažnyčios. Varniai 
stovi mažne viduryje senoviškosios Žemaičių vyskupijos. Apsi- 
gyveno, kur buvo kapitula, seminarija ir vyskupijos konsistorija, 
idant iš centro galėtų paimti valdymo vadžias ir išplatinti į visas 
puses savo veiklumą. Nepailsdamas kasmet po kelias nedėlias 
lankė, kitas parapijas aplankė po kelis sykius; taip darė lig pat 
1863 m. Nuo to laiko valdžia (rusiškoji) paskyrė jam į apsi- 
gyvenimą Kauno miestą, kur taipogi perkėlė kapitulą, seminariją 
ir visą vyskupijos valdžią. Nebegalėdamas lankyti vyskupiją, 
stengės bent ateinančius į Kauną žmones aprūpinti sakramentais 
ir uoliai visus vesti išganymo keliu. 


Jau pirmiejie vyskupijos aplankymai parodė a.a. vyskupui 
Valančiui bažnyčių padėjimą, dvasiškijos palinkimus, žmonių 
apšvietimą ir doriškumą. Čia tatai kaipo valdytojas prašvito 
didžiais privalumais. Visų pirma atkreipė akis ant bažnyčių 
padėjimo ir, drąsiai galime sakyti, tapo pirmu ir vyriausiuoju 
savo vyskupijos architektu. Jam raginant, budriai saugojant, ir 
dvasiškija kaip iš miego pabudo. Piemenio balsu paraginti dvar- 
poniai ir žmonės guviai griebės statyti naujas ir taisyti senąsias 
Viešpaties šventinyčias. Daugumas didžponių, eidami dorų ir 
dievobaimingų savo bočių pėdomis, didžiais turtais iškėlė šven- 
tinyčias, galinčias šlovingai stovėti pačiuose sostamiesčiuose. 
Taip garsus kunigaikštis Oginskis savo dvaruose, Rietavu vadi- 
namuose, išstatė puikiame stiliuje Dievo bažnyčią, o šlovinga jo 
žmona kunigaikštienė Oginskienė ir dori ir dievobaimingi sūnūs 
su tikra skoma ir elegancija išpuošė jos vidurį: altorius, spavied- 
nyčias; vargonus pertraukė iš Belgijos, rūbus gi iš Paryžiaus, — 
taip kad Rietavo bažnyčia šiandieną yra tikras Žemaitijos pa- 
dabinimas. Taip pat šviesus grafas Jonas Tiškevičius Biržuose 
netoli nuo milžiniškų Biržų pilies griuvėsių išstatė iškilmingą 
bažnyčią ir brangiais paveikslais išpuošė. Lygiai ir dievobai- 
mingas grafas Benediktas Tiškevičius savo Raudondvaryje ant 
krantų puikaus Nevėžio, ant kalno, iškilusio aukščiaus už visą 
apylinkę, netol nuo savo rūmų - kitados kryžeivių pilės - išstatė 
ant garbės Viešpačiam vaizdingą šventinyčią ir tikrai su gra- 
fiškais kaštais duosniai visu kuo aprūpino. Panašiai dora ir die- 
vobaiminga grafienė Plioterienė drauge su savo puikiausios 
širdies ir tikro dievobaimingumo sūnumis išstatė filijos bažnyčią 
savo dvare - Šateikiuose, kuri nėkuo neapsileis nė prieš vieną 
bažnyčią visoje vyskupijoje savo architektūra, skoma ir elegan- 
cija. Ir daug kitų dvarponių arba savo kaštu išstatė naujus Dievo 
namus, arba prisidėjo prie jų restauravimo. Dievobaimingi Že- 
maičių ir Lietuvos žmonės, savo piemenų balso klausydami, 
rodžiai šoko taisyti ir puošti savo šventinyčias; nesigailėjo ir 
nesigaili skatiko, nė savo procės, by tik savo ainiams palikti ga- 
lėtų savo tikėjimo ir uolumo ženklą. Ant vyskupo balso darbš- 
čiai pradėjo ruoštis aplink bažnyčias; išstatė kelias dešimtis nau- 


-28> 


jų, daugiausia mūrytų, parapijinių, daug koplyčių ir mažesnių 
šventinyčių arba visiškai perdirbo, arba pataisė; daugybę altorių 
išauksino, daugiur ir bažnyčių sienas išmaliavojo; visur į vietą 
senų ir nunešiotų bažnytinių rūbų atsirado nauji, puikūs, bran- 
gūs, tankiai Liono išdirbiniai rūbai; ant altorių nušvietė Frage- 
to” liktoriai ir baltos stearininės žvakės, - vienu žodžiu, stipriai 
besidarbuojant vyskupui, kame pirma riogsojo dulkės ir vortink- 
liai, dabar nušvietė auksas ir dažyvės, papuošos ir švarumas, ir 
Dievo namai įgavo naują išvaizdą, verčiančią lenkti, keliančią 
tikėjimo dvasią ir dievobaimingumą ir stipriai sakančią, jog yra 
Dievas Izraeliuje. 

Kaipo vyriausis Dievo žmonių vadas ir budrus Piemuo, idant 
linkimas prie gero vis didintųs, visas parakvijas apsodino maž- 
daug gerais piemenimis; rūpinos apie padidinimą skaitliaus 
evangeliškųjų darbininkų ir geidė, kad vyskupijos seminarija 
kasmet išleistų skaitlingą būrį jaunų levitų. Ir tikrai - skaitlius 
dvasiškųjų pasididino, atsirado daug šviesių ir apaštališkų ku- 
nigų, o rūpestingas vyskupas, kur tiktai reikėjo kunigo, kiek tik 
kartų žmonės kreipės su prašymu dvasiško vado, tuojaus tą vietą 
apsodino ir tą punktą sutvirtino; taip per 20 metų žmonės nejautė 
stokos dvasiškųjų, — visur ir visados sulig šv. Bažnyčios dvasia 
galėjo užganėdinti religiškus savo reikalus. 

Prityręs Piemuo gerai žinojo pažadintą dvasiškijos uolumą 
neilgai tetversiant, jei mokslu, nuolatiniu tyrimu Viešpaties Įsta- 
tymų, nesotinsis ir neatsigaus dvasia bendrosios Bažnyčios; dėl 
to įsakė visuose dekanatuose įsteigti Dekanatų bibliotekas 
ir perkrauti tenai tam tikras knygas atnaujinimui kunigiškos 
dvasios. Davus ženklą, atsirado bibliotekos ir per ilgus metus 
daug gero padarė. Tam pačiam tikslui, t.y. pakėlimui mokslo 
arba paturėjimui jo sulig reikalavimais kunigiškos luomos, pri- 
minė dvasiškijai reikalingumą metinių dekanatuose egzaminų 
ir kasmetinių 5 dienų rekolekcijų; pastaruose savo amžiaus me- 
tuose šiurkščiai įsakė pildymą tų priedermių, trokšdamas, „ut 
sacerdos sit lux mundi et ut in meditatione exardescat ignis“. 

Šviesus ir prityręs vyskupas milžinišką savo balsą pakėlė 
už žmonių apšvietimą; matė tamsybę, nežinojimą tikėjimo 


+ 29 - 


pamatų, nuodėmes; matė maž ką iš žmonių temokant skaityti. 
Su visu uolumu kibo ir tai pataisyti; iš sakyklų liepė skelbti 
žmonėms ne pamokslus, bet katekizmą; tikrai sakant, liepė išgul- 
dinėti tikybos pamatus, idant žmonės juos pažinę pamylėtų; po 
visas parapijas įsakė parapijines mokyklas po priežiūra ir atsa- 
kymu vietinių prabaščių; įsakė, kad jie patys mokytų religijos ir 
kasmet praneštų skaitlių mokytinių ir jų padėjimą. Negana to, 
patsai pradėjo ir dvasiškuosius ragino ir kitus, t.y. ir augusius, 
masintų prie mokinimos skaityti. Kaip ant stebuklingo pamo- 
jimo, visa vyskupija pradėjo mokytis; galėjo matyti, kaip suaugę 
žmonės, mergaitės ir vaikinai rodžiai imas už elementoriaus, 
kaip per kiaurą dieną dirbę, o labiausiai nedėliomis ir šventomis 
dienomis kits nuo kito mokinos skaityti. Pažadintam žmonių 
uolumui ir apsišvietimo norui darbštus vyskupas stengės į pa- 
šalpą ateiti be paliaubos išdavinėdamas maldaknyges, religiškas 
ir šiaip jau pamokinančias knygutes; patsai rašė ir kitus ragino, 
o visoje Lietuvoje žinoma Zavadzkio firma?! stengės saužiniškai 
išpildyti Žemaičių vyskupo norus. Todėl trumpame laike atsi- 
rado didi daugybė knygų; žmonės skaityti pramoko, pagaliaus 
pradėjo už nešlovę skaityti, jaunas žmogus to nemokėtų. Dėl to 
šventomis dienomis pagrižę iš bažnyčios, pasistiprinę, vietoje į 
karčemą eiti ėmės už knygos; vienas skaitė, kiti klausės ir taip 
raginos dorai gyvent. Tikrai todėl galime pasakyti, jog vyskupas 
Valančius išmokė žemaičius skaityti ir iš knygos melstis. 
Rūpindamos apie šįlaikinę ir amžiną savo avelių gerovę, su 
širdgyla vyskupas matė tarp žemaičių ir lietuvių įsikerėjusį gir- 
tuoklystės papratimą. Gerai numanė, kiek tai išganingų vaisių 
gali išduoti įvedimas tėvo Mathew'o skelbiamos blaivybės”. Pa- 
juto, suprato ir tuojaus ėmės įvykinti; visai dvasiškijai įsakė 
skelbti blaivybę ir visus traukti nuo pražuvingo girtuoklystės 
papratimo. Dievas palaimino vyskupo uolumą ir dvasiškųjų 
darbus; visi žmonės išsižadėjo arielkos, užsirašė įblaivybę, palio- 
vė vaikščioję į karčemas ir tikrai išganingą apturėjo naudą. Die- 
vas buvo pagarbintas, skaitlius nusidėjimų sumožėjo, namuose 
įvyko ramumas, tarp kaimynų santaika; namus aplankė turtai, 
išvarė ubagystę; išsiblaivėjęs kiekvienas pribuišis (kumetis) išsi- 


mokėti galėjo ir skolomis nusikratė; pradėjo geriaus dengtis, rū- 
pestingiaus ūkininkauti ir rūpintis apie vaikų apšvietimą. Už vis 
tai garbė priguli vyskupui Valančiui. Nors įvesta blaivybė neil- 
gai tepatvėrė, nors paskui dėl įvairių, nuo vyskupo neprigulinčių 
priežasčių susilpnėjo, visgi didžią vyskupijai atnešė naudą. 

3. Ant galo išveizdėkime kun. Valančių kaipo literatą. 
A. a. kun. Motiejus nebuvo didis mokslo vyras, kaip tai sako — 
erudita, bet visgi turėjo pakaktiną mokslą ir praktišką numa- 
nymą, kaip reikia jį sunaudoti. Turėjo nemažą atmintį, gana gerai 
mokėjo lotynišką kalbą ir liuosiai lotyniškai kalbėjo; palikęs 
vyskupu, pramoko prancūziškai; žinoma, kalbėjo nedailiai, že- 
maitišku akcentu, bet suprasdavo kitus kalbančius, ir kiti jį per- 
manydavo; vokiškai išmoko mokslainėje ir neprastai kalbėjo. 
Lenkiškai teisingai mokėjo ir teisingai rašė, nes mokės lenkiškose 
mokslainėse pas guvius Vilniaus universiteto profesorius. Tiesa, 
lenkiškai neišdavė nė vienos knygos, nes sakydavo: lenkai ir 
be to turi daug rašytojų, galinčių lenkams lenkiškai 
rašyti. Būdamas gyvus kalbų dalykuose, kun. Valančius išmanė 
ir dailiuosius menus (sztuki piekne), mėgė juos, godulingai užsi- 
žymėdavo veikalus garsingesniųjų tepliorių ir paliko gražų su- 
rinkimą labai brangių abrozdų, kurie perėjo į įpėdinių rankas. 
Apie žinojimą tėvynės kalbos tą reikia pridurti, jog jisai kaipo 
Žemaitijos sūnus ne tiktai mokėjo jos kalbą, bet ją mylėjo, stengės 
iškelti ir literatiška padaryti. Daug ir labai daug patsai rašė ir 
kitus ragino. Jei kas vadina jį literatu, tai reikia suprasti jį kaipo 
mūsų provincijos literatą, žemaitišką literatą rašytoją daugalio 
knygų, išimtingai žemaičiams paskirtų, ir tai, kaip nesykį patsai 
skelbė, idant žmonės apsišviestų tikėjimo dalykuose; todėl jis — 
tai tikras liaudies raštininkas tikroje to žodžio prasmėje. Ne tik 
žinojo žemaitišką kalbą, bet ir jos dvasią, sakinius, priežodžius 
ir visus žemaičių išsireiškimus; todėl visus jo veikalus žemaičiai 
godulingai skaito, nes girdi savo kalbą, savo išsireiškimus, patys 
save; stebėtinai didžiuojas jie, spausdintoje knygoje matydami 
tuos pačius sakinius arba priežodžius, kurius vartoja kas dieną. 

Į kun. Valančių kaipo Žemaičių raštininką reikia dvejopai 
žiūrėti: kaipo į prozaiką ir kaipo į poetą. Paprastai visi jį pažįsta 


kaipo prozaiką, tuo tarpu negalima nepripažinti jam ir poetų 
talento. Nebuvo jis poetų arlas, aukštai iškilstąs ir ant svajonės 
sparnų lakiojąs; jis buvo ramus giesmininkas, Dievo garbę ap- 
giedąs arba namų buitį skelbiąs. Kaipo prozaikas buvo labai 
vaisingas; rašė labai lengviai, iš po jo plunksnos darbai veikiai 
ėjo. Tame atžvilgyje galime jį sulyginti su garsiu prancūzų vys- 
kupu Segur'u?, kuris prancūzų bendriją apipylė daugybe liau- 
džiai paskirtų raštų. Taip pat ir kun. Valančius užjautė dienos 
dalyką, visa, kas tiktai yra reikalingas žmonių apšvietimui, ir 
tuojaus stengės paduoti į rankas apie tuos dalykus pamokinančią 
knygą. Pas kun. Valančių kaipo prozaiką randame kartais saki- 
nius arba naujus, arba senprūsiškus, arba latviškus; tai kartais 
apsunkina supratimą; be to, kartais randame triviališkus, labai 
neestetiškus, iš šiurkščiosios žmonių kalbos paimtus; bet tai tik 
istoriškuose ir būdiškuose veikaluose, o ne tikybiškuose, kurie 
dievobaimingumą žadina. Naujų sakinių įvedimą išteisiname 
tuo, kad religiška žemaičių literatūra, tikrai sakant, tik kun. 
Valančiui ant vyskupiško sosto atsisėdus tepradėjo augti; todėl 
įvedimas naujų, by tik pritinkančių sakinių išeina ant garbės 
vyskupui. Dar pirma kun. Valančiaus pastojimo vyskupu, Že- 
maičius užliejo knygelėmis doras Senato činauninkas p. Dau- 
kantas*“. Jis rašė apie viską; daug išspaudė, o dar daugiaus liko 
rankraščiuose, tarp jų „Lietuvos Istorija“* ir „Žemaitiškai-len- 
kiškas žodynas“**. Šis tai Daukantas stengės šviesiuosius žmones 
masinti prie meilės tėvynės kalbos; su kun. Valančiumi pasipa- 
žino dar Petropilėje, paskui gi ir visiškai pas jį apsigyveno Var- 
niuose. Autorius „Būdas gyvenimo“?, p. Daukantas buvo tikras 
puritonas, viską svetimą iš žemaitiškos kalbos vijo laukan, pasi- 
vaduodamas senprūsiškais arba latviškais sakiniais arba patsai 
naujus nukaldamas; todėljo raštus sunku skaityti, tikras žemaitis 
daugalio vietų nesupranta. Vienok reikia pripažinti jam tiesą, jis 
tai daugiausia pakėlė dvasią, pamasino mylėti tėvynės kalbą ir 
saviškai rašyti; versdamas į žemaitišką Kornelijaus Nepočio 
„Apie garsingus vyrus“, parodė žemaitiškos kalbos turtingumą 


* Jau išspausta Plymouth'e, Pa.5 Red. 


ir lengvumą išreikšti visokią prasmę ir sakinį. Sugyvenimas su 
dievobaimingu Daukantu padarė ant vyskupo nemažą įtekmę 
kalbos dalykuose; iš to šaltinio plaukia visi purizmai ir nauji 
žodžiai, kurius randame kun. Valančiaus veikaluose. 

Svarbiausis nabašninko vyskupo veikalais yra „Žemaičių 
vyskupystė“. Darbas didelis, labai svarbus ir sunkus; gavo per- 
kratyti neturtingus vietinius archyvus ir po grūdą rankioti žinias. 
Tegu sau kalba, kas nori, apie chronologiškus apsirikimus „Že- 
maičių vyskupystėje“ — ji visgi pasiliks garbės paminklu vys- 
kupo darbo. Tankiai žmonės nuo rašančių reikalauja negalimų 
daiktų: visų geniališkiausi istorikai, aprašinėdami pirmutinius 
tautų veikalus, negali išsisaugoti paklydimų; vieni pradeda, kiti 
turi dapildyti ir ištaisyti. Taip buvo ir taip visados bus. 

Be to, dar rašė daugybę kitokių religiškų knygelių ir brošiūrų 
ir teisingai užsipelnė vardą - žemaičių Segur'o. 

Vyskupas Valančius buvo aukšto ūgio, tvirto sudėjimo, rim- 
tos išvaizdos, truputį pailgo veido, gelsvo kūno; kūno jeibių 
neturėjo jokių, užtat daug metų šiaip jau sirgaliavo. Turėjo krū- 
tinę silpną ir jautė gerklės džiūvimą, todėl, išguldinėdamas lek- 
cijas, kartais turėjo krimsti lukreciją arba vandenį gerioti. Bū- 
damas Akademijoje, stipriai buvo apopleksijos trenktas; didi 
priveiza gydytojų ir klierikų, ypač tautiečių, vos vos beišgelbėjo 
nuo smerčio; užtat užsiėmė kepenų liga, kuri žudė jį per keliolika 
metų, buvo priežastimi ilgų ligų ir prie smerčio ant galų galo 
privarė. Gyveno v. Val. labai iškilmingai, lig smerčio prisiturėjo 
blaivybės gėrimuose, stiprių gėrimų mažne visiškai neragavo. 
Valią turėjo tvirtą ir ištveriančią; prie pažymėto tikslo ėjo ne- 
nuilsdamas ir per ilgus metus savo planus įvykindavo; tvirtas, 
išdirbtas charakterius nepriėmė nė jokios kitų įtekmės, visuomet 
norėjo būti nė nuo ko neprigulmingu savo darbuose; užvis gi 
atsižymėjo praktiška išmintimi. 

Šitaip yra trumpai aprašytas gyvatas į amžinastį nuėjusio 
vyskupo Valančiaus. Iš to regime jį buvus ypata svarbia, aiškia, 
visa galva praaugusia visuomenę, ypata, kuri per 25 metus dar- 
bavos ir švietė ant Žemaičių padangės ir savo darbais išstatė 
vyskupijos širdyje laiko nesunaikinamą paminklą. Ilgi metai 


praslinks, tūkstančiai į grabą nužengs, bet vyskupo Motiejaus 
atminimas neišblės žmonių širdyse, eis nuo kartos į kartą lig 
tolimiausių laikų. 

Mirė vyskupas Valančius 17 d. gegužės mėn. 1875 m. 75 me- 
tuose savo amžiaus; palaidotas 21 d. Kaune sklepe kunigų Au- 
gustijonų bažnyčios*. Paskutinę tarnystę prie jo, suplūdus nesu- 
skaitomoms minioms žmonių, asistencijoje kapitulos, vietinių ir 
iš vyskupijos atvykusių dvasiškųjų atliko garbės vertas Žemaičių 
sufraganas vyskupas Beresnevičius, po v. Valančiui valdytojas 
mūsų vyskupijos.** 

Pakasynų pamokslus skelbė: vakarą — kun. A. Baranauskis, 
seminarijos profesorius***, rytą - lietuviškai kun. Balandis“, 
Naujamiesčio klebonas, laike Sumos — kun. J. Račkauskis, semi- 
narijos rektorius. Padėjus į sklepą nebegyvas palaikas užgesusio 
Piemens, ant didžiojo altoriaus laiptų patsai celebransas, garbės 
vertas vyskupas sufraganas Beresnevičius karštuose žodžiuose 


esančiųjų atminimui pavedė a.a. vyskupo Motiejaus dūšią ir. 


meldė, kad nusiųstų prie Dievo gailingą maldą: „Amžiną atilsį 
teikis jam duoti, Viešpatie, o šviesybė amžina tegu jam šviečia, 
tegu atilsi amžinoje ramybėje!“ 

Kun. J. Račkauskis, Sem. Rek. 

Priduriame keletą biografiškų smulkmenų, malonin- 
gai mums prisiųstų. 

1. Mykolo Valančiaus, vyskupo tėvo, butas stovėjo mažne 
prie pat kelio iš Kretingos į Salantus, už poros viorstų nepri- 
važiavus Kalnalio. Visi biografai sodžių, prie kurio prigulėjo 
Valančius, vadina Našėnais; daugumas klaidingai vadina Nast- 
rėnais, kiti, bijodami nepadoraus ištarimo lenkiškomis lūpomis, 
rašo ne Nasziany, bet Nabriany. Patsai vyskupas užrašė gimęs 
esąs Medsėdžiuose. Medsėdžiais žemaičiai vadina butus, atsi- 
skyrusius nuo sodžiaus, palaukėmis stovinčius, seniaus, žinoma, 
miškuose, žemmedžiose. Gal tai būti Našėnų Medsėdžiai. 


* Dabar ji į katedrą apversta. 
** 1883 m. į Kujavų-Kališiaus vyskupus, kame ir dabar tebegyvena.? 
*** Tą pamokslą veizdėk Nr. 3 „Žinyčios“3?, Red. 


2. Negalėjome ištirti, kaip Valančius valdė tą žemę. Mums 
vienas salantiškis tiek temokėjo išpasakoti. Valančiaus butas 
prigulėjo prie dvaro, Šalynu vadinamo. Šalynas prigulėjo prie 
grapo Švazelio* (dabar valdo Šteinas). Dvaras panaikino Va- 
lančiaus ir Petrauskio butu; žemę prileidė prie dvariškės, tro- 
besius nugriovė, sodybos vietoje išstatė bernų (vaikių) polvarką. 
Iš Valančiaus palikimo belikęs vienas šulinys. Klausimas, kokia 
tiesa Švazelis panaikino Valančių: atpirko nuo jo butą ar iškėlė 
kaipo činšauninką. 

3. Valdžiai atidarant Užventyje mokyklą, vyskupas Motiejus 
prisiuntęs klebonui religijos mokslo knygelę, svietiškos vyriau- 
sybės užtvirtintą kaipo rankvedį vaikams I skyriaus; tą knygelę 
klebonas vartojęs lig šiol, o toji buvo: „AkTac» up» noTepež“!!133 
Direkcija? vos tik perniai ypatingu savo parėdymu ją tepanai- 
kino. Kad vyskupas Valančius būtų ruskas literas priėmęs, taigi 
nebūtų pinigų pylęs ant spausdinimo knygų lietuviškomis lite- 
romis. Matyt, buvo tai atvedimas akių. V. Valančių visi pažįsta 
kaipo didį diplomatą, kurs ir sa Muravjovu mokėjo surokuotiss, 
Bet diplomatija lietuviškų raidžių dalyke, rodos, per toli nuėjo, 
užtraukdama ant vyskupo šiokį tokį šešėlį už susiturėjimą nuo 
atviros protestacijos. Žinoma, būtų nukentėjęs, ale būtų daug 
anksčiaus pradėjęs atvirą karę, kokią dabar vedame. Be to, buvo 
tik „tyki protestacija“: deginimas, nevartojimas prisiunčiamųjų 
lietuviškų knygų ruskuose rūbuose. (Ar užtvirtino tokias kny- 
gas, skaityk I dalyje). 

4. Vyskupas Motiejus nebuvo buklus eiliavime, nes buvo 
grynas prozaikas. Vienok daugalį rašė ir eilėmis: visus psalmus, 
giesmes apie šv. šv. Apaštalus ir daug kitų giesmių%. Eiliuoti 
veikalai be jokios poezijos, ale aiškūs, rašyti daug geresne kalba 
neg senoviškosios, daug daugiaus istoriškos tiesos turi. Vysk. 
Valančius - visur istorikas. Jo rašytas giesmes ir dabar tebegie- 
dame. Be to, rašė ir dainas, nė kiek nesirūpindamas apie poe- 
tiškumą: daina pas jį irgi turėjo mokyti - raginti arba suturėti, 
daugiau nieko. Ir dainų parašęs nemaž; pats, lankydamas pa- 
rapijas, susivadinęs bažnyčios giedorius, dainuodavęs, moky- 
davęs žodžių ir gaidos, o kad neužmirštų, įduodavęs savo ranka 


rašytus. P.B. Sirvydasteikės mums nurodyti, paremdamas tikrais 
dokumentais, vieną tokią, t.y. „Ak tu, Dieve Visagalis“. P. Šveis- 
teplis Plynojų Baika užrašęs ją iš savo tetutės, buvusiosios gie- 
dorkos lūpų. „Ta daina visiems pritinka arba, kitaip sakant, visus 
užgauna“, - pasakęs Jo Mylista į bažnyčios giedorkas. Tą dainą 
parašęs, patsai Jo Mylista įidavęs Kauno gimnazijos (bene - Kra- 
žių?) mokytiniui Vincentui Petkūnui, idant dainuotų ir pra- 
platintų. Ją mažne visa Lietuva tebemoka. Štai ana. 


Ak Tu, Dieve Visagalis! 
Garbin Tave visos šalys. 
Ir girtuokliai dangaus prašo, 
Su arielka pekloj užsirašo 

Per amžius. 
Seni vyrai ūkininkai, 
Kupčiai, sukčiai - mainininkai, 
Kits nė tabokos neliūbija, 
O arielką labai triūbija 

Kaip vandenį. 


Bajors nė šoblės neturįs, 

O į arielką labai žiūrįs: 

Ak, kad pinigų turėčiau, 

Tos arielkos aš norėčiau, 
Oi, gerčiau! 


Senos bobos ir panelės 
Ratuoj rankas kaip kvietkelės: 
Kožna pagal savo stoną 
Ger arielką iš uzbono 
Kaip smetoną. 


5. Taip vadinamos civiliškos drasos jam netrūko: kad ne dip- 
lomatija, būtų mokėjęs protestuoti. Tai parodo paskutinis pa- 
mokslas Varniuose prieš pat išvažiavimą į Kauną. Rets dabar 
beliko iš tų, kurie gavo girdėti ir stengė permanyti tą pamokslą. 
Vyskupas, iš Varnių išvaromas*?, jautė toje valandoje visą sun- 
kybę, užkrisiančią ant jo ir jo ganomųjų žemaičių. Kaip kad 


pranašystės dvasią būtų įgavęs, perregėjo atentį laiką, atspėjo 
smulkiausius parėdymus ir priviliojimus. „Aš jus apleidžiu, tai 
tiesa, - sakė, — bet Dievas su jumis. Turėkitės savo vieros, neti- 
kėkite žodžiams, neimkite dovanų, nes visur gali spąstai slėp- 
tis...“ Ir pasiliko Žemaičiai tvirti, nors per keliolika metų vys- 
kog ju nebelankė. 

6. Józef Chociszewski savo TEA „Złota książeczka dla 
dzieci” (Poznań, 1896), paduodamas puikius pavyzdžius už- 
laikymo ketvirtojo Dievo prisakymo „Lenk tėvą tavo ir motiną 
tavo“, ant 20-22 pusės kalba ir apie Žemaičių vyskupą, pridė- 
damas net jo veidaveikslį. Biografiškos žinios mažne visos ten 
klaidingai paduotos. Tarp tų yra viena graži smulki žinelė, apie 
kurią nebuvome girdėję. Štai ką Chociszewskis pasakoja. Neilgai 
trukęs po savo konsekracijai, vyskupas Motiejus Valančius iškil- 
mingoje draugystėje dvasiškųjų vyko į gimtinę, savo sodžių; per- 
žengęs slenkstį trobelės, kur gyveno jo motina, puolė jai po kojų 
ir prašė palaiminimo. Susigriaudenusi senelė ištiesė į aną rankas 
ir, darydama ant jo kaktos kryžiaus ženklą, tarė virpančiu balsu: 

- Sūnau! Laiminau tave pirmą sykį, kad ant svieto atėjai; 
laiminau antrą sykį, kad į dvasiškąjį stoną tave išleidžiau; šian- 
dieną laiminu tave tretį sykį. O dabar, Vyskupe, - tarė priklaup- 
dama prieš jį, - tavo motina meldžia palaiminimo. 

7. Kaip karštai vyskupas Motiejus buvo užsiėmęs blaivybės 
dalykais, matome ne tiktai iš aplinkraščių, bet ir iš raštų į atskiras 
parakvijas, kaip štai į Veiviržėnų, Ras. p.?? 


100-METINĖS SUKAKTUVĖS (1801-1901) 
ŽEMAIČIŲ VYSKUPO MOTIEJAUS III 
VALANČIAUS 


Paminavojimas 


16 d. vasario mėnesio 1801 m. Nasrėnų Medsėdžiuose Sa- 
lantų parakvijos Telšių pavieto Mykolui Valančiui ir Onai 
Stonkalei, paprastiems vargdieniams žemaičiams tėvams, gimė 


„Motiejėlis“, kūdikis, kokių per kelis šimtus metų tik vienas 
tegema. Jie visuomet atsiranda kritiškose tautos valandose; ant 
savo pečių perkelia ją, it upėje per uolas ir šiekštas, per pavojus, 
ir taip istorijoje civilizacijos padaro epochą. 

Lietuvos civilizacijos istorijoje matome tris visų žymiausias 
ypatas, kurioms savo energija, valios tvirtybe ir primaningu- 
mu pavyko saunorinčiai pakreipti draugijinį gyvenimą į pa- 
tinkamą šalį. Tai buvo: Didysis Lietuvos kunigaikštis Vytautas 
(1392-1430), Žemaičių vyskupas kunigaikštis Merkelis Gied- 
raitis (1576-1609) ir Žemaičių vyskupas Motiejus Valančius 
(1850-1875), kaipo didiejie karžygiai lietuvių polonizacijos, kal- 
vinizacijos ir rusifikacijos laikuose. Pirmasis apgynė Lietuvos 
savistovystę pavojingiausiame laike — dar silpnai teišlavintos 
saupažinties ir nuvokimo apie tautišką skirtumą. Antrasis mūsų 
istoriją pavarė katalikišku, ne protestantišku keliu. Trečiasis bent 
žemaičius užstojo nuo rusifikacijos, nepaprastai sutvirtindamas 
skirtą nuo rusiškosios lietuvių tikybą. 

Išrišimą klausimo, ar turėjo jie tiesą stumti Lietuvą šitais 
keliais, paliekame mūsų šovinistams!, kurių akyse kas tiktai 
atsiduoda katalikyste, tas tiek tevertas, kiek anoji apšauktoji 
inkvizicija. Mes nurodome tik įvykusius faktus, kurie lygiai su 
kitais daro mūsų istoriją ir dėl to lygiai su kitais yra verti tyrinė- 
jimo objektai. 

Istorija civilizacijos naujuosiuose laikuose įgijo tokią šlovę, 
jog nusmelkė paprastąją istoriją, tą buvusiąją tiesos motiną: tik- 
ras istorijos pragmatizmas tik iš nuodugnio permanymo tau- 
tiškos civilizacijos ir kultūros tegema. Ypatingos sociališkos 
doktrinos irgi ant ypatinga kultūra įpurintų dirvų tegema. Bend- 
rijos veikėjus tik nuodugnis pažinimas istorijos apskritai ir isto- 
rijos civilizacijos ypačiai teapsaugo nuo skaudžių paklydimų ir 
tuščių eksperimentų. Todėl mokslo vyrai su ypatingu pamėgimu 
užsiiminėti pradėjo tuo dalyku. 

Ir visų jaunoji iš civilizuotųjų Europos tautų — Lietuva, turė- 
jusi skirtingus nuo kitų politiško ir draugijinio lavinimos kelius, 
vilioja vis didesnį skaitlių rimtų tyrėjų. Kas apie vieną Vytauto 
epochą prirašyta, padarytų nemažą biblioteką. Paminavojimo 


verti naujiejie: prof. Antanas Prochaska ir J.K. Kochanowski 
(Witold Wielki Książę Litewski, Lwów, 1900). Apie Reforma- 
cijos laiką Lietuvoje, turime viltį, neužilgo išleisime veikalą tam 
tikro rimto tyrėjo. Tik Valančiaus epocha dar nerado atsakančio 
vyro, kurs, numylėjęs dalyką, „it vargo pelė“? sugriaužtų ar- 
chyvų palaikus ir išparodytų, „kokią mūsų gyvenime vagą iš- 
varė“, kaip sako p. Studentas, žemiaus kalbėdamas apie Mu- 
ravjovą“, Lietuvos nevidonai, o kokią būtų išvaręs, jei nebūtų 
atsiradę tokių Valančių. Ateis vienok laikas, ir tai neužilgo, kada 
istorijos rašytojai riebiomis raidėmis pažymės vardus Holo- 
winskio irjo išrinktųjų: Valančiaus (Žem.), Borowskio (Žitomiro 
vysk.)? ir kitų reakcijonistų katalikiškojoje Rosijos draugijoje, 
kurią Katarina II su Sestrencevičiu“ buvo pastūmusi į glėbį „pra- 
voslavija i russkoj gosudarstvennosti“7. 

Priartinimui tos valandos per ištisus 1900 m., priminę lietu- 
viams minėtiną jubiliejinę (16 d. vas. 1901 m.) dieną, be atlydos 
kiekviename mūsų laikraščių („Tėvynės Sargo“ ir „Žinyčios“) 
numeryje statėme prieš skaitytojų akis tai literatiškus darbus, 
tai apaštališkus vargus ir rūpesčius godotino Jubiliato vyskupo 
Motiejaus Valančiausš. Sulig šiol mus teišgirdo tie, kurie savo 
dovanomis ir rinkimu autografų tegali palengvinti mums darbą 
jubiliejinio perspausdinimo bent labiausiai vartojamųjų Jubiliato 
veikalų, kaipo „Skaitymų knygos“?. Nepaliausime ir toliaus, nes 
garsinimas, platinimas spausdintų ir dar nespausdintų Jubiliato 
veikalų visų geriausiai perstato, kaip svarbią rolę atlošė Va- 
lančius, nors „ilgus skvernus“ nešiojo". Be to, nepaliaunantis per 
kelerius metus garsinimas jo darbų tebūnie vienu didžiu akordu 
garbės ir meilės, kurių iš karto tikroje jubiliejinėje dienoje nesten- 
giame išpasakyti. 

Neperpasakodami biografiškų žinių, jau garsintų mūsų laik- 
raščiuose, perstatymui sau šlovingos ir nuopelnų pilnos Jubiliato 

ypatos, drįstame paskirti, iš lenkiško išvertę, tik trumpą, bet 
didei primaningą ir teisingą išrokavimą Jo nuopelnų i ir ypatybių, 
kurį padarė kun. Antanas Baranauskis, Žemaičių semina- 
rijos inspektorius (šiandien - J.M. Seinų vyskupas), pamoksle, 
padedant ant katafalo kūną a. a. Motiejaus III, 20 d. gegužės mėn. 


1875 m. Kaune. (Palaidotas vyskupas Motiejus III Kauno kated- 
roje, sklepe po didžiuoju altoriumi, o biustas stovi prie vieno 
filioro). Štai tas pamokslas iš seno rankraščio, kurį užėjome pas 
vieną bajorą!!. 


Mūsų širdies džiaugsmas pasibaigė, mūsų šokinė- 
jimas į vaitojimą pavirto. Mūsų galvos vainikas nukrito, 
nelaimė mums, kad nusidėjome! Dėl to mūsų širdys 
liūdnos tapo, dėl to mūsų akys aptemo... 

Jeremijo Raudos 5, 15-1772, 


Šitie šv. Jeremijo Pranašo žodžiai šiandieną išreiškia mūsų 
dejavimą ir verksmą, kilusį, išgirdus žinią apie mirtį Verčiau- 
sio Piemens ir Mylimiausio mūsų Tėvo Motiejaus Kazi- 
miero Valančiauskio, Žemaičių vyskupo, kurio šlovės vertus 
palaikus su gedingomis giesmėmis ir šv. Bažnyčios apeigomis 
dedame ant šito katafalo, idant paskutinį sykį apsiautę gailingų 
širdžių vainiku, paskutinį sykį jam patarnautume. Ne vienus 
mus, taip skaitlingai šiandien čia susirinkusius, nuožmus gai- 
lestis ir nuliūdimas spaudžia. Žinia apie šitą smūgį žaibu aplėkė 
visą vyskupiją ir perkūnu trenkė į kiekvieną tikinčią širdį. Kiek- 
vienas tai išgirdęs, persigandęs iš pradžios nustėro. Per didis 
skausmas užkimšo balsą krūtinėje. Paskui tryško ašarų čiurkšlės, 
ir iš visų lūpų paplūdo verksmu pertraukiami vienodi žodžiai: 
„Nejaugi? Mirė mūsų Piemuo, mūsų Tėvas, mūsų Numylėtasis, 
mūsų Stulpas!“ Ir mano žodžiai yra tik garsas anų ašarų, anų 
dejavimų visų visos vyskupijos žmonių, kurių širdys kaipo nuo 
elektriškos kibirkšties vienu kartu suvirpėjo. Tai liudija skait- 
lingai iš visų pusių susirinkusi čia Godotina dvasiškija. Nusto- 
jome Vyskupo, mirė mūsų Tėvas, apleidė mus Numylėtasis, 
nebteko Geradėjo ir Globėjo, užgeso mūsų Žibintuvas, krito 
mūsų Stulpas... 

„Mūsų širdies džiaugsmas pasibaigė, mūsų šokinėjimas į vai- 
tojimą pavirto. Mūsų galvos vainikas nukrito, nelaimė mums, 
kad nusidėjome! Dėl to mūsų širdys liūdnos tapo, dėl to mūsų 
akys aptemo...“ Tas paniuręs gedėjimas, tas visuotinis gailestis, 


tas gilus tikinčiųjų skausmas parodo mums visą didumą datirtos 
pragaišties, nustojant šlovės vertos ypatos, mylimiausio mūsų 
Piemens Motiejaus III, ir podraug parodo didumą Dievo gera- 
dėjysčių, kurių mums Apveizda per Jo gyvenimą suteikė. Gilus 
mūsų skausmas reiškia, jog supratome, kaip didis buvo mūsų 
a.a. Vyskupas Motiejus III. Bet per savo amžių argi pride- 
rančiai dėkavojome užtat Viešpačiam Dievui? Taigi nors dabar 
pašlovinkime Dangiškojo Tėvo gerybe, jog taip prakilniu Pie- 
meniu buvo mus apdovanojęs ir taip didžias geradėjystes per Jį 
suteikęs! 

Vertybės turto nėkados negalime prigulinčiai suprasti, kol jį 
tebturime: suprantame tik nustoję. Juo didesnę apturime gera- 
dėjystę, juo labiaus turime dėkavoti geradėjui. V. Dievas, kurs, 
sulig Psalmų rašytojo žodžius, iš mėšlo išaukština ubagą ir pa- 
sodina jį su savo kunigaikščiais”, išrinko, pašaukė, vyskupiška 
šlove aprėdė, gausiomis šventomis malonėmis apdovanojo ir 
prie mūsų atsiuntė savo tarną Motiejų, idant ganytų dūšias, 
brangiausiu Išganytojo krauju atpirktas, idant padarytų mus 
dievobaimingesniais ir pataisytų iškadas Izraeliaus namuose. 

Mūsų vyskupijoje, seniai našle likusioje, iškados buvo nema- 
žos: dvasiškųjų skaitlius sumažėjęs, bažnyčios - daugiausiai 
krypstančios, žmonės - mažne visi nedirmavoti ir taip tamsūs, 
jog nežinojo nė pirmųjų šv. tikėjimo pradžių, o skendo prie- 
taruose ir girtuoklystėje. Dievo Apveizda, kuri siekia nuo galo 
iki galui tvirtai ir viską sutvarko maloniai, rengdama į šitą mil- 
žinišką darbą, a. a. Vyskupą Motiejų III apdovanojo gamtos 
ir malonės dovanomis: rinktine sveikata, charakteriaus tvirty- 
be, proto gabumu, praktiška išmintimi, plačiu mokslu, rinkti- 
niais širdies privalumais, gerumu, stoka puikybės, mielaširdys- 
te, giliu dievobaimingumu, uolumu apie Dievo garbę ir dūšių 
išganymą. 

A.a. Vyskupas Motiejaus III į Viešpaties paskirtą darbą 
stojo kaipo kunigas, kaipo mokytojas svietiškosios jaunūmenės, 
kaipo viršininkas dvasiškosios jaunūmenės, ant galo kaipo vys- 
kupas ir visur parodė neilstantį darbštumą, visur taipogi Vieš- 
pats Dievas jo darbus gausiu vaisiumi laimino. Vienus mokė 


pirmųjų tikėjimo pradžių kaipo mokyklų kapelionas; kitus doriš- 
kai išlavino, būdamas Dvasiškosios akademijos profesoriumi 
arba vyskupijos seminarijos rektoriumi; kitus ant galo būdamas 
vyskupu, išlavinęs per rūpestingai išrinktus mokytojus moks- 
luose ir dorybėje, į kunigus įšventino: didžioji dalis mūsų vysku- 
pijos dvasiškųjų tai Jo mokytiniai. Per Jo triūsą ir pasišventimą 
Viešpats sutaisė puikią kariūmenę mūsų dvasiškijos, kuri šian- 
dieną uoliai darbuojas apie dūšių išganymą. Su jos pagalba dau- 
gybę bažnyčių iš griuvėsių pakėlė, daugelį iš pamatų išmūrijo ir 
pašventė, kitas padidino ir atnaujino, o visas žymiai papuošė ir 
aprūpino. 

Giliai priėmęs į širdį Išganytojo žodžius, jogei geras piemuo 
žino savo avis, ir jos aną pažįsta, per ilgus savo vyskupavimo 
metus, kol galėjo*, kasmet ant visos vasaros išvažiuodavo baž- 
nyčių ir parapijų lankytų. Kiekvieną parakviją po kelioliką kartų 
aplankė, per ištisas nedėlias nuo ryto lig vakarui ant kojų tarpe 
žmonių išbūdamas, dirmavodamas, mokydamas šv. tikybos ir 
krikščioniškos doros pradžių, apdavinėdamas paveikslais ir ki- 
tais pašventintais daiktais. Visa vyskupija pažino jį ypatiškai; 
padirmavojo visus žmones, nuo senųjų lig kūdikių prie motinos 
krūtinės. Per likusias nuo vyskupiškų darbų valandas sėsdavos 
kartu su kunigais ir adynomis klausydavo šv. išpažinties. 

Sugrįžęs iš lankymo vyskupijos, žiemos mėnesius pravers- 
davo berašydamas piemeniškus laiškus arba populiariškas su 
katekizminiu mokslu arba šiaip jau dievobaimingas, įkvėpimo 
ir uolumo pilnas knygeles, kurias išspausdinęs sklendė tarp 
žmonių. Kaip gyva, taip ir rašyta kalba artistiškai sugebėjo ap- 
šviesti žmones ir širdis jų įkaitinti prie tvirto dievobaimingumo. 
Sodiečiai, pradžioje Jo vyskupavimo nieko nemokantys, karštu 
Jo žodžiu ir darbu paraginti, išmoko skaityti, taip kad šiandieną 
negut tik retas ir tai tarp senųjų iš abiejos lyties knygos neskaito 
ir nesidžiaugia dievobaimingais uolaus savo Piemens veikalais. 


*1864 m. ruskių valdžia iškėlė jį iš Varnių į Kauną ir ten kaip kalinyje laikė 
lig smerčiui, niekur išvažiuoti neleisdami. Vaikų žmonės dirmavotų į Kauną 
vežė. (V.) 


Prasiplatinus apšvietimui, visi didiejie prietarai ir nežinia iš- 
nyko, kaip nakties tamsybės prieš saulės spindulius. Šiandien 
visi supranta tikėjimo pamatus ir krikščionio priderystes; pa- 
mėgo Dievo namų dabą, į bažnyčias kartais ir šiaipjau dienomis 
skaitlingiaus susirenka, neg pirma šventomis dienomis; tankuoja 
prie šv. sakramentų, karštai užsiima dievobaimingomis prak- 
tikomis ir kasdien šv. Bažnyčiai parodo vis puikesnį pavyzdį 
krikščioniškų apsėjimų ir šventų dorybių. 

Bet už visas kitas iškadas didesnė buvo seniai tarp žmonių 
įsikerėjusi girtuoklystė. Toje pelkėje skendo naminė šeimynų 
santarvė, žuvo viso amžiaus prakaitavimo ir taupymo vaisiai, 
visos krikščioniškos dorybės kartu su visais gerais norais, įgytais 
prie konfesionalo arba ties sakykla. Iš girtuoklystės išplaukė vi- 
sas medžiagiškas ir doriškas sodiečių nuskurdimas. Ta blėdis 
labiausiai neramino piemenišką a. a. Vyskupo Motiejaus III 
širdį. Ilgai ir karštai dirbęs, kad persitikrino apie visuotinį bran- 
gių savo avelių prisirišimą ir meilę, pakėlė tikrame laike galingą 
savo balsą, gyva kalba ir piemeniškais raštais karščiausiai šauk- 
damas tikinčiąsias dūšias į blaivybę, - ir visuotinis vyskupijos 
žmonių atsivertimas prie tos dorybės neapsakoma paguoda pri- 
pildė tėvišką Jo širdį: gausius išvydo ilgo savo darbavimos vai- 
sius. Per tą Dievo mielaširdystės stebuklą, kurį mūsų vyskupijoje 
per a.a. Piemenį Motiejų III padarė, neturčiai pasikėlė iš 
nuskurdimo, išsimokėjo skolas ir visokias nedoimkas ir rados 
tame gerame padėjime, kurį šiandieną regime. Bet dar svarbes- 
nis yra žmonių pakilimas iš doriško nuskurdimo, išsikėlimas iš 
nusidėjimų, į kurius stūmė juos girtuoklystė. Padori kalba ir 
apsėjimas, dori papratimai, tvarka, meilė ir Dievo baimė apsi- 
reiškė visuose dalykuose. 

Apsvarstydami tas milžiniškas geradėjystes, kurias V. Dievas 
tikintiems savo žmonėms per a.a. vyskupą Motiejų III su- 
teikė, negalime nepripažinti, jogei jis buvo tai Dievo duotas 
vyras, apdovanotas aukštesne ir išrinktine pasiuntinyste, iš ei- 
lės apaštališkos dvasios pilnų vyrų, per kurius V. Dievas ant 
ištisų provincijų išlieja savo palaimą, kaip antai: šventųjų Jonų 
Kapistranų, Vincentų Fererijų, Juozapų Kalasantų!4; į jų pėdas 

žengdamas, a. a. Vyskupas Motiejus III visą vyskupija ap- 
švietė ir iš piktų papročių ištraukė. Per Jį V. Dievas iš savo 
vynyno išravėjo pagedimo usnis, pažadino tikėjimo ir dievo- 
baimingumo dvasią ir apstatė ją gerų papratimų mūru ir krikš- 
čioniškų dorybių bokštais. Todėl atsiuntimas Jo šiuose apverkti- 
nuose laikuose tikybos nupuolimo, dievobaimingumo atšalimo, 
pagedusių papročių viešpatavimo, bedievystės platinimos yra 
viena iš visų didžiausių ir nepaprastųjų Dievo geradėjysčių, 
suteiktų tikintiesiems tos mūsų vyskupijos žmonėms. 

Ypatiški privalumai ir didžios a. a. vyskupo Motiejaus III 
dorybės visiems buvo išganingu pasimokinimu ir jau dėl to 
vieno dide mums nuo Dievo geradėjyste: nepailstantis Jo darbš- 
tumas, nesulyginamas karštis, tėviškas gerumas, nepaprasta 
mielaširdystė iškilmingus vyskupijai suteikdavo sekimo pavyz- 
džius. 

Likusiosiose nuo dvasiškos tarnystos valandose tvirtą užlaikė 
dienos darbų eilą, surėdytą taip, idant kiekviena valanda būtų 
naudingu darbu užimta. Tuomet tai aiškino iš visos vyskupijos 
raštais paduodamus klausimus, trupino šv. šv. Relikvijas dali- 
jimui prašantiems. Kėlė labai anksti, ir po šv. Mišių kiekvienoje 
valandoje ir kiekvienas galėjo prie Jo prieiti. Matydavo Ji po 
keliolika kartų laiptais nulipantį į koplyčią padirmavotų ko, nors 
visų biedniausio, išspaviedotų arba kita kokia mylista aprū- 
pintų. Palengvindamas priėjimą prie savęs, neužlaikė nė jokios 
etiketos ir apskelbimų, kas atėjo: Jo durys visuomet atdaros 
stovėjo kiekvienam. Nežiūrint į nepaliaunančią triūsą ir lanky- 
tojų gaujas, niekas Jo neregėjo nekantriu arba nenoriai dirbančiu: 
visuomet buvo liuosas, su tėvišku gerumu šypsodamas. Jo stalas, 
kaip ir visas gyvenimas, buvo prastas, be iškilmės. Valgymas 
užimdavo labai mažai laiko, spacierius - kokią adyną, likusį 
laiką pravertė ant darbo, tarnavimo ir maldos. 

Jo karštumas neapleidė nė jokios progos ką nors paraginti ir 
apšviesti; tai buvo slaptinis didysis akstinas viso Jo neilstančio 
darbštumo; jis turi būti ir mirtį priartino, nes praėjusį rudenį, 
sugrįžęs iš už rubežiaus, kad per keletą mėnesių turėjo saugotis 
viso, kas tiktai Jo sveikatai gali kenkti, negalėjo kentėti, kad 


sodiečiai, miniomis su vaikais iš tolimųjų parapijų atvykstantys 
pasidirmavotų, grįžtų ant tuščio išleidę kaštą ir vargą: atsitolino 
nuo gydytojų įsakyto reguliamino ir vėl, kiauras dienas ant ru- 
deninio vėjo būdamas, užsišaldė; bet ir tuomet dar nė namiškių, 
nė gydytojų neklausė ir neužsilaikė, - ir taip davė įsigalėti ligai, 
kuri Jį nuo mūsų atėmė. Krito kaipo karžygis - darbo ir uolumo 
auka. 

Žodžiai, kurius kalbėjo per paskutines savo amžiaus savaites 
į lankančius Jį dvasiškuosius ir šiaip jau Žmones, nemažesniu 
kvepia uolumu. Pasilenkęs ant grabo, gęstančiu balsu dar ragino 
prie ištvėrimo šv. tikėjime, besiplatinant bedievystei. 

Mielaširdystę per visą savo amžių rodė suteikdamas gausias 
pašalpas. Alkanus penėjo, ištroškusius girdė, plikus vilkstė. Kas 
neatmena bado metuose tų minių, kurios kas dieną Jo gyvenimą 
(namą) turėjo apsiautusios ir nėkados neatsitraukė be pašalpos? 
Arba nepaprastų šalčių metuose kas užmirš tas gaujas nuskur- 
dėlių, Jo kaštu drabužiais apvalkstytų? Jo namai buvo tai prie- 
glauda neturčių, su interesais iš tolimų vyskupijos kraštų at- 
vykstančių. Neretas per kiauras nedėlias ten gyveno ir iš Jo stalo 
valgį turėjo. 

Okąbesakyti apie mibiašidingus Jo darbus dėl dūšios - apie 
mokinimą nemokančių, guodimą nuliūdusių, gerus patarimus 
abejojantiems, persergėjimą klystančių ir kitus mielaširdystės 
darbus, kuriems visą savo amžių buvo pašventęs? 

Tokį tai geradėją, darbininką, Dievo pasiuntinį, Piemenį ir 
Tėvą šiandieną ant to katafalo padedame. 

Gyvą laikėme didžiausioje meilėje ir godonėje; su Juo šian- 
dieną, rodos, mūsų širdys išplyšo... Bet nuliūdimą ir gilų gailestį 
apverskime ant didesnės garbės ir šlovės Švenčiausio Dievo 
Majestoto, garbindami Jį ir iš visos širdies ačiū Jam tarydami už 
tai, kad taip ilgai ir taip prakilnų Piemenį mums užlaikė ir taip 
didžias mylistas per Jį mums suteikė. Geriausiai tikros savo 
dėkavonės ženklus parodysime, jei a. a. Motiejaus Piemenio 
triūsa ir mokslu ir Jam mirus ko ilgiausiai naudotis stengsimės 
ir tą tikėjimo ir dievobaimingumo dvasią jaunųjų širdyse vai- 
sysime. 

Šlovė Tau, Dievo Tarne, Mylimiausis mūsų Piemuo ir Tėve, 
jog mūsų išganymui neskundėjai darbo ir rūpesčio, jogei dėl 
mūsų tiek vargo pakėlei, jogei mums taip puikiais dorybės pa- 
veikslais švietei, jogei dėl mūsų dūšių gero visas savo sylas, 
sveikatą, ant galo ir gyvastį padėjai! Garbingas Tavo liekanas 
paskutinį sykį apsiaučiame toje bažnyčioje su ašaromis akyse, 
su skausmu širdyse ir su maldomis ant lūpų. Už visus Tavo dėl 
mūsų pakeltus darbus teužmoka Viešpats amžinos garbės vai- 
niku! Tavo širdį tepalinksmina, daleisdamas visiems mums Tavo 
vyskupijos vaikams lig smerčiui ištverti tikyboje ir doroje, o 
paskui tapti dalininkais amžinos Tavo laimės! 

Tiek sykių nuo altoriaus garbingą savo ranką tiesei, išlie- 
damas ant mūsų su piemenišku palaiminimu upelius Dievo 
mylistų; ištiesk gi ir dabar, pas Dievo sostą būdamas, dešinę savo 
nematomai ant mūsų ir išmelsk, idant V. Jėzus Tavo darbus, dėl 
mūsų pakeltus, palaimintų, patvirtindamas mus šventame tar- 
navime Jam ir vesdamas į amžiną gyvenimą! Amen. 


KS. BISKUP MACIEJ WOLONCZEWSKI 
I SZYMON DOWKONT 


Biskupstwo žmudzkie nabożeństwem košcielnem czcito tego 
roku pamięć zgastego przed 26 laty znakomitego biskupa swego 
Macieja III z powodu setnej rocznicy jego urodzin. Szczęśliwe 
połączenie wyjątkowego zdrowia, pierwszorzędnych zdolności, 
apostolskiego zapału i sprzyjających okoliczności, otwierających 
przed nim najobszerniejsze pole działania, pozwoliło biskupowi 
Maciejowi III odegrać w zeszłym wieku tak wybitną rolę, že 
przyszły historyk cywilizacji Litwy etnograficznej na niego bę- 
dzie musiał zwrócić główną uwagę. W r. 1875 w obszernym szki- 
cu biograficznym uczeń, przyjaciel i współpracownik zgastego 
biskupa ks. prałat H. Raczkowski („Przeglad Katolicki“, N-ry 
35, 36), jako też JE ks. biskup A. Baranowski (biografja bisk. 
Macieja Wołonczewskiego przez ks. Al. Dąbrowskiego w tego- 


rocznym „Kalendarzu Rz.-kat. Towarzystwa dobroczynności w 
Petersburgu“) dobitnie określili obszerną działalność i osobiste 
przymioty biskupa Macieja III'. Tam też odsyłamy ciekawego 
czytelnika. Tu pragnęlibyśmy uwydatnić milczeniem pominięty, 
ale bodaj najdonioślejszy szczegół - osobisty stosunek jego z 
Szymonem Dowkontem, oraz rolę, jaką obaj odegrali w sprawie 
rozwoju piśmiennictwa litewskiego i w ogóle w sprawie oświaty 
ludowej*. 


Jezyk litewski na wysokości języka książkowego stanął już 
w wieku XVI i XVII. Jezyk Jana Bretkuna, kanonika żmudzkiego 
Mikołaja Daukszy, ks. Konstantego Szyrwida i jego kolegów z 
Towarzystwa Jezusowego dotychczas uchodzi za wzór czys- 
tości, prawidłowości i bogactwa używanych form i wyrazów. 
Wiek XVIII natomiast nader ujemnie wplyną! na dalszy rozwój 
litewskiego języka książkowego. W tym okresie nie znajdujemy 
ani jednego pisarza, który by w sumienności traktowania języka 
pisarskiego wyrównał poprzednikom. Język książkowy, kaza- 
niowy, a przez to po części i mowę potoczną zaśmiecono mnóst- 
wem niepotrzebnych barbaryzmów. „Wiele osób mniej świa- 
domych mniema, że język litewski jest mieszaniną wyrazów 
polskich i rosyjskich, a mało posiada własnych“ ~- mówi Karol 
M. Br...’ („Pieśni ludu nadniemeńskiego z okolic Aleksoty“, 
Poznan, 1844). Zresztą wówczas niewielu było chetnych do pi- 
sania po litewsku: wykładowy jezyk polski stawał się potem 
jezykiem domowym dla tych wszystkich, którzy uczęszczali do 
jakiejkolwiek szkółki; język zaś ojczysty chował się pod najniższe 
strzechy, „chtopiat“. 


* Uprzejmości p. Jana Jakóbowskiego, dziedzica na Kiecinach, par. Kurszańs- 
kiej, zawdzięczamy możność załączenia przy tem fotograficznych zdjęć z 
portretów, znajdujących się w jego galerji familijnej, a nieznanych nawet 
najbardziej zainteresowanym temi osobistościami. 

Pierwsze hasła do poważniejszego traktowania starożytnego 
jezyka litewskiego usłyszano dopiero w wieku XIX. Pierwszy, 
jak się zdaje, w tym przedmiocie zabrał głos ks. prof. Bohusz 
jeszcze przed uczonymi historykami: Kraszewskim, Jucewiczem 
i wielu in. Hasta te znalazły postuch. W szeregach pracowników 
pióra stanęli: Djonizy Poszka, ks. K. Wizgird, ks. prof. S. Sta- 
niewicz“, ks. A. Strazdas, czyli Drozdowski-Jezierza5, ks. kano- 
nik C.J. Niezabitowski, ks. tercjarz A.J. Pabreża i wielu innych, 
jako poeci, uczeni i morališci, i z pośród siebie wydali owych 
prawdziwych koryfeuszów: Szymona Dowkonta i Macieja Wo- 
Ionczewskiego. 


II 


Wotonczewskiego i Dowkonta sama Opatrzność sprzęgła i 
ku wspólnej pracy skierowała, prowadząc ich dziwnie jedna- 
kowemi drogami do służenia ludowi, z którego pochodzili. Obaj 
urodzeni w Telszewskiem: S. Dowkont (Daukantas) w par. 
szkudzkiej (obecnie linkimska) ze szlachty zagrodowj 28 paź- 
dziernika 1793 r.; Maciej Wołonczewski (Wałanczus) - w par. 
sałantowskiej, o 4 mile od Dowkonta, 16 lutego 1801 r., z wol- 
nych ludzi, pod Ledėchowskimi będących. Obaj kształcili się, 
acz niejednocześnie, w gimnazjum Dominikańskiem w Kalwarji 
żmudzkiej, potem w uniwersytecie wileńskim w okresie naj- 
większego rozkwitu jego, osiągając magistrowskie stopnie nau- 
kowe. Po rozmaitych przejściach ostatecznie łączy ich wspólne 
miejsce zamieszkania - Petersburg, gdzie Dowkont znalazł się z 
rangą rzeczywistego radcy stanu, jako urzędnik Senatu, stróż 
Metryki litewskiej, Wołonczewski, jako prof. z Wilna tu prze- 
niesionej Akademji duchownej, osiągnąwszy stopień doktora 
św. Teologji. 

Biskup Wotonczewski w „Kronice“ swej tak wzmiankuje o 
swym przyjacielu: „Od samego dzieciństwa aż do starości 
p. Dowkont szczególny miał zapał do języka żmudzkiego. 
Wszelka gryzmoła, po żmudzku napisana, w entuzjazm go 
wprawiała. Głównym nieprzyjacielem był tych, co mogac pisać 


po žmudzku, jednak nie pisali. Chcąc przeto zastąpić hultajst- 
wo wielu, całe swe życie poświęcił podniesieniu języka žmudz- 
kiego i oczyszczeniu go z makaronizmów. Sławy autorskiej był 
wcale nie chciwy: ztąd też niemal wszystkie swe piśma po- 
wydawał pod pseudonymami“. Nie inaczej też odezwałby się i 
Dowkont o Wotonczewskim. Rezultatem tego zapału była mo- 
zolna praca w archiwach krajowych i zagranicznych w celu 
samodzielnego opracowania historji Litwy. Wotonczewski opra- 
cowuje historję Kościoła i w r. 1848 wydaje dwutomowe Żemajtiu 
Wiskupiste (337+274 str.), czyli „Biskupstwo žmudzkie“ - dzieło, 
znane i w polskiem tłómaczeniu; Dowkont tymczasem opra- 
cowuje dwutomową historję polityczną Litwy Letuvos Istorija 
(484-531 str.) i jednotomową Budą senowes Lietuwiu (279 str.), 
czyli „Zwyczaje starożytnych litwinėw“, dzieła, pomimo zbyt- 
niego apoteozowania Litwy, nieocenionej wartości. 

Wkrótce obaj opuszczają Petersburg: ks. Wołonczewski obej- 
muje kierownictwo żmudzkiego seminarjum djecezjalnego, po- 
tem zostaje pasterzem żmudzinów; Dowkont wyrzeka się stużby 
etatowej i zamieszkuje przy biskupie, poprzestając na małem 
subsydjum od niego, ażeby i dalej wspólnie pracować w ob- 
ranym kierunku. 

Żyli pracą, oddychali pracą. Apostolskie mozoly bisk. Wo- 
łonczewskiego około nauczania i moralizowania ludu słusznie 
badacza wprawiają w podziw; tak umiał czasem rozporządzać 
się, że każdej chwili ktoś od niego coś korzystał. Świetne rezul- 
taty akcji przeciwwódczanej Litwa zawdzięcza piórom bisk. 
Wotonczewskiego i Dowkonta, jak również ich pracy zawdzię- 
cza rozkrzewienie i zreformowanie istniejących szkółek para- 
fjalnych. Wiadomo, że od dawnych czasów dzieci žmudzinėw, 
oddanych choćby do szkólek parafjalnych, musiały uczyć się 
najpierw języka polskiego, potem zaś łacińskiego, gdyż i grama- 
tyki miały tylko polsko-lacińskie. Dowkont uważał pośrednict- 
wo języka polskiego za całkowicie niepotrzebne i chciał, aby 
wprost ze żmudzkiego uczyły się po łacinie. W tym właśnie celu 
wydał gramatykę tacińsko-żmudzką Prasma Łotinu kalbos. Podzie- 
lając całkowicie poglądy Dowkonta, który, obok wzmiankowanej 


gramatyki łacińskiej, ułożył jeszcze podręcznik początkowej 
nauki języka żmudzkiego, przetłómaczył Korneljusza Nepota i 
Fedrę, biskup Wołonczewski opracował podręczniki: katechiz- 
mowy, Historji świętej, Historji Kościoła, wypisy dla dzieci i dla 
dorošlejszych? i t.d. 

Obok działalności pedagogicznej, nie omieszkali ci dwaj nie- 
zmordowani pracownicy podać ludowi i wiadomości specjalne. 
Dowkont, świetnie posiadający jezyki europejskie, zaznajamia 
lud litewski z dziełami agronomicznemi w obcych językach: o 
hodowli chmielu, tytoniu, ogrodów owocowych, roślin pastew- 
nych, pszczół, uczy o sposobach uchronienia się od pożarów 
etc. Biskup zbiera podania i prawdziwe wydarzenia, przyoble- 
ka to w formę opowiadań moralizujących, gromadzi materjaty 
etnograficzne, zapisuje zwyczaje prowincjonalne, przysłowia, 
terminy techniczne i wszystko stara się zużytkować, „ponie- 
waż, ojczeńku, jak się nie zapisze, to i zaginie” - mawiał. 
Równolegle z tem Dowkont układa zbiór dajn, czyli śpiewów 
ludowych. 

Biskup Wołonczewski otoczył się też plejadą niepospolitych 
ksieży, którzy mogli i chcieli pracować piórem. Przy jego boku 
widzimy: Tadeusza i Wincentego Juzumowiczów, prałata Racz- 
kowskiego, rektora semin. Józefa Dawidowicza, prał. Kossa- 
kowskiego, kan. Ottona Praniewskiego, dziekana K. Skrodzkie- 
go, Raf. Jasikiewicza. Nawet mieszkający poza obrębem Litwy 
pisarze utrzymywali z bisk. Wołonczewskim ciągłe stosunki 
korespondencyjne, jak rektor seminarjum saratowskiego ks. Józ. 
Zelwowicz, Iwiński i wielu innych. W ten sposób, zaiste godny 
podziwu, biskup Wołonczewski z Dowkontem w krótkim sto- 
sunkowo czasie zaopatrzyli Litwę w znaczną ilość książek w 
języku ludowym i prawdziwie zasłużyli na to, co o nich teraz 
powiadają: że Litwę czytać nauczyli. 

Szczytem pracy wspólnej bisk. Wołonczewskiego i Dow- 
konta miało być czasopismo litewskie, albowiem dotychczas z 
perjodycznych wydawnictw litewskich znanym był jedynie 
„Kalendarz Gospodarski” z obszernym dodatkiem literackim, 
wydawany przez Wawrzyńca Iwiūskiego z zapomogi księcia 


Ireneusza Ogińskiego. Byli już umówieni korespondenci; księ- 
garz wileński Zawadzki podjąt się wydawnictwa, na redaktora 
był wezwany Mikołaj Akielewicz, „Chłop z pow. marjampols- 
kiego”, pisarz, dobrze znany i w literaturze polskiej, autor 
„Gramatyki litewskiej“, wydanej w Poznaniu. Okoliczności 
jednak w niwecz obróciły pożyteczny ten zamiar. 

Słowem it vargo pelės - jako myszy pracownice - krzątali się 
ci dwaj niewolnicy pióra, zawsze ożywieni szlachetną ideą hu- 
manitarną, pomimo to, że wielu niesłusznie miało im za złe tzw. 
„Chtopomanję“, czyli „litwomanję“, po dzisiejszemu. Jak widać 
z ostatniej monografji uniwersytetu wileńskiego?, Wołonczews- 
kiemu tego i po dziś dzień nie zapomniano, o Dowkoncie zaś — 
zupełnie tu przemilczano. Między współczesnymi jednak bis- 
kup Wotonczewski miał i zwolenników niemało, jak świadczą 
między innemi dolączone tu portrety, które wybitny obywatel 
gub. kowieńskiej, p. Narbutt, polecił malarzowi Janowi Zienkie- 
wiczowi dla swej galerji naszkicować. 

Szymon Dowkont umarł w Popielanach (pow. szawelski) 
d. 24 listopada 1864 r., biskup Maciej Wotonczewski - w Kownie 
d. 20 maja 1875 r.10 

Rozwojowi literatury litewskiej obaj dali potęžny rozpęd, 
powstrzymany niestety w czasach ostatnich!!. Po Dowkoncie 
pozostało jeszcze w rękopišmiennej tece wiele prac cennych, a 
w ich liczbie bogaty słownik litewski!2, 


JONAS BILIŪNAS 


Sunku ant karštų pėdų surinkti užtektinai žinių Biliūno na- 
bašninko gyvenimui aprašyti. Sunku, nes tie, kurie jį pažino 
arba kurie turi šiokius ar tokius jo paminklėlius - laiškus, doku- 
mentus ir t.t., išsiskirstę po visą pasaulį. Kas gi daryti? Temato- 
me vieną būdą žinioms surinkti: skelbti skyrium nors mažiau- 
sius atsiminimus, idant ilgainiui galėtų pilną charakteristiką 
surašyti. 


Padarome pradžią ir prašome visus tuos, kuriems tas „Vil- 
ties“ numeris pateks į rankas, kad netingėtų pasidalyti su mumis 
kas ką žino. 

Štai ką patyrėme iš vieno Biliūno moksladraugio, p. Ruc.!, 
kurs dveitą metą pažinęs jį Liepojaus gimnazijoje apie 1896-8 
metus. Anot p. R., Biliūnas buvęs vaikinas augalotas, kiek tiek 
palinkęs, neturtingai apsitaisęs, bet su šiokiomis tokiomis pre- 
tenzijomis patikti gražiajai lyčiai, na, kaip paprastai jaunikliams 
atsitinka. Tačiaus be jokios tuštybės ir pasipūtimo. Anaiptol: vi- 
sas jo apsiėjimas buvęs toks paprastas, lengvas, taip lygus su 
visais, tikrai demokratiškas, kad tuojau galėjo su juo susibi- 
čiuoliuoti. Taigi ir buvo tikru visų lietuvių mokinių vadu ir jų 
būrelio pirmininku. Draugiškas, vienas pats negalėjo išbūti: pas 
ji liuosomis valandomis vis buvę daugiau ar mažiau draugų, 
lygių ir jaunesnių. Susimetę po keletą skatikų, parsinešę dveitą 
bonkučių alaus ir užsisakę vakarienę, ilgas valandas praleisdavę 
besišnekučiuodami. Pradžia ir pabaiga tų šnekų vis buvę mokslo 
dalykai. Patsai jis mokęsis vidutiniškai; nebuvęs pirmoje eilioje, 
geriausia sekdavęsis jam kalbos ir rusų literatūra; rusiškai viso- 
kius galvojimus rašęs puikiai. Užtat šiaip jau buvęs labiau už 
kitus išsilavinęs; jaunesnieji manydavę, kad Biliūnas moka ant 
visų klausimų atsakyti, viską išaiškinti. Ir netingėdavęs aiškinti. 
Pilnai pasinėręs gamtos moksluose, įsimylėjęs fiziką ir zoologija, 
Darviną laikęs labiausia įtikėtinu mokslo vyru. Sekdavęs jį, 
viską mėgindavęs aiškinti prigimties būdu, bet kurstyti, įkalbi- 
nėti ką nors visai nemėgindavęs. Ar Darvinas suardė jo tikėjimą, 
nežinia; tik prieš tikėjimą nieko neskelbęs: jam terūpėjęs grynas 
mokslas. Sociališki klausimai jam kur kas mažiau terūpėję, nors 
neaplenkdavęs Kautskio* ir rūpestingai skaitydavęs civilizacijos 
istoriją. Tuomet tai ir linkęs prie socialdemokratizmo, o kartu su 
juo ir kiti draugai. Mokiniai, pasidavę Biliūno įtekmei, tautybe 
nelabai tesirūpinę; taip kad mokiniai lietuviai Mintaujos gim- 
nazijos net išmetinėdavę liepojiškiams draugams: jus, girdi, vi- 
sus Biliūnas perkrikštijo (suprask: iš tautiečių padarė betaučiais). 
Iš tikrųjų gi socializmo srovei nei pats Biliūnas nebuvęs pilnai 
pasidavęs, nei kitų „krikštyt“ nemanęs. Tai pasirodo iš to, jog 

vėliau pasiskyrė su savo draugais, linkusiais į socialdemokratus. 
Paskui tos partijos nebemėgęs ir net savo artimuosius nuo jos 
šalin traukęs, už ką nemaža pykę tos partijos šalininkai. 

Atsiliepė jame ramus, kaip ir pirma, demokratas tautietis; 
prisirišo prie dailiosios literatūros ir jai visą savo didelį talentą, 
visą savo artistišką sielą atidavė. Jau visai susirgęs, nuo ištisų 
metų beveik nei kiek plaučių nebeturėdamas, gyveno ne tiek 
vaistais, kiek lietuvių rašiniais: laikraščiais ir knygelėmis. Visas 
naujienas norėjo Žinoti. Siuntė pinigus ir prašė laikraščių ir kny- 
gelių, bet, gink Dieve, nedaugiau, kiek galima nupirkti už pri- 
siunčiamuosius pinigus, gink Dieve, ne dykai. Turime rankose 
keletą jo laiškų: visuose kalba tik apie spausdinius ir spaus- 
dinius, lyg tarytum nieko daugiau nebėra pasaulyje. 

„Siųsk pirma eiles ir apsakymėlius (tarp jų būtinai „Robin- 
zoną“, Jablonskio taisytąX. Ačiū už „Žibutę“!? Kai kurios eilės 
neblogos, bet vis dėlto daug ko trūksta. Kas tas per vienas tasai 
Jovaras? Jeigu susieisi su mūsų poetais, patark jiems būtinai 
nusipirkti vokiškoj kalboj, bet labai suprantamą, kad ir vokišką, 
Jakob Minor (autorius) „Neuhochdeutsche Metrik“* (man regis, 
tokios rusų kalboj nėra), kur labai aiškiai išdėstyta eilių ritmas, 
rimas etc. su pavyzdžiais. Mūsiškiams būtų labai naudinga. 
Kaina 4-5 rub. Išleista Vienoje. Kas tai Knygų Vabalas, kuris apie 
P. „Lietuvyje“ rašė? Neblogai rašo, tik perdaug jau aštriai: reikia 
ir P. pasigailėti. Gaila, kad tasai straipsnis nepabaigtas spaus- 
dinti“. „Ar negausi pas Zavadzkį vysk. Valančiaus. Jo raštus 
norėčiau gauti senobinio, „nepataisyto“ leidimo, kurie buvo 
išleisti da prieš Muravjovą'8?, 

„Ar nežinai, kada žada pradėti eiti naujas akcijinis laikraštis? 
Norėčiau jį užprenumeruoti. Ar „Liet. ūk.“ nežada ateinančiais 
metais metamorfozuoties?"* Ar toks pasiliks savo pakraipa, re- 
dakcija ir dvasios galia? Labiausia norėčiau apie akcijinį laikraštį 
(„Viltis“), kada jisai išeiti pradės, kiek kaina užsienin etc. Gal 
parašysi kortelę“! 

„Ar negali išrašyti man „Lietuvio“ ant pusės metų nuo pra- 
džios už siunčiamas markes, nes „Lietuvio“ iki šiolai dar negavau. 
Lai neprašo, kad man „Lietuvį“ dykai siuntinėtų, bet lai užmoka“ 12 

„Jeigu „Liūdną pasaką“ kur atspausdino, tai prigulėtų man 
honoraras. Gerai būtų: pribaigtumei man siųsti knygas“3, kurių 
buvo prašęs“. 

Labai įdomus dalykas. Iš pradžių, gydydamos Zakopanuo- 
se Galicijoje, vis prašydavo vienų tik „apsakymėlių ir eilių“, 
nes, kaip sakėme, pilnai buvo atsidavęs gražiajai literatūrai 
(beletristikai); be to, tų knygelių, kurios žymi gražia, gryna 
lietuvių kalba, nors jos būtų vaikams rašytos. Paskutiniu gi 
laiku daugiausia reikalavo religiškų knygelių. Viename sąra- 
še matome pareikalauta: „Šv. Antano gyvenimas“, „Šv. Jono 
Krikštytojo“, „Šv. Pranciškaus iš Asyžiaus“, „Plati šv. istorija 
Senojo Įstatymo“ ir tokia pat „Naujojo“, Bočkauskio, „Žemaičių 
Kalvarija“14, 

Paskutinį Biliūno nabašninko laišką privedame kuone ištisą. 
Jis rašytas 2/XII naujojo kal., o mirė 8/XII, ko! tasai raštas dar 
nebuvo patekęs į adresato rankas. 

„Zakopane, Przecznica, 34. Mielasai! Paimsi 35 rb. pinigų. Iš 
jų, būk toksai geras, ataduok 25 rb. <...>, Likusių 10 rb. apversk 
knygoms, kurias jau man išleidai ir dar išleisi. Reikalingos man 
tuo tarpu sekančios (žr. Zavadzkio katalogą 1908 metams): 

„Apie Dievo buvimą“ prof. Būčio, Šatrijos Raganos „Apy- 
sakėlės“, Valančiaus „Živatai Šventųjų“, „Pradžia ir išsiplėtimas 
katalikų tikėjimo“, „Išpažintis, arba spaviednė“, Jezavito T. „Is- 
torija stebuklingo paveikslo Dievo Motinos Nuolatinės Pagel- 
bos“, „Platus išguldymas katalikų mokslo“ Bočkauskio, Šlapelio 
„Žodynas“, Vaižganto „Vaizdeliai“ (ir toliau eina istoriškos ir 
beletristiškos). 

Pinigų šioms knygoms turbūt nepakaks. Taigi siųsk tuo tar- 
pu tik jų dalį ir tokioje eilėje, kaip surašyta, t.y. ne nuo galo, bet 
nuo pradžios. Tas, kurias siųsi, siųsk tuojau <...>. Tik užsirašy- 
kite, kiek išleidžiate už knygas, kad iš mano priežasties nenusi- 
skriaustumėte. Prieš Naujus Metus nusiųsiu daugiau pinigų 
knygoms ir laikraščiams užsiprenumeruoti, tuo tarpu neturiu 
nei aš, nei mano žmona. A. pridėjo porą knygelių siunčiant: 
užmokėk už jas. Galbūt norėdamas man gera, jisai skriaudžia 
kitą: to nereikia <...>. Nepyk, kad Tave trukdau. „Koks tat Tau 


„Valstiečių Balsas“ leista?“ Ar jisai skiriamas vieton „L. Ū.“, 
jeigu šį užgintų, ar visai naujas? Sveikink A. Trokštu jam visa 
gera ir kuo greičiausia vesti, jeigu to pats trokšta. Kas nupirktų 
nuo manęs rankraštį? Tuo tarpu nieko parašęs neturiu, tik dar 
žadu rašyti. Gal Zavadzkis apsiimtų atspausdinti mano senes- 
niuosius apsakymėlius, dar neišėjusius knygelėse: susitaisytų 
knygelė, tik sunku jie visi surankioti. Būk sveikas ir linksmas! 
Visa gera. 
J. Biliūnas“. 


Žiūrint į tą paskutinį nabašninko laišką, ašaros iš akių ver- 
žiasi. Laiškas rašytas, kaip ir visados, ramiai, aiškiu protu, tvirta 
ranka; raidės gražios, veigzlios... Kiek reikalų, kiek jam įdomių 
naujienų knygose, kiek dar projektų tolimesniam laikui, o ne- 
jautė ar nenorėjo jausti, kad giltinė čia pat bestovinti ir štai štai 
gyvybės siūlą bekertanti. Nei atsakymo ant savo laiško, nei my- 
limų knygų nebesulaukė... 

Mirtį, tiesa, atspėjo: nebuvo gi vaikas. Kiek anksčiau rašy- 
damas, užbaigė laišką: „Sveikata eina blogyn. Nors gydytojai 
mėgsta žodžiais guosti, bet jų akys nemeluoja...“16 

Kaip savo pasakojimuose, taip ir laiškuose atšviečia gry- 
niausia ir teisingiausia Biliūno siela - siela tikro artisto, kurio 
nei jokia gyvenimo ir politikos srovė nevaliojo suteršti. Jo 
pasakojimai judina pačiu savo artistišku išdėstymu kad ir men- 
kiausio dalyko. Niekur nesimato tendencijos, noro pasukti 
pasakojimą į šalį, niekur pykos ant žmonių ir gyvenimo, nors 
jie nieko jam nedavė, niekur įnirtimo. Na, ir jo pasakojimai 
tvers ilgiau, negu šios dienos kovos, kaip amžiais tveria gryno 
artizmo darbai. 

Beletristika — tikrasai jo pašaukimas. Jai tarnauti pradėjo 
nuo pat gimnazijos laikų, kada net mokslo dalykėlius rašinė- 
davęs vaizdelių pavidale. Mėginęs ir eilutes sudėlioti. Bet tie 
pirmieji vaikučio bandymai gal visai išnyko, nes niekur nebuvo 
spausdinti. 

Keletas žinelių paduota „Vilniaus Žinių“ Nr. 2057. 


A.tA. KUN. ANTANAS KAUPAS 


„Draugo“ redaktorius 
1870-1913 


14(27) d. spalių mėn. š. m. tolimoje Šiaurės Amerikos Či- 
kagoje numirė kun. Antanas Kaupas. Katalikų laikraščiai ne- 
truko duoti savo skaitytojams po gerą pundą žinių. „Draugas“ 
Nr. 45 (atkartota ir „Viltyje“, Nr. 133-134), „Viltis“ Nr. 135-142, 
„Rygos Garsas“ Nr. 87-88, „Moksleivis“ Nr. 12, „Draugija“ Nr. 83 
et sequ’. Ir kiti, nors trumpiau. 

1870 m. kun. Antanas gimė Gudelių sodžiuje, Panevėžio ap- 
skrityje. Mokslus ėjo Šiaulių gimnazijoje. Iš 6 klasės išvarytas 
už... bedievybę, Darviną. 

1888 m. įstoja į Žemaičių seminariją. 

1890 m. ir iš ten pavarytas vėl, kad neištikimas. 

1892 met. vėl atsiduria seminarijoje, bet jau Amerikoje, De- 
troite. Pagalios 1896 m. įsišvenčia ir paima Wilkes-Barre, Pa, 
kleboniją. 

1897 m. persikelia į Scrantoną (Pa) ir ten pastato mūro baž- 
nyčią. 

1907 m. persikelia į Pittstoną (Pa); pastato antrą mūro baž- 
nyčią. 

1912 m. liepos 1 d. persikelia į Čikagą kartu su „Draugu“. Ir 
ten... 

Kun. A. Kaupo biografijai laiko skaitmenų gana. Bet toli gra- 
žu neganajo būdui ištirti ir jo darbams apspręsti. Buvo tai vienas 
iš įdomiausių šios gadynės lietuvių žmonių ir veikėjų. 

„+ pamačiau gyvenimą tokį, koksai yra, ne koks privalytų 
būti. Buvau arti susidūręs su studentais, bedieviais, socialistais, 
anarchistais, tamsuoliais ir t.t. ir t.t. Pats dirbau pjovyklose, 
mačiau, kaip kiti dirba dirbtuvėse ir kasyklose. Du sykiu buvau 
seminarijoje, ten pažinau Katalikų Bažnyčios mokslą. Gyvenau 
kitados tarp darbininkų, o dabar gyvenu iš darbininkų, - taigi 
tos klasės pastangos pagerinti savo būvis man ypatingai rūpi. 
Nesu nei agitatorius, nei vadovas. Taigi palieka man ne kas kita, 
kaip žiūrėti, dėmėties, tyrinėti ir surašinėti“. 

Taip jis patsai rašęs „Draugijos“ redaktoriui“. 

Tad teisingai sako „Draugas“, kad jis tegalėjęs tikroje švie- 
soje parodyti mūsų išeivių gyvenimą, nes juos itin gerai pažinęs. 
Ir jis tai darė. Nė vienas visuomenės gyvenimo apsireiškimas 
nepraėjo jo nepasergėtas, nes jis ne tik visa matė, bet ir visur 
dalyvavo. 

Paliko daugybę raštų, originalinių ir verstinių, parašais: Se- 
limas, K.A.K., An-Ka., Karvojus, Patrimpas, Amerikos Kunigas, 
P.A.T. Antanukas ir kt., iš B. Pruso, „Padėjimas lietuvių tautos 
Rusų viešpatystėje“ gr. Lelivos (pseud. Matrosovo), „Laiškai“, 
„Socializmo silpnos pusės“, „Evoliucija - ne revoliucija“, „Vi- 
suomenės psichologija“, „Vidurinis kelias“, „Pennsylvanijos kie- 
tose anglyse“. Tie veikalai ir daugybė publicistikos straipsnių 
davė lietuviams teisę vadinti kun. A. Kaupą „šulu Amerikos 
lietuvių katalikų“, „stambiu gynėju Katalikų Bažnyčios“, nors 
jaunas būdamas buvo gavęs, anot jo paties, „gražių rekordų“ iš 
gimnazijos ir iš Kauno seminarijos. 

Gerai būtų, kad a.a. A. Kaupo raštai būtų surinkti iš laikraščių 
ir atspausdinti skyrium. Tik toks rinkinys parodytų pilnoje švie- 
soje jo prakilnią širdį ir turtingą sielą. 


KUN. KAZIMIERAS PAKALNIŠKIS - 
DĖDĖ ATANAZAS 


(25 metų sukaktis jo darbavimosi literatūroje) 


„RYGOS GARSO“ SVEIKINIMAS 


Pirmųjų spausdintų kun. Kazimiero Pakalniškio raštų reikia 
ieškoti pačiame pirmame, jei ne pavyzdiniame, jei toksai būtų 
buvęs, numeryje tilžiškės „Lietuvos ir Žemaičių Katalikiškos 
Apžvalgos“!. Taigi sausio mėnesyje 1890 metų. 

„Rygos Garso“ redakcija didžiuojasi, kad jai teko didžiuma 
raštų, kuriuos garsus, populiarus rašytojas paskutiniais keleriais 
metais paskelbė. 


„Rygos Garso“ skaitytojai gavo pasidžiaugti šiais Dėdės Ata- 
nazo raštais: 

1. 1912 m. Nr. 27: „Spektaklis-benefisas“ (satyriškai-jumo- 
ristiškas piešinėlis); 

2. Nr. 28-34: „Kulvartos“ (apysaka); 

3. Nr. 55 (priede): „Pasitaisė“ (Kalėdų vaizdelis); 

4. 1913 m. Nr. 11: „Nuo Žemaičių paprūsio“ (iš sodžiaus 
darbininkų gyvenimo); 

5. Nr. 58-69: „Kur eisi, ten save rasi“ (apysaka); 

6. Nr. 88-99: „Sugriauta šeimyna“ (vaizdelis); 

7. 1914 m. Nr. 27: „Juokai“; 

8. Nr. 43-47: „Katras išmintingai padarė?“ 

Jei bent dar ko nors būčiau nepasergėjęs. 

Taigi sulaukę 25 metų sukakties darbo lietuvių literatūroje, 
garsininkai visokeriopai džiaugiasi: ir tiek daug laimėję, ir dar 
daugiaus laimėsią, kaip tai leidžia spėti pilnas vyriškojo vieko ir 
sveikatos amžius. Kun. Kazimieras Pakalniškis yra gimęs 1866 
metais, taigi dabar tebeina 49-tus metus, dar tolimus nuo se- 
natvės ir karšaties. Ir tik prašo Dievą, kad mylimam ir bran- 
ginamajam „R. G.“ bendradarbiui tą amžių ir tą tvirtybę pra- 
ilgintų ligi viso šimto metų. 

Valio, senas darbais, nors dar jaunas amžium, Rašytojau! 


BIBLIOGRAFINĖS ŽINIOS 


Svetimi dalykai žinoti - pagirtina, savo gi - reikalinga. Jei ne 
ką kitą, tai bent savo rašytojų veikėjų raštus privalome susire- 
jestruoti ir žinoti, jei ne kam kitam, tai nors bibliografijai. Kun. 
K. Pakalniškio raštai susirašyti man seniai rūpėjo; vieną antrą 
kartą net esu į jį patį kreipęsis. Bet iš jo paties žinių apie jį patį 
galima kuo mažiausia laimėti. 

— Kas juos atmins! 

Tėra vienas atsakymas. Tad belieka išvartyti lietuvių laik- 
raščiai. Kas žino bent didžiumą kun. Pakalniškio slapyvardžių, 
tas galės daug daug prisirinkti. Taip daug, kad vienų apysakų, 
žiūrėk, pririnks bent dešimtį tomų. Neimant publicistiškųjų 


straipsnių, kurie savo originalumu, sąmojingumu ir tvirtumu 
katalikiškųjų įsitikinimų taip pat prašyte prašos į atskiras kny- 
gas, kad ir užsieniuose išleistas. 

Tiek jau to su publicistika. Mums nedovanotina, kad dar 
neturime pilno rinkinio bent beletristikos dalykų. Mūsų Šv. Kazi- 
miero draugijai ar Blaivybės draugijai? tai gausūs šaltiniai gra- 
žių, mokinančių ir dorinančių pasakojimų. Jie visi reiktų kuo 
plačiausiai paskleisti miniose, kol nepaseno, kol dar neturime 
kitų rašytojų, kurie savo talentu nusmelktų senuosius. Ieškome 
spausdinti by kokių svetimų menkniekėlių. O čia pašonėje - vi- 
sas žagas gerų savųjų. 

Kas turi ausis, dar svarbiaus — pinigų, teišgirsta ir teduoda 
mums pilną rinkinį Gerbiamojo Jubiliato raštų; bent apysakų. 
Neabejoju, kad minkštaširdis, kanauninko Jono Balvočiaus-Ge- 
ručio? rūšies kun. Pakalniškis ir pats gerokai padėtų tą darbą 
atlikti. 

Tam sykiui nebeturėdamas viso savo knygyno, tegaliu įvar- 
dyti dar šiuos Jubiliato veikalus. 

Mano spausdintieji „Tėvynės Sarge“. 

9. 1897 m. Nr. 2-12: „Kaip Vargaitis pavirto į vagi-razbainiką 
ir nukeliavo į Siberiją“ (apysaka, nuo 85 pus.); 

10. 1898 m. Nr. 10-11: „Obrusiteliai“ (Galerija paveikslėlių iš 
maskolių gyvenimo Lietuvoje, nuo tiek pat puslapių); 

11. Nr. 1: „Nauji Metai“ (pasaka); 

12. 1899 m. Nr. 7: „Mūsų išeivystė ir ekonomiškasis ūkininkų 
būvis“ (straipsnis); 

13. Sargiečių Kalendoriuje* 1899 m.: „Santaika“ (apysaka); 

14. 1900 m. Nr. 4: „Amerikietis“ (11 p.); 

15. Nr. 9: „Kaimynai“ (apysaka, nuo 25 p.); 

16. Nr. 10: „Kandidatas į kunigus“ (apysaka, nuo 75 p.); 

17. 1901 m. Nr. 6: „Kas tai yra „bedieviai“ ir kas rašo ant 
kunigų?“ (straipsnis); 

18. Sargiečių Kalendoriuje 1901 m.: „Tėvai ir vaikai“ 
(apys.); 

19. 1903 m. Nr. 9: „Paveikslėliai iš sodos“. Parašė Tetutė Ona 
(apysaka, 60 p.). 


„Žinyčioje“ 

20. 1900 m. Nr. 1: „Lenkystė ir lietuvystė“ (pasaka); 

21. 1901 m. Nr. 3: „Ar dera socializmas lietuviams?“; 

22. 1903 m. Nr. 9: „Maskolių valdžios priešai“; 

23. 1904 m. Nr. 10, 11: „Mokytoja“ (apysaka, 75 p.). 

„Viltyje“ 

24. „Paskutinis butelys“ (apysaka); 

25. „Apžvalgos“ pradžias 

Neturėdamas su savimi „V.“ komplektų, negaliu viso ko 
išskaityti. Bet ir parodytojo gana, kad suprastume, koks didelis 
Dėdės Atanazo literatūros bagažas. 

„Apžvalgą“ ir kitus laikraščius panagrinėjus, nu jau, bene 
antrą tiek rastumei. Taigi Dėdė Atanazas bus vaisingiausis mūsų 
rašytojas, ir „Sargo“ laikais tikrai nebuvo už jį populiaresnio. Jo 
knygutes grobte išgrobdavo. 

Gal nedaug tėra jo apysakose psichologijinio analizo, taip 
madoje esančio, gal fabula per prasta, nesukomplikuota, neuž- 
interesuoja, gal daugiaus paviršutiniško piešimo, fotografavimo 
neg vidaus dalykų. Užtat tasai piešimas - meistriškai tikras. Jo 
sodiečių tipai: butelininkų, tinginių, nevalų, provininkų - tiesiog 
neužmirštini, kad ir paprastais bruožais grafuojami. 

Jo valdininkų tipai: lupikų, įdavėjų, pataikūnų, skriaudėjų — 
užmuštini. Jo stilius lengvas, nesuktais, tiesiais sakiniais, pilnas 
lengvų pašiepimų, labai juokingų vietų ar tiesiog užmušančio 
realizmo. 

Visa tai minioms tiko ir tinka. Dėdės Atanazo vardo - kas gi 
nebežino? Bet dyvai: nedaug kas težino, jog tai - Žvingių kle- 
bonas Kazimieras Pakalniškis, šį rudenį susilaukęs 25 metų ku- 
nigystės (kunigu išvestas 1889 m.), o dabar štai susilaukęs ir 25 
metų literatūros darbo. 

Tai pilnos pasakų bačkos likimas. Visi iš jos geria, gaivinas, 
linksminas, džiaugias, bet niekas apie ją nekalba, nes - ji pati 
patylomis gyvenimo kelią keliauja. Kun. K. Pakalniškis niekam 
įakisnelenda, niekur nešaukia, su nieku nesipeša, tuščiais suma- 
nymais nesivaidina; tai nė kiti jo neatmena, nė laikraščiai jo 
portretų nededa, nė inteligentija jų nesipirkioja. 

BENT KIEK ATMINIMŲ 


Į Kauno kunigų seminariją aš patekau 1888 metais ir drauge 
su dveitu kitų draugų apsigyvenau ketvirtokų rūmuose. 

Pirmokui ketvirtokai - nelygu. Kas bendra tarp vos tik pra- 
dedančio mokinio ir baigiančių mokslus vyrų? Ir aš tų vyresniųjų 
nemėgiau. Rodės išdide, per daug nusidirbę, labiaus užsimąstę, 
daugelis tai šiada, tai tada rekolekcijas sėdį. Nė su jais pasiausti, 
nė pataukšti. 

Ypač gi man nepatiko kaimynas iš priešpriešio — „Pakal- 
dunskis“. Nebežinau, kas jam primezgė šitą pravardę, pramanęs 
iš lenkiškai pagadintos tikros Pakalniškio pavardės. Rodos, tai 
Domininkas Pocius“, dabartinis Gaurės klebonas ir Batakių de- 
kanas. 

Nė tai sąmojinga, nei tikra. Bet anuočės rodės labai tinkama: 
kam jis toksai didelis, kad net savo galūnių nesuvaldo! Visokių, 
matai, esama priežasčių... 

Jaunas žmogus, vos 22 metų (gimęs 1866 m.), bet išaugęs, it 
miško stumbras, ir aukštyn, ir storyn. Bet taip proporcijonališkai, 
nors stambiai, kad nors žiūrėk į tą žemaitį žaliūką. Tik tos kojos, 
kojos ir rankos! Šiandei, vyrui dar labiaus sustorėjus, jų ne- 
besimato. Bet tuomet - tikrai buvo per ilgos. 

Ims žingsniuoti, rodos, pelkę matuoja; šalia tik bėgte su- 
skubsi. Atsisės — keliai iki krūtinės pasistato, išties koją — jos 
išteks lig viduriui kambario. Namų rakandai, suderinus su juo, 
visi rodės per maži, per smulkūs, per žemi, nepriderinti. 

Vaikščiojant it kas tyčia iš užpakalio stumdė didelį jo liemenį 
it kokią skrynią, kad kas žingsnis pasiduotų pirmyn. Ilgos rankos 
tuo tarpu balansavo, kad „skrynia“ nenuvirstų nuo savo pa- 
stolių. 

Ant viso to — graži, stambiais bruožais forminė galva, vai- 
kiškos išvaizdos. Baltas veidas, ne liguisto, tik gerai penėto jauni- 
kaičio. Kuo ne linų baltumo švelnučiukai, ne tankūs, sušukuoti 
nesiduodą plaukeliai. Gryniausis blondinas. O iš aukštos ir pla- 
čios kaktos spygso ramios, linksmos, gerutės akys; taip žydrios, 
lyg tyčia per skaisčiai įmoliavotos. 

Ale linksmos tik akys. Visas gi žmogus rimtas, tylus, net 
flegmatingas. Kažin ar jis kuomet vaikiškai siautė ir kaip kiti 
vaikai bėgiojo... 

Kalba rečiuodamas, tikrai žemaitiškai; retkarčiais sarkastin- 
gai krunkšteli; lenkiškai kalbėdamas, lyg savo žemaitiškumą 
pažymėdamas, aiškiai išskiria r nuo Žž: twar-ž. 

Bet dažniausiai tyli, tik reiškiom savo akim linksmai pritar- 
damas ir girdima kalba pasidžiaugdamas. 

Aš draugo Pakalniškio iš pradžių nepermaniau. Nedaug dar 
ir tesugebėjau Žmogų suprasti: teturėjau 19 metų. Be to, kliudė 
pernelyg puiki pirmoko savimylė. 

Bėgioju vieną sykį aplink ilgas eiles stalų, iš eilės tarnau- 
damas draugams. Buvau labai gyvas ir vikras. Viename gale, 
kur sėdėjo Pakalniškis, kažkas aiškiai, kad išgirsčiau, pasergėjo: 

— Gi šitas aspirantas bene iš Kaišiadorių bufeto, kad taip 
pakabiai ratu su lėkštėmis švaistos... 

Pasijutau kažin kodėl užgautas. Ir įtariau, jog tai pasakė... 
„tasai Pakaldunskis“. 

Pasibaigė pietūs. Padėjau priekaištį ir rengiuos patsai valgyti. 
Štai gale stalo staigiu rankos gestu, toli koją į aslą atkišdamas, 
kiša man savo sviestinę padėti čia patį spintą. Dirstelėjau į akis — 
nė šis, nei tas: pajuokia tave ar pats drovisi? 

Pasijutau net supykęs. Ag jam, ilgarankiui, tik ištiesti į spintą, 
tik kilstelėti nuo suolo. O čia, žiūrėk, lyg buršas, fuksą mėgin- 
damas, kitam liepia! 

Dėl paklausymo paklausiau, bet tik dėl to, kad nebuvau tik- 
ras, ką gi reiškė tos žydrios, šiuokart ne visai ramios to bal- 
taplukio milžino akys: tyčiojos iš tavęs, naujiko, ar džiaugės 
tavim ir mylėjo? 

Nuo to laiko man ypač parūpo ištirti šis paslaptingas žemai- 
tis. Ėmiau retkarčiais trumpai lankyti neva savo kursinį draugą, 
bet iš tikrųjų kad bent kiek pasekus, ką ir kaip jis padarys, kaip 
pasielgs įvairiuose atsitikimuose. Jis nenumanė, kad aš jo įdo- 
mauju ir žingeidaudamas žvilgsiu. 

Pagaliaus ėmė man draugas Pakalniškis patikti. Tariuos, ir 
ašjam. Ėmėva arčiaus draugauties ir taip susigyvenova, kad štai 


po viso ketvirčio šimto metų tebesava, tariuos, prieteliai kaip 
reta su kuo. Sako, ne tik tarp lyčių, bet ir šiaip jau kraštai sueiną. 
Jis visų didžiausis, aš visų mažiausis; jis flegmatikas, aš sang- 
vinikas, jis baltaplukis, aš juodbruvis ir t.t. visuose dalykuose. 
Anuo laiku buvo keletas tokių nelygių porų prietelių, iš kurių 
dėl to visi tyčiojosi, o prelatas praminė karvėmis su veršeliais. 

Pradėjau numanyti, jog po flegmos danga tame jaunikaityje 
slepiasi jautri artimo meilė ir šiaip jau minkšta širdis. Tam pa- 
tvirtinti buvo daug atsitikimų. 

Žemaičiai, visus imant, šykštūs ar labiaus taupūs už aukš- 
taičius. Draugas Pakalniškis taip pat nešvaistė pinigų, nors pas 
ji, kaip pas turtingą, be skatiko skolos einantį mokslą ūkininkaitį, 
tųjų daugiaus buvo neg pas kurį kitą studiozą. Ale nėkuomet 
nesugniaužė delno, kiek tik kartų atėjai kokiam nors dalykui 
rinkliaudamas. Tuo jis visai pabaigė pavergti mano širdį. 

Anuočės rinkliavų seminarijoje būdavo pernelyg daug. Se- 
minarija išeiti buvo labai brangu. Bet draugas Pakalniškis nė- 
kados nesusiraukė, nėkam neatsakė, net už kitus uždėjo ir paskui 
kantriai laukė, mandagiai neprimindamas. 

Draugas Pakalniškis ypač mielai dėjos iš savo, vis dėlto stu- 
dentiško, nepritekliaus lietuviškųjų knygelių dalykams, kurias 
spausdinti, per sieną gabenti ir tarp žmonių platinti daugelio 
klierikų buvo tuomet pramuštos galvos. Na, ir mano. Vieni mė- 
gino versti, kiti ieškojo rublių spausdinti, kiti, grįždami namo 
viešėtų, vežėsi parduoti ir išverstus pinigus vežė atgal į draugų 
rankas kitam reikalui. 

Aš tuojau patekau į tą žemaičių klierikų sūkurį ar „blūdą“, kaip 
Dobilas pasakytu’. Ir veikiai atsiradau priešakinėje eilėje. Kaipo 
judresniam vaikinui draugai man pavedė pirmutinį savo „iždą“, 
gyvais pinigais 28 rb., laimėtus už jų išspausdintą gražią ir naudingą 
šv. Alfonso de Liguori knygutę". Viską pardavus, dar tikėtasi lai- 
mėti bent 120 rb. Ar tai juokai? Dargi vyresnybei nežinant! 

Šias naujas ir garbingas, nes demokratingai uždėtas, pareigas 
pildžiau, kol, vyresniesiems draugams kunigais įsišventus ir į 
„laisvę“ — į žmones važiuojant, neprisiėjo „iždas“ atiduoti nau- 
jam išrinktajam - kun. Pakalniškiui. 


Irjis buvo visados pirmose svajotojų eilėse, nors „neblūdijo“. 
Patriotizmo pakilimas tuomet buvo neapsakomas. Rengdamiesi 
lietuvius katalikiškai ganyti, jauni žmonės jautė sutiksią kaip tik 
abiem dalykam kliūtis. Tad natūraliu būdu kilo priešginystė ir 
noras laimėti laisvę ir katalikystei, ir lietuvystei. Tai buvo ne 
politika, bet grynai organiškas refleksas. Spaudžiant atsispau- 
džiama. 

Uždaroje įstaigoje negi gali būti kokių organizacijų, kurių, 
ypač tarp mokinių, niekas nepakenčia; ką besakyti apie svie- 
tiškają ano laiko vyresnybę, kuriai plaukai kepurę kilojo vien tik 
išgirdus žodį - draugija, kad ir neslapta. Jokios organizuotos 
draugijos nebuvo ir seminarijoje. Kažkas buvo pamėginęs gei- 
dimus ir ketinimus formuluoti. Bet kai pasiūlijo tai ant rašto, kur 
neva reikėjo padėti apsiėmimo parašai, tai didžiuma piktai atsi- 
traukė. Tai, girdi, tik dvejopas pavojumas, jei atrastų viena ar 
kita vyresnybė. O dalyko nesustiprintų, nes ko dirbti nevers ūpas 
ar sąžinė, kaipgi jį paragins negyvas jo parašas? 

Lavinimos darbas tačiaus ėjo ir be jokių organizacijų, esant 
ankštame būrelyje. O skonies ir pipirų vis dėlto pridėdavo šioks 
toks paslaptingumas. Girties nebuvo kuomet savo draugams, 
šiaip jau kuo geriausiems jaunikaičiams, kuo švariausiems bū- 
sintiems Bažnyčios tarnams, kuriems tačiaus terūpėjo vienas 
tikėjimas, o Tėvynė su jos dalykais - maža. 

Taigi per vakarines rekreacijas grūstasi kokioje siaurutėje 
celioje po keliolika, užsidarinėta durys ir svajota, svajota, pro- 
jektuota, pykta ir - ruoštas. Dėl tų dalykų negailėta išsižadėti 
pavaikščiojimo sodelyje, atsikvėpimo grynu oru, pasigerėjimo, 
kaip saulė sėda už dviejų gražiųjų Lietuvos upių: Nemuno ir 
Vilijos. 

Antai ketvirtadieniais išėjus už miesto ilgiaus pasivaikščioti 
po gražius apylinkės ąžuolynus, šiandei jau iškirstus tvirtapilių 
rajonuose, vieni vaikiškai klykia, žaidžia, gainiojas, kiti puikiai 
dainuoja, kaip tegali jauni padainuoti. O kiti krūvelėmis suvirtę 
pakrūmėmis, ir čia svajoja, tariasi, žadasi ir žadinasi į darbą 
Lietuvos žmonių šviesti, tautinės sąmonės gaivinti, knygelių 
dirbti ir platinti, laikraščių steigti, spaudos laisvės ieškoti. 


Į draugiją jaunus patriotus pynė ne rašyti įstatymai, bet Ka- 
talikų Bažnyčią ir Lietuvą Tėvynę mylinčios širdys, mylinčios 
tikrai, ne dėl pelno, ne dėl garbės, ale gatavos pasišvęsti, daug 
ko išsižadėti ir net — kesti. 

Vis dėlto be jokių užrašų darėsi vis kebliaus, ypač man, iždi- 
ninkui ir rinkėjui. Tad nors buvome secesijonistai, atsiskyrėliai 
nuo anųjų minėtųjų įstatymininkų, vis dėlto ėmėm sieloties, kaip 
čia gudriai surašius tai, ko jau mūsų širdelėse pritvinko. Man 
atėjo į galvą samojinga mintis ir punktus, ir slapyvardes suburti 
alegoriškai, kaipo sėklų įstaigos prospektą ir kainininką. Su- 
manęs surašiau, ir visiems tai patiko. Nematė jokio tame pavo- 
jumo ir atsargingiausi. Tad originalo sergėtoju kancleriu tapo 
išrinktas draugas Petras Vengalis?, kuris ir išsivežė jį pirma į 
Lietuvą, paskui į Kuršą, pagaliaus į patį Poną Dievą. 

Draugijos įstatymai surašyta. Bet ji tebebuvo nepraminta. Tą 
darbą atliko draugas Povilas Šilinskis'?, Jis buvo labai dievotas 
jaunikaitis, didelis garbintojas šv. Kazimiero Lietuvos karalaičio. 
Tad vieną syki, gavęs žinoti, jog Vilniuje kurią čia dieną keti- 
nama iš grabelio išsiimti bent kiek kaulelių relikvijoms, nuva- 
žiavo į Vilnių ir parsivežė jų. Paskui savo pinigais nupirkęs 
dešimtį varinių kryželių, idėliojo relikvijų ir vieną sykį į susirin- 
kimėlį atėjo labai įkvėptas. Labai iškilmingai apdalijo dešimtį 
draugų tomis relikvijomis, paaiškindamas, kad mūsų darbui 
stiprybės duos ne įstatymai, tik vienybė, malda ir darbas, glo- 
bojant Lietuvos patronui šventajam Kazimierui karalaičiui. Ant 
Ji tatai reikią melsties, dėvint jo kaulelius. 

- Tebūnie tai vienatinė tarp mūsų sąjunga, vienatinis tes- 
tamentas! 

Ta dešimtis tai ir buvo pirmoji pradžia draugijos šv. Kazi- 
miero Lietuvos karalaičio tėvynės mylėtojų ir literatūros dar- 
bininkų. 

Gavome vardą. O ženklas mūsų turėjo būti „parol“: dvi su- 
siėmusi ranki vardan kryžiaus. O obalsis „Ora et labora unitis 
viribus“!!. Tai buvo neva asmeninė mano pečiotis!2. 

Štai ir viskas. Šiandei, praėjus pustrečiai „davnasčiai“?, mes 
drasiai apie tai kalbame. Bet taip pat drąsiai ir tuomet galėjome 


kalbėti, nes kam gi tai kliuvo, kad kas nori melsties, darbuoties 
ir vienybės laikyties? 

Draugo Šilinskio palaiminimas man tebestovi akyse. Štai jau 
praslinko ketvirtis amžiaus. Visa ta dešimtis, jei neklystu, jau 
nukeliavo pas savo Globėją šventąjį Kazimierą. Belikova, rodos, 
tik du: draugas Pakalniškis ir aš... Ar tu, Drauge, tebeturi anąjį 
kryželį? Aš jo nė vienai valandai neesu nuo kaklo nusiėmęs. 
Nebent pirtyje. Ir man nėra brangesnio paminklo iš anųjų sva- 
jonės dienų, didesnės šventenybės, kaip mano Relikvija. 

Kas, Drauge, už tai mus papeiks - ar dvasiškoji, ar svietiškoji 
vyresnybė? 


DARBAI 


Kaip į Žemaičių seminariją, į isišventusius kunigais ir jau iš- 
važiuojančius į parapijas draugus atvažiavo Otto von Maudero- 
dės korektorius Angrabaitis, ieškodamas katalikiškam laikraščiui 
bendradarbių, tai yra patsai kun. Pakalniškis aprašęs 1909 ar 10 
metais „Viltyje“. Antrą kartą 1914 m. priede“. Kam tai rūpės, atras. 

Tuojau ir rašinių Angrabaičiui pažadėjome. Draugas Petras 
Vengalis apie trejopą Tėvynės meilę, sulig vienos konferencijos 
inspektoriaus prelato Eduardo Barauskio"*, kuris, matydamas 
mūsų patriotišką karščiavimosi, tyčia susikvietęs į save yra pa- 
sakęs. Adomas Žeimis! paketino surinkti žinias apie sensacijinį 
anuo laiku panaikinimą Kęstaičių bažnyčios ir kunigų pamišėlių 
namo". (Juodu abudu pas Dievą.) Aš - apie lietuvių apokrifus ir 
kitką bendru vardu: „Įspėjimai (uvogos)“ ir parašu: Juozapas iš 
Popšutės. Juos „Apžvalga“ pradėjo spausdinti Nr. 3, t.y. kovo 
mėnesy. 

Jei kam rūpėjo priminti pradžia negudraus mano literatūrinio 
darbo, tai reikėjo palaukti kovo mėnesio. Nes pirmųjų mano 
korespondencijų į „Varpa“, kaipo visai netikusių, jisai nedėjo. 

Draugas Pakalniškis nieko aiškaus Angrabaičiui nepažadėjo. 

- Sumegsiu ir aš ką nors... 

Niekas iš jo ir nelaukė ko didžio — toks jis visuomet buvo nie- 
ko nežadąs. Juo visus nustebino nepaprastu savo darbštumu ir 


vaisingumu. Šimtąjį kartą išėjo tieson pasaka apie tuščias bačkas 
ir apie pilną. Tuščiosios važiuodamos griaudžia beldžia, kad net 
keleiviai šalin nuo jų metas; pilnosios gi nė nesigirdi važiuojant. 

Mes, kyštelėję vieną antrą mažmožį, ir liovėmės. Aš bent nuo 
1895 metų tepradėjau įtemptinai darbuoties spaudai, paskelbęs 
„Varpe“ verstinę pasakaitę ir toje pat „Apžvalgoje“ dveitą ilges- 
nių raštų iš Latvių gyvenimo. 

Kun. Pakalniškis gi kaip įsikinkė į darbą, kaip pradėjo pa- 
čiame pirmame „Apžvalgos“ numery, taip ir vilko tą literatūros 
darbo naštą per visą laiką ir dabar tebevelka. 

Keistos slapyvardės visus nustebino. Visi iš pat pradžių paser- 
gėjo neapsakomai karingus, pilnus dideliausio sarkazmo, didele 
pasergėjimo dovana, lengvai ir sąmojingai rašytus straipsnius. 

- Kas jis, kas jis, tas Š., tas P. Z. etc.? 

- Draugas Pakalniškis. 

- Nejaugi? Ar tu matai? 

Ėjo tos slapyvardės per visus be išimties beveik „Apžvalgos“ 
numerius nuo 1890-1896 incl.! Ir jau nieko nebestebino, nes visi 
apsiprato, ėmė manyti, jog kitaip ir būti negali. Vieni džiaugės 
ir pritarė jam, kiti piktinosi ir peikė aštrų stilių, per didelį ka- 
ringumą, kiti gynėsi su juo ir keikės. Matės, kad jis, nors be 
ceremonijų, nors nešvelniai, ne su baltomis pirštinaitėmis, betgi 
užgriebia gyvus klausimus ir reikalus. 

Į viską gyvą kun. Pakalniškis atsiliepė. Spaudos užgynimas, 
jos ieškojimas, sunkūs katalikų ir ypač kunigų persekiojimai, ti- 
pai „zapadnikų“, t.y. valdininkų, kurie tyčiomis buvo siunčiami 
į „Severo-zapadni kraj“ (suprask: Lietuvą), nauji vyresnybės 
cirkuliarai, tautų santykiai, Tėvynės ekonomija, alkoholizmas, 
išeivybė, šeimynų santykiai, visuomeninės srovės: pozityviz- 
mas, liberalizmas, demokratizmas, antiklerikalizmas, pasikėsini- 
mai ant katalikų tikybos ir jos atstovų, - štai temos, kuriose kun. 
Pakalniškis parodė tiesiog neišsemiamą turtą prityrimo, sąmo- 
jaus ir polemikos druskos. 

Jam užmetama, kad į viską siaurai klerikališkai žiūri. Gal 
būti. Užtat niekas jo neįtarė, kad būtų buvęs per mažas katalikas, 
Veikiaus buvo - per didelis. 


Ar daug jis turi enciklopedinių žinių? Rodos, nemaža. Bent 
užtektinai sulig mūsų inteligentų. Svarbiaus, kad Dėdė Atana- 
zas - gudrus ir visuose dalykuose moka orientuoties. 

Gimęs Salantų parapijoje, tarnavęs iš pradžių čia pat, gre- 
timame Mosėdyje, paskui Akmenėje, visados ir visur buvo tai- 
kus, nuolaidus, prietelingas, nėkados niekam nepakenkė, nieko 
neužgavo; vienatinis jo pabarimas: 

- Jautis! 

Ir lygus lygus pasielgime, ramus ramus, kai teesti ramūs labai 
ilgi žmonės. 

Tačiaus geros jo ir tau palankios akys visados žiūrėjo kri- 
tiškai, kiaurai tave matė ir tinkamai vertino, viską dėmėjos ir 
atminė. 

- Iš kur betgi tu turi tiek įdomių paslaptinių žinių, kuriomis 
kartkartėms vaišini savo skaitytojus? Iš kokių sekretinių šaltinių 
jų prisisemi? - vieną kartą seniai seniai paklausiau. Atsakė: 

- Matai, manęs niekas nebijo, su nieku nesislepia, viską pasa- 
kojas. Aš ir žinau. Aš jų neieškau. Bet kai žinau, tai prireikus 
pasinaudoju iš tų, kurie mano, jog aš nieko nenuvokiu (nenu- 
jėgiu)... 

Aš su kun. Pakalniškių dažnai pyniaus. Draugams liepiant, 
vėl gavau iš jo paimti neturtingą aukų kasą, nes tuščiakalbis, o 
nieko nepadirbąs L. buvo ėmęs išnaudoti minkštą jo širdelę. 

Ilgainiui padariau jam, tam pačiam L., kun. Lioliui ir kun. 
Kaz. Kazlauskui? susibaudus, konkurenciją „Tėvynės Sargu“, 
ko jis ir lig šiol neužmiršo, nors prie „Apžvalgos“ nė savo, nė 
kitų skatikų nedėjo. Bet tai taip pat buvo aprašyta laikraščiuose 
per 10 metų spaudos sukaktį. 

Kaip mokėjau, taip nupiešiau Gerbiamojo Jubiliato paveikslą. 
Jis įdomus ir įsidėmėtinas kaipo nešiotojas sunkiųjų mūsų laikų 
tradicijų ir vienas iš pradėtojų to didžio darbo, kurs dabar lega- 
lizuotai eina, kad ir toje pat Šv. Kazimiero draugijoje. 

Miela man tai buvo išreikšti kaipo jaunesniam jo draugui ir 
uodegai pasekėjui. 

Džiaukivos, Drauge Kazimierai, kad vedu Dievas lig šiol lai- 
ko! Neužmiršk savo bendradarbio ir dabar, jau „Rygos Garse“! 


KUN. KAZIMIERAS PAKALNIŠKIS 
(Dėdė Atanazas) 


Gimė 1866 m. Salantų par., kunigu įšvęstas 1889 m. Taigi 
sulaukęs 25 metų kunigavimo, dabar klebonauja Žvingiuose, 
Raseinių ap. 

Pažymėtinos šios sukaktuvės! 

Kun. Pakalniškis yra gerai pasižymėjęs mūsų literatūroje. Jis 
visus nustebino nepaprastu savo darbštumu. Kaip įsikinkė į 
„Lietuvos ir Žemaičių katalikiškąją apžvalgą“), į pat pirmąjį jos 
numerį, taip ir vilko tą literatūros naštą per visą laiką ir dabar 
tebevelka. Neapsakomai karingo, pilno didžiausio sarkazmo 
rašytojo keistas slapyvardes veikiai visi pasergėjo. Ilgainiui ėmė 
ir manyti, kad „Apžvalga“ be jų nebūtų nė „Apžvalga“. Vieni 
džiaugės kun. Pakalniškiu ir pritarė jam, kiti piktinosi ir peikė 
aštrų stilių, tą per didelį karingumą; kiti gynėsi su juo ir keikė. 
Matės, kad jis, nors be ceremonijų, nors nešvelniai, ne su balto- 
mis pirštinaitėmis, betgi užgriebia gyvus klausimus ir reikalus. 

Į viską gyva kun. Pakalniškis atsiliepė. Spaudos užgynimas, 
jos ieškojimas, sunkūs katalikų, ypač kunigų, persekiojimai, tipai 
„Zapadninkų“?, nauji vyresnybės cirkuliarai, tautų santykiai, 
Tėvynės ekonomija, alkoholizmas, išeivybė, šeimynų santykiai, 
visuomeninės srovės — vis tai temos, kuriose kun. Pakalniškis 
parodė tiesiog neišsemiamą turtą prityrimo, sąmojaus ir po- 
lemikos druskos. 

Dėdė Atanazas ne tiek mokytas, nors ir enciklopedinių žinių 
nestinga, kiek gudrus sveikaprotis, mokąs visuose dalykuose 
puikiai orientuoties. Tad ir jo publicistika anais laikais daug 
svėrė ir darė didelę įtaką į mūsų katalikų inteligentus. 

Liaudis gerai pažino Dėdę Atanazą kaipo autorių daugybės 
lengvai paskaitomų, todėl labai populiarių apysakų. 

„Obrusiteliai“, „Kaip Vargaitis pavirto vagiu razbaininku ir 
nukeliavo į Siberiją“, „Amerikietis“, „Kaimynai“, „Kandidatas į 
kunigus“, „Tėvai ir vaikai“, „Sodos paveikslėliai“, „Mokytoja“, 
„Mirtis“, „Kur eisi - ten save rasi“, „Sugriauta šeimyna“. 

Ir daugybė mažesnių pasakojimų. 

Kun. Pakalniškis — vienas iš nebedaugelio gyvų nešiotojų 
sunkiųjų mūsų laikų tradicijų 1888-1904, vienas iš pradėtojų 
didžio darbo, kurs dabar legalizuotas eina Šv. Kazimiero ir k. 
draugijose. 

Dar jaunas vyras, kun. Pakalniškis tebėra pilnas vieko ir fan- 
tazijos, dar teberašo, daugiausia į „Rygos Garsą“, bet pilna jo 
„Vienybėje“, „Garnyje“* ir kitur. Jo raštų būtų daug tomų. Vienų 
apysakų būtų bent dešimtis tomų. Kaip gaila, kad nėra kam jų 
išleisti! 

Vairininkai džiaugias matydami, kaip Gerbiamasis Jubiliatas 
lobina mūsų literatūrą, ir linki jam tame darbe patvaros dar per 
ilgus ilgus metus. 

Valio! 

P.S. Daugiaus apie kun. Pakalniškį skaityk š. m. „Rygos Gar- 
so“ Nr. 10, 11, 12.4 


DR. JONAS BASANAVIČIUS 


PAGERBKIME BASANAVIČIŲ - JO PATIES 
RAŠTAIS! 


Skandinavai yra susidarę labai malonų šeimyninį paprotį: per 
Kūčias davinėti kits kitam dovanų. Nebūtinai kokių išmislingų 
ir brangių, tik pačių reikiamųjų daiktų. Net virtuvės rykai ir skal- 
biniai yra papildomi į tą dieną: šeimos galva savo patelę aprū- 
pina spirgintuvėmis, patelė savo patiną nereiškiamaisiais. Esti 
daug juoko, daug džiaugsmo, daug padėkojimų. Taip skandina- 
vai moka maloninti šeimyninį savo gyvenimą ir stiprinti jo ry- 
šius. Apie vaikus ką ir besakyti: į tą laiką jie ypač daug džiaugs- 
mo gauna. 

Eilėje dovanų pirmąją vietą laiko spaudos leidiniai. Tad rašy- 
tojai per ištisus metus rašo, rinkinius daro, leidėjai spausdina, 
bet į rinką visa tai tepaleidžia daugiausia prieš Kalėdas. Tikra 
knygų upė prateka kas metai į skandinavų rinką, idant visos trys 

tautos turėtų kuo apsirūpinti. Begalės naujienų mokslo, gry- 
nosios literatūros, vaikų literatūros, jaunuomenės; begalės tikrų 
dailės dalykų, iliustracijų puikiuose žurnaluose ir skyrium, ju- 
moristikos, žaidimų. 

Skandinavai nesivėluoja, laiku visa to prigamina ir savo vi- 
suomenei patiekia. Mes, aiman, tokių gražių papročių dar netu- 
rime, knygų dar ne per daug reikalaujame; bet ir kai reikalau- 
jame, jų mums tepaduoda leidėjai nedideliu pasivėlavimu: bent 
keliomis dešimtimis, net šimtais metų. Tokiu būdu man labai 
nepatogu pasiūlyti savo uošvienei leidiniai, kurie žada pasaulį 
pamatyti 1999 metais. 

Mūsų leidėjai suskato patiekti pilnus rašytojų veikalų rin- 
kinius. Labai gerai sumanyta; iš to bus visuomenei naudos ir 
džiaugsmo; net garbės, kad mes turime jau „tomų“. Vis dėlto ir 
šie leidėjai - vėluojas, laiku nenumanydami, kada jų leidinių 
ypač smarkiai bus pareikalauta. Pavyzdžiui imkime kad ir dabar 
švenčiamąjį Dr. Jono Basanavičiaus septynių dešimtų metų ju- 
biliejų. Laikraščiai apie jį daug rašo, visuomenė suįdominta. 
Naujosios kartos Basanavičių gerbia, visai jo nepažindamos, nei 
ant akių, nei ant raštų. Eina į knygų sandėlius, didelius sandėlius 
ir... neranda ten ničnieko. Tatai ir didysis mūsų rašytojas! Tatai 
ir populiariausis! Garbiname jį, kaip ir Simaną Daukantą, taip 
lygiai, kaip koki Palemoną, Sperą, Kuna, Vydevutį, Prutenį ar 
dar kitą ką mitologinį, neesamąjį. Garbiname tuščiais žodžiais, 
pasekdami kurio tėvelio poterį, ne savo sumanumu. O geriausis 
jubiliato pagerbimas būtų kaip tik suįdominimas jo asmeniu ir 
jo raštais, kurie ir yra jo viso amžiaus trūsas ir darbas. Norsgi 
pačiupinėti jie kad tektų tam, kurs galvą palenkia prieš laiko 
milžiną. 

Visur visados pasivėluodami, kada gi mes paįdomausime 
savo publicistų, kokia forma ir kokiu turiniu jie sprendė sopa- 
muosius jų laiko klausimus? Opiausias šių dienų klausimas — 
lenkų. Kas gi daugiau ir greičiau reikia pažinti, jei ne jie; ne tik 
dabartyje, bet ir praeityje, kaip susidarinėjo mūsų santykiai su 
jais? Mums ir Europai duota to klausimo mokslo žinių. Jų beveik 
ir užtenka. Bet neduota to, kas sudaro ūpą, kas jungia ar skiria 

širdis, be ko jokiu būdu negali tuoktis „į porą“. Vienas Myk. Bir- 
žiška tepatiekė mums rinkinį savo feljetonų tuo klausimu ir tai 
lenkiškai, daugiau „anai pusei“, ne mums! Tuo pat žygiu ir aš 
buvau parinkęs eilią straipsnių, parašytų 1919 metais „Nepri- 
klausomojoje Lietuvoje“. Bet gavau ištisus dvejus metus klabenti 
į duris privačių ir valstybinių (propagandos) leidėjų, kol štai 
„Švyturys“ susimylo ir išleido vardu „Lenkų okupuotame Vil- 
niuje 1919 m.“, 225 pusl? Tos knygos nebeilgai betrukus pasiro- 
dys knygų rinkoje. 

Tai tik du leidiniu. O kiek įdomybių, nesulyginamai dides- 
nių, galima buvo parinkti iš A. Smetonos raštų „Viltyje“ 1907- 
1912 m.! Arba, kas mums ypačiai šiuo metu rūpi ir įdomina, iš 
dr. J. Basanavičiaus publicistikos. 

Kalbėk, kaip sau nori, apie mokslinius jo darbus, raštus, apie 
jo folkloro rinkinių ir publicistikos raštų vertę — dvejaip ne- 
pakalbėsi: jie yra žinotini ir skaitytini. 

Publicistikoje Basanavičius visų talentingiausias. Jis apstus 
ir turiningas. Jo straipsniai ilgi, pamatuoti, kaip tikros diser- 
tacijėlės. Jo stilius gražus, rimtas, savotiškas. Vienas Basana- 
vičius taip terašo. Juk tai įdomu. O tema, nors ji gvildenama nuo 
pat 1883 m., destis, jau arti keturių dešimtų metų, tebėra aktuali, 
nes tai kone išimtinai mūsų su lenkais santykių tema. Juk mes 
dabar esame priėję tą liepto galą, kurį gilus tautietis senai per- 
matė. Šių straipsnių aktualumas per ilga net didėja, ne mažėja ir 
savo prasmės dar ilgai nenustos. Tiesiog gaili, kad mes nege- 
riame tos karštos meilės dvasios, kuria kvepia Basanavičiaus 
patriotinė publicistika. Leidėjui tereikia įraginti bet kuris mūsų 
literatas, kurs išrašytų tai iš įvairių įvairiausių laikraščių. Turbūt 
nėra nė vieno laikraščio, kuriam Basanavičius nebūtų anais lai- 
kais davinėjęs savo raštų. 

Antron galvon, tai reikia atspausdinti visi šešeri tomai jo 
pasakų. Šitas didžiulis turtas tebėra griežtai niekam nepriei- 
namas. Jų gal nė nebėra. Mokslininkui etnologui ir kalbininkui 
jų reikia. Bet reikia jų ir mūsų visuomenei; jai reiktų jų parinkti 
taip, kaip parinko ir vienodai sustilizavo rusų Afanasjevas ar 
kitų tautų pasakininkai. Ir sakykite, ar jūs žinote leidinius, kurie 

daugiau būtų skaitomi ir dažniau spaudoj pakartojami? Su Basa- 
navičiaus pasakomis, gražiai suredaguotomis, sumaningai pa- 
rinktomis, būtų toks pat „biznis“, kaip ir su vadovėliais. Pirk- 
tume ir ištisus leidinius. 

Basanavičiaus mokslo raštai taip pat prašyte prašos, kad kas 
juos pakartotų. Tegu sau jie kai kurie nepasiekia to tikslo, kuriuo 
buvo parašyti: jie duos labai daug medžiagos kitam galui. 

„Apie atradimą Lietuvoje rašyto akmens“, „Žirgas ir vaikas“, 
„Žiponas bei žiponė“, „Etnologiškos smulkmenos“, „Auksin- 
gumas bei sidabringumas lietuviškų dainų“ - sudarytų labai 
gražų ir įdomų tomą; ne per didelį, ne per brangų, patį tą. Šitos 
rūšies Basanavičiaus raštai yra didesnės vertės, neg mes esame 
„Moksliškai“ juos įvertinę ir - paneigę. Jie duoda žinių ir pa- 
triotinio ūpo, kaip tik reikalingo mums, ir vis labiau reikalingo 
šiuo laiku. 

Į kitą tomelį reiktų sudėti dailė ir krikščionybė, apie kryžius, 
nekrokultas ir kiti dalykai, kurių rastume „Lietuvių Tautoje“ ir 
kitur. Jie ir moksliškai yra pirmaeilės vertybės. Tegu sau jie ir ne 
originalūs. Basanavičius savaimingai nėra senovės tyręs. Užtat 
jis yra vienatinis kantrusis „benediktinas“?, kurs sekė ir žymėjo, 
ką kiti nuo pat Tacito ir Herodoto“ yra mūsų dalykais pasisakę. 
Jo kompiliacijos - tai ištisos bibliotekos. Niekas tiek daug šaltinių 
nėra mums parodęs, kiek Basanavičius. 

Ir visa tai tebėra lyg koks užkeiktas lobis retai kam težino- 
muose leidiniuose! Paleisk tai plačiau, matysi, kaip žmonės nau- 
dosis ir gėrėsis. 

Norsgi Basanavičiaus pilną bibliografiją sudarykime, susi- 
laukę jo jubiliejaus, ir pagarsinkime tą sąrašą, kaip esame pagar- 
sinę ir tuo vienu supopuliarinę Valančiaus, Daukanto, Pabrėžos 
raštus. 


BASANAVIČIAUS DARBŲ OBJEKTAS 


Apie Joną Basanavičių rašyti yra labai daug temų. Ir mūsų pe- 
riodiniai leidiniai privalo tai daryti, sulaukus 70 metų jo amžiaus 
sukakties. Turtingas vertenybėmis Basanavičiaus gyvenimas. Ir 


visų krypsnių lietuviai veikėjai saviškai turi jas įvertinti. Be to, 
jis - žmogus, ir nieko nėra žmoniška, kas būtų buvę jam svetima. 
Pirmon galvon tai, kad jis patsai nusimano esąs - Basanavičius. 
Jis mėgsta, kad apie jį kalbėtų, rašytų, jį pieštų, lipdytų. Daugiau, 
jis visą savo turtą išdalijęs lietuvių dalykams, neatsisakęs nė nuo 
vienos mezliavos, turėdamas labai maža ištekliaus savo įkur- 
tajam muziejui gerinti ir tvarkyti, ypač bibliotekai, yra pernelyg 
šykštus tiems dalykams. Mokslo Draugijos valdybai dėl tų da- 
lykų tenka nuolat su jos pirmininku kovoti ir — nusileisti. Basa- 
navičiaus privengė didžiausi peštukai ir akiplėšos, kaip aš ir 
mūsų socialai, būdami valdyboje. Metus reverentialis", kaip savo 
tėvo. Apie tai, žinoma, dabar ne metas daug kalbėti. Kauleliams 
skalbti - būsimieji laikai. 

Šičia aš noriu pažymėti vieną dalyką, kurs, rodos, lig šiol per 
mažai yra įvertintas: būtent, Basanavičiaus bešališkumą, kurs 
labai aiškiai reiškiasi jo moksle, politikoje ir santykiuose su luo- 
mais. 

Galime nesutikti su aprioristine jo mokslo metode. Jo, Šliūpo 
ir dar kieno. Jie, atsitiktinai pagavę idėją, jog lietuviai bene bus 
atkeliavę iš tariamojo žmonijos lopšio - Vidurinės Azijos slėnių, 
per Mažają Aziją ir Balkanų pusiausalį, ieško davinių tai hipo- 
tezei prirodyti. Gal randa svarbių argumentų, bet neniekina ir 
tokių, kurie tesirodo argumentai, iš tikrųjų visai ne argumentai; 
kaip va, atitikimas senovinių lotyniškų ir graikiškų geografinių 
vardų lietuviškų žodžių skambėjimui: Tracia - trakai (skynimai), 
Pontus Euxynus - auksinis, Bastiari - bastūnai (klajūnai), t. ir t. 
Tiksliau gi būtų, pirma prisirinkus medžiagos, paskui tik pada- 
ryti iš jų tinkamus ir logingus išvadus. 

Užtat daugiau į tą dalyką Basanavičius nebekiša nieko. Šiuo 
žvilgsniu yra didelio skirtumo tarp Basanavičiaus ir jo bendra- 
darbio Jono Šliūpo, kuriam visiems galams „gadit angličanka““, 
būtent, krikščionybė, ypač katalikybė su jos centru Roma ir jos 
Papa. Tiesa, kad ir Basanavičius nepataikauja krikščionybei, kai 
tenka jam pagailėti panaikintų pagonijos liekanų; vis dėlto, 
smerkdamas barbarines laiko priemones, jis niekur ir niekados 
nepasmerkė pačios krikščionybės: negerai padarė kurį dalyką, 

tai gerai būtų buvę, kad jos visai nebūtų buvę; arba dar smarkiau: 
šalin ją už tai! 

Basanavičius į archaiologijos dalykus (be jų, rodos, jo daugiau 
niekas ir nesuįdomina) yra įsižiūrėjęs, triviališkai sakant, kaip 
žaltys į savo kiaušius, belaukdamas, kad išskiltų jo vaisius. Jis 
tuo vienu mokslu yra gyvas; tam vienam rinkęs knygyną, pirma 
savo lėšomis, paskui ir iš visuomenės. Dėl to vieno jis yra pa- 
siryžęs perskaityti kone viso pasaulio mokslo literatūrą. Ir skaito 
dieną naktį, vis tėmydamos tuos dalykus, kurių jam reikia jo 
tezei prirodyti. Tiesiog aš neįsivaizduoju kito žmogaus, net di- 
džiausio mokslo vyro, kurs būtų perskaitęs tokią daugybe knygų 
ir atmintų, kur reikia ieškoti šimtų citatų savo raštams. 

Mokslas Basanavičiui duoda tokios pusiausvyros dvasiai, jog 
jos netesėjo išdraikyti nei revoliucija, nei okupacijos, nei bolše- 
vikai, nei lenkai. „Noli tangere circulos meos“? sakyte sako visas 
jo asmuo, jo nesudrumsta ramybė, stovinti tarp savo turto mu- 
ziejuje. O dėl visa ko kita - pasikarkite... Jei bolševikai valstybina 
visus privačius muziejus, tai jie caca. Ir jis buvo pasiryžęs paimti 
Šutino muziejų iš Užupio į savo rinkinį. Šutinas savo turtą 
užkeikė geriau pačiam velniui dabar beatiduosiąs, bet tik ne 
lietuviams. Ir, rodos, užrašė - lenkams. 

Ir Basanavičius yra tiesiog nepaliečiamas su savo „cirkulais“. 
Nelietė jo bolševikai, neliečia nei lenkai, kad nepasikartotų Ar- 
chimedo istorija. 

Tačiau Basanavičius archaiologas — tai ne sudžiūvusi spe- 
cialisto mokslininko mumija, kuriam nieko daugiau nėra šventa 
ir brangintina, kaip tik jo specialybė. Jis žmogus gyvas, nes 
nors atsidėjęs mokslui, tačiau jo darbo ir jausmų objektas nėra 
grynasis mokslas, tik, taip sakant, pritaikomasis. Jo objektas - 
lietuvių tautos gyvybė. Šiam tikslui jis ir skęsta į mokslą. 
Mokslas — tai tik viena priemonė tautai gaivinti, kaip kitiems 
agitacija, kurstymas. 

Šiame savo kelyje jis užtinka tris didelius priešus: vokiečius, 
rusus ir lenkus, ir su visais kovoja tam tikromis priemonėmis. 
Kliuvo vokiečiams, kliuvo rusams. Bet daugiausia kliuvo len- 
kams, kuriuos jis „Tėvynės Sarge“ yra pavadinęs „bacillus 

polonicus“?, tam tikru antkryčiu, epidemija. Lenkai jam ir prikiš- 
davo. Girdi, kodėl jis, Basanavičius, ne tiek grumiasi su rusais, 
kiek su mumis? Todėl, kad rusai galingi, ir kova su jais sunki, o 
mes bejėgiai, tai su mumis lengva. Tai labai klaidinga. Basana- 
vičius daug turi labai sveikos nuotaikos; jis moka pataikyti kaip 
tik į patį centrą, į pačią svarbiausią ir skaudžiausią vietą. Tai aš 
esu jau prirodęs „Lietuvių Balse” Nr. 11", Jis numanė, iš kur 
didžiausis lietuvybei pavojumas: ne iš biurokratiškųjų rusų, tik 
iš „brolių“ lenkų, kurie, broliškai apkabinę, kaip tik geriausiai 
smaugjia. 

Politikos kovoje Basanavičius buvo nacionalistas, sudarytojas 
Sąjungos, kuri buvo lyginama Mykolo Archangelo organiza- 
cijai!!. Šios taktikos laikydamasis, Basanavičius vis dėlto nebuvo 
fanatiškas partinis. Ir partija jam nebuvo objektas veiksmui, tik 
priemonė. Jis šiaip gina tautą, bet džiaugias, kad ir kiti kitaip 
moka ginti. Ir gal niekas nemoka taip atvirai ir neveidmainiškai 
pasidžiaugti, jog kiti kitais keliais daugiau už jį laimėja tautai. 
Džiaugias jis krikščionimis, kai jie tautos darbą dirba; džiaugias 
ir socialais, kai jie nuo kultūros darbo nesišalina. Tautos darbe 
jam nėra buvęir dabar nėra nei graiko, nei žydo, nes visi pašaukti 
tam darbui dirbti, toms patriotų pareigoms eiti. Jis negaišta 
bekovodamas savo tarpe, su savosiomis partijomis. Žlugo nacio- 
nalistinė Sąjunga, jis prisidėjo prie nacionalinės (tai didelis skir- 
tumas) Tautos Pažangos’, ne jos idėjų išimtinai ginti, tik jos 
priemonėmis naudotis, nes matė, kad, ypač Rytų klausime, pa- 
žangininkai viltininkai stovi pirmosiose pozicijose. 

Tiek pat galima pasakyti ir apie luomus, kiek ir apie partijas. 
Basanavičius ne svieto lygintojas. Dėl jo tegul sau bus sveiki 
esamieji, net ir būsimieji luomai, bet tik jie dirbtų tautinį kultūros 
darbą. Bajoras, kunigas, liaudies narys jam vis lygu, visi aitiva- 
rai - muziejaus turtui krauti. Ne luomai objektas jo meilės ar 
neapykantos, tik pažemintoji ir dabar aukštintinoji lietuvių tauta 
ir jos priešai. Aš neatmenu, ar Basanavičius yra kada nors kiek 
nors plūdęs ant bajorų. Aiškiai gi esu girdėjęs: aš niekados neesu 
nei raštu, nei žodžiu užgavęs kunigo kaip kunigo. Vieną kartą 
aplankiau aš jį sergantį, atvažiavęs iš provincijos. Basanavičius 

džiaugės. Girdi: „Tu nežinai, kunige Juozai, kaip aš tave myliu!“ 
Taip patjis pasakytų, o gal yra ir sakęs, bajorui, socialui. 

Basanavičius liberalas ir indiferentas religijos dalykuose. Bet 
kai tauta džiaugias kuo ar liūdi ko savo bažnyčioje, Basanavičius 
pirmas ten. Jis - tautos narys moksle, namie ir aikštėje. Jis orga- 
nizuotas tautos Žmogus, tautos rūmo viena plytelė, kurios ne- 
valia iš sienos ištrupinti. 

Planingas, programinis žmogus kiekviename colyje, kiek- 
viename žingsnyje. Veikėjas, kuriam per visą amžių tešvietė tas 
vienas tikslas, teviliojo tas vienas gyvenimo uždavinys - vaisin- 
gai, be afektacijų, be afišavimosi, be reklamų tarnauti savajai 
tautai in toto“ 5; tokiai, kaip ji yra, bet tik ji būtų gyva ir į žmo- 
nijos turtų iždyną įdėtų tai, ko ji turi originalaus, šviežio, naujo. 

Aukštasis tikslas neleidė Basanavičiui būti bent kuriame da- 
lyke šališku. Tuo jis laimėjo tokią nepaprastą ir pavydėtiną tau- 
tos pagarbą ir net meilę. 

Džiaugiamės turėdami tokį tautos sūnų. 


ISTORIJOS ETAPŲ STULPAI MILŽINAI 


Didelė žydų šventė. Meiros Juozapavičiaus stalą apsėdo bene 
keturios kartos. O krikštasuolėje, garbingajame stalo gale, te- 
bestovi fotelis tuščias. Kam jis? Štai iš kitų kambarių išveda 
senutę. Ji taip sena, kad vos bepaeina, beveik nieko nebemato ir 
nebesidžiaugia švente. Tai ją pasodino garbingojon vieton. Ji - 
kupstas. Ant jos patys brangieji šilkų rūbai. Ji visa apkabinėta 
auskarais, grandinėmis, antrankiais, ~ visais brangumynais, ko- 
kių tik Meiros namai turi. Ir visi didžiausia pagarba, kaip į kokį 
šventadaiktį dairos į tą nebylią senutę. Visų širdis ji surišo, nes 
ji - giminės patriarchė. Ji giminės tradicija, iš jos pasidarė štai 
keturios kartos, kurios neiškriko tik dėl to, kad turėjo centrą, kur 
spietėsi, - savo senelę. 

Tokią sceną esu skaitęs mažne prieš 40 metų tuomet populia- 
riausioje Ožeškienės apysakoje iš žydų buities „Mejer Josefo- 
wicz“. Ten tiek yra gražių vaizdų, jog žydai ją išvertė į daugelį 
kalbų, nors Ožeškienė apysaką rašė pačiu karščiuoju žydų 


asimiliavimo laiku, suprantamiau bus pasakius, žydų lenkinimo, 
ir ta tendencija yra ten pernelyg aiški. 

Tiek to su tendencija, kai ją apgaubia dailės ir išminties šydas. 
Man šita scena dar vaikui patiko, neišdilo ji iš atminties ir lig 
šiolai. Neišdilo ir prašyte prašos pirmon vieton, kai kelios lie- 
tuvių kartos šiandien sėda Nebepriklausomos Lietuvos stalan; 
atėjus bet kuriai didžiulei tautos šventei, pirmon vieton mes 
turime pasisodinti ką garbingą. 

Aš, nesisakydamas tai esant drąsumą, griežtai sakau: Jono 
Basanavičiaus septynių dešimtų metų amžiaus sukaktis — tai 
tikra tautos šventė. Jis - visų mūsų patriarchas, jis - visų mūsų 
tradicijų nešiotojas. Jis, pamilęs milijoną - visą tautą, buvo jos 
centras ir autoritetas. Jį šiandien sodinkimės. 

Aš augau pozityvizmo laikais; mačiau ir socializmo orto- 
doksiją. Žodžiais kuo smarkiausiai buvo neigiama bet kurie 
autoritetai, iš tikrųjų gi, omine, didžiausiu pasiilgimu ieškota 
autoritetų. Ūmai pajaunėjusi senutė mūsų tauta, žengdama pir- 
muosius savo žingsnius pažangos keliu, buvo silpnutė ir nedrąsi. 
Tiesiog dar nemokėjo kaip reikiant eiti; juoba nežinojo, kur link 
veda jos keliai. Tesireiškė gaivalinė, marinta, bet nenumarinta 
tautos gyvybė. 

Dažnai didžiausiu išsiilgimu pažangiausi tautininkai švie- 
suoliai guosdavosi kits kitam: aiman, neturime vadų sekti, netu- 
rime autoritetų klausyti! Štai klaidžiojame kaip rūkuose, štai 
katras sau einame savais keliais ir elgiamės savu būdu... 

Pirmieji, kurie pajuto savo sieloje veiksmo nerimą, kurie, lyg 
tautos įsčioje tebebūdami, pajudėjo, kaip viščiukai iš vidaus ėmė 
mušti į dengiantį jį kiaušio kiautą ir jį skelti, stiprinos perpus 
svetimais mums autoritetais, Mickevičiais, Kraševskiais, Nar- 
butais. Kiti jau neramiai dairės saviškių ir jų rado. 

Sakykite, kuo jūs išaiškinsite ūmą iškilimą lietuvių nuomo- 
nėje Simano Daukanto ir vyskupo Motiejaus? A. Janulaitis teisin- 
gai yra savo monografijoje pastebėjęs!“ jog mes Simaną Dau- 
kantą daugiau giriame neg pažįstame. Kas to Daukanto šiandien 
dar nežino? Visi mes žinome, net ką jis yra parašęs, kokiais 
vardais knygas. Bet kelintasis bus tas knygas kiaurai paskaitęs, 


kelintasis Daukanto dvasia iš knygų stiprinęsis? Yra skaičiusių 
vienas ar antras jo istorijas. Jų nedaug. Yra įpusėjusių jo „Būdą 
žemaičių ir kalnėnų“. Tokių dar mažiau. Ir gal griežtai nė vieno 
nėra, be mūsų kalbininkų, kurs dvasios peno būtų ieškojęs „Gy- 
venime karvaidų“, „Kornelyje Nepote”, apynių auginime, gaisrų 
gesyme, miškų sėjime“. 

Tai mūsų nepozitingumas. Kitas, nužiūrėjęs sau idealą ar 
autoritetą, paįdomauja visų jo mažmožių, tiria jį patį ir visa, kas 
aplink jį buvo. Mums gana ir to, kai kas iš tolo šmykši. Mes 
nekritingi stabameldžiai. Mes ištįsę, ne kieti vijokliai, kurie ieš- 
kos aplink ką čia apsivyniojus, gyvenimo kelią keliaujant. 

Ir mes matome amžių tolumoje karžygius Vytautus, reforma- 
torius Giedraičius, kultūros pamatų dėjėjus Daukšas ir Sirvydus 
ar tautinio švietimo bei susipratimo populiarintojus Daukantus 
ir Valančius. 

Kam rūpėjo šio „klerikalo“ Valančiaus davatkų knygos, jo 
katekizmai, nevykusios kantičkinės jo giesmės? Geriausias lie- 
tuvis atgimėlis tėra matęs trečdalį jo raštų. Ir vis dėlto Valančius 
ne tik ištikimam katalikui, bet reformatui ir socialistui vienas 
istorijos kelio stulpas, kurie rodo, kuriuo mūsų tautos keliauta 
ir kur atsidurta. 

Respublikininkas širs ant Vytauto, kam jis buvo „Didysis“ 
Kunigaikštis. Bedieviui labai tai jam bus, kad Giedraitis!“ per 
devynerius metus sėdėjo Vilniaus kapituloje, neįleisdamas Lie- 
tuvon lenkų dvasiškių, net vyskupo. Pigus ir seklus dabartinis 
svieto lygintojas širs ant ilgaskvernio Motiejaus. Kasta, luomas, 
pilvas, svaigulys, nuodai - čiaudės dabartiniai veikėjai ir vis dėl- 
to neapsieis be tų, kurie yra dirbę vardan ko nori, bet tik dirbę. 
Kur buvę, kur nebuvę, nori nenori, mes remiame savo sielos akis 
į tuos žmones, kurie sudarė mūsų gyvenimo istorijoje etapus, ir 
tų etapų nesivaizduojame kitaip, kaip tik juos personifikuodami. 

Ir jie, juo gilyn į amžius, juo didyn eina, kol tampa mums 
milžinais. Savo laikais jie buvo tokie pat duonos ėdėjai kaip ir mes, 
tokie pat silpnavaliai ir silpnabūdžiai neužaugos kaip ir mes. Bet 
kad jų dvasia, jų meilė, jų pastangos siekė toli, tai mes nė neieš- 
kome, ar visa tai yra davę proporcionalių rezultatų. Neieškome ir 


mielai teikiame jiems į rankas darbo padargąa, kurį jie kits kitam 
pasiduoda per trisdešimtis kilometrų tolio žeme: vienas, besė- 
dėdamas Girininkų kalne, antram, sėdinčiam Šatrijos kalne. 

Jei ne kirvį ar tabokos pauostyti, tai įdėją dvasios milžinai 
paduoda per tolį laiku, per tris šimtus metų. Ir jie - milžinai, 
nors nebūtų buvę kūnu didesni už mus nykštukus. 

Gale XIX šimtmečio mes matome du tokio kelio stulpu, du 
Lietuvos milžinu, kurie buvo ištiesę rankas, paduodami tautines 
idėjas sekančiam dvidešimtajam amžiui, - Basanavičių ir Ku- 
dirką. Arčiau prisikišęs, rasi, kad ir jie buvo — žmonės. Bet juo 
tolyn nuo jų, juo jų figūros augs, kol pataps milžinais. Ir tau vis 
tiek bus, kaip jie valgė, pykos ar erosui tarnavo, nes tau terūpės, 
ką jie iš savo sielos bus čia tolimiesiems padavę. Iš sielos, iš 
ketinimų, iš norų, iš pastangų, ne iš darbo vaisių. 

Kokie juokingi ir naivūs mums rodos pirmieji mechanikų 
bandymai, kokie nepakabūs jų padarai. O dėlto istorija milžinais 
žymi visus tuos pradėtojus Watsonus, Stephensonus!?. Čekų 
epininkas H.!š buvo apgavikas, kai savo kūrinį surašė „seno- 
viniu” būdu, paskelbė tai radęs karaliaus rūmų knygyne ir pri- 
pažistąs jį XIV amžiaus čekų kūrinį. Vis dėlto jis buvo didvyris, 
nes, kad ir dirbtinai, sujudino snaudžiančią tautinę čekų dvasią, 
sukėlė norų, padrąsino, leido savimi pasididžiuoti. Devynio- 
liktojo amžiaus kūrinys pavaidino rolę tryliktojo amžiaus kūri- 
nio, tai jis ir buvo tryliktojo amžiaus. Mūsų bajorams buvo reika- 
lingas Palemonas-Palemonė bajoriškajai fanaberijai pakelti, tai 
ji susidarė, ir jis - yra buvęs, nors, tikrai sakant, palemunė- 
panemunė yra vieta, ne asmuo. Tai personifikacija abstraktinių 
dalykų, ir jų neprivalome mėtyti iš savo istorijos. 

Kuo didžiu yra mums pašvietęs Basanavičius? Jei jo darbus 
ir kūrinius kas sulygintų su kitų tautų ar valstybių milžinų dar- 
bais ir kūriniais ir nusišieptų, tas būtų nebrendėlis. Jo archaio- 
logija, jo trakologija visaip yra svarstoma. Vieniems tai rimtas 
mokslas, vertas lietuvių vardo, kitiems su tais dalykais dar nėsą 
ko mokslo pasauliui rodytis. Tegu sau. Mums ne tai svarbu, ar 
jis pabaigtinai tarė kurį mokslo žodį; mums svarbu, kad jis to 
žodžio per visą savo amžių ieškojo. 


Mums svarbu, kad Basanavičius — tai priešpaskutinė grandelė 
jau ilgos grandinės žmonių, kurie darė, kad lietuvių tauta imtų 
pati save atminti. Jie siekė vis gilyn į miglotą praeitį ir savo 
intuicija mėginoją atspėti. Klydo? Tai kas? Duok šen gi tokį, kurs 
šioje srityje neklysta! Tokių neduosi. Tai gana tau ir to, kad kas 
siekė ir darė tai, kad tauta nesiliautų siekusi. Bet kuris toks 
veikėjas riša praeitį su ateitimi ir yra rašytinis, pamatinis žardo 
stulpas visam sutaisymui laikyti. 

Nemerkdamas akių dabartyje, Basanavičius dirbo ateičiai. 
Klydo? Platesnioji visuomenė nepritarė jo sudarytajai Sąjungai 
lietuvių kalbai saugoti Vilniuje, padedant rusų valdžiai? O da- 
bartiniai mūsų diplomatai ir partijų vadai nedaro dar aršesnių 
kompromisų tikslams pasiekti? To laiko žmonės aršiai juos už 
tai griauna; bet laiko perspektyvoje jie bus tie vežimo vežėjai, 
kurie, vežimui krypstant, vieni savo pečiais palaiko jį, kad ne- 
apvirstų, kiti dalbomis. Žiūrėk, būsimosios kartos, kurios bus 
išdygusios iš Rusijos bolševikų, dar pateisins juos net už ne- 
žmonišką kraujo liejimą. Ag senoviniai barbarų ar su barbarais 
karai ar viduramžių religinės imtynės buvo dar nuožmesnės, o 
laiko perspektyvoje ~ nieko, lyg taip ir reikėjo; bent buvo ne- 
išvengiami. 

1876 m. Petras Vileišis pirmąjį rusų cenzūros ledą laužė Petra- 
pilyje. Tuo pat laiku Basanavičius studentavo Maksvoje ir apie 
tą patį svajojo. Tai buvo milžinai, kurie per šešis šimtus kilo- 
metrų davinėjo kits kitam „tabokos“ pašniaukšti, kad akims būtų 
šviesiau. Ir buvo. Tolis čia nieko nereiškia. Dvasios bevieliu būdu 
reagavo į kita kitą. Veikė į kita kitą, nes susikondensuodamos 
dvasios negali nespinduliuoti aplinkui, kad ir į didelį tolį. Tuo 
pateisinama ir paaiškinama vienuolynų buvimas: jie taip pat yra 
dvasios kondensatoriai, iš kurių apsirūpina ir tolimesnieji. 

Basanavičiai, Vileišiai, Kudirkai, Matulioniai sudarinėjo at- 
mosferą, kurioje mezgėsi ir brendo tautininkai, tie, kurie paga- 
liau nulėmė tautos likimą. Ar aš, ar kitas, kurie dar vaikėzais, 
mokyklos suole sėdėdami, pradėjome justi nerimą ir linkimą 
tautai dirbti, žinojome, kas tai mums padaro? Ne. Ar patys kon- 
densatoriai žinojo, kam betarpiškai aplikavo savo sielavartą? 


Taip pat ne. Ir vis dėlto jungė buvo. Mes jau 1881 metais jautėme, 
kad kažin kas kažin kur dirba Lietuvai. 1883 m. išgirdome Basa- 
navičiaus ir Šliūpo vardus. Basanavičiaus betgi vardas nustelbė 
Šliūpo vardą, gal kad buvo platesnis, neužgavo dalinių dalykų 
ir buvo artimesnis, saviškesnis, neg internacionalo priemaišos 
ar antireliginės tendencijos, kurios daug gadino šiam didžiam 
patriotui, Jonui Šliūpui, pasekmingai veikti. 

Išgirdome Basanavičiaus vardą, ir jis mus pririšo. Mes iš tolo 
ji sekėme ir jo kelius žinojome. Buvome įsidėmėję Lom-Palanką, 
kažin kokį mažą Balkanų miestelį, įsidėmėję Čekų Prahą, Bul- 
garų Varną. Iš ten ėjo „Vaikas ir žirgas“, „Žiponas bei žiponė“, 
„Auksingumas bei sidabringumas lietuviškųjų dainų“, „Etnolo- 
giškosios smulkmenos“, trakologija. Į ten ėjo folkloro rinkiniai — 
pasakos ir dainos — ir grižo knygomis. Nuo Balkanų viršūnių 
milžinas Basanavičius davinėjo saviškiams Lietuvos kalnuose 
kovos ir dvasios padargus. 

Ar stiprūs tai buvo ginklai? Kas mums darbo! Atmenate sceną 
iš „Pajudinkime, vyrai, žemę!” Maurikijo Jokayo*?, kur juokdarys 
dvarininkas jauną svajotojį keliauninką aprūpina į kelionę di- 
deliu rutuliu pinigų. Keliauninkas, manydamas, jog tai auksas, 
drąsiai leidos į Azija, tyrė vengrų lopši, išvaikščiojo Tibetą, dra- 
siai pasikliaudamas savo turtu, kurį vis taupė pačiai blogajai 
dienai. Ir sugrįžo namo, nesulaukęs tos blogosios. Ir kai čia 
atrišo, rado įvyniota — variokų vos keleto kronų vertės. Ir ne- 
pyko, nes tas rutulys per keletą kelionės metų tiekė jam drąsos 
ir pasikliovimo savimi. 

Ar auksas, ar variokai buvo Basanavičiaus tiekiamos verte- 
nybės? Daugumas jų nei neatrišo, nei nepatyrė. Jiems gana buvo, 
kad yra kas daro tautos vertenybes, ir pats ryžosi taip pat daryti. 

Kodėl Basanavičius gera valia išvažiuoja iš Rusijos, kur jam, 
specialistui, būtų buvę gana duonos, ir vyksta į Bulgariją, dar 
nesutvarkytą naują valstybę? Jis teisinas silpna sveikata ir pasi- 
ilgimu pietų krašto. Dar geromis bulgarų pasiūlytomis sąly- 
gomis jauniems inteligentams, kurių patys stigo. Tikrosios gi 
priežastys, tikrieji akstinai, gal nenusimanant, buvo nujautimas, 
kuriomis sąlygomis sparčiau plėtosis jo tautos laisvės instinktas. 


Vakarykščiai turkų vergai, bulgarai, barbarai, tamsuoliai, 
sunykėliai ekonomiškai, griebiasi darbo, atgyja, juda, kovoja, 
savo gi išvaduotojams rusams nepasiduoda, nori būti sau žmo- 
nės. Lietuviai tebėr vergai rusų, bet norai nebevergauti gema, 
neramybės dvasia pukši kunkuliais, tai Akelaičiais, tai Macke- 
vičiais, tai Valančiais, tai Basanavičiais. Iš jų darosi nauji pa- 
veikslai, kuriems reikia ir tinkamų spielčių. Lietuvių tautos dva- 
sios gemalui bręsti kaip tik reikėjo Bulgarijos, kur praktikingai 
rodytų ir mokytų, kaip tai darosi. 

Taigi Basanavičiaus niekas nedrįso įtarti, kad jis - pabėgėlis 
nuo sunkaus darbo, kad jis karjeristas, kuriam kur gera, ten 
tėvynė. Nė patys bulgarai. Basanavičius išmoko jų kalbos, orga- 
nizavo jiems muziejų, padėjo kovoti su rusofilais, rinko me- 
džiagą sanitarinei bulgarų etnografijai, pietų kraniologijai. Ir 
vis dėlto jis buvo lietuvis bulgarams, lietuvis Varną lankiusiems 
lenkams, lietuvis Europai, kur gerą dalį amžiaus praleido, nes 
Basanavičius nė vienai valandai nebuvo nustojęs — pats sau 
buvęs — lietuvis, nė vienai valandai nepasisavinęs antrosios 
tėvynės, nei tos, kuri jam žmoną davė, nei tos, kuri jam rūmus 
ir turto buvo davusi”. 

Ir kam dėl to buvo bloga? Bulgarai nemažiau laimėjo, lietu- 
viai, kad ir jo savo tarpe netekę, nieko nepralaimėjo. Dvasioms 
nei tolio, nei užtvarų nėra. 

Kodėl Basanavičius grįžta namo, viską palikęs, rūmus ir 
susidariusią karjerą, kaip tik 1905 metais? Dėl to pat, dėl ko ir 
buvo į Bulgariją išvažiavęs. Jis ten daug ko per 25 metus iš- 
moko, daug ko prisigėrė. Jo siela subrendo į veiksmą, ir tam 
spielčius buvo ėmusi tiekti pirmoji revoliucija. Lig nepriklau- 
somybės buvo dar per toli, bet autonomijos idėja buvo jau 
radusi šalininkų, ir pats pirmiausias buvo Basanavičius. Jo 
sustatytasis Rusų valdžiai memorialas?! kitiems buvo pasiro- 
dęs - vargoninko politika; niekas nenorėjo pasirašyti. Tai Basa- 
navičius prisitraukė Meč. Dovoiną-Silvestravičių, kunigą Amb- 
raževičių, dėl kurių politikos taip pat visi šaipės, ir memorialas 
buvo įteiktas valdžiai ir buvo Rusijai per jos gi organą pa- 
garsintas. 


Basanavičius gerai žinojo, jog iš to nieko nebus. Jam terūpėjo 
pademonstruoti visai Rusijai, kad lietuviai gyvi ir savo padėtimi 
toli gražu nepatenkinti. Demonstracija paveikė ir į pačius lietu- 
vius, ypač kad lenkai ėmė pykti, kam lietuviai juos pralenkę ir 
tik jiems kelią užkirtę. 

Antrą didžiulę demonstraciją Basanavičius padarė, vėl pir- 
masis šokęs pasinaudoti įvykusiomis laisvėmis, sušaukdamas 
visos Lietuvos seimą”. Ko čia socialdemokratai nedarė sudiskre- 
dituoti tam veikėjui, nustumti jį šalin nuo pirmininkavimo: du 
tūkstančiu balsų nepasidavė ir savo tautinį idealą išlaikė pirmi- 
ninkaujančių. 

Užėjo rinkimai į pirmąją Dūmą. Ir čia pirmas Basanavičius, 
nors politikoje nedaug tedalyvavęs, vienu sveiku savo instinktu 
suprato, jog per rinkimus nedera būti „šikšnosparniais“, jog 
reikia eiti savais demokratingais keliais, nesusidedant su dvari- 
ninkais, ir pirmieji rinkimai buvo „skandališkai“ laimėti. Lie- 
tuvai atstovavo vieni demokratai valstiečiai. 

Per kitus rinkimus lietuviai patį Basanavičių norėjo savo 
atstovu”. Dėl ko tai neįvyko, ištisa istorija, kurią na grinėti tokiuo 
džiaugsmingu momentu nedera. 

Paskutinį savo turtą įteikia mūsų pramonei palaikyti, ir ta 
„pramonė“ suėda jį. Paskutines savo pajėgas pagaliau paskiria 
Mokslo Draugijai, kurią jis gi yra sudaręs, jis giją veda, ir niekam 
dar neatėjo galvon jį kuo kitu pakeisti, nes kito tokio mes dar 
neturime. Kaip aitvaras neša, renka muziejaus ir knygyno turtus, 
kaip vyžūnas sergėjo jį, bet kuriems okupantams užeinant. Ką 
Jis duoda muziejui, ką mokslui? Mums vis tasia: mes ir čia per- 
sonifikuojame savo pamylimą mokslo, savo praeities, ir visa tai 
įvelkame į daktaro Jono Basanavičiaus paveikslą. 

Jam 70 metų. Galas amžiaus nebetoli. Bet ir miręs jis bus 
mums tas pat tautos atgimimo milžinas. 

Ir šiandien, sėsdamies už Nepriklausomybės stalo, lietuviai 
privalo gerajame gale jo palikti didelį, aukšta atkaltimi fotelį 
Dr. Basanavičiui atsisėsti. Ir turime ją apkaišyti kuo kas turi bran- 
gesniu, nes jis mūsų patriarcha, mūsų pačių gryniausiųjų pa- 
stangų reiškėjas - pradžia ir galas. 


ŽEMAITĖ 
LAIDOTUVĖS 


A. a. Julija Žymantienė-Žemaitė per didžiuosius šalčius buvo 
atvykusi Kaunan savo anūkės moksleivės reikalais. Aplankė St. 
Seimo posėdį. Buvo visai sveika. Bet grįždama nušalo, gavo 
plaučių uždegimą ir, 7 dienas tepasirgus, mirė, nors gydytojų 
pagalbos nestigo. 

Į laidotuves atvyko duktė su anūke, taip pat jau moteriške. 
Nabašninkė turėjo jau praanūkų. Be to, moksleivių delegacija 
su vainiku iš Panevėžio, Švietimo ministerijos atstovai su direk- 
torium Daukša, Meno Kūrėjų draugijos atstovai su prokuroru 
Papečkiu! ir Kubertavičiene (iš scenos sekcijos), Seimo nariai, 
kan. J. Tumas, korespondentas Vienuolis ir k. 

Pusiau antros po pietų Bulotų butą apgulė visa Marijampolė. 
Išlydėtų atėjo klebonas Dvaranauskas, asistuojamas kan. J. Tu- 
mo. Ilgiausia eilia vainikų, baltų ir raudonų, išsitiesė per visą 
kvartalą. Lydėjo ir kariškiai su savo kapelija. 

Kapuose kalbų pasakyta 14. Kan. Tumas pažymėjo nepa- 
prastą vyksnį, kaip 50 metų moteriškė atsiliepia į naują tautinės 
kultūros judėjimą ir ištikimai jai tarnauja per visą jau amžių, 
nieko už tai iš visuomenės negaudama. P. Lastienė sklandžiai 
atpasakojo nabašninkės „Žiburėlio“ kūrėjos rolę jaunuomenės 
globojime. Andr. Bulota nuoširdžiai atpasakojo paskutiniąsias 
jos dienas. Lastas (Adomas Juodasis) paskaitė puikų sonetą ant 
kapo. Papečkys Meno Kūrėjų vardu, t. ir t. 

Visi žymėjo didelį nabašninkės ramumą, prisirišimą prie 
Bulotų šeimos, darbštumą. Lig pat galo ji redagavusi savo 
raštus; ypač gražūs esą palikta atminimai laikų iki pasipažįstant 
su P. Višinskiu, kurs jai atvėrė duris į šviesą, taigi apie skurdų 
savo gyvenimą, apie baudžiavą ir k. Visus palaikus, žinoma, 
globos A. Bulota. 

Be to, dar paskaitą buvusi parašiusi „Žiburėlio“ naudai, tik 
jau nebesuskubo paskaityti. 


ASMUO 


Šio gruodžio mėn. 7 d. pusiau trečios mirė Marijampolėje 
Andriaus Bulotos bute rašytoja Julija Beniuševičaitė-Žymantienė 
ir palaidota 10 d. 

Julija Beniuševičaitė, neturčių tėvų Žemaičių bajorėlių duk- 
tė, buvo gimusi 1845 m. geg. 31 d.? Bukontiškės dvarelyje, Plun- 
gės parapijoje. Namie savo tarpe kalbėjos lenkiškai; ta kalba ir 
rašto buvo išmokusi. Gerai atminė 1863 m. sukilimą; pati dar- 
bavosi, nešiodama žinių ir maisto girininkams. Ištekėjo taip 
pat už beturčio žemaičio Lauryno Žymanto, kurs dvaruose bu- 
vo taip pat prisigėręs lenkų „kultūros“. Tai ir vėl sudarė „len- 
kišką“ šeimyną, nors, kaip visi Žemaičiuose, tos vietos kalbos 
nevengė. Per ilga nusipirko sau truputį lauko bene Šaukėnų 
parapijoje, iš kur buvo kilęs moksleivis Povilas Višinskis. Jis 
gaudavo tilžiškių lietuvių laikraščių ir Žymantienei davinė- 
davo, vis aimanuodamas, kad lietuviai daugiau stingą rašytojų 
kaip pinigų. 

Tai paragino Žymantienę rašyti, ir ji dideliu vargu, ant grife- 
linės lentos rašydama ir vėl nutrindama, sudėjo pirmąjį savo 
apsakymėli „Piršlybos“, kurį Gabr. Petkevičaitė ir J. Jablonskis 
įdėjo į į kalendorių, vardu „Rudens vakaras“, rašytoją praminda- 
mi Žemaite. Tai buvo 1894 m., kada Žymantienė ėjojau 49 metus. 
Ir nebesiliovė rašiusi, padedama, pataisoma to paties Višinskio. 
Krūvon sudėjus, Žemaitės raštų yra du didžiuliu tomu, apie 40 
apsakymėlių. Vienas tomas yra jau išėjęs, J. Jablonskio reda- 
guotas, vardu „Žemaitės Raštai. Apsakymėliai“ (Pirmasis tomas. 
J. ir P. Leonų leidimas. Vilnius, 1914 m., 391 p.). Viso 20 apsaky- 
mėlių. Antras toks pats tomas, gatavai surinktas, buvo ketinama 
kito leidėjo atmušti Leipcige. Žemaitė ji šiąvasar, sugrįžus iš 
Amerikos, atsiėmė iš Jablonskio. Tai dabar Andr. Bulotos žinioje. 
Tuodu tomu turės raštus, iki šio karo rašytus ir tik literatinės 
vertybės; mažmožių - ne, o jų irgi yra, „Tėvynės Sarge” du 
gabalu? ir kitur. Pradžioje karo išvažiavusi su tuo pat Andr. Bu- 
lota į Ameriką pas savo sūnų, ji ten rašiusi atminimus. Jie liko 
taip pat pas A. Bulotą. 


Šią vasarą Žemaitė sugrįžo Lietuvon - bent mirti. Eidama 76 
metus, ji vis dar rodėsi stipra, nepaliegusi, geros nuotaikos. Maža 
ką geresnę aš ją pažinau prieš 25 metus ir džiaugiaus, išvydęs ją 
per pamaldas Vytauto bažnyčioje, kur ji, sugrįžus iš svetur, 
malonėjo ateiti pasidžiaugtų, kaip rusų užgrobtoje šventykloje 
vėl įsigalėjo lietuviai. Atnešė ir nedidelę savo auką. 

Žemaitė rašytoja mirė, ir mums nebetenka jos gailėtis: ji gra- 
žiai, darbščiai ir pilnai atgyveno savo amžių, atiduodama lie- 
tuvių tautai visa, ką tik tesėjo bepadaryti. Kad ji būtų buvusi 
namie karo metu, kad būtų prityrusi okupantų skriaudų, nea- 
bejoju, ji būtų mums dar davusi ne vieną karo epizodą; nebūtų 
iškentusi. Dabar džiaukimės bent tuo, ką gero esame iš jos gavę. 

O esame iš Žemaitės gavę tikrų brangenybių mūsų literatūrai 
forma ir turiniu. Jos raštai savo forma tiesiog tobuli, klasikiniai. 
Gal dėl to, kad yra perėje per dvejetą trejetą negailestingų re- 
dakcijų. Savo turiniu Žemaitės raštai duoda apsčios medžiagos 
žemaičių etnologams, kaip Vincas Krėvė duoda tokios pats me- 
džiagos dzūkų etnologijai, o aš mėginau duoti aukštaičių. Taigi 
ir beletristai, nors netiesioginai, patarnauja mokslui. 

Žemaitė piešė atskirus žemaičių buities epizodus, atskleis- 
dama jų sielos gilumas, tai, ko patys žmonės nenusimano. O 
Žemaitės savumas, kad ji tetesėjo pagauti daugiausia neigia- 
mąsias puses žmogaus būdo, daugiausia skurdą, vargą ir įvai- 
resnius iškrypimus. Tokią ją padarė jos pačios vargingas gyve- 
nimas. Literatūra beveik nieko nepalengvino jai gyventi, ir kai 
dabar štai ėmė žadėti kelias dešimtis tūkstančių, jai to nebereikia. 
Ji begyvendama daugiau bloga matė neg gera. Ir tas spragas 
mėgino užtaisyti, mokydama dailės būdu. 

Ieškodama temų savo raštams, Žemaitė pirmon galvon užtik- 
davo, kas negera. Tai visur, nieko neišskiriant, nė tų, kurie būtų 
beveliję nepatekti negailestingosios natūralistės plunksnai. J. Jab- 
lonskis, šiaip jau knygų recenzentas daugiau kalbos žvilgsniu, 
nemitęs „Vaire“ ėmė ir parašė ilgą kritiką Žemaitės tų raštų, 
kurie rodo jos vienašalumą, tendentinę kunigofobiją.* Tai Jab- 
lonskis pasvarstė sumaningai ir teisingai. Autorė tačiau šitaip 
teisinosi (žodžiais; raštu ji niekam nereagavo): 


- Ko gi jūs norite, kad tai — faktai? 

Net paskutinis jos tos rūšies tiesiog drastiškas kunigo godo 
aprašymas, kurs ir Jablonskį suneramino, buvęs tikras atsitiki- 
mas su kun. Baldišanka (Bohdyszenko), dabar taip pat nebe- 
gyvu. Taigi Žemaitės linkimas duoti juoba neigiamų tipų ir 
epizodų vargu bau yra jos dalinė tendencija vieną luomą ypa- 
čiai blogai atvaizduoti, o ne visuotinis jos sielos krypsnys. 

Vargu bau mes galime reikalauti, kad rašytoja, plakdama visą 
visuomenę, žinoma, noru, kad ji būtų geresnė, tyčia būtų pali- 
kusi kunigus nepaplaktus, negi dėl to, kad jie paliktų tokie pat, 
ne geresni. Iš to visai neišeina, kad ji blogai tebūtų maniusi iš 
viso apie kunigus. Tik kas gera, kas normalu, tvarkinga, tai kam 
tai beliesti; tuo ir taip džiaugės. 

Į tikėjimą ji, rodės, gana šaltai žiūrėjo, net atkariai: taip bent 
reiškė vienas jos raštas sūnui, kurs tai yra paskelbęs viename 
Amerikos laikraštyje prieš 20 metų“. Aš jį atminiau; per jį žiū- 
rėjau ir į rašytoją. Vieną tačiau kartą Žemaitė, pernakvojusi pas 
mane Vilniuje, atsikėlė anksti, lygiai su manimi. Klausiama, 
kam, ką ji dabar taip anksti darys, atsakė: 

- Ir aš eisiu bažnyčion. 

Aš, atmindamas jos raštą, nustebau ir - nepatikėjau. Ka- 
dangi ruošiaus eiti mišių laikytų, tai dilgterėjo: paseksiu paskui, 
argi tikrai ji užeis į bažnyčią... Bet tuojau taip susigėdau, kad 
klastelėjau vietoje ir tyčia nebėjau iš namų, kol viešnia išnyko. 
Aš likau įsitikinęs, kad Žemaitė nebuvo svetima Katalikų Baž- 
nyčiai, nors jos kunigus papliekdavo. Ne taip lengva nusikra- 
tyti tomis tradicijomis ir papročiais, kuriais buvai gyvenęs 
50 metų. 

Nabašninkės liko puikus premijuotas J. Šileikos pieštas port- 
retas". Tas brangus paminklas reikia gauti į Lietuvą, į Meno 
rūmus ar į muziejų, kad ir vaikų vaikai žinotų, kokių tipų yra 
Lietuvai davęs prasidėjęs tautinis susipratimas. Demokratinis, 
pažangusis lietuvių judėjimas atlenkino ne tą vieną mūsų ba- 
jorę. 

Nuoširdžių jausmų vainiką dedame ant karsto pirmaeilės 
rašto darbininkės a. a. Julijos Žymantienės-Žemaitės. 


SAVAIMINGUMAS 


A. a. Žymantienė-Žemaitė, prieš mirdama, yra surašiusi var- 
gingo savo gyvenimo atminimusš iki pasipažįstant su P. Višins- 
kiu, tuomet dar tik 1 klasės mokiniu. Šitie atminimai atskleis 
mums dar vieną liūdnos mūsų praeities lapą, skaudų baudžia- 
vos laiką, skurdų neturčio, kad ir bajoro, padėjimą, kurin Julija 
buvo įkritusi „kaip muselė į išrūgas“. Jau dabar tai galime at- 
spėti, turėdami tųjų atminimų apmatus įžangoje į „Žemaitės 
Raštai. Apsakymėliai“ (Pirmasis tomas. J. ir P. Leonų leidimas. 
Vilnius, 1914, 391 p.). 

Ypač įdomus bus lapas, kurs mums pareikš, kaip Žemaičių 
bajorai tirpsta liaudies jūroje, nesudarydami tokių lenkybės ua- 
zų, kaip Aukštaičiuose. Julijos motina brangino bajoriškąją savo 
kiltį, aukštino lenkiškąją kalbą, stengės, kad ir jos vaikai gražiai 
kalbėtų lenkiškai. Tačiau Julijai patekus į mokyklą, visi be galo 
juokės iš jos kalbos. Kodėl gi taip? Vaikai mėgo draugauti su 
lažininkų vaikais. Su jais, žinoma, ir lenkiškoji kalba ėjo per šalį. 
Paskui Julijos vaikai gavo gyvulius ganyti, su šeimyna darbus 
dirbti, tad ir lenkiškai rečiau tėvai bekalbėjo, o vaikai lenkiškai 
kalbėję mažne visai liovės. Pagaliau lenkiškų knygų jie nebelabai 
besuprato ir jų skaityti nemėgo. O namie ėmė maišytis žemai- 
tiškos tikybos turinio knygelės, kurių atnešdavo teta Žemaičių 
Kalvarijos davatka. 

Taigi Julija Beniuševičaitė sužemaitėja iš pat mažens ir vi- 
sai žemaitė patampa, sumužikėdama, ištekėdama už Žymanto. 
Toks buvo dvasios keitimasis Julijos, toks ir visų kitų Žemaičių 
smulkbajorių. Jie arba visai neatmena lenkiškųjų bajorijos tra- 
dicijų, būtinai lenkiškų, arba lengvai ir natūraliai jų nustoja. Net 
ir didbajoriai, tiek galingi ir nepriklausomi, kad gali izoliuotis 
nuo minios, neišvengia difuzijos su tvirta liaudies tautybe ir 
patys žemaičių kalbą įgema, dažnai pirmiau jos pramokdami iš 
auklių ir tarnų, neg lenkiškos iš tėvų. 

Tai mums paaiškina aną neva stebuklingą Julijos atvirtimą į 
Višinskėlio tautą. Jo atvežamieji prūsiniai raštai lengvai smen- 
ga Žymantams į galvą; Žymantai pasijunta esą lietuviai, ima 


ir dumia smulkiais lašais debesys; 5. Lašai taip sodrūs, jog smil- 
tyno žemė visa vandeniu pasruvo; 6. Velėna tuojau padrėko; 
7. Kietai suvažinėtame žvyryne klanų klanai tvaksojo; 8. Juose 
burbuliai plūduriavo; 9. Kur lomelėse, viena lite vanduo tyva- 
liojo; 10. Tokioj darganoj neskrajojo nė paukšteliai ore; 11. Kiū- 
tojo papūrę kur po šlapių lapelių; 12. Naminės vištos... ba- 
landžiai; antims tai, berods, dienos! Kvarkdamos purvinos 
kumpinėjo, skubėjo iš vieno į kitą klaną, visur turšės ligi pat akių; 
13. Žmonės kiekvienas pastogėje šį tą knyburiavo; 14. Tik kur ne 
kur matyti- vyrai pasiraitę braido, pančiais, brizgilais nešini; 
15. O tie piemenėliai... Į vakarą vėjelis... lietus... debesys... sau- 
lelė... orarykštė... pragiedruliai... žvaigždelė... piemenėlio bir- 
bynė, bandos barškalai... medžių šakos... vanduo laša... 

Štai e livre ouvert! vieno aprašymo inventorius („Topylis“, 
81 p.) be jokių poetiškųjų figūrų; net epitetų reta rasti. Ir tam 
lygūs visi kiti. Jie neblogi; jie net ūpo duoda. Autorė turi pakan- 
kamai intuicijos, kurių daiktų parinkti, kad pasidarytų skaity- 
tojui drėgna, karšta, nejauku, nuobodu, baisu. Bet vis tai me- 
chaninis, ne kūrybinis darbas. 

Žemaitės tipai lygiai realūs kaip ir gamta. Jie lygiai foto- 
grafuoti. Autorė neišvadina sielos sąmojingai: ji, siela, savaime 
išsireiškia per epizodą, tikrą, buvusį, matytą. Tų pačių faktų 
pagausinimas apibūdinant, nepadaro asmenų tiek reiškių, kad 
įstrigtų matytojui. Vis dėlto pat - kad per daug realūs, per gerai 
pažįstami, per neprašmainūs. Kai skaitai - aišku, galėtumei net 
papiešti kurį tinginį ar nevalą. Paskaitei visą tomą — ir nebeturi 
atmintyje bent kurio pasilikusio. Esu kelissyk kiaurai perskaitęs 
Žemaitės tomą, dideliu pamėgimu perskaitęs; turiu atmintyje 
daugybę jos epizodų, bet neturiu tiekos tipų, kiek paliko man iš 
Čechovo ar kurio kito kūrėjo. 

Žemaitė neabejotinai gynė lietuvę moterį. Bet ar sąmonin- 
gai? Taip pat vargu. Ji ir čia kopijavo savąjį vargą ir savuosius 
įspūdžius. 

Ji „užpuldinėjo“ kunigiją taip pat vargu bau sąmoninga 
kunigofobija, nors jos artimieji tai jai kvėpė. Ji ir čia buvo foto- 
grafas. 


Taigi išoriniai vėlybieji veiksniai nebepaveikė į Žemaitės sa- 
vaimingą sielą: ji tokia ir liko. 

Tai jai didžiausias pliusas, o mums didžiausias džiaugsmas. 
Jei ji nebūtų palikusi savaiminga, nebetesėdama pervirinti nau- 
jumų, su jais susilydyti kaip Ragana, -ji būtų patapusi tokia pat 
karikatūra kaip ir Jovaras, taip pat talentingas buvęs ir pagedęs 
paviršutinėje įtakoje. Dabar Žemaitė - stambus, nešlifuotas ak- 
muo, kuris vertinamas ne mėtomais spinduliais, tik svoriu. Že- 
maitė - asmuo, Žemaitė - rašytoja, Žemaitė - artistė sveria labai 
daug karatų. 

Niekas Beniuševičiūtės nedarė žemaitės, nedarė dailininkės — 
nei pats Višinskis, nei G. Petkevičaitė. Ji pati tokia gimė mūsų 
žemėje; mūsų atmosfera ir kitos sudedamosios dalys mums pa- 
darė Žemaitę „samorodok“, kaip padaro ir daugiau tokių dyvų 
ir „stebuklų“; tik kiti mažiau gauna progos išsireikšti, o Žemaitei 
buvo kas padėjo. 


MAIRONIS 


ASMUO 


Kauno gub., Raseinių apskrities Betygalos parapijoje, iš senų 
laikų Mačiuliams prideri Bernotų vienasėdis, netoliese nuo gra- 
žiosios Dubysos. Aleksandras Mačiulis, be to savo vienasėdžio 
iš 40 dešimtinių žemės, valdė dar didelį už pusvarsčio teesantį 
Astrauskių Pasandravio dvarą. Čia tatai, Pasandravyje, jam ir 
jo žmonai Onai Kurmauskaitei iš Šimkaičių tos pat parapijos 
1863 m. spalių 21 d. (sen. kai.) gimė Jonas, to laiko papratimu, 
gavęs, įstodamas į mokyklą, Maculevičiaus vardą. 

Pasandravio bajoraitės, karštos patriotės, netruko ir Joniuką 
priskirti prie sukilėlių: pasiuvo jam lenkiškąją kepurėlę, konfede- 
ratką, kurią tačiau neilgai betrukus gavo kuo giliausiai paslėpti, 
nes sukilimas jau buvo apmalšintas, ir visur ėmė švaistytis ru- 
sai — „ramintojai“. Žinoma, kaip jie „ramino“ pakilusią Lietuvą. 


Buvo ko bijoti. Dėl rusų kareivų bijota ir saviškių. Graudų atmi- 
nimą paliko Joniuko nešiotė. Sutiko, girdi, ją insurgentas!, su- 
vargęs, nuo priešininkų ir mirties bėgdamas; išvydo kūdikėlį 
nešiotės rankose, susigraudino ir paprašė duoti jam pasidžiaugti. 
Švistelėjo jam gal paskutinieji paliktos savo šeimynėlės atmi- 
nimai; tik nešiotė pabūgo kareivos, nors ir saviškio; pabūgo, kad 
ko bloga kūdikiui nepadarytų, ir jo nedavė, nors tėvišką vargšo 
širdį permanė. 

Joną Mačiulį-Maculevičių į gyvenimą priėmė dvaras, len- 
kyste padabinęs jo galvelę ir pavardę. Mūsų laimei išauklėjo jį 
ne dvaras, tik lietuvių Bernotai, davę mums Maironį, sau žmo- 
gų, kurs apie Lietuvos lenkus štai kaip begalvojo, aprašydamas 
Vilnių: 

Kaip broliams lenkams atkilai 
Palikęs vartus, privalai 

Dabar, kaip vergas, jiems tarnauti. 
Tu priglaudei juos širdimi, 

O jie tau - priešai svetimi: 

Nor širdį Lietuvai išrauti. 


Kaip sielai amžinas dangus, 
Kiekvienas žingsnis čia brangus, 
Bet jo skundais neatsiimsi; 

Tik darbo prakaitu karčiu, 

Tik kova ir keliu stačiu, 

Tiktai kad pats dvasia atgimsi. 


Arelių žudomas naguos, 

Iš miego keldamas varguos, 

O, Vilniaus neužmiršk, lietuvi! 

Čia ne tiktai kad praeitis, 

Čia tavo irgi ateitis: 

Čia kova vedama už būvį. 
„Mūsų vargai“, III dalis. 


Jonas Mačiulis dailiąją raštiją anksti pamėgo. Dėl jos, išėjęs 
Kauno gimnazija, paskubėjo į Kijevo universito filologijos skyrių 

ir- užsivylė. Tai pakreipė visą jo ateitį. Radęs čia tą mokslo šaką 
visai silpną, neradęs nė vieno žymesnio mokslininko, nepaten- 
kinęs savo troškimo sparčiai ir gausiai pramokti mylimojo ir 
mėgiamojo dalyko, Mačiulis pamojo ant visa tai ranka ir, metus 
tepabuvęs universite, įstojo į Kauno kunigų seminariją. „Pro- 
fesoriai netikę, filologija tuščia; tiesiog nieko nebuvo pirmame 
kurse mokytis nei apie literatūrą, nei apie poeziją“. 

1888 m. Mačiulis išėjo seminariją ir išvažiavo į Petrapilio 
kunigų akademiją, tapo ten „senioru“, 1891 m. įsišventė kunigu, 
kitais metais gavo teologijos magistro laipsnį ir sugrįžo į Kauno 
seminariją profesoriautų. Dvejus čia praleistus metus J. Mačiulis 
skaito pačiais laimingaisiais visame savo amžiuje. Draugų pro- 
fesorių, vyresniųjų ir auklėtinių mylimas, jaunas, pilnas jausmų 
ir noro dailei, ne tik mokslui, tarnauti, jis čia daug dirbo, daug 
džiaugės gyvenimu ir purtės baile ir nenoru važiuoti profeso- 
riautų į akademiją. Širdyje net džiaugės, kad jo rusų valdžia 
nenori į sostinę įsileisti. Vis dėlto įsileido, nors jau vėlai rudenį, 
po Visų Šventų, kada senai jau buvo mokslas prasidėjęs. Išva- 
žiavo ir čia, Petrapilyje, atgyveno visas gražiąsias savo amžiaus 
dienas, ilgus 15 metų profesorium, inspektorium ir Mogiliavo 
vyskupijos Garbės kanauninku. 

1909 metais tretį kartą sugrįžo Kaunan seminarijoje rekto- 
riautų, kame ir randasi iki paskutiniųjų laikų, pakeltas į Že- 
maičių vyskupijos Kapitulos prelatus ir Konsistorijos oficiolą. 
Jis tatai sudarė mums pirmąją visoje Lietuvoje, pirmąją iš viso, 
grynai lietuvišką vidurinę mokyklą. Sudarė savo valia, savo 
taktingumu, nesukėlęs prieštaravimų. Vyskupas Gasparas Cir- 
tautas? nekliudė, tiesa, tik ir nepradėjo reformuoti seminariją. 
Tai ir nuopelnu rektorius negauna dalytis su buvusiuoju savo 
vyskupu. 

Jonas - vienatijis savo tėvų sūnus. Be jo, dar gyvos trys se- 
selės: Pranciškona, nebylė, Marcelė, davatkėlė, ir Kotrina, pavel- 
dėjusi Bernotus ir užsiėmusi užkurį Lipčių nuo Raseinių. 

Poezijas Mačiulis ėmė anksti rašyti. Jos buvo spausdinamos 
Žvalionies vardu. Dar tebeklierikaudamas, parašė Lietuvos is- 
torijos vadovėlį Garnio vardu’. Jį Prūsuose išspausdino kan. 

Pranas Urbonavičius (dabar Salantų klebonas)*. Antrą gi kartą 
atmušė Smilga“ Petrapilyje, visai neprižiūrėjęs korektūros. Tad 
būtinai reiktų tretį kartą paleisti padoriau, stingant specialistų 
parašytųjų istorijos vadovėlių. 

Prūsuose gi buvo išspausdintas ir pirmasis Jono Mačiulio 
poezijos veikalas „Tarp skausmų į garbę“, 1894 m.* Mano, sakos, 
paragintas bent kiek jos kalbą pataisyti, jis, gyvendamas Švei- 
carijoje krante Keturių Kantonų ežero villa St. Charles, parašė tą 
poemą per nauja, visai kitu sudėjimu ir 1907 m. paleido vardu 
„Jaunoji Lietuva“. 

Labiausiai pavykusią J. M. poemą „Kur išganymas?“ aš turė- 
jau džiaugsmo per „Tėvynės Sargą“ (tilžiškį) perleisti. 

J. M. - ypačiai lyrikų meistras. Tame mene dar niekas lietuvių 
Maironies nepralenkė. Lyrikų rinkinys, „Pavasario balsų“ vardu, 
jau penkis kartus buvo išspausdintas, kas kartas vis papildomas 
naujomisš. Pirmą kartą išleido Smilga Petrapilyje, antrą — už- 
sieniuose išėjo, trečią ~ bene Kaune, paskutinį kartą atmušė 
Šv. Kazimiero draugija. (Ir vėl jį - iliustruotą.) 

Be tų, mes turime skyrium išleistą jo poemą „Raseinių Mag- 
dė“ ir „Mūsų vargai“, pirmąją dalį, iš „Vaivorykštės“ 1913 m., 
19 p. Be to, lenkų kalba „Z nad Biruty“, przez Haling, labiau net 
pavykusią neg lietuviškai, poemą agitacijinę, pilną karščiausių 
tėvynės meilės jausmų ir raginimų, kad mūsų bajorija nesišalintų 
nuo lietuvių, savo kraujo brolių. Ji yra išpirkta ir dabar biblio- 
grafinė retenybė. Nei pats autorius jos egzempliorio neturįs. Tai 
paskolinkite mums, kas dar turi. 

Teologijos daktaro laipsnį Jonas Mačiulis yra laimėjęs už 
žymų savo mokslo darbą „De justitia et jure”™®, kur kanonus 
sustatė su Rusijos teisių kodeksu. 

Žvalionis-Garnys-Maironis yra rašęs „Tėvynės Sarge“, „Lie- 
tuvių Laikraštyje“, „Varpe“, „Draugijoje“, „Vilniaus Žiniose“, 
„Lietuvos Aide“. Be to, dar Kijeve studentaudamas, vardu „Na- 
rodnyj Učitel” yra rašęs apie lietuvių kalbos ir spaudos dalykus!!. 
Vėliau gi apie tą pat ir apie spaudos parodą yra rašęs „Novoje 
Vremia“ ir „St. Peterburgskija Vedomosti“'2, Vis dėlto publicisti- 
ka - ne J. M. amatas: jo amatas - grynasis mokslas ir - lyrikos. 


ŠATRIJOS RAGANA 


Pečkauskiai - vidutinieji Žemaičių bajorai: jiems priderėjo ten 
keletas dvarelių. Aniūpras Pečkauskis, vedęs Stanislavą Šiukš- 
taitę iš medingėniškių Šiukštų, labai stambių bajorų, turėjo Pa- 
vandenės parapijoje Telšių apskrities Labūnavo dvarą. Ten 
1878 m. vasario 25 dieną! yra gimusi Marija Pečkauskaitė, vėliau 
pagarsėjusi Lietuvoje Šatrijos Raganos vardu. 

Žemaičių bajorai daug kuo skiriasi nuo Aukštaičių bajorų. 
Pirmiausia daug rimtesniu savo būdu ir daug tvirtesniu nusi- 
manymu savo kilmės iš Žemaičių, ne iš kelmo. Žemaičių bajorai, 
kad ir pačios aukštosios kilties, drąsiai dedasi žemaičiais, nors ir 
lenkų kultūros; nenutolsta nuo žmonių, gryniausiai kalba vietos 
tarmėmis, nors ir vartodami namie lenkų kalbą. Daug yra ir 
tokių, kurie nė ta lenkų kultūra negali pasigirti, ypač žemesnėsės 
kilties, nes visai nemoka lenkiškai. 

Gi Žemaičiai davė mūsų literatūrai pirmuosius rašytojus pat- 
riotus: Dionizą Pošką iš Bijotų, Simaną Stanevičių iš Viduklės, 
neminint kitų. 

Gryno tokių bajorų tipo buvo ir Labūnavo Pečkauskiai. 
Aniūpras niekados nesiskaitė lenkų patriotu, kaip dabar su- 
prantama, nors namie lenkiškai kalbėjos. Stanislava gi buvo 
tiesiog Žemaitė patriotė ne vienais tuščiais žodžiais. Nenutol- 
dama nuo savo gimtojo krašto, ji žinojo, kuo jis sielojasi, kuo 
susirūpinęs, dėl ko deda savo pastangas. Jautė visą rusų spau- 
dimo sunkenybę, spaudos draudimo barbarybę ir reagavo į 
tai, norsgi uoliai skaitydama draudžiamuosius lietuvių raštus, 
ligi tik jie pasirodė, Tuo žvilgsniu Pečkauskiai buvo net pra- 
lenkę kitus vyresniuosius savo luomo atstovus, kurie, patys 
nemokėdami naujų laikų idealo suprasti, bent negynė jaunajai 
kartai tą idealą pamylėti. Neva bardamies, niurnėdami, jie seka 
jaunąją kartą, per ilga atsileisdami iš savo skepticizmo. Peč- 
kauskiams nebuvo ko atsileisti, nuo ko atlyžti: jie patys vedė 
nauju keliu jaunuomenę tiesiai ar netiesiai į tos vietos patrio- 
tizmą. Tokiems pažangiems ar tik geros širdies bajorams nuo- 
pelnas, kad mes dabar turime savo eilėse bent tiek bajorų, 

nepasidavusių lenkų tautininkų vyliams — parduoti Tėvynę 
Lietuvą lenkams. 

Marija Pečkauskaitė tad yra nuo pat mažens augusi žemaičių 
tarpe ir Žemaičių dvasioje. Nuo pat mažens kalbėjo žemaitiškai, 
lygiai kaip ir lenkiškai, abidvi kalbi laikydama savo įgimto- 
siomis. Nuo pat mažens girdėjo tik žemaičių pasakas, žemaičių 
dainas ir yra žemaičių, o ne kieno kito kultūros padaras, grynai 
mūsų žmogus, nes mažystės sritis ir jos dvasia išspaudžia ypa- 
tingą žymę visame žmogaus būde. Jos nebeišdildo kitos kultū- 
ros, kurių vėliau gaunama. 

Marija Pečkauskaitė mokėsi Peterburge šv. Kotrynos institute?. 
Bet daug daugiau namie. Tai jai buvo į dvasios sveikatą, nes jos 
ryšiai su gimtuoju kraštu niekados netrūko. Gi baigė mokslus 
Šveicarijoje, Ciuricho ir Friburgo auditorijose, kur per dvejus 
metus gėrė garsaus pedagogo Foersterio? dvasios, nuodugniai 
ištyrė jo skelbiamą auklėjimo sistemą ir tai atpasakojo lietuvių 
kalba storoje savo lėšomis Seinuose 1912 m. išleistoje knygoje: 
1. Dr. Fr.V. Foersteris. Jaunuomenės auklėjimas. Knyga tėvams, 
mokytojams ir dvasiškiems. Lietuviškai parašė M. Pečkauskaitė. 
I tomas, 402 p. Antro tomo leidimą karas sutrukdė, tai ir tebėra 
rankraštyje. Juo dabar ypatingai užsiinteresavo J. M. Žemaičių 
vyskupas“, tai gal, neilgai trukus, bus ir tas tomas išspausdintas. 

Be pedagogijos, M. P. ypačiai atsidėjus klausė Šveicarijoje 
literatūros. Šveicarija jai davė tą ypatingą europiškumo žymę, 
kurios nematome kitose, kad ir talentingose, mūsų rašytojose. 

Sugrįžusi iš Šveicarijos, M. P. Vilniuje gavo valstybines teises 
mokytojauti ir pasiėmė vesti „Žiburio“ mergaičių progimnaziją 
Marijampolėje. Karui kilus, vokiečiams užeinant, Marija iškilo su 
visa mokykla į Trakus. Gi matydama, kad ir iš čia teks trauktis 
kurį gilumą Rusijos, bevelijo per vokiečių frontą prasimušti atgal 
į Lietuvą, į Židikus, Telšių apskr., kur buvo palikusi seną, jau 
paliegusią savo motinėlę ir taip pat netvirtos sveikatos seselę 
Sofiją, vienatinius gyvus belikusius artimus ir karštai mylimus 
asmenis. Čia ir gavo pabaigti nukaršinti ir numarinti savo motutę. 

Nuo pat mažens Marija Pečkauskaitė svajojo dirbti Lietuvoje 
ir ne kitaip, kaip plunksna, nors kai kurie atsilikę jos gentys buvo 

iš pradžių tam labai priešingi, kol priprato ir atsileido. Taigi nuo 
pat 1894 ar 5 metų pilasi jos raštai, pažymimi vis tuo pačiu 
Šatrijos Raganos vardų; iš pradžių į „Varpą“ ir „Ūkininką“, 
paskui į „Tėvynės Sargą“, „Žinyčią“, „Vilniaus Žinias“, „Viltį“, 
„Vairą“, „Draugiją“, „Šaltinį“. Raštai - ne dienos dalykams ski- 
riami ir tuojau užmirštami, tik dailiosios literatūros ar peda- 
gogijos mokslui. Daug jų atsispausdino amerikiečiai“ savo laik- 
raščiuose, daug ir skyrium paleido. 

Be minėtosios „Jaunuomenės auklėjimo“ knygos, dar yra 
skyrium Europoje ar Amerikoje išleista: 2. „Viktutė“,novelia Šat- 
rijos Raganos. Atspausta iš Nr. 2 „Dirvos-Žinyno“, 1903 m., She- 
nandoah, Pa., 90 p.; Miluko leidinys. 3. „Vincas Stonis“ (P. Vilei- 
šio leidinys Vilniuje), 1906 m., 143 p.; parašyta Ciuriche pradžioje 
1905 m. 4. „Bičių knygelė" („Tėvynės Sargo” leidinys Tilžėje). 
5. „Į šviesą. Per ašaras" („Vilties“ leidinys Nr. 8), 1908 m., 50 p. 
6. „Adomienė“ („Vilties“ leidinys Nr. 9), Vilniuje, 1908 m., 24 p. 
7. „Dėl Tėvynės“ („Draugijos“ leidinys Kaune). 8. „Istorijos pasa- 
kos", Seinuose, 1907 m., 54 p. 9. „Lietuvos senovės septyni pa- 
veikslai“ (P. Višinskio leidinys Vilniuje), 1905 m., 39 p. 10. „Iš 
daktaro pasakojimų. Rudens diena. Sulaukė“ (A. Miluko leidi- 
nys), Shenandoah, Pa., 1907 m., 69 p. 

Dabar štai spausdinama nauja didžiulė apysaka iš mūsų dva- 
rininkų gyvenimo. 11. „Sena pasaka““; dar esama vertimų rank- 
raščiuose: 12. Sienkiewicziaus „W puszezy“" ir k., jaunuomenei 
skiriamų. 

Rašytojais yra apsigimę visi Pečkauskiai. 1900 m. palaido- 
tas didelių vilčių davęs Šiaulių VII klasės mokinys, vyresnysis 
brolis, kuriam Marija, karštai jį mylėjusi sesuo, paskyrė grau- 
džią elegiją, dusyk jau spausdintą: „Varpe“ ir „Rygos Garse" 
(1915 m.)š. 1915 m. mirė antras jos brolis, išėjęs agronomų mo- 
kyklą ir bendradarbiavęs „Vienybėje“ ir „Šaltinyje“ ūkio sky- 
riuose. Yra jo ir skyrium išėjusi knygelė „Kaip gyvena augalai ir 
kuo reikia tręšti žemė". Rusiškai parašė agronomas A.A. Zubri- 
lin. Vertimą peržiūrėjo ir XI skyrių ir užbaigą pridėjo agronomas 
Vincas Pečkauskis. Kaune, 1908 m. Šv. Kazimiero draugijos lei- 
dinys Nr. 43, 50 pusl. 


A.tA. KUN. JUOZAPAS ŠNAPŠTYS 
(Margalis, Kabarkšteika) 


Šio mėn. 24 d. pasimirė Sudeikių klebonas kun. Juozas Šnapš- 
tyst, populiarusis eilininkas ir laikraštininkas, gimęs 1875 m.2, 
kunigu įšvęstas 1898 m., mokinęsis Panevėžio realinėje mokyk- 
loje. 

Vyras daugeliu žvilgsnių prašmatnus ir mūsų literatūroje 
gražiai pasižymėjęs. 

1898 m. aš buvau Kuliuose laikinai be klebono, tai turėjau 
mielais svečiais a.a. Kaziuką Macių, kunigų akademijos studentą 
(Akyžaidą)?, ir kunigų seminariją išėjusį, bet dar neįšvęstą Juozą 
Šnapštį. Jis pas mane atsirado kviečiamas. Redaguodamas „Tė- 
vynės Sargą“, aš ėmiau ir įdėjau vienas antras eilutes Margalio 
parašu, nė nežinodamas, kas jų autorius. Neilgai trukus, gaunu 
iš pašto geroką gerai užkaltą medinę skrynelę parašu: „Sėklos“ 
(siemena). Atplėšęs, tikrai, radau gerą gorčių miežių, o tarp jų 
gerą pusgorčį visokiausių popieriaus skiautelių, visaip nuplėštų, 
visaip sulankstytų. Ant viso buvo eilės, ilgos ir trumputės, lyg 
nepratusia ranka surašytos. 

Iš pradžių nusigandau — tokia daugybė! Paskui papykau - 
taip nevalyvai surašyta siunčiant redakcijon. Dar vėliau ėmiau 
džiaugtis - tokia tų eilučių buvo lengvybė ir įvairybė: dainos, 
sakmės, vertimai, odės, - ko tik nori. Tik visų, matės, tėra juod- 
raščiai, pripuolamai, greituoju, taip sau prikraigaliota. Visų turi- 
nys buvo dėtinas į laikraštį, ir visų forma buvo šluba. Tai su- 
vertęs viską į krūvą, ėmiau ir pasišaukiau depeša patį autorių. 
Jis tada buvo namie, Šeduvos par., Margių sodžiuje, dėl to ir 
Margaliu prasiminęs. 

Negražiai sukirptas, gerai susiūtas, nevala nešystoje, pasi- 
šiaušęs, būtų buvęs per nemalonus, kad ne linksmas veidas, kad 
ne upelis kalbos ir akys pilnos gudrybės ir jausmo. 

- Žmogau, ar tu manai, kad eilės taip pat dygsta, kaip miežiai: 
pasėjai ir lauk gero augiaus? Nė vienų tavo eilių aš nepriimsiu, 
kol tu jų čia pat pas mane neperdirbsi! 

Tariau be jokių ceremonijų. 

- Ar taip jau blogos? 

Nustebo. 

- Neblogos, tik griežtai visų forma lopytina. 

- O, tai nesunku! Kaip ir ko nori? 

Ėmėm skaityti, ką nutverdami. Aš rodžiau jeibes, jis, nė ne- 
baigęs klausyti, bėgo į kitą kambarį ir už 20-30 minučių nešėjas, 
visai kitaip sustilizavęs. Aš nemokėdamas nė vienos ritmos rasti, 
ėmiau vis labiau stebėtis ir lenktis tam jaunam draugui. Tryško 
neabejotinas talentas. 

Puškino lengvumas, skaistumas ir - neturiningumas. 

- Juozai, tau per maža 4 klasių ir seminarijos. Imkis moky- 
ties - tu būsi žymus dainius. Į tokią puškinišką formą įdėk Mic- 
kevičiaus turinio svaromą — kalbės apie tave Europa! 

Jis klausė, šypsojos ir, rodos, nepritarė. Juozas viską ėmė 
jausmu ir proto nepasigesdavo. Vienas religinio turinio eiles 
perdirbo dar blogiau. Kai ir tas atmečiau, visai atsisakė jas taisyti. 
Girdi: 

- Per senai jau bemeditavau: neturiu reikiamo jausmo. 

O sodžiaus dainoms to jausmo jam buvo gana. 

I pusantros savaitės buvo perredaguotos visos eilės, suda- 
riusios storoką „Volungės“ knygiotę*. 

Paskui pasipylė straipsniai, apysakos, apologija, aršūs straips- 
niai prieš žydus, socialistus ir feministes. Nebebuvo kur nė be- 
dėti. Tik viskas turėjo tą pačią žymę: lengvybės išdėstymo, greito 
supratimo ir - tuščioko vidurio. 

Mokslo kunigas Juozas griebės, ale tik - medicinos: jis ūmai 
patapo labai plačiai pagarsėjusiu homeopatu. Minių minios lie- 
tuvių ir latvių plaukė į Šimberką. Būtų didžiausius rūmus nusi- 
pirkęs iš daktaravimo. Tik pelnai jam - tai dienai tebuvo. 

Akmenėje jį užtiko 1905-6 m. revoliucija. Kun. Juozas atsi- 
rado rinkoje ant bačkos, beorganizuojąs naują valdžią. Kažkas 
atsiliepė: 

- Kadgi caras tebėra... 

- Caras kiaule raitas išjojo iš Petrapilio. 

Jam atsakė. Policija jį suėmė, laikė kalėjime, teisė. 

Nugrūstas į Žemaičių Laukasodą, nebeturėdamas kur išeik- 
voti jausmų, stvėrės alkoholio, bet jo nekentė ir ilgėjos darbo. 
Prašė mane, kad užtarčiau ir išvaduočiau iš tamsybių. Pastačiau 
sąlygą - nusiturėjimą. Atsidūrė Kaune. Dirbo „Vienybėje“* pir- 
mykščiu greitumu. Per valandą davė straipsnį, kokio tik nori 
turinio, bet, kaip ir pirma, nedavė įsigilinimo, rimtų studijų. 

Literatūroje tuo pat sugebėjimu ėmės visa ko: rašė eiles, apy- 
sakas, dramą („Betliejaus stainelė“)“. Viskas sekės ir - nieko 
rimtesnio neliks ateičiai be keliolikos dainų. Gražiąsias dainas 
jis padainavo seminarijoje; nieko geresnio paskui nebepadirbo. 
Antras eilių rinkinėlis pasirodė daug silpnesnis už „Volungę““. 

Nenurimęs Kaune, griebės pramonės ir amželį pabaigė visai 
netikėta plaučių liga, kuri jį ūmai papjovė. Taip ir žlugo didelis 
talentas silpnoje valioje, daug daug vis dėlto suskubęs lengva 
ranka padirbti. Paliko ir nespausdintų darbų. 

Kad būt išėjęs bent visą vidurinę mokyklą, neabejoju, būtų 
palikęs nedylančią žymę mūsų literatūroje. Bet ir dabar jo dainas, 
geriausių kompozitorių komponuotas, dainuoja visa Lietuva ir 
ilgai dainuos. 

Begyvendami buvome nutolę viens nuo antro; kai numirė, 
tapo kun. Juozas man labai artimas, ir gaili jo, kad mirė. 


MARGALIS 
+ 1921 m. kovo 24 d. 


Yra dvejopų talentingųjų žmonių. Vieni, vientisieji, atitinka 
tikrąjį savo pašaukimą kaip kirvis kotą irjau per visą savo amžių 
jo nebepaleidžia. Specialistai gerai ir daug padirba vienodo dar- 
bo. Jų darbo vaisių esti didelė ir visiems iš tolo žymi krūva, nes 
visa tai esti vienoje vietoje. Kiti, šakotieji, neatitinka tikrojo savo 
pašaukimo ar talento;jie per visą savo amžių blaškosi, dirbdami 
dešimteriopus darbus, ir nors taip pat daug padirba, tačiau, kad 
tai esti išsisklaidę į krūvų krūveles, jų visų tuo akiplotu neapimi 
ir todėl netesi greituoju įvertinti. Pirmosios rūšies talentai — tai 

mūsų kalbininkai: Jaunius, Jablonskis, Būga, antrosios - V. Ku- 
dirka, Dambrauskas ir dar kai kas, žinoma, ne tolygaus vertumo. 

Šiai antrajai rūšiai talentingųjų žmonių priderėjo ir šiemet 
miręs 44 metų vyras, kun. Juozas Šnapštys!, kurio keletą bio- 
grafinių žinių čia įrašysiu, pataisydamas datas ir faktus, mano 
gi greituoju paskelbtus „Laisvės“ Nr. 682. 

Juozas Šnapštys buvo gimęs Margių vienkiemyje Šeduvos 
parapijos 1877 metų kovo 17 dieną; ten ir augo. Krikštytas tačiau 
buvo Rozalimo bažnyčioje; tengi Rozalime ėjo ir pradinį mokslą, 
nes buvo arčiau. 

J: Š. tėvai — mažažemiai; kiek atmenu, pusvalakininkai. Į 
mokslus siųsti vaikas buvo jiems nepiga; tai gerokai paūgėjusį 
Juozą teatidavė į Panevėžio realinę mokyklą ir tetesėjo jį perva- 
ryti per keturias klases. Šiaulių gimnazijoje išlaikęs papildomąjį 
kvotimą iš lotynų kalbos, Juozas 1895 metais įstojo į Žemaičių 
kunigų seminariją Kaune. 

Čia jis mokėsi pakankamai, vis dėlto neįgijo geros nuomonės, 
kaip ypatingu savo būdu, taip ir statumu santykiuose su žinomu 
tuo laiku lenkomanu inspektoriumi latviu Kriškijonu. Juozui 
išėjus seminarijos mokslus, jo vyriausybė ėmė svyruoti, begu tik 
galima jis įšvęsti kunigu; tačiau nepaleido į pasaulį, tik metams 
išsiuntė į Viduklę, į ypatingą dekano Jančevskio? globą, kad jis 
geriau ištirtų Juozo pašaukimą. Jančevskis, taip pat lenkas, bud- 
riai sekė kanauninko Kriškijono nemėgiamos „litvomanijos“ 
apsireiškimus. Tai davęs į rankas Juozui neva gerą paliudymą, 
kitu raštu vis dėlto blogai atestavęs kunigines jo kvalifikacijas. 

Juozą tad seminarijos vyriausybė sutrukdė per ištisus metus. 
Kivirčai seminarijoje, kivirčai ją išėjus. Auklėtinio asketiškumui 
tai buvo kenksminga. Juozas labai norėjo likti kunigu ir graužės 
dėl nepasisekimų. Tačiau ir tokiomis aplinkybėmis jis labai daug 
dirbo tam, ko taip nepakentė inspektorius - „litvomanijai“: nuo- 
lat rašė eiles ir publicistinius straipsnius. Šiuo tarpu ypatingai 
buvo atsidėjęs išstudijuoti skirtumams tarp Rytų ir Vakarų Baž- 
nyčių. To jo darbo išdavai buvo paskelbti „Tėvynės Sarge“. Ge- 
riausias pasakėčias, liaudies dainas ir šiaip jau poezijas Juozas yra 
parašęs kaip tik tebeklierikaudamas. Tuo laikujis tiesiog negalėjo 

nerašyti eilių, kaip Horacijus savo jambų, nors ir motinos už tai 
plakamas. Taip reiškėsi giliai poetingoji jo siela. Ypač kad met- 
riškai reikšti savo mintį Juozui buvo dykas galas ir rimams pri- 
rinkti visai nereikėjo laiko ir plunksnos kramtymo. Eilės jam 
plaukte plaukė, kai sekės pagauti tinkama ir žinoma tema. 

Policinės, taip sakant, Šnapščio priežiūros laiku aš buvau 
Kuliuose ties Gargždais ir redagavau „Tėvynės Sargą“. Buvau 
be klebono, tai valia man buvo laikyti šį ar tą svetį. Dėl to ir su 
„nedoriezanu““ Juozu gavau susidurti. Jis man kaip tik tuo laiku 
buvo paštu atsiuntęs gerai vinimis užkaltą skrynutę parašu: 
„Siemena“ (sėklos). Atplėšęs tikrai radau pusgorčį miežių, apa- 
čioje gi didelį pluoštą visaip sudraskytų popiergalių neva toms 
sėkloms pakloti. Ant mažų ir didelių skiautų buvo prirašyta 
eilių, trumpesnių ir ilgesnių; prirašyta kreivai, nerūpestingai, 
nešvariai, lyg dar nepratusia rašyti ranka ir menkoka rašyba ar, 
tikriau, savotiška rašyba. Supratau, jog „sėklos“ tai ir bus šie 
raštai, o miežiai tik jiems pakraikas. Tai tik viena priemonių 
apgauti sargiai rusų administratorių akiai. Sėklomis tuomet va- 
dinome paslapčiomis sėjamus raštus ir spaudinius. 

„Redakcija“ užsieniuose leidžiamųjų laikraštėlių per daug 
metų būdavo mano kelinių ir sutanos kišenėse. Nedaug tai vie- 
tos, nors tai ir „kunigo kišenės“. Tad nemaža pasidarė keblumo, 
vienu sykiu gavus tiek daug rankraščių, visai neprirengtų spau- 
dai. Nusigandau: tai bent dvejiems metams medžiagos; drauge 
ir apsidžiaugiau, rasdamas tarpe nevykusių eilių tokių, kurios 
gaute pagauna širdį ir verste verčia paleisti jas skaitytojams. Tai 
ėmiau kantriai valyti jas. Aiman, tuoj pasirodė, jog per maža yra 
rūpestingai perrašyti šitie juodraščiai; nuolat kliuvo nepavykusi 
forma, kurios autoriaus lyg nė žiūrėti nežiūrėta, kaip paprastai 
pirmą kartą metant mintis ant popieriaus. Dar dažniau kliudė 
nebaigtos mintys ir kitoki nuoseklumo nevalyvumai. Aš ne eili- 
ninkas, visai netikau visam tam ištaisyti, ir buvo pikta, kam 
autorius nebrangina redaktoriaus darbo. Tai nurašiau pažymė- 
tuoju ant skrynutės adresu ultimatumą: arba pats autorius atva- 
žiuos į mane ir pats suredaguos savo eiles, kurios vertėtų paleisti 
iš karto knyga, arba aš visa tai įmesiu į krosnį. 

Pažadėjimas išleisti savo lėšomis knygą taip paveikė J. Šnapš- 
ti, jog jis tučtuojau atbildėjo į Kulius, metęs visus atsargumus, 
nežiūrėdamas, kad tasai pabėgimas iš dekano globos gali jam 
galutinai sudarkyti karjerą. 

Pirmą kartą išvydau būsimąjį Margalį, M-lį, Kabarkšteiką, 
Pakabankštį. Negražiai sukirptas, užtat tvirtai susiūtas, storų 
kaulų, pasišiaušęs, rodės, niekad nešukuojamais plaukais, ne- 
krakmoline per plačia jo sprandui kolioratka (balta apykaklėle), 
be to, toli gražu ne idealinio švarumo. Visa figūra maišelinė. Visi 
drabužiai ant jos kabėjo lyg palaidi, visai nepritaikinti. Veido 
cera bevarsė. Viskas būtų dare per nemalonų įspūdį, kad ne 
upelis gražios kalbos, kad ne akys nekaltos, atviros, linksmos, 
lipšnios, prietelingos, bent kiek įbailintos, vis dėlto sauvalingos 
ir iš viso — inteligentingos. Paskui pasireiškė ir širdis minkšta, 
net per minkšta, duosni ir pinigo griežtai nevertinanti. 

- Žmogau, ar tu iš tikro manai, jog raštai - sėklos: pabėrei ant 
juodraščio - pūdymo ir lauk užaugant? 

Tariau be jokių ceremonijų. 

- Ar taip jau blogi? - nustebo. 

- Ir Adomas Mickevičius rašė „neblogai“; vis dėlto ilgai ir 
rūpestingai jas prausė ir lopė. Atmeni, ką jis pasakė: eilės — 
kūdikis: pagimdyti nesunku, tik iščiulinti nepiga. 

-Tai ko gi nori? Perdirbti formą? Tai visai piga. Kurios nevy- 
kusios? 

- Visos. Ir aš tave uždarau į kambarį, kol tu man griežtai vi- 
sas perredaguosi: odes, pasakėčias, dainas ir kita ką. 

Juozas užsidarė pusei dienos ir pietums išnešė visą pundą 
eilių, griežtai perdirbtų, tobula jau forma, tvarkiu turiniu, bet... 
vėl ant suplėšytų skiautų visokio didumo ir tokia pat negražia 
ranka. Ir teko man laužte palaužti Juozą, kad jis, nesigailėdamas 
pigaus popieriaus, rašytų ant vienodų lapelių, tiesiai ir kiekvieną 
dalykėlį ant atskiro, kad galima būtų susortuoti. 

Ir ėmėva abudu taisyti, ką nutverdamu. Aš rodžiau ydas, Juo- 
zas, nė nebaigęs klausyti, bėgo į kitą kambarį, kur jam buvo pa- 
dėta „lygių“ popierių, ir už 20-30 minučių nešė visai naujas eiles 
ta pat tema. Aš, nemokėdamas rimų rasti, vis labiau stebėjaus 

tuojaunu draugu ir lenkiaus jo talentingumui, kurs trykšte tryš- 
ko iš jo, žadėdamas labai daug galimybių. 

- Juozai, tau per maža keturių klasių ir seminarijos. Imki 
mokytis. Į puškiniškąją savo formą, kuria tu seki atkakliai, įdėk 
A. Mickevičiaus inteligencijos, ir apie tave kalbės Europa. 

Juozas šypsojos iš tokio didelio mano reikalavimo; girdi, 
užtektų ir su katruo vienu susilyginus; ir, rodės, visai man ne- 
pritarė. Turėdamas gerą įgimtą protą, būdamas labai mokslus, 
jis visai nebrangino tų savo vertenybių: jis tenkinosi tuo vienu 
savo jausmu. Priėjus prie vienų labai giliai mistikinių eilių, ku- 
rios tačiau buvo yč blogai padirbtos, kai ėmiau versti jas per- 
dirbti, griežtai atsisakė. Girdi: 

— Senai bemeditavau, neturiu reikiamo jausmo. Protu čia ne 
ką tenuveiksi. 

Liaudiškoms dainoms to jausmo jam buvo sočiai gana, kaip 
ir sekimams svetimais kūriniais. Gal dėl to tiek maža Margalio 
eilėse originalumo. 

Per devynetą dienų buvo perredaguotos ar, tikriau, visai iš 
nauja padirbtos visos labiau vykusios eilės, sudariusios storoką 
„Volungės“ knygą. Toks buvo matas Margalio vaisingumo ir 
sugebėjimo dirbti sulig elektros mašina. 

Reikėjo dabar išsisukti iš dekano Jančevskio. Padėjau pa- 
meluoti, kur buvęs, ką veikęs. Žinoma, ne literatūra užsiėmęs, 
ne „litvomanijai“ dirbęs, dėl kurios buvo gavęs neištikimumo 
žymę. 

Pamiršau, kaip ten viskas pasibaigė. Gana kad vargų negalais 
Juozą įšventė kunigu 1900 m. rugsėjo 3 d. ir tuojau ištrėmė iš 
Lietuvos Latvijon, nors latviškai nemokėjo. Šimbarke išbuvo 
vikaru nuo 1901 m. sausio mėn. iki 1903 m. ir Alšvangoje iki 
1904 m. gegužės mėn. Ištrūkęs iš Latvijos, pateko į Gudus, į 
Braslavą, kur išbuvo iki 1905 m. bal. mėn. 

Man rodos, tie ketveri su viršum „ištrėmimo“ metai kun. Juo- 
zą laužte palaužė. Visa širdimi pasiryžęs dirbti lietuvių literatū- 
rai, varu pavarytas nuo jos, nemaž sugaišęs laiko, kol išmoko 
latviškai, jis pralaimėjo patį gerąjį laiką, reikiamą mokslui. Moks- 
lo jis stvėrės dabar tik žaislui - medicinos; ne enciklopedinio, tik 

specialinio. Paskendo anatomijon, fiziologijon ir kituosen rei- 
kiamuosen gydyti homeopatija. Neilgai trukus, Latvijoje kun. 
Šnapštys taip pagarsėjo savo „Stebuklingumu“, kaip dar joks 
žiniuonė nebuvo pagarsėjęs. Būrių būriai ligonių laikė apspitę 
kleboniją. Kad būtų godus buvęs, būtų dvarą nusipirkęs. Dabar 
gi gydė veltui; ir tie patys iš kai ko gaunami pinigai tebuvo jam 
tai vienai dienai. Kun. Šnapštys tenkinosi ta viena satisfakcija, 
kad jis moka atspėti ligą ir ją panaikinti. Giliu nusimanymų 
medicinos dalykų Šn. tikrai stebino net specialistus. 

Medicina ir vaistininkavimas pabaigė jam suėsti laiką, visai 
atmušė nuo kitokių knygų, pripratino prie gėrimo, vaišių, prie 
prasčiokiškos draugystės ir buities. 

Kai kun. Šnapštys pateko į Akmenę, jau buvo spauda leista, 
jau čia pat Rusijos sienose ėjo laikraščiai. Kun. Šn. tuoj nusitvėrė 
publicistikos, kovodamas su trimis įsivaizduotais atgyjančios 
Lietuvos priešais: su socialistais, žydais ir feministėmis. Tuose 
straipsniuose parodė daug temperamento ir maža tos pat eru- 
dicijos, kurios kaip tik kuo daugiausia reikėjo, imantis skersti 
tokias laiko galybes. Laiko dvasia nejučiomis pagavo ir privertė 
Ji pati „cicilikauti“. Užėjus 1905 metų revoliucijai, kun. Šn. visu 
savo temperamentu puolė agituoti prieš rusų valdžią, prieš mo- 
narchiją, prieš rusų mokyklą ir sudarinėti „Savąją“ valdžią. Pa- 
siduodamas visuomenės ūpui, nebetaikė žodžių, nebesirinko 
priemonių. Kažin kam paabejojus, arjau galima sudarinėti savoji 
valdžia, kad dar caras tebėra, jis atšovė nuo bačkos: 

- Caras senai jau kiaule raitas išjojo iš Petrapilio... 

Tai buvo „poetinga“, tik rusams užgaulinga, ir tie tuoj nusi- 
tvėrė kunigo Šn.: spalių mėnesyje jis atsidūrė kalėjime, kur jį 
pralaikė iki lapkričio mėn. Paskui iki 1906 m. geg. mėn. išbuvo 
Kaune namų arešte, buvo teistas ir - išteisintas. 

Laisvas tapęs, vikaravo Rastauskinėje (Pabiržėje) iki 1908 m. 
vasario mėn. ir Tauragnuose iki 1910 m. vas. mėn. Pagaliau bu- 
vo pakeltas į Lauko Sodos filialistus Žarėnų par., kur išbuvo iki 
1917 m. gruodžio mėn. Tamsus kraštas, toli nuo darbščiųjų cent- 
rų verste vertė kun. Šn. taip laiką gaišinti, kaip jam pačiam buvo 
nebepatogu;jis ilgėjosi ten ir net į mane kreipėsi, kad aš padėčiau 

jam įsikinkyti į literatūrą. Tai buvo dar 1914 m. Vyskupas buvo 
pažadėjęs. Bet tuo tarpu vokiečiai okupavo Lietuvą, pertrauk- 
dami bet kokį kultūros darbą. 

Ligi tik rados galimybės atgaivinti laikraščius, kun. Juozas tuoj 
buvo pašauktas į Kauną dirbti „Vienybėje“ ir dirbo iki 1920 m. 
kovo mėn., kada buvo paskirtas Sudeikių klebonu ir ten šių metų 
kovo 24 d. visai netikėtai pasimirė, 

Šie 1918 metai buvo labai charakteringi Margaliui apibūdinti. 
„Vienybės“ redaktorius kan. A. Alekna buvo tuo laiku kuo kitu 
užsiėmęs. Tad visas beveik „Vienybės“ numeris teko vienam 
Margaliui padirbti. Ir jis dirbo tokiuo pat produktingumu, kaip 
ir iš pat pradžių. Per valandą galėjo duoti ilgą straipsnį, parašytą 
bet kokia užduota tema. Ko mes nerandame jo „Vienybėje“ pir- 
muoju pusmečiu! „Žemės klausimas“, „Vedimas Lietuvoje“, 
„Sodžiaus darbininkai“, „Kaip atsipratinti nuo tabakos“, „Be- 
miegantiems“, „Taikos dalykai“, „Pradinė mokykla”, „Lietuvos 
moters“, „Čechai“, „Į darbą atgimstančiai tėvynei“, „Apie vaka- 
rus“, „Tamsūs darbai“ (dvarininkų), „Būkime griežtesni“, „Iš 
Telšių miesto istorijos", „Dykaduoniai“, „Monarchija ar respub- 
lika”, „Vislenkiai Vilniuje“, „Konstitucija“, „Ar tikrai socialistai 
nepersekioja tikėjimo“, „Rūpinkimės išmokti grynai lietuviškai“, 
„Kooperacija“, „Iš svetimų laikraščių“, daugybė koresponden- 
cijų, juokų, visokių žinių, taip ir toliau. Prie to pridėk daugybę 
beletristikos - eilių, sakmių, pasakojimų: „Daug ko išmoko“, 
„Alenytė“, „Skurdas“, „Skundas“. Moterims sukilus protestuoti 
prieš Margalio-Kabarkšteikos antifeminizmą, paskutiniuoju žo- 
džiu atsakė joms eiliuotu feljetonu Nr. 12: „Į protestus“. 

Ir „Vienybė“ tuo laiku buvo gana įdomi. Tik jau nuo pusme- 
čio viskas nykte išnyksta: vyriausis „Vienybės“ bendradarbis „iš- 
sirašė“, išsikušteno, o nieko nauja neskaitydamas, neturėjo kuo 
atsigauti. Margalis besitenkino, prirankiodamas smulkių žinių 
iš svetimų raštų. Taip buvo ir per antrus metus. Rašė į pakišamą 
temą skubotai ir, nė pats neperskaitęs savo rašinio, kišo spaudai, 
bet tik greičiau nusikračius. Pagaliau ir tai nusibodo; kun. Šn. 
ėmė kažin kur prapulti, kažin kuo spekuliuoti. Redakcija ėmė jo 
nebevertinti, ir gavo jis kitam užleisti savo vietą. 

Margalis bandė beveik visų rūšių literatūros. Yra net dramą 
parašęs: „Betliejaus stainelė“, kurią ir dabar tebevaidina. Viskas 
jam lengvai sekės; daug darbo jo padirbta, ir vis dėlto nieko 
rimtesnio neliko ateičiai be anos mudviejų sudarytos „Volun- 
gės“. Paskendęs gyvenimo jūroje, vieną kitą įprotį gavęs, Mar- 
galis nė per nago juodymę nebepažengė geryn. Palygink antrąjį 
jo eilių rinkinį „Ašarėlės“ su pirmuoju. Net rašybos Margalis 
nesuskubo pramokti: teberašė: apė ir k. t. 

Taip ir liko tas didelis talentas neišnaudotas iki galo per valios 
silpnumą. Vis dėlto Juozas Šnapštys vietos turės mūsų raštų ir 
kultūros istorijoje. Jo dainų žodžiams rinko gaidas gerieji mūsų 
kompozitoriai, karštąsias jo dainas tebedainuoja mūsų jaunimas 
ir dar ilgai dainuos. Jo dalyvavimas visokiuose leidiniuose ir 
visuomenės gyvenime tuo tarpu dar sunku tuo akiplotu apimti 
ir teisingai įvertinti. Dirbo, tiesa, pripuolamai, vis dėlto daug. 


ŽALIA RŪTA 


Sukakus 25 metams kunigavimo ir mokslo darbo 


Adolfas Sabaliauskas, dabartinis karo ligoninės kapelionas, 
kunigu įsišventė 1896 m. vasario 25 d., primicijas palaikė kovo 
4d. per šv. Kazimierą, Lietuvos Globėją. 

Manding, ta diena jubiliato išsirinkta nepripuolamai: kun. 
Sabaliauskas per visą savo amžių rūpestingai sekė tojo savo 
tautiečio Šventojo pėdais — globojo senąją Lietuvą. 

Gimęs 1873 m. rugpjūčio 23 d. Krikščiuose, Papilio parapijoje, 
Biržų valsčiuje, mokinęsis Šiauliuose ir Kaune, kuriam laikui 
buvo išvažiavęs į užsienius ir pasimokinęs bent kiek muzikos, 
kad galėtų eiti savo pareigą — gelbėti Lietuvos liaudies turtus, 
pirmiausia baigiančias nykti dainas ir jų melodijas. 

Reta rasti žmogus, kuriam iš pat pradžių būtų aiškus jo pa- 
šaukimas, kurs nė vienai valandai nebūtų to pašaukimo už- 
miršęs, nors ta patriotinė pareiga jam antrinė. Ištikimai tarnau- 
jajis savo Bažnyčiai, kunigaudamas Liepojoje, Lyven-Berzene, 

Nemunėlio Radviliškyje (1907-1915). Eina savo dvasiškąsias pa- 
reigas ne kaip valdininkas, tik kaip žmogus, jas pamėgęs. Puošia 
savo Dievo namelius Radviliškyje, šviečia gražiu, blaiviu ir skais- 
čiu gyvenimu, kol negailestingas karas sudegina jam bažnyčią 
ir griežtai visas trobas, jį gi patį rusai išvaro į Rusiją. 

Teišsinešęs nedidelį turtą, jis vis dėlto nesinaudoja trem- 
tiniams skiriamomis pašalpomis, tik nuvykęs į savo bendradarbį 
ir draugą suomių profesorių Niemi, ten veik per trejus metus 
tvarko savo rinkinius ir juos spausdina. Jau pirmiau išleidęs 
drauge su tuo profesorium didelį tomą tvarkiai surankiotų ir 
suskirstytų Lietuvos dainų!, dabar Helsingforse išleidžia puikų 
tomą dainų melodijų? su Varno ir k. iliustracijomis. Šitam leidi- 
niui mes neturime lygaus. Jis rūpestingai yra perkontroliuotas 
Kačanausko pačiose rinkimo vietose. Su šiomis melodijomis 
tikrumu negali lygintis nė Krokuvos Akademijos leidinys?, o 
sutvarkymo sistema nė to tiek. Tai ne tik rinkinys, bet ir schema 
lietuvių melodijų kūrybos. 

Čiagi pabaigia redaguoti populiarią savo ataustą tautos pa- 
saką „Kada rožės žydžia“ ir dramą „Pančiai““. Be to, mokinasi 
suomiškai iš prof. Niemi, mokindamas jį lietuviškai, ir jam pa- 
dedant, verčia suomių tautos epopėją Kalevala (Kalevo Tėvynė). 
Tai didelis darbas — 23 000 eilių; vis dėlto jį privaro iki galo ir 
dabar redaguoja spaudai, nes mūsų Švietimo ministerija pasiėmė 
tą veikalą šalia graikų „Odisėjos“ ir kitų klasikinių veikalų iš- 
spausdinti". 

Sugrįžęs 1918 m. atgal į Lietuvą, patenka klebonu į Pušalotą. 
Važiuoja savo pareigų pildyti, tik ir čia, sekdamas kun. Ant. 
Juškevičium, renka tautos turtą - bažnyčių ornamentiką ir trum- 
pu laiku surenka apie 200 pavyzdžių. Kelias dešimtis vienų tik 
kryžių viršūnių (monstrancijų) dovanojo Lietuvių Meno kūrėjų 
draugijai“. Čiagi pabaigia redaguoti antrą savo ataustą pasaką 
„Laumės“, kurios tik ką pasirodė knygų rinkoje. 

Dar pirmiau Lietuvių Mokslo Draugijoje yra skaitęs apie 
lietuvių giesmes ir jų muzikos instrumentus. Daug kam tada 
atsivėrė akys, kiek mes turime originalumų muzikos srityje. Tai 
buvo paskui išspausdinta „Lietuvių Tautoje“. 

Ad. Sabaliauskas - eilininkas. Jei negalima jo pavadinti for- 
mos mistru, tai poetiškojo talento negali jam nepripažinti: žiūrėk, 
kokios vertybės jis yra „Skaitymų“ Nr. 1 davęs „Skynimas““. 

Lietuvių literatūroje Ad. Sab. debiutavo dar 1895 m. „Ap- 
žvalgoje“* straipsniu „Rūta mūsų dainose“. Nuo to ir pasirašo 
iki šiol - Žalia Rūta. Dalyvavo paskui „Tėvynės Sarge”, „Žiny- 
čioje“, „Šaltinyje“, „Viltyje“, ypač „Rygos Garse“ ir „Lietuvių 
Balse” (Petrapilyje). Dvasiškoje literatūroje taip pat nemaži jo 
pėdsakai. Skyrium yra išleidęs: „Būkite tobuli“, „Amžiną atilsį" 
(„Ligonių Prietelyje“)?, „Štai tavo Motina” (gegužės mėnesiui), 
„Marija Magdalietė“; vertimas Heizės!? dramos, labai puikios 
turiniu ir kalba ir kažin kodėl nevaidinamos. 

Tebebūdamas pilnoje sveikatoje ir gražiame vyriškame am- 
žiuje, kun. Ad. Sabaliauskas tebežada mums dar daugiau savo 
darbo vaisių. Tegul tik Dievas prailgina jo dienas: Lietuva jo 
žygius bus gražiai pasižymėjusi. 


STEFANIJA JABLONSKIENĖ 


Stefanijos Jablonskienės pavardė senai žinoma Lietuvos pilie- 
čiams lenkams. Tai pirmoji lietuvių literatūros populiarizatorė 
lenkų kalba. Kas lenkiškai skaitąs nežino jos sudaromosios lie- 
tuvių dainių antologijos? Pirmąjį jos eilių rinkinėlį sunaikino mas- 
kolių valdžia, rašo „Nepriklausomoji Lietuva“! Jei dabar surink- 
tumei, ką St. J. yra jau iš lietuvių kalbos išvertusi, būtų jau bent 
keli tomai; storiausias gi tomas - tai lietuvių poetų. Veizdėk, bus 
jau išvertusi bent 300 visokių eilių. Pirmiau ėjęs „Głos Litwy“ 
Vilniuje, dabar tas pats kitokesniu vardu - „Echo Litwy“? nuolat 
spausdina savo feljetonuos St. J. vertimus: tai Vydūno „Probočių 
šešėlius“ — visas tris dalis, tai „Mūsų uždavinį“, tai dabar Mairo- 
nies labai vykusiai išverstą „Jaunoji Lietuva“. Pridėk darjos „No- 
we czytanki”? I ir II dalis, skiriamas Lietuvos piliečių, lenkiškai 
kalbančių, vaikams, tai turėsi nemažą bagažą, kurį įnešė St. J. į 
lenkų literatūrą; lenkų literatūros istorija skirs jai vieną savo lapą. 


-IIE 


Skirsime ir mes jai lapą bent už atskleidimą nors vienai tautai 
nežinojimo dangos, kas pas mus darosi, kaip mūsų protai verda, 
ką kuriame. 

Talentingoji eilininkė vertėja, Lietuvos dvarininkė, puiki ži- 
novė lietuvių ir lenkų kalbos, lygiai kaip ir dauginga jos šei- 
mynėlė, yra grynai lenkiškos orientacijos, tačiau tokios, kuri 
labai palanki Lietuvos kraštui, kaipo tikra, ištikima jo pilietė. 
Visa širdimi myli lenkybę, visu protu ir išmanymu ~ lietuvybę. 
Tai bent kiek kitokis tipas neg, sakysime, dvarininkė Stanislava 
Paškevičienė iš trijulės: Fromas, Meč. Dovoina-Silvestravičius ir 
5. Paškevičienė. Ir vėl kitoki neg Elena Ceprinskaitė, El. Skir- 
mMuntaitė, Prušinskis* ir kiti tokie. 

Stefanijai Jablonskienei taip nusistatyti labai padėjo ir mišras 
jos kraujas. Ji - Drazdauskaitė, duktė lietuvio bajoro ir vokietės 
liuterės Denksaitės. Ji ir pati tebėra liuterių tikėjimo, nors visus 
vaikus, kaip sūnus, taip ir dukteris, o jų iš viso aštuonetas, yra 
pakrikštijusi katalikais ir pati katalikams simpatizuoja, taip sa- 
kant, pridera ad animam Ecclesiae Catholicae’. 

St. J. yra gimusi Kaune 1861 m. rugsėjo 2 d. iš dvynių mer- 
gelių. 

Abidvi dvynės paskui ištekėjo už kaimynų dvarininkų zara- 
siškių: Jablonskio ir Puzinauskio. Jablonskiams ir dabar pridera 
Murliškių dvaras Daugailių par. 

Stefanija tėvo nė neatmena. Išaugo vokiečių Denksų šeimy- 
noje, kur gerai pažino vokiečių ir prancūzų kalbas, Kaune ir 
Bikuškio dvare, Sudeikių par. 

Jauna būdama, neturėjo laiko už vaikų galvos užsiimti litera- 
tūra; vos kokias vienas eiles yra parašiusi. Tačiau kai vaikai 
paaugtelėjo, visu savo temperamentu stvėrės lenkų literatūros; 
pagaliau a. a. Utenos vikaro (paskui klebono) Pr. Turausko“ 
įraginta — ir lietuvių literatūros. Tai tikras mūsų Žemaitės at- 
vaizdas. 

Palikdami tad politikos įsitikinimus pačiai Stefanijai Jablons- 
kienei, pasidžiaukime ja, kaip „Jaunosios Lietuvos“ ir k. t. daly- 
kų vertėja. 

ALEKSANDRAS DAMBRAUSKAS 
(ADOMAS JAKŠTAS) 


Amžiaus 60 metų sukaktį minint 


Pr. A. Dambrauskas - visų mūsų laikraštininkų publicistų 
patriarchas ir, Kudirkai mirus, bene vienatinis tikrų publicisto 
talentu bei aukšta erudicija; vienas nedaugelio, kurs atitiko savo 
pašaukimą, kaip kirvis kotą. Oi, daug jau metų jis tarnauja gabia 
ir dygia savo plunksna. Jo raštų pilni laikraščiai. Matematika, 
filosofija, poezija, kritika; tauta, visuomenė, askeza... Nesuskai- 
tytumei temų, kurias jis yra nagrinėjęs. Taigi miela mums ir 
įdomu duoti čia kiek ilgesnių žinių iš jo jaunų dienų, nes pasku- 
tiniosios dienos tebematyti visiems. Aš esu laimingas, turėdamas 
nuorašą „Moje curriculum vitae“!, lenkiškai surašytą raštą, kurs 
buvo paduotas, įstojant į Kunigų Akademiją Petrapilyje 1884 
metais. Taigi žinių duosiu kuo tikriausių. 


1. NAMIE 


Aleksandras Dambrauskas yra gimęs 1860 m. rugpjūčio 25 d.2 
Kauno gub., Ukmergės ap., Pagirio par., Kuronių kaime. Tėvai, 
paprasti ūkininkai, turėjo neblogą ūkį, buvo gana pasiturį, gy- 
veno be trūkumų, dvarui lažo nėjo, nes buvo karališkiai. So- 
džiuje buvo keliolika ūkininkų. Jų tarpe daug Dambrauskų, 
kurie nuo kits kito skyrėsi dar antra pavarde, jau grynai lie- 
tuviška. Aleksandro tėvai buvo - Jakštai, 

Septintais amžiaus metais numirė motina. Ta valanda padarė 
pirmą gilesnį įspūdį vaikiškam jo protui. Nors nevisai aiškiai, 
atmina jis, jog kažin kas darėsi gryčioje, daug judėjo, daug jis 
verkė; jog jį verkiantį pasiėmė senelė ir tetulės į Maišymus, Pa- 
girio pamiestę. Ten lepinamas prabuvo visą žiemą. 

Kitais metais tėvas vedė antrą pačią. Buvo vestuvės. Tą va- 
landą Aleksandras jau geriau atmina. Jis tebeatmina namus, 
pilnus svečių abiejų lyčių ir visokio amžiaus, tebemato šokan- 
čias poras, tebegirdi skripkavimą, tebemato sėdinčius už stalo, 


113 


aptiesto staltiese ir apstatyto visokiais valgymais, rimtus so- 
diečius, balsiai šnekančius, bet draugiškai, tebegirdi moterų 
klegesį, juokus bernų ir mergų, skripkos balsą, stebisi, koks 
didelis karvojus žuvies pavidalu. 

Vestuvėms pasibaigus, svečiams išvažinėjus, prasidėjo pap- 
rastas gyvenimas. Pamotė buvo gera moteriškė, našlaitis iš jos 
nepritirdavo nieko bloga; vis dėlto žiemą gyvendavo pas savo 
senelę ir tetules. 

Čia be jokio vargo pramoko lenkiškai ir rusiškai skaityti, nė 
kartą nenubaustas už tingėjimą ar nesuėmimą. Nuo pat mažens 
Aleksandras jautė didelį patraukimą į knygas. 

Pas vieną giminaitį atsitiko jam pamatyti „Maty Oltarzyk'““, 
Tai buvo maldaknygėlės vaikams in 24%, aptaisytos juoda oda, 
geltonais kraštais. Aptaisan buvo įspaustas paveikslėlis Dievo 
Motinos Čenstakaviškės, apačioje paveikslas Skaisčiojo Kalno su 
bažnyčia aukštu bokštu ir kitais trobesiais; jie turbūt reiškė Pau- 
linų vienuolyną, nes parašai buvo: „Pamiątka z Czestochowa“5. 
Antroje pusėje Prikryžiuotojo paveikslas. Tačiau labiausiai Alek- 
sandrą pagavo tų knygelių šv. Mišių klausymas, papuoštas pa- 
veikslėliais, reiškiančiais kunigą, laikantį Mišias, ir jam tarnau- 
janti vaikiuką. Tos paprastos knygelės rodės jam tokia spaudos, 
grafikos ir aptaisymo dailių dailė, jog tapo vienatinis jo troški- 
mas. „Skarb Duszy““, iš kurių lig šiol meldės, tapo nebemalo- 
nios. Taigi kiek tik kartų buvo bažnyčioje per Mišias, nieko 
daugiau nebeprašė, tik kad Dievas duotų jam matytąjį „Maly 
Oltarzyk". 

Be to, dėdė, tikras motinos brolis, Vaičiūnas, kurs paskui, 
advokataudamas ir bajoraitę Paškevičaitę vedęs, vadinosi Woj- 
czun-Wojciechowski, mokė Al. bent kiek rašyti, tačiau nelabai 
spausdamas į tą darbą. Tai Al. daugiau žaidė, neg buvo įgulęs į 
knygas ar į sąsiuvinį. Iš to laiko Al. tebeatsimena ilgus žiemos 
vakarus, gryčia, apšviestą balanomis, vienodą bobutės ir tetulių 
ratelių ūžimą, dievobaimingus jų giedojimus ir kitus tokius so- 
džiaus gyvenimo vaizdus. Kartais bobutė įdėdavo į verpstę įdę- 
gintą anglį, kurs, greitai sukant, įsiliepsnodavo, aprėždamas 
gražų ugninį ringi; tai Al. labai patiko. Iš to laiko paliko atmintyje 

dar vienas stipras įspūdis, didelis išgąstis, kai vieną žiemos 
vakarą visi pradėjo kalbėti apie kažin kokią rykštę šluotą dan- 
guje, kai vakarais išbėgdami iš gryčios rodydavo kits kitam tą 
dangaus vietą, kur turėjo būti ta slaptinga Dievo rykštė, kaip 
liūdnai lingavo galvomis, išreikšdami visokius spėjimus, ką gi 
Dievas išplaks šia rykšte. Tai buvo bene prieš 1870 metus. 

Miela būdavo būti pas senelę visų mylimam, lepinamam, tai 
namų nė nepasiilgdavo. Kai pradžioje pavasario atvažiuodavo 
tėvas Aleksandro iš Maišymų į Kuronius pasiimt, jau buvo jam 
sunku skirtis su miela senele, su rūpestingomis tetulėmis, su 
visais namais. Liejo tad graudžias ašaras, tik nieko tai negelbėjo: 
buvo jau prakutęs ir kiek tiek galėjo patarnauti namams, gy- 
vulius ganydamas. 

Tai tėvas nežiūrėdavo Al. virkšnavimo ir parsiveždavo namo 
į Kuronius. 

Liūdna jam būdavo ypač per pirmą savaitę sugrįžus. Bet kad 
su tėvu nebuvo juokų, tad imdavosi darbo, kurį jam pavesdavo. 
Pamažu mielieji įspūdžiai, kurių buvo pritirta per visą žiemą 
beviešint Maišymuose, nyko, ir jis nežymiai imdavo sutikti su 
savo likimu. Ypač kad artindavos vasara, ir Al. buvo siunčiamas 
gyvulių ganyti. Gaudavo tad keltis auštant, autis vyžomis. Ir 
viena, ir antra buvo abuoja, bet reikėjo, ir tai buvo stipriau. Tai ir 
nebelikdavo nieko daugiau daryti, kaip tik prisitaikinti prie savo 
likimo. Taip ir darydavo. 

Iš to laiko liko jam daug vaikiškų įspūdžių. Atmina gaivinanti 
rytmečių šaltį, pievas rasotas stambiais lašais, žymius žmonių 
pėdus drėgnoje žolėje; mato palengva iš už miško kylančią saulę 
ir save linksmai žingsniuojantį per krūmus paskui gyvulius, 
girdi avių bliovimą, barškalų skambėjimą, skerdžiaus trimita- 
vimą; jis turėjo valdžią ant piemenų ir teisę bausti, nepaklausius 
jo įsakymų. Ganydavo kas antra diena, nes toks buvo sodžiaus 
paprotys. Dėl to dieną pradarbęs, turėdavo ir atilsio dieną ir 
galėdavo miegoti lig pat pusryčių. 

Po pusryčių siųsdavo jį arklių ganytų. Tą pareigą eidavo 
mielu noru, nes tai ne tik nevargino, dargi darė malonumo. 
Supančioti arkliai ramiai sau ganės pievoje. Tad buvo galima 

žaisti. Tai ir atsimena visoki žaidimai, dainos ir vaikiški siau- 
timai, kurių dabar nebemokėtų aprašyti. 

Arkliai ganyti miela jam ir dėl to buvo, kad buvo galima 
pajodinėti. Tai buvo nemaža pasididžiavimo, leidė laikyti save 
į mažesnius vaikus, kurie dar nemokėjo sėdėti. Lig laimės be- 
trūko vieno dalyko: dar nemokėjo zovadu pajoti. Tad vieną kartą 
pamėgino ir tos hipinės štukos. Sušėrė arklį. Arklys pasileido. 
AL išbailės apsikabino arklį už kaklo, tik arklys lyg tyčia palenkė 
kaklą, ir Al. žlebterėjo žemėn. Laimė, kad nieko bloga neatsitiko. 
Nuo to laiko nebejojo risčia. 

Iš to laiko liko Al. atmintyje dar vienas įspūdis, bent kiek 
kitokesnis. Tėvas rengės į malūną už mylios kelio nuo Kuronių 
kaimo ir pasiėmė Al. Jis tada ėjo devintus metelius. Vis dėlto 
tėvas, matyti, jau laikė jį gana protingu, jog visą kelią kalbėjo 
jam pamokymus ir davinėjo tėviškus persergėjimus. Iš viso to 
ilgo pedagogiškai-doriškojo mokslo Al. beatminė vieną sakinį: 
„Kaip mane mokė mano tėvas, taip ir aš tave mokau...” Tai sakė 
balsu graudžiu, rimtu, kad net Al. perėmė baimės jausmas ir 
ūpas nupuolė. Ateitis, apie kurią Al. dar nebuvo galvojęs, pra- 
dėjo jam atidengti paslaptinį savo veidą. Noromis nenoromis 
kilo klausimas, nejaugi ir jį laukia vargai ir sielavartai, kurie bus 
daug didesni, neg kėlimasis apyaušriais ir gyvulių ganymas, jei 
tėvas taip rimtai prakalbėjo. 

Paskendęs į šias liūdnas mintis, važiuoja toliau. Laimei ma- 
lūnas jau buvo nebetoli. Štai jau ir galas kelionės. Naujas dar 
niekados nematytas vaizdas. Žingeidumu, kuriuo tepasižymi so- 
džiaus vaikai, žiūrinėjo didelį vandens sukamą ratą painiai ma- 
šinerijai viduje. Visas trobesys rodės jam lyg užburta pilis. Įspū- 
džiai, kurių Al. gavo malūne, giliai įsiskverbę liko atmintyje. Ir 
paskui dar per ilgą laiką girdėjo vandens šniokštimą, akmens 
ūžimą, anąjį didijį ratą ir k. k. 

Kitą Žiemą, kai Al. buvo jau išėjęs 10 metų, jo tėvo namuose 
buvo svarbus atsitikimas: atvažiavo į tėvą paviešėti jo tikras 
brolis, tad Al. dėdė, kun. Stanislovas Dambrauskas?, Kriukų kle- 
bonas. Paviešėjęs apie savaitę, apdovanojo Al. ir jaunesniuosius 

jo brolius visokiomis dovanomis, Al. gi skyrium paklausė, ar 
sutiktų su juo važiuoti į Kriukus. Al. tvirtai pasisakė važiuosiąs. 
„Tai gerai“, - atsakė dėdė ir, rodydamas jį tėvui, tarė: „Kitais 
metais atveši man jį“. Paskui juos išsiuntė iš seklyčios. Netrukus 
tačiau Al. išgirdo tėvą ir pamotę kalbantis, jog dėdė nori Al. 
paimti mokyti. Tai labai pradžiugino Al., nors tos laimės tesusi- 
lauksiąs už ištisų metų. 

Šitie metai, kaip ir pirma ėję, praslinko nė nepasergėti. Slinko 
dienos, neduodamos jokių didesnių atsitikimų, be dvejeto laido- 
tuvių, kuriose veikliai Al. dalyvavo, giedodamas prie nabašnin- 
kų, nes balselį turėjo neblogą ir mokėjo daugelį šventųjų giesmių 
melodijų, kurios buvo lietuvių giesmyne. Tėvo namuose šven- 
tosios giesmės buvo giedomos visos šeimynos, ypač sekmadie- 
niais: prieš išvažiuodami į bažnyčią, visi giedodavo dalį rožan- 
čiaus. Kai kurios melodijos: „Marija, būk pagarbinta“ ir k. Al. 
labai patikdavo. Vasarai atėjus, Al. išėjo savo pareigas prie gyvu- 
lių ir arklių. Mielai skęsdavo į alksnynus, kuriais buvo apaugusi 
didžioji dalis Kuronių ganyklų. Per tuos alksnynus, matuojant 
Kuronių žemę, buvo iškirstos linijos parejos, pasibaigiančios 
kapčiais. Tos linijos skyrė dvaro mišką nuo sodžiaus alksnynų ir 
ėjo skersai ir išilgai per alksnynus. Jos neapsakomai patikdavo 
Aleksandrui. Taigi ganydamas arklius ir neturėdamas ką veikti, 
pataikavo savo pamėgimui geometrijos, pats išvedžiodamas 
jauname želmenyje tiesias linijas. Tuo tikslu daug išlaužydavo 
nekaltų alksnelių, kol išvesdavo keleto sieksnių liniją per krū- 
mokšlius. Tam reikėjo daug vargo, nes tame geometrijos sporte 
nerasdavo padėjėjų; visus geometrinius planus paprastai pats 
vienas padirbdavo ir savo pajėgomis įvykindavo. 

Atsidėjęs tokiems užsiėmimams, susilaukė rudens, o paskui 
ir žiemos. Pabaigoje lapkričio, o gal pradžioje gruodžio tėvas 
pareiškė, jog jau reikią ruoštis į tolimą kelionę į dėdę, kurs gy- 
veno net Šiaulių apskrityje, už 120 kilometrų nuo Kuronių, Kriu- 
kų miestelyje. Tą žinią Al. sutiko gyvu džiaugsmu, nes labai 
įdomavo savo akimis pamatyti, kaip atrodo tasai tolimas pa- 
saulis, nes lig šiol tolimiausia jo kelionė buvo lig Pagirio. Buvo 
taip pat po vieną kartą Šėtoje ir Ukmergėje, tik šiojo miesto, tikrai 

sakant, nebuvo matęs, nes visą laiką gavo prasėdėti vežime, 
saugodamas jį. Gerai težinojo Kuronių vietas, kas gi toliau buvo 
už jų sienos, rodės jam kažin kas slaptinga, visai jam nepa- 
siekiama, neprieinama. Dabar štai likimas turi nudrėksti nuo jo 
tą slaptos uždangą ir parodyti, kas lig šiol buvo nepasiekiama. 
Tad į kelionę ruošės, kaip į kokios paslapties išreiškimą: perėmė 
baimė to nežinomojo, bet žingeidumas ragino į tolimą kelionę. 

Galų gale viskas buvo į kelionę gatava. Gavo naują padorią 
rūbų eilią. Pamotė pridėjo kiek tiek skalbinių ir valgymo į kelią. 
Prie gryčios stovėjo jau pakinkytas arkliukas. Atsisveikinęs su 
pamote ir broliais, įsisėdo su tėvu į važį ir išvažiavo. Rytas buvo 
ramus, nors apsiniaukę, kiek tiek šalo. Tai ir kelionė buvo miela, 
pilna naujų įspūdžių. Laukai, miškai, nežinomi kaimai ir vėl 
miškai, laukai ir nauji kaimai liko nepalikdami gilesnių įspūdžių, 
nes jų buvo per daug. Pravažiavo kažin kokį miestelį su nema- 
tyta bažnyčia. Galop ėmė temti. Viename kaime pas svetingą ūki- 
ninką pernakvojo. Rytą, gerai pasiilsėjęs, išvažiavo toliau. Juo 
toliau, juo mažiau buvo žinomos vietos net tėvui; tai vis dažniau 
teko klausinėti kelio. Galų gale visą dieną važiavę, jau tamsiu 
vakaru pasiekė Kriukus. Dėdę rado namie. Sutiko juos gana 
meiliai, sušalusius pagirdė karšta arbata, išsiteiravo apie kelio- 
nės nuotykius. Žinoma, ir Al. apsakinėjo, kaip mokėjo, savo 
kelionės įspūdžius. 

Dveitą dienų paviešėjęs, tėvas atsisveikino ir sugrįžo namo, 
Al. gi paliko pas dėdę klebonijoje. Kadangi Al. jau namie mokėjo 
mišioms tarnauti, tai mielai tarnavo ir dėdei. Kad Al. turėtų bent 
ką veikti, dėdė parodė jam, kaip iš tuščių gilzų ir taboko dirbama 
papirosai ir kaip su mašinėle dirbama bankrotes, ir uždėjo jam 
pareigą aprūpinti dėdę šiais naujųjų laikų rūkymo dalykais. 
Abidvi pramoni Al. veikiai permanė taip gerai, jog pilnai paten- 
kino dėdę savo fabrikatais. Pats papirosų ir bankročių darbas, 
žinoma, nebuvo per malonus. Dažnai Al. nuobodžiavo. Vieną 
sykį sumanė išbandyti, kiek gi malonumo daro rūkantiems užsi- 
traukimas tabako dūmais. Tad išrūkė visą papirosą. Galas buvo 
nelaimingas. Al. ėmė vemti, galvą ėmė baisiai skaudėti. Tad 
prisižadėjo daugiau niekados nebeimti papirosų nė į lūpas. Tai 

ir išlaikė lig pat šių dienų, nors pagundų sulaužyti žodį buvo 
daug, ypač būnant gimnazijoje. 

Po Naujų metų dėdė nusprendė atiduoti Al. į tos vietos liau- 
dies mokyklėlę. Ten Al. lavinosi rusų kalboje ir įsigilino į keturių 
aritmetikos veiksmų paslaptį. Pradžioje pavasario buvo kvo- 
timai. Mokytojas, žinodamas, jog dėdė nori Al. įstatyti į gim- 
naziją, davė puikų paliudijimą. Iš mokyklos sugrįžęs į mokyklą, 
Al. lavinosi, dėdei padedant, dailyraštyje ir skaityme. Al. ypač 
mėgo skaityti. Atmena vieną sykį, kai dėdės nebuvo namie, 
atsidarė spintą su knygomis (ji buvo nerakinama) ir ėmė ieškoti. 
Jo nelaimei, dėdės knygyne visai nebuvo jam tinkamų knygų. 
Ten stovėjo lotyniškos teologijos, visoki pamokslai, kurių visai 
nesuprato. Ilgai vartęs, pagaliau rado, tiesa, seną, užtat iliust- 
ruotą knygą, kuri jam labai patiko. Tai buvo visų metų laikraštis 
„Magazyn Powszechny”? 1828 m. Dabar vartė ją kas dieną, atsi- 
mus vaizdus ir visokias žmonių veisles. Iš to pirmą kartą gavo 
patirti esant žmonių, važinėjančių elniais, statančių pusapvalai- 
kius trobesius; vienu žodžiu, patyrė daug stebėtino, ko pirma 
nebuvo žinojęs. Tai tik nebuvo patogu, kad „Magazyn Powsze- 
chny“ buvo rašytas sunkoka kalba, neaiškia, vietomis Al. visai 
nesuprantama. Tai kuriam laikui praėjus, šis senovinis laikraštis 
nustojo savo malonumo. Prie to prisidėjo dar ir šis atsitikimas. 

Vieną kartą dėdė, eidamas viešėti į valsčiaus raštininką, pasi- 
ėmė ir Al. Tasai raštininkas buvo katalikas, turėjo žmoną ir 
dukterikę Zosę, lygių su juo metų. Jai parsiųsdindavo iš Var- 
šuvos „Przyjaciel Dzieci“?. Šita tai Zosė, gyva ir kalbi mergelė, 
pasigyrė Al. skaitanti laikraščius ir pasirodė savo „Przyjaciela“. 
Al. susiįdomino, ką ten „Przyjaciel“ rašo. Tai atsisveikindamas, 
paprašė Zosės motiną, ar nepaskolintų jam tą laikraštį namo. 
Ponia raštininkė mielai įdavė Al. visus pereitų metų numerius, 
kuriuos Zosė jau buvo paskaičius. Al. ligi tik sugrįžo namo tuoj 
ėmės skaityti. Paprastas to laikraštuko stilius, parinkimas vai- 
kams pritaikintų dalykų, galop iliustracijos, uždaviniai, rebusai, 
-visa tai kalte prikalė Al. prie šios rūšies gražiųjų skaitymų, kad 
net dėdė dažnai gavo pabarti, kam skaito net prietemoje, nes 

taip galįs sau pagadinti akis. Ypač patiko Al. dorinančios pasa- 
kaitės, kurių turinį ir dabar tebeatmena. Tuo būdu Al. gana gerai 
pažino lenkų kalbą, nors jos nereikėjo gimnazijos dalykams. 

Pagaliau atėjo vasara. Dėdė iš Šiaulių atkvietė Al. repetitorių 
V klasės mokinį Pranevičių. Tad prasidėjo rengimasis į gim- 
naziją. Dabar Al. gavo pamesti visus lenkiškus skaitymus, daž- 
niau pasėdėti su rusiškais vadovėliais ir diktanto sąsiuviniais ir 
vargti, bedirbdamas aritmetikos uždavinius su didžiaisiais skai- 
čiais, atmintinai mokytis visokių eilučių rusų kalba ir kitokių 
dalykų, neišskiriant nė religijos. Mokslas ėjo gyvai. Švelnus repe- 
titorius per labai nespaudė į darbą, o dėdę, kai klausė, kaip Al. 
sekas, įtikinėjo, jog drąsiai išlaikysiąs į I klasę. Taip ruošėsi per 
du mėnesiu. 

Pagaliau pirmomis rugpjūčio dienomis su dėde ir repetitoriu 
išsiruošė į Šiaulius, Kauno gub. apskrities miestą už 8 mylių nuo 
Kriukų. Gerai atmena, jog tuomet buvo kaitra, tad iš namų iš- 
važiavo vakarą, didžiąją dalį kelio nuvažiavo naktį. Kelionę 
atliko be priepuolių. Naktis buvo giedri ir graži. Mėnuo pilnatyje 
švietė visą kelią. Šviežias oras, vėjelis iš laukų, paerzintas žin- 
geidumas, sotinamas vis naujais įspūdžiais, - visa tai varė šalin 
miegus. Rūpėjo kuo greičiausiai išvysti kelio galas. Neilgai be- 
trukus, pradėjo iš tamsos išlįsti aukštas gražus bokštas Šiaulių 
bažnyčios. Šen ten švystelėjo žiburiai. Artinosi į Šiaulius. Už 
trejeto kilometrų nuo miesto pasuko į šašiejų. Tekinių dardėji- 
mas, telegrafo stulpai, rūkais apsidengęs ežeras, - visa tai buvo 
Al. nauja ir stebėtina. Tempė akis ir ausis, kad tik daugiau paga- 
vus įspūdžių. Pagaliau įvažiavo į miestą ir sustojo viešbutyje. 
Privargęs kelyje ir įspūdžiais, veikiai kietai užmigo. 

Rytą pakirdo gana laiku. Reikėjo ruoštis į kvotimus. Ponas 
repetitorius nuvedė Al. į gimnaziją. Čia jis išvydo didelę dau- 
gybę sau lygių berniukų. Visi vaikštinėjo susirūpinę su popie- 
riais ir knygomis rankose. Dar ir dabar Al. tebematąs gimnazijos 
kiemą ir koridorius, pilnus vaikų visokiais veidais ir visokiais 
apdarais. Čia buvo ir bajorų vaikų, ir valdininkų, ir miestelėnų, 
ir sodiečių. Visi baimingai žvalgės į duris salėj, pro kurias šaukė 
kandidatus kvosti. Mato tikrą džiaugsmą ir triumfo veidus tų, 

kurie per kvotimus laimėjo, ir liūdnai nulenktas galveles tų, 
kurie nelaimėjo. Mato susiįdominimą visų tėvų, globėjų ir re- 
petitorių, girdi klausimus: „Kaip, ką, ar išlaikė? Kokį požymį 
gavo?“, t. ir t. Klausiama buvo visokiomis kalbomis: lenkiškai, 
rusiškai, lietuviškai, žydiškai, nes kvočiama buvo ir žydų ne- 
maža. Pabūti taip paerzintam, laukti ištisomis valandomis Al. 
buvo nemažos kankynės. Nelaimei jos nepasibaigė tą pat dieną, 
nes eilė lig Dambrausko nedaėjo. Nieko nepadarysi, gavo eiti 
antrą dieną. Ilgai palaukęs, galop išgirdo ir savo pavardę. Įėjo 
tad į slaptingają kvotimų salę bijodamas: čia turėjo būti išspręstas 
jo likimas. Kvotėjas davė Al. paskaityti iš knygų ir atpasakoti 
turinį. Atliko tai neblogiausiai. Daugiau, pasodinta diktando, ir 
čia pavyko. Galop duota aritmetikos uždavinys, išsprendė. „Ga- 
na",- tarė kvotėjas profesorius. Atsitraukė susirūpinęs, nežino- 
damas išlaikė ar neišlaikė, nes dar neišmanė pastatytųjų požy- 
mių. Dideliam jo džiaugsmui repetitorius, žvilgterėjęs į popierių, 
tarė kvotimus išlaikęs. O kaip tada jis jautės laimingas! „Taigi 
dabar, — mąstė pats vienas, - būsiu gimnazijos mokinys, vaikš- 
čiosiu gražiai mėlynu munduru sidabriniais guzikais, lankysiu 
šiuos puikius gimnazijos rūmus, gersiu čia visokių mokslų lygiai 
su ponų ir dvarininkų vaikais”, t. ir t. Tad buvo visai patenkintas 
savimi ir visais. Dėdė taip pat buvo patenkintas. Atidavė Al. į 
globą visų gerbiamam Šiaulių vargoninkui ponui Delindai, pa- 
likdamas jam reikiamą sumą pinigų. Ponas Delinda turėjo Al. 
įtaisyti mundurą, repetitorius gi pripirkti jam knygų ir kitų mo- 
kinio vartojamųjų daiktų. Dėl buto daug galvos nesukta, įdėta 
pas seną davatką, Al. repetitoriaus tetą ir globėją. Visa padaręs, 
dėdė atsisveikino ir išvažiavo sau namo. 

Al. tad paliko pats vienas svetimame mieste. Kadangi moks- 
las teturėjo prasidėti už savaitės, tad išnaudodamas tą laiką, 
geras repetitorius vedžiojos Al. po miestą, rodydamas visas jo 
įdomybes. Visa tai Al. buvo įdomu, nes nauja. Kaip jau sakyta, 
Al., be Pagirio ir dvejeto matytų kelyje į dėdę miestelių, jokio 
kito didesnio miesto nebuvo matęs. Tai žingsniuodamas šalia 
savo vado, žingeidžiai dairės į viską. Dviejų aukštų namai, milži- 
niškos iškabos, grindinys, tiesios gatvės, - visa tai gaute pagavo 

Al. Įsisvajojęs griždavo namo. Pamažu įdrįso: ėmė jau pats vie- 
nas išeiti, gerai dėmėdamasis, kad nepaklystų. Per savaitę pažino 
didžiąsias gatves ir galėjo be vado nueiti į bažnyčią ir į gimnaziją. 
Vis dėlto tos pirmos džiaugsmo valandos iš pat pradžių buvo 
apkartintos žinia, jog dėl daugumo kandidatų į I klasę tuo tarpu 
tepriimta 40, kitiems gi, neįėjusiems į tą laimingą 40, drauge ir 
Aleksandrui liepta laukti. P. Direktorius ketino paduoti kura- 
toriui prašymą, kad leistų atidaryti antrą I klasės skyrių. Iš pra- 
džių tai Al. nemaža nuliūdino. Tik nebuvo kas daro, reikėjo 
laukti kantriai, kuo pasibaigs vyriausybės pastangos. Tad laukė 
kas diena, kas savaitė, kol po dviejų ilgų mėnesių atėjo pave- 
lijimas. Al. pradžiugo neišpasakojamai. Ponas repetitorius liepė 
jam užsivilkti mokinio munduru ir nuvedė į gimnaziją. Įvyko 
karščiausi Al. norai. Išvydo save erdvoje klasėje su visai naujais 
suolais. 40 jo nepažįstamų draugų priėmė Ji meiliai į savo būrį. 
Įsitraukė į įstaigą. Nuo šiol prasidėjo naujas gyvenimo tarpas. 
Tai buvo 1872 metais. 


2. GIMNAZIJOJE 


Iš pat pradžių visus dalykus Al. nugalėdavo lengvai ir buvo 
pirmųjų mokinių eilėje. Pirmuoju ėjo ir per visą gimnaziją, nesu- 
stodamas klasėse, gaudamas puikius požymius. Tai ir mokslo 
metai plaukė maloniai. Linksmas grįždavo į dėdę, kurs maty- 
damas, jog Al. gerai sekas, pamilo jį ir į jokį darbą nebevarė. Tai 
visą atostogų laiką praversdavo, beskaitydamas lenkų knygas. 
Prabuvęs keletą mėnesių gimnazijoje, kur priverstinai reikėjo 
tevartoti viena rusų kalba, nemaža gaudavo pavargti, kol at- 
kasdavo užleistą lenkų kalbą. Rusų žodžiai ir ištisi sakiniai nuo- 
lat pynėsi ant liežuvio. Tai gerai jautė Al. ir, praleisdamas atos- 
togas pas dėdę, rūpinosi išlyginti tą trūkumą. Dar kartą perėjo 
visą dėdės knygyną, perskaitė visus beletristikos veikalus, ku- 
riuos buvo radęs. Tai buvo vieni niekai iš galo XVIII amžiaus ar 
iš pradžios XIX am., pseudoklasicizmo laikų. Taigi nedaug iš to 
buvo naudos protui ir širdžiai. Didžiausis turtas, kurs tuo metu 
buvo patekęs Al. į rankas, buvo pilnas Krasickio raštų Dmo- 

chovskio leidinys.” Lygios eilės, puiki kalba ir turinys, palyginti 
įmanomas, labai jam patiko. Taigi mielu noru paskaitė visas 
pasakėčias, eiles ir poemas „Myszeis“, „Monachomachja“, „An- 
tymonachomachja“ ir „Wojna Chocimska“."! Kai kurias vietas 
net atmintinai išmoko. Daugiau, skaitė „O sztuce rymotwėrczej 
irymopisach“ ir „Przypadki Doświadezynskiego”.? Net „Zbiór 
Encyklopedyczny rozmaitych materyałów”! perskaitė nuo pra- 
džios lig galo ir daug ką pasižymėjo. Vieno tik „Pan Podstoli”14 
neįstengė paskaityti lig galo, nes pasirodė baisiai nuobodus. Taip 
tatai iš Krasickio, lygiai kaip ir iš Golańskio veikalo „O wymowie 
i poezji“"“, įgijo nemaža žinių apie poetiką, kurias gimnazijoj vos 
vos tepaminėdavo arba ir visai apleisdavo. 

Iš teorijos pažinęs rimavimo ir ritmikos pradus, įsigeidė tai 
pritaikint ir praktikoj, pats išmėgint savo galėjimą eiles dėti. 
Juoba kad ir progos tam gavo: artinos dėdės vardadienis. Taigi 
ėmės darbo. Iš pradžių sunkiai sekės. Reikėjo surasti tinkama 
mintis, paskui apvilkti ji malonia eilių forma. Nepigiai tai atsiėjo. 
Vis dėlto savo pasiryžimą ištesėjo. Sulipdė eiles, gana ilgas - iš 5 
ar 6 posmų. Pradėjo šiais žodžiais: 


Jestem ja teraz tylko w czwartej klasie 

I wierszokletą byc mnie jeszcze rano, 

Ale dziš w takim uroczystym czasie 

Niech memu pióru wolność będzie daną...16 


Eilės buvo gana sumaningos. Paskutinė kiekvienos oktavos 
eilutė baigės vienodai: „A teraz życzę zdrowia, pomyšlnošci..."17 

Šitą pirmąjį savo veikalą, žinoma, raštu pasiuntė dėdei, kurs, 
matyti, tuo labai apsidžiaugė ir nesusilaikė neparodęs jo eilė- 
palaikių artimiesiems savo pažįstamiems dvarininkams. Visi 
stebėjosi ir netikėjo, kad IV klasės mokinys galėtų tokias pa- 
rašyti. 

Nuo to laiko žengdamas vis į aukštesnes klases, sulipdė ne- 
maža visokių visokiausių eilių. Be pasveikinimų dėdei kas metai, 
aprašė idiliškai jumoriškai Kriukus, kur praleisdavo atostogas, 
savo kelionę į gimtąjį Kuronių kaimą, keletą epigramų kai ku- 
riems savo mokytojams ir kitką. 

Be poezijos, Al. skaitydavo ir rimtesnio turinio knygas, kiek 
buvo jų galima gauti. Iš dėdės knygyno perskaitė Gaume'o 
„Katechyzm“ ir „Wykład prawdy chrześcjańskiej” Nicolas'o*8. 
Nicolas labai jam patiko. Pačioje pradžioje duotasis palyginimas 
matematinių tiesų su religinėmis ir išaiškinimas, dėl ko su pir- 
momis visi sutinka, o antrąsias dažnai atmeta, daug ko davė 
Al. pagalvoti. Paskui labai atsidėjęs skaitė išrodymus, jog Die- 
vas yra, jog siela yra nemirtinga. Kai kurie tačiau galvojimai 
jam pasirodė per silpni. Pavyzdžiui, išrodinėdamas, jog esama 
dvasinių būtybių, Nicolasas rėmės pačia dvasios sąvoka, kuri 
esanti visiems žmonėms. Iš to punkto išeidamas, šitaip galvojo: 
„Jei dvasios sąvoka yra visuotinė, tai šiai sąvokai turi atitikti 
tikrenybė. Kitaip negalima būtų išaiškinti ano keisto psicholo- 
ginio reiškinio, būtent atsiradimo žmonių galvose tos neva 
prasimanytos dvasios sąvokos. Tiesa, prideda Nicolasas, galima 
įsivaizduoti netikra hipogrifo sąvoka, tačiau ir tai sąvokai 
atitinka kai kurios tikrenybės, kaip antai: arklio galva, erelio 
sparnai ir kitos sudedamosios hipogrifo dalys, kurios tikrai 
yra. Tačiau tegul kas pamėgina susidaryti sąvoką apie padarą, 
kurs nebūtų nei medžiaga, nei dvasia, nei tų dviejų susidėjimas 
į vieną, - jokiu būdu to nepadarys...“ Ontologiškai imant, lyg 
ir taip; o iš tikrųjų visas šitas protavimas remias pradu a posse 
ad esse”, taigi nepasižymi dideliu griežtumu. Nes kaip gamtoje 
nėra jokio hipogrifo, nors sudedamosios jo dalys yra, tai taip ir 
ontologiniai Dievo buvimo dvasinių padarų išrodymai reta kurį 
gali įtikinti. Tačiau kiti sielos nemirtingumo išrodymai labai 
pritiko Al. širdžiai, ypač šis, kuris galima šiaip apibrėžti: bet 
kuri būtybė reikalinga yra atatinkamo savo prigimimui maisto. 
Sielos maistas yra tiesa, o bet kuri tiesa yra amžina, tad ir siela 
turi būti savo esme amžina, destis, nemirtinga. O tiesos am- 
žinumas Al. buvo aiškus, nes jau buvo pažinęs visą eilę mate- 
matikos tiesų, neatsimainančių bet kurioje vietoj ir visais lai- 
kais. Iš to pat Nicolaso Al. geriau pažino apreikštųjų tiesų esmę, 
kaip žmogaus protu jų negalima pasiekti, lygiai, jog jų tikre- 
nybė palieka Dievuje. Iš palyginimo Newtono?? proto su pras- 
čiokėlio protu suprato, kaip labai klysta tie, kurie atmeta ap- 

reikštąsias tiesas ir tikėjimo slaptybes vien dėl to, kad jų negali 
suprasti. 

Visos tos menkos žinios ir tai, ko buvo girdėjęs iš savo ka- 
peliono per pamokas, sudarė visą jo religijos žinojimą. Papil- 
dinėjo jas, skaitydamas tam tikras Gaume'o vietas. Ypatingu 
atsidėjimu skaitė gyvomis varsomis nupieštą šešių kūrimo dienų 
vaizdą ir stebėjosi konkordinga autoriaus sistema, kuri, jam tuo 
laiku rodės, pilnai išrodo Bibliją sutinkant su gamta. 

Prie tų knygų, kurios buvo jam kiek per rimtos, Al. prisirišo 
dėl to, kad jau toks buvo jo palinkimas, bei dėl to, kad jis, kaimo 
vaikas, nebuvo tiek aptašytas, kaip aukštesniųjų luomų vaikai. 
Dėl to draugėje jautėsi suvaržytas ir nedrąsus. Taigi ir lenkėsi 
draugės, bijodamas nepataikyt į etiketo reikalavimus ir patapti 
juokingas. Tai pasirodė gana anksti, tuoj ligi tik atvykus į dėdę. 
Dėl to pamėgo būt atsiskyrėlis, žaislų ir malonumų ieškoti moks- 
le, knygose, galvojimuose ir svajojimuose. Pagaliau ir aplinkybės 
padėjo susidaryti tokiai priešingai draugiškumui nuotaikai. Dė- 
dės parapijoje tebuvo keletas dvarininkų, ir tie patys buvo vieni 
dar nevedę, jauni, kiti jau seni atsiskyrėliai. O jaunimo lygaus 
Al. amžiaus, su kuriais būtų galėjęs prieteliškai santykiauti, 
nebuvo. Valsčiaus raštininkas, į kurį kai kada nueidavo su dėde, 
persikėlė į kitą miestelį. Su juo išvažiavo ir ta viena Al. draugė 
Zosė. Dėl to, kai dėdė važiuodavo į kaimynus dvarininkus pa- 
viešėt, Al. likdavo namie, nors dažnai dėdė siūlė tą pramogą. 

Bevelijo vienų vienas palikti klebonijoje. Vis dėlto būdavo 
valandų, kada atsiskyrimas tapdavo nepakenčiamas. Pajusdavo 
kažkokį tuštumą širdyje, neapibrėžtą liūdesį ir net gailesį, jog 
yra atsiradęs tokiose nenatūringose sąlygose. Tokiomis valan- 
domis gelbėjosi knygomis. Knygos ir mokslai tapo vienatiniai 
Al. prieteliai, jo meilė, jo būtinybė. Pamėgo ne tik poeziją ir 
filosofiją, net ir matematiką. 

Matematikos pamėgimas atsirado tik aukštesnėse klasėse ir 
plėtės nuolat. Pat pradžioje gimnazijos mokslų Al. nebuvo ge- 
ras matematikas. Antroje klasėje kažin kuriuo pusmečiu net pa- 
žymėjimą gavo su dvejetuku aritmetikai. Tai Al. supurtino. Nu- 
sigando, kad dėl matematikos nepaliktų toje pat klasėj antriems 

metams. Taigi ėmė atsidėjęs mokytis to sauso dalyko. Perėjus į 
III klasę, atsirado dar vienas paraginimas užsiimti matematika. 
Tuo būtent laiku Al. perėjo į naujo matematikos mokytojo glo- 
bą. Tai buvo senas kreita Horbacewicz, kilęs iš unitų, giminė tų 
Horbacevičių, kuriuos Siemaška per nevalią atvertė į pravo- 
slaviją?!. (Žiūr. „Przegląd Powszechny” dodatek.2) Šiaip jau tai 
buvo žmogus geras, tik neapsakomai nekantrus ir ūmus. Už ma- 
žiausį apsirikimą baisiai koneveikdavo. „Bestija, dubina, osiol, 
čučelo, čurban, sapožnik“ ir tam lygūs epitetai kaip kriušas biro 
ant nelaimingų vaikų galvos. Lygia dalimi nešykštėjo vienetu- 
kų. Žemesnėse klasėse net ir vaikų ausų stverdavos. Vieną kartą 
Al. III klasėje tik pabėgdamas išsisuko nuo to malonumo. Šitas 
doras pedagogas buvo baidyklė visai gimnazijai. Visus per ne- 
valią verste vertė į matematiką, kuri tuo laiku Šiauliuose tikrai 
žydėjo. Taigi nuolatinė baimė mokytojo koneveikimų ir gauti 
vienetuką vertė Al. mokytis matematikos. Iš pradžių nekaip 
sekėsi, gana prisiklausė minėtųjų epitetų, nemaža gavo viene- 
tukų ir dvejetukų. Tačiau kuriam laikui praėjus, buvo išskirtas 
iš būrio „asilų“ ir ėmė gauti pagirtinuosius požymius. Tai IV 
klasėje dar didesniu atsidėjimu ėmės algebros ir geometrijos. 
Suprato matematikos dvasią ir metodą, priprato prie matema- 
tinio griežtumo ir logingumo. V klasėje jau savaimingai ėmė 
tyrinėti geometriją. To gana vargingo darbo vaisius buvo tvir- 
tinimas, iš kurio kiti tvirtinimai, duotieji mūsų vadovėliuose, 
plaukia tik kaip dalinis atsitikimas. Tuo geometrinio tvirtinimo 
apibendrinimu Al. buvo neapsakomai patenkintas ir ėmė ma- 
nyti save esant mažą Euklidesą3, kol iš prof. Niewęglowskio?4 
geometrijos gavo žinoti, jog jo rastoji tiesa jau senai yra pasauliui 
žinoma. Tačiau tai nė kiek nesustabdė Al. nuo tolimesnių ma- 
tematikos tyrimų. Aukštesnėse klasėse, žinoma, ir jis mėgino 
savo pajėgas, spręsdamas garsiuosius uždavinius: rato kvad- 
ratūros ir kampo trisekcijos. Pirmajam buvo radęs naują pri- 
artintą išbrėžimą, o kampo trisekcija visai nepavyko, nes ne- 
turėjo supratimo apie kreivąsias linijas, nors sprendimo kelią 
buvo pasirinkęs tikrą. Kad geriau išsilavintų matematikos, par- 
sisiųsdino platesnius algebros, geometrijos ir trigonometrijos 

prof. Niewegtowskio vadovėlius lenkų kalba ir juos mielu norų 
skaitydavo. 

Be matematikos, dar mėgo graikų kalbą ir istoriją, labai gerbė 
Omera ir jo hegzametrus*. Lotynų kalbos mokės tik verčiamas. 
Tam priežastis buvo nevykęs mokytojas, kurs laikėsi knygų 
raidės, iš knygų aiškino gramatiką, lygia dalimi ir klausinėjo, 
knygas laikydamas ant kelių. Kai mokinys tylėdavo, nežino- 
damas, kas atsakyti lotynų kalbos mokytojui, šis baudė paprastai 
šiais žodžiais: „Kaipgi neatmeni: aš juk tai esu sakęs perniai“. 
Menkas šis mokytojas, rodos, buvo popvaikis ir vadinosi Po- 
lianskij. Jo globai tad Al. turėjo nelaimės patekti III klasėj ir 
nebeištrūko iš tos globos lig pat galo. Taigi jojo dėka Al. lotynų 
kalbą kuo mažiausiai mėgo. 

Visai kitoks buvo graikų kalbos mokytojas vokietis Franken, 
milžiniško stogo vyras, dėl to labai atlaidus mokiniams. Išauk- 
lėtas Dorpato universite, puikiai mokėjo abi senovės kalbas ir 
puikiai mokėjo jas dėstyti. Laikėsi prado neiti toliau, kol pasku- 
tinis „asilas“ supras jo aiškinamos graikų gramatikos dalį. Ai- 
man, to profesoriaus Al. teteko vienerius metus klausyti. 

Kitų mokytojų nėra ko nė minėti, nes jie visi buvo bevaisiai ir 
niekuo neprašmatnūs. Ypatingai nemėgiamas buvo vokiečių kal- 
bos mokytojas Gottschalk. Mažo stogo, sudžiūvėlis, pedantas, ypač 
mėgstąs įgnybti „kandidatus į seminariją“ ir įžeisti katalikų jaus- 
mus, nes buvo fanatingas protestantas. Taigi mokiniai dažniausiai 
pajuokė jį, iš jo tyčiojosi. II klasėj Al. buvo užsirašęs klausyti abiejų 
naujųjų kalbų, vokiečių ir prancūzų. Tik įkyrus vokietpalaikis taip 
jam atsibodo, jog; A. paliko prie vienos prancūzų kalbos. 

Su gimnazijos direktorium, doru bukapročiu Iziumovu, „is- 
tinno russkiu“2* žmogum, nebuvo susirėmimų. Jo išleidžiamą- 
sias taisykles Al. vykdė. Nuo II kl. gyveno mokinių bute, lai- 
komame p. Antanavičienės, griežtai laikydamasis įstatymais 
nustatytos gyvenimo tvarkos. Rytą ir vakarą kartu su kitais 
draugais katalikais atsiklaupęs kalbėjo rytmetines ir vakarines 
maldas iš istorinio „AnTapuko“?? rusiškai. Draugai pravoslavnieji 
tuo pačiu laiku meldėsi stati. Šventomis dienomis turėjo bendras 
katalikų mokinių mišias. Caro šventėmis į cerkvę jų anuolaik 

nevarydavo. Dėl akių inspektorius skyrė iš kiekvienos klasės 
asistenciją. Tik ėjo, kas norėjo, nes kontrolės nebuvo. 

Inspektorius buvo žmogus simpatingas ir geras pedagogas; 
tą vieną turėjo silpnybę, jog, būdamas vokietis ir protestantas, 
vadinosi Scheibe, kalboje ir našystoje mėgo vaidinti „istinno 
russkį“. Tai piktino jo draugą Frankena, kurs apie Scheibę išsi- 
taręs: „Nieko nėra blogesnio už surusėjusį vokietį“. 

Už cerkvės nelankymą nebuvo baudžiama. Tą savo libera- 
lizmą gimnazijos vyresnybė tuo aiškino aukštajai valdžiai, kad 
Šiaulių cerkvė ankšta, per maža, vos vos užtenkanti tikriesiems 
rusams. Dėl to per visus aštuonerius metus gimnazijoj Al. nė 
karto nebuvo per pravoslavų pamaldas. 

Užtat mielu noru naudojosi rusų knygynu. Perskaitė vei- 
kalus Puškino, Lermontovo, Gogolio, kai kurias Lažečnikovo 
apysakas, Veltmano, Vonliarliarskio, taip pat daug verstinių 
apysakų Gust. Aymardo, Maine Reado, Jules Vernes ir kitų. Be 
to, iš žydo Cimkauskio knygyno ėmė skaityti turėjusius tarp 
gimnazistų didelį pasisekimą Al. Dumaso romansopalaikius 
(Gr. Montechristo ir k.), George Borno (Ispanų rūmų paslaptys 
ir k.), kriminalinius Gaborioto pasakojimus, t. ir t.8 Gimnazijos 
vyresnybė jų skaitymų nekontroliavo. Jai nerūpėjo knygų tu- 
rinys, bet tik jos nebutų buvusios revoliucinės ir lenkiškos. 
Lenkų knygos visos buvo gimnazijos indekse. Net lenkų mal- 
daknygės per revizijas buvo atimamos kaipo corpus delicti”. 
Al. ir tuo atžvilgiu buvo laimingesnis už kitus. Su lenkų litera- 
tūra jis buvo susidūręs nuo mažens. Aukštosiose klasėse bū- 
damas, gavo iš vieno pažįstamo dvarininko Kremerio veikalus 
ir pigų leidinį J. Ig. Kraševskio apysakų. Du jo apsakymu: 
„Dzień wieku” ir „Dziwadto“ buvo jau perskaitęs rusų vertime, 
o kitas, kaip antai: „Rzym za Nerona“, „Kordecki“, „Interesa 
familijne” „Djabet“, „Kawał literata”, „Pamietniki Mroczka“??; 
jau skaitė originale, lenkiškai. Be to, skonėjosi pirmaisiais Sien- 
kiewicziaus veikalais („Stary sługa“, „Hania“, „Szkice węg- 
lem“), neniekino ir Ježo*!. Iš privatinės grafo Zubovo biblio- 
tekos gavo pažinti lenkų klasikus: Mickevičių, Krasiński, 
Ujejskį, gražius užsienių Leipcigo leidinius - „Pan Tadeusz”, 

„Dziady“, „Irydion“* ir t.t. Visa tai buvo mokinių paslapčiomis 
ryjama, kaipo vaisius dvigubai ginamas. Net baisiai persekio- 
jamą Ikanderį?š iš kažin kur buvo gavęs. Ginta, bausta, tai dėl 
to juoba buvo paslapčiomis skaityta. 

Užtat į teatrą, kadangi tai buvo rusų, nebuvo ginama mo- 
kiniams vaikščioti, ypač kad vaidinama buvo labai retai. Skra- 
jojanti trupa jo visu buvimu bene tik dukart buvo pasirodžiusi. 
Paprastai kartą ar du per metus būdavo mėgėjų vaidinimai. 
Tiesa, į tuos vaidinimus, dažniausiai labdarių tikslams, todėl ir 
brangiai mokamus, nevaikščiojo mokiniai, užtat artistai buvo 
pratę daryti generalinę repeticiją, kur buvo įleidžiama ir publika 
minorum gentium“* už 20 kap.; taigi čia mokiniai būriais eidavo, 
nes čia buvo tos pat dekoracijos ir tie patys artistai, kurie ir per 
tikrąjį vaidinimą. Teatro vaidinimai Al-drui padarydavo didelį 
įspūdį, nes buvo vaidinama rimti dalykai, ne be talento ir ne- 
peiktino turinio. 

Daug ko pasimokyti davė Al. ir dvi ūkio parodos, kurios tuo 
laiku atsitiko Šiauliuose“. Tai buvo bene vienos pirmųjų Rusijos, 
bent mūsų Lietuvoje. Taigi eksponentų buvo daug, o daug dau- 
giau visokių eksponatų. Jaunoms akims buvo į ką žiūrėt, ir jau- 
noms galvoms daug ko mąstyti. 

Tokiuo maždaug būdu tarp darbo ir dorų pramogų Al. nė 
nepasergėjo, kaip praslinko aštuoneri metai. Atėjo paskutinieji 
brandos kvotimai. Didžiumą jau buvo išlaikęs laimingai, tik 
reikėjo gi nelaimės, kad kaip tik tuo karštuoju laiku ėmė ir gana 
smarkiai susirgo. Mušė prakaitas, apėmė silpnumas. Patariant 
vienai gerai poniai, vieno jo draugo motinai, pradėjo gydytis 
gerdamas pieną su konjaku. Tai bent kiek pastiprino Al., ir jis 
galėjo tinkamu laiku stot į kvotimus kitiems sunkiausių dalykų, 
kurie Al. buvo visų lengviausi, - matematikos. Tai ir kvotimus 
išlaikė pagirtinais požymiais, ir gavo taip senai svajojamą bran- 
dos atestatą. 

Dabar stojo klausimas: kas gi toliau? Pirmas dėdė tai jam 
priminė, palikdamas tačiau laisvai pasirinkti pašaukimą. Me- 
dicinos A. neapsivėžėjo, nes žinojo reiksiant pjaustyti lavonai. 
Netraukė jo nė advokatūra, nors jo dėdė, motinos brolis, kurs ji 

vaiką skaityti mokė, praktikavo. Matematikos pamėgimas rodė 
Al. matematikos fakultą, tai jis ir pareiškė dėdei ten norįs įstoti, 
o paskui, išėjus kelis kursus, gal pasiseks įstot į kurį specialinį 
institutą, kaip antai kelių inžinierių, kalnų ar kitą. Tai kalbė- 
damas betgi neturėjo jokio aiškiai užsibrėžto plano. Tiek teži- 
nojo, jog reikia gi kas nors pradėti, tik apie kelius pasaulyje, 
kuriais abiturientas gali jau vaikščioti, neturėjo tikros nuovokos. 
Taigi kelius rinktis ėmė tokiuo jausmu, lyg gavęs išspręsti kokį 
matematikos uždavinį neapibrėžtos lygmės su daugeliu neži- 
nomųjų. Teturėjo vieną aiškų norą — pažint aukštesnius mokslo 
laipsnius. O kad matematika rodės Al. visų aiškiausias ir visų 
tikriausias mokslas, kurių tik žinojo, tad ir išsirinko matematikos 
skyrių. Dėdė nesipriešino. Turėjo tad važiuot į Maksvą, nes ten 
didžiuma draugų ruošės, tik dėdė advokatas patarė Petrapilį; 
tad jo paklausęs, ten išvažiavo. Tai buvo 1880 m. 


3. UNIVERSITE 


Važiuodamas į Petrapilį, užsukė į kitą savo dėdę, kun. My- 
kolą Skorupskį“. Tai buvo labai karštas žmogus. Darbščiai da- 
lyvavo 1863 m. revoliucijoj, už tai buvo kalėjime, keletą mėnesių 
išsėdėjo Dinabarko tvirtovės kazematuose, per plauką buvo nuo 
mirties. Tačiau Dievas jį išgelbėjo; viskas pasibaigė išsiuntimu į 
Sibiriją. Dešimtį metų prabuvęs Tomske, laimingai sugrįžo į savo 
vyskupiją ir gavo Alernės kleboniją Žemgaliuose. Sugrįžo svei- 
kas siela ir kūnu. Nei baisūs kazematai, nei ilgas ištrėmimas 
netesėjo sulaužyti jo būdo ir energijos. Paliko jam linksmumas ir 
jauna iniciatyva; juokdamos pasakojo, ką jis yra perėjęs, be- 
gyvendamas pirmuosius kunigo metus, kaip atsiėmė iš valdžios 
pagrobtąją Skapiškio bažnyčią, kaip paskui pastatė kitą Zara- 
suose. Šnekėjo gyvai, vaizdžiai apie jo suėmimą ir savo ruo- 
šimąsi mirti. Visa tai giliai įsiskverbė Al. į galvą, net ištraukdami 
ašaras iš akių. 

Niekados nebuvo sutikęs tokio žmogaus. Tai ir pamilo jį visa 
širdimi. Šis dėdė tapo jam idealas. Dvasioje manė jam labiausiai 
tinkant Rašto žodžius: Ecce sacerdos magnus”. 

Tokiais įspūdžiais atsirado Al. Petrapilyje. Ligi tik pabaigė 
visus formalumus dėl imatrikuliacijos universite, tuojau parašė 
ilgą laišką į dėdę apie savo kelionę ir įspūdžius, gautus Alernėje. 
Dėdę Skorupskį nupiešė kuo skaisčiausiomis varsomis. Tik rū- 
pesniai butu, nauji sostapilės įspūdžiai veikiai nustūmė dėdės 
paveikslą į antrą vietą. Pradėjo vaikščiot pamokų labai uoliai. 
Kėlės anksčiau, kad anksčiau nueitų į aulią ir užimtų pirmąjį 
suolą, kuo arčiausia nuo profesoriaus katedros, kad geriau galė- 
tųįsižiūrėt į fizikos ir chemijos bandymus, taip pat matematikos 
išvedžiojimus, daromus ant lentos, nes, būdamas žemažiūris, iš 
toliau maža ką matė. 

Labiausiai Al. patiko chemijos dėstymas garsaus prof. Men- 
delejevo*. Ne mažiau įdomūs buvo prof. Passey'o?? dėstymai. 
Įžangos į analizą ir analitinės geometrijos. Pamokų iš viso bū- 
davo po tris per dieną, tai gana buvo laisvo laiko užeit ir kitų 
profesorių laisvu mėgėju paklausyti, kaip antai garsiųjų Ta- 
gancevo, Andrejevskio“ ir kitų. Nepraleisdavo taip pat dėstymo 
pravoslavų teologijos ir filosofijos. Teologiją dėstė jaunas popas 
akademikas sklandžiai, tik turinio ne per daugiausia. Klausė 
griežtai iki Kalėdų, taigi per ištisus 3 mėnesius, tačiau pačios 
teologijos dėstymo nesulaukė, nes gerb. profesorius per visą 
pusmetį dėstė išimtinai teologijos istoriją. Tų prelekcijų turinys 
buvo toks: teologija tikrame kelyje tebuvusi šv. Tėvų gadynėj, o 
paskesniais laikais iškrypusi iš kelio ir nunykusi. 

Filosofiją dėstė Vladimiras Solovjovas*!, garsus paskui rusų 
rašytojas. Tačiau anais laikais, rodos, neturėjo visiškai aiškių ir 
pastovių principų. Savo išvedžiojimus rėmė šiuo gana paradok- 
singu tvirtinimu, kad visuma susidedanti iš sudedamųjų savo 
dalių ir dar kai ko. Tai iliustravo pavyzdžiu sudužusios stovy- 
los, kurios gabalų suma nebesudarytų pirmykščios stovylos. 
Tą pradą Solovjovas paskui taikino į pasaulį ir išrodinėjo, jog 
visata susideda ne iš dalių, palaidai sujungtų, tik priešingai, 
sudaro aukščiausią vienybę, jungę ir harmoniją. Tokiuo būdu 
mėgino išrodyti, jog esanti kuriamoji pajėga, formuojanti me- 
džiagą, Dievo mintis visatoje. Protavimai buvo originalūs ir 
įdomūs, tik gana migloti. To laiko Solovjovo teizmas sunku 

buvo atskirti nuo panteizmo. Tačiau reikia pridėti, jog ir tada 
jau Solovjovas pripažindavo Kristaus dievybę ir ketino išrodyti 
sutarimą filosofijos su religija. Pagaliau Al. nėsąs tikras, ar jį 
gerai supratęs. 

Dėstydamas laikėsi šio metodo: per pusę valandos plėtojo 
savo tezes, per ketvirtį diskutavo su studentais. Bet kas turėjo 
teisės daryti jam priekaištų ir sumušinėti jo paskelbtąsias pa- 
žiūras. Iš tų diskusijų Al. gavęs įspūdį, jog Solovjovas kai kuriose 
savo pažiūrose kai kada svyravo. Sakysime, kai prikišdavo gerb. 
profesoriui, jog su tokia filosofija lengva nueitiki nepripažinimo, 
jog Dievas yra asmuo, Solovjovas gynėsi sakydamas, kad jo 
sistema puikiai sutinkanti su krikščionybe. O kai klausdavo, kas 
gi tada bus su Darvino teorija, kuri už medžiagos nebenumano 
nieko daugiau ir tvirtina, jog suma sudedamųjų dalių yra griež- 
tai lygi čielybei daiktų be jokių priedų pavidalu bet kokio „ko“, 
Solovjovas atsakydavo, kad jo sistema nieko nesipriešinanti dar- 
vinizmui, pasiduodanti kuo geriausiai sutaikinama su juo. Tik 
kokiuo būdu, nepavyko A-ui įsidėmėti, nes Solovjovo argumen- 
tai buvo gana migloti ir nepagaunami. 

Be matematikos ir filosofijos, Al. studijavo dar dailųjį meną. 
Pamėgo jį, skaitydamas Kremerio veikalus, būtent jo „Listy z 
Krakowa” ir „Podróż do Wtoch“42. Tuos veikalus, parašytus 
skaisčia poetiška forma, po kuria tačiau dažnai sunku buvo 
sugauti minties turinys, Al. labai atsidėjęs perskaitė, būdamas 
dar VI ir VII klasės mokinys. Iš ten pasisemtos estetikos žinios 
buvo Al. vadas, lankant Ermitažą ir Dailiojo meno akademiją. 
Eidamas per sales visokių tapybos mokyklų, atmindavo bend- 
raisiais ruožais, kaip tą ar kitą mokyklą yra apibūdinęs Kremeris, 
ir tuo būdu patikrinėjo Kremerio aprašymų griežtumą. 

Būdamas studentas, žinoma, veikliai dalyvavo studentų gy- 
venime. Tad sugrįžus iš atostogų, kai pradėjo susidaryti stu- 
dentų rateliai, ir Al. kaipo lietuvis įsirašė į lietuvių ratelį. Šie 
rateliai, iškeldami kokį gražų obalsį, surinkdavo į vieną gurguolę 
vienodai manančius ar jaučiančius jaunikius. Tačiau, be visokių 
kilnių obalsių, tie rateliai nestigo ir juokingų pusių. Iš šalies 
žiūrint, lindo mintis, jog visa tai ne rimtas darbas, tik taip sau 

žaidimas valstybės vyrais ar visuomenės veikėjais. Taip antai 
lietuvių ratelis pasistatė sau uždavinį darbuotis dėl atgaivinimo 
tautybės, kurti lietuvių literatūrą, mokytis lietuvių kalbos ir ją 
dailinti, tirti ekonominius Lietuvos santykius, t. ir t. Kadangi 
tiekai ir tokių didžių dalykų reikėjo surast ir tinkamas skaičius 
darbininkų, tai pradėjo traukt į vieną visus, kurių tik galėjo 
Petrapilyje rasti, moksleivius lietuvius. Surinkta apie dvi dešim- 
ti studentų iš visokių aukštųjų mokyklų. Pasitarus buvo paskelb- 
tas laikas ir vieta, kur visi jų ratelio nariai turėjo susirinkti plano 
nusistatyti ir tinkamesnės susirašyti būsimųjų darbų programos. 
Susirinko kažin kur apie Tučkovo tiltą. Vienas narys paskaitė 
tos programos projektą. Susirinkimas jį patvirtino visą. Vyriau- 
sieji tos programos punktai buvo šie: visi privalo lavintis lietu- 
vių kalbos, darbuotis lietuvių literatūrai, bent kelis kartus per 
metus atnešti susirinkimui bent po vieną referatą apie klausi- 
mus, paliečiančius lietuvių dalykus, t. ir t. 

Ta programa ir pradėta dirbti. Susirašyta šaltiniai, kurie yra 
Petrapilio Viešajame knygyne. Tačiau kai prisiėjo rašyti tie re- 
feratai, visi pritrūko arba noro, ar laiko, ar sugebėjimo. Tai ir 
paskesnieji lietuvių susirinkimai praeidavo paprastai tuščiais 
ginčais ar paprastu pasikalbėjimu. Be to, vis aiškiau pradėjo 
aikštėn išeiti visokios kraštutinės tendencijos atskirų ratelio na- 
rių. Sakysime, vieni griežtai ir primygtinai išrodinėjo, kad Lie- 
tuvai pakelti reikią pirmiausia pakirsti Bažnyčios ir katalikų 
kunigų įtaka Lietuvos liaudžiai, kiti visa bloga matė mūsų dva- 
rininkuose ir bajoruose ir siūlė per radikalias priemones kovai 
su tuo blogumu. Visa tai Al-drą atšaldė, ir jis liovės vaikščiojęs į 
tuos susirinkimus. Tačiau artimesnius ryšius su studentais lie- 
tuviais palaikydavo. Todėl bent kelis kartus buvo kviestas į stu- 
dentų vakarus, tik ir jie dar kartą parodė, jog Al. tam nedera; jo 
papratimas žegnotis prieš valgant ir kiti religiniai įsitikinimai ir 
praktikos paprastai darydavosi badymo ir juokavimo dalykas. 
Noromis nenoromis Al. gavo vis labiau lenktis tokių draugų. 
Pasisamdė butą skyrium ir ėmė gyventi vienišas. Žinoma, buvo 
ir tokių draugų, kurie geidė Al. atversti į savo tikybą tam tikrais 
religiniais ginčais. Čia, aiman, Al. įsitikino, kiek jo apologetikos 

žinios yra menkos ir nepakankamos, o kur geresnių ieškoti, 
nežinojo. Vieną kartą jis kalbasi su draugu apie dorybę iš viso. 

- Dėl ko, - sako, - nesutinki padaryti tokį ar tokį darbą? 

— Dėl to, kad tai blogas darbas. 

- Sakyk gi, kodėl tas darbas yra blogas? 

- Blogas, nes blogas; nes yra užgintas. 

- O kas gi jį užgynė? 

- Dievas ir Bažnyčia. 

- Iš kurgi tai žinai ir kuo išrodysi? 

Aiman, griežtai išrodyt Al. nestengė, pats stigdamas teo- 
loginių žinių. 

Dėl to, nerasdamas tarp savo tautiečių tokių, kurie būtų vie- 
nodų su juo nuomonių, Al. ėmė jų šalintis, bent į artimesnius 
santykius neiti. Užtat susidraugavo su keletu rusų iš aukštųjų 
luomų, kurie religinių Al. įsitikinimų niekados neužgaudavo ir 
lygiai su juo garbino matematiką. Taigi su šiais draugais mielai 
maloniai ir ne kartą šnekučiavos apie visokius matematikos 
klausimus, reikšdami nemaža nustebimo, jog esama žmonių, 
kurie matematiką galį niekinti arba per menką dalyką laikyti. 

Kai taip dalykai ėjo, vieną kartą Al. gauna laišką iš vieno savo 
gimnazijos draugo, su kuriuo dažnai vaikščiodamas ginčijosi de 
omni re scibili?; draugas klausia, ar Al. dar tebetiki Dievą, Kris- 
tų, Švenčiausiąją Dievo Motiną, velnius, t. ir t. Al. suprato, ką tai 
reiškia, ir užsigavęs paniekinamuoju klausimo tonu, atrašė ilgą 
atsaką, kur išdėjo visą religinių savo žinių turtą. Filosofiškai 
išrodinėjo Dievą esant, stengdamos išrodyti savo tikėjimą nesant 
aklą, kaip jo draugas mano, tik remiantis tvirtais pagrindais. 
Kaip atsakas į laišką, buvo per ilgas, lyg filosofijos disertacija. 
Draugas jam atsakė nemanąs užginti Dievo, tik jį klausias, ar 
dar tebetikįs visus kunigų prasimanymus, t. ir t. 

Kiek Al. buvo lengva stoti Dievo buvimo ginti, tiek sunku 
buvo orientuotis kitose rašte paliestose dogmose. Ta aplinkybė 
parodė jam trūkumus religinių žinių. Nuo to laiko ėmė dažniau 
galvot apie religiją. Vieną kartą išvydo pas antikvarą išstatytą 
parduoti Naująjį Testamentą graikiškai. Tai buvo labai rūpestin- 
gai su skonimi išleistas protestantų, tad be patvirtinimo, Biblinės 


draugijos spaudinys. Pamačius tas gražias knygeles, atgijo Al. 
senasis graikų kalbos pamėgimas ir noras originale pažinti tas 
šventas knygas. Tai nesiderėdamas nusipirko jas už du auksinu. 
Nuo to laiko kas vakaras, eidamas gulti, susigraudindamas skai- 
tydavo po du skyriu. Taip per keletą mėnesių perskaitė visas 
keturias Evangelijas ir Apaštalų darbus. 

Tuo pačiu laiku buvo nusipirkęs labai gražų prancūzišką 
leidinį knygelių „Sekimas Kristum” už labai menką kainą. Lei- 
dinys buvo taip pat protestantų, nors Al. to nežinojo. Pagaliau 
ten nieko nebuvo priešinga katalikų tikėjimui; pakeista buvo, 
kaip paskui patikrino, tik tos vietos, kur buvo kalbama apie 
Švenčiausijį Sakramentą, būtent tai, kur Tomas Kempiškis** kal- 
ba apie tikrą susiliejimą Viešpaties Kristaus Kūno ir Kraujo su 
mūsų kūnu, ten aname leidinyje pakeistas buvo apie dvasinį su- 
siliejimą su Kristum. Taigi šitas neapsakomai brangus leidinys 
apie sekimą Kristum net protestantų leidime padarė Al-drui la- 
bai didelį ispūdi; tatai jis davė maždaug supratimo apie asketiką. 

Įtakoje šios religijinės lektūros Al. pradėjo daugiau galvoti 
apie religiją, pradėjo lygia dalimi svarstyti, begu tik tikrąjį bus 
pasirinkęs kelią. Giliau įžvelgęs į save, pradėjo analizuoti savo 
ūpą ir būdą. Suprato savo nepraktingumą ir nesugebėjimą gy- 
venimo dalykuose, nemokėjimą rasti sau vietos pasaulyje. Ypač 
surūpino Al. pagrindinis klausimas: kaip jis sugebės religinius 
savo įsitikinimus, kurie buvo iš mažens tėvų įdiegti ir tvirtai 
stovėjo, sutaikinti su visais priešingais pasaulio pagrindais, ką 
vis dažniau patirdavo iš savo gyvenimo praktikos. Sėdėti ant 
dviejų kėdžių, deginti žvakelę Dievui, o dvi velniui nei drįso, 
nei norėjo. 

Tokios ir kitokios mintys beldėsi į nelaimingą Al. galvą ir 
nedavė ramybės. Be to, ir pats universito gyvenimas neturėjo 
nieko, kas patraukia. Kaip tik tuo laikų (pradžioje 1881 m.) pra- 
sidėjo didelės netvarkos pačiame universite, pasibaigusios gar- 
siu skandalu: švietimo ministeris Saburovas per iškilmingą aktą 
didžioje salėje buvo viešai vieno studento pažemintas, tiesiau 
sakant, gavo į sprandą. Lekcijos kuriam laikui buvo pertrauktos. 
Prasidėjo tardymas. Keletas kaltininkų išvaryta iš universito. 

Taigi iš vienos pusės moraliniai paraginimai, iš antros natū- 
rinės priežastys taip sujudino Al., jog jis, nebesiklausdamas nie- 
ko patarimų, parašė laiškus dėdei ir pažįstamiems, jog tikrai 
metąs universitą ir ketinąs įstot į seminariją. Pabaigoje vasario 
mėnesio padavė prašymą rektoriui, kad sugrąžintų jam doku- 
mentus. Pradėjo ruoštis į kelią. Pagaliau kai kovo 1 d. tapo už- 
muštas caras Aleksandras II, nieko nebelaukdamas išvažiavo iš 
Petrapilio. 

Tai buvo 1881 m. kovo 5 d. 


4. SEMINARIJOJE 


Sugrįžus iš universito, dėdė iš pradžių buvo nepatenkintas; 
gailėjo, kam nepabaigęs bent I kurso. Šis priekaištas ir Al. rodės 
teisingas; teisinos tik nenorėjęs veltui skleisti pinigus, kurių ir 
be to dėdė daug buvo išleidęs, Al-drą bemokydamas per 8 met. 
Dėdė nesipriešino, kad Al. stoja į seminariją. Tos pat nuomonės 
buvo ir antras Al. dėdė Skorupskis. Tai neilgai betrukdamas, nu- 
važiavo į Kuronius ir, tėvui padedant, pradėjo rūpintis reikia- 
maisiais formalumais stojant į seminariją. Visa tai padaręs, nu- 
vyko į Kauną. Buvo kaipo abiturientas priimtas be kvotimų. 
Pradėjo rekolekcijas. Kaune jos būdavo taip, kaip Tėvų jezavitų 
vienuolynuose: meditacija skaitoma pusę valandos, paskui kiek- 
vienas ją pakartoja per valandą, taikindamas girdėtąsias tiesas į 
save. Šios rūšies meditacijos, refleksijos, sąžinės nagrinėjimas ati- 
darė Al. naują pasaulį paprastų ir drauge baisių tiesų. Pagaliau 
apsivilko klieriko suknele, šis tas senųjų moksladraugių jį pa- 
sveikino, būtent tie, kurie keletu metų pirmiau buvo čion atvykę. 

Nuo tos valandos prasidėjo Al. naujas gyvenimas, malonus, 
širdinguose santykiuose ir tikroje draugijoje. Buvo įstojęs į I kur- 
są. Darbo buvo palyginti maža, laisvo laiko daug, tai pradėjo 
šviestis tikėjimo dalykuose, skaitydamas visokius veikalus. O 
kad būdamas gimnazijoje buvo prisiklausęs visokių priekaištų 
tikėjimui, dažniausiai imamų iš gamtos mokslų, tai ypač šiuos 
mokslo priekaištus rūpinosi pažint ir tinkamai apsiginkluot 
jiems sumušti. Tad pradėjo nuo darvinizmo“. Tam tikslui parsi- 

siųsdino ir perskaitė pamatinį veikalą kun. Lecomte'o „L'origine 
de l'homme et le Darwinisme”. Paris, Palmė, 1872, ir antrą di- 
desnį to pat autoriaus „Les expressions des émotions chez l'hom- 
me et les animeaux“. Lauvain, 18814., 

Daugiau perėjo į materializmo ir pozityvizmo kritiką, kurią 
studijavo iš kun. Moravskio veikalo „Filozofja i jej zadanie" 47 
Tą veikalą net dukart perskaitė, o kai kuriuos skyrius tai ir dau- 
giau. 

Ypatingą įspūdį jam padarė Gratry'o „Žrėdia““. Tas veika- 
liukas, pilnas entuziazmo, piešiąs kelią į plačią krikščionišką 
sintezę teologijos, filosofijos ir pozityvinio mokslo su mėgiamąja 
jo matematika, tiesiog sužavėjo Al. Jį perskaitė kelis sykius ir 
nemaža galvojo apie kai kuriuos posmus. Šitame veikale Gratry 
kalba įjaunikaitį, ieškantį tiesos ir visapusės Žinios, idant paskui 
juoba galėtų Dievui tarnauti. Toks jaunikaitis esąs Al. pats jautės. 
O kad I kurse nei teologijos, nei filosofijos nebuvo, tai žinių 
garbinimas apėmė visą Al. galvą. Tik kaip čia pasiekus šitas 
platus žinojimas? Dar kartą perskaičius mėgstamieji savo „Žrėd- 
Ta“, kad dar labiau galėtų įsigilint į Gratry giriamąjį lyginimo 
metodą, ypač įsmigo Al. šita pastaba tame veikale. „Seniau, ~ 
sako Gratry, — gydytojai duodavo chininą su žieve, dabar tik 
chininos esenciją. Taigi ir mokslus einant, nedera pasisavint tik 
jo „žievė“, destis, ta daugybė smulkmenų, kurios sudaro mokslo 
balastą, tik iš karto stengtis suprasti esmę ir turinį šio ar to 
mokslo, daugiau vyriausius jo metodus ir tik tada pereiti nuo 
bendrųjų tiesų į dalines“. 

Taip apibrėžtas palyginimo metodas rodės Al. neaiškus ir 
sunkus. Tiesa, kad ir pats kun. Gratry to sunkumo neslėpė. Dar 
sakė - mokytis jo metodu be profesoriaus esą negalima, o vado- 
vėlių tokiuo krypsniu sustatytų nėra. Tai Al. bent kiek atšaldė. 
Tačiau užsidegimas Gratry'u paliko nepaliestas. Tapo formalus 
Gratry'o garbintojas. Parsisiųsdino antrą jo veikalą „Filozofja 
skladu Apostolskiego“ lenkiškai ir „Commentaire sur st. Ma- 
thieu“*? 2 tomu originale. 

Trumpai sakant, šiuos pirmuosius metus seminarijoj Al. pra- 
leido kone išimtinai scientifiškai*? svajodamas. Iš viso Al. tada 

buvo surūpinusi išimtinai intelektualioji religijos pusė. Manė 
religijos dogmas esant galima ir reikiant išrodyti tokia pat pre- 
cizija ir griežtumu, kaip ir matematikos tvirtinimus. Tačiau len- 
kų katalikiškoje literatūroje tos precizijos niekur nerasdavo. Tai 
jau į pabaigą tų metų buvo beapimąs nepatenkinimas seminarija. 
Įsinorėjo pirma išeit aukštąją pasaulinę mokyklą ir tik tada as- 
piruot į kunigus. Tai pagundai pasidavęs, buvo įteikęs prašymą, 
kad sugrąžintų jam dokumentus. Bet kai doras rektorius kun. 
Račkauskis paėmė jį kvosti, negalėjo kaip reikiant išrodyti išsto- 
jimo priežasčių. Tačiau buvo sutikęs sugrąžinti dokumentus, 
palikdamas laiko pagalvoti. Tai padėjo - pagunda liovės, ir Al. 
liko seminarijoje. 

II kurse iš naujausio tuo laiku kun. Tilm. Pescho vadovėlio 
„institutiones Philosophiae Moralis“*! Al. studijavo laisvomis 
valandomis kosmologiją, kuria ypatingai domėjosi. Iš apolo- 
getikos parsisiųsdino giriamąjį Moigno veikalą „Les splendeurs 
de la foi“*? 4 tomuose. 

Ten Al-drą daugiausia sudomino Šv. Rašto gynimas, kurs jam 
rodės nenugalimas. 

Daug taip pat laiko gaišo tvarkydamas seminarijos knygyną. 
Tą darbą tvarkė vienas vyresniųjų draugų, kun. Viksva“, o Al. 
su keletu kitų jam darbščiai ir nuolat padėjo. Dirbo bent dvejus 
metus ir pasiekė tikslą. Knygos buvo sukataloguotos, sunume- 
ruotos, katalogai sudaryti. Al. pabaigoje darbo surašė taisykles 
knygynui ir klierikams, imantiems knygas skaityti. 

1883 m. Tilžėje pradėjo eiti pirmasis lietuvių laikraštis tau- 
tinės dvasios, tik antiklerikalinio krypsnio, tai rodės būtinas 
reikalas taisytis į būsimąją kovą su priešingomis Bažnyčiai sro- 
vėmis pačioje Lietuvoje, lavinantis rašyti lietuviškai. Tam tikslui 
buvo sutarta leisti rašytą laikraštį, vardu „Lietuva“, ir jos re- 
daktorium buvo išrinktas Al. Dambrauskas. Radosi ir keletas 
bendradarbių. Išleido keturis numerius, tik veikiai tai išėjo aikš- 
tėn, ir inspektorius kun. Antanas Baranauskas įsakė tą per anks- 
tyvą darbą pamesti. Šio užgynimo klierikai, žinoma, paklausė. 
Užtat privatiškai labai atsidėję studijavo lituaniką - kiekvienas 
skyrium. 

Tiek žinių esu gavęs iš ano paties Jakšto-Dambrausko len- 
kiškai rašyto rašto. Jos be galo įdomios, ir beveik jų pakanka 
suprasti, kas ir kaip guls pamatan dabartiniam tokiam šakotam 
mūsų publicistui ir apologetui. Toliau trumpai pabaigiame jo 
gyvenimą. 

1888 m. pabaigęs Kunigų akademiją, buvo paskirtas į Pane- 
vėžį realinės mokyklos kapelionu. Už neleidimą katalikų moki- 
nių į pravoslavų cerkvę caro dienomis rusų valdžia buvo 5 me- 
tams ištrėmus jį į Ustiužną Naugardo gub. (1889-95). Pagrįžęs 
iš Rusijos, kurį laiką profesoriavo Kaune Kunigų seminarijoje, 
sekretoriavo Žemaičių vyskupui, profesoriavo Petrapilyje Kuni- 
gų akademijoje. Nuo 1907 m. iki karo vedė liet. knygoms leisti 
Šv. Kazimiero draugiją Kaune, būdamas jos pirmininkas, ir 
redagavo įvairius laikraščius: „Nedėldienio skaitymą“, „Drau- 
giją“, „Ateitį“. Vokiečiams Lietuvą užėmus, 1916 m. atgaivino 
„Ateitį“, o dabar toliau redaguoja „Draugiją“, inteligentijai 
skiriamą literatūros, mokslo ir politikos žurnalą. Yra išleidęs 
įvairių teologijos, mokslo ir politikos brošiūrų lenkų, rusų, 
lotynų ir esperanto kalbomis. Bet daugiausia rašė lietuviškai, 
kaip ir buvo pasižadėjęs. Iš lietuviškųjų jo leidinių paminėtinu 
du eilių rinkiniu: „Dainų skrynelė“, Tilžėje 1894, antra laida 
1905 Petrapilyje; „Rudens aidai“, Kaune 1911, antra laida 1920 m. 
Proza: „Neva ašaros, neva juokai“, 1915, ir nemaž kitų. Per 
karą yra pagaminęs keletą mokslo vadovėlių: geometrijos, tri- 
gonometrijos, logikos. Būdamas bendradarbis įvairių esperanto 
laikraščių, yr parašęs daug straipsnių ta kalba, kurių dalį yr 
išleidęs atskirose knygose: „Malgrandaj pensoj pri grandaj 
demandoj“5*, Kovno, 1908. 

Per karą nemaž yr darbavęsis matematikos srityje ir parašęs 
keletą ilgesnių originalinių tyrinėjimų, atskleidžiančių naujus 
akipločius. Tie rašiniai visai sutaisyti spaudai, tebėra tačiau 
neišspausdinti. 

Ir sunku dabar bepasakyt, ar mes daugiau laimėjome gavę 
Al. Dambrauską kunigą, ar būtume daugiau laimėję gavę Al. 
Dambrauską - matematikos profesorių. 

Taigi dar ilgų ir vaisingų metų jam linkime! 

RAŠTO DARBO 25 M. SUKAKTĮ MININT 


25 metų sukaktuves, kaip kun. Al. Dambrauskas darbuojasi 
literatūroje, sutarta buvo švęsti 1908 metais per visuotinąjį 
Šv. Kazimiero draugijos susirinkimą. Piliečio pareiga ir draugo 
širdis patraukė ir mane dalyvauti komitete tai šventei priruošti; 
būtent tiek sužadinti visuomenę, kad ji savo aukomis pastatytų 
Jubiliato vertą paminklą. Komitetui neteko per daug rūpintis 
tuo dalyku, per daug įkyrėti kaulijimu aukų. Gana buvo to 
vieno paminėjimo laikraštyje, to vieno mano redaguoto pašau- 
kimo, ir štai Kauno Slabadoje turime puikią pradedamają mo- 
kyklą Jubiliato vardus. 

Turime mokyklą! Koks tai didis, brangus, kone šventas žo- 
dis! Šv. Bažnyčia pirmoje vietoje; tučtuojau šalia Jos - mokykla. 
Dėl to gi jau pirmame savo posėdyje 1908 m. rugpjūčio 27 d. 
Komitetas tą būtent būdą Jubiliatui pagerbti rado tinkamiausį. 
Mokykla pastatyta. Ko dar trūks jai palopyti, tikimės, šios progos 
pasigavę, laimėsią, ir Komiteto, drauge ir mano, jo nario, pa- 
reigos bus atliktos. 

Daug sunkiau bus man patenkinti pats Komiteto pirminin- 
kas, drauge ir visų mūsų mokyklų tėvas ir globėjas gerbiamasis 
kun. K. Olšauskis*“, kurs man yra pavedęs apibūdinti Garbi- 
namojo Jubiliato asmenį; pirmon galvon, žinoma, jo plunksnos 
nuopelną. Pasitikėdamas tuo, kad literatūros tema — plati dirva, 
yra apie ką kalbėti, aš apsiėmiau; tačiau ir šios pareigos, kaip ir 
daugelio kitų, aiman, aš neišėjau. Paskui pamatysime dėl ko; 
būtent dėl to, kad tema pasirodė tiek plati, jog aš tepajėgiu nu- 
sitverti vos jos vieną antrą dalelę. Taigi atsiprašau, kad Jus, Mieli 
Svečiai, užvyliau. 

Taigi pavelykite man šiuo tarpu pabūti daugiau Jubiliato 
prieteliu, kaip literato įvertintoju, ir prastutelaičiais žodžiais 
teduoti vien apmatus to, kas ataudžius sudarytų didelę studiją. 
Ir to pakaks parodymui, jog inteligentinė Lietuvos visuomenė 
gali ir privalo kuo iškilmingiausiai švęsti šias sukaktuves. 

Pirmučiausia tad pagerbkime kun. Aleksandrą Dambraus- 
ką - pilietį. 

Kokie veiksniai padaro žmogų savo tėvynės piliečiu? Ar gi- 
mimas ir prisipažinimas, jog esi tos tėvynės vaikas? Buvo laikų, 
kada ir tiek užtekdavo. Galgi nusimanymas, kokių tu turi teisių 
kaip atskiras asmuo ir valstybės ar visuomenės narys? Revo- 
liucijai kelti, nepasitenkinimui kelti tokio susipratimo gana. Tik 
to toli gražu negana, kai reikia normaliai gyventi, kai prie teisių 
prikimba ir pareigos link tėvynės ir visuomenės, o gal ir vals- 
tybės. 

Pereidami kun. Aleksandro gyvenimą, mes matome jį buvus 
pilietį daug daug anksčiau prieš didijį pilietiškumo pakilimą, 
pilietį labai šlovingoje prasmėje. Kun. Dambrauskas asmeninių 
teisių niekados nesiekė, lyg jų nė neišmanė; jis tenusimanė vienas 
pareigas, daug didesnes neg kitų piliečių, nes jam Apveizdos 
buvo daug daugiau neg kitiems talentų duota. Subrendinęs jas, 
tas savo pareigas, link Lietuvos ir lietuvių, pagilinęs jas giliu savo 
mokslu, kun. Al. paskui nė vieno karto nepirkliavo tomis pa- 
reigomis, niekados neapsidairė, o kas gi jam už tai atlygins. Ir 
jam niekas nelygino. Anaiptol, visas kun. Dambrausko gyve- 
nimas tai ištisa eilė vargų ir sielavartų, visokeriopų kliūčių ir 
nepripažinimų. Neįvertina jo auklėtojai aukštosiose mokyklose, 
svietiškiai ir dvasiškiai. Vyskupija nustumia jį į antrą eilę, nors 
jis regimai stovi pirmoje. Valstybė jį ir iš antros veikėjų eilės 
išskiria, visai izoliuodama nuo visuomenės, ištremdama į sve- 
timą kraštą. 

Tai ir ką? Ar kun. Al. vaiposi ir dvasia puola, ar nusimina, ar 
kam skundžiasi? Ar savo negalėje pareigų naštą krauna ant kitų, 
esamų geresnėse sąlygose, kaip tai daro kiti, pigiai pasiteisin- 
dami: faciant meliora potentes?” Nieko panašu. Mes nematome 
nė pastangų gerinti savo padėjimą, lyg jokių priepuolių nebūtų 
buvę, lyg niekas jo nebūtų užkliudęs. 

Kun. Al. ne persekiojimų bijojo, tik neteisybės. Visuose savo 
padėjimuose tetarnavo teisybei ir jos vienos teieškojo, visai ne- 
paisydamas, ar kam tuo įtiks, ar ne. Išvydęs pikta, būtinai statė 
jam savo krūtinę. Taip jį anais metais yra apsibūdinęs „Šaltinis“, 
tam paskui pritarė ir „Viltis“; ne kitaip gauname ir dabar at- 
siliepti. 

Paskirtas Panevėžio mokyklos vaikų kapelionu tais laikais, 
kada apie tikėjimų laisvę kitaip manyta, pat pradžioje peda- 
goginio savo darbo jis drąsiai pastato griežtą savo reikalavimą, 
kad būtų laisvas katalikų tikėjimas, kad katalikų nevarinėtų į 
kitatikių šventyklą melstis. Ir to nebeatšaukia. Atsiduria Kre- 
tingos vienuolyne, paskui ir ištrėmime į tolimą Ustiužną Nau- 
gardo gub. Per penkerius metus kantriai neša nepelnytą bausmę 
ar, tikriau, kerštą nesuminkštėdamas. Toks pat liko ir per kitus 
trejus metus baladonės be turtų ir teisių. 

Pats tvirtas, nesulaužomas, mokėjo ir kitus palaikyti tvirtus. 
Aš lig šiol neesu užmiršęs šito štai atsitikimo. 1896 m. man ne- 
pasisekė, sugavo gresiamų laikraščių transportą. Smarkiai nu- 
baudė mano brolį, skyrė ir man penkerius metus ištrėmimo į 
šiaurę. Draugai ir šiaip jau palankūs žmonės, gailėdami žū- 
vančių mano metų nedarbe, siūlijo pinigų ir vertė bėgti. Man 
nemiela gera valia apleisti tėvynė, kur vos tepradėta dirbti. Tad 
darau anketą. Visi atsako: jei negalima laisvai darbuotis čia na- 
mie, reikia Amerikoje pasiieškoti savųjų ir jiems padirbėti. Vie- 
nas kun. Dambrauskas kitaip teatsakė. Žiūrėdamas į mano prie- 
puolį kaip į kovos etapa, jisai pabėgimą palaikė nešlove. Tasai, 
girdi, vadinasi ir yra nugalėtojas, kurs paskutinis kovos lauke 
atsiranda. Taigi reikią likti lig paskutinosios. Aš likau ir nesi- 
liauju kun. Al. dėkavęs už gerą ir išmintingą patarimą. Daug 
gražių jo laiškų gavau panaikinti. Bet šitą iškarpą, kaip brangią 
relikviją, tebeturiu. Jaučiu, svetur būčiau žuvęs; namie likęs 
buvau naudingas. 

Pamilęs gimtąją žemę, kun. Dambr. pats buvo atidavęs jai 
visą savo širdį, visą vieką, visą save. Nepasviro nė karto. Ir 
tebestovi tvirtas kaip senmedis, nedarydamas su niekuo kom- 
promisų. Buvo ir tebėra lietuvių atgijimo pionierius. Jiems klojo 
ir tebekloja visas savo įgimtąsias dovanas, visą igytaji mokslą, 
savo laisvę, laimę ir karjerą. Visą save paskyrė Lietuvos švie- 
timui ir jos kėliniui, sako „Viltis“, Nr. 105 (140)“?. 

Tad pagerbkime ir Jubiliatą rašytoją. 

Kun. Dambrauskas - aušrininkas. Pradėjęs 1884 m. spaus- 
dinti savo raštus „Daina prasčiokėlio, nemokančio rašyti" („Vil- 

tis“, Nr. 71 (106)“, jis tiek jau yra paleidęs savo raštų, jog jiems 
apibūdinti stingu ištesėjimo. Jūs patys, Gerb. Svečiai, daug kuo 
esate džiaugęsis, daug kuo mokinęsis, daug kam pritarę, už daug 
ką pykę. 

Prieš mus stovi kalnas raštų; jo viršūnę tepamatysi atmetęs 
galvą, o šonų ir visai nematysi. Pažinęs jo bibliografiją, gauni 
įspūdžio lyg Čiurlionies parodoje. Džiaugies atskirais veikalais 
iš arti; bet viską iš tolo apmetęs akims, pasijunti esąs nykštukas, 
kuriam belieka tik įsigaužti. 

Kalbu ne apie storus veikalų tomus, tik apie ištisą jūrą mate- 
matiškai aiškių tiesų, minčių ir idėjų. Čiurlioniui nereikėjo sieks- 
ninių Stabrausko“! drobių savo svajonėms palieti. Ir paliejo visą 
jūrą. Čiurlionis abstraktininkas, Dambrauskas konkretininkas; 
abudu ne tos padermės, o dėlto vienodo užsimojimo, vienodos 
gausybės. „Aušra“, „Apžvalga“, „Tėvynės Sargas“, „Žinyčia“, 
„Kryžius“, „Lietuvių Laikraštis“, „Vilniaus Žinios“, „Vienybė“, 
„Viltis“, „Garnys“, „Przegląd Katolicki“, „Encyklopedja Koš- 
cielna“, „Kraj“, „Renaissance“, „Novyj Put“, „S. Pet. Vedomos- 
ti”®, Esperanto laikraščiai — tai gilūs tvenkiniai, į kuriuos plaukė 
jo karštai patriotinės mokytos žinios, išreiškiamos lietuviškai, 
lenkiškai, lotyniškai, rusiškai, tarptautiškai. Čia jis hagiografas, 
asketa, blaivininkas, politikas, tautininkas, publicistas, teologas, 
poetas, satyrikas, matematikas, filosofas, bibliografas, kritikas, 
agitatorius, organizatorius, redaktorius, leidėjas... 

Kiekoje tad dalykų kun. D. orientuojasi! Stebėtumeis, jei 
nežinotumei, kiek jis nuolat mokosi, kaip nuolat papildo savo 
intelektą kaip verdenę, kuri privalo trykšti gyvai ir tyrai, šaltai 
gaivinančia ar karštai tvirtinančia srove. Toks nusimanymas 
daro kun. D. nepermaldaujamą polemistą. Klystame tačiau 
manydami, jog jis nepasiduoda iš asmeninės puikybės, iš įsiti- 
kinimo savo neklaidingumu ar iš nepaliečiamybės. Kun. D. gina 
ne save patį, tik savo mintis, kurias sugeba pagrįsti, savo 
jausmus, kurie savaime ištrykšta iš savotiškos jo širdies. Kas 
galvoje ar širdyje puoselėjamas išaugo, tas visiems darosi ne- 
beatskiriama. Juo aržiau D. gina savo mintį, juo ji pačiam da- 
rosi brangesnė; taip sakant, išrašo ją savo krauju. Klaidos ir 


+: 143 + 


netikslumai to nesugriauna. Logikos žmonėms jų išvados - gy- 
vi įstatymai, jiems patiems privalomi. Dambrauskas — tipas 
inteligento, kurs taip tekalba ir tedaro, kaip mintija ir jaučia. 
Su jais konfliktai neišvengiami tiems, kurie linkę yra į komp- 
romisus. 

Dambrauskui pirmeiviai prikiša, būk jis esąs atgalainis, 
ultramontanas, ultrakatalikas, ypač dėl jo nuomonių apie revo- 
liuciją ir socializmą. Bet ir patys prikaišiotojai suklumpa, gerai 
atminę, kokiais krypsniais kun. Dambr. yra rašinėjęs. Tuose 
dalykuose, iš kurių atsimainymo negalima laukti pliusų, kun. 
D. yra aržus konservatorius. Pav., ūmios ir priverstinos refor- 
mos. Tuose gi dalykuose, kuriuos laiko dvasia spirte spiria 
atsimainyti, kurių regima nauda kultūrai ir pažangai, D. toks 
pat aržus novatorius reformatorius, ir tame darbe jo nesteng- 
davo sustabdyti joki autoritetai. Tautos ir Bažnyčios dalykuose 
D. turėjo daug konfliktų su lenkais, su rusais, su savo vyriau- 
sybe, kuri jo net bijojo. 

D. čia rašo „Šventųjų gyvenimus“, gavėnios ir blaivybės daly- 
kus, šventąsias giesmes, rūpinasi beatifikacija vyskupo Merkelio 
Giedraičio“ ir jezavito Andriaus Rudmino““, skęsta biblijinėje 
kritikoje (de libris deuterocanonicis)“; čia pat rašo karčią satyrą 
Index'ui librorum prohibitorum „Somnium theologi““, racio- 
nalizuoja „O istocie przeistoczenia"*?, ginasi dėl tinkamumo 
stebuklų apologijai. Čia vėl studijuoja Hoene-Wronskio“ filo- 
sofiją, Vladimirą Solovjovą ir pats rašo „Pisma katoličeskago 
bogoslova k pravoslavnomu"*. 

Gilų savo tikėjimą košia per logikos ir kritikos sietą. Stipriai 
pamatuoja tikėjimą ir jį patį deda pamatan tautai ir atskiriems 
žmonėms, tad ir lietuvių atgijimui bei jų kultūrai, ir jau niekam 
nebepavelijo tų pamatų griauti. Kas nežino D. polemikų dėl tų 
dalykų? Su jomis daug kas nesutinka, bet skaitytis su jomis visi 
privalo. 

Nervai ir sąžinė priverčia Dambrauską-Jakštą žerti į akis 
teisybę. Tada jis - Druskius. Tokių sūrybių, tokių piktų satyrų 
dar niekas kitas lietuvis nėra paleidęs eilėmis ir neeilėmis. O 
širdyje — švelniausias dainius, net sentimentalistas. 

Iš viso kun. Dambrauskas, publicistas ar mokslavyris, tuč- 
tuojau atsiliepia griežta, nesvyruojama savo nuomone. Tai su- 
daro jam daug priešų, bet daug ir garbės. Viel Feinde, viel Ehre. 
Žiūr. „Vilties“ Nr. 11970, Garbingas jis ir tada, kai visai vienas 
stovi atsiskyręs, su minia nesumišęs. 

Štai koks šakotas mūsų Jubiliatas, kaip nelengva jis apibū- 
dinti. Ilgiausių gi jam metų, kad dar daugiau išleistų metūgių! 


MEČISLOVAS DOVOINA- 
SILVESTRAVIČIUS 


Mečislovas yra gimęs 1849 ar 7 m. balandžio 8 (20) d. Žie- 
veliškiuose!, Raseinių (dabar - Kalnujų) parapijoje, iš Juozapato 
ir Eufrozinos Jorūdaitės. Žieveliškiai buvo Jorūdų dvaras; jį 
nuomojo Eufrozina Davainienė iš savo brolio Antano Jorūdo. 
Per ilga Jorūdas savo seseriai kraičio atskyrė 4 valakus to dvaro 
ir tą dalį praminė Davainavu. 

Mečislovas mėgo pasididžiuoti savo kilties senoviškumu, 
pakartodamas kronikininkų sapnus. Girdi, Davainiai esą kilę iš 
ticeriaus Eišio, kuriuo vardu buvęs pramintas Eišiškių miestas 
Vilniaus gub. O kad jis ėjęs į karą - do wojny - tai ir buvęs 
pramintas Davainiu. Jorūdai gi buvę skandinavų kilties. 

Davainių kilimo vieta - Pryšmančiai. Juozapatą iš ten atidalijo 
brolis Anupras, jo dalį išmokėdamas pinigais ir išleisdamas jį 
užkuriomis ant Jorūdaičios. Be Mečislovo, jiem buvo dar sūnus 
Stanislovas, tebesąs gyvas, ir Juozapas, senai miręs, ir duktė 
Elvyra, tebesanti gyva pana. Stanislovas buvo gavęs Baravų 4 
valakus ir žuvies ūkį padubysyje, Seredžiaus parapijoje, Juo- 
zapas - palivarką Čekiškės par. Juozapas sublūdo ir visa paleido. 
Stanislovas, pardavęs Baravus, buvo pirkęs Leščius; pagaliau 
išmokėjo Mečislovą, kurs buvo gavęs Davainavą, prisipirko ant- 
ra tiek žemės ir ten gyvena. Mečislovas gi, gavęs pinigų, išsikėlė 
su savo šeimyna į Mintaują savo vaikų, dviejų sūnų - Jono ir 
Jurgio - ir dukters, mokyti. 

Mokės Mečislovas su savo broliais nedaug. 1860-2 m. bu- 
vo Kauno gimnazijoje ir kone metus Kėdainiuose, kol nekilo 
maištas, nebuvo visos mokyklos uždarytos, mokiniai paleisti ir 
atgal nebepriimami. Mečislovas, jaunas būdamas, buvęs didelių 
ambicijų. Laikomas bemoksliu, pats sakės, pasiryžęs kuo nors 
pasižymėti ir ėmęs rinkti, kas jam mieliausia buvo, lietuvių folk- 
loro medžiagą. Tą darbą jis buvo anksti pradėjęs, dar 1867 me- 
tais, bet buvo nuolat kliudomas tai rusų po lenkmečio, tai pačių 
dvarininkų, kurie 80 metais buvo tvirtai įsitikinę, jog lietuvystė, 
destis, liaudininkavimas, yra tolygi socializmui. 

Toje nuomonėje juos ypač sutvirtino studentai Jonas Šliūpas 
ir Lapkasių Jonavičius?, kuriuodu, dėdamies lietuvyste, mėgino 
platinti socialistines idėjas. Jonavičius buvo paskui uždarytas 
Šliselburge, kur keliolika metų (ar tik dešimtį, nebeatmenu) 
prabuvęs, ištremtas į Sibiriją, nusižudė; Šliūpas emigravo į už- 
sienius. Mečislovo motina atsiklaupusi maldavo jį, kad liautųsi 
tą pavojingą darbą dirbęs - nežudytų gera valia savęs ir kitų. 

1883 m. gavo smarkiai susikirsti su savo brolėnu Aleksandru 
Dovoina-Silvestravičium, parašiusiu straipsnį į „Przegląd Ty- 
godniowy”? apie lenkus Lietuvoje, su parašu: Dowsin. Joks laik- 
raštis betgi nenorėjo Mečislovo rašinio priimti, kol negavo sau 
užtarytojo studento Mikuckio, kurs net paintriguoti gavo, kol 
„Wedrowiec““* padėjo straipsnį. 

Daugiau, Mečislovas dalyvavo „Slownike Geograficzny““, 
pasigarsindamas renkas lietuvių dainas ir prašydamas, kad atsi- 
lieptų, kas dar užsiima lietuvių dalykais. Atsiliepė advokatas 
Raila, Mieliauskas-Miglovara“ ir kiti, paduodami savo adresus. 
Kunigai Baranauskas ir Jaunius? dar davė jam Dr. Basanavičiaus 
adresą Prahoje. Mečislovas nusiuntė jam adresus devynių lietu- 
vių, kurie ir pradėjo tarp savęs susirašinėti. Iš to „Aušra“ išdygo. 

Pradėjus eiti „Aušrai“, Mečislovas Dovoina-Silvestravičius 
nuolat rašė jai, daugiausia eilių, pasirašydamas Vieversiu, Vy- 
turiu, Ciruliu. (Paskui buvo kitas Vyturys atsiradęs.) Eilės, žino- 
ma, buvo nekokios ir su tiekuo barbarizmų, kad kun. Baranaus- 
kas, kuriam kai kurias paskaitė, griebęsis už galvos šaukdamas: 
„Gana, gana!“ 

Paskui patsai nabaštikas iš to juokėsi, jau kur kas gražesnių 
eilučių parašydamas lenkiškai (žiūr. jo „Satyry Litewskie”). 

Mintaujoje gyvendamas, vaikus į gimnaziją leisdamas, buvo 
nuolatinis Amerikos „Vienybės Lietuvninkų“ korespondentas. 
Pasirašydavo - Žaltys. 

Po 1905 m. revoliucijos, atsiradęs Vilniuje, ėmė leisti sulenkin- 
tiesiems lietuviams lenkų kalba laikraščius „Litwa“ ir „Lud“.? 

Ką ir kaip yra parašęs velionis Silvestravičius, tegu suranda 
tie, kuriems patinka knistis senoviniuose raštuose. Mums įdomu 
gyvieji jo darbai. 

Patenkindamas savo ambiciją, kaip jis pats sakėsi, tikriau gi 
patenkindamas įgimtą savo palinkimą mokslo dirvoje dirbti, 
Mečislovas Davainis (taip aukštaičiai tą pavardę taria) ėmės jo 
pajėgoms įveikiamo darbo — folkloro. Bedirbdamas šioje sri- 
tyje, išsidirbo ir savo būdą, kurs jau nebeatsimainė per visą 
amžių. 

Mečislovas, be to, buvo didžiausioje Jono Šliūpo įtakoje - 
abudu buvo švogeriai, vedę dvi seseri Malinauskaiti. Malinaus- 
kiai - Panevėžio apskrities bajorai, dailiai moką lietuviškai. Bet 
kai ponia Šliūpienė iš karto pasidavė vyro įtakai, iš karto tapojo 
padėjėja visuose darbuose ir sielavartuose, ponia Davainienė iš 
pat pradžių nusistatė prieš savo vyro lietuvystę. 

„1885 m. 17 liepinio. Milėk manę. J. M.” Kai Mečislovas tokį 
parašą dėjo ant šliūbinių žiedelių, kai jis pirmas visų Lietuvos 
bajorų turėjo civilinės drąsos pareikalauti, kad kunigas lietu- 
viškai paskaitytų jųdviejų susižadėjimo žodžius, jo žmona tylėjo, 
nei priesiekos žodžių nepakartodama, ir paskui dažnai tai jam 
primindavo, kai šeimyniniai jų santykiai ėmė gesti. Tik neper- 
laužiamas jo paties būdas ir toks pat nelankstumas jo švogerio, 
kovojančio už lietuvybę už jūrių, pavelijo jam vis dėlto išbūti 
sau žmogum, įsitikinusiu žemaičiu bajorų kilties. 

Negalima sakyti, kad jis vienas pats būtų buvęs taip nu- 
sistatęs bajoras. O, ne! Žemaičiai visados mums duodavo ir tebe- 
duoda tikrų Lietuvos piliečių. Ir Mečislovas turėjo artimuosius 
kaimynus — savo vienaminčius; tai p. Stanislavą Paškevičienę ir 
Aleksandrą Fromą-Gužutį!?, taip pat bajorus. Jei Fromas parašė 

savo pasakų dramas, tai esą Mečislovo nuopelnas. P. St. Paške- 
vičienės raštų buvo „Viltyje“ spausdintų. 

Lenkai tyčiojosi iš M. Davainio leidžiamų laikraštėlių „Lit- 
wa” ir „Lud“. Ir bijojo jų. Pasityčioti piga; gi sveikesnių širdžių 
žmonės anaiptol nesityčiojo iš tų, kad ir ne visados gudrių 
raštų. Per ne visai vykusią formą švietė iš ten tiek geros valios, 
tiek neveidmainiško noro Lietuvai patarnauti, toks grynas ne- 
norėjimas dirbti dėl pelno, toks pasišventimas savo darbui, kurį 
buvo pradėjęs vos su 15 rub. kišenėje, jog negalėjo nerasti 
atbalsio. Ir rado. Į jo balsą atsiliepė vyresnioji karta, kurios 
nebegalėjo bepagadinti endekija. Atsiliepė Otonas Zaviša, inži- 
nierius!!, Manigirdas — pramoninkas Kaukaze, Mykolas Pró- 
szyniskis, dvarininkas ir milijonininkas nuo Minsko, poetė Elena 
Ceprinskaitė" iš Minsko, Vilčinskas“, inž. Kempinš iš Inflian- 
tų“ ir daug kitų su kunigaikštienė Radvilienė“, 

Oi, tad „Litwos“ leidimas toli gražu ne „arkliams pakraikų“ 
gamino, kaip išsireiškęs jo paties sūnus! Ir kad ne smarki „prze- 
nigdystų“ kompanija'“, Dovoinos-Silvestravičiaus darbas būtų 
jau anais laikais davęs to, ko šiandieną tik drįstame laukti: 
bajorų luomo Lietuvos piliečių, už ją galvas guldančių, o ne ją 
Lenkijai parduodančių. Jaunoji mūsų bajorų karta nesuprato 
naujų obalsių, nepasekė naujos gadynės reikalavimais. 

Bet tai jau nebe Mečislovo Dovoinos-Silvestravičiaus kaltybė. 
Mirė 1919 m. V. 31 d. 

Jis baigė savo amžių, ištikimai išpildęs pilietinę savo pa- 
reigą. 


DAKTARAS JERONIMAS RALYS 


Omero’ vertėjas lietuvių kalbon 


Skaitymų Biblioteka Nr. 1. Homero „Odisėja“. Vertė d-ras 
J. Ralys. Kaunas, 1921. Švietimo Ministerijos leidinys. 270 p. 
teksto; su mano pastabomis ir k. k. 292. 

Versti baigta Jonavoje 1920 m. spalių 5 d. 

Šito vertimo istoriją žiūrėk gale tų knygų?, tad jų nebepa- 
kartosiu. Man buvo Ministerijos pavesta „Odisėjos“ spausdi- 
nimą prižiūrėti. Ir aš tai stengiaus padaryti sąžiningai, daug laiko 
sugaišdamas. Jei tačiau ko trūko tam leidimui, tai arba technikų 
buvo kaltė, arba paties vertėjo, kurs iš pradžių nėmaž nebuvo 
suįdomintas technikine leidimo puse. Tačiau kai imta buvo pre- 
tenduoti, kam toks gražus veikalas išleista be pagražinimų, liko 
ir pats tuo leidiniu nebepatenkintas. 

Užtat dabar, įpusėjęs „Iliadės“ vertimą, ir džiaugės, tas dar- 
bas jam ėjęs tiek sparčiai, jog šią vasarą turėjęs būti pabaigtas; 
ėmė labiau domėtis ir kita ko: Omero istorijos, ne tik jo veikalų. 
Pareikalavo omerinės literatūros iš užsienių, ketino prašyti kai 
kurį mūsų mokslo vyrą, kad parašytų jam įžangą, kai kurį lei- 
dėją, kad išspausdintų kiek begalima estetiškiau. 

Vienu žodžiu tariant, J. Ralys, įsileidęs į omeriadą, vis labiau 
klimpo į tą poezijos ir istorijos dalyką, ir galima buvo laukti, jog 
iš jo pagaliau pasidarys geras graikologas, ne tik hegzamet- 
rininkas. 

Dar prieš keletą dienų jis buvo Kaune, kalbėjosi su mūsų 
žmonėmis apie visus tuos dalykus (su M. Yču)?. Ir šiandien jo 
nebeturime... Grįždamas namo nušalo, gavo uždegimą plaučių, 
gydės pats. Paėmęs per daug morfinos, buvo užsinuodijęs, bet 
atsitaisė. Dr. R. Šliūpas“ jį aplankė vakarykščiai, rado geresnį, o 
jis vos naktį tepagyveno. 17 d. rytą mirė, kaip dažnai atsitinka, 
ta liga sergant. 

J. Ralys nebuvo ir šiaip jau sveikatingas. Iš mažens kuprotas, 
nors ne taip jau bjauriai, buvo linkęs prie džiovos. Labai daug 
rūkė, nesisaugojo gėrimų; higienistas būdamas, į save to ne- 
taikino, nakčių nemiegojo. Na, savo silpnute sveikata visai nesi- 
rūpino ir dažnai pagulėdavo. 

Lietuvos Prekybos ir Pramonės banke, kurio jis buvo dali- 
ninkas, mes radome štai šitą mandagų ir paskutinį jo laiškelį. 
Bankas padėjo jam viename sumanyme, nesilaikydamas for- 
malybių. Tuo jis džiaugias ir sako: 

„Malonėkite priimti širdingos padėkos pareiškimą už Tams- 
tos maloningą atsinešimą į mano reikalą. Tokio prielankumo 

neturėjau nei pamato, nei teisės laukti ir... esu dėkingas ir nu- 
stebes. 
Su aukšta pagarba Dr. J. Ralys. 
1921 m. XI-25.“ 


Šį raštą jis surašęs gulėdamas lovoje, priimdamas pinigus iš 
pasiuntinio. 

Paskutiniais laikais gerai rėmė Jonavos pramonę, malūną. Bet 
nesiliovė svajojęs, jog nusipirks patiltėje keletą dešimtinių že- 
mės, pasistatys priešais Skarulių gražius namelius ir toje poe- 
tingoje vietoje nukarš. 

A. a. buvo neapsakomai taikus ir žmones mylįs inteligentas. 
Kas jį pažino, visi ji pamilo už jo linksmą, nors netrukšmingą, 
kalbą, už gražią pasakininko iškalbą, už šimtus anekdotų, už 
vaišingumą. Buvo didelės širdies žmogus. Tai patvirtins a. a. 
Gabrielio Landsbergio šeimynai, kurią jis taip globojo dar tebe- 
studentaudamas, kai jai blogai sekės. 

O Jonavos žydai laikė jį didžiausiu savo prieteliu. Jis buvo 
tiesiog sužydėjęs ar „sumozėjęs“. Mozės įstatymus išmanė ir juos 
laikyti žydams padėjo, rimtai įvertindamas jų prasmę sveikatos 
žvilgsniu. 

Poeziją a. a. Ralys mėgo ir vertino ne profano mojum, tik 
pilnai sąmojingai. Gynėmės, ar slavizmai Žukauskiui“ padėjo 
versti Omerą. Aš neigiau, jis tvirtino. Neužmiršiu, kaip jis pa- 
deklamavo vietą, kur Atenė Palada, prašydama tėvą Zeusą už 
Odisėją, paglostė jį „za podbradje“?. Girdi, apie dievą tegali 
tikt archajiškai tinkamai pasakyti, o to mes stingame. 

Man jis yra dovanojęs „Odisėjos“ knygas dabar labai man 
brangiu parašu: „Didžiai Gerbiamam Kunigui Kan. Tumui, šio 
veikalo globėjui. Vertėjas. 1921 VI 29". 

Aš jauste jaučiau, jog Ralys nepabaigs to didelio savo dar- 
bo - „Iliadės“ vertimo, bet nemaniau, jog tai taip veikiai įvyks. 
Verksmo spazmai tiesiog spaudžia atminus, kiek mūsų litera- 
tūra nustojo, nebtekus tokio graikų kalbos žinovo ir hegza- 
metrininko. 

PASTABOS „ODISĖJOS“ LEIDIMUI 


„ILIADOS“ IR „ODISĖJOS“ KILTIS 


Graikai savo tėvynėje, ypač gi Mažojoje Azijoje, jau senų 
senovėje turėjo labai turtingą epą - pasakojimų Olimpo dievams 
ir Graikijos karžygiams, arba herojams, pašlovinti. Tai buvo 
pasakojama gyvu žodžiu, dėl to per ilga buvo užmiršta. Beišliko 
dvi didžiulės poemos: „Iliada“ ir „Odisėja“, nes gana anksti jos 
buvo surašytos; jos yra seniausieji graikų raštai. Jas būsiąs su- 
dėstęs kažin koks Homeras, temas imdamas iš Trojos karo. 

Šitie gangreit pirmieji visoje Europoje rašto paminklai yra ir 
per amžius buvo begalinio svarbumo žmonijai visokiais atžvil- 
giais. Graikų senovė, jų žygiai, jų rūpesčiai ir priepuoliai, jų 
kentėjimai ir namų buitis, jų būdas, tikėjimas ir kultūra šiuose 
veikaluose išdėstyti kuo smulkiausiai ir atvaizduoti dailiai. „Ilia- 
da” ir „Odisėja“ visiems amžiams buvo epinės poezijos tobu- 
liausias pavyzdys, be to, vienatinis religijos ir istorijos vadovėlis. 
Tai buvo stabmeldžių graikų teologija, dogmatinė ir moralinė. Ji 
išauklėjo graikus, kad galėtų susidaryti tvirtą valstybę ir kul- 
tūroje pakilti iki nebepasiekiamo laipsnio. Nemint, kodėl per 
visus amžius „Iliadą“ ir „Odisėją“ tyrė visi mokovai, tebetiria ir 
dabar, laikydami universitetuose net ištisas tam tikslui skiriamas 
katedras. 

Kaip „Iliada“ ir „Odisėja“ susidarė? Vieni mena, jas sudėstęs 
giliausioje senovėje nežinomas poetas Homeras; vos tik kai ką 
paskui bepridėję kiti iš šalies. Kiti mena, „Iliadą“ būsiąs parašęs 
vienas dainius, „Odisėją“ gi kitas, toli gražu ne tuo pačiu laiku, 
gal net keliais amžiais vėliau. Dar kiti mena, Homero nė būti 
nesą buve: „Iliada“ ir „Odisėja“ esą veikalas daugelio dainių, 
daugelio dainų, kurias vėliau kažin kas sumaningai susiste- 
minęs; tą patį surinktinį dalyką reiškiąs ir žodis „homeros“; jis 
esąs visai ne nuosavis vardas. Trojos veikėjų žygiai ir likimas 
per daugelį amžių buvę garbinami ir apgiedami; giedodavę 
atskiri giesmininkai ir ištisi jų būriai ~ chorai; kiekvienam herojui 
buvusi paskirta atskira poema. Tai visa ta jau esama medžiaga 


+ 151 > 


daug vėliau pasinaudojęs talentingas poetas ir sugrupavęs jas į 
dvi didžiules poemas: į „Iliadą“, kurios vyriausiu veikėju pada- 
ręs Achilą, ir „Odisėją“, kurios vyriausiu veikėju padaręs Odi- 
sėją, arba Ulisą. Taigi dainius, kurį jo laiko žmonės praminę „Ho- 
meros”, talentingai čia sukrovęs ir tai, kas jo paties buvo kurta, 
ir tai, kas svetima, kas jau prieš jį buvo sudaryta. Tais laikais, 
kada aklai tikėta, jog visa taip ir buvo, kaip pasaka seka, niekas 
neabejojo, jog šventas, idealus Homero asmuo taip pat yra buvęs. 
Visi graikai per visus amžius, iki pat Aleksandro Didžiojo, tvirtai 
tuo tikėjo, sakydavo net kieno mokinys jis buvęs, būtent, Majono, 
dėl to ir vadindavo jiji dar Meonydaičiu (Majonides). Ir buvo 
įsivaizdavę jį kaipo neturtį aklį, klajūną po visas senovės šalis. 

Kada ir kur gyveno tasai didis, genialus poetas, kurs šias 
poemas ištisai bus parašęs ar bent tik sutvarkęs? Jau seniausioje 
gadynėje visaip apie tai manyta: daugiau ne septynetas miestų 
ginčijosi dėl garbės laikyti jį, tą „Homerą“, savo piliečiu: Smirna, 
Rodos, Salaminas, Argos, Atėnai, Chios, Itakė, Pilas, Kolofanas 
ir kiti. Vieni savinosi Homerą dėl to, kad pas juos ypač žydėjo 
homerinė poezija, kiti dėl to, kad ankštesniais ryšiais buvo susi- 
mezgę su dauguma kolonijų. Seniausieji liudijimai kalba apie 
Jonijos pakraščius ir artimąsias salas: iš čia buvęs Homeras ki- 
lęs, čia ir dainavęs, ypač Smirnoje ir Chiose. Tikrai sakant, šian- 
die nebėra jokių abejojimų: „Iliada“ ir „Odisėja“ yra sudėstytos 
Jonijoje. 

Kada gi? Vieni sako, Homeras gyvenęs Trojos karo laikų; kiti 
sako 80, 100, 140, 240, iki 500 metų vėliau. Labiausiai patikimas 
yra Herodoto liudijimas (450 m. prieš Kristų): jis sako, Homeras 
gyvenęs prieš 400 metų, destis, devintame amžiuje prieš Kristų. 

„Iliada“ ir „Odisėja“, sakėme, nebuvo iš pat pradžių para- 
šytos: jas atmintinai mokėdavo giesmininkai, kaip ir daugybės 
kitokių padavimų. Keliaudami po visokius kraštus, jie gyvu 
žodžiu giedodavo žmonėms, kur tik užtikdavo jų būrį: per kara- 
lių puotas, per šventas apeigas. Giedodavo iškilmingai, kilniu 
balsu, kaip šventą pareigą eidami. Savo giedojimui ar recitavi- 
mui pritardavo kankliais (citromis): kankliuodavo prieš pradė- 
dami giedoti, pertraukdami giedojimą ir pabaigę jį. 

Homero giesmėms atminti ir kitiems jų išmokyti buvo suda- 
romos net tam tikros mokyklos (draugijos) kaip va, Chiose. Ho- 
merydai tobulino epo poeziją kaipo Homero palaiką ir platino 
visoje Eladoje. 

Paskui paliauta kankliavus. Prasidėjo rapsodų laikotarpis. 
(Rapsodas, arba rapsodija, - dalis didesnės poemos, lyg muzi- 
kalinė fantazija). Ypač Peloponese. Jau Solonas paskelbė, jog 
atskirus Homero poezijos posmus giedoti, t. y. jo poeziją platinti, 
privalu ne kitaip, kaip tik iš rašyto, kad būtų autentinga. Pizist- 
ratas (560-527 m.) ir jaunis jo sūnus Giparchas (527-514) įsakė 
mokslo vyrams, kurie tais laikais buvo ir dainiai, ypač gi Omok- 
ritui, kad Homero giesmes surinktų ir per šventes giesmininkai 
pakarčiui giedotų iš eilės jų rapsodus Atėnės deivės garbei. Iš tų 
laikų turime surinktinius jų vardus: „Iliada“ ir „Odisėja“ - ištisai 
eilei žygių ir herojų apgiedoti. 

Vėliau per drąsūs, o nepakankamai kompetentingi „kritikai“ 
savo nuožiūra ėmė Homero tekstus be jokio pagrindo keisti, 
trumpinti, pridėlioti; elgės su jais, kaip jiems tinkama. Taip jog 
Sokrato laiku jau buvo pridygę visokeriopų tekstų, kol galų gale 
Aleksandrijos mokslavyris Samoso Aristarchas, gilus Homero 
kalbos žinovas, gilus tyrinėtojas ir dailiai išlavintos skonies me- 
nininkas, išmėtė iš tekstų visa, kas buvo netikra, ištaisė, parodė 
visas abejojamąsias vietas ir privertė pamatyti puikiąsias. Vieną 
ir antrą poemą jis suskirstė į 24 dalis, destis, kiek buvo raidžių 
graikų abėcėlėje. 

Homeras, sako, esąs sudėstęs dar 33 himnus, 16 smulkesnių 
eilių ir „Iliados“ parodiją iš 300 eilučių: „Pelių karas su Varlėmis“. 

„Iliada“ ir „Odisėja“ buvo pagrindas visiems graikų moks- 
lams ir menams. Tai buvo pirmutinės knygos, duodamos jau- 
nuomeneį; iš jų ji sėmės tikėjimo, doros ir gyvenimo principus. 
Paaugę Žmonės čia rado kupinai entuziazmo, reikiamojo pi- 
liečiui, kurs didesne nauda nori tarnauti savo valstybei. Ir seniai 
čia rasdavo atilsio ir džiaugsmo. Herodotas tiesiog sako graikų 
dievus padarę Homeras ir Heziodas. 

Bet ir šiems laikams to milžino dainiaus įtaka ne mažesnė, 
kaip buvo senovėje. Jo veikalai tebėra pavyzdžiai tam tikrai visų 

laikų poezijai; jie išversti eilėmis ir proza į visas literatines Euro- 
pos kalbas. Tai neišsemiamas poezijos turtas. Paprastai, natū- 
raliai, į tiesą panašiai personifikuojami dievai ir karžygių veiks- 
mai, paties gi dainiaus asmens visai nesimato. Garbinamųjų 
herojų charakteriai stebėtinai įvairūs. Visi jie lygiai drąsūs; tik 
kiekvienas dar turi po vieną kitą įstabų privalumą: vieni kilta- 
dūšiai, kiti išminčiai, kiti gudrūs, kiti puikybės pilni ar labai 
žmoniški. Taip ir toliau. Žemės gyventojų aistros, palinkimai ir 
jų visokeriopos komplikacijos lygiai privalomos ir Olimpo die- 
vams nemirtingiems. 

Homero kalba paprasta, sklandi, skambanti, žavinti savo 
formomis, daugybe epitetų, sulyginimų. Visi paskesnieji ne tik 
epo, bet ir lyrinės, dramatinės poezijos, net ir prozos, rašytojai 
mokėsi stilizuoti iš Homero. Homero poezijos parašytos joniškai. 
Šita tarmė labai turtinga balsėmis, dėl to labai švelni, lanksti ir 
harmoninga. Joniškoji tarmė labai tankiai vartoja e, kuriai atikos 
tarmėje atitinka — a. Gal dėl to vertėjai į kitas kalbas nevienodai 
taria ir nuosavius graikų vardus: Feakai - Fajakai, Eolas -Ajolas, 
t dr t. 


HOMERO VERTIMAI 


Žukauskas, sumaningas „Odisėjos“ vertėjas į rusų kalbą, štai 
ką sako apie tą epa: 

„Klausite, kaip man parėjo galvon imtis „Odisėjos“, kaip aš, 
svajotojas romantikas, galėjau pavirsti blaiviu klasiku. Štai jums 
nesuktas atsakas. Senatvėje perėjęs į ramų šeimyninį gyvenimą, 
aš įsigeidžiau savo sielą palinksminti pirmine poezija. Ji tokia 
šviesi ir rami, taip gaivina ir tildo, taip ramiai dabina visa, kas 
tik aplink mus yra, taip netraukia įjokią miglotą ateitį. Senatvė — 
antroji kūdikystė; sendamas pamėgsti pasakojimus; tai ir aš įsi- 
geidžiau prisigretinti prie paprasčiausio pasakotojo. Tariant, 
mano tikslas buvo paguosti save poetinėmis patauškomis. Tai 
man pavyko. Homero mūza pasaldino man daug valandų. 

Homeras versti į kitas kalbas tai toli gražu ne tas pat darbas, 
kaip ir kitas poetas versti. Kito poeto randi paprastą įkvėpimą ir 

jo meno darbą. Pirminiame dainiuje visa to nėra. Homeras — 
vaikas, sapny matęs visa tai, kas yra stebuklinga žemėje ir dan- 
guose; jis balsiai vogrėja vaikiškų savo balsu ant kelių savo 
motinos gamtos. Tai rami, plati, šviesi upė be vilnių, gryna ir 
tikrai atšviečianti dangų, krantus ir visa, kas tik pakrantėmis 
gyvena ir kruta; tu tematai atšvaitą, gi šviesaus krikštolo, kurs 
tai padaro, kaip ir nebuvę: akis jo nejunta. 

Versdamas Homerą, ypač „Odisėją“, nedaug telaimėsi, jei 
užsiimsi sustatymu atskiros eilutės, nes Homeras neturi skyrium 
veikiančių eilių: jų yra ištisas upelis, kuris reikia pagauti visas, 
visa jo pilnybė ir skaistybė. Kiekvienai eilutei reikia palikti jos 
veidas, vis dėlto taip, kad jos skirtybės paskęstų visumoje. Ir 
žodžiai verčiant reikia ypatingai atsargiai parinkti; dažnai poe- 
tingiausias, vaizdžiausias, drąsiausias žodis kaip tik dėl to ir 
netinka Homerui. Visa, kas tik atsiduoda modernizmu, nau- 
jumu, pretenzija, nepaprastumu, čia būtų ne vietoje, anachro- 
nizmas. Pirminę kalbą nuvalkiojo, ją bevartodami, jos skolin- 
damies iš poezijos pratėvio; nudėvėjo ir pasendino ją. Vis dėlto 
reikia prie jos grįžti, ji atjauninti, ne naujadarus vartoti, kuriais 
noromis nenoromis pakeitėme šitą vaikišką paprastumą ir nu- 
tolome nuo jo. Tariant, verčiant Homeras, reikia atsisakyti nuo 
bet kokio dabinimo, nuo pastangų padaryti efektą, nuo bet kokio 
koketavimo; reikia veikti nejaučiamai, kad nepastebėtų sakinių. 
Tai labai sunkus darbas, jam nėra aiškių taisyklių; reikia vaduotis 
vienu savo nuvokimu. Užtat kaip esi sužavėtas, paklausęs pir- 
mųjų atdūksių Anadiomenos, gimstančios iš jūros putų, to Ho- 
mero poezijos simbolio, išvydęs pirminius papročius ~ mišinį 
laukinių su puikiausiais, neperdėtą vaizdumą, išsireiškimų ne- 
kaltybę, šitą kartais per didelį plepėjimą, šitą melancholiją, kuria 
viskas persisunkę, nes melancholija ne fantazijos darbas, kurs 
sudaro liūdnas aimanas, tik tvylo pačioje reikšmingoje tų laikų 
gamtoje. Tuomet viskas buvo galinga dabartyje ir viskas niekai 
ateityje, nes vėlė už regimojo pasaulio neturėjo ateities“. 

Žukauskas gerai suprato Homero poezijos dvasią. Ją vertė, 
atsidėjęs ir talentingai. Vis dėlto nepataikė taip padaryti, kaip 
norėjo ir išmanė, nes neužteko jam jo laikų rusų kalbos priemonių. 

Nepadėjo jam nė slavizmai. Šito didelio esteto vertimas rodos 
pilkas ir standus, kai jį sulygini su daktaro Jeronimo Ralio ver- 
timu į lietuvių kalbą. Ralys pataikė į tai, ko taip gedavo rusas. 

Raliui versti į lietuvių kalbą nebe pirmiena. Jis dirbo su tokiuo 
kalbos žinovu - dr. Jurgiu Šlapeliu — „Robinzoną“, „Dėdės Tomo 
trobelę“!. Ralys gražiai numano lietuvių kalbos dvasią ir turi 
apstų jos žodyną. Tai ir jo kalba taisyklinga, sklandi, minkšta. 
Jei pavartoja kai kurius pasakymus abejotino lietuviškumo, tai 
daugiau vengdamas kalbos standumo, kurį padaro per didelis 
purizmas; kalbos paprastumui, ko Žukauskas reikalauja iš Ho- 
mero vertėjų, kaip tikjuoba atitinka mūsų šnekos kalba, ne raštų. 

Ralio vertime pasitaiko kai kada mišrai palinksniuoti: sūnūs, 
sūnais, destis, tarmiškai; nimfė - nimfų; arba sutrumpinti: sa- 
vom(s) rankomi(s). Bet bendrai sklandžiame su natūraliais kir- 
čiais pasakyme tai toks mažmožis, greičiau deklamuotojui, ne 
gadinti, keisti visas sakinys. Tai ir ne taip jau lengva padaryti 
metriškai rašytame rašte kitam, ne pačiam eiliuotojui. Tą patį 
pasakytume ir apie trumpesnį ar ilgesnį ištarimą lietuviškai grai- 
kiškųjų vardų: Zevesas ir Zeusas, destis, kaip to reikalauja toje 
vietoje hegzametras. Man rodos, tai leistina ~ licencija poetika. 

Galų gale susivokti jūroje 12 000 eilučių, kad viskas būtų nuo- 
saku, ypač lituanizavime graikiškųjų vardų, buvo labai sunku. 
Ypač kad ir patys graikai savo dievaičius nevienodai šaukė. 

Gale autorius išlygino tas eilutes, kurios kai ko stigo lygiam 
metriškumui, o nebuvo pasergėta rankraštyje. 

Gabus Homero vertėjas, kurio pavydės mums kitos tautos, 
gydytojas Jeronimas Ralys yra gimęs 1876 metų rugsėjo 28 dieną 
Viduklės parap., Raseinių ap., Žalpių Antkapinėje. Šiaulių gim- 
naziją išėjęs 1896 m. ir Maksvos universito medicinos fakultą 
1903 m. Pasispecializavęs vaikų ligų gydyme, pusę metų gydė 
Prienuose, pusantrų metų Taujėnuose; pagaliau sustojo Jona- 
voje, kur iki šiam laikui dirba. Per karą mobilizuotas, tarnavo 
Kaune, Saratove ir Caricine. Grįžo iš Rusijos 1918 m. bal. 14 d. 

Homeras į lietuvių kalbą išversti jam rūpėjo nuo pat jaunų 
dienų. Jau penktoje klasėje būdamas, išvertė „Odisėjos“ V dainą 

„Odisėjo plaustas“, padedant gabiam draugui Čulkovui. Šitą 
sąsiuvinį buvo pagavęs Pov. Višinskis pasiskaityti, žadėdamas 
atiduoti; tuogi tarpu nubogino jį stačiai į „Varpą“. „Varpo“ re- 
daktorius nesuprato to darbo vertybės ir atsakė jam, „Baliui“, 
iškoneveikdamas jį grafomanu ir ko ne idiotu; geriau, girdi, 
rašytumei... korespondencijas?. Taip pabaidytas, J. Ralys prie 
mėgiamojo darbo besugrįžo vos prieš patį karą. „Odisėjos“ rank- 
raštis tačiau dingo. Caricine, neturėdamas epidemijų, su ku- 
riomis buvo paskirtas kovoti, kantriai ėmės iš nauja versti „Odi- 
sėją“ ir išvertęs įteikė man, dar Vilniuje bolševikų laikais. Įduotas 
peržiūrėti vienam žinovui, rankraštis vėl buvo pražūvąs. Pa- 
galiau, nebepasikliaudamas nieku, savo atsakymu už kalbos 
dalykus, spausdinu, manydamas, jog visgi daugiau bus naudos, 
išleidus Homerą su mažomis jeibėmis, neg visai jo neišleidus. O 
tai būtų atsitikę, jei būtų pagavę taisyti kalbos talmudistai. 

J. Ralys savo kalbą praturtino, rinkdamas lietuvių folklorą. 
Gaila, kad ir šitas jo rinkinys yra žuvęs. 


„ODISĖJOS“ TURINYS 


„Odisėja“ apgieda Odisėjo grįžimą iš Trojos tėvynėn, Itakės 
salon. Poema susideda iš keturių dalių. 

1. Pirmosios keturios dainos apsako, kaip buvo Odisėjui na- 
mie nesant. Buvo praėję devyneri metai, kaip buvo Troja už- 
kariauta ir sugriauta. Septynerius metus Odisėjas pragyveno 
tolimojoje Ogigijos saloje pas nimfę Kalipsę, neturėdamas prie- 
monių išvažiuoti, nors baisiai ilgėjos tėvynės ir troško sugrįžti 
namo. Pagaliau per vieną dievų susirinkimą Olimpe, deivė Atė- 
nė, nuolatinė Odisėjo globėja, įragino Zeusą, savo tėvą, kad jis 
išvaduotų jį iš Kalipsės. Zeusas pasiuntė į Kalipsę Hermiją, kad 
jai praneštų dievų nusprendima: ji turi, nieko netrukdama, iš- 
leisti Odisėją. Tuo tarpu pati Atėnė greitai nulėkė į Itakę ir, 
pavirtusi Odisėjo draugu Mentu, pasirodė Odisėjo sūnui Tele- 
machui. Odisėjo namuose deivė rado daugybę aukštos kilties 
jaunikaičių, kurie, manydami Odisėją esant nebegyva, ojo žmo- 
ną Penelopėją našlę, piršosi jai, norėdami drauge su jos ranka 

gauti ir karaliaus valdžią. Visi tie jaunikiai šeimininkauja sveti- 
muose namuose, kas diena puotauja, aikvodami neesančio kara- 
liaus naudą kaip savo. Mentui — Atėnei įraginus, Telemachas 
pasiryžo galų gale gelbėti savo tėvo turtą. Jai gi patariant, pirma 
išvažiavo į Spartą ir Pilą, bene patirs kokių žinių iš tenykščių 
karalių Menelajaus ir Nestoro, ar tikrai jo tėvas nebegyvas. 

2. Odisėjas grįžta tėvynėn (V-XIII). Patyrusi dievų valią, Ka- 
lipsė nebedrįsta sulaikyti Odisėją. Herojus savo rankom susikala 
keltą ir išplaukia į atvirą jūrą. Poseidonas senai jau pyko ant 
Odisėjo, kam jis išdūrė tą vieną akį jo sūnui kiklopui Polifemui. 
Tai dabar pakėlė baisią audrą ir sulaužė Odisėjo keltą, patį gi jį 
prikankinęs išmetė į Feakų žemę. Čia jis sutiko Nauzikają, feakų 
karaliaus Alkinojo dukterį, kuri jį parsivedė į savo tėvo rūmus. 
Odisėjas pasisakė, kas esąs, ir pasipasakojo, kiek esąs iškentėjęs 
per visą tą laiką, kaip buvo išplaukęs iš Trojos, Kikonų šalyje, 
jūroje, pas lotofagus, Kiklopų šalyje, pas vėjų valdytoją Ajolą, 
pas žmogėdras laistrigonus, pas žavėtoją Kirkę, šmėklų vals- 
tybėje, pagaliau Ogigijos saloje pas nimfę Kalipsę. Alkinojus 
pasižada jam padėti ir savo laivu išsiunčia jį į Itakę. 

3. Ruošimasis keršyti (XIII-XIX). Laimingai parvykęs tėvy- 
nėn, Odisėjas, kurį Atenė buvo pavertusi elgeta, tuojau eina pas 
ištikimąjį savo tarną kiaulių ganytoją Eumajų. Iš jo gauna žinių, 
kas darosi jo namuose ir pačioje Itakės saloje. Tuo tarpu Tele- 
machas, raginant Atėnei, skubinas išvažiuoti iš Lakedaimono ir, 
laimingai išvengęs klastos ir mirties, kurią buvo jam užspendę 
Jaunikiai, sugrįžta namo. Tuojau jis eina į Eumajų ir randa ten 
senį elgetą, visai nenuvokdamas jį esant jo tėvą. Odisėjas jam 
pasisako, ir abudu jau sumeta, kaip čia atkeršijus jaunikiams ir 
greičiau išvalius namus. 

4. Kerštas (XX-XXIV). Jaunikiai, kaip ir visada, susirenka 
Odisėjo namuose puotauti. Penelopėja atneša Odisėjo lanką ir 
liepia jiems rungčiomis šaudyti į regę: laimėjęs rungtynes lai- 
mėsiąs ir jos ranką. Niekas jaunikių netesi pavartoti Odisėjo 
ginklą, niekas neįtempia lanko stygos. Tada menkas senelis, 
Telemacho raginamas, ima lanką, lengvai jį įtempia ir pataiko į 
regę. Tai buvo tik mėginimas; baisųjį ginklą dabar Odisėjas at- 

kreipia į savo turto aikvotojus — niekšus. Vienas paskui kitą 
krisdami, jaunikiai patiria Odisėjo vardą. Penelopėja pažįsta 
savo vyrą. Rytą Odisėjas eina į savo tėvą senį Laertą. Tuo tarpu 
miestelėnai patyrė, kaip negailestingai apsiėjo Odisėjas su krašto 
jaunimu; griebės ginklo atkeršyti jam, bet pakloję savo vadą, 
Atėnei, pavirtusiai Mentoru, tarpininkaujant, susitaiko. 

„Odisėja“ aprašo paskutines 40 dienų dešimtųjų metų, kaip 
Troja buvo sugriauta, ir dvidešimtųjų metų, kaip Odisėjas buvo 
iškeliavęs iš tėvynės. 


STANISLOVAS DAGILIS 
1843-1915 


„KONRADO VALENRODO“" VERTĖJAS 
(80 m. sukakčiai paminėti) 


1.Lietuviškas šiupinys iš svetimų skanskonių brolių 
lietuvių naudai pataisytas. Pirmoji laida, antrą kartą atspaus- 
dinta, šiek tiek pertaisyta ir padauginta. Trumpesnės eilios. 
Rygoje, 1906 m., spaustuvė H. Hempelio ir Co. 48 p., 25 eilutės. 

2.Lietuviškas šiupinys išsvetimų skanskonių brolių 
lietuvių naudai pataisytas. Kn. 2. Konradas Valenro- 
das, antrą kartą atspausdintas, šiek tiek pertaisytas ir užbaigtas. 
Vilnius, Martyno Kuktos spaustuvė. 1910 m. 66 p.! 

I. Mūsų literatūros padangėmis praskrisdavo ir tebeskrenda 
nemaža meteorų eilininkų. Žybtelėję, kitas skaisčiai, kitas ne, jie 
visai trumpam laikui palieka žymę: ji dažniausiai išblykšta pir- 
ma, negu užgęsta patsai meteoras. Valančiaus žvaigždyne buvo 
švystelėję Jasaitis ir Anusas (Hanusavičius), „Aušros“ laikais 
Zagorskis ir nemaža kitų?. Ateičiai jie beveik nieko nepaliko; 
vieni dėl to, kad nebuvo kam jų raštų sunaudoti ir į svietą pa- 
leisti, kiti kad nebuvo nė to verti. Tos nuotrupos, kurios pateko į 
laikraščius, kartais pačios būtų įdomios, bet kad klasei netin- 
kamos, tai ir jos trumpaamžės. 


+ 159 - 


Eilėje literatūros meteorų negali būti laikomas biržietis Da- 
gilis,norsjo vardas šiandien nebeminimas eilėje kitų eilininkų: 
jis paliko mūsų literatūrai vieną didelės vertybės veikalą — Mic- 
kevičiaus „Konrado Valenrodo“, istoriškos apysakos iš prūsų ir 
lietuvių gyvenimo, vertimą. Ir tiek? Tiek. Bet ir tai neturtingoje 
mūsų literatūroje nemaža, nes šita spraga Dagilio tvirtai už- 
tverta; mes ilgam galėsime tenkintis tuo vienu geru „K. Valen- 
rodo“ vertimu, o gal ir iš viso naujų vertimų nereikalausime, 

Taip, to Mickevičiaus šedevro vertimas yra Dagiliui pilnai 
pasisekęs. Dagilio, nors seno jau inteligento, nebūta atsilikusio 
lietuvių kalbos grynumo ir eilėdaros meno atžvilgiu nuo to laiko 
(pradžios XX am.) gerųjų mūsų eilininkų. Formos atžvilgiu gal 
net buvo pralenkęs kitus, ypač Vaičaitį. Bet ar buvo Dagilis pats 
poetas? Jei poetą, dainių imsime kaipo kūrėją, tai Dagilis poetas 
nebuvo ar bent teigiamai spręsti apie tai neturime medžiagos. 
Jis pats yra susiredagavęs dvi savo eilučių knygutes, abidvi 
pavadindamas iš svetimų skanskonių sutaisytomis. To pat nesi- 
gynė nė savo įžangoje: 


Užtai gi nepaniekink, jei prastas dagilis, 
Geisdams naudos tautiečiams, gimtinėj kalboje 
Svetimų giesmininkų giesmes atkartoja 

Ne lakštingalos balsu. (3) 


Iš to gangreit aišku, jog Dagilis nė pretenzijų neturėjo kurti 
originaliai. Tai vientara. Antra, kai deda jis ant savo knygelių ir 
„padauginta“, ir „užbaigta“, reikia spręsti, jog daugiau nieko ir 
neturėjo bepridėti, antrą kartą leisdamas abidvi knygeles. 

Biržiečiai, ypač Yčai?, kurių tikras dėdė buvo Dagilis, nea- 
bejojame, išaiškins šį dalyką ir, jei kas bus likę nespausdinta, tai 
dabar jo sukakčiai paminėti įdės. Gal ką ir įdės. Tik mes daug ko 
itin prašmatnaus nesitikime, pasiskaitę dviejų jo originaliųjų 
raštų pirmame tomelyje, patekusių į svetimus skanskonius, bū- 
tent: 14. „Čiūčia-liūlia varguolėlį“, 5 pusl., ir 24. „Joninės Paro- 
vėjos karčemoje“ (Apsakymas iš senesniojo laiko), 9 pusl4 

Nepilnai originalios ir šios dvejos eilutės. Pirmoji yra Vie- 
nužio eilių sekimas tuo pat vardu“. Dagilis net kabutėse paliko 

savo antgalvį kaip svetimą. Antroji yra Ad. Mickevičiaus „Ponia 
Tvardauskienė“ sekimas“. Bet sekimas tik iš formos; turinį Da- 
gilis čia ir tededa savo, visai laisvai sugalvotą. St. Dagilis, gimi- 
nės sako, šias eilutes jau skaitydavęs jiems apie 1870 m., dar 
tebebūdamas Petrapilio istorijos filologijos instituto studentu, 
kada Vienužio dainos itin smarkiai plito mūsų liaudyje. Antro- 
sios betgi įtariamos, begu tik tokios senos: jos labai panašios į 
V. Kudirkos vertimą. Bet tai galėjo pasidaryti atsitiktinai. 
Čiūčia-liūlia 

Ilsėk tu, mažiutėli, 

Štai mama mieloji 

Tau minkštą patalėlį 

Mylėdama kloja. (23) 


Ir piešia kūdikio ateitį, kaip paprastai piešiama lenkų „Ko- 
lysankose“ ar rusų „Spi mladenec'?. Bus vargu, rūpesčių, bėdų, 
reiks kentėti, nes 


Kam yr dirvos prakilnos, 
Rūmų mūrai dailūs, 

Kam skrynios lobio pilnos, 
Su tuo visi meilūs. (24) 


Visai kas kita beturčiui: tiek laimės, kiek lopšyje, kiek mama 
apgina. Ji augina kaip žiedelį, saugo kaip akies lėlelę, ant krūčių 
mėgina užmigdyti, karštai bučiuoja, nežino, kaip paguldyti. 


Ar tu juokies meilingai, 
Ar verki, ar tyli, 
Vis ji tave širdingai 
Vis karščiausiai myli. (25) 
Paskui būsi išpeiktas, išbartas ir ašaromis tegalėsi pasileng- 
vinti, 
Nes ašaros ramumą 
Liūdnai širdžiai neša, 
Su balzamo kvepumu 
Ant žaizdų jos laša. (26) 

Svieto tu į save nepatrauksi: jis turi akmeninę širdį, jis tau 
pavydės oro ir saulės spindulio. Vis dėlto nenusimink: sulauksi 
gražių dienelių, rasi, širdel, ramybę anoj šaly grabo, kur vargas 
nebepaliečia ir žmonės vienas kito nebevirkdo. Tai sek vargdie- 
nius, kurie nenusimindami per visas smarkybes keliauja į dangų. 

Turinys ir eiliavimas, kaip paprastai buvo Valančiaus eilės 
rašytojų: moralizavimas, gilus krikščioniškas tikėjimas; forma 
neišmislinga, nors lygi ir niekur nenusidedama metrui. 

Joninės Parovėjoje 
Valgo geria, dega pypkas, 
Rėkia, karčema net plyšta, 
Trenkia šokiai, ūžia skripkos, 
Kas įeina - nebegrįžta. 
Kaip bitis taurė ratuota 
Šauniai rieda aplink stalą, 
Linksmos širdys, linksma puota, 
Juokui, štukoms nėr nė galo <...> 
Žemė dreba, viesuls kėlęs 
Suka tirštą dulkių ratą, 
Žalias meta kibirkštėles 
Iš po kaustytų čebatų. (39) 

Ne stebuklas, kad taip daros — iš visos apylinkės suvažiavo 
jaunuomenė Parovėjos karčemoje Joninių švęsti. Vis nepeikiami 
šokikai ir mergaitės kaip tos rožės. 

O kapelninkai nemenki 
Griežia, pučia, pirštai juda, 

Ir žaislai staugauja penki: 
Skripkos, bubinas ir dūda. (41) 

Visi sukas, spardos, net sermėgas nusivilkdami. Prisišokę 

eina gryno oro pakvėpuoti ir ore padainuoti. 
Daina 
Patogios, mielos 
Lietuvos mergytės, ` 
Tarytum ponų 
Turtingų dukrytės. (42) 

Smulkiai aprašo visą jų išvaizdą ir dabą. Jos ir doros. Lai- 
mingas bus, kas jas žmonomis gaus. 


Trys berniukai susitarę 
Anę, Katrę ir Zanytę 
Kaip belaisves įsivarė 

Į šalinę kamarytę. 


Ten mieštine ir midum jas myli, 


Patys juokias, juokus daro, 
Nė minutės nepatyli. (43) 


Tijūnas, jaunas ir vikrus berniukas, 


Žiedą nuo vienos Ħnumauna, 
Nuo kitos tai da prie žiedo 
Pabučiuot paprašo priedo, 
O kas prašo, tas ir gauna. 


Mergaitės nedrįsta, o bijo užgauti, tai ant galo pabučiuoja 


Ir, užkaitus kaip Žarijos, 
Šmūkš mergų pulkan kaip kuoja. 


Ilgai paskui ištisas naktis sapnavo, dieną pravargę. Rudenį 
atkartoja Joninių šventę - vieškeliu į Biržus traukia. 
Čia Joninės kito būdo: 
Tie Vaitaitį, tie Zalūbą, 
Tie tijūną vargšą grūda 
Už bučiavimą į šliūbą <...> (45) 
Ką daryt? Likims toks mūsų: 
Pabučiuoji — ir prapuolei. 


Meile susipynę per Jonines, eina į vargingą gyvenimą. 


Rodžiai liktum pas mamutę, 
Bet kitaip negali būti - 

Veikiai stosi prieš altorių. 

Še tau Jonines taip švęsti! 
Tegul nors kiti daboja, 

Kad aplenkt pavojaus uolą. (47) 

Tačiau nieko negelbsti patarimai. 


Ar kas draudžia, ar nedraudžia, 
Vis bet meilė viršų ima, 

Ir po to vėl Biržai gaudžia 

Nuo vestuvninkų ošimo. (47) 


Balada? Epos? Vis tiek. Atpasakota meiliai, gražiai, bet poe- 
tinės kūrybos čia nėra, ir visas autoriaus užsimojimas reikšte 
reiškia, jog jis ir iš viso kūrybinio talento neturi. 

Užtat eiliavimo formą Dagilis yra įgijęs labai gerą, irjis mielai 
imasi labai sunkių vertimų, kaip “Pan Tadeusz“ ar Žukauskio 
„Įveiktuvės'š. Ir autorių apibūdinti tegali pasirinkimas temų 
versti. 

Ką Dagilis ypatingai mėgsta? Pirmon galvon, jis karštas lie- 
tuvis patriotas, vėlyboji Vilniaus romantizmo atžala. Jis Lietuvą 
myli, prie jos visa širdimi prisirišęs, jai atsidėjęs, kaip tegali būti 
atsidėjęs žmogus, kurs per visą savo amžių išbuvo svetur, per 
prievartą atskirtas nuo gimtojo krašto ir iš tolo jį apoteozavo. Ag 
tolimieji vaikai visados tėvams meilesni, nes nemato realybės 
smulkmenų, kurių arti neišvengsi. Taip pat ir vaikams tėvai — 
tėvynė. Dagilis verčia Kondrato „Lietuvą“?, Mickevičiaus „Tris 
Budrius“ ir „Konradą Valenrodą“. 

Itin gerai sekas jam išversti „Trys Budriai“. Betjis nekritingas. 
Nei Kondrato, nei Mickevičiaus pasirinktieji veikalėliai negali 
patenkinti susipratusio lietuvio; pirmasis Dionizo Poškos „Lie- 
tuvos mužiko“ būdu sentimentalingai giria Lietuvą - panie- 
kinimais; girdi, nieko ji neturi kitiems pasidžiaugti, tik savo sielą, 
savo giesmelę. Ir eiliavimas čia senoviškas. Budriai — perdėm 
lenkomaniški; šiandien lenkių vedimo epidemiją jau vadiname 
Lietuvos jaunuomenės vėžiu, kurs ėdė ir tebėda mūsų šeimynas. 
Užtat „Valenrodas“ pilnai patenkina. 

Daugiau, Dagilis - gilaus tikėjimo žmogus, pilnas religinės 
moralybės ir vilties išganymo. Jam patinka, tikriau, jo sielai 
atitinka klasinė Deržavino!? odė „Dievas“. Sunku tai išversti, vis 
dėlto kai kurios vietos jam pasisekė atpasakoti gyvai, sklandžiai 
ir lanksčia kalba. 


Ir saulė, verianti akis, 

Ir visos ten šviesybės svieto, 
Sudėtos draug į vieną vietą, 
Prieš Tavo veidą - kaip naktis. (9) 
Jei aš esmi —esi ir Tu! 

Jei Tu esi - ne nieks ir aš! 


Tokio pat dievobaimingo pobūdžio ir Lermontovo „Angelas“ 
bei „Trys palmės“ — žemės panieka, nėjimas priešais Dievo ap- 
vaizdai. Ir jis džiaugias net „Atilsio vieta“, nors čia pat pasa- 
kėčioje pašiepia mirties bailę, kad ir paliegusių ir suvargusių 
senelių. Ta pasakėčia labai pasisekusi. 

Be visa to, Dagilis demokratas, vargo žmonių vaikas, supran- 
tąs visus jų sielvartus ir trūkumus. Vargo žmonėms jis dovano- 
jo demokratiškus šedevrus: Nikitino („Ant degėsių“), Kolcovo 
(„Tinginiui“), Kozlovo („Varpo garsas“), Kondrato („Parašas ant 
kryžiaus“)! ir (lenkų) „Paukštytės giesmę“. Šioji giesmė: 

Našlė dagilio, 
Jauna paukštytė. (29) 

Kolcovo: 

Ko miegi, artojėl? (21) 

Ir Kondrato: 

Čionai, kaip ponas, 
Šinkūnas Jonas. (36) 


Tai pačios vykusios savo forma verstosios eilutės. Tai tikras 
paties Dagilio žanras, ir gaila, kad jo nebandė sunaudoti. 

Dagilis, dainininkas, gamtos mėgėjas, mielai ir itin vykusia 
forma verčia Puškino „Ruduo“, „Žiema“ ir „Pavasaris“. Aš jų 
čia neišrašau, bet joms vieta bet kurioje chrestomatijoje lietu- 
viams, kaip ir rusams, pataisius nebent šias dvi vietas: „dėl 
žiemos“ ir „ant nakties“. 

Senas buvo Dagilis, bet nesuterštos širdies, be galo meilios 
išvaizdos (man teko jis pažinti) ir niekados nepagedusio ūpo. Jis 
labai natūralus. Ėmus man girti jį už pataisymą giesmyno refor- 
matams““, jis kukliai paaiškino, nedaug tetaisęs. Ir be visa to, 
visados linksmas, nors blaivus. Aš beveik linkęs esu manyti, jog 

ne viena dailė paviliojo jį versti Žukausko-Šilerio „Pobediteli“B, 
bet kad ir širdžiai pritiko linksmas tų eilučių galas, kurį čia 
girtuokliams pasidžiaugti visą išrašau; jis labai vykęs. 


Hekubai 
— Gerk, varguole, tarė meiliai, — 
Nebebūsi taip liūdna; 
Gero Bakcho dovana - 
Tai balzamas dūšiai gailiai. 
Atsimink, kad ir Nijoba, 
Tau nelaime panaši, 
Nuo dievų rūstybės globą 
Rado vynuogių laše. 
Ir jos dūšią sopulingą 
Bakchas gydė nedykai: 
Tuoj kančių žaizda sustingo 
Ir nutilo sielvartai. 
Kad taurės puta žvaigždėta 
Lūpas saldina žmogaus, 
Sielvartus visus tuojaus 
Užmaršon skandina Leta. (19) 


Kitos dainelės: „Plaukėjai“, „Užgėrimas“, „Virtiniai“ jau 
daug silpnesnės. Apie eiles, iš „Konrado Valenrodo“ čia pate- 
kusias, paskui kalbėsime. Gerai tad daro giminės leidėjai, su- 
manę Dagilio raštus pakartoti, pridėdami ir likusią prozą. „Lie- 
tuviškas šiupinys“ neprivalo būti užmirštas; jį mielai perskaitys 
net išmislingas šių dienų literatas ir pasidžiaugs vaikiškai ne- 
kaltu Dagilio naivumu. Tai retas atgyvenęs jau gerų lietuvių 
tipas. Asmeniniai jo gerumai daug pakelia ir jo nepretenzinių 
darbų malonumą. 

II. „Ruduo“, „Žiema“, „Pavasaris“, „Tinginiui“, „Paukštytės 
giesmė“, „Senelis ir Giltinė“, „Parašas ant kryžiaus" — visi jie 
klasiniai dalykėliai, privalą išlaikyti Stanislovo Dagilio vardą 
jaunuomenėje, o „Konrado Valenrodo“ vertimas užtikrina jam 
vietą būsimojoje svetimųjų šedevrų lietuvių kalba antologijoje. 
Jau jis ir pateko į Lietuvių Mokslo draugijos leidinį: Iš Adomo 

Mickevičiaus Raštų, I. Mokykloms parinko M. Biržiška, 1919 m., 
246 p. (51-111 p.). M. Biržiška tik dėl įvairumo, dėl padidinimo 
skaičiaus vertėjų įterpė Kudirkos vertimo „Vaidelioto pasaką“ 4 
ir visai nelaimingai, kaip paskui pamatysime. 

Stanislovo Dagilio verstasis „Konradas Valenrodas“ yra to- 
kios tobulybės forma, tokio tikrumo turiniu, destis, taip jis griež- 
tai atitinka Adomo Mickevičiaus originalui, jog jis praneša net 
J. Ralio „Odisėjos“ vertimą“ ir mūsų literatūroje laiko pirmąją 
vietą tarp visų vertimų. 

Mes iki šiol teturėjome blogų vertimų, kurie savo kalbos 
netaisyklingumu arba stiliaus sustingimu tegalėjo mus nubaidyti 
nuo savosios kalbos ir nuo skaitymo svetimosios dailių dailės. 
Kaip netalentingi buvo vertėjai, kaip dirbtinis buvo poetinis tų 
mūsų prozininkų stilius, toks mums rodėsi ir originalas beesąs. 
O kas gavo pirma originalą pažinti, tas ir rankas kratė nuo lietu- 
viškojo „gadinimo“, ne vertimo. 

Šitą skaudų, bet klaidingą nusistatymą man tesugriovė Da- 
gilio „Lietuviškasis šiupinys", jo 2 kn. Ir aš ėmiau gerbti, labiau 
vertinti lietuvių kalbą, aiškiai supratęs, jog ji puiki, kuo geriausia 
medžiaga, ir sumaningose rankose iš jos galima nulipyti „vas in 
honorem“ jog ji visai nekalta, kad be talento meistreliai tesugeba 
iš jos padaryti „vas in contumeliam” (indą garbingam ar negar- 
bingam tikslui). 

Aš mūsų Mickevičių mėgstu ir jį garbinte garbinu. Man 
tiesiog dantį gelia, kai skaitau jo vertimus, sakysime, kad ir 
Maironies, Kudirkos, Kėkšto ir dar kitų verstąją „Viliją“. Vieno 
Dagilio „Vilijos“ vertimas savo natūralumu, kalbos taisyk- 
lingumu (be vieno: „už dyką“) ir jos lengvumu pilnai patenkina 
ir nu jau bene pralenkia patį Maironį. Ir už „Konradą Va- 
lenrodą“ patsai autorius Mickevičius, jei tebebūtų gyvas, pabu- 
čiuotų mūsų senelį Dagilį. O jei aš būčiau Mickevičius, tai visai 
nesidrovėdamas padėčiau savo parašą po vertimu ir pasaky- 
čiau: jis — tikras brolis originalui. Vaižgantiškai pasakyta? Ži- 
nomu visiems perdėjimu begiriant? Vyrai, yra dalykų, kada 
negalima perdėti begiriant, nes jie aukštesni už bet kaip egzal- 
tuotą pagyrimą! 

Anoj vėl pusėj ant žirgo pas srovę 
Ginkluots kryžiokas nekrutėdams stovi, 
Lig pirmai progai užpuolimo vengia, 
Kalba ražančių ir šautuvą rengia. (2) 


= Po drugiej stronie, w szyszaku i zbroi, 
Niemiec na koniu nieruchomy stoi, 
Oczy utkwiwszy w nieprzyjaciół szaniec 
Nabija strzelbę i liczy różaniec. 


Tik vainikuota apynio šakelė, 
Patraukta Prūsų žilvičio gražybe, 
Be jokios baimės pratiesia rankelę 
Ir, persiritus per srovės gilybę, 
Žolių viršūnėms ir šakoms karklyno 
Savo mieliausį karštai apkabina. 


= Tylko gałązka litewskiego chmielu, 
Waziękami pruskiej topoli nęcona, 

Pngc się po wierzbach i po wodnem zielu, 
Šmiale, jak dawniej, wyciąga ramiona 

I rzekę krasnym przeskakując wiankiem, 
Na obcym brzegu lączy się z kochankiem. 


Jei jau lemta man atsakyti už „perdėjimus”, tai tebūnie jų 
daugiau. Tik tai vis dėlto mano paties jausmas, ne perdėjimas. 
Dailės dalyką galima įsiskonėti ilgiau jam įsižiūrint ir nebeskirti 
nuo originalo. Girias gi Prieškaukazė ar Užkaukazė, turinti Ai- 
vazauskio „Deviatyj val” kopiją, geresnę už patį originalą". Man 
teko ilgiau gardžiuotis Dagilio vertimu negu originalu, ir kai 
kurios to vertimo vietos man tapo daug meilesnės negu origi- 
nalo. Tokia laikiau Vaidilos pasaką. (32) 


Skąd Litwini wracali? Z nocnej wracali wycieczki, 
Wiežli tupy bogate, w zamkach i cerkwach zdobyte. 
Tłumy branców niemieckich z powiązanemi rekami, 

Ze stryczkami na szyjach biegą przy koniach zwycięzców. 
Poglądają ku Prusom — i zalewają się łzami, 

Poglądają na Kowno — i polecają się Bogu. 

=Grįžta lietuviai namo iš savo naktinės medžioklės, 
Brangų lobį gabena, kryžiokų pilis apiplėšę; 

Didis belaisvių būrys su žirgais vos spėja pabėgti, 
Surištos rankos kietai, ant kaklų jiems virvės užnertos; 
Žiūri į Prūsus dažnai ir karštai ašaras lieja, 

Žiūri į Kauno tvirtovę — ir Dievo globon pasiduoda. 

Ką gi dabar bepasakysite? Ar aš tikrai perdedu, ar teisėtai 
galiu pasididžiuoti prieš lenkus, jog mes jau sugebame duoti tokį 
štai vertimą ir jog lietuvių kalba hegzametriniam ūpui yra ne- 
sulyginti tinkamesnė už slavų kalbas? 

Dagilis savo vertimu pralenkė patį Kudirką, kurs ir poetine 
savo kūryba, ir vertimo praktika buvo daug didesnis už jį. M. Bir- 
žiška tad, sudarydamas lietuviškąją Mickevičiaus veikalų an- 
tologiją, dėte nusidėjo į Dagilio „Konradą Valenrodą“ įterp- 
damas V. Kudirkos vertimą Vaidilos pasakos, to vieno Kudirkos 
vertimo iš „K. Valenrodo“; literatine savo vertybe šis Kudirkos 
vertimas nesulyginti žemiau stovi už Dagilio pasakos hegza- 
metrą. Štai Kudirkos tekstas. 


Grįžo lietuviai. Iš kur? Atlikę naktyje žygį, 

Grįžo visko pilni, pilis ir cerkves apiplėšę. 

Daug vokiečių belaisvių, su kilpomis užnarinėtomis 
Ant kaklų, su rankoms tvirtai suraišiotoms pančiais, 
Skubino eiti greta arklių apgalėtojų savo. 

Atsižiūrės ant Prūsų — ir ašaroms tuoj apsilieja, 
Pasižiūrės ant Kauno — ir save paveda Dievui. 


Na, katras gi geresnis vertimas? Sklandumu savo hegzamet- 
rų Dagilis gaute pagauna skaitytoją ir visą laiką laiko jau nebe- 
paleisdamas. 


Laimės nerado namie, nes jos ir tėvynėj nebuvo. (37) 
Lygiai kaip sakals, išplėštas iš lizdo, narvely laikytas, 
Nors jam medėjas per ilgą kankinimą atima protą 

Ir išgabena laukan, idant gaudytų sakalus brolius, — 
Kaip išsikels į padangę, išvys godingomis akimis 
Savo neapimtą erdvę namų mėlynojoj tėvynėj, 

Kaip užkvėpuos vėjeliu, apsidžiaugs iš sparnelių ūžimo: 
Grįžk jau namo, nebelauk savo sakalo, mielas medėjau! (35) 
Tai dabar būsi liuosa, našlė to „didžiojo“ vyro, 

Kurs ir tavęs negailėjo aukaut dėl tėviškės gero, 

„Bėgi!“ paspėjo ištart ir pati nusigando to žodžio“. (42) 

Vienas kitas kalbos mažmožėlis tektų čia dabar pataisyti, bet 
andai taip sakyta. O kitose vietose nė tų mažmožėlių nerandi — 
tiek kalba literatiškai gryna ir taisyklinga. 

Ta viena Alpugaros baladė, 44, silpnesnė. Tai galime pasi- 
aiškinti jos kūrimo laiku: ji yra labai senai išversta, bent keliolika 
metų anksčiau už patį „K. V” vertimą. Baladę su Vilijos daina 
randame jau pirmame „Lietuviškojo šiupinio" leidime, pakarto- 
tą antrame 1906 m. ir visai stereotipiškai paimtą į 2 knygą 1910 m. 

Kalbos trūkumų nei vienos, nei antros aš čia neregistruosiu, juos 
pataisys naujieji leidėjai, jų nedaug. Ir neverta tais mažmožiais 
verstis tokią valandą, kada žmogus gėriesi ištisu veikalo kilnumu. 
„Ivan Franko, gudas rašytojas”, Mickevičių yra pavadinęs 

dainium išdavėju. Tai labai suerzino lenkus, nes savo straipsnį 
Franko buvo paleidęs vokiškai ir tais laikais, kada lenkų san- 
tykiai su vokiečiais Poznaniuje buvo itin blogi: vokiečiai blaškė 
lenkus iš jų tėvynės. Dalykai virto antraip: šiandien lenkai jau 
blaško vokiečius iš jų tėvynės, o drauge su jais - gudus, ukrai- 
niečius, lietuvius, jei pajėgs, blokš ir latgalius. Mickevičius buvo 
širdimi lietuvis, ir jo veikalas „Konradas Valenrodas" nukreiptas 
ne tik prieš kryžiuočius, bet prieš visus Lietuvos naikintojus. 
Baigdamas savo klastos ir keršto giesmę, jis prašo: „Lai klausy- 
tojas jautrioj dūšioj baigia”. (64) 

O baigti mes tegalime taip, kaip mokė mus tasai didis patrio- 
tas ir Lietuvos mylėtojas: trauktis, bet nepasiduoti, iki rasime 
progos mirtiną smūgį priešui duoti: 

Kaunas jau gul pelenuos — Lietuva į Kėdainius atbėgo; 
Krito Kėdainiai taip pat - Lietuva į miškus išsikėlė. (38) . 


Vilnius mums sudegintas. Bet mes - tebesame! 
„Konradas Valenrodas“ - didelio lietuviško patriotizmo vei- 
kalas. Jis reikia ne tik atmušti visų St. Dagilio raštų rinkinyje, ne 

tik pigiai paleisti liaudžiai, bet ir liuksusiniais iliustruotais leidi- 
niais, nes juo Adomas Mickevičius-Stanislovas Dagilis iš anapus 
karsto dar kalba į mūsų širdis turiniu ir žavi nepasiekiamu žo- 
džio artizmu. 

Didis buvo kūrėjas, didis yra ir jo vertėjas. Vietos Dagiliui 
mūsų literatūroje! 


STANISLOVAS DAGILIS 
1843-1915 


Paminklo atidengimas Biržuose 


St. Dagilis daugiausia žinomas autorius leidinių „Lietuviškas 
šiupinys iš svetimų skanskonių brolių lietuvių naudai patai- 
sytas“, 1906 ir 1910 m.! Skanskoniais pavadino parinktąsias ei- 
lutes svetimomis kalbomis, kurias jis savo skoniu ir savomis 
idėjomis paleido savo tautiečių naudai. St. Dagilis, pats ne kū- 
rėjas, buvo pirmos rūšies vertėjas. Ad. Mickevičiaus „Konradą 
Valenrodą“ jis taip gerai išvertė, jog nekalbant apie tikrumą, 
vaidilos pasaką „Grįžta lietuviai namo iš savo naktinės me- 
džioklės" jis sklandžiau atpasakojo hegzametru neg originale ir 
nesulyginamai geriau neg V. Kudirka yra tai padaręs. 

St. Dagilis, dar tebeidamas Istorijos-filologijos institutą?, pra- 
dėjo lietuviškai rašyti eilutes. Paskui dalyvavo „Aušroje“. Tai 
Petro Vileišio eilės lietuvis inteligentas susipratėlis, niekados 
nenutolęs nuo savo biržėnų, nors, ir mokytojavęs svetur (Su- 
muose, Charkovo g., 21 m.). Išsitarnavęs pensiją, paskubėjo na- 
mo ir čia demokratingai, kaip dievotas reformatas ir Lietuvos 
mylėtojas, pasimirė sulaukęs karo žiaurumų. 

Paminklą tikram savo dėdei savo lėšomis pastatė M. Yčas, 
bet širdimis dalyvavo visa Lietuva. Aušrininko pagerbti suva- 
žiavo: buv. Lietuvos Prezidentas Smetona, ministeriai Bistras, 
Žalkauskas ir Petrulis. Em. Banko dir. Grajauskas, Operos artis- 
tas K. Petrauskas ir smuikininkas Motiekaitis, be reformatų inte- 
ligentijos ir artimesniųjų kaimynų. 

Paminklas iš juodo granito su biustu viršuje, profesorienės 
Gronskienės darbo Paryžiuje“. Veidas idealizuotas taip, kaip 
rodėsis artistei „Lietuvos Poetas“: monumentiškai pakilus, žiūrįs 
į tolybes, labai pasiilgęs. 

Kalbas atidengiant yra pasakę: M. Yčas, minist. Bistras (jis gi ir 
atidengė), dr. J. Šliūpas, ref. kun. Šepetys, kun. Tumas, dr. Mike- 
lėnas, Puodžiūnas“. Kareivių muzika griežė tušus ir Lietuvos 
himną, ref. bažn. choras pagiedojo Dagilio verstąją giesmę „Kaip 
garsus mūsų Pons Sijono" (Kol slaven naš Gospod). Pašventimo 
apeigą atliko superintendentas p. Jakubėnas“. Paskui „Mūzos“ 
teatre? buvo trumpas koncertas K. Petrausko ir Motiekaičio, o va- 
kare gimnazijos salėje iškilmingi pietūs kelioms dešimtims žmo- 
nių. Per pietus buvo pasakyta daug labai vykusių, nešabloninių 
kalbų. Ypač vykusi buvo pr. Smetonos apie praeities šviesą, prof. 
Gronskioš apie tikrąją inteligento prasmę, proto ir jausmo sintezę, 
prof. dano Age Meyer Benedictseno" (ji buvo tendentiška: priminė 
lyg kad mes nesiektume Vilnijos. Kalbėtojui paprieštaravo Sme- 
tona), minist. Petrulio apie ekonominę mūsų ateitį ir k. 

P. S. Plačiau apie St. Dagilio raštus žiūrėk „Atspindžių“ 1923 m. 
Nr. 210, 


VYSKUPO VALANČIAUS DARBAI - 
VIS LIAUDIES NAUDAI 


Prof. kun. Antanas Aleknai savo knygose „Žemaičių Vys- 
kupas Motiejus Valančius“ (1923, 283 p.) šimtais dokumentų yra 
įrodęs, kaip kun. Motiejus Valančius vyskupavo per 25 metus 
Žemaičiuose, būtent kaip valdė kunigiją ir kraštą ir kaip val- 
dininkavo Rusijos imperatorių pavelytas. Visa tai mums dabar 
labai aišku. Ne taip aišku, koks pats buvo šis didžiulis Lietuvos 
veikėjas, kaip milžiniškąją savo Lietuvą atstovavo ir gynė. Visam 
tam dar per maža turime dokumentų ir šiaip jau liudymų, pa- 
pildančių brangią savo turiniu pr. Aleknos knygą. Labiausia stin- 
game jo paties pasisakymų, o pasisakyti visus savo ketinimus, 

visą savo darbo planą Rusijoje buvo lygu, atsiprašant, pasikarti 
ant paties nusivytosios virvės. Rusijos valdžia nemėgo, kad kas 
savaimingai dirbtų bet kurį darbą; Rusijoje žmonės tegalėjo tiek 
ir taip dirbti, kiek ir kaip pavelydavo policija. Rusija nenorėjo, 
kad Lietuvos katalikai būtų stiprūs, tai nė jų stiprintojų nemėgo. 
Doros ir tikėjimo stiprintojai kunigai gaudavo tą darbą dirbti 
arba paslapčiomis, arba užuolankomis, kaip nors iš šalies, kitų 
tikslų prasimanius, ne stačiai. 

Vyskupas Motiejus buvo Rymo Katalikų Bažnyčiai labai atsi- 
dėjęs ganytojas. Per visą ilgą savo vyskupavimą jis tuo tesi- 
rūpino, kad jo ganomieji žmonės būtų dori, o dori bus, kai gerai 
supras ir širdin įsidės Kristaus mokslą. Darbščiai tad rašė dau- 
gybę knygelių, kurias ir šiandien dideliu pamėgimu ir didele 
nauda tebeskaitome, - tokios jos gražios, gyvos, nenuobodžios, 
lyg pasakos gero, sąmoningo, paprasto mūsų kaimyno. 

Knygos paleisti į svietą anais draudžiamaisiais laikais buvo 
labai keblu ir pavojinga: reikėjo jos paslapčiomis svetimoje vals- 
tybėje spausdinti ir vagiškai jų iš ten gauti. Visgi buvo spausdi- 
nama ir gabenamasi, nors už tai reikėdavo kalėjimuose sėdėti ar 
net tolimieji Rusijos kraštai pasiekti, kaip antai anieji dešimtys 
kunigų 1870 metais?. 

Bet to buvo maža. Vyskupas Valančius nebuvo vienos knygos 
trainė, nesitenkino raštais, — jis visomis savo mintimis, visa savo 
širdimi gyveno kaip tik už savo rūmų sienų, ten, kur gyvas 
gyvenimas verda, kunkuliuoja - kaime. Mitra padabintas, kuni- 
gaikščiams prilygęs, herbu „Kirvis“ pažymėtas, bajoru pada- 
rytas*, Valančius taikiai gyveno su bajorija, vaišino ją savo rū- 
muose; bet gyvas buvo tik sielavartais, kaip čia liaudžiai gerai 
padarius, kaip čia palengvinus sunkus ir žeminantis vergo gy- 
venimas. Aš nežinau nė vieno dokumento, įrodančio vyskupo 
Valančiaus susirūpinimą bet kuriuo bajorų dvarininkų prie- 
puoliu, kuo taip labai šėlosi jo įpėdinis Žemaičių vyskupijos 
administratorius pavyskupis Al. Beresnevičius“, žemaitis bajo- 
ras. Užtat ganomosios liaudies būklę jis kiaurai žinojo, nes ganė 
budriai, vis stačias, akylai žvalgydamos, ar iš kur nors nesiartina 
pavojumas. Tada šaukė, aliojo iš tolo. Ojei žaladarys jau įsisuko 

į liaudį, tada puolo jį su savo ganytojo lazda ir pliekė ar šaukės 
pasaulinės vyresnybės, kad padėtų pliekti. 

Pirmieji liaudies skriaudikai buvo pati Rusų valdžia, jos at- 
stovai valdininkai ir liaudies, baudžiauninkų smaugėjai dva- 
rininkai. Su jais visais vyskupas grūmės nevienokiai, su kiek- 
vienu tam tikru metodu. 

Su pačia valdžia, kuri buvo susidariusi tam tikrą Lietuvos 
rusinimo sistemą, nebuvo galima imtis, - tuoj būtum buvęs pa- 
laikytas siekiančiu „sugriauti esamąją valstybės tvarką“. Rusų 
valdžia dėjosi neklaidinga ir jos prasimanytąją tvarką kuo ge- 
riausią, gal net šventą, nes remiamą „Dievo pateptinio“ — mo- 
narcho. Tad nebuvo baisesnio nusidėjimo, kaip kitaip manyti, 
su jos principais nesutikti ir jiems paprieštarauti. Būtų buvęs 
tuščias darbas, skaudžia auka užmokėtas. 

Reikėjo tad išsisukioti, kad valdžios priemonės nebūtų pri- 
taikytos; geriausia buvo kovoti su paskutiniaisiais valdžios su- 
manymų taikytojais, įrodinėti, būk jie nemoka savo uždavinio 
atlikti ir taip niekais versti jų darbą. Vyskupo Valančiaus bylų 
su žemesniaisiais valdininkais pilnos raštinės - vyskupo, guber- 
natoriaus, generalgubernatoriaus ir ministerio. Vyskupas gina 
ne tik tikybines valstiečių teises, bet ir ekonominius jų reikalus, 
įrodinėdamas tai darąs visuomenės naudai. Tais pat visuomenės 
naudos sumetimais jis proteguoja valdininkus, kurie yra iš čia 
pat kilę ir gerai moka žmonių kalbos. Ištisą memorialą parašyti 
įsako savo sekretoriui kun. J. S. Dovydaičiui“, kaip valdininkai, 
pataikaudami žydams ir dvarininkams, puola kunigus neva už 
maištišką jų užtarinėjimą baudžiauninkų. Net viešai viename 
rašte dorovės blaivumo priešais deda velnią, žydą ir valdininką 
ir visam tam turi pakankamai įrodymų. Ir dažnai laimėja bylas, 
nedorėlius pašalina iš vietų ar sutramdo jų uolumą. 

Aršiausia kova virė dėlei laisvės blaivybę skelbti. Ši kova 
buvo viešai katedroje paskelbta vyskupo sekretoriaus kun. J. Do- 
vydaičio 1858 m rugsėjo 28 d., nors privačiai agitacija ėjo visa 
panemune nuo pat pavasario. Vyskupijos ganytojas jautės visai 
teisėtas organizuoti religinio pobūdžio draugijas. Rusų valdžia 
tačiau pabūgo vyskupo Valančiaus įtakos ir ėmėjo veiklumą var- 

žyti. Blaivybės brolijas, kurios buvo lygu škaplierių ar rožančių 
brolijoms, palaikė vienos rūšies su pasaulinėmis draugijomis, 
pasaulinės vyresnybės tvarkomomis. Be to, prikibo prie kunigų, 
būkjie, skelbdami blaivybę, per prievartą stabdo degtinės gėrimą 
ir esą tiesioginiai priešai valstybės, kuri iš „otkupų““ turi daug 
pelno. Ganytojas įrodinėjo dėdamasis tos pat valstybės labu, jog 
blaivūs piliečiai būsią naudingesni valstybei, ir siūlijo geriau imti 
tiesioginiais mokesčiais neg per degtinę. Nuo priekaištų, būk dva- 
rininkai pasisaviną pildomąsias teises, ganytojas apsigynė. Bet 
išsukti Blaivybės brolijas iš pasaulinės vyriausybės užsimetimo 
pas save rejestruoti negalėjo. Liepia tad panaikinti sąrašų knygas, 
bet dirbti tą pat darbą skyrium su kiekvienu. Bažnyčia galinga. 
Ganytojo šaukimas dorėti, nusitūrėti, maldos ir giesmės į Dievo 
Motiną, įtaka per išpažintį, bausmės in foro interno? - sąžinės 
srityje, žadėjimai daugiaus laimių ir pragaro nelaimių, - visa to 
buvo gana, kad „maskolis“ valdininkas, net žydo smuklininko 
padedamas, imtų pasiduoti. Ir blaivybė plečiasi be surašinėjimo 
į knygas; valdžios pajamos iš akcizo mąžta per 1859 m. 67 %, o iš 
„otkupo“ vieton 948 056 rublių begauta 53146 rubliai. 
Vyskupas Motiejus tiesiai nerėmė lenkų lietuvių 1863 m. 
revoliucijos. Bet šita priemonė - mažinti Rusų vyriausybės paja- 
mas iš Lietuvos buvo, tiesą pasakius, tikrai revoliucinis aktas. 
Juk gerai dar atmename, kaip ir per 1905 m. revoliuciją pirmon 
galvon griebtas priemonių — suskurdinti valdžios iždą, nebe- 
duoti pelno iš degtinės monopolijos, nebemokėti ančdėlių. Skir- 
tumo buvo nebent tiek, kad vyskupijos akys buvo atkreiptos į 
žmonių naudą, ne į valdžios nuostolius, bet padaras tas pats. 


MARIJA PEČKAUSKAITĖ 


(30 metų jos rašto darbo suėjus) 


Marija Pečkauskaitė gimus 1878 m. vasario 24 d. savame La- 
būnavos dvare!, Pavandenio parapijoje. Jos tėvas buvo kilęs iš 
gudų, turtingų Mogiliavo gub. dvarininkų, pravoslavų. Senelis 

vedė žemaitę bajorę Važinskaitę ir kraičio gavo Venių dvarą 
Varnių par. ir Labūnavą. Tėvas Anupras vedė Medingėnų Šiukš- 
taitę Stanislavą, senovinių žemaičių bajorų dukterį. Vyriausiajų 
duktė buvo Marija, paskui Sofija ir du sūnu, mirusiu džiova, 
didelių gabumų vyrai. 

Marijos tėvai buvo demokratai žemaičiai. Namie lygiomis 
kalbėjo lenkiškai ir žemaitiškai. Tai ir vaikams žemaitiška kalba 
buvo tėvų kalba; visi jos gražiai mokėjo. 

Marija mokės namie, kiek tiek Petrapilyje, Šv. Kotrynos gim- 
nazijoje, ir vėl namie, tai Varšuvoje bitininkavimo kursuose. 
Tėvui paėmus į nuomą kun. Druckio-Liubeckio Užvenčio dvarą, 
Pečkauskių vaikus ėmė mokyti tenykštis gimnazistas, paskui 
studentas Povilas Višinskis iš Ušnėnų kaimo, vėliau Julijos Žy- 
mantienės-Žemaitės bendradarbis. P. Višinskis buvo susipratė- 
lis lietuvis. Jis padėjo ir Marijai apsispręsti. Jo įtakoje Marija spar- 
čiai bręsta lietuviškame patriotizme, eidama gimnazijos kursą, 
ir imasi rašyti. Keliolikos metų mergelė žemaitiškus savo raštus 
paveda p. Višinskiui ir visai nesirūpina, kur juos dės. O dėjo į 
„Varpą“ ir „Ūkininką“ arba visai nedėjo. Autorė ir dabar gerai 
nežinojų likimo. 1895 m. aptinkame pirmus jos raštus „Varpe“ — 
„Margieji atsiminimai“. Paskui sekė: „Dėl ko tavęs čia nėra?“, 
„Jau vakaruose užgeso saulėlaidai“, „Vasaros naktis“ — miru- 
siam broliui paminėti, „Viktutė“ ir k. t. Visur pasireiškė žymus 
lyrinis Šatrijos Raganos talentas. 

„Motinėlės“? draugijos aukštesnius mokslus einantiems remti 
lėšomis 1905 m. Marija P. išvažiavo į Ciuricho universitetą gar- 
saus pedagogo Fr. W. F6rsterio* klausyti. Dar paklausius Fribur- 
go universitete, 1907 m. sugrįžo kupina gyvos adoracijos prof. 
Fėrsteriui ir paliko jam ištikima iki šiol. Bestudentaudama iš- 
leido „Vincas Stonis", sodžiaus jaunuomenės knygą. 

Sugrįžus Vilniuje vedė A. Miluko čia įsteigtą knygyną“ ir 
rengės laikyti kvotimus „na zvanije domašnej učitelnicy““, kuris 
duoda teisės direktoriauti vidurinėje mokykloje. Gavusi šį moks- 
lo cenzą, 1910 m. ima direktoriauti Marijampolėje „Žiburio“ 
progimnazijoje, iki ji gavo nuo vokiečių pabėgti į Rusiją. Marija 
P. pasiliko Žemaičiuose ir iš ten jau niekur nebėgo. 

Direktoriaudama 1912 m. išleido pirmą savo pedagogikos 
mokslo vaisių „Jaunuomenės auklėjimas“. Knyga tėvams, moky- 
tojams ir dvasiškiams, 402 p., didelio formato. 1922 m. dar vienu 
tomu padidintą šį Försterio veikalą išleido L. Švietimo minis- 
terija, 543 p. Per 3 metus 5000 egz. buvo išpirkti, ir dabar štai ji 
vėl atspausdinta. Šis M. Pečkauskaitės raštas yra rekordinis lietu- 
vių literatūroje: stora ir brangi knyga triskart išleidžiama. 

Be to, M. P. išleido „Seksualinė etika ir seksualinė pedago- 
gija“, 1923 m., 139, did. for. „Lietuvos mokykloje“ tebeina „Auk- 
lėjimas ir auklėjimasis". Rankraštyje tebėra „Kristus ir žmonių 
gyvenimas“. Vis tai Forsterio. 

M. P. šios savo specialybės auklėti visuomenę nepaleido per 
visą savo amžių. Net beletristiniai jos raštai, bent dauguma jų, 
paleisti ta pat tendencija - skatinti į šviesą, į tėvynės meilę, į dorą 
religingą gyvenimą. Minėtini jos raštai: „Apie tėvynės meilę“ 
„Tėvynės Sarge”, 1903 m., dėl ko ir kaip reikia mylėti tėvynė; „Į 
šviesą per ašaras“, „Iš daktaro pasakojimų“, „Dėl tėvynės“ (sa- 
tyra), „Lietuvos senovės istorijos pasakos“ vartojama mokyk- 
lose. Ir visa eilė pedagoginių raštų „Naujojoje Vaidilutėje“, ku- 
rios ji vyriausia bendradarbė nuo 1899 m. 

Pridėk čia 1899 m. „Bičių knygelę“, 1922 m. perdirbtą į „Lietuvos 
Bitininką“ ir išleistą Žemės ūkio ministerijos. Šiemet ji pakartota. 

Mokyme ir moksle M. Pečkauskaitė pati didžiausioji šių laikų 
mūsų pedagogė teoretikė. Jos darbai šioje srityje dar visai neįvertinti. 
„N. Vaidilutės“ dar daug kas nematė, kam seniai reikėjo ji pamatyti. 

Lygiai prašmatni M. P. ir beletristė. Be minėtųjų veikalų, yra 
parašiusi daugybę novelių, dar nesurinktų į atskirus leidinius. 
Klasinis jos veikalas „Sename dvare“, „Skaitymų“ 17 ir 18 kny- 
gose, „Mėlynoji Mergelė" ir „Anuomet“ iš knygų draudimo 
laikotarpio, abidvi „N. Vaidilutėje“. 

Savo raštus daugiausia dovanodavo tautininkų krikščionių 
laikraščiams: „Tėvynės Sargui“, „Žinyčiai“, „Dirvai-Žinynui“, „Vil- 
niaus Žinioms“, „Vilčiai“, „Vairui“, „Šaltiniui“, „Moteriai“, k. t. 

Garsūs savo pasisekimu jos vertimai H. Senkevičiaus „Dyku- 
mose ir giriose“, du tomu, 1922 m., jau iki paskutinio ezemp- 
lioriaus išpirkta; B. Pruso „Sargyba“, 1924 m., 187 p. did. form. 


Į visą savo literatinį beletristinį darbą M. P. žiūri su panieka, 
iki šiol nesiduoda įkalbama, kad visus savo raštus perredaguotų 
ir paleistų atskirais tomais jaunuomenei. Kaip čia privertus, 
nežinau; jaučiu tik, jog iš to būtų geros naudos mūsų auklėjimo 
reikalui. Tai jau dalykas mūsų švietimo darbo vadų. 

Plačiau ir detaliau apie pačią M. Pečkauskaitę ir jos raštus 
žiūr. mano paskaitą kitur’. 

Per 30 metų nesiliovus dirbus puikiausį pilietinį darbą, svei- 
kiname gerbiamąją Jubiliatę ir dėkojame jai. 


KUN. KAZIMIERAS PAKALNIŠKIS- 
DĖDĖ ATANAZAS 


(60 metų amžiaus sukakęs) 


Kazimieras Pakalniškis yra gimęs Gedgaudžių kaime, Salan- 
tų par., 1866 m. vasario 11 d. Penkias klases išėjęs Liepojoje vo- 
kiečių gimnazijoje ir Žemaičių kunigų seminariją Kaune 1889 m., 
vikaravo Mosėdyje, Akmenėje ir Teneniuose, nuo 1899 m. klebo- 
navo Žvingiuose, o nuo 1916 esti Raudėnuose. 

Pakalniškio vardas ankštai susijęs su „Apžvalgos“! atsira- 
dimu ir visu jos gyvavimu 1890-1896 m. Pas jį Juozas Angrabas? 
užmezgė tą laikraštį Kauno seminarijoje, su juo tarės ir paskui 
visais redagavimo reikalais. Leido „Apžvalgą“ žymus Tilžės 
spaustuvninkas Otto von Mauderode?, platino Lietuvos kunigai 
ir knygnešiai, o skaitė visa Lietuva. 

Pakalniškis yra istorinis asmuo - jis pradėtojas Lietuvoje 
katalikiškos laikraštijos. Nors „Varpas“, tuo pat laiku pradėjęs 
eiti (nuo 1889 m.), nebaidė katalikų, vis dėlto buvo aišku, jis 
tikėjimo tiesų ir jo laisvės neims širdin. Ir jei gins tikėjimą, tai tik 
žmogaus-piliečio teisių atžvilgiu, tuo tarpu kad religija žmonijai 
yra sau vertenybė, kurios nei patys jos išpažintojai, nei jos prie- 
šininkai neprivalo griauti; tai blogai paveiktų į visuomenę. 

Dabar mes jau turime religinių ar tik religija pagristų visokių 
laikraščių: mokytų ir populiarių, piktų ir ramių, didelių ir mažų. 

Jų gal net per daug; taip kai kurie mano. Bet prieš 36 metus 
didelio džiaugsmo ir susiraminimo duodavo ir menkesnis forma 
bei turiniu periodinis „Apžvalgos“ leidinys. 

„Apžvalgos“ reikšmė kovoje su rusų puolimais katalikų reli- 
gijos ir lietuvių kultūros dar nėra pilnai įvertinta. Savo paskai- 
tomis (žr. „Apžvalga“ ir apžvalgininkai. „Apžvalgos“ 35 metų 
sukakčiai atminti“, 1925 m., 132 p.)* aš mėginau tai padaryti 
universiteto auditorijoje, bet spauda tepaskelbiau faktinuosius 
dalykus. Ir stebiuos, kad neatsirado nė vieno mokyto kataliko, 
kurs būtų papildęs tą mano raštą gudresniais sumetimais. „Ap- 
žvalga“ Lietuvos katalikų gyvenime yra faktas, su kuriuo reikia 
rimtai skaitytis, o katalikiškoji spauda, be „Lietuvos“ ir „Krivulės“, 
nė minėti nepaminėjo nei tos žymios sukakties, nei to leidinio. 

Na, spragų mums yra visur. Po truputį jas užtaisome. Ne vėlu 
ir kun. Kaz. Pakalniškis atminti; juk tai jis nustatė toną mūsų 
spaudos kovai su rusais okupantais ir su vidaus priešais. Stačiai, 
griežtai Pakalniškis žėrė visą teisybę saviesiems ir svetimiesiems; 
visiems, kas tik savo pasielgimu rodės jam tautos, religijos ir 
moralybės griovikas. Rusų valdžios, rusų kalbos, rusų mokyklų 
boikotas nebūtų taip pavykęs, kad nebūt buvę Kaz. Pakalniškio 
ir jo „Apžvalgos“. Jo temperamentas, jo satyra, jo rusų paži- 
nimas, jo darbštumas sujudino Lietuvos kaimus ir padėjo pra- 
džią sąmoningam tautiniam ir religiniam apsisprendimui. Jurgio 
Šermunėlio, Petro Zuikio, Tetutės Onos, Dėdės Atanazo pravar- 
dės mirgėte mirgėjo „Apžvalgoje“. Skaitėme šypsodamies, bet 
karingumas mumyse augo stiprėjo. „Obrusitėliai“ anuo laiku 
buvo populiariausia agitacinė prieš rusus valdininkus knyga?. Ji 
buvo dedama šalia Kudirkos „Viršininkų“ ir „Vilkų“. O Pakal- 
niškio pasakos ir apysakos buvo mėgiamiausis mūsų liaudžiai 
skaitymas. „Nauji metai“, „Lenkystė ir lietuvystė“, „Spektaklis be- 
nefisas" — tai alegorinės pasakos. „Kaip Vargaitis pavirto vagiu“, 
„Santaika“, „Amerikietis“, „Kaimynai“, „Kandidatas į kunigus“, 
„Tėvai ir vaikai“, „Sodos paveikslėliai“, „Mokytoja“, „Kulvartos“, 
„Pasitaisė“, „Kur eisi, ten save rasi“, „Sugriauta šeimyna“ - vis 
tai apysakos, būdinančios mūsų kaimo gyvenimą. Jos tebeturi 
savo reikšmės, o nėra kas jas surenka į krūvą ir pakartoja. 

Kaz. Pakalniškio indėlis į mūsų liaudies literatūrą yra kuo 
žymiausias. Niekas kitas jam neprilygsta raštų kiekybe. Tai mes 
visai teisėtai galime Jubiliatą dėti eilėje pačių garbingųjų mūsų 
valstybės Piliečių. 

Ilgiausių metų, nuopelnų žmogau, geras Katalike, geras Lie- 
tuvi, kunige Kazimierai! 


MARIJA PEČKAUSKAITĖ 
(Šatrijos Ragana) 


Marija Pečkauskaitė, kurios pluokštą raštų yra pasiryžusi 
„Žinijos“ bendrovė paskelbti, gimusi 1878 m. vasario 24 d.! Me- 
dingėnuose iš Anupro Pečkauskio, Labūnavos dvaro savininko 
Pavandenės parapijoje, ir Stanislavos Šiukštaitės iš Medingėnų. 

Senelis Pečkauskas atėjęs iš gudų, bet žmoną vedęs Lietuvos 
bajorę, lygiai kaip ir jo sūnus. Šiukštai - tikri Žemaičių bajorai; 
netjų giminės herbe - Žemaičių herbas - Meška. Tad Pečkauskai 
tiek buvo sužemaitėję, jog trečiąją savo kartą davė mums jau 
grynai lietuviško tautiško nusistatymo. Nors savo reikalui, na- 
mie Pečkauskai, kaip ir Šiukštai, tebevartojo lenkišką kalbą, 
vadinas, buvo lenkų kultūros, šalia jos lygiomis teisėmis vartojo 
ir žemaitišką kalbą. 

Žemaičių bajorija daug kuo skiriasi nuo Aukštaičių bajorijos. 
Pirmiausia daug rimtesniu savo būdu ir pastovumų; dėl to lenkai 
sako juos esant „uparty žmujdzin““. Jie ir nesigina žemaitiškos 
savo kilties, dar didžiuojasi, kad ne iš kelmo yra išspirti. Marijos 
tėvams neprieštaraujant tautiškam lietuvių kilimui ir kultūrėji- 
mui, suprantant visa to naudą tautai, taip liaudžiai, taip ir ba- 
jorijai, neginant ir bajoriškos kilties jaunimui dalyvauti šiame 
naujųjų laikų bruzdėjime, Marija iš pat mažens augo žemaičių 
atmosferoje, iš pat mažens kalbėjo ir žemaitiškai, gerai tardama 
visus žemaičių garsus ir susivokdama tarmės sintaksėje. Iš pat 
mažens tegirdėjo žemaičių pasakas ir dainas irjomis turtino savo 
sielą ir vaizduotę. Visa tai padėjo jai beeinant mokslus nesu- 

lenkėti ar surusėti. Marija Pečkauskaitė tad yra mūsų kultūros 
padaras nuo pat pradžios ir iki pabaigos, tikrai mūsų žmogus. 

Marija apsigimė visuomenininke. Ji iš pat jaunų dienų gyvai 
jautė reikalą tarnauti liaudžiai, neturčiams ir tamsuoliams, pa- 
dėti jiems vargą vargti ir šviesti ją pačiu tinkamiausiu būdu - 
įgimtąja jų kalba. Taip man reikia mokėti žemaitiškai! Rašo ji 
vienoje savo apysakoje. Niekas neturi teisės nutautinti kurią 
tautą, liepti jai išsižadėti savo praeities, kalbos, būdo. Lietuviai 
toki kitoniški; mokyk gi juos, kad jie esą lenkai, Lenkija jų tėvynė, 
kad lenkiška kalba turinti būti jiems brangiausia, - tai būtų 
tvirkinimas mokyti, kad žmonės visa, kas sava, mestų: kalbą ir 
dainas, papročius ir tėvynę, kad visa pakeistų lenkiškumas. „Die- 
ve! ar tai ne judošystė, ar ne didžiausia niekšystė? O prie tokių 
išvadų reikia prieiti logiškai, nes negalima būti kartu lenku ir lie- 
tuviu“. Žiūr. „Viktutę“,10. „Kas klysta, tegul klysta: ta idėja šventa 
ir aukšta, tai visomis pajėgomis stengsiuos jai tarnauti." Ib., 113. 

Lenkiškai skaityti Marija išmoko savaime, be mokytojų. Ga- 
biai Marytei ir tolimesnis mokslas iš guvernančių nedarė jokių 
nemalonumų ir sunkenybių. Visa tad jos jaunystė saulėta, auk- 
sinė. Tėvai ir visi giminės be galo ją mylėjo ir lepino. 

Gražiai, gal net tobulai pramokus lenkiškai, 1892 m. buvo 
beistojanti į Petrapilio katalikų lenkų Šv. Kotrynos gimnaziją. 
Mokslai ir ten jai sekės, tik susirgo ir gavo nesveikąjį Petrapilį 
mesti. Mokslą tęsė namie rusų, vokiečių ir prancūzų kalbomis; 
be to, daug skambino fortepijoną, būdama labai muzikali, ir 
daug dirbo ūkyje, kurs buvo gerokai pasviręs. Tėvas buvo nesu- 
manus ūkininkas, tad Labūnavą nugyveno ir 1887 m. išnuomojo 
iš kun. Druckio-Liubeckio Užvenčio dvarą. 

Užventis turėjo gilios, daug reiškiančios įtakos visam Marijos 
Pečkauskaitės gyvenimui. Čia ji kaimynavo su Ušnėnų Julija Žy- 
mantiene (Žemaite) ir su moksleiviu Povilu Višinskiu, kurs jos 
broliukui ir jai pačiai padėjo mokytis. P. Višinskis pirmas 1891 m. 
pradėjo formuluoti tėvynės meilės idėją, lietuvystę, kuri savaime 
buvo ir klestėjo Marijos sieloje. P. Višinskis tik pastūmėjo ją į są- 
moningą lietuvišką patriotizmą. Čia pat ėmė rodytis ir kiti nau- 
juju idėjų žmonės: vikaras Kaz. Ad. Bukantas, jo brolis studentas 

Damininkas Bukantas, Kalnietis“ ir kiti. Apie Višinskį ji rašo: 
„Patiko jis man, kad buvo išlavintas, daug skaito, daug galvoja, 
geidžia ir ieško ko kita, ne pašokti, ne gerą vietą gauti ir pilvą 
sau sotinti. Pas mus čia tokių nedaug, labiausiai tarp dvarponių 
sūnų. Priguli jis prie vadinamų „litvomanų“, vadinas, myli savo 
tėvynę ir kalbą“ Ib., 435. 

Taip dvasios ryšiai tarp Marijos ir gimtojo jos krašto ir ne- 
nutrūko. Tik trumpam laikui 1896 m. ji buvo išvažiavus į Var- 
šuvą, į bitininkystės kursus. Veikiai sugrįžus, Užventyje įsistei- 
gė savo bityną, tik nebeilgam. 1898 m. mirė tėvas, palikdamas 
kuo blogiausią ūkį; jis teko paleisti ir išvažiuoti į Šiaulius savo 
broliukų mokyti. Čia M. davinėjo privačias pamokas ar moky- 
tojavo dvaruose. 

P. Višinskio sumanymu, Marija, tokia gabi, tokia moksli, tu- 
rėjo gauti aukštesnio mokslo Šveicarijoje. „Motinėlei“, draugijai 
aukštesnius mokslus einantiems šelpti“, paskyrus stipendiją, 
Marija pradžioje 1905 m. atsirado Ciuriche, kur profesoriavo pa- 
saulio garsenybė pedagogijos srityje dr. Fridrichas V. Fėrsteris?. 
Per tris pusmečius Marija gėrė to garsaus jaunuomenės auklėtojo 
dvasią, nuodugniai tyrė jo skelbiamą auklėjimo būdą. Paskui dar 
pusmetį klausė Friburgo katalikų universitete. Čia, Šveicarijoje, 
Marija pabaigė pirmą pedagoginį savo veikalėlį vaikams „Vin- 
cas Stonis“, pavyzdį, kaip elgtis ir mokytis. Be pedagogikos, 
Marija P. atsidėjus klausė dar literatūros. Tai labai subrendino 
jos talentą, kurs ir pirmiau buvo jau pasireiškęs minėtąja „Vik- 
tute” (1900 m.)', davė jai ypatingą europietiškumo žymę. Kiek- 
vienas M. Pečkauskaitės rašto mažmožis yra inteligentingai dai- 
liškas ir meniškas, jei ne grynai moksliškas. 1907 m. sugrįžo iš 
Šveicarijos ir, kun. Milukui pasiūlius’, įsteigė Vilniuje lietuviškų, 
daugiausia paties Miluko, leidinių knygyną ir vedė jį iki 1909 m. 

Šiuo tarpu pasiruošė gauti rusų valstybės diplomą, cenzą 
mokytojauti mokykloje ir jas vesti. Prie pirmos gimnazijos Vil- 
niuje išlaikė kvotimus „na zvanije domašnej učitelnicy”® ir ap- 
siėmė direktoriauti Marijampolės mergaičių „Žiburio“ dr.!! pro- 
gimnazijoje. 1915 m. sugrįžo į savo paliegusią motiną Židikuose, 
kur ją kaip tikras sūnus globojo kun. Bukantas. 


- 182 >- 


Palikus netekėjusi, M. P. niekur nesitraukė iš kaimo gyve- 
nimo, pirmiau, kaip „dvaro panelė“, mokydama vaikus skaityti, 
tiekdama jiems padorių pasilinksminimų - tautiškai pašokti ir 
padainuoti, egleles padarydama, boboms laiškus į Ameriką raši- 
nėdama („Vincas Stonis“). Kaimą ji pažino, kaip geriau ir nebe- 
reikia: tarmės savumus, kaimiečių psichologiją, skurdą ir vargą; 
dėl tojai taip sekas vaizdintis kaimo tipus, scenas. Židikuose už 
raštus gautuoju honoraru nusipirktuose nameliuose įsteigtoji 
Šv. Vicento à Paulio draugija? ir jos ligoninė vainikuoja visuo- 
meninį M. P. darbą. 

Raštu dėstyti savo mintis, visokius nuotykius ir girdėtas isto- 
rijas Marija buvo linkusi iš pat mažens, o skirti savo raštus vien 
tik lietuviams sumanė tuo pačiu momentu, kai tik pasirodė ga- 
lima jie spausdinti. Kai kurie nuo visuomenės srovių atsilikę 
gentys buvo tam iš pradžių priešingi; tačiau paskui ir jie atsi- 
leido, matydami neperlaužiamą Marijos valią, ypač kai pamatė, 
jog Marijos pasiryžimai duoda itin žymių vaisių: jos raštai gar- 
sėja, + ji, mokyta pedagogė ir žodžio dailininkė, daro žymios 
įtakos lietuvių mokyklai, literatūrai ir patiems literatams. M. P. 
yra labai daug davus pedagoginių ir beletristinių raštų. 

Be kitų mažmožių, lietuviškai pedagogikai M. P. yra davusi 
didelės mokslo vertybės Forsterio auklėjimo metodę, keletą 
didžiulių to rašytojo veikalų vertimų. 1912 m. - Dr. Fr. V. Förs- 
teris. Jaunuomenės auklėjimas. Knyga tėvams, mokytojams ir 
dvasiškiams. Lietuviškai parašė M. Pečkauskaitė. I tomas. Sei- 
nai, 402 p. in 8° maj.B Dešimčiai metų praėjus, lietuviams savo 
valstybę susidarius, kai reikėjo jos reikalai patenkinti, Švietimo 
ministerija savo lėšomis davė antrą šios knygos leidimą, tik 
daug didesnį, du tomu sudėjus į vieną, 543 p. tokio pat for- 
mato. Per dvejus metus 5000 egz. šios didžiulės ir brangios 
knygos buvo išpirkta. 1926 m. ta pati Šv. ministerija parūpina 
antrą šio pastarojo leidimo (iš viso — trečią) — stereotipini. Tai 
rekordinis raštas lietuvių literatūroje — daugiausia pasklidęs 
visuomenėje. 

1923 m. Šiaulių „Vilties“ draugija“ išleido jos Fr. V. Forsterio 
„Seksualė etika ir seksualė pedagogija”, 139 p. tokio pat formato. 

1925 ir 1926 m. perdėm per „Lietuvos Mokyklą“ ėjo „Auk- 
lėjimas ir auklėjimasis“. 

Rankraštyje tebesama „Kristus ir žmonių gyvenimas“. Vis to 
pat pedagogo veikalai, tuo tarpu vienatiniai pedagoginiai mūsų 
literatūroje; be jų niekas negali apsieiti, kam tik rūpi auklėjimas. 

Patriotiškai auklėti lietuvių visuomenę M. Pečkauskaitė taip 
pat davė daug, nors smulkesnių raštų. Visą programą dar 1903 m. 
išdėstė rašte „Apie Tėvynę“, 

Šiais visais raštais mūsų pedagogė smarkiai paragino mus 
tyrinėti vaikų sielą, pažinti jų individualybę ir ją sukti tinkamu 
dvasios lavinimo keliu. 

Fridrichas Vilhelmas Fėrsteris (g. 1869 m.) yra tikras, Dievo 
malone pašauktasis, pedagogas, atsistojęs šalia žymiausių pasau- 
lio pedagogų ar net pralenkęs juos. Tėvas protestantas, irgi pro- 
fesorius, išauklėjo jį „etinės kultūros" kryptyje, kaip dabar mėgina 
tarp mūsų padaryti J. Šliūpas!*. Šios auklėjimo sistemos vyriausias 
principas - visiškai atskirti etiką nuo religijos ir įvesti ją į religijos 
vietą gyvenime. Tačiau Fridrichas, išėjęs filosofijos ir socialės 
ekonomijos mokslus dviejuose universitetuose, laimėjęs filosofijos 
daktaro laipsnį už disertaciją „Kanto etikos evoliucija“, ėmė 
saviškai tyrinėti darbininkų judėjimą ir nepilnamečių nusikal- 
tėlių klausimą, pats globodamas neturčius. Pedagogiją ir socia- 
lini gyvenimą studijavo Amerikoje ir Anglijoje. Ciuriche laikė 
savo etikos kursus visokio amžiaus klausytojams. Per penkerius 
metus čia tyrė, kaip turi būti auklėjamas žmogaus būdas. Paskui 
savo patyrimus dėstė universitete. Taip rimtai dirbdamas, tas 
liuteris ir bedievis pamažu nukrypo nuo savo tėvo „etinės kul- 
tūros“ ir sugrįžo prie senosios krikščioniškos, ypač katalikiškos. 
Keliolika jo parašytų ta kryptimi veikalų išversta į visas kultū- 
rines pasaulio kalbas ir tokie populiarūs, jog kai kurių leidimus 
išpirko per dešimtį dienų. Praeities prityrimus Fėrsteris suma- 
ningai suderina su pačiais naujaisiais reikalavimais. Be to, jis 
menininkas rašytojas. Štai kokios vertybės mokslo vyro darbus 
tarp mūsų yra paskleidusi M. Pečkauskaitė, tas „lietuviškasis 
Fėrsteris“. O palaidų jos raštų pilna „Naujoji Vaidilutė“ ir „Lie- 
tuvos Mokykla"; visi jie giliai dorinančios tikybinės prasmės. 

Visa, ką tik rašo M. Pečkauskaitė, yra talentinga, sklandu, 
iškalbinga, rimtai filosofiška, nenuobodžiai išdėstyta, nes ir M. P. 
yra žodžio dailininkė, visur ir visame kame ieškanti estetikos 
šalia etikos. Ima ji ką nors pamoksliškai mergaitėms įkalbinėti. 
Rodos, reiktų žiovauti. O skaitai tuos jos straipsnius lyg nove- 
les, - tokia dailia forma jie apvilkti. 

Prie mokslo dalykų pridedame ir jos dar 1899 parašytąją 
„Bičių knygelę“, 84 p., su piešiniais, paskui perredaguotą pagal 
paskutinius šios ūkio šakos mokslus ir priemones ir 1922 m. 
Lietuvos Žemės ūkio ministerijos išleistą vardu „Lietuvos Biti- 
ninkas“; 1926 m. pakartota. 

Dailiojoje literatūroje M. Pečkauskaitė lengvai paėmė pirmą 
vietą estetiniu savo jausmu ir skoniu. Šios rūšies raštus ji pradėjo 
spausdinti nuo pat 1895 m., kada jai tebuvo 17 metų. Tai ir bus 
pradžia literatūrinio jos darbo, kuriam 1925 m. suėjo 30 m. ir 
buvo lietuvių laikraštijoje paminėta. Ir tęsės visa eilė jos lyrinių 
ir šiaip jau vaizdų „Varpe“, „Ūkininke“, „Tėvynės Sarge”, „Dir- 
voje-Žinyne“, „Vilniaus Žiniose“, kalendoriuose, „Šaltinyje“, 
„Viltyje“, „Draugijoje“, „Moteryje“, „Vaire“, „Naujojoje Vai- 
dilutėje“ ir skyrium. Davė ir keletą labai nusisekusių vertimų: 
H. Sienkiewicziaus „Dykumose ir giriose“, dvi dali, ir B. Pruso 
„Sargyba“. 

Kurį laiką Marijos raštus spausdino P. Višinskis. Neilgai tru- 
kus, ėmė ir pati skirtis laikraščius, su kuriais pati sutiko, ir jau 
man teko garbė dėlioti juos į „Tėv. Sargą“, „Žinyčią“ (paskui 
„Dirvą-Žinyną“), i „Vilti“ ar kitiems į „Vairą“ ir kitus krikš- 
čionių tautininkų leidinius. į 

Šiandien Marija Pečkauskaitė žydi jau visai subrendusiu ta- 
lentu. Jis dabar ima reikštis iki tol neregėtu žodžio menu: „Sena- 
me dvare“, „Mėlynoji Mergelė“, „Ant Uetlbergo“, „Anuomet“. 
Įdomu, kad beletristiniai Pečkauskaitės raštai atsirasdavo lyg 
savaime, atsitiktinai, visai nenumatytu laiku, nesuplanuota te- 
ma; išplaukdavo iš jos sielos, lyg kuriai dvasinei funkcijai pa- 
veikus. Tai labai svarbu: autorė, betarpiškai duodama gryno 
savo jausmo, šviežiai gautų įspūdžių vaisius, duoda nedirbtinių 
savo sielos ir širdies dokumentų. 


+ 185 - 


M. Pečkauskaitės raštai, net tie silpnesnieji pradedamieji, nėra 
tos dienos dalykai, tai dienai skiriami ir tuojau pamirštami. Be- 
letristė bręsta ir tobulėja, išvengdama gadinamos tendencijos, 
nors viską rašo auklėjimo tikslu, ir jos novelės dažnai esti pra- 
dedamos įžengiamuoju straipsniu. Jie absoliučiai neturi vieno 
tiek šiandien įkyrėjusio blogumo - politinės tendencijos; M. P. — 
grynos kultūros darbininkė. Žr. jos raštus: „Moteris“, 1921-22 m., 
ir „N. Vaidilutė“ nuo 1922 m. 

Taip palaidieji M. P. straipsniai, taip ir visur išblaškytosios 
novelės prašyte prašė, kad kas juos surinktų į atskiras knygas. 
Jos būtų turiningos, idėjingos, vienoda kryptimi parašytos. Jau- 
nuomenei daug būtų džiaugsmo, daug jos dvasiai maisto.* Šitą 
mūsų visuomenei ir mokyklai reikalingą darbą, palikdama šaly 
nesenai skyrium išleistus M. P. veikalus, pasiėmė padirbti „Ži- 
nijos“ bendrovė, pasitikėdama, jog visuomenė, supratus to su- 
manymo naudingumą, parems bendrovę pajais, kuriuos garan- 
tuos knygų turtas. Nė vienas įdedamas skatikas neis jokiems 
pašaliniams tikslams, nes bendrovės valdyba dirba ne dėl pelno, 
visai neatlyginama. 

„Žinijos“ bendrovė maždaug šitaip susiskirstė Marijos Peč- 
kauskaitės-Šatrijos Raganos pakartotinuosius raštus. 

I tomas. „Motyna - auklėtoja“. 

lH tomas. „Viktutė“. „Dėl tėvynės“. „Iš daktaro pasakojimų“. 
„Rudens diena”. „Sulaukė“. Lyrikos fragmentai. 

III tomas. „Sename dvare“. „Pančiai“. „Brėkštant“, Legendos. 

IV tomas. „Mėlynoji Mergelė“. „Anuomet“. „Irkos tragedija“. 
„Kraitis“. „Moterų teisės“. „Dvi mokytoji“. „Pasitaikė proga“. 
„Vaikai“. „Saulei nusileidžiant“. „Pertraukta idilija“. „Adomie- 
nė“. „Šveicarijos įspūdžiai”. „Lemta“. 

V tomas. „Legenda apie šv. Petro motyną“. „Kame mano aša- 
ros pradžia ir pabaiga“. „Žolynų žiedai ir mergelių žiedai“. 
„Chamas“. „Vyšnios“. „Amžinybės aidas". „Žemaičių ateitinin- 
kų korporacijos įspūdžiai“. „Vaidilutės, sukruskite!". „Šv. Tere- 


* Plačiau apie M. Pečkauskaitę skaityk 1926 m. „Lietuvos Mokykloje“, Nr. 2, 
p. 81-90; Nr. 3, p. 125-136; Nr. 4, p. 169-175; Nr. 5, p. 195-200”. 

sės patarimai“. „Drebančios rankos“. „Vaidilutės“. „Du veidro- 
džiu“. „Apie Elžbietą, legenda”. „Naujus metus pradėjus“. „Bū- 
kite savimi“. „Ugdymas moteriškumo koedukacinėse mokyk- 
lose“. „Kaip būdavo seniau“. „Bobiškumas“. „Apie elgimąsi“. 
„Iš Kristaus istorijos“. „Karalius laikas“. „Knyga“. 

Kas lieka, sudarys VI tomą"š. 


KUN. DR. PRANCIŠKUS BŪČYS, M. I. C. 
35 metų (1891-1926) jo rašto darbui paminėti* 


Pranciškus Būčys gimęs 1872 m. rugpjūčio mėn. 8/20 d. Šil- 
galiuose, Slavikų parapijoje, pirmiau Naumiesčio, dabar Šakių 
apskrityje, iš Jono Būčio ir Onos Povilaičiūtės. 

Šilgalių kaimas jau 1842 metais yra išsiskirstęs vienasėdžiais. 
Būčiams čia yra atitekę 83 margai lauko prie pat Šešupės, pa- 
čiame aukštajame jos krante. Šešupė čia sudaro sieną tarp Lie- 
tuvos ir Vokios; vienas krantas mūsų, antras nebe mūsų, ir žūk- 
lijai žūklauja per abi pusi, o piemens gauna betarpiškai pareikšti 
savo antagonizmus, kariaudami už savo idėjas. Tai palyginti 
tolimas nuošalys, gana poetingas ir labai konservatyvus. 

Mokytis Pranukas pradėjo jau penkerių metų, būtent 1877 m., 
taip, kaip ir kiti ano draudžiamojo laiko lietuvių vaikai; lygiai 
taip, kaip tai vaizduoja Petras Rimša žinomaja savo skulptūrai, 
Motina verpia ar šiaip jau ką dirbinėja, o vaikiukas šalia jos ar 
užustalėje nenoromis raides discipulka badinėja ir už kiekvieną 
pagadintą raidę turi klauptis ir atgailoti. Taip atsitikdavo ir 
Pranukui. 

Dievobaimingi, artimą myli, geri katalikai Būčiai iš savo na- 
mų nepaleisdavo nė vieno neužaugos samdinėlio, neišmokę jų 
pavartoti maldaknygę. Tad drauge su savais vaikais vis mokės dar 
vienas antras svetimas, bet tos šeimos narys, tad nei žandarams, 


* Skaityta H. M. F. Literatūros skyriuje spalių 15 d. 

- nei žemskiams nebuvo kaip prie jų kabinėtis. Su Pranuku mokės 
tarnaitė Marė Gerdavaitė ir piemenėlis Juozas Koncaitis, su kitais 
vaikais kiti. 

O tų vaikų Būčiams buvo visas aštuonetas. Pranas buvo vy- 
riausias. Gyvas nūn bėra vienas brolis Juozas; jis ūkininkauja 
tėviškėje, turi 1 sūnų ir keletą dukrelių. Dar gyvos dvi Prano 
sesers: Marijona, nutekėjusi į Plokščius už Strumilos girių už- 
vaizdo Kačarausko, dabar našlė su vienu sūnum ir ketvertu duk- 
terų, ir Petronelė, nutekėjusi į Naumiestį už vargonininko, turi 
trejetą sūnų ir dvejetą dukterų. Tėvas Jonas Būčys miręs 1904 m., 
o motina Ona 1908 m. Abudu palaidoti Slavikuose. 

„Slavikų akademiją“, atseit, pradžios mokyklą Pranas ėjo 
1880-83 m. dviem atvejais, nes kurį laiką mokykla buvo netekusi 
mokytojo. Susiradęs galop mokytojas Vincas Kudirka", nors ne 
anasai didvyris, tik jo bendravardis, vis dėlto buvo geras dar- 
bininkas, geras pedagogas ir geras šiaip jau žmogus. Jis Praną ir 
prirengė į pirmą klasę. 

1883 m. įstojęs į Marijampolės gimnaziją, Pranas išėjo keturias 
klases itin gerai, bet penktoje sustojo ir nė iš vietos: pirmais 
metais kvotimų neišlaikė, o antrais metais jų nė nebelaikė, nes 
buvo visai paliovęs mokęsis. Tai jau toks kritiškas berniokams 
laikas, kada vienus pastūmėja kuone į heroizmą, kitus visai 
sustabdo nuo bet kurios pažangos. Pranui tai atsiėjo gana pigiai. 
Po tų dvejų sugaištų metų atsiradęs namie, dar per dvejus metus 
susitvarkė ir dideliu, jau savu noru, nebeverčiamas įniko į kny- 
gas. Knygų apsčiai gaudavo iš savo Slavikų klebono Bacevičiaus 
Juozo?. Gerai nusimanąs inteligentas mokėjo Pranui parinkti jo 
amžiui ir išsilavinimui knygų, kad jos, išsyk neatgrasydamos, 
vis gilyn viliotų jauną protą į mokslą, į pažinimą. Po dukart per 
savaitę patikrinėdavo, ko Pranas tuo tarpu buvo gavęs. Geriau- 
siai abiem sekdavosi visuotinosios istorijos žinios. 

Taip pasirengęs, nurimęs ir gerokai subrendęs, Pranas 
1890 m. rugsėjo 15 d., jau aštuoniolikos metų bernaitis, įstojo į 
kunigų seminariją Seinuose ir čia ėmė kaip iš pieno plaukti 
moksluose ir sparčiai lavintis. Neilgai trukus, atsistojo priešakyje 
draugų, nors ir jie buvo prašmatnūs jaunikaičiai, paskui pa- 

garsėję vyrai: dabartinis kunigų seminarijos rektorius Gižuose 
kanauninkas Naujokas, kun. Jusaitis, kurs paskui angliškai rašė 
apie Lietuvą, dabartiniai jo draugai marijonai: prof. dr. Jonas 
Totoraitis, magistras Dvaranauskas ir kiti, susitelkę į Antano 
Miluko vedamą patriotinę lietuvišką draugiją*. Naujikui draugui 
Pranciškui Milukas pavedė parašyti referatą. Pranciškus parašė 
ir iš karto laimėjo Miluko pagyrimą: referatas buvo parašytas 
turiningai ir gera, taisyklinga bei sklandžia lietuviška kalba. Tai 
davė Milukui teisės paskatinti jauną savo draugą, kad pamė- 
gintų prabilti ir per laikraštį. Pranciškus paklausė; tai jam patiko, 
ėmė jau gera valia rašinėti daug referatų, skaityti juos draugėje, 
o paskui kai kurius siunčioti į laikraščius, kurių tuomet buvo 
skiriamų liaudžiai. Laikraščiai kai kuriuos ėmė dėtis. Pirmas 
pasirodė pirmus metus einančiame iš Tilžės „Ūkininke“, būtent, 
1891 m. Nr. 8, parašu Pulvis". Buvę ten ir daugiau tuo pat parašu, 
tik neturėdamas „Ūkininko“ komplekto jų suvokti negaliu“. 

Taigi šį rudenį suėjo 35 metai, kaip prof. dr. kun. Pr. Būčys 
dirba lietuvių laikraščių ir mokslo dirvoje, laimėdamas čia vieną 
pačių žymiųjų ir pirmutinių vietų. Galop tapęs Lietuvos uni- 
versiteto rektorium laisvu viso mokomojo personalo išrinkimu, 
Tai nemaža garbės mokslo vyrui; garbės, tikrai pelnytos darbš- 
tumu, gera galva, tvirtais sumetimais dalykų esmės ir gausia 
erudicija. 

Iš to pat laiko daugiau Pr. Būčio raštų randame „Apžval- 
goje“?. Būtent: 1892 m. rugpjūčio 15 d., Nr. 16, 124-126 p. (2) 
„Apie dainas“, parašu Pulvis; 1893 m. rugp. 15 d., Nr. 16, 128 p. 
(3) „A. a. kun. Petras Paulius Lobicz isz Wielkie Wierzbowo 
Wierzbowski, Seinų Vyskupas“ (Iš „Vienybės“)*, parašu: Cz. 
(skaityk: Czernizina); 1895 m. sausio 15 d., Nr. 2,9-10 p. (4) „Keli 
žodžiai apie mūsų vargus“, par. Cz. (įžanginis). T. p. m. kovo 
1 d. Nr. 6, 33-36 p. (5) „Keli žodžiai apie mūsų vargus ir ne- 
laimes“, par. Cz. (įžanginis). Buvę ir korespondencijėlių, bet kad 
jos be parašų, tai sunku beatspėti. Lyg Pr. Būčio būtų paduotos 
žinios į „Apžvalgą“: 1892 m. vas. 15 d., Nr. 4,32 p. (6) „Iš Suvalkų 
valdybos padangės“; 1893 m. rugp. 1 d., Nr. 15, 119 p. (7) „Iš 
Griškabūdžio“; (8) „Iš Bajoraičių“, 1895 m. gruod. 15 d., Nr. 24, 

186-8 p.; (9) „Keli žodžiai apie kaimiečių sueigas“, didelis raštas 
be parašo. Po tiekos metų sunku ir autoriams bepažinti savo 
parašytieji smulkūs dalykai. 

„Jablonskinio statrašo“ (taip anuomet vadindavo, Jono Juš- 
kos ir Miglovaros pasigaudami, rašybą)? Seinų klierikus pri- 
vatiškai mokydavo to dalyko itin gerai nusimanęs Andrius 
Dubinskas”, pilviškietis, penkto kurso klierikas, nes oficialių 
lietuviškos kalbos pamokų Seinų kunigų seminarijoje nebuvo. 
Lietuvių patriotų klierikų draugija pagaliau pradėjo leisti savo 
organą, žinoma, ranka rašytą, keistu vardu: (10) „Knapt“!!. Taip 
buvo draugų pramintas Antanui Milukui pagerbti: jis turėjo šią 
pertarmę, o kaip tik šiuo metu lenkuojančios vyresnybės buvo 
už litvomaniją išmestas iš seminarijos. Jis tebekunigauja Ame- 
rikoje, leisdamas „Žvaigždės“ laikraštį!2. Po metų tačiau šį ne- 
rimtą tokiai „rimtai“ kompanijai vardą pakeitė vardu (11) „Vil- 
tis“. (Šiuo pat vardu paskui nuo 1907 m. Vilniuje ėjo didelis 
dvidienis laikraštis.) Abiejų laikraščių nuo pat pradžios ir iki 
galo 1895 m. redaktorium buvo Pr. Būčys. Jis gi, paskutiniame 
kurse būdamas, įkūrė slaptą mokyklą Seinų klierikams lietu- 
viams lietuviškai mokyti. Du trissyk per savaitę, kitiems drau- 
gams sugulus, lietuviukai sukildavo ir nuo 9-10 val. mokydavos, 
labai formaliai, paprastai pasimelsdami prieš pamoką ir po pa- 
mokos, kad seminarijos regensas neužkluptų. Be visa to, Antanui 
Milukui redaguojant Amerikoje „Vienybę Lietuvninkų“, drau- 
gas Pr. Būčys buvo nuolatinis jo bendradarbis.* „Czernizina“ 
pseudonimą Pr. Būčiui buvo primetęs tas pats A. Milukas, pra- 
vardžiuodamas jį kurios ten rusų pasakos žodžiu, rasdamas 
kažin kokio ten panašumo. 

Seinų klierikų draugija šiuo laiku išvertė praktikuodama (12) 
Fišerio“ pamokslus: Pr. Būčys 3, Laukaitis 3, Ilgūnas!“ 2, kiti po 
1. Visus gavo perredaguoti Pr. Būčys. Šitie pamokslai buvo iš- 
spausdinti. Antrame kurse būdamas, Pr. Būčys pats vienas iš- 


* Gal kas malonėtų mums išrašyti bent vardus tų Pr. Būčio raštų, kurie buvo 
tuomet pasirodę „V. L.“ 

vertė iš lenkų kalbos (13) „Jak kochać Jezusa“!7, tačiau vertimas 
liko rankraštyje neišspausdintas. 1893 m. Būčio „mokyklos“ mo- 
kiniai: jo paties brolis Andrius, a. a. Antanas Civinskas, da- 
bartinis prelatas Jurgis Narjauskas, Jer. Šidlauskas (paskui išėjęs 
iš seminarijos), Paukštelis-Ptašinskis* ir kiti išvertė Smolikovs- 
kio (14) „Miesiąc Maryi“*. Jį taip pat Pr. Būčys redagavo, o 
išleido Juozas Angrabas-Angrabaitis-Paznokaitis?? savo lėšo- 
mis. Brolis Andrius Būčys išvertė, Pranui redaguojant, mažytę 
(15) šv. Alfonso de Liguori?! asketinę knygelę; ji irgi buvo iš- 
spausdinta. 1894 m. Pr. Būčys pats vienas išvertė (16) antrą dalį 
Fišerio pamokslų, bet rankraštis ir iki šiam laikui tebėra neiš- 
spausdintas. Pagaliau 1894 m. parašė į „Varpą“ (įdėta 1895 m., 
Nr. 1) (17) „Audiatur et altera pars“22, polemiką su Vincu Ku- 
dirka dėlei popiežiaus enciklikos Lenkų vyskupams, kurius ra- 
gino būti paklusniais Rusų valdžiai, nors rusai jau buvo padarę 
Kražių skerdynes“. Pr. B. pritarė popiežiui, Kudirka smarkiai 
puolė. Žr. jo „Tėvynės Varpus“ (Raštų II t., 283-288, 242-247, 
258-265 p.)*. Daugiau Pr. Būčys „Varpe“, rodos, neberašė. 

Štai kokį literatūros bagažą Pr. B. jau buvo susikrovęs, dar 
tebebūdamas vidurinės mokyklos moksleivis, 23 metų jaunuolis. 
Ar daug kas jam galėtų darbštumu ir vaisingumu prilygti? O 
tiek pašalinio darbo buvo padirbta šalia privalomojo - gerai eiti 
seminarijoje dėstomuosius dalykus. Dėl tų pašalinių Pr. B. neap- 
sileisdavo tiesioginiuose darbuose ir, baigęs 1895 m. seminariją, 
drauge su Dvaranausku laimėjo Seinų vyskupijos stipendiją 
aukštajam teologijos mokslui eiti Petrapilio kunigų akademijoje. 

Čia taip pat rado jau geroką būrį susipratusių tautininkų 
lietuvių, kurie paskui pagarsėjo. Paminėsime tik kurso draugus: 
arkivyskupą Jurgi Matulevičių, vyskupą Kuktą, Kauno metro- 
polijos generalvikarą prof. kan. Kaz. Šaulį, dekaną Julijoną Ja- 
sienskį, kleb. Peliksą Paškanį?. Šis kursas buvo pats didysis per 
visą Akademijos laiką; daugiausia buvo ir lietuvių studentų. Čia 
buvo liuosiau dėtis į draugiją, drąsiau ir atvirai veikti. Draugija 
buvo sutarusi kas metai parašyti bent po 1 straipsnį laikraščiams. 
Šiuo kartu, rodos, nedaug kas tesėjo pažadus; Pr. B. „T. Sarge“ 
teaptinkame (18) „Apie piemenų auklėjimą“, 

1897 m. gavėnioje Pr. B. įsišventė subdiakonu, 1898 m. dia- 
konu ir gavo teologijos kandidato laipsnį; 1899 įsišventė kunigu 
ir gavo teologijos magistro laipsnį. Specialybe 1896 m. buvo 
išsirinkęs fundamentalinę teologiją; papildydamas savo rank- 
vedžius, daug dirbo šioje mokslo srityje, susipažino su prašmat- 
niaisiais Europos mokslavyrių veikalais; tačiau magistro diser- 
taciją gavo parašyti priverčiamas, ne liuosu pasirinkimu, (19) 
apie šv. Stanislovą", tema iš istorijos, ne iš fund. teologijos. 
Kandidato rašinį expromptu, per tris valandas gavo parašyti 
apologetine tema (20) „De Honorio Pontifice”. Šis raštas jam 
gerai pasisekė, medžiagos turėjo gana ir atmintinai, o kai kitiems 
šitie expromptai darydavo labai daug sielavarto. Raštas „De 
Honorio Pontifice“ ir yra pirmoji pradžia to didžiulio apologe- 
tinio veikimo raštu, jau per visą amžių iki pat šių dienų. „Teolo- 
gijos enciklopedijos kurso“, 1925, 246 p., ir kitų teologinių raštų, 
visų jų kryptis ta pati - apologetinė, nors grynąjį mokslą dėsto. 

Ne taip gerai Pr. Būčiui pavyko disertacija rusiškai parašyti 
tema (21) „O nravstvennom elementie v komedijach Ostrovs- 
kago“*. Profesorius Nekrasovas% pažymėjo ją 3. 

1899 m. magistras Pr. Būčys rengtis profesūrai išvažiavo į gar- 
siausį visame pasaulyje fundamentalinės teologijos specialistą 
apologetą Weissą3! Šveicarijos Friburge. Šiais metais Friburgo 
studentai lietuviai įsikūrė „Rūtos“ draugiją”. Pr. Būčys, žino- 
ma, tuoj įsirašė nariu ir tapo jos spiritus movens“. Drauge su 
J. Totoraičiu organizavo biblioteką ir archyvą. Šitas „Rūtos“ ar- 
chyvas turi savo istoriją. Pasekta lenkų pavyzdžiu, kurie ten pat 
Šveicarijoje pirkos seną pilį Rappersvilį Vevey ir įsisteigė tautinį 
muziejų tiems paminklams ir dokumentams laikyti“, kurie rei- 
kėjo rodyti pasauliui, Europos ir kitų šalių turistams, o Rusijoje 
ir kitur laikyti buvo pavojinga. Pr. Būčiui, rodos, bus pavykę 
gauti konservacijai įdomių dokumentų, jei jie ir dabar guli ten 
uždengtuose vokuose antrašu: „Teatidaryti po 50 metų“.* Man 
rodos, visas Friburgo „Rūtos“ archyvas su visais apsiėmimais 


* Išsivežė iš Vadakčiukų, ten mane aplankęs, pluoštą ir mano dokumentų“. 

dabar jau geriau būtų atsigabenus depozitan Lietuvos univer- 
sitetan. Studentams, ne kartą esu girdėjęs, jis tik vargas esąs 
daboti ir išlaikyti, neturint jam tinkamos vietos. O ankštose at- 
skirų studentų stancijėlėse knygoms ir dokumentams pavojinga. 
Maža kas ten ir tesinaudoja tuo knygynu, o esą nemaža komp- 
lektų ir gana retų leidinių. 

Eriburge Pr. Būčys gyveno vargingai Canisianumo konvikte, 
laikomame pasaulinių žmonių. Pinigų buvo maža. Tai šventa- 
dieniais važinėdavo (dvi valandas kelio) į artimąsias apylinkes 
šv. Mišių laikyti ir gaudavo už tai po 5 frankus. 

1901 m. išlaikė kvotimus ir apgynė doktorato disertaciją ta pa- 
čia tema apie šv. Stanislovą, tik, žinoma, plačiau ir nuodugniau. 
VII-27 d. gavo teologijos daktaro laipsnį, o disertaciją, lenkų kal- 
bon išvertęs, išspausdino 1902 m. vardu: „Šw. Stanisław, biskup 
Krakowski“. Kraków. Rosprawa na Doktora Św. Teologii, 1902, 
in 8, 196 pusl. Disertacija buvo patiekta ir ginta lotyniškai. 

Studentaudamas Šveicarijoje, Pr. B. rašinėjo „Žinyčiai” (pas- 
kui „Dirvai-Žinynui“ )*% vis tais pat parašais: P. B.; vieną tik raštą 
apie Muravjovą pasirašęs: Studentas? „Žinyčios“ 1900 m. Nr. 2 
randame (22) „Kas tai yra civilizacija?“, 1-5 p.; 1901 m. Nr. 3 (23) 
„Viena daina“, 22-25 p., ir Nr. 4, 48—49 p; 1902 m. Nr. 4-5 (24) 
„Viena mano pažįstama“, 57-69 p. 

Į lenkiškus laikraščius, daugiausia į „Przegląd Katolicki“, 
Pr. B. smulkmenas rašinėti pradėjo jau nuo 1893 m. ir nesiliovė 
iki 1901 m. pabaigai, o paskui ir rimtų polemikų bei kitokio 
moksliško turinio. 

Naujas teologijos daktaras veikiai pagarsėjo savo apylinkėje. 
Suvalkiečiai, net kaimiečiai, ėmė skelbti jo gloriją žodžiais: „Mo- 
kytesnis už patį vyskupą Baranauską“, tuomet Seinų ganytoją. 
Sugrįžęs į Lietuvą 1901 m. rudeni, darbavosi vikaru padėjėju 
Slavikuose nuo lapkričio mėn. iki 1902 m. Velykų, o nuo bal. 1 d. 
iki liepos mėn. lenkų kalbos ir filosofijos mokytoju Seinų se- 
minarijoje. Šiais pat metais buvo pakviestas į Petrapilio kunigų 
akademiją adjunktu fundamentalinei teologijai dėstyti ir drauge 
būti aliumnų prefektu; šias pareigas ėjo per dvejus metus, iki 
1904 m., o 1905 m. buvo pakeltas ordinariniu profesorium. 

Jei dveji studentavimo metai Šveicarij oje, davę jam daug rim- 
tos mokslo medžiagos ir gero pažinimo vokiečių ir prancūzų 
kalbos, prarydavo kuo ne visą laiką, nedaug tepalikdami lietuvių 
laikraštininkystei, tai Akademija dabar tą „ apsileidimą“ literatū- 
ros dirvoje sočiai kompensavo. Dabar raštų iš P. B. pasipylė kaip 
iš gausybės taurės. Man pateko iš Marijampolės knygyno raštas 
trijų Akademijos studentų, sudariusių savo profesoriaus Pranciš- 
kaus Būčio beveik pilną raštų sąrašą nuo 1900-1912 metų. Ju 
surašyta 159 pavadinimai; labai brangus bibliografijai darbas. 
Sakau, beveik pilnas, nes nepilnas: antai aš pats viršiau įrašiau 
dvejetą dalykų, tame sąraše nepavadintų. Ir daugiau atmenu juo- 
kų pasakų apie mergą mieguklę, apie išsigandimą, sau ant apy- 
varų užmynus, ir dar kai ką. Greitas buvo ir privačiai korespon- 
duoti. Antai aš, Vadakčiukuose būdamas (1901-1905), parašiau 
vieną menkniekį dialogo forma ir pasigyriau Akademijos profe- 
soriams Al. Dambrauskui ir Pr. Būčiui. Būčys malonėjo man atra- 
šyti ilgiausią (25) kritiką, daugybę naudingų man žinių ir kūrybos 
technikos dalykų. Šį raštą paminklą išlaikiau ir dabar padėjau į 
H. M. F. Rankraščių muziejų, o kritikuotąjį darbelį numečiau į 
krepšį, tiek jis nebuvo vertas tokios sąžiniškos pr. P. Būčio atidos“. 

„Przegląd Katolicki“, „Dirva-Žinynas“, „Podręczna Encyklo- 
pedyja Košcielna“, visokiausi kalendoriai, „Lietuvių laikraštis“, 
„Vilniaus Žinios“, „Nedėldienio skaitymas“, „Šaltinis“, „Drau- 
gija“, „Rieč“, „Viltis“, „Wiadomošci Archydyecezalne“, „Vado- 
vas“, „Ateneum Kaptanskie“, „Slovo“, „Le Messager du Coeur 
de Jésus“, „Wiadomości Kościelne“ buvo pilni dienos dalykų, 
ypač recenzijų visokių visokiausių veikalų visokiomis kalbomis. 
Pridėk ir atskirus leidiniųs*, 

Lietuvių draugijos Petrapilyje, lietuvių pamokslai bažnyčiose 
visados matydavo prof. Būčį pirmosiose savo eilėse; dirbo patį 
sunkųjį darbą, organizavo leidinius, ieškojo raštų ir raštininkų, 
padėdavo lietuviams mokslus eiti, dalyvavo susirinkimuose ir 
posėdžiuose, na, visam kam rasdavo laiko ir visiems luomams 
buvo savas žmogus — patarėjas ir vadas. 

1912 m. P. B. buvo pakeltas Akademijos inspektorium. Rek- 
toriui Kakovskiui, dabartiniam Varšuvos kardinolui“, 1913 m. 

pasitraukiant, metropolitas Kliučinskis* kandidatu Akademijos 
rektorium paskyrė inspektorių Būčį ir jam pranešė. Tuo pačiu 
žygiu metropolitas pasiklausė visų Rusijos vyskupijų nuomonės. 
Jų atsakymai buvo netikėtai nepalankūs prof. Būčiui, geriausiam 
lenkų prieteliui: be Žemaičių, Vilniaus ir Saratovo, visas Lenkų 
episkopatas pareiškė griežtą protestą prieš „lietuvį“ Akademijos 
rektorių: jis tegalįs būti - lenkas! Garbė reikalavo, kad prof. Bū- 
čys, gavęs tiek nepasitikėjimo, visai išstotų iš Akademijos, ir jis 
tai padarė 1913 m. spalio 17 d. Bet mokslo metai buvo jau pra- 
sidėję, jis - profesorius buvo nepakeičiamas, tai paliko. 1914 m. 
gegužės mėnesyje pakartojo savo atsistatydinimą, bet ir vėl rei- 
kėjo likti, nes rektorius Radziszewskis“?, išvažiavęs į užsienius 
karui ištikus, nebesugrįžo, ir prof. Būčys faktinai vedė Aka- 
demiją. Taip išėjo dar metai; galutinai išėjo iš Akademijos tik 
1915 m., mokslo metams pasibaigus. 

Kun. Pr. Būčysjau buvo vienuolis marijonas. Tai dabar nekėlė 
jokių didelių pretenzijų, kai, Akademijoje rektoriavęs, atsirado 
paprastu kapelionu Izmailovskoje Roščoje ir per žiemą gavo 
gyventi nekūrenamuose vasarnamiuose. Nukentėjusiems dėl 
karo šelpti draugijos Centro komitetas**, tai patyręs, 1916 m. 
kovo mėnesyje pasiūlijo jam vietą Komitete; tačiau peršalęs P. B. 
susirgo, gavo pasidaryti operaciją, o pagijęs atsirado Lūgoje, pas- 
kui Finliandijoje Merentūchti kapelionu Ledochovskaitės įstai- 
goje mergaitėms“. Lietuvių komitetas iš ten jį ištraukė, sumanęs 
pasiųsti savo atstovu į Rymą pas popiežių. Rugpjūčio 11 d. P. B. 
išvažiavo per Švediją, Norvegija, Angliją, Prancūziją į pavojingą 
kelionę. Ryme rusų konsulas sekvestravo jo pinigus, per klaidą 
įtaręs jį esant vokiečių šalininką. Kaip tai atsitiko, nėra žinios. 
Nebent suvedžiojo jį viena telegrama iš Šveicarijos į Finliandiją, 
kuria buvo pranešama jam Marijonų generolo įsakymas, o šnipų 
galėjo būti išaiškinta - Jėzuitų generolo Ledochovskio“, brolio 
minėtosios Ledochovskaitės. O telegrama reiškė: „Generolas 
liepia važiuoti į Chicago“ — visai ne politikos turinio. 

Ryme misija P. Būčiui nepasisekė, ir jis spalio 16 d. sėdo į gar- 
laivį plaukti į Ameriką. Dabar tik rusų konsulas įteikė jam sek- 
vestruotus pinigus. Ameriką pasiekė lapkričio 3 d. Iš Brooklyno 

pasiekęs Chicago, susirgo vėl ta pačia liga; kelionėje žaizda vėl 
atsivėrė, teko vėl pakelti operaciją. 1917 m. pagijo ir ėmė re- 
daguoti (26) „Draugą“*, tačiau, nesutikdamas su netikusiajo ad- 
ministracija, rugpjūčio 15 d. pasitraukė ir 24 d. atsirado klebonu 
Sheboygan, Wis., kur prabuvo 9 mėnesius. Iš čia marijonų vy- 
riausybė perkėlė jį į Waukegan, III, nes ši parapija buvo pavesta 
marijonams administruoti. 1918 m. 1 lapkr. vėl atkilo į Chicago 
„Draugo“ redaguoti ir jo gelbėti nuo žlugimo. Galų gale 1921 m. 
Ji čia pakeitė dr. Česaitis“, ir jis liepos mėn. sugrįžo į Kauną, kur 
uoliai ėmės organizuoti Lietuvos universitetą, dalyvaudamas 
ruošime Universiteto statuto, jo reguliamino ir Teologijos-filo- 
sofijos fakulteto reguliamino. 

Apie Pr. Būčio darbus ir vargus Amerikoje reiktų parašyti 
ištisa atskira monografija. Tai palieku patiems amerikiečiams, 
ypač jo draugams marijonams. 

Paminėsiu tik jo čia nudirbtus mokslo darbus:*? 

27. 1918 m. Apie apšvietą. Chicago, 60 p., in 8°. 

28. 1919 m. Tikėjimo kriterijos. Chicago, 32 p., in 32°. 

29. 1921 m. Katalikų Tikyba. Chicago, 215 p., in 8°. 

30. 1922 m. Trumpa apologetika. Chicago, 222 p., in 12°. 

31. Antra padidinta laida Kaune 1923 m., 255 p., in 8°. 

32. Be to, suredagavo gražią knygą „Misijonorių užrašai“. 

Pagaliau, sugrįžęs į Lietuvą, čia parašė ir paskelbė jau pami- 
nėtąją pradžioje: 

33. Teologijos enciklopedijos kursą, VIII ir 247 p., Marijampolėj. 

34. Rekolekcijos kunigams, 75 p., Kaune, 

35. Amerikos ir pabaltijos draugija, „Draugija“, 1923 m. 

Ir „Tiesos Kelyje“: 36. Degeneracijos teorija religijų kilmės 
klausime, 1925 m., Nr. 2. 

37. Ar kun. Jaunius buvo autodidaktas, Nr. 3. 

38. Religijos kilmė, Nr. 4. 

39. Prieškatalikiškoji krikščionija, Nr. 5. 

O kad čia būta nemažų ir labai šakotų darbų, pavyzdžiui, 
imkime pradžią jo prakalbos antrai laidai „Trumpa apologetika“. 

„Ši knygutė atsirado dėl to, kad Amerikos lietuvių jaunimo 
draugija „Vyčiai“? 1917 metų pabaigoje Šv. Mykolo bažnyčioje 

Chicagoje surengė eilę konferencijų, kurioms laikyti buvo mane 
parsikvietę iš Sheboygan Wis. Rudenį 1918 m., man apsigyvenus 
Chicagoje, tos konferencijos buvo pakartotos Dievo Apvaizdos 
mokykloje, kur vakarais susirinkdavo vietiniai „Vyčiai“ ir kitos 
krikščionių lietuvių organizacijos. 1919 m. Chicagos nuovados, 
vadinamos Town of Lake, “Vyčiai“ surengė visą eilę socialinių 
kursų ir man pavedė 25 paskaitas iš apologetikos. Tų paskaitų 
skardas pateko į dienraščius, nes jos buvo laikomos mokyklos 
salėje ir po jų būdavo diskusijų. Vietiniai „Vyčiai“ išsispaus- 
dindavo paskaitų konspektus. 

Tais naudojosi ir Šv. Kazimiero mergaičių akademijos?! auk- 
lėtinės, kurioms aš, eidamas įstaigos kapeliono pareigas, dėsčiau 
tikybos mokslą apskritai ir apologetiką ypatingai... To kurso 
klausė ir auklėtinės, ir jų auklėtojos šv. Kazimiero vienuolijos 
sesers. Kai kurios pamokos man teko pakartoti Aušros Vartų 
parapijoje Chicagoje ir šv. Antano parapijoje, Cicero, III., šalia 
Chicagos“. 

Yra rašęs pripuolamų straipsnių į laikraščius šešiomis kal- 
bomis: lietuviškai, lenkiškai, rusiškai, lotyniškai, prancūziškai, 
angliškai (pav. „New World“, Chicago), rodos, ir vokiškai, nes 
visų tų kalbų gerai moka. 

Čia mes gauname ypatingai pažymėti litografuotuosius Pr. 
Būčio darbus: 

34. Conspectus praelectionum de Ecclesia. Petropoli, 1911 m., 
220 p. 

35. Historia apologetica usgue ad Leonem Magnum. Pet- 
ropoli, 1912 m., 314 p. 

36. De Romano Pontifice. Petropoli, 535 p. 

37. Fundamentalinė Teologija. Kaune, 1923 m., t. I, 352 p., t. II, 
456 p. Antroji laida 1925 m. 

Galop štai dar keletas mažesniųjų mokslo darbų gausiam 
autoriui apibūdinti: 

38. L. Kr. Demokratų susivienijimo programo projektas „Drau- 
gijoje“, 1907 m., Nr. 1, 68-80 p. 

39. Tiesos ieškojimas. Ib., Nr. 3 ir 4, 231-238 ir 342-346 p. 

40. Tikėjimo jausmai ir protas. Ib., Nr. 5 ir 6, 50-55, 147-151 p. 

41. Tarptautinis Katalikų Mokslui aukštyn kelti susivieniji- 
mas ir Lietuva. Ib., 1908 m., Nr. 14, 135-142 p. 

42. Lembo Ruigis, kun. Jauniaus biografijai medžiaga. Ib., 
1908, Nr. 16, 357-59 p. 

43. Lietuvos Mokslo Draugijos Komitetui. Ib. Nr. 17,99-104 p. 

44. Bažnyčia ir sociologija. Ib., 1909, Nr. 31-32, 270-281 p. 

45. Jauniaus dokumentų aprašymas. „Vadovas“, 1909 m., 
IV t., Nr. 15, 253-260. 

46. De B. M. V. apparitionibus in oppido Lourdes. Petropoli, 
1909 m., in 8°, 16 p. 

47. Šv. Panelės apsireiškimai Liurde. Seinai, 1909 m. 

48. Bažnyčios gyvybės jėga. „Draugija“, 1910, Nr. 46 ir 47, 
116-124 p. ir 231- 245 p. 

49. Apie Lourdeso stebuklus. „Draugija“, 1911 m., Nr. 52, 
323-350 p. 

50. Katalikystė ir tiesa. „Vadovas“, tomai VIII-X, XII-XV, 
XVII. Viso 190 p., in 8°. 

51. Tikėjimo dalykai. Kaune, 112 p. 

52. Kairiūkštis Juozas, Dvasinės Seminarijos mokytojas. „Lie- 
tuvos Mokykla“, 1925 m., Nr. 10, 401—402 p. 


Studentų padarytasis Pr. B. 1903-1912 m. raštų sąrašas 
1903 m. 

53. Wyjaśnienie (antykatolickošč uniwersytetu we Fryburgu). 
„Przegląd Katolicki“, Nr. 40, st. 636 s., 1903. 

54. Odpowiedž na „Odpowiedž ks. prałata Gnatowskiego“. 
„Przegląd Katolicki“, Nr. 44, st. 396, 1903. 

1904 m. 

55. Prietelis. Jonukas Karklynas eina Lietuvos pažintų. She- 
nandoah Pa 1904. „Dirva-Žinynas“, Nr. 2, p. 94 s., 1904. 

56. Pirmutinis moksliškas vieno lietuvio veikalas. „Dirva — 
Žinynas“, Nr. 4, p. 50 s., 1904. 

57. Baur Ferdynand. Biblioteka Dzieł Chrześcijańskich. Pod- 
ręczna Encyklopedya Kościelna pod kierunkiem ks.ks. St. Galla, 
I. Niedzielskiego, H. Przezdzieckiego, A. Szlagowskiego, A. Tau- 
era, redaktora ks. Zyg. Chelmickiego. A-B, t. III-IV, str. 155—6, 1904. 

1905 m. 

58. Skaitytojams. „Metraštis arba Kalendorius“ 1906 m., 1905. 

59. Prierašas prie Šalėmyrio korespondencijos iš Laukesos. 
„Lietuvių Laikraštis“, Nr. 10, p. 124, 1905. 

60. Atsakymas p. Sermėgiui. „Lietuvių Laikraštis“, Nr. 12, 
p. 158, 1905 m. 

61. Bažnytinės žinios. „Lietuvių Laikraštis“, Nr. 12, p. 148 s., 
1905. 

62. Kaip aš rengiausi parašyti vieną veikalą, o neparašiau. 
„Lietuvių Laikraštis“, Nr. 16, p. 218-9, 1905. 

63. Visatinis susirinkimas Lietuvių ir Žemaičių Labdariš- 
kosios Draugijos. „Lietuvių Laikraštis“, Nr. 21, p. 296, 1905. 

64. Metų užbaiga Dvasiškojoje Akademijoje. „Lietuvių Laik- 
raštis“, Nr. 21, p. 296, 1905. 

65. Laiškas į Redakciją. „Vilniaus Žinios“, Nr. 67, 1905. 

66. Rutkovskis T. „Audra Giedroje“. Vertė Mar. K-lis. Kritika. 
„Vilniaus Žinios“, Nr. 114, 1905 m. 

67. Iš ko nesutikimai Peterburge tarp lietuvių? (atsakymas 
p. VL Pauliukoniui). „Vilniaus Žinios“, 113 ir 116, 1905 m. 

68. Apie Kalendorių 1906 metams, leidžiamą Lietuvių ir Že- 
maičių Labdariškosios Draugijos Peterburge. „Lietuvių Laik- 
raštis“, Nr. 27 ir 28, p. 379 ir 390 s., 1905 m., ir „Vilniaus Žinios“, 
144, 1905. 

1906 m. 

69. Mėnulis. „Metraštis arba Kalendorius“ išleidžiamas Pe- 
terburgo Lietuvių ir Žemaičių Labdariškosios Draugijos, 124 s., 
1906 m. l 

70. Garbštas A. Kam aš reikalingas? Kritika. „Nedėldienio 
skaitymas“, Nr. 8, 1906 m. 

71. Skvireckas J. kun. Šventasis Tėvas Popiežius Pius X. Kri- 
tika. „Nedėldienio skaitymas“, Nr. 8, 1906 m. 

72. Narkevyčius P. Maža dovanėlė Lietuvos jaunimui. Kri- 
tika. „Nedėldienio skaitymas“, Nr. 8, 1906 m. 

73. Lietuviai Dūmoje. „Šaltinis“, Nr. 8, p. 126, 1906. 

74. Michael Godlewski, prof. Acad. R. C. Ec. Petropolitana. 

1) Monumenta Ecclesiastica Petropolitana. 

2) Annalecta Historica-Petropolitana. Kritika. „Przegląd 
Katolicki“, Nr.47, p. 735 s., 1906. 

75. „Planetos“ ir „Pienas“. „Kauno Kalendorius“, 1907 m., 
p. 37-52, 1906 m. 

76. Projektų gausybė (atsakymas „Vilniaus Žin.“). „Šaltinis“, 
Nr. 38, 1906 m. 

1907 m. 

77. Lietuvių Krikščionių Demokratų susivienijimo programo 
projektas. „Draugija“, Nr. 1, p. 68-80, 1907. 

78. Pierre l'Ermite. La Brisure. Paris, 1907. Kritika. „Draugija“, 
Nr. 2, p. 188-9, 1907 m. 

79. Dzieje Akademii Duchownej R. Katolickiej Warszawskiej. 
Przez ks. ks. A. Pleszczynskiego, J. Matuszewskiego, A. Chmie- 
lowskiego. Warszawa, 1907. Kritika. „Draugija“, Nr. 3, p. 292 s., 
1907 m. 

80. Valstybės Dūma. „Šaltinis“, Nr. 13, p. 203, 1907 m. 

81. Lietuvių atstovų darbai. „Šaltinis“, Nr. 16, p. 252 s., 1907. 

82. Kappstein Theodor. Buddha und Christus. Berlin, 1906. 
Kritika. „Draugija“, Nr. 4, p. 412, 1907 m. 

83. Tiesos ieškojimas. „Draugija“, Nr. 3,4, p. 231 s. ir 344 s., 1907. 

84. Wielkiego Ksiestwa Litewskiego, Žmudzkiego Kronika. 
Kodeks Olszewski Chominskich. Wydat St. Ptaszycki. Warsza- 
wa, 1907. „Draugija“, Nr. 4, p. 410, 1907. 

85. Tikėjimas, jausmai ir protas. „Draugija“, Nr. 5, 6, 49-55, ir 
Nr. 6, p. 147-151, 1907. 

86. Telegrama. Dūmos paleidimas. „Šaltinis“, Nr. 25, 1907. 

87. Mūsų atstovų ir Peterburgo lietuvių darbai. „Šaltinis“, 
Nr. 22, p. 348 s., 1907 m. 

88. Šatrijos Ragana. Istorijos Pasakos. Seinai, 1907. Kritika. 
„Draugija“, Nr. 7, p. 273 s., 1907 m. 

89. Leonas P. 5. Po povodu agrarnoj reformy v Litvie. SP, 
1907. „ Draugija“, Nr. 9, 1907, p. 85. 

90. M. Socijalistai ir masonai, ar jie man priešai? Vilnius, 
Sirkin, 1906, p. 86. 

91. Moravskis M. Kun. Išvakarės gret Lemano ežero. Vertė 
Gerutis. Shenandoah Pa., 1906, p. 87. 

92. Edgaras, arba nuo ateizmo prie pilnos teisybės. Pagal 
L. Hamerstein parašė kun. dr. M. Juodyšius. Brooklyn, 1902, 88. 

93. Kapšas A. Iš mūsų gyvenimo. Shenandoah Pa., 1906, p. 89. 

94. Pismo v Redakciju. „Rieč“, Nr. 283, 1907. 

95. Uosis I. Mūsų jaunuomenė ir netikėjimas. Shenandoah Pa., 
1905. „Draugija“, Nr. 10, 1907, p. 216-17. 

96. Huysmans I. K. Les foules de Lourdes, 12-ed, Paris. P. V. 
Stock. 1906, 218 s. 

97. Academia Caesarea Romano Catholica Ecclesiastica Petro- 
politana anno academico 1906-1907. Petersburg, 1907, p. 220. 

98. Apie auklėtnamius mergaitėms. „Viltis“, Nr. 9, 10, 11, 
1907. 

99. Višniauskas T. Trys keleiviai: krikščionis, žydas ir turkas. 
Vertė P. B. Chicago Ill. 1907. „Draugija“, Nr. 1, p. 327, 1907. 

100. Mylėk savo artimą. Pagal Hoffmaną parašė P. B. Chi- 
cago III. 1907. „Draugija“, Nr. 11, 1907, p. 327. 

101. Cozel Feliks. Yra Dievas. Vertė Feliksas Martišius. Kau- 
nas, 1907, p. 331 s. 

102. Vidūnas. Slaptinga žmogaus didybė. Tilžėje, 1907, Wilh. 
Storost, p. 333 s. 

103. De Beatae Mariae Virginis in oppido Lourdes apparitio- 
num valore ad vitam christianam renovandam et veritatem ca- 
tholicam probandam. SP. B. O. 8 L, Nr. 1. Birkenfeld. 

104. Vasilauskas M. ir Matulevičius J. „Mūsų Dirva“. Skaitymų 
kninga liaudies mokyklai ir gimnazijai. Kaunas, 1907, p. 462-3. 

105. Uida. Ponaitis. Vilnius, 1908, p. 464. 

106. Barancevič K. Malūnas. Iš rusiško vertė Pranas S-lis. 
Vilnius, 1908, p. 465. 

107. Du diable à Dieu. Adolf Rettė, 5-ėd. Paris, Varmers, 1907, 
p. 465. 

108. Bourget Paul, de l'Academie Française. L/Emigre. Paris, 
Plou, 1908, p. 465 ss. 

109. Bjernsonas. Vikrus vaikinas. Vilnius, 1908. „Draugija“, 
Nr. 12, p. 465 s., ir „Viltis“, Nr. 18, 1907. 

110. Ar žydų, ar katalikų tikėjimas geresnis? „Šaltinis“, Nr. 9, 
1907 m., p. 1356. 

111. Apie Švento Rašto skaitymą. „Šaltinis“, Nr. 7, p. 106, 
1907. 

112. I. Apie nekatalikų išganymą ir II. Apie šviesą ir augalus 
be saulės. „Šaltinis“, Nr. 8, p. 117, 1907. 

113. Apie tvaną. „Šaltinis“, Nr. 12, p. 180-2, 1907 m. 

114. I. Apie Jėzaus ir kunigų plaukus, II. Apie pravoslavų 
šventuosius ir jų kūnų nepuvimą. „Šaltinis“, Nr. 21, p. 325-7, 
1907 m. 

115. Apie velnio apsėstus žmones. „Šaltinis“, Nr. 29, p. 452 
ss., 1907. 

116. Apie Dievo buvimą. „Šaltinis“, Nr. Nr. 36, 37, 38, p. 566 
s. ir p. 579 ss. ir 595 ss., 1907. 

117. Apie atlaidus (Vaičiuliui). „Šalt.“, Nr. 39, p. 613 ss., 1907 m. 

118. Dėl ko Popiežius vadinasi Šventuoju Tėvu? „Šaltinis“, 
Nr. 31, 1907 m. 

119. Apie moterų dūšią. „Šaltinis“, Nr. 41, p. 643 ss., 1907. 

120. Apie moterų su vyrais lygybę. „Šalt.“, Nr. 42, p. 658 s., 
1907. 

121. Apie šventųjų gyvenimus. „Šaltinis“, Nr. 47, p. 742 s., 
1907. 

1908 m. 

122. Laiškas į „Vilties“ Redakciją. „Viltis“, Nr. 12(47), 1908. 

123. Kankintinio Sūnus. Sutrumpinta iš kardinolo Wisemano 
„Fabiola“. Kaunas, 1908 m. „Draugija“, Nr. 13, 1908, p. 89. 

124. Wystouch A. Mokytojas iš Nazareto. Vertė L. P. Vilnius, 
1907, p. 89. 

125. Hypnotismas iszaiszkytas. Sudėta kun. Schlathoelterio, 
versta kun. Surusaičio. Waterbury Conn, 1901 m., p. 90 s. 

126. Vagner VI. Čem dolžen bitj universitet? SP. Volf. 1907, 


p. 93. 

127. Petražickij L. I. prof. Universitet i nauka. SP. Volf. 1907, 
p. 94. 

128. Herders Konversations Lexikon 3 Aufl. Freiburg, 1902- 
1907, p. 97. 


129. Batiffol. Questions de l'enseignement ecclésiastique. Pa- 
ris, Lecoffre, 1907. „Draugija“, Nr. 13, p. 96, 1908. 

130. Tarptautinis mokslui aukštyn kelti susivienijimas ir Lie- 
tuva. „Draugija“, Nr. 14, p. 135—42, 1908, 

131. A. a. kunigas Kazimieras Jaunius. „Šaltinis“, Nr. 10, 1908. 

132. Pluoštelis atsiminimų apie kun. Jaunių. „Viltis“, Nr. 29 (64), 
1908. 

133. Į kunigo Jauniaus gimines. „Viltis“, Nr. 24 (64), 1908. 

134. Tautos ir doros reikalai. „Viltis“, Nr. 30 (85), 51 (86), 1908. 

135. Dvasiškosios Akademijos lietuviai profesoriai. „Šaltinis“, 
Nr. Nr. 15, 16, p. 231 ir 250, 1908. 

136. Pranešimas visiems abejojantiems ir visiems „Šaltinio“ 
skaitytojams. „Šaltinis“, Nr. 1, p. 16, 1908. 

137. Liurdo stebuklai. Žiburio Kalendorius 1909 m. Seinai 
1908 m. 

138. Apie Apaštalų sudėjimą. „Šaltinis“, Nr. 45, p. 706 s., 1908. 

139. Lembo Ruigis. „Draugija“, Nr. 16, p. 357- 9, 1908. 

140. Medžiaga Jauniaus biografijai. „Draugija“, Nr. 16, p. 60, 
1908. 

141. Jauniaus taisytasis litanijos vertimas. „Draugija“, Nr. 16, 
p. 397, 1908. 

142. Stowarzyszenie Pedagogiczne Katolickie w Archidye- 
cezyi Mohylowskiej. Mowa miana na pierwszem walnem zgro- 
madzeniu dnia 27 marca 1908 r. Sejny, Laukaitis S-ka, 1908. 

143. Kunigo Jauniaus Paminklo komitetui atvirasis laiškas. 
„Viltis“, Nr. 57 (92), 1908. 

144. Atsakymas Lietuvių Mokslo Draugijos komitetui. „Drau- 
gija“, Nr. 17, p. 99-104, 1908 m. 

145. Lot Ferd. De la situation faite à l'enseignement supérieur 
en France. Paris. Cahier de la Ouisaine, 1906. „Draugija“, Nr. 17, 
p. 87 ss., 1908. 

146. Profano įspūdžiai ir mintys iš antrosios Lietuvos Dailės 
Parodos Kaune. „Draugija“, Nr. 20, p. 376-86, 1908. 

147. Pogodin A. L. Počemu ne govoriat životnyja. Sp. M. O. 
Volf. „Draugija“, Nr. 20, p. 461, 1908. 

148. Gourbeyre Antoine Imbert. Dr. La stigmation, Uextase 
divine et les miracles de Lourdes. Clermont-Ferrand, Bellet, 
1908. „Draugija“, Nr. 20, p. 462-5, 1908, 


r 

149. Thamiry Ed. prof. Les deux aspects de Y/numanence et le 
problėme religieux. Paris, Blond, 1908. „Draugija“, Nr. 21, p. 80 
ss, 1908. 

150. Atsakymas p. Vidūnui (jo rašto „Slaptinga žmogaus 
didybė“ kritikos dėlei). „Draugija“ Nr. 21, p. 91-4, 1908 m. 

151. Apie Dievo buvimą. Seinai, Laukaitis ir B-vė, 1908. 

152. Mažesnieji atsakymai iš tikėjimo srities. „Šaltin.“, Nr. 2, 
p. 20 s., 1908. 

153. Apie kryžiaus ženklą. „Šaltinis“, Nr. 3, p. 35, 1908. 

154. Šv. Komunijos priėmimas. „Šaltinis“, Nr. 3, p. 35-6, 1908. 

155. Apie amžinąsias nusidėjėlių kančias. „Šaltinis“, Nr. Nr. 
5, 6, p. 67-9 ir 83-5, 1908 m. 

156. Apie stebuklus. „Šaltinis“, Nr. Nr. 7,8, p. 99-100 ir p. 115- 
116, 1908. 

157. Tiesos pažinimo šaltiniai. „Šaltinis“, Nr. Nr. 12, 13, 1908 m. 

158. Tikėjimo pamatai. „Šaltinis“, Nr. Nr. 14, 15, p. 214-16 ir 
229 s., 1908. 

159. Tikėjimo šaltiniai, surašai ir dalys. „Šaltinis“, Nr. Nr. 19, 
20, p. 291 — 3 ir 309-11, 1908 m. 

160. Kristaus atsikėlimas iš numirusių. „Vilniaus Kalendo- 
rius“, III m. Juozapo Zawadzkio išleidžiamas. 1908 m. 

1909 m. 

161. Švenčiausiosios Panelės apsireiškimai Liurde. Seinai, 
Laukaitas ir B-vė, 1909 m. 

162. Vincent E. Dr. Doit-on fermer Lourdes au nome de I'hy- 
giene? Paris, Oudin. „Wiadomości Archidyecezalne“, Nr. 1, str. 
24, 1909 r., ir „Draugija“, Nr. 25, p. 79, m. 1909. 

163. Bertrin Georges. Un miracle d'aujourd'hui. Paris, Le- 
coffre, 1909. „Wiadom. Archidyecezalne“, Nr. 1, p. 25, 1909, ir 
„Draugija“, Nr. 26, p. 189 s., 1909 m. 

164. Dictionnaire apologėtigue de la foi catholigue. A. d' Alės. 
Paris, Beauchesne, 1909. „Draugija“, Nr. 26, p. 191, 1909. 

165. Luther und Luthertum in der erster Entwickelung, guel- 
lenmūssig dargestelt von H. Demfle o. P. und Al. Maria Weiss 
O. P. Mainz, 1909. „Draug“., Nr. 27, p. 278 ss., 1909. 

166. Dewas, Charles Stanton. L'Eglise et le progrès du mon- 

de. Paris. Gabaldo et Cie, 1909. „Ateneum Kapłańskie“ Nr. 4, 
str. 376-7, 1909 r., ir „Draugija“, Nr. 29, p. 108-9, 1909. 

167. Ateneum Kapłańskie. Rok I, t. I, zeszyt 1, 2, 1909 roku. 
„Draugija“, Nr. 28, p. 393, 1909 m., „Draugija“, Nr. 29, 1909. 

168. Guibert J. La formation de la voluntė. Paris, Blond, 1909, 
p. 106. 

169. Mun. Comte Albert de. Ma vocation sociale. Paris, Le- 
thieleux, 4ė4, 1908, p. 107. 

170. Le retour de Talleyrand à la religion. Paris, Plou Nourrit, 
1908, p. 110. 

171. Duplessy E. Le frère de Matutinaux. Paris, 1908. „Wiado- 
mości Archidyecezalne“, Nr. 4, p. 23—44, 1909. 

172. Sprawozdanie z „Draugija“, Nr. Nr. 25, 26, 29, 30, 31, 32, 
33, iz „Vadovas“ Nr. Nr. 5, 6,7, 10, 11, 12, 13, 14, 15. „Ateneum 
Kapłańskie“, Nr. 3, p. 283 i 287; Nr. 4, p. 381 i 384, 1909 r. 

173. Pismo v Redakciju „Slova“ (Gorkim slovam moim po- 
smiejutsia). „Slovo“, Nr. 758, 1909, Peterburg. 

174. Abrantowicz X. F. Newman a Modernizm (odbitka z 
„Wiad. Archid.”). Petersburg, 1909. Druk. Warszawska. (Opra- 
cowana pod kierunkiem księdza prof. F. Buczysa). 

175. Rancan I. Liber Miraculorum S. Bernardi. Peterburg, 
1909. (Również opracowana pod kierunkiem księdza profesora 
P. Buczysa.) 

176. Przeciwnicy cudów z niedawnej przeszłości (broszurka). 
Peterburg. Druk. Warszawska. 1909. 

177. A. a. kunigas Juozas Dailydė. „Viltis“, Nr. 104 (289), 1909. 

178. Bažnyčia ir socijologija. „Draugija“, Nr. 31-32, p. 270- 
81, 1909, 

179. Bažnyčia ir nuosavybė. Parašė prof. J. Matulevičius (Iš 
lotyniško vertė kun. prof. P. Būčys, vertimą taisė pats autorius). 
„Draugija“, Nr. 31- 32, p. 351- 66, 1909 m. 

180. Bibliothėgue de psychologie expėrimentale et de mėtha- 
psychie R. Meunier. Paris, Blond. „Draug.“, Nr. 33, 1909, p. 92 s. 

181. Nr. 1. Vaschide N. Les Hallucinations tėlėpathigues, p. 93. 

182. Nr. 2. Viollet M. Dr. Les spiritisme dans ses rapports avec 
la folie, p. 94. 

183. Nr. 3. Marie A. Dr. L'audition morbide. 1908, p. 95. 

184. P. Thureau Dangin. Le catholicisme en Angleterre au XIX 
siècle, 4-ėd. Paris, Blond, 1909. „Draugija“, Nr. 33, p. 95 s, 1909. 

185. Sertillanges A. D. Art et apologétique. Paris, Blond, 1909. 
„Draugija“, Nr. 33, p. 96 s., 1909 m. 

186. Liubomirska. Princesse. Les prėjugės sur la folie. Paris, 
Blond, 1908. „Draugija“, Nr. 34, p. 202, 1909 m. 

187. Vaschide N. et Meunier R. La Pathologie de I'atention. 
Paris, Blond, 1908. „Draugija“, Nr. 34, p. 203, 1909 m. 

188. Aprašymas kun. Jauniaus dokumentų. „Vadovas“, Nr. 15, 
p. 253 s., 1909 m. 

189. Tikiu į Dievą Tėvą Visagalintį, Sutvertoją dangaus ir 
žemės. „Šaltinis“, Nr. Nr. 17, 18, p. 259 s., 1909 m. 

1910 m. 

190. Laures Henry. Les synesthėsies. Paris, Blond. „Draugija“, 
Nr. 39, t. X, 1910 m. 

191. Pelczar Józef Dr. Jezus Chrystus wzorem i mistrzem kap- 
tana. Przemyśl, 1909. „Draugija“, Nr. 39, 1910. 

192. Valentėlis. Kriauniškės kapinaitės. Kaunas, 1910. „Drau- 
gija“, Nr. 45, p. 95-6, 1910. 

193. Szech A. Religia ludzkości. Warszawa, Biernacki, 1909 r. 
„Draugija“, Nr. 45, p. 96-7, 1910. 

194. Szech A. Dla czego? Warsz., Biernacki, 1910. „Draugija“, 
Nr. 45, p. 98, 1910. 

195. Joie et douleur de catholiques. „Le Messager du Coeur 
de Jésus“. Décembre, 1910, tome LXXXV 50 ° annal, 1910. 

196. Bažnyčios gyvybės jėga. „Draugija“, Nr. Nr. 46,47, p. 116- 
124 ir 233-45, 1910. 

197. Betlėjaus žvaigždelė. „Šaltinis“ Nr. Nr. 19, 20, p. 290 s. ir 
306 s., 1910. 

198. Apie atlaidus. „Šaltinis“ Nr. Nr. 26, 27, p. 402 ss. ir 418s., 
1910. 

199. Apie žmonių likimą arba predestinaciją. „Šaltinis“, Nr. 50, 
p. 787, 1910. 

1911 m. 

200. Kristinas (Legendos tematas imtas iš francūzų kalbos). 

„Žiburio Kalendorius 1911 metams“, p. 58—64, 1911 m. 

201. Apie Lourdeso stebuklus (atsakymas kritikui p. Jakštui). 
„Draugija“, Nr. 52, p. 325-50, 1911 m. 

202. Beaucorps C-re Jean de. Lourdes Pėlerinages, Paris, 
Blond, 1911. „Draugija“, Nr. 52, p. 389-90, 1911 m. 

203. O pamięci. „Wiadomości Kościelne“, Nr. Nr. 6, 7, 10, 
1911 r. 

203. Wpływy zjawienia się chrystyanizmu na sprawę nau- 
czania (odczyt miany w Katolickiem Stowarzyszeniu Pedago- 
gicznem w Petersburgu). Drukowany, 1911? 

Katalikystė ir tiesa (keli laiškai apie tikėjimo klausimus). 
„Vadovas“, t. VIII, Nr. Nr. 29, 30, 31, 32, 35, 36, p. 47 ss, 145 ss, 
250 ss, 357 ss, 243 ss, 356 ss. 

1912 m. 

Katalikystė ir tiesa (laiškai apie tikėjimo klausimus). „Va- 
dovas“, Nr. 37, p. 43-52, Nr. 48, p. 352-64, ir Nr. 49, p. 61-6. 

204. O entropii. „Wiadomości Kościelne“, Nr. 9-10, p. 127, 
1912 r. 

205. Ród, osoba i dzieło Jezusa. „Wiadomości Kościelne“, 
Nr. 22, str. 312-15, 1912 r. 

206. Laiškas į Redakciją (padėka p. Aleksandravičiui). „Šal- 
tinis”, Nr. 45, 1912 m. 

207. Jauniems studentams žinotina. „Šaltinis“, Nr. 28, p. 447, 
1912 m. 


Prof. dr. Pranciškaus Būčio raštai apibendrinti labai lengva. 
Jis - Weisso mokinys ir jo pasekėjas, mokytas teologas apologe- 
tas, visokeriopų klaidžių nuomonių taisytojas. Pr. B. tiek vienti- 
sas rašytojas, kokio kito vargu rasti mūsų literatūroje. Visai nedi- 
deliu kriptelėjimu į pasaulinių reikalų sritis Pr. B. dideliuose ir 
mažuose savo darbuose vis tas pats religinės ir moralės tiesos 
skelbėjas. Tomis vienomis religinėmis tiesomis arba žmonijos iš- 
ganymu Dangaus Karalijai jis tėra gyvas nuo pat to laiko, kaip 
1890-91 mok. metais išsirinko dvasiškio karjerą, kiti liudija, tos 
krypties jis esąs buvęs ir gimnazijos mokiniu būdamas; vadinas, 
jau tada reiškėsi tikrasis jo pašaukimas, kuriam jis paliko paklus- 
nusirištikimas iki pat šių dienų. Nei kompromiso, nei nusileidimo. 


+ 207 + 


Mokslą jis tepripažįsta amžinosiomis Apreiškimo tiesomis pa- 
grįstą, politinį ir visuomeninį veikimą — tik sutinkantį su visuoti- 
nės Bažnyčios, kurios Galva Vadas yra Rymo popiežius, taktika. 
Už tai Pr. B. senai yra vadinamas „ultramontanu“ arba „popie- 
žininku“, kaip kam patinka, ir tai deda jam in minus. Kas gi deda 
tai jam didžiausiu pliusu. Krikščionys katalikai, tie turi džiaug- 
damies konstatuoti, jog dabartinė aiškiai krikščioniška didžiu- 
mos mūsų inteligentijos nuotaika yra pamažu susidariusi per 
šiuos 35 metus, daugiausia veikiant raštu prof. Pr. Būčiui. Tai 
daugelio dabartinių mūsų valstybinio gyvenimo pasireiškimų 
pradžios gauname paieškoti Pr. Būčio asmenyje. Jis ir jo darbai 
jokiu atžvilgiu dar nėra įvertinti, o prie to anksčiau ar vėliau teks 
prieiti taip teologams, taip ir politikams. Šios 35 darbo sukaktu- 
vės duoda kaip tik tinkamos progos. 

Gerbiamasis jubiliatas tebėra pačiame gražume vyriško am- 
žiaus, dar neišsemtų pajėgų. Tai duok, Dieve, jam tos sveikatos 
ištekliaus dar ilgiems metams! 


VYSKUPAS 
KAZIMIERAS PALTAROKAS 


Š. m. kovo 22 d. galėjo švęsti savo kunigystės 25 m. sukak- 
tuves. Laikraščiai („Rytas“, Nr. 65, „Iliustruotoji Lietuva“, Nr. 13, 
ir k.) tai paminėjo!. Imame iš jų keletą davinių. 

Kaz. Paltarokas gimęs 1875 m. spalių 10 d. Linkuvos par. 
1889-94 m. mokės Mintaujos gimnazijoje, 1894-98 m. Kauno 
kunigų seminarijoje, 1898-1902 Petrapilio kunigų akademijoje 
ir išėjo ją šv. teologijos magistro laipsniu. Kunigu įsišventė kovo 
9 (22) d. 1902-6 m. kapelionavo Liepojoje, 1906-12 vikaravo 
Surviliškyje, nuo 1912 profesoriavo kunigų seminarijoje, nuo 
1914 buvo jos vicerektorium, nuo 1918 m. Žem. vysk. Kapitulos 
kanauninku, o nuo 1922 m. Liet. Universiteto profesorium. Pa- 
nevėžio vyskupu nominuotas įsteigiant Lietuvos Bažnytinę pro- 
vinciją 1926 m. bal. 5 d. Į savo katedrą įėjo gegužės 30 d. 

Jubiliato nuopelnai katalikų religijai tarp lietuvių stiprinti labai 
dideli. Jis per visą savo amžių skelbė ją gyvu žodžiu ir užfiksavo 
savo mokslą raštu. Štai Jubiliato raštų sąrašas chronologiškai. 

1910 m. „Girtuoklystė - nesveikata“, 26 p.; „Girtuoklystė - ne- 
dorybių versmė“, 20 p.; „Girtuoklystė - neturto motina“, 16 p. 
1921 m. visos trys brošiūros išleistos antrą ir trečią kartą bendru 
vardu: „Trys tiesos apie girtuoklystę“; Petronio knygyno? leidinys. 

1911 m. „Sakyklai vadovas“, 1 t. 357 p., 2 t. 384 p., 3 t. 258 p., 
4 t. žuvęs (Švč. M. P. pamokslai). 

1912 m. „Šventoji Senojo Įstatymo istorija“. 1912 m. „Šventoji 
Naujojo Įstatymo istorija“. Gimnazijoms. Pirmoji 1927 m. iš- 
spausdinta V kartą, antroji IV kartą. 

1913 m. ir 14 m. „Draugijoje“ ir skyrium „Socialis klausimas“. 
1921 m. antra padidinta laida, 306 p. A. Petronio knygyno leidinys. 

1916. „Tikybos mokslas“. 

1916. „Tikybos pirmamokslis“, patvirtintas Lietuvos vys- 
kupijoms, 32 p. 1927 m. VII kartą (100-120 tūkst.). 

1916. „Šventoji Senojo Įstatymo istorija“. Pradedamosioms 
mokykloms. 

1917 m. „Šventoji Naujojo Įstatymo istorija“. Pradedamo- 
sioms mokykloms. 1927 m. VII kartą. 

1917 m. „Šventoji Senojo ir Naujojo Įstatymo istorija“. 

1918 m.. „Katalikų Tikybos Katekizmas“, patvirtintas Že- 
maičių vyskupystei. 1925 m. V kartą, 132 p. 

1920 m. „Draugijoje“ ir skyrium „Labdarybės tvarkymas ki- 
tur ir Lietuvoje“, 

1921 m. „Visuomeninis kunigo veikimas“, 96 p. A. Petronio 
knygyno leidinys. Kiti leidiniai - Šv. Kaz. dr. 

1925-1926 m. pradėjo rodytis atskirais straipsniais pasto- 
racijos dalykai: „Tiesos Kelyje“ ir „Lietuvos Mokykloje“ — „Sek- 
sualinis jaunuomenės švietimas“, 48 p., ir „Tikybinis vaikų auk- 
lėjimas“, 16 p. Nekantriai laukiama komplektinio Pastoralinės 
Teologijos kurso. 

Religinės ir iš viso katalikiškos krypties raštų skaičium vys- 
kupas Kazimieras Paltarokas prilygsta vyskupui Motiejui Valan- 
čiui: abudu raštu patenkino visus savo laiko tikėjimo reikalavimus. 


+ 209 + 


Bet kai vysk. Valančius tokį savo knygų straipsnį prikrovė iki 
pat galo savo dienų, v. Paltarokas jų tiek pat prisikrovė tik iki 
pradžios savo ganytojavimo. Tad mes turime teisės dar daug 
daug iš jo laukti. Tik tegul Dievas prailgina Jo amžių ir suteikia 
gana sveikatos. 

Plurimos annos!’ 


VYSKUPO A. BARANAUSKO MIRTIES 
SUKAKTUVĖS 


Artinantis 25 metų sukakčiai lapkričio 26 d., šeštadienį, kaip 
yra miręs vysk. Antanas Baranauskas, H. M. fak. Rašliavos mu- 
ziejus! siūlo pastudijuoti šiuos jo rankraščius (III Universiteto 
rūmai). 

1. Biblija Rasztas Szwentas Seno ir Naujo Testamento. Isz 
totiniszkos wulgatos Lietuwiszkai perguldytas su trumpais pa- 
reiszkinimais isz kunigo Menokijaus ir kitu mokytu A. B. Seinu 
Wyskupo. 1528 p. (be 136). 

2. Sztowingo Kunigo Leonardo Goffine Knįga Dusziai 
krikszczoniszkai katalikiszkai apszwėsti ir pataisyti; arba 
trumpas iszguldymas Epistotu ir Evangeliju, ant wisu Ne- 
dėldėniu ir Szwenczu, su pamokslais tikėjimo ir gero gyvenimo, 
pareiszkinimu Bažnyczos metu, didžuju ceremoniju, misziu 
szwentu, poteriu, karszinimo ligoniu, kelu kruwinu ir gyvenimo 
Szwentuju, įpaczai garbinamų musu szalės Kataliku isz wo- 
kiszkos 54 atspaudos Kunigo Otto, paskalsinta ir pataisyta Ku- 
nigo Pranciszko Hattlero S. J. ir potam isz lenkiszkos kalbos 
lėtuwiszkai perguldyta. 436 p. + VIII in fol. 

3. Katekyzmas Isz Dekrėto Susirinkimo Bažnyczos Triden- 
tiszkio Prabasczams Lėpiant Pijui Penktam Popiežiui iszdūtas 
Rymę met. 1566 iszspaustas. 156 p., in fol. 

Nevisas. 

4. „Mokslas Lėtuwiszkos Kalbos“, 1, 1-56 p., 2, 9-20, in 4°. 
(Pilnas rankraštis stinga pirmųjų 8 puslapių). 

A. M. D. G1? 3. Sudarymas (Syntaxis) 1-35 (nepabaigtas). 

Tiek besudursčiau iš daugybės nebe visų rašinių. 

Turinys 

Dalis pirmoja. Raszyba. Apė balsius; sankrowa balsiu; sma- 
gumas (kirtis. T.); Ysztarmė balsiu; trumpėji balsiai. Apė siau- 
džius etc. Apė eitmiszkąjį žodžu sudarymą (tik pradžia). (Balsių 
pasikeitimai). Ysztarmė siaudiniu (atskyrus suminksztėjusias). 
Ysztarmė galo žodžu. II. Žodžúgis. Ugis wardu. Iszwestiniai žo- 
džai. III. Lankstymas. Taikinimas. Paskirstymai žodžu į skyrius. 
IV. Sandora. 

Sudarymas. Apė sakynį. Apė skaitlų. Apė gyme. Apė prėtarą. 
Apė daiktavardį. Apė lankius. Apė prėkaiszas. Paduros (suffika). 
Apė skaitwardį. (Nepabaigta). 

5. Medžiaga mokslui lėtuwiszkos kalbos. (Juodraščiai) 1. Prė- 
kalba. Raszyba. Žodžugis. Lankstymas. 48 in 4°. 2. Pradža. Dalis 
pirmoja, Raszyba. Smagumas. Peržiurėjimas balsiu jiigumo, sank- 
rowos, smagumo ir padėjimo. Apė ysztarmę. Apė tarmes. 48 p. 
Žodžugys. Apė szaknis. Wardu ugys. 8 p. 3. Žodžai. 46 p. 4. Aug- 
menys isz balsiu. 40 p. 5. Žodžai dwilypiai. 1 p. 6. Omiletika. 10 
p. 7. Kalbodaras. 8 p. 8. Sudarymas. 32 p. 9. Sudarymas. 24 p. 10. 
2p.11.48 p. 

6. Mokslas Szwentosios yszkalbos. Dalis pirmoja. Apė Szwen- 
tąją Yszkatbą iszwiso. Apė priderinimą pamokslo klausytoju pro- 
tui, jo reikalams, pasivedimui (?) duszios. Žymė gero pamokslo. 
Kokiam reikia būti paczam kaznodėjui. Skyrus. II. Kaip reikia 
rūsztėsi Dėwo žodžo apsakinėtu. III. Kaip pasirūszus Dėwo žo- 
džis apsakinėti? Dalis antroja. Apė wisokius pamokstus ir kėkwė- 
nojų sawosias taisykles. Kaip mokyti apė maldą. Apė iszpasaky- 
mą nūlatos wiso Szwentojo Bažnyczos Mokslo. Apė Misijas ir 
Rekolekcijas. Apė katekyzmus. Visas veikalas. 280 p. Ad. M. D. GL. 

7. „Mokslo Szwentosios Yszkalbos“. Juodraščiai. 1. Trum- 
pesnis. Visas. 82 p. 2. Dar viena kopija, 131 p. 

8. Szwentas Katalikiszkas Mokslas, iszketotas ir letuwiszkai 
iszraszitas. 4 p. Pradžia populiarioji leidinio, kitokia rašyba. 

Rašliavos Muziejaus Vedėjas 
Doc. J. Tumas 


a 


RAŠLIAVOS MUZIEJUS 


Šiemet lapkričio mėn. 26 d., šeštadienį, sueis lygiai 25 metai, kaip 
mirė vyskupas Antanas Baranauskas. Diena minėtina. Tam, kas no- 
rės pasiruošti, prieinama padaryta bent kiek naujos medžiagos. 

Lietuvos universiteto Humanitarinių mokslų fakulteto Raš- 
liavos muziejus paveldėjo keletą rankraščių labai aukštos filo- 
loginės ir istorinės vertybės. Būtent septynius tomus a. a. Seinų 
vyskupo Antano Baranausko, keletą a. a. prelato Antano Povi- 
lonio’ ir du a. a. dr. Jono Basanavičiaus. Jais tenka viešai pasigirti 
ir pavilioti mūsų tarmių tyrėjus ir literatūros istorininkus, kad 
jais itin susidomėtų. 

A. a. vyskupui A. Baranauskui mirus, jo rankraščius buvo ap- 
siėmęs pasaugoti dabartinis Vilkaviškio vyskupas Antanas Ka- 
rosas? ir prelatas A. Povilonis, abudu anykštėnai, v. A. Baranausko 
artimi kaimynai, o A. Povilonis net artimas giminės: A. Baranauskas 
yra gimęs iš Povilonytės. Inteligentingi rankraščių globėjai, už 
juos atlyginę gimines turto paveldėtojus, užantspaudavę ir taip 
laikę pas pr. Povilonį. Per ilga šiam mirus Joniškyje, šitie rankraš- 
čiai su spinta knygų atiteko drauge su kitu nedideliu turtu jo 
seselei A. Povilonytei Anykščiuose. Jos manyta tai būsiant dide- 
liais pinigais pakeista. Tačiau, karui ištikus, suraišioti ir užant- 
spauduoti rankraščiai buvę vokiečių sukratyti, dalis dėl to žu- 
vus, to gi, kas liko, niekas pinigais nepirko: vieniems nebuvo 
leidėjų, kitų nė spausdinti nebuvo galima. Pagaliau suprasta, jog 
tai tik mokslui naudingas dalykas ir sutikta atiduoti Universi- 
tetui, jo Rašliavos muziejui mokytiems žmonėms naudotis. 

Elmininkų vienasėdyje, kur dabar gyvena sena, sena A. Povi- 
lonytė, rašliavą radau mišrai su brošiūromis ant visų lentynų. 
Išrinkau, rodos, visa ir, padirbėjęs namie keletą dienų, sudariau 
septynetą knygų, kurias, gražiai ir tvirtai aptaisęs, įregistravau 
kaip Rašliavos muziejaus nuosavybę. Štai pilni tų rankraščių 
antgalviai ir kiek tiek jų istorijos. 

1. Biblija. Rasztas Szwentas Seno ir Naujo testamento. Isz totiniszkos 
wulgatos Lietuwiszkai perguldytas su trumpais pareiszkinimais isz Ku- 
nigo Menokijaus ir kitu mokytu A. B. Seinu Wyskupo. 1528 p. be 136. 

Vertimas pats savaime gerokai atsilikęs nuo dabartinės lite- 
ratinės lietuvių kalbos: „Ir tarė Diewas: Stokis Szwiesa. Ir stojosi 
Szwiesa“. Vyskupo Juozapo Skvirecko? vertime: „Tepasidaro 
šviesa! Ir pasidarė šviesa“. Šis pastarasis vertimas kalbos atžvil- 
giu, ypač sintakse, daug tobulesnis. Užtat A. Baranausko tekstai 
pilni žodyno turtų ir anykštėnų tarmės: „padarė Diewas žmogų 
tiesų ir anas pats įsimaiszė nesuskaitytosna mąstėsna“. V. J. 
Skvirecko vertime: „jis pats įsipainiojo į begalinius klausimus“. 
Pamoksl. VII-30. Tai tik atvertus, kur pakliuvo. 

Literatūros istorijai šis v. A. Baranausko atliktas darbas yra 
gyvas dokumentas, kaip jis baigė savo amžių. Seinų Ganytojas 
per vėlai susigriebė dirbęs daug nuliekamo darbo, o apleidęs 
kas reikalingiausia - dvasiškąją literatūrą lietuvių kalba, ir ge- 
ležine savo valia ėmės atidirbti sugaištąjį laiką. Metęs dvasišką- 
sias giesmes, kurių gausiai buvo jau davęs, ėmės versti Šventąjį 
Raštą. Dirbo nebeatlyždamas ir per 448 dienas išvertė tris Senojo 
Testamento tomus. Vadinas, kas dieną prirašydavo po 3—4 pus- 
lapius in folio. Net šiurpas ima, suvokius darbo datas. Štai jos. 
Kniga Genesis (Gimimas). Pradėta 4.IX.1901. Kniga Exodus (Isz- 
ejimas). 28.IX.1901. Kniga Leviticus (Lewitiszka). 17.X.1901. Knį- 
ga Numerorum (Skaiczu). 29.X.1901. Kniga Deuteronomii (Antro 
Zokono). 13.XI.901. Kniga Josue. 1.XII.1901. Kniga Judicum (Su- 
džu). 10.XII.901. Kniga Ruth. 21.XII.1901. (Vyskupo J. Skvirecko 
vertimo I tomas). 

Pirmoja Kniga Regum (Karalu) 23.XII.1901. Antroja Kniga 
Regum (Karalu). 19.1.1902. Treczoja Kniga Regum (Karalu). 
28.1.1902. Ketvirtoja Kniga Regum (Karalu). 9.11.1902. Kniga 
pirmoja Paralipomenon (Likusiu daiktu). 19.11.902. Antroja Kni- 
ga Paralipomenon (Likusiu daiktu). 28.11.1902. Kniga pirmoja 
Ezdrosziaus. 10.II1.902. Kniga Nehemijosziaus. Vadinama ant- 
rąja Ezdrosziaus. 14.III.902. Kniga Tobijosziaus. 19.III. 1902. Kni- 
ga Judith. 22.III.1902. Kniga Esther. 26.III.1902. Kniga Job 3. 
IV.1902. (Vyskupo J. Skvirecko vertimo II tomas.) 

(Rankraštyje nėra Psalmių Knygos, 1005-1140 p. = 136 pus- 
lapių.) 

Kniga Proverbiorum (Priežodžu) 1902.V.26. 

Kniga Ekklezijastes. 1902.V1.19. 

Canticum Canticorum Salomonis (Giesmė Giesmiu Salomo- 
no) 30.VI.1902. 

Kniga Iszminties (Sapientiae) 11.VII.1902. 

Ecclesiasticus (Ekklezijastikas) 28.VII.1902. A. M. D. Gl. 

Pranaszyste Izajosziaus. 5.IX.1902. (Vyskupo J. Skvirecko 
vertimo III tomas). 

Pranaszystė Jeremijos (Jeremijosziaus) 18.X.1902. 

Threna tai yra Raudojimai Jeremijosziaus Pranaszo. Vos trys 
„padėjimai“ 22.XI.1902. Darbštus vertėjas mirė 26.XI.1902; vadi- 
nas, tą šventą savo darbą bedirbdamas, baigdamas 68-tus metus. 

2. Szbowingo Kunigo Leonardo Goffine Knjiga Dusziai krikszczio- 
niszkai katalikiszkai apszwėsti ir pataisyti; arba trumpas iszguldymas 
Epistolu ir Ewangeliju, ant wisu Nedėldėniu ir Szwenczu, su pa- 
mokslais tikėjimo ir gero gywenimo, pareiszkinimu Bažnyczos metu, 
didžuju ceremoniju, misziu szwentu, poteriu, karszinimo ligoniu, kelu 
kruwinu ir gywenimo Szwentuju, įpaczai garbinamu musu szalės 
Kataliku isz wokiszkos 54 atspaudos Kunigo Otto, paskalsinta ir pa- 
taisyta Kunigo Pranciszko Hattlero S. J. ir potam isz lenkiszkos kalbos 
Ištuwiszkai perguldyta. 436 p. + VII in fol. 

Rankraštis visas. Būtų katalikams naudinga jis išspausdinus, 
o filologams idomu, palikus visą tekstą taip, kaip yra. Versta 
prieš 1883 m., kada A. B. tebebuvo Kauno kunigų seminarijos 
vicerektorium. Taip galima spėti iš rašybos. 

3. Katekyzmas Isz Dekrėto Susirinkimo Bažnyczos Tridentiszkio 
Prabaszczams Lėpiant Pijui Penktam Popiežiui iszdūtas Rymę met. 
1566 iszspaustas, 156 p. Ne visas, ir nėra žinios, ar buvo visas 
šiuo užsimojimu. Cfr. „Platesnis Katekizmas arba Šv. R. Katalikų 
Bažnyčios mokslo išguldymas patvirtintas Žemaičių ir Vilniaus 
Vyskupijoms. Spaudon prirengė kun. J. Skvireckas.“ 356 p. 

4. Mokslas Szwentosios Yszkatbos. 280 p. Ad. M. D. Gl. Visų 
visas. Šauktinai šaukiasi, kad būtų išspausdintas. Priedas: „Klau- 
sinėjimai isz Mokslo Szwentosios Yszkalbos 1872/3 metu“. 

5. Mokslas Szwentosios Yszkalbos. Juodraštis ir 1 kopija. 

6. Mėkslas lëtùwiszkos kalbos. 56 p. iš vienos redakcijos ir 205 
(be 8 pradžioje) visai sutvarkytos galutinės redakcijos. Ad. M. 

D. Gl. Ir „Sudarymas“ 35 p.; nebaigta sintaksė, galutinai sure- 
daguota. Filologai turėtų tai perleisti per savo žurnalą. Įdomi 
terminologija. Svarbu istorijai mūsų kalbos gramatikavimo. 

7. Mokslas Lėtuwiszkos kalbos. Kelios pirmutinės redakcijos 
dalimis. 

Iš tos pat vietos prel. A. Povilonio: 

1. Katekizmo paskaitos 1886 m. 

2. Duchowne Miasto Boskie. 552 p., puikiai ranka nukopijuota. 
Pavyzdys kantrybės. 

3. A. Povilonio mėginimai eiliuoti, kiek tiek laiškų: kun. K. Jau- 
niaus* ir k., rinkinys klierikų pamokslų lietuviškai, jo paties len- 
kiškai, Katakyzmu klausimas, Omiletikos užrašai, Nekurė daiktai apė 
Lėtuwiszką kalbą, Akademijos paskaitų užrašai lotyniškai etc. 

4. Prof. K. Jauniaus Įstatymai ir taisyklės, kurias reikia užlaikyti 
apsakinėjant Dievo žodį, klieriko kopija. 

5. To pat: Lietuviszkas kalbamokslis, klieriko kopija. 

6. A. Baranausko Omiletikos paskaitos 1870 m., A. Povilonio 
surašytos: 

Iš palaidų nuotrupų ne be vertės. 

Iš senų laikų, nuo 1922 m., yra dar likę, dabar jau Rašliavos 
muziejuje, du dideliu a. a. d-ro Jono Basanavičiaus rankraščiu: 
Iš d-ro Jurgio Sauerveino raštų“. Spaudon prirengė, jojo biografiją 
pridėdamas, d-ras J. Basanavičius. I dalis. Dr. J. Sauerveino port- 
retas. Prakalba. Medega d-ro Jurgio Sauerveino biografijai. Iš ar. J. Sau- 
erveino korespondencijos. D-ro J. S. bibliografija. Iliustracijos. Viso 
1+1+2+150+250=404 p. ir atskiri lapeliai. 

H dalis. D-ro Jurgio Sauerveino eilėraščiai. Viso 256, suskirstytų 
keliolika rūšių. 443 p. 

Rašliavos muziejus turi ir daugiau literatinės ir istorinės ver- 
tybės rankraščių ir daugybę žymesniųjų žmonių koresponden- 
cijų - dokumentų. Prašo ir toliau papildinėti jį saugioje vietoje ir 
tvarkiai laikytina rašliava. Privačiose rankose ji plyšta ir nyksta. 

Rašliavos muziejus Universiteto bibliotekoje turi savo kam- 
barį. 

Rašliavos Muziejaus Vedėjas 
Doc. J. Tumas 

VYSK. A. BARANAUSKO RANKRAŠČIAI 
ATSIRADO! 


1. „Lietuvio“ Nr. 203 ir „Lietuvos“ Nr. 203 aimanojau!, kad 
Rašliavos muziejus, paveldėjęs iš a. a. praloto A. Povilonio? 
visą vysk. A. Baranausko rašliavą, pasigenda tik Knįgos Psalmu, 
1005-1140 p. Veltui kreipiaus laiškais į tuos žmones, kurie ga- 
lėjo ką nors apie tai žinoti. Štai dabar mūsų atstovybei Mask- 
voje atsiėmus iš SSRS valdžios karo metu konfiskuotą Žemaičių 
vyskupijos raštinę, patekusią į Smolenską ir Tulą, ir sugrąži- 
nus ją Kaunui, tarp kitų rankraščių atsirado ir minėtasis. Jo 
būta a. a. pral, Povilonio pasiųsto J. E. vysk. Pr. Karevičiui3 
Panevėžin, kur buvo jisai evakuavęsis iš Kauno, o iš Panevėžio 
pateko į Rusiją. 

Dabar Šv. Rašto vertimas, kiek jo yra vysk. A. B. padirbęs, 
Rašliavos muziejuje bus visas. 

2. Šitą rankraštį Rašliavos muziejui grąžindamas, J. E. Kauno 
Arkivyskupas Metropolitas J. Skvireckas malonėjo jam perduoti 
ir antrą vysk. A. Baranausko autografą: Szventas Mokstas Rymo 
Kataliku Bažnyczos trumpai iszpasakytas, isz lenkiszkos kalbos lietu- 
viszkai verstas Vyskupo Antano Baranauskio, 152 p. 

Imprimatur. Datum Caunae 1905 an. Februarii 8 die. Mie- 
cislaus Pallulon Episcopus Samogitiensis mpr. Ne 343. Hossoneno 
ueKsyporo 19 bespana 1905 rona. CIJE. Cenzūruoti būta pavesta 
E. A. Volteriui?. 

Žemaičių vyskupas M. Paliulionis“ šį rankraštį buvo pave- 
dęs kun. J. Skvireckui parengti spaudai. Šv. Kaz. dr-ja išleido jį 
Nr. 46. Iš lenkų kalbos vertė vyskupas Antanas Baranauskas. 
„Platesnis Katekizmas, arba Šv. R. Katalikų Bažnyčios mokslo 
išguldymas, patvirtintas Žemaičių ir Vilniaus vyskupijoms. 
Spaudon prirengė kun. Juozapas Skvireckas T. M. ir Žem. Sem. 
profesorius.“ Kaunas, 1908, 356 p. 

Pastaba spaustuvei. Iš vieno A. Baranausko rankraščio pus- 
lapio in fol. esti 2 t, spaudos puslapių in 8°. 

POETAS - MOKSLO VYRAS 


A.A. KUN. DR. MOTIEJUS GUSTAITIS 


Š. m. gruodžio 22 d. 4 val. mirė Lazdijų „Žiburio“ gimnazijos 
direktorius, poetas ir mokslo vyras kun. dr. Motiejus Gustaitis ir 
26 d. palaidotas ten pat, Lazdijuose. 

Gimes Rokų kaime, Žem. Panemunės par., 1870 m. vasario 
mėn. iš Kazimiero Gustaičio ir Elzbietos Bajoriūnytės, pajiesyje 
ties Šlapkšna. Vidurinius mokslus ėjo Marijampolėje, Seinų ku- 
nigų seminarijoje, o universitetą Šveicarijos Friburge ir Romoje. 
Filosofijos daktaro laipsnį gavo už disertaciją apie Adomo Mic- 
kevičiaus orientalizmą. Dalį tų žinių paskui sunaudojo savo 
„Krymo sonetams“! paaiškinti. Vadinas, nuo pat jaunų dienų 
Motiejui pilna galva buvo poezijos ir mokslo šalia tiesioginių 
kunigo rūpesčių. Kunigavo jisai ramiai, švariai, daug savo sie- 
los dėdamas askezai. Be to, jis per visą savo amžių vien mokyk- 
loje mokė, ne parapijose buvo ganytojas. Pirma kapelionavo 
Marijampolėje, puskui „Žiburio“ įsteigtoje vidurinėje mokykloje 
ten pat Marijampolėje, o karo metu, emigravęs su visais mo- 
kiniais Rusijon, Jaroslavlyje. Mokės ir mokė per visą amželį. 

Gustaičių bočiai, nabašninkas sakydavos, buvę gudai, nuo 
Berezinos Gustovai (iš žodžio gustoj — tirštas), bet jau seniai 
sulietuvėję. Dabar Gustaičius patikrinęs, vargu ką berastumei 
gudiška. Jie ir etniškai gryni „sūdavai“, suvalkiečiai, taip kūno, 
taip dvasios savumais. Motiejus jau seminarijoje buvo kaip rei- 
kiant susipratęs lietuvis ir visa karšta savo širdžia palinkąs dirbti 
vien tik lietuvių kultūrai. Ir dirbo jai atsidėjęs. 

Eiliuoti pradėjo dar tebestudentaudamas Šveicarijoje. „Drau- 
gijoje“ eilėje pirmųjų 1907 m. bendradarbių aptinkame jo eiles, 
tikrąja pavarde pasirašomas (Nr. 1, 2, 4, 6,9, 11). Devintame nr. 
jau pradeda rodytis „Krymo sonetų“ vertimai. Dar pirmiau buvo 
žinomas Balandis eilininkas, bet kad Gustaitį ta pravardė dengė, 
daug kas ilgai nežinojo. Balandis Motiejui buvo simbolis; jį pas- 
kui dažnai minėdavo, manau, primindamas jaunas savo dienas 
ir betarpiškąją savo kūrybą. Dar 1925 m. „Varpelių“ sonetuose 
net triskart jis paminėio „balandį“. 

Nubudęs balandis burkuoti pradėjo. (28) 
Paduok, Diana, aukso lanką 

Nubaust balandžiui, kam jisai, 
Burkuodams dainą žavimai, 

Vylingą hidros kelia ranką. (30) 


Iš pradžių M. Gustaitis nesirodė pirmos eilės poetas roman- 
tininkas. Daug kliudė jam per rimta forma. Bet dar daugiau, 
kad nesitenkindamas jau turimomis lietuvių kalbos priemo- 
nėmis, jis būtinai norėjo būti „kalbos inžinierius“, nuo „Keturių 
vėjų“ betariant, ir ištesėti tokiems kalbos šedevrininkams, kaip 
Ad. Mickevičius. Mūsų futuristai visa 15 metų vėliau pasirodė 
už autorių: 


O žaibų žalčiai po mano 
Kojom nardo ir grasin. 

Ei, aukštyn, žirgel, aukštyn! 
Stok! čia krantas okeano. 


Žvaigždės groja, lyg vargonai, 
Plaukia, šviečia taip maloniai! („Varp.“, 18) 


„Ilgesys“ (cfr.2 „Vainikų“ 43 p.) ir kitos M. Gustaičio eilės 
labai naujoviškos, nors viskas imta romantizmu. Pavyzdžiui, 
„Rauda“ ir k.: 

„Suskambėjo ledo lyra ir paliejo skardą tyrą - gedulingą. Oi, 
tu, lyra, nelaiminga! - Kam pravirkdei ežerėlį ir žvaigždėtą dan- 
gužėlį? Kam pravirkdei užkerėtą? Vilnys plaukia nusiminę ir 
apšaukia liūdną žinią“, t. ir t. 

M. Gustaičio turime nemaža eilėraščių rinkinėlių ir atskirų 
dalykų: 1. „Tėvynės ašaros“ ir „Erškėčių taku“. 2-ji laida, pie- 
šiniai V. Bičiūno", Jaroslavlyje, 1926 m., 64 p. 2. „Aureolė“. Ora- 
torija. Antroji laida, piešiniai V. Bičiūno, Jaroslavlyje, 1918 m., 
62 p., su pastabomis ir oratorijų aiškinimu. 3. Adomo Micke- 
vičiaus „Krymo sonetai“ su studijėle. 4. „Sielos akordai“. 5. „Mei- 
lė“, poema. 6. „Gaustas ir Zapsė“, drama liaudies opera. (Tos 
pat rūšies kaip ir „Aureolė“.) 7. „Vėlinės“, II-ji dalis, 1926 m., 
48 p. 8. „Varpeliai“, 1925 m. Piešiniai Jono Burbos“, 64 p., su 

paaiškinimais ir „Soneto raida“. 9. Jul. Slovackio „Anhellis“. 
Piešiniai V. Bičiūno. 

Paskutiniais laikais M. Gustaitis atsidėjo vien tik romėnų 
klasikų studijoms. Cfr. „Židinyje“: „M. Sarbievijus“, 1925 m., I, 
197-208 p.; II, 81; „Horacius“,1926 m., III, 197, 198, 1927 m., V, 6, 
335; „Vergilius. Eneida“, II knyga, 199, 377-3885. 

Į senatvę dainius Motiejus vis dažniau ėmės religinių temų. 
„Tiesos kelyje“ 1927 m. randame itin gerų eiliuotų psalmių ver- 
timų: De profundis, 101, 142, ir šiaip jau eilučių sub specie aeter- 
nitatis“ ir - pranašingą nujautimą. Pakartokime jį, tai įdomu: 


Nakties glūdumoj su miegūsta gamta 
Skęstu morfėjiniam karste; 

Tylus debesys, kaip rami kometa, 
Apsupo miglota skraiste — 

Aplinkui taip tamsu, gūdu! 


Beribėj erdvėj tarpe žemės-dangaus, 
Iš tolimos amžinumnos, 

Švyst angelas veido didingai rūstaus, 
Lyg pranašas Teismo dienos — 

Aplinkui taip tamsu, gūdu! 


Ir tarė: - jau laikas, tu numirei jau! 
Veik siela su dvasių turtu 

Pakilo giedodama „Reguiem“ sau. 
Sujaudintas topt nubundu — 
Aplinkui taip tamsu, gūdu! 


Romantininkas pats sau pagiedojo „Requiem“. 

M. Gustaitis daug laiko skyrė ir lietuvių literatūros istorijai. 
Ir čia jis paliko tikrai moksliškų darbų. Paminėsime: 

1. Kunigas Antanas Tatarė. Pirmutinis Suvalkų gubernijos 
lietuvių švietėjas. Jo gyvenimas, eilės, laiškai ir dokumentai. 
Vilnius, 1913, 94 p., in 8 maj.” (Pirmiau „Lietuvių tautoje“). 

2. Petras Kriaučiūnas. Gyvenimas. Raštai, dokumentai. Mo- 
nografija. Kaunas, 1926 m., 159 p. 

3. Basanavičius ir „Aušra“. Antrasis leidimas. 1927 m., 36 p. 
Kaunas. 

4. Adomo Mickevičiaus „Ponas Tadas“. Etiudas. Kaunas, 
1927, 16 p. 

5. Kunigas Juozapas Galeckas, Dzūkijos darbuotojas, 1924 m., 
32. 

6. Stilistika. Vadovėlis literatūros istorijai. Kaunas, 1923 m., 
250 p. 

M. Gustaitis mokėjo mokslo dalykus rašyti ir nagrinėti me- 
todiškai ir giliai. L. U. Teologijos filosofijos fakultetas dėl to 
kvietės jį lietuvių literatūros dėstyti. Atsisakė, bevelijo likti prie 
savo paprastojo darbo - auklėjimo. 

Lietuvių rašytojų šeima neteko labai žymaus savo nario; jis 
atstoti nebus lengva. Manau, M. Gustaičiui pravartu būtų pa- 
skyrus ištisa monografija, o palaikai kuo veikiausiai paskelbus 
spauda; sako, jų gerokai likę. 


MARIJA PEČKAUSKAITĖ 


50 m. amžiaus sukakus 


1926 m. minėjome šviesias Marijos Pečkauskaitės 30 metų 
literatūros darbo sukaktuves. Tada man teko apie ją parašyti 
„Lietuvos Mokykloje“, Nr. 2, 3, 4, 5, „Iliustruotoje Lietuvoje“, 
Nr. 9, paskui prakalboje į jos knygą „Motyna-auklėtoja“!. Kiti 
beveik visi laikraščiai šias žinias daugiau ar mažiau pakartojo 
savo leidiniuose. Tai M. Pečkauskaitės vardas mūsų visuomenei 
buvo atmintas, o pažadėtasis „Žinijos“? bendrovės visų jos raštų 
atspausdinimas dar labiau sudomino. Dabar mums belieka tai 
atminti. 

Marija Pečkauskaitė, raštuose ilgai vadinusis Šatrijos Ragana, 
gimė 1878 m.? vasario 24 d. Medingėnuose, augo gi tėvų dva- 
relyje Labūnavoje, Pavandenės parapijoje Žemaičiuose. Tai yra 
atstovė naujosios mūsų bajorų kartos, kuri lenkiškąją savo kul- 
tūrą laikė privalybe taikinti lietuviškajai, ruošės svetur, darbą 
dirbo namie ir dėjosi žemaičiais ar lietuviais, nors poterius kal- 
bėjo lenkiškai. Dažniausiai tai buvo Vilniaus romantininkų atža- 

los. Kitos krypties bajorus lengvai nuviliojo nuo namų darbo 
panpolonizmas, vadinamas endecija*, savo ir mūsų nenaudai. 

M. Pečkauskaitė mokės namie, Petrapilyje, Varšuvoje ir Ciu- 
riche; mokytojavo privačiai ir „Žiburio“ progimnazijos vedėja. 
Pirma gražiai pasižymėjo dailiojoje literatūroje, paskui pedago- 
ginėje. Dabar, kam tai rūpi ir įdomu, gali knygų rinkoje rasti jos: 

Dr. Fr. V. Fėrsteris. „Jaunuomenės auklėjimas“. Knyga tė- 
vams, mokytojams ir dvasiškiams. Lietuviškai parašė M. Peč- 
kauskaitė, 543 p. Trečias leidimas 1925 m. 

Fr. V. Forsterio „Seksualė etika ir seksualė pedagogija“, 139 p. 

„Lietuvos Bitininkas“, 1926 m. trečias leidimas. 

H. Sienkiewicziaus „Dykumose ir giriose“, du tomu. 

B. Pruso „Sargyba“. 

„Motyna-auklėtoja“,176 p. Ir k. iš seniau likusių. Visai origi- 
nalių M. P-tės kūrinėlių tuo tarpu tenka pasiieškoti „Skaity- 
muose“, „Naujojoje Vaidilutėje“, „Moteryje“ ir k. Skyrium tai 
sudarys šešius tomus. 

Turima ir nepaskelbtų rankraščių tokios pat mokslo ir litera- 
tūros vertybės. 

„Jeigu šiandieną Lietuvoje nėra visiško pedagoginės litera- 
tūros bado, už tai visi turime būti dėkingi ne kam kitam, o tik 
gerb. P-lei M. Pečkauskaitei“ — sako „L. Mokykla“. 

M. P. darbšti, ir tik silpna jos sveikata neleidžia jai kūryboje 
ir moksle smarkauti. Tikėkimės vis dėlto, kad jai dar daug lieka 
metų lietuvių kultūrai padirbėti. Duok Dieve! 


Iš DOC J. TUMO PASKAITŲ 
APIE VYSK. M. VALANČIŲ 


PIRMOJI BYLA DĖL LIETUVIŠKŲ SPAUDINIŲ 


Žemaičių vyskupas Motiejus III Kazimieras Valančius-Valan- 
čauskis „Pastabose pačiam sau“!, 72—4 p., šitaip aprašė politikos 
bylą, maskolių vyresnybės iškeltą Žemaičių kunigams. 

„1862 m. namų karui pasibaigus, Kauno gub. gyventojams 
pasirodė, jog kils katalikų tikėjimo persekiojimas. Katalikai dre- 
bėdami laukė tos gadynės. Tuo laikų ėmė iš Prūsų plaukti bro- 
šiūros, patvirtinančios tikėjime ir parodančios, kaip reikia lai- 
kytis persekiojimo metu. Tos brošiūros buvo šiais vardais: 1. Isz 
Tamsybes wed tiktay Kielis Teysybes, 2. Parspieimas, 3. Sznia- 
kiesis katalika su nekataliku, 4. Prajautimas, 5. Wargai Bažniczes 
Kataliku, 6. Litanie apej wisus szwentus Muczelninkus. 

Tas brošiūras žmonės godžiai pirkos, ir kad jau kuone kiek- 
vienoje troboje, ypač Žemaičiuose, buvo, patyrė valdžia ir liepė 
gaudyti. Nesunku buvo susekti, nes mūsų žmonės buvo žiopliai, 
greit pasakoja viską reikalingiems ir nereikalingiems. Tas bro- 
šiūras paprastai atnešdavo žydai ir žmonės, kurie užsiima kont- 
rabanda. Nė vienas kunigas nevažiavo už sienos ir netraukė jų 
per sieną. Tačiau valdžia, nesikabindama prie žmonių, apkaltino 
kunigiją ir liepė: 1. Rietavo dekaną Žvingių kleboną Pranciškų 
Butkevičių, 2. Žygaičių kleboną Vicentą Norvaišą, 3. Salantų 
kamendorių Pranciškų Stropų, 4. Darbėnų kamendorių Kazi- 
mierą Eitutavičių, 5. Naumiesčio kamendorių Matą Kaziliauskį, 
6. Pagramančio kamendorių Vicentą Butvydą, 7. Gaurės kamen- 
dorių Vitalį Dembskį, 8. Gardamo filijalistą Joną Grigaliūnavičių 
ir 9. Tauragės kleboną Joną Tamoševičių suimti ir atvežti į Vilnių. 
Atvežė ir uždarė pilėje Nr. 14. Prasidėjo tardymas. Kunigai, 
niekados tokiuose sielavartuose nebuvę, nežinojo, kaip teisintis. 
Kada klausė, kas jas (tas knygeles) rašė, atsakė: „Nežinome“. 
Vienok kunigai Dembskis, Norvaišas, o labiausiai Batakių kle- 
bonas Eligijus Mantvila tvirtino, jog jų autorius - vyskupas. 

Dėl to tai generalgubernatorius Potapovas* atsiuntė į Kauną 
žandarmų generolą Losevą peržiūrėti vyskupo namų. Losevas, 
pasiėmęs aštuonetą policijos valdininkų, ieškojo, bet nieko ne- 
rado; negalėjo ir rasti, nes vyskupas jokių iš Prūsų atgabentų 
knygų neturėjo. Be įrodymų sunku vyskupą bausti: pasiuntė į 
Prūsus rasti rankraščio, autoriaus ranka rašyto, bet nerado. 

Tilžės klebonas kun. Zabermannas3 padavė raštu prisipaži- 
nimą, jog jis pats parašęs ir spausdinęs, tačiau maskolių valdžia 
tam netikėjo. Po visam tam: 1. Kun. Butkevičių išsiuntė į Kur- 

ganą, Tobolsko gub., 2. Kun. Norvaišą į Tomsko gub., 3. Kun. 
Stropų į Pinega, Archangelsko gub., 4. Kun. Eitutavičių į Viatkos 
gub., 5. Kun. Kaziliauskį į Cholmogorus, Archangelsko gub. 
1. Kun. Butvydą paliko Vilniaus gub. ir nebeleido sugrįžti į Kau- 
no gub., 2. Kun. Dembskį taip pat, 3. Kun. Grigaliūnavičių taip 
pat. Kun. Tamoševičių paleido, pavelydami sugrįžti į Tauragę, į 
pirmykščią vietą. 

Taip ta byla 1870 m. ir pasibaigė“. 

Vyskupas Valančauskis sako, Rusų vyresnybė, nekibdama į 
žmones, vienus kunigus teapkaltinusi kontrabandavimu ir sklei- 
dimu maskoliams priešingų raštų. Tačiau prof. Vaclovas Biržiška 
Kauno gubernatoriaus archyve yra radęs galą šios bylos spren- 
dimo; tai parodė daugiau šios bylos dalyvių: prieš Rusų valdžią 
agituota visų luomų, ne vienų inteligentų, tik vadovaujant dva- 
siškiams. Patiriame apie šiuos kitus kaltininkus. 

Salantų vikaras Pranas Stropus ir Raguvos seniūnijos vals- 
tietis Račiukas patys prisipažinę kalti buvę, skleidę užsienyje 
spausdintas knygas ir brošiūras ir vienas antrą išdavė. 

Norvaišas ir Bartkevičius prisipažinę šiuo reikalu turėję san- 
tykių su Tilžės dekanu Zabermannu ir su kun. Brundza (užne- 
munėje). Slaptus reikalus su Zabermannu atlikęs Račiukas ir 
pinigų jam nuvežęs. 

Be to, buvo kaltinamas vienas raseiniškis bajoras Simanas 
Kulakauskis. Jis paslapčiomis išeidavęs iš tėvynės ir svetima 
Jonulio pravarde gyvendavęs Prūsuose ir gabendavęs į Kauno 
gub. knygas ir brošiūras. Tai buvęs 1863 m. revoliucijos dalyvis. 

Vyriausiu priešvalstybinės akcijos kaltininku vyresnybė pa- 
laikė Rietavo dekaną Žvingių kleboną Praną Butkevičių: jis bu- 
vęs kitiems viršininkas ir daręs jiems įtakos. Be to, jis nevisiškai 
prisipažinęs daręs nusikalstamus darbus ir taip pasididinęs jam 
skiriamą bausmę. 

Kiek žemiau pasakyta, ir kunigai Stropus su Kaziliausku at- 
kakliai neprisipažinę, nors jiems kaltė buvusi aiškiai įrodyta. O 
kiek viršiau apie Stropų priešingai pasakyta: jis prisidavęs kaltas. 

Vilniaus generalgubernatorius Potapovas, susverdamas vi- 
sa, kas didina ar mažina įtariamųjų žmonių kaltybę, nubaudė: 

kunigus Antaną Brundza, Vincą Norvaišą, Praną Butkevičių, 
Kazį Eitutavičių, Motiejų Kaziliauską, Praną Stropų, bajorą Si- 
maną Kulakauskį ir valstietį Stasį Račiuką, politiškai visai neiš- 
tikimus ir Lietuvos krašto gyvenimui kenksmingus, ištremti 
smarkion policijos priežiūron: Brundzą, Stropų ir Kaziliauską ~ 
Archangelsko gub., Norvaišą ir Kulakauskį - Tomsko, Butkevi- 
čių - Tobolsko ir Eitutavičių - Viatkos; valstietį Račiuką Tomsko 
gub. apsigyventi valdžios žemėje, Valstybės turtų žinyboje. Reika- 
laujant 126 rub. + 17 rub. 10 !/, kap. už suimtųjų nugabenimą į 
Vilniaus kalėjimą, dar minimi: Vyvulskis, bajoras Rimkevičius, 
miestietis Tauginas, valstiečiai Peteraitis ir Veronika Nausė- 
davičienė“. 

Nenubaustas bepaliko vyriausis tos politinės akcijos pradė- 
tojas ir sudarytojas Žemaičių vyskupas Motiejus Valančauskis, 
Tiesa, jam buvo padėta sumokėti 1000 rub. (5000 litų) pabaudos, 
bet ir tam reikėjo pasigauti kitos progos. Vyskupo butą iškrėtę, 
žandarai nerado nieko; bet kun. Dembskis, Norvaišas, Mantvila 
liudijo, valdžiai priešingas knygeles rašęs jų vyskupas Valančius. 
Kunigai savo vyskupą įdavinėjo; apie tai mums liko nemaža 
dokumentų. Sk. „Mūsų senovėje“ v. Valančiaus bylas“. Be kitų, 
žinomasis mūsų literatūroje žodyno parašytojas Mežinys (My- 
kolas Miežutavičius) 1869 m. lapkričio mėnesyje nusiuntęs iš 
pradžių anoniminę denunciaciją, pasirašęs svetima valstiečio 
pravarde, paskui ir pats asmeniškai pareiškęs Vilniaus gene- 
ralgubernatoriui, jog Kauno gub. dvasiškijos tarpe platinamos 
„labai kenksmingos“ brošiūros „Parspieimas“, „Isz Tamsybes 
wed tiktay Kielis Teysybes“, „Gromata apskrita Szw. Tewo mu- 
su Pop. Piusa IX" ir atsišaukimas „Brolej Katalikaj“,jo nuomone, 
esančios parašytos ir paleistos vyskupo Valančiaus. Tačiau jis to 
įrodyti negalįs. 

Dabar tiktai darosi aišku, už ką vyskupas Motiejus reiškė tiek 
savo nemalonės kun. Mykolui Mežiniui. Buvusį didelių parapijų 
kleboną laikė menkiausioje Klykolių filijoje, kaltino jį laisvamany- 
be. O vieną kartą tiek nesusivaldė, jog prikibęs, kam jam tonzū- 
ra užžėlusi, griebęs žirkles ir ėmęs karpyti jam plaukus kur pakliu- 
vo. Žiūr. mano „Aušrininkų grupę“, J. Stauskaitės leidinį?, 184 p. 

Vilniaus generalgubernatorius įsakė Kauno gubernatoriui 
imtis kuo griežčiausių priemonių tų brošiūrų plitimui sulaikyti 
ir to darbo dalyviams nubausti. Tam tikslui buvo asignuota 
100 rub. ir Raseinių apskrities žandarų viršininkas majoras 
Vinkleris pasiųstas užsienin pašnipinėti Tilžėje, Klaipėdoje, 
Berlyne ir Leipcige. Vinkleris patyrė tas brošiūras esant spaus- 
dinamas Albreghso ir Comp. spaustuvėje, tačiau jųjų nei Tilžė- 
je, nei iš viso Mažojoje Lietuvoje nėsą galima gauti, nes jos 
skiriamos tik Rusijos Lietuvai ir visos išsiunčiamos pasienio 
kunigams, o šie, suskirstę nebedideliais pundeliais, išsiuntinėja 
po visą kraštą. Spaustuvei įsakymus duodas ir gatavas priimąs 
kun. Zabermannas. Kad tame darbe dalyvautų Žemaičių vys- 
kupas Valančauskis, Vinkleriui nepasisekę aptikti jokių pėdsa- 
kų, tačiau manąs jį esant susikalbėjusį su Zabermannu, tarpi- 
ninkaujant kunigams. 

Tokių žinių buvo per maža. Tad vyresnybė pradžioje metų 
vėl pasiuntė Vinklerį į Tilžę. Jis čia susipažino su pačiu Zaber- 
mannu. Šis, apsimesdamas nejuntąs, jog ji kamantinėja rusų 
šnipas, neva atvirai nupasakojo, Tilžės spaudiniai einą į Lietuvą 
per vieną pasienio sargybos karininką vokietį. Kadangi 1868 m. 
geg. 20 d. kun. Zabermannas buvo perėjęs sieną ties Sartininkais, 
o ten tarnavo Mintaujos pastoriaus sūnus Burza, tai ji įtarė kol- 
portavime lietuviškų politiškų knygų. Vinkleris Tilžėje dar su- 
sitarė su vokiečių advokatu Lesmanu bendrai veikti prieš tuos, 
kurie veikia prieš Rusiją. Ir konstatavo lietuvių knygų sandėlį 
Smalininkuose, iš kur garlaiviais gabenamos į Jurbarką vikarui 
Ražanskui, padedant Jurbarko muitinės tarnautojams katali- 
kams Petravičiui, Dargevičiui, Volyncevičiui-Sidoravičiui ir Sta- 
nevičiui, kurie 1866 m. įsakymu turėjo būti kaipo katalikai iškelti, 
o nebuvo. Neturint kitų įrodymų, imtasi lyginti vyskupo Valan- 
čiaus stilius su kalbamųjų politiškų brošiūrų stilium, ir Vilniaus 
generalgubernatorius įsitikinęs šias tikrai būsiant parašius vys- 
kupą“. 


*Žiūr. prof. V. Biržiškos „Vyskupo Valančiaus bylos“ „Mūsų Senovės“ 1,3 nr. 

VYSKUPAS VALANČIUS VISŲ RELIGINĖS 
POLITIKOS BROŠIŪRŲ AUTORIUS 


Tai tiesa. To nė pats vyskupas Motiejus savo „Pastabose“ 
neužsigina. Sunku būtų ir užsiginti - toks ypatingas jo rašymo 
būdas: stilius, kalba, nuotaika. Veltui jis kai kada mėgina mas- 
kuotis, kitu kuo apsimesti. 

„Katalikų Bažnyčios vargų“ autorium vyskupas Valančius 
padeda Tilžės dekaną kunigą Joną Zabermanną ir neva jo vardu 
pačioje pradžioje brošiūros kursto žemaičius, kad jie, Rusijos 
Lietuvoje persekiojami, pradėtų svirti į Prūsijos Lietuvą, kurią 
valdo teisingas, katalikų nepersekiojąs ciesorius Vilelmas“. Piga 
patirti ir šitą pradžią brošiūros neesant kun. Zabermanno pa- 
rašytą. Jis buvo vokietis, temokėjo prūsiškai lietuviškai — to 
lietuvių kalbos dialekto, kurį padarė smarki vokiečių kalbos 
įtaka. Kun. Zabermannas į Valančiaus raštus tėra dukart įrašęs 
po tris savo žodžius: 1. į „K. B. vargus“ — „su pawelijimu 
wirausibiu“ ir 2. į „Apie jubiliejinius atlaidus“ - „su pawelijimu 
wierausibiu“. Tuodu žodžiu pakankamai aiškiai liudija Zaber- 
manno prūsiškumą. Pirmiausia v. V. neskyrė žodžių: vyriausy- 
bė - rzad, valstybės valdžia, nuo vyresnybė - zarząd, provincijos 
valdžia, ir tevartojo vieną vyresnybę abiem reikalam, o „načalst- 
vo“ vadino viršininkais. Daugiau, Zab., pripratęs prie vokiškos 
rašybos, ilgąją lietuvišką Y pažymi vokiška dvibalse ie. Pagaliau 
Prūsų lietuvių papratimu neminkština dvibalsės au (jie rašo: 
Saunus, vierausybė) ir kitų kietųjų balsių viduryje žodžio. Jei 
prūsas Zabermannas, net v. Valančiaus nepavelytas, būtų prasi- 
manęs įterpti į jo raštą savo pustrečio puslapėlio, tai jie būtų 
savo stilium, prūsiškos rašybos žodeliais tiek aiškiai išsiskyrę, 
kaip nuo senų skrebų skirias naujas baltas lopinys. Spausdin- 
tojai skirtumų nebūtų pašalinę, nes jie buvo vokiečiai, lietu- 
viškai visai nemokėjo ir lietuviškus žodžius rinko „kaip gai- 
das“, o korektoriai aklai sekė paduotąjį tekstą. O „Vargai“ 
parašyti perdėm, neišskiriant nė tų puslapėlių, žemaitiškai 
telšiškai, ne tilžiškai, tikriau, valančiškai, tuo pat stilium kaip 
ir kiti Valančiaus raštai. 

V. Valančius Prūsuose leidžiamuose, o Rusuose draudžia- 
muose raštuose, ne tik „Varguose“, apsimeta tenykščiu prūsu. 
Ir „Prajautimą“ jis pradeda: „Nors esmi svetimos šalies žmogus“, 
23 p.,033 p. net pasisako, kas esąs: „Pas mus, Prūsuose“. Tačiau 
tuojau tai pamiršta pasivadinęs Zabermannu ir kalba apie „mū- 
sų“ Lietuvos katalikų persekiojimus, apie Kauno guberniją kaip 
geriausias jos būklės ir reikalų žinovas, jos žmogus; džiaugias 
Kauno žemaičių kalba ir jų vyskupu, rašančiu ir leidžiančiu 
žmonėms knygas. Ir niekas nepaabejojo Valančium autorium; 
tik vienas prof. Vac. Biržiška tai padarė „Švietimo darbe“ 1922 m., 
406-15 p., savo rašte „Lietuvių politinės brošiūros 1860-jų metų 
gale“ ir tai pakartojęs 1928 m. savo „Bibliografijoje“, III 1. Jis te- 
buvo pagavęs vieną v. Valančiaus principų skirtumą, nesuvok- 
damas kitų priešingų davinių. 

V. Valančius buvo pernelyg gudrus, tai negalėjo nenumanyti 
nieko praktikoje nebūsiant iš tos jo demagoginės agitacijos Prūsų 
kaizerio naudai. To jisai bus pasigavęs tik antitezei, Rusų impe- 
ratoriui įgelti, o gal ir pabaidyti Rusų vyriausybei nauja ok- 
rainos? programa: ten glaustis, kur švelniau. 

Yra ir tiesiog naivių autoriaus „prūsiškumų“. Jis, kurstyda- 
mas žemaičius dėtis su prūsais, sako iš to būsią ir tokio gerumo: 
žemaičiai galėsią laisvai važinėtis į Liepoją. Liepoja žemaičiams, 
tiesa, tiek reikalinga, kiek Ryga aukštaičiams, bet jie ir taip ne- 
kliudomi važinėjo į Liepoją; tikriau, su Prūsais susidėję būtų 
kliudomi. 

„Varguose“ Valančius pakartoja griežtai tas pačias mintis, 
kaip ir kitose brošiūrose, net tais pačiais sakiniais. Visur vartoja 
tas pačias jo, Valančiaus, tevartojamas gramatikos formas: jams 
v. jiems ir k.; net klaidas visur daro tas pačias valančiškas. Žiūr. 
kiek žemiau. 

Ne rusų valdonu Zabermannu v. Valančiui teko dėtis pėdoms 
sumėtyti, rusų teismo išvengti. Tačiau tai jis daro dideliu atsar- 
gumu, su aiškia restrikcija. Kur padedamas Zabermanno vardas, 
ten liepiama įrašyti pačiame titelblate: „Su pavelijimu vyriau- 
sybių par kunigą Joną Zabermanną“. Piga iššifruoti šis prierašas. 
Be to, kad jis padedamas tik tais atvejais, kada kitas autorius 

reiškiasi; įstabi čia daugiskaita. Kelias gi „vyriausybes“ turėjo 
Tilžės dekanas? Bet jei jis būtų tepadėjęs vienskaitą: su pave- 
lijimu vyriausybės, būtų tekę suprasti, kad jam tai pavelijo tik jo 
Varmijos vyskupas. Kaizerio vyriausybė į religijos dalykus 
nesikišo. Tai vyriausybių daugiskaita reikia suprasti katalikų 
vyskupų valdžias: vieną Varmijos, antra, cui prodest, Samo- 
gicijos!", nes kalbamosios brošiūros tebuvo skiriamos Žemaičių 
vyskupijai, Didžiajai Lietuvai, paslapčiomis, nes tik ten nepa- 
velijo švęsti jokių jubiliejų, kai Mažojoje Lietuvoje niekas to 
nedraudė. 

Vyskupas Motiejus mėgo apsimesti ne vienu politikos rei- 
kalu: tai buvo viena literatinių jo priemonių, vienas istoriškos 
krypties pasireiškimų, lygus tam, kaip pasakos nuotykį nukelti į 
tikrą geografinę vietą. Bet ir šiais atvejais jis lengvai sugaunamas, 
nes nepataikydavo. Puikiai kalbėdamas ir rašydamas gimtąja 
savo telšiškių tarme, duodamas brangios filologinės medžiagos 
tai tarmei pažinti, ligi tik pasikėsino paaukštaičiuoti, tuoj prirašė 
niekų“. Pavyzdžiui, vengdamas, kad nebūtų žemaitiška (kitais 
atvejais to nevengdavo), jis rašė: privedze prie ubagystės (Prajau- 
timas, 2), įvedze (Šnekesys, 4), pagirdže arklius (ib., 8), pašvenče 
(ib.), suredze (ib., 12), atvedze (Iš Tamsybės, 4), tekanči saulė (Pra- 
jautimas, 5), Žemaičis (Iš Tamsybės, 2), mergaičios (Živatai), be- 
šerančį arklius (Šnekesys, 1). „Kataliko šnekesį su nekataliku“ 
v. Valančius padaro tarp Žarasų pravoslavų zokristininko psa- 
lomščiko ir zarasiškio salakėno, pamokyto, inteligentingo ūki- 
ninko. Padaręs istoriškai-geografiško tikrumo pradžią, kokią jis 
yra padaręs griežtai visoms savo pasakoms, v. Valančius aukš- 
taičiui salakėnui liepia sakyti: rozo. Bet tasai tariamasis salakėnas 
nemoka pavadinti savo kaimyno - Daugailių miestelio; jis sako: 
Daugielu. Savo šašiejų vadina szosija, savo ūturuoti verčia uterioti. 
Pagaliau visai pamiršęs salakėnas esąs, Kinka ima nebesivaržy- 
damas žemaičiuoti: įsigauna į plentą (aukštaičiai sako: pasiekia), 
dailiai keliauja (a. s.: gražiai), capt atsistoja (a. s.: stapt), atsigerkiau 
(a. s.: atsigerkim), jau po dvylikos (a. s. po dvylikei), ant tamstos (a. 
s.: unt tamstu) geriu, uždegės sau pypką (a. s.: užsidegė), prie mūsų 
(a. s.: par mum), atsigulė ant ratais (a. s.: ant ratų), t. ir t. 

„Šnekesy“ ir „Prajautime“ rusų pradžios mokyklos „otde- 
lenije“ ir klasę vienaip sulietuvina: atskiris. 

Panašių smulkmenų visiškai pakanka ekspertui išspręsti, ar 
tas pats autorius rašė visus originalius čia duodamus raštus. 
Paabejoti tetenka, ar popiežiaus aplinkraščius ištisai išsivertė 
pats v. Valančius: čia lyg esama nevalančiškumų. Prie visa to 
pridėk jau paminėtus pasikartojimus, kaip antai: Visų Šv. Ken- 
tėtojų litanijos maldoje ir „Perspėjime“ ir k. Pridėk ir jumoristinę 
dalį, be kurios v. Valančius neapsieina net rašydamas versmin- 
giausia tema. Sk. kaip vyskupas, teologijos daktaras, aiškina, 
kodėl stačiatikiai žegnojas trimis pirštais (draudžiamos tabokos 
žiupsnį paslapčiomis laikydami), kodėl žegnodamies nededa 
rankos į kairį petį (velniui nenubaidyti) ir k. 


VYSKUPO VALANČIAUS BROŠIŪRŲ GENEZIS 


Prieš 40 metų Kauno kunigų seminarijos profesorius ma- 
gistras Petras Barauskis* per savo kanonų paskaitą vieną kartą 
su žymia panieka ar pasigailėjimu, bet tikrai įsitikinusio žmo- 
gaus balsu yra pasakęs - vyskupas Motiejus buvęs paskutinis 
(chronologiškai) juozapinistas**, suprask - pasidavęs pasaulinei, 
dargi nekatalikiškai valdžiai ir grynai bažnytiniuose, religiniuo- 
se dalykuose klausęs jos direktyvų. Kad prof. Barauskis būtų 
paskaitęs čia surinktus vyskupo Motiejaus raštus (šios rūšies 
vienuolika), nebūtų taip sekliai pasakęs. Žemaičių vyskupo išti- 
kimybė Rusijos imperatorių sostui buvo grynai religinė pareiga 
ir religinis principas, paskelbtas šv. Apaštalo Povilo laiške Romė- 
nams (13, 1): „Kiekvienas tepasiduodie aukštesniosioms vy- 
resnybėms, nes nėra valdžios, kaip tik iš Dievo; kurios gi yra, jos 
Dievo įstatytos“. Taip, ne kitaip reikia suprasti, kai katalikų vys- 
kupas „Visų Šventųjų Kentėtojų litanijoje“, skiriamoje nuo mas- 
kolių persekiojimo apsiginti, šalia invokacijos „Idant Katalikų 
Bažnyčios neprietelius nužeminti teiktumeis, meldžiame Taves, 
išklausyk mus, Viešpatie“ deda „Idant mūsų Ciesorių su visa Jo 
gimine sveikatoje laikyti teiktumeis“. „Mūsų“, nebe „maskolių“, 
nes kitokio tuo tarpu nėra. Tad visai neveidmainiškai jisai sakės 

„Prajautime“: „Lig laiku (zablagovremeno - J. T.) išpažįstu, jo- 
gei nė vieno žodžio nenoriu pasakyti apie Maskolių Karalių ir 
aukštą Jo giminę (vadinas, agituoti prieš juos - J. T.), nes vaini- 
kuotų galvų darbų mums, biedniems žmonėms, nepridera per- 
kratinėti, nei nieko pikta apie jas šnekėti. Noriu čia pasakoti tiktai 
apie maskolius, Lietuvon atvažiuojančius“. Neginčijamas val- 
džios principas visai neverčia piliečių tylėti, kaip budistus, ir būti 
pasyvais, neįvertinti valdžios darbų objektyviai ir savo naudos 
atžvilgiu, Jei vyskupas konstatuoja kurius maskolių valdžios 
negerus darbus: „žmones spaudžia, diecezijas verčia, vyskupus 
ir kunigus žudo“ („Šv. B. sielavartai“, „Vargai“ ir k.), tai kad to 
nedarytų ir patys į katalikus atvirstų. Be to, gynimosi teisė tiek 
pasauliečiams, tiek dvasiškiams tarnauja. Visi šiurkštumai, ku- 
rių čia aptinkame, yra pasakyti dėl to, kad katalikų religijos 
atstovas Ganytojas jos dalykuose tepripažįsta Romos popiežiui 
teisę ir autoritetą ką nors lemti ir jokios teisės bei autoriteto 
nepripažįsta pasaulinei vyriausybei, nė to tiek - vyresnybei. 
Viena dieviškoji religijos reiškiama tiesa, viena Bažnyčia, vienas 
jos Galva, ir tiek. 

Katalikų vyskupui, teisėtai įgaliotam ganytojauti, nieko ne- 
lieka, kaip tik klausyti savo įgaliotojo Romos popiežiaus Pi- 
jaus IX”, kurs 1867.IX.17 pasauliui paskelbė, kiek bloga maskolių 
vyriausybė daranti Katalikų Bažnyčiai Maskolių ciesorystėje ir 
Lenkų karalystėje, būtent, kad ten „Bažnyčios teisės ir įstatymai 
sumindžioti po kojomis... visa daro, ką tik išmano, iš padujų 
išversti savo šalyse katalikų tikėjimui ir tikintiesiems pertraukti 
į nedoriausią schizmą... Demoralizuoti kunigai nebijo iš pasau- 
linės vyriausybės priimti (bažnytinę) valdžią, leisti įsakymus, 
priešingus Bažnyčios įstatymams, o patogius schizmai“. 

Ištikimas Katalikų Bažnyčios ir jos Galvos tarnas Žemaičių 
vyskupas Motiejus III, nė per nago juodymę nenukrypdamas 
nuo šito Romos popiežiaus aplinkraščio, bailijas drauge su savo 
Viršininku, kad paskutinieji politikos įvykiai (Bažnyčios Kara- 
lystės atėmimas) nepadarytų „tiek atskilusių nuo Romos baž- 
nyčių ir tikėjimų, kiek yra karalysčių, o visos būtų netikros ir 
negalėtų vėlių išganyti“. Tai bendroji katalikiškoji „politika“. 

Lieka tiesioginė „politika“, kaip čia apgynus katalikų tikė- 
jimas Lietuvoje, ypač jo valdomuosiuose Žemaičiuose. Čia Gany- 
tojas budriai seka mažų mažiausius pravoslavų maskolių pasikė- 
sinimus; atsidėjęs visa rejestruoja, kuo tik maskolių vyriausybė 
silpnina katalikų tikėjimą, atitraukia katalikus nuo popiežiaus 
ir artina prie schizmos. Protestuoja prieš visa ką ir ragina kiek- 
vieną protestuoti, tiesa, ramiu, tačiau stačiu ir nekompromisinių 
būdu. Geriau galvą padėti, neg švento savo tikėjimo išsižadėti. 
Nemini jokių revoliucinių priemonių: vienas karas tegalįs pa- 
keisti katalikams nepalankią valdžią, o ir to nesigirdi. Tvirtybės 
tad reikia semtis patiems iš savęs, iš savo blaivumo, dorumo, 
teisingumo ir gero išmanymo, jog katalikų tikėjimas vienat vie- 
nas teisingas ir išganingas. Kieno gi tiesioginė pareiga atverti 
akis į pavojumus, išaiškinti tiesą, drausti ir stabdyti, jei ne Ga- 
nytojo? Ir vyskupas Motiejus moko. Negali mokyti atvirai, tai 
imasi iki tol maža vartotos priemonės - užsieniuose laisvos, o 
Maskolijoje nelegalės spaudos priemonių. Iki šiol taip darė tas 
vienas taurus visuomenininkas reformatorius Herzenas, iš Lon- 
dono leisdamas Rusijos inteligentijai savo „Kolokolą“'6, 

Pradėti akciją prieš nukatalikintojus maskolius vyskupą Va- 
lančauskį paragino popiežius Pijus IX. Ir tą akciją uolus ganytojas, 
nors jau senyvas, arti 70 metų būdamas, visai jauno veikėjo įkarš- 
čių, energija ir temperamentu daro per ištisus 1868 ir 1869 metus. 
Jis, pasitelkęs Tilžės dekaną kun. Joną Zabermanną, anonimiškai 
irjo vardu paleidžia į dešimtį Rusijoje neleistinų raštų, bet visi jie 
nuo pradžios iki galo yra tik paįvairinta tąsa tų pat „Šv. K. B. 
sielavartų“, kuriais buvo sirgęs jautrus viso pasaulio Ganytojas 
popiežius ir jo pavaduotojas Žemaičiuose vyskupas Motiejus III. 

Trumpai suglaustus „Sielavartus“ plačiau išdėsto „Prajau- 
time“ apie maskolius Lietuvon atvažiuojančius, „Perspėjime 
apie šventą tikėjimą“ ir „Broliai Katalikai!“ Čia daugiau faktai 
išdėstomi, tik retkarčiais su komentarais ir persergėjimais, ir 
sudaro lyg antrą dalį visos akcijos, tarsi civilinę taktiką susi- 
laukus persekiojimo. 

Lyg priedu tam eina istoriškoji ir dogmatiškoji katalikų klau- 
simo dalis: „Kataliko šnekesys su nekataliku“, pirmas dialogas, 

kur katalikas pasaulietis lengvuosius klausimus aiškina pra- 
voslavui pusdvasiškiui, ir „Iš tamsybės teveda teisybės kelias“, 
antras dialogas, antraip: iš unijotų pravoslavu paverstas dvasiš- 
kis katalikybės teisingumą mokslingiau, giliau aiškina pasau- 
liečiui katalikui. 

Šios dalies tendencija nubaidyti nuo katalikų ir šešėlį komp- 
romiso. Tu esi Romos katalikas, tai neprivalai nukrypti nė ma- 
žiausiame dalykėlyje, nes ir mažiausiai kriptelėjęs nebesi Romos 
katalikas ir savo išganymą pralaimėjai. 

Pagaliau ketvirtoji, grynai dvasinė, dalis: klausyti Šventojo 
Tėvo, suprasti dabartinę lietuvių katalikų sunkią būklę maskolių 
valdžioje, sekti pirmųjų krikščionybės amžių persekiojamais 
krikščionimis, kentėti, kaip ir jie kentėjo, ir atsidėjus melstis 
skyrium kiekvienam ir visiems bendrai. Tam skiriami „Katalikų 
Bažnyčios vargai,“ „Visų Šventųjų Kentėtojų litanija,“ „Apie 
jubiliejinius atlaidus“ ir juos paskelbiąs pop. Pijaus IX Apaš- 
tališkas laiškas. 

Aš drįstu manyti drąsų Ganytoją, skelbiantį kone atvirą kovą 
imperijai, no V. Biržiškos betariant!", taip planavus savo akciją. 
Bet nei jo būdas, nei laikas, siaučiant persekiojimo audrai, ne- 
leido ramiai, atsidėjus, scholastiškai planingai surašyti Katalikų 
tikėjimo Lietuvoje apologiją. Buvo pats mūšis. Vyriausis vadas 
turėjo kas diena kitaip orientuotis, nes kas diena rodės vis naujų, 
netikėtų situacijų. Skaityk apie visa tai „Mūsų Senovėje“'*. Mas- 
koliai puola jį pati, demoralizuoja kunigiją, ardo discipliną, kelia 
jam bylas, ojis išsisukioja, disciplinos iš savo rankų nepaleidžia, 
bylas laimėja, kunigus moraliai sutramdo, kai valdžią iš jo atima. 

Ir religinėje kovoje vyskupas Valančius buvo, taip sakant, 
impresionistas, greitas susiorientuoti, pasigauti nelauktos prie- 
monės ir netingėti pasiskelbti. Tai ir tos kovos publicistikoje 
netenka mums ieškoti sistemingumo, kai vienus dalykus, rodos 
menkesnės vertybės, jis dideliu paspaudimu pakartoja, kitus, 
rodos pagrindinius, pirmos rūšies svarbumo, bent dogmatiškai 
praeina vos paminėjęs. Planą v. Valančius laikė sau, o fronte 
veikė kaip Napoleonas” — keldamas entuziazmą, darydamas 
įspūdį efektingu mažmožiu, kurs pavelija spėlioti. Tai buvo 

tikriau. Grynais protais Valančauskio ganomieji nebūtų susi- 
pratę, o širdimis visa pajuto ir šventu sau palaikė, ko tik Gany- 
tojas mokė. Ir Žemaičių vyskupija prieš antikatalikišką maskolių 
valdžią buvo taip instruktuota, kaip nė viena kita vyskupija 
Rusijoje ir Lenkijoje. Vargu bau besulauksime kito tiek auto- 
ritetingo kaimui, kunigams ir visiems luomams ganytojo, koks 
buvo vyskupas Motiejus III Valančauskis. 


TAUTOS ORGANIZATORIUS 


Maskoliai griebės smarkių priemonių Žemaičių vyskupo ak- 
cijai niveliuoti. Ar ta akcija pateisina tas priemones? Taip. Rusijos 
valdžia, bent ta jos dalis, kuriai buvo pavesta suvaldyti svetimų 
tautų gyvenamieji pakraščiai, pajuto pavojų iš nedidelės trijų 
milijonų lietuvių tautos. Ji buvo planingai organizuojama į ne- 
paliaujamą kovą su imperijos valdžia nenuveikiamu ginklu — 
religiniu fanatizmu. Bent taip stačiatikiai pravardžiuodavo gilų 
Romos katalikų įsitikinimą, jog jų tikėjimas tikras, tad ir my- 
lėtinas. Nei Žemaičių vyskupas nebuvo revoliucininkas, nei jo 
akcija revoliucija; vis dėlto tai buvo bent revoliucingumo ge- 
malas, 

Blogiausia maskoliams buvo, kad čia pakartojamieji raštai 
dėstė gryną, visų patiriamą teisybę, ne prasimanymus balamū- 
tyti lengvatikius, kaip tai daro tie, kurie dirbtinai revoliucina 
liaudį. V. Valančius, iš viso puikus psichologas, Lietuvon gabe- 
namų maskolių sielas permatė kiaurai ir sumaningai apibūdino. 
Kas maskolių turėjo dar nors truputį žmoniškumo ir sąžiniš- 
kumo, tas turėjo degte degti sarmata. Ne sumanytojai sumasko- 
linti ir supravoslavinti Lietuvą, bet svetimų sumanymų vykin- 
tojai už padidintą algą ir pagreitintą pensiją. Kitkart man teko iš 
jų išgirsti, dėl ko Vilniaus gubernatorija, referuodama Vidaus 
reikalų ministerijai bet kurį originalų svetimos valstybei dvasios 
pasireiškimą, kalbamųjų politikos brošiūrų nereferavusi visu 
drastišku jų turiniu. „Pomiluitie, kuda že glaza devat'? Sobratu 
stydno bylo v glaza posmotriet“, ne tokmo ministru“2, Tai toli 
gražu nereiškė, kad būtų buvę noro nebedaryti taip, kas gėdina 

akis ir gildina širdis. Niekas nesiėmė atsakyti už valdžios centro 
politiką, už jos planus. „Načalstvo lučše znajet“?', vis dėlto gėda, 
kai valdomasis svetimtautis ima ir pasako į akis: „Jūs, maskoliai, 
nė patys sau ne patriotai, tai ką jau čia bepagerbsite kitų tėvynės 
meilę...“ Arba dar blogiau: „Kokia bėra Rusijos vidurio moralė 
būklė, net jo dvasiškių, jei tokių niekšų popvaikių prigamina 
pakraščiams?“ Rusų visuomenė gal ir griebdavos sau už galvos, 
išgirsdama šitokias jos atestacijas „okrainose“, tik jos niekas 
neklausė. Rusijos valdžios politika ėjo sau, o visuomenė sau. 

Maskolių valdžia carizmo laikais mėgo operuoti paliatyvais, 
nieko nedarė radikaliai. Tai ir Žemaičių vyskupo byloje revo- 
liucinę Lietuvos nuotaiką manė sustabdysianti, išraudama iš 
visuomenės keliolika atsitiktinai sugautų veikėjų. Klydo. Akcija 
buvo padaryta plačiu maštabu ir paveikė stiprai. Proklamacinių 
brošiūrų buvo paleista, tiesa, ne daugiausia, po 3000 egzemp- 
liorių kiekvienos; bet kad tų atskirų leidinių buvo devynetas, tai 
viso paleista 27 000 egz. Pagauta buvo nedaug, tai dviejų dešimtų 
tūkstančių pakako nedideliam kraštui, kur kompaktiškai gyveno 
lietuviai katalikai. Kunigai ir raštingieji kaimiečiai brošiūras 
skaitė, kur stipresnes vietas kitiems pasakojo (visa to pėdsakai 
lengva buvo žmonėse aptikti dar pačiame gale XIX amžiaus), - 
taip ir susidarinėjo gyva tikėjimiškai politiška ideologija. Mintis 
gimdo norą. Lietuviai katalikai, maskolių nuolat badomi, kaip 
įkaitinta geležimi, tikėjimo varžymais, pradėjo išeiti iš tradicinio 
pasyvumo aiškiai okupantų valdžios nenaudai. 

V. Valančius buvo iš esmės radikalas; viską darė griežtai, 
tvirtai nusimanydamas savo įmonių tikslumą; pusiaukelėje ne- 
stojo. Amžininkų pripažintas diplomatas, politiku būti nenorėjo; 
visu savo pasielgimu lyg sakyte sakės: „Nelieskite mano srities 
darbo, už kurį aš atsakau, tai nė aš nesikišiu į jūsų, politikai, 
sritį, kur jūs vieni atsakomi“. Vargu bau pačiame „Švenčiau- 
siame“ Sinode? būtumei radęs labiau ištikimų caro valdžiai 
žmonių, kaip buvo Žemaičių vyskupas Motiejus. Iš to ir įtaria- 
mas net juozapinizmu. Bet pats radikalumas nepavelijo ir ka- 
talikiškiausiam žmogui tematyti vieną bažnyčią ir tas vienas 
kunigavimo funkcijas, o nematyti to, kas persekiojant katalikų 


tikėjimą esti jo nenaudai, ypačiai žalingo jaunuomenės auklėjimo 
ir žŽeminančio, užgaulingo gyvosios lietuvių kalbos niekinimo. 
V. Valančiaus veiksmai tebuvo kontraakcija maskolių valdžios 
provokatoriškai akcijai. 

Kovoje už grynąsias tikėjimo teises vyskupas Valančius ne- 
buvo originalus. Katalikų tikėjimą persekioti ėmė dar Mikalo- 
jus I”. Nujautimo pėdsakų, kad antikatalikiškos jo akys atkryps 
ir į Lietuvos kraštą, mes turime religinėje savo literatūroje. V. Va- 
lančiaus Visų Šv. Kentėtojų litanijai geras gali būti prototipas: 
„Spasabas apierawojyma sawes szwentay Barboray panay yr mu- 
czelnikiey Krystusa yr isyraszyma ing brostwa tos szwentos pa- 
tronkos. Spaustas Wylniuje Drukarniej Kunigu Bazylionu Me- 
tuose 1835“,6 p. 

Šitai kokio turinio malda buvo skelbiama kalbėti: 

„Nepergalėta baisiausiomis kančiomis tikroj kuklybėje, ken- 
tėtoja šventa Barbora, širdžia stipria ir pilna Dievo malonės, 
neapsakomuose kentėjimuose Kristų išpažįstanti! Aš visų di- 
džiausis nusidėjėlis atsiduodu Tau šią dieną ištikimiausiu tarnų 
tavo brolijoje, apsirenku Tave ypatinga savo Globėja gyvenime, 
o labiausiai valandoje mirimo mano; ir dėl to prašau Tavęs nusi- 
žemindamas, išmelsk man neatrmainingos tvirtybės išpažinti tikrą 
ir šventą Katalikų tikybą, galybę ir nepriverstą norą pasigausinti 
kas dieną šventose dorybėse; išmelsk man greitą norą vykinti 
Evangelijos ir Šventos Bažnyčios įstatymus; išmelsk man dievo- 
baimingą gyvenimą, idant šiame pasaulyje vaikščiodamas Katalikų 
tikybos būdu, galėčiau užsipelnyti palaiminimą mirdamas ir pas- 
kutinėje valandoje Tavo užtarimą. Prašau Tavęs, neapleisk mane 
tame paskutiniame reikale, Globėja ir kentėtoja šventa Barbora! 
Amen“. 

Nors čia tiesiogiai neparodoma, iš kur pavojus gali kilti ar 
jau kilo, vis dėlto jau jaučiamas nerimas, kad katalikų tikėjimas 
gali būti patramentas, ir jau metas stiprintis. 

Šioje v. Valančiaus akcijoje originalu tik žemaitiškas stačio- 
kiškumas ir aistringumas, kuriais stiprino savo katalikus. 

Visai originalus v. Valančius pasirodė lietuviams steigia- 
mų maskoliškų mokyklų dalyke. Mokykla ganytojui auklėjimo 

priemonė. Auklėjimas remtinas giliu teisinguoju tikėjimu. Ta 
mokykla gera ar bent pakenčiama, kuri auklėja tikėjimiškai, kata- 
likus katalikiškai. Tai pagrindas. Visi kiti mokslo ir mokymo 
dalykai antraeiliai. Taigi ir dėstymo kalba. „Prajautime“ rašo: 
„Taip pat prieš 1860 metus mokė vaikus ir lenkiškai; šiandien 
moko tik maskoliškai. Lenkiškas pagaliau maldų knygeles atėmė 
iš vaikų, mokyklose esančių, liepė pirktis maskoliškų ir neleidžia 
skaityti lenkiškų knygų“. Ar gali ši vieta kai kam dabar ne- 
patikti? Ką ji skelbia? Valančius buvo tradicijos žmogus, pats 
išauklėtas lenkiškose mokyklose. Savo reikalui jis iki gyvas bū- 
damas vartojo lenkų kalbą taip pat ir privatinėje koresponden- 
cijoje su kunigais (oficialiai reikėjo rašyti rusiškai arba loty- 
niškai), nors čia pakaitais su žemaičių kalba. Vis dėlto vyskupas 
Valančius toli gražu nebuvo savo ganomosios Žemaičių vys- 
kupijos lenkintojas, greičiau buvo atlenkintojas. Žiūr. „Mūsų 
Senovės“ 1 nr. 1855 m. aplinkraštį, kuriuo jis visus be jokių 
skirtumų klebonus, net tų bažnyčių, kur pamokslai yra sakomi 
lenkiškai, skatina kas šventa diena iš sakyklos skaityti „Aktai ir 
poteriai“*, kad tuo būdu būtų įvykinta vienybė. Ne, šiuo atveju 
jis tik protestuoja prieš bet kurį gvaltą iš šalies. Lenkai šiaip ar 
taip lietuviams artimesni, savi žmonės, tad ir jų maldaknygės ir 
šiaip jau knygos lietuvio kataliko nepagadina, bent tikėjimo iš jo 
neišrauna. Tai pakęsti galima. O pravoslaviškoji Maskolija su 
jos kalba jam ir visiems lietuviams svetima, nieko bendra su 
katalikiška Lietuva neturinti ir neturėsianti, nesimpatiška, ne- 
tauri, neteisinga ir turbūt visai nedora, jei vien tik nedorėlius 
auklėja Lietuvai valdyti. 

Valdžios mokyklos aiškiai, nebedviprasmiškai skiriamos lie- 
tuviams sumaskolinti ir supravoslavinti, tai turi būti taip pat 
netaurios, nesimpatiškos, nedoros, kenksmingos. Nematydamas 
maskolių mokyklose nieko gera, kultūriškai naudinga, bet vieną 
tendenciją lietuvius nuo pat mažens „pripratinti prie barzdos: 
visi maskoliai barzdoti it ožiai“, v. Valančius ima kuo aistrin- 
giausiai sabotuoti ir boikotuoti tas mokyklas Lietuvoje. Aistrin- 
gumas pereina net į demagogiškumą, kai rimtai sako, „kad ka- 
talikai pamestų savo tikėjimą, maskoliai stengias pirma padaryti 

visus laidokus per girtybę, paleistuvystę ir vagystę“. Tačiau ir 
tai ne iš piršto išlaužia: visi matė, kokie čia Lietuvoje valdininkai 
ir pedagogai. 

Reikia tad gelbėti savo katalikiškas dorumas, o tai gali pa- 
daryti tik griežtai atsiskyręs nuo svetimų okupantų, taigi ir nuo 
mokytojų bei jų vedamų mokyklų. „Visas katalikų mokyklas pa- 
rapijose užgrėsė, o įtaisė skyzmatiškas. Atsiuntė mokytojus dy- 
kūnus, laidokus, girtuoklius, spiria katalikus, uždėdami struo- 
pas, leisti vaikus į anas mokyklas, idant pasileidę nebeturėtų 
šv. tikėjimo tvirtybės. Taip neįgalėdami senųjų, tikis priversią 
vaikus į skyzmą“. Taip šneka „Varguose“, „Perspėjime“ ir kitur 
daugiur. Geriau mokėti struopas, o vaikų į maskoliškas mo- 
kyklas neleisti. Ypač mergaičių. Einančius į mokyklą kas dieną 
kontroliuoti ir svetimšalio įtaką paraližuoti. Ir kaip v. Valančius 
sudarė tokį lietuvių santykį su maskoliška mokykla, taip jis ir 
išbuvo dar per 30 metų, jau vyskupui mirus, ir pasibaigė gar- 
siuoju 1905 metų išgabenimu rusų mokytojų iš Lietuvos. 


MODERNIŠKAI SUSIORIENTAVĘS 


Visa tai aš pavadinau tautos organizavimu. Ar turėjau teisės? 
Ar vyskupui Valančiui, tikram žemaičiui, rūpėjo lietuvių tauta 
kaipo tauta? Nebe kunigas Ladislovas Dembskis, pamfleto au- 
torius, v. Valančių pavadino net „lietuvystės viliūgu“, 

Tautiškumo sąvoka, tokia kaip ją dabar suprantame, atsirado 
v. Motiejui jau mirus, Petrapilyje tarpe studentijos apie 1876 m., 
sustiprėjo aušrininkų laikais ir pabaigė aiškėti varpininkų ir 
apžvalgininkų laikais. V. Valančiui tautos dalykai dar neteko 
teoretizuoti. Tautos dievaičio jis dar nestatė šalia Religijos Die- 
vo. Lietuvos valstybę sąmoningai ėmėm kurti, gangreit, tik nuo 
1905 ar, dar tikriau, nuo 1917 m. Taigi jos pasiilgimą žiebti, pir- 
mai pradžiai nusitvėrus norsgi lietuviško tautiškumo, v. Valan- 
čiui neteko. Mums ir nesvarbu vardas, ar v. Valančius buvo tau- 
tininkas: mums svarbu, ar jis buvo tautos veikėjas. Apie tai negali 
būti jokių abejojimų nei šalutine, nei tiesiogine prasme. Abejais 
atvejais jo reikšmė tautinėje lietuvių kultūroje buvo milžiniška. 

Kalbininkų sumanytą, nors Kornilovo-Muravjovo?* pasiū- 
lytą, raidyną vyskupas Valančauskis priėmė, bent neprotestavo, 
kaip priėmė visai geri patriotai pedagogai Jonas Juška, Laurynas 
Ivinskis, Tomas Ferd. Žilinskis?. Neigti pačią lietuviškųjų rai- 
džių modifikaciją, kalbininkų specialybę, Valančiui, religijos 
atstovui, nebuvo pagrindo: tai ne jo sritis. Veltui kai kas jam tai 
blogu laikė. Apie tai žiūrėk XII tome mano paskaitas?*. Visai 
kitaip vyskupas ėmė elgtis, kai tasai rusiškasis raidynas ėmė 
skverbtis jo sritin, kai už nekaltų raidžių ėmė matytis schiz- 
matinės misijos rageliai. Tada reikėjo nesvyruojant atmesti tą 
dirbtinę uždangą, kad aiškiau pasimatytų, kas už jos. Ir v. V. 
nesvyruodamas atmeta, pirma sabotuodamas valdiškuosius lie- 
tuviškus rusiškomis raidėmis spaudinius, o paskui nelegaliais 
savo raštais griežtai juos smerkdamas vardan tos pat jo ginamos 
katalikybės. Ir mums paskui teko skaitytis ne su motyvais, bet 
su pasėkomis. Motyvai tiek to; o v. Valančiaus darbo pasėkos 
buvo tokios, kad jos mūsų kultūros istoriją visai nukreipė. Re- 
ligijos reikalams Žemaičių vyskupas papylė krūvą savo pinigų, 
suorganizavo Tilžėje Rusijoje draudžiamų lietuviškų knygų loty- 
niškomis raidėmis spausdinimą ir jų gabenimą per sieną. Davė, 
vadinas, impulsą tai akcijai, kurią mes vadiname apsirūpinimu 
lietuviškais spaudiniais visokių rūšių, pradedant nuo maldų ir 
iki socialistinių revoliucinių proklamacijų. Kontrafakcija, arba 
„Šmekerių“ (senų, netikusių knygų) fabrikacija, knygų kontra- 
banda buvo tie veiksniai, kurie sutelkė į krūvelės tautos švie- 
suomenę, privertė ją apsispręsti ir pasisakyti prieš okupantų 
valdžią. Visa to viršūnėje stovi Žemaičių vyskupas. Ar to maža? 

O ir pats vyskupas Motiejus, tą darbą dirbdamas, gal pats 
nesijausdamas, modernėja ir lietuviškėja jau visiškai sąmoningai. 

Ir pirmiau, kai rašė mums Žemaičių vyskupystės istorijos 
veikalą? ir lobino religinę lietuvių literatūrą, ar jis nebuvo lie- 
tuvis, nors tuo neafišavosi? Nebuvo tikro reikalo, tai nesisakė, 
o atsirado reikalas, pasisakė. Jei kitas kas tiek ir taip būtų pakal- 
bėjęs apie lietuvišką kalbą, kaip v. Valančius savo brošiūrose, 
jis būtų buvęs apšauktas tautininku šovinistu. Prašom pa- 
vyzdžių. 

1. Mokytojais padarė popų vaikus, nė žodžio lietuviškai ne- 
mokančius; jie šneka su vaikais, lygia dalimi nė žodžio maskoliš- 
kai nemokančiais, it žąsys su kiaulėmis. Moko vaikus maskoliškai 
ir lietuviškai maskoliškomis raidėmis; bet kaip gali mokyti, patys 
lietuviškai nemokėdami. Ta pati vyresnybė, aukštesniosiose mo- 
kyklose norėdama pramokyti vaikus vokiškai ir prancūziškai, 
ieško vyrų vokiečių ir prancūzų kilties; o Lietuvos vaikams mažes- 
niose mokyklose duoda mokytojus, nemokančius lietuviškai! Argi 
tai ne juokai? Nuo bado, maro, karo ir tokio vaikų mokymo iš- 
gelbėk Lietuvą su Žemaičiais, Viešpatie! Dėl to tai ir pasakiau, jog 
maskoliai atsiųsti yra, kad Lietuvos vaikus gadintų. 

2. (Pirmiau) visos tos (bažnytinės) mokyklos buvo Žemaičių 
vyskupo valdžioje; jis ne vien priveizdėjo, bet dar įvairias rašy- 
davo knygeles ir leisdavo žmonėms. Taip apšvietimas, it tekanti 
saulė, kas kartas didžiau plėtės. 

3. Nors slaptu mokykite savo vaikus lietuviško rašto iš senų 
jūsų knygų. Tegul kiekvienas vaikas turi knygas lotyniškomis 
raidėmis spausdintas. 

4. Liepė maskoliškomis raidėmis lietuviškas knygas spaus- 
dinti, kad žmonės nuo rašto nugrisę tamsesni būtų. „Sielavar“. 

5. Lietuvos ir Žemaičių žmonės Lenkų valdžioje parbuvo į 
tris šimtus metų, tačiau lenkiškai neišmoko, nes mylėjo savo 
kalbą, kuri yra graži... Nesiskubinkite išmokti ir maskoliškai; 
klausiantiems ko maskoliškai atsakykite: nesuprantu. Juk jei 
kurs iš jūsų nuvažiuotų į Maskoliją, negalėtų reikalauti, idant 
maskoliai ten lietuviškai atsakytų, bet reiktų ten maskoliškai 
šnekėti. Dabar maskoliai, atėję į Lietuvos žemę, į svetimą kraštą, 
kaip gali reikalauti, kad dėl jų tos šalies žmonės mokytųsi mas- 
koliškai? Tegul patys išsimoko lietuviškai, tuokart galės ūturuoti 
su lietuviais. 

Žiūrėkite į kuršininkus ; tie taip myli savo kalbą, jogei atiduoti 
į kariuomenę, dvidešimt penkerius metus būdami maskolių ka- 
reiviais, neišmoksta maskoliškai. O Kuršo gyventojų ir per tūks- 
tantį metų maskoliai savo kalbos neišmokins; būkite tokie ir 
lietuviai su žemaičiais, nes esate vienos padermės, vienos veislės 
su kuršininkais“. 

6. Jeigu Vilelmas užimtų mūsų kraštą, būtų leista knygas 
lotyniškomis raidėmis spausdinti. Nusikratytumėte spraunin- 
kais, asesoriais, žandarais, karo viršininkais ir visais lupikais, 
kurie yra šiandien jums tikra V. Dievo rykštė. Juk ir šiandien 
Prūsuose daug yra žemaičių katalikų, kurie tačiau gyvena dai- 
liai, šneka žemaitiškai, turi knygų, mokos rašto žemaitiško, turi 
dabar Karaliaučiuje aukštą mokyklą, kurioje lietuvišką kalbą 
mokytojai dėsto ir knygas rašo. Bet ta atamaina negali spėriai 
atsitikti, reikia pirma išginti iš jūsų krašto maskolius; jiems iš- 
ginti reikia karo. 

7. Dar lietuviai su žemaičiais žinokite, jogei kol bus maskoliai 
jūsų krašte, tol neliausis katalikų persekioti („Vargai“). 

Ir tai tiesa, jog katalikai, būdami maskolių valdžioje, neturės 
niekuomet tikros ramybės („Perspėjimas“). 

8. Kunigai, lietuviškai ar žemaitiškai tvirtinkite žmones šven- 
tame tikėjime. 

9. Maskoliai neleidžia vaikams skaityti lietuviškų knygų, 
lotyniškomis raidėmis spausdintų. Vilniaus knygininkai negali 
jų pardavinėti. Tokie tai prispaudimai atėjo ant Lietuvos krašto! 
Viešpatie, atitolink juos! 

10. Turi visus savo valdonus perversti į maskolius, kad nebe- 
keltų maištų nei Lietuva, nei Lenkija; tai reiškia, prispirti visus 
katalikus lenkus, lietuvius ir žemaičius, kad priimtų maskolišką 
kalbą, tikėjimą ir pasielgimą. Jei nori, kad lenkai ir lietuviai 
nekeltų maišto, tegul Bažnyčios ir šv. tikėjimo nepersekioja, bet 
tokioje laisvėje laiko, kokioje buvo per amžius; tegul žmonių 
nereikalingai nespaudžia, o teisybę lygiai daro; tegul teisingus 
įstatymus ir papratimus bet kurios šalies neniekina, neperse- 
kioja; tegul nekalto žmogaus nežudo, - tai ir nebus priežasties 
maištą kelti. Tada lenkai ir lietuviai, būdami katalikai ir savo 
kalba kalbėdami ir savo šalies būdą laikydami, klausys maskolių 
ciesoriaus, mylės jį, melsis už jį. 

Kai kam pareiškiant, ar Žemaičių vyskupas Motiejus buvo 
žemaitiškos (lietuviškos) orientacijos, begu tik jis nebuvo, kaip 
ir kuo ne visi kiti jo amžininkai, lenkiškai valstybinės orien- 
tacijos, aš tyčia daviau gausių išrašų iš viršiau padėtų v. Valan- 

čiaus raštų. Jau prof. A. Alekna“? viešoje paskaitoje universitete 
įrodė priešinga. Čia man belieka dar sykį pažymėti: 1. Kad v. Va- 
lančius Lietuvą ir lietuvius visur skyrė nuo lenkų, kaip skyrė 
žemaičius nuo lietuvių. Toms trims grupėms, be bendro katalikų 
tikėjimo, pripažino savotišką būdą, kalbą ir teises. 2. Kalbą, čia 
tuo žodžiu reikia suprasti tautiškumą, v. Valančius visur skiria 
nuo tikėjimo dalykų, nors dažnai griežtai padaryti tai negali ir 
tuo duoda kai kam progos, kad kalba jam tebuvo pagelbinis 
tikėjimui dalykas. Taip yr, taip turi būti; bet tai kalbos ir tautiš- 
kumo visai nepaniekina ir nenusmelkia. 3. Lietuvių kalbai v. V. 
pareikalavo visiškai pakankamų teisių, kad galėtų mokyklose ir 
raštijoje originalią kultūrą plėtoti. 4. Pačius lietuvius pakankamai 
paragina savo kalbą mylėti. 5. Savo norą nusikratyti okupantų 
viršininkais ir visa jų valdžia v. V. pareiškė kiekvieną sykį. 6. Lie- 
tuviškoms knygoms maskoliškomis raidėmis priešingumą taip 
pat pareiškė. 

Visais galais v. V. buvo opozicininkas neteisingai valdžiai ir 
išmintingas gynėjas tikrų savo krašto reikalų. Tuos reikalus jis 
taip gerai žinojo, taip aiškiai suformulavo, jog to užteko gangreit 
visai mūsų publicistikai. Vyskupas Valančauskis buvo nebe- 
regimas, vis dėlto nuolat jaučiamas vadas visoje mūsų akcijoje 
dėl lietuviškųjų rašmenų rehabilitacijos ir iš viso dėl tautiško 
apsisprendimo. 

Tik tas, kurs kiaurai paskaitys čia paduodamus karinguosius 
raštus, išvys, kokio jo būta dvasios milžino, kokio jo būta prin- 
cipo tvirtumo. Tokie vadai savo pavyzdžiu auklėja bent keletą 
sekančių kartų. 

1929. Šventam Juozape. 


RAŠLIAVOS MUZIEJUS 


Humanitarinių mokslų fakulteto Rašliavos muziejus (pirmiau 
vadinamas Kultūros muziejum) prie Lietuvos universiteto bib- 
liotekos (Duonelaičio g. 26), mano įsteigtas 1923 m., per šešerius 

metus surinko 4341 numerį. Čia numeris kartais reiškia atskirą 
laišką iš vieno lapo, kartais iš keliolikos lapų, kartais ištisą jų 
registratorių iš šimto kelių dešimtų lapų, kartais visą tomą iš 
kelių šimtų puslapių. 

Rašliavos muziejų tuo tarpu sudaro: 

1. Kan. Juozo Tumo-Vaižganto archyvas iš 51 registratoriaus 
visokių laiškų ir dokumentų ir 6 reg. atvaizdų (563 atvaizdai), 
10 antspaudų ir 1 Pelėdos rankų darbas!, 

2. Prel. Aleksandro Dambrausko-Jakšto archyv. iš 14 regist- 
ratorių. 

3. Menininko Vytauto Bičiūno arch. iš 14 registratorių ir 1 al- 
bumo atvaizdų. 

4. Spaustuvininko Martyno Jankaus (dalis „Aušros“ tame 
tarpe) arch. iš 14 reg. 

5. Prof. Mykolo Rėmerio arch. iš 10 reg. ir 1 dėžės dienynų 
depozite. 

6. Literatės Onos Pleirytės-Puidienės dienynų ir korespon- 
dencijos iš 30 num. depozite. (Laikinai atsiimta.) 

7. Gimnazijos Martyno Yčo vardu Voroneže? iš 6 žurnalų. 

8. Literato Jono Žiliaus arch. iš 4 reg. 

9. Prof. Stanislovo Šalkausko ir Conference de la Paix? arch. 
iš 6 reg. 

10. Doc. Povilo Galaunės - 4 reg. 

11. Literato Mato Grigonies arch. iš 12 num. 

12. Visuomio Damo Šidlausko arch. iš 3 reg. 

13. „Lietuvių Laikraščio“ arch. iš 3 reg. 

14. Raseinių savivaldybės vokiečių okupacijos metu arch. iš 
2 reg. 

15. Poeto Zigmo Gaidamavičiaus arch. iš 2 labai didelių port- 
felių. 

16. Prof. Adalberto Bezzenbergerio arch. iš 2 reg. 

17. Prof. Eduardo Volterio arch. iš 2 reg. 

18. Literatės Stanislavos Paškevičienės arch. iš 2 reg. 

19. Poeto Stanislovo Dagilio arch. iš 1 reg. 

20. Vyskupo Antano Baranausko ir prel. Antano Povilonio 
arch. iš 25 tomų. 

21. Literato Vaitiekūno iš 8 sąsiuvinių. 

22. Literato Lauryno Ivinskio iš 6. 

23, Literato Aleksandro Fromo-Abijetskio-Gužučio dramų iš 
7 sąs. 

24. Literato Jakučio 4 sąs. 

25. Poeto Jurgio Sauerveino-Girėno raštų su Jono Basana- 
vičiaus parašyta jo biografija 2 dideliu tomu. 

26. Poeto Maironies 1 nespausdintas tomas. 

27. Poeto Antano Savickio 1. 

28. Poeto Antano Vienažindžio 1. 

29. Poeto (liaudies) Burkaus. 

30. Kan. Petro Legecko 1 reg. ir 3 tomai pamokslų. 

31. Martyno Sederavičiaus, Serafimo Lauryno Kušeliausko 
daug nespausdintų rankraščių religinio turinio. 

32. Daug palaidų dalykų: dokumentų, spausdintų ir nespaus- 
dintų autografų Gabrielės Petkevičaitės-Bitės, Julijos Žyman- 
tienės-Žemaitės, dr. Vinco Kudirkos-Kapso ir kitų žymesnybių 
laiškų ir autografų“. 

Jau tik tiek, kiek aš gan greit vienas pajėgiau surinkti, sudaro 
didelį mūsų literatūros istorijos turtą. Spausdintieji mano vei- 
kalai apie mūsų raštus ir rašytojus pilni citatų iš šio Rašliavos 
muziejaus. 

Gaila, kad mūsų mokslavyriai, literatai, visuomenininkai ne- 
malonėjo šitoje saugioje vietoje — universiteto bibliotekoje de- 
ponuoti savo rašliavos, kuri juos tik apsunkina arba. kurią jie, 
nenorėdami apsikimšti, meta į krepšį. O visa, kas tik parašyta, — 
dokumentas, toli gražu nemestinas į ugnį, net ir paprastas laiš- 
kutis. 

Gelbėkite rašliavą - patys nuo savęs! 

Man išstojus iš universiteto, Rašliavos muziejaus konservato- 
rium Hum. mokslų fakultetas išsirinko prof. Vincą Mykolaitį- 
Putiną. Visais tad R. m. reikalais kreiptis į jį. Tarpininkauti neat- 
sisakau ir aš. 

Buv. Rašliavos muziejaus konservatorius 
Doc. Dr. Juozas Tumas 

PREL. AL. JAKŠTAS-DAMBRAUSKAS 
g. 1860 m. 


Rugpjūčio 27 d. sueina lygiai septynios dešimtys metų, kaip 
yra gimęs vienas didžiųjų, o gal ir pats didysis mūsų moksla- 
vyrių, matematikos garbės daktaras, Vytauto Didžiojo universi- 
teto garbės profesorius, Švento Kazimiero geroms knygoms leisti 
draugijos direktorius!, Kauno metropolijos katedros prelatas, 
Gedimino ordino II laipsnio kavalierius Aleksandras Damb- 
rauskas, raštuose daugiau žinomas pravardėmis: A. J. = Adomas 
Jakštas ar Druskius. Pasirašydavo ir kitaip. 

Amžius ilgas, ilgi ir jo darbo metai. Literatūros dirvoje dirbo 
keturiasdešimt metų su viršum, Šv. Kazimiero draugiją vedė 
23 metus, „Draugijos“ žurnalą? redagavo trylika metų, išleidęs 
29 tomus. Ko ėmės dirbti, dirbo patvariai, dideliu pasiimtojo 
darbo pamėgimu, nes ėmės to, kuo buvo įsitikinęs, kad dora ir 
naudinga. 

Pirmiausia kunigu tapo visiškai laisvu noru. Buvo jau Petra- 
pilio universiteto fizikos-matematikos skyriaus studentas. Berei- 
kėjo tik eiti šiuo iš pat jaunų dienų pamėgtuoju matematikos 
tyrinėjimo keliu ir būtų buvęs garsus matematikos profesorius, 
naujų matematikos tiesų skelbėjas, o jis, metęs tai, ima tyrinėti 
teologiją. Teologijos tiesoms įrodyti bando pasigauti paprastų 
gamtos ir matematikos davinių; užsivilia, mano neįrodysiąs, nori 
net liautis teologiją tyrinėti ir iš dvasiškos mokyklos išstoti, bet 
susipranta griebtis visai kitokių metodų. Tai jam pasiseka; jis 
įsitikina ir jau nebesvyruodamas tarnauja teologijos mokslui ir 
juo visą savo gyvenimą remia; už tai pats kenčia ir kitiems nukry- 
pimų nuo religijos pagrindų neatleidžia. Jam tai pasidaro mo- 
ralinė prievarta, neoficialinė pareiga. 

Dvasininko gyvenimo tvarka Al. Dambrauskui neužmuša 
mokslininko instinkto. Jis seka mokslus, žino jų rezultatus, rea- 
guoja į juos: vienais džiaugias, dėl kitų ginčijas. Mokėdamas 
lietuviškai, lenkiškai, rusiškai, lotyniškai, vokiškai, prancūziškai 
ir graikiškai, visomis septyniomis kalbomis papildinėja savo 

knygyną naujausiais veikalais ir jų turinį žino. Yra tai gyvas 
įrodymas, kad mokslas su religija eina vienybėje. 

Auklėjamas lenkų kultūros dėdžių: pirma Vaičiūno-Wojcie- 
chowskio, paskui Dambrausko Stanislovo?, įgunda į lenkišką 
literatūrą, ją pirma gerai pažįsta, paskui tik rusų. Lenkiškai kalba 
ir rašo literatūriškai, o vis dėlto Šiaulių gimnazijoje laikosi Spu- 
dulio, Ant. Vileišio*, paskui medikų draugijos ir su jais tyrinėja 
lietuvių kalbą ir rašybą. Nei lenkiška klebonija, nei rusiška mo- 
kykla neįstengia Aleksandro perdirbti: kaip buvo tikrų lietuvių 
vaikas, su lietuviška motinos kalba, taip ir liko tikras lietuvis, 
visą savo sielą paskui įdėjęs į lietuvių kultūros darbą. 

Laikosi vien tik su konservatoriais tautininkais lietuviais gan- 
greit iki pat karo. Dabar prasidėjus katalikų akcijai, palaiko ją 
visu savo rimtumu ir patvarumu. Katalikiškai jaunuomenei stei- 
gia ir veda tikybinį „Ateities“ laikraštį, tampa jos garbės narys 
ir lieka jai ištikimas, tačiau galutinai nesutraukydamas ryšių su 
tautininkais, kurie jį vis tiek gerbia, net ir priešininku kartais 
matydami. 

Draugas -bendradarbis vyskupo Antano Baranausko ir vys- 
kupo Pranciškaus Karevičiaus“, palieka jiems ištikimas ir tada, 
kai tolumas skiria ar mirtis deda galą. 

Atsistojęs opozicijoje rusų valdžiai, per ištisą eilę metų „ėste 
ėda“ ją rimta polemika ar šiurkščia satyra. Jis ne priešas mo- 
narcho, ne priešas rusų kultūros, tik nepermaldaujamas priešas 
kultūrinės prievartos, administracijos brutalumo ir neteisybių. 

Ir iš viso Al. Dambrauskas cerberiu stovi katalikų religijos ir 
lietuvių tautos teisių, nežiūrėdamas, kas jas puola. Iš lenkų už 
tai paskutiniais laikais yra laimėjęs garbingą titulą — vieno iš 
palaidotojų lenkų-lietuvių unijos. 

Al. Dambrausko mokslininko orumas padarė jį autoritetu. Su 
jo nuomone skaitėsi visų krypčių žmonės; turėjo skaitytis ir tada, 
kada su juo nesutiko. 

Taigi teologijos magistras, matematikos daktaras prelatas 
A. Dambrauskas yra lietuvių literatūros ir mokslo tikra žymes- 
nybė, džiaugsmas ir papuošalas. Dievui dėkui, kad jį mums 
Apvaizda per ilgus metus laikė ir deja mums, kad kaip tik į 

jubiliejaus šventę jo sveikata pakrypo ir nebepavelys mums pa- 
džiūgauti ir patriukšmauti. 

Aleksandras Dambrauskas gimęs 1860 met. rugpjūčio 27 d. 
Kuronių kaime, Pagirio par., Ukmergės ap., iš Andriaus Damb- 
rausko ir Kotrynos Vaičiūnaitės, dar vadinamų Jakštais. Nuo 
mokslo metų augo Kriukų klebonijoje. 1880 m. kunigo dėdės 
lėšomis išėjo Šiaulių gimnaziją ir įstojo į Petrapilio universitetą. 
1881 m. persikėlė į Žemaičių kunigų seminariją Kaunan, po trejų 
metų - į Petrapilio kunigų akademiją. Išėjęs ją 1888 m., buvo 
paskirtas kapelionu į Panevėžio realinę mokyklą, kur neilgai 
trukus, užprotestavęs prieš katalikų vertimą caro dienomis daly- 
vauti nekatalikų pamaldose, gavo vienuolyno ir penkerių metų 
ištrėmimo į Naugardo Ustiužną. Čia studijavo stačiatikių mokslą 
ir polemizavo, užsiėmė gamtos mokslais ir su dr. Vincu Pietariu? 
rimtai ir gausiai dirbo lietuvių literatūrai. Pagarsėjo publicisto 
gabumais ir sūria plunksna (Druskius). 1894 m. sugrįžęs į Kauną, 
eina visokias neetatinio tarnautojo pareigas, mokytojauja semi- 
narijoje, sekretoriauja pas vyskupą Paliulionį. 1902 m. Petrapilio 
akademija pasikviečia jį profesoriauti. 1906 m. sugrįžta į Kauną, 
1907 m. įsteigia Šv. Kazimiero draugiją ir „Draugijos“ žurnalą. 
1914 m. vyskupas Karevičius Al. Dambrauską padaro Žemaičių 
katedros prelatu, o 1928 m. Respublikos Prezidentas - Gedimino 
ordino II laip. kavalierium. 

Al. Dambrausko literatūros turtas labai didelis. Be daugelio 
tomų periodinių leidinių?, dar turime atskirai išleistus: 1) Mūsų 
naujoji poezija, 2) Mūsų naujoji prozos literatūra, 3) Užgesę žiburiai, 
4) Mokslas ir tikėjimas (pirmiau esperantiškai: Mažytės mintys 
apie didžiuosius klausimus), 5) publicistikos tomą, 6) poezijų 
rinkinį, 7) humoristikos rinkinį ir daugybę šiaip jau visokių kny- 
gelių, religinių ir pasaulinių. 

MŪSŲ TREMTINIŲ SIBIRIJON 
LITERATŪRA 


Ar ne vis tasia — per Žemaičius 
ar per Sibiriją patekti į dangų? 
Kun. J. S. Dovydaitis! 


Turėdami bendrą su lenkais respubliką, mes, lietuviai, turė- 
jome ir bendros su jais kultūros. Jos netesėjo išdildyti nė rusų 
okupacija per 120 metų. Lenkams rodos, ta pati kultūra tebe- 
veikianti mus ir dar veiksianti, iki mus atgal sutapins su jais. 

Nėra ko mums gintis. Mes esame buvę savo kaimynų įtakoje, 
iš pradžių gudų, paskui lenkų, galop rusų; visų trijų kultūros 
paliko mumyse nebeišdildomų žymių. Tačiau tai nė vienai jų 
netiekia teisės pretenduoti kurių ypatingų teisių ar net privilegijų 
mūsų dabartyje ir ateityje. Apie kultūrinį mūsų pavergimą ar 
užkariavimą itin mėgsta kalbėti lenkai, kitiem dviem kaimynam 
tylint. Jie tačiau tuo būdu tik save įtikina. Mes gi jiems atsakome: 
bepiga jums, kai pamirštat, jog tos trejos kultūros veikė ketvirtąją, 
mūsų pačių senąją originaliąją, ir drauge su ja sudarė dabartinę 
mūsų kultūrą, labai tolimą nuo jūsųjų. Paslapties, kad lietuvių 
tauta per kelius amžius nesutapo su lenkų tauta, reikia ieškoti kaip 
tik toje sudėtinėje ir skirtingoje lietuvių kultūroje. Dėl to ir toliau 
veikė ir veiks tos pačios išcentrinės jėgos ir neleis tom dviem 
tautom sutapti į vieną. Lenkai tyčia užsimerkia, kad mūsų skir- 
tumai nesimatytų; bet tai nereiškia, kad tokiuo būdu tie skirtumai 
ir nyksta. Ką nors paneigti ne tiek pat, kiek ir panaikinti. 

Lenkų ir lietuvių kultūrų skirtumams įvaizdinti yra daug 
priemonių. Šiam kartui teimu vieną jų - vienų ir antrų vadi- 
namųjų Sibirijos literatūrų palyginimą. Tai nieko, kad lenkų 
Sibirijos literatūra labai apsti ir kilni, o lietuvių vos žymi, kad 
lenkams ji nepasakomai daug nusvėrė, o lietuviams beveik nie- 
ko, - kaip tik tame ir glūdi didis atsakas, ar mes esame lenkų 
kultūros pavergti. 

Sibirija užvaisino lenkų literatūrą ir meną, palaikė jų ireden- 
tą, sudarė pagrindą pilnam išsilaisvinimui. Tos rūšies literatūra 

sudarė antrosios pusės devynioliktojo šimtmečio lenkams aukš- 
tai patriotinę sielą. Tiesa, po nepavykusių dviejų insurekcijų 
Sibirijos motyvus literatūroje buvo bepakeičiąs pozityvistų tai- 
kumas, kompromisingumas, vadinamoji „ugodowošė“s, tačiau 
neilgam; lenkai, pasvyravę tarp materializmo ir idealizmo, grįžo 
prie pirmykščio romantizmo, kiek tiek jį modifikavę į neoro- 
mantizmą, priešaky su Juozapu Pilsudskiu politikoje ir Stanis- 
lovu Wyspianskiu literatūroje“. Modifikacija pasireiškė vėl griež- 
ta, dabar dar griežtesne kova dėl nenykstančių tautos teisių. 
Didieji lenkų romantikai, bloškę lenkų dvasią į aukštybes, nebu- 
vo išreiškę, kokia ji turės būti ir bus veiksme. 

Tie patys Sibirijos motyvai, ta pati lenkų literatūra nėra pa- 
veikusi lietuvių sielos. 1863 metais ištremtieji į tolimuosius rytus 
lietuviai nesijautė sibiriškai, lietuviškaisiais savo raštais to nepa- 
reiškė ir jais likusių tėvynėje nieko nepaveikė. Apie šeimyninį 
fermentą, kurį kėlė ir palaikė 1831 m. tremtiniai sugrįžėliai, 
nutylėsime: jis sunku mums susekti ir susvarstyti. Neturėjo ta- 
čiau ir šis būti didelis, jei tarp lietuvių, imant juos net plačioje 
prasmėje — Lietuvos gyventojų, nesudarė tokio pat valstybinio 
pasaulėvaizdžio, tokios pat laisvės nuotaikos, kokį sudarė pa- 
čioje Lenkijoje tarp pačių lenkų. Jei lenkai būtų lietuvius pavergę 
savajai kultūrai, kaip sakos, tai būtų pavergę juos ir valstybinei 
savo idėjai. Tuo gi tarpu per visą ilgą bendrą istoriją to nebuvo; 
visos Didžiosios Kunigaikštijos piliečiai, net ir sulenkėję, visados 
reiškė griežčiausias separatistines tendencijas; nepalaikė visoje 
pilnumoje nė lenkų keliamų revoliucijų vardan atstatymo bend- 
rosios lenkų-lietuvių respublikos. Kas lenkams buvo idealas 
politikoje, tas lietuviams, gudams, ukrainams buvo visai abe- 
jingas dalykas. Daug ir aiškiai pasako mums apie tai Sibirijos 
motyvai vienų ir kitų literatūroje. 


Sibirija — tolybių ir platybių kraštas. Ji dveja tiek toliau nuo 
mūsų kaip Amerika. Į Sibirijos kraštą tolimuosiuose rytuose 
keliolika tūkstančių kilometrų, vadinas, per pusę viso žemės 

rutulio. Paprastieji tolio matai ten, kaip ir astronomijoje, ne- 
bereiškia; mylia ten vargu beturi taško ilgį; bereiškia šimtas 
mylių, o kelionės matuojamos mėnesiais laiko. Bekraščiai tyru- 
liai-tundros, bekraščiai miškai-taigos, bekraštės plynios-stepės. 

Sibirija ledų-sniegų kraštas; nuo šalčio ten kraujas stingsta, 
nes vidutinė žiemos temperatūra - 40° R., mūsų krašte neregėta. 
Žmonių ten per amžius buvo reta. 

Baisus tai kraštas. Rusijos valdžia skyrė ją gyventi baudžia- 
miems patiems didiesiems savo nusidėjėliams, taip civiliniams 
(graždanskiems arba kriminalistams), taip ir politiniams. 

— Kuo pasibaigė teismo byla? 

- Cibirijon! — taria aukštaitis, be vilties pamodamas ranka. 
Tai reiškė: pakarti nepakorė, nušauti nenušovė, bet tai vis lygu - 
kaltininkas amžinai palaidotas kaip pragare; kentės Dantės, Do- 
roševičiaus, Kenano“ pavaizduotas kančias katorgoje, kentės ir 
paskui, iki gyvos galvos paleistas gyventi kaip sau nori. 

Iš Sibirijos nebegrįžo niekas; nė monarcho malonė nusidėjėlių 
tremtinių neamnestuodavo. O kad ir būtų kuris gavęs teisę iš 
Sibirijos išeiti, nebebūt ėjęs: teismo lėmimu kriminalistai trem- 
tiniai buvo beteisiai piliečiai. 

Sunkūs kalėjimai, žiaurūs sunkieji darbai, visa tai per ilgų 
ilgiausius metus; pragarinės kančios, paskui tokie pat praga- 
riniai nuoboduliai ir skurdas, be vilties susilaukti kurios atmai- 
nos, taip veikė „poselenijų““ žmones, kitur kitaip gyvenusius, 
jog jie nebejautė nė reikalo bebūti žmonėmis. Visuomenės išga- 
mos ir išmatos nebejautė tikslo kuo nors varžytis, solidariai 
veikti, nes vis tiek jokios teisėtos draugės nebesudarysi. Pose- 
lenijų žmonės buvo kits kitam vilkai: jei tu nenušausi, tave nu- 
skriaus, apiplėš ar visai užmuš. 

Prie civilinių tremtinių Rusijos valdžia pridėdavo politinius. 
Caratas? visados buvo karo stovyje - civiliniame kare; jį be per- 
stogės atakavo visuomenės inteligentija, jautrioji, sąmoningoji 
jo dalis, reiškusi pretenzijų į pilietines teises ir į laisves. Rusijos 
valdžiai tad tie visokeriopi opozicininkai buvo tokia pat blogybė, 
kaip ir kriminalistai. Jais Sibirijos tremtinius per amžius ir nuolat 
papildinėjo atskirai ir grupėmis. 

Politinių būklė buvo tolygi kriminalistų būklei: juos taip pat 
ilgai kalino, taip pat žiauriai sunkiausiais darbais kasyklose 
vargino, taip pat grandinėmis sukaustytus laikė ir paskui po- 
selenijose be materialės ir moralės paspirties laikė. Mokėdami 
po 90 kap. - 3 rub. mėnesiui neprivilegijuotiems ir po 6 rub. 
bajorams ir dvasiškiams, neleido badu numirti, bet sočių nedarė, 
kad ilgiau kankintųs. Vieno tebuvo skirtumo: didumas politinių, 
nors toli gražu ne visi, turėjo vilties bent galvos padėtų sugrįžti 
į gimtąjį „šiltąjį“ ir „laisvąjį“, žinoma, reliatyviai, kraštą. 

O tai visuomenei, iš kur politiniai prasikaltėliai buvo išrau- 
nami, buvo jie savo išsiauklėti žiedai, ne išgamos, atleidžia- 
mosios aukos, ne išmatos. Šitiems tremtiniams buvo lemta ant 
savo kukšterų susikrauti visas kaltybes, kurios tik susidarinėjo 
visuomenės sąmonėje. Laisvės kovotojai natūraliai gimdavo iš 
savo tautos-motinos, buvo tikri jos sūnūs ir dukros. Žudomi 
žuvo ne savo užgaidų, kaip kriminalistai, bet tautos dvasios 
lėmimu. Tautos pažangoje jie buvo pirmeiviai, jų rolė visuo- 
menei buvo pirmos eilės, tad ir jų atminimas šventas. 

Su politiniu tremtiniu namie likusius rišo ne tas vienas gimi- 
nystės kraujas, bet ir visos tautos siela. Likusiems buvo pareiga 
tuos ryšius tampriai užveržtus palaikyti, nuolat tremtiniais sie- 
lotis, juos moraliai ir materialiai stiprinti, kad jų nesuėstų viso- 
keriopas skurdas. Deja, giminės ir artimieji alpo širdies skausmu 
kuriuos ištremiant, tačiau ligi tik iš akių, krito jie ir iš laimingų- 
jų atminimo: tiems, kuriuos pati visuomenė padarė, leido ji ba- 
du nykti ir moraliai degeneruotis. Visuomenė politiniams savo 
tremtiniams visur buvo pamotė, ne motina rūpintojėlė. 

Talentingasis tremtinys Adomas Szymanskis, „Szkicų“ au- 
torius (1887-90), savo „Przewožniku“ davė baisų tragizmu tipą, 
kūnu goliatą, dvasia gilų idealistą, o pagaliau nusigėrusį, „Zmar- 
nialy“ iš nusiminimo, kad jo ir jam lygių auka buvo veltui. 

Kalbėjo jis pašnibždomis, lyg bijodamas, kad kas jo neišgirstų. 

- Sako, tie, kurie iš čia važiavo, kai jų daugiau susidarė (Var- 
šuvos) Prahoje, karščiais... bado karštinėmis... bado karštinėmis 
susirgę... Ar taip buvo? 

Naujas tremtinys (patsai Szymanskis) nedrįso neigti. 

— Buvo, - atsakė. 

Tada kėlėjas per upę, rankas į dangų tiesdamas, širdį ve- 
riančiu balsu sušuko nusiminęs: 

- Oddajcie mi, zbrodniarze, matkę moją, co dla was dziecię 
swe jedyne żywcem w mogile złożyła!’ I, 158. 

Taip atsirgo po daugelio metų savo tautos nuodėmę autorius 
klasinių vaizdu: „Srul z Lubartowa”, „Dwie modlitwy“ ir k. 
Ką ne ką Šimanskio ir mes turime išsivertę. Geroji lenkų visuo- 
menės dalis, laiko perspektyvoje išvydusi savo „zmarniatych“, 
pajutusi savo kaltę, ėmė atgailoti, pirštus sau krimsti ir bent 
dabar ryžosi savo širdyje fiksuoti tremtinių atminimą. 

Atsigosti lenkus paskatino Šimanskio eilės literatoriai ir me- 
nininkai. Jie atminė savo tautai Anhellio kraštą, Grottgerio žy- 
gius!!, besaikį tremtinių pasiilgimą tos, kuri yra kaip sveikata, 
savo tėvynės. Atminė realistiškai. Šimanskis nefantazavo, sim- 
bolių nei mistikos nevartojo; vis dėlto jo „Szkicai“ veikė, kaip 
žydų tremtinių giesmės Babilono paupyje”. 

Sako W. Feldman savo „Współczesna literatura polska“3, 
1918, 108. 

Dar iš 1831 m. revoliucijos pasėkų, iš Sibirijos baisybių Julijus 
Slovackis sukūrė „Anhellį“ parodyti, kad už tėvynę reikią tokios 
pat grynos aukos, nesuteptos nė mažiausiu egoizmu, kaip buvo 
paties Kristaus auka už visą žmoniją. Tad reikėję kad viršžmo- 
giškai būtų pakentėję tie, kurie savimi vaizdavo visuomenę ir 
savaime pasirodė tokie, kokie yra, o ne kokių norėjo okupantai. 
Dar labiau reikėjo kančių tai pačiai, tai savajai, gal dar labiau 
moraliai „zmarnialai“ visuomenei, kad teisės ir laisvės troškimai 
neprigestų, apžeriami visokiomis „ugodovosciomis“. Štai dėl ko 
lenkų tremtiniai net pačia savo „zmarniatošcią“ iš už dešimties 
tūkstančių ir daugiau kilometrų veikė okupuotosios Lenkijos 
sielą ir gaivino ją paskučiausiam išsilaisvinimo tikslui. 1831 m. 
insurekcijos aukos sukėlė 1863 metus, o šiųjų aukos padarė — 
Polonią Resuscitatą!4. 

Michał Janik savo veikale „Dzieje polaków na Syberji“, 1928, 
skyriuje „Syberja w twórczości ogólno polskiej“ šitai kaip nu- 
sako Sibirijos reikšmę Lenkijos ir visos Rusijos likimui. 

Sibirija su jos politiniais ir civiliniais tremtiniais tai lenkų 
praeities martirologija. Ji ilgai diskreditavo carizmą, brutalius jo 
valdžios santykius su pavergtaisiais ir su pasireiškiančia jų išsi- 
laisvinimo dvasia. Lenkai gali pasididžiuoti, kad iš jų išsirado 
taurių ir pasišventusių žmonių, kurie su ginklu rankoje ar tik su 
prieštaravimo žodžiu lūpose stojo prieš brutalią pajėgą. Dau- 
gumas tremtinių rodės neigiamai, tai tiesa; bet jie savo kaltumą 
(kad degeneravos) atpirko neregėtai sunkia atgaila, tai ir nėra 
ko jų gėdėtis. Gindami savo teises, lenkai priešginos gynė ir 
visiems Rusijos piliečiams bendras teises. Kentėdami jie palaikė 
nuolatinį fermentą, nuolat ardė, kaip ta drėgmė uolą, sistemą, 
kuri slėgė žmoniją. 

Ir dabar lenkai tebesisako Sibirija esanti jiems vienas didžiųjų 
titulų sėdėti laisvoje draugėje su pirmomis pasaulio tautomis. 
Dėl to Sibirija jiems esanti ne tiek atgailos, iškentėtų skausmų 
šalis, kiek dorybių, dvasiško pajėgumo simbolis. Girdi, nuo suki- 
lėlių kapų, nuo Sibirijos katorgų lenkams tebepučia meilės ir 
aukos dvasia. Tai dvasiai, tai triumfuojančiai teisybei pagerbti 
Lenkija dabar statanti monumentą, kuriame iškalsianti savo pa- 
garbos žodžius kritusiems sukilimų laukuose ir kentusiems Si- 
birijos platybėse. 

Šiuo tikslu ir šioje dvasioje piešė savo šedevrus lenkai dai- 
lininkai: Al. Sochaczewski savo „Azijos pasienyje“ ir „Apkalimą 
pančiais“, Arturas Grottger savo „Kelionę į Sibiriją“, „Tašymą 
kryžiaus“, „Nešimą kryžiaus“, „Regėjimą“, „Tremtinį, skaldantį 
uolą“, Vytautas Pruszkowski savo „Kelionę“, Jockus Malczewski 
savo „Mokinius tremtinius“, „Kūčios Sibirijoje“, „Sekmadienį 
kasyklose“, „Paskutinę pasmerktojo giesmę“, „Anhellio“ iliust- 
racijas ir k. Visi šie šedevrai iškalbingai reiškia tylų, ramų, gilų 
kentėjimą Sibirijos Golgotoje, meilę savųjų ir pasitikėjimą atei- 
tim. Niekur verksmo, desperatiško rankų laužymo, nes niekas 
nėjo Sibirijon, kad kas jų verktų. Verksmas - silpnybė, ne vyriš- 
kas dalykas. Tremtiniai ėjo išpažintojais brangios idėjos. Jų ken- 
tėjimai turėjo kitus užgrūdyti, ne susilpninti. 

Dar pirmiau trijulė didžiųjų romantininkų simbolino trem- 
tinių aukos didumą ir baisumą. Jie tai paskesniems kūrėjams 

davė motyvų rimto kentėjimo. Vargo majestotas teikė Micke- 
vičiui, Krasinskiui!?, Slovackiui tokių žodžių, kurie ir pajėgumą 
reiškė. Jų pačių rašant nesigriaudinimas rodės lyg žiaurus. Ra- 
miai susimąstę poetai rodės lyg pradžiugę, kad rado pasišven- 
tėlių tarnauti idealui. A. Mickevičius III d. „Vėlinių“ visą Lenkiją 
nukėlė į Sibiriją: „Dabar Lenkija begyva Sibirijoje, tvirtovėse ir 
kalėjimuose“. Žūstanti tremtinių karta pranašauja būsimąjį lai- 
mėjimą, nes tremtinių sėja nepasidžiaugs caratas. Kolakowski!š 
ta tema sukūrė ilgai giedotą tremtinių giesmę: „Man vis tiek, 
kurį darbą dirbti; jei gelžį kasiu, tai tuo sumetimu, kad kas kitas 
išjos nukals kirvį carui mušti“. 

Laimėjimas ateis. Bet iš kur? A. Mickevičius laukė to iš Dievo; 
Jis atsiųs išvaduotoją, kurs bus vardu „44“. Tačiau jis bus pasy- 
vus. Mickevičiaus ideologijai artima ir Z. Krasinskio („Ostatni“)??, 

Užtat Julijus Slovackis nujautė pakitėsiančias lenkų dvasios 
formas; tas, kurios tikrai kurs ateitį. Minėtini; „Kordian“ ir „Bie- 
niowski“. Bet aukščiausį lenkų poezijos žodį Slovackis davė 
minėtuoju „Anhelliu“. Šamano Anbhellis (pats Slovackis) žinojo, 
kas teks daryti, nepavykus sukilimams; pasmerkė partijų vadus, 
kad jie nepajėgė būti auka, kai atėjo bandymo laikas. Tai visi jie 
ir pats Anhellis dėl to pat gaus žūti, kam save-auką sutepė bent 
pasiilgimu asmeninės laimės. Anhellis nebe pasyvus. Jis savim 
rodo pavyzdį, jog ateičiai laimėti reikia to vieno ginklo -besaikio 
pasišventimo. Jokių stebuklų, jokių malonių iš niekur nebus ir 
nereikia: visa tai atstosianti revoliucija; ji viena teišlaisvinsianti 
ir tepalaiminsianti. O ta revoliucija būsianti socialė, ne tautinė, 
visų Žmonių naudai, ne tų vienų lenkų. 

Anhellio siela tebuvo gyva tėvynės meile. Apie Sibirijos trem- 
tinius rašė dvi trys kartos, paduodamos viena kitai Sibirijos 
baisybių testamentą. Ir šiandien lenkai jau laisvi, kaupia savo 
tremtinių Sibirijon atminimą, Michał Janik surašė jų dvylika 
šimtų. Rašiusių apie juos ir Sibiriją suskaitė 180. Sumanyta įsteig- 
ti specialė Sibirijos biblioteka. Sudaromos tam tikros bibliogra- 
fijos ir istorijos: „Literatura polska Syberyjska“?!. Szymanskio, 
Sieroszewskio, Zaleskio, Ujejskio, Lenartavičiaus, Wolskio, Sta- 
rzenskio, Zapolskio, Oppmano?? ir kitų, be romantininkų, kurie 

kūrė viena savo intuicija, vardai dažnai populiarūs dėl panau- 
dotų Sibirijos motyvų. 

Didžia. Kilnu. Aišku, kiek lenkų visuomenė buvo auklėjama 
patriotizme Sibirijos motyvais. Be jų lenkų patriotizmas nebūtų 
tiek vešlus buvęs, kad jam nė lygių kitur nerandame. 


II 


Nieko panašu mes neaptinkame savo literatūroje. Gal dėl to 
nėra ko nė kalbėti? Yra ko kalbėt. 

Pirmiausia turime atsakyti, dėl ko gi mes neturime Sibirijos 
motyvų savo literatūroje? Piga, bet ir neteisinga būtų atsakius: 
antroje pusėje XIX š. mes dar nė neturėjome savo literatūros, savo 
žmonių, sugebėjusių savai kultūrai dirbti. Mes gi turėjome kul- 
tūringą dvasiškių luomą; taip pat vidutinių bajorų; jie lietuviškai 
rašė ir pakankamai gerai. 

Galgi mes neturėjome Sibirijoje savo kentėtojų, o jų tarpe 
norinčių ir sugebančių lietuviškai rašyti? Ir tai ne. Lietuvių poli- 
tinių prasikaltėlių martirologija, proporcionaliai imant, nema- 
žesnė būtų už lenkų martirologija, jei kas atsidėjęs ją surašytų. 
Deja, ji dar nesusilaukė savo istorininko ir turbūt nebesusilauks. 
Mes dar nežinome nė sauso sąrašo, kiek Lietuvos dvarininkų po 
1863 m. buvo Sibirijon išguitų; nežinome nė kaimiečių. Mikalo- 
jaus Akelaičio? pavyzdys rodo, jog ir šių insurekcijoje dalyvauta. 
Kol kas mes teturime vyskupo M. Valančiaus suregistruotų 66 
Žemaičių vyskupijos kunigus. Žiūr. jo „Pastabos pačiam sau“, 
63-70 p. 

Štai tas rejestras: 

1) Boguša Ant. iš Upynos, 2) Choromanskis Kaz. iš Luokės, 
3) Čiuževičius Mat. iš Pamituvio, 4) Dovydaitis J. S. iš Varnių, 
5) Dobkevičius Ad. iš Rietavo, 6) Duseika V1., 7) Gabševičius 
Andr. iš Kauno, 8) Jakavičius Al. iš Aukštadvario, 9) Jonikavičius 
Sim. iš Šiluvos, 10) Jasevičius Anupr. iš Ariogalos, 11) Jacevičius 
Jonas iš Tauragės, 12) Juzumas An. iš Vidžių, 13) Kazlauskas 
An. iš Vandžiogalos, 14) Kozickis Dom. iš Luokės, 15) Kairys Kl. 
iš Kauno, 16) Kelpša Jul., 17) Kašarauskas Ambr. iš Varnių, 

18) Kumpikevičius Vic. iš Krakių, 19) Leonavičius Jon. iš Kruo- 
pių, 20) Lymantas Juoz. iš Vosyliškės, 21) Lukoševičius Vic. iš 
Luokės, 22) Lukauskis Pet. iš Tirkšlių, 23) Lenkauskis Pel. iš 
Krekenavos, 24) Mosiejus Vic. iš Grinkiškės, 25) Markevičius 
Juoz. iš Krekenavos, 26) Morkevičius Ig. iš Obelių, 27) Mace- 
vičius Mot. iš Linkuvos, 28) Martišauskas Mot., 29) Montvydas 
Liud. iš Panevėžio, 30) Mačiulskis Pr. iš Nemakščių, 31) Mačins- 
kis Pet. iš Pajūrio, 32) Nugarevičius Vic. iš Šakynos, 33) Opulskis 
An. iš Lyduvėnų, 34) Paulauskas Juoz. iš Nemakščių, 35) Pies- 
liakas Kast. iš Renavo, 36) Petraševičius An. iš Dusetų, 37) Petra- 
vičius Andr. iš Tytuvėnų, 38) Prokopas Fortūnatas iš Dotnuvos, 
39) Plevokas Jonas iš Onuškio, 40) Reichenbachas iš Dotnuvos, 
41) Rudzkis Teof. iš Smalvos, 42) Rozga Juoz. iš Liolių, 43) Smil- 
gevičius Ig. iš Panoterių, 44) Skorupskis Mik. iš Zarasų, 45) Šar- 
kauskas Juoz. iš Ramygalos, 46) Šarkauskas Pl. iš Ramygalos, 
47) Šredersas Anup. iš Betygalos, 48) Siesickis Just. iš Luokės, 
49) Stulginskis Ferd. iš Anykščių, 50) Stankevičius Juoz. iš Rie- 
tavo, 51) Stankevičius Vic. iš Pašušvio, 52) Ulinskis Vic. iš Pa- 
pilės, 53) Urbanavičius Leop. iš Surviliškio, 54) Viršila An. iš 
Juodžių, 55) Valašinskis Jur. iš Darbėnų, 56) Veitas Mat. iš Ylakių, 
57) Žiūkas Dam. iš Skapiškio, 58) Valauskis Myk. iš Girkalnio, 
59) Bakevičius Jur. iš Varnių, 60) Genutavičius Pr. iš Varnių, 
61) Galkevičius Ad. iš Saudininkų, 62) Svolkenis Myk. iš Kauno, 
63) Kavoliauskis Juoz. iš Dotnuvos, 64) Mokrzeckis Pil. iš Kalva- 
rijos, 65) Zenevičius Juoz. iš Naujadvario, 66) Vitkevičius Jon. iš 
Kauno. 

Sulenkėję aukštieji luomai, tiesa, vartojo privatiniuose savo 
santykiuose ir kultūros reikalui lenkų kalbą arba kurią kitą sve- 
timą. Dvasiškiams tačiau ganytojavimas nepavelijo visiškai at- 
lyžti nuo gimtosios lietuviškos savo kalbos, kuria tekalbėjo ir 
ganomieji. Bažnyčioje ir kaime su kaimiečiais dvasiškiai tegalėjo 
kalbėtis lietuviškai, lietuviškai gi ir koresponduoti su savo gimi- 
nėmis ir draugais kaimiečiais. Jiems gi ir dvasiškosios literatūros 
kunigai gamino lietuviškos, ne kitos. Ištisos krūvos tos rūšies 
rankraščių liko parapijų archyvuose, jei neišmanėlių nebuvo 
panaikinta. Man jų daug teko vartyti ir net panaudoti. Savo 

paskaitose aš tai ne sykį esu smarkiai akcentaves, - tai man 
imponuoja. 

Tremtinių tarpe mes turėjome net labai gausių rašytojų, pui- 
kių literatorių ir žymių mokslavyrių. XI-me savo raštų tome aš 
kalbėjau apie kun. Pr. Butkevičių“, kun. Anup. Jasevičių, kun. 
J. S. Dovydaiti, bajorą Jul. Anusavičių. Prof. A. Dambrauskas 
savo knygoje „Užgesę žiburiai“ rašo apie kun. Ambr. Kaša- 
rauską. Maišosi darbėniškio kun. Jur. Valašinskio korespon- 
dencija su kun. Stapulioniu?* ir kt. Taigi būt būtų buvę kam 
Sibirijos motyvai panaudoti, jei būtų buvęs vidaus impulsas. 
„Deja, jų raštuose mes tų motyvų arba visai neaptinkame, arba 
aptinkame taip išdėstytus, kad jie nedarė tam tikro įspūdžio, 
nesudarinėjo tokios nuotaikos kaip lenkams. 

Tai ko gi yra mums davę mūsų tremtiniai rašytojai? 

1831 metų sukilimo lietuviai temini patį faktą; būtent, kad 
buvo „klausiukų“ metai”. Šio sukilimo dalyvį literatorių teži- 
nome vieną - bajorą Aloyzą Kareivą??, bet ir iš jo negausių lietu- 
viškų raštų tegalime pacituoti dvi eilutes, kurios atsiduoda šio- 
kia tokia protesto dvasia: 


Didi dyvai, kad nemokam kalbos žemės savo? 
Nėra dyvų... bo Lietuva gudą poną gavo. 
VR, XI, 1162 


1863 m. sukilimo pasėkos mūsų kraštui buvo daug skau- 
desnės, tai ir jo atminimai gausesni. Pažymėtina, kad visi jie, tie 
atminimai, tesiriša su tremtinių asmenimis, ne su sukilimo idėja. 
Taigi ir mūsų tremtinių literatūros nuotrupos teapibūdina jų 
rašytojus iš viso, ne jų santykį su ta idėja, kurios vardan buvo 
keliamas ginklas prieš okupantus rusus. 

Mūsų tremtinių nė nenorėta matyti Sibirijos baisybės, darytis 
iš to nuopelną ir jomis neraminti likusių tėvynėje. 

Antai kun. Pr. Butkevičius didelius vargus išvargo per kelio- 
lika metų Tobolsko gub., Kurgane. Galbūt ten ir „zmarniał“, kaip 
daugumas lenkų, bet, gelbėdamasis nuo nuobodžio, įkibo į reli- 
ginę lietuvių literatūrą. Ištrėmimo laiku jis pagamino bent de- 
šimtį verstinių veikalų. Bet originaliai nepasakė nieko; nieko tat 

neparašė nė apie „pasaulinius“ dalykus, vadinas, apie tas idėjas, 
kurios turėjo jį išvesti iš gimtojo krašto už tūkstančių kilometrų 
į nematytą skurdą. 

Kun. Ambraziejus Kossarzewski-Kašarauskas lyg tyčia sken- 
do moksluose. Sudarinėjo įvairiausias teorijas; didele intuicija 
atspėjo būsimąją mokslų kryptį; galbūt vienas pirmųjų, jei kar- 
tais ne pats pirmasis, nujautė ir suprato magnetizmo, elektros 
reikšmę visai kosmogonijai teoretizuoti. Bet apie „politiką“ ir 
šis nė žodelio; lyg tyčia būtų įsigėręs vandens į burną. 

Man aišku, mūsų tremtiniai Sibirijon tyčia neanalizavo dabar- 
tinės savo būklės, susidariusios atsitiktinai, ne jų valia, ne jų kalte; 
bevelijo visą savo afektą kreipti į paliktąjį mieląjį savo kraštą. 

Neabejotinai talentingas poetas, deja, ne taip labai moksliškai 
išsilavinęs (jis tebuvo savamokslis geometra), pasaulietis, bajoras 
Julijus Anusavičius kuria kaimo idiliją „Viena pavasario diena“. 
Čia kūrėjas duoda tokios tikrenybės epinius vaizdus, kokios, 
rodos, tėra galima duoti stovint čia pat ties vaizduojamaisiais 
objektais. Tačiau nepaprasta daugybė kaimo smulkmenų, vie- 
nodu atsidėjimu joms aprašytų, rodo, lyg tai būtų kūręs trem- 
tinys, nuo tų smulkmenų nutolęs ir kaip tik dėl to nepasakomai 
jų pasiilgęs. Juk tik tremtinys Ad. Mickevičius tegalėjo sukurti 
savo šedevrą tautos poemą „Poną Tadą“. 

Julijus Anusavičius ir pradeda savo kūrinį „Konrado Va- 
lenrado“ metrika: 


Štai jau žiemos pasibaigė bėda! 
Sniegai ištirpo, vanduo nebtur ledo; 
Norints dar žilas nuo ryto žolynas, 
Vieversiai giesmes vest vienok skubinas, 
Sveikin artoją išeinantį lauke, 
Kaip pirmo saulės spindulio sulaukę, 
Eina, neš arklą, unt kryžių pažiūri, 
Persižegnoja ir nujem kepurę. 

VR, XI, 184 


Poetas skęsta kaimo vaizduose: kaip kovoja tarp savęs buliai, 
avinas su ožiu, kuiliai, šunes, žąsinai; kaip šuva kiškį gaudo, 

šarka šeimininkės nesurenkamus vištų kiaušinius vagilauja, ką 
žmonės veikia, kaip saulė sėda, naktis ateina, galvijai grįžta, kaip 
moterys karves melžia, kaip jaunimas elgias. Pagaliau, lyg pristi- 
ges darbo, bevelija sekti, kaip iš debesų pasidaro visokių dangaus 
dyvų, kaip mirga dangaus žvaigždelės ir atsimuša vandenyje: 

Jei kur per reikšles upėn pažiūrėjo, 

Tuojau maudytis nubėgo upėje. 

Galbūt Anusavičius ir nesugebėjo romantiškai simbolinti sa- 
vo vidaus pasaulį, bet greičiau nė nejautė to reikalo: ir jis kentė 
ne dėl idėjos, bet tik įskųstas vieno kalvino, kuriam įkyrėdavęs 
religiniais disputais. 

Jul. Anusavičius tik sugrįžęs namo, daug vėliau, radęs čia 
kitokios opozicinės dvasios, ima dalyvauti „Tėvynės Sarge“ ir 
jame keršyti caratui už visas jo ir kitų iškentėtas kančias ir su- 
darkytą gyvenimą. Sk. „Atlaidai Lietuvoje“ ir „Už vierą“. Per 
atlaidus žmonės vargsta, išpažinties neprieina, kleboną kaltina, 
būk jis šykštaudamas talkos nebesitelkiąs, o kalta čia ta viena 
maskolių valdžia, kad tyčia trukdo ir kliudo katalikišką veikimą 
savo stačiatikybės naudai. 

Vaikus ir tu užauginai, 
O ir patsai dar nežinai, 
Jogei tokį gerą daro 
Lietuvninkams loska caro; 
Jogei visaip mumus žudo, 
Kad priimtum vierą gudo, — 
Ką tik bloga kas mums daro, 
Vis iš valios yra caro. 

Ib., 212 


Anupras Žemaitis - kun. An. Jasevičius taip pat skęsta pasi- 
ilgime savo krašto: 
Kad nebūčiau tikru moliu, 
Tad nušokčiau vienu šuoliu, 
Vienu šuoliu ir be arklio 
Ten pas tave į Pakarklį. 
Ib., 121 

Ten pakarkliais ir pagausančiais Barauskų giminė laikė jį 
daugiau kaip savuoju, — kaip kažin kokį šviesų ir brangų atmi- 
nimą, tą pusšeštos dešimties metų kunigą su jauna poeto dvasia. 

Ir kun. Jasevičius raminas ta pačia lietuviška literatūra. Gau- 
sioje korespondencijoje, adresuojamoje kun. Samueliui Paške- 
vičiui““, bet taikomoje platesnei visuomenei, jis šitaip kalba: 

„Nors pas mane rašei lenkiškai, aš vienok savo žemaitiško 
nemetu. Dovanok, gal ir netinka, bet ką daryt. Nusileisk už- 
būriui, pasinuobodyk truputį skaitydamas: nereikėjo girti - tuo 
stangesniai prilipau prie jo, jog ir norėdamas nuo jo nebeat- 
sikratysi. Bet, pametus tai, prisipažinsiu, jog ir aš daugiau iš 
nuobodos pamėgau jame: rašant žemaitiškai, nusiduoda man, 
jog persikeliu į jūsų pasaulį ir nors per tą valandą išsirodo, jog 
su jumis gyvenu, jūsų oru kvėpuoju; tuo savo apalpimą atgaunų 
ir savo buvimą pagerinu“. (VR, XI, 133) 

Kun. J. S. Dovydaitis rašo savo brolėnui kun. Justinui Do- 
vydaičiui*:; 

„Pirmosios žinios po persiskyrimo labai pageidaujamos, ir 
jei kregždelę pamatyčiau iš savo krašto, daug daug dalykų jos 
paklausčiau... Tačiau iš to poetingojo koncepto nemanykite, jog 
pasiilgimas pradeda imti viršų; tai tik tos valandos nuotaika...“ 
(„Šiaul. Sen.“, 200932 

Tremtinys drovisi ir šito tokio natūralaus jausmo — prisiri- 
šimo prie gimtosios šalies ir jos žmonių. Kalbėk sau sveikas apie 
ką nori: mes vis tiek tave suprantam ir mums ašaros rieda. Li- 
kusieji greiti buvo pritarti ir užjausti nelaimei. Antai ir kun. 
Jasevičius džiaugės kun. Zastarskiu“?, 

„Nabašninkas, didžiausis mano geradaris ir tikras tėvas, ma- 
ne lankydamas raštais po visus kalinius, nuleido į Sibiriją, ga- 
tavas už mane nešti kryžių lig pat mirties, neužmiršo manęs; su 
didžiausiu pasišventimu visaip mane šelpė ir mano reikalus 
tvarkė“. (VR, XI, 136) 

Reikėjo tik tinkamos temos, lygiai malonios abiem pusėm: 
rašantiems ir skaitantiems, ir būtų įtaka padaryta. Ir tokių temų 
buvo, betjos ne iš Sibirijos. Tas pats kun. Dovydaitis kartkarčiais 
grįžta prie savo pasiilgimo: 

„Kas vakaras giedame karunkėlę ir Dievo Motinos giesmes. 
Tos pamaldos nukelia mane į mano kūdikystės laikus, ir mūsų 
būrelis iš šešiolikos žmonių atmena man tada žemaičio trobą. 
Dievobaimingi seneliai Blaževičiai gyvai vaizduoja man mano 
tėvus. Senis rimtas, stipraus tikėjimo, didelės rezignacijos, senė 
dievota, jautri, nors atsidavus Dievo valiai, ilgisi ištrėmime ir, at- 
mindama likusius namie vaikus, gailiai verkia. Kartais sako: „Man 
ir vėjas kvepia, kur iš gimtojo šono pučia; kad galėčiau paukšteliu 
pavirsti, nuskrisčiau, pažiūrėčiau, ką ten dukterys veikia, ir vėl 
sugrįžčiau... Kodėl aš ne kregždelė“?.. („Šiaul. Sen.“, 201) 

Patekęs į Tiumenį, kun. Dov. rado keletą savo tautiečių. 

„Galėjau atsigauti senaisiais atsiminimais; jie mane taip džiu- 
gino, jog ėmiau išdykauti kaip vaikezas, nežiūrėdamas to, jog 
čia pat yra keletas žmonių net nepažįstamų“. (Ib., 208) 

Labai natūralu, kad tremtiniai savo korespondencijose daug 
vietos skiria savo būklei aprašyti. Namie likusiems juk tai pir- 
mon galvon rūpėjo. Pasekime tai; mums bus pravartu, kai im- 
sime žiūrėti, kaip tremtinių į tai reaguota. 

„Ar beatmeni Ariogalos Kerdžių (rašo buvusis Ariogalos 
klebonas Jasevičius), kur anais pavietrės metais kaip musė pra- 
žuvo? Pagyvenęs už Tobolsko, Tomsko, Krasnojarsko, Irkutsko, 
už tūkstančio mylių, Usolėj dvejus metus mokės druską virinti, 
o kad greičiau išmoktų, buvo apkaustytas grandinėmis; su jomis 
visą laiką prabuvo. Kaip kareivis be ginklo, taip aš čia be jų 
niekur negalėjau pasirodyti. 

Buvo čia mūsų gražus būrelis, ant trijų šimtų žmonių, vis 
neprasti: ponai, kunigaikščiai, grapai, kunigai ir labai maža ver- 
gų. Bet apsidairę pasijutom visi vergai esą: kunigas ne kunigas, 
ponas ne ponas, nes taip pat su tūzu nugaroje ir su barškalais 
ant kojų. Taip gyvenome kaip lygūs broliai, srėbdami tą pačią 
putrą, krimsdami tą pačią plutą duonos; mėsos buvo tiktai pa- 
uostyti: už 90 kap. algos mėnesiui sunku buvo turėti daug kruo- 
pų ir mėsos. Bėda buvo“. (VR, XI, 124) 

Paskui kun. Jasevičius pateko į „Kunigų karalystę“, į Tunką 
ties Kiachta, Irkuto ir Tunkos santeklyje. Čia, „neleidžiant skelbti 
mūsų tikėjimo, gyvenimas buvo sunkus ir nuobodus“. Iš ten 

grįžo į Spaską: vandeniu su viršum 4000 kilometrų, paštu suv. 
3000, geležinkeliu 500 k. 

„Spasko gyventojai nelabi: galvažudžiai, piktadariai, kits ki- 
tam stiklus daužo, degina, gatvėje keikias... sugyvename susi- 
spaudę, viename kambaryje keturiese dėl taupumo. Mokame 
7 rub. mėnesiui. Daugiese gyvenant, pigiau atsieina; kitaip še- 
šiais rubliais penimų negalėtume išsilaikyti. Kuro arti nėra“. 


Kur buvęs, kur nebuvęs, 
Gimties niekad neužmirštu. 


Ir kaip paukštelis narve uždarytas, nors pašeriamas, 


Vienok ieško, visur lando, 
Spraudžias visur pro skylelę, 
Kone nusisuka sau sprando, 
Kad tik pamesti nevalią. 

Ib., 127 


Raminasi rašymu lietuviškų eilėraščių, ilgiausių sakmių. Sk. 
„Fiolka ir Rožė“, „Irkutas ir Tunka”. Visa to ištisais tomais (sep- 
tyniais). 

„Liūdnas mūsų padėjimas išgynime. Gyventi tarp žvairių 
akių, būti ant kožno žingsnio paniekintu, graužti kietą plutą, 
mirkant ašarose, neturėti nei altoriaus, nei bažnyčios, o su Apiera 
kaipo su blogiausiu daiktu slėptis yra tai erškėčiai, kurie ne tik 
paviršių bado, bet ir pačią širdies gilumą pasiekia. 

Nuošalesnių užsiėmimų jokių neturime, nei leista mums už- 
siimti. Užsiimam vienatiniai prigulinčiais prie pašaukimo... O 
tai mūsų gyvenimas vienokiškas ir be jokios atmainos. 

Liekamą laiką apverčiu ant... pašnekesio su senu savo drau- 
gu. Jis klušas; taip vedu tylomis švataruojam: jis klauso, aš tyliu. 
Kančiais susibaram, bet vis tylomis. Jis jaunystėje mėgo su šau- 
dykle pašmikštinėti, o aš ilgesniai sėdėjau ir klūpėti galėjau; 
dabar, erzindamas mane, klūpo per visas maldas, o aš, erzin- 
damas jį, vaikštinėju. Iš to ir nesantaika. Bet Tamošius gadija 
mumis. Kaipo mozūras dideliai smagus: nuo pat ankstyvo ryto 
lig vakaro, o kančiais ir naktį visu balsu gieda. Giesmė jo sudėta 

iš žiovavimo su visomis atamainomis, kuriomis kaip teatre bo- 
vija. Matai, kad ant svieto kiti kaštijasi ant išmislų ir zabovų, 
mes trise turime to ikvaliai“. (Ib., 154) 

Kun. Dovydaitis pasakoja apie vieną, nerandantį paguodos 
religijoje. 

„Piktajai dvasiai padedant, nusižudytų, kad jo nepalaikytų 
viltis pasiliuosuoti. Blaškosi kaip paukštelis narvelyje; trošku 
jam ir ilgu; bėgioja po kamerą ir giliai atsidunsta; atsidaro langą 
ir giliai patraukia oro, lyg su geru oru norėtų nustotosios laisvės 
patraukti. Visa veltui... Jis vargsta, prasimanydamas, kaip čia 
laikas sugaišinus ir šiaip jau ne taip užkimšus tą tuštumą, kuri 
atsiveria jo sieloje“. („Šiaul. Sen.“, 188) 

Tiek tesurankiojame motyvų mūsų tremtinių raštuose. Si- 
birijos motyvų ten tiek, kiek mechaniškai paliečia jų asmenis. 
Nė mažiausios apostrofos apie jų kentėjimų sąryšį su politine, 
valstybine idėja, su kova dėl išlaisvinimo tėvynės, apie tiesimą 
kelio tolimesniems žygiams, kai pirmieji nepavyko. 

Visam tam išaiškinti pakaks pažymėjus du dalyku. Pirmiau- 
sia, kad tarp lietuvių, labai plačiai tą žodį suprantant, nebuvo su 
lenkais valstybinės idėjos. Antra, kad žinomieji mums negausūs 
rašytojai buvo pašaukimu dvasiškiai; elementas visai - ne revo- 
liucinis. 

Nei 1831 m., nei 1863 m. Lietuva kaipo tokia nebuvo palanki 
smurtu atsiskirti nuo Rusijos ir atgal atkristi į lenkus. Tai negin- 
čijamas, pačių lenkų istorininkų pažymimas faktas. Sukilimus 
inicijavo ir jiems vadovavo Korona% (nors karo akcija ėjo Lie- 
tuvoje) sumetimais, kurie buvo formuluoti Ketverių metų sei- 
me“?, būtent atstatyti „Lenkų Karaliją“, griežtai vienalypę, be jo- 
kių ten „Lietuvų“ ir „Rusių“. Tačiau šitam vienalypumui per visą 
bendrosios istorijos bėgį Lietuva nepritarė, visados reikšdama 
griežčiausias separatistines tendencijas. Tos tendencijos nebuvo 
sušvelnėjusios ir sukilimų laikais. Nepasireiškė, kaip seniau, ak- 
tingu pasipriešinimu lenkams tik dėl to, kad prie tos temos svars- 
tymo rusai okupantai nebeprileido. Mums svarbiau pažymėti, kad 
Lietuva sukilimui visai menkai tepritarė, o tai padaryti bent pla- 
toniškai galėjo ir rusų okupacijoje. Lenkų-lietuvių politinės vie- 

nybės ideologų Lietuvoje nesigirdėjo. Štai tame ir glūdi vyriau- 
sias įrodymas, kad lenkų kultūra Lietuvoje tebuvo paviršutinė, 
kad lietuvių sielos ji nebuvo pavergusi vyriausiam idėjiniam 
dalykui — bendram valstybiškumui. Kalbos bendrumas, kurio 
lenkai griebdavosi ir tebesigriebia, vienas menkniekis. 

Imkime skyrium Lietuvos luomus. Kaimiečiai, Lietuvos bran- 
duolas, jos 80-90 % didumas, tebebuvo politiškai nesąmoningi, 
bet buvo savaimingi, toli gražu ne iš lenkiškojo molio minkyti. 
Prie insurgentų jie iš viso nesidėjo; tesidėjo retos išimtys, kurie 
tarnavo lenkiškų dvarų administracijoje ar šiaip jau buvo arti- 
mesnėje lenkų dvarininkų įtakoje. Iš pačių kaimų retas kuris 
tebuvo paviliotas pažadais žemės. O yra faktų, kad ir tuos pačius 
paviliotuosius vyresnieji giminės pasivydami iš miško varės 
namo; kitus net aplupdami kaip nebrendėlius vaikus. 

Didumas Lietuvos bajorų buvo kritiški, gerai suprato, jog 
insurekcija pradėta plikomis rankomis, be jokio ištesėjimo, tad 
ir be jokios vilties nugalėti didžiulę imperiją su gera reguliaria 
armija. Jei vyresnieji bajorai tačiau ėjo į mišką, tai vien iš rezig- 
nacijos: „Einame mirti su jaunimu, negi paliksi tų pramuštgalvių 
vienų lauke“. Taip sakydavęsi kits kitam, nereikšdami jokios vil- 
ties. Vaitkuškės grafas Kasakauskis savo „Pamietnike“ 1863 m. 
aprašymą pradeda: „Z głębokim prawdziwym smutkiem, przy- 
stępuję do opisania tego strasznego roku, który wykopał...“ 
Lietuvai duobę. 

Pagaliau dvasiškiai - Žemaičių vyskupijos viršūnė, vyskupas 
Motiejus III ir rektorius Dovydaitis buvo „baltųjų“ šalyje”. Dau- 
giau „chłopskim rozumem“, ne politikos sumetimais jiedu atvi- 
rai stojo prieš sukilimą, vadindami tai „karnawatową zabawą“38, 
po kurios turi ateiti didžioji gavėnios atgaila, vadinas, dar dides- 
nė nelaisvė. Tad visomis pajėgomis kvėpė dvasiškajai savo jau- 
nuomenei supratimą, jog: 

„Geriausis patriotizmas bus ieškoti pirma Dievo Karalystės 
ir Jo teisybės, destis, gaivinti prisirišimą prie šv. Bažnyčios, taisy- 
ti žmonių papročius, juos blaivinti, žiebti juose Dievo ir artimo 
meilę, neišskiriant nei neprietelių, ir ramiai laukti visa ko kita iš 
Dievo, kurs ką pažada, tai tesi. Be to, nuolat priminėjo klierikams 

Apaštalo žodžius: „Nemo militans Deo implicat se negotiis sae- 
cularibus“ — kas Dievo karą kariauja, kad nesikištų į pasaulio 
dalykus -nedalyvautų jokiose demonstracijose, nes tai priešinga 
Bažnyčios dvasiai ir jos reikalavimams.“ 

Iš 150 Varnių seminarijos klierikų Dovydaitis į sukilėlius 
neišleido nė vieno. Jo vedamojoje auklėjimo įstaigoje niekur 
nesimatė politinių uždavinių, politinės laisvės troškimų ir aiš- 
kaus jos siekimo. Revoliucija kun. J. S. Dovydaičiui užėjo, kaip 
užeina ir kiti priepuoliai: marai, sausmečiai ar kitas kas nelau- 
kiamas. Taip jis 1863 m. sukilimą aiškino savo „Šiaulėn. Sen.“ 

Kun. Jasevičiui, girdėjome, 1863 metai buvo „pavietrės me- 
tai“ — jam žūti, ne laisvei laimėti. 

Kun. Ambr. Kossarzewskis 1879 m. rašė: „Jau šešiolika metų 
tenka man sunki bausmė kentėti ne vien už kitų įsišokimus ir 
savavalę politikoj, be jokio iš mano pusės prisidėjimo, bet ir dėl 
grynai religinių dalykų. Sk. Jakšto „Užgesę Žiburiai“. 

Iš 66 Sibirijon ištremtų Žemaičių kunigų vyskupas Motiejus 
vos apie 18 liudija, jie gera valia prisidėję prie revoliucininkų; 
kiti priversti sutikti sukilusią kariuomenę, paskaityti laikino- 
sios lenkų valdžios manifestą ar tiesiog buvo be niekur nieko 
įskųsti. 

Kun. Šreders, Betygalos klebonas, priešinos patriotiškiems 
giedojimams, dėl to pelnės dvarininkų nepalankumą. 

Apie nesidėjusius į revoliucininkus vyskupas Motiejus rašė 
palankiai, aiškiai jiems pritardamas. 

Barauskis L. vyras protingas ir išmintingas. Bartkevičius R. — 
žmonių buvo labai mylimas. Čiuževičius M. - darbštus ir para- 
pijos mylimas. Jankauskis J. - vyras teisingas. 

Apie sąmoningai išėjusius į miškus vyskupas Motiejus parašė 
neigiamai. 

Gargasas A. - girtuoklis. 

Dembskis Vl. - neramaus būdo. 

Lukoševičius V. - dar prieš sukilimą pradėjo niekus taukšti 
iš sakyklos. 

Majauskis J. - žmogus peiktinų papročių. 

Mackevičius A. - žmogus „keisto dievobaimingumo““. 

Noreikia Iz. - žmogus nesuvaldomas. 

Mūsų tremtiniai Sibirijon niekur nesideda politiniais herojais; 
jų raštuose nėra nė vienos apostrofos apie kovas dėl išlaisvinimo 
tėvynės, svajonių, kas bus daugiau darytina paskui, sykį antrą 
nepasisekus. Ištrėmimą Sibirijon bekentė nekaltėliai, jokie revo- 
liucininkai. 

Ir pati Rusijos administracija daugelyje atvejų ne kitaip manė; 
ji piktinos savo pačios žiaurumu. Jei tačiau taip gausių aukų iš 
Lietuvos pareikalavo, tai tik dėl to, kad turėjo kitokį sumetimą, 
būtent išravėti iš Lietuvos dvarininkus, žmones pasiturinčius, 
tariamuosius sukilimų subsidiantus; išravėti inteligentiją, ta- 
riamąjį lenkų kultūros elementą, sukilimų ideologę; išravėti pasi- 
turinčius kaimiečius iš vienasėdžių, kad įjų vietą stiprai atsisėstų 
iš svetur atgabentas rusų „poselencų“ elementas, nieko bendra 
neturįs su tos vietos žmonėmis ir jų teisėmis. Muravjovo taktika 
buvo tolygi dabartinei Rusijos bolševikų taktikai - mechaniškai 
išnaikinti priešingąjį sau elementą: Muravjovas - lenkiškąją inte- 
ligentiją, bolševikai - baltgvardiškąją buržuaziją. 

Menkai tepasireiškusi lietuvių išsilaisvinimo dvasia teturėjo 
savo ideologų tarpe emigrantų į Vakarų Europą: kun. VI. Dembs- 
kis ir Mik. Akelaitis tepaliko tos ideologijos pėdsakų lietuvių 
literatūroje. Visi patys aiškieji laisvininkai arba krito sukilimo 
laukuose, arba buvo nugalėtojų sušaudyti. 

Pagaliau mūsų tremtinių Sibirijon literatūroje nėra jos mo- 
tyvų, ypatingai auklėjusių namie likusią visuomenę, kad beveik 
visi žinomieji rašytojai buvo dvasiškojo pašaukimo žmonės, 
ypatingos krikščioniškos ideologijos ir ypatingos nuotaikos, ku- 
rią sudaro askezės dėsnis apie rezignaciją. 

Rezignacija traukia gero krikščionies atidę nuo patektės da- 
lykų, neleidžia jo širdžiai per plačiai prasikėsti šiesiems daly- 
kams, veikliai reaguoti į tirono žiaurybes, protestuoti net prieš 
per skaudžias neteisybes, prieš barbarišką valdymą svetimų 
gaivalų, per nevalią įtrauktų į savo imperiją. Askezė liepia į 
patektę težiūrėti vien sub specie aeternitatis”, 

Vaizdžiausiai tai formulavo pats asketas, gryniausios dvasios 
kunigas J. S. Dovydaitis. Jis gyveno askezės dėsniais ir mirė 

rezignacijoje, nekaltų nekalčiausiai išvargęs 18 metų nelaisvėje. 
Visi jį pažinę liudija jį buvus tiek švento gyvenimo, kad net verta 
pagalvoti apie jo beatifikaciją. Štai jo, tad ir kitų „ gerųjų“ kunigų, 
tikrai kunigiška, toli gražu ne revoliuciniška kentėjimo prasmės 
ideologija, pareikšta aprašyme keleto epizodų.. 

Senutė motina alpsta, išleisdama savo sūnų į Sibiriją. Trem- 
tiniai ją ramina: „Sugrįšime!“ Senutė tačiau veikiausiai danguje 
bepasimatys su sūnum... O sūnus ėjo nėmaž nenusiminęs, tikras, 
jog per Archangelską pataikys į dangų, jei gyvens taip, Dievas 
įsako. Bėgti sakės nemanąs; potam da pakliūsiąs“. 

Kitas epizodas. į 

„Tik vienas buvo nusiminęs ir ėmė kreitėti ant neteisybių. 
Tuoj daugelis atsiliepė kitaip, mėgindami jį nuraminti, o visi 
dėjosi viršgamtinėmis priežastimis. Nelaimingas nutilo, bet ne- 
nurimo: jis buvo išvirtęs iš savo tikėjimo. Užtat kitas jaunutis 
berniūkštis kalbėjo: „Mes pančių nenorime ant rankų nešioti, o 
V. Jėzus juos ant šventojo savo kaklo turėjo“. 

„Dažnai mintimis skrendu Vilniun ir Kaunan, visus jus pa- 
vesdamas Švenčiausiai Aušros vartų Mergelei“. 

„Visi kenčia fatališkai prispausti būtinybės, tačiau vieni ka- 
talikai, retkarčiais ir stačiatikiai, ištesi pasigauti krikščioniškos 
rezignacjos“. 

Kun. Dovydaičiui misionieriaujant, draugai tremtiniai greit 
suprato, ką reiškia kryžius, kiek vertas kentėjimas, kokia didelė 
laimė kentėti. Visi buvo susijaudinę, o anas jaunikaitis apsipylė 
ašaromis, džiaugsmo ašaromis. 

Kun. D. aprašo sausakimšai pilną tremtinių vagoną. 

„Vaizdinkitės, kokiuo oru alsavome! O Kristus ar ištaigingai 
nakvojo rūsyje? Lova, vadinas, suolelis, buvo per trumpas, viso 
penki ketvirčiai uolekties; ale gi galima ir pasuolyje atsigulti ir 
toliau kojas ištiesti; truputį pamindžios vaikščiodami, bet kuris 
nuo to susirgo?“ („Šiaul. Senelis“, 186) 

„Neveltui Dievas šmaukšteli žabeliu - nebent kad pasitai- 
sytume“. 

„Džiaugsmas ir linksmybė turi stebėtinos harmonijos, kai 
ateina po nuliūdimo“. 

„Kaip miela buvo išgirsti, jog jis (tremtinys) nesigriaužia dėl 
savo nelaimės, jog per dvejus metus neprityrė nuliūdimo, o 
vidaus džiaugsmo esti pilnas“. (Ib., 192) 

„I viską iš gerosios, idealistinės pusės žiūrėdamas, pasiro- 
dysiu šališkas ir aitrus, tačiau tai manęs neatitrauks“. (Ib., 195) 

Vieną kartą kun. Dovydaitį sumanė kažin kur kitur nukelti, 
bet delsė. Kun. D. ėmė nekantrauti. Bet „pamanęs, jog Dievas ge- 
riau už mane tvarko dalykus, jog rūpindamasis asmeniniais su- 
metimais galiu prasilenkti su Dievo valia, tapau abejingos valios, 
kuri, atlyžusi nuo savo projektų, tenkinasi tuo, ką Apveizda teikia. 
Ir visai nurimau... Tai man ir sunku besuprasti, ko čia nusigąsti, 
kai reikia su Dievo valia nors į kraštą pasaulio važiuoti? Savo va- 
lios reikia bijoti, nes ji silpna ir po lengviausia našta puola; gi Dievo 
valia eiti niekados nereikia bijoti, nes ji galinga, nepajudinama ir 
įkyrumus saldumu paverčia. Prisipažįstu, visi mano iki šiol buvę 
sielavartai rodės man tikri menkniekiai; bet taip pat prisipažįstu, 
jog visa tai turėjau iš Dievo malonės, nes pats savaime nenustojau 
buvęs menkas ir silpnas. Ir jei Dievo malonė nors valandėlei atsi- 
trauktų, mano paties menkumai mane sutraiškytų“. 

Vadinas, mūsų rašytojų kunigų nei pats ištrėmimas, nei Sibi- 
rijos baisybės nesurevoliucino, nepadarė pasiryžėliais carui ne- 
dovanoti ir kalti jo galvai kirvį. Revoliucijos keliai laisvei atgauti 
dvasiškio sielai visai svetimi, su jų pašaukimu nesutaikinami. 
Kunigas, išeinąs į revoliucinį karą, rezignuoja iš savo kunigystės. 
Kuris kunigas nerezignuoja, tas bevelija kęsti. Taigi ir pati laisvė 
dvasiškiui neturi tos didelės reikšmės kaip pasauliečiui. Kunigo 
užsimojimai siauri, jie įtelpa į siaurus laisvės rėmelius, o moka 
būti ir visiškoje vergijoje. 

Kunigų atsidėjimas Dievo valiai yra ta pasyvioji nuotaika, 
kurią pareiškė savo veikaluose Ad. Mickevičius ir Zig. Kra- 
sinskis, o kurios taip nekenčia mūsų Herbačiauskas, nes ji - 
priešinga Anhellio nuotaikai ir ideologijai. Tai būtent už kurią 
Krokuvos arkivyskupas kardinolas „Anhellio“ autoriaus Julijaus 
Slovackio neįsileido į Vavelio katedros rūsį panteoną“. 

Taip tatai Sibirijos baisybės, ten iškentėtos kančios gangreit 
nieko kūrybiška nėra davusios mūsų literatūrai, nieko nėra 

sujaudinusios visuomenėje vyriausiai dėl to, kad mes buvome 
visiškai svetimi valstybinių motyvų: mes niekados neturėjome 
lenkiškai valstybinio idealo, mūsų krašto polonizacija per visus 
šimtus metų nepasiekė mūsų sielos vidaus. Dėl politikos mes 
kentėme vien atsitiktinai, lenkų suvilioti, ne iš savo iniciatyvos. 
Tai ir paskutiniųjų laikų mūsų politikų aktyvistų pastangos 
užsidėti revoliucininkų vainikus, pasirodyti jau 1831 ir 1863 m. 
mus buvus politinei laisvei pribrendusius yra gangreit tuščios. 
Minėtaisiais laikais politikos idealo dar mes neturėjome ir su 
lenkų idealu nederinome. Lietuviškos politikos idealas iškilo 
vėliau, kai mums patiems teko kova kovoti tikrai dėl savo pačių 
laisvės ir net gyvybės kultūros srityje: savam tikslui, savaisiais 
ginklais, savo pačių atsakymu. Tada mes pasirodėme tikrai gyvi, 
tada tik apsivainikavome nuopelnų laurais, jei ne heroizmo vai- 
nikais. Ir jei kentėjome, tai savo kančiomis laimėjome visuo- 
menėje užuojautos mūsų idėjoms, ne savo pačių asmenims. 

Mūsų tremtinių Sibirijon literatūros nedasakymai duoda tiek 
pat svarbių liudijimų kaip kitų pasakymai. Aš ir savo temą iš 
pradžių ketinau neigiamai pavadinti: „Sibirijos baisybių nereikš- 
mė mūsų literatūrai“. 


KUN. JURGIS RUPKA 


1929 m. gruodžio 26 d. Lygumuose mirė rezidentas, buv. jų 
klebonas ir bažnyčios statytojas, kun. Jurgis Rupka, 90 metų 
jubiliatas. Keletu atžvilgių tenka apie jį gražiai pakalbėti. 

Nabašninką pažinau, daug apie jį girdėdavau. Be to, pasi- 
naudojau jo formuliaru Kauno Metropolijos Kurijos kanceliarijoj, 
paminėjimujo, atšventus kunigystės sekundicijas (50 metų kuni- 
gavimo), „Šv. Pranciškaus Varpelyje“, 1925 m., 12 nr., 278-81 p.t, 
irjo eilėraščių autografu, kurį jis laiku buvo deponavęs Rašliavos 
muziejuje prie Lietuvos universiteto bibliotekos (žiūr. Nr. 1548). 

Jurgis Rupka kunigas. Jurgis Rupka yra gimęs Gruzdžių 
par., Dimšiuose 1839 m. gruodžio 10 d. iš pamaldžių lietuvių, 

dievotų ir teisingų tėvų. Tėvai išmokė Jurgiuką poterių, šventų 
giesmių ir paskaityti maldaknygę. Daugiau mokės Gruzdžiuose, 
vadinamoje Švėgždos mokykloje?, lenkiškai ir lotyniškai. Lietu- 
viškai kalbėti, skaityti ir rašyti čia buvo taip pat draudžiama, 
kaip ir kitose lenkiškose mokyklose: tokia jau buvo lenkų Edu- 
kacijos komisijos 1808 m. įvesta tvarka nelenkams lenkintis. „No- 
ta linguae“* dar neužmiršta. Čia dvi žiemas pasimokęs, Jur- 
giukas buvo atiduotas vienam kunigui, kad globotų ir į mokslus 
leistų. Kunigas Jurgi išvežė į Sedą, po metų į Rietavą pas Lauryną 
Ivinskį?; metus čia pasimokęs, išlaikė į trečią klasę Šiaulių gim- 
nazijoje. Čia, su pagyrimais išeidamas kasmet po klasę, prasi- 
mokė penkerius metus (1861-66), bet susirgęs matūros nepasi- 
ėmė. Bet tuo ir nesirūpino: Jurgis, dievotas ir padorus jaunikaitis, 
tesvajojo apie kunigų seminariją, kur įstoti nebuvo reikalinga 
tokio cenzo. Tačiau negreit tai įvykdė. Buvo sukilimo metai. 
Rusai Varnių seminariją buvo uždarę ir Kaunan nukėlę. Ištisus 
šešerius metus gavo Jurgis Rupka laukti, kol vėl pradės priimti 
klierikus, o tuo tarpu mokytojavo dvaruose. Pagaliau Rusų val- 
džia atidarė Žemaičių kunigų seminariją Kaune 1870 m.4; pir- 
mas aspirantas buvo Jurgis Rupka, jau peržengęs tris dešimtis 
metų, vyras brendęs, gyvenimo jau matęs. Kunigu Jurgi Rupką 
1875 m. kovo 6 d. įšventė dar garsusis vyskupas Motiejus Valan- 
čauskis. 

Gyvenimo kalvariją kunigas Rupka pradėjo tad 36-tų metų 
būdamas ir ėjo ją sąmoningai, visa ko atsižadėjęs, šiose vietose: 

Nuo 1875 m. kovo 14 d. Ukmergėje vikaru. 

— 1876 m. birželio 24 d. Rozalime í 

- 1878 m. gegužės 31 d. Šiaulėnuose “ 

- 1885 m. gruodžio 30 d. Gegrėnuose kuratu. 

- 1888 m. balandžio 7 d. Gadūnave klebonu. 

-1894 m. gegužės 14 d. Alsėdžiuose “ 

-1899 m. sausio 1 d. Kartenoje 

-1901 m. sausio 1 d. Viešintose 

- 1908 m. sausio 18 d. Lygumuose 

1918 m. rugsėjo 27 d. atsistatydino dėl senatvės ir ten pat 
paliko karšti. 


a 

Darbininkas kun. Rupka buvo begalinis; dirbo, kaip lenkai 
sako, „do upadlego“? - nuvargęs per dieną, per vakarinius pote- 
rius apvirsdavęs miegu. Keliamas į kitą vietą ir nujausdamas dar 
sunkesnį darbą, sakydavęs: „Važiuoju žūstančių gelbėti ir prie 
Dievo traukti“. Niekad nestojo dykas - tai ligonius lankė, tai 
bažnyčioje dirbo. Perleido keletą epidemijų, kada per kiauras 
dienas ir naktis pravertė iš ratų nelipdamas, ligonius belanky- 
damas, mirusius belaidodamas. Susirgęs, kai gydytojai nebe- 
padėdavo, dideliu tikėjimu kreipdavos į stebuklingasias vietas: 
į Šiluvos ir Čenstakavos Švč. Panelę, į Gruzdžių šv. Roką ir 
dukart stebuklingai pasveiko; vieną kartą iš paralyžiaus, antrą 
kartą smarkiai susižeidęs. 

Buvo romantikas, mėgo gamtą. Kur tik atsiradęs, diegdavo 
medelius, vieną paminklinį būtinai išvažiuodamas. Gadūnave 
laidodamas savo motiną, eilėmis ją apverkė. Nepakentė netvar- 
kos bažnyčiose. Sutvarkė Gegrėnų apgriuvusią bažnyčią ir vi- 
sas trobas, kapus apsodino medžiais. Alsėdžiuose gražiai atnau- 
jino bažnyčią ir kleboniją. Šventoriuje pastatė akmeninį kryžių. 
Neturtingoje mažoje Viešintų parapijėlėje per septynerius metus 
pastatydino gražią gotišką bažnyčią. Jau 70 metų būdamas, apsi- 
ėmė statydinti didžiulę Lygumų bažnyčią. Pirmaisiais žodžiais, 
lipdamas iš ratų, pasveikino sutikusius jį vyrus žodžiais: „Sta- 
tykime bažnyčią“. Ir rytą sutarė. Vyskupas Karevičius“ ją kon- 
sekravo 1915 m. (rubricelė sako 1919 m.). 

1924 m. šv. Juozapo dieną atlaikė savo sekundicijas, 50 metų 
kunigavimo jubiliejų, ir dar penkerius metus pridėjo. Į galą maža 
bematė, nebepaskaitė. Mišias laikė atmintinai, bet šiaip jau buvo 
stipras, tebegiedojo gražiu, jaunu balsu, balsiai sakė pamokslus 
ir tarp svetimų buvo nepaprastai linksmos nuotaikos. Mielai 
kartodavo jiems atmintinai savo sudėstytus eilėraščius, žaisdavo 
su vaikais. Vieną kartą, palaikęs mišeles Vytauto D. bažnyčioje, 
man pačiam jam patarnaujant, pusryčių į mane atėjo atsives- 
damas keletą vaikų. 

Buvo ištikimas šv. Pranciškaus Asyžiečio? mylėtojas, tikras 
tretininkas. Jo dvasią išlaikė iki galo: buvo toks pat prastuolėlis, 
tokios pat evangeliškai kūdikiškos dvasios, nepasakomai švarios 

širdies. Užpernai atvykęs į Kauną rekolekcijoms, nepratęs vaikš- 
čioti laiptais ir aklas, nugriuvo ir susižeidė. Miesto ligoninė gavo 
ji aptvarstyti. Bet trečią dieną jį globojusiam kunigui P. prisi- 
pažino darjam ir koją skaudą. Nuavęs kun. P. rado ir čia kruvinai 
susižeista. Ėmus barti, kam ir kojos neparodė ligoninėje, nustebo, 
kaip jis galėjęs rodyti nuogą koją ten, kur patarnauja gailes- 
tingosios seselės, vadinas - moterys... 

Mokėjo poteriauti ir daug poteriavo. Visur jį laikė šventu 
kunigu. Ir vis dėlto su juo nesugyveno: buvo per griežtas, niekur 
nedarė kompromisų nė mažiausiame dalykėlyje ir buvo visoje 
Žemaičių vyskupijoje garsus keistuolis („jurodivyj“)!?, Dėl to 
dažnai gaudavo keisti ganytojavimo vietas. Daug dirbdamas 
Alsėdžiuose, tačiau turėjo daug nemalonumų „iš priešingų jam 
partijų“. „Partijos“ čia susidarė vien dėl jo keistumų. Norėjo ir 
Kartenoje statyti bažnyčią, bet nepasisekė susitarti su žemaičiais: 
čia jis stojo niekuo nepermaldaujamu blaivybės apaštalu iš sa- 
kyklos ir privačiai ir tiek pakyrėjo, kad gavo išvažiuoti. Viešin- 
tose pamėgo kurių ne kurių senųjų moterų teberyšimus nuo- 
metus ir griežtai pareikalavo, kad nuometais ryšėtų visos 
ištekėjusios moterys. O jaunosioms tai jau rodės nebegražu. 
Buvo daug konfliktų, kai eidamas per žmones nutraukdavo nuo 
galvų skareles. Kitur apaštalavo moterišką ispanių kuklumą ir 
reikalavo, kad vilkėtų palaidines, neaptempiančias krūtinę „na- 
žutkas“. Girdi, moteriška figūra sukelia goslybę. Taip visur kun. 
Rupkos ganomieji laimino jį, džiaugės ir drauge dėl menkniekių 
riejos; dvasiškoji vyriausybė turėjo nemaža sielvarto, kur pavar- 
toti tas tikrai dievotas, šventas ganytojas keistuolis ir naivus kaip 
vaikas. Kito kunigo, tokios skaisčios sielos, per visą amžių pasi- 
rengusio be kliūčių patekti į dangų, aš neesu matęs, o vargu ir 
begali dabar būti Vilniaus romantininkų „promienistų“ tipo!!, 

Kuriems teko su a.a. kun. Jurgiu Rupka bendrauti, šitaip jį 
apibūdina. 

Žmogus jis buvo ūmus, nekantrus, rūstus, greit užsigaunąs 
ir pernelyg taupus: neturėjo nei baldų, nei gerų drapanų, gyveno 
visiškai prastai, be mažiausių prabangų, nes buvo griežtas absti- 
nentas. Bet šventiems išganingiems tikslams pinigų negailėjo. 

Čia pacituosime jo paliktą testamentą. Jis daug ko pavyz- 
dinga mums pasako. 

„Mirus kunigui, dažnai atsitinka ginčų, o kartais net papikti- 
nančių kivirčų dėl jo palikimo. Vengdamas to, aš laiku pasirūpi- 
naušilta savo ranka ką turėjau geriems tikslams išdalyti. Gruzdžių 
bažnyčiai šv. Roko altoriui esu davęs 1000 rublių; daviau Kre- 
tingos ir Pažaislio vienuolynams; Šiluvos koplyčios Švč. P. Ma- 
rijos statulai daviau 3000 aukso rub.; Kauno klierikų seminarijai 
3000 aukso rub.; Viešintų bažnyčios didžiajam šv. Mykolo altoriui 
1500 aukso rub.; Lygumų bažnyčios didžiajam Švč. Trejybės alto- 
riui 3100 aukso rub., viena ranka nešamam baldakimui 1000 litų. 
Už giminių vėles: tėvų, brolių, genčių ir geradarių Romos vie- 
nuolyną obligavau palaikyti 1000 šv. Mišių. Be to, obligavau, kad 
kas metai Gruzdžių bažnyčioje būtų palaikomos Mišios už Rupkų 
giminę, o man mirus, vienerios Mišios už mane patį Lygumuose. 
Manau tad gimines nebegalėsiant ant manęs rūgoti, kad juos 
pamiršau, nieko nepalikau - dūšioms turto palikau daug. Malo- 
nėkite tad atvykti į mano laidotuves be intencijos kuo nors pasi- 
pelnyti. Nes ir daiktus: šėpą, skrynią, aštuonius krėslus (keturius 

„ geresnius ir keturius aplūžusius), stalą, dvi lovas, kailinius ir 
"paveikslus skiriu Onai Rupkaitei už patarnavimą“. 

Kas liko jau mirus, liepė tylomis išdalyti labdarybės tikslams. 

Kunigas jis buvo labai uolus, net skrupulatas. Mielu noru net 
fiziškai vargo dėl bažnyčios; bažnyčias statydamas, pats plytas 
nešiojo. Visa tai Dievo garbei ir savo išganymui; kaip tik išmanė, 
taip pelnės Dievo malonių. Mirė gera valia išsinėręs iš visa ko 
žemiška, niekuo savęs nebeapsunkinęs. Išganymo mintis jį tie- 
siog terorizavo. Mažiausią nešvarią minti pajutęs, tuoj ieškojo 
klebono išpažinti, nors tam nebuvo pritaręs. Išpažindavo du tris 
kartus per savaitę ir vis buvo nepatenkintas, vis dar ruošės su- 
rasti Tėvą Pr. Būčį“ ir jam visa išpažinti. Mišių niekados neap- 
leisdavo; net ir apakęs, atmintinai laikė, bet būtinai prie uždarų 
durų, kad ničnieko nebūtų, ypač moterų. Todėl Mišias laikydavo 
antrą valandą naktį arba kai žmonės visai išsiskirsto, įsakęs 
išieškoti visas kertes, ar kas tyčia nepasiliko. Sirgo moterofobija 
net aštuonias dešimtis metų peržengęs. 

Buvo labai status, net žiaurus, kai dirbo viešuosius darbus. Dėl 
kietos jo rankos žmonės pyko, bet anais laikais klausė ir talki- 
ninkavo. Biednuomenės visai nešelpė skyrium. Štai dėl ko su- 
gyventi su kun. Rupka taip kunigams, taip žmonėms, taip tarnams 
buvo labai sunku. Ypatingas tai buvo asketo tipas - su ta viena 
Dievo meile, be artimo meilės. Jis prašyte prašos į literatūrą. 

Girdėjo ir atminė iki pat galo kuo puikiausiai. Tai ir visai aklas 
tebesakė pamokslus gražiai, rūpestingai, nors paskui žmonės jo 
ir nebeklausė. Netingėjo ir parašyti pamokslus. Rašliavos mu- 
ziejus turi jų rinkinį Nr. 4329: 31 pamokslą lietuviškai, 5 lenkiškai 
ir 9 sąsiuvinius pasižymėjimų lotyniškai dar iš seminarijos laikų. 

Mirė susilpęs zokristijoje, prieš eidamas Mišių, namo par- 
neštas kėdėje ir aprūpintas šv. Sakramentais. Laiku sutvarkęs 
savo turtą, išsirinkęs kapui vietą, pasistatęs ten kryžių, pasi- 
dirbinęs karstą ir įkapes ir įsakęs, kad jį, ligi tik numirs, tuojau 
išneštų į bažnyčią, kad ir prie negyvo nebūtų giedotojų moterų. 

Kun. J. Rupka - poetas. Kun. Rupka buvo vienas tų lietu- 
vių kunigų, kurie lenkišką kultūrą tebuvo paviršutiniškai pasi- 
savinę. Oficialiai kalbėjos lenkiškai, o intymiškai lietuviškai. 
Lietuviškumo kun. Rupka nėra niekur pabrėžęs kaip susipra- 
timo principą, - jis iš esmės buvo lietuvis. Manau, geros įtakos 
bus jam padaręs literatas L. Ivinskis. 

Kun. Rupka mėgo eiliuotąją kalbą; šiuo būdu jis dažnai mo- 
ralizavo, „pamokslus“ sakė plunksna. O rašyti pradėjo mėginti 
lygiai tuo pačiu metu, kaip ir kanauninkas Silvestras Gimžaus- 
kas, 1880 m.” Manau, kad jo leidžiamos knygelės galėjo patekti 
ir kun. Rupkai. 

Kitą kartą rinkdamas Rašliavos muziejų, lengvai gavau ir iš 
kun. Jurgio Rupkos sąsiuvinį iš 41 puslapio pradėtų surašinėti 
jo eiliavimų. Viso to tesuskubta atminti ar savo archyve aptikti. 
19 eilėraščių nukopijuoti be jokios tvarkos. Štai jie: 

1. „Kalėdninkų dainelė“. 1882. XII. 15 Šiaulėnuose. Aš jas 
įsidėjau į A. Vienažinskio monografiją, 24 p.14 

2. „Grabas“. 1918. VII. 15 Lygumuose. 

3. „Piemenėlis“. Gadūnave. 

4. „Dainelė Kanauninkui“. 1881 m. Šiaulėnuose. 

BABY 


10 
11 


. „Liūdni laikai“. 1911 Lygumuose. 


s 


„Jūs mergaitės“. 1913 
„Senatvė“. 1912 ko 

„Žiema“. 1912 m 

„Apie jaunikaičius“. 1912 “ 

. „Laukiamasis pavasaris“. 1918 Lygumuose. 

. „Užplūdimas Sruojos upės, tekančios per Alsėdžius“. 1899 m. 


Alsėdžiuose. Aš šitą eiliavimą esu įdėjęs į „Tėvynės Sargą““. 


12. 
13. 
14. 
15. 
16. 
17. 
18. 
19. 


„Minija upė.“ 1899 Kartenoje. 

„Atmintis Didžiojo Jubiliejaus“. 1901 Viešintose. 
„Dėkavonė už dovanėlę (stulą)“. 1899 Alsėdžiuose. 
„Kaštanėlis“. 1882 Šiaulėnuose. 

„Apie mergaites.“ 1880 Šiaulėnuose. 

„Malda vaikelio.“ (Pagal Nikitino)“. 1914 Lygumuose. 
„Korymai?“ 1917 “ 

„Degtinė.“ 1918 je 


Dar eilėmis yra surašęs visą savo autobiografiją „Mano gy- 
venimas“. Čia jis ukmergiškiuose nakvoja ant narų, palubėje; 


tokio 
laidoj 
zalim 


rusiško tipo gryčių, rodos, kitur nė nėra; čia Gadūnave 
a motiną, čia Alsėdžiuose sielojas dėl nesutikimų, čia Ro- 
e šileliu džiaugias, čia Lygumuose didijį karą praleidžia, 


pritirdamas daug pažeminimų; jis vokiečiams nė mirdamas ne- 
atleido ir nepamiršo. Stai galas tos autobiografijos. 


Vyrai, ir jūs neužmirškit, kad mokat pagalves, 
Sviestą nešat kas ketvergas net nuo šlubos karvės. 


O už šunes jūs, bajorai, mokat irgi markes. 
Ir tu, kudliau, nešk mokestį ir dėl to nebarkis. 


Šunes, laiką tą atminkit, savo ainiams loki t, 
Teisių savo, kaip bajorai, nuolat vien ieškokit. 


Idant liktumėt vėl liuosi, nieks jūsų nebrištų, 
Kad liuosybės ir jums laikai greičiausiai sugrįžtų. 
(Rašliavos muziejus, 4328 nr.) 


Mūsų literatūrai šitie eilėraščiai tik signum temporis”, drau- 
džiamojo laiko nuotrupos. Nei vaizduotės lakumu, nei mokė- 

jimu pavartoti eiliavimo formą jos nepasižymi. Rupka - Gim- 
žausko-Vienažinsko grupės, tik silpnesnis už juos. Pavyzdžiui 
nurašau keletą posmelių. 


1.Senatve negeista, ko leki kaip žaibas? 

Kam jaunus bežiūrint trauki į pašaipas? 
Šit veidas rukšluojas, skaistumo nebliko, 
Ir akys nebžiba, ir galva nupliko. 

O dantys baltieji kaip beržai išlūžo, 

Ir visas jau žmogus sukumpo sugniužo. 
Mat viskas greit žmogui praėjo pranyko, 
Tik vienas jam grabas kapuose beliko. 

Ir grabo ieškodams aplinkui nebrasi, 

Tik dulkių krūvelę kapuos beatkasi. 


(„Senatvė“) 


2. Žiema, žiema, nesiskubink - mes tavęs nelaukiam; 

Šiaurės vėjų dar nebudink — mes taip visi šaukiam. 
Juk atėjus tu kaip maras viską sunaikinsi. 

Šauks gamta net — kas čia daros? kad sniegus verst imsi. 
Žemę gniauši šaltais nagais, gruodus padarysi, 
Laukus, pievas rūbais baltais — sniegais apdarysi. 

Visus vandenius apdengsi storu slidžiu ledu, 

Kožną dieną tu vis stengsies didint šalčius tada. 
Šaltas vėjas gins į trobą vargdienį žmogelį, 

Stums ant pečiaus seną bobą, ims šiurpis vaikelį. 
Žiema, žiema, nesiskubink, mes tavęs nelaukiam, 
Šiaurės vėjų dar nebudink — mes taip visi šaukiam. 

(„Žiema“) 


3. Šią gadynę jaunikaičiai labai gudravoja, 

Kad ant driskių savo batų kaliošus nešioja. 
Persikreipę kepurėles vaikščioj po ūlyčias, 
Tartumei, kad anie turi brangias kamenyčias. 

Nors skolose ligi kaklo ne viens pasinėręs, 

Rėdos taisos gelumbėmis, žabrius (?) pasidėjęs!.. 

(„Apie jaunikaičius“) 

4. Saulute miela, kilk kas dieną aukštyn, 
Stumk nuo mūsų šalčius vien tolyn tolyn... 
(„Laukiamasis pavasaris“) 


5. Kaštanėli, pasodintas vietoje bažnyčios... 
Tokioj vietoj tau žaliuoti kuo linksmiausia yra, 
Bet kas tave pasodino, tam ašaros byra. 

Kad tu vienas pasiliksi be jokios pagalbos, 

Kas gi daugiau laistytojui tars žodį paguodos? 
Pakol čionai jis gyveno, su tavim kalbėjo, 
Tankiai tave apkasdamas, mėšleliu apdėjo. 

Pasigesi, kaštanėli, savo sodintojo, 

Ir žolelės, kurios žydžia, pasilgs laistytojo. 

Dar žoleles vystant džiūstant atgaivins raselė, 
Nukrisdama kas vien rytą, kaip tikra seselė. 

Bet kas tave, kaštanėli, liūdną beprakalbins, 

Kas verkiantį našlaitėlį tave benumaldys? 

Verksi pirma pažiūrėjęs, kad viens pats palikai. 
Sopės širdį tau išgirdus, kad vysta vainikai... 
Mat išeinu aš be tavęs, kur saulutė leidžias, 
Užturėti, kaštanėli, tu neturi valdžios. 
Palik augti čia aukštumoj, kentėk šalčius, vėjus, 
Nesakyk niekam tu šito, kaip man čionai dėjos. 
Taigi sudieu, kaštanėli, paskutinį kartą. 
Man, bemokant čionai žmones, net širdį apkarto. 
(„Kaštanėlis“) 


6. Ko rymai, seneli, nuliūdęs labai? 

Ar širdį kas gniaužia, ar rūpi kapai? 
Raminkis, juk žinai, kad gimstam ant to, 
Idant numirtum šiandieną ar ryto! 

Jau esi praleidęs ne vienus metus, 

Kentėjęs vargus, nelaimes, sielvartus. 

Ko bijai apleisti tą žemę verksmų? 
Juk yra paskirta mums vieta džiaugsmų, 

Kur Dievas gyvena su savo tarnais, 
Keliausi ten ir tu, tik eik jų takais. 
(„Ko rymai“) 


7.Degtine, tu nuodai ir žmonių skriaudėja, 
Trūk galvą nuo mūsų, baisi užmušėja!.. 
Na, tik, vyrai, čiupkim baltakę už sprando, 
Užduokim į kuprą ir rėžkim į žandą!.. 
(„Degtinė“) 


8. Stovi piemuo pas medelį, smilty pasodintą, 
Nuo karpytų žalių lapų kleveliu vadintą. 
Ant jo veido nuliūdusio matyt ašarėlė. 
— Dėl ko verki, — klaus klevelis, — ar miršt motinėlė? 
(„Piemenėlis“) 


9.Jūs, mergaitės lietuvaitės, 

Tik žydėkit kaip gėlaitės, 
Žalias rūtas augindamos, 
Vainikėlius mylėdamos. 

Juk vainikai jus dabina, 

Danguj vietą net gamina, 

Čia ant žemės šlovę teikia, 
Vainikėlio nieks nepeikia. 

Tik vainiką jūs branginkit, 

Jei kas tyko, šalin ginkit, 

Kaip tuos vilkus nuo avelių, 
Taip pat priešus vainikėlių. 

Jei vainiko nepraraste, 

Danguj vietą brangią raste 
Ir žibėste tarp nekaltų, 
Aprėdytos rūbu baltu. 


(„Jūs mergaitės“) 


Kun. Jurgis Rupka ir geru, ir blogu buvo stipras, savaimingas 
tipas, ne iš eilinių, originalas, kokių dabar nebesimato. Dabar 
labiau sugebame niveliuotis, vienodintis, dažniau bijome patys 
savim pasirodyti. 

KUN. ANTANO VIENAŽINDŽIO- 
VIENOŽINSKIO-VIENUŽIO 40 M. MYRIO 
SUKAKTIS 


1892 m. rugpjūčio 17 d. Laižuvoje mirė jos klebonas, visų 
lietuvių tebemėgiamas liaudies dainius. Tektų ta diena iškil- 
mingiau paminėti, gerbėjams nuvažiuoti į pamaldas, aplankyti 
jo kapas. Iš a. a. kun. Antano bendradarbių beliko tas vienas — jo 
zokristininkas Juozapas Ramanauskas, ištikimas jo gerbėjas, at- 
minimų kas metai kėlėjas, kapo dabotojas. Daugiau kaip ir nie- 
kas nebeatmena, nei giminės nesidomėja. O reiktų, ir bent pa- 
minklų parašai perauksinti. Ant to vieno Ramanausko nėra ko 
visa krauti, nors jis ir mielai tvarkos: jis jau labai senas. 


KUN. JULIJONAS LINDĖ-DOBILAS 
Žiupsnelis palaidų žinių 


Jubiliatas, kurio šešių dešimtų metų amžiaus sukaktį neseniai 
atšventėm, gimęs 1872 m. lapkričio 17 d. Dovydų kaime, Grūžių 
filijoje, Joniškių-Joniškėlio par. cirkule!. Dabar bus jau bent 20 
metų, kaip Lindžių lizdas iškilo į koloniją, į Medžvalakį, arba 
Medžgalaukį. Lindė tėvas buvo gerai pasiturįs ūkininkas, kitų 
net turtuoliu šaukiamas. 

Julijonas tad augo Dovyduose geroje šeimoje, ypač įsimylėjęs 
Vienžindžių Bukauskus, tik už vieno kilometro savo senelius, 
motinos tėvus. Senelis Jeraminas buvo šviesus ponų laikų vaitas. 
Jis Julijoną pradėjo mokyti lietuviškai ir lenkiškai skaityti, jis gi 
pirmas ėmė skelbti ir jo gabumus. Dobilas ir šiandien tebėra 
pilnas gražiausių atsiminimų apie jį, tebenešiojąs širdį kupiną 
šilčiausių jausmų jam. 

Paskui Julijoną atidavė į dviklasę Joniškių mokyklą, bet su- 
sirgus greit atsiėmė. Julijonas jaunas vis nesveikavo. Tad kiek 
tiek studentų pamokytas namie, buvo išvežtas į dėdę kunigą 

Tomą Paltaroką?, Kuldigos kleboną Latviuose. A. a. Julijonas 
išbuvo šešerius metus; išmoko latviškai ir vokiškai, bet gim- 
nazijoje teišėjo 4 klases. Mokytojai laikė jį labai gabiu, bet ir 
nemažesniu tinginiu. Viduryje sąrašo jam netekdavo būti; vis 
daugiau arba viename gale, arba antrame; iš pradžių labiau 
paskuigalyje, į galą - pirmagalyje, vis tarpe trijų paskutiniųjų ar 
pirmutiniųjų. 

Tiesos ieškoti Julijonas rimtai tepradėjo Kauno (Žemaičių) 
kunigų seminarijoje. Pamilęs tiesą, pamilo ir mokslo darbą. Iš 
pradžių daugiau linko į teologiją, paskui į filosofiją. Galų gale 
vienas įvykis, tuo tarpu neįvardijamas, atidarė kun. Julijonui 
duris į meno pasaulį. Tatai atsitiko 1905-6 m. 

Kunigu įsišventęs 1898 m., Raseiniuose buvo kamendorium 
3 mėnesius, Mintaujoje (?), Šimbarke pustrečių metų, Pilsbarke 
(Feliksberge) filijalistu 5 metus (tai jūros krante), Livenberzene 
klebonu 3 metus. Paskui, išsivadavęs nuo etatinių vietų, ilsėjos 
pas kun. A. Juozapavičių Varniuose, b. katedros kleboną; vys- 
kupas Cirtautas‘, kun. Jaugeliui* mirus, buvo kun. Lindei pa- 
piršęs medinę Varnių bažnyčią, bet kun. Lindė nuo jos atsisakė. 
Kilus šiokiam tokiam triukšmui dėl „Blūdo““, atsidūrė Alukštoje 
vėl kamendorium ir kapelionu. Iš čia kartu su mokykla karo 
metu išvažiavo į Rusiją ir trejus metus išbuvo Jekaterinoslave. 
Besugrįžo 1918 m. vėl klebonu į Šimbarką. 

Nuo 1922 m. tačiau mokytojauja gimnazijoje, jau kelinti metai 
avansuotas Panevėžio valstybinės gimnazijos direktorium. 

Lindė Dobilas rašyti pradėjo 1908-9 metais; pirmiausia pa- 
rašė „Blūdą, arba Lietuvą buvusios Rosijos revoliucijos mete“ 
(Romanas. Išleido J. Dobilas Tilžėje 1912 m. 428 p. Kaina 1 r. 50 kap. 
Sukrauta M. Piaseckaitės-Šlapelienės knygyne Vilniuje). Apie 
šį veikalą pats autorius sakos (laiške man): „...tas mano tikras 
filius abortivus?; o vis tik - mano filius, ir iš jo galima įmanomas 
veikalas padaryti, tik laukiu, kad mano nusistatymas į meną ga- 
lutinai subręstų ir kad turėčiau daugiau laisvo laiko“ (1927.1X.4). 
Tuojau jį recenzavo kun. Maliauskis „Draugijoje“, „Lietuvos 
Žinios“, aš „Vaire“ 1914 m. 3 nr., 17-21 p., Paparonis „Skaitymų“ 
12 knygoje 1921 m., 115-124 p., ir daug kas jį iki šiol tebemini. 

Sekė smulkesni straipsniai „Lietuvoje“, „Panevėžio Balse“ ir 
kituose laikraščiuose ir trys apysakos: „Kūčios“ — „Lietuvos Ži- 
niose“, „Juodnugaris“ ir „Valiūtė“ - liaudininkų „Varpe“. Di- 
desni straipsniai buvo: „Švietimo Darbe“ — „Du klausimu dėl 
Kudirkos“, studentų tautininkų (1927 m.) leidinyje - „Idėja, tauta 
ir individas“, „Skaitymų“ XVII kn. 1922 m. - „Reikalingumas 
renesanso ir kun. Vienožinskis“, Vaitkaus „Žvaigždės duktė“, 
„Mintys ir pastabos, kaip Vydūnas suprasti“ - „Skaitymų“ X kn. 
1921 m., 82-92 p. Atskirais leidiniais: „Širdis neišturėjo“, 5 aktų 
drama, 1921 m. „Skaitymų“ VIII, IX, X kn. „Ar paseno Tenas? Jo 
meno filosofijos kritika“. Parašė J. Dobilas. Autoriaus leidinys, 
1927 m., 56 p. Prof. J. Ereto recenzija „Lietuvos“ 1927 m. 128 nr. 
ir Dobilo polemika su juo’. 

Apie 1925 m. Dobilas parašė dramą „Tarp dangaus ir žemės“. 
Ėmės ją gerokai pertaisyti ir išspausdinti, bet jos nesimato. Ji 
būtų įdomi savo turiniu, kunigo psichologija. 

Dobilą rašytoją puolame tai už „Blūdą“, tai už „Teną“, tai už 
bet ką, nes jis filosofuoja labai savotiškai, o beletristiškai kuria 
dar savotiškiau. Blogos valios turėdamas, galėtumei visą jo filo- 
sofiją ir kūrybą paneigti už painumą ar neišlaikymą charak- 
teristikų ir pynės linijos. Visa tai buvo ir mano susakyta, ir mums 
čia nebėra reikalo pakartoti, ypač šiuo tarpu. 

Tiksliau bus, jei šia proga pakartosiu tik tuos pasidžiaugimus, 
kurių buvau įrašęs 1914 m. į „Vairo“ 3 nr. apie „Blūdą“ ir jo 
kūrėją. 

„Knyga stora ir iš stomens ir iš liemens. Kaip pusėtina žąsis. 
Išspausdinta dailiomis cicero raidėmis, kurių taip bijo mūsų 
leidėjai — kad leidinys nepabrangėtų keliais centais. Karabel- 
ninkų, pauperių dvasia!.. 

Dailės atžvilgiu „Blūdas“ daug daugiau vertas (neg psicho- 
logijos, sociologijos ir istorijos). Dobilas debiutavo iš karto di- 
deliu veikalu. Parodė daug sugebėjimo, daug talento, vis dėlto 
joneužteko apgalėti pirmajam, per plačiai užsibrėžtam kūriniui, 
šiaip jau didelės vertybės galėjusiam būti. Tokiam plačiam su- 
manymui būtų pravertęs pirmaeilis, jau išlavintas talentas, o ne 
pradedąs. „Blūdo“ konstrukcija per didelė. 

Užtat jo rašytinio stulpo — Bajoriūno analizės šakos pataiso 
daugybę veikalo trūkumų. Dobilas savo veikėjus radikaliai ap- 
šviečia. Tai jo talento ypatybė. Tam savo uždaviniui jis nešykšti 
nei laiko, nei vietos, nei tirštų tirščiausių varsų. Ne tik vyriau- 
siojo veikėjo Bajoriūno, bet ir antrinių asmenų charakteristikas 
tęsia net iki įkyriant (Skvorcovas klebonijoje). Perdeda, šaržuoja 
(Kuprevičius ir mišių užpirkimas). Smulkiai nagrinėdamas, tatai 
matai, bet iš tolo, ne kritiko akimis žiūrint, tai šviečia ištisa 
galerija nepasakomai aiškių asmenų (ne tipų) su visais jų origi- 
nalumais, išsiskyrimais iš kitų žmonių būrio. Dobilo veikėjus 
taip įsidėmi, kad net ir sapny juos matai su visu jų veidu, figūra 
ir judesiais. Bajoriūnas, Ona, Giedutis, jo žmona, Kuprevičius, 
Marcelka, Dalba, Kantička, Ūsevičius, Gumbelevičius, Skvorco- 
vas ir visas sietynas smulkiųjų satelitų, gražiai visi, kas tik pa- 
kliūva į tą kompaniją, gauna savotišką, tam tikrą ir nepaprastą 
veidą, nucharakterizuotą į autoriui tinkamą pusę. Ką autorius 
sumano, tai ir padaro; sumano ką išbjauroti, tai nors spjauk. 
Aiškūs žmonės, ką ir besakyti. 

Be žmonių Dobilas tikrai artistiškai pagauna atskiras gyve- 
nimo scenas. Žmonių gurguolės atlaidų metu šventoriuje, rin- 
koje, šiaip jau namie, prie stalo. Viskas gyva ir nepasakomai 
lietuviška. Tuo atžvilgiu Dobilas bene bus pralenkęs pačią Že- 
maitę. Žemaitė daugiau stilizuoja savo veikėją sulig tuo, kokią 
idėją pasakoje veda. Dobilas laisvai sau fotografuoja žmones ir 
paskui dažnai palieka juos šaly, nes vyriausiai akcijai jie buvo 
ne per reikalingi, ypačiai tokiais savumais. 

Šitos stambiosios ir smulkiosios scenos reiškia, jog jas piešė 
ne uždaro kabineto žmogus, ne mieste sukosmopolitėjęs, tik 
savas, visados sodžiuje ar greta jo stovįs lietuvis, betgi nemažos 
inteligencijos. Kada jis, taip aiškiai numatydamas lietuvių būdą, 
būtų tikrai užgriebęs, kaip, matyt, buvo ketinta, plačiąją ano 
meto „Lietuvą“, o ne vien Bajoriūną su kunigais, tikrai būtų 
padaręs veikalą, tolygų Reymonto „Chlopams““, 

Paperka skaitytoją ir Dobilo kalba; ne turtingumu, bet anuoju 
minėtuoju inteligentiškumu... Mums, pasisavinusiems paga- 
dintają laikraštinę ar Kauno žydų sudarkytąją, Dobilo rašto kalba 

rodos labai lietuviška -ji lengva ir gyva. Na ir pats skaisčiai pie- 
šiamų vaizdų simpatingumas dar paskaistina jų formą - kalbą“. 

Apie „Blūdo“ trūkumus, kam rūpės, pasiskaitys viršiau paro- 
dytoje vietoje; juos ten, berods, negailestingai sužymėjau, dar 
nepažinęs autoriaus. 

Įdomių dalykų galėtume prisirankioti iš Dobilo galvotinių 
raštų; įdomių bendrai ir pačiam Dobilui romantininkui apibū- 
dinti. Štai keletas iš „Atsakymo p. prof. Eretui: 

1. Visas mano mokslinis bagažas, visi mano galvojimo gabu- 
mai buvo sunaudoti tam, kad įrodyčiau, jog šaltas protas netinka 
kūrybai, kad jis ją ir visą mūsų kultūrą trukdo, kad net politikoj 
mes dėl jo negalime susišnekėti. 

2. Dvi tėra pagrindinės kūrybos srovės — realizmas ir roman- 
tizmas; visos kitos tai tik jų atspalviai. Realizmas labiau remiasi 
oriniu, romantizmas paties poeto vidaus pasauliu... Kūrėjas yra 
ir turi būti labiausiai susijęs su gyvenimu... Kiek grožio, įvai- 
rumo įneša į poeziją tautos dvasia ir kaip ta dvasia susijusi su 
aplinkuma, su tais laikotarpiais, kuriuos ji yra pergyvenusi. 

3. Religija ir kūryba nėra priešininkai, bet tikros sesutės, galin- 
giausios kultūros karalijos valdovės. 

4. Kūryboje negali vyrauti nei idėja, nei tiesa, bet kad jos 
pagrindas yra pats žmogus, jo pilniausias ir gražiausias idealas... 
Žmogus kūryboje gali svyruoti tai į idėjos pusę, tai į tyros tiesos, 
ir kad jis gražiausiai pasireiškia būdamas viduryje tarp jų... Net 
matematikoje svarbiausias ir svarbesnes tiesas yra suradęs ne 
šaltas protas, bet intuicija... Genialūs mokslininkai yra tikri kū- 
rėjai, kurie tik pergyvendami suranda epochinės reikšmės tiesą... 
Dantė suindividualino katalikybę. Šekspyras, Goethė, Ibsenas!!, 
būdami tautiniai genijai, yra kartu ir labiausiai pasauliniai poe- 
tai... T. ir t. 

Turtingas inteligencijos Dobilas, dėl to taip jam sekas vesti 
jaunimą mokslo keliu. 

Plačiau apie kun. Julijoną Lindę-Dobilą teko kalbėti Lietuvos 
universitete 1927 m. pavasario semestre. 


MOTIEJUS VALANČIUS 
Žemaičių Vyskupas 


PASTABOS PAČIAM SAU 


Iš lenkiškosios vyskupo Motiejaus rašliavos 
sulasė ir savo pastabų pridėliojo 


doc. J. Tumas 


GERBIAMAJAI 
LIETUVIŲ VISUOMENEI 


Šiuo leidiniu aš noriu atminti brangų Žemaičių vyskupo Mo- 
tiejaus III asmenį; atminti, kad mes jam tebesame skalni. Mes 
rengiamės paminklu pagerbti Nežinomąjį Knygnešį!, dar nepa- 
gerbę - Žinomojo, išganingosios mūsų kultūrai kontrafakcijos 
Pradėjėjo?. Paminklas jau suprojektuotas? ir aukų jam jau susi- 
darė 1400 dolerių. Tik to per maža. Aukų tebėra renkama. Tad 
čia pakartojame „Komiteto Valančiaus paminklui statyti“ pa- 
kvietimą kviesdami atsiliepti. 


PASTATYKIME KAUNE VYSKUPUI VALANČIUI 
PAMINKLĄ! 


Žemaičių vyskupas Motiejus III Kazimieras Valančiauskis- 
Valančius išvyskupavo visą ketvirtį amžiaus - nuo 1850 m. va- 
sario 24 d. iki 1875 m. gegužės 17 (29) d. - pačiu sunkiuoju 
Lietuvai laiku, keturiolika metų Varniuose ir vienuolika metų 
Kaune. Jo myrio penkių dešimtų metų sukaktį minėdami, štai 
suskatome dabartinėje mūsų sostinėje Kaune pastatyti jam iš 
patvarios medžiagos paminklą. 

Šiuo, ne kitokiu, būdu čia, ne kitur, pagerbti didįjį lietuvių 
rašytoją ir valdytoją nutarė š. m. bal. 23 didžiulis susirinkimas 
valstybės veikėjų, universiteto, meno ir draugijų atstovų, išsirin- 
kęs čia pasirašiusį vykinamąjį komitetą. 

Kodėl nuspręsta Valančių paminklu, ne kaip kitaip pagerbti? 
Todėl, kad paminklai nepartinė, labai svarbi įmonė ne tik kam 
pagerbti, bet ir patiems gerbėjams pasireikšti. Ta tauta yra kilni, 
kuri turi kilnių vyrų, kuriems tinka paminklai statyti. Ta tauta 
yra sąmoninga, kuri dailės paminklais jau sugeba didžias savo 
idėjas reikšti ir reiškiamas suprasti. O visa Lietuva, ne tik jos da- 
bartinė sostinė Kaunas, bet ir tikroji jos sostinė Vilnius, dar neturi 
nė vieno kilnaus paminklo, lyg ji dar neturėtų juo ko pareikšti. 

Kodėl nuspręsta kilnus, dailiškas paminklas Kaune, ne kitur 
statyti? Dėl to, kad čia Valančiaus sunkieji, pavojingieji darbai 
dirbta pikčiausios reakcijos metu. Dėl to, kad čia platusis vieš- 
kelis, kuriuo keliauja daugybės savųjų piliečių ir svetimtaučių. 
Jiems visiems lengvu ir veigzliu būdu paminklas reikš vieną dalį 
garbingos, nors liūdnos mūsų praeities. Paminklas, viena geriau- 
sių pedagogikos priemonių, čia patogiausiai mokys lietuvius ir 
stiprins jų dvasią. 

Kas gi geriau už Valančių reikš savim aną žiaurųjį rusų val- 
dymą, kada jie mus visokeriopai tramdė: spaudą draudė, tautybę 
naikino, Katalikų Bažnyčią novijo? Žemaičiams jis buvo anasai 
geras Ganytojas, kurs nepabėgo, vilką išvydęs, ir aliojo ji nuo 
savo ganomųjų. Valančius, apipynęs Lietuvą tinklu parapinių 
tautinių mokyklų, stengėsi apipinti ir antru tinklu — blaivybės, 
visokeriopo susiturėjimo brolijų. Ir taip sudaryti tokią moralinę 
galybę, kurios joks puolikų ginklas neįveiktų. Jis siekė į tebemie- 
gančią Lietuvos apačią ir savo rūpesčiu bei meile pasiekė jos 
gilumą. Valančiui lietuvių tauta tebebuvo gyva, ne nabašninkė, 
kurią tegarbstė kaimynai lenkai ir vokiečiai. Valančius lietuvius 
tvarkė — švietė ir dorino, kad dar stipresni laikytųsi. Religijos 
priemonėmis Valančius ganytojas siekė, kad žmonės nesiliautų 
buvę žmonės, ne laukiniai. 

Skaudžioje Muravjovo gadynėje* Žemaičių vyskupas buvo tas 
vienas diplomatas. Jis revoliucijos metu niekur neįsišoko, pats ne- 

pražuvo ir savo vyskupijos nepražudė. Visa širdimi buvo su saviš- 
kiais, su katalikais, su Lietuva ir Bažnyčia, - jas privalė išlaikyti 
per visas audras ir katastrofas. Dieną naktį ėjojų reikalo sargybą. 

Daugėjo Motiejui Valančiui pareigų, didėjo jo uolumas. Tėvas 
auklėtojas jaunuomenei, mokslavyris akademikams, tapęs kuni- 
gų auklėtoju ir vyskupijos vadu, jau penktą dešimtį metų baigda- 
mas, imasi iki tol maža tedirbto arba ir visai nedirbto literatūros 
darbo. Kiek anksčiau padėjęs savo mokslo auką ant istorijos 
aukuro, o mokydamas suprasti religijos dėsnių galybę, taip „re- 
formavo“ liaudį, kaip nepajėgė jokia revoliucija. Dvasinėmis ir 
pasaulinėmis, asketinėmis ir mokslinėmis knygutėmis apipylė 
Lietuvą. O kai tai daryti rusai draudė, jis pirmas išmokė mus 
gabentis šviesos iš kitų valstybių, nesigailint jokių aukų, net ir 
laisvės. Valančius ant kojų pastatė pirmuosius knygnešius, kurie 
tiek daug nulėmė mūsų buitį. 

Ne tuščios garbės dėlei, bet kad Valančiaus nuopelnai turi 
vertės visai lietuvių tautai ir dabar nebepriklausomai jų vals- 
tybei, mes statome paminklą tam didžiam lietuviui - Valančiui 
ganytojui, Valančiui liaudies mylėtojui, Valančiui literatui, Va- 
lančiui veikėjui. 

Mūsų šviesuomenė privalo ijudinti mūsų visuomenę, ypač 
jos dauguomenę - liaudį. Jei mūsų piliečiai lietuviai sumestų 
nors po pusę lito, jie nieko nepajustų, o paminklas jau būtų toks, 
kuriuo galėtų ir Europa pasigėrėti. Mėginkime bent šį tautos 
darbą padirbti visi iš vieno; gal tada ir kitiems tautos didvyriams 
tesėsime pastatyti paminklus. Nors vieną kartą pakylėkime tautą 
virš savęs, tada gal ir patys drauge aukštyn pakilsime. Tad šo- 
kime dirbti, nieko neatidėliodami. 

Šviesuomene, rink aukas, gaudama įgaliojimus iš organiza- 
cijų, jų kontroliuojama; mažiausios aukos yra surašytinos Ko- 
miteto ir tautos žiniai. 

Laikraščiai, skelbkite šitą kultūrinę idėją ir aukotojų sąrašus: 
tam pavedama vieta nebus veltui. 

Kunigai, garsinkite Valančių, savo garbę, iš sakyklų, populia- 
rinkite ji vaizdeliais ir knygelėmis, kurių iš Komiteto gausite. 
Rinkite aukas bažnyčiose ir rudenį lankydami parapijas. 

Aukos per laikraščių redakcijas, per bankus, dar geriau — 
tiesiai yra siųstinos Komiteto Valančiaus paminklui statyti iž- 
dininkui doc. kan. J. Tumui į Kauną, Aleksoto g. 6. 


Komiteto V. p. stat. Pirmininkas 
Vyskupas J. Skvireckas 
Vicepirmininkas A. Smetona Iždininkas Kan. J. Tumas 
Narys K. Sklėrius Sekretorius M. Biržiška 
1925 m. gegužės 12 d. Kaune 


KAIP ŠITAS LEIDINYS SUSIDARĖ 


Beredaguojant Rusijoje draudžiamus lietuvių Tilžės laikraš- 
čius, man buvo atitekusi vyskupo Valančiaus likusi rašliava, 
keletas gerai aptaisytų visokio formato sąsiuvinių visokiais var- 
dais: 1. Pamiętnik Domowy; 2. Wiadomości o czynnościach Pas- 
terskich biskupa Wołonczewskiego; 3. Wiadomości Rozmaite; 
4. Wiadomości zewsząd zebrane!. Tris sąsiuvinius man buvo 
atsiuntę iš Kelmės vyskupo Valančiaus giminės, dr. Gruzdys ir 
p. A. Beresnevičiūtė?, o vieną iš Kauno, iš vyskupo kanceliarijos. 
Viename sąsiuvinyje, kurs rodės rūpestingiau buvo surašytas, 
Pamiętnik Domowy, radau padėta: „Nie będzie drukowany'3. 
Vadinas, v. Valančius savo papratimu žymėjos savo laiko faktus 
tik pačiam sau, tuo tarpu, vėliau sunaudoti kuriam savo leidi- 
niui, o mirtis nebeprileido jo to padaryti. Na, ir ryžaus autorių 
pavaduoti; griežtai visa iš tų rankraščių, kas tik gali turėti mums 
reikšmės, atpasakojau lietuviškai ir nuo 1899 m. „Tėvynės Sargo“ 
11 nr. ėmiau skelbti dalimis „T. S.“, „Žinyčioje“ ir „Dirvoje- 
Žinyne“. Šitomis publikacijomis aš norėjau prirengti lietuvių 
visuomenę, kad ji prideramu susidomėjimu 1901 m. vas. 16 d. 
sutiktų šimto metų sukaktį, kai yra gimęs didysis tautinės lietu- 
vių kultūros šulas Žemaičių vyskupas Motiejus Valančiauskis. 
Plačiau apie tai žr. gale. 

Aptiktoji istorijos medžiaga buvo tiek įsidėmėtina, jog ją 
skelbdamas aš maniaus minėtinus padarysiąs ir anuos leidinius. 

Taip ir buvo: mūsų mokslas labai dažnai gaudavo ir tebegauna 
pasiieškoti tų leidinių kaip tik dėl šitos medžiagos. Bet jų ne- 
beranda. Tai ir sumaniau surankioti juos į vieną atskirą leidinį. 

Kalba čia verstinė. Bet turinio stengiaus neiškreipti. Leidinys 
tad rašytoją Valančių tereprezentuoja savo turiniu, ne kalba, 
Lenkiškai išauklėtas kunigas Motiejus lenkų kalbą vartojo savo 
reikalui, lietuvių kalbą - viešajam reikalui. Tad lenkiškai žymėjos 
nuotykius, visai nesirūpindamas išlaikyti gražią literatišką for- 
mą. Rašė lakoniškai, veik vienais pagrindiniais sakiniais. Atpa- 
sakodamas tad vyskupo Valančiaus „Pastabas pačiam sau“ lie- 
tuviškai, aš tariuos jų formos visai nenuskriaudęs. 

Ar daug vertos šitos pripuolamos pastabos pačiam sau gar- 
siausio ir įtakingiausio savo laiku lietuvių rašytojo, kurs drauge 
su S. Daukantu padėjo tvirtą pamatą mūsų literatūrai? Daug, 
nes šitos minčių ir rūpesčių nuotrupos išduoda autorių ganytoją, 
ganytoją karžygi, karžygį švietėją ir blaivintoją. 

Lengvai pavaldydamas plunksną, v. V. gebėjo nieko nepra- 
leisti nepasižymėjęs, ką daręs ar girdėjęs. Jis tai darydavo pa- 
pratęs savo mintis reikšti raštu, nors pradžioje ir nebuvo aišku, 
kuriam paskučiausiam galui surašo visiškai palaidus, be litera- 
tiškos vertės faktus. Jų surašytojas neturėjo laiko ir tikslo jais 
pasivaidinti skaitytojams, nesistengė tad gudriais savo galvo- 
jimais aptamsinti atsitikimus, nudažyti juos asmeninių savo 
pažiūrų spalva. Gal dėl to ir tapo jos istoriniai dokumentai, 
kuriuos jau gali kombinuoti be baimės sumeluoti. V. Valančiaus 
„Pastabos“ lygios moksliška savo vertybe metraščiams, šeimi- 
ninkų užrašams ar kitiems paminklėliams, kurie tekalba faktais 
ir daviniais, ne kūrybiniais kliedėjimais. 

Ištraukdamas žineles iš keturių rankraščių ar pavesdamas kai 
kam tai padaryti, aš nežymėjau, iš kurio paimta, nes ir patsai 
autorius sąsiuviniais, matyt, nesivaržė, šalia grynai bažnytinių 
žinių, nuotykių, popiežiaus bulių padėdamas savo „Wiadomošė 
literacka”, „Wiadomość familijna““ ir k. t. Įrašinėjo, kaip pakliu- 
vo, čia pradžioje sąsiuvinio, čia gale, - kur rado tuščios vietos. 

Du sąsiuviniu, tiesa, buvo lyg pasirinktų žinių. „Pamiętnik 
Domowy“ — apie bažnyčias ir vienuolynus, o „Wiadomość o 

Czynnošciach Pasterskich Biskupa Macieja Wotonczewskiego“ — 
dienynas, kur nepertraukdamas plikais skaičiais kas dieną žymė- 
jos, kur ir kiek padirmavojo, kurių šventybių daiktų benedikavo? 
ir kiekjų buvo. Visas storas sąsiuvinis be teksto, neskaitant visai 
pašalinių vyskupo darbams pastabų. Taip ir „Sąrašas mūrinių ir 
medinių bažnyčių, pastatytų mano vyskupavimo laiku“ ne vie- 
noje buvo vietoje. 

Didžio autoriaus pavardę teberašau, kaip ir pradėjęs, Va- 
lančius, nevengdamas ir Valančiauskis, nors-prof. A. Voldema- 
ras „Lietuvio“ 1925 m. 21 nr.6 lyg nepatenkintas, kam tai pa- 
daryta, jei ir kitos tautos kartais pamiršta tikrąją savo garsenybių 
pavardę ir pasilieka tik jų pravardes. Vartojant pravardę, ži- 
noma, galima prie jos priprasti ir pasidaryti sava. Bet aš savo 
sąžinėje nejaučiu jokios pareigos pratintis. Ojei jau pratinies prie 
ko nauja, tai tiek pat gali pasipratinti ir prie ko sena, jau pamiršta. 
Pagaliau niekas ir neprotestuoja, kai kas rutinistas vartoja supo- 
puliarėjusią pravardę; nėra ko protestuoti nė kai kiti vartoja 
dokumentų pavardę, kam ta tautinė forma malonesnė. Vadi- 
name gi dvejaip poetą Vienužį: Vienažindžiu, kaip iš tikrųjų yra, 
ir Panevėžio lenkų perkreiptu ~ Vienožinskiu. Man šitie kraipy- 
mai nemalonūs; jie atmena baudžiavos, visokeriopos prievartos 
sloguti; prievartą, tegul sau ir kultūros, nebetekti tikrųjų savo 
tėvų. „Valančius“, „Vienažindys“ nebuvo ir nebus menkesni už 
„Valančiauskį“, „Vienožinskį“. Kiti dar kalba nepavyksią atitai- 
syti rutinos: ji esanti galingesnė už nuosakumą. Ir tai netiesa. 
Pavyko gi „Drozdowski-Jezierza“ ar „Strazdelis“ atstatyti tik- 
ruoju Strazdu, ir tai yra jam tik į garbę. O pirmosios pravardės 
buvo tik į kvailą ir tuščią fanaberiją. Sk. „Kant na pochwałę 
miasta Rygi”, T. S., 1900, 2-3. 


ŽINIA APIE GIMINĘ 


1. A.a. Mykolas Valančiauskis, Martyno ir Joanos 
sūnus, Medsėdžiuose, Salantų par., mirė 1828 m. gruodžio 13 d. 

kepenų liga: jam nudžiūvo dešinė koja. Palaidotas Gargžde- 
liuose. Pragyveno 76 metus. 

2.Ona Stankevičiūtė gimė 1770 m. vasario 21 d. Kūlu- 
pėnuose, Kartenos par. Lenkams mūsų kraštą pagrobiant!, ište- 
kėjo už Mykolo Valančiauskio. Mirė Varniuose, vyskupo na- 
muose, 1859 m. gruodžio 24 d. Palaidota Varniuose. Gyveno 89 
metus ir 10 mėnesių. 

3. Marijona, Mykolo ir Onos Valančiauskių duktė, gimė 
1796 m. sausio 6 d. Pirma nutekėjo už Viskanto, šiam mirus, už 
Jono Rudavičiaus. Mirė Klaišiuose 1865 m. gruodžio 27 d. Pa- 
laidota Žarėnų kapuose. 

4. Mykolas pasaulyje, Julijonas vienuolyne, Mykolo 
ir Onos Valančiauskių sūnus, gimė Medsėdžiuose 1797 m. gruo- 
džio 29 d. Bernardinu tapo 1820 m. Mirė kepenų liga, tikriau, 
per daug dirbęs bažnyčioje, 1859 m. kovo 30 d. Kretingos vie- 
nuolyne. Palaidotas ten pat parapijos kapuose. 

5. Dviem vardais Motiejus-Kazimieras, Mykolo ir 
Onos Valančiauskių sūnus, gimė Medsėdžiuose, Salantų par., 
1801 m. vasario 17 d.? Mokės Kalvarijos mokykloje, kunigų do- 
minikonų laikomoje. Išėjo visą mokslų kursą, šešias klases. Į 
dvasiškąjį luomą įstojo 1822 m. rugsėjo 1 d. Pasiųstas į Didžiąją 
Vilniaus seminariją 1824 m. rugsėjo 1 d.; ten išėjo ketverių metų 
mokslo kursą. Kunigu jį įšventė Vilniaus katedroje 1828 m. ge- 
gužės 16 d. vyskupas sufraganas Tadas Kundzičius“. Tais pačiais 
metais rugsėjo 1 d. apsiėmė kapeliono pareigas eiti Mozyriaus 
apskrities mokykloje. 1834 m. kunigaikštis Simanas Giedraitis, 
Žemaičių vyskupijos administratorius‘, perkėlė jį kapelionu į 
Kražių gimnaziją. 1840 m. pašauktas mokytoju į Vilniaus kunigų 
akademiją“; tas pareigas eiti pradėjo rugsėjo 1 d.; 1845 m. susirgęs 
kepenų liga, sugrįžo į Žemaičius. Varnių seminarijos rektoriaus 
pareigas eiti pradėjo nuo rugsėjo 1 dienos. 1850 m. vasario 24 d. 
Petrapilyje arkivyskupas Dmochovskis“ įšventė jį vyskupu. 

6. Petronėlė, Mykolo ir Onos Valančiauskių duktė, gimė 
Medsėdžiuose 1805 m. gruodžio 18 d. Ištekėjo už Kazimiero 
Bagdonavičiaus, bet vaikų neturėjo. Šiam mirus, ištekėjo už Si- 
mano Beresnevičiaus ir susilaukė penketo vaikų. Mirė, trejus 

metus pasirgus džiova, ties Varniais, Palūkstėje, 1867 m. sausio 
3 d., palaidota Varnių par. kapuose. 

7.Peliksas Justinas, tų pat sūnus, gimė Medsėdžiuose 
1808 m. gegužės 30 d. Mokės Kalvarijoje, paskui Mozyriuje ir 
Slucke. Išėjo gimnaziją, nuvyko į Tartų miestą medicinos mo- 
kytis. Išėjęs mokslą, mirė kepenų liga 1840 m. vasario 23 d. 
Palaidotas Tartuose, liuterių kapuose. 


DOC. TUMO PASTABOS 


1. Metrikas įrašo į tam tikras knygas parapijos kunigai. Tas 
knygas (gimusiems, mirusiems, vedantiems įrašyti), raikščiu 
pervertas, numeruotas ir antspauduotas, parapijoms nusiunčia 
Dvasiškoji konsistorija (dabar vadinamoji - vyskupijos Kurija). 
Tai esti pamatinės knygos. Šitos knygos reikia perrašyti du kartų; 
nuorašų tikrumo žiūri dekanai ir vieną nusiunčia Dvasiškajai 
vyskupijos konsistorijai (dabar Kurijos Metrikų skyriui) į ar- 
chyvą, antrą pasaulinei vyresnybei, o pamatinės knygos lieka 
vietoje. Tokiuo būdu darosi nebegalima metrika perdirbti: reikia 
tik palyginti nuorašai iš dviejų knygų, ir bus aišku. Svarbiame 
reikale taip ir daroma: nuorašas iš bažnyčios knygos siunčiamas 
į Konsistoriją, ši sulygina jį su esamąja Konsistorijoje knyga ir, 
jei sutinka, deda savo žymę. 

Vyskupas Motiejus buvo pakrikštytas Salantų filijos Kalnalio 
bažnyčioje. Palyginkime Kalnalio ir Konsistorijos įrašymus. 

Kalnalio knygose 

Anno 1801. Die 17 Februarij Ego Josephus Skalski Altar. Kai- 
nel. Baptisavi infantem Nomine Mathiam Casimirum heri na- 
tum ex Legitimis Conjugibus Patr. G.D. Michaele Wotonczewski 
Matr. G.D. Anna Stankiewiczowna de Villa Nastrany Parochiae 
Salanten. Patrini fuere Rochus Budrys et Johanna Zwinklewi- 
czowna ambo de Nastrany Parochiae Salantensis. 

Konsistorijos knygose 

Anno 1801 Die 17 Februarij Ego Josephus Skalski Altarista 
Kalnelensis Baptisavi infantem Nomine Mathiam heri natum ex 
Legitimis Conjugibus Patre Michaele Walącius Matre Anna Ston- 

kowna de Villa Nastrany Parochiae Salantensis Patrini fuere 
Rochus Budrys et Johanna Zwinklewiczowa ambo de eadem 
Villa Nastrany Parochiae Salantensis?. 

Kalnalio įrašą yra man suteikęs a. a. Salantų klebonas Navar- 
dauskas, taip pat ir Konsistorijos įrašą, nes ir šioji knyga esti 
Kalnalyje. Patikrinti šiuos įrašus dabartinis klebonas Pr. Gaigalas 
atsisakė, protestuodamas, kam žmonių įprastoji Valančiauskio 
pravardė imta rašyti Valančius, visai svetima žemaičiams, net 
neatspėjama, kad tai būtų buvusi vyskupo pavardė. 

Nuorašo iš Kalnalio knygos Konsistorija nepatvirtintų, nes 
jos knygoje nėra: 1. Antro vardo Kazimieras; 2. Nėra prieš jo tėvų 
vardus bajoriškos kilties pažymėjimo G. D. - Generosus Domi- 
nus - Kilmingas Ponas; 3. Tėvų pavardės be lenkiškų galūnių 
ewski, ewicz ~ Notonczewski, Stankiewicz, bet su žemaitiškomis 
galūnėmis ius, us ~ Valancius, Stonkus. Kalnalio knygoje leng- 
vai pastebimi vėlesni prierašai visai kitu rašalu ir kita ranka: 
Wolonc - retesnėmis raidėmis, zewski tankesnėmis ir kitkas. 

Išeinant iš baudžiauninkų luomo į privilegijuotąjį bajorų ar 
dvasiškių luomą, jau stojant į mokyklą, reikėjo perkreipti ir ver- 
giškoji (lietuviškoji, žemaitiškoji) pavardė bajoriškai, tuo laiku 
pas mus lenkiškąja mada, idant ta liaudis, iš kurios bus išėjęs 
dvasiškis ganytojas, nesipiktintų jo kilties žemumu ir juoba jo 
klausytų. Taip skelbė oficialusis 1826 m. Petrapilio „ukozas'8. 

Vyskupo Motiejaus metrika turėjo būti subajorinta ne stojant 
jam i Kalvarijos mokyklą, bet taisantis būti vyskupu. Gimnazis- 
tui būtų pakakę prie pavardės prisegtos lenkiškos uodegėlės; 
tam visai nereikėjo: Generosus Dominus, nei antro vardo. Bet 
visa to buvo reikalinga padarant didį žmogų, mitros, lygios 
kunigaikščio kepurei, nešiotoją, kokiuo mužikvaikis iki tol dar 
nebuvo nė vienas buvęs. Taigi Nastrėnų kaimo valstietis Motie- 
jus Valančius Šventajam Tėvui vyskupu padaryti yra pristato- 
mas kaip Maciej-Kazimierz Wotonczewski herbu „Topėr“?. Į 
kurios „Toporczykų“ giminės herbą buvo kun. Motiejus priimtas 
ir kuria procedūra (paprastai įsipirkdavo), nėra žinios. 

2. 1900 m. visa tai nagrinėdamas, aš pavardę Valancius ėmiau 
rašyti aukštaitiškai: Valančius, kur tų pavardžių yra gana, kaip: 


= 293 - 


Jančius. Bet kaip salantiškiai prieš šimtą metų yra tarę, dar neįro- 
dyta. Kodėl kun. Skalskis įrašo Valancius, kai Zwinklewiczowna 
rašo su cz? Salantiškių tarmė nepakenčia kietojo garso cz, pakeis- 
dama jį minkštuoju ł arba c. Ir jų pavardės skamba: Gricius, 
Macius, ne Mačius ar Mačys, kaip aukštaičių suvalkiečių. Daug 
rečiau: Taučius (Mosėdžio par.). 

3. Nastrėnų = Nasrėnų kaimą Valančius visur vadina Medsė- 
džiais. Žemaičiuose veik kiekvienas didesnis kaimas turi savo 
medsėdžius; būtent po keletą ūkininkų, iškilusių iš kaimo į „me- 
dę“ - mišką, tad lyg girininkus. Žagarės par. jie vadinas med- 
sėdais. Šitie galulaukių ūkininkai visados esti turtingesni, laisvi, 
po daugiau turi lauko, už kurį mokėjo laisvą činšą. Valančiai 
buvo laisvi valstiečiai, tolokai nuo Nasrėnų, kuo ne prie pat 
Kalnalio. 

4. Vyskupas pats klysta, dėdamas savo krikšto dieną (17) 
gimimo diena (16): heri natum, vakar gimusį, rašo Skalskis. 

5. Kepenų liga - Valančių giminėje paveldima. Kepenų liga 
mirė tėvas Valančius ir visi jo sūnūs: pranciškonas Julijonas, 
vyskupas Motiejus ir medikas Peliksas. 

6. Vyskupas Motiejus visiškai pritarė bajoriškai fanaberijai, 
kai į galą savo amžiaus ėmęs rašyti lyg su predilekcija dėjo: 
„dwóch imion Maciej-Kazimierz Wolonczewski“, o motiną pra- 
vardžiuoja Stankiewicz6wna, nors labai gerai žino jo tėvelį bu- 
vus Valančių, o motinėlę ~ Stonkalę. 

7. Salantų parapijos Gargždeliai turi savo kapus. 

8. Rusų okupaciją v. M. vadina: „w czasie zaboru ziem Pols- 
kich“*?. Vadinas, v. Motiejus iki pat galo amžiaus vartojo lenkišką 
terminą visai valstybei pavadinti, kai nei jis, nei jo sekretorius kun. 
J.S. Dovydaitis Žemaičių ir Lietuvos niekaip kitaip nėra pavadinę. 

9. Kas tokie buvo Rudavičiai, Bagdonavičiai, mes nežinome. 
Žarėniškiuose pilna visokių smulkbajorių. Bet išleidęs savo se- 
serį už sediškio valstiečio Barškiečio ir paskui tą savo svainį 
laikydamas savo Palūkstės palivarke, jau vadino jį Beresnevi- 
čium, taip kaip ir jo brolius kunigus Antaną ir Povilą Barškie- 
čius!!. Tos sesers sūnui Vladislovui buvo net Pakražantės dvarelį 
nupirkęs, tik seserietis veikiai susigriebė ji prakortoti. 

10. Bet šalia tų tradicinių laiko dėmių, bajoravimo, matome 
vyskupą Motiejų buvus ir atkaklų žemaitį. Žemaičiu darė ji pir- 
miausia gero sūnaus pareiga. Jo motinėlė Ona Stonkalė, nors 
įrašyta Stankevičale, lenkiškai ar kaip kitaip svetimai nemokėjo 
nė vieno žodelio; iki pat galo amžiaus vilkėjo gangreit sodie- 
tiškai, nors ir turtingai, o sūnus vyskupas vis dėlto per 9 metus 
sodindavos ją stalan pirmon vieton, kur pačiam derėjo sėdėti, 
nieko nežiūrėdamas, ar čia kuris grafas ar kunigaikštis buvo 
svečias. Juk ir be to visi žinojo, koks Valančius buvo „Topėr“; to 
nepaslėpsi, o manifestavimas savo pagarbos gimdytojai kėlė jį 
nepasakomai aukštai diduomenės akyse. Vyskupas Valančius 
su Ignotu Holovinskiu“?, irgi viskupu, lenkų pedagogų litera- 
tūroje įrašyti kilniais pavyzdžiais, kaip reikiama nesigėdėti be- 
turčių ir paprastų savo gimdytojų. (Holovinskio motinėlė tebuvo 
žlugto skalbėja, o visus penkius savo sūnus išleido į aukštąjį 
mokslą.) Manau, žemaitės motinos artimumas vyskupui Mo- 
tiejui turėjo didelės reikšmės jam pačiam: motina palaikė vys- 
kupo sūnaus tautinius ir demokratinius namų papročius ir at- 
svėrė išauklėjimą svetimoje kultūroje. 

11. Brolis bernardinas padėjo Motiejui pabaigti mokslus, o 
kai jis pabaigė, pats leido į mokslus jaunesnijį brolį Peliksą. 

12. Kaip Valančiai prarado savo Nastrėnų Medsėdžius, nėra ži- 
nios. Dabar, kur kitkart Valančių buvo sėdyba, nebėra nė mažiau- 
sios žymės, jog čia kitados gyventa. Bėra, rodos, tas vienas šulinys. 

13. Įsidėmėtina data rugsėjo 1 d., kurios kun. Motiejus savo 
pedagogikos darbuose griežtai laikėsi, tą, ne kitą, dieną pra- 
dėdamas mokslo darbą. Į kunigų seminariją Varniuose jis įstoja 
rugsėjo 1 d., į Didžiąją kunigų seminariją Vilniuje rugsėjo 1 d., 
kapelionauti Mozyriuje pradeda rugsėjo mėn. 1 d., Vilniaus aka- 
demijos profesoriaus pareigas eiti pradeda rugsėjo 1 d., Varnių 
seminarijos rektoriaus pareigas pradeda irgi rugsėjo 1 d. 

Sako, esą laimingų ir nelaimingų dienų. Daugelio žymiųjų 
žmonių gyvenime pasikartoja kuris skaitmuo: 14, 23 ar kitas. 
Daugelis tyčia laikosi vienos datos. Aš atmenu, į pradžios mo- 
kyklą įstojau 1879 m. penktadieni, ir man mokslas itin sekės. 
Kitais metais, kai mane ketino į Kunigiškių mokyklą nuvesti 

pirmadienį, aš išsiprašiau palaukti, nors man buvo ilgu, penkta- 
dienio, nes tą pat dieną perniai buvau įstojęs. Namiškiai pripa- 
žino man raciją ir nuvedė penktadienį. Bet tuo man ir pasibaigė. 

Ar čia Valančiaus prietaras, ar didžiųjų žmonių sekimas, ar 
instinktyvus linkimas vienodinti gyvenimo takus? 

14. Savo iškilimo į Petrapilį drauge su visa Kunigų akademija 
Valančius nė nežymi; matyt, tai jam nesudarė jokio etapo - tas 
pats profesoriavimas. Nors kitur Valančius pasivadino teologijos 
daktaru, žymėdamas visas etapines savo gyvenimo datas, nė žo- 
džiu neprasitaria apie savo mokslo laipsnius. Nesisako Didžiąją 
seminariją išėjęs teologijos kandidato laipsniu, nesisako, nei ka- 
da, nei kur, nei kuria kaina yra laimėjęs magistro ir daktaro laips- 
nius. Su pasigėrėjimu pažymi išėjęs visą gimnazijos kursą (ano 
laiko kunigams tai buvo retenybė) ir daktaru likęs; tai mokslo 
dydis jam nebuvo abejingas, o jo laipsniai paniekintini. Lieka 
klausimas, ar Didžioji seminarija davinėjo laipsnius. Gal tik 
tapusi Akademija, ėmė davinėti, būtent tada, kai Valančius buvo 
jau išėjęs ją. 

15. Nemini nė savo tyrinėjimo darbų. Vienas mokyklų leidi- 
nys mini Kražių gimnazijos kapelioną Valančių užsiimant rin- 
kimu medžiagos Žemaičių vyskupijos istorijai. Spėjama, tuo 
ruošimuosi mokslui dirbti atkreipęs į save Akademijos akis, ir ji 
sau Valančių, ne kurį kitą kapelioną, profesorium pasikvietusi. 


MOTIEJUS VALANČIUS - MOKINYS 


ATMINIMAS MOKSLO KALVARIJOJE 


Malonu atminti senieji, nors ir nemieli, atsitikimai; todėl pa- 
žymėsiu šį atsitikimą mano jaunystėje. 

1816 metų rugpjūčio 16 d. mano tėvas Mykolas nuvežė mane 
į Kalvariją mokytis ir paliko Žvirkalnyje pas Glazeraitę. Glaze- 
raitė buvo senosios gadynės pana, nepuikesnė už velnią, nemaža 
rėksnė, tačiau neblogiausia davatka. 

Mane priėmė į bendrabutį jau dvyliktą. Už kambarį, kurą ir 
virimą valgyti tėvas apsiėmė mokėti jai kas metai po dorelį (ta- 
lar), arba po devynius auksinus (ztoty), ir kasmet duoti pro- 
duktais: po du pūru bulbių, po šešius gorčius miežinių kruopų, 
po pūrą ruginių miltų ir po du gorčiu druskos. Keptą gi duoną, 
sviestą ir mėsą sakės siųsiąs man pačiam, kad tie maisto dalykai 
nepatektų šeimininkei į jos rankas. Be to, tėvas sumokėjo vieną 
rublį už kurą mokyklai šildyti; ir namų guverneriui Jonui Pet- 
dorelį. Pagaliau mano reikalams - popieriui, pieštukams, rašalui, 
plunksnoms - kas ketvirtis turėjo duoti po du auksinu. Taip tatai 
gyvais pinigais turėjo per metus sumokėti keturius rublius ir 
šešias dešimtis kapeikų. 

Man tada ėjo šešiolikti metai amžiaus. Buvau gana išlepintas 
ir liguistas; todėl mažas kaip vagelis, liesas kaip penėtas svirplys, 
lengvas kaip ligota žąsis pavasarį. 

Kalvarijos mokykloje, padalytoje keturiomis klasėmis, mo- 
kytojavo tėvai dominikonai. 

Kundzevičius, dar tebeklierikas, mokė kalbų: prancūzų, vo- 
kiečių ir rusų, kurių pats nė vienos nemokėjo. 

Kun. Klimavičius Laurynas - lotynų kalbos pirmojoje ir ant- 
rojoje klasėje. 

Onichimauskas Bogumilas, klierikas, - lotynų kalbos trečio- 
Joje ir ketvirtojoje klasėje. 

Kun. Vaitkevičius - religijos, doros mokslo ir lenkų kalbos. 

Kun. Galdikauskas Ermenegildas - aritmetikos ir matemati- 
kos, arba geometrijos. 

Kun. Žiūkas Jonas, prefektas, - istorijos. 

Prioras buvo senis kun. Pliuškevičius. 

Šitie profesoriai mane, jau gerai pasiruošusį, priėmė stačiai į 
antrą klasę. 

Vilkėjau tada miliniu juodai dažytu surdutėliu, ištrintais kai- 
linėliais, dėvėjau kepurę konfederatką dar iš lenkų gadynės — 
žydrą, tamsiai rusvai apvedžiotą. Avėjau batais, ant tėvo kur- 
palio siūtais, nes išaugsiąs; daug man buvo dėl jų nepatogumu, 
nes kilojant kojas jie smukinėjo ir trynė kulnelius kruvinai. 


+ 297 + 


Gaudavau užrišti kelius, tada kojos tirpo. Vos ne vos įprašiau 
tėvą, kad batelius man siūdintų ant mano paties kurpalio. 

Mokinių buvo 318. Visi buvome paklusnūs, papiktinimų ne- 
būdavo jokių; mokėmės kiek tik beišgalėdami. Kalvarijoje nebu- 
vo nei vaistinės, nei gydytojo, nei felčerio, nei pėrenės; nelai- 
mingus vaikus dažnai išberdavo; tik ėmus maudytis, bėrimas 
pranykdavo. 

Kas dieną eidavome į bažnyčią primarijos; šventadieniais 
primarijos, sumos, pamokslo ir mišparų klausyti. Advente kas 
dieną rarotų ir primarijos. Išpažinties kas mėnuo. Šv. Tomo 
Akviniečio dieną! to šventojo paveikslą nešdavomės iš mokyklos 
į bažnyčią giedodami, procesijoje. 

Profesoriai turėjo teisės būti mokinių teisėjais ir budeliais. 
Kiekvienas profesorius buvo viešpats, neprivaląs niekam atsi- 
skaitinėti. Nė vienas mokinys, nors kažin kaip gerai buvo iš- 
mokęs, kas užduota, negalėjo būti tikras, jog jo mokykloje nenu- 
plaks, nes tai priderėjo ne nuo to, moki ar nemoki, bet nuo to, 
piktas ar nepiktas bus kunigas profesorius. 

Tačiau visi profesoriai, nors tokią turėjo galią, žmoniškai elgda- 
vosi su mumis, be kun. Klimavičiaus. Šiam pasenusiam vienuoliui 
bemokytojaujant bakalarauti buvo taip įsipykę, jog jis pradėjo ne- 
bepakesti mokinių; dėl to dažnai baudė juos nieko neprasikaltus. 

Vieną kartą atėjo į antrąją klasę antrą valandą, neišmiegojęs 
ar kiek įkaušęs, labai piktas. Mokinys Bernotavičius vertė išra- 
šus, prasidedančius žodžiais „parentes carissimos“?, Paminėjo 
žodį - „oportet, Tai išgirdęs, Klimavičius šūktelėjo: nemėgstu 
tų „portek“!* Buvo tai tik ieškojimas kliaudžių, nes to žodžio negi 
išmesi iš lotynų kalbos. Toliau profesorius: 

- Ką reiškia žodis: indigeo?5 

To žodžio duotoje pamokoje nebuvo, Bernotavičius ir atsakė: 

— Nežinau. 

Profesorius: 

- Klaupkis! Sekantysis, kas tai yra: indigeo? 

Ir šisai atsakė: 

~ Nežinau. 

Taip išvarė į vidurį 24 studentus, išsitraukė iš už aulo bizūną 

ir pliekė, pliekė be galo. Kilo klasėje šauksmas ir verksmas. 
Klimavičius bežudydamas priilso ir išbėgo iš klasės, nė pamokos 
nepažymėjęs. Klasėje buvo 86 mokiniai ir visi drebėjo, nes liūtas 
draskės. Aš šiuo kartu išlikau, nes nebuvau pavėjuje. 

Savaitę po tos pirties praleidus, taip man atsitiko. 

Buvo jau vėlybas ruduo, lapkričio 6 d. Žvarbus vasaros va- 
karų vėjas bepradėm pūtė su sniegu ir lietum. Aš turėjau tvirtą, 
drobe apsiūtą skėtį. Suskambino į pamokas po pietų; pasiėmiau 
tą skėtį ir išėjau. Ligi tik priėjau Ano koplyčią, išskėčiau skėtį, 
mane pagavo audra; knygos iš po pažasties iškrito; nusitvėriau 
abiem rankom už skėčio ir pakilau į orą. Skridau čia aukščiau, 
čia žemiau; tariaus į dangų nuskrisiąs. Švento Jono kalne pats 
vėjas užbloškė mane už koplyčios; pasiekęs kojomis žemę, su- 
glaudžiau skėtį, tada vėjas jau nieko nebegalėjo padaryti. 

Perskridau karčemą, tiltą, Varduvos upę; ji rudens metu gili 
esti; pralėkiau oru bent 2000 žingsnių. Prasipažįstu, nusigandau, 
nes mirtis buvo čia pat. Todėl įėjau į Judo pabučiavimo koplyčią 
padėkoti Viešpačiui Dievui už tai, kad išlikau sveikas. Vos tik 
priklaupiau, kažkas praeidamas pro šalį koplyčią uždarė ir kab- 
lelį užkabino. Šokau prie durų, beldžiau, bet žmogaus nebebuvo. 
Palikau kaip paukštis narve. Tris ketvirčius valandos prasto- 
vėjau prie durų, žiūrėdamas pro plyšį tarp suvėrimo, ar kas 
neina. Galų gale išvydau ateinančią bobą, pradėjau belsti ir smar- 
kiai šaukti. Išgirdo ir atidarė. 

Bėgu, kiek tik betesėdamas, į klasę -jau būta arti galo pamo- 
kos. Įeinu uždusęs. Klimavičius, išvydęs mane, šūkterėjo: 

— Kur buvai, valkata? 

Atsakiau: 

- Kunige profesoriau, netyčiomis buvau beprapuoląs... 

Profesorius atsistojo ir tarė: 

- Netyčiomis užsnūdai, blozne. Imkite jį! - Ir įsegė man šešius 
tokius skanius bizūnus, jog randus per šešias savaites nešiojaus. 

Po pamokų apsakiau draugams savo kelionę oru; be to, kažin 
kas matęs mane skrendant; tai pagarsėjo miestelyje. Tai išgirdęs, 
prefektas Žiūkas pasišaukė mane pas save ir liepė viską apsakyti 
su visais išgaliais. Apsakiau ir pridūriau: 

- Ta diena dvigubai buvo man nelaiminga, nes kuo tik neiš- 
tiko manęs mirtis ir už pavėlavimą į mokyklą kun. Klimavičius 
mane nulupo. 

Prefektas atsakė: 

- Ką gi padarysi, mano vaike! Atleisk seniui; rasit kitą kartą 
nebebus toks greitas muštis. Aš jam pakalbėsiu. 

Dviem savaitėm vėliau einu iš savo bendrabučio ant Beržokal- 
nio ir matau tris draugus mokinius antros klasės, Albiną Vitara- 
vičių, Ignotą Klenauską ir Juozapą Ulbą, bestovint prie Viešpaties 
vakarienės koplyčios. Jie tuojau įsivedė mane į koplyčią ir sako: 

- Pone Motiejau! Juk ir tave Klimavičius yra be reikalo su- 
mušęs. Tariamės, kas čia padarius tironui pašalinti. Patark, ką 
turime daryti. 

Atsakiau: 

- Jūs esate vyresni, tai pirma pasisakykite savo nuomones. 

Vitaravičius tarė: 

— Man rodos, bene reiktų mums pasiskųsti Vilniaus univer- 
siteto rektoriui“. 

Klenauskas patarė pasiųsti prašymą dvarininkui Rėnnė, Kal- 
varijos mokyklos kuratoriui". 

Ulba tarė: 

- Man rodos, visa klasė turi eiti į prefektą ir prašyti, kad 
užtartų. Galop pridūrė: 

-O tu, Motiejau, kaip sprendi? 

Atsakiau: 

— Jei nunešime skundą į Vilnių, kur universiteto rektorius 
Sniadeckis ar Lobenveinasš, palaikys tai maištų; Rönnei domi- 
nikonai iškels pietus, ir tuo pasibaigs byla; jei visa klasė išeis į 
prefektą, taip pat gali palaikyti susibaudimu. Tai, mano nuo- 
mone, mes patys turime jam taip įkyrėti studentiškais savo špo- 
sais, kad jis pasijustų priverstas pamesti vietą. 

Visi sutriko: 

~ Gerai! Tik kokiais šposais? 

Atsakiau: 

- Kiekvienas turime ką nors prasimanyti; nors sumanymas ir 
nebūtų švelnus, tiek to: juk ir profesorius nėra mums švelnus. 

Draugai tarė: 

- Tu pirmas taip sumanei, pirmas ir iškrėsk šposą. 

Sutikau. Galop prisisiekdinome visa laikyti paslaptyje ir pa- 
rėjome namo. 

Profesoriaus sėdynė mokykloje buvo apmušta juoda oda. 
Dviem dienom vėliau dar gerai prieš ašmą valandą, kai tebebuvo 
tamsoka, nuėjau į mokyklą ir ištepiau aną sėdynę tepalu iš taukų 
ir suodžių, kuriuo tepdavomės sau batus. Įėjo Klimavičius čiuk- 
šėdamas, susiraukęs kaip aulas, ir majestotiškai įsisėdo į krėslą. 
Išklausė pamoką, tą dieną dargi nieko nemušė. Galop nagu už- 
brėžė pamoką ir išėjo. Visas balto dominikonų abito užpakalis 
juodas. Vaikai tačiau nieko jam nesako. Kai vienuolyne jam tai 
parodė, labai pyko ant studentų. Antrą kartą atėjęs buvo labai 
piktas, tiesa, bet apie savo abitą nieko neužsiminė. 

Dviem savaitėm vėliau Vitaravičius užlipo ant mokyklos 
lubų, ant pat profesoriaus galvos išgręžė skylę ir užklojo ją bjau- 
riu sniegu. Profesoriui atėjus, mokykla įšilo, ir sniegas ėmė su 
smiltimis lašėti pirma ant koptūro, paskui ant galvos. Profe- 
sorius riktelėjo: 

- Kas čia yra? 

Vyresnieji mokiniai atsakė, dargana turėjusi prinešti sniego 
ant lubų. Klimavičius tačiau pamatė skylę, labai supyko ir išbėgo 
iš klasės. Paskui prefektas tyrė, kas tai būtų padaręs, tačiau nieko 
nesuvokė. 

Klenauskas negreit, nes vos tik gavėnioje 1817 m., iškrapštė 
lentelėje dvi duobeles, tik nekiaurai; įstatė dvi didokas adatas, 
atardė profesoriaus krėslo odą, pakišo lentelę ir vėl užtaisė. 
Adatų negalėjai matyti. Bet kai profesorius atsisėdo, adatos pra- 
dūrė odą ir susibedė sėdančiam į pasturgalį. Šoko Klimavičius it 
arklys, kuriam dilgių po uodega pakiša, ir riktelėjo: 

- Kolaik gi, bloznai, mane kankinsite! Vis tai daro jūsų vyres- 
nieji. Todėl kurie sėdi paskutiniuose suoluose -į vidurį, klauptis! 

Paklausė nabagai, ir prasidėjo kapojimas. Išplakus du studen- 
tu, Ulba, jau 25 metų bernas, keliais prišliaužė prie profesoriaus, 
neva prašydamas, kad dovanotų, apėmė Klimavičių už abiejų 
kojų, suspaudė ir ūmai patraukė į save. Kunigas driokstelėjo, 

kaip ilgas beesąs, aukštynelkas; labai susikrėtė sau nugarkaulį ir 
galvą. Atsikėlė ūkaudamas ir sakydamas: 

- Šitie galvažudžiai užmuš mane!.. 

Vienas mažesnysis atsiliepė: 

— Muša nekaltai mušantį. 

Klimavičius, parėjęs į vienuolyną, išgulėjo dvi savaiti ir dau- 
giau į mokyklą nebeatėjo. Vienuolyno vyresnieji veikiai atsi- 
kvietė į jo vietą profesorių Labašauską, Klimavičių gi, kaipo 
niekam nebederantį, padarė šv. Rožančiaus promotorium čia pat 
Kalvarijoje. Kun. Labašauskas buvo žmogus geros širdies, ir taip 
visoje mokykloje pasibaigė tironybė. 

Klimavičius paskui buvo Vilniuje. Senatvėje atsiųstas į Ra- 
seinius išpažinties klausytoju, rodos, 1846 m. valgydamas už 
stalo šaltanosius paspringo, trenkė apopleksija, ir numirė. Nuo 
anų mokslo metų man neteko jo daugiau pamatyti. 

1818 m. Kalvarijos mokykla buvo sulyginta su šešių klasių 
gimnazijomis. Atsiuntė naujus profesorius: 

Kun. Liudviką Lapinską - iškalbos. 

Kun. Augustiną Kodelskį - algebros ir trigonometrijos. 

Kun.Damininką Pisarskį - fizikos. 

Kadangi mokyklos rūme tebuvo 4 salės, penktosios ir šeš- 
tosios klasių studentai vaikščiojo mokytis į profesorių butus. 

Aš pabaigiau mokslą 1821 m. Buvau šeštoje klasėje. Paskui ir 
mokykla buvo panaikinta’. 


KUN. M. VALANČIUS - PROFESORIUS 
1844 METAI 


GINTILA - ŽEMAIČIŲ VYSKUPIJOS 
ADMINISTRATORIUS 


Rugpjūčio 25 d. Telšių nominatas pavyskupis, šv. teologijos 
daktaras, šv. Vladimiro III, šv. Onos II klasės ordinų kavalierius, 
diementiniu vyskupišku kryžiumi papuoštas kunigas Jonas Kri- 

zostomas Gintila Šviesiausio ciesoriaus Mikalojaus I tapo pa- 
skirtas Telšių vyskupijos administratorium. Šisai pralotas, R. K. 
Kolegijos! narys, gyveno Petrapilyje; iškeltas vyskupijos admi- 
nistratoriumi, taip pat valdžios suglobtas pinigais, kuo ne 1000 
rublių, pirma išsiuntė jūriomis į Rygą milžinišką savo biblioteką, 
paskui rugsėjo 17 d. patsai iškeliavo į Žemaičius. 


ŽILINSKIS - GINTILOS VIETON KOLEGIJOJE 


Rugsėjo 4 d. R. K. Kolegijos asesoriui Vilniaus pralotui Vac- 
lovui Žilinskiui? maloningiausiai įsakyta būti nominato pavys- 
kupio Gintilos vietoje trečiuoju R. K. Dvasiškosios Kolegijos 
nariu su tai tarnybai priklausančia alga. Šis pats pralotas, įsikišus 
ministeriui Perovskiui, gavo Maltos bažnyčios kapelioniją, duo- 
dančią metinio pelno 2500 rub. asign. Jis jau nuo keleto metų 
visiškai parsidavė valdžiai; užtat jo ir neužmiršta. 


SENOJO ADMINISTRATORIAUS PAVYSKUPIO 
KUNIGAIKŠČIO SIMANO GIEDRAIČIO 
LAIDOTUVĖS 


Rugsėjo 14 d. Varniuose. Vakar buvo šioje Katedros bažny- 
čioje liūdnos apeigos laidotuvių į amžinastį pasitraukusio pavys- 
kupio, Telšių vyskupijos administratoriaus kunigo Simano My- 
kolo Giedraičio, kurio kūną šio mėnesio 12 d. čia parvežė iš jo 
buveinės, iš Alsėdžių, kur praėjusio rugpjūčio 7 d. Dievui dūšią 
atidavė, jausmingai apverktas artimųjų savo giminių ir jo vado- 
vybėje buvusios vyskupijos, iš kur kūną, balzamavę ir paprastas 
pamaldas atlikę, tarp daugingai susirinkusių žmonių, tikrai pri- 
sidedančių prie visuotinio gailėjimos nustojus Ganytojo, išnyks- 
tantieji šie palaikai buvo išlydėti tam paskutiniajam patarnavi- 
mui susirinkusiųjų dvasiškių, artimųjų ir tolimesniųjų giminių. 

Nepaprastas buvo reginys Alsėdžių bažnyčioje išstatyti vysku- 
po palaikai be jokios iškilmės, tikrai kaip jis to norėjo mirdamas - 
padėti ant calūno tik tarp keturių žvakių. Dievobaimingas vys- 
kupas ir numiręs norėjo duoti žmonėms nusižeminimo pavyzdį. 

Pravežant pro apskrities miestą Telšius, gedulo konduktą 
sutiko priderama pagarba tos vietos vienuolynų dvasiškija ir 
mieste esantieji pasauliečiai ir karo viršininkai. Paskui konduk- 
tas nuvyko į kunigų bernardinų bažnyčią, kame liūdnų giedo- 
jimu ir tam tikra muzika atlaikytos buvo šv. gedulo mišios, o 
paskui vienas to ordino vienuolis sakė pakasynų pamokslą. Po 
pamokslo įvyko vyskupo nabašninko kūno eksportacija, išlydint 
visiems tiems iki pat miesto galo, kurie buvo kondukto sutiktų, 
taip pat didelei miniai gailesčio perimtų žmonių. 

Iš čia konduktas traukė Varnių link. Prisiartinant prie šio mies- 
to, išėjo dauginga iš vyskupijos atvykusi dvasiškija, kapitulos 
nariams vedant, visa kunigų seminarijos jaunuomenė, savo mo- 
kytojų vedama, galop visa tos vietos konsistorijos kanceliarija. 
Susirinko savo užjautimo išreikšti dvasiškojo savo vado netekę 
dvarininkai, bajorai ir šiaip jau visokios rūšies žmonės. Gedulo 
konduktą sutiko už versto nuo miesto. Čia dvasiškija suturėjo kon- 
duktą, nuėmė nuo triumfinio vežimo savo vyskupo kūną, kunigai 
pakėlė ant savo pečių ir su juo sielą perveriančiais giedojimais į 
vieną galingą harmoniją sujungtų balsų, nesiliaujančiu visų varpų 
balsu ir galinga gedulo muzika traukė katedros bažnyčios link. 

Konduktui atėjus greta seminarijos trobesių, buvusios ypa- 
tingoje globoje ir rūpestyje į amžinybę nuėjusio vyskupo, pro- 
cesija sustojo, ir vienas seminarijos profesorius turėjo tam liūd- 
nam atsitikimui pritaikytą kalbą tos įstaigos vardu, kuri tikrai 
suprato visą pritirtojo nuostolio didumą. Iš čia konduktas toliau 
traukė į katedrą, kuri, iškilmingą, bet drauge ir liūdną išvaizdą 
gavus, ant savo krūtinės prisiėmė brangius Ganytojo palaikus. 
Ten kūnas buvo pastatytas ant katafalo, iškilmingai aptaisyto. 
Tuojau suskambėjo aidas nesuskaitomų balsų, siunčiančių į Ga- 
lybių Dievą karštas maldas amžinojo atilsio velionies vėlei. Galų 
gale vakar, pagiedojus paprastas egzekvijas ir išklausius trijų 
kalbų: dviejų lenkiškai ir vienos žemaitiškai, grabas tapo nuo 
katafalo nuimtas, įleistas į esantį po bažnyčia rūsį ir pastatytas 
šalip jo pirmtakūno grabo. 

Garbės vertasis Ganytojas, senovinės kunigaikščių giminės, 
pragyveno 80 metų amžiaus, 57 m. kunigystės ir 32 vyskupystės. 

Pirmutinio mokslo sėmė pavietinėje Kauno mokykloje, paskui 
klausė mokslų kurso Žemaičių seminarijoje, o pabaigė juos Len- 
kų sostinėje. 25 metuose savo amžiaus gavo teologijos daktaro 
laipsnį, o 27 iš Lenkų karaliaus Stanislovo Augusto šv. Stanislovo 
I klasės ordiną. Paskui 1831 m. gavo iš maloningai mums dabar 
viešpataujančio ciesoriaus Mikalojaus I šv. Onos I klasės ordiną, 
1832 m. papuoštą ciesoriaus karūna, o 1843 m. šv. Vladimiro II 
klasės ordiną. 

Nuo pat įstojimo į dvasiškių luomą laikė šlovingas hierarchi- 
joje vietas: buvo pralotu klebonu, Šiluvos infulotu, o 1808-1820 m. 
R. K. Dvasiškosios kolegijos nariu. 1829 m. asmeniniu Aukščiau- 
siuoju įsakymu buvo paskirtas Kolegijos prezidentu ir tais pat 
metais Aukščiausiu įsakymu buvo pakeltas Žemaičių vyskupo 
padėjėju. 1831 m. Šviesiausiam viešpačiui liepiant, iš sostinės 
atvyko į Žemaičius ir nuo to laiko, Aukščiausiąją valią vykin- 
damas, kartu su a. a. vyskupu kunigaikščiu Juozapu Giedraičiu 
valdė vyskupiją, o tam 1838 m. mirus, tapo Šviesiausiojo cieso- 
riaus patvirtintas Telšių vyskupijos administratorium; toje gar- 
bėje ir išbuvo lig pat galo. 

Visas amžius šio seniausiojo visoje Rusijoje vyskupo pasižy- 
mėjo nepertraukiamais darbais dvasiškoje srityje - visuotiniam 
labui, Bažnyčiai ir jam pavestajai avijai. Kaip saulė prieš nusilei- 
džiant, taip jo gyvenimas prieš mirštant apsigaubė skaistybe. 
Visuomet buvo persiėmęs aukštu savo pašaukimo paskyrimų; 
tačiau paskutiniaisiais savo buvimo šioje pakalnėje metais, jaus- 
damas prisiartinančią valandą atidavimo apyskaitos Aukščiau- 
siajam Sostui už pavestąją jam aviją, ėmė rūpestingiau kištis į 
visas savo valdymo šakas: rūpestingai tvarkė vyskupijos semi- 
nariją, Varnių šv. Roko ligoninę perkeitė į Pasitaisymo namus, 
tokią pat Kęstaičių ligoninę paskyrė prieglaudai kunigams in- 
validams, kur reikėjo, rengė naujas parapijas, - visur paliko 
nedylamus paminklus savo rūpinimosi dvasiškija ir jam pavesta 
avija. Dar pernai amžium prislėgtas ir susilpnėjęs šlovingasis 
senelis, regėdamas širdingą Bažnyčios vaikų norą priimti šv. Dir- 
mavonės sakramentą, tomis apeigomis užsiėmė regimu pasi- 
šventimu. 

Toksai vyskupo pasielgimas padarė gilų įspūdį katalikų šir- 
dims; suprato dievobaimingi žmonės savo Ganytoją, suprato jį 
Kristuje broliai Vilniaus vyskupijos, kurios viršininkas J. M. 
vyskupas Civinskis?, jausdamas nuliūdimą, į kurį pasinėrė šioji 
vyskupija, ligi tik gavo žinią, tuoj ne tiktai pats su aukštąja ir 
žemąja dvasiškija Katedros bažnyčioje atlaikė pamaldas už na- 
bašninko vėlę, bet dar įsakė, kad ir vyskupijoje taip pat būtų 
atlaikytos. 

Gyvas turėjęs savo monarcho pasitikėjimą, valdžios gerbia- 
mas, giminių garbinamas, valdomosios dvasiškijos ir pasauliečių 
mylimas, gerbiamas vyskupas kunigaikštis Simanas Giedraitis 
ramiai nužengė į kapų tylą, kaip ramus buvo jo gyvenimas. 
Tesilsi ramybėje garbės vertas Ganytojas! 


PROF. M. VALANČIUS - REKTORIUS 


LIGA 


1845 m., pabaigoje sausio mėnesio, R. K. Akademijos adjunk- 
tas kun. Motiejus Valančiauskis Petrapilyje labai sunkiai susirgo, 
o regėdamas tame klimate netesėsiąs gyvas išlikti, pusėje gegu- 
žės mėnesio sugrįžo į Žemaičius, kur buvo gimęs, ir keletą mė- 
nesių praleido be jokio užsiėmimo. 

Į jo vietą Akademija išsirinko kun. Jurgį Ivaškevičių, žemai- 
tiškos kilties, kursai, išsiųstas iš Minsko vyskupijos į Akademiją, 
ką tik buvo pabaigęs 4 metų kursą. 

Rugsėjo mėn. tų pat metų taip pat dėl silpnumo sveikatos 
Petrapilį apleido kun. Bonifacas Lukoševičius, Akademijos pre- 
fektas. J. M. Civinskis davė jam Svyrės kleboniją, nes Luko- 
ševičius, nors buvo žemaitis, tačiau priderėjo į Vilniaus vys- 
kupiją. 

SEMINARIJOS PERTVARKYMAS 


1845 m. šie tarnavo Žemaičių seminarijai. 

Kun. Jonas Mierzwiūskis, misionierius, šv. teologijos dak- 
taras, seminarijos rektorius ir tituliarinis šv. Rašto mokytojas. 

Kun. Ignacas Kocas, misionierius, šv. teol. kandidatas, rink- 
tinis moralinės teologijos mokytojas. 

Pasaulietis kunigas Tadeušas Juzumavičius - šv. teol. magist- 
ras, kanoniškųjų teisių mokytojas ir seminarijos prokuratorius. 

Pasaulietis kunigas Ignacas Kulvinskis - šv. teol. magistras, 
homiletikos, introdukcijos ir hermeneutikos mokytojas. 

Pasaulietis kunigas Otonas Praniauskis - šv. teol. kandidatas, 
dogmatinės teologijos, rusų ir lotynų kalbos mokytojas. 

Klierikų seminarijoje buvo 50. 

Visi šitie mokytojai savo pašaukimo pareigas ėjo kuo ge- 
riausiai; algas senoviniu papratimu ėmė mažas, nes viską gyve- 
nimui reikalinga turėjo iš seminarijos. Valdžiai išleidus naujus 
įstatymus, nors vyskupas Simanas Giedraitis tuos pačius jai 
pristatė profesorius, bet visi abejojo, ar bebus išklausyta, nes ir 
pats pristatytojas vyskupas pasimirė. Valdžia, atmetusi misio- 
nierius!, ėmė ieškoti į jų vietas vertų žmonių iš pasauliečių ku- 
nigų. Abejojimus pabaigė 1845 m. rugsėjo 3 d. įsakymas: vidaus 
reikalų ministeris, remdamasis pareiškimu R. K. Kunigų akade- 
mijos rektoriaus J. M. kun. Ignaco Holovinskio, neišklausydamas 
senųjų vyskupo pageidavimų, paskyrė: 

Seminarijos rektorium ir Bažnyčios istorijos profesorium teo- 
logijos daktarą kun. Motiejų Valančiauskį. 

Inspektorium ir moralinės teologijos profesorium - teologijos 
magistrą Tadeušą Juzumavičių. 

Šv. Rašto ir homiletikos profesorium — teologijos magistrą 
Aloyzą Šukevičių. 

Dogmatinės teologijos ir lotynų kalbos - teologijos magistrą 
kun. Aleksandrą Beresnevičių. 

Choralinio giedojimo ir apeigų ir seminarijos ekonomu — kun. 
Ferdinandą Stulginskį. Šie trys pastarieji, vadinas, Šukevičius, 
Beresnevičius ir Stulginskis, į minėtąsias vietas buvo išrinkti tik 

jiems pabaigus 4 metų kursą R. K. Kunigų akademijoje. Iš senojo 
būrio bepaliko kun. Juzumavičius ir tai per ypatingą kun. Valan- 
čiauskio užtarimą. 

Ligi tik įsakymas pasiekė Alsėdžius, vyskupijos administra- 
torius nominatas vyskupas Jonas Gintila pasišaukė naują rek- 
torių į save pasikalbėti apie seminarijos atidarymo laiką, o kon- 
sistorijai įsakė, kad ministerio įsakymas tuojau būtų įvykintas. 
Konsistorija, eidama nominato įsakymu, sušaukė naujuosius 
profesorius į Varnius. Vos tik jie atvyko, 1845 m. rugsėjo 27 d. iš 
Alsėdžių atvažiavo į Varnius J. M. vyskupijos valdytojas padėti, 
kad veikiau atsidarytų seminarija naujuoju sutvarkymu. 

Be to, buvo paskelbta, kad atvažiuosiąs į Žemaičius minis- 
terijos direktorius Skripicinas; nominatas dėl to ir norėjo pasiro- 
dyti jam greitai įvykinęs valdžios norą, idant atvažiuodamas 
atidarytų, viską rastų jau pabaigta; taip iš tikrųjų ir įvyko. 

Rugsėjo 29 d. anksti J. M. nominatas įsakė oficiolui Giniočiui 
atlaikyti šv. Mišias prie Šv. Dvasios; po mišių trumpai prakalbėjo 
įrektorių ir profesorius lotyniškai; kaip tik pabaigė kalbėti, rek- 
torius su profesoriais padarė Tikėjimo išpažinimą sulig Triden- 
tiškojo susirinkimo? formos. Iš katedros bažnyčios nominatas su 
keletu kanauninkų tuoj nuėjo į konsistoriją, kur rektorius su savo 
valdonais prisiekė ištikimai tarnauti. Iš čia visi nuėjo į seminariją; 
čia nominatas vėl trumpai prakalbėjo ir rektoriui pavedė klie- 
rikus. Galiausiai įžengė į salę, kur turėjo būti seminarijos val- 
dyba, ir pradėjo pirmąjį susirinkimą. Vis tai padaręs, nuėjo į 
vyskupų rūmus, o rytą, vadinas, rugsėjo 30 d. išvažiavo atgal į 
Alsėdžius. 

Tokiu būdu įstatymus, nesutinkančius su bažnytinėmis tei- 
sėmis, įstatymus, kurie pridarė daugybę sielvartų, vos tik per 
prievartą priėmė vyskupai Civinskis ir Pivnickis?, pas mus nomi- 
natas vyskupas kuo greičiausiai priėmė ir, asmeniškai atiduo- 
damas seminariją rektoriui, atvirai savo įtakos jai išsižadėjo. 

Nominatui išvažiavus į Varnius, atvyko J. M. direktorius 
Skripicinas. Sutiko jį ir į vyskupų rūmus pasikvietė seminarijos 
rektorius. Kaip tik įėjo į kambarį, tuojau paliepė išsiųsti pa- 
siuntinį į Alsėdžius pasakytų nominatui, jog direktorius nori su 

juo pasimatyti Varniuose. Tuojau atvyko aukštoji dvasiškija savo 
garbės pareikštų. Jiems išėjus, direktorius paliko su rektorium. 
Po pietų apžiūrėjo seminariją, rado ją maždaug sutvarkytą nau- 
juoju įsakymų; tai jam labai patiko. Spalių 2 d. nominatas vys- 
kupas atvyko į Varnius ir sustojo oficiolo Giniočio namuose. Ilgai 
kalbėjosi su direktorium apie vyskupijos reikalus; pabaigęs valgė 
pietus su direktorium, oficiolu ir rektorium. Vakare visa dvasiš- 
kija susirinko atsisveikinti su svečiu, nes buvo pasiskelbęs 3 d. 
anksti išvyksiąs iš Varnių. Prašvitus policija nepatiekė arklių; 
gavo tad direktorius jų prašyti iš vyskupo nominato. Išvažiuo- 
jantį svetį palydėjo konsistorijos sekretorius Vainavičius ir rek- 
torius. Direktorius tuoj pasiėmė rektorių su savimi į karietą, 
visur rodė jam pirmos rūšies pagarbą, skirdamos gi Luokėje, 
maloningiausiai jį pabučiavo. Sugrįžus arkliams, rytą į Alsėdžius 
išvažiavo ir n. vyskupas. 


NOMINATAS NEPATENKINTAS 


Nominatas vyskupas Gintila, pasiėmęs valdyti Telšių vys- 
kupiją, neva papildydamas kunigaikščio Simano Giedraičio pri- 
statymą, seminarijos inspektorium tuoj pristatė kun. Kulvinskį, 
savo sesers sūnų. Kun. Kulvinskis nėmaž neabejojo, jog dėdės 
pristatymas pasiseks, ir jis atvirai jau kalbėjo nebeilgai betrukus 
būsiąs inspektorius. Tuo tarpu kun. Valančiauskis, kuriam Pet- 
rapilio Akademijos rektorius Holovinskis pavedęs buvo etatų 
(profesorių) sustatymą, velijo inspektorium turėti ramų kun. 
Juzumavičių, neg rūgštų ir pasipūtusį kun. Kulvinskį. Naujajam 
profesorių sąrašui atėjus, matydamas užviltas esąs, nominatas 
nebežinojo, ant ko bepykti; o kai jam išaiškino, jog tai Valan- 
čiauskis galėjęs jam tą štuką iškirsti, per abi ranki pradėjo jo 
nebekęsti. Tai pasergėjęs, oficiolas Juozapas Giniotis tuojau nusi- 
tvėrė stipriosios pusės; ir ne dyvai: žmogus tokio silpno proto 
kaip Giniotis visados kaip vijoklis turi kabinėtis stipresniųjų, jei 
nori vietoje pabūti. Taip pat senieji intrigantai: Mikalojus Ka- 
minskis ir Jonas Mierzwinūskis, misionieriai, negalėdami užmirš- 
ti, jog turėjo pasitraukti iš seminarijos, ėmė dar labiau siundyti 

nominatą ypač prieš rektorių. Vis jiems matės, jog tai jis iš jų 
atėmė iš senų laikų turėtą vietą. Tamsesnieji žmonės paprastai 
regi tik pirmąją juos slėgiančią instanciją. Kun. Kulvinskis pra- 
manė pasaką, kad Juzumavičius pinigais nusipirkęsis inspekto- 
riaus vietą. Tomis pašnibždomis įerzintas nominatas, parodyda- 
mas savo nepalankumą, pelningą rubricelių sutvarkymo pareigą 
pavedė kun. Kaminskiui, o tai nuo amžių priderėjo seminarijos 
rektoriui. Be to, nė vieno seminarijos nario nepadarė vyskupijos 
egzaminatorium, o tas pareigas taip pat nuo amžių ėjo rektorius 
su profesoriais. 

Tai rašau ne dėl to, kad tokias smulkmenas laikyčiau svarbiu 
dalyku, ne kam nors apjuodinti, bet parodyti, kokie mūsų laikai 
buvo nelaimingi. Rektorius su visa seminarija įstatymais buvo 
atskirtas nuo vyskupo ir kitų dvasiškųjų, todėl reikėjo, kiek tik 
galint, palaikyti su jais santykiai, o tuo tarpu per nevalią tapo jis 
dar labiau atskirtas. Visame tame dvasiškijos pasielgime matės 
kūno ir kraujo interesas, - kelių dešimtų rublių interesas; o apie 
nelaimingą, nuskurdusią Bažnyčią, apie bendrą katalikystės rei- 
kalą niekas nė nepamanė. 

Omne regnum divisum desolabitur (išnyks pasidalydama 
valstybė). Neduok to Dieve! 


ORDINAS 


1847 m. gegužės 20 d. Šviesiausias ciesorius Mikalojus I teikės 
papuošti Telšių seminarijos rektorių kun. Motiejų Valančiauskį, 
taip pat Minsko seminarijos rektorių kun. Adomą Vaitkevičių 
šv. Onos 3 laipsnio ordinu. Varnių seminarijos inspektoriui kun. 
Juzumavičiui ir Vilniaus gimnazijos kapelionui kun. Jasinskiui 
davė po aukso kryžių ant krūtinės nešioti. 


$ 107. 1847 M. ŠIAURĖS PAŠVAISTĖ 


Nuo pradžios 1847 m. ir ligi vasario mėn. 7 d. buvo tvirta 
žiema, nors dažnai bangomis įvairinama. Prisnigo baisiausiai; 
kurapkos, negalėdamos įsikasti iki žemės, bėgo į ūkininkų rejas, 

kur jas išmušinėjo ir išsmauginėjo beveik iki vienos. Kai kurie 
dvasininkai pasigailėdami šėrė jas. Net ir zuikiai kuo ne visi 
pražuvo pristigę pašaro. Vasario 8 d. ištiko didelis atadrėkis ir 
lietus. Galas vasario ir kovo mėnuo buvo šalti ir sniegingi. Naktį 
iš bal. 5į6 d. gausiai palijo su perkūnais; rytą barometras pakilo, 
termometras rodė 15° šilimos ūksmėje. Gegužės mėnuo buvo 
šaltas ir liūtingas. Birželis šiltas ir šlapias. Birželio 13 d. jau 
valgėme jaunų baravykų. 

Į galą gegužės mėnesio daugiur pasirodė blusinės (jedros 
liga) ir karštinės. Mirė labai daug. Šiltinė atsirado daugiausia 
dėl to, kad žmonės pristigo duonos. Pūrui rugių (24 gorčiams) 
mokėjo po 3 rb. 60 kap. sid. Kviečių pūrui mokėjo po 5 rb. 25 
kap. Šieno šiemet buvo labai daug, tik dažni lietūs liepos mė- 
nesyje darė nemaža keblumo. Paskui labai augo atolas, taip kad 
rugpjūtyje ir rugsėjyje žmonės antra tiek prisišienavo kaip liepos 
mėn. Žieminiai tavasariai javai labai užderėjo. Rugpjūtyje, dar 
šalnoms neištikus, jau pradėjo džiūti lapai ir bulbių stambai; 
pabaigoje visiškai pajuodavo. Atkasę šaknis, žemaičiai pirmąsyk 
patyrė bulbių ligą: kuo ne kiekvienoje bulbėje buvo po raudonai 
mėlyną tašką, lyg kokios gangrenos. Apkrėstoji vieta buvo kieta. 
Taip apsikrėtusios bulbės galop supuvo ir bjauriai dvokė. Žmo- 
nės vos beišsiteko sėklai kitiems metams. Ligi tik bulbės pagedo, 
tuoj javų kaina pakilo. Pūrui rugių rinkoje mokėjo po 2 rb. 50 k. 

Pavasarį kirminai nuėdė visų vaismedžių, ypač obuolių, la- 
pus ir žiedus. Dėl to obuolių šiemet visai nebuvo. Kriaušių kur 
ne kur buvo po truputį, bet ir tos sukirmijo, menkos, dar ant 
medžio bebūdamos supuvo. 

Rugsėjo mėn. 21 d., per šv. Matą, gausiai pasnigo. Termo- 
metras rodė 4° šilimos. Rytą sniegas išnyko ir vos bepasirodė 
lapkrityje. 

Gruodžio 5 d. buvo giedri. Stipras vasaros rytų vėjas nesiliovė 
pūtęs. Termometras rodė 7° šalčio. Vakarą 6 val. ant dangaus 
rytuose ir vakaruose pasirodė ne per aukštoje atmosferoje du 
žiburiu, lyg liepsnos. Paskui pašvaistė virto baisiomis ugninėmis 
juostomis, šluotų ar rykščių pavidalu, 9 val. ne tiktai tas vietas, 
betir didžiąją dalį visos atmosferos apėmė liepsnos. Galop 10 val. 

viskas pranyko. Tą reiškinį mokytieji kaip visados laikė šiaurės 
pašvaiste; kaimiečiai gi laikė nelaimingos ateities pranašavimu. 
Paskesnieji atsitikimai įrodė, kad žmonių buvo įspėta. 

Nuo gruodžio 5 d. iki 1847 m. galo buvo stipri be jokių ata- 
drėkių šalčiai. Visiškai nesnigo. 

§ 108. 1847 m. Žemaičių vyskupiją valdė J. M. Jonas Gintila. 
Oficiolas buvo Juozapas Giniotis, Varnių katedros kanauninkas. 
Surogatu pralotas Kryžanauskas Pranciškus. Kunigų vysku- 
pijoje buvo 458; išmirė 15, įsišventė 21. Už visokius nusidėjimus 
Varniuose pasitaigymo namuose apgailavo 15 kunigų. 


$ 113. 1848 METAI 


Nuo pradžios 1848 m. iki sausio 22 d. nuolat buvo šalta ir 
nesnigo. Kaimiečiai šiltine taip mirė, jog daugelyje parapinių 
bažnyčių kasdien laidojo po 7, 10 ir 15 numirėlių. Pirmasis šią 
žiemą atdrėkis ir pirmasis gausus sniegas tepasirodė sausio 22 d. 
Nuo šios dienos atšilo, ir iki vasaros neturėjome daugiau kaip 3° 
šalčio. Seniai pranašavo, kad javai būsią kuo menkiausi; tačiau 
neįspėjo. Visi kalendoriai patarė vasarojų šiemet anksčiau sėti, 
vėlai sėtas pražūsiąs. Pasirodė priešingai: vėliau sėti buvo ge- 
resni už ankstyvuosius. Šiais metais derlius buvo labai geras; 
rugiai ir vasarojus paaugo, tik pūrų retai kur buvo, - jie per 
stiprus šalčius be sniego pražuvo. Prišienauta daug. Iš viso šie 
metai buvo šalti; karščių vos keletą dienų teturėjome liepos mė- 
nesyje. Bulbės, kaip ir kiti javai, gana gausiai užderėjo; tiek ne- 
gerai, kad į rugpjūčio mėn. galą susirgo pernykščia liga ir pra- 
dėjo gesti. Visus javus žmonės susirinko anksti; taip kad iki 
rugsėjo mėn. pradžios nieko jau nebebuvo lauke. Ruduo buvo 
gražus, tik atolas maža teaugo; iš to senieji spėjo kitąmet menką 
būsiant derlių. Žiema prasidėjo savo laiku. 


§ 114. VARNIŲ „KOPLYČIA“ 


Kalnelis, baltmiškiu apaugęs, šiaurės pusėje už varsto nuo 
Varnių, iš senų laikų vadinosi Koplyčia, dėl to kad klierikai, 

vakarais išeidami pasivaikščioti, tenai savo poterius pakalbė- 
davo. Pavasarį šių 1848 m. klierikai, o jų buvo 48, sudėjo 50 rb. 
ir, darbščiai padedant artimajam kaimynui bajorui Každaile- 
vičiui, išstatė medinę koplytėlę, tik tokią mažą, jog nė vienas 
žmogus įtilpti negalėjo. Nudažė ją iš vidaus ir iš oro pusės da- 
žytojas Galevičius, žinoma, užmokėtas. Į vidų klierikai įdėjo 
Aušros Vartų Švč. Mergelės paveikslą; duryse po stiklu padėjo 
Švč. Mergelės litaniją lenkiškai ir žemaitiškai, idant bet kas ja 
lankydamas galėtų pakalbėti. Koplyčiai planą padarė klierikas 
Mykolas Pacevičius. Pašvęsta buvo iškilmingai gegužės 28 d. 
Visa seminarijos dvasiškija su savo vadu rektorium kun. Valan- 
čiauskiu ir kuo ne visi dvasiškiai, kurie tik gyveno Varniuose, 
dalyvavo pašventime. Paskui klierikai skyrium, aukštoji dva- 
siškija skyrium ir susirinkę žmonės skyrium miškeliuose gėrė 
arbatą arba kando, kas ką turėjo. Nuo to laiko visokių žmonių 
pradėjo lankyti koplyčią ir vaikščioti aplink ją keliais. 


$ 116. REVOLIUCIJOS BAIMĖ 


Pradžioje 1848 m. revoliucija kilo pirma Italuose, viešpatau- 
jant Pijui IX; paskui prancūzai išginė iš savo krašto karalių Liud- 
vika Filypą su visa jo gimine ir paskelbė Prancūziją - respublika. 
Galų gale ėmė virti visi Vokiečiai, reikalaudami iš savo valdžios 
konstitucijos. Tuo metu Rusų valdžia manė revoliuciją tikrai 
kilsiant ir tuose kraštuose, kurie buvo nuo Lenkų atplėšti. Dėl to 
gegužės mėn. įsakė iš visų atimti ginklus. Bet ką, pas ką rakui 
išėjus bus rasta ginklų, turės teisti karo teismas kaipo politikos 
prasikaltėlį. 

Šautuvų pririnko bent kelias dešimtis tūkstančių ir išvežė į 
Dinabarko tvirtovę. Savininkams gi nė skatiko nesumokėjo ir 
ginklų niekados nebesugrąžino. Dėl šio įsakymo nukentėjo jau- 
nas Raseinių apskrities dvarininkas Gapšiškių savininkas Do- 
kalskis Vladislovas; pas jį, žydams įdavus, rado 10 svarų parako 
ir šautuvą. Už tą nusidėjimą buvo tuojau suimtas, nuvežtas į 
Kauną ir karo teismo pasmerktas. Taip pat ginklų rado ir pas 
žemaitį bajorą, raštinės valdininką Kaune p. Stungurą; jo laukia 

nemažesnė bausmė. Tačiau šiuose kraštuose nebuvo jokios ne- 
tvarkos; vyriausybė be reikalo buvo sutraukusi į Lenkų karaliją 
daugybę kariuomenės. Kareiviai pareidami į visus kraštus išne- 
šiojo cholerą. 


$ 117. CHOLERA ŽEMAIČIUOSE 1848 M. 


Žemaičiuose cholera pirma pasirodė Šiauliuose 1848 m. bir- 
želio 25 d., rodos, su pašto siuntiniais atvežta iš Petrapilio. Pir- 
maja auka krito Šiaulių paštmeisteris ir kavalierius p. Kornila- 
vičius;jis vos šešias valandas tesirgo. Jo kūną tos vietos klebonas 
Ign. Štachas su bažnytinėmis apeigomis palaidojo parapijos ka- 
puose. Paskui Šiauliuose numirė 23 krikščionys ir 316 žydų. 
Krikščionis laidojo jau tam tikruose kapuose skyrium, nebe- 
nešdami į bažnyčią. Panevėžyje, sako, išmirę 256, daugiausia 
žydų. Smilgiuose cholera išrovė 25; Joniškyje 16 krikščionių ir 
300 žydų. Rugpjūčio mėn. vienam ponui važiuojant per Joniškį, 
iškrito juodi marškiniai; juos tuojau pagavo žydė; ji tuojau su- 
sirgo cholera ir užkrėtė visą miestelį; keleivio važiuota iš tokios 
vietos, kuri buvo liga apkrėsta. Stipriausiai siautė cholera Kel- 
mėje. Pasirodė liepos mėn. Žmonės, pabūgę mirties, užsidarinėjo | 
savo gyvenimuose ir nieko nebejisileido. Kai ir tai nieko negel- 
bėjo, paklausę gydytojų iškilo iš namų į laukus, į palapines. Žy- 
dai tuojau ėmė badauti, nes į užkrėstą miestelį niekas nebenorėjo 
važiuoti. Sustojo turgai. Galop ir katalikai liovėsi ėję į bažnyčią. 
Daugiausia išmirė žydų, 300; krikščionių 24. Liga išbuvo kuo ne 
du mėnesiu. Žagarėje žydų išmirė 973, krikščionių 6. Raseiniuose 
pasirodė galopi liepos mėn.; numirė 160 kareivių, 17 krikščionių 
ir 700 žydų. Kiti žydai nesirgo nė ketvirčio valandos ir mirė. 
Dažnai rytą rasdavo nebegyvus. Ligonims slaugyti žydai pasi- 
samdė kelias dešimtis žydų; jie su šepečiais ir spiritu per kiauras 
naktis vaikščiojo iš vienų namų į kitus, klausinėdami, ar kas ne- 
susirgo. Taip pat ir krikščionis privertė, kad tuojau duotų žinią 
Brolijai, ligi tik kas susirgs. Kadangi susirgę tuojau stingo ir mė- 
lynavo, tai atvykę brolininkai trynė juos spiritu ir stengėsi palai- 
kyti kraujo cirkuliaciją. Daugumą tokiuo būdu išlaikė gyvus, 

daugeliui jokie vaistai nebepadėjo. Taip apsieiti su ligonimis pas- 
kui pradėjo visi Žemaičių miesteliai. Nebegulėjo skyrium, kad su- 
sirgus būtų kas prisišaukti. Visi keleiviai stengėsi tuo metu turėti 
prie savęs spirito ir žmogų. Tačiau keleiviai dažnai mirė vežime. 
Taip pasibaigė ir karaliaus dvarų liustratorius Ignacas Knieta, 
kilęs iš Salantų par. Niekas šiemet nevalgė nei obuolių, nei kriau- 
šių, nei uogų, nei agurkų, nes tuos daiktus laikė ligos pradžia. 
Daugumas nevalgė jokių rūgštymų. Taip pat saugojos pieno. 

Kai cholera taip visus įbailino, Žemaičių vyskupijos valdy- 
tojas Jonas Gintila paleido į dekanus šitą atsišaukimą. 

„Vis labiau plintanti epidemija, cholera vadinama, pasiekė ir 
mūsų kraštą ir, nors dar ne visur savo ūmumą parodė, vis dėlto 
jau nebemažai aukų nušlavė. Tai aiškus Dievo rūstybės ženklas; 
ją mes kasdien savo nusidėjimais ir savo sielų kietumu pelnėmės. 
Aukščiausiojo Majestoto įprašyti, kad nepasakomu savo gailes- 
tingumu skaudžią tą rykštę nuo mūsų pašalinti teiktųsi, nu- 
sprendėm: man priklausomu autoritetu skiriu visoje mano val- 
domojoje vyskupijoje tam tikras pamaldas; jų tvarką čia pat 
pridedu; J. M. Dekanams patariu jų valdomąją dvasiškiją pa- 
skatinti, kad jas atlaikytų prideramu karštumu ir su pasiruoši- 
mu; dvasiškija jau savo pašaukimu dalyvauja visuose priepuo- 
liuose, kurie tik ištinka žmonių giminę. Pasikliaudami begaline 
Dievo gerybe, siųskime karštus maldavimus Dievo Galybių. O 
kad ir žmonės galėtų jungtis maldoje su mumis, J. M. kun. kle- 
bonai, kuratai ir filijalistai apie skiriamą įsakytai votyvai laikyti 
dieną tegu pirma iš sakyklos paskelbia ligi tik gavę šį aplinkraštį. 
Duota Alsėdžiuose 1848 m. rugpjūčio 28 d. N. v. Jonas Gintila. 

Gavę kursoriją, J. M. klebonai, kuratai ir filijalistai, pasirinkę 
tinkamą dieną, nors ta diena būtų ir duplex vadinama, laikys jo 
valdomoje bažnyčioje iškilmingą votyvą „pro evitanda morta-. 
litate“ vel „tempore pestilentiae“, prasidedančią žodžiais „Re- 
cordare Domine““, Aukščiausiojo Sutvertojo pagalbai išprašyti 
nuo plintančio baisaus maro. Po votyvos su išstatytu Švč. Sakra- 
mentu pagiedos suplikacijas. 

Be to, visi kunigai tai intencijai palaikys po vieną votyvą 
skaitytinę, kaip viršiau parodyta, dienomis, kuriomis rubrikos 

pavelija; o kol cholera mūsų krašte liausis, visose mišiose iš tos 
votyvos pridėlios Collecta. Dar J. M. bažnyčių valdytojai patars 
žmonėms, kad irgi tai intencijai savu noru kalbėtų po kiek tiek 
poterių arba kitų kurių maldų“. 

Visas tas pamaldas kunigai su žmonėmis tuojau atlaikė, ta- 
čiau cholera nesiliovė. Spalių mėn. ta liga Luokėje išrovė 25 
žydus. Per kitą mėnesį Telšiuose 127 žydus ir 15 krikščionių. Ta 
liga numirė raštinės valdininkas Jonas Lileika, gub. sekretorius, 
kurs neatsargiai suvalgė truputį grybų. Taip pat numirė studen- 
tas Balabanas, pavalgęs rūgusio pieno. Tryškiuose numirė apie 
17 žydų. Sedoje numirė du asesoriaus Pasternakovo raštinės 
raštininku ir 105 žydai. Ylakiuose 60 žydų; krikščionių beveik 
niekas. Tai regėdami, žydai ėjo Dievo melsti katalikų kapuose; 
tos vietos klebonas jiems to negynė. Šeduvoje numirė 15 krikščio- 
nių ir 60 žydų. Plungė neteko 200 žydų; parapijoje numirė 5 žmo- 
nės, kurie per epidemiją lankė žydus. Veiviržėnai 6 krikščionių 
ir 18 žydų. Gargždai 80 žydų. Tverų par. 3 žmonių. Gruzdžiai 
15 parapijiečių ir apie 60 žydų. Kantaučių par. 3 žmonių. Var- 
niuose epidemija pasirodė pradžioje 1848 m.; pasimirė 20 žydų; 
miestelio krikščionių niekas nei sirgo, nei mirė. Parapijoje nu- 
mirė bajoras Varanavičius ir jo motina. Upynoje Girdiškės par. 
numirė 40 žydų ir 3 krikščionys. Darbėnuose 27 žydai; krikščio- 
nių niekas. Pakruojyje 70 žydų; krikščionių nė vienas. Pažymė- 
tina: per visą choleros marą nenumirė nė vienas kunigas. Tiesa, 
sirgo kun. Pranciškus Jautakys, Lieplaukės filijalistas, Juozas 
Gedgaudas, Šeduvos kamendorius, i ir Ipolitas Sivickas, Lauku- 
vos kamendorius, bet visi pagijo. Šisai pastarasis susirgo Šilalėje 
per mišias; buvo ten nuvažiavęs į atlaidus. Matyt, pačios neve- 
dusių cholera nemėgia. 

Atspėkite kas, dėl ko cholera naikina daugiausia žydus? Vieni 
sako, daugiausia dėl to, kad žydai nevalyvi; ale kad ir kaimiečių 
ne vienas taip pat, kaip žydai, nevalyvai gyvena. Kiti sakė, per 
maža esą pasikliauti Dievu. Bet ką pasakysime apie žydų vaikus, 
dar nesuprantančius, kurių tačiau visų daugiausia išmirė. Kiti 
sakė, cholera daugiausia mirštą žydų, kad ta liga - Azijos liga, 
tai daugiausia griebia Azijos kilties žmones. Bet žydai nuo kiek 

jauamžių pas mus apsigyvenę, jau nebe azijiečiai. Vienu žodžiu, 
tas dalykas paliko neatspėtas. Gruodžio mėnesyje cholera Že- 
maičiuose visur sustojo; tą priepuolį laikome pasibaigusiu. 


$ 129. 1849 METAI 


1849 m. buvo šitoki: sausio mėnesyje buvo gana šalta; va- 
saryje atdrėkis ir šilta; kovo ir balandžio mėn. buvo labiau šilta, 
neg visados tuo laiku esti. Gegužio pradžia buvo labai puiki ir 
šilta; nuo antros pusės mėn. ligi birželio 7 d. nuolat buvo šalta ir 
lietūs; žemose vietose žolė iššalo; daugiur plaukiančius rugius 
šalčiai pagadino. Lig liepos mėn. negalėjai padėti kailinių. Ka- 
dangi medžiai atžydėjo per pirmą gegužės šilimą, tai vaisių ir 
visokių uogų buvo daugybė. Javai gana geri; puikiausi - žirniai, 
bet per drėgnu oru peraugę, žydėjo iki pat rudens, mažai megz- 
dami; galų gale dar tebežydinčius šalčiai pagavo. Šieno buvo 
maža, ir to sauso negalėjo surinkti. Galop pasirodė rudens šal- 
čiai; iš viso metai buvo šalti. Ruduo tvėrė iki šv. Martyno. Iki to 
laiko gyvuliai vaikščiojo po lauką. Šaltis staigiai suėmė; pasnigo 
ir tuojau sutvirtėjo žiemos kelias. Nuo šv. Martyno iki Naujųjų 
metų nebuvo atidrėkę. Termometras per visą laiką rodė ma- 
žiausia 10° šalčio. Kareiviai, iš Vengrijos grįždami", daugiausia 
Žemaičiuose žiemojo; žymiai pakėlė šieno kainą. Į Šiaulius ir 
Raseinius užnešė choleros, tačiau į kaimą ji neišėjo. Iš viso per 
1849 m. mirė labai nedaug. 


REKTORIUS M. VALANČIUS - VYSKUPAS 


SKRUTINIJUS (SCRUTINIUM) 


Per 1849 m. Bažnyčios istorijoje neatsitiko nieko svarbaus. 
Sausio mėnesyje į Petrapilį pašaukė J. M. kun. Motiejų Valančiaus- 
ki, idant padarytų apie jį Šventojo Tėvo Pijaus IX noru skrutini- 
jų -ištyrimą kaipo kandidato į Žemaičių vyskupus. Skrutatorium 

Šv. Tėvas paskyrė J. M. Metropolitą Dmochovskį. Šisai išsirinko 
Dvasiškosios akademijos profesorių Antaną Jakubelskį, Kamen- 
co katedros kanauninką, notaru arba sekretorium toje byloje; liu- 
dytojais gi išsirinko Akademijos adjunktą J. M. kun. Ivaškevičių, 
profesorių J. M. kun. Bagienskį ir Kolegijos asesorių Žitomiro ka- 
nauninką f. M. kun. Litvinavičių. Šitie visi prisiekę davė savo nuo- 
monę apie Valančiauskį kaip jiems matės. Pasibaigus ištyrimui, 
kandidatas į vyskupus kovo 30 d. sugrįžo į Varnius ir lygiai kaip 
ir pirma ėjo Varnių seminarijos rektoriaus ir mokytojo pareigas. 


NOMINACIJA, KONSEKRACIJA IR AUDIENCIJA 


Spalių mėnesyje 1849 metų Varnių seminarijos rektorius kun. 
Motiejus Valančiauskis, teologijos daktaras, gavo žinią, jog 16 
dieną rugsėjo mėnesio Neapolio priemiestyje, vadinamame Por- 
tiči, karaliaus rūmuose buvo popiežiaus Pijaus IX prekonizuo- 
tas Žemaičių vyskupu. Bulos gi buvo į Petrapilį atsiųstos 31 d. 
gruodžio mėn. tų pat 1849 m. Kandidatui į vyskupus beliko 
rūpintis įsišventimu. 1850 m. sausio 14 d. Šviesiausis ciesorius 
Mikalojus I davė šį įsakymą: „Telšių Seminarijos Rektoriui Mo- 
tiejui Valančiauskiui maloningiausiai įsakome būti Telšių vysku- 
pijos Vyskupu“. Keliomis dienomis vėliau nominatas vyskupas 
Valančiauskis gavo įsakymą vykti į sostapilį šventimų priimtų 
ir vasario 15 d. drauge su pralotu Kryžanausku išvažiavo. Pet- 
rapilį pasiekė 19 d. to pat mėnesio, kur, padaręs vizitus ir pa- 
prastus formalumus, ėmė ruoštis priimti šventimus. Tai jam 
buvo suteikta vasario 24 d. šv. Motiejaus Apaštalo dieną. Kon- 
sekravo metropolitas ir Mogiliavo arkivyskupas Jo Mylista Dmo- 
chovskis, asistavo gi Jo Mylista Ignacas Holovinskis, Karistijos 
vyskupas, m metropolito padėjėjas ir būsimasis jo įpėdinis, taip pat 
vyskupas Vaclovas Žilinskis, tyčia toms apeigoms atsikviestas. 
Po konsekracijos buvo pietūs; juos kėlė tik ką įsišventęs Kunigų 
akademijoje; už stalo sėdėjo 50 asmenų. Paskui iš eilios pietus 
kėlė Jo Mylista Holovinskis, arkivyskupas, Vilniaus pralotas 
Fijalkauskis, Mogiliavo pralotas Kosakovskis ir Žemaičių kanau- 
ninkas Andriejus Dobševičius. 

Šviesiausis viešpats dovanojo vyskupui Valančiauskiui 1000 
rublių, briliantinį žiedą už 823 rublius, mitrą, pastoralą. Kovo 
3 d. naujas vyskupas gavo oficialią žinią, jog Jo Mylista ciesorius 
teikia jam asmeninę audienciją; jai skiria kovo 5 d. Atėjus tai 
dienai, minėtasis vyskupas ir nuvažiavo į Žieminius ciesoriaus 
rūmus. Per visus kambarius lydėjo jį jų tarnai, kol įvedė į atskirą 
kabinetą, kur buvo pats vienas monarchas. Čia Šviesiausis vieš- 
pats, paduodamas vyskupui ranką, tarė rusiškai: 

- Kame Tamstą pirmą kartą mačiau? 

Vyskupas atsakė: 

- 1844 m. turėjau laimės, buvau Jūsų Ciesoriškajai Dideny- 
bei pristatytas Kunigų akademijoje kaipo jos profesorius; pas- 
kui buvau Varnių seminarijos rektorius, tuo gi tarpu Jūsų 
Ciesoriškosios Didenybės malone esu vyskupas, už tai nuolan- 
kiai dėkoju. 

— To nereikia! — tarė ciesorius. - Mums patinka, jog radome 
žmonių, kuriais galime pasikliauti. Ar ilgai buvai Akademijoje? 

- Penkerius metus, Šviesiausis Viešpatie! - atsakė vyskupas. 

- Kraštas, kur gyveni, - toliau sakė ciesorius, - pritiria daug 
pikta iš kaimyninės svetimos valstybės. Paslapčiomis einą už 
sienos nekartą esti baudžiami, netenka gyvybės ir nelaimingą 
daro visą savo giminę. 

- Tikrai, - atsakė vyskupas, — ir doros atžvilgiu daug pikta iš 
to esti, nes sugauti, norėdami išvengti nupelnytos bausmės, 
griebias visokių suktybių, melagysčių ir netikrų priesaikų. 

- Tai doros atžvilgiu, - atrėmė ciesorius. - Man betgi labiau- 
siai rūpi, kad į mano valstybę neįsiveržtų svetimtaučių dvasia; 
todėl pavedu vyskupui, kad jis savo įtaka sulaikytų vaikščiojimą 
mūsų valdinių į Prūsus. 

- Rūpinsiuos, Šviesiausis Pone! — atsakė vyskupas. 

- Kokia Žemaičių dvasia dabartiniais laikais? — toliau pa- 
klausė ciesorius. - 1831 m. tas kraštas Mums yra nusidėjęs. 

- Teisybė, Šviesiausis Viešpatie! — atsakė vyskupas. - Tik 
žemaičiai niekados nebūtų to padarę, kad ne sąmyšiai, sukelti 
Lenkuose. Mūsų dvarininkai, daugiausia vokiečiai, pasekė len- 
kais. Ir nors tai man neprideri, tačiau galiu patvirtinti ir tvirtinu, 

jog daugiau tai nebepasikartos, jei bent įeitų svetima galybė ir 
įsakytų gyventojams imtis ginklo. 

Ciesorius trinktelėjo ranka į stalelį ir tarė: 

- Aš svetimos galybės nebijau; blogesnis naminis karas. 

Paskui labai lipšniu veidu pasilenkė ir tarė: 

- Proščajte, Jepiskop! (Sudie, vyskupe!) 

Norėjo pabučiuoti vyskupui ranką, bet šis drovėjos ir nedavė. 

Po tos audiencijos vyskupas tuojau nuvažiavo į jo mylistą 
ministerį Perovskį ir direktorių Skripiciną apsakyti priimta tvar- 
ka ištisos kalbos su Šviesiausiuoju viešpačiu. Paskui atsisvei- 
kindamas aplankė ministerį Perovskį, Neselrodę, metropolitą 
Dmochovskį ir kitus ir ėmė ruoštis į kelione. 


INGRESAS 


Iš sostapilės išvažiavo kovo 26 d. 1850 m. vasariškąja karieta, 
ant šlėdžių padėta. Jo Mylistos Metropolito įsakymu sustojo 
28 d. Jamburge, kur jį priėmė kun. Sikorskis, dominikonas, 
kolonistų katalikų kapelionas. Susirinko Narvos katalikai ka- 
reiviai ir kolonistai; jie kaip gyvi pirmą kartą temato vyskupą. 
Rytą vysk. patvirtino tikėjime 357 žmones ir mišias laikė ponti- 
fikališkai. Narvos apylinkėje sniego nebebuvo; tad metė šlėdes 
ir išvažiavo karieta ant ratų. Tuo tarpu tarp Narvos ir Tartu 
užtiko milžiniškus sniegus; juos turėjo ratais pervažiuoti ir 
prityrė daug pavojumų. Trylika arklių negalėjo ištraukti vežimo 
iš sniego. 

Kovo 31 d. Tartu, priimtas tos vietos katalikų kunigo Juoz. 
Beržanskio, patvirtino tikėjime 18 žmonių. Balandžio 3 d. Min- 
taujoje patvirtino tikėjime 247 žmones. Žemaičių pasienyje vys- 
kupą sutiko Joniškio asesorius, o miestelyje daugybė tikinčiųjų 
žmonių. Čia vyskupas sustojo, per balandžio 4 ir 5 d. patvirtino 
tikėjime 5003 žmones. 6 ir 7 d. Šiauliuose patvirtino tikėjime 4002 
žmones. 9 d., nežiūrint daugybės kliūčių dėl potvynių ir prastų 
kelių, vyskupas atvyko į Varnius. 

Čia vyskupą sutiko daugybė dvasiškių, dvarininkų ir žmo- 
nių, susirinkusių ties parapine bažnyčia. Ties bažnyčios durimis 

į vyskupą lotyniškai prabilo buvusysis vyskupijos valdytojas 
kun. Gintila. Į tai vyskupas šitaip atsakė: 

„Inter alios multos, qui nobis de via redeuntibus obviam 
venerunt, cernens etiam te, Reverendissime Domine, qui Nos in 
regimine hujus dioeceseos nostrae praecessisti, pauca ad te volo. 
In decursu multorum annorum dioecesis Samogitiensis solatio 
pastoris destituta, a venerabili Capitulo commissa fuit tuae cu- 
rae, tuo regimini et sollicitudini. Tu vero, titulo vicarii capitu- 
laris insignitus, munere, sibi commisso, tanta cum probitate et 
diligentia in decursu sex annorum perfunctus es, ut dioecesis 
haec pauca orbitati propria incommoda experta sit. Quapropter 
ex intimo corde nomine Ecclesiae Catholicae ac nomine hujus 
almae dioeceseos nostrae palam tibi gratias agimus. De cetero 
Deus Optimus Maximus sit largus remunerator tuus. Nos vero, 
memores a te gestorum, omni cum pastorali affectu et favore te 
semper prosequi publice spondemus“. 

(Lietuviškai bus maždaug šitaip: Tarp daugelio kitų, kurie 
mūs iš kelionės grįžtant išėjo sutikti, matydamas ir tave, Gerbia- 
mas Pone, kurs pirma mūsų valdei šitą vyskupiją, noriu truputį 
į tave tarti. Per ilgus metus Žemaičių vyskupija, be ganytojiš- 
kosios paguodos buvusi, gerbiamosios Kapitulos buvo pavesta 
tavo rūpesčiui, tavo valdžiai. Tu gi, pažymėtas kapitulos vikaro 
titulu, paskirtą pareigą tokiuo padorumu ir uolumu per 6 metus 
ėjai, jog šioji vyskupija savo našlaitystėje nedaug teprityrė pikta. 
Todėl iš gilumos širdies Katalikų Bažnyčios ir šios mūsų motinos 
vyskupijos vardu atvirai tau dėkojame. Už visa kita Geriausiasis 
ir Galingiausiasis Dievas tebūnie dosnus tau atlygintojas. Mes 
gi, atmindami tavo darbus, su visa ganytojiška malone ir palan- 
kumu tau visados likti viešai pasižadame.) 

Paskui prasidėjo procesija sulig ritualo. Kad prisiartino prie 
seminarijos, į vyskupą prabilo tos įstaigos vedėjas kun. Alek- 
sandras Beresnevičius. Vyskupas šitaip jam atsakė (lenkiškai): 

„Įstaiga, kurios šlovingas esi vedėjas, nuo pradžios XVIII 
amžiaus ir lig šios valandos buvo Žemaičių dvasiškijos lopšys. 
Iš jos išėjo tūkstančiai dievotų ir pavyzdingų kunigų, kuriems 
šis kraštas dėkingas už apšvietimą tikėjimo dalykuose. Tai yra 

mokykla dvasiška, mokykla išimtinai mano, vyskupo, kur au- 
ginu jaunus levitus, padėjėjus žmonių sielų gelbėjimo darbe. Į 
seminariją tad pirmiausia akis atkreipęs turėsiu. Nebesu jos 
rektorius vardu, bet nepaliausiu juo buvęs iš tikro, lig gyvas 
būsiu. Darbščiai globosiu lygiai jus, kuriuos pats išsirinkau mo- 
kytojais, kaip ir tą dvasiškąją jaunuomenę, kuria labiausiai pasi- 
kliauju. Jums, rektoriau, drauge su profesoriais pridera pasirū- 
pinti, idant manęs ir Dievo Bažnyčios neužviltų. Lavinkite ją su 
tuo pačiu pasišventimu ir uolumu, kurį džiaugdamos iki šiol 
jumyse regėjau. Lavinkite katalikų religijos dvasioje ir pride- 
ramame paklusnume valdžioms. Kadangi to padaryti negali be 
Aukščiausiojo pagalbos, tai tegul Dievas laimina jus ir jūsų dar- 
ba; tegul Dievas laimina atgimstančią Bažnyčią klierikų asme- 
nyse; tegul Dievas laimina namus ir gimdytojus, kurie savo 
vaikus paskiria altoriui tarnauti!“ 

Prie katedros durų vyskupą sutiko pralotas archidiakonas 
Benediktas Smigelskis ir pasveikino vyskupą ne visai tinkama 
kalba, į kurią vyskupas trumpai atsakė. Paskui bažnyčioje atliko- 
me paprastas formalybes. Galų gale pas vyskupą buvo pietūs. 
Už stalo sėdėjo su viršum 300 žmonių. 


PIRMOJI GANYTOJO GROMATA 


(Iš knygelės: „List Pasterski Macieja Wolonczewskiego z Bo- 
żego miłosierdzia i Łaski s. Stolicy Apostolskiej Biskupa Tel- 
szewskiego do duchowieństwa i wiernych Chrystusowych 
Rzymsko-Katolickiej Dyecezyi Telszewskiej. Wilno. Drukarnia 
A. Marcinowskiego. 1850 r. 71 p. Lietuviškąjį tekstą čia dedame 
neperstilizavę, tik rašybą išlyginę. Mums rodos, ši gromata bus 
vertimas iš lenkiškojo originalo, kurį vyskupas bus parašęs pats; 
vertėjas gi greičiausiai bus ne pats vyskupas. T.) 


MOTIEJUS VOLONČEVSKIS 


Iš mielaširdystės Dievo ir loskos stolyčios Apaštalų Telšių, 
arba Žemaičių, vyskupas. 

Visus šiaip jau kunigus su zokaninkais Vyskupijos Mūsų ir 
visus Kristaus tikinčiuosius sveikinu ir piemenišką žegnonę 
(laiminimą! - Tumas) duodu. 

Katalikų tikėjimas, pačioje pradžioje penkioliktojo amžiaus 
Žemaičiuose laimingai pasėtas, išaugo, pražydo ir tebklesta lig 
šiolei. Tą klotį reikia pripažinti pagalbai Dievo, kuri nėkuomet 
neapleidžia Bažnyčios savo; dievobaimingumui ir jautrumui jų 
vyskupų, katrų iš apveizdo Viešpaties nėkuomet jiems nesto- 
kojo. Nuo įvedimo į mūsų šalį krikščioniško tikėjimo lig šios 
gadynės Žemaičiai turėjo jau trisdešimtis šešis tikrus vyskupus. 
Iš tų užvis minavotini ir sektini tarpe daugelio kitų yra: Motie- 
jus I, Martynas III, Merkelis Giedraitis, Jurgis su Antanu Tiške- 
vičiai ir pastarasis Juozapas Giedraitis. Tam pasirinkus, Galin- 
giausis ir Šviesiausis visų maskolių ciesorius Mikalojus I per 
gerybę savo meilingai žvilgterėjo ant reikalų žmonių savo. O Tė- 
vas Šventasis, sėdžiąs šiandieną ant Stolyčios Apaštalų Pijus IX, 
būdamas slaptinėje rodoje savo 28 d. birželio 1849 m. priemies- 
tyje Neapoliaus, vadinamame Portiči, pakėlė mane į jūsų vysku- 
pus. Tai vis geresniai pažinsite, perskaitę ant galo pridurtas 
gromatas Tėvo Šventojo. Gromatoms į mūsų žemę atėjus, Peter- 
burge katalikų Šv. Kotrynos bažnyčioje, 24 d. vasario 1850 meto 
palikau iššvęstas į vyskupus. Pašventė mane dievobaimingas 
Godojamas Mogiliavo arkivyskupas, visų katalikų bažnyčių, 
Maskolių ciesorystėje esančių, metropolita Jo Mylista Kazimieras 
Dmochovskis, draugystėje savo padėtojo ir būsimojo įpėdinio 
Karistijos vyskupo Jo Mylistos Ignaciaus Holovinskio su Vil- 
niaus vyskupu Jo Mylista Vaclovu Žilinskiu. Ir taip galingu 
Dievo parėdymu nesitikėtai palikau Piemeniu jūsų. Ir puolė burta 
ant Motiejaus. (Darb. Apašt. 1, 26) 

Nuo prigimimo tylus ir nieko negeidžiąs, ką jaučiu širdyje 
savo nuo to laiko, kuriame gavau žinią apie aukštą mano dalį, 
nevalioju skubiai ištarti. Silpnumas mano paties, atsakymas Die- 
vui už kožną vieną iš jūsų, baimė sūdo Viešpaties, užvyda žmo- 
nių, įvairi širdgylai, nuo kurių perdėtinis negal išsisukti, - vis 
tai visuomet stovi akyse mano ir nemaž baido. Tame prispau- 
dime mano tuo tik pasikliaunu, jog tų vargų negeidžiau. Patys 

žinote, niekam šioje pasaulėje nesidedant be valios Dievo ir 
mažuose daiktuose, labiau tada pakėlimas manęs į piemenius 
dūšių žmonių tur būti iš rankos Viešpaties. Tuomi, sakau, pasi- 
kliovęs, priėmiau ant kukšteros savo sunkybę, katros priimti 
nezganduotųs ir patys angelai. Tas įsidėjimas ramina mane ir 
liepia tikėti Dievą, kaip pradėjo, taip pabaigsiant maniep gerą 
darbą. 

Kad vienokiai viltis mano nebūt per daug didi, vienu įtem- 
pimu maldose savo nepaliausiu glaboti Viešpaties, idant man, 
menkam tarnui savo, suteiktų tvirtybę ir pats padėtų nešti naštą 
piemeniškos vyresnybės. Nuo jūsų taipogi, mieliausios avelės 
mano, pagalbos dvasiškos reikalauju. Visų pirma jūs, dievobai- 
mingi kunigai, kurie drauge su manimi darbuojatės apie išga- 
nymą dūšių, nėkuomet neužmirškite paminėti manęs švenčiau- 
sioje Mišių apieroje, tarydami: „Ir vyskupą mūsų Motiejų“. Lygia 
dalimi karštose maldose jūsų šaukite prie aukščiausio piemenio 
dūšių žmonių, Išganytojo Viešpaties, kad man, naujai prade- 
dančiam darbą apaštališką, suteiktų reikalingą mandrybę ir iš- 
mintį, kad Dvasia Švenčiausia gausiai aprėdytų mane dovano- 
mis savo, idant stengčiaus šviesti jums paveizdu ir darbuose 
kunigiško pašaukimo ištikimu būti jūsų pravadninku. 

Jūs, žmonelės, meilingi katalikai vyskupijos Žemaičių, visų 
brangiausia avinyčia ir abliubenyčia mano, kurie už vis norėjote 
vyskupo, kurie verkėte prisiminę siratystę savo, kurie labiausiai 
reikalaujate gerų vadovų kelyje išganymo, neužmirškite manęs 
maldose savo; melskite Visagalinčio Dievo, kad Mums, ieškan- 
tiems išganymo jūsų, priduotų stiprumo ir suteiktų gerų padė- 
tojų, dievobaimingų kunigų, kurie akivaizdoje Mūsų dieną ir 
naktį pagal neštų jums pagalbą dvasišką. 

Numanote, broliai mano, jogei darbuodamos ir su išmelstu 
Dievo padėjimu, nors didžiausiai šarpuočiau, vienokiai vienas 
pats visų reikalams užganą padaryti nestengčiau; todėl išpuola 
jums su manimi vienkart dirbti; būtinai reikalauju padėjimo 
jūsų. Visų pirma tame dalyke pakelių piemenišką balsą savo 
taviep, skaisčiausia dalele meilingos avinyčios mano, tarnai alto- 
rių Dievo, padorūs kunigėliai! Daugiau ne per dešimtį metų 

vienkart su jumis darbuodamos kaipo kunigas čia pat Žemai- 
čiuose, linksminaus matydamas jumis graudžiai apsakinėjant 
žodį Dievo, su didžia atide klausant spaviednės ir be paliaubos 
dalijant katalikams šventus sakramentus. Jeigu tada elgėtės kaip 
tikri piemenys, vyskupijai našlaujant, stipriai viliuos nugis karš- 
tumui jūsų tarnavime Bažnyčiai šventai pasidauginsiant, nesgi 
raginti jūsų žodžiu ir paveizdu nėkuomet neliausiuos. Jūs esate 
kaip ir nuo manęs, anoje baisioje dienoje, kad ateis kunigaikštis 
piemenų Kristus Jėzus, reikalaus gero skaitliaus už visas dūšias, 
mūsų priveizėjimui pavestas. Jūs, kaipo perdėtiniai nedaugel 
katalikų, guvesniai už mane galite kiekvieną priveizėti, kiek- 
vieno dvasiškiems reikalams užganą padaryti. Ganykite tada 
būrelį Dievo, kuris tarp jūsų yra, priveizdėdami ne su priver- 
timu, bet iš liuoso noro pagal Dievo: ne dėl bjauraus pelno, bet 
iš gero noro (1 Petr. 5, 2). 

Kadgi tarnavimas jūsų nebūt papeiktas, gyvenkite prideran- 
čiai pašaukime jūsų, kuriuomi pavadinti este (Ephes. 4. 1). Nu- 
manote gerai, kokio nekaltumo ir dievobaimingumo reikalauja 
nuo jūsų pašaukimas dvasiškas; pažįstate gražumą ir aukštumą 
kunigystės; suprantate, jogei kaip iš vienos šalies už vis aukština 
stoną jūsų gyvenimas padorus, gyvenimas būtinai krikščioniš- 
kas, taip iš antros užvis žemina ir bjaurioja pašaukimą jūsų 
gyvenimas nedoras, elgimos, pilnas apšauktų ydų. Todėl neno- 
rėkite patys dauginti nelaimių savo. Namai jūsų tebūn uždanga 
cnatos ir dorybės; gyvenimai jūsų tešvieč' paveizdu krikščio- 
niško dievobaimingumo; tegul jumis mato svietas tikt bažny- 
čioje arba atliekančius savo pašaukimo žygius. Bespėdami mis- 
lykite apie daiktus išganymo ir skaitykite dvasiškas knygas, 
idant kaskarts labiau pažindami tikėjimą ir jo įsakymus, kas 
dieną daugiau surinkdami į galvas savo visokio mokslo, rastu- 
mėtės naudingesniais tiems žmonėms, dėl katrų laimės Dievas 
jumis pastatė. Bet, meilingi broliai mano, dar ne čia galas darbų 
jūsų. Dar turite penėti aveles jūsų duona žodžio Dievo. Jukgi 
mums visiems įsakė Išganytojas tarydamas: „Eidami mokykite 
visas giminės“ (Mat. 28, 19). Ir vėlei: „Eidami po visą svietą, 

apsakinėkite Evangeliją visokiam sutvėrimui“ (Mor. 16, 15). Tą 
įsakymą Viešpaties Kristaus atlikdami, kana kados Apaštalai 
apšvietė žiburiu dangiško mokslo visą žinomą pasaulę, o jūs, tą 
pačią valią Sūnaus Dievo pildydami, kožną šventą ir nedėlios 
dieną turite apsakinėti žmonėms prisakymus vieros. O užvis 
reikia tai daryti jums, pirmiausi padėjėjai mano, džiakonai su 
klebonais, nes jūs esate pasiųstais nuo Mūsų piemenimis parak- 
vijų savo; tarpgi didžiausių pavinasčių piemenų, kaip tarė tėvai 
susirinkimo Tridentiškojo, skaitos apsakinėjimas žodžio Dievo. 
Sekdami paveizdą dideliai įsakančių sakytojų ir dabodamys, 
kaip nemažu yra daiktu skelbimas teisybių, nuo Dievo apreikštų, 
mokykite žmones, patys pirmiau gerai išsimokinę, nesgi liuosas 
balsas veikiau pakliūna į širdis klausytojų. Užvis taip sakykite, 
kad žmonelės galėtų suprasti, o maž ką teišmanantys veiktų iš- 
mokti vieros šventos ir kaip jiems prider elgtis. Todėl veikiau sa- 
kykite pamokslus, nekaip mandrius sakymus, arba kozonius. Ne 
vien mokykite ir išguldinėkite Evangelijas, nuo Bažnyčios šven- 
tos padėtas, bet dar po sumos, pirm arba po mišparų, apsakinė- 
kite katekizmą. Taip darydami, veikiau apšviesite prasčiokėlius 
ir išmokysite vieros šventos vaikus su nežinovais. Pamoksluose 
jūsų užvis storokitės patvirtinti žmones vieroje katalikų ir išgul- 
dyti, kas nuo kiekvieno prider Šviesiausiam ciesoriui, visokiai 
karalystės vyresnybei. Kiekvienoje parakvijoje gal būti tarp žmo- 
nių įvairios ydos ir negeri papročiai, kurius klebonai, gerai jaus- 
dami ir žinodami meilę Dievo su artimu, tur stengtis išnovyti. 
Ant galo apsakinėkite žodį Dievo: Žemaičiuose — žemaitiškai, 
dalyje vyskupystės, lig šiolei prie Lietuvos prigulinčioje, - lietu- 
viškai, Kurše - latviškai arba vokiškai; žodžiu sakant, tą kalbą 
teikite, kurią suprant didesnė dalis klausytojų jūsų. 

Dabarčio, atgręždamas balsą mano taviep, visokio pašau- 
kimo, padėjimo ir amžiaus pavestos man nuo Dievo vyskupijos 
motriškos ir vyriški katalikai, sveikinu jumis su tikrai tėviška ir 
piemeniška malone, vienkart gi išpažįstu, jogei nuo dienos pa- 
šventimo mano į vyskupus tapote mieliausia mano Kristuje ab- 
liubenyčia. Todėl dieną ir naktį apie jūsų gerą dvasišką steigti 
neigi melsti už jumis Dievą nėkuomet neperstosiu. To tikt nuo 

jūsų reikalauju, kad ir jūs iš savo pusės mylėtumėte piemenis 
savo, nedabotumėte jų ydų, bet melstumėte nuo Viešpaties pa- 
gausinimo visokios jiems dorybės, klausytumėte jų persergėjimų 
ir godotumėte, arba šėnavotumėte, tuos, kurie tur išduoti Dievui 
skaitlių už dūšias jūsų. Tokia eila sujungti viena meile, būsite 
vienu kūnu, vienu surinkimu tarnų Jėzaus Kristaus, gyvuojančių 
vienoje viltyje išganymo amžino. Tuokart atsiras tikra vienybė 
tarp piemenų ir avelių, tuokart piemenys geriau galės avelėmis 
valdyti, o tos be priklasties klausys jų balso. Viera su kunigais 
yra tai daiktai nedalijami, neskiriami; kas myli vierą, myli ir 
kunigus, kas nekenčia tikėjimo, neapkenčia ir tarnų vieros, ku- 
nigų; todėl jūs, protingi gyventojai vyskupijos mano, visuomet 
mylite ir godojate kunigėlius, nes širdimi este pririšti prie vieros 
katalikų. Turėkitės tos vieros ir toliau. Nors aniolas iš dangaus 
atėjęs, kaip sako Povilas Apaštalas, mokytų jumis kitaip, nekaip 
moko Bažnyčia šventa katalikų, neklausykite (Gal. 1,8); nesgi 
toks apaštalas apsakinėtų tikras neteisybes, blūdus ir žmonių 
išmonius. Ta Bažnyčia stovi ant kietos švento Petro uolos, kurios 
nė peklos vartai nepergalės, kaip pasakė pats Jėzus Kristus. Ta 
Bažnyčia jumis gemančius priėmė per Krikštą šventą ant kelių 
savo; ta Bažnyčia be pertrūkio vien penėjo ir peni mokslu šventu 
ir Sakramentais šventais; ta Bažnyčia tegul jumis nusiunt į kara- 
lystę dangaus - kurjau nusiuntė milijonus sūnų ir dukterų savo. 
Turėdamies tos vieros šventos gyvenkite priderančiai pagal jos 
įstatymų, nesgi „viera be gerų darbų numirusi yra“, kaip sako 
Jokūbas Apaštalas (2, 26). Viską šventa, viską padoru, viską 
teisinga ir gero garsmo, arba šlovės, mylėkite; priguskite prie 
gerų darbų, nesgi alužna dangų pramuša ir atidaro, alužna daro 
žmones vertais mielaširdystės Dievo, kaip skelbia apkarūnavo- 
tas pranašas: „Pagirtas dabojąs reikalingą ir ubagą, dienoje pikto 
išgelbės ji Viešpats“ (Ps. 40,1). Mylėkite ir godokite Šviesiausį 
ciesorių visų Maskolių kaip tėvą savo „ne iš baimės, bet dėl 
sumnenės“, kaip sako Povilas Apaštalas (Rym. 13,5). Tegul pa- 
klusnumas visokioms vyresnybėms valdo žingsnius jūsų. Ponai, 
sugebėkite apiprekioti darbus žmonių jūsų, prisidėkite prie jų 
gero pagal dūšios ir kūno. Neniekinkite jų atmindami, jogei 


827 > 


akysu Dievo visi esame tokie. Žmonės, godokite ponus savo, nes 
anie jumis gynioja ir suteikia žemę, kurią ardami ne vien pride- 
rančiai gyventi, bet ir dangų sau uždirbti galite. Žodžiu sakant, 
tarp visokio pašaukimo meilingos avinyčios Mūsų tegul bus: 
baimė Dievo, meilė artimo, paklusnumas dvasiškoms ir nedva- 
siškoms vyresnybėms ir prisirišimas prie vieros katalikų. Tegul 
visi taip padoriai elgiasi, kaip elgės senų dienų žemaičiai, kad 
dabarčio, it senovėje, mūsų šalis teisingai galėtų vadintis dievo- 
baiminga. 

Oi, kaip būčiau laimingas, kad tas pirmas piemeniškas bal- 
sas mano, pakliūdamas į ausis avelių mano, pakliūtų vienkart į 
širdis ir protą jūsų, ant galo atneštų tuos laimingus vaisius, 
kurių, išduodamas tą gromatą, meldžiau ir melsiu Viešpaties per 
kiauras dienas gyvenimo mano. 

Įsakome Mūsų Telšių Konsistoriui, kad šią gromatą Mūsų 
drukavotųsi; išrašuose per kunigus džiakonus pasiųstų visoms 
parakvijų bažnyčioms ir lieptų, kad kiekvienas klebonas pirmoje 
po atėjimo to rašto nedėlioje perskaitytų žmonėms, kozelnyčioje 
stojęs, tokiu liežuviu, kokį moka klausytojai. Ant galo norime, 
kad tą pat dieną po visam atgiedotų giesmę Tave Dievą garbiname, 
o tai dėl to, kad visi padėkavotumėte Dievui už neapleidimą 
vyskupijos Mūsų ir išmelstumėte visokio gero Tėvui Šventajam 
Pijui IX vienkart su Šviesiausiu Ponu mūsų Mikalojum I. Giedant 
giesmę, visais varpais prider skambinti. 

„Malonė Viešpaties mūsų Jėzaus Kristaus ir meilė Dievo ir 
draugystė Dvasios Šventos tegul bus su jumis visais“. Amen (II 
Kor. 13,13)'. 


§ 128. PRALOTAS G. BILEVIČIUS 


1851 m. rugsėjo 15 d. Teneniuose numirė J. M. Grigalius Bile- 
vičius, Žemaičių katedros pralotas-scholastikas. Tasai pralotas 
kilęs iš aukštos giminės, pabaigęs mokslus, įstojo į Varnių semi- 
nariją; paskui giminių pastangomis buvo pasiųstas į Vyriausiąją 
Vilniaus seminariją; išėjo šv. teologijos magistro laipsniu. Sugrį- 
žusiam į vyskupiją J. M. kunigaikštis Juozapas Giedraitis dova- 

nojo Kelmės kleboniją. Truputį vėliau, pakeltas pralotu, atsisakė 
nuo Kelmės klebonijos ir gavo Laižuvos kleboniją, kurią ir valdė 
iki pat amžiaus galo. Paskutiniais savo amžiaus metais sėdėjo 
Žemaičių Konsistorijoje asesorium. Nepaprastai doras žmogus, 
šisai pralotas proto nedaug teturėjo. Buvo tai Kaino auka, kurią 
giminės Bažnyčiai atnešė. Prelatūrą po jo paėmė kanauninkas 
Jurgis Bytautas. 


§ 133. ŠNIPUKAI 


Viešpataujant Šviesiausiam Mikalojui I, 1853 m. prasidėjo 
karas, vadinamas Krymo karu. Mūsų provincijomis vyriausybė, 
žinoma, netikėjo. Visi provincijos pakraščiai knibždėjo šnipukų. 
Varniuose aiškus šnipas buvo parapinės mokyklos mokytojas 
Beinaravičius; jam gi cholera mirus, tas pat pareigas ėjo rusų 
kalbos mokytojas seminarijoje p. Klevinskis. Kada šį pavyko 
kažkaip iš Varnių išginti, atsiuntė kitą, dar blogesni, į seminariją 
mokytoju - Feoktistovą. Feoktistovas, Vladimiro gub. popvai- 
kis, buvo Petrapilyje Pedagogikos institute. Institutas, jį išleis- 
damas, kuo geriausiai paliudijo, bet kai teko jam kitus mokyti, 
pasirodė pats nieko nemokąs. Labai mėgo rašinėti įdavimus, 
ypač vyskupo Valančiauskio ir seminarijos rektoriaus J. M. kun. 
Aleksandro Beresnevičiaus, savo vyresniųjų. Bet nemokėdamas 
rašyti, kiekvieną kartą gavo važinėti į Telšius ir ten ieškotis pa- 
dėjėjų, kurie moka rusiškai, ir taip skundė nekaltus. Dėl tų įda- 
vimų vyskupas gavo kelius kartus važiuoti į Vilnių ir teisintis 
karo gubernatoriui generolui Elijui Bibikovui ir slaptajai poli- 
cijai. Kadangi buvo įdavinėjamas dėl politikos dalykų, kuriais 
vyskupas visiškai neužsiimdavo, tai ir pasiteisinti nebuvo sun- 
ku. Be to, įdavus minėtąjį rektorių, iš Vilniaus buvo atvažiavęs į 
Varnius Vilniaus gimnazijos inspektorius Orlovas, kvotė klieri- 
kus iš rusų literatūros ir raportavo seminariją esant valdomą ne 
taip, kaip vyriausybės įsakyta. Gavęs šitokį raportą, antrasis Bi- 
bikovas, vidaus dalykų ministeris, pašalino jį iš tarnybos ir apgy- 
vendino Vilniuje. Be to, ministeris įsakė, kad Varnių seminariją 
kas mėnuo lankytų Telšių mokyklos viršininkas Lukaševičius. 

Lukaševičius seminarijai labai įkyrėjo lankydamas, nes ir už 
pinigus, kuriuos kassyk gavo mokėti, ne visados galėjo turėti 
gerą liudymą. Be to, Kauno gimnazijos direktorius Sergejus Va- 
siljevas, vyriausybės įsakomas, taip pat kvotė klierikus dukart 
iš rusų dalykų. Pasauliečių kišimąsi į vyskupo mokyklą Gany- 
tojas gavo kęsti, nes laikai buvo kritiški. 


§ 135. NELAIMINGI PIETŪS 


1855 metai. Šiemet vasario 18 d. pabaigė savo gyvenimą Švie- 
siausis Mikalojus I. Kol žinia apie tą svarbų atsitikimą pasiekė 
Varnius, atėjo ir vyskupo Motiejaus Valančiauskio vardo diena. 
Tą dieną prisirinko svečių, vyskupas su dvasiškija nuėjo į baž- 
nyčią, kur po pamaldų jį pasveikino. Sugrįžus namo, vienas 
svečias padavė jam vokus iš karo gubernatoriaus, pranešimą 
apie monarcho mirtį. Visi tos naujienos nusigando; tačiau vysku- 
pas turėjo duoti susirinkusiems svečiams pusryčių ir pietų: negi 
galėjo juos išbrukti alkanus. Ypač klierikai, nepagalvoję senojo 
papratimo laikydamies, vyskupo raides apšvietė, vakarop išstatė 
jas seminarijos vartuose. To vyskupas nė žinoti nežinojo, nes 
buvo svečiais užsiėmęs. Tai dienai praėjus, šnipukai, kurių čia 
netrūko, tuoj davė žinią vyriausybei apie tuos pietus, pridėdami, 
jog vyskupas pietus kėlęs džiaugdamasis, kad cies. mirė, dėl to 
ir seminarija buvusi iliuminuota. Tai ir vėl priepuolis. Neilgai 
trukus, atvažiavo žandarų pulkininkas ištirti, kaip ten buvo 
buvę; paskui vėl valdininkas ypatingiems reikalams prie karo 
gubernatoriaus pulkininkas gr. Rzevuskis. Varniškiai teisinosi 
kiek galėjo; vis dėlto žinia apie tuos pietus pasiekė naujojo mo- 
narcho Aleksandro II sostą. Tačiau jokių blogų pasėkų nebuvo. 


§ 136. KUN. JUOZAPAS RUPEIKA 


Juozas Rupeika gimė, rodos, 1778 m. Telšių par. Truputi 
pasimokė Telšiuose, bet neišlaikęs kvotimų į Varnių seminariją, 
nuvažiavo į Minską ir tenai įsišventė kunigu. Prabuvęs kurį laiką 
Minsko vyskupijoje, visokiems žmonėms užtariant, buvo pri- 

statytas į Šeduvos klebonus. Atvykęs į Žemaičių vyskupiją, bu- 
vo vyskupo Juozapo Giedraičio priimtas į šią vyskupiją ir pa- 
keltas Šeduvos klebonu. Būdamas toje vietoje, ūžė ir smaugė 
Šeduvos miestelėnus visokiomis bylomis. Per to krašto revo- 
liuciją 1831 m. Rupeika iš pradžių laikėsi sukilėlių, bet paskui, 
sumetęs juos neišturėsiant, visomis priemonėmis ėmė padėti 
dangui, bet kažkaip išsprūdo iš jų rankų. Sukilimui pasibaigus, 
laimėjo didelį pasitikėjimą juo Vilniaus karo gubernatoriaus 
kunigaikščio Dolgorukovo ir gavo keletą ordinų. Uoliai padėjo 
tardyti kunigus, dalyvavusius sukilime. Monarcho įsakymu už 
tai įtrauktas į Žemaičių kapitulą kanauninko titulu; paskui buvo 
pagerbtas Šiluvos infula. Tada kun. Rupeika gavo išvažiuoti iš 
mėgiamosios Šeduvos ir apsigyventi Šiluvoj; tai jis labai neno- 
romis padarė. 1847 m. direktorius Skripicinas ketino jį pakelti 
Žemaičių vyskupu, tačiau šį sumanymą suardė vyskupas Holo- 
vinskis, kurs įrodė direktoriui, jog, pristatydamas Rymui žmogų, 
turintį žmonėse menką šlovę, tik supainiosiąs santykius su Šv, 
Sostu. Keistas būtų buvęs kun. Rupeika vyskupas, nes, be to, 
kad buvo netekęs doros ir tikėjimo, dar nė vieno lotyniško žodžio 
nesuprato ir visiškai nemokėjo skaityti. Dėl to giedodamas mi- 
šias, aiškiai tesakė: Dominus vobiscum; maldas gi tik mikčiojo ir 
taip balsą laužė, jog žodžio nebuvo galima suprasti. Nuo to laiko 
vyriausybė nuojo atsitraukė. Dar karo gubernatorius Bibikovas, 
policijai pristačius jį kaipo neramų bylinėtoją, norėjo jį ištremti, 
bet vyskupas Valančiauskis, nenorėdamas, kad fioletai ir infula 
būtų paniekinti, apgynė. 

Kun. Rupeika buvo dar visų vyskupo Juozapo Giedraičio 
dvarų kamisorius ir Žemaičių Kapitulos prokuratorius. Tai buvo 
skaisčiausis jo laikas, nes vyskupo pinigais daug galėjo daryti ir 
darė. Kadangi bet kuris žmogus turi gera ir bloga, tai ir kun. Ru- 
peika turėjo abeja: nekartą gynė beturčių bylą, jei jie mokėdavo 
nusižeminti prieš ji ir pasiduoti jo globai. Daug savo giminių 
leido į mokslus ir paskui aprūpino. Tinkamu iškilmingumu šven- 
tė Dievo Motinos gimimo dieną Šiluvoj, patsai celebruodamas. 
1854 m. baigdamas minėtuosius atlaidus, laikė mišparus; paskui 

kaip tik sugrįžo į kleboniją, staiga susilpnėjo ir numirė. Jo kūnas 
palaidotas Šiluvos kapuose ties pat koplyčia. 

P. S. Juozapas Rupeika lietuvių literatūroje žinomas knyga 
„Jonas isz Swistoczes krominikas wedrawois lietuwiszku liežu- 
wiu iszguldytas kasztu yr storony par Jozapa Rupeyka kanau- 
nika Płocka, klebona Szaduwos, ženklinika s. Onos. Wilniuje Pri 
bažniczes š. Kazimiera 1823 metuosie“. 8°, 248 p. ir 1 politipažas?. 
Dedikacija lenkiškai kun. Čartoryskiuis. Čia reiktų pridėti keletas 
v. Motiejaus nenusakytų ar nežinotų dalykų. J. T. 


$ 137. PRALOTAS FIJALKAUSKIS 


Rupeikai mirus, neužimtą kanoniją vyskupas atidavė Aloy- 
zui Šukevičiui, teologijos magistrui, seminarijos profesoriui. 
Beresnevičius, kad ir buvo pašalintas, Varnių seminarijos rekto- 
rium paliko. Į Šiluvos infulato vietą vyskupas J. M. ministeriui 
pristatė J. M. kun. Tomą Dobševičių, žemaitį, Kijevo universiteto 
profesorių. Tuo tarpu Vilniaus Kapitulos pralotas J. M. kun. An- 
tanas Fijalkauskis pasirūpino tą vietą iš valdžios gauti sau. Vys- 
kupas, gavęs apie tai „ukozą“, tiesa, nuliūdo, bet turėjo tylėti, 
nes negalėjo priešintis aukščiausiai krašto vyriausybei. Tokie tai 
mūsų laikai. Patys dvasiškiai drąsiai laužo šv. Motinos Bažnyčios 
teises. 1855 m. liepos 12 d. į Šiluvą atvyko Mogiliavo kanau- 
ninkas Jurgis Ivaškevičius, parodė vyskupui naujojo infulato 
raštus, ir jo vardu buvo įsodintas. 


$ 138. ARKIVYSKUPAS HOLOWINSKIS 


Arkivyskupas Hołowińskis buvo neapsakomai buklus ir 
darbštus vyras. Ypačiai buvo atsidėjęs literatūrai. Rašė per kiau- 
ras dienas ir naktis. Toks nesiliaujamas darbas ir visokeriopi 
susigriaužimai įvarė jam jeknų ligą. Gydytojai ir vyskupai velijo, 
kad nors kartą išvažiuotų į vyskupiją, aplankytų savo žmoneles 
ir nors trumpam laikui liautųsi rašęs. Tačiau arkivyskupas nieko 
neklausė, nes, voluinietis būdamas, tarės protingesnis esąs už 
kitus. 1855 m. pavasariui ateinant, gydytojai patarė jam, kad išsi- 

keltų kur už miesto, į salą, vadinamą Jelaginu, kad kasdien mau- 
dytųsi, kuo daugiausiai gertų šalto vandens. Holowiūskis taip 
ir padarė; bet pabaigus tą nelaimingą kuraciją, pasirodė pilve ar 
jeknose vėžys. Pagelbėti nebebuvo galima, ir arkivyskupas dar 
jaunas, nes vos 48 metus eidamas, pabaigė savo dienas Petra- 
pilyje, Akademijoje, spalio mėn. 7 d. Aš visados stebėdavaus, 
kad arkiganytojas, turėdamas didžiąją dalį Rusijos, nė karto 
neišvažiavo jos aplankytų ir visą laiką iki pat mirties išbuvo 
Kunigų akademijoje homiletikos mokytoju. Man rodos, maža 
tebuvo pasaulyje arkivyskupų, kurie eidami tokias šlovingas 
pareigas, buvo pasišventę 40 klierikų, skriausdami visą vysku- 
piją. Užtat ir jo nuopelnas buvo, kad klierikams įskiepijo geriau- 
sios katalikiškos dvasios. Gana to. Holowinskio gyvenimą apra- 
šys ne vienas. 


§ 139. ARKIVYSKUPAS ŽILINSKIS 


1856 metai. Prieš mirdamas Holovinskis rašė į Šviesiausį cie- 
sorių Aleksandrą II, rekomenduodamas arkivyskupu Vilniaus 
vyskupą Vaclovą Žilinskį. Ir jis tikrai buvo popiežiui pristatytas 
į tą vietą. Pijus IX, pritardamas tam, scrutinium apie Žilinskį 
padaryti įsakė Žitomiro vyskupui, vyriausiam pašaukimu. Šisai, 
nepagalėdamas patsai važiuoti taip toli, subdelegavo vyskupą 
Valančiauski; jis gegužės mėn. drauge su kun. Otonu Praniaus- 
kiu, savo sekretorium, išvažiavo į Vilnių. Čia Žilinskio priimtas, 
per savaitę padarė scrutinium ir birželio 3 d. išklausė priesai- 
kos, arba tikėjimo išpažinimo. Kai tasai aktas atsidūrė Romoje, 
Pijus IX Žilinskį pakėlė Mogiliavo arkivyskupu ir su bula iš 
1856 m. rugsėjo mėn. 18 d. atsiuntė palijų“. Šia šv. Bažnyčios 
grazna papuoštas, vyskupas Vaclovas tapo Mogiliavo arkivys- 
kupu ir metropolitu. 

Darydamas scrutinium, prisiekusiais liudytojais pasikvie- 
čiau: pralotą Bankevičių, pralotą Žiškauskį ir kanauninką Kaz- 
lauskį. Šie Žilinskio gerbėjai nusprendė ji esant vertą būti ar- 
kivyskupu ir valdyti Vilniaus vyskupiją. Matydamas, kas čia 
užraugiama, rimtai prašiau, kad nevaldytų dviejų vyskupijų, nes 

taip labai nuskriaus Bažnyčią; vis dėlto naujas arkivyskupas 
išsirūpino „ukozą“, kuriuo jam pavedama ir Vilniaus vyskupija. 


$ 140. PASKELBIMAS N. ŠVČ. M. M. PR. 


Dogmatas Nekaltojo Švenčiausiosios Mergelės Marijos Pra- 
sidėjimo popiežiaus Pijaus įsakymu Varnių katedroje ir visuose 
Žemaičiuose buvo paskelbtas 1855 m. gruodžio 8 d. 


$ 141. PASIUNTINYS CHIGI'S 


1856 m. rugpjūčio 26 d. vainikavosi šviesiausis ir geriausis 
Aleksandras II. Į karūnaciją Maksvoje tebuvo pakviestas arki- 
vyskupas Žilinskis. Šventojo Tėvo Pijaus IX atstovu iš Romos 
atvyko Don Flavio Chigi, Miros arkivyskupas. Žmogus man- 
dagus, greitas ir daugeliu kalbų kalbąs. Drauge atvažiavojo sek- 
retorius kun. Fares, monsignoras Bianchi, Vespaziani ir ketvirtas, 
kurio pavardės nebeatmenu. Visi jie, padarę, kasjiems priderėjo, 
per Ukmergę grižo namo. Išvažiavo ir Žemaičių vyskupas ir 
arkivyskupas Žilinskis į tą miestą jo sutiktų. Vakarą 7 dieną 
nuncijus atvyko į Ukmergę. Tuoj mes ji sutikome ir pasveikino- 
me. Rytą buvo bažnyčioje ir laikė mišias. Pasišnekėti su nun- 
cijum nebuvo galima, dvarininkės kliudė. Nuncijų pasikvietė į 
Vilnių; visas miestas jo ten laukė, tačiau jis nevažiavo, o pasileido 
toliau į kelionę per Kauną. Dvasiškijai nepatiko nuncijaus elgi- 
masis, nes kaip Šv. Tėvo atstovas turėjo arčiau tos vietos kunigų 
laikytis ir atviriau su jais bendrauti. 


§ 142. VYSKUPAS LIPSKIS 


Vilniaus pralotas, Petrapilio Kunigų akademijos inspekto- 
rius, teologijos daktaras Vicentas Lipskis 1856 m. spalio 31 d. 
buvo išvęstas Chersonės, arba Tiraspolio, sufraganu, Janopo- 
litanijos vyskupu. Įsišventęs tačiau nevažiavo į Tiraspolio vys- 
kupiją, o pasiliko mylimajame Vilniaus mieste. 

$ 129. VYSKUPAS KAHNAS 


1848 m. Svetimųjų tikėjimų departamento direktorius Skri- 
picinas, aplankydamas vyskupijas, įsidėmėjo Rygos konvento 
priorą J. M. kun. Ferdinandą Kahną ir sumanė jį įšvęsdinti naujos 
Tiraspolio vyskupijos vyskupu. Taip ir atsitiko. Šviesiausis cie- 
sorius Mikalojus I pristatė jį popiežiui, kad patvirtintų. Atėjus 
bullai, kad būtų padarytas scrutinium, Kahnas buvo pakviestas 
į Petrapilį įvykinti Šv. Tėvo valios. Bet Kahnas nei raštu, nei 
liudytojais negalėjo įrodyti, kad pakrikštytas. Todėl jį gavo lyg- 
tinai pakrikštyti ir įšvęsti iki pat kunigo. Sako, jaunas Kahnas 
išpažinęs Mozės tikėjimą. Tai slėpdamas, nerodė metrikos ir 
nerado liudytojų. Ar šiaip, ar taip, scrutinium buvo padarytas ir 
į Romą išsiųstas. Popiežius Pijus IX niekuo neįtarė ir bulą de 
consecratione atsiuntė: 1850 m. rugsėjo 7 d. Petrapilyje, Šv. Kot- 
rynos bažnyčioje, metropolitas Dmochovskis, asistuojant Vil- 
niaus vyskupui Žilinskiui ir Koristijos vyskupui Hotowinskiui, 
išventė Tiraspolio diecezijos vyskupu. Įsišventęs vyskupas Kah- 
nas paliko Petrapilyje neva Kolegijos nariu, nors be jo toji ge- 
riausiai galėjo apsieiti. 


„5 143. 1857 METAI. SARATUVOS SUTVARKYMAS 


Popiežiaus nuncijus kunigaikštis Kidži (Chigi), būdamas Pet- 
rapilyje, smarkiai subarė vyskupą Kahną už tai, kad be reikalo 
sėdi sostinėje ir nevažiuoja į savo vyskupiją. Pabaidė net popie- 
žiaus vardu suspenduosiąs. Tasai įsakymas padarė seniui įspū- 
džio: pradėjo ruoštis. Bet kur? Kame jo katedra? Konkordatu, 
kuriuo nauja Chersonės Romos katalikų vyskupija buvo įsteigta, 
vyskupas Kahnas turėjo gyventi Chersonėje. Lankydamas vys- 
kupiją, vieną sykį aplankė ir tą miestą, kurs garsi šv. Klemenso 
popiežiaus atminimais. Iš to, kaip katalikų vyskupas buvo tenai 
priimtas, pravoslavų dvasiškija nujautė katalikų vyskupo buvi- 
mą ten pakenksiant stačiatikybės platinimui, ir visa tai pristatė 
Švies. ciesoriui Mikalojui I. Šisai pasirūpino, kad Šv. Tėvas Pi- 
jus IX pakeistų vyskupijos vardą ir vyskupo sostinę; vadinas, 

parodė vyskupo rezidencijai Chersonės gub. apskrities miestą 
Tiraspolį. Bet ir čia nei katedros, nei vyskupui namų nebuvo. 
Rymui pradėjus spausti, kad vyskupas, dabar jau Tiraspolio, 
būtų įsodintas, vyriausybė, jau Švies. Aleksandrui II viešpa- 
taujant, paėmė į nuomą namus vyskupui ir seminarijai Sara- 
tuvoje“; ten turėjo vyskupas vykti. 

Kaip tik ten įsigyveno, tuoj pradėjo ir vyskupiją tvarkyti. 
1857 m. jam paprašius, iš Vilniaus, Žemaičių, Minsko ir Mogi- 
liavo seminarijų vyskupai davė po tris vokiškai mokančius klie- 
rikus. Iš jų vyskupas Kahnas sudarė Saratuvoje seminariją. Be 
to, vyriausybė vyskupui pavelijo įsteigti „mažąją seminariją“ 
paruošti jaunimui nuo pat mažens į dvasiškąjį luomą. Semi- 
narijos rektorium vyskupas pasikvietė J. M. kun. Juozapą Želva- 
vičių?, R. K. Bažnyčios vikarą Maskvoje, žemaitį. Inspektorium 
J. M. kun. Rajuniecą, Liepojos bažnyčios administratorių, taip 
pat žemaitį. J. M. kun. Zenoną Jotkevičių ir Gabrielių Onošką 
padarė profesoriais. Vyriausybė atsiuntė dar keletą pasauliečių 
mokytojų. Taip susitvarkė Saratuvos seminarija. 

Pirmieji Saratuvos kapitulos nariai buvo: J. M. kun. Maksi- 
milijonas Orlovskis, teol. mag., Tifliso klebonas, pralotas deka- 
nas; J. M. kun. Jurgis Razutavičius, Odesos klebonas, teol. mag., 
pralotas arkidiakonas; J. M. kun. Juozapas Želvavičius, teol. 
mag., kanauninkas penitencijarasš; J. M. kun. Zenonas Jotke- 
vičius, Mikolajevo klebonas, kanauninkas; J. M. kun. Gabrielius 
Onoška, kanauninkas. 

Šie kapitulos nariai iki šiol vis dar neturi jokios distinktorijos. 

Iš tų pat žmonių buvo sudaryta ir pirmoji konsistorija Sara- 
tuvoje. Oficiolu buvo laikomas vysk. sufrag. Vinc. Lipskis. 


S 145. GERESNI ALEKSANDRO II LAIKAI 


Vergai papratę yra laukti kito pono. Tam atsitikus, kartais 
laimi, kartais prakiša. Šisai kraštas, nustojęs Švies. Mikalojaus I 
ir gavęs Švies. Aleksandrą II, tikrai laimėjo. Ligi tik įžengęs į 
sostą, tuoj atstatė direktorių Valerijoną Skripiciną, kurio katalikai 
fanatiškai nemėgo. Duotuoju „ukozu“ leido katalikams statytis 

ir taisytis bažnyčias neatsiklausus valdžios, tik tos vietos vys- 
kupui pavelijant. Suvaldė pravoslavų dvasiškiją, kuri būriškai 
kliudė bažnyčias statyti ir šnipinėjo; suvaldė ir panaikino šni- 
pinėjimą su įdavinėjimais; tad nekaltuosius paliko ramybėje. 
Gerbdamas katalikų bažnyčias, privertė, kad ir valdininkai la- 
biau neg lig šiol gerbtų katalikų dvasiškiją, - vienu žodžiu sa- 
kant, padarė, jog, viešpataujant Jo Ciesoriškai Malonei, to krašto 
žmonės galėjo laisvai linksmintis, galėjo alsuoti, maloniai užmig- 
ti ir linksmai atsikelti. Todėl tegul Dievas pailgina Šviesiausiam 
Valdovui amžių! 

Be to, tas pats monarchas atstatė ministerį Bibikovą, kurs, 
būdamas katalikų priešas, buvo Varnių seminarijai primetęs 
atvirą šnipą, ne mokytoją, Feoktistovą. Tam ministeriui pasitrau- 
kus, seminarija gavo mokytoją p. Bieliauskį, kurs ramiai ėjo savo 
pareigas, neįsileisdamas į jokius įdavinėjimus. Tą gi seminariją 
išvadavo ir iš Telšių apskrities mokyklos viršininko lankymų; 
nuo šiol seminarija bepriklausė pačiam vyskupui. 


$ 146. NETIKRA PRANAŠYSTĖ 


1857 m. buvo, tiesa, labai sausi, bet derlingi. Žmonių maža 
temirė. Rudenį, pradėjus vaisius valgyti, pasirodė, ypač mieste- 
liuose, ir cholera, bet nebuvo labai mari. Visi žmonės, klau- 
sydami laikraščių, liepos mėnesyje laukė didžios planetos, kuri 
turėjo susidaužti su žeme ir ją į čiuntus sudaužyti. Kai kas tos 
katastrofos labai bijojo; kiti gi, pasikliaudami tuo vienu pasaulio 
šeimininku Dievu, tą paskalą laikė tik paskala. Ir taip buvo, kaip 
šieji antrieji spėjo: liepos 18 praėjo, o žvaigždė nepasirodė, ir 
žmonių giminė išliko. Žiemos iki pradžiai 1858 m. nebuvo. 


A. A. ADMINISTRATORIAUS GINTILOS 
BIOGRAFIJA 


Jonas Krizostomas Gintilauskis, arba Gintila, gimė 1788 m. 
Telšių ap., Gelindėnų kaime. Į mokslą vaikščiojo iš pradžių Kal- 
varijoje, o paskui Telšiuose. Išėjęs keletą klasių, metęs mokyklą, 

Gintila tarnavo vadinamojoje Telšių „palestroje“ (prie teismo), 
bet, neturėdamas vilties dėl savo kilties ką nors laimėti, išvažia- 
vo į Vilnių. Čia kiek tiek pagyvenęs, kad patyrė nelengvai ką 
nors gausias, įstojo į dvasiškių luomą Vyriausiojoje seminarijoje 
Mogiliavo vyskupijos lėšomis, nes toji nė vieno neatsiuntė. Tai 
atsitiko 1807 m. Pabaigus mokslus, pripažinta jam teologijos kan- 
didato laipsnis. Įsišventęs kunigu 1812 m., arkivyskupo Sies- 
trzencevičiaus įsakymu keletą metų mokė teologijos reguliariš- 
kuosius kanauninkus Jeziorkų vienuolyne Baltgudijoje. Paskui 
kurį laiką buvo vikaru Liucine. Trokšdamas dar labiau pakilti 
moksluose, savo vyresnybei pavelijant, 1815 m. atvyko į Vilnių, 
ėjo pareigas vikaro prie Šv. Jono bažnyčios, vaikščiojo į teologijos 
fakultetą ir gavo teologijos magistro laipsnį. Neilgai trukus, išėjo 
iš Mogiliavo vyskupijos ir buvo priskirtas prie Vilniaus vys- 
kupijos ir gavo Vilniaus gimnazijos kapeliono vietą. Dar tuo 
nepatenkintas, ieškojo ir gavo prefekto, arba klierikų prižiū- 
rėtojo, vietą Vyriausiojoje seminarijoje. Būdamas toje vietoje, itin 
stengės patikti garsiam savo iškalba profesoriui Chodaniui. Mi- 
rus, rodos, J. M. kun. Tamošauskui, profesoriui, liko fakultete 
nepaimta teologijos katedra, ir kun. Gintilai liepė mokyti egze- 
getikos, nes maždaug mokėjo hebrajiškai. Ėjo tad adjunkto pa- 
vaduotojo pareigas 1817-22 m. Čia patirta Gintilą neesant tin- 
kamą būti universiteto profesorium. Vilniaus universitetas į 
kiekvieną kapitulą turėjo teisės įdėti po keletą užsitarnavusių 
žmonių; nenorėdamas Gintilą paleisti neužmokėtą, davė Žemai- 
čių kanoniją. Taip tatai 1822 m. kun. Gintila atvažiavo į Varnius 
ir pasiėmė savo vietą. Čia jaunas, jį vadindavo „kanauninkėlis“, 
neturėjo ko veikti. Iš nuobodžio kiauromis dienomis važinėdavo 
ar medžiodavo. Dažnai medžiojo su dvarininkais, dažniau pats 
vienas žiurkinėjo po pelkes aplink Varnius. Pats pasakojos šau- 
dęs varnas nuo medžių, augančių aplink katedrą, kada ten suma 
buvo. Vyskupas Juozapas tylėjo, dievobaimingas oficiolas Gaile- 
vičius kapitulos nariui irgi nieko nesakė, tai kun. Gintila žaidė 
aimatavos ligi papiktinant kitus. Daugiausia būdavo Mosėdyje 
pas dekaną Dausiną, kurs darydavo garsų alų. Tenai vieną sykį 
Gintila nuvežė ir profesorių Chodanį. Per šešerius metus taip 

ūžė ir tapo visų pajuokiamas ir niekinamas. Misionorių semina- 
- rijos profesoriai visur iš jo tyčiojosi net per pamokas. Taip gyven- 
damas, 1828 m. buvo kapitulos išrinktas į Kolegiją asesorium, 
kur veikiai ir išvažiavo. Be to, tais pat metais įprašė dvarininkus, 
kad pristatytų ji vyskupui, ir gavo Kartenos kleboniją. 

Ir čia, kaip ir kitur visur, kun. Gintila tegalvojo apie savo 
iškilimą. Pasergėjęs, jog, norint įžengti į diduomenės draugę, rei- 
kia mokėti prancūziškai, pradėjo mokytis, tačiau gerai ir per visą 
savo amžių nepramoko. Geisdamas visur išsitaisyti kelią, tapo 
tikras valdžios pakalikas; dėl to 1830 m. gavo ordiną šv. Vladi- 
miro 4 klasės. Šiais metais sukilo šalys, nuo Lenkijos atitrauktos. 
Kada Šviesiausiam ciesoriui Mikalojui I pasakė žemaičius aklai 
vedanti dvasiškija, 1831 m. pasiuntė į Žemaičius kunigaikštį Si- 
maną Giedraitį, pavyskupį, draug su kun. Gintila. Atvykę į Že- 
maičius, važinėjosi palei bažnyčias, išleidinėjo atsišaukimus, bet 
niekas jų neklausė. Kad Plungėje rinko žmones į bažnyčią, viena 
moteriškė šuktelėjo balsu: „Ar mes nesakėme, jog reikia išpjauti 
ponus ir kunigus!“ Tas balsas labai išgąsdino pasiuntinius. Be 
to, ties Švėkšna sukilėliai ėmė šaudyti į karietą, kur pasiuntiniai 
sėdėjo; laimė, kad nekliudė. Grįžo tat į Petrapilį nieko nelaimėję. 
Kun. Gintila padavė ministeriui memorandumą apie sukilimo 
priežastis. Šiame dokumente labiausiai kaltino valdininkus, ku- 
rie perdėdami žmones erzino. Už tą savo pasišventimą gavo 
šv. Onos 2 klasės ordiną. Tame laike pajuto nesuvaldomą norą 
rinkti knygas ir, bebūdamas sostinėje, įgijo jų daugiau neg priva- 
čiam Žmogui reikia, nes jo knygynas buvo vertas 30 000 rublių 
sidabru. 1833 m. važiavo į Karlsbadą inkstų gydytis; grįždamas 
užvažiavo į Žemaičius ir ketino čia palikti, bet šaltai priimtas vys- 
kupo kunigaikščio Juozapo, o tiesiog nepadoriai priimtas praloto 
Benedikto Smigelskio, tuomet vyskupo kapeliono Alsėdžiuose, 
vėl sugrįžo į sostinę asesorium. Nuo to laiko pasidarė baisus sa- 
vo vyskupui ir kitiems, nes įgijęs Svetimųjų tikėjimų depar- 
tamento direktoriaus Vegelio malonę, darė ką norėjo. 1835 m. 
atsižadėjo Kartenos klebonijos, kurią jo pastangomis gavo doras 
Mateušas Gintila. Kai 1835 m. vyskupas Juozapas Giedraitis no- 
rėjo Joną Gintilą atitraukti į Žemaičius, jisai pasirūpino, kad 

valdžia paskirtų jį trečiuoju Kolegijos nariu, ir taip paliko Petra- 
pilyje. 1836 m. gavo vietą Maltos bažnyčios kapeliono. 1838 m. 
vyskupui Giedraičiui visai jo nepristačius, monarchas kun. Gin- 
tilą paskyrė Šiluvos infulotu. Bet juo kilo aukštyn valdžios akyse 
ir Bažnyčios laipsniuose, juo niekino jį visa katalikiškoji draugė 
ir matė jį pavojingą asmenį esant, ypač kad valdžios ketinimai 
išgriauti katalikybę buvo jau visiems žinomi. 

Kun. Gintila rodės viską padarysiąs, bet tik ji išaukštintų. 
Likęs Šiluvos infulotu, išveržė iš kunigaikščio Simano Giedraičio 
5000 pataisyti neva taijo padarytiems apleidimams. Tais pinigais 
jis pastatė Šiluvoj karčemą ir nieko daugiau. Kun. Gintila pyko 
ant kun. Smigelskio už nepadorų priėmimą; be to, bijojo, kad 
nepralenktų jo, tapdamas Žemaičių vyskupu. Todėl pristatė val- 
džiai Smigelskį maištininkų, labai pasidarbavusiu 1831 m. Ir 
valdžia uždraudė Smigelskiui važinėti į Alsėdžius ir Varnius. 
Šis kun. Gintilos įdavimas buvo griežtai melagingas, nes kun. 
Smigelskis kaip tik sukilimą prasirgo lovoje plaučių užsidegimu. 
Kada Šviesiausis Mikalojus I kunigaikštį Simaną Giedraitį pa- 
skyrė kunigaikščio Juozapo Giedraičio padėjėju, o šiam mirus 
pavedė jam vyskupiją valdyti, kun. Gintilą paskyrė Žemaičių 
pavyskupiu. Jis tuojau pareikalavo, kad jam mokėtų pavyskupių 
algą 300 olandiškųjų dukatų. Tai buvo 1840 m. Žinoma, Rymui 
apie tas atamainas oficialiai niekas nepranešė, ir dėl to jis nieko 
nežinojo; tuo tarpu Giedraičių giminės pranešė popiežiui, jog 
kun. Gintila jau ima pavyskupio algą ir taip atima iš tebegyve- 
nančiojo (tikrojo pavyskupio) Adramitijos vyskupo Simano išsi- 
laikymą. Tas dalykas labai pagadino Ryme kun. Gintilos garbę. 

1841 m. kun. Gintilai davė šv. Vladimiro III klasės ordiną. 

Kunigaikščiui Simanui mirus, Žemaičių kapitula, kur kun. 
Gintila turėjo šalininkų, ypač pralotą Giniotį, išsirinko jį savo 
vikaru. Ta žinia labai jį pradžiugino, nes jau manė nebetoli be- 
esąs nuo Žemaičių vyskupo. Kapitula dar ir tuo paklydo, kad 
pripažino jį vertu Žemaičių infulos. 1844 m. rugpjūčio 25 d. kun. 
Gintila buvo paskirtas Žemaičių vyskupijos administratorium, 
o dar prieš tai pristatytas popiežiui Grigaliui XVI Žemaičių vys- 
kupu. 1843 m. gavo diementinį kryžių, tokį, kokį duoda pra- 

voslavų opatams; 1856 m. šv. Stanislovo I klasės ordiną. Viename 
savo raporte Rymui kun. Gintila pasirašė: „Nominatus Episcopus 
Samogitiensis“, ir tai Ryme nepatiko, nes Šv. Sosto dar nebuvo 
vyskupu paskirtas. Tuo tarpu Šviesiausiojo Mikalojaus I vardu 
valdžia ėmė reikalauti iš Šventojo Sosto, kad Gintilą iškeltų vys- 
kupu, bet popiežius Grigalius XVI nenorėjo nė klausyti apie tai, o 
ant pristatymo savo ranka parašė: „Gintyllo nunguam Episco- 
pus“, vadinasi, Gintila niekados nebus vyskupas. Šiam popiežiui 
mirus, iš Pijaus IX reikalavo, kad patvirtintų, bet ir tas nepasidavė. 
Ir taip Gintila ant visados paliko tik valdžios „nominatas“. Mo- 
narchas, galų gale matydamas šiuose dalykuose su Šv. Sostu ne- 
sutiksiąs, Žemaičių vyskupu pristatė kun. Valančiauskį. 

Kun. Gintila buvo žmogus vidutinio ūgio, plikas, turėjo vieną 
akį žvairą; taboką gėrė ir cigarą rūkė; kalbėjo labai daug, nieko 
kito neprileisdamas kalbėti; vyskupiją valdė raštais, pats neišva- 
žiuodamas sėdėjo Alsėdžiuose. Šlovės pas žmones jokios netu- 
rėjo. Priegtam buvo nepaprastai darbštus literatas; kraustė ir 
tvarkė savo knygas; rašė lenkiškai-hebrajišką žodyną; prirašė 
daugybę lakštų, bet vis niekus, nes hebrajiškai gerai nemokėjo. 
Laikė žydelį, kurs jam padėdavo rašyti hebrajiškas knygas; sutai- 
sė jų gana daug, bet nežinau, kur jos dingo. Daug talmudiškų 
knygų pirkos iš žydų ir gana gerai žinojo žydų literatūrą. 

1850 m. atidavė valdžią vyskupui Valančiauskiui; tuo pra- 
dėjimu sėdėjo namie, retai kur beišvažiuodamas. Iš nuobodžio > 
priprato truputį gerti; nieko nenorėjo priimti. Amžių baigda- 
mas, padirbo testamentą; gavo gerklės džiovą. Turtą, gyvas 
būdamas, išdalijo gentims, o didžiąją dalį knygyno, jo prieteliui 
oficiolui Giniočiui paprašius, dovanojo kapitulai. Seminarijai 
atidavė mokslo įrankius: žemėlapius, viešpataujančiųjų pa- 
veikslus ir šventųjų Tėvų portretus. Dar labiau artinantis mir- 
čiai, pasidirbino monumentą Alsėdžių bažnyčios šventoriuje ir 
grabą. Nekartą gulinėjo į ji, kaip kad prisimieruodamas, ar ge- 
rai bus gulėti; atsikvietė iš Kretingos bernardiną Jagelę*; jam 


* Doc. Tumo pastaba. Pirma norėjo ilgesniam laikui gauti tėvą Pabrėžą, Kre- 
tingos tretininką, ir su juo ruoštis mirti. Sk. Vaižganto Raštų XI t.? 

keletą sykių išpažino; galų gale 1857 m. liepos 25 d. atidavė 
Dievui vėlę ir buvo palaidotas Alsėdžių bažnyčios šventoriuje 
rūsyje. 


VARNIŲ MIESTELIS 


SUKILIMAS 


Garsusis Varnių miestelis mano buvimo ten laiku, 1850-1864, 
buvo kiek tiek laimingas. Mano rūpesniu vidaus reikalų mi- 
nisteris Jo M. Perovskis leido Varniuose įsteigti aptieką: ją tuojau 
ir įsteigė Kražių aptiekius vokietis; jo pavardės nebeatmenu. 
Mano rūpesniu čia apsigyveno ir daktaras Andriejauskas. Iš 
paštų valdžios išprašiau, kad per Varnius paštas eitų. Mano 
pakviestas ponas Adomas Zavadzkis iš Vilniaus įsteigė Var- 
niuose knygų pardavimą. Ta įstaiga vyskupijai buvo labai nau- 
dinga, nes žemaitiškos knygos į visas šalis ėjo taip gausiai, jog 
pramonininkas vos galėjo patenkinti žmonių reikalavimus. Į 
seminariją priėmiau 120 auklėtinių. Savo lėšomis sušelpiau iš 
senų laikų čia buvusią parapinę mokyklą, kur mokė vaikus skai- 
tyti ir rašyti žemaitiškai, maskoliškai ir lenkiškai. Pelkėtą miestelį 
pradėjo labiau žvizdru pilti, nes to reikalavo pašto kelias. Pa- 
stačiau naują vandeninį malūną savo ir viso miestelio patogu- 
mui; valdžia tebuvo man davusi vietą malūnui pastatyti. Kuni- 
gai, turėdami į mane reikalo, ir dvarininkai, būriais rinkdamies, 
ypač per mano vardines, duodavo miesteliui daug uždarbio. 
Gerai todėl jam klojos, kol neužėjo bendroji visiems nelaimė, 
destis, maištas, prasidėjęs 1862 met. Tais metais Varniuose ne- 
buvo nė vieno rusų kareivio; būdamas tada Vilniuje pas gene- 
ralgubernatorių Nazimovą, jis buvo man palankus, prašiau, kad 
atsiųstų apginti pulkelį kareivių; atsiųsti pažadėjo, bet to ne- 
padarė. 

Į tuščią miestelį pirmą sykį maištininkus atvedė Šimkevičius, 
pono Burzynskio ekonomas, iš Kražių parapijos. Tas būrys iš 

Konsistorijos kasos pasiėmė 320 rub. ir iš civilinių valdininkų 
paėmė parašus, kad rusų valdžiai daugiau nebetarnaus. Rei- 
kalaujamus parašus padėjo: Konsistorijos sekretorius Karolius 
Vainavičius, Ignacas Kosilauskas, Garbės patarėjas Antanas Nar- 
kevičius, Jablonskis, Zablockis, Gutauskis, Vainavičius jaunasis 
ir kiti, ir taip pasielgę davė žinią Kolegijai. Be to, sukilėliai pa- 
siėmė Varnių asesoriaus Ciechanauskio popierius ir paskandino 
juos Varnėje. Po kelių savaičių tie patys sukilėliai vėl atėjo į Var- 
nius ir pasiėmė iš Konsistorijos kasos 1200 rub.; nuplakė mano 
malūnininką vokietį Berentą už tai, kad peikė sukilėlių suma- 
nymą ir šakė nieko gera iš to nebūsią. Varnių dešimtininkas kaž- 
koks perkrikšta pas žydus statinėjo kareivius, ateinančius į mies- 
teli; už tai žydai apskundė jį maištininkams ~ jis esąs priešingas 
sukilimo dalykams. Jie tad išsivedė jį už miestelio ir pakorė. 

Sukilėliai patyrė kapitulos narius gavus iš valdžios pinigų 
namams pasitaisyti. Panoro tad juos pasigrobti ir tretį kartą 
įpuolė į Varnius. Jų vadas tada buvo jaunas Bagdonavičius, kilęs 
nuo Šeduvos, prasiminęs „Nieczujum“. Varniuose tuo laiku kaip 
tik buvo būrelis rusų kareivių su vadu kapitonu Boriborovų; jam 
patys sukilėliai davė žinią ateisią į Varnius. Boriborovas palaikė 
tai tuščiu grasymu ir nė nemanė apsisaugoti. Jo kareiviai vieni 
išėjo maudytis į ežerą, kiti į pirtį; prie kapitono bepaliko vos 
trejetas rusų. 

Pavakary 40 sukilėlių kuo ne visi raiti įpuolė į miestelį Telšių 
keliu ir ėmė šaudytis. Jų krito 4, rusų 20. Bagdonavičius, gavęs 
kulipką į krūtinę, pasitraukė ir pasislėpė Kujainiuose pas ūkinin- 
ką Skirmuntą. . 

Maištininkai būtų dėl to priveikę išsiblaškiusį rusų būrį, kad 
ne dragūnai, kurie netikėtai atvyko Kaltinėnų keliu. Šie, aptikę 
miestely mūšį, padėjo saviesiems ir išgainiojo sukilėlius. Be to, 
padegė miestelį. Gaisras prasidėjo nuo Leibos karčemos patiltėje 
tarp seminarijos ir miestelio. Degė per visą naktį; kairioji pusė 
miestelio visai išdegė. Ugnis sustojo prie rokitų daržo tvoros. 

Dar prie mano daržo rusai padegė p. Kosilauskio klojimą; 
kibirkštys krito ir ant mano namų, bet gontais dengti jie neužsi- 
degė. Buvo tai baisioji žydų naktis; niekas visame miestelyje 

nemiegojo, kulipkos visur lakiojo, mediniuose namuose buvo 
pavojinga būti. 

Rytą paleidžiau klierikus iš seminarijos; tai buvo bene birželio 
mėn. 22 d., ir daviau apie tai žinią Kolegijai, o pats išvažiavau į 
Šiaulius. Po dviejų savaičių sugrįžau į Varnius ir neilgai trukus 
gavau priimti Mikalojų Muravjovą, Kauno gubernatorių; jį buvo 
atsiuntęs jo tėvas, karo gubernatorius. Muravjovas pareikalavo 
iš manęs rašto, šaukiančio žmones, kad padėtų ginklus ir pasi- 
duotų rusų valdžiai. Sutikau ir daviau tiek, kiek jau buvo davęs 
gubernijos bajorų vadas (marčelga) Daugirdas ir visi apskričių 
vadai (marčelgos). Dėl to provincijoje kaltino mane nepatriotiš- 
kumu. Tuo laiku tačiau kitaip pasielgti negalėjau. 

1863 m. liepos mėnesyje, pasiėmęs Šiauliuose iš generolo 
Maidelio bilietą, nuvažiavau į Kuršą kaipo nesukilusį. Aplan- 
kiau Bauskę, Jaunjelgavą, Dvietą, Bebrą ir Alukštą. Čia pasivijo 
mane generalgubernatoriaus raštas, šaukiantis mane į Vilnių. 
Neturėdamas kur padėti arklių su vežimu, parvažiavau namo; 
iš Varnių vykau į Vilnių. Muravjovas turėjo ciesoriaus galią; ma- 
ne tą kartą sutiko maloningai. Man paprašius, paleido du suimtu 
kunigu. Ir vėl sugrįžau į Varnius. Rudenį antrą kartą gavau į 
Vilnių važiuoti. Nuvažiavęs radau dalykus atsimainiusius; prisi- 
klausiau visokių grasymų; žadėjo man Kamčiatką ir kartuves, 
tik mane užstojo ypatinga Dievo Apveizda ir kuo ne prieteliški 
santykiai su Muravjovo sūnumi, Kauno gubernatoriumi. Grįž- 
damas namo, peršalau ir susirgau labai skaudžia liga - inkstų 
uždegimų; išgydė mane garsus gydytojas Janovieckis. 

Prasidėjo 1864 metai; penki karininkai per ištisus metus ieš- 
kojo, kiek ir kas varniškių yra nusidėjęs valdžiai. Šitie tardytojai 
Konsistorijos sekretorių Karolių Vainavičių, seminarijos rektorių 
Juozapą Dovydaitį, Varnių kleboną Justiną Grincevičių, pasitai- 
symo namų užveizdą Ambražiejų Kossarzevskį išsiuntė į Kauno 
kalėjimą. Seminarijos nebeliko, nes kareiviai užėmė. Auklėtinius 
pasiruošusiuosius čia pat įšvenčiau, o kitus paskui, valdžiai 
leidus, Kaune. 

Nors žydai labiau už mūsiškius nusidėdavo, nes sukilėliams 
visa ko už pinigus suteikdavo, tačiau valdžia jų nė kiek nelietė. 


Tai matydami, barzdylos pakėlė savo ragus. Varnių karčemos 
savininkas Berčikas, rudas it lapės uodega, labiau už visus pasi- 
žymėjo įidavimais. Laimingas buvo, kurs laiku suskubo jam užsi- 
mokėti ir nusipirkti laisvę. To žydo piktumas siekė ir už mies- 
telio. Parsitraukęs iš Prūsų keletą bačkelių parako, važinėjo į 
dvarininkus pinigų reikalaudamas. Negavęs naktį dėjo kur no- 
rint po pastoge parako ir vedė policiją. Tuo būdu ne vienas 
bajoras prarado savo turtus ir laisvę. 

Kai kurie Varnių žydai sukilo prieš Berčiką ir norėjo jam 
atkeršyti. 1864 m. liepos mėn. sekmadienį jam pačiam pakišo po 
stogu dvi bačkeles parako ir namus padegė. Kaip tik ugnis priėjo 
prie parako, tuoj iššovė, ir akies mirksnyje užsidegė 30 namų. 
Parapijos bažnyčią apgynė. Kareiviai stovėjo „po ginklu“ ir tik 
veizdėjos. Sudegė kelios dešimtys namų, konsistorija, klebonija, 
praloto Bytauto kurija ir mano vandeninis malūnas. 

Po pirmojo gaisro, kurį buvo padarę kareiviai, Muravjovas 
liepė išrinkti iš dvarininkų 72 tūkstančių; 32 tūkstančiu iš tų 
pinigų davė žydams namams atsistatyti, kiti paliko valdytojo 
kišenėje. Po antro gaisro žydai vėl prašė pinigų, bet tų jiems 
nebedavė. Aš savo malūną ir klebonas Každailevičius sunai- 
kintus namus atsistatėme savo lėšomis. Tiek tai naudos iš kai- 
mynystės su žydais. 


VARNIŲ NUPUOLIMAS 


1864 m. pasklido gandų, jog visa bažnytinė hierarchija bū- 
sianti iš Varnių nukelta į Kauną. Garsas įvyko; aš, gavęs įsakymą, 
atsiradau Kaune lapkričio mėn. 6 d. tų pat metų. Man atidavė visą 
mūrinį kunigų augustijonų namą šalia Šv. Petro bažnyčios; ją liepė 
laikyti katedra, tačiau jai ištaisyti, kaip pridera katedrai, nedavė 
jokių lėšų. Drauge su manimi į Kauną pervažiavo sufraganas 
Aleksandras Beresnevičius, pralotas kunigaikštis Marcijonas 
Giedraitis, pralotas Pranciškus Kryžanauskas, Šiluvos infulotas 
kanauninkas Andriejus Dobševičius ir kanauninkas Antanas Be- 
resnevičius. Likusieji kapitulos nariai šitaip susitvarkė: pralotas 
archidiakonas Benediktas Smigelskis apsigyveno savo dvare 

Krekenavos parapijoje, pralotas Kalikstas Kosakovskis apsigy- 
veno savo Akmenės klebonijoje, kur 1866 m. bal. 25 d. mirė; 
pralotas Jurgis Bytautas nuvažiavo į Gruzdžius, kur 1868 m. ba- 
landžio 5 d. mirė; kanauninkas Otonas Praniauskis paliko Petra- 
pilyje Žemaičių deputatu prie Kolegijos; vyskupijos kancleris 
Julijonas Narkevičius gyveno Šiauliuose savo klebonijoje, kur 
1870 m. spalių 1 d. mirė; pralotas oficiolas Juozapas Giniotis mirė 
Varniuose 1864 m. gegužės 8 d. Oficiolu pakėliau sufraganą 
Beresnevičių jau Kaune. Kanauninkas Dobševičius Šiluvoje pa- 
baigė gyvenimą 1869 m. rugpjūčio 11 d.; Konsistorijos sekre- 
torius Vainavičius, ilgai Kauno kalėjime palaikytas, primokėjo 
ir buvo paleistas, bet veikiai mirė: kalėjimas nebuvo jam į svei- 
katą. Visi konsistorijos valdininkai buvo atstatyti nuo vietų. Kon- 
sistorijos sekretorium pakėliau p. Joną Prekerį, nebejauną tarną. 

Augustijonų vienuolynas Kaune buvo paskirtas kapitulos 
nariams gyventi. Augustijonų priorą kun. Augustiną Strzedzins- 
kį padariau Kauno klebonų; vienuoliams Bartlamiejui Pukštai, 
Buskevičiui, Paulauskui, Jonui Mazulevičiui ir Izidoriui Šauk- 
linskui daviau vietas vyskupijoje. 

Seniai panaikintą bernardinų vienuolyną Muravjovas liepė 
ištaisyti ir atiduoti seminarijai; panaikintą bernardinių vienuo- 
lyną taip pat atidavė seminaristams ir profesoriams gyventi. 
Seminarijos rektorium paskyriau kun. Jeronimą Račkauskį, Va- 
balninko kleboną, teologijos magistrą. 

Bernardinių bažnytėlę liepė laikyti Kauno parapine. Vienuo- 
les bernardines išvežiojo į Kražius, į Krakes ir į Kauno benedik- 
tines. Taip tatai įsikūrėme naują lizdą Kaune. Varnių miestelis 
paliko tuščias, kaip daržinė pavasarį. Žydai dabar gailėjos tų ku- 
nigų, kurius neseniai stengės pražudyti. Berčiką valdžia išsiuntė į 
Mogiliavą, bet po dvejų metų sugrįžo į Varnius visiškas neturtis. 


ATMAINOS VARNIUOSE 


Vilniaus generalgubernatorius Mykolas Muravjovas, Švie- 
siausiam monarchui Aleksandrui II sutinkant, perkeldamas vys- 
kupą su kapitula ir seminarija į Kauną, pasakė Varnių katedra 

turėsianti būti parapinė. Paskyrė klebonui algą ir liepė duoti 
paprastą žemės dalį, todėl iš vienos Varnių parapijos padariau 
dvi. Vieną praminiau Senąja Varnių parapija, antrą Naująja. 
Žmones, gyvenančius dešinėje pusėje ežero ir Varnės upės, pa- 
likau prie Senosios parapijos; kairėje gi - prie Naujosios. Seno- 
sios parapijos klebonu pakėliau kun. Izidorių Každailevičių, 
Naujosios - kun. Juozapą Zaleski. 

Po Muravjovui generalgubernatoriais buvo grafas Baranovas, 
paskui generolas Kaufmanas; šisai pastarasis atėmė iš manęs 
pasitaisymo namus Varniuose, arba rokitų vienuolynėlį. Atgai- 
lojančius kunigus gavau nusiųsti į Raseinių, Kalvarijos ir Kretin- 
gos vienuolynus, nes šie beliko. Rokitai išvažiavo į Kestaičius 
tarnauti kunigams ligoniams. 

Mediniai vyskupo namai, sufragano kunigaikščio Simano 
Giedraičio lėšomis pastatyti, paliko man ligi galo amžiaus. Jo My- 
lista ciesorius padarė man tą malonę, pristačius Muravjovui, 
labiausiai dėl to, kad prie jų buvau užveisęs puikų sodną. Gaila 
buvo tik to, kad nė kelioms dienoms neleido į Varnius nuvažiuoti. 

Rokitų bažnytėlę, paliktą mano globai, pavedžiau prižiūrėti 
klebonui Každailevičiui. Žemę, kuri buvo prie bažnytėlės, atėmė. 

Puikią mūrinę seminariją Varniuose, kitados pastatytą Žemai- 
čių vyskupo Jono Lopacinskio! lėšomis, perdirbo kareivinėmis. 
Aštuonerius kapitulos namus pataisė ir išpuošė karininkams gy- 
venti. Taip pat pastatė jiems kepyklą, pirtį, kalvę, raitšūlę ir visa 
reikalinga kareiviams. Turtingas žydas Monasevičius, „podriadči- 
kas“, darbą pabaigė 1871 m. Veikiai ir pulkas atėjo. 

Taip Varniai, kurie per kelius šimtus metų buvo Žemaičiams 
dvasiškijos tiekėjai, pavirto kareiviapalaikių lizdu. 

Žydai pinigais, gautais iš valdžios, pasistatė sau naujus na- 
melius. 


1863 M. SUKILIMAS TELŠIŲ APSKRITYJE 


Sako, Napoleonas III, siundydamas lenkus sukilti, pasakęs: 
„Kame bus žmonių nerimas, ten bus Lenkija“. Sukilimo vyres- 
nieji šiuos žodžius palaikė šventais ir stengėsi senosios Lenkijos 

dalyse padaryti nerimą. Todėl ir Kauno gubernijoje visuose pa- 
vietuose nerimo, rinkosi būriais ir pripildė miškus. Telšių ap- 
skrityje ilgai niekas nepajudėjo. Tiesa, sukilėlių ateidavo iš Rasei- 
nių apskrities, tačiau tai negalėjo įrodyti, jog ir Telšių apskritis 
geidžia atamainų. 

Tai regėdami, sukilimo vyresnieji įkalbėjo p. Grossui, kad 
surinktų žmonių ir parodytų, jog ir Telšių apskritis taip pat mano 
kaip ir kiti. 

Taip tatai šis 1863 m. gegužės mėnesyje surinko apie 30 bernų, 
kaip tesėjo, apginklavo juos ir nuėjo į Sedos miestelį, kur nebuvo 
nė vieno ruso kareivio. Sedoje, kiek galėjo, surinko žydų ir žmo- 
nių, rinkoje paskelbė Lenkų manifestą, įsakė gyventojams laikyti 
save lenkais, ant žydų kromų įsmeigė kažkokią vėliavą ir išėjo į 
Platelius. 
nyčią, o tai dėl to, kad rusų valdžiai pradėjus juos žudyti, ipyks 
žmonės ir palinks dalyvauti sukilime. Taip padarė ir Grossas: 
apniko kleboną Stanislovą Gruzdį, vertė surinkti žmones, įlipti 
į sakyklą ir paskaityti Lenkų manifestą. Klebonas tačiau nesu- 
tiko; tad patys sukilėliai skambino, rinko žmones, skaitė mani- 
festą ir viliojo jaunuomenę sukilti. Galop užkando pas kleboną 
ir nuėjo į Plungę. 

Čia rado kleboną Raimundą Galminą lovoje, sergantį, ka- 
mendorius pasislėpė, su senais altaristais negalėjo susikalbėti: 
visi atsisakinėjo, būdami gilioje senatvėje, benorį ramiai nu- 
mirti. Todėl sukilėliai nuėjo į dvarą, vildamies gausią ko užkąsti 
ir pinigų kelionei. Užkando, tai tiesa, bet ar gavo pinigų, to 
nežinau. 

Iš eilės norėjo eiti ant Rietavo, bet patyrė, jog kunigaikščiai 
Oginskiai sulaikė keletą rusų kareivių asmeniškai apsiginti. Ne- 
norėdami su jais kautis, miškais nusidavė ant Tverų. 

Sustoję netoli miestelio, pasiuntė savuosius priversti tos 
vietos kunigus, kad išeitų sutikti kariuomenės skambindami 
varpais. Tie nuėjo ir bizūnais įvykdė įsakymą. Kun. Juozapas 
Senulevičius, dekanas ir tos vietos klebonas, kun. Juozapas 
Beržanskis, altarista, apsitaisę bažnytiniais rūbais, išėjo lig 

šventoriaus vartelių su kryžium kareivių priimtų; antras senas 
altarista Birontas atėjo tik į zokristiją. Žmonių nebuvo, tad ir 
manifesto neskaitė. Paskui pavalgė pietų pas dekaną ir miškais 
nuėjo ant Kvėdarnos. 

Už to miestelio buvo ponas Jablonovskis, sukilimo viršinin- 
kas. Grossas nukako pas aną, atidavė jam savo draugus ir pats 
išbėgo už sienos. 

Kas gi iš to buvo? 

Paleistas iš rusų kariuomenės rotmistras, šv. Stanislovo or- 
dino 3 klasės kavalierius, tuo laiku tarpininkas, vedęs, turįs pen- 
ketą vaikų, Severinas Grossas, atlikęs garsųjį aną žygį, nuklydo 
į Prancūziją. Būdamas zoologijos žinovas, įstojo į zoologų drau- 
giją. Mokslo tikslais plaukė į Geros Vilties iškyšulį, bet laivui 
susikūlus į Afrikos krantus nuskendo. Žemalės dvaro valdžia 
neatėmė, nes tas pačios buvo. 

Sedos klebonas Laurynas Barkauskis, ligi tik išgirdęs mies- 
telyje liarmą, tuojau išvažiavo į parapiją ir besugrįžo sukilėliams 
išėjus. Tačiau Telšių sprauninkui Križickui pranešus, nustojo 
klebonijos. Daviau jam altariją Palangoje. Iš Telšių atėjo rusai, 
pasiėmė sukilėlių vėliavą ir sugrąžino pirmykščią ramybę. 

Platelių klebonas Stanislovas Gruzdys, kad buvo sukilėliai jį 
aplankę, sėdėjo Telšių kalėjime arti metų, buvo teistas, sumokėjo 
pačiam karo gubernatoriui Muravjovui 300 rub. ir sugrįžo į Pla- 
telius, į pirmykščią vietą. Išsiliuosavimas jam nemaža atsiėjo. 

Plungės kleboną Galminą norėjo pašalinti, bet tas suskubo 
numirti. 

Tverų klebonas Senulevičius sėdėjo Kauno kalėjime dvejus 
metus; be kitų išlaidžių, Muravjovui sumokėjo 400 rublių, su- 
grįžo į Tverus, bet, prityręs vargų nelaisvėje, 1866 m. gegužės 
10 d. numirė. 

Kun. Beržanskis sėdėjo dvejus metus Kauno kalėjime, buvo 
teisiamas, sumokėjo 200 rub. ir sugrįžo namo. 

Kun. Birontas, kad buvo per senas, nebuvo suimtas, sumo- 
kėjo 100 rub. ir veikiai pasimirė. 

Koks buvo Grosso draugininkų likimas, nežinau, kiekvienas 
tačiau buvo pabaustas. 

ŽEMAIČIŲ VYSKUPIJOS KUNIGAI, 
NUBAUSTI PO 1863 M. SUKILIMO 


1. Barauskis Laurynas, Sedos klebonas, Alsėdžių deka- 
nas, vyras protingas ir išmintingas, į sukilimą nesikišo, tačiau, 
policijai aukštesniajai valdžiai pristačius, turėjo persidanginti į 
Palangą altaristu. 

2.Bartkevičius Rupertas, Viekšnių klebonas, nesikišo į 
sukilimą; žmonių buvo labai mylimas; tačiau nedraugų įskųstas 
generalgubernatoriui Kaufmanui, nustojo klebonijos, persikėlė 
į Sedą, kur ir paliko prie Šv. Jono bažnytėlės. 

3. Boguša Antanas, Upynos filijalistas, senas, į maištą ne- 
sikišo, ale 1863 m. priėmė dvarininką Stankevičių, renkantį pi- 
nigus neva maištininkams pabėgti už sienos, iš tikrųjų gi sau. 
Kaip tiktai valdžia tai patyrė, abudu išsiuntė į Sibiriją, ir abudu 
ten pasimirė. Boguša savo amžių pabaigė Tobolske 1871 m. 

4. Choromanskis Kazimieras, Luokės klebonas, nesiki- 
šo į sukilimą, ale nesutiko su Luokės žydais; jie savo skundomis 
išvarė jį į Tobolską. Paskui Choromanskis, valdžiai pavelijant, 
atkilo į Kazanių, kur 1871 m. staigiai pabaigė savo gyvenimą. 

5.Čiuževičius Mateušas, Pamituvio filijalistas, darbštus 
ir parapijos mylimas, kiek tiek dalyvavo sukilime, aplankė Si- 
biriją, o 1872 m. sugrįžo į Kuršą. 

6. Dovydavičius Juozapas, Varnių seminarijos rekto- 
rius, įskųstas už santykius su žmonėmis, einančiais Laikinosios 
valdžios pareigas (Rząd tymczasowy); sėdėjo Kauno kalėjime, 
išsiųstas į Tomską, valdžios malone pervažiavo į Jekaterinoslavą. 

7. Dovydavičius Justinas, mano sekretorius, įskųstas už 
tokius pat santykius, sėdėjo Kauno kalėjime, paskui išsiųstas į 
Vilnių, keletą metų prabuvo ten prie podominikonų bažnyčios. 

8.Dabkevičius Adomas, Rietavo vikaras, įskųstas už san- 
tykius su sukilėliais, išsiųstas į Sibiriją, 1872 m. sugrįžo į Kuršą. 

9. Duseika Vladislovas, už santykius su sukilėliais išsiųs- 
tas į Birską Ufos gub., 1871 m. sugrįžo į Palangą. 

10. Dimavičius, karmelitas, Varlaukio filijalistas, apkal- 
tintas už pataisymą altoriaus bažnytėlėje, negavus pasaulinės 

valdžios leidimo, buvo jau po sukilimui 1865 m. išsiųstas į Gar- 
diną; neilgai trukus, persikėlė į Vilniaus karmelitų vienuolyną. 
Mirė 1871 m. 

11.Gargasas Antanas, Pasitaisymo namų gyventojas, gir- 
tuoklis, buvo tarp maištininkų, kurie jį atgal parvedė į Pasi- 
taisymo namus. 1863 m. nušautas Telšiuose. 

12. Gabševičius Andriejus, Kauno gimnazijos kapelio- 
nas, pakliuvo ir buvo išsiųstas į Petrozavodską. 

13. Giedraitis Norbertas, Kelmės klebonas, už dalyva- 
vimą sukilime sėdėjo kalėjime, paliuosavo jį generolas Murav- 
jovas vyskupui prašant, nes buvo tai tuo laiku, kada jį laikė geru. 

14. Gruzdys Stanislovas, Platelių klebonas, už tat, kad 
ponas Grossas atėjo pas jį su sukilėliais, ilgai sėdėjo Telšiuose; 
tačiau sugrįžo į Platelius, į pirmykščią vietą. 

15. Gužauskis Stanislovas, Kvėdarnos klebonas, sėdėjo 
Kaune; paskui dekretu atėmė išjo kleboniją ir išsiuntė į Baisogalą 
kamendorium. 

16. Grincevičius Justinas, garbės kanauninkas, Varnių 
klebonas, tikrai sakant, nekaltai buvo ilgai laikomas Kaune, jau 
labai sergantį išvežė į Sibiriją, bet Vilniaus kalėjime 1866 m. 
pabaigė gyvenimą. Jį kaltino, kam sukilėlių kapelionas Dembskis 
Varnių bažnyčioje perskaitė vadinamąjį Lenkų manifestą. 

17. Dembskis Vladislovas, Varnių kamendorius, nera- 
maus būdo, išėjo į sukilėlius; baigiantis karui, suskubo pabėgti į 
Prūsus. 

18.Jonkauskis Juozapas, senas Skaudvilės klebonas, Ba- 
takių dekanas, vyras teisingas, ilgai buvo neraminamas už tai, 
kad Skaudvilėje sukilėliai pakorė asesorių Pasternakovą. 

19.Jakavičius Aleksandras, Aukštadvario filijalistas, ap- 
lankė Sibiriją; ilgai gyveno Tunkos miestelyje ties Nerčinsku. 

20.Jonikavičius Simanas, Šiluvos altaristas, ilgai sėdėjo 
Raseinių kalėjime. Mirė Tunkoje 1866 m. 

21. Jasevičius Anupras, Ariogalos klebonas, prie suki- 
lėlių neprigulėjo, ale atėję sukilėliai privertė perskaityti Lenkų 
manifestą. Už tai buvo Birske, Ufos gub. 

22.Jacevičius Jonas, Tauragės vikaras, išsiųstas į Sibiriją. 

23.Juzumavičius Antanas, Vidžių klebonas, išsiųstas į 
Kargopolį, Olonco gub. Mirė 1871 m. 

24. Kazlauskas Antanas, Vandžiogalos kamendorius, 
išsiųstas į Sibiriją. Sugrįžo į Kuršą 1871 m. 

25. Kazlauskas Antanas, Rumšiškių administratorius, 
nuvestas į Vilnių, ten ir mirė 1867 m. 

26. Kozickis Damininkas, Luokės kamendorius; ėjo į 
Tryškių mišką į maištininkus; buvo Sibirijoje, sugrįžo į Kuršą 
1872 m. 

27.Kairys Klemensas, Kauno gimnaz. kapelionas, nuves- 
tas į Vierchoturje Uralo kalnuose; numirė peršalęs 1864 m., 27 m. 
amžiaus. 

28. Kelpša Julijonas, aplankė Sibiriją, sugrįžo į Liepoją 
1871 m. 

29.Kossarzevskis Ambraziejus, Pasitaisymo namų už- 
vaizda, nekalčiausiai rusų oficieriaus Verbicko įskųstas, išsiųstas 
į Sibirija. 

30. Kareiva Alfonsas, Panevėžio kamendorius, kišės į su- 
kilimą, paskui slapstės ir, pasakoja, pasprukęs į užsienį. 

31.Kumpikevičius Vicentas, buvusysis Krakių šv. Kot- 
rynos vienuolių kapelionas; buvo Sibirijoje, paskui pateko į Per- 
mę prie Žitomiro vyskupo Gasparo Barauskio, ten ištremto. 

32. Levanavičius Jonas, Kruopių klebonas, nuvestas į 
Tobolską. 

33. Limontas Juozapas, Vosiliškio filijalistas. Mirė 1866 m. 
Solikamske, Permės gub. 

34. Lukoševičius Vicentas, Luokės kamendorius, dar 
prieš sukilimą pradėjo niekus taukšti iš sakyklos; paskui gyveno 
Podušių mieste, Olonco gub. 

35. Lukauskis Petras, Tirkšlių klebonas, gyveno Tobols- 
ke. 1871 m. pervažiavo į Kazanių. 

36. Lenkauskis Peliksas, Krekenavos kamendorius, gy- 
veno Sibirijoje; pasakoja, paskui pabėgęs. 

37. Lileika Antanas, Drūkšės klebonas, nuvežtas į Di- 
nabarką, pasimirė 1863 m. 

38. Mongėla Gelazas, Kauno augustijonas, vaikščiojo su 

procesija į Piatką?, paskui ilgai sėdėjo Kretingos vienuolyne; 
paskui buvo paleistas. 

39. Milosnickis, Palėvenės dominikonas, mirė Kauno 
kalėjime 1867 m. 

40. Mosiejus Vicentas, Grinkiškės kamendorius, nežinia 
kur pražuvo per maištą. 

41. Majauskis Juozapas, kišos į maištą, žmogus peiktinų 
papročių; pasmuko į Prūsus. 

42. Markevičius Juozapas, Krekenavos klebonas, mirė 
Sibirijoje 1867 m. 

43. Mackevičius Antanas, Paberžės filijalistas, tapo uo- 
liausiu maištininkų vadu. 1863 m. Muravjovui paliepus, buvo 
Kaune pakartas. Buvo tai žmogus „keisto dievobaimingumo“. 

44. Mongirdas Vladislovas, Linkuvos kamendorius, mirė 
kalėjime 1865 m. rugp. 24 d. 

45. Moncevičius Jokymas, Telšių klebonas, į sukilimą 
nesikišo. Paskui, policijai pristatant, buvo išsiųstas į Gardiną. 
1870 m. sugrįžo į Raseinius, į dominikonų vienuolyną. 

46. Macevičius Ignacas, garbės kanauninkas, Obelių de- 
kanas, Kamajų klebonas, ilgai gyveno Birske, Ufos gub., 1871 m. 
sugrįžo į Rygą. 

47. Macevičius Motiejus, Linkuvos klebonas; išsiųstas 
gyveno Čeredine, Permės gub. 

48.Martišauskas Motiejus, buvo išsiųstas į Solikamską, 
Permės gub.; 1874 m. parvažiavo į Kuršą. 

49. Montvydas Liudvikas, Panevėžio klebonas; išsiųstas 
gyveno Sperske; sugrįžo į Kuršą 1871 m. 

50.Mačiulskis Pranciškus, Nemakščių kamendorius, su- 
tiko ateinantį sukilėlių pulką, užtat ilgai gyveno Tunkoje; pas- 
kiau 1872 m. sugrįžo į Cholmogorus, Archangelsko gub. 

51. Mačinskis Petras, Pajūrio filijalistas, Kvėdarnos pa- 
rapijos, išsiųstas į Sibiriją. 

52. Noreika Izidorius, Gargždų kamendorius, žmogus 
nesuvaldomas, surinko būrį. Ties Šatėmis (Žemaičiuose) kazokai 
ji pagavo; Telšiuose 1863 m. buvo nušautas tą pačią dieną drauge 
su kun. Gargasu. 

53. Nugarevičius Vicentas, Šakynos kamendorius, iš 
Šiaulių buvo išsiųstas į Sibiriją. 

54. Opulskis Antanas, Lyduvėnų klebonas, išsiųstas į 
Tunką, ten ir mirė 1872 m. 

55. Norvaišas Vicentas, Pociūnėlių filijalistas, ilgai lai- 
kytas Kauno kalėjime, gavo progos pabėgti. Sako, buvęs nu- 
teistas mirtimi. 

56. Paulauskas Juozapas, Nemakščių klebonas, nesikišo 
įsukilimą, tačiau buvo priverstas priimti ties bažnyčia sukilėlius; 
užtai išsiųstas į Tunką. Galvažudžių užmuštas 1872 m. 

57.Piesliakas Kastantinas, Renavo filijalistas, išsiųstas į 
Tunką. 

58. Petravičius Antanas, Dusetų klebonas, išsiųstas į 
Kirilovą, Didžiojo Naugardo gub. Sugrįžo į Kuršą 1871 m. 

59.Petravičius Andriejus, senas Tytuvėnų gvardijonas, 
išsiųstas į Tunką. 1873 m. dar ten tebebuvo. 

60.Prokopas Fortūnatas, Dotnuvos gvardijonas, gy- 
veno Sibirijoje, Tomsko gub., kur ir mirė 1870 m. 

61. Petrašauskas Nikodemas, Babtų klebonas, Kauno 
dekanas, numirė Kauno kalėjime 1864 m. 

62. Pėža Damininkas, Raguvos kamendorius, pražuvo per 
sukilimą?. Pasakoja, maskoliai pagavę ji „Zelonkos“ miške ir 
negyvai užplakę. 

63. Plevaka Jonas, Onųškio klebonas, nesikišo į sukilimą, 
buvo didelio kūno; tačiau 1863 m. atvažiavo į Onuškį kun. Zaus- 
cinskis, Muravjovo iš Vilniaus vyskupijos atsiųstas klausyti ka- 
talikų kareivių išpažinties. Kun. Plevaka buvo neatsargus ir 
prieš tą svetį kažin ką prasitarė. Zauscinskis tuojau pranešė; 
kleboną tuojau išvežė į Sibiriją; 1872 m. sugrįžo į Kuršą ir pasi- 
mirė Bauskėje. 

64. Račkauskis Teofilius, Raseinių vienuolyno domi- 
nikonas, išsiųstas į Naujamiestį Panevėžyje kamendorium, išėjo 
į mišką, maskolių pagautas, į Kauną nuvestas ir 1863 m. nu- 
šautas. 

65.Reichenbachas, Dotnuvos vienuolyno bernardinas, 
didis tamsuolis, išsiųstas į Sibiriją, į Tunką. 


66.Rudzkis Teofilius, Smalvos klebonas, 1870 m. išsiųstas 
į Cholmogorus, Archangelsko gub., įskundus nedoram Zarasų 
sprauninkui Ivašencevui, kurs ir pats paskui nusižudė. Kun. 
Rudzkis sugrįžo 1871 m. į Kuršą. 

67. Rajauskis Jonas, Batakių kamendorius, keletą metų 
sėdėjo Kauno kalėjime, kur 1869 m. ir pabaigė gyvenimą. 

68. Rodavičius Jonas, Anykščių kamendorius, kišės į 
sukilimą, tačiau pasisekė jam pabėgti į Prūsus. 

69.Rupeika Kajetonas, garbės kanauninkas, Joniškio kle- 
bonas, nesikišo į sukilimą, tačiau 1867 m. įskundus pulkininkui 
Grenui, Šiaulių karo viršininkui, buvo išsiųstas į Gardiną; rado 
sau vietą Supraslyje. 

70. Rusteika Viktoras, Rokiškio klebonas, sėdėjo Dina- 
burke; paleistas sugrįžo namo; kadangi žmonės labai jį mylėjo, 
tad buvo išsiųstas į Gardiną. 1871 m. sugrįžo į Raseinių vie- 
nuolyną. 

71.Rozga Juozapas, Liolių kamendorius, išsiųstas į Sibiriją. 

72.Stabrauskis Zigmantas, Joniškio altaristas, į maištą 
nesikišo, tačiau Greno pastangomis išsiųstas į Vilniaus vyskupiją 
1867 m. 

73.Siaurimavičius Kanutas, Svėdasų klebonas, į suki- 
limą nesidėjo, vis dėlto 1869 m. policijos pastangomis buvo iš- 
siųstas į Kuršą kamendorium. 

/4.Smilgevičius Ignacas, Panoterių filijalistas, už neat- 
sargų atsiliepimą iš sakyklos prieš mokyklas išsiųstas į Goro- 
dišče, Permės gub. Sugrįžo į Kuršą 1872 m. 

75. Skorupskis Mikalojus, Zarasų klebonas, išsiųstas į 
Sibiriją. 

76.Šarkauskis Juozapas, Ramygalos klebonas, buvo Ma- 
rijinske, Tomsko gub. 

77.Šarkauskis Placidas, Ramygalos kamendorius, buvo 
drauge su broliu Marijinske. 

78.Šreders Anupras, Betygalos klebonas, iš pradžių prie- 
šinos patriotiškiems giedojimams; dėl to pelnės dvarininkų ne- 
palankumą. Kaip tik atvyko sukilėliai, privertė jį perskaityti 
Lenkų manifestą, už tai buvo išsiųstas į Nerčinską. 

79.Senulevičius Juozapas, Varnių dekanas, Tverų kle- 
bonas, į sukilimą nesidėjo, ale buvo priverstas priimti ateinantį 
su pulku Grossą. Užtat ilgai sėdėjo Kauno kalėjime, daug su- 
mokėjo ir, sugrįžęs į Tverus, 1866 m. pabaigė gyvenimą. 

80.Siesickis Justinas, Luokės kamendorius, buvo su su- 
kilėliais Tryškių miške. Išsiųstas į Sibiriją. 

81.Stulginskis Ferdinandas, Anykščių klebonas, išsiųs- 
tas į Sibiriją, į katorgą, paskui buvo Tunkoje. Žydai, su kuriais 
nesutiko, padėjo jį pražudyti. 

82.Stankevičius Juozapas, Rietavo altaristas, išsiųstas į 
Mezenį, Archangelsko gub. Mirė ten pat 1870 m. 

83.Stanevičius Vicentas, Pašušvio klebonas, išsiųstas į 
Troicką, Orenburgo gub. Mirė 1871 m. 

84. Stakėnas Romualdas, katedros pakustošis, guberna- 
toriaus Kaznačejevo įnirtimu būtų buvęs be jokios kaltybės iš- 
siųstas į Orenburgo gub., kad nebūtų išbėgęs į Prūsus. 

85. Stanskis Mateušas, augustijonas, už nuėjimą su pro- 
cesija į Piatką ilgai sėdėjo Raseinių vienuolyne. 

86. Tautkevičius Jonas, Kražių klebonas, vyskupui pra- 
šant paleistas. 

87. Timinskis Juozapas, Baisogalos klebonas, ilgai sėdėjo 
kalėjime, prarado kleboniją, o galų gale buvo išteisintas. 

88.Ulinskis Vicentas, Papilės klebonas, išsiųstas į Sibiriją. 

89. Urbonavičius Leopoldas, Surviliškio klebonas, iš- 
siųstas į Tomsko gub. 

90.Viršila Antanas, Juodžių filijalistas, išsiųstas į Sibiriją. 

91. Vytartas Aleksandras, Čekiškės kamendorius, suki- 
lėlių priverstas perskaityti Lenkų manifestą, buvo 1863 m. mas- 
kolių užmuštas. 

92. Valašinskis Jurgis, Darbėnų klebonas, buvo Kanske, 
Tomsko gub. 

93. Veitas Mateušas, Ylakių kamendorius, ilgai gyveno 
Archangelsko gub., Mezenyje. Sugrįžo į Kuršą 1871 m. 

94. Žiūkas Damininkas, Skapiškio klebonas, savo zokristi- 
ninko intrigomis buvo išsiųstas į Sibiriją. 

95. Valauskis Mykolas, Girkalnio klebonas, išsiųstas į 

Tomsko gub., gyveno tarp to krašto žmonių ir pasimirė ten 
1869 m. 

96. Zimantas Tamošius, katedros kamendorius, dėjosi į 
sukilimą, slapstės tarp žmonių, galop, girdėti, pabėgęs į Prūsus. 

97. Bakevičius Jurgis, Varnių parapinės bažnyčios ka- 
mendorius, išsiųstas į Tomską. 

98. Balčiauskis Aleksandras, Butkiškės kamendorius, 
dėjosi į sukilimą, paskui pabėgo į Prūsus. 

99.Genutavičius Pranciškus, katedros kamendorius, iš- 
siųstas į katorgą 12 metų. 

100.Galkevičius Adomas, Saudininkų filijalistas, išsiųs- 
tas į Tobolską. 

101.Gedgaudas Petras, Kaltinėnų kamendorius, slapstės 
tarp žmonių, paskui pabėgo į Prūsus. 

102. Svolkenis Mykolas, Kauno konvento augustijonas, 
išsiųstas į Sibiriją. 

103. Kavoliauskas Juozapas, Dotnuvos kuratas, arba 
klebonas, išsiųstas net į Tunką. 

104. Mokrzeckis Pilypas, Kalvarijos konvento Pamoks- 
lininkų ordino“, laikytas Telšių kalėjime, išvažiavo net į Tunką. 

105. Zenevičius Juozapas, Naujadvario filijalistas, išsiųs- 
tas į Sibiriją, sugrįžo į Kuršą. 

106. Vitkevičius Jonas, iš Kauno kalėjimo išsiųstas į Ma- 
rijinską; sugrįžo į Kuršą, į Palangos miestelį. 

107. Žemaičių vyskupas Motiejus Valančiauskis 1863 ir 1864 m. 
žiemos laiku po keletą kartų gavo važinėtis iš Varnių į Vilnių, į 
generalgubernatorių Muravjovą. Vieną kartą grįždamas susirgo 
labai skaudžia liga — inkstų užsidegimu. Neskaitant kelionės iš- 
laidžių, visokių kontribucijų, pabaudų ir rinkliavų, į iždą sumo- 
kėjo 6200 rublių. Galų gale gavo persikelti į Kauną, taijis ir padarė 
1864 m. gruodžio 3 d. Per kelerius metus grasė man išvešią į gilu- 
mą Rusijos. Rengės vyskupas, kaip varnos rudenį, lėkti už marių, 
tačiau paliko vietoje. Šviesiausis monarchas visados buvo jam pa- 
lankus. Tiktai neleido vyskupui išvažiuoti iš Kauno per metus. Vys- 
kupui, kunigams ir ponybei sukilimas buvo baisiai skaudus; laikas 
todėl suprasti tą seniai žinomą tiesą, jog veltui pykti nepagalint. 


+ 357 + 


DOC. J. TUMO PASTABOS 


2. Mirė Leckavos klebonu 1889 m. 

5. Mirė Alernėje, Žiemgaloje, 1891 m. 

6. Autorius populiaraus „Šiaulėniškio Senelio“. Visos penkios 
kun. Juozapo Silvestro Dovydaičio raštų dalys. Perredagavo ir 
paskaitą pridėjo doc. J. Tumas. Šimto metų (1825-1925) autoriaus 
gimimo sukakčiai paminėti. „Dirvos“ b-vės leidinys, 1925 m., 
224443 p. Lenkų revoliucijai buvo, kaip ir jo šefas vyskupas 
Valančius, visai nepalankus: norintiems eiti „į mišką“, destis, į 
sukilėlius, Varnių klierikams dokumentų neatidavė. Tikrasis 
blaivybės apaštalas. Mirė Alukštoje 1882 m. gr. 28 d. 

7. Kun. Juozapo sūnėnas. Žr. viršiau paminėtą veikalą. Per 
protekciją pateko į Petrapilį, kur tarp rusų pataisęs savo vardą 
pateko profesorium ir prokuratorium į kunigų akademiją, vėliau 
į Kauno kunigų seminariją rektorium, Cirtautui iškilus vyskupu. 

9. Mirė ten pat 1890 m. 

11. Kunigams pasitaisyti namai buvo prie Šv. Roko bažny- 
tėlės, kur paskui policijos antstolis pasistatė namus. Tai bus 
ligonbutis ir drauge vienuolynėlis prasikaltusiems kunigams. 

12. Mirė Ostrove 1892 m. Pskovo gub. 

13. Mirė 1883 m. 

14. Mirė 1881 m. 

15. Mirė Šeduvos altaristu 1882 m. 

17. Mirė 1913 m. Scranton, Pa., pas dr. J. Šliūpą, kurs jį karšino 
nuo 1892 m. Žr. „Kunigas Vladislavas Dembskas. Jo gyvenimas, 
raštai ir darbai“. D-ro Jono Šliūpo patiekta, Scranton, Pa., „Tėvy- 
nés” spauda, New Yorke, 165 p. Garsus gale savo amžiaus þe- 
dievybės apaštalas. Sk. Vaižg. Raštų XI t.5 

19. Mirė Viešvėnų filijalistu 1885 m. 

21. Mirė Žiemgalos Alukštoje 1884 m. vas. 13 d. 

Nepaprastas Lietuvos mylėtojas, nežinomas poetas. Įdomius 
jo laiškus spausdinau „Tėvynės Sarge“ nuo 1899 m. 11 nr. Šitie 
laiškai rodo, kuo ne visus žemaičius kunigus buvus išsiųstus į 
sunkiuosius katorgos darbus, o paskui apgyvendintus Tunkoje 
ties Kiachta, Ten pat rados ir „Anupras Žemaitis“, „Josvainių 

Peštukas“, „Ariogalos Kerdžius“ ~- kun. Anupras Jasevičius. 
Kun. J. buvo Irkutske, virino druską Usolėje; paskui apgyven- 
dintas Kamionkoje, už metų — Tunkoje. Apie 1876 m. persikėlė į 
Spaską, Tambovo gub., o 1884 m. sugrįžo į Kuršo gub., į Alukštą. 
Birske neaptikau kad būt buvęs. 

23. Brolis Tado Juzumo-Juzumavičiaus, Varnių seminarijos 
inspektoriaus, autoriaus keleto religinių knygų, mirusio 1854 m. 
birželio 2 d. Žr. Doc. J. Tumo: „Broliai Juzumai-Juzumavičiai“, 
„Vaivos“ leidinys, 1924 m., 68 p. 

27. Anykštėnas Liudiškių k., kun. A. Baranausko draugas 
Klemensas Kairys, gabus poetas, autorius „Jau diena brėkšta“ 
giesmės. 

28. Mirė Poltavoje 1888 m. 

29. Kun. Kašarauskas, garsus mokslavyris, litvanologas, Vil- 
niaus Mokslo draugijos narys. Mirė 1882 m. gr. 14 d. Žr. prof. 
A. Dambrausko monogr. „Tauta ir Žodis“, III kn. 

45, Mirė Barstyčių filijalistu. 

49. Turbūt Spaske, kur gyveno bent keliolika kunigų. 

50. Sugrįžo į Kuršo gub. Bauskę ir, ilgai ten pagyvenęs, mirė 
1892 m. 

51. Mirė 1893 m. 

66. Rudzkis mirė 1880 m. 

69. „Joną isz Swistoczes, krominiką wędrawojį“ išguldė ir iš- 
leido 1823 m. jo bendravardis Juozapas Rupeika, Šeduvos kle- 
bonas. 

74. Mirė Alukštoje. 

75. M. Skorupskis, nepaprastos išminties kunigas, ilgai pagy- 
venęs Alernėje, 1914 m. mirė Radviliškyje. Pral. Al. Jakšto-Damb- 
rausko dėdė ir idealas. Žr. Vaižganto Raštų IV t. apie Al. D. 

76. J. Šarkauskas mirė 1881 m. 

77. Pl. Šarkauskas mirė Kuršo Šimbarke 1900 m. 

78. Šreders mirė 1885 m. 

81. F. Stulginskis sugrįžo į Kuršo Mintaują. Mirė Smolenske 
1892 m. Stebėtinas tvirtavalis: pats sau darė operacijas - auglį 
nuo viršugalvio nusipjovė; koją palūžus, kai negerai suaugo, 
tyčia ją vėl nusilaužė ir liepė geriau sudėti. Per visą žiemą eidavo 

prie šulinio vandeniu persipilti. Apie kun. Stulginskį originalą 
yra rašyta lenkų laikraščiuose: „Przegląd Powszechny“ ir kt. 
92. Valašinskas mirė Omske 1893 m. 
97. Bakevičius mirė 1882 m. 
99. Genutavičius mirė Belozerske, Novgorodo gub., 1892 m. 
107. Nebeišvažiavo per visą savo amžių. Vyskupiją lankyti 
tepradėjo Žem. v. administratorius, v. Motiejui mirus, vyskupas 
sufraganas Al. Beresnevičius, buv. Kunigų akademijos rekto- 
rius. 


PIRMOJI KNYGNEŠIŲ POLITIKOS BYLA 

1862 m. namų karui pasibaigus“, Kauno gub. gyventojams 
pasirodė, jog kils katalikų tikėjimo persekiojimas. Katalikai dre- 
bėdami laukė tos gadynės; tuo laiku ėmė iš Prūsų plaukti bro- 
šiūros, patvirtinančios tikėjime ir parodančios, kaip reikia lai- 
kytis persekiojimo metu. Tųjų brošiūrų buvo šie vardai: 

1. Isz tamsybes wed kielis tejsibes. 

2. Parspieimas. 

3. Sznekesis katalika su nekatalikų. 

4. Prajautimas. 

5. Wargaj bažniczes kataliku. 

6. Litanie apej wisus szwentus Muczelnikus. 

Tas brošiūras žmonės godžiai pirkos, ir kad jau kuo ne kiek- 
vienoje troboje, ypač Žemaičiuose, buvo, patyrė valdžia ir liepė 
gaudyti. Nesunku buvo susekti, nes mūsų žmonės žiopliai, greit 
pasakoja viską reikalingiems ir nereikalingiems. Tas brošiūras 
paprastai atnešdavo žydai ir žmonės, kurie užsiima kontraban- 
da. Nė vienas kunigas nevažiavo už sienos ir netraukė jų per 
sieną. Tačiau valdžia, nesikabindama prie žmonių, apkaltino 
kunigiją ir liepė: 

1. Rietavo dekaną Žvingių kleboną Pranciškų Butkevičių, 
2. Žygaičių kleboną Vicentą Norvaišą, 3. Salantų kamendorių 
Pranciškų Stropų, 4. Darbėnų kamendorių Kazimierą Eituta- 
vičių, 5. Naumiesčio kamendorių Mateušą Kaziliauskį, 6. Pagra- 
mančio kamendorių Vicentą Buivydą, 7. Gaurės kamendorių 

Vicentą Dembski, 8. Gardamo filijalistą Joną Grigaliūnavičių ir 
Tauragės kleboną Joną Tamoševičių suimti ir atvežti į Vilnių. 

Atvežė ir uždarė pilėje Nr. 147. Prasidėjo tardymas. Kunigai, 
niekados tokiuose sielvartuose nebuvę, nežinojo, kaip teisintis. 
Kada klausė, kas jas (tas knygeles) rašė, atsakė: „Nežinome“. 
Vienok kunigai Dembskis, Norvaišas, o labiausiai Batakių kle- 
bonas Eligijus Mantvila tvirtino, jog jų autorius - vyskupas. 

Dėl to tai generalgubernatorius Potapovas atsiuntė į Kauną 
žandarmų generolą Losevą peržiūrėti vyskupo namų. Losevas, 
pasiėmęs aštuonetą policijos valdininkų, ieškojo, bet nieko ne- 
rado; negalėjo ir rasti, nes vyskupas jokių iš Prūsų atgabentų 
knygų neturėjo. Be įrodymų sunku buvo vyskupą bausti: pa- 
siuntė į Prūsus rasti rankraščio, autoriaus ranka rašyto, bet 
nerado. 

Tilžės klebonas kun. Zabermanas padavė raštu prisipaži- 
nimą, jog jis pats parašęs ir spausdinęs; tačiau maskolių valdžia 
tam netikėjo. Po visam tam kun. Butkevičių išsiuntė į Kurganą, 
Tobolsko gub., kun. Norvaišą į Tomsko gub., kun. Stropų į Pi- 
negą, Archangelsko gub., kun. Eitutavičių į Viatkos gub., kun. 
Kaziliauskį į Cholmogorus, Archangelsko gub., kun. Buivydą 
paliko Vilniaus gub. ir nebeleido sugrįžti į Kauno gub., kun. 
Dembski taip pat, kun. Grigaliūnavičių taip pat, kun. Tamoše- 
vičių paleido, pavelydami sugrįžti į Tauragę, į pirmykščią vietą. 

Taip ta byla 1870 m. ir pasibaigė. 


DOC. J. TUMO PASTABOS 


3. Stropus sugrįžo į Tryškius. Ilgai paklebonavęs, karšti išva- 
žiavo Vilniun prie Aušros Vartų ir ten mirė apie 1910 m. 

4. Sugrįžo ir Eitutavičius. 

5. Kaziliauskas mirė Krakėse vienuolių kapelionu. 

7. Vitalis (ne Vicentas; v. Motiejus bus čia apsirikęs) Dembskis 
pusbrolis ano viršiau minėtojo Vlado Dembskio. 

Eligijus Mantvila, Batakių dekanas, rusų administracijai pa- 
taikūnas irjos proteguojamas už šnipavimą bei vyskupo neklau- 
symą. Adm. v. Beresnevičiui vos ne vos pavyko jį išmesti iš 

dekanų į Svėdasų vikarus, o po šešelių metų į Mosėdžio altariją, 
kur ir mirė apie 1898 m. Sk. apie jį „Mūsų Senovėje“?. 

Pranciškus Butkevičius, ištremtas į Kurganą, Tobolsko gub., 
ten prirašė daugybę lietuviškų knygų religinio turinio. Esu jų 
turėjęs šešetą; bet sako buvęs parašęs apie 10 ar 12. Lunkevičiaus 
„Apeigos“ buvo gražiai verstos. Nebėra žinios, kur tie rank- 
raščiai dingo. Mirė šv. Kryžiaus par. Kaune klebonu, dekanu ir 
kanauninku 1896 m. rugp. 20 d. Sk. Vaižg. Raštų XIII t. 

Sąrašas vienų tik pavardžių nubaustųjų už dalyvavimą 
1863 m. revoliucijoje rodos sausas, o dėl to tai didis, daug reiškiąs 
dokumentas; vyskupas Motiejus didį darbą bus padirbęs, patiek- 
damas kunigų sąrašus, kurie buvo nubausti 1831 ir 1863 m. Ta 
liūdna litanija pati savaime gana duoda vaizduotei scenų, kurios 
tai šalčiu krato, tai ašaras veržia. Kiek ten visai nekaltų, kiek 
maskolių nežiūrėta paprastos teisybės, ne tik gailestingumo. 
Gana buvo aiškiai melagingo ar perdėto įdavimo — ir tu kalėjime, 
jei nesuskubai ten numirti - katorgoje, jei ten dar nepasibaigei — 
visam amžiui ištrėmime niekuo neaprūpintas. Įskųstiems veltui 
buvo teisintis įrodymais, protekcijomis. Žemaičių vyskupui už- 
stojant, tebuvo paleisti dų. Keliolikai pavyko čia pat kentėti per 
visą amžių už menkiausius niekus. Keliolika visiškai nekaltų po 
20 metų pravargo katorgoje Sibirijoje, paskui arčiau, Maskolijoje. 
Varnių seminarijos rektorius J. Dovydaitis, Ariogalos klebonas 
Jasevičius, Varnių moderatorius Amb. Kašarauskas, Skapiškio 
kl. D. Žiūkas, Anykščių kl. F. Stulginskis ir k. - vis tai šviesieji, 
išmintingieji ano laiko dvasiškiai, Žemaičių vyskupijos Žvaigž- 
dės, o gavo svetur užgesti. Rusai tyčiomis grobstė išvežti pačius 
prakilniuosius „za vrednoje vlijanije“?. Kas mums atlygins tą 
kultūrinį nuostolį? Daug tarp jų buvo lietuviškų literatų, ne 
vienu jų veikalu būtume pasimokę. 

Mirtimi nubausti keturi kunigai: Mackevičius, Noreika, Gar- 
gasas ir Račkauskis; penktam mirti pasmerktam Norvaišui pa- 
vyko pabėgti. Trys buvo šiaip užmušti: Vytartas, Pėža ir Mo- 
siejus. Kiti išmirė kalėjimuose arba neištesėję sunkioje ir ilgoje 
kelionėje ištrėmiman. Gal tik kelioliktasis tesusilaukė 1871-2 m., 
kada buvo jiems pavelyta apsigyventi Lietuvos pasienyje, bet 

ne pačioje Lietuvoj, - Kurše. Vis dėlto nors iš tolo galėjo tėvynės 
oru kvėptelėti ir jos duonele misti. Bet ir jų daugumas teatsi- 
gabendavo mirti. Apie 1880 m. ir vėl juos išblaškė po Rusiją. Ne 
taip smarkiai nubaustų kunigų buvo daug; ganytojas jų nė ne- 
mini. 


BROLIJA 


1863 m. maištui pasibaigus, Rusų valdžia nusprendė perdirb- 
ti Lietuvos kraštą — rusišku. Visi laikraščiai pradėm šaukė: ob- 
rusit, obrusit!! Tuo tikslu uždraudė tų vietų gyventojams mies- 
tų gatvėse, kromuose, klubuose, teatruose ir mokyklose kalbėti 
lenkiškai. Nusidedančius nors kelių žodžių ištarimu baudė pini- 
gais; tačiau į namų sritį nesikišo, tai žmonės namie galėjo kalbė- 
tis lenkiškai, prancūziškai, lietuviškai ir vokiškai. Visas iškabas 
ant krautuvių pakeitė rusiškomis; pagaliau traktierių vardus: 
„Lietuvių“, „Žemaičių“, „Vilniaus“, „Varšuvos“ pakeitė; juos 
begalėjai praminti: „Kuršo“, „Mintaujos“, „Londono“ traktie- 
rius. „Grodno“ traktierium pavadinti irgi negalėjai. 

Maskoliai dar panoro, kad lietuviai ir žemaičiai priimtų pra- 
voslavų tikėjimą. Visus katalikus, tarnavusius valdžiai, išmetė 
iš vietų; jei kuris jų priimdavo pravoslavų tikėjimą, tam tuojau 
duodavo vietą savo krašte. Verkė nelaimingi tarnautojai, su 
pačiomis ir vaikais paliekami be kąsnio duonos, tačiau nekeitė 
tikėjimo. 

Tai matydamas, Juozapas Siemaška, unitų vyskupas, pata- 
pes pravoslavu Lietuvos metropolitu, įsteigė broliją. Jos tikslas 
buvo platinti rusų tikėjimą tarp katalikų. Kauno gubernijoje tos 
brolijos galva buvo Kauno arkijerėjas, gyvenąs Pažaislyje, vardu 
Aleksandras; nariai buvo: Mikalojus Muravjovas, Kauno guber- 
natorius, kurs man nesykį sakydavo, jam bet kuri tikyba esanti 
gera; vicegubernatorius Lvovas, mitrus, bet nedoras; Jonas Šul- 
ginas, Kauno vyrų gimnazijos direktorius, dievobaimingas, bet 
fanatingas katalikų priešas; Mikalojus Novikovas, visų parapi- 
nių Kauno gubernijos mokyklų globėjas, taip nelabas, jog pa- 
čius rusus prikrimto ir pelnė visų neapykantą; Mikolajevas, 

kapitonas, taip uolus pravoslavijos platintojas, jog su kataliku 
nė pasikalbėti ramiai negalėjo: viena kataliko išvaizda jau jį 
erzino. 

Kiekvienas tų brolių apsiėmė išversti nors tris katalikus kas- 
met; taip pat kiekvienas turėjo kas metai dėti po keletą rublių į 
brolijos kasą. Tie pinigai buvo skiriami priedu tiems katalikams 
niekšams, kurie prekiavo savo tikėjimu. Tačiau ir tie priedai 
nepatraukdavo katalikų išsižadėti savo tikėjimo. 

Šitie gi broliai uždraudė Vilniaus pirkliams pardavinėti lietu- 
viams knygas, lotyniškomis raidėmis spausdintas, ir nusprendė 
antmesti jiems rusų raides. Minėtasis Novikovas valdžios lėšo- 
mis Vilniuje atspausdino rusų raidėmis: „Evangelijas ant nedėl- 
dienių“, „Elementorių“ ir „Ūkiškąjį Kalendorių“, pono Ivinskio 
parašytąjį. Norėdamas atspausdinti taip pat rusų raidėmis „Auk- 
so Altorių“, kelius kartus buvo atėjęs į mane prašymu, kad leis- 
čiau iš kalendorėlio išmesti šv. Ignacą Lojolą, šv. Liudviką Pran- 
cūzų karalių, šv. Juozapatą, šv. Kazimierą ir maldas už popiežių. 
Į tai atsakiau, ligi tik ką nors iš maldaknygės išmes - pagadins 
ją, o aš įsakysiu vyskupijai, kad nė vienas katalikas nedrįstų 
įsigyti ir skaityti. Po visa to atspausdino „Aukso Altorių“, siun- 
tinėjo į valsčiaus raštines, bet niekas jų nepirko. Tai regėdamas, 
daugiau nebespausdino, bet nuo to laiko nė vienos lietuviškos 
knygos lotyniškomis raidėmis spausdinti nebeleido. Dargi mas- 
koliai iš Maksvos atsiųsdavo į Vilnių daugybę paveikslų rusų 
šventųjų, savo kryželių ir medalikėlių. Valdžia išsiuntinėdavo 
juos į valsčių raštines, tačiau katalikai jų nepirkdavo, antmeta- 
mus degindavo, nes katalikų kunigai jų nešvęsdavo. 

„Brostvininkai“ spaudė katalikus, bet ir Sutvertojas prispau- 
dė stiprus apaštalus. Siemaška neilgai trukus Vilniuje mirė; Mi- 
kalojas Muravjovas Pskove ūmai nustojo gyvasties; buvusis Kau- 
no gubernatorius Vokioje mirtį rado; Šulginas Maskvoje amžių 
pabaigė; Novikovas, po Šulginui tapęs gimnazijos direktorium, 
išsiųstas į Vladimiro guberniją vėl parapinių mokyklų globėju; 
Lvovas, savo pačios apleistas, į kaktą sau šovė. Taip iki 1870 m. 
nebeliko jų nė vieno. Brolija, tiesa, neiširo, bet minėtųjų įpėdiniai 
nebebuvo tokie uolūs platinti rusų tikybą. 

Visų daugiausia katalikus įerzino generalgubernatorius 
Kaufmanas, kankindamas kunigiją formalumais ir bausmėmis, 
kurioms nė galo nebuvo. Po jo parvažiavo Aleksandras Potapo- 
vas, vyras protingas, ramus ir tikybos dalykuose ne fanatikas; 
šisai nuosekliai nuramino Lietuvą. Ir visų mylima buvo jo žmo- 
na, labai gailestinga visiems, be skirtumo tikėjimų. Kai ji 1870 m. 
cholera mirė, gailėjo visa Vilniaus ir Kauno gubernija. Pagaliau 
gubernatoriai visgi minkštesni buvo Kauno gubernijai kaipo 
grynai katalikiškai; leisdavo čia pardavinėti ražančius ir škap- 
lierius, Vilniaus gubernijoj to daryti nepavelydavo. 

Vilniaus knygininkas Adomas Zavadzkis, turėdamas daugy- 
bę cenzūrai pavelijant išspausdintų lotyniškomis raidėmis že- 
maitiškų knygų, reikalavo, kad leistų jam jas išparduoti. Ir tikrai, 
vidaus dalykų ministeris Timaševas 1870 m. jam tai IEidS: Pa- 
rapijų prekijai tuojau tas knygas išpirko. 


ŠVENČIAUSIOSIOS PANELĖS PAVEIKSLAS 


Pakapės bažnyčios vikaro pareigas ėjo iš Mogiliavo vysku- 
pijos atėjęs kunigas Mykolas Šimkevičius; jis buvo nepilno proto. 
Manydamas būk žmonių ligos kylančios iš velnių apsėdimo, 
senaisiais egzorcizmais ėmė baidyti neesamus velnius. Aš, vys- 
kupas M. V., gavęs apie tai žinią, uždraudžiau skaityti minėtuo- 
sius egzorcizmus; tada kun. Šimkevičius ėmė skaityti ligoniams 
paprastuosius egzorcizmus. Mūsų žmonės noromis ieško ste- 
buklingųjų gydymo būdų, todėl ligos paimti žmonės būriais 
pradėjo rinktis į Pakapę. Tada Šimkevičius pasamdė jiems erdvą 
butą. Kas rytas ligoniai turėjo klausyti jo mišių; pašvęsdavo du 
kibirų vandens ir po kelius kartus, skaitydamas ant jų egzor- 
cizmų maldeles, šlakstydavo ir apliedavo negaluojančius. Ėjo 
nabagai peršlapę ir sustingę lyg audros lauke užtikti. Davęs po 
toki dovį vaistų, kunigas ėjo į špitolę, kur gulėjo tie ligoniai, kurie 
nebegalėjo paeiti, ir tuos lygiai perliedavo švęstu vandeniu. 
Galbūt kuris ne kuris ligonis ir pasveiko; nuo to pasklido garsas 
Pakapėje esąs šventas ir stebuklingas kunigas gydytojas; dėl to 
žmonės dar labiau ėmė ten spiestis. 

Gedminaičių dvare ties Švėkšna gyveno jaunas grafas Plio- 
teris, beprotis; jo motina, antrą kartą ištekėjusi už Gružausko, 
Kelmės savininko, įprašė kun. Šimkevičių, kad nuvažiuotų į 
Gedminaičius ir išgydytų jos sūnų. Ją patenkindamas, kun. Šim- 
kevičius nuvažiavo, skaitė egzorcizmus, šlakstė, tačiau ligonis 
nepagijo. Grįždamas į Pakapę, pasuko į šalį ir pavažiavo ant 
Kulių. Ties Plungės miesteliu pasergėjo pakelėje koplytėlę su 
šv. Vincento Fererijo!? stovyla ir šaltinėlį; sustojo ties juo, atsigėrė 
vandens ir tarė žmonėms, kurie jį kaip šventąjį lydėjo: 

-Tikrai jūs nežinote, ką turite! Tas vanduo stebuklingai gydo 
visas ligas. 

Tai pasakęs pavažiavo į miestelį; kiek tiek užtrukęs pargrįžo 
namo ir 1866 m. mirė Šiauliuose. 

Nebeliko stebuklingojo gydytojo, bet jo žodžių, ištartų prie 
koplytėlės, žmonės neužmiršo. Tuojau ėmė iš jos šaltinėlio sem- 
tis vandens ir gydytis ne tik patys, bet ir savo gyvulius. Pasklido 
garsas apie stebuklingą vandenį; ne tiktai krikščionys, bet ir 
žydai ėmė tuo vandeniu gydytis savo „galvijus“, atseit, ožkas. 
Net iš Prūsų atsiųsdavo žmones to vandens. Man tai pasakiu- 
siems žmonėms atsakiau: 

- Jei Viešpats Dievas nori tuo vandeniu jums savo mylistų 
tiekti, tegul daro kaip Jam patinka; jeigu gi žmonės tuo tik save 
ir kitus svaigina, greit pasibaigs „stebuklai“. 

Tuojau atsirado žmonių, panorėjusių tais stebuklais pasinau- 
doti. Kazimieras Milašius, Ignacas Kumšlitis ir dar kažin koks 
Ignacas, prasti plungiškiai žmonės, sodžiaus kurpiai, arba šiau- 
čiai, sumanė ant šaltinio pastatyti koplyčią, kur ilgainiui kunigai 
galėtų mišias laikyti. Tam tikslui, nešiodami po kaimus van- 
denio, pradėjo rinkti pinigus. Kad ta rinkliava lengviau vyktų, 
pasisakė Švenčiausioji Panelė sujais „rokavusis“ ir tatai Ji liepusi 
aną koplyčią pastatyti ir ten stebuklingą jos paveikslą pakabinti; 
kunigai ir visi kiti tam sumanymui nepalankūs veikiai išmirsią. 
Žmonės, po truputi jiems tikėdami, neskundė atnašų; pasakoja, 
iš vieno dvarininko išvilioję du tūkstančiu rublių. 

Tie kurpiai savo amatą apleido. Iškalbingesnis Milašius nusi- 
davė į Klaipėdą ir įsakė papiešti paveikslą; jis turėjęs būti kopija 

Dievo Motinos paveikslo, esančio Salantų bažnyčioje. Dar pasam- 
dė girnakalius, kurie, surasdami didžiausius akmenis, kalo ir tašė 
koplyčiai pamatams. Tie akmens buvo taip dideli, jog tik vienam 
nuvežti į Plungę reikėjo kaltis tam tikrų vežimų ir kinkytis po 
aštuoniolika arklių. Kai juos klausdavo, kam jie ieškosi tokių 
didelių akmenų dėti po maža koplyčia, atsakydavo Dievo Moti- 
na tokių norinti. Kurpiai, daugiau pelnydamies, ėjo į žmones 
pranašų vardais ir rinkosi pinigų, savo gi amatą visai užmiršo. 
Visur apsakinėjo savo regėjimus, mokė kažkokių naujų maldų, 
kurias Dievo Motina jiems apreiškusi. Vienu žodžiu, apgaudi- 
nėjo žmones. 

1868 m. buvo uždrausta senąsias koplyčias taisyti, ne tik 
naujas statyti. Todėl Plungės asesorius, pasergėjęs akmenis ve- 
žant, paklausė, ar turi ministerio leidimą statyti koplyčią. Kai 
prisipažino neturį, uždraudė vežioti uolas. Tada paprašė mane, 
kad aš iš gubernatoriaus išmelsčiau reikiamą leidimą. Kauno 
gubernatorius kunigaikštis!! būtinai atsakė ir dar įsakė žmonėms 
jau suvežtus akmenis parsivežti ant savo parapijos kapų. (Juos 
ir dabar tebegali ten matyti. Vienas, gražiai iš visų pusių nukal- 
tas, tebėra prie minėtosios koplyčios pakelėje iš Plungės į Kulius. 
Tum.) Padarė tai nabagai, bet dideliu vargu, nes buvo pavasario 
laikas (o kelias ten netaisomas. T.). Visas trūsas išėjo niekais; 
pagaliau ir šaltinėlio vanduo nustojo „stebuklingųjų“ savumų. 

Milašius su Kumšličiu, pasikliaudami laimingesniais laikais, 
nusidavė į Klaipėdą, priėmė iš tapytojo paveikslą, sumokėję 160 
rublių. Paskui Milašius sugrįžo į tėvynę, o Ignacas Kumšlitis, 
vaikinas, temokėdamas žemaitiškai, su paveikslu nuvažiavo į 
Romą. Nežinau, kaip jį ten priėmė, žinau tik, jog minėtąjį Šven- 
čiausios Motinos paveikslą patsai popiežius Pijus IX 1868 m. 
pašventė. Ignacas, užtrukęs Ryme arti ištisų metų, sugrįžo su 
paveikslu į Klaipėdą, nebe į Žemaičius, nes be valstybės paso 
važinėdamas, peržengė įstatymus ir sugrįžęs būtų gavęs atsisėsti 
į kalėjimą. Todėl paliko Klaipėdoje kurpiaus gizeliu. 

Vėliau girdėjau, anasai paveikslas buvęs į Žemaičius parvež- 
tas ir kažin kur padėtas. Žandarmerija jo ieškojo, bet niekur 
nerado. 

Tais laikais rusų valdžia nepavelydavo jokių mezliavų; ka- 
dangi Milašius rankiojo atvirai, tai policija ėmė ir jo ieškoti, 
norėdama pasodinti į kalėjimą. Rinkikas gavo tad po svetimas 
parapijas tarp žmonių slapstytis. 


NUOTYKIS SKAPIŠKYJE 


Lietuvoje, Žemaičių vyskupijoje, Skapiškio miestelyje iš senų 
laikų buvo kunigų dominikonų vienuolynas; jį 1832 m. rusų 
valdžia panaikino, vienuolius išvežiojo po kitus vienuolynus, 
mūrinę gi bažnyčią uždarė. Vėliau ta pati valdžia vienuolyną 
perdirbo kareivinėmis. 

1854 m. karo ministerio įsakymu į Skapiškį atvyko pulkas 
suomių šaulių ir apsigyveno tose kareivinėse. Skapiškis - mies- 
telis šlapias, paežerėje pastatytas; iš jo ištekanti upelė, beplauk- 
dama per miestelį, dažnai jį užlieja, nes kriaušius turi slesnus. 
Tačiau pačiame miestelyje nėra tilto, visi važiuotieji gauna brastą 
perbristi. Dėl to ta drėgna vieta nėra gana sveika. 

Atvykę suomiai, žmonių liudijimu, buvę labai pikti, kasdien 
tarp savęs mušdavęsi. Jų muštynės buvę nepaprastos: mušeikos 
taikydavę priešui suduoti per nosį, per zūbus taip, kad net dantis 
kits kitam iškriušdavę. Visos jų muštynės pasibaigdavusios kru- 
vinai. Karininkai vargiai galėdavę kareivius perskirti. 

Į kelius mėnesius kaip buvo atėję, kareiviai ėmė sirgti ir mirti. 
Įsisukę karščiai per tris dienas varė juos į grabą. Žiema tais 
metais buvo stipra; pulkininkas tad, vargiai įveikdamas įšalusią 
žemę, liepė lavonus krauti po dominikonų bažnyčia. Išmirus 
kelioms dešimtims, suvarydavo kaimiečius ir liepdavo jiems 
nabašninkus užkasti. Užkasdavo visiškai nuogus lavonus, be 
jokio drabužio, be grabo. Gal tai buvo pulkininko spekuliacija. 
Tačiau žmonės, aplink Skapiškį gyvenantys, sušalusius lavonus 
nešiodami neužsikrėsdavo ir nė vienas nesusirgo. Ta liga tenu- 
mirė viena merga, kuri su suomiais daužėsi. 

Tie suomiai, arba finai, buvo giminės anų švedų, kurie savo 
karalių Gustavo Adolfo ir Karolio XII laikais negirdėtai gyvu- 
liškai žudė ramius, beginklius Lietuvos ir Žemaičių žmones. Tai 

atmena ne tiktai tos vietos žmonės, bet ir patys švedai. Taigi vie- 
nas finas, mirties ligos į patalą paguldytas, tarė savo draugams: 

- Ar žinote ką, broliai? Kai gavome įsakymą eiti į Lietuvą, 
tarė mano senas tėvas: „Sūnau, kai sustosite Lietuvos žemėje, 
nieko pikta nedarykite jos gyventojams, nes mūsų bočiai, Karolio 
XII ten nuvaryti, labai blogai, be širdies su jais elgės. Dėl to 
Dievas pabaudė patį karalių, pažemino Švedų valstybę ir jus gali 
pabausti“. Štai taip ir atsitiko. Mirštame kaip musės, nuodais 
papenėtos, o tos vietos žmonės nėmaž neserga ir nemiršta. Argi 
tai ne Dievo bausmė mums? 

Tai pasakęs, numirė, Gerai tad žmonės kalba, Dievas yra kant- 
rus, neveikiai pabaudžia bedievybę, bet jos neužmiršta visiškai. 

Nuo 1855 m. sausio 1 d. iki kovo 11 d. Skapiškyje numirė 220 
finų. Likusieji, išeidami iš kareivinių, pastatė kapuose paminklą 
antrašu: 

„Hic requiescunt CCXX milites cohorte Finica hostiae epide- 
miae typhosae anno MDCCCLV. Lugentes sodales hoc monu- 
mentum consecraverunt”. 

(Čia ilsis 220 kareivių Finų pulko, neprieteliškos karščių ligos 
1855 m. pakirsti. Verkiantys draugai tą paminklą paskyrė. Tum.) 

Finams išėjus, kariuomenės valdžia niekados daugiau nebe- 
atsiuntė čia į Skapiškį kareivių, nes tą vietą laiko nesveika. 

Generolas gubernatorius Nazimovas Vladimiras atidavė ka- 
talikams atgal podominikonų bažnyčią; aš ją 1858 m. pašvenčiau 
vyskupiškomis apeigomis. Ir iki šiol (1873) ten esti parapijos 
pamaldos. 


BAŽNYČIŲ STATYMAS 


RŪPESČIAI DĖL ZARASŲ BAŽNYČIOS 


Miestelis, Kauno gubernijos šiaurėj stovis, nuo amžių vadi- 
nasi - Jeziorosy, kad tarp ežerų yra pastatytas. Priderėjo į Vidžių 
apskritį. Tiktai pirmaisiais ciesoriaus Mikalojaus I viešpatavimo 

metais buvo pramintas Novoaleksandrovsku ir pakeltas apskri- 
ties miestu. Prie to daugiausia tai prisidėjo, kad per miestelį tapo 
pravestas šašiejaus kelias. Vidžiai paliko miestas „už štato“. 

Tuose tai Zarasuose nuo senovės buvo katalikų bažnyčia. 
Pirmoje šio amžiaus pusėje perkūnui ją sudeginus, klebonas 
pastatė bjaurią pastogę prie pat šašiejaus ir apmėtė ją pačvar- 
kėmis; jos nėmaž nedengė nuo lietaus. Neturtinga parapija, nete- 
sėdama pasistatyti naują bažnyčią, prašė pašalpos iš Vilniaus 
vyskupo, nes ta Lietuvos dalis tada prigulėjo Vilniaus vysku- 
pijai. Vyskupas tam tikslui išprašė iš vyriausybės 10 000 rublių. 

Vyskupas Andrius Klongevičius! teikės ypač mylėti Dusetų 
kleboną Stanevičių ir pakėlė jį Vilniaus kanauninku. Sumanius 
Zarasuose statyti bažnyčią, kanauninkas rekomendavo vysku- 
pui savo brolio sūnų kun. Aleksandrą Stanevičių iš Seinų vysku- 
pijos, dabar (1873 m.) Žemaičių vyskupijoje esantį. Kun. Alek- 
sandras, į Zarasus nuvažiavęs ir pinigus priėmęs, apsigimęs 
verteiva, ne bažnyčią statė, bet šitaip apsivertė. Vilniaus konsis- 
torijai pareiškė duotaisiais pinigais bažnyčios pastatyti nebūsią 
galima; tad ketinąs pirma pastatyti vandeninį malūną ir nupirkti 
Zarasuose namus, o paskui iš pelnų palengvo statyti mūro baž- 
nyčią. Konsistorija nenorėjo su tuo sutikti, manė, žmonėms pa- 
dedant, būsią galima bažnyčia išmūryti; vienok vyskupui to 
geidžiant sutiko. Stanevičius pastatė malūną, nupirko namus 
traktieriui, ėmė pelnus, bet bažnyčia nesirūpino. Tuo tarpu val- 
džia, atimdama bažnytinius turtus, atėmė ir aną malūną bei 
namus, ir Zarasai vėl paliko be bažnyčios ir be duotos jai pa- 
šalpos. 

Šiaurinė Lietuvos dalis, o su ja ir Zarasai prie Žemaičių vys- 
kupijos pridėta 1851 m. Šviesiausis ciesorius Mikalojus I, pra- 
važiuodamas pro Zarasus, išvydo pastogę ir tarė: „O čia kas toks 
bjaurus?“ Lydintis karo gubernatorius atsakė: tai bažnyčia. Cie- 
sorius paliepė tada atkreipti mano atidą į tą dalyką; karo gu- 
bernatorius ir parašė tai man. Neilgai trukus, nes 1851 m. liepos 
16 d., patsai buvau Zarasuose. Pašalinau kun. Stanevičių, o pa- 
skyriau kun. Viktorą Rusteiką. Patsai parodžiau vietą bažnyčiai 
kalne tarp liepų. Kun. Rusteika kad sukruto, tai tais pačiais 

metais pastatė nedidelę medinę bažnyčią. 1852 m. sausio 26 d. 
leidžiau naujus Dievo namus pašvęsti ir ten perkelti pamaldas, 
bjaurią gi pastogę nugriauti. Taip patenkinome ūmųjį tos vietos 
reikalą. Kunigui Rusteikai už rūpestį atidaviau Rokiškio kle- 
boniją, Zarasuose gi pasodinau kun. Narkevičių, pijorą. Bet vie- 
nuoliai, papratę sėstis už parengto stalo, nesugeba ūkininkauti; 
ištyrus pasirodė kun. Narkevičių galint būti geru literatu, bet ne 
klebonu. Nauja bažnyčia buvo ir ankšta, ir žema. 1859 m. birželio 
20 d. man čia vėl atvažiavus, tos vietos gyventojai ėmė prašyti 
didesnės bažnyčios. 

Pradėjome minavoti aną 10 000 rublių, kitados duotų iš iždo: 
norėjome ieškoti iš turtų, likusių a. a. vyskupui Klongevičiui 
mirus, bet ištyrus pasirodė, jog iždas tuos pinigus atgal atsiėmė, 
užgrobdamas malūną ir miesto namus. Nustoję vilties, turėjome 
čia pat vietoje ieškoti pragumų. 

Pašalinęs kun. Narkevičių, kleboniją atidaviau kun. Mykolui 
Skorupskiui, iš kurio daug vyliaus. Jaunas tas ir darbštus ku- 
nigas, visam Zarasų apskričiui padedant, iš tiesų ėmė statyti 
erdvą mūro bažnyčią. Padarė kaip norėjo, bet greituoju gerai 
neišdegė plytų, o gal ir pamatų neprisikasęs pradėjo statyti. Ale 
architektas visados prie darbo buvo. 

Prasidėjo sukilimas, 1862 m. Skorupskis buivo suimtas, o 
paskui į Sibiriją išsiųstas; klebonu gavo eiti komendorius kun. 
Jonas Katelė, kurs nestengė prie savęs žmonių patraukti ir ne- 
mokėjo ūkininkauti. Nauja bažnyčia ėmė skilti ir ketino virsti. 
Vėl man bėda! Pašalinęs kun. Katelę, kleboniją pavedžiau kun. 
Pranciškui Staškauskui, kurs buvo pasižymėjęs savo išmanymu 
statyti. Pažiūrėsime, ką stengs padaryti. 


LAUKUVOS BAŽNYČIA 


Neilgai trukus, kaip įsišvenčiau vyskupu, teko būti Lauku- 
voje. Radau bažnyčią seną, medinę ir apiplyšusią, kleboną gi 
kun. Ignacą Kocą, misionorių, išsitarnavusį Varnių seminarijos 
profesorių, sergant. Su ištižusiu nėra rokundos; padirmavojau 
prisiruošusius žmones ir pavažiavau toliau. 1850 m. gegužės 

27 d. kun. Kocas pabaigė savo gyvenimą. Kleboniją atidaviau 
kun. Mateušui Narkevičiui, kurs, nežiūrėdamas gilaus savo am- 
žiaus, sumanė išmūryti Laukuvoje bažnyčią. Ir tikrai 1852 m. 
pasikvietė mane pamatinio akmens pašvęstų. Nuvažiavau ge- 
gužės 11 d. ir daugybei žmonių susirinkus pašvenčiau. Pabaigęs 
šventas apeigas, patsai prakalbėjau į susirinkusius parapijonus, 
padirmavojau 1501 žmogų ir išvažiavau į Varnius. 

Klebonas atsikvietė architektorių žemaitį, Kalėda vadinamą, 
kurs, išmūrijęs bažnyčią Skuode, apsiėmė ir čia išmūryti. Pa- 
matams padėti pradėjo kasti žemę, bet žvyro atkalnėje negalėjo 
prisikasti kieto sluoksnio. Tada architektorius patarė į gilius 
griovius dėti ąžuolus ir ant jų išstatyti mūro bažnyčios sienas. 
Klebonas ir parapijonai sutiko; architektorius tad pradėjo mūrą 
ant ąžuolų mūryti. Baisu todėl, kad ta bažnyčia nepradėtų kuo- 
met nors sprogti. 

Klebonas Narkevičius stebėtinu pasišventimu darbavosi apie 
šventyklą: neturėdamas kur padėti meistrų ir dailidžių, padėjo 
juos savo klebonijoje, patsai palikęs viename kambarėlyje. Per 
kelerius metus nabagas neturėjo savo namuose ramumo, vienok 
kentėjo, neburgėjo. Nekartą jam pritrūko pragumų, nes nedidelė 
parapija negalėjo pritiekti; tai regėdamas, kaip anie kvestoriai, 
važinėjo po namus, prašydamas pašalpos. Keletą kartų ir į Var- 
nius buvo atvykęs. Iš kur tik gaudavo skatiką, tuojau atiduodavo 
bažnyčios dalykams. 

1867 m. tapo stabu ištiktas; vienok ligi tik truputį pagerėjo, 
vėl užsiėmė fabrika. Regėdamas tokį jo pasišventimą, pakėliau 
ji garbės kanauninku ir dekanu; patariau, kad savo paveikslą — 
parašu Fundatorius - pakabintų bažnyčioje; taip ir padarė. 

Išmūrijus bažnyčią ir pastačius altorius, norėjau pašvęsti; kol 
tačiau prisiruošėme, turėjau išvažiuoti į Kauną, kur ir tapau 
arestantu. 

Su visais grobais doras kun. Mateušas Narkevičius mirė 
1872 m. liepos 21 d. Laukuvoje, kame ir palaidotas. Jam mirus, 
nerasta jokio fundušo. 

PAKAPĖS BAŽNYČIA 


Šiaulių apskrityje yra kaimas, Veleikiais vadinamas, priderąs 
i p. Karpį; smilčių kalnelyje turėjo jis kapus. Tuose kapuose 
žmonės pastatė medinę koplytėlę, prie kurios, žmonėms prašant, 
vyskupas kunigaikštis Steponas Giedraitis 1780 m. pasodino 
kunigą. Tokiu būdu Kurtuvėnų parapijoje atsirado nauja filija, 
Pakape vadinama. 

1824 m. vyskupo kunigaikščio Juozapo Giedraičio į Pakapę 
atsiųstas dievobaimingas kunigas Jokūbas Butavičius paliovė 
laidojęs aplink bažnyčią numirėlius; šventorių aptvėrė, o kapus 
truputį toliau nustūmė. Laikėsi iš mišių ir žmonių atnašų, kurių 
doram ir žmonių mylimam niekados nepritrūko; be to, jam davė 
daržą bulvėms pasisėti. Kun. Jokūbas čia išbuvo lig 1860 m.; 
paskui persikėlė į Rėkyvą, tačiau ir vėl sugrįžo į Pakapę ir buvo 
prie bažnytėlės mansionierium, nes buvo pasenęs. 

Rėkyva drauge su Pakape priderėjo į tikrąjį valstybės pata- 
rėją, šv. Onos ordino antros klasės kavalierių, per devynerius 
metus Vilniaus gubernijos marčelgą Šviesiai Daugalį Eustachijų 
Karpį, kurs pirmoje pusėje šio amžiaus ramiai sau gyveno Joniš- 
kėlyje. Buvo tai ponas turtingas: Panevėžio ir Šiaulių apskrityse 
turėjo apie 30 palivarkų. Taigi kaipo didžiūnas geidė kuo nors 
pasižymėti: užleido ilgą barzdą, niekus darė ūkininkaudamas, 
liepė rugius kulti ant rugienų, o žirnius ant pliko ledo Rėkyjavo 
ežere; penint žąsis, liepdavo jų kojas prie lentos gelžinėmis vi- 
nimis prikalti, t. ir t. Todėl dvarininkams tretį kartą ji išsirinkus 
marčelga, kažkas prie sienos prikalė kortelę parašu: 


Mości Panowie, złe u nas połowy: 
Złowili karpia bez głowy?. 
Vėliau Karpis liepė sugriauti savo miestelį, Naujamiesčiu 
vadinamą, Nevėžio paupyje. Kad jau keliolika namų išvertė, vėl 
kažin kas prilipdė kortelę antrašu: 


Budowač i rujnowač - jednostajna praca; 
Jednak mądry buduje, a głupi wywraca’. 

Todėl buvo kilęs klausimas, beg marčelga Karpis turi sveiką 
protą. Karo gubernatorius atsiuntęs buvo komisiją iš žandarų 
generolo, dviejų daktarų ir bajorų deputato; ji nusprendė seną 
marčelgą iš tikro sergant proto liga. Dėl to dvarai išjo buvo atimti 
ir perduoti sūnums: Pranciškui, Pelicijonui ir Kastantinui. Senam 
marčelgai bepaliko vieną erdvą dvarą, nuo bočių laikų valdomą, 
Rėkyvą, Šiaulių apskrity. Apsigyveno tada ten ir šeimininkavo 
saviškai. 

Prie dvaro laikė 12 vaikelių, ne vyresnių kaip 10 metų; visus 
aptaisė juodomis jupelėmis, bet nė vienam nedavė avalynės, 
todėl basi tarnavo prie stalo. Pasidirbdino sau milžinišką briką, 
į kurią kinkė po 10 darbinių arklių; šita brika važiuodamas dva- 
rininkų lankytų, ėmės su savimi, be suaugusio pasekėjo, dar du 
basu bernioku ir 12 visokių veislių šunų. 

Tas tai marčelga Karpis parašė man noriąs Pakapės filiją 
pakelti parapine bažnyčia. Apsidžiaugęs ta žinia, atrašiau mar- 
čelgai ir pasiskelbiau tokią dieną patsai atvažiuosiąs į Pakapę. 
1861 m. rugsėjo 5 d. ir nuvažiavau. Priėmė mane iškilmingai 
žmonės su dvasiškiais; jų vadu buvo marčelga Karpis. Palai- 
kėme mišparus, rytą iškilmingas pamaldas. Žmonių buvo gana; 
patsai įlipau į sakyklą ir paskelbiau, jog marčelgos dorumu jų 
filija bus pakelta parapine bažnyčia, visados turės sau kleboną 
ir vikarą. 

Pamaldoms pasibaigus, padirmavojau nedirmavotus ir su 
visais dvasiškiais nuvažiavau prie marčelgos pietų. Po pietų 
ponas marčelga pasižadėjo Pakapės klebonui duoti 33 dešim- 
tines žemės ir kasmet mokėti po 230 rublių, o tam atatinkamą 
kapitalą garantuoti Rėkyvos dvaru. Aš gi iš savo pusės paža- 
dėjau marčelgos išsirinktajį kunigą pakelti Pakapės klebonu ir 
uždėti ant jo pareigą kas metai laikyti už fundatorių tiek mišių, 
kiek klebonai, turintys penktos klasės beneficiumą, paprastai 
laiko, ir išsiųsti komisiją naujos parapijos apribotų. 

Ir tikrai, kaip tiktai marčelga pasiskyrė Pakapės klebonu J. M. 
kun. Antaną Gintilą, tuojau sutikau; sugrįžęs namo, paskyriau 
komisiją parapijai apriboti, ponas gi marčelga naujos klebonijos 
fundušą patvirtino tam tikru dokumentu, o šį patvirtino vidaus 

reikalų ministeris Perovskis. Taip vyskupija padidėjo dar viena 
parapija. 

J. M. Karpis ne beprotis, kaip buvo nuspręsta, bet tik mėgėjas 
niekdarbių. 

Tuo pagirtinu savo darbu jisai parodė geriausius savo norus 
Bažnyčiai, dėl to aš jį tikrai gerbiau ir ne kartą sakiau: duok, 
Dieve, tėvynėje didžponių, nes jie, turėdami gerų norų, daug 
gero gali padaryti Bažnyčiai ir tikybai. Plikbajoris gi ką išars, tą 
ir suvalgys. Karpis buvo lenkas ponas, o lenkai ponai visados 
buvo dievobaimingi. Juk tai jie po visą kraštą pristatė bažnyčių, 
kurių puikumu ir iki šiai dienai džiaugiamės pasistebėdami. 
Mirė marčelga Karpis 1864 m. 


RAUDONDVARIO BAŽNYČIA 


Tuoj, ligi tik įsišventęs vyskupu, gavau iš grafo Benedikto 
Tiškevičiaus pasiskelbimą Raudondvario filiją paversti parapine 
bažnyčia. Prašė, kad sutikčiau, pasirūpino ko reikia ir pasižadėjo 
kleboną prideramai aprūpinti. 

Kelius kartus susirašęs su grafu tuo dalyku, pritardamas 
dievobaimingam jo geidimui, 1851 m. gegužės 5 d. per Kolegiją 
prašiau vidaus reikalų ministerį Perovskį, kad sutiktų su tuo 
sumanymu. 

Tais pačiais 1851 metais, lankydamas vyskupiją, rugpjūčio 
11 d. iš Kauno išvažiavau į Raudondvarį. Privažiavęs keltuvą 
per Nevėžį, radau laukiančius manęs grafą Benediktą Tiškevičių, 
vyresniąją jo dukterį, ištekėjusią už kunigaikščio Jablonovskio, 
jaunesniąją, mergaitę, ir grafą Tiškevičių, atvykusį iš Kijevo, 
žvaigždėmis apkabinėtą. Pasisveikinę ir pasipažinę, pavažia- 
vome į kalną. 

Čia prie pat kapų stovėjo menka medinė koplyčia ir gana 
daug žmonių. Priėmė mane tos vietos filijalistas kun. Pranciškus 
Stanskis. Palaiminau esančius, padirmavojau 1840 žmonių ir 
nuvažiavau į dvarą. Čia prasidėjo kalba apie būsimąją naują 
parapiją. Įspėjau, jog priderėtų budėti sostinėje. Grafas atsakė: 
„Petrapilyje turiu veikėją, kurs mane užtikrino dalyką galėsią 

pabaigti“. Galop pernakvojęs, toliau važiavau, nes aš buvau ne- 
paprastas valkata. 

1852 m. balandžio 25 d. J. M. ministeris sutiko, kad Raudon- 
dvario filija būtų pakeista parapine bažnyčia. Ligi tik grafui tai 
pranešiau, tuojau pradėjo mūryti bažnyčią. Vilniuje tuomet gy- 
veno nuo 1812 m. Lietuvoje palikęs architektorius Anichini; jis, 
Tiškevičiaus į Raudondvarį pasikviestas, čia išbraižė planą ir 
apsiėmė darbą vesti. Ligi tik planą statymo komisija patvirtino, 
tuojau prasidėjo darbas, kurs ėjo spėriai, nes fundatorius turėjo 
gerų norų, pinigų ir darbininkų. 

Kad bažnyčios statymas jau baigės, Tiškevičius parsikvietė iš 
Varšuvos skulptorių Andriollis; jis gipsatūra papuošė bažnyčią 
iš vidaus ir dalimi iš oro. Paskui Tiškevičius pastatė špitolę, 
kleboniją, laidarą ir kt. 

Visa tai padarius, reikėjo paskirti klebonui algą ir galelį že- 
mės. Grafas norėjo, kad parapija skaitytųsi trečioje klasėje, ir 
klebonas iš dvaro imtų 400 rub. Į tai atsakiau: bažnyčia majes- 
totinga, jai palaikyti, ypačiai ilgai fundatoriui gyvenus ir mirus, 
reiks daug, parapija gi maža ir neturtinga; tai ką gi padarys 
klebonas, turėdamas mažą pensiją? Taip perspėjus, grafas sutiko, 
kad būtų pirmos klasės ir apsiėmė kas metai klebonui mokėti po 
600 rub. Be to, davė 33 dešimtines žemės Vijūkų akalicoje, Kauno 
apskrityje. Visa tai krašto vyresnybė patvirtino. 

Kun. Pranciškus Stanskis buvo filijalistas prie Raudondvario 
koplyčios; jį pati fundatorius norėjo turėti pirmuoju naujos para- 
pijos klebonu. Su tuo tuojau sutikau. 

Bokšte steigėjas pakabino atatinkamus varpus. Rūbus įtaisė 
iš Liono medžiagos, o kurius ne kurius iš vieno aukso Pran- 
cūzijoje pasiūdino. Altorius tris tepastatė bažnyčioje ir juose 
pakabino iš Italų parsiųsdintus paveikslus. Sienas papuošė 14 
paveikslų Viešpaties Kančios; bet jie buvo šiame krašte dirbti. 

Jei kas, sumetęs bažnyčios ilgumą, įeitų į vidų, tai jam pasi- 
rodytų per trumpa, nes už didžiojo altoriaus yra koplyčia. Ten 
yra altorius šv. Benedikto, steigėjo patrono; viduje koplyčios 
paminklas a. a. Vandos Vankovičaitės-Tiškevičienės, pono Ka- 
novo kaltas Italuose iš baltojo marmuro. Nabašninkė guli ant 

aukšto postamento, marškone pridengta. Visa tai iškalta iš vieno 
gabalo marmuro. Marškonė taip tikra, jog reikia palytėti, kad 
pažintumei, jog ne iš drobės. Benediktas Tiškevičius sakė man, 
tasai dailių dailės dalykas jam atsiėjęs 60 000 rub. 

Po koplyčia yra rūsys ar tikriau kambarys, kur guli keletas iš 
Tiškevičiaus giminės, o dabar ir a. a. steigėjo Benedikto kūnas, 
atvežtas iš Paryžiaus, kur mirė, ir palaidotas be jokių pamaldų 
plokščiame grabe. 

Išmūryti ir išpuošti Raudondvario bažnyčiai reikėjo 45 000 rub. 

Kadjau viskas buvo gatava, grafas steigėjas paprašė mane, kad 
konsekracija pabaigčiau darbą. Sutikdamas 1857 m. išvažiavau iš 
Varnių Kauno link. Atvykau birželio 2 d. su pralotu Jurgiu Bytau- 
tu, sekretorium kun. Otonu Praniauskiu ir daugybe kunigų. Pa- 
švenčiau bažnyčią vyskupiškomis apeigomis; į didijį altorių įdėjau 
šventųjų kankinių relikvijas: Klemenso, Vitalio ir Vicento. Pašven- 
timo atminti švęsti paskyriau 1-4 sekmadienį po Trijų Karalių. 

Padirmavojau čia 685 žmones, o rugp. 4 d. pašvenčiau var- 
pus, jau į bokštą įtrauktus: pirmą, visų didžiausį, šv. Benedikto 
garbei, antrą šv. Jokūbo, trečią šv. Juozapo. Evangeliją diakonas 

_ giedojo galerijoje. 
Galop išvažiavau į Kauną. 


VIDIŠKIŲ BAŽNYČIA 


Ukmergės parapijoje, prie didelio kelio į Dinabarką, buvo me- 
dinė filija, Vidiškiais vadinama. Kad ta bažnytėlė bene 1826 m. 
kažkaip sugriuvo, Ukmergės apskrities marčelga, Šventupio ir 
Vidiškių dvarų tėvainis Anupras Koška, pastatė medinę, pras- 
tesnę už gerą daržinę ar pastogę; ten žmonės ilgai meldės. Ilgai- 
niui, kai ir šita ketino apvirsti, ponas marčelga aplink ją pradėjo 
mūryti bažnyčią; bet išvedęs sienas aukščiau paviečio langų, 
kaipo žmogus nedidžių turtų, liovės mūrijęs, pagaliau ir pasto- 
lius, mūrijant reikalingus, atėmė — taip nebeturėjo noro bebaigti. 

1851 m. liepos 17 d. patsai atvažiavau į Vidiškius. Priėmė 
mane tos vietos filijalistas kun. Ignacas Balevičius, vienuolis 
atgailos kanauninkas, iš Vilniaus čia atsiųstas. 

Pasipūtęs kaip gaidys, ale doras marčelga Koška surinko kuo 
ne iš visos apskrities dvarininkus ir būrį žmonių manęs priimti. 
Visi jie sutiko prie pastogės durų ir įvedė į tamsų kaip rūsys 
trobesį be grindų; dėl to veikiai pakilo tiek dulkių, jog vargiai 
kits kitą beregėjome. Vyskupiška apeiga palaiminęs visus su- 
sirinkusius, tariau: „Kodėl gi tai, Mošci Panowie, patys gyven- 
dami rūmuose, Dievą mūsų Jėzų Kristų į kalėjimą uždarėte? Kuo 
geriausias visa ko Davėjas prasikalto? Tikiuosi jus po mano 
apsilankymo nuversiant šitą daržinę ir pastatysiant Dievo na- 
mus, vertus to vardo! Menkas tas klebonas, kurio namai, arba 
klebonija, puikesni už parapijos bažnyčią“. 

Šitie žodžiai, nors kiek tiek aštrūs ir didžponiams nemalonūs, 
bet ištarti švelniai, įsiskverbė į marčelgos širdį, nes nuo jo pri- 
derėjo filiją palaikyti. 

Išėjus iš pastogės, kad pasisveikinome ir pasižinome, tarė: 
„Pabarei mus, Dvasiškasis Ganytojau, tai tiesa, ale, kaip Dievą 
myliu, teisingai; duodu Jums garbės žodį, kad bažnyčią išmū- 
rysiu“. Man dėkojant už gerus norus, atsakė: „O, Kristau Vieš- 
patie, argi mes negalime to padaryti? Dv. Ganytojas veikiai padė- 
kos už darbą!“ Nuo to laiko marčelga pasidarė didžiausiu mano 
prieteliu ir toks išbuvo iki numirė. 

Man išvažiavus, marčelga tuojau pastatė pastolius aplink 
bažnyčią ir vėl pradėjo fabriką. Darbai ėjo laimingai, ir sumany- 
mas įvyko. Negana to, Koška įtaisė varpus su vargonais, paka- 
bino bažnyčioje brangius stiklinius žirandolius, parsiųsdino iš 
Varšuvos tacas ir turibulių iš naujojo sidabro. Man pavelijant, 
prie vieno filioro prisegė savo ir savo žmonos atvaizdus. Horten- 
sija grafaitė Hornaitė-Koškienė su kažkokia pana Sofija Hryn- 
kevičaite, gyvenančia pas marčelgą, išpuošė šventus rūbus ir 
bažnytinius. Paskui marčelga aptvėrė stodainiais taisyklingo 
kvadrato kapus, o šalia išmūrijo katakombas, idant turtingesnieji 
ten laidodamies padaugintų kunigui pelno. 

Kad taip viskas jau buvo padaryta, 1856 m. birželio 9 d. patsai 
atvykau į Vidiškius; rytą, sekmadienį, vyskupiškomis apeigomis 
pašvenčiau naują bažnyčią; į didįjį altorių įdėjau relikvijas šv. kan- 
kinių: Klemenso, Žemaičių vyskupijos globėjo, Vitalio ir Vicento. 

Atlikęs šventas apeigas ir padirmavojęs tikinčiuosius, kaip 
paprastai, buvau Šventupio dvare pietų. Popiet tariau: „Išsta- 
tei ir papuošei Vidiškių bažnyčią senųjų ponų papročiu; mar- 
čelgos bažnyčia dabar gražesnė už apylinkės parapines; nejaugi 
ji turėtų per amžius būti filija? Ar negalėtumei pakelti savo 
bažnyčios, o kartu ir savo vardo garbės, pakeisdamas ją pa- 
rapine?“ 

Marčelga ėmė tą dalyką svarstyti; paskui, pasišaukęs savo 
žmoną, tarė: „Hortulka, girdi, ką Dv. Ganytojas sako? Nori, 
kad mūsų bažnyčia būtų parapinė. Kristau Viešpatie, argi mu- 
du tai padaryti negalime? Juk vaikų mums nėra“. Marčelgienė 
tuojau sutiko. Koška gi tarė: „Tik padėk mums ir nurodyk, 
kokie to dalyko formalumai, o viską padarysime“. Patariau tad, 
kad kreiptųsi į mano raštinę prašymu, pareiškiančiu, jog Vi- 
diškių filijos bažnyčią nori pakeisti parapine ir pasižada aprū- 
pinti kleboną. Tai padarė marčelga vos tik 1856 m. spalio mėn. 
11 d. Prasidėjo byla. Mano konsistorija išrinko deputatą atskirti 
daliai Ukmergės ir Kavarsko parapijų. Enrikas Balevičius Uk- 
mergės ir Jacevičius Kavarsko klebonai nenorėjo nustoti dalies 
savo parapijų naudai naujosios Vidiškių parapijos. Galų gale 
vienok sutiko. 

Marčelga pasižadėjo klebonui kas metai mokėti po 150 rb. 
Tam tikrą kapitalą garantavo Šventupio dvaro žeme. Klebonui 
atidavė namus, arba kleboniją, su kapais ir daržais; apsiėmė 
statyti klebonui po 10 sieksnių malkų kurui ir po 30 birkavų 
šieno, iš miškų duoti medžiagos bažnyčiai ir fundušiniams tro- 
besiams taisyti; perleidė du valaku ariamos žemės ir šešius mar- 
gus miško; ganyklą paliko bendrą su dvaru. Visa tai apsiėmė 
padaryti iškilmingų dokumentu, kurį paskui civilinė valdžia 
patvirtino. 

Pirmuoju klebonu marčelga išsirinko kun. Adomą Daugėlą, 
kurį aš ir liepiau įvesti. 

Vidiškių miestelyje 1858 m. buvo 21 dūmas, vyriškųjų dūšių 
107, moteriškųjų 125. Be to, vienoje karčemoje žydas gyveno. 

Taip įsikūrė nauja Vidiškių parapija, duok Dieve, kad am- 
žiams patektų. 

VIEKŠNIŲ BAŽNYČIA 


Viekšnių miestelis, neva nuo žodžio „Vvykšna“ pramintas, 
yra Šiaulių apskrityje. Kas jį įsteigė, nėra žinios; žinome tik, jog 
nuo seniausių laikų priderėjo į valstybės turtus ir jog pirmoji 
katalikų bažnyčia, medinė, buvo pastatyta 1634 m. šv. Jono 
Krikštytojo vardu. Tą bažnyčią negreit, nes vos tik 1740 m. 
sausio 20 d., J. M. Antanas Tiškevičius, Žemaičių vyskupas, 
konsekravo. Fundušą Viekšnių bažnyčiai dovanojo karalius 
Vladislovas IV 1626 m. rugsėjo 26 d., o ponas Jonas Alfonsas 
Liackis, Žemaičių kaštelionas, padavė ją Viekšnių klebonui 
kun. Jurgiui Ščavinskiui, Smolensko kanauninkui. Tai atsitiko 
1637 m. vasario 11 d. 

Kuo ne per du amžiu šitą Viekšnių bažnyčią išlaikė para- 
pijonai. Galop vyskupija valdant kunigaikščiui vyskupui Juo- 
zapui Giedraičiui, tuomet buvęs klebonas kanauninkas Bytautas 
patarė parapijonams, reikią naujos bažnyčios. Bet krašto ne- 
tvarka, klebono senatvė ir liga privertė parapijonus tą suma- 
nymą palikti paskesniam laikui. 

Kanauninkui Bytautui mirus, valdžia Viekšnių kleboniją lie- 
pė atiduoti už nuopelnus per lenkmetį Vainuto klebonui Pran- 
ciškui Kundrotui; jis 1840 m. sumanė mūryti. Ir tikrai tais metais 
nuspręsta rinkliava statymui, o 1843 m. J. M. valstybės turtų 
ministeris statyti leido ir rinkliavą tam dalykui patvirtino. Pasi- 
rūpino, kad architektorius padarytų planą; jis rodė kryžišką 
bažnyčią 25 sieksnių ilgio ir 13 pločio. Šitą planą išbraižė ir darbą 

1844 m., išsirinkę vietą už 60 sieksnių nuo senosios bažnyčios, 
pradėjo statyti naują, kurios pamatinį akmenį, kapitulos vikarui 
Krizostomui Gintilai leidus, 1844 m. bal. 12 d. akivaizdoje susi- 
rinkusios dvasiškijos ir žmonių pašventė tos vietos klebonas 
kun. Pranciškus Kundrotas. Žmonės įtaisė deglyčią, kur ėmė 
degti plytas. Kad kun. Kundrotas iš senatvės visiškai apako, vys- 
kupijos vyresnybė pridavė jam tos vietos vikarą kun. Damininką 
Vitkevičių administratorium. Tasai kunigas, nors 1847 ir 8 metai 
buvo nederlingi, aukų surinko apie 2000 rub. ir maisto dirban- 

tiems už 1900 rub. Tais pinigais ligi 1849 m. spalių 20 d. mūrus 
išvedė iki pusiau langų. 

Vyskupijos vyresnybė kun. D. Vitkevičių perkėlė vikaru į 
Tirkšlius ir administratorium atsiuntė kun. Peliksą Lenkauskį; 
jis, iki 1853 m. surinkęs gera valia duodamų atnašų 7000 rub., 
pabaigė bažnyčios mūrus. 

Lubų neskliautė, bet apskritai suvedė iš medžio ir gelžies, 
kurios parėjo už 1500 rub. Zokristijas apklojo cinku, bažnyčią 
skindeliais, vandeniui nutekėti pridėjo geležines dūdas. 

Tokiame padėjime buvo dalykai, kai iškeltas vyskupijos vys- 
kupu patsai atvykau į Viekšnius. Kleboną radau visiškai aklą, 
kun. Lenkauskį besivaidinant su fundatorium, kun. Ignacą Vaiš- 
vilą - administratorium; vienu žodžiu, tris šeimininkus tos vie- 
nos bažnyčios. Kiekvienas jų traukė žmones į save, o parapijonai, 
į dalis išskaidyti, nežinojo, ko klausyti; nusprendžiau tad daly- 
kus sutaisyti. 

1853 m. vyskupiškomis apeigomis naują bažnyčią pašven- 
čiau; į didįjį altorių įdėjau šv. kankinių Lauryno, Deodato ir 
Placidos relikvijas; pašventimo atmintį švęsti paskyriau trečią 
sekmadienį po Trijų Karalių; padirmavojau 1602 žm. ir 30 d. 
pavakary išvažiavau į Tryškius. 

Sugrįžęs namo, kun. Kundrotui, 80 m. bočiui, paskyriau stan- 
cijas klebonijoje, aprūpinau prideramu išlaikymu, metine alga 
ir tarnais. Kunigus Lenkauskį ir Vaišvilą pašalinau, o į Viekšnius 
nusiunčiau dievobaimingą kunigą Rupertą Bartkevičių klebonu 
ir fundatorium. Šis, iš kun. Lenkauskio priėmęs 1686 rub., dar 
šiek tiek surinkęs, pastatė bokštą, apklojo cinku, sienas iš oro 
ištarkavo, įdėjo aslą, apmūrijo šventorių; čia paliko 14 nišų sta- 
cijų paveikslams įdėti. Vyskupui leidus, sugriovė senąją baž- 
nyčią; jos vietoje pamūrijo koplyčią 6!/, sieksnio ilgio ir 4!/, s. 
pločio. Altorius iš pradžios perkėlė iš senosios bažnyčios, bet 
kad tie buvo negražūs, 1870 m. parapijonas Vincas Juodeikis 
fundavo naujus, gausiai paauksintus. Tai jam atsiėjo 500 r. 

Valstiečiai, būdami karališkiai, medinio materijolo visai baž- 
nyčios fabrikai prašė iš valstybės turtų ministerio; kai tasai atsi- 
sakė, veltui suteikė jo dori dvarininkai: kunigaikštis Liubeckis iš 

Kapėnų miško ir J. M. Važinskis iš Biliūnų miško. Labiausiai 
rūpinosi fabrika staršina Jonas Dūda. Vyresnysis mūrininkas 
buvo Karolius Klamer, bokštą išmūrijo Jokūbas Rekke. 

Kun. Kundrotas veikiai pasimirė. Kun. Bartkevičių parapi- 
jonai labai pamėgo; pakėliau jį dekanu. 

Nelaimei, valdžia Viekšnių parapijoje prisodino burliokų. 
1865 m. jiems iš Pažaislio atsiuntė neramų popą monachą, var- 
du Vosylių, kurs be jokios kaltybės įskundė kun. Bartkevičių ge- 
neralgubernatoriui Kaufmanui. Tasai, apvažiuodamas 1866 m. 
kraštą, kad atvyko į Šiaulius, pasišaukė dekaną, šiurkščiai išdėjo 
ir davė man raštą, kad iš kun. Bartkevičiaus atimčiau kleboniją 
ir išsiųsčiau vikaru. Vykindamas jo valią, atidaviau kun. Ru- 
pertui Šv. Jono bažnytėlę Sedoje, o į Viekšnius klebonu pasiun- 
čiau kun. Sidabravičių. 


TYTUVĖNŲ BAŽNYČIA 


1633 m. Lietuvos didžponis Andrius Valavičius Tytuvėnuose 
pastatė mūrinę bažnyčią su ankštų vienuolynėliu; atkvietė ku- 
nigus bernardinus, atidavė jiems bažnyčią su vienuolynu ir do- 
vanojo galą žemės be lažo. Bernardinai paskui primūrijo vie- 
nuolyno dalį ir įsteigė naujokynę, kur paprastai būdavo lig 20 
naujokų. 1832 m. valdžia, naikindama daugybę vienuolynų, 
Tytuvėnų nelietė, įskaitė jį į valdžios šelpiamuosius, arba eta- 
tinius. 

Ties Tytuvėnais yra didelis miškas, kur 1863 m. buvo su- 
sirinkę daugybė sukilėlių. Būdami arti vienuolyno, dažnai jį 
aplankydavo, imdami ko galėjo. Bernardinai negalėjo jiems prie- 
šintis. Vienuolyno nelaimei, atėjus bažnyčios pašventimo at- 
laidams, zokristininkas, kaip paprastai darydavo, iš bažnyčios 
bokšto iškišo vėliavėlę su varpeliu. Atėjo maskoliai, sukilėlius 
sumušė, tuojau aplankė vienuolyną, nuėmė vėliavėlę, palaikė tą 
naujosios valdžios ženklu ir nusiuntė į Vilnių. Muravjovas tuo- 
jau įsakė vienuolyną panaikinti ir bažnyčią uždaryti. Paskui 
parapijonams prašant, bažnyčią leido atidaryti ir laikyti paprasta 
parapine. Pažadėjo dar klebonui paskirti algą, atatinkamą trečiai 

klasei, ir duoti galą žemės, lygų pasaulinių kunigų bažnyčių 
žemei. | 

Toms atmainoms įvykus, jomylistą kunigą Joną Dargevičių, 
bernardiną, pakėliau Tytuvėnų klebonu ir pridėjau padėjėją ku- 
nigą Leonardą Tarvydą, taip pat bernardiną. Tie kunigai neturėjo 
teisės vilkėti vienuolių habito; vilkėjo pasauliečių kunigų suta- 
nomis. Tiktai vienuolyne gyvenantiems vienuoliams civilinė 
valdžia leido vilkėti vienuolių jupas. Šitie kunigai ilgai neturėjo 
algos; juos išlaikė parapijos žmonės. 

Kai ėmė rodytis, jog mūsų nelaimės baigiasi, pradžioje 
1868 m. Kauno gubernatorius kunigaikštis Obolenskis pristatė 
generalgubernatoriui Aleksandrui Potapovui, jog Tytuvėnų baž- 
nyčia būsią galima atimti iš katalikų ir atiduoti rusams, nes 
Tytuvėnų parapijoje apsigyveno trys pravoslauni. Potapovas, 
nepaklausęs nei manęs, nei Raseinių karo viršininko Lvovo, 
pristatė atėmimo projektą vidaus dalykų ministeriui Timaševui, 
ir šis ką beregint sutiko atimti. 

Visa tai paslapčiomis padarius, 1868 m. balandžio 30 d. gavau 
iš Kauno gubernatoriaus raštą, įsakantį Tytuvėnų bažnyčią su 
vienuolynu ir visais esamais trobesiais atiduoti rusams, vieną 
pusę Tytuvėnų parapijos prileisti prie Šiluvos parapijos, antrą 
prie Lyduvėnų. Tame pat rašte gubernatorius išsireiškė Tytu- 
vėnų parapijoje tėsą 2719 katalikų. 

Gavęs įsakymą, išsiunčiau generalgubernatoriui Potapovui 
raštą, kuriuo išdėsčiau, jog Tytuvėnų bažnyčia, leidžiant karaliui 
Zigmantui III ir Vladislovui IV ir popiežiui Urbonui VIII, sena- 
toriaus Andriaus Valavičiaus 1613 m. išmūryta ir bernardinams 
atiduota; jog prie tos bažnyčios p. Simanas Ganiprauskis seniai 
išmūrijo Dievo Kančios stacijas ir į kiekvieną įdėjo žemės, atvež- 
tos iš Jeruzolimos; tas stacijas atlaidais aprūpino 1721 m. popie- 
žius Benediktas XIII jog tas pats Ganiprauskis šventoriuje pamū- 
rijo Šventųjų Laiptų koplyčią, kuriais eidami keliais žmonės 
gauna atlaidus, suteiktus popiež. Pijaus VI; jog kiekviename 
Laipte yra po stiklu šventųjų relikvijos; jog Tytuvėnų parapijoje 
yra 3975 katalikai; jog Šiluvos parapija ir be Tytuvėnų turi 6000 
dūšių; jog Lyduvėnai yra už Dubysos upės, per kurią dažnai 

negali pereiti; jog Tytuvėnai tai stebuklinga vieta, kur žmonės ir 
iš tolimų kraštų keliauja; jog atimdami šitą bažnyčią, labiausiai 
įžeistų širdis žemaičiams ir parodytų, jog rusai tikrai persekioja 
katalikus; jog parapijonai Tytuvėnų bažnyčią laiko savo, nes per 
pustrečio šimto metų ją savo lėšomis išlaikė, bernardinams ne- 
turčiams esant. Galų gale pasisakiau, nors visados esu pasiruošęs 
valdžios įsakymus vykinti, tačiau šito negaliu įvykinti. 

Negana to. Tytuvėniškiai, gavę žinią, jog iš jų bažnyčią atima, 
didžia minia susirinko prie jos, verkė, meldės ir, taip sakant, 
gvolto šaukė. Neišėjo iš jos nei dieną, nei naktį. Dar parašė pra- 
šymą ir išsiuntė du išmintingu į Petrapilį, į patį ciesorių. Mo- 
narchas Aleksandras II toks buvo geras, jog prisileido juos pri- 
siartinti prie Jo, paskaitė jų prašymą ir tarė: „Grižkite namo; 
bažnyčia bus jums atiduota“. Šie džiaugdamies sugrįžo. 

Išgirdęs, kas darosi Tytuvėnuose, Raseinių apskrities virši- 
ninkas pulkininkas Lvovas nuvažiavo į Tytuvėnus, matė ver- 
kiant ir raudant žmones, tačiau liepė išnešti Švenčiausiąjį Sak- 
ramentą į Šv. Jurgio koplyčią, ant kapų esančią, o bažnyčią 
uždarė. Žmonėms gi pareiškė pats važiuosiąs į karo general- 
gubernatorių Potapovą ir prašysiąs, kad bažnyčios neatimtų. Ir 
tikrai, sugrįžęs į Raseinius ir truputį atsilsėjęs, savo sekretoriaus 
p. Novickio paragintas, išvažiavo į Kauną, o iš ten į Vilnių. 
Apsakė Potapovui, ką Tytuvėnuose regėjo ir girdėjo; tvirtino 
nederą atimti iš katalikų stebuklingą vietą ir dar pridūrė - Tytu- 
vėnų parapijoje tesąs apsigyvenęs vienai vienas burliokas ir du 
parėjūnu rusu. Pagaliau Maskvos gazeta atsiliepė, jog Lietuvos 
viršininkai, atimdami Tytuvėnų bažnyčią, išplėšią ir pačią Že- 
maičių širdį ir nepaprastai ją įžeidžią. 

Neilgai trukus, atėjo monarcho įsakymas sugrąžinti Tytu- 
vėnų bažnyčią. Tada tai tikrasis nerimo kaltininkas Kauno 
gubernatorius kunigaikštis Obolenskis atsiuntė man raštą, pra- 
nešdamas, jog vyriausybė, galėdama apsieiti be Tytuvėnų baž- 
nyčios, sugrąžina ją katalikams. 

Tuojau nurašiau kunigui Dargevičiui, klebonui, ir patariau, 
kad bažnyčią atidarant, pasimelstų su visais žmonėmis už svei- 
katą Aleksandro II; be jo gerų norų nieko nebūtų padėję žmonių 

šauksmai. Dargevičius taip it padarė: parnešė su procesija Šven- 
čiausį Sakramentą iš Šv. Jurgio koplyčios į bažnyčią, prakalbėjo 
žmonėms, patarė melstis už monarchą, atlaikė mišias ir pagie- 
dojo „Te Deum“ su maldomis už ciesoriaus giminę. 

Taip pasibaigė rūpesčiai ir pradžiugdė Žemaičius. 


VIENUOLYNŲ KASACIJA 


KUNIGŲ BERNARDINŲ VIENUOLYNAS 
TROŠKŪNUOSE 


Bernardinai Troškūnuose, pelkėtoje lygumoje, nuo 1698 m. 
gyveno neturte, daugiausia elgetaudami; tuo užsiimti išsiųsdavo 
vieną brolį. Įsteigėjas buvo dvarininkas Vladislovas Sakalauskas, 
kurs davė galą žemės be lažo ir išmūrijo drėgną vienu aukštu 
vienuolynėlį. Pradėjo ir bažnyčią, bet nelabai turtingas nestengė 
pabaigti; bokštas ant vidurio bažnyčios taip ir liko neišvestas 
ligi vienuolynui puolant. 

Troškūnų bernardinams valdžia bene 1807 m. leido atidaryti 
mokyklą, ir tėvai noromis ėmės mokyti vaikus. Nebuvo tam tikro 
namo, tai bernardinai savo lėšomis išmūrijo gimnaziją dviem 
aukštais. Mokė, kol Švietimo ministerija leido. 

1832 m. valdžia, naikindama daugybę vienuolynų, Troškūnų 
nelietė ir etatiniu palaikė. Bernardinai dar laikė parapiją. 

1864 m. gruodžio 11 d. Kaune gavau raštą, kuriuo, liepiant 
generalgubernatoriui, Kauno gubernatorius Mikalojus Murav- 
jovas įsako: „Troškūnų bernardinai nedraudė visokių žmonių 
jiems priklausomojoje bažnyčioje giedoti giesmes, priešingas 
valdžiai. Sukilėlių būrio vyresnysis Mineika 1863 m. gegužės 6 d. 
užėjo į vienuolyną ir buvo priimtas. Bažnyčioje matyta keturi 
ginkluoti sukilėliai. Todėl Troškūnų vienuolynas, žalingas val- 
džiai, yra panaikintinas. Ten gyvenantieji vienuoliai policijos 
priežiūroje reikia išsiųsti: du į Palėvenę, penki į Agloną ir penki 
į Kretingą. 

Bažnyčia paliks dviejų kunigų valdoma kaip parapinė; duoti 
jiems dalį vienuolyno apsigyventi. Kitus trobesius paduoti poli- 
cijai prižiūrėti. Vienuolių turtą išlicituoti, pinigus nusiųsti į iž- 
dinę. Vienuolyno tarnams užmokėti iš vienuolyno pensijos liku- 
čių ir parsiųsti į tuos valsčius, iš kur yra atėję“. 

Gavęs tokį raštą, nusiunčiau į Troškūnus J. M. kun. Daminin- 
ką Opulskį, Utenos dekaną, idant būtų užgriebiant vienuolyną 
ir jį licituojant. 

Gruodžio 19 d. bernardinus išvežė. Dekanas bažnyčios žiūrėti 
pavedė J. M. kun. Antanui Jucevičiui; jis tuo laiku gyveno para- 
pijos atnašais. Nagrodzkis Teofilius, gvardijonas, Mackevičius 
Agapitas ir Butkevičius Fortūnatas nuvažiavo į Kretingą. Povilas 
Majauskas, Letas Gintvainis, kunigai, Leonas Balcevičius, Ja- 
nuarijus Sabaliauskas, Tamošius Mažeika, Antanas Ivanauskas, 
Kazimieras Turavičius, Remigijus Podskočimas ir Blažiejus Gra- 
dauskas buvo išvežti į Palėvenę, bet palikti Raguvos karčemoje. 
Prabuvo ten kelias savaites, misdami išmaldomis, paskui aš pats 
sutvarkiau, kad būtų nuvežti į paskirtą vietą. 

Pirmuoju pasauliečiu kunigu klebonu pasiunčiau J. M. kun. 
Juozapą Gabševičių, kamendoriunm J. M. kun. Žementauską. 

J. M. kun. Nagrodzkį, maršalkai Komarui prašant, nusiunčiau 
į Raguvėlę. 


KUNIGŲ BERNARDINŲ VIENUOLYNAS 
DOTNUVOJE 


1862 m. lenkmečio laiku Domuvos vienuolyną valdė nese- 
niai mano parkviestas iš Vilniaus gvardijonas Fortūnatas Pra- 
kapavičius, vyras blaivus ir gero elgimosi, bet nežmoniškas ir 
valdyti netinkąs. Iš artimųjų miškų į vienuolyną ateidavo su- 
kilėlių vadas kun. Antanas Mackevičius; vieną kartą pasiėmė iš 
arklidės arklį ir nekartą užkando su savo partija virtuvėje; gvar- 
dijonas tačiau nežinojo sukilėlių ir valdžiai nepranešė, o tai tu- 
rėjo padaryti. Žinios apie tą buvojimą pradėjo pasiekti tos vietos 
vyresnybę. Kauno gubernatorius Mikalojus Muravjovas du kar- 
tu atsiuntė valdininkus tiesos surastų; gvardijonas tačiau nedavė 

jiems vienuolyne nei nakvynės, nei kąsnio duonos. Karčemoje 
tardydami, gavo tenkintis žydo stalu. Valdininkai supyko ir, 
žinoma, nieko gera apie vienuolyną gubernatoriui nepranešė. 

Dotnuvoje tuomet gyveno bernardinas, Vilniuje kustošiaus 
Kopiečio į ordiną priimtas, o Minske vyskupo Vaitkevičiaus 
kunigu įšvęstas, Reichenbachas, žmogus apsigimęs nieko nesu- 
gebančiu, jokia kalba skaityti nemokąs ir negalįs mokėti. Be to, 
girtuoklis, liežuvninkas, neramus ir kuo ne beprotis. Tas visiems 
įkyrėdavo, ypač riejosi su antru girtuokliu Amatu Kiauševičium. 
Gvardijonas tai matė, bet nesugebėjo pikta sustabdyti. Prasidėjo 
sukilimas. Reichenbachas du sykiu, pagrobęs iš rinkos svetimą 
arklį, sėdo antjo be balno ir jojo į sukilėlius. Grįždamas užeidavo 
į karčemą ir visiems girdint pasakodavo savo žygius. 

Nusidėjėliai visados nekenčia vyresnybės, todėl ir nedorėlis 
Reichenbachas ypačiai nemėgo Prakapavičiaus. Pats nemokė- 
damas parašyti įdavimą, nuėjo į vienuolyno siuvėją Kačinskį ir 
įkalbėjo jam, kad parašytų įdavimą gvardijono ir kurato kun. 
Juozapo Kavoliausko. Kaip tik Kauno gubernatorius Muravjovas 
gavo tą raštą su Reichenbacho parašu, tuojau gvardijoną ir kle- 
boną liepė suimti ir atvežti į Kauno kalėjimą. Neilgai trukus į tą 
ramią prieglaudą partraukė ir patį Reichenbachą; jis ir čia riejos 
ir mušės su visais savo nelaimės draugais. Arešte prabuvo iki 
1864 m. gegužės 23 d. Slaptoji Kauno komisija pripažino visus 
kaltus, nes tada buvo laikas, kada nė vienas apskųstas kunigas 
negalėjo išsiteisinti. 

Generalgubernatorius, gavęs apie tai pranešimą, liepė įskųs- 
tuosius teisti, vienuolyną gi panaikinti. Kauno gubernatorius 
pagaliau nė rašto man apie tą dalyką nedavė, bet pasiuntė Kauno 
sprauninką į Dotnuvos vienuolyną; jį valdė vikaras, arba gvar- 
dijono padėjėjas, kun. Silvanas Gimbutas. 1864 m. rugpjūčio 
mėn. 20 d. atvykęs sprauninkas tuojau vienuolius išgainiojo, 
celių raktus, visą inventorių, gyvulius ir svirną su grūdais pa- 
siėmė, pagrobė kasą, kur buvo 250 rub., daugiausia duotų mi- 
šioms. Vienuoliams davė bilietus išvažiuoti. Kun. Gimbutui da- 
vė celią ir leido valdyti vieną bažnyčią; maisto paliko jam tik 
trims dienoms; vienuolyną gi su fundušu pavedė tos vietos 

kliučvaitui prižiūrėti. Vienuoliams liepė tą pačią dieną išvažiuo- 
ti, bet tie furmankų negalėjo gauti, tai tik rytą rugpjūčio 21 d. 
visi išvažiavo; prie bažnyčios bepaliko vienas kun. Gimbutas. 

Norėjo ir Dotnuvos parapiją panaikinti, vos išprašiau, kad to 
nedarytų. Brolelis Novickis Agatonas važiavo iš Dotnuvos per Še- 
duvą; čia apniko jį tos vietos policija, užgrobė jo vežimėlį su daik- 
tais, išlicitavo ir pinigus pasiėmė. Klausė tada manęs raportu, ką 
turi daryti? Liepiau jam keliauti į Kretingą; jis ten ir išėjo pėsčias. 

Sprauninko bilietais kun. Tiškauskas Eustachijus su Gra- 
dausku, broleliu, išvažiavo į Kretingos vienuolyną; kun. Mažeika 
Tamošius su Petronavičium, brolelių, į Troškūnus; kun. Kimba- 
ras Rufimas su Žilevičium, broliu, į Tytuvėnus; kun. Kauševičius 
Amatas paskiau atvyko į Kretingą, kur tuojau mirė; Balcevičius 
Leonas, Sakalauskas Anupras, Podskočimas Remigijus, Ivanaus- 
kas Antanas ir Turauskas Kazimieras, visi broleliai, išvažiavo į 
Palėvenę. Kadangi čia jie apsunkino vienuolyną, sutikus gu- 
bernatoriui, išsiuntinėjau juos zokristininkais ir rezidentais prie 
turtingesniųjų klebonijų. Vieną į Dusetas, kitą į Joniškį, trečią į 
Josvainius, ketvirtą į Dotnuvą atgal, penktą į Šeduvą. 

Kun. Gimbutui pasirodžius netinkamu klebonauti, nusiun- 
čiau į Dotnuvą administratorium kun. Milaševičių Joną iš pasau- 
linių kunigų. Paskui pridėjau vikarą kun. Valentinavičių Pran- 
ciškų. Kun. Gimbutą gi parsiunčiau į Kretingą. 

Algos, beneficijų ir vienuolyno arba klebono gyvenimo da- 
lykuose ilgai dar nebuvo tvarkos. 


KUNIGŲ KARMELITŲ VIENUOLYNAS 
KOLAINIUOSE 


Kolainių kunigai karmelitai kana kados turėjo 100 valakų 
žemės, Adomkavičiaus dovanotos; paskiau, nors sumažėjo fun- 
dušas, ir jie paliko su paprastomis vadinamomis „ugodijomis““, 
tačiau, neturėdami nei mokyklos, nei parapijos, laisvai gyveno. 
Nepadarydavojokių didesnių nusidėjimų ir padoriai priimdavo 
svečius; todėl visų buvo gerbiami. Buvo ir tokių, kurie „karmel- 
komis“ juos vadino. 

Per lenkmetį 1862 m. kiek galėdami saugojos susitikti su sukilė- 
liais. Tačiau nežiūrint to, rašte, kurį Kauno gubernatorius Mikalo- 
jus Muravjovas 1864 m. gruodžio 29 d. į mane atsiuntė, pasakyta: 

1. Kolainių bažnyčioje prieš revoliuciją buvę giedamos patrio- 
tinės giesmės, tačiau prioras kun. Rufus Kutkevičius joms nesi- 
priešinęs; 

2. Vienas vienuolyno tarnas Julijonas Obstas į sukilėlius iš- 
ėjęs, o prioras apie tai žinios valdžiai nedavęs; 

3. Aplink Kolainius ilgai laikęsi sukilėliai ir dukart jie buvę 
vienuolyne, tačiau prioras apie tai rusų valdžiai nedavęs žinios; 

4. Vienuoliai sukilėlius pinigais šelpę; 

5. Apskrities sprauninkas liudija, vienuoliai prastai elgiąsi. 

Todėl vyresnysis krašto viršininkas vienuolyną laikydamas 
žalingu politikos atžvilgiu įsako panaikinti. 

Karo viršininkui įsako parduoti vienuolyno nuosavybę, pini- 
gus nusiųsti į iždą, vienuoliką vienuolių, esančių vienuolyne, 
išsiųsti į Raseinius ir į Kretingą. Parakvijoje esamus karmelitus 
palikti vietoje; lėšų kelionei paimti iš neišmokėtos algos vienuo- 
lynui; iš to pat užmokėti algas vienuolyno tarnams, vienuolyną 
su bažnyčia palikti policijos globoje. Žemę atiduoti Valstybės 
turtų ministerijai. Knygas dvasiškojo turinio atiduoti Varnių 
seminarijai, o pasaulinio turinio - gimnazijai. 

Gavęs tokį raštą, daviau žinią priorui Kutkevičiui, o į vienuo- 
lyno fundušo licitaciją pasiunčiau dekaną Joną Ladužį. Licitacija 
pasibaigė per vieną dieną; katalikai nenorėjo pirkti, nes įsigijimą 
dvasiškijos teisingai pasigamintų daiktų laikė šventvagyste; to- 
dėl supirko žydai. 

Kada išvedė porą staininių arkliukų, gubernatoriaus valdi- 
ninkai paklausė priorą, beg nėra tai jo paties nuosavybė. Kutke- 
vičius atsakė, ir tie esą vienuolyno; dėl to ir juos pardavė. Kad 
būtų prisipažinęs, valdininkas būtų palikęs jam, nes ir patsai šitą 
plėšimą laikė neteisingu. 

Altorius, varpus, vargonus, arnotus išdalijau visokioms baž- 
nyčioms. 

Po licitacijai išvažiavo į Kretingą: Juraška Kazimieras, Monke- 
vičius Mykolas, Rubša Albinas, Kantautas Jonas ir Tamulevičius 

Mateušas, brolelis. Į Raseinius: Kutkevičius Rufus, Stanevičius 
Angelas, Šukevičius Jokymas, Širvydas Eustachijus, Skilskis Ti- 
moteušas ir Gajauskis Liudvikas, diakonas. 

Bet neilgai tebuvo vienuolynuose: Monkevičių, Rubšą ir Žvy- 
lauską, klierikus, pašaukiau į seminariją, įšvenčiau kunigais ir 
išsiuntinėjau į parapijas. 

Pasaulinei valdžiai pritariant, kunigui Kutkevičiui, žmogui 
švelniam ir pavyzdingam, daviau Panemunio kleboniją; kun. 
Skilskiui - Milašaičių filiją, kun. Širvydą pasiunčiau į Šilalę alta- 
ristu, kun. Stanevičių — į Kelmę. Diakonas Gajauskis išvažiavo 
pas maršalką Karpį, t. ir t., t. ir t. 

Nė vieno vienuolio valdžia neteisė, nelaikė kalėjime ir į Sibi- 
riją neišsiuntė. 

Kolainių vienuolyną su bažnyčia valdžia atidavė pravoslavų 
dvasiškijai. Pirmas rusų klebonas Kolainiuose buvo Mikalojus 
Komarovas, žmogus ramus ir kantrus, neužsiimdavo katalikų 
vertimu į pravoslaviją ir neerzino žemaičių prieš valdžią. 

Neilgai trukus Kolainiuose įsteigė katalikų vaikams mokyk- 
lėlę. Užvenčio klebonas kun. Petkevičius važiuodavo dėstyti 
jiems tikybos mokslo. 


KUNIGŲ DOMINIKONŲ VIENUOLYNAS 
PALĖVENĖJE 


Palėvenės kunigų dominikonų vienuolynui pradžią padarė 
Lietuvos dvarininkas Počobutas 1676 m. Tai padarė, pavelijant 
karaliui ir luomams. Savo lėšomis pamūrijo vienuolyną dviem 
aukštais ir aprūpino padoriu fundušu. Tame vienuolyne gyveno 
15, o kartais ir 20 dominikonų. Šitie tėvai gyveno ramiai ir laikė 
parapiją. Viešos mokyklos niekados neturėjo. Naikinant vienuo- 
lynus 1832 m., Palėvenės išliko ir buvo įskaitytas į eilę valdžios 
šelpiamųjų. 

1859 m. Alernės parapijos dvarininkas katalikas Savickis, 
turėdamas savo dvare, vadinamame Neiborn, koplyčią, man 
leidžiant, parsikvietė iš Baltgudijos kun. Jackų Milasnickį, do- 
minikoną, priderantį į Agluonos vienuolyną; jis kurį laiką ėjo 

dvasiškąsias pareigas anos vietos gyventojams, bet žmogus labai 
neramaus būdo, negalėdamas ilgai ten pabūti, persikėlė į Palė- 
venės vienuolyną. 

Čia gyvendamas, visiems įkyrėjo, ypačiai priorui Jonui Sen- 
kevičiui. Be to, buvo santykiuose su Palėvenės apylinkės bajorais 
ir bene davinėjo pinigų sukilimo reikalams. 

Reikia žinoti, jog ir kun. Senkevičius taip pat dėl neramaus 
būdo ir nepaklusnumo vyriausybei buvo kitados iš Gardino 
išsiųstas į Sibiriją, kur prabuvo 28 metus. Paskui monarcho ma- 
lone sugrįžo į savo šalį. Dabar, matydamas netinkamą kun. Mi- 
lasnickio pasielgimą, taip galvojo: jei nepranešiu apie tai, ką kun. 
Jackus daro, gavusi pati žinoti civilinė valdžia, kaip vienuolyno 
vyresnijį, vėl išsiųs į Sibiriją; jeigu gi patsai vyriausybei pranešiu, 
išgelbėsiu savo asmenį, vienuolynas paliks neliestas ir nusikra- 
tysiu savo neprietelium Milasnickiu. 

Taip sugalvojęs, pats nusiuntė Kauno gubernatoriui kun. 
Milasnickio įdavimą. 

Dėl to įdavimo aš, vyskupas, 1865 m. kovo 17 d. gavau iš 
Kauno gubernatoriaus raštą, kur pasakyta: 

1. Palėvenės vienuolynas pasirodęs nevertas valdžios pasiti- 
kėjimo ir kenksmingas krašto ramybės atžvilgių; 

2. Vienuoliai liepdavę žmonėms melstis už Lenkijos atgijimą; 

3. Kun. Milasnickis raginęs jaunuomenę eiti į sukilėlius ir 
davinėjęs jai pinigų; 

4. Laikęs ginklus ir slėpęs kaime aštuonius sukilėlius, pa- 
bėgus jiems iš pralaimėto mūšio ties Biržais. 

Dėl tų priežasčių vyresnysis krašto viršininkas, susižinojęs 
su dvasiškąja vyresnybe, įsako: 

1. Palėvenės vienuolyną panaikinti; 

2. Vienuolyne esančius 20 vienuolių išsiuntinėti: į Raseinių 
dominikonų, į Gardino pranciškonų, į Nesvyžiaus dominikonų 
ir į Kalvarijos dominikonų vienuolynus; 

3. Prie Palėvenės bažnyčios kaipo parapinės palikti du pasi- 
tikėjimo vertu vienuolių; 

4. Kad turėtų kur gyventi, palikti jiemdviem dalį vienuolyno; 

5. Kitus trobesius atimti; 

6. Vienuolyno fundušą išlicituoti ir pinigus į iždą nusiųsti; 

7. Žemę atiduoti Valstybės turtų ministerijai globoti; 

8. Knygas dvasiškojo turinio palikti dvasiškijai, pasaulinio 
gi - nusiųsti Kauno gimnazijai. 

Gavęs tokį raštą, į Palėvenę nusiunčiau Utenos dekaną Bal- 
ninkų kleboną kun. Opulskį Damininką, kad būtų mano depu- 
tatu užimant vienuolyną. 

1865 m. kovo 25 d. į Palėvenę atvažiavo žandarų majoras 
Ščerbakovas ir Ukmergės karo viršininkas, kurie įvykino visą 
vyresniojo krašto viršininko įsakymą. 

Vienuoliai Grindeschalkas Ostankavičius, Pantaleonas But- 
kevičius ir Grigalius Samelevičius išvažiavo į Kalvariją. 

Michnevičius Pranciškus, Motiejauskis Petras, Dziengeliaus- 
kis Steponas, Astrauskis Petras, Bučinskis Ignacas, Kubilaitis 
Juozapas, brolelis Juzevičius Medardas taip pat išvažiavo į Ra- 
seinius. Paskui atvyko čia Senkevičius Jonas ir veikiai pasimirė. 

Kun. Nagilevičius Peliksas paliko prie Gelažių, kitą nusiun- 
čiau į Viešintas filijos kamendorium. Bernardinų brolelius nu- 
siunčiau vienus į Kretingą, kitus įdėjau į parapijas. 

Palėvenės parapijos administratorium paskyriau kun. Dau- 
kintį Antaną, kamendorių gi daviau jam Grigalauskį Petrą, abu- 
du dominikonu. Kaigi pasirodė jie tai tarnystei netinką, klebonu 
nusiunčiau pasaulietį kunigą Sutkevičių Joną, kamendorium gi 
Idzelį Juozapą. 

Tais žmonės džiaugės ir dėkavojo man už paskyrimą. 


KAUNO VIENUOLYNAI 


KAUNO PARAPINĖ BAŽNYČIA, ARBA FARA, 
PASKUI KUNIGŲ AUGUSTIJONŲ VIENUOLYNAS 
VILNIAUS GATVĖJE (KATEDROS BAŽNYČIA) 


Kauno bažnyčia, seniau fara, arba parapine, vadinama, yra 
visų didžiausia visoje Lietuvoje, o gal ir Lenkų Karalijoje, nes 

yra 126 lietuviškų uolekčių ilgio, o 52 pločio; aukštis nuo gzimso 
lig žemės 42 uolekti. Gotikos stilium pamūryta, lig šiol (1873) 
nereikalauja pabaltinimo. 

Presbiterijoje seniau buvo septyni langai po 24 uolektis aukš- 
čio; jų du beliko pirmykščio didumo; kitu du klebonas Pronc- 
kevičius sutrumpino, o tris visiškai užmūrijo. Langų spelčiai 
mūryti, viduryje geležis; stiklai mažučiai, į alavą įtaisyti. Vidu- 
ryje lubos remiasi ant aštuonių didelių kvadratinių filiorų. Alto- 
rių devyni. Įstabių paveikslų seniau nebuvo. 

Bokštas, kur trys varpai pakabinti, netinka bažnyčios didumui, 
nes per žemas; antras gi nebaigtas, bažnyčia todėl rodos kaip 
karvė vienu ragu. Dėl dviejų zokristijų erdvumo siena iš oro pa- 
remta keturiais kontrforsais. Bažnyčios asla dalimi marmurinė, 
dalimi plytinė. Apie tą bažnyčią gal pasakyti: „Haec domus Dei 
ardere nescia“ — tie Dievo namai nežino, kas tai yra sudegti. Visas 
stogas klotas dengtukais, o bokštas apmuštas skarda. 

Bažnyčios architektūra, tiesa, sunki, bet su skoniu ir labai 
pastovi. Kas ir kada fundavo, nėra žinios nė tos vietos dokumen- 
tuose. Padavimas neša, ją išmūrijęs Didysis kunigaikštis Vytau- 
tas. Karalius Aleksandras žemiau padėtoje privilegijoje sako, būk 
fundavę ir fundušu aprūpinę jo pirmtakūnai. Viename doku- 
mente tarp šios bažnyčios aktų pasakyta: „Fundušas parapinės 
bažnyčios kuriuose metuose sudarytas, užtektinai „non constat” 
(nėr žinios). Galėjo būti pradžioje tikybos, 1400 m., kartu su 
pranciškonais (Vytauto bažnyčia paupyje. T.) arba kiek pirmiau. 
Per ilga Kauno faros dokumentai visiškai išnyko; tai regėdamas 
Kauno klebonas kun. Jonas Zaluskis išvažiavo Vilniun, kur buvo 
Aleksandras, Lenkų karalius, ir prašė idant senesniuosius aprū- 
pinimus nauja privilegija patvirtintų. Monarcha, palankus jo 
prašymui, davė šį lotyniškai rašytą dokumentą: 


Mes, Aleksandras, Dievo malone Lenkų Karalius, Didysis Lietuvos Kuni- 
gaikštis, t. ir t., t. ir t. šiuo apskelbiame, jog dorasis Jonas Zaluskis, Kauno 
klebonas, mūsų kapelionas, pristatė Mums: jog Mūsų Kauno mieste parapinė 
jo bažnyčia, titulu Panos Marijos Gimimo ir šv. apaštalų Petro ir Povilo, taip pat 


ir šv. Katarinos, seniausiuose laikuose, kuo ne pradžioje krikščionybės dviejų 

mūsų pirmtakūnų Didžiųjų Lietuvos Kunigaikščių, dievobaimingumo para- 
gintų, funduota, pastatyta ir pakankamai aprūpinta. Kadangi tos bažnyčios 
privilegijos ar per nerūpestingumą Jono pirmtakūnų ir per gaisrą, ar per kitokius 
kurius atsitikimus yra pražudytos, taip kad per ilga pagaliau nė pražudymo 
priežastis nebėra žinoma, todėl kaipo bažnyčią, Mūsų koliacijai prigulinčią, taip 
pat dėl išganymo dūšios Mūsų ir Mūsų pirmtakūnų privilegiją ant fundušo ir 
aprūpinimo minėtosios bažnyčios Mūsų sutikome išduoti. Taigi šiuo klebonui 
ir jo papėdininkams, savo laiku būsiantiems, fundušą, koplyčias, dešimtines, 
žmones, žemę ir pajamas, žemiau suskaitytas, duodame. Visų pirma vieną kop- 
lyčią, šv. Mikalojaus garbei Antakalnyje pastatytą, taip pat antrą koplyčią šv. 
Gertrūdai, priemiestyje int Vilnių einant esančią; taip pat kuriją, arba namą, ir 
plecių prie minėtosios parapinės bažnyčios Kaune, kur dabar kun. Jonas gyve- 
na, ir jo papėdininkams, kurie savo laiku gyvens. Taip pat palivarką, Kleboniš- 
kiu, arba Vaištariškiu, vadinamą, tarp mūsų Eigulių sodžiaus su Birališkio pa- 
livarku altaristos šv. Katarinos tos pačios Kauno bažnyčios nuo pusės Vilijos 
upės int Vilnių kartu su žeme, namais, palivarkais, kur dabar trys žmonės ir 
bobiliai gyvena. Taip pat antroje pusėje Vilijos, Žemaitkiemio žemėje, penketą 
žmonių. Taip pat vieną dešimtinę iš palivarko ir mūsų Kauno miesto su pri- 
gulinčiais dviem Mūsų palivarkais: Rumšiškėmis ir Karmėlava, laisvą nuo vi- 
sokių javų ir vaisių taip laukuose, taip ir daržuose. Taip pat dešimtąją žuvį iš 
žvejojimo Vilijoje, Kaunui prigulinčioje. Taip pat plecių, kur pirma buvo Vilano- 
vos daržas. Taip pat deglyčią (plytnyčią) kartu su daržu, nameliu ir plecium, 
jam prigulinčiu, už viršiau paminėtosios Šv. Mikalojaus koplyčios ir pagal tven- 
kinį. Taip pat Mūsų karčemą, tame pat mieste esančią, t. ir t. 
Duota Vilniuje 1503 m. šv. Magrietos dieną. 
Aleksandras, Karalius 


Iš to dokumento matos, jog 1503 m. prie Kauno bažnyčios jau 
buvo šv. Katarinos altarija. 1525 m. vasario 8 d. ponia Barbora 
Juškienė, Kauno gyventoja, užrašė tai altarijai palivarką, Šėtijai 
vadinamą, už Vilijos; taip pat daržą su pievele ties Šv. Gertrūdos 
koplyčia esantį, Vaištariškiais, arba Juškiškiais, vadinamą. Dar 
atidavė du mūro namu. Tas fundušas 1528 m. buvo Jo Mylistos 
karaliaus patvirtintas. 

Šešioliktame amžiuje prie parapinės bažnyčios buvo įkurta 
ir antra altarija, titulu Penkių Išganytojo Žaizdų. 1595 m. gegužės 


+ 394 + 


8 d. ponia Lucija Teliasienė, Kauno gyventoja, dovanojo tai alta- 
rijai savo namą Kumelių gatvėje (Kobyla) pastatytą, kur paskui 
zokristininkas gyveno. 

1602 m. kun. Petras Burniška, Kražių kamendorius, užrašė 
Kauno klebonui du namu: vieną Didžiojoje gatvėje, antrą Dvaro 
gatvėje. 

Kaip visur, taip ir Kaune, užrašytoji dešimtinė duodavo pro- 
gos dažnoms riejestims tarp klebono ir mokančiųjų duoklę. Su- 
keltieji ginčai po 1713 maro metų buvo pristatyti seimui, kurs, 
karaliui sutinkant, atidavė klebonui Preišagalos ir Aukštogalos 
kaimus; nuo davinėjimo gi dešimtinės karališkus Rumšiškių ir 
Karmėlavos palivarkus paliuosavo. 

1766 m. birželio 5 d. popiežius Klemensas XIII leido Kauno 
faroje įvesti broliją Penkių Išganytojo Žaizdų; įsirašantiems su- 
teikė atlaidus. Rodos, ta pati brolija vadinasi Septynių Švenčiau- 
sios Motinos sopulių brolija. 

Tas pat popiežius 1769 m. sausio 17 d., Kauno dailidėms 
prašant, leido faroje įvesti šv. Juozapo broliją. 

1732 m. per baisų gaisrą, kurs kuo ne visą miestą prarijo, ir 
ant faros sudegė stogas ir du straipsniu skliautų presbiterijoje 
įkrito. 

1784 m. Kauno klebonas buvo Pranciškus Pronckevičius, 
kurs, norėdamas savo kambaryje padaryti spintą, liepė tam tiks- 
lui iškirsti sieną ir rado cininę Mildės, Kauno deivės globėjos, 
stovylėlę pusės uolekties aukščio. Greit paskui, kada klebonas 
kažin kur išvažiavo savo reikalais, jo kamendorius kun. Mingaila 
sumanė sunaikinti tą stabmeldžių dievybę ir liepė išbaldyti vir- 
tuvės indus. Tą atsitikimą kun. Pronckevičius aprašė 1782 m. 
inventoriuje, labai gailėdamos sunaikinto senovės paminklo. 

1800 m. nuo gaisro, prasidėjusio ties žydų šūle, fara vėl daug 
nukentėjo. Bet klebonas kun. Petras Pucilauskas, Infliantų ka- 
nauninkas, vėl ją ištaisė. 

1802 m. J. M. p. Kremeris fundavo bažnyčioje Visų Šventų 
altorių ir užrašė pievą, Seliškiais vadinamą. 

KAUNO KLEBONIJA VIENUOLYNU VIRSTA 


1803 m. Šviesiausias Rusijos ciesorius Aleksandras I įsteigė 
Vilniuje universitetą!. Pasauliečių jaunuomenei ten besišviečiant, 
dvasiškoji jaunuomenė retai prie jo prisiartindavo. Tai regėda- 
mas, Vilniaus vyskupas Jeronimas Štrainauskis? drauge su uni- 
versiteto taryba nusprendė įkurti Vyriausiąją seminariją, kur 
klierikai, iš privatinių seminarijų atsiunčiami, galėtų apsišviesti 
prie universiteto. Reikėjo todėl surasti tai įstaigai namas, ir įspėjo 
kunigų augustijonų namą Vilniuje. Tačiau, kad vienuoliai ne- 
būtų nuskriausti, nutarė atiduoti jiems Kauno farą, kurią valdė 
kun. Petras Pucilauskas. Augustijonai sutiko, o ciesorius Alek- 
sandras I tą sukeitimą 1808 m. gegužės 8 d. patvirtino. 

Augustijonai pasiliko sau Vilniuje Šv. Mikalojaus bažnytėlę; 
iš antros pusės tos bažnytėlės pasimūrijo klioštorėlį. Ten paliko 
keletą vienuolių, kiti, vadovaujant kun. Leopoldui Korickiui, 
atsikėlė į Kauną ir paėmė farą su visu jos fundušu. Korickis tad 
buvo pirmas Kauno prioras ir klebonas. 

Mirus kun. Placidui Vinčai, paskutiniajam altaristui iš pa- 
sauliečių kunigų, Vilniaus vyskupas Strainauskis altariją atidavė 
kun. Korickiui, uždėdamas jam pareigą laikyti fundušines mišias. 

Vilniaus universiteto įsakymu 1820 m. rugsėjo mėn. prie šio 
vienuolyno buvo įsteigta mokykla. Mokytojas buvo vienas vienuo- 
lis, mokinių gi 30-40. Bet 1835 m. šita mokykla buvo panaikinta. 

Kaune gyveno 22 augustijonu ir turėjo savo noviciatą. Korickį 
išrinkus provincijolu, buvo prioru Mykolas Saulytis, labai stro- 
pus vienuolis. Jis šalia šventoriaus primūrijo namą, kur laikė 
naujokus su magistru. Paskui išsirinko kun. Raimundą Petke- 
vičių, gerą tik boboms spaviedoti. Vienuoliai, patyrę, koks jis 
nevykęs, vėl išsirinko kun. Saulytį; jis, pabaigęs savo trejenę, 
persikėlė į Kulvą altaristu ir ten mirė. 

Prioru buvo išrinktas kun. Augustinas Strzedzinskis, vyras 
teisingas, nemulkis ir valdyti sugebąs. 

Augustijonų vienuolynas skaitėsi pirmojoje klasėje ir kasmet 
iš iždo ėmė po 3185 rub. Tokiame padėjime buvo Kauno vie- 
nuolynas, kada į Kauną atvyko vyskupas gyventi. 

ŠV. PETRO BAŽNYČIA KATEDRA VIRSTA 


Dėl 1862 ir 63 m. maišto į Vilnių ciesoriaus galiomis atsiųstas 
generalgubernatorius pilnas generolas Mykolas Muravjovas su- 
manė Žemaičių vyskupą Motiejų Valančiauskį su visu štabu 
perkelti iš Varnių į Kauną. Daugeliui žmonių gyventi reikėjo 
daugelio namų; juos Muravjovas, nenorėdamas statyti, atėmė iš 
augustijonų drauge su Šv. Petro bažnyčia; ją ir paskyrė katedra. 

Namą, šalia tos augustijonų bažnyčios išmūrytą, paskyrė 
vyskupui gyventi. Vienuolyną atidavė kapitulai; seniai užda- 
rytąjį bernardinų vienuolyną paskyrė seminarijai; konsistoriją 
gi liepė sutalpinti rūmeliuose už rotušės, dvarininkų pastaty- 
tuose. Visus tuos namus liepė labai ūmai perdirbti ir pritaikinti 
naujiems reikalams. 

Vyskupo namą perdirbo apsiėmęs žydas Monasevičius, ge- 
nerolui Derevickiui prižiūrint. 

Aš, vyskupas, 1864 m. gruodžio 3 d. atvykęs su visu štabu į 
Kauną, apsigyvenau paskirtuosiuose man namuose. Sufraganas 
vyskupas Aleksandras Beresnevičius apsigyveno prioro bute, 
kapitula vienuolyne, konsistorija minėtuose rūmeliuose. Semi- 
narijoje klierikų nebuvo. 

Pakustošiu viceprepozitu pasiskyriau kun. Tamošių Bud- 
reckį, buvusį Kražių vienuolių kapelioną. 

Augustijonus vienuolius taip sutvarkiau: kun. Augustiną 
Strzedzinskį padariau Kauno klebonu, kun. Pakštą pridėjau jam 
kamendorium. Kun. Izidorių Šauklinskį išsiunčiau į Muniškių 
filiją. Kun. Joną Mazulevičių į Vandžiogalą klebonu. Kun. Juo- 
zapą Paulauskį į Karteną altaristu. Kun. Čižauskį į Mosėdį alta- 
ristu. Kun. Raimundą Petkevičių į Paberžę filijalistu. Kun. Gri- 
galių Butkevičių palikau prie katedros vikaro pareigoms eiti. 
Kun. Mongėlą už kišimąsi į sukilimą valdžia išsiuntė į Kretingos 
vienuolyną. Kun. Mateušą Stanskį į Raseinių vienuolyną. Kun. 
Fulgencijus Liutostanskis baisiai pasileido, priėmė viešpatau- 
jantį tikėjimą ir taip nuo teismo išsisuko. 

Iš kapitulos pralotas Kryžnauskas, pralotas Marcijonas kuni- 
gaikštis Giedraitis ir kanauninkas Antanas Beresnevičius atvyko 

kartu su manimi į Kauną. Kanauninkas Andrius Dobševičius, 
Šiluvos infulotas, paskui atvažiavo. Pralotas Kalikstas Kasakaus- 
kis paliko savo klebonijoje Akmenėje. Kun. pralotas Smigelskis 
savo dvaruose Krekenavos parapijoje. 

Persikėlęs į Kauną, norėjau, kad Šv. Petro bažnyčią Šv. Tėvas 
Pijus IX pripažintų katedra, tačiau valdžiai nepritariant nieko 
negalėjau padaryti. 

Norėdamas, kiek galima, puikiai išlaikyti bažnyčią, išmečiau 
plytinę aslą, nes trinama kėlė raudonas dulkes;jos nusileisdamos 
ant gzimsų labai bjauriojo šventyklą. 

Pakabinau du lietu čugūniniu žirandoliu, pirktu ir atgabentu 
iš Paryžiaus; didysis atsiėjo man su stikleliais 345 rb., mažasis 
tiktai 25 rb. 

Atmindamas, jog fara buvo pamūryta Didžiojo kunigaikščio 
Vytauto, pasirūpinau įgyti portretą šito tikybos geradario. Pir- 
masis tikras karžygio paveikslas buvo atrastas bažnyčioje Lietu- 
viškoje Brastoje ir atvežtas į Vilnių. Čia J. M. p. Zenkevičius“, 
garsus tapytojas, padirbo man tą puikią kopiją, už kurią be spel- 
čių užmokėjau 100 rb. ir pakabinau bažnyčioje. 

Kun. Benediktas Smigelskis, Žemaičių katedros archidiako- 
nas, dovanojo jai paveikslą, kaip Mažutis Išganytojas bėga į 
Aigiptą. Ta kopija iš Murillo“, dirbta Petrapilyje, yra gerų savu- 
mų, tai pakabinau ją naujojoje katedroje. 


BERNARDINŲ VIENUOLYNAS 
(SEMINARIJOS BAŽNYČIA) 


Kun. bernardinų bažnyčia pamūryta drauge su vienuolynu 
1468 m. Stanislovo Šandzivojevičiaus, kiti sako — Šandzivojaus- 
kio, Jo Karališkosios Didenybės Kazimiero Jogailaičio marčelgos, 
Gardino kašteliono. Bet dar prieš tai bernardinai gyveno Kaune 
prie medinės bažnyčios. Šandzivojevičius, matydamas jų ne- 
turtą, dovanojo jiems savo plecių, kur Vilija įteka į Nemuną, 
drauge su mūro namais. Be to, pamūrijo vienuolyną ir bažnyčią 
gotiškame stiliuje. Šitą fundacija 1579 m. gegužės 15 d. karalius 
Steponas Batoras savo privilegija patvirtino. 

Baisūs gaisrai, dažnai naikindami Kauną, pasiekdavo ir 
Šv. Jurgio bažnyčią. 1603 m. birželio 10 d. Šv. Jurgio bažnyčia 
su vienuolynu sudegė. Bažnyčioje bepaliko presbiterija su vie- 
nuolių viškomis. Karalius Zigmuntas III ir daugelis dosnių ge- 
radarių iš griuvėsių prikėlė tas apdegusias trobas. 

1624 m., vasarą, prasidėjo gaisras iš bernardinų virtuvės ka- 
mino ir vėl sudegino bažnyčią su vienuolynu ir didelę dalį mies- 
to. Bažnyčios mūrai taip buvo pagadinti, jog ne tik stogas su 
skliautais nuvirto, bet ir filioriai palūžo ir keletą žmonių užmušė. 

Vos tik iš griuvėsių bažnyčią ir klioštorių atstatė, vėl 1668 m. 
liepos 29 d. gaisrui pateko, ir jis sunaikino ją drauge su panų 
benediktinių vienuolynu ir jezavitų kolegija. 

Po trečiam gaisrui vėl viskas buvo iš nauja atstatyta, ir vie- 
nuolynas be atamainų išbuvo iki 1812 m. Per prancūzų karą ši- 
tie trobesiai vėl nemažai buvo apnaikinti: bažnyčioje buvo su- 
krautas maistas, miltai. To pat prityrė ir per 1831 m. revoliuciją. 
1844 m. bažnyčią savo lėšomis ir rūpesčiu atnaujino kun. Sa- 
muelius Laurinavičius, tos vietos gvardijonas. 

Pirmutinė tos bažnyčios architektūra buvo gotiška, o savo 
savumų nustojo tik per paskesnes restauracijas. Ilgio 84 uolektys, 
pločio 33, aukščio 30. Presbiterija žemesnė už bažnyčią. Stogas 
klotas dengtukais, su nedideliu bokšteliu ir dviem kryžiais. Sie- 
nos iš oro netinkuotos. Viduje skliautai remiasi ant aštuonių 
puikių filiorų paskesnės architektūros. Didysis altorius vienas, 
mažųjų 10. Kai kurie langai tebeturi gotiškų žymių. Ta bažnyčia 
su vienuolynu nuo miesto atskirti. Išeinant iš bernardinų kiemo, 
yra bokštas trijų aukštų su broma; kabo varpai. Bokšte iš miesto 
pusės yra Švenčiausios Panos paveikslas, prieš kurį senaisiais 
laikais subatvakariais ir šventavakariais susirinkę žmonės giedo- 
davo litaniją ir kitas giesmes. 

Įstabių paveikslų ir antkapių visai nėra. Paveikslas Čensta- 
kavos Dievo Motinos didžiajame altoriuje yra labai senovinis, 
taip pat ir šv. Onos; bet tapymo meno atžvilgiu nesvarbūs. 

Rūsių nabašninkams laidoti 1620 m. buvo 21, bet lig šiol vos 
du beliko; kiti žeme užvirtę. Mūrytas dviem aukštais vienuo- 
lynas pastatytas į kvadratą; vienu šonu jungias su bažnyčia. 

Seniau bernardinai laikė ten noviciatą; būdavo po 10 ir 12 nau- 
jikų. Kunigų seniau gyveno 16, vėliau 10. Po 1831 m. bernardinai 
panaikino savo noviciatą. 

Tasai vienuolynas nuo reorganizacijos laikų buvo laikomas 
neetatiniu, iš iždo vienuoliams maitinti teimdavo po 400 rublių 
metams. Vienuolynui ėmus krypti, gvardijonais buvo: Petras 
Celestinas Žukauskas, žmogus mažo mokslo, neaptašytas, čia 
atvyko iš Kretingos, kur vadinos prefektu, nors kuo prasčiausiai 
ėjo mokytojo pareigas tos vietos mokykloje; kun. Dovydavičius, 
jis paskui išvažiavo į Gardiną; kun. Florijonas Gibšauskis, pasku- 
tinysis gvardijonas, persikėlė į tokią pat vietą Dotnuvon. 

1842 m. vienuolynas buvo panaikintas ir atiduotas Kauno 
magistratui; šis pavertė jį karo dalykų krautuvė - cekhauzu. 
Bažnyčia buvo pavesta Kauno gimnazijos kapelionui kun. Kipri- 
jonui Mažonavičiui; jis apsigyveno erdvoje Žokzistijoje, Katalikai 
mokiniai šventomis dienomis susirinkdavo į pobernardinų baž- 
nyčią šv. Mišių klausyti. 


ATMAINOS BERNARDINŲ VIENUOLYNE 


1864 m. pobernardinų vienuolynas buvo apleistas, subjau- 
riotas ir drėgnas; celėse buvo sukrauta karo reikmenė, kareiviai 
su šaudyklėmis slankiojo po koridorius ir saugojo valdžios turtą. 
Karo gubernatoriaus Mykolo Muravjovo noru šis vienuolynas 
buvo paskirtas seminarijai. Vos tik prašvitus pavasariui 1864 m., 
turtingas žydas Afanasavičius apsiėmė restauruoti vienuolyną. 
Darbas, vedamas inžinieriaus pulkininko Fersmano, ėjo spėriai, 
nes pinigų buvo, o Muravjovas ragino. 

Pirmuoju tos seminarijos rektorium pakėliau teologijos ma- 
gistrą Žemaičių katedros kanauninką kun. Jeronimą Račkauskį, 
inspektorium kanauninką Antaną Beresnevičių, profesoriais An- 
taną Baranauską, Mečislovą Paliulionį, Gasparą Cirtautą ir An- 
taną Zaukevičių, - visus teologijos magistrus, žmones vertus tos 
vietos. Tie ir apsigyveno naujoje seminarijoje. 

Pobernardinų bažnyčia liko, tiesa, seminarijos globoje, bet 
karo gubernatorius neliepė jos restauruoti; sakės jam nerūpią 

dauginti katalikų bažnyčių; jam terūpinti seminarija. Todėl ne- 
paliko jokių pinigų šiems Dievo namams palaikyti. 


PANŲ BERNARDINIŲ VIENUOLYNAS 
(PARAPIJOS BAŽNYČIA) 


Kada vienuolės bernardinės Kaune apsigyveno, sunku beat- 
spėti. Rodos, atvyko čia pusėje XVI amžiaus, įgijo medinį namą 
Dvaro gatvėje, gyveno be kliauzūros kaipo davatkos, kas dieną 
eidavo į bernardinų bažnyčią, o per atlaidus lankydavo ir kitus 
Dievo namus. 

XIII knyga Kauno magistrato aktų Nr. 607 liudija, 1595 m. 
bernardines Kaune jau buvusias, nes jos,bijodamos gaisro, buvo 
sumaniusios išsimūryti vienuolyną. Netekusios lėšų, medinį 
savo namą sumainė su ponu Hanušų Špilenu ant mūryto namo, 
kurs buvo ties bernardinų vienuolynu, toje vietoje, kur dabar 
bernardinių vienuolynas stovi. Tą sankalbą 1595 m. vasario 22 d. 
parašais patvirtino Konstancija Lapinskė, vyresnioji, Cecilija 
Krištupaitė, Franzija Sapiegurskė, Elžbieta Čajauskės ir Hanuš 
Špilen. 

Sustojusios savo vietoje, vienuolės apsitvėrė savo namą ir 
užvedė tvirtą užsidarymą, arba kliauzūrą; tačiau, savo bažnyčios 
neturėdamos, kaip ir seniau vaikščiojo ant pamaldų į bernardinų 
vienuolyną. Matydamas, kaip tai netinka, Smolensko kaštelionas 
Minsko vaivada Aleksandras Masalskis 1634 m. ant savo ple- 
ciaus šalia savo namų išmūrijo bažnyčią, Švenčiausios Trejybės 
vardu, ir ją su dvejais savo namais atidavė bernardinėms. Vie- 
nuolės tuos trejus namus sujungė į vieną ir padarė kuo ne labi- 
rintą, ne vienuolyną. Nuo bernardinų kiemo pamūrijo aukštą 
zomatą. Įeiti į bernardines tegalėjo moteriškosios pro bažnyčios 
vartelius ir per ūkio kiemą. 

Bernardinių bažnyčia yra 52 uolekčių ilgio, 27 pločio. Įeini į 
ją iš šono per bokštą, kur trys varpai. Skliautai remiasi ant ke- 
turių filiorų; altorių 9; sienos iš oro ir iš vidaus kalkiais tinkuotos; 
stogas klotas dengtukais. Pakonsekruota buvo 1703 m. rugpjūčio 
12 d. Vilniaus vyskupo Kastantino Brzostovskio. 

Bernardinėms prigulėjo Sapiežiškio (Zapyškio) palivarkas ir 
Dobra Wola“ už Nemuno, Lenkų Karalijoje. 1795 m. gruodžio 
21 d. dalį tų dvarų vienuolės sumainė su kun. Tamošium Jan- 
kausku, Zapyškio klebonu, Veliuonos dekanu, ant Verbeliūnų 
palivarko, esančio Kauno apskrityje, dešinėje Nemuno pusėje. 
Paskutinį kartą išdraskius Lenkų Karaliją, Augustavo vaivadija 
teko Prūsams. Zapyškis todėl ir Dobra Wola perėjo į Prūsų val- 
džią, kuri tuojau juos paėmė į savo iždą. Vienuolės bepaliko su 
vienu Verbeliūnų palivarku. Tai regėdama, tos vietos vyresnybė 
meldė ciesorių Povilą I atlyginimo. Ir tikrai, tas monarcho įsa- 
kymu, 1797 m. sausio 17 d. duotu, maloningiausiai dovanojo 
vienuolėms Remizavo palivarką, esantį Vilniaus gubernijoje, Aš- 
menos apskrityje. 

Paskui abudu palivarku nuėjo į iždą; vienuolynas buvo įskai- 
tytas iš pradžios į pirmą klasę, iš iždo buvo paskirta jam metinės 
pensijos 2765 rub. 

Buvo ten 19 vienuolių; dvasiškajam patarnavimui jos laikėsi 
vieną bernardiną kapelionu. 

Nuo senų laikų bernardinės laikė mokyklą mergaitėms; jų 
kasmet prisirinkdavo po 22; mokė viena vienuolė. Paskui tačiau 
civilinė vyresnybė uždraudė joms mokyti. 


BERNARDINIŲ VIENUOLYNO PUOLIMAS 


Vyskupui į Kauną persikėlus, reikėjo rasti talpi vieta semi- 
narijai. Bernardinų vienuolyno, tam tikslui paimto, pasirodė per 
maža; nuspręsta buvo paimti ir bernardinių vienuolynas, arti- 
miausis kiemui. 

1864 m. gruodžio 9 d. atvyko pas mane (vyskupą) Kauno 
gubernatorius Mikalojus Muravjovas ir panorėjo, kad aš su juo, 
su architektorium ir su keletu valdininkų eičiau į bernardinių 
vienuolyną. Nuėjome. Išvydo mus vienuolės ir nusigando; su- 
prato, kas čia darosi. Vyresnioji Rožė Gružauskė lingačiavo, 
trepinėjo nabagė ir prašė kiek galėjo, kad jų lizdo neimtų. Bet 
veltui - paimti vienuolyną buvo palaikyta dalyku būtinu. Po tam 
aplankymui gubernatorius davė man raštą, pranešantį, jog gene- 

ralgubernatoriaus Muravjovo įsakymu bernardinių vienuolynas 
yra panaikinamas ir skiriamas klierikams gyventi, jog bernar- 
dines turiu savo įsakymu išsiuntinėti į kitus vienuolynus, esan- 
čius vyskupijoje moterims, jog vienuolių turtas reikia parduoti 
ir pinigus išsiųsti į valstybės iždą. 

Gavęs tą laišką, daviau žinią bernardinėms, o nuvažiavęs į 
gubernatorių pristačiau, jog bernardinės neturtingos, jog ką turi, 
tai asmeninė jų nuosavybė, jog jų neturto lėšomis nepriderėtų 
lobinti iždas. Gubernatorius tai gerai priėmė ir tarė: „Gerai, 
tuojau parašysiu apie tai Vyresniajam krašto viršininkui“. Tai 
regėdamas, tariau: „Priderėtų dar joms kelionei duoti po keletą 
rublių, nes kai kurios jų yra visiškai beturtės“. 

Neilgai trukus, gavau iš gubernatoriaus raštą, kur pasakyta, 
jog vienuolės gali parsiduoti savo turtą ir pasidalyti pinigais; tai 
vienuolės ir padarė. Be to, iždas kiekvienai davė po pusaštunto 
rublio kelionei. 

Visa tai padarius, mano įsakymu į Kauno benediktinių kon- 
ventą išvyko: Gružauskė Rožė, gvardijonė, Čaplinskė Liudvika, 
Kulišauskė Izabelė, Korzeniauskė Klara, Juškevičaitė Eustachija, 
Siemaškaitė Dukliana, Kapčaitė Aleksandra. Į Krakių katarinių 
konventą: Andriejuskė Pranciškonė, Oleškevičaitė Juozapė, Kor- 
sakaitė Ona, Pogorzelskė Teklia. Į Kražių benediktinių konventą: 
Bonekaitė Ona, Liaugaudaitė Teodora, Trečiokaitė Delfina, Przy- 
bylskė Julija, Siemaškaitė Salomėja. Paskutiniajam jų kapelionui 
kan. Danieliui Jaugeliui, bernardinui, daviau Švėkšnos altariją, 
kur ir pasimirė. 

Taip puolė pirmasis ir paskutinysis Žemaičių vyskupijoje 
bernardinių vienuolynas, kuriame, kaip paskui gavau žinoti, 
būta 160 motriškųjų. Kiekviena vienuolė gyveno savo namuose, 
kiekviena turėjo atskirą savo virtuvę, atskirą stalą, tarnaites ir 
laikė rezidentes. Kai kurios dvasininkės ne visados vienuolyne 
gyveno. Buvo tai tikras nusidėjimas ir nutolimas nuo šv. Pran- 
ciškaus įstatymų; apie tai tačiau, toli gyvendamas, nežinojau, o 
man atvykus į Kauną, tuojau vienuolyną panaikino. 

PANŲ BENEDIKTINIŲ VIENUOLYNAS IR 
BAŽNYČIA 


Tos vietos aktai netiekia žinių, kada ir kas pamūrijo bažnyčią, 
benediktinėms prigulinčią. Tėra tik žinoma, jog kažin koks Bart- 
lamiejus, pasaulietis kunigas, mokęs Žemaičių storastos Ilini- 
čiaus vaikus ir taip visai giminei labai prisitarnavęs. Paskui tas 
kun. Bartlamiejus apsigyvenęs prie Šv. Mikalojaus bažnyčios 
klebono titulu. Vilniaus vyskupui nusiuntus į Apaštalų Sostą 
Bartlamiejaus prašymą, popiežius Aleksandras VI 1495 m. duo- 
taja bula suteikė visuotinius atlaidus dienose šv. Mikalojaus, 
šv. Bartlamiejaus, šv. Magrietės, šv. Magdalenos. 

Ta bažnyčia, nors buvo laikoma parapine, neturėjo jokio fun- 
dušo. 1503 m. Lenkų karalius Aleksandras davė ją Kauno kle- 
bonui Jonui Zaluskiui (žr. aukščiau), bet tas neužsiėmė apleistais 
Dievo namais. Tai matydamas minėtasis ponas Iliničius dėl nuo- 
pelnų 1528 m. apgyvendino ten kun. Bartlamiejų ir davė jam du 
valaku žemės ant visados, leisdamas parsiduoti ar dovanoti kaip 
tik tinkama. Ta žemė buvo Kaune prie kelio į Vilnių, šalia namų 
Jonušo Chostegovičiaus, už Šv. Mikalojaus bažnyčios. Ant tos 
tatai žemės buvo klebonija. 

Kun. Bartlamiejus, prabuvęs keletą metų, žemę pardavė ir per- 
sidangino į kitą miestelį, o Šv. Mikalojaus bažnyčia ir vėl paliko 
be fundušo ir be kunigo. Tai regėdamas Andrius Skorulskis, Kris- 
taus Grabo Kryžiaus kavalierius, Radvilos draugas kelionės į 
Šventąją Žemę, Kauno marčelga, 1624 m. prašė Zigmantą III, kad 
tuščią Šv. Mikalojaus bažnyčią dovanotų vienuolėms benedik- 
tinėms. Monarchas tais metais rugsėjo mėn. 27 d. taip ir padarė. 
Diplomas autentikas, apie tą dalyką duotas, tebėra vienuolyne. 

Vilniaus vyskupas Eustachijus Jalavičius tuojau parsikvietė 
iš Nesvyžiaus į Kauną kelias benediktines ir atidavė joms baž- 
nyčią. Pono Skorulskio duktė Eufemija buvo vienuolė benedik- 
tinė; vyskupui sutinkant, ji buvo pakelta pirmąja Kauno kon- 
vento ksienia? (gvardijone). 

Ponas Skorulskis čia pat prie bažnyčios pastatė medinį vie- 
nuolynėlį, įgijo iš p. Iliničiaus šešius valakus žemės ir atidavė 

vienuolynui. Ta žemė buvo dabartiniame Žaliakalnyje, į šiaurę 
nuo Eigulių kaimo. 

Vilniaus vyskupas Zenkavičius Šv. Mikalojaus bažnyčioje 
įvedė Širdies Jėzaus broliją. Bulą apie tą dalyką, Benedikto XIV 
1756 m. duotą, nusiuntė benediktinėms. Ta brolija ir iki šiai 
dienai tebėra Šv. Mikalojaus bažnyčioje. 

Šv. Mikalojaus bažnyčios architektūra senovinė, atmena XV 
amžiaus architektūrą. Iš šalies yra aštuoniakantis bokštas, ne 
per aukštas, su varpais. Iš oro sienos netinkuotos, viduje išma- 
liavotos. Presbiterija aukštesnė už bažnyčią. Skliautai remias 
ant dviejų bokštų. Altorių yra 7. Šv. Mikalojaus paveikslas 
altoriuje kairėje šalyje labai senovinis, bet nesvarbus tapymo 
atžvilgiu. 

Benediktinės paprastai laikydavosi kapelioną iš kun. domini- 
konų susirinkimo. 1822 m. buvo kapelionu atsiųstas kun. Laba- 
šauskis, Žemaičių Kalvarijos dominikonas, Kalvarijos profe- 
sorius, kurs, matydamas vienuoles turint fundušo, o glūdint 
mažame menkame mediniame vienuolynėlyje, pamūrijo joms 
patogų vienuolyną, kur ir iki šiai dienai tebegyvena. 

Kada minėtasis vienuolis atvažiavo, vienuolių buvo 4, vie- 
nuolyną gi pamūrijus, jų padaugėjo iki 18, o vėliau iki 22. Be to, 
darbštus kapelionas Labašauskis pastatė lyg vienuolynėlį kape- 
lionam, kurių buvo jau du; dabar pirmuoju yra kun. Karnys 
Petras, 80 metų senelis, antruoju kun. Merkelis Kišlauskas, abu 
dominikonu iš Raseinių vienuolyno. Ksienia dabar yra Sofija 
Głebockė, 1861 m. seserų išrinkta ir mano tame laipsnyje patvir- 
tinta. Moteriška energinga ir valdyti sugebanti. Vienuoles laiko 
padorioje paklusnybėje, vienuolyne neleidžia nė už ką rietis. 


ŠARIČIŲ VIENUOLYNAS 
(ŠV. GERTRŪDOS BAŽNYČIA) 


Kas ir kada pamūrijo Šv. Gertrūdos bažnytėlę, gerai nėra 
žinoma. Vienas tėra tikras dalykas, jog tai buvo labai seniai. 
Lenkų karalius Aleksandras Jogailaitis, patvirtindamas Kauno 
faros fundušą 1503 m. (žr. viršiau), Šv. Gertrūdos bažnytėlę su 

visais prigulinčiais pleciais atidavė Kauno klebonui. Paskui per 
gaisrus ir karus bažnytėlė buvo ilgai tuščia. 

1750 m. birželio 25 d. Vandžiogalos klebonas kun. Petras 
Novomiskis įsteigė prie tos bažnytėlės ligoninę šiaip jau sergan- 
tiems ir bepročiams, atiduodamas ją valdyt rokitams ir dova- 
nojęs jiems žymų pinigų kapitalą. Šitą fundaciją priėmė Vilniaus 
vyskupas Mykolas Zenkavičius. Tai buvo 1751 m. kovo 10 d. 

Rokitai iš Varnių ir iš Vilniaus atkviesti, siuntė vieną savo 
brolį aukų rinkti. Tuojau ligoninė buvo pilna ligonių; juos rokitai 
padoriai laikė, pasamdę jiems ir gydytoją. 

1794 m. Tespijos vyskupas Žemaičių sufraganas, Šiluvos infu- 
lotas, tą bažnyčėlę pašventė vyskupiškomis apeigomis. Per ilga 
pritrūko norinčių tapti rokitais; paskutinysis senelis Pranciš- 
kus Milkauskis išsižadėjo ligoninės; tada dvasiškoji vyresnybė 
1824 m. lapkričio 28 d. bažnytėlę su ligonine atidavė Gailes- 
tingosioms seserims (šaritėms). 

Bažnytėlė turi 30 uolekčių ilgio ir 18 pločio. Jos architektūra 
senovinė su aštuoniakančiu bokšteliu iš priešakio; ten kabo var- 
peliai. Sienos iš oro netinkuotos, tik neseniai be reikalo pabal- 
tintos. Stogas dengtukais klotas. Viduje yra trys altoriai, švariai 
papuošti laikomi. 

Medinis ligoninės trobesys 1843 m. kovo 9 d. atiduotas draug 
su fundušu miesto valdybai į bendrą globą; dabar ten miesto 
ligoninė. Penkios gailestingosios sesers slaugo ligonis. Prie baž- 
nytėlės yra kapelionas, kurs kasdien pamaldas laiko. Kun. Juo- 
zapas Rušauskis, kapelionas, iš kunigų piorų susirinkimo, Kau- 
no gubernatoriui Stanislovui Chominskiui leidžiant, pamūrijo 
namelius, kur patsai ir vienuolės gyvena. Šaritės dargi bokštelį 
perdirbo pagal Vilniaus Aušros Vartų ir įdėjo ten stebuklingąją 
figūrą Prikryžiuotojo Išganytojo, perkeltą kitados iš atskiros 
koplyčios (žr. žemiau). Žmonių, ypač penktadieniais, daug ren- 
kasi į bažnytėlę. 

Galų gale valdžia išrinko valdininkus, kurie pasiėmė fundušą 
ir ligoninę į savo rankas. Patarnauti pasamdė mergą; vienuolės 
pasidarė nebereikalingos. Todėl 1866 m. jas visiškai atstatė. Gavo 
pinigų kelionei ir išvažiavo į Varšuvą, o viena net į Paryžių. 

Paskutinė vyresnioji buvo Teklia Solonevičaitė. Prie bažnytėlės 
liko kunigas, vyskupo skiriamas; už dvasiškuosius patarnavi- 
mus ligoniams ima iš iždo 80 rub. metinės algos. 


KARMELITŲ VIENUOLYNAS 
(ŠV. KRYŽIAUS BAŽNYČIA) 


1510 m. liepos 10 d. Kauno gyventoja Darata Nabovė, gyven- 
dama toli nuo Kauno bažnyčių, norėjo turėti bažnyčią už miesto 
ir tapti įsteigėja naujų Dievo namų. Tam tikslui savo lėšomis 
pastatė medinę koplyčią toje pat vietoje, kur dabar stovi mūro 
Šv. Kryžiaus bažnyčia; dovanojo savo plecių po bažnyčia ir toli- 
mesnius trobesius ir atidavė mūro namus, pačiame Kaune esan- 
čius. Koplyčią atidavė pasaulinei dvasiškijai, o teisę išsirinkti 
kunigą į tą vietą paliko Kauno magistratui. 

1537 m. birželio 18 d. Vilniaus vyskupas kunigaikštis Povi- 
las Olšanskisš tos bažnyčios fundaciją priėmė, o Zigmantas III 
1600 m. patvirtino. Tos vietos valdytojai dažnai būdavo Kauno 
klebonai, kurie kas šventa diena siųsdavo kunigą mišių laikyti. 
Tačiau kartais turėdavo atskirą kunigą, kurį vieną klebonu 
vadino. 

1685 m. J. M. kun. Kazimieras Jodkevičius žmonių mezlia- 
vomis pamūrijo kryžišką bažnyčią ir praminė Šv. Kryžiaus baž- 
nyčia. 1690 m. rugpjūčio 20 d. Vilniaus vyskupas Kastantinas 
Brzostovskis? tuos Dievo namus pašventė vyskupiškomis apei- 
gomis. 

Ta bažnyčia turi 45 uolektis ilgio, didžiojo pločio 36, aukščio 
29. Ne visiškai pabaigta, dalimi dengtukais klota, dalimi skin- 
deliais. Aptverta statiniais, į mūro stulpus įsiremiančiais. Viduje 
gana papuošta, 6 altoriai; freskai aiškiais dažais tepti. 

Kunigai karmelitai basieji Vokiečių (šiandien, 1873 m., Poli- 
ceiska pramintoje) gatvėje turėjo mūro bažnytėlę, vardu Šv. Eli- 
jo ir šv. Teresės. Tai bažnytėlei prigulėjo nemažas galas žemės. 
Kaunui pradėjus plėstis, miesto magistratas visomis galiomis ir 
už bet kurią kainą užsigeidė paimti tą žemę. Puldinėjo prie vys- 
kupo, prie karaliaus Stanislovo Augusto ir prie Apaštalų Sosto. 

Toms visoms vyresnybėms sutinkant, karmelitai išsižadėjo 
pleciaus, ne bažnytėlės, ir iš pasauliečių kunigų priėmė Šv. Kry- 
žiaus bažnyčią. Be to, magistratas apsiėmė primokėti karme- 
litams 35 000 lenkiškųjų auksinų, o negalėdamas tuojau sumo- 
kėti, mokėjo 5 % kasmet. Tokiu būdu 1772 m. balandžio 7 d. 
kunigai karmelitai pasiėmė valdyti Šv. Kryžiaus bažnyčią ir gy- 
veno prie jos. 

Per ilga kun. Faustinas Horainas, konvento vyresnysis, prie 
Šv. Kryžiaus bažnyčios pamūrijo erdvą patogų dviem aukštais 
vienuolyną. Kadangi vienuolių tebuvo 4, o mūrai erdvi, tai 
1831 m. įsakyta vienuoliams pasišalinti, nes vienuolynan dėta 
cholera susirgusieji. Kunigai: Euzebijus Kazilevičius, prioras, 
Mykolas Danilevičius, Vicentas Dimša ir vienas brolelis persikėlė 
į medinį vienuolynui prigulintį namą. Po cholerai vienuoliai vėl 
sugrįžo į vienuolyną, bet kad antrą sykį cholera sugrįžo, vienuo- 
lynas antrą sykį buvo ligonine paverstas. Vienuoliai apleido, 
bepaliko Vicentas Dimša ir Mykolas Danilevičius. Kad galų gale 
ir tas paskutinysis pasitraukė, likęs kun. Dimša čia pats 1845 m. 
pasimirė. Kurį laiką kunigai augustijonai siuntinėdavo vieną 
kunigų šventadieniais mišių tuščioje bažnyčioje laikyti. Galų 
gale 1845 m. pasaulinė valdžia visiškai paėmė vienuolyną karo 
ligoninei, bažnyčią gi ant visados uždarė. Altorius ir bažnytinius 
daiktus dvasiškoji vyresnybė išdalijo kitiems vienuolynams, o 
bažnyčioje kareiviai susikrovė savo vežimus ir kinkymus. 


KARMELITŲ BASŲJŲ VIENUOLYNAS 
(ŠV. ELIJO IR ŠV. TERESĖS BAŽNYTĖLĖ) 


Pradžioje XVIII amžiaus vienas Kauno faros klebonas pasi- 
kvietė į save du karmelitu basuoju į talką dvasiškai tarnaujant. 
1707 m. liepos 15 d. vienuoliai nusipirko Kaune plecių su daržų 
ir su tuščiu mūro namu. 1716 m. rugsėjo 4 d. Kristupas Ščitas, 
Smolensko kaštelionas, ir jo žmona Ona Zavišaitė tiems kar- 
melitams užrašė Kačeniškių dvarą, Kauno apskrit., Vilkijos pa- 
rapijoje esantį. Tie gi geradėjai Kaune pamūrijo ties dabartine 
cimbruvka bažnytėlę, vardu Šv. Elijo ir šv. Teresės. Karalius Au- 


` 408 + 


gustas II 1726 m. sausio 30 d. šią fundaciją patvirtino, o Vilniaus 
vyskupas vienuoliams prie bažnyčios apsigyventi leido. 

Tada karmelitai pasistatė medinį klioštorėlį, apsigyveno ir 
įgijo mieste dar keletą plecių ir namų. Taip gyveno ramiai, kol 
miesto „dūma“ neužsimanė jų išvaryti. Jos pastangomis, kaip 
sakėme viršiau, karmelitai gavo miestui perleisti visus savo 
namus ir plecius, be bažnytėlės, ir persikėlė į Šv. Kryžiaus baž- 
nyčią, o į Šv. Elijo bažnyčią siųsdavo savo kunigus mišių laikyti; 
per ilga Šv. Elijo bažnytėlėje ir pravoslaunoji dvasiškija ėmė 
laikyti savo pamaldas kareiviams; tada karmelitai apleido tuos 
Dievo namelius, ir jie veikiai pradėjo irti. 

Pagaliau miestas išardė ją, nepalikdamas nė ženklo vietos, 
kur bažnyčios būta; nė kryžiaus ten nepastatė. Šiandien baž- 
nyčios vietoje stovi perpus mūrytas p. Illasevičiaus, mahome- 
tonų tikėjimo Kauno piliečio, namas. 


ŠV. KRYŽIAUS KOPLYČIA 


Toje vietoje, kur dabar (1873) stovi „Europos“ p. Rozvadovs- 
kio viešbutis, ne per seniai stovėjo laisvame lauke Išganytojo 
kryžius. Paprastai priderėjo į tą dvasiškiją, kuri valdė Šv. Gertrū- 
dos koplyčią, nes netoli nuo jos stovėjo. 

Kad Išganytojo figūra pagarsėjo malonėmis ir stebuklais, 
1822 m. ponas Karolis Pacanauskis pastatė aplink ją medinę 
koplyčią; figūra tada rados po pastoge, koplyčios altoriuje. Pas- 
kui koplyčia buvo aptverta, ir daugumas aplinkui laidojo savo 
nabašninkus. Dėl to gi, kad p. Rozvadovskis kasė griovį mūro 
viešbučio pamatui padėti, visur rado žmonių kaulų. 

Kol stovėjo koplyčia, kas penktadienis buvo atvira nuo ryto 
iki vakarui ir žvakės uždegtos. Per kiauras dienas žmonės mel- 
dės ir giedojo. Žvakėms lėšų duodavo tikintieji. Koplyčia buvo 
15 uolekčių ilgio ir 9 pločio. 

Koplyčią nugriovus, Išganytojo figūrą šaritės parsinešė į 
Šv. Gertrūdos bažnytėlę ir įstatė į bokštelį, kame ir dabar te- 
bėra. 

JĖZUITŲ VIENUOLYNAS 
(ŠV. PRANCIŠKAUS KSAVERO BAŽNYČIA) 


Protestantams pasklidus po Europą, vokiečiai, jau nebe ka- 
talikai, apsigyvendavo Kaune ir platindavo savo tikybą. Tai 
regėdami dievobaimingi katalikai nuvažiavo į Vilnių ir primyg- 
tinai prašė jėzuitų vyresnybės, kad atsiųstų savo brolių į Kauną. 
Dėl tų prašymų 1628 m. į Rymą iš Vilniaus išsiųstas jėzuitų 
kapitulos prokuratorius kun. Jokūbas Lachauskis prašė savo 
generolą Matiusą Viteleschį, kad leistų įsteigti savo kolegiją 
Kaune. Generolas noromis sutiko. 

Kad sugrįžęs į Vilnių kun. Lachauskis atvyko į Kauną apžiū- 
rėti vienuoliams vietos, rado daugybę žmonių, jėzuitams nepa- 
lankių, miestą kritiškame padėjime, neleidžiančiame gausios 
mezliavos fundacijai. Be to, nebuvo atatinkamos vietos bažnyčiai 
ir vienuolynui pastatyti. Dėl to jėzuitai ilgai tęsėsi, neatvažiuo- 
dami į Kauną. 

Galop 1642 m. gegužės 15 d. jėzuitų provincijolas kun. Fabri- 
cius atsiuntė penkius jėzuitus: kun. Adomą Sabaliauską iš Kražių 
kolegijos, iš kitur gi kun. Jurgi Grūnbergą, taip pat tris tikrus 
brolius: Albertą (Lietuvos istorijos autorių), Kazimierą ir Petrą 
Kojalavičius!“. Šie trys savus mūro namus Kauno rinkoje su 
visais baldais vienuolynui atidavė. Miesto gyventojai priėmė 
juos labai maloniai, Kauno storasta, Lietuvos kancleris, įsteigėjas 
jėzuitų kolegijos Pinske, kunigaikštis Stanislovas Radvila savo 
raštu pavedė šiuos svečius miesto malonei. 

Pirmaisiais savo gyvenimo metais Kaune jėzuitai prityrė 
daug sunkybių: neturėdami savo bažnyčios, mišių laikyti vaikš- 
čiodavo į visas, daugiausia vienok į Šv. Mikalojaus bažnyčią, nes 
vienuolės benediktinės nepavydėjo jiems altoriaus. Pradėjo teo- 
logiškus ginčus su protestantų dvasiškaisiais; jų klausyti buvo 
leidžiami visi, kurie tik galėjo naudotis. Todėl būtinai prisireikė 
bažnyčios, jiems tik priderančios. Patys jėzuitai prašė pašalpos 
tam dalykui rektoriaus Vilniaus akademijos ir kolegijos kun. Jo- 
no Gružausko, kurio valdžioje ir Kauno jėzuitai buvo. Tame tar- 
pe dvarininkas vėliavininkas Jonas Kęstortas jėzuitams dovanojo 

kaimą; jo pajamomis ir pinigine pašalpa to paties Kęstorto jė- 
zuitai pirkosi iš Žemaičių kašteliono Jono Liackio mūro namus 
ir pašventė juos koplyčia. Šitie namai buvo laikomi dievaičio 
Perkūno bažnytėle. 

Žmonėms šią koplyčią jėzuitai atidarė 1643 m. penkiomis 
dienomis prieš peleniją ir atliko ten keturiadešimtę. Pagerėjus 
jėzuitų padėčiai, džiaugės visi jiems palankūs, ypatingai gi Jurgis 
Tiškevičius, Žemaičių vyskupas, su Lietuvos kanclerium Rad- 
vila, kuriuodu dosniai sušelpė juos pinigais. Kauno marčelga 
Kristaus Grabo Kryžiaus kavalierius, kunigaikščio Mikalojaus 
Radvilos draugas kelionės į Jeruzolimą, Andrius Skorulskis jė- 
zuitams atidavė savo dvarą, Skaruliais vadinamą, bet tikriesiems 
savo paveldėtojams leido išpirkti, išmokant tam tikrą sumą. Ir 
tikrai, jo sūnus Rapolas ir išpirko, todėl jėzuitai mažai tepasi- 
naudojo tuo dvaru. 

1666 m. jėzuitai pasidėjo pamatus puikiai mūro bažnyčiai. 
Fabrika sparčiai ėjo, bet 1668 m. liepos 28 d. bernardinų vie- 
nuolyne prasidėjęs gaisras sunaikino pastolius ir jėzuitų kolegi- 
jos trobesius. Teko rūpintis gyvenimais, todėl bažnyčios fabrika 
teko apleisti, tačiau iki 1698 m. vis dėlto jėzuitai išvedė sienas ir 
apdengė zokristiją. 

Aplink bažnyčią triūsės dar iki 1709 m.;bet tuo laiku per karą 
su švedais Kauną aplankė maras ir nušlavė kolegijos vyresniuo- 
sius, lankiusius ta liga susirgusius žmones. Vos tik 1720 m. kun. 
Pranciškus Milvydas, pakeltas kolegijos vyresniuoju, įstengė 
pabaigti fabriką. 

Padoriai ištaisęs iš oro ir iš vidaus, Vilniaus vyskupui leidus, 
1722 m. pašventė Dievo namus. Apeigos atliktos buvo iškilmin- 
gai; minėtasis kun. Milvydas, armotoms šaudant, pernešė Švč. 
Sakramentą ir pamaldas iš koplyčios į naują bažnyčią. Žmonių 
buvo daug, kai kurie pagaliau verkė džiaugsmu. 

Tas pat vyresnysis 1725 m. pabaigė bažnyčios bokštus, bet 
ligi pat 1732 m. pradėm puošė bažnyčią. Štai antras prasidėjęs 
gaisras, kurs kuo ne visą miestą prarijo, sudegino ir jėzuitų 
bažnyčią ir visus kolegijos trobesius. Bet ligi 1739 m. viskas buvo 
atnaujinta ir sustatyta. 

Tėvai laikė instrumentalę ir vokale muziką, kuri visados grojo 
per pamaldas. 1759 m. Vilniaus vyskupui sutinkant, į Kauną 
jėzuitai parsikvietė Žemaičių vyskupą Antaną Tiškevičių"; jis 
bažnyčią pašventė su vyskupiškomis apeigomis. 

Kaip visur, taip ir Kaune, jėzuitai laikė pavieto mokyklą. 
Kadgi 1773 m. jie buvo panaikinti, mokyklą, bažnyčią ir kolegiją 
perleido savo kaimynams kunigams pranciškonams. Šitie kuklūs 
vienuoliai savo kongregacijoje neturėjo mokytų žmonių ir galios 
išlaikyti mokyklą, dėl to 1806 m. mokykla iš jų buvo atimta ir 
atiduota pasauliečiams žmonėms, kurie apsigyveno jėzuitų kole- 
gijoje, o pranciškonai iki 1812 m. laikė jų bažnyčioje pamaldas. 

Prancūzai, eidami į Rusiją, o labiausiai grįždami, jėzuitų baž- 
nyčioje viską sunaikino. Paskui buvo panaikinti ir pranciškonai, 
ir taip dvi bažnyčios liko tuščios. i 

Galų gale valdžia paėmė abidvi į savo globą ir pasidarė pra- 
voslavų cerkvėmis. 


PRANCIŠKONŲ VIENUOLYNAS 
(DANGUN ĖMIMO BAŽNYČIA) 


Dešiniame Nemuno krante, prie pat vandens, stovi kitados 
buvusi Pranciškonų mūro bažnyčia, ilgio 56, pločio 30 ir aukščio 
37 lietuviškų uolekčių. 

Tai senoviniai Dievo namai gotiškais skliautais, kryžiškos 
formos, su dviem šalinėm neuždengtom koplyčiom. Skliautai 
remias ant keturių lengvų puikios formos filiorų. Iš oro bažnyčia 
raudona, nebaltinta, dengtukais dengta. Iš priešakio kelias aš- 
tuoniakantis bokštas, gontais klotas, su dideliu kryžium, skarda 
apmuštu. Ten kabo trys nedideli varpai. Bažnyčia papuošta pen- 
kiais menkais altoriais; asla plytinė. Įstabių piešinių ir antkapių 
nėra. Pranciškonai turėjo sidabrinį kryžių, 1611 m. padirbtą, len- 
kišku antrašu, jau užtrintu. Tas kryžius paskui atiteko kun. au- 
gustijonams. 

Tą bažnyčią pamūrijo 1400 m. Didysis Lietuvos kunigaikštis 
Vytautas atminčiai, kad Ladislovas Jogaila pripažino jį iki gyvos 
galvos Lietuvos viešpačiu (Kojalavičius. Historia Lithuaniae, 


` 412.: 


pars II, liber II). Kunigaikštis dovanojo bažnyčiai Kaune plecių 
nuo krašto Nemuno upės ligi Vokiečių gatvės. Turėjo funda- 
torius pastatyti ir šiokius tokius namelius dvasiškijai. Galiausiai 
parkvietė iš Vilniaus pranciškonus ir viską jiems atidavė. 

Vienuolynėlis, kurs išbuvo iki 1870 m., su bažnyčia nebuvo 
sujungtas, skindeliais dengtas ir labai menkas. Celės vos 8 žings- 
nių ilgio ir 5 pločio. Ant to spėjama tą prieglaudą vienuolius pa- 
čius susilipdžius. Tais laikais pranciškonai itin mėgo neturtą, dėl 
to ir gyvenimėlį pasistatė neturtingą. Prieš ateinant į Kauną pro- 
testantams, vokiečiai katalikai, atvykdami į Kauną pirkliautų, 
pamaldų vokiškai klausydavo paprastai pranciškonų bažnyčio- 
je. Jiems atsitraukus nuo grynosios tikybos, pranciškonai jų nebe- 
įsileisdavo į savo bažnyčią, dėl to vokiečiai ėmė rūpintis atskira 
kircha. Apie tai gali patirti iš aktų artimos kalvinų bažnyčios. 
Tos vietos dokumentai sako, jog pusėje XVII amžiaus visi Kauno 
pranciškonai neprietelių buvę iškapoti. Jų Kaune gyveno 8: šeši 
kunigai ir du broleliu - elgetaujančiu, kurie rinko vienuoliams 
aukas. 

Per įsigriovimą neprieteliškų svetimų žmonių sunaikintą 
pranciškonų bažnyčią Mykolas Jeronimas Ivanauskis, Minsko 
abazinis, 1669 m. atnaujino savo lėšomis. Apie tai liudija parašas 
ant marmuro, įdėto bažnyčios prieangyje viduje ant durų: 

D. O. M. 

Post hostilem devastationem Moschae haec Ecclesia tecto 
annis multis carens intus tota deformis et laura, tincta et dealbata 
suoque pristino est restituta decori impensis Perillustrissimi ac 
Magni Domini Michaelis Hieronymi Iwanowski Praefecti Cast- 
rorum Minscensis Tribuni Suae Regiae Majestatis anno Salutis 
M. D. C. LX. IX die XXX septembris postridie coronationis Sere- 
nissimi Michaelis Korybut Wisniowiecki, Regis Poloniae, quem 
Deus conservet etc. Dedicatio hujus Ecclesiae Dominica tertia 
post Pascha”. 

1812 m. bažnyčia prancūzų buvo paversta rankinių ginklų 
sankrova. Grįždami prancūzai bažnyčią sudegino su visu, kas 
ten buvo. Didžiuose griuvėsiuose vėl bažnyčia buvo iki 1819 m., 
kada pranciškonų vyresniojo kun. Grigaliaus Golickio, miesto 

gyventojų ir Kauno apskrities dvarininkų mezliava vėl buvo 
restauruota. 1829 m. pavasarį, ledus metant, vanduo bažnyčioje 
stovėjo daugiau kaip per uolektį. 

Galop valdžia 1845 m. gegužės 1 d. tą bažnyčią uždarė ir vie- 
nuolynėlį panaikino. Kunigai pranciškonai išvažinėjo po kitus 
pranciškonų vienuolynus, o altorius ir baldus dvasiškoji vyres- 
nybė išdalijo kaimynėms parapijų bažnyčioms. 

Jėzuitai panaikinti buvo 1773 m.; bet ir panaikinus, kurį ne 
kurį laiką Kaune buvo, nes be jų nebuvo kas laiko Kauno pavieto 
mokyklą. Galų gale kunigai pranciškonai, o jų buvo 6, apsiėmė 
mokyti jaunuomenę; tada jėzuitai 1787 m. visiškai pasitraukė, 
mokyklą pavesdami pranciškonams. Paskui Vilniaus universi- 
teto vyresnybė atėmė iš jų tą mokyklą ir atidavė pasauliečiams 
mokytojams. Tai atsitiko 1806 m. P 


ATAMAINOS KAUNO PRANCIŠKONŲ 
BAŽNYČIOJE IR VIENUOLYNE 


Pranciškonų bažnyčia, vyriausybės uždaryta, per kurį laiką 
išbuvo be globos. Paskui tos vietos vyresnybė nusprendė iš jos 
padaryti žiemiškąją pravoslavams cerkvę. Todėl valdžios pini- 
gais perdirbo vidų rytiečių būdu ir pastatė krosnis. Iš oro plytas 
nudažė raudonai, o tarpplyčius baltai. Pakėlė bokštą ir pakabino 
ten keturius varpelius; jį ir visą bažnyčią apdengė geležine skar- 
da. Galop aptvėrė cerkvę kaip reikiant. 

Ciesoriui Mikalojui I liepiant, Nemuno krantą žymiai pakėlė, 
taisydami „cembruvką“, vis dėlto pavasariais vanduo dažnai 
aplanko cerkvę, kartais pasikelia net sulig langais. Tikrai reikia 
stebėtis, kam senoliai bažnyčias statė arti upių. Nejaugi jie stigo 
sausos žemės? 

Atsimainius bažnyčios likimui, apleistas, griūvantis ir kuo- 
ne be stogo vienuolynėlis dar primindavo senovę. Tačiau ir jam 
atėjo galas, o tai štai dėl ko. Miesto ligonbutis, esąs prie Šv. 
Gertrūdos bažnyčios, buvo miesto apgultas; cholera gi kasmet 
pradėjo Kaune rodytis; reikėjo ieškotis ligonbučiui tinkamesnės 
vietos. 

Karo gubernatorius Aleksandras Potapovas, Kauno guber- 
natorius kunigaikštis Obolenskis ir architektoriai tam tikslui 
parinko plecių, kitados pranciškonams prigulėjusį. Prasidėjo 
darbas; fabriką apsiėmęs vedė senatikis Amosas, prižiūrint ar- 
chitektoriui. Senąjį vienuolynėlį nugriovė iki galo ir pastatė mil- 
žinišką ligonbutį. Tai nutiko 1870 m. 

Hisce oculis vidi’. 


DOMINIKONŲ VIENUOLYNAS 


Didžiojoje Vilniaus gatvėje esamosios Dievo Kūno bažnyčios 
štai kokia buvo pradžia. Kauno miesto pilietis Damininkas Nar- 
kevičius, matydamas kunigus pranciškonus su bernardinais se- 
niai Kaune begyvenančius, geidė tame mieste turėti ir domini- 
konus. Ir 1631 m. gegužės 1 d. užrašė jiems savo namą Didžiojoje 
gatvėje, pastatytą gale miesto. Vargu vienok buvo vienuoliams 
ten persikelti, stingant pragyvenimo. 

Antras dominikonų mylètojas Upytės marčelga Krištupas Bia- 
lozoras nuvažiavo į Vilnių, pasikalbėjo kaip reikiant su Vilniaus 
vyskupu Abraomu Vaina ir su dominikonų provinciolu ir iš- 
meldė, kad sutiktų pasodinti baltuosius vienuolius Kaune. Neilgai 
trukus, pirko jiems Kaune namą ir užrašė Daumantiškio kaimą 
Kauno apskrityje, Seredžiaus parapijoje. Tada dominikonai at- 
vyko iš Vilniaus ir ramiai apsigyveno užrašytuose namuose. 

Šitą fundaciją 1641 m. patvirtino karalius Vladislovas IV. 
Gavę patvirtinimą, dominikonai išsimūrijo Kaune vienuolynėlį 
ir padėjo pamatus mūro bažnyčiai. Fabrikas sekės: nė vienas 
gaisras, naikinęs miestą, jiems nepakenkė, nes gyveno jau už 
miesto; Kaunas tada mažas buvo. 

Pastatė bažnyčią kryžišką, 45 uolekčių ilgio ir 42 pločio, aukš- 
čio nuo aslos iki skliautų 21. Aslą išklojo marmuru, iš Švedijos 
atvežtų; iš priešakio išvedė du nedideliu bokšteliu, kur varpus 
pakabino. Altorių bažnyčioje įtaisė 7. Paskutiniais laikais tame 
vienuolyne gyveno 7 dominikonai. 1845 m. gegužės 1 d. pasau- 
linė vyriausybė liepė bažnyčią uždaryti, o vienuolius į kitus 
vienuolynus perkelti. 

DOMINIKONŲ BAŽNYČIA CERKVE PAVERSTA 


Panaikinus Kauno dominikonų konventą, dvasiškoji katalikų 
vyresnybė altorius ir kitus daiktus atidavė kitoms bažnyčioms; 
inventorių gi parsidavė patys dominikonai. Kada bažnyčia jau 
buvo tuščia, raktus pasiėmė kareiviai ir Dievo namuose sukrovė 
pavalkus, šlajas, atvarslus ir kitus karo baldus. 

1860 m., kada monarchas Aleksandras II mylėjo Lietuvos kraš- 
tą, o gerasis karo gubernatorius Vladimiras Nazimovas valdė 
kraštą, buvo nuspręsta Dominikonų ir Karmelitų bažnyčias su- 
grąžinti katalikams. Nazimovas nekartą sakydavo: „Šitos apleis- 
tos bažnyčios tik erzina tikybiškus katalikų jausmus“. Bet tas nu- 
sprendimas nebuvo įvykintas, nes prasidėjo laikas, kada Lietuvos 
gyventojai patriotiškais giedojimais ir traurų valkstymais pradėjo 
vyriausybę erzinti. Galop prasidėjo 1862 ir 63 m. sukilimas. 

Šalia podominikonų bažnyčios pamūrijo puikią gimnaziją; 
vienuolyne gyveno mokyklos direktorius su rusais profesoriais; 
todėl įsigeidė čia pat turėti ir cerkvę. 

Uolus „brostvininkas“ - gimnazijos direktorius Šulginas su 
inspektorium Novikovu padavė generalgubernatoriui Kaufma- 
nui sumanymą bažnyčią paversti cerkve. Vyriausis tad krašto 
viršininkas katalikams uždėjo naują ančdėlį, surinko pinigus ir 
liepė ištaisyti. Tuojau tad vidų pritaikino prie graikų apeigų, 
išbaldė iš oro, ant bažnyčios pastatė medinę be formos bone, 
parsigabeno iš Maksvos didelį varpą ir pakabino bokštelyje. Tai 
atsitiko 1868 m. Nuo to laiko ši cerkvė laikoma mokyklos cerkve; 
dvasiškasis prie jos negyvena, bet atvažiuoja iš „soboro“ - pojė- 
zuitų bažnyčios. 


LITERATŪROS ŽINIA 


1. Žemajtiu Wiskupiste. Veikalą dviejuose tomuose para- 
šiau, dar seminarijoje rektoriumi būdamas. Išspausdinau 1500 
egzempliorių 1848 m. 

2. Pamokims apej Sakramęntą Dirmawones. Brošiūra; jos 
1850 m. išspausdinau 10 000 egz. 

3. Žine kajp rejk atlikti spawiedne isz wisa amžiaus. Bro- 
šiūrą parašiau ir išspausdinau 1852 m. 10 000 egz. 

4. Tamosziaus isz Kempis, arba kningas sekiojimo Kristaus, 
išverčiau į žemaitišką kalbą. Išspausdino ją J. M. kun. Jokymas 
Moncevičė 1853 m. 5000 egz. savo lėšomis. 

5. Istorije Szwęnta Senoje Istatima parašiau ir išspausdinau 
1852 m. 10000 egz. 

6. Žiwatas Jezaus Kristaus, arba Istorija Naujoje Istatima, 
parašiau ir dovanojau Laikai žydui, kurs 1853 m. at- 
mušė 45 000 egz. 

7. Katekizmas Kunega Želwoviczes. Tą knygelę, lenkiškai 
parašytą, išvertė į lietuvių kalbą kun. Zenevičius; aš gi 1854 m. 
savo lėšomis išspausdinau 10 000 egz. 

8. Istoriją Senojo Įstatymo, išverstą į latvių kalbą, savo lėšo- 
mis išspausdinau 1857 m. 4000 egz. 

9. Žiwataj szwętuju. Parašiau 1858 m. Spausdino p. Zavadz- 
kis, kiek egz., nežinau. 

10. Apej brostwą blaiwistes. Parašiau 1858 m. P. Zavadzkis 
atmušė 40 000 egz., bet valdžia neleido pardavinėti. 

11. Istorija Naujojo Sandaro, kuršiškai, 1859 m. Mintaujoje 
išspausdinau 40 000 egz. 

12. Prade ir iszsiplietimas kataliku tikieima. Parašiau 
1862 m. P. Zavadzkis išspausdino du sykiu. 

13. Dawatku kninga. Yra tai tercijorių brevijorėlis, žemaitiška 
kalba sutaisytas ir išspausdintas Vilniuje 1863 m. p. Zavadzkio 
spaustuvėje. Paskui išėjo antra laida. Ją pirko daugiausia šv. 
Pranciškaus tercijoriai ir tercijorės. 

14. Wajku kningiele parašiau 1864 m. ir tais gi metais iš- 
spausdinta su abrozdėliais. Ta knygelė vaikams labai patiko. 

15. Paugusiu žmoniu kningiele parašiau 1865 m., o išspaus- 
dinta tik 1868 m. 

16. Giwenimaj Szwentuju. Antrą dalį parašiau 1866 m., iš- 
spausdinta tik 1868 m. 

17. Dar 1864 m. išverčiau visą Dovydo Psalterių į žemaitišką 

kalbą žodis žodin. Išspausdinta vardu Wisas psalmes szw. Do- 
wida Karalaus. 

18. 1867 m. surinkau patarles; išspausdinta tais pačiais me- 
tais, vardu Patarles Žemajeziu. 

19. Padariau ištrauką ir rankraščio a. a. kun. Pabrėžos, iš- 
spausdinta 1849 m., vardu Parkratimas Saužines. 

20. 1868 m. sutvarkiau knygelę apie brostvas, išspausdinta 
1869 m. 1000 egz., vardu Apej Brostwas su Istatimais s. Do- 
minika. 

21. 1869 m. parašiau knygelę, vardu Palangos Juze. Isspaus- 
dinta. 

22. 1870 m. parašiau Giwenimą Szwęcziauses Marios Pa- 
nos. Tapo išspausdintas. 

23. 1871 m. Visas Dovydo Psalmes išverčiau eilėmis, kad 
žmonės galėtų giedoti. Išspausdinta. 

24. 1872 m. parašiau knygelę, vardu Pasakojimas Antana 
Tretininka. 

25. 1873 m. sutvarkiau žemaitišką katekizmą, vardu Mokslas 
Kataliku tikieima. 

26. 1873 m. parašiau Pamiętnik Domowy, kurs nebus spaus- 
dinamas. 

27. 1873 m. išverčiau iš lenkiškos į žemaitišką kalbą knygelę, 
kuriai vardas Garbinimas Szwęcziauses Szirdies Diewa musu 
Jezaus Kristaus. 


DOC. J. TUMO PASTABOS 


Aš priskaitau dar šias v. Valančiaus parašytas knygas: 

1. Wiadomošci o Czynnošciach Pasterskich Biskupa Macieja 
Wolonczewskiego. 

Rankraštis, aptaisytas, in 4°. Su dviem priedais kito turinio. 
Žr. viršiau. 

2. Rozmaite wiadomošci zebrane. Rankraštis, in folio, du 
aptaisytu sąsiuviniu. 

3. List Pasterski Macieja Wotonczewskiego z Bożego miło- 
sierdzia i łaski Ś. Stolicy Apostolskiej Biskupa Telszewskiego do 

duchowieństwa i wiernych Chrystusowych Rzymsko-Katolic- 
kiej dyecezyi Telszewskiej. Wilno. Drukarnia A. Marcinows- 
kiego. 1850 r. 71 p. (Su lietuvišku Ganytojo raštu.) 

4. Ganytojo raštai: Blaivybės gromatos ir kitoki Žem. vysk. 
katalikams. 

5. Testamentiniai Ganytojo raštai žmonėms (lietuviškai) ir 
bajorams (lenkiškai). Išspausdinti „Apžvalgoje“; lietuviškasis ir 
skyrium. 

6. Priežodžiai, arba patarlės, kurias patsai pramanė apie Že- 
maičių miestelius. Spausdinti kalendoriuose. 

7. Kantička, jo pertaisyta, kur įdėta jo paties sumetruotos 
„Giesmės apie šv. Apaštalus“. („Poezijų“ v. Valančius neįsirašė 
į savo veikalus, gal kad pats nusimanė jas menkas esant.) 

8. „Broma, vedanti į dangų“, parašyta kun. Olševskio, labai 
išmintinga knyga, tik baisiai suteršta polonizmais; radau pui- 
kiausiai ištaisytą, kaligrafiškai perrašytą tarp v. Valančiaus rank- 
raščių, jo paties ranka rašytų; matyti, spaudai duodant, kad 
nepražūtų, ypač patekę rusų žandarams, kad autoriaus neišduo- 
tų, buvo duodama gražiai perrašyti. „Bromon“ įdėliotieji pavyz- 
džiai, kurių originale nebuvo, įrodo ją esant Valančiaus papil- 
dytą ir perredaguotą!. 

9. Tuose pat rankraščiuose yra dar šiokių tokių nuotrupų. 
Ilgėlesnė apysakėlė „Apie teisybę“ (De Justitia). 

Vyskupo Valančiaus, be jokio abejojimo, parašytos ir anos 6 
knygelės katalikų tikėjimui nuo maskolių pravoslavų apginti, 
nors jis aiškiai neprisipažįsta jas rašęs. Reikėjo vengti kompro- 
mituojančių pasižymėjimų. 

10. Isz tamsibes wed kielis teisibes. 

11. Parspieimas. 

12. Szniakiesis katalika su nekataliku. 

13. Prajautimas. 

14. Wargai Bažniczes Kataliku. 

15. Litanie apej wisus szwentus Muczelnikus. 

16. Privatinė ir oficialinė labai apsti korespondencija su gen- 
timis (Beresnevičiais-Barškiečiais), su visais tuo laiku mokytais 
lietuviais: Mikalojum Akelaičiu, kun. Ambraziejum Pabrėža, 

kun. Čiulde, kun. Juozapu Želviu, Simanu Daukantu ir k. Galop 
su valdomaisiais kunigais. Kas turi ar bent numano, kame yra 
nors truputis tos korespondencijos, prašom ją nukopijuoti ar 
bent duoti mums žinią. 

17. Eina paskalos, būk v. Valančius „Šv. Tamošiaus iš Kem- 
pis“ knygas du sykiu išvertęs; vieną sykį - su purizmais; tos 
knygos žmonės negalėję paskaityti ir nepirkę. Tai antrą sykį 
išvertęs, palikdamas žemaitiškoje savo kalboje svetimus žodžius; 
toji knyga jau visiems patikusi. Bet nei patsai vertėjas niekur 
nemini to dvigubo savo darbo, nei patys neesame patyrę kito 
leidimo, kaip tik 1853 m. Šiame v. Valančiaus vertime yra gana 
ir purizmų, ir barbarizmų, kaip ir kituose raštuose. 

Yra, tiesa, kitas šv. Tamošiaus knygų leidimas, tik visai kito 
vertėjo; gal šisai ir patiko nusenėjusiems mūsų gudročiams; 
jis nesulyginti prastesnis už v. Valančiaus leidinį. Šisai buvo 
„Yszgulditas par kuniga Antona Sawicki Tyrkszluse. Wylniuje, 
1828“. Prenumeratorių skaičiuje stovi ir „t Wolonczewski Maciey. 
2 ex“. V. Valančius, matyt, paniekino šį netikusį vertimą, jei 
patsai ryžosi iš nauja padirbti tą ilgą darbą. 

18. Punktay sakimų. Žiūr. žemiau. 


SIMANAS DAUKANTAS 


Bajoriškos kilmės, Skuodo par., Telšių ap. gimęs, tėvų buvo 
atiduotas į mokslus, visų pirma į parapinę Kretingos mokyklėlę. 
Mažiausis tos mokyklos trūkumas buvo tas, jog nei mokytojai, 
nei mokiniai nemokėjo gerai lenkiškai. Keletu metų vėliau nu- 
vežė Simaną į Kalvarijos mokyklą, kame taip pat nelengva buvo 
rasti žmogus, gerai mokąs Pavyslio kalbos?. Klaidingai tose mo- 
kyklose pasigautos vartoti laikų atamainos ir nelenkiškas tarimo 
būdas taip stipriai prikibo prie jauno Daukanto, jog jomis, ne- 
žiūrint visokeriopų paskesnių mokslų, per visą amžių nestengė 
nusikratyti. Pabaigęs gimnaziją, nukako į Vilniaus universitetą, 
kame, per septynerius metus lankydamas filologijos paskaitas, 
tiek gavo mokslo, jog universitetas vienu balsu prisprendė jam 
filosofijos magistro laipsnį. 1825 m. pabaigęs universitetą, tuoj 

išvyko į Rygą, kur keletą metų tarnavo Rygos kariškojo guber- 
natoriaus Pahleno kanceliarijoje ir gerai pramoko vokiškai. Ga- 
lop išvažiavo į Peterburgą, kur ir iki šiol (1846) pasilieka ar- 
chyvaro padėjėju, arba Lietuviškos Metrikos sargu; ją valdžia, 
užėmus Lietuvą, savo sostinėje susikrovė. Nuo pat mažens ir 
ligi senatvės p. Daukantas ypatingai karštai linko prie žemai- 
tiškos kalbos. Visi mokslai, visokeriopos knygos, jei nerašė apie 
Žemaičius, jo akyse neturėjo jokios vertybės. Priešingai, bet koks 
tepliojimas apie Lietuvą, ypatingai žemaitiškai, į entuziazmą jį 
iškeldavo. Buvo didžiausias neprietelius tų, kurie, galėdami 
žemaitiškai rašyti, nerašė. Neapkentė taip pat ir lenkų dėl to, 
kad, patys būdami pirmoji priežastis panaikinimo Lietuvių kraš- 
to, savo pasityčiojimus, ypač iš žemaičių, priveda iki persekio- 
jimo. Trokšdamas todėl išlyginti daugumo niekšystę, visą savo 
amžių paskyrė žemaičių kalbai kelti ir kuopti ją nuo makaro- 
nizmų. Tam tikslui pradėjo rašyti rinktine kalba, senovine, šian- 
dien Žemaičiuose nebevartojama, dėl to skaitytojams labai ne- 
skania. Autoriaus garbės nėmaž nebuvo godus; todėl mažne 
visus savo raštus išleido svetimais vardais, arba pseudonimais. 

Knygeles iš jo malonės iki šiol (1846) turime šias: 

1. Abeciela Lijtuwiu-Kalnienu ir Žemajtiu kalbos, turenti sa- 
wiep: Matdas, tikybos istatimus ir t.t. Petrapilie. Išspausta pas 
K. Kraju 1842 m. 

Šito elementoriaus 1500 egzempliorių savo lėšomis Petra- 
pilyje išspausdinęs, atvežė į Žemaičius ir per įprašytus žmones 
išpardavinėjo. Truputį nepadorūs kurie ne kurie žmonių prie- 
žodžiai, knygelėje radę vietos, vos neužtraukė ant viso veikalėlio 
dvasiškijos uždraudimo. Išgelbėjo jį pardavėjai, ištrindami pik- 
tinančius žodžius. 

2. Prasmą totinu kalbos, Paraszę K. W. Myle. Petrapilie. Is- 
pausta pas K. Hintze, in 8°. 

Yra tai kaip kokia lotyniškai-žemaitiška gramatika. Žinome, 
jog iš senovės laikų žemaičių vaikai, atiduodami nors tik į pa- 
rapinę mokyklą, turėjo mokytis visų pirma lenkiškai, paskui jau 
lotyniškai, nesgi ir gramatikas teturėjo lenkiškai-lotyniškas. 
P. Daukantas manė lenkiškosios kalbos tarpininkystę visiškai 

nereikalingą esant ir geidė, kad visi tiesiai iš žemaitiško moky- 
tųsi lotyniškai. Tam tikslui išleido minavojamąją gramatiką. 

3. Epitome Historiae Sacrae C. E. Lhomond, in 8°. 

Atspausdino Petrapilyje 1838 m. su labai valyvu gale loty- 
niškai-žemaitiškų žodynėliu, idant žemaičių vaikams būtų loty- 
niška chrestomatija. 

Ir tas veikalėlis buvo išparduotas; mokyklėlėse tačiau nebuvo 
priimtas, nes vyriausybė tame tarpe skubotai ėmė žemaičių vai- 
kus mokyti rusiškos kalbos ir vadovėlius dalijo, atitinkamus tą 
sumanymą. 

4. Dajnes Žiamajtiu pagal žodiu Dajniniku iszraszytas. Pirma- 
sis pedelis, Petropilie. 1846, in 8“. į 

5. Budą senowes Letuwiu Kalnienu ir Žemajtiu iszrasZę pa- 
gal senowęs Rasztu Jokyb's Laukys. Petropilie. Spaudinie pas 
C. Hintze. 1845, in 8°. 

Yra tai geriausis Daukauto plunksna parašytas veikalėlis; 
gailu tik, kad taip daug spaudos riktų palikta. 


LAURYNAS IVINSKIS 


1846 m. pirmą sykį Žemaičių padangėje pasirodė ūkiškasis 
kalendorius provincine kalba, vardu „Metu skajtlus ukiniszkas 
ant metu Wieszpaties 1846. Wilnui. Spaustuwej Jozapa Zawadz- 
ki”. Redaktorium buvo ponas Ivinskis, žmogus neturtingas, po 
privatiškus namus mokinantis vaikus. 1500 egzempliorių liepė 
išspausdinti Šviesiausias kunigaikštis iš Kozielsko Oginskis, 
Rietavo savininkas, kurs nuo kurio laiko pamėgo žemaitišką 
kalbą ir ėmė proteguoti provincijos literatūrą. Jis visų daugiausia 
padėjo išpardavinėti Daukanto knygeles. 


KASTANTINAS ŠIRVYDAS 


1845 m. p. Daukantui įkalbinėjant, Varnių seminarijos rekto- 
rius kun. Motiejus Valančiauskis, pridėjęs trumpą prakalbą, at- 
spausdino kun. Širvydo pamokslus, vardu „Punktay Sakimu nu 
Adwenta iki Gawienes. Wilnui. Spaustuwej Jozapa Zawadzki. 

1845“. Kunigui Leonui Montvydui, Sedos klebonui, suteikus tam 
tikslui lėšų, jo vardas buvo padėtas priešakyje knygelės. 


ANTANAS JANIKAVIČIUS 


Kun. Antanas Janikavičius, Kartenos altaristas, žmogus ma- 
žai tepasiruošęs, vykindamas nominato vyskupo Jono Gintilos 
norą, per kelerius metus vertė lenkišką katekizmą, valdžios pa- 
tvirtintą, į žemaičių kalbą. Pabaigus darbą, N. vyskupas peržiū- 
rėti pavedė kun. Ignacui Kulvinskiui, tuomet Varnių seminarijos 
profesoriui. Tas, pasergėjęs, jog vertėjas daugelyje vietų neat- 
spėjo lenko autoriaus minties ir žemaitiškai gerai nemokėjo, visą 
katekizmą gavo perdirbti. Taip pertaisius, N. vyskupas savo 
lėšomis 1845 m. išspausdino 1500 egzempliorių, kurių paskui 
kunigams pardavinėjo. Nežiūrint to, kad buvo „ištaisytas“, šitas 
katekizmas kalbos atžvilgiu niekam nevertas. 


VARIA 


$ 109. 1831 M. CHOLERA 


1831 m. maras, vadinamas cholera morbus, perėjo per visus 
Žemaičius. Daugiausia išmirė žydų miesteliuose; kaimiečių gi 
krikščionių labai nedaug. Iš dvasiškių namie užsikrėtė ir mirė 
Palangos klebonas kun. Antanas Kaminskas ir Krakių kamen- 
dorius kun. Vicentas Zdramavičius. Šisai užsikrėtė cholera susir- 
gusius aprūpindamas. Daugiau niekas dvasiškių nenumirė. 


1831 M. LENKMEČIO NUOTYKIS 


1830 m. maištams prasidėjus, žmonės nenoromis ėjo į kariuo- 
menę. Tai regėdami, dvarininkai vysk. kunigaikščiui Juozapui 
Giedraičiui įkalbėjo, kad įsakytų kunigams sukilimą skelbti iš 
sakyklų. Vyskupo sekretoriai sutiko, pakišo vyskupui raštus ir 

išsiuntinėjo į vyskupiją. (Tą įsakymą pats skaičiau in libro pro- 
cessuum Ecclesiae Vornensis!). 

Kunigija ėmė skelbti iš sakyklų sukilimą, ir jis taip padidėjo, 
jog pasiekė 200 000 žmonių sukilusių. Maskolių kareiviams pra- 
dėjus imti viršų, ciesorius Mikalojus I, norėdamas nuraminti šalį, 
savo manifestu įsakė, kas pasiskelbs rusų vyriausybei ir padės 
ginklus, tam bus dovanota. 

1831 m. rugpjūčio 4 d. Rygos gubernatorius generolas grafas 
Pahlenas važiavo su savo kariuomene iš Telšių į Plungę. Vysku- 
po sekretoriai ir dvariškiai įkalbėjo vyskupui Juozapui, kad išva- 
žiuotų jo sutiktų ir pasiskelbtų. Ir tikrai, vyskupas su savo paly- 
dovais išvažiavo ant Lieplaukės. Pasirodžiusi pirmoji sargyba 
paklausė: „Kas važiuoja?“ Kad jai atsakė: „Važiuoja kunigaikštis 
vyskupas“, tuojau nuvedė jį pas Pahleną. Abudu susitiko bjau- 
rioje karčemoje ties Lieplauke. Su vyskupu buvo: kun. Juozapas 
Kryžanauskas, Žemaičių katedros pralotas, vyskupo sekretorius; 
Leonas Juškevičius, kapelionas, Krakių klebonas; nuosavis gy- 
dytojas Janovieckis ir Jonas Ušakovskis, civilinis sekretorius. 

Pasisveikinus vyskupas tarė prancūziškai: „Tatai turiu garbės 
pasireikšti generolui; bet, mano generole, sergu ir grįžtu į Alsė- 
džius“. Pahlenas labai mandagiai priėmė vyskupą; sakės, būda- 
mas jaunas oficierius, buvęs Alsėdžiuose, prityręs vaišingumo 
ir mielu noru padarysiąs visa, ką tiktai galėsiąs. Vyskupas, nieko 
daugiau nebeatsakydamas, sėdo į karietą ir nuvažiavo. Gene- 
rolas tarė Kryžanauskui su Ušakausku: „Kas gi bus? Vyskupas 
nuvažiavo, o priderėtų paduoti pasiteisinimas, kam vyskupas 
yra paleidęs proklamaciją“. 

Atsiskyrė. Pahlenas nuvažiavo nakvoti į Plungę. Rytą dva- 
siškiai vėl palenkė vyskupą, kad vėl važiuotų pas generolą. 

Vyskupas sustojo Plungėje pas kleboną Jurgį Kirvelį. Buvo 
parašytas prisipažinimas, kur vyskupas pasisako neatmenąs, 
kad būtų pasirašęs netinkamą įsakymą. Pahlenas, gavęs tokį 
prisipažinimą su vyskupo parašu, pristatė monarchui su pasta- 
bomis: vyskupas, būdamas 77 metų amžiaus, iš tikro nežinąs, 
ką pasirašąs; tad jį, neapsakomai žmonių mylimą, reiktų palikti 
vietoje ir žmonių neerzinti. 

Vyskupas, tai padaręs, sugrįžo į Alsėdžius. 

Kas gi buvo iš to? 

Ligi tik vyskupas prisipažino esąs liguistas, visa kaltybė krito 
ant sekretorių. Todėl garbės patarėjas Jonas Ušakauskas, valdžiai 
liepiant, tuojau buvo pašalintas; pralotas Kryžanauskas ištrem- 
tas į Mogiliavą. Apie vyskupą gi monarcho įsakymas ~ kad joks 
vyskupo raštas neturėtų galios, kol nebus padėtas parašas sufra- 
gano Simano kunigaikščio Giedraičio. 

Taip žymiai pažemintas vyskupas buvo kol gyvas, iki pat 
1838 m. Pralotui Kryžanauskui, Giedraičiams pasirūpinus, vei- 
kiai buvo kaltybė atleista, ir jis buvo pasiųstas į Kolegiją. 


SĄRAŠAS ŽEMAIČIŲ, ARBA TELŠIŲ, 
VYSKUPIJOS DVASIŠKIŲ, DALYVAVUSIŲ 
TAUTINIAME 1830 IR 1831 METŲ SUKILIME 


Tautinis Žemaičių sukilimas prasidėjo Telšių apskrityje, Salan- 
tų parapijoje, nes čia visų pirma žmonės gera savo valia pradėjo 
rinktis ir ginkluotis; tačiau šisai sukilimas buvo tik dalinis ir netu- 
rėjo jokio plano. Tik šiek tiek vėliau Raseinių apskrities dvarinin- 
kai Kalinauskis, Gružauskis ir kiti, susidarę visuotinio sukilimo 
planą, išsiuntė vyskupui kunigaikščiui Juozapui Giedraičiui pata- 
rimą, kad visiems dvasiškiams įsakytų iš sakyklų šaukti žmones 
prie ginklo. Senam kunigaikščiui nesvetimi buvo patriotiški jaus- 
mai; tuojau todėl pritarė dvarininkų valiai, o paklusnūs dvasiškiai 
po visus Žemaičius tuo pačiu laiku pradėjo iš sakyklų skelbti, atė- 
jusi valanda kariauti už tautos laisvę. Karui pasibaigus, šis vys- 
kupo pasielgimas, per daug garsus, negalėjo palikti paslaptyje nuo 
maskolių valdžios ir praeiti nepabaustas. Komitetas, įsteigtas 
ištirti sukilėlių bylai, patraukė į teismą ir vyskupą; tačiau vyskupo 
pinigai tesėjo itikinti teisėjus, jog kunigaikštis, gilioje senatvėje 
būdamas, nė nežinojo, po kuo pasirašė. Visa tad kaltybė suvirto 
ant sekretoriaus praloto Juozapo Kryžanausko. Doras tas 
vyras prisiėmė vyskupo nusidėjimus ir kaip kaltininkas buvo iš- 
siųstas gyventi Mogiliave. Dėkingas vyskupas šelpė jį savo turtais, 
kol 1838 m. išmeldė jam iš Šviesiausio ciesoriaus visiško atleidimo. 


KAD t 


2. 3. Smigelskis Benediktas, pralotas, ir Stanislovas 
Čerskis, kanauninkas, dalyvavę sukilime, buvo teisiami ir 
vos vos pinigais paliko savo vietose. Tas dalykas Čerskiui ir 
amžių sutrumpino. 

4. Jonas Jomantas, teologijos magistras, tuomet Kražių 
gimnazijos kapelionas, gimnazijos direktoriui Ignacui Daujotui 
liepiant, klausė, kaip gimnazijos nariai prisiekė būsią ištikimi 
lenkų valdžiai; už tai, karui pasibaigus, buvo su kitais mokytojais 
palaikytas tarp nusidėjėlių trečios eilios, pašalintas iš vietos ir 
daugiau kanauninko Rupeikos intrigomis prarado teisę gauti 
kleboniją. Tas valdžios prakeikimas ir lig šiol (1844) tebeslegia 
kun. Jomantą. 

5. Pačioje pradžioje sukilimo Gargždelių apylinkėje ties Sa- 
lantais žmonės negailestingai nužudė Karnilavičių, Grūšlaukės 
palivarko, prigulinčio grafui Zubovui, valdytoją, sakydami būk 
jisai paraką iš Prūsų statydavęs sukilėliams maišytą su aguo- 
nomis. Iš tikro gi tai buvo žmonių kerštas už nežmonišką jo 
elgimąsi su baudžiauninkais. Tai regėdamas, Salantų altaristas 
kun. Laurynas Kovalskis kilo iš sakyklos prieš tą žmogžu- 
dystę, įkalbinėdamas žmonėms kariauti reikią su ginkluotais 
maskolių kareiviais, o ne su beginkliais tos pat vietos gyven- 
tojais. Užtai sukilėliai norėjo kun. Kovalskį pagauti ir kaipo 
maskolių šalininką pakarti, bet tas vikriai paspruko į mišką ir 
ten slapstės iki karui pasibaigiant. Tas atsitikimas parodo klydę 
tie, kurie sakė, žemaičiai sukilimo laiku aklai klause dvasiškių. 

6. Kun. Tadeušas Lukoševičius, Salantų bažnyčios ka- 
mendorius, anksti pristojo prie sukilėlių kareivių kapelionu. Per 
karą paprastai būdavo lageryje kartu su kareiviais; paskui išėjo 
už sienos. Kokį likimą sau ten rado, nežinau. Valdžia palaikė jį 
pirmoje politiškųjų nusidėjėlių eilėje. 

7. Kun. Zenkevičius Vicentas, teologijos magistras, Vy- 
riausioje Vilniaus seminarijoje tik į kunigus įšvęstas, taip pat ėjo 
kareivių kapeliono pareigas sukilėlių kariuomenėje ir kampa- 
nijai pasibaigus išėjo už sienos. 

8. Kun. Mykolas Soroka, Gargždų klebonas, sakydavo pra- 
kalbas sukilėliams, klausė žmonių priesaikos, kad bus ištikimi 

naujajai valdžiai. Už tai teisėjų palaikytas trečioje nusidėjėlių 
eilėje; keletą mėnesių sėdėjo rekolekcijas ir prarado kleboniją. 
Tą valdžios prakeikimą savo pastangomis nuėmė nuojo Vilniaus 
generalgubernatorius Markavičius 1842 m., o vyskupas kuni- 
gaikštis Simanas Giedraitis atgal atidavė jam kleboniją. 

9. Panašiai nusidėjo valdžiai kun. Juozapas Paulauskas, 
Klovainių altaristas; už tai, be rekolekcijų, nustojo altarijos ir 
teisės valdyti kleboniją. Tačiau per ilga buvo paleistas iš policijos 
priežiūros, gavo Skirsnemunės kleboniją. Mirė 1843 m. 

10. Sukilimo metu siautė limpama liga, cholera vadinama. 
Valdžia, norėdama sustabdyti jos plėtimąsi, liepė apsiausti ligos 
apimtus miestelius ir nieko neįleisti, nei išleisti. Žydai ir vokiečiai 
Nemakščių miestelyje prityrė bado; sušelpdamas juos, tos vietos 
klebonas Juozapas Streleckis davė gyventojams miltų. Tuo 
pačiu laiku tas pats Streleckis darbščiai dalyvavo sukilime ir 
laukė už tai iš valdžios kuo blogiausių rezultatų. Prasidėjus jo 
bylos tardymui, žydai su vokiečiais, dėkingi už patirtą iš jo 
geradarybę, vienu balsu paliudijo, klebonas nieko prieš valdžią 
nedaręs; net esąs uolus Rusijos šalininkas. Dėl to maskoliai ji 
tuojau paleido ir kaip palankiam valdžiai liepė dalyvauti kitų 
tardyme kaipo dvasiškių atstovui. Tas pačias priemones, kurio- 
mis pats pasiliuosavo, Streleckis paprastai vartojo ir kitiems 
dvasiškiams paliuosuoti. Pristigus gerų liudytojų, šaukė savo 
žydus, kurie, gavę mokesčio, liudijo tiriamąjį kunigą nedalyva- 
vus sukilime. Tiek yra galingas gailestingumas! 

11. Sukilimo laiku Palangos ir Darbėnų apylinkėse maištinin- 
kai daug kartų yra susirėmę su maskolių kariuomene. Vieną 
sykį, daug savųjų nustoję, maskoliai paėmė Darbėnų miestelį: iš 
sukilėlių atėmė vieną armotą, bažnyčią ir didžiąją dalį namų 
sudegino, gyventojus gi dalimi išmušė, dalimi paėmė į nelaisvę. 
Tarp jų buvo ir tos vietos klebonas Juozapas Gricevičius. Jį 
kaltino kurstymu žmonių į sukilimą ir su sargyba nusiuntė į 
Vilnių, kur per trejus metus išbuvo nelaisvėje. Galų gale jį pa- 
leido sugrįžti į pirmykščią vietą. Mirė 1840 m. 61 m. amžiaus. 

12. Kun. Antanas Daukša, Dotnuvos kun. bernardinų kon- 
vento gvardijonas, kitados Napoleono kareivis. Regėdamas, jog 

Dotnuvoje bajorija tik gaišta, neturėdama vado, sėdos arklin ir 
šaukdamas: „Ei, broliai, su manim!“ vyko į Kėdainius, kame 
stovėjo dalis maskolių kariuomenės. Miestelį paėmė, dalį mas- 
kolių kareivių išmušė, dalį paėmė į nelaisvę, o dalį išvaikė. Kam- 
panijai pasibaigus, komisija vos galėjo patikėti, kad žmogus 
senas, labai žemo ūgio ir taip nutukęs, koks buvo kun. Daukša, 
būtų sugebėjęs kariauti ir jodinėti. Tačiau priteisė jam 4 mėnesius 
rekolekcijų Kolainių kunigų karmelitų vienuolyne ir atėmė teisę 
būti savo ordine kuriuo vyresniuoju. 

13. Nusidėjęs buvo ir Stanislovas Raubickis, Sedos kle- 
bonas, bet pinigais mokėjo įrodyti savo nekaltybę. 

14. Kiprijonas Nezabitauskis, Minsko garbės kanaunin- 
kas, Veliuonos klebonas, kurstė žmones eiti į sukilėlių eilias ir iš 
Prūsų gabeno ginklus ir paraką naujai milicijai. Karui pasibai- 
gus, buvo palaikytas antroje politiškų nusidėjėlių eilėje ir nuteis- 
tas į Sibiriją ištremti. Kad visa tai darėsi Raseiniuose, Nezabi- 
tauskis ramiai sau, nieko nežinodamas, sėdėjo savo klebonijoje. 
Štai atvyksta į jį vienas prietelius, kurių jis, būdamas nepaprastai 
vaišingas, turėjo daugybę, ir persergsti apie kritusį nusprendi- 
mą. Nusigandęs kanauninkas per vieną naktį pardavė, ką tik 
kam galėdamas, ir išvažiavo į Tilžę. Rytą atvyko policijos agen- 
tas Romualdas Bogdzevičius suimti; ieško ir gauna žinią, jog jis 
jau už sienos. Paskui tas pats Bogdzevičius važiavo į Prūsus ir 
aną valdžią prašė, kad išduotų kanauninką; bet Prūsų karalius, 
patyręs, jog pabėgėlis kaltinamas tik politikos nusidėjimu, iš- 
duoti nesutiko. Paskui Nezabitauskis su kuriais ne kuriais kuni- 
gais susirašinėjo ir tuo užtraukė ant jų šias nelaimes, o pats nu- 
mirė 1834 m. ten pat Tilžėje? 

Jo Mylistos ciesoriaus įsakymu R.-K. Kolegija klausė p. vidaus 
reikalų ministerio Perovskio patarimo iš 1844 m. birželio 8 d. 
Nr. 1660, kuriuo pareiškia, jog Valdantysis Senatas, peržiūrė- 
jęs kriminalinę bylą kunigų: Kaliksto Ramonauskio, Jono 
Venckevičiaus ir Kazimiero Molio, į teismą patrauktų 
už slaptą susinešimą su pabėgusiu į Prūsus dėl dalyvavimo 
buvusiame sukilime kunigu Nezabitauskiu, nusprendė: Vencke- 
vičius, Ramonauskis ir Molis už siuntinėjimą Nezabitauskiui 

pinigų turi būti stipriai įspėti. Be to, pirmiem dviem už paslė- 
pimą Nezabitauskio popierių palaikyti pabauda tai, kad daugiau 
kaip per dešimtį metų išbuvo tardomi ir teisiami. Galop išsiųsti 
juos iš vakarų gubernijų ir atiduoti policijos priežiūrai. Tai Se- 
natas įsakymu, duotu 1844 m. gegužės 31 d. p. ministeriui, ir 
įsako. Ministeris gi Vilniaus karo generalgubernatoriui patarė: 
Ramonauskį išsiųsti į Kalugą, Venckevičių į Orlą, Moli į Riazanę. 
Telšių vyskupijos valdytojas vyskupas kunigaikštis Simanas 
Giedraitis, gavęs šį įsakymą, pristatė p. ministeriui: kunigą Joną 
Venckevičių esantjau mirusį, kun. Moli, invalidą, Kęstaičių ligo- 
ninėje valdžios lėšomis ten būnantį, kun. Ramonauskį jau turint 
62 metus amžiaus; todėl ar nemalonėtų sutikti su tuo, kad du te- 
begyvu nusidėjusiu kunigu nebūtų pasiųsti į tolimas gubernijas, 
bet įdėti į kurį nors katalikų vienuolyną. Kol gavo atsaką, vysku- 
pas pabaigė savo dienas. Paskui nutiko taip, kaip buvo geidęs. 


PAŽAISČIO KAMELDULAI + 


Už pusantros mylios nuo Kauno, kalne, pušimis apaugu- 
siame, dešinėj pusėje Nemuno upės, dievobaimingas Lietuvos 
didžponis Kristupas Pacas, D. Lietuvos Kunigaikštijos kancleris, 
padarė šiuos darbus. 

Išmūrijo puikią italų stilium bažnyčią; aslą išklojo marmuru, 
stogą apdengė varine skarda; altorius ištaisė iš brangaus mar- 
muro; bažnyčios priemenėje pastatė milžinišką marmurinę dėžę 
švęstam vandeniui; vidų bažnyčios išpuošė puikiais iš Italų že- 
mės parvežtais paveikslais; dovanojo tikro aukso kieliką, die- 
mentais išsagstytą, ir tiek indų iš tikro sidabro, jog toji bažnyčia 
turėjo vienuolika pūdų sidabro. Išmūrijo varpinę ir ten pakabino 
didelius varpus. Erdvą sodą aptvėrė aukštu mūru ir pastatė ten 
kiekvienam atsiskyrėliui atskirą namelį ir kiekvieną dar mūru 
apjuosė. Kiekvienas namelis turėjo po keturius kambarėlius; 
pirmąjį paskyrė vienišo rankų darbui, antrąjį gulėti, trečią mal- 
dai, o ketvirtą koplyčiai, kuri buvo taip pritaikinta prie gulimojo, 
jog sergantis vienišas, atsidaręs vienas duris, lovoje gulėdamas, 
galėjo šv. mišių klausyti. 

Nuo kiekvieno namelio marmuru klotas takas vedė į bažny- 
čią. Apmūrytas sodas Eremu, arba dykyne, vadinosi. Moteriš- 
kosios ten neturėjo teisės įeiti. Žingeidžios ponios gaudavo iš 
Vilniaus vyskupo atsivežti raštu leidimą, kurį perskaitęs vyres- 
nysis leisdavo apžiūrėti dykynę. 

Fabriką pabaigęs, Pacas praminė tą dykynę Mons Pacis — 
Rimties Kalnas, parsikvietė iš Bielianų nuo Krokuvos kameldu- 
lus ir 1662 m. visa tai jiems atidavė. 

Tasai fundatoriaus pramintas vardas - Mons Pacis - nepri- 
gijo. Netoli nuo dykynės prieglaudos teka upelis, vadinamas 
Žaistis; todėl ir vienuolynas nuo upelio vadinas - Pažaistis arba 
lenkiškai Požajšcie. 

Žmonės laikosi padavimo, būk Pacas tame paupyje nusidėjęs, 
o paskui, lygindamas tą savo nusidėjimą, fundavęs vienuolyną. 
Bet ši pasaka neturi jokio pamato, nes „žaisti“ senovėje lietuvių 
kalboje reiškė „giedoti“. Tas sakinys paliko senosiose lietuviš- 
kose giesmių knygose. Vienoje Kalėdų giesmėje yra: 

Aniolai žaidė, 
Gyst' balsą leidė. 

Paskui tas sakinys įgavo kitokios prasmės. Apie Žaistį gi yra 
padavimas, būk tai nakties deivės - Laumės, maudydamos ir 
savo plovinius plaudamos, žaidė, destis, giedojo. Nuo to ir upelis 
nuo neatmenamos senovės buvo pramintas - Žaistis. 

Idant vienišams nieko netrūktų, Pacas paliko jiems Augustavo 
vaivadijoje 500 gyventojų ir Vygrių ežerą. Tą dvarą 1795 m. pasi- 
grobė Prūsų valdžia. Be jo, Pacas dovanojo kameldulams Trakų ap- 
skrityje folvarką su ežeru. Ties pat Pažaisčiu dešinėje Nemuno 
pusėjeatidavėjiems Vieškūnų kaimą, kur gyveno 12 ūkininkų. Dar 
dovanojo namus Vilniuje ir Kaune. Pagaliau užrašė jiems 150 000 
rublių, garantuotus pono Pečkauskio dvaru, Jieznu vadinamu. 

Taip visu kuo aprūpinti kameldulai ramiai Dievą garbino. Jų 
atsikviestas Vilniaus vyskupas Kastantas Brzostovskis Pažaisčio 
bažnyčią pakonsekravo 1710 m. 

Tos bažnyčios rūsyse laidodavos Pacai, kol ta giminė pasi- 
baigė. Eundatoriaus širdis, stikliniame inde į spiritą įmerkta, il- 
gai buvo Pažaisčio bažnyčioje. Ar tebėra ir dabar, nežinau. 

Kameldulai kasmet iškilmingai šventė dvi šventes: Dievo 
Motinos Aplankymo ir šv. Romualdo, fundatoriaus, arba ordino 
įsteigėjo. Tomis dienomis į dykynę galėjo įeiti visi žmonės. 

Kameldulai vilkėjo baltos gelumbės habitus su koptūrais; 
galvas kuo ne visiškai skuto, barzdas gi ir ūsus želdės. Marš- 
kiniais paprastai vilkėjo vilnoniais, avėjo batais. Pasninkavo per 
visą amžių, be dviejų dienų. Būdami turtingi, pirkdavos žuvies; 
pagaliau valgydavo ir sliekus. Valgydavo tik vieną kartą per 
dieną, apie dvyliktą. Valgymus berniukai nešiodavo kiekvienam 
į namelius. Tarp savęs mažai tesikalbėdavo. Sode susitikdami, 
sakydavo kits kitam „memento mori“, atsimink mirsiąs. 

Kameldulų Pažaistyje buvo 16, 14, niekados nemažiau kaip 
12 vienuolių. 

Kaip niekas pasaulyje, taip ir Pažaisčio vienuolynas negalė- 
jo amžius išbūti. Dėl kietumo regulos Kameldulų ordinas ne- 
buvo vaisingas; jaunuomenė nenorėjo stoti po šv. Romualdo 
vėliava. Pažaisčio tėvai, beišmirštant ir bemažėjant vienišams, 
į ordiną priėmė du vos tepaskaitančiu knygą vaikinu, nelaimei, 
dar tikru girtuokliu. Juodu būdamu naujokynėje pradėjo ne- 
rimti, ordinas jiems įkyrėjo labiausia dėl to, kad nelengvai 
galėjo gauti degtinės. Atėjo 1830 metai; prasidėjo revoliucija, ir 
abudu nevertu naujiku kartu pabėgo iš vienuolyno. Kur jie 
išėjo, negali žinoti. Kauno vyresnybė 1831 m. kovo 2d. suėmė 
vienuolyno vyresnįjį kun. Zubavičių. Veikiai atvyko į vienuo- 
lyną ir valdininkai ištirti, kiek jis yra kaltas. Dar nepasibaigus 
tardymai, 100 kazokų apsiautė vienuolyną ir ėmė ieškoti lyg 
ginklų, kurių ten nebuvo; tikrai gi sakant, plėšė. Tuo laiku, 
vadovaujant Leonui Šiukštai, Rumšiškėse buvo būrys sukilėlių, 
kurie, gavę žinią, kas darosi Pažaistyje, atėjo, sumušė maskolius 
ir nuvijo juos lig pat Kaunui. Paskui maskolių kariuomenė 
paėmė viršų ant sukilėlių visame krašte. Pažaisčio vienuolynas 
buvo panaikintas ir paverstas rusku. Zubavičius su 5 vienuo- 
liais buvo išvežtas į Kijevo guberniją; prisiglaudė vienuolyne 
prie kunigų kapucinų; kiti tėvai pristojo prie pasaulinių kunigų 
Vilniaus vyskupijoje ir apsivilko paprastomis juodomis suta- 
nomis. 

Taip pasibaigė pirmasis ir paskutinysis visoje Lietuvoje ka- 
meldulų vienuolynas. 


SKUODO MIESTELIS 


Telšių apskrityje, pačiame Kuršo pasienyje, yra miestelis, 
Skuodu pramintas. Yra dviejų dalių: krikščionių ir žydų. Krikš- 
čionių katalikų ūkininkų yra 40. Žydų nė nesuskaitysi. Ta tauta 
paprastai užsiima pirklyba ir karčemų laikymu. Katalikai čia turi 
mūro bažnyčią ir tris kunigus. Klebonas seniau turėjo infulato 
titulą, bet, išnykus infulatiškam turtui, nustojo tos garbės. Skuo- 
do klebonui priderėjo Ylakių filija; filijalistas kasmet mokėjo 
Skuodo klebonui duoklę. Vyskupas Juozapas kunigaikštis Gied- 
raitis Ylakių bažnyčią pakėlė parapine, klebonas tad nebeprigu- 
lėjo nuo skuodiškio ir nieko jam nebemokėjo. Skuodo parapijoje 
dabar (1873 m.) yra 4740 katalikų. 

Dėl artimumo Skuodo su Kuršu miestelyje ir parapijoje yra 
gana liuterių; jie Skuode turi savo maldų namą ir pastorių. 

Žydai turi dvi škalas: vieną krikščionių dalyje, antrą žydų. 

Skuodas su plačiu valsčium, turinčiu 1200 ūkininkų, seniau 
priderėjo Lietuvos etmonui Vilniaus vaivadai Jonui Karoliui 
Katkevičiui; šis bene 1608 m. pastatė čia pirmą medinę katalikų 
bažnyčią ir paskyrė išlaikyti kunigams anuatą iš valsčiaus. Mies- 
teliui dovanojo Magdeburgo teises. Magistratas turėjo teisę ne 
tiktai teisti nusidėjusius, bet ir mirtim bausti. Kartuvės už varsto 
nuo miestelio tebestovėjo ir tada, kada kraštą Rusija užgrobė. 

1781 m. netoli nuo Lenkimų, Strauptų kaime gyveno bajorėlis 
Putramentas, jis turėjo sūnų, vardu Juozapą. Vaikis, jokioje mo- 
kykloje nebuvęs, išaugęs jaunikaičiu, pradėjo gerti ir nepasako- 
mai pasileido. Tėvui pradėjus jį bausti, apleido tėvo namus, 
prisitraukė draugu dar vieną vaikį prastos kilties ir Skuodo žy- 
dą. Visi trys nusipirko ginklų ir ėmė plėšti. Išsitepę suodimis, 
puolė turtingesniuosius valsčiaus ūkininkus, ėmė, kas jiems pa- 
tiko; paprastai reikalavo pinigų. Nenorintiems atiduoti degino 
rankas; kartais papjaudavo vaikus motinų akyse, kartais motriš- 
kosioms nukirsdavo krūtines, - ir taip įbailino visą apylinkę. 

Vieną kartą šitie plėšikai, eidami naktį Briedžio lauku ties 
Užlobių kaimu, sutiko žydą nešant ant nugaros kromelį. Pagavo 
ji, kromelį atėmė ir patį surišo. Pradėjus šaukti, iškirto dvišaką 
medį, pavertė, uždėjo žydui ant sprando ir giliai įbedė į žemę. 
Žydelis spardės spardės, išspardė kojom duobę ir numirė. Po 
tam nusidėjimui Putramentas užėjo pas savo tėvą ir dovanojo 
žydo kromą seserims. Tos pradėjo daiktus dalyti kitoms, tai 
pasergėjo žydai ir atspėjo piktadarius. Žmonės, vyresnybės su- 
varyti, pagavo visus tris. Skuodo gi magistratas liepė juos pa- 
karti. Įvykinus nusprendimą, neleido kūnų nuimti nuo kartuvių. 
Karėjo, kol supuvo. Pagaliau ir paskui Putramento galvą, vinimis 
prie kartuvių prikaltą, ilgai laikė gyviesiems įbailinti. 

Kada pirmoji Katkevičiaus pastatytoji maža Skuodo bažny- 
tėlė ėmė griūti, parapijonys su klebonu pastatė antrą didesnę, 
taip pat medinę. Bet šioji visai neilgai testovėjo ant žemės pavir- 
šės, nes arti gyvenantis žydas, kepdamas duoną su baronkomis, 
uždegė savo namą. Vėjas pūtė ant bažnyčios, Dievo namai užsi- 
degė ir supleškėjo. 

Skuodo klebonu tada buvo prašmatnus kun. Tomas Sudim- 
tas; jis, teturėdamas kišenėje vos 18 rublių, 1847 m. sušaukė 
mūrininkus ir padarė su jais kontraktą: jie apsiėmė išmūryti, 
parapijonams padedant, už 1910 rublių; medžiagą klebonas ža- 
dėjo statyti. Kitą sekmadienį ilipo į sakyklą ir pasisakė parapi- 
jonams, ką sumanęs daryti. Parapijonai noromis sutiko su visu 
kuo. Tuojau ėmė degti plytas, vapnos nusipirkę Kurše, ir per 
dvejus metus išmūrijo puikius Dievo namus. 

1850 m. liepos 15 d. aš nuvažiavau į Skuodą. Žmonės priėmė 
mane nepasakomai džiaugsmingai, nes iki tol nebuvo vyskupo 
matę. Padirmavojau 3544 žmones; 16 d. pakonsekravau baž- 
nyčią. Didžiajame altoriuje padėjau šventųjų kentėtojų Probo, 
Bonifaco, Faustos ir Vicentos relikvijas. 

Pabaigus apeigas, kad dėkavau klebonui už bažnyčios pamū- 
rijimą, šis atsakė: „Ganytojau! Du didžiu daiktu padariau savo 
amžiuje: pamūrijau bažnyčią ir perleidžiau vyskupo aplankymą. 
Dabar drąsiai sakau, bet kuris klebonas yra dauggalis, nes turė- 
damas kišenėje vos 18 rublių, pradėjau fabriką ir pabaigiau“. 

Nelaimei, kun. Sudimtas neilgai tesidžiaugė savo triūsu: 
1851 m. lapkr. 25 d. stabu ištiktas baigė gyvenimą. Tai buvo 
vyras rimtas, vidutinio ūgio, žilsvų plaukų, juodbruvys. Iš sa- 
kyklos mokėjo žmonėms įtikti; žmonės jį gerbė ir mylėjo. Mirė 
53 metuose amžiaus. Tikrai ji gerbiau ir jam mirus gailėjau. 

Per ilga Skuodas atiteko kunigaikščiams Sapiegoms. Alek- 
sandras Sapiega, Žemaičių vyskupas, Truikinų kaime įkūrė filiją 
ir praminė Aleksandrija; bet tas vardas mažai teprigijo, žmones 
ir lig šiol tebevadina Truikinais. 

Skuodą su valsčium prarado ponas Sapiega 1832 m., nes 
dalyvavo sukilime. Pasakoja, jis tik penkias dienas tepanešiojęs 
sukilėlių žvaigždelę Varšuvoje, jokiame gi mūšyje nebuvęs. 

Žmonėms Sapiegos buvo „geri ponai; folvarkų valsčiuje ne- 
turėjo, todėl ir lažo nebuvo. Žmonės juos mylėjo, ištikimai mo- 
kėjo paskirtą metinį činšą. Žmonių trobos buvo turtingos kaip 
folvarkų. Buvo nesunku rasti valstiečių, turinčių po 30 galvų 
gyvulių, po 50 avių, po 10 arklių ir atsargoje po keletą tūkstančių 
dolerių. 

Sapiegos Skuode turėjo mūro namus; juos žmonės rūmais 
vadino, bet to vardo jie neverti, nes neįstabūs ir tamsūs. Tebėra 
iki šiol, perdirbti į kareivines. 


ŽYDŲ KOLONIZACIJA 


1838 ir 39 m. valdžia, neva tai norėdama suglobti neturtin- 
guosius žydus, ėmė šaukti juos į kolonijas. Paskelbė pasigvie- 
šusiems duosią kelionei pinigų, o nuvažiavusiems į vietą veltui 
po galą žemės, po pastatytą trobą, po porą jaučių ir ūkio pa- 
dargus. Be to, per 10 metų liuosi būsią nuo visokių mokesčių ir 
kontungo. Daugumas taip paviliotų žydų ir sutiko. 1840 m. val- 
džia per policiją pradėjo juos raginti į kelią. Iš Mintaujos, iš 
Žemaičių ir kitų Lietuvos kraštų išsirengė į kelią apie 60 000 
žydų. Važiavo kareivių lydimi, nukeliaudami per dieną po tris 
mylias; be to, turėjo dienojimus ir subatas liuosus nuo keliavimo. 
Neturėdami jokios pažadėtosios pašalpos, keliavo pasivogdami: 
nelaimė buvo kaimams, pro kurius kolonistai ėjo, nes nė vienas 

cibulis, nė viena bulbė darže, nė viena višta ant laktos ar avinas 
kūtėje negalėjo rami išbūti. 

Vėliau rudeniop tų pat metų kolonistai atvyko į Kijevo gu- 
berniją. Vieni patraukė į Chersono guberniją, išplaukė Dniepru 
ir ant „Dniepro slenksčių“ daugiausiai nuskendo. Kiti, kurie 
turėjo savo arklius, traukė ten pat sausuma, bet neturtu ir ligomis 
daugumas žuvo. Pagaliau tiems, kurie pasiekė paskirtą vietą, 
valdžia parodė apsigyventi - bevandenes pievas; nei pašalpos 
žydai iš valdžios negavo. Išvydę savo nelaimę, badu pražuvo; 
tik labai maža turtingesniųjų tesėjo sugrįžti į pirmykščias savo 
vietas. Taip pasibaigė garsioji žydų kolonizacija. 


TĖVAS RYLA 


Rymas. 1844 m. rugpjūčio 8 d. Klierikai seminarijos de Pro- 
paganda Fide gavo naują rektorių dorą tėvą Rylą, kurs, vyres- 
niųjų nuomone, pakelsiąs seminariją ant aukštesnio laipsnio. 

Tėvas Ryla gimė Žemaičiuose. Į Jėzuitų ordiną įstojo prieš 
pat išvarant juos iš Rusijos ir su jais kartu iš Polocko išvažiavo 
už sienos. Iš Austrijos jaunas kun. Ryla su daugeliu kitų jėzuitų 
išvažiavo į Rymą, kur, lavindamasis moksluose, dvasios naiviš- 
kumu, ypatingu mokslumu pralenkė visus savo draugus. Gar- 
susis profesorius Manera, šiandie jėzuitų provincijolas, negalėjo 
gana atsistebėti. Jau tuomet pusė Rymo pradėjo rinktis prie kun. 
Rylos. Keliais metais vėliau svarbiais įsakymais iškeliavo į Rytus 
ir laimingai viską atliko. Siriją, Palestiną, Arabiją, Chaldėją ir 
daug kitų provincijų perėjo pėsčias. Klausydamas Šventojo Tėvo 
valios ir maronitų? prašomas, kurį laiką gyveno Libano kalne. 
Kadangi jis buvo jėzuitas, tai daug kartų gavo pritirti perse- 
kiojimų. Dažnai buvo pavojuje nuo ipykusių turkų; vienas drū- 
zas šoko ant jo išsitraukęs diciną, bet tėvas Ryla tesėjo narsiai 
atsitūrėti visam tam ir iš sunkaus padėjimo laimingai išsisukti. 
Paskui iš Rytų nukeliavo į Maltos salą, kur taip pat visus nu- 
stebino savo dvasios energija. Iš čia nuvyko į Siciliją, kur per 
keletą mėnesių pasakė 500 pamokslų. Galų gale popiežius Gri- 
galius XVI pašaukė jį Propagandos rektorium. 

„Kurjer Wilenski“, 1848 m. sausio 20 d. Garsusis jėzuitas 
žemaitis J. M. kun. Ryla perniai atvyko į Aigiptą. Iš ten su kitais 
šešiais vienuoliais iškeliavo į Nubiją mokyti ano krašto gyven- 
tojų. Iš čia norėjo toliau traukti į Abisiniją, bet tos vietos gyven- 
tojai pasigobėjo didoko bagažo, kurį su savimi tie dvasiškiai 
turėjo, užpuolė juos ir išžudė. 


PAMINĖJIMAS KUNIGO 
MIKALOJAUS LENČICKIO 


Vienas kunigaikštis Radvila, įkurdamas Nesvyžiuje spaus- 
tuvę, atsikvietė meistrą Danielių iš Lenčicos miestelio, liuterių 
tikėjimo. Tasai meistras vedė ir pagimdė sūnų, kuriam kliuvo 
Mikalojaus vardas, miestelio gi vardas liko jam pravarde; todėl 
vadinosi Mikalojus iš Lenčicos, arba Lenčickis. Tasai priėmė 
katalikų tikėjimą ir Vilniuje įstojo į Jėzuitų ordiną. Savo dievo- 
baimingumu ir pamokslais buvo garsus visoje Lietuvoje ir ger- 
biamas ponų, ne tiktai šiaip jau žmonių. 

Kunigas Mikalojus taip negebėjo pataikauti savo kūnui, jog 
niekados nėjo pro maloniai žydinčias rožes, nei pirktis kve- 
piančių žolynų; priešingai, mėgo vaikščioti aplink dvokiančias 
vietas. 

Mirė Kaune savo susirinkimo vienuolyne. Radvila, Vilniaus 
vaivada, norėjo, kad jo kūnas būtų Vilniuje palaidotas, trakiškis 
gi, kad Trakuose. Ginčas pasibaigė taip, kad a. a. Mikalojaus 
kūnas buvo palaidotas Kaune, Jėzuitų bažnyčios rūsyje. 

Viešpataujant carui Mykolo Aleksiui“, į Kauną įsibrovė ka- 
zokai. Rusų tikėjimo žmonės tuojau įdavė jiems - Jėzuitų bažny- 
čios rūsyje gulis kūnas pravoslavijos priešo, kunigo Lenčickio; 
tad įėjo į rūsį, kūną išnešė, Rotušės aikštėje sudegino ir pelenus 
subėrė į Nemuną. 

Iš to matos, kaip Lenkija silpna buvo jau anais laikais. 

Vilniuje universiteto vienuolyne ant durų celios, kur kitados 
Lenčickis gyveno, jėzuitai buvo įmūriję marmurinę lentą antrašu 
jam atminti. 1858 m. tą lentą vyresnybė atidavė literatui Kirko- 
rui?; jis tą lentą išsilupo ir pasiėmė. Kur dingo, nebežinau. 


- 436 > 


25 M. VYSKUPAVIMO SUKAKTIS 


1874 m. rugsėjo mėnesyje ištiko mane didelė nėgalia; ūmai 
netekau paprasto savo balso, sirgau per visą žiemą, kuri buvo 
labai gausi sniego ir stipri. 

Atėjo 1875 m. vasario 24 d., mano vardadienis. Tą dieną įsi- 
švenčiau vyskupu, tad pasibaigė 25 metai kaip vyskupauju. 
Sveikinančių todėl buvo nemaža. Pasirodė tos vietos kapitulos 
nariai: pralotas oficiolas Antanas Beresnevičius, pralotas kuni- 
gaikštis Marcijonas Giedraitis, pralotas seminarijos rektorius 
Jeronimas Račkauskis, kanauninkas asesorius Andrius Mikuli- 
čius. Iš vyskupijos atvyko Panevėžio dekanas Pabiržės klebonas 
Tadas Lichodziejevskis, Viekšnių dekanas ir klebonas Jurgis 
Zaleskis, Krakių dekanas Josvainių klebonas Samuelis Paškevi- 
čius, Zarasų dekanas Salako klebonas Pranas Jastrzebskis, dau- 
gybė klebonų ir vikarų. 

10 valandą žmonių priėjo pilna Šv. Petro bažnyčia; nuėjau ir 
pats apsirišęs. Sumą laikė pralotas oficiolas Beresnevičius; pasi- 
baigus pagiedojo „Te Deum laudamus“; palaiminau ir parėjom 
namo. Niekas nieko nepasakė. Iš viso sveikino šaltai, nes tiek 
tebuvau vertas. Pusryčių buvo daugiau kaip šimtas žmonių. Sve- 
čiams išsiskirsčius, atvyko tos vietos gubernatorius J. M. Petras 
Bazilevskis ir kunigaikštis Mykolas Oginskis. Juos priėmiau 
vienus. 


DOC. J. TUMO PASTABA 


Niekas nė vieno žodžio neprabilo į tą didvyrį, kurs 25 metus 
juos ganė. „Tiek tebuvau vertas!“ Kokia ironija! Ne! Visi savo 
protu gerai žinojo Katalikų Bažnyčios šlovę, mokytų rašytojų 
draugą, žmonių švietėją vyskupą Motiejų daugiau buvus vertą. 
Bet kas jam rūpėjo, jo padėjėjams nerūpėjo, dėl to širdžia neju- 
to, koks jis didis, ir niekas nė vieno gero žodžio nepasakė, ka- 
da jis baigė artintis prie grabo. Dabar, rodos, kitaip jį supran- 
tame, kitaip į jį prabilome 1925 m. per 50 m. myrio sukaktį. Bet 

to maža: mes turime vyskupui Motiejui ir paminklą pastatyti. 
Žr. pakvietimą pradžioje. 

Tai yra galima. Šviesioji mūsų visuomenės dalis yra gerai 
nusiteikusi vyskupo Motiejaus tradicijomis. Universiteto jauni- 
mas reiškia daug entuziazmo ir ieško aukšto autoriaus veika- 
luose teigiamumų. 


PASKVILIS VYSKUPUI MOTIEJUI 


Rusijos vyriausybei pareikalavus, Žemaičių vyskupas Motie- 
jusValančius paleido savo dvasiškijai aplinkraštį, stabdydamas 
sukilimą. Savo „Pastabose pačiam sau“ Valančius teisinas tai 
padaręs: 1. Dėl to, kad anomis aplinkybėmis kitaip negalėjęs 
pasielgti; 2. Kad gubernijos ir apskričių maršalkos tai jau buvę 
padarę (skaityk apie tai 58 pusl.) Lenkams sukilėliams stab- 
dymas nors ir kvailiausio pasaulyje sukilimo, žinoma, nepatiko, 
irjie atsiuntė vyskupui eiliuotą paskvilį su grasinimais. Gromata 
buvo vyskupui įteikta per vienus iškilmingus jo pietus. Vys- 
kupas jos neslėpė, rodė svečiams ir pavelijo nusirašyti. Vieną 
nuorašą štai esame ir mes gavę iš kažin kur. 


Radzim tobie, Mačku drogi, 
Byś do Moskwy drapnąt w nogi 
I zrobiwszy taką pryzę, 
Wrożył na się popią ryzę. 

Bo to u nas z takim duchem 
Powieszą na drzewie suchem. 
Te odezwy, co pisałeś 

I proboszczom rozesłałeś, 
Wiele twej opinji psują 

I z pasterstwa cię rugują. 
Czasu bardzo mało wcale: 
Reperuj że te skandale! 

Bo inaczej w górę winda, 

I pan Maciej tam podynda...? 

KAIP KAN. A. BARANAUSKAS ĮVERTINO 
VYSKUPĄ MOTIEJŲ 


Žemaičių kunigų seminarijos inspektorius kan. Antanas Ba- 
ranauskas, padedant vyskupo Motiejaus kūną Kauno katedroje 
ant katafalko 1875 m. gegužės 20 d. s. st., pasakė pamokslą. 
Apleidžiant patetiškąsias dalis, štai įvertinimo žodžiai. 

„Vertybės turto niekados negalime suprasti, kol jį tebturime; 
suprantame, tik jo nustoję. V. Dievas, kurs, Psalmių rašytojo 
žodžiais, iš mėšlo išaukština ubagą ir pasodina jį su savo kuni- 
gaikščiais, išsirinko, pašaukė, vyskupo šlove apdengė, gausiomis 
šventomis malonėmis apdovanojo ir mums atsiuntė savo tarną 
Motiejų, idant ganytų dūšias, brangiausiu Išganytojo krauju 
atpirktas, idant padarytų mus dievotesnius ir pataisytų žalas 
Izraeliaus namuose. 

Mūsų vyskupijoje, seniai našle likusioje, žalų buvo nemaža: 
kunigų sumažėjo, daugumas bažnyčių pakrypo, kuo ne visi 
žmonės buvo nedirmavoti ir taip tamsūs, jog nežinojo nė pradžių 
šv. tikėjimo, o skendo prietaruose ir girtybėje. Dievo Apveizda, 
kuri siekia nuo galo iki galo tvirtai ir sutvarko maloniai, reng- 
dama į šitą milžinišką darbą a. a. vyskupą Motiejų III, apdo- 
vanojo jį gamtos ir malonės dovanomis: rinktine sveikata, būdo 
tvirtumu, proto gabumais, praktinga išmintimi, plačiu mokslu, 
rinktiniais širdies savumais, gerumu, stoka puikybės, gailes- 
tingumu, giliu pamaldumu, uolumu Dievą garbinti ir dūšias 
išganyti... 

Jis buvo Dievo duotasis vyras, apdovanotas aukštesne ir pa- 
rinkta pasiuntinybe, iš tos eilės apaštališkos dvasios pilnų vyrų, 
per kurius V. Dievas ant ištisų provincijų išlieja savo palaimą, 
kaip antai: šv. Jono Kapistrano, Vincento Fererijo, Juozapo Ka- 
lasanto. Jų pėdais žengdamas, a. a. vyskupas Motiejus III visą 
vyskupiją apšvietė ir iš piktų papročių ištraukė. Per jį V. Dievas 
iš savo vynyno išravėjo pagedimo usnis, pažadino tikėjimo ir 
dievobaimingumo dvasią ir apstatė ją gerų papratimų mūru ir 
krikščioniškų dorybių bokštais. Todėl atsiuntimas jo šiuose ap- 
verktinuose laikuose tikybos nupuolimo, dievotumo atšalimo, 

pagedusių papročių viešpatavimo, bedievystės plitimo yra vie- 
na visų didžiausių ir nepaprastų Dievo geradarybių, suteiktų 
tikintiesiems tos mūsų vyskupijos žmonėms... 

Likusiomis nuo dvasiškosios tarnybos valandomis tvirtai 
laikės dienos darbų tvarkos, taip sudarytos, idant kiekviena 
valanda būtų naudingu darbu užimta. Aiškino iš visos vysku- 
pijos raštais paduodamus klausimus, trupino šv. relikvijas pra- 
šantiems. Kėlės labai anksti, ir po mišių bet kurią valandą ir bet 
kas galėjo prie jo prieiti. Matydavo jį po kelioliką kartų laiptais 
nulipant į koplyčią ko nors padirmavotų, nors visų biedniausio, 
išklausytų jo išpažinties ar kuria kita malone apdovanotų. Pa- 
lengvindamas priėjimą prie jo, nesilaikė jokio etiketo ir paskirtų 
valandų: jo durys visados stovėjo atviros bet kam. Nežiūrint 
nepaliaujančio darbo ir minių lankytojų, niekas jo neregėjo ne- 
kantraus arba nenoromis dirbančio - visados buvo liuosas, tė- 
višku gerumu šypsojos. Jo valgis, kaip ir visas gyvenimas, buvo 
prastas, nerinktinis. Valgydamas labai maža laiko gurdo, vaikš- 
čiojo valandą; kas liko laiko, pravertė bedirbdamas, betarnau- 
damas, besimelsdamas. 

Jo uolumas nepraleido jokios progos ką nors paraginti ir 
apšviesti; tai buvo didysis, slaptas akstinas dirbti ir nepailsti; 
tai turbūt ir amžių sutrumpino, nes praeitą rudenį, sugrįžęs iš 
užsienio, kad per keletą mėnesių turėjo saugotis visa, kas jo 
sveikatai gali pakenkti, nepakentė, kad sodiečiai, miniomis su 
vaikais iš tolimų parapijų atvykstą dirmavotųsi, grįžtų veltui 
sugaišę. Tad nutolo nuo gydytojo įsakyto reguliamino ir vėl 
per kiauras dienas būdavo ant rudens vėjo, nušalo; bet ir tada 
neklausė nei namiškių, nei gydytojų, nesilaikė ir taip leido 
įsigalėti ligai, kuri jį pagaliau iš mūsų atėmė. Krito kaip kar- 
žygis, darbo ir uolumo auka. 

Žodžiai, kurius kalbėjo per paskutines savo amžiaus savai- 
tes jį lankantiems kunigams ir šiaip jau žmonėms, nemažesniu 
kvepia uolumu. Pasilenkęs į grabą, gestančiu balsu dar ragino 
šv. tikėjime. 

Gailestingumą per visą gyvenimą rodė, tiekdamas gausių 
pašalpų. Alkanus penėjo, trokštančius girdė, nuogus apvilko. 


< 440 - 


Kas neatmena bado metais tų minių, kurios kas dieną rinkos 
aplink jo butą ir niekados nenuėjo nesušelptos? Arba nepaprastų 
šalčių metu kas užmirš tas minias skurdžių, jo apvalkstomų 
drabužiais. Jo butas buvo tik prieglauda neturčiams, visokiais 
reikalais iš tolimų kraštų atvykstantiems. Ne vienas ištisomis 
savaitėmis ten gyveno ir iš jo stalo mito. 

Visa vyskupija jį pažino... Gyvą laikėme didžiausioje meilėje 
ir pagarboje““. 


DOC J. TUMO PASTABOS 
APIE PATĮ RAŠYTOJĄ 


VĖLAI PRADĖJĘS RAŠYTI 


Kun. Motiejus Valančius pradėjo rašyti, tik tapęs 1845 m. 
Varnių kunigų seminarijos rektorium. Puspenktos dešimties 
metų laikoma pačiu gražiuoju darbingumo laiku. Iki tam laikui 
galima kai kuriose tarnybose pensija išsitarnauti, vaikai išve- 
džioti. Taip Vakaruose. Kitur vyrai pradeda vėlai bręsti. Pas 
mus negirdėti dalykai, kad kas, keliolikos metų būdamas, pa- 
rašytų mokslo disertaciją ir laimėtų rungtynėse, kaip yra pada- 
ręs D. S. Mill!, anglas. Ten, vakaruose ir pietuose, dar sakoma, 
genialiuosius darbus tepadarą vyrai iki 33 metų; pav., Alek- 
sandras Didysis, Napoleonas Bonapartas, Baironas ir kt. Būtent 
visa stipruma veikiant vyriškumo pajėgoms. Pas mus priešin- 
gai: tų pajėgų pasireiškimai — bene bus didžioji kliūtis darbin- 
gumui. Jos per labai neramina, išblaško, kliudo pasėdumui; o 
ramybė, susikaupimas ir patvara - būtinos sąlygos didžiųjų, 
ilgųjų darbų. Mes ir iš tikrųjų turime daugybę pavyzdžių, kaip 
vėlai buvo pradedami literatūros darbai ir vis dėlto padirbama 
labai daug. Net poetingumas mumyse dažnai pasireiškia ne 
žaliojoje jaunystėje, bet baigiantis vyriškumo amžiui. Kai kurie 
jaunystėje labai gražiai pradėję poetizuoti, labai trumpai tvėrė 
tame darbe ir grįžo prie jo tik į pabaigą vyriškojo amžiaus. Otto 

Zaviša, Balvočius, Žemaitė, Baranauskas, Myliauskis, Žičkaus- 
kas ir kiti. 

Ar tuo tenka aiškinti pavėluotas intelektualinis kun. Valan- 
čiaus darbas? Jo gyvenimui ir psichikai apibūdinti kaip tik mes 
stingame davinių iš jauno jo amžiaus. Kun. M. Valančiaus drau- 
gas ir jo gerbėjas kun. prof. Dobševičius savo knygoje „Wspom- 
nienia“? (pakartota A. Aleknos knygoje „Žem. Vys. Mot. Valan- 
čius“, 8 p.) sako Valančių pasižymėjus „dideliais proto gabumais 
ir darbštumu: visados veiklus, visados užimtas“. Tai lyg mūsų 
manymui priešinga liudytų. Bet šitą liudijimą Dobševičius galėjo 
įrašyti, gavęs įspūdžių iš paskutinių draugo Valančiaus laikų, 
kada jis tikrai pareiškė nepaprastą darbštumą ir darbingumą. 
Ankstyvesnės gi datos palieka mums tuo atžvilgiu daug abe- 
jojimų, ar jau tikrai Valančius buvo taip gabus ir darbštus. 

Didžiąją kunigų seminariją, destis, Vilniaus universiteto Teo- 
logijos fakultetą, Valančius išėjo teologijos kandidato laipsniu 
1828 metais; tais pačiais metais ir kunigu įsišventė rugsėjo 1 d. Ir 
tuo baigia savo mokslus. Kapelionauja sau mokyklose, mokslais 
nebesirūpindamas, ilgus 12 metų, kol 1840 m. jį pakvietė pro- 
fesoriauti Kunigų akademijoje — taip buvo pavadinta Vilniuje 
paliktoji, universitetą 1833 m. panaikinant“, Did. seminarija. 
Dabar tik kun. M. Valančius pasirūpina gauti teologijos magistro 
laipsnį, o 1842 m. perkeliant Vilniaus kunigų akademiją į Petra- 
pilį, drauge su jos profesorium Valančium, ir teologijos daktaro 
laipsnį. Mes nežinome, kaip M. Valančius laimėjo tuos laipsnius, 
kokias disertacijas rašė, kur ir prieš ką jas apgynė“. Žinome užtat, 
kad teologijos mokslo laipsniai Vilniaus akademijoj ir jėzuitų 
buvo lengvai dalijami, nes buvo Rusų vyriausybės išėjęs įsaky- 
mas, kad aukštoji kunigija ir kapelionai būtų laipsniuoti. Buvo 
dvi eventualybės: arba palikti be aukštųjų hierarchijoje kunigų 
ir be kapelionų, arba jų pridaryti. Bevelyta - pridaryti, pavedant 
tam tikroms komisijoms iškvosti kandidatus ir išklausyti jų di- 
sertacijų. Tos komisijos buvo tam tik kartui sudaromos vietose 
iš kandidato kaimynų. Yra dar viena abejonė. Kai A. Alekna, 
sekdamas vyskupo M. Valančiaus biografu pral. Jer. Račkauskiu, 
doktorato laimėjimą nukelia į 1842 m., prieš pat išvažiuojant į 

Petrapilį ar tik ką nuvažiavus į Petrapilį, neaiškų; senieji v. Va- 
lančiaus buvę valdiniai kunigai man yra liudiję, profesorius 
M. Valančius doktoratą buvęs laimėjęs tik honoris causa už tikrai 
nepaprastą savo mokslo darbą iš istorijos srities: 

Žemajtiu Wiskupistę aprasze K. Motiejus Wotonczewskis. 
Dalis I-II. Su tobliczioms, 337+274 p., viso 611 p. Wilniuj. Spaus- 
tuwieje Juozapa Zawadzki. 1848 m. 1500 egzempliorų, matyt, 
savo lėšomis. Maurikis Hryszkiewicz (Griška?) ją neilgai trukus 
išvertė į lenkų kalbą, bet išspausdino ją Krokuvos Mokslų Aka- 
demija tik 1898 m. XIV ir 247 p. Lietuviškai antrą kartą išspaus- 
dinta be toblyčių Shenandoah, Pa., Amerikoje?. 

Yra paskalų, kun. Motiejus, 1834 m. atkilęs kapelionauti Kra- 
žiuose, dabar pradėjęs domėtis Žemaičių vyskupijos bažnyčių 
archyvais, prašinėti kai kurių dokumentų nuorašų ir gaudavęs 
savo parašu net ištisus šios ar tos parapijos archyvus. Galimas 
daiktas. Vis dėlto nei šis medžiagos rinkimas, kurs buvo sutvar- 
kytas tik per 14 metų, nei mokslų laipsnių laimėjimas — ma- 
gistro po 12 metų, kai kandidatai jį laimėja antrais metais, ir 
daktaro dar po dvejų metų, kai dabar esamojo intervalo (trejų 
metų) prieš doktorizavimąsi dar nebuvo, nėmaž nepareiškia 
kun. Valančiaus darbštumo, nė jo ypatingo gabumo. Sunku pa- 
tikėti, kad mokytojavimas gimnazijose ir Akademijoje, ruoši- 
mas pamokų ir paskaitų būtų prarydavęs visą laiką gabiam 
profesoriui. O apie bet kurius pašalinius jo darbus jokių žinių 
nėra. Jų tad gal ir nebuvo, jei neliko pėdsakų net tų darbų, ku- 
riais buvo laimėti mokslo laipsniai. Rengimasis laimėti mokslo 
laipsnių, ypač doktorato, paprastai pareiškia jau doktoranto 
kryptį ir mokslo darbus paskubina, ne sutrukdo, pagausina, 
ne naikina. Sunku ir patikėti, kad vyras, eidamas penktą de- 
šimtį metų, susirūpintų aukštuoju mokslo laipsniu - vien dėl 
gryno mokslo. Aš vieną težinau tam dalykui lietuvišką pavyz- 
di - provizorių Mykolą Galvelę, biržėną, kurs, jau gerokai pa- 
gyvenęs provizorium, vėl pradėjo mokslus nuo matūros ir, 
išėjęs medicinos mokslus, dabar profesoriauja Petrapilio karo 
akademijoje. 

ĮTAKOS 


Kun. M. Valančius arba visai nemanė mokslintis vien dėl 
mokslo, arba mokslinosi tokiuo vėlybu amžium kitais sumeti- 
mais — pasidaryti karjerą dvasiškių hierarchijoje. Kitaip argi jo 
nebūtų laiku įraginę laikiau pasireikšti savo gabumais moks- 
luose ar literatūroje tokie stiprūs veiksniai, kaip mokslingas 
Vilniaus universitetas ir Vilniaus romantizmas, kurie Valan- 
čiaus studentavimo laikais buvo pasiekę apogėjaus? Vilniaus 
universitetas, Vilniaus romantizmas davinėjo tokių studentų 
mokslavyrių, kaip utriusque juris? magistras Simanas Daukan- 
tas, „mokslininkas literatūros ir gražiųjų prityrimų“ Simanas 
Stanevičius ir nemaža kitų, ne tiek daug mokslui ir literatūrai 
dirbusių. Romantikų susidomėjimas lietuvių istorija ir folkloru 
buvo ryškus ir pagavo visą inteligentiją. Studentas Valančius, 
baigęs 1828 m., ir studentas Daukantas, baigęs 1824 m., galėjo 
Vilniuje nepasipažinti. Bet jis, Daukantas, iki tam laikui buvo 
jau Rygoje įgarsėjęs savo lietuviškais tyrinėjimais. Užtat stu- 
dentas S. Stanevičius buvo Valančiaus tuolaikis ir, nujau, be ne 
tik to pat Teologijos skyriaus, nes paskui, tapęs dvasiškiu, šisai 
„mokslininkas literatūros ir dailiųjų prityrimų“ buvo kurį laiką 
Varnių seminarijos rektorius ir kanauninkas, tad asmuo Va- 
lančiui žinomas. 

Simanas Stanevičius studentaudamas dirbo labai intensyviai, 
jei vienais tik 1823 m. spauda paskelbė net du dalykėliu. 

1829 m. tas pats S. Stanevičius yra paskelbęs dar 4 dalykėlius. 

Buvo dar ir kitas Stanevičius, Emerikas, gyvenęs ir miręs 
Vilniuje, bet kilimo iš tos pat Viduklės dvaro, eilininkas. Jis 1819- 
1822 m. „Tygodnike Wileūskiame“ skelbė „Špiewy ludu litews- 
kiego na wiersz polski przetožone“!?, 

Jei Stanevičiai, raseiniškiai bajorai, salantiškiam Valančiui 
pirma nebūtų buvę žinomi, tai Kražių kapelionu būdamas būtų 
gavęs juos patirti. Viduklėje šiais „pisarze litewscy“! ir iki šiai 
dienai tebesididžiuojama ir Simano portretas tebelaikomas, nors 
Stanevičių dvaras dabar jau Przeciszewskių rankose; visos jų 
tradicijos tebėra, visus jų veikalus ten tebemoka pavadinti. Va- 

dinasi, tų romantikų įtaka namiškiams buvo tvirta, gili, patvari, 
jei išliko iki šiol, kaip gili ir stipra romantikų įtaka buvo ir visai 
inteligentijai. 

Kaip tad tesėjo M. Valančius išlikti nepaliestas šios tautinės, 
dabar sakysime, net patriotinės srovės, kai jo draugai studentai, 
mokslus tebeeidami, jau griebės darbo? Mes vienaip tegalime 
atsakyti: M. Valančius nebuvo tiek gyvo proto, tiek gyvų jausmų, 
kad būtų galėjęs reaguoti. Lietuvos ir lietuvybės dalykai jam 
tada, dar tebestudentaujant, visai nerūpėjo. Visas būsimąsias 
galimybes jis tebesinešiojo viduje. 

Bet galgi paskui, kiek vėliau jam tai parūpo? Juk romantikų 
veikimas nesiliovė per visą pusę amžiaus. Ir to nesimato. 

Kun. M. Valančius palinksta rašyti ir mokslui dirbti tik Pet- 
rapilyje, kai atsirado tarp dviejų įtakų. Akademijos rektorius bu- 
vo Ign. Holowinskis, M. Valančiaus draugas iš Vilniaus semina- 
rijos, žmogus labai talentingas ir didelis rašytojas. Tuo jis buvo 
plačiai pagarsėjęs, tai jam, be ko kita, be asmeninių jo gerumų, 
kurie buvo padarę jį asmeniniu caro Mikalojaus I draugu, atida- 
rė duris į visos Rusijos katalikų metropoliją. Hotowinskio, arti- 
mo žmogaus, pavyzdys buvo labai ryškus Valančiui, kurs nu 
jau bene tik nusimanė, jog taip pat sugebėtų rašyti. Antras arti- 
mas M. Valančiui profesoriui žmogus Petrapilyje tapo Simanas 
Daukantas. Senate, tame skyriuje, kur sudėtas valstybinis Lietu- 
vos archyvas, Lietuvos Metrika vadinamas, jau nuo 1834 m. 
noriai dirbo S. Daukantas, rinkdamas medžiagą Lietuvos isto- 
rijai ir ką ne ką jau suskubęs spauda paskelbti: 1837 m. „Prasmą 
totinu kalbos“, 1838 m. „Epitome historiae sacrae” su lietuvišku 
žodynu (žr. viršiau), 1842 m. „Abeciela Lijtuwiu-Kalnienu ir Žia- 
majtiu katbos“. Kai kurie Daukanto veikalai prieš išspausdinant 
ilgokai vaikščioję per rankas, kaip va: „Budas senowęs Lėtuwiu 
Kalnienu ir Zamajtiu“ (1845), „Giwatas Didiuju Karwaidu“ (1846) 
ir trejetas mažmožių. Beveik nėra abejojimo, kad Daukantas šiais 
veikalais pasigyrė savo tautiečiui Valančiui, ligi tik jis atkilo čia 
su savo Akademija. Argi bebuvo didesnio džiaugsmo patriotui 
Daukantui, kaip išvysti savo tautietį mokslininką, tokias aukštas 
pareigas einantį? 

Romantikai su Stanevičiais ir kitais jam panašiais, nors šalta- 
kraujo žemaičio nepalenkė tuojau griebtis rašto darbo, tačiau 
nepaliko be žymės: jie davė Valančiui auklėjimo kryptį, kaip 
tuojau pamatysime; istoriškąją krypti; o šiuodu artimu žmogu, 
Holowinskis ir Daukantas, padėjo suplanuoti būsimąjį literatinį 
veikimą. Aš beveik esu tikras, jog pats įtakingiausias to laiko 
asmuo rektorius Holowiūskis drauge su Valančium daug ką 
planavo, kaip čia geriau patarnavus Katalikų Bažnyčiai Rusijoje, 
kur valdžia buvo klastingai jozefinistiška!? ir visas pastangas 
dėjo Rusijos katalikams atitraukti nuo Romos. Tuo tikslu paslap- 
čiomis tardavosi su tokiais kunigais, kurie sutiktų išsišvęsti vys- 
kupais, neatsiklausus Romos; be ko kita, su mūsų Šeduvos kle- 
bonu Rupeika, vertėju „Pono Jono iš Svisločiaus“. Valančiui ir 
Hotowinskiui šmėklojosi nauja gyvenimo vaga ir naujos sunkios 
ganytojavimo pareigos, šakotos, nepigiai einamos. O mužik- 
vaikiams Valančiui ir Daukantui šmėklojosi apleista liaudis, nė- 
kieno nekultūrinama, o išganymui vis dėlto skiriama, nuo vilkų 
saugotina. Kas gi daugiau galėjo žemaičiui kunigui Valančiui 
rūpėti, jei ne gimtoji vyskupija, kur tikėjimo dalykai negeresnėje 
buvo padėtyje, kaip ir kitose visose apleistose vyskupijose. 

Žemaičių vyskupijoje štai kas tuo tarpu darėsi. Lietuvių li- 
teratūros mecenatas Žemaičių vyskupas Juozapas Arnulfas ku- 
nigaikštis Giedraitis mirė 1838 m. liepos 8 d. Geras tai buvęs 
žmogus, pernelyg vaišingas, bet joks administratorius ir nekoks 
ganytojas; jam po lenkmečio Rusų valdžios duotasis koadjutoris 
kunigaikštis Simanas Giedraitis taip pat mirė, nekokios garbės 
nusinešdamas, kam buvo okupantų rusų padėjėjas. Jozefinistiš- 
koji Rusų valdžia administratorium Žemaičiams 1844 m. paskyrė 
karjeristą Joną Krizostomą Gintilą, teologijos daktarą, šv. Vla- 
dimiro III, šv. Onos II klasės ordinų kavalierių, diemantiniu 
vyskupišku kryžium papuoštą, pati, Romos neatsiklausdama, 
nominavusi jį Žemaičių pavyskupiu, suglobdama ji kuone 1000 
rublių pinigais kelionei iš Petrapilio. Rugsėjo mėnesyje atvykęs, 
tuojau pasisavino pavyskupio algą. Kadangi nominuoti ir pa- 
skirti vyskupu tegali Romos Papa, jis dabar užrašė Gintilai — 
„Nunguam episcopus“ — niekados nebus vyskupas. Ir Gintila, 

nekokios garbės ir pirma buvęs, dabar visai jos nustojo. Kitų 
prašmatnių vyrų administruoti apleistai vyskupijai vis labiau 
sunkėjančiais laikais, vis labiau rusams užsimojant nukatalikinti 
Lietuvą, nebuvo. Pralotai buvo apsenę ar niekuo nepasižymėję. 
Tai ir liko kun. dr. Motiejus Valančius vienat vienas prašmatnus 
kandidatas Žemaičių vyskupu. Įtakingasai Akademijos rektorius 
Holowinskis, nors kaltas buvo pataikavimo savo prieteliui Mi- 
kalojui I, tačiau Romos katalikybei buvo ištikimas, savo sieloje 
nebuvo jozefinistas ir našlaujančiai nuo 1838 m. Žemaičių vys- 
kupijai kuo geriausiai buvo palankus bei rimtai susirūpinęs, kad 
ji galų gale gautų nors vieną rūpestingai ganytojavimui atsi- 
dėjusį administratorių. Ir, žinoma, tematė tam reikalui vieną 
tetinkamą kandidatą dr. M. Valančių. 

Kun. M. Valančius, kaip ir jo brolis medikas, tikrai sirgo 
paveldėta inkstų liga; nuo to jis ir mirė, tiesa, sulaukęs gražaus 
74 metų amžiaus. Tačiau tos „ligos“ supuolimas su Gintilos 
Romoje diskreditavimu bene leis mums spėti tą ligą buvus 
diplomatinę; ypač kad „ligonis“, ligi tik sugrįžęs į Varnius, 
nepaprastu karštumu ėmėsi reformuoti netikusiai vienuolių 
pastatytą kunigų seminariją, skubotai rašyti „Žemajtiu Wisku- 
pistę“ ir kitus tolygius darbus dirbti, kiek jam leido padėjimas 
nesant kapitulos nariu. O jei tai iš tikrųjų buvo liga, kurią gy- 
dyti nebuvo galima Petrapilyje, tai ta liga bus buvus leista 
pačios Apvaizdos, labai palankios Žemaičių žemei. Man rodos, 
tai buvo Hotowiūskio su Valančium planingai padaryta, kad 
šisai pastarasis ganytojavimą pradėtų nuo kunigų auklėjimo 
reformos, gerai pažintų dieceziją ir turėtų laiko, kad ir jį pati 
pažintų diecezija. Neapsirikta. Vos ketveri metai praėjo, o Že- 
maičių vyskupijos kunigija visa palinko į nepaprastai rūpes- 
tingą ir dabar darbštų seminarijos vedėją ir mokytą istorininką 
kun. Valančių. Ir jo nominacija Žemaičių vyskupu, įvykusi 
Papos Pijaus X malone Neapolio pamiestėje Portiči 1849 m. rug- 
sėjo 28 d., nebebuvo siurprizas nei Žemaičių kunigijai, nei jam 
pačiam. Bent taip reikia spręsti iš procedūros, kurią nominatas 
smulkiai surašė į savo „Pastabas“, niekur nepasisakydamas, 
jog tai jam netikėta, 

1850 m. vasario 24 d., savo vardadieny, kun. dr. Motiejus 
Valančius įsišventė Petrapily vyskupu ir, prisistatęs carui Mika- 
lojui I, atvyko į Žemaičius, kur ir išvyskupavo 25 m., iki 1875 m. 
gegužės 17 (29) d. numirė. 

Galbūt ir tuščias yra mūsų užsimojimas atspėti, kodėl kun. 
Valančius taip vėlai pradėjo rašyti, nors tą darbą itin gerai suge- 
bėjo daryti; kodėl spausdintu autorium jis tepasivaidino baigda- 
mas penktąjį kryželį amžiaus. Ar ne vis tasia mums? Jei autorius, 
gražiai pasivaidinęs, būtų sustojęs, būtume gailėję manydami: 
būtų anksčiau pradėjęs, būtų daugiau padaręs. Bet kai autoriaus 
palaikų yra kuo ne tiek pat, kiek paties S. Daukanto, kurs iš pat 
jaunų dienų dirbo, tai mūsų sąskaitos su rašytoju baigtos, mes 
jam už tai vis tiek pastatysime paminklą. 

Vyskupui Motiejui III nuopelnų nė kiek nepamažėtų, kad ir 
jis iš tikrųjų būtų buvęs priverstas pradėti karjeros dėlei. Juk čia 
tegali būti kalbos apie rašymo pradžią, apie parašymą „Žemajtiu 
Wiskupistės“ neva karjerai, kad būtų kuo Romai pasivaidinti. 
Jei Motiejus III būtų buvęs karjeristas, jis būtų tuo pasitenkinęs. 
Tuo tarpu jis, prisiėmęs naujas pareigas, įstojęs į kitokias gyve- 
nimo vėžes, pridirbo dar daugiau literatūros darbų, kurių inten- 
cija jau visai gryna, be jokių įtarimų. Nors ir anieji mūsų įtari- 
nėjimai silpnai pagrįsti. Pavėluoto darbo problema nėra pilnai 
atspėta. 


VALANČIUS ISTORIKAS 


Lengva atsakyti klausiman, kodėl dr. Valančius, jei būtų to 
būtinai reikalinga buvę, pasirinko istorijos veikalą parašyti, ne 
kurį teologijos traktatą. Juk šisai daugiau butų pareiškęs jo tinka- 
mumą stovėti tikybinės organizacijos priešakyje. M. Valančius 
augo ir brendo istorikų konsteliacijoje, kuri tęsėsi iki Augusto 
Schleicherio ir Friedricho Kurschato, gramatikininkų, laiko. Mo- 
kyti, gabūs ir darbštūs vokiečių profesoriai krėste užkrėtė lietu- 
vių inteligentiją lingvomanija, kaip anais laikais Pr. Boguša, 
Tadas Čackis, Jok. Lelevelis, Žegota Nacevičius (ar: Onacevi- 
čius), Ig. Danilavičius, Juozas Jaroševičius, Teod. Narbutas, Jonas 

Voigtas, Aug. Kotzebue” buvo visus užkrėtę — istoriomanija. 
Schleicherio lietuvių kalbos gramatikai pasirodžius (1856), pasi- 
pylė lietuvių inteligentų kalbininkų: Jonas Juška, St. Mikuckis, 
Gylius, Spudulis, Jakštas, Al. Būblys, Jaunius, Baranauskas, Ku- 
dirka, Avižonis, Basanavičius, nekalbant apie Schiekopp, Wie- 
demann ir daugybę kitų svetimtaučių!‘ Istorikai, medikai (alo- 
patai, homeopatai, veterinorai), agronomai, kunigai, na, kas tik 
buvo inteligentas ar turėjo pretenzijų būti inteligentu, tas arba 
eiliavo, arba lietuviška kalbotyra užsiėmė. Toks buvo reikalas, 
toks nujautimas, jog atėjo laikas pradėti taisyklingai lietuviškai 
rašyti, rašto kalbą lobinti ir labinti. Lygia dalimi kurs romanti- 
kas turėjo pretenziją pasivaidinti mokytu rašytoju, tas tyrė ir ra- 
šė - istoriją... Kai pas mus istoriją pakeitė filologija, kitur buvo 
kuriam laikui įsigalėjęs gamtamokslis. Istorija, filologija, gamta- 
mokslis, katras saviškai mokslino žmones, palikdami nebeišdil- 
domų žymių proto susiformavime, net pačiame būde. Kiek- 
vienas tų laikotarpių inteligentas vaikščiojo, dirbo kaip Gogolio 
Petruška „s sobstvennym vozduchom“'š, 

Taip dalykams esant, nė kiek nekeista, jog dr. M. Valančius 
ėmėsi istorijos, ne kurio kito tyrinėjimo. Jam gi buvo ir Žemaičių 
vyskupijos aprašyme pirmtakūnų, bet labai nevykusių: Stan. 
Czerski. Opis Žmudzkiey dyecezyi'“, 1830 m., Antanas Juzumas 
(žr. paskaitą apie Juzumus)" ir k., kurių darbų žymes bent rašlia- 
voje, jei ne spaudoje, aptinkame. 

M. Valančiaus „istoriškumas“ neišsikuštėjo berašant „Že- 
majtiu Wiskupistę“; jis paliko jam visam amžiui. Valančius gany- 
tojas tiekia knygelių kulto dalykui. Bet kurios rūšies daugiau? 
Kurios vyrauja? Toli gražu ne apeigų ir askezos veikalai. Be 
„Žem. vysk.“, štai kokių aukų jis yra sukrovęs istorijos aukure: 

2. Istorije Szwenta Senoje Istatima, 1852. 3. Istorije Naujoje 
Istatima, 1853 (abidvi ir latviškai). 4. Žiwataj Szwetuju, 1358 ir 
1868. 5. Prade ir iszsiplietimas tikieima kataliku, 1862. 6. Pamięt- 
nik Domowy, 1873. 6. Wiadomošci o Czynnošciach Pasterskich 
Biskupa Macieja Wotonczewskiego. 7. Isz tamsybės ved kielis 
teisibes. 8. Wargai Bažniczes Kataliku. 9. Szniakiesis katalika su 
nekataliku. Net beletristiką rašydamas, jis įkrinta į šabloną, į tam 

tikrą žanrą pasakojimų su istorijos padažu. Be to padažo maža 
tera Valančiaus pasakojimėlių. Nepagailėkime vietos tam pa- 
sižymėti. Štai ištisa eilė pasakų iš „Vaikų knygelės su abroz- 
dėliais“. 

Pasaka 1. „Petris ir Onelė“. Kartenos parakvijoj, Martynai- 
čių sodoj, gan seniai gyveno pasiturintis ūkininkas, vardu Petras. 

Pasaka 2. „Jonis ir Kerdius“. Šiaulių pavietėj ir parakvijoj 
yra soda, Kėbliais vadinama, į keturias dešimtis ūkininkų skai- 
tanti. 

Pasaka 3. „Klebonas“. Ne per seniai buvo Sedos klebona- 
liu kunigas Stanislovas Raubickis, vyras labai žmoniškas ir lipš- 
nus... Senatvėj išvažiavo į Mosėdžio klebonus, ko paskiau ir pats 
gailėjos... Metuose 1824 nuvažiavęs Raubickis į Židikus, į Dievo 
kūno atlaidus, atlaikė sumą ir apėjo šėtras. 

Pasaka 4. „Gustis kručus“. Plungės parakvijoj, pakrūmėj, 
įmaningai gyveno žmogus, vardu Tamošius, kurs jau senatvėj 
vedė moterį, taip pat nebejauną, vardu Barborą. 

Pasaka 5. „Mikė melagėlis“. Mosėdžio parakvijoj, Šakalių 
sodoj, išsigimė vaikelis, vardu Mikė, labai guvus, šarpus, pa- 
šankus ir linksmas. 

Pasaka 7. „Prancė Paukštvanagėlis“. Darbėnų parakvijoj, 
Lazdininkų sodoj, prie ūkininko Ignaciaus buvo įnamė, arba 
kampininkė, Kotrė, kuri turėjo sūnų, vardu Prancę. 

Pasaka 10. „Guvus Vincė“. Žarėnų parakvijoj buvo bajo- 
raitis, vaikiukas niekuo nedėtas, bet plikis... Kaži kuomet nu- 
važiavo į Šiaulius... Panevėžy atsitiko nakvoti... Nuvažiavo į 
Vilnių... Kaži kuomet ponas nuvažiavęs į Telšius. 

Pasaka 11. „Melnikas“. Platelių parakvijoj, ant upe Bab- 
rungu, yra melnyčia, kurioj gyvena melnikas, pavarde Šaltis, vo- 
kiečių veislės, bet jau nuo seno katalikas... Kitą kartą melnikienė, 
vesdama sūnų į Beržorą, tyčiomis nešukavo jo galvos... Sūnau, 
ketu šiandien nukakti į Plungę... (Pasaka, kaip neįtiksi žmo- 
nėms.) 

Pasaka 13. „Senelis“. Varnių priemiestėj gyveno perkaršęs 
senis, daugiau šimtą metų turįs, pavarde Keistutis. Turėjo du 
sūnu: vieną Jokūbą, o antrą Tamošių... 

Pasaka 14. „Dievobaimingas vaikelis“. Vabalninko parak- 
vijos gyventojai yra dievobaimingi, mažne kožna soda tur savo 
koplyčią, į kurias ved kunigus ir meldžias. Tos parakvijos Dumb- 
liūnų sodoj išsigimė kaži kuomet labai geras vaikelis, vardu 
Simė. 

Pasaka 15. „Niektikėjimai“. Tirkšlių parakvijoj, Spurganų 
sodoj, gyveno žmogus, vardu Pilypas, Viekšnių parakvijoj, Meš- 
kelių sodoj, gyveno žmogus, vardu Laurynas. Dar lenkų gadynėj 
Tytuvėnų bažnyčioj pradėjo kaži kas vartalioti liktorius. 

Pasaka 16. „Mielaširdinga poni“. Gale aštuonioliktojo am- 
žiaus netoli nuo Tytuvėnų gyveno savo dvarely bevaikė našlė, 
vardu Elžbietė. Ta, kaži kuomet važiuodama į Raseinius, apsi- 
stojo Šidlavoj... Petras važiavo pas Micevičę į Viduklę. 

Pasaka 17. „Pranciškus Bielskis“. Gale aštuonioliktojo am- 
žiaus, regis, Luokės parakvijoj gyveno neturtingas bajorėlis, 
Bielskis pavarde. Kurs vedęs moterį Jadvygę, tarp kitų vaikų 
savo metuose 1796 sulaukė sūnaus ir davė jam vardą Pranciškus. 

Iš „Antano Tretininko pasakojimų“, 1872. 

Dotnuvos klioštoriuje buvo vaikiukas, vardu Antanas, įsira- 
šęs į trečiąjį šv. Pranciškaus zokoną... Paskutinis gvardijonas 
Prokopavyčia tarė Antanui... Šisai ir leidosi tiesiog į Devyn- 
duonių (Devindonių) sodžių. 1. 

Salantų par., Sausgalvių s., 1824 m. gyveno ūkininkas Prei- 
bys. 27. 

Skiemonių p., Žagių sodžiuje, gyveno ūkininkas Tamošius. 31. 

Neseniai Vainuto p., Paprūsėje, įmainingai gyveno ūkininkas 
Petras Žilis. 35. ; 

Kriukų p., Trumpakojų s., gyveno ūkininkas Jokūbas. 41. 

Pilypas Brazdauskas, Salantų p., Nasrėnuos, metuose 1806 
pavasaryje iš Klaipėdos parvažiavęs. 51. 

Ir taip be galo. 

M. Valančius ne kūrėjas, ne oratorius; jis tesugeba pavartoti 
faktus ir jais vienais teoperuoja net ir tada, kada rašo tenden- 
tiškai, įtikinėdamas. Be beletristikos, jis rašo Lietuvos miestelių, 
jos bažnyčių istoriją, duoda ištraukų iš senovės nuotykių, aprašo 
Lietuvos pilis; renka lietuvių foklorą - vėl tokius pat faktus. 

Žinomą visame pasaulyje pasaką, kaip malūnininkas, su sū- 
num keliaudamas, niekam neįtiko, Valančius perkelia į Platelius 
ir į Plungę. Šventuosius apaštalus eilėmis apgieda, bet - istoriš- 
kai. Net apie šunės surenka žinių, istoriškai tikrų. Ir tokiam ne- 
įtikėtinam dalykui, kaip kad nepaklusnaus vaiko rankelė numi- 
rus iš kapo išlindo ir laukė, kad per ją motina su žabeliu sušertų, 
parodyta atsitikimo vieta — Endriejevo parapijoje. Net svetimą 
Olšauskio raštą „Broma vedanti į dangų“ Valančius perredaguo- 
damas „prišpikavo“ savo prasimanytomis „Astorijomis“š, 

Istorijos ir istorijų pasakotojas, istorijai ir istorijoms medžia- 
gos rinkėjas - štai kas buvo Motiejus Valančius rašytojas. 


SENASIS PAKVIETIMAS V. MOTIEJŲ 
MINETI 


Visos tautos garbina didžius savo vyrus, kurie tik yra pasi- 
darbavę jų naudai ir vedė juos gyvenimo keliais, pašviesdami 
jiems sektinu savo pavyzdžiu. Jų vardai aukso raidėmis užsirašo 
paskesniųjų kartų atmintyje. Lietuviams parodytų, kas jiems yra 
brangu, dažnai ateina - svetimieji, nes mes patys tuo nesirūpi- 
name arba, apsivilkdami svetimais kailiais, dažnai paniekiname 
visa tai, kas sava, kas senoviška. 

Neseniai Petrapilio Mokslų Akademijos vyrai minėjo sukak- 
tuves trijų šimtų metų, kaip yra lietuviškai išspausdintas pir- 
masai katalikų katekizmas, parašytas Ledesmos, o išverstas Že- 
maičių kanauninko Mikalojaus Daukšos (1595):, Apsakė lietuvio 
vertėjo gyvenimą, gyrė jį už mokėjimą įgimtosios lietuviškos 
savo kalbos ir pamėgimą jos. Sukankant 300 metų, kaip yra 
išspausdintas antras M. Daukšos veikalas, jo verstieji iš Vujko 
pamokslai?, vėljis buvo minimas. Vis tai svetimieji mokslo vyrai. 
Gerbia ir mini mūsų mokslo vyrus ir kiti svetimtaučiai. 

Tai nebenutylėkime ir mes patys tų savo tautiečių, kuriais 
didžiuojamės, kuriais ir yra ko didžiuotis. Pradėkime skelbti 
žodžiu ir raštu visa, ką tik apie juos turime ir žinome. Tegul jų 

vardas kuo plačiausiai skamba Lietuvoje ir žadina lietuvių šir- 
dyse meilę ir pagarbą lietuvių dalykams ir darbininkams. 

1901 metais suėjo 100 metų, kaip yra gimęs Žemaičių vys- 
kupas, didysis mūsų rašytojas Motiejus Valančius. Skaitykime 
jo raštus; jie mums naujiena, nors prieš daugelį metų paskelbti, 
ir stebėkimės, kas jo būta darbštumas. Senesnieji žmonės dar 
atmena jo kalbas ir darbus; bet jie kasmet vis daugiau nusineša į 
kapus žinių, ir jau nebetoli tie laikai, kada visiškai nebeturėsime 
gyvųjų liudytojų, savo akimis mačiusių, gerai pažinusių tą did- 
vyrį; ypač kunigų, jo bendradarbių Bažnyčios dirvoje. Girdėjome 
net lenkus mus kaltinant, kad iki šiol dar neatsirado nė vieno 
mūsiškio, kurs būtų pasiryžęs patyrinėti to didžio veikėjo as- 
menį, jo principus ir darbus; bent parašyti išsemamą jo biografiją. 
Juk iki šiol tėra apie jį rašęs vienas Žemaičių kunigų seminarijos 
rektorius pralotas Jeronimas Račkauskis, ir tas lenkiškai „Prze- 
gląde Katolickiame“, o dr. Jonas Šliūpas ir „Šviesa“ tik tą pati 
pakartoję*?. 

Susigėdę, kad svetimieji atidirba mūsų pačių darbą, pasiry- 
žome pradėti rinkti medžiagą vyskupo Motiejaus biografijai; 
surinkti nors tiek, kiek Mečislovo Dovoinos-Silvestravičiaus su- 
rinkta Simano Daukanto biografijai. Tai ir kviečiamės į talką 
visus, kurie tik yra regėję, yra buvę liudytojai bet kurių vyskupo 
Motiejaus gyvenimo nuotykių, kurie yra išgirdę bet kurius žo- 
džius iš jo lūpų ar iš kitų girdėję apie to vyskupo darbus, elgi- 
mąsi su žmonėmis, su kunigais, su bajorais, su valdininkais; 
kurie turi raštu to vyskupo įsakymus ir Bažnyčios tvarkymus; 
kurie ką ne ką žino apie to Žemaičių Ganytojo lietuviškumą. 
Mažų mažiausių smulkmenų nepaniekindami, rašykime ne tiek 
plačiai, kiek tikrai, minėdami laikus, vietas ir asmenis, kur kas 
yra atsitikę. Kaupkime visa į vieną vietą, į mūsų rankas (seniau 
į „Tėvynės Sargo“ redakciją, dabar į Humanitarinių mokslų 
muziejėlį rašliavai laikyti). Kunigai, nieko netrukę, išsiteiraukite 


* Dabarjau turime didelių mokslo literatūron indėlių: prof. A. Aleknos „Žem. 
Vysk. Motiejus Valančius“, 1922 m., 283 p., ir prof. Vac. Biržiškos studijos 
„Mūsų Senovėje“*. 

„paskutiniųjų mūsų Mohikanų“, nukopijuokite visa, kas tik 
vysk. Motiejaus yra rašyta jūsų bažnyčioms ir liko archyve: įsa- 
kymus, aplinkraščius, paminklinius paveikslėlius, knygų dedi- 
kacijas ir visa kita. 

Mūsų Tėvas Ganytojas nešykštėjo laiko, popieriaus ir rašalo: 
patsai gyrė pagirtinuosius, peikė peiktinuosius, baudė bausti- 
nuosius; taip kad beveik nėra nė vieno v. Motiejaus bendralaikio 
kunigo, kurs nebūtų gavęs iš savo viršininko nors vienos gro- 
matos ar kita ko, tiesiog jam adresuoto, dažnai manu propria?. 
Nes tai buvo viršininkas, kurio akis sekė bet kurį valdoną. Darbo 
daug, laiko maža beliko: tad nesitęskime, neatidėliokime! 

Vyskupo M. Valančiaus raštai paseno ir suplyšo. Vieni tebuvo 
kartą išspausdinti; kiti, nors buvo atspausdinti, vis tiek sunyko, 
suplyšo bevartojant, ir jų iš viso būdavo pirmą ir antrą kartą 
paleidžiama po nedaug. Laikas visus juos atnaujinti; juk lygių 
jiems dar nedaug teturime savo raštijoje. Pusmoksliai randa 
tuose Valančiaus raštuose daug pamokinančių dalykų, daug 
dvasiškosios sau naudos; mokytieji patirs rašytojo laikų dvasią 
ir būdą, gaus pavyzdžių gražios žemaitiškos kalbos, patirs kultū- 
rinę jos gilybę ir reikšmę. 

Amerikiečiai atspausdino „Žemaičių vyskupystę“ (ją ir lenkai 
turi išsivertę kaip istorijos šaltinį), „Davatkų knygą“, „Šventųjų 
Gyvenimų“ vieną dalį, gal dar kai ką. Tilžėje ir Vilniuje ėjo be- 
letristinės jo knygelės, „Pradžia ir išsiplėtimas Katalikų tikėji- 
mo“, „Apie sekimą Kristaus“, „Šventųjų Gyvenimai“, „Dovydo 
Psalmės“ ir k. k. Aiman, atspausdinimai ne visur ir ne visados 
buvo padaryti tikru pietizmu, pagerbimu autoriaus stiliaus ypa- 
tybių, išlaikymu visos kasyklos kalbiškųjų turtų. Leidėjai kits 
kitam kelio neužkirs; ir du tą patį dalykėlį išleidę laimės, nes 
visa tai labai populiarūs, plačios lietuvių visuomenės mėgiami 
dalykai. O mokslui visi v. Valančiaus raštai brangūs, kurie tik 
yrajo paties redaguoti. (Apie „Davatkų knygą“, „Aktai ir pote- 
riai“, apie „Brostvas“ ir dar keletą instrukcinių dalykėlių to pa- 
sakyti negalima.) Tad reikia atspausdinti tomais ir stereotipiškai. 

V. Valančiaus rašysenoje yra ortografijos ir stiliaus jeibių. Yra 
svetimybių, yra keistenybių dėl nesuvokimo lietuviškųjų tarmių 


ir vis dėlto stengimosi jas patenkinti, tad gadinimų žemaitiš- 
kosios tarmės aukštaitiškąja ir tai klaidingai - mergaičios ir k. Bet 
ir tos jeibės yra autoriui charakteringos. 


SENASIS PROJEKTAS jJUBILIEJINIO 
(1801/1901) ATSPAUSDINIMO VISŲ 
V. V. RAŠTŲ 


Paskutiniais laikais lietuviai laikraštininkai ir leidėjai reiškia 
nepaprastą savo veiklumą. Kodėl? Visų pirma jie nori labiau 
apšviesti mūsų žmones, daugiau duoti supratimo apie visokius 
reikiamus dalykus. Buvo ir noro literatūros faktais pasivaidinti 
pasauliui, jog lietuvių tauta tebegyva, jog nevidonams dar ne- 
pavyko paglemžti lietuvių sielos, jei ji tebevaiso savo minties 
literatūrą. Juo apstesnė bus mūsų literatūra, juo aiškiau matys 
mūsų spaudėjai, jog nė galingiems karaliams nepavyks išversti 
iš kailio milijoninę tautą. Paryžiuje išstatyti lietuviškas knygas, 
kurių vis daugiau dygsta, buvo sumanyta ne kitu tikslu. Kas 
norės patirti, kaip karštas yra lietuvių knygų draudimo Rusijoje 
klausimas, pamatys ten ne vieną šimtą vardų knygų, kurias ir 
draudžiant, Dievas žin, kurie tėvynės mylėtojai parūpina ir iš- 
spausdina. 

Tačiau žingeidų tyrinėtoją ne tiek įtikins, jog Lietuvoje yra 
rimtai dirbančių rašytojų, tos knygos, ant kurių vis kitoki autorių 
parašai stovi. Kokių čia dyvų, jog arti trijų milijonų tauta per 
ištisą amžių tesėjo duoti bent tūkstantį piliečių, lyg nenoromis 
metusių tautai po kokią knygpalaikėlę! Visai kitokio įspūdžio 
padarytų veikalai, ant kurių tankiai rodytųsi tie patys parašai: 
tai reikštų, jog tiriamoji literatūra tikrai gali vadintis - literatūra; 
tikrai turi savyje gyvybės, tikrai veikė ir tebeveikia tautos gyve- 
nimą, jei rimti, mokyti žmonės tą, ne kitą, pasirinko sau darbo 
dirvą per visą ilgą savo amžių. 

Vyskupas M. Valančius, Simanas Daukantas po daugelį vei- 
kalų parašė, bet savo parašų ant jų arba visiškai nedėjo, arba 

dėjo vis kitokius, norėdami tuo parodyti neva didesnį lietuvių 
literatūros vaisingumą, kai didesnį turi skaičių rašytojų. Jų lai- 
kais tokie sumetimai gal ir nebuvo klaidingi; dabar gi ir mes 
neklysime, ėmę antraip sumesti: lietuvių literatūros gyvumą ir 
vaisingumą juoba reikš tai, kad ji davė eilią rašytojų, kurie ne 
dėl savo tuštumo, ne dėl to, kad nuobodžiavo, kita ko nemo- 
kėdami nusitverti, kyštelėjo tautiečiams vieną kitą mažutį vei- 
kalėlį, bet tesėjo prirašyti po keletą storų tomų. 

Kas galėtų mums prikišti, jog maskoliai, uždrausdami mums 
vartoti per amžius priprastas lotyniškąsias raides, ne per daug 
mus nuskriaudė, nes prieš 40 metų mes, neturėdami savo lite- 
ratūros, mažai tevartojome savąsias raides, tai mažai prie jų 
teprisirišome, jei mes galėtume iš karto parodyti: štai vienas 
M. Valančius yra prirašęs tiek veikalų, jog jie vos vos sutelpa į 
10 dideliausių tomų po 500 spausdintų puslapių, kaip matysime 
čia pat pridedame sąraše. Štai Simanas Daukantas, kurio veikalų 
gali tiek pat būti tomų, štai kun. Ambraziejaus Pabrėžos, štai 
kun. Jeronimo Račkauskio, štai Tado (Vicento) Juzumų, vis pri- 
rašiusių po keletą tomų, ne po vieną antrą! Tikrai, turėdami savo 
knygyne pilnus rinkinius veikalų vaisingųjų mūsų rašytojų, 
teisingai galėtume didžiuotis savo literatūra ir drąsiau reikalauti 
iš Rusijos valdžios, kad ji pripažintų mums daugiau teisės laisvai 
plėtotis ir augti, jei turime tokias šaknis. 

Šisai vienas sumetimas, kiek turėtų reikšmės literatūros vei- 
kalų rinkiniai, raginte ragina mus atsispausdinti galų gale iš 
karto visus garsiųjų, vaisingųjų mūsų rašytojų veikalus, kurie 
atvejų atvejais buvo spausdinami, bet vis įvairiais laikais ir vis 
po vieną; jie padarė savo darbą, bet kitoje prasmėje. Šimto metų 
vyskupo M. Valančiaus jubiliejus duoda mums geros progos 
minėtąjį surinktinių veikalų leidimo darbą pradėti nuo jo. Per 
sekamuosius ketverius metus reiktų paruošti pilną rinkinį Sima- 
no Daukanto raštų paminėti keturių dešimtų metų (1904) sukak- 
tuvėms, kaip jis yra miręs, t. ir t. Aišku tačiau, jog šisai suma- 
nymas didesnis yra už išgales ištisos kuopelės tėvynainių, ne tik 
vieno atskiro. Taip dideliam darbui padirbti privalo susibausti, 
kiek tik galima, visos kuopos ir atskiri kapitalistai, išsidirbti 

bendrą, suvienodintą planą, priimti vienodą rašybą, vienodą 
formatą ir pasidalyti darbą: kiekvienas savo lėšomis, sau ir pasi- 
pelnyti, teatsispausdinie pasiskirtą knygą; galų gale susidarys 
vienas vienodas rinkinys, galiąs daug reikšti tautos kultūrai ir 
jos politikai. 

Mes čia tepaminėjome vieną antrą akstiną, raginantį mus 
atsispausdinti visus savo rašytojų veikalus, Paryžiaus parodos 
paskatinti. Bet yra ir daugiau svarbių paraginimų. Jei pasiskaitęs 
vieno kurio rašto, imi žmogus plačiau į pasaulį žiūrėti, tai ką 
bepasakysi apie lietuvį, kurs bus pasiskaitęs net visos dešimties 
tomų?! Ko nerasi vyskupo Valančiaus raštuose? Ten Bažnyčios 
mokslas, ten paraginimai aukščiau kilti dorybėje, ten Žemaičių 
krašto istorija, ten įvairių teisingų vaizdelių iš tikro gyvenimo, 
surinktų žmonių būdui pagerinti, ten aprašymai biangaus 
mums mūsų krašto. Taip be galo. 

O kalba - kalba! Keletas v. Valančiaus vartojamų svetimų 
žodžių nepagadina žemaitiškos jo kalbos. Dėl lengvos v. Valan- 
čiaus kalbos žmonės griebte griebia skaityti jo raštus. Jis gi kita- 
dos „išmokė savo vyskupiją skaityti“; nepaliaus ir miręs mus 
mokęs grynai ir lengvai kalbėti ir rašyti, nes v. Valančiaus raštai, 
taip pasaulinio, taip dvasiškojo turinio, yra tikras kalbos die- 
mentų lobynas. Iš v. Valančiaus veikalų atsispausdinimo galime 
laukti visokeriopos naudos. 

Šiuos sumetimus teikitės, laikraščiai ir veikėjai, pasiimti gi- 
liai į širdį, kaip giliai esate pasiėmę Paryžiaus parodos reikalą, 
nes jis yra dar didesnės reikšmės mūsų tautai. Kas pritars mūsų 
planui, tas tegul išsirenka kurį iš čia pat surašomųjų dešimties 
tomų ir duoda mums žinią. Jei pagalės pats prirengti tą tomą 
spaudai, gerai, jei neįstengs, mielu noru padėsime jam prirengti. 
Lygiai apsiimame parūpinti senuosius leidinius ir dar niekur 
nespausdintus autografus. 

Ką apie tai pasakys Susivienijimas Lietuvių Amerikoje?! Jis 
neskundžia lėšų tautos reikalams, tai gal ir šį svarbų tautai rei- 
kalą pajus, nors tai per drąsus sumanymas, ir paskirs pakan- 
kamai dolerių, kurie, neabejojame, sugrįš su nuošimčiais: v. Va- 
lančiaus raštų turinys ir forma mūsų žmonėms juoba patinka, 

neg kitų rašytojų, tai juos pirks ir skaitys. Mums rodos, ir atskiri 
pasiturintys žmonės, įdėję į tą reikalą, nepralaimėtų, dar turėtų 
pelno. Mums patiems knita tai padaryti savo lėšomis; tik 6000 
rublių, tiek mūsų sumetimu galėtų atsieiti v. Valančiaus raštų 
išleidimas, vargiai pakeliama našta. Žinoma, jei niekas neatsiras, 
rankų nenuleisime, bandysime, kalėdosime, tai galir patys vieni 
privesime darbą iki galo; tiktai laiko ims daugiau, o to laiko, kaip 
ir pinigų, mes neturime gaišinti. Ir mums tinka Simano Dau- 
kanto paraginimas, 1846 m. bal. 5 d. duotas v. Valančiui: „Su 
perspausdinimu Daukšos tetęskis, paskelbk prenumeratą. Reikia 
skubytis; atidedant diena dienon, gali ir mirtis užeiti už akių“. 

Pirmas tomas.l. Istorija Šventa Senojo Įstatymo, t. y.nuo 
sutvėrimo pasaulio lig užgimimo Kristaus Viešpaties, 132 p. 

II. Gyvenimas Jėzaus Kristaus Viešpaties mūsų, arba Istorija 
Naujojo Įstatymo, 270 p. 

III. Gyvenimas Švenčiausios Marijos Panos, 113 p. 

Viso 515 p. 

Antras tomas. L. Pradžia ir išsiplėtimas Katalikų tikė- 
jimo, 305 p. 

II. Prajautimas, 18 p. 

III. Vargai Bažnyčios Katalikų, 30 p. 

IV. Perspėjimas, 24 p. 

V. Šnekesys kataliko su nekataliku, 30 p. 

VI. Iš tamsybės veda kelias teisybės, 30 p. 

VII. Litanija visų šv. mūčelninkų. 16 p. 

Viso 453 p. 

Trečias tomas. I Gyvenimas šventųjų, tų, kurių vardais 
žemaičiai užvis geb vadintis, eilia abėcėlės surašyti. Pirma dalis, 
302 p. II. Antra dalis, 293 p. 

Viso 595 p. 

Ketvirta knyga. I. Žemaičių vyskupija. Pirma dalis, 339 p. 
II. Antra dalis, 270 p. 

Viso 609 p. 

Penktas tomas. I. Paaugusių žmonių knygelė, 146 p. 
II. Vaikų knygelė, 101 p. III. Palangos Juozis, 100 p. IV. Pasa- 
kojimai Antano Tretininko, 240 p. V. Žemaičių patarlės, 100 p. 

Viso 687 p. 

Šeštas tomas. I. Šv. Tamošiaus iš Kempis apie sekimą 
Kristaus, 334 p. 

II. Visos psalmės šv. Karaliaus Dovydo, 199 p. 

TI. Psalmės eilėmis, 150 p. 

IV. Giesmės apie šv. Apaštalus, 50 p. 

Viso 723 p. 

Septintas tomas. I. Apie Brostvas su įstatymais šv. Do- 
mininko, 154 p. 

II. Žinia, kaip reikia atlikti išpažintį iš viso amžiaus, 32 p. 

III. Garbinimas Šv. Širdies V. mūsų, 48 p. 

IV. Apie brostvą blaivystės, 10 p. 

V. Ganytojo raštai, 100 p. 

Viso 342 p. 

Aštuntas tomas. I. Mokslas Katalikų tikėjimo, 337 p. 
II. Pamokymas apie Sakr. Dirmavonės, 12 p. 

Viso 349 p. 

Devintas tomas. Davatkų knyga, 550 P- 

Dešimtas tomas. Pastabos. Varia. 

Viso daugiau ne 5000 puslapių, arba vidutiniškai po 500 p-i 
kiekvieną tomą. 

V. Valančius, gyvas būdamas, kaip ir kiti dideli žmonės, 
nesusilaukė tinkamo įvertinimo; juos daug vėliau pradeda ver- 
tinti, kai iš tolumo pradeda jie matytis. Greta gyvenant, nors 
matysi visus nepaprastus didžiavyrių darbus, jų viršūnės nepa- 
matysi. Valančius skundės, jis buvo susikrimtęs, matydamas, jog 
jo vienalaikiai, jo svečiai nemoka ar nejaučia reikalo pabrėžti 
svarbumą pergyventų sunkių 25 metų vyskupavimo. 

Rengdamies paminėti 50 metų v. V. myrio sukaktuves, su- 
skatome apie jį kalbėti ir daug daugiau jo veikalų spauda atnau- 
jinti. Gerai tai. Vis dėlto aš lieku prie senojo savo nusistatymo, 
jog kai kurie itin gerai pasižymėję žemaitiška kalba, kaip va: „Ze- 
majtiu Wiskupiste“, „Istorije Szw. Senoje ir Naujoje Istatima“, 
„Žiwataj Szwetuju“ abidvi dali, „Prade ir iszsiplietimas tikiei- 
ma kataliku“, reiktų atspausdinti stereotipiškai, ir tą darbą gau- 
tų padirbti Žemaičių studentų draugija?, kuriai itin turi rūpėti 

gražiosios jų literatūros pavyzdžiai. Tai žemaičiams būtų itin 
naudinga: iki šioljie tebemėgsta savo Valančauskį skaityti; būtų 
naudinga ir pačiam kalbos mokslui. 


TESTAMENTINĖ GROMATA 


Aš, Motiejus Valančiauskis, Dievo ir Apaštalų malone Že- 
maičių vyskupas, visiems katalikams pasveikinimą ir palaimi- 
nimą siunčiu. 

Per kiaurą amžių savo darbuodamos apie išganymą dūšių 
jūsų, malonios avelės mano, jei kuriai padėjau įeiti į dangų, jei 
kuriai ką gera padariau, dėkavoju už tai Viešpačiui, nes ne aš, 
bet mylista Kristaus Jėzaus tai įsteigė. Galėjau būti vadovu jūsų, 
nes mane mylėjot ir manęs klausėt. Aš lygia dalia jumis mylėjau 
ir to tik žiūrėjau, idant nė vienas iš jūsų neprapultų. Kartkartėmis 
girdėjote tad iš burnos mano, tad per knygas, ko norėjau iš jūsų. 
Patys žinot, jogei to tik tegeidžiau, idant padoriai gyventumėt, 
būtumėt laimingi, stiprūs katalikai ir pasiruošę viską kentėti už 
švenčiausią vierą savo. 

Pažinot visi mane, nes važinėjaus nuo bažnyčios iki bažny- 
čios. Gražu buvo ir man jumis pažinti kaipo gerus vaikus savo. 
Tos pažintys sujungė mumis viena meile per vienybę vieros 
katalikų. Eidavot pas mane dvasiškuose reikaluose jūsų, o aš pri- 
imdavau ir ką galėdamas padarydavau. 

Vienoj kelionėj 1858 metuose apturėjęs įkvėpimą Dvasios 
Švenčiausios, idant apsakinėčiau blaivystę, pradėjau skelbti tą 
dorybę ir pats pirmas kelias dešimtis žmonių įrašiau Palėvenėj į 
knygas. Paskiau drauge su kunigėliais savo apskelbiau ją po visą 
vyskupystę. Jūs, kaipo priklausantys vaikai, supratot balsą mano 
ir būtinai pametėt arielką. Džiaugės tuo Viešpats Dievas, džiau- 
gės visas dangus, džiaugės Tėvas Šventasis, džiaugiaus aš ir visi 
išmintingi žmonės, trokštantys jūsų gero. 

Matydamas tai, neprietelius dūšių jūsų - velnias vos nepa- 
trako. Sukėlė prieš mane žydus ir visokius viršininkus. Žydai 

pagaliau davinėjo man didžius pinigus, bile tiktai įsakyčiau 
kunigams nebšaukti ant girtuoklių. Atmečiau pinigus ir tariaus 
jumis išturėsiant visas antpultis, bet apsirikau, nes daug iš jūsų, 
paniekinusys valią Viešpaties, paklausė velnio ir jo draugų. Ne- 
dori žmonės išsižadėjo priesiekos blaivybės, sugrįžo į seną pa- 
proti. Dar turėjau viltį, jogei seniems girtuokliams išmirus, jauna 
giminė, gerti nepratusi, nedaleis pragaišti blaivystei. Bet ir tame 
dalyke apsirikau, nes jaunuomenė, matydama tėvus geriant, 
pradėjo ragauti arielkos ir įkrito į tą patį nelaimingą paprotį. Vos 
nedaug dievobaimingų žmonių tebsituri blaivystės ir atmena, 
ką po priesieka Viešpačiui žadėjo. Meldžiu Kristaus Jėzaus, idant 
tą saujelę dorų žmonių išlaikytų ir padaugintų. 

Žmones, prisiekusius ir nestovėjusius prie žodžio, tačiau 
Viešpats baisiai įgrobė. Pirma užleido karą, arba sumišimą, kas 
buvo tikrai koronė Viešpaties. Paskiau per dvejus metus nedavė 
duonos. Badas taip buvo didis, jogei šimtai alkanų vaikščiojo, 
pašalpos ieškodami. Kitur motinos, neturėdamos verkiančių 
alkanų vaikų su kuo maitinti, juos pasmaugė ar pakorė; kitur 
arklius papjovusys, jų mėsa dalijosi ir valgė. Šimtai iš bado su- 
putusių krito į karščius ir mirė. Kiti keliavo į Samarską guberniją, 
tardamies ten duonos rasią. Šaukė prispausti, o nedabojo to, jogei 
patys sutraukė ant savęs tas rykštes Dievo. 

Matot iš to viso, jogei Viešpats yra kantrus, bet nemaršus. Jei 
ir tos koronės nieko dar nemačys, gal užleisti dar didesnę, o ta 
būtų atėmimas nuo jūsų vieros katalikų, nes tas pražudytų dū- 
šias jūsų. Meldžiu dieną iš dienos Viešpaties, idant, susimylėjęs 
ant gerų vaikų mano, atitolintų tą baisią koronę, ir tat turiu viltį, 
jogei išklausys, jei tiktai drauge su mumis patys melsdamies 
metavositės. 

Dar prie jūsų, avelės mano, daug yra paleistuvysčių; jei norit 
atkreipti nuo savęs korones Viešpaties, pameskit tuos negerus 
darbus. Jaunuomenė tegul eina lig laiku į moterystę, kitų tegul 
nepiktina ir nesutraukia nelaimių ant viso krašto. 

Mūsų gadynėje įviso: antpultys, rabavojimai ir užmušimai 
pagaliau tarp katalikų. Nenoriu tokių nė savo vaikais vadinti: 
neverti yra to meilaus vardo. Ne tokį mokslą jums palikau. Argi 

nežinot, jogei kožnas, išplėšiąs ar pavagiąs svetimą naudą, tol 
negal būti išganytas, kol nesugrąžins, ką išplėšė ar pavogė. 

Važiuodamas kiaurai per vyskupystę, aplankiau visus ka- 
linius. Su skausmu širdies savo radau: Šiauliuose, Telšiuose, 
Raseiniuose, Vilkmergėj, Panevėžyj, Ežerėnuose ir Kaune dau- 
gybę uždarytų per nelaimes vaikų savo. Mačiau išblyškusius ir 
pagelsvusius, belaukiančius laiko, kuriame išvarys juos į tolimą 
Cibiriją. Regėjau vežant juos ant aukštų vežimų, rišant it šunis 
prie dybo ir apskelbiant, daugiam kam girdint, ištarmę, arba 
dekretą, jog turi būti išvaryti ant viso amžiaus į Cibiriją, idant 
kastų kalnuose naugius (metalus). Po tos baisios ceremonijos ir 
mačiau juos varomus sukaltus į kraštą, kuriame neturės nei 
kunigo katalikų, nei spaviednės pagaliau nei valandoje smerčio, 
nei mišių. Aniems numirus, neužbers jų akių su smiltelėmis nei 
vaikai, nei giminė, bet svetimi sargai kalinių nuneš į pakrūmę ir 
įkas it maitą, kad nedvoktų. Toks tai galas paleistuvių, razbai- 
ninkų, girtuoklių. Skaitantys tą mano raštą nenorėkite daryti to 
viso ant savęs, nevarykite prie ašarų seno Piemens ir Tėvo savo. 

Dar keletą žodžių pratarsiu apie moterystę. Yra nemaž mote- 
rysčių gerų, kuriose vyras su moterimi, taikiai gyvendamu, daro 
laimingus vienas antrą, vaikus ir šeimyną. Bet yra taipogi nege- 
rų, kuriose barasi vyras su moterimi. Užvis tai atsitinka tuokart, 
kada vyras ar abudu yra girtuokliai. Pasigėręs ar atkaklus vyras 
ne vien pakelia barnius, bet dabar kartais muša savo moterį. 
Vaikai, tai matydami, it kurapkučiai vanagui užpuolus, verkia 
užpečyj pasislėpę, tačiau ne kartą ir ten gauna per sprandą. 

Todėl, kiekvienas gaspadoriau, atmink, jogei moteris yra tai 
kūnas tavo, nes Raštas Šv. sako: „Ir bus du kūne viename“. Yra 
artimiausia prietelka: nepadaryk karčiomis dienų jos, ydas pa- 
kelk, nes ir tu nemažai jų turi. Matydamas supykusią, užtylėk, 
būk anai ištikimas, skaityk ją už sau lygią ir nieko nepradėk 
dirbti, su ja pirma nepašnekėjęs. 

Moteris, matydama vyrą girtą, nestirveliok, nelįsk į akis, bet 
būk lipšni, duok jam valgyti ir paguldyk, nes jisai tuokart yra 
beprotis, o su bepročiu bardamos gali gauti ko nenorėdama. 
Atmink, jogei vyras yra tau artimiausis žmogus visame pasau- 

lyje. Ką tau pamačys, kad ir visi žmonės tave mylėtų, jei namuose 
neturėsi atilsio? Jei vyras krims tave diena iš dienos? Todėl suėję 
į porą, taip elkitės, idant niekuomet nesusibartumėt, idant vienas 
antram tikrai širdies neužduotumėt, nes toks yra prigimimas 
Žmogaus, jogei, jei kas vieną, antrą ir dešimtą kartą tikrai užlies 
už kailio, įkyrės, to jau niekuomet nebegali širdingai mylėti. 

Ne kartą skundžiasi motinos ant vaikų, sakydamos juos esant 
nedorus, nepriklausančius ir tėvų nemylinčius, o neveizi to, jogei 
patys tokius užaugina. Tėvai taip turi elgtis namuose savo, idant 
vaikai neregėtų nė kokio papiktinimo. Jeigu vaikuose didesni 
yra griekai, ne kaip jų išmintis, gimdytojų tai yra kaltybė. Nors 
didžiausiai mylėtumėt vaikus savo, tačiau paregėjusys pirmą 
kartą juos ką pavogus ar pasigėrus, ar susimušus, perliekite gerai 
tuojau, idant žinotų to negalint daryti. 

Ką per kiaurą amžių savo jums sakiau, tai šiandieną dar jums 
priminsiu: turėkitės vieros katalikų, nes atstoję nuo tos, pra- 
žūsite. Negailėkitės dėl jos išlaikymo nei turtų, nei žemės, nei 
pagaliau gyvybės, nes to viso verta yra garbė dangaus, kurią 
gali uždirbti tiktai katalikų vieroje. 

Japonijoje per kelis šimtus metų katalikai, palikti be kunigų 
ir be bažnyčių, perbuvo katalikais lig mūsų gadynės. Ir jūs taip 
darykite. Kentėkite visa, ką daleis Viešpats; nerūgokite ir žino- 
kite, jogei sulauksite gadynės, kurioje praslinks persekiojimai, ir 
vėl su džiaugsmu giedosite bažnyčiose žemaitiškai ir lietuviškai 
šventas giesmes. 

Mylimos avelės mano, žinokite, jogei pasenau: ateina laikas, 
kuriame turiu jumis pamesti, o persikelti į vietą, kokią paskirs 
man Viešpats. Taip skirdamos nuo jūsų, kaip sudievu pasa- 
kysiu? Visuomet žodžiai mirštančio tėvo yra užvis minėtini ir 
užlaikytini; dėl to tai ir aš, matydamas amžį savo baigiantis, 
leidžiu į jumis tą gromatą, kaipo kokį testamentą, idant geriau 
įsidėtumėt ir atmintumėt. 

Norėčiau ir numiręs būti jums naudingas ir būsiu, jei, skaity- 
dami tą raštą, išlaikysite perspėjimus, tame padėtus. 

Žinote patys, jogei, būdamas vyskupu, jumis mylėjau, ir jūs 
mane mylėjot: nė smertis pagaliau neveiks išgaišinti tos meilės. 

Ir antrame amžyj melsiuos už jumis kaipo už vaikus savo taip, 
kaip meldžiaus gyvas būdamas. Melsiu taipogi Viešpatį, idant 
išlaikytų čielybėje vierą katalikų. Su Dievu, avelės mano! Jau 
nebesulauksite manęs atvažiuojant pas jūsų, nebebarstysite žo- 
lelių po kojų mano. Pasiregėsime dienoj paskutinio sūdo. Tuo 
tarpu griešną dūšią mano pavedu karštoms maldoms jūsų. 

Palaiminimas Dievo Tėvo, Sūnaus ir Dvasios šventos, taipogi 
mano griešno tegul būna visados su jumis. Amen. 


DOC. TUMO BLAIVYBĖS PASTABOS 


Šitas aplinkraštis nebuvo paskelbtas. Rašytas turbūt gale 1874 
ar pradžioje 1875 m. Originalas išliko pas pralotą Jeronimą Kipri- 
joną Račkauskį, o jam mirus, pas Anuprą Vaitkevičių, jo seserietį. 
Paskelbė a. a. kun. Pranas Turauskis!, antrą kartą aš „Blaivybės 
Gromatose“. 

Yra vienas neaiškumas, kada gi buvo pradėta Žemaičių vys- 
kupijoje skelbti blaivybė? Čia pasakyta Palėvenėj, o kitose pa- 
stabose - Skirsnemunėje ir Jurbarke. 

„Lietuvių Tauta“ paskelbė dvi monografiji, du giliu, sąži- 
nišku ir kritiškų tyrinėjimu mūsų rašytojų ir veikėjų; vieną — 
Augustino Janulaičio „Simanas Daukantas. Jo gyvenimas, darbai 
ir vargai”; antrą - kun. M. Gustaičio „Kunigas Antanas Tatarė, 
pirmutinis Suvalkų gubernijos lietuvių švietėjas“2. Girdime vie- 
ną antrą jauną lietuvį mokslavyrį susiinteresavus ir kitais mūsų 
veikėjais ir norint taip pat moksliškai, pilnai surinkti ir sudėlioti 
biografinę ir mokslinę medžiagą. Ypačiai aniems parūpęs gar- 
bingos ir nepamirštamos atminties Žemaičių vyskupas Motiejus 
III Kazimieras Valančius-Valančiauskis. Kitas jaunetbuvęs ėmę- 
sis darbo. Bet išvydęs, kokie kalnai medžiagos susikrovę Žemai- 
čių vyskupų archyve ir kitur, nuleidęs rankas. Vyskupo Valan- 
čiaus monografiją rašant, reikią, atsidėjus vien tik tam dalykui, 

padirbėti bent trejetas metų ir parašyti ne kelios dešimtys lapelių, 
bet didelės knygos. 

Atsitikimų turtingas vysk. Valančiaus laikas, jo nepaprastas 
asmuo ir darbai ir seniau viliojo tyrinėtojus. Gaila tik, kad iki 
šiol dar niekas nepajėgė įvykinti tą uždavinį. 

Seniau ir man buvo tai bent kiek parūpę; buvau bepradedąs 
rinkti naują medžiagą ir dalimis ją skelbti „Tėvynės Sarge” 
1899-01 m. ir „Žinyčioje“. Bet rimtesniam darbui pritrūko 
pajėgų. Nieko nepadėjo nė raginimas vieno amerikiečio*, kurs 
net lėšų buvo skyręs „Medžiagai vyskupo Valančiaus bio- 
grafijai“ išleisti. Nepadėjo, nes ir pats leidėjas, man rodėsi, esąs 
vien tik „leidėjas“, tingis nors kiek sutvarkyti gaunamą me- 
džiagą; ir aš pats rodžiaus ne geresnis, tik žalios medžiagos 
patiekėjas. Norų betgi pasiliko gana, ir būsiu laimingas, jei bent 
vienu bruožu tęsėsiu padaryti aiškesnį asmenį to mūsų tikro 
didvyrio — vyskupo Motiejaus III. 

1915 m. daviau, į vieną krūvelę surinkęs, jo „Blaivybės Gro- 
matas“. Jų tepavyko surinkti 17. Visos jos buvo jau išspaus- 
dintos: mano rinkinys ir Antano Dailidės? gromatos į kunigus 
„Tėvynės Sarge“; kitos kur kas anksčiau, nes pačiu blaivybės 
platinimo laiku, rado vietos kun. Juozo Dovydaičio, Varnių ku- 
nigų seminarijos rektoriaus, neperiodiškai leidžiamosiose „Šiau- 
lėniškio Senelio“ knygelėse (II ir IV). Šias pastarąsias sutaisė į šį 
rinkinį kun. Pr. Turauskis; jis ir paskutinę, testamentinę vyskupo 
Motiejaus III gromatą pirmą kartą „Rygos Garse“ paskelbė, o 
paskui ir skyrium. 

Surinkti į viena ir dar sykį paleisti į žmones šias gromatas 
vertė mus brangus a. a. nepamirštamojo Ganytojo noras, išreikš- 
tas paskutiniojoje gromatoje: Norėčiau ir numiręs dar 
būti jums naudingas. Aforizmas - vertas didžio žmo- 
gaus; vertas, kad ir mes jį aiškioje vietoje įsirašytume. Liaudžiai, 
kuriai daugiausia savo gromatų vyskupas Motiejus III rašė, šį 
rinkinėlį skaitant, Pirmasis Blaivybės Platintojas tikrai bus ir 
dabar naudingas, kaip buvo naudingas prieš pusę šimto metų. 


* Kun. A. Miluko. 

Ir dabar uolaus Ganytojo žodžiai sugraudins dievobaimingą 
mūsų sodietį, dar tebepratusį klausyti Bažnyčios balso; dar ir 
dabar, jei praskambėtų taip pat iškilmingai kaip anuomet, imtų 
„daryti stebuklus“ — linkti daugumą į nusiturėjimą. Taigi, gerbia- 
mieji klebonai, įsidėmėkite šias gromatas! 

Blaivybės gromatų įdomu pasiskaityti ir šiaip jau didžio vei- 
kėjo asmens atspėjėjams, ir mokinantiems blaivybėje patvaros, 
o dūšių ganyme... karšto ėmimo į ganomųjų širdį. 

Jas išskaidžiau į penkias dalis. 

I. Aplinkraščiai į visą Žemaičių vyskupiją. Jų 5. 

II. Gromatos į kunigus. Jų 5. 

III. Gromatos į dvarininkus. Jų 2. 

IV. Gromatos į atskiras parapijas. Jų kol kas teesame suži- 
noję 4. 

V. Testamentinė, paties Ganytojo nebeapskelbta gromata, 
kuri, tiesą pasakius, lygiai gerai tiktų ir į pirmąjį skyrių, kad ne 
platesnis turinys, apimąs platesnę doros sritį. 


II 


Blaivybės gromatų turinį čia atpasakojau, kiek tik tesėdamas, 
sąžiniškai; bet stiliaus nepalaikiau. Savo forma šios Bl. gr. ski- 
riasi nuo pirmykščių, pirmą sykį išleistų iš konsistorijos ar paties 
vyskupo raštinių. Ir „Tėvynės Sarge“ jos buvo literatiškoje trans- 
kripcijoje. Štai kodėl tada ir dabar taip padaryta. 

Vyskupas Motiejus Valančius patsai nesilaikė vienodo ir vie- 
nokio stiliaus. Vargu bau kas galėjo su juo susilyginti žinojime 
gyvos telšiečių žemaičių tarmės. Gerąsias savo knygeles jisai ir 
rašė ta tarme. Kad jau žemaitiškai, tai žemaitiškai, idant jo kai- 
mynai gimtojoje vietoje, Salantų parapijoje, pasiskaitę patrauktų 
nosimi ir nutęstų: 

- Jėė ... šitą ne gudiškai beesąs parašęs; grynai mūsiškai be- 
mokas - viską supratau. 

Bet grynoji literatūra vienas dalykas, o, taip sakant, tuojau 
pritaikomoji vėl kas kita; pirmoji - netiesioginė vyskupo pareiga, 
jai tegalima skirti liuosesnės atliekamos valandos; tai tik tiesiųjų 

vyskupo darbų priedas, riebusis jų uždaralas. Kada gi vyskupas 
gyvu žodžiu ar raštu kalba gyvuosius dienos dalykus visai mili- 
joninei vyskupijai, šnekančiai tarp savęs įvairių įvairiausiomis 
šnekomis ir tarmėmis, nelaikas daboti grynumo stiliaus ar tarmės. 
Tuomet vyskupas Motiejus liaujas žemaičiavęs ir pradeda tai- 
kintis prie didumo savo avelių - pradeda aukštaičiuoti. Dažnai 
nepataiko sulietuvinti kokių žodžių ar kokių garsų; pasako: „pras- 
čios mergaičios“ ar k. p. Užtat visiems įtinka ir visai nejuokingas 
esti, kai kalba ar rašyti pavelija griežtai su visais barbarizmais, 
kuriuos vartoja liaudis po visą Lietuvą gyvoje savo kalboje, prie 
kurių pripratino ją jovalinė sulenkėjusių kunigų ir jų dirbamų 
religinių knygelių kalba. Ganytojui dažnai nerūpi, kaip bus pa- 
sakyta, nes per labai jam rūpi, kad būtų suprasta, atmintin ar 
širdin įsidėta. Tenka taikintis į mažą klausytojų išsilavinimą. O 
tokių baisus daugumas. Jiems tad rašė trumpais, tiesioginiais saki- 
niais, nevartojo žemaitiškumų, nei „daukantizmų“, nes buvo pri- 
tyręs, kaip nedaug tereikia, kad su prasčioku nebesusikalbėtumei. 

A. a. kun. dekanas Jurgis Normantas, Svėdasų klebonas, man 
pasakojo šitokį tikrą atsitikimą. Belankydamas vieną aukštaičių 
parapiją, vyskupas Motiejus norėjęs susekti kažkokios tos vietos 
kunigų darbus. Pasikvietęs parapijonų komisiją ir pradėjęs gry- 
nai žemaitiškai: 

- Aš noru ženote, kapče junsu kunigele elgas... 

Komisija vienan balsan, žemai pasilenkdama, atsakiusi: 

- Neženoti mūsų kunigėliai, Dvasiškas Tėveli! Ir kapčių pas 
mus jokių nėra: mes visi karališkiai... 


IHI 


Pirmykštė transkripcija žinoti tėra reikalinga labai nedau- 
geliui; ypač tiems, kurie panorėtų griežtai atsakyti į klausimą: ar 
patsai vyskupas Motiejus Valančius rašė Blaivybės gromatas, ar 
kam kitam buvo pavedęs. Nes yra abejojančių. 

Antai A. Janulaitis minėtojoje Simano Daukanto mono- 
grafijoje (35 p.) sako: „<...> prasidėjo blaivybės judėjimas. Dau- 
kantas tam darbui tiko. Pats griežčiausis blaivininkas, galėjo 

raštu prisidėti. Ne vienas ganytojo laiškas Daukanto rašytas. 
(Užsiliko kai kurie Daukanto palikime)“. Mes to neesame patyrę. 

Tas gromatas rašė rektorius Juozas Dovydaitis; kai ką gal 
sekretorius kun. Justinas Dovydaitis, anojo sūnėnas. Jų laikai ir 
dabar yra vadinami: „Regimen Davidicum“*; suprask ~ visa- 
galiai, visa atidirbą Žemaičių vyskupijoje Dovydaičiai, kilę iš 
Mantviliškių sodžiaus, Šiaulėnų parapijos, Šiaulių, apskrities. (Iš 
to ir „Šiaulėniškis Senelis“) 

Klausimą apie autentiškumą vyskupo Valančiaus Blaivybės 
gromatų aš palieku atvirą. 1. Man tai visai neįdomu, kas turėjo 
rankoje plunksną, kai vyskupijos Ganytojas svajojo apie „liau- 
dies doros reformą“. O svajojo tai jau tikrai jis pats. 2. Aš visai 
netikiu tais visais įtarimais. Koks reikalas? Vyskupas buvo geras 
ir net labai geras rašytojas, lengvai pavaldąs plunksną ir netin- 
ginys. Tai rodo daug prirašytų knygų. Tai viena. 

A. Janulaitis nepasako, ar Daukanto palikime randamas rank- 
raštis yra tikrai žinomos vyskupo Valančiaus išsiųstos kurios 
bent gromatos juodraštis. Jei tikrai, tai ar blaivybės gromatos. 
Bene tik kitos kokios? Jei kitos kokios, galima sutikti, nes vys- 
kupas Motiejus visokių ganytojo gromatų gromatėlių siuntinėjo 
tiesiog devynias galybes; joms rašyti galėjo pritrūkti ir fantazijos, 
ir kantrybės. Šios rūšies gromatėlių vieną antrą galėjo sustatyti 
S. Daukantas ar kas nors iš kapitulos narių. Bet tiesiog galima 
tvirtinti, jog nė vienos iš čia spausdinamų blaivybės gromatų 
nėra rašęs S. Daukantas: toks jo stiliaus kitoniškumas, kad, rodos, 
kažin kame jį išskirtumei. 

Kun. Juozas Dovydaitis yra įsidėjęs į savo knygeles tris gro- 
matas visai vyskupijai, dvi atskiroms parapijoms ir vieną dva- 
siškiams. Tai daug reiškia. „Būdas įvedimo blaivystės“, paskelb- 
tas paskutiniojoje „Šiaulėniškio Senelio“ ketvirtoje knygelėje 
„Gyvenimas Stepo Raudnosio“ (34 p.), atitinka Blaivybės gro- 
matų planą. Vis dėlto kun. Juozas Dovydaitis griežtai sakos, tai 
esą vyskupo. Yra parašų: „Rašiau Varniuose“, kurie, man rodos, 
kitką reiškia neg: „Duota Varniuose“ ar kaip kitaip. 

Ir sekretorius kun. Justinas Dovydaitis galėjo rašyti. Vėliau 
jis buvo Peterburgo kunigų akademijos profesorius ir galop 

Kauno kunigų seminarijos rektorius, kaip ir jo dėdė; jis ne taip 
seniai miręs. Man jis yra išsireiškęs: 

- „Šiaulėniškio Senelyje“ yra nemaža ir mano darbų. 

Bet šitie žodžiai dar neįrodo tuos darbus esant blaivybės 
gromatų rašymą. „Šiaul. Senelio“ turinys toks įvairus, kaip kokio 
mažo talmudėlio: buvo ir be to kas parašyti. Paskutinį žodį 
galėtumei pasakyti sulyginęs stilių pirmykščių gromatų trans- 
kripcijos su stilium „Šiaulėniškio Senelio“; bet autografai taip 
vienų, taip ir kitų panaikinti. 

Stipriausiai gi įrodo Dovydaičių autorystę tai, kad blaivybės 
akciją vyskupas Motiejus ir rektorius J. Dovydaitis varė ne bend- 
rai, bet, taip sakant, iš dviejų pusių: vyskupas administratyviai, 
kaipo liaudies ir kunigų Ganytojas, rektorius, kaipo literatas ku- 
nigas. A. a. kun. Petras Baktys? man pasakojo, Juozas Dovydaitis, 
Rusų vyriausybės išvežamas iš Lietuvos, sakęsis nebijąs vargo, 
tik pinigų neturiąs, nes visa išleisdavęs bespausdindamas kny- 
geles. Jei bendrai būtų veikę, jei kun. Dovydaitis būtų vyskupo 
pagalbininkas tebuvęs, tai, aišku, v. Motiejus būtų ir išlaidžius iš 
kai kurių vyskupijos sumų mokėjęs; dar greičiau — iš savo kišenės. 


IV 


Kur kas įdomiau peržiūrėti Blaivybės gromatas ir paieškoti 
atsako į klausimą: kodėl Žemaičių vyskupui Motiejui III tokiuo 
trumpu laiku pasisekė padaryti toks garsus „veikalas“ - laikinai 
nublaivinti kuo ne visa savo vyskupija, tuo tarpu kad kitiems 
tas „veikalas“ visai nesisekė? Kaip vyskupas Valančius platino 
tinės kartos tą patį darbą. 

Kas šiandien neskelbia blaivybės, nekovoja su alkoholiu? 
Mokyti gydytojai prirašė daugybę knygelių, kur kaip ant delno 
išdėjo visą alkoholio kenksmingumą žmogaus ir gyvulių kūnui; 
kaip spiritiniai gėrimai išklibina ir sudraiko visus nervus ir nai- 
kina protą. Visuomenės veikėjai, teisėjai tai patvirtino skaitme- 
nimis nusidėjimų per girtybę. Eina daugybės tam tikrų blaivybės 
dalykams skelbti ir platinti laikraščių; kiti laikraščiai bent tam 

tikrus skyrius turi. Rusų vyriausybė neva panaikino karčemas, 
skiria daug pinigų arbatinėms ir pasilinksminimo vietoms tai- 
syti. Vyskupai rašo gromatas, kunigai nuolat šaukia iš sakyklų. 
Steigiama draugijos su daugybe skyrių. Platinama „literatūra“. 
Ir... girtybė ne tik nemažėja, bet ėmė duot tokių vaisių, kaip 
chuliganai ištvirkėliai, su kuriais nei dvasiškiai, nei svietiškiai 
nebežino kas bedaryti. Blaivybės veikalas šią gadynę Rusijoje 
visai nesiseka, o kitur Europoje ne tiek sekasi, kad galėtų daug 
nusverti visuomenės ir politikos reikale, 

Ne vienas rusas laikraštininkas iš kairiųjų griežtai yra išsi- 
taręs — nieko nebūsią iš dabartinių blaivybės draugijų, kol vy- 
riausybė nepakels visos liaudies apšvietimo, kol neatsimainys 
jos būdas, neatsiras kitokių kultūringesnių reikalų ir kultūrin- 
gesnio jų patenkinimo. 

Vyskupo Valančiaus tai žinota, bentjausta, nes savo ganomąją 
liaudį jis, kaip tik išmanydamas, kiek tik tesėdamas, švietė, mokė. 
Bet tai ilgas kelias apsukui. Vyskupas gi Motiejus buvo stačiūkas, 
nepratęs ilgai laukti savo darbo vaisių. Jis turėjo dar kitą, taip pat 
tikrą, bet tiesesnį kelią į blaivybę, iš viso į nusiturėjimą - tikėjimo, 
religijos kelią, kurį drąsiai rodė, kuriuo prispaustinai vedė, dė- 
damasis aukšta savo Dievo duota ištikimybe, autoritetu. Ir jis buvo 
laimėjęs. Būtų, neabejoju, ir sulaikęs tuo pat būdu, kad ne kilusi 
politikos audra ir smarki vyriausybės reakcija; ji visokius kultūros 
ir mokslo darbus sustabdė ir jų pradžią išardė. 

Šiaulėniškis Senelis skelbė šešeriopą „Būdą įvedimo blai- 
vystės“. Būtent: 

1. Malonus užprašymas į Broliją. Geriems šisai būdas esąs ge- 
riausis: vyskupui Motiejui užprašius, tuoj paklausę 800 tūkstančių. 

2. Baisus pabaudimas, kurį pragare parodo dvasiškiai. 

3. Priminimas Dievo bausmių, leidžiamų girtuokliams šiame 
gyvenime. 

4. Ėmimas nagan per išpažintį. 

5. Skaitymas vyskupo laiškų per didžiąsias šventes, ypač per 
Grabnyčias. 

6. Meldimasis į Švč. Dievo Motiną, giedant jai giesmę „Padė- 
kavonės už blaivystę““. 

Šito plano, reiškia mums Blaivybės gromatos, griežtai lai- 
kytasi ir vyskupo Motiejaus. Vyskupas kvietė, baidė bausmė- 
mis aname gyvenime, kunigai Dovydaičiai, laikraščio neturė- 
dami, neperiodiškai leidžiamomis knygelėmis skelbė Dievo 
bausmes nelaimes šiame gyvenime, parapijų kunigai ėmė na- 
gan per išpažintį, dėjosi vyskupo gromatomis, kurias iškilmin- 
gai didžiosiomis šventėmis skaitė, pati minia klausė savo dūšių 
ganytojų ir meldėsi, rašydamasi į religinę Blaivybės broliją 
(brostvą). 

Tačiau tos draugijos neturėta jokių paviršutiniškų jungių, kaip 
dabar sakome, organizacijos: jokių smulkių įstatymų, valdybų, 
skyrių, keleriopų narių (visi turėjo būti abstinentai — pilnoje blai- 
vybėje). Nariai jungėsi tarp savęs vienomis tik dvasios jungėmis; 
jungėsi ne vien tik žemaičiai katalikai, bet viso pasaulio katalikai. 
Vienatinė Brolijos Pirmininkė, į kurios globą visi buvo atiduo- 
dami, kurie tik apsižada būti visiškai blaivūs, buvo Švenčiausioji 
Panelė. Vienatinis visuotinis susirinkimas - priėmimas Šv. Sak- 
ramentų Grabnyčių dieną. Brolijos įsteigėjas - Kristaus vietininkas 
čia ant žemės Rymo Popiežus, 1858 metais patvirtinęs naują re- 
liginę Broliją (brostvą) - blaivybės. (Jos sumanytoju bene bus savo 
tautos nublaivinimu visame pasaulyje pagarsėjęs airišis kuni- 
gas Mathew?)'. Visi kiti blaivybės idėjos platintojai tai tik Dievo 
įrankiai: ir vyskupai, ir kunigai, ir dvarininkai, ir kiti. Visas da- 
lykas tik įsiraginti, vieni, kad sėtų, kiti, kad akėtų, kiti laistytų, o 
jau užauglio visi bendrai kad iš paties Dievo lauktų. 

Matai, koks skirtumas tarp tos senosios Blaivybės brolijos ir 
dabartinės Katalikų blaivybės draugijos. Anoji, nors trumpiau 
pavadinta, bene bus buvusi labiau katalikiška. 

„Ne aš, bet Dievo malonė tai įsteigė“ - sako vyskupas Motie- 
jus III savo Testamente. Ir niekur savo Blaivybės gromatose jis 
nepripažįsta nei sau, nei kitiems kokių ypatingų nuopelnų už 
įvykinimą Žemaičių vyskupijoje blaivybės, nes tai paties Dievo 
darbas. Štai kaip jis išsireiškia. Išrinkta iš visų gromatų. 


„Dievas neapsakomai didžią malonę jums padarė, atsiųsda- 
mas blaivybę, arba nusiturėjimą. 

Dievo blaivybės malonė apsiautė mūsų žemę ir didį stebuklą 
mūsų akyse padarė. 

Balsas iš pat dangaus atvėrė ausis ir akis. 

Palaimintas Viešpats Dievas Izraelio, jog aplankė mūsų šalį 
ir susimylėjęs ištraukė žmones iš girtybės tvano. 

Gailestingiausis Dievas įvedė tarp mūsų brangią blaivybę. 

Šv. Bažnyčia šaukia mano balsu unt visas šalis“. 

Pavestųjų jam avių Ganytojas tenkinasi tik džiaugsmu, 
jog jos 

„Gražų paveikslą parodė, klausydamos savo vyskupo ir ku- 
nigų balso. 

Linksmybe ir džiaugsmu širdis sudrebėjo, jog 

Dievo teisme visas mano aveles blaivas parodysiu. 

Laimingu save paskaičiau, kad man teko ganyti tokias geras 
aveles. 

Neišmaniau, kaip garbinti Tėvą Aukščiausijį už stebuklą, kurį 
mūsų žemėje parodė. 

Šėtonas gaudo žmones, traukdamas į amžiną prapultį... Ne- 
pasiduodą linksmina visą dangų, taisydamies sau ten vietą.“ 

Kitur sako: 

„Kaip blaivybės įvedimas yra dangaus galybių „veikalas“, 
taip to veikalo trukdymas - kas gi daugiau gali būti, jei ne pra- 
garo galybių pasistengimai? Per visus amžius kovojo tos dvi 
galybės: dangaus ir pragaro, gero ir pikto. Laimė tiems, kame 
dangaus galybės, galybės doros, šviesos, laimės, ima viršų ant 
nedorybės, tamsybės ir nelaimių sėjėjo - velnio. 

Tiek kliūčių ir šėtono prieštaravimų. 

Bet kad velnias jau išmestas, dabokite, kad nebesugrįžtų atgal 
su daug kitų piktesnių dvasių. 

Nebetapkite šėtono tarnais. 

Gromata siunčiama į pragaro sugautus vaikus. 

Gal dar šėtonas ne visiškai juos apakino ir neužlindo jų proto. 

Bėkite nuo karčemų - šėtono koplyčių. 

Nebemokėkite pragarui pagalvių. 

Nebelįskite į velnio žabangus, smegdindami savo dūšias pra- 
garan. 

Neprietelius dūšių jūsų - velnias vos nepatrako, matydamas 
dorą imant viršų. 

Velnias sukėlė prieš mane žydus ir visokius viršininkus“. 

Kaip Dievo įrankiai - blaivybės platintojai, taip šėtono įran- 
kiai -jos priešininkai: žydai, kurie alkoholiu verčiasi, dvarinin- 
kai, kurie jį varo savo bravaruose, ir administracija, kuri gina 
pelną iš propinacijos. 

Šie pastarieji (valdininkai). 

„Paliko užgėdinti, nužeminti, sutremti. 

Jau niekas nebedrįs jūsų bauginti, versdamas prie girtybės, 

Nes pats ciesorius nori, kad jūs nebegertumėte. 

Jis pats išsižadėjo pelno iš propinacijos. 

Jis pats mane gyrė Vilniuje ir dėkojo už rūpestį, įvedant blai- 
vybę.“ 

Belieka žydai. Su jais reikia kovoti už savo gerybę. 

„Kas nebegeria, jau dykai nebegaišina grašio, atiduodamas 
žydams. 

Vaikai nebealkani ir nebepusplikiai. 

Nebegirdėtis muštynių ir nesantaikų. 

Moterims nudžiūvo ašaros. 

Ir jos pačios nebenešioja su skraitais javų į karčemą. 

Yra dar tokių, kurie, užsidarę pas žydus kamaroje, geria. 

Ar negėda jiems po žydų kamaras landžioti ir su jais bro- 
liautis dėl tos smarvės! 

Žydus juokinti! Tų nevierionių akyse pasižeminti! 

Žydų suvedžiotojų nebeklausykite. 

Saugokitės žydų apgaudinėjimo, kurie degtinę maišo su alu- 
mi arba, sumaišę su kuo kitu, vyno vietoje pardavinėja. 

Žydai ir man davinėjo didžius pinigus, bile tiktai įsakyčiau 
kunigams nebešaukti ant girtuoklių. Atmečiau pinigus.“ 

Negeresni „kūkaliai kviečiuose, pelai grūduose“, kurie, slap- 
ta namie laikydami, degtinės geria ar slapta pas žydus ragauja. 

„Kurie papiktina nekaltus žmones. 

Jie nenori būti mano avelės. 

Neklauso Bažnyčios vyresnybės balso, tad 

Neklauso nei Šv. Tėvo, kurs pats įvedė blaivybę. 

Neklauso nei ciesoriaus, kurs taip pat nenori, kad gertumėte. 

Argi tad norite, kad lankydamas jus aplenkčiau ar Dievo man 
duota valdžia bausčiau?“ 

Baidymus paremia graudinimais. 

„Sunkus nuliūdimo akmuo užgulė mano širdį. 

Juntu širdies skausmą nuo nepaklusnybės. 

Širdis mano baisiai susopo ir krauju aptvino. 

Siunčiu verksmingu balsu šauksmą: neužkietinkite širdžių 
jūsų. 

Ašarotos akys mano pažvelgė tada meilingai“. 


Nėra jokių moksliškų įrodymų, kaip kenkia alkoholis. Veikia 
ne protą, nes tai būtų buvę anuomet tuščia, bet visiems žinomą 
jausmą; parodo tik tai, ką patys sodiečiai mato, ko yra per gerai 
prityrę. 

Vienais džiaugiasi (grinkiškiečiais), kitus bara (kupiškėnus) 
ir akis jiems bado geresniais (anykštėnais, užpalėnais, uteniš- 
kiais, kurkliečiais), iššaukdamas rungimąsi, rivalizaciją; kitus 
bara už atkritimą (plungiškius), kitus baido atmesiąs (skapiš- 
kėnus, kamajiškius). Visiems užgina gerti nors šlaką, tepripa- 
žindamas pilną nusiturėjimą, abstinenciją. Liepia kits kitą pri- 
daboti, kits kitą perserginėti, traukti į Broliją ir nuolat už kits 
kitą melstis, nes „girti — blogi katalikai, keikūnai, paleistuviai, 
krikščioniškų priedermių nepildą, savo turtelio išsklaistytojai, 
savo vaikų vargintojai, saviškių virkdintojai, artimo piktintojai“. 
Na, tiesiog darytojai pragaro ant žemės. O turėtų būti vykintojai 
dangaus karalystės ant žemės, nes visi pašaukti į šviesybę sūnūs. 


Patriotizmas 


Kaip tikras vyskupas katalikas, Motiejus III visiems skiria tą 
pačią bendrą Dangaus Tėvynę. Yra atstovas visuotinės Bažnyčios, 
lyg internacionalės. Betgi žiūri konkretiškai ir temato tai, kas jam 
pavesta daboti. Tad visai žmonijai bendruosius doros idealus 
taikina prie savo ganomųjų, juos ir jų žemę ypatingai myli, jais 
ypatingai didžiuojasi. Nenoromis pasirodo žemaitis patriotas. 

A sis 


„Argi negana jau mūsų žemaičiai ir lietuviai per du šimtu 
metų nuo degtinės privargo? 

Balsas iš pat dangaus atvėrė akis ir ausis žemaičiams ir lie- 
tuviams, 

kurių garsas praplito mažne visame pasaulyje. 

Linksma buvo paklausyti, kaip visos šalys gyrė mano vys- 
kupiją ir grožavosi puikiu paveikslu. 

Garsas apie žemaičius ir lietuvius greitai perbėgo per svietą. 
Užmiršta mūsų Tėvynė, šv. Bažnyčios klausydama, radosi vėl 
garsi ir garbinga tarpe žmonių giminių“. 


Neilgai teteko vyskupui Valančiui padirbėti blaivinimo dar- 
bas, vos puspenktų metų, kuriuos jis ištempia ligi penkerių. Po 
lenkmečio kilusi reakcija sutrupino visą jo triūsą, nedavė ilgiau 
pasidžiaugti savo darbo vaisiais. 

Mikalojus I, asmeninis jo prietelius, buvo miręs. Kilo katalikų 
persekiojimai, kurių sustabdyti nebetesėjo nė Valančiaus diplo- 
matija. Paseno, matydamas savo dvidešimties metų darbo griu- 
vėsius. Bet ar nusiminė? O, ne! 75 metų senis tebebuvo pilnas 
jaunikaičio vilties. 

„Praslinks persekiojimai, ir vėl su džiaugsmu giedosite baž- 
nyčiose jūsų žemaitiškai ir lietuviškai!“ - drąsina savo aveles tes- 
tamente. 

Su šviesia vilčia ir pavydėtina ramybe serga skaudžia inkstų 
liga ir baigia savo gyvenimą. Pasišaukęs Kauno kunigų semi- 
narijos inspektorių Antaną Baranauską, tarė jam: 

- Ojezenku! Girdėjau, Tu mokas mirti priruošti. Taigi padėk 
man! 

Na, per tris dienas su juo ruošiasi, meldžiasi, šv. Sakramentus 
priiminėja, kol nuėjo atiduoti apyskaitos Tam, Kurs jį buvo taip 
išaukštinęs, betgi ir naštą ne bet kam tepakeliamą uždėjęs. 


"TT 


Tampri dvasia turėta to geležinio žmogaus. Jokie kataklizmai 
neišvertė iš įgytos pusiausvyros to nusistovėjusio, susinorma- 

vusio, kieto dvasiškio. Tampriai jis ir savo aveles reformavo: 
stačiai, primygtinai, neatleisdamas. Jis vienas, bet „balsą leido 
unt visas šalis“. Ką balsą! To maža. Jis pats visur buvo, visa 
aplankė, viso išsiteiravo, visa žinojo iš pačių, iš pirmųjų šaltinių. 

Taip pat tampriai turėjo jam padėti ir jo padėjėjai, parapijų 
kunigai. Jie pirmieji turėjo savo ganomiesiems pašviesti paveiks- 
lu, būti jiems forma, į kurią mieruosis, kad nebūtų „panašūs į 
pariziejus, kuriems Viešpats Kristus išmetinėjo: ant kitų antdeda 
naštas, o patys nei pirštu nenori jų priliesti“. 

Pripažindamas, jog blaivybė, be Dievo malonės, įvyko dar 
per karštą kunigų darbavimąsi, dėkoja jiems, ragina prie patva- 
ros; viliasi betgi daugiau jaunaja karta, bara apsileidėlius, matyt, 
vyresniuosius, kitaip išauklėtus. 

„Už tikriausią tiesą turime, jogei kokia blaivybė, tokia ir kle- 
bono verčia. 

Todėl dekanai turi sergėti ir jausti, kaip kurioje parapijoje 
platinasi blaivybė, ir pranešti man apie darbštumą ar apsileidimą 
kunigų“. 

Uolieji tad, darbštieji bus tam tikru savo ranka rašytu laiškeliu 
pagirti, gaus už skatiką paveikslėlį, ale su jo parašu, išgirs paža- 
dėjimą avanso, geresnės vietos. Tinginiai gi gaus autografą: 

„Poprawcie się, bo dostaniecie po skórze. Biskup Maciej““. 
(Iš mano rinkinio.) 

Labai trumpa, vis dėlto ir labai aišku... 

Ir parapijų kunigai, kaip gerai sutvarkyta armija, ėjo kovoti ir 
nugalėti alkoholio, to įsivyravusio įpročio. Kiti ėjo, suprasdami 
nusiturėjimo idėją, kiti tik vingėdami gelžinio savo viršininko, ku- 
ris žmonių gerovės dalyke juokų nemėgo daryti. Kunigai įraginti 
buvo netaip sunku: ant jų duota vyskupui valdžia, autoritetas. 


Dvarininkai išnaudotojai 


Pikčiau buvo su dvarininkais, nuo kurių priderėjo pusė blai- 
vybės veikalo. Jie laikė bravarus, varė spiritą; jie stengėsi savo 
produktą išgirdyti savo žmonėms valdonams. Tuo tikslu kiek- 
viename sodžiuje ir kas 3-5 varstai visom pakelėm statė savo 

karčemėles ir dideliausias karčemas. Ten šinkavo lažininkai, 
savo kailiu atsakydami, jei nesumanytų išgirdyti, kiek jam ski- 
riama kas savaitė. Du dvarininku, pasistačiusiu karčemėles tyčia 
savo dvarų pasieniais, netoliese vieną nuo kitos, vaišino mu- 
šeikas ir pjudė prieš lankančius konkurento karčemėlę. Kas su- 
batos vakarėlis ir nedėldienio popietuvė - muštynės iki kraujo 
praliejimo. Dvarininkai čiulpė savo valdonų ne tiktai kūno vieką, 
turtą, bet ir sielą - jo dorą, protą. 

Kas ir kaip jiems daryti? Tiesios valdžios ant jų nėra. Auto- 
riteto gali būti per maža. Belieka gudri diplomatija. Ir vyskupas 
Valančius, šiuo kartu - „Wotonczewski herbu Topėr““, priverčia 
dvarininkus savo rankomis pasidaryti pačią skaudžiąją - pini- 
ginę operaciją, išsižadėti pelno iš propinacijos, kaip jos Alek- 
sandro II lūpomis išsižadėjusi buvo valstybė!?, 

Į dvarininkus vyskupas Motiejus kreipėsi ne tuoj, bet kai 
visus kitus luomus, liaudį ir kunigus, buvo jau pakvietęs suvis 
pamesti svaiginamuosius gėrimus, kai jau aiškūs buvo to su- 
manymo vaisiai. 

Kreipiasi švelniai, išgirdamas: „Garbūs Dvarininkai, pagar- 
sėję nuopelnais, valdžia ar reikšme, pagarba, kiltimi ar turtais“. 
Įkalbinėja jiems, būk tai jie patys supratę ir linksmai sveikinę tą 
doros reformą; būk tai patys, nežiūrėdami turto, nuostolių, pa- 
lankiai atsiliepę ir net darbų padėję geidžiamų vaisių sulaukti. 

Ir... patetiškai dėkoja jiems vardan tikybos, žmonijos, dabarties 
ir būsimųjų kartų už gerus norus ir pasistelgimus. Už visa tai dva- 
rininkai įgysią gerą nuomonę savo vaikų ir anūkų ir jau esą už- 
sipelnę sau, savo vaikams ir vaikų vaikams Išganytojo palaiminimą. 

Tiktai taip dantis užkalbėjęs ir nuglostęs, gretinasi prie rei- 
kalo: įrodinėja, kaip nuolat reikią rūpintis, idant blaivybė su- 
tvirtėtų, kaip reikią padėti dvasiškiams jų blaivinimo darbe. 
Girdi, „mylėdami savo liaudį, nuoširdžiai linkėdami jai amži- 
nosios ir laikinosios (!) gerybės... panaikinkite vartojimą ir par- 
davinėjimą alkoholio jūsų namuose ir valsčiuose. Nes „atlyžti 
nuo bendro veikimo ir atgal eiti labai peiktina ir nepadoru. O 
nėra kito būdo ištraukti liaudį iš doros nuopolio, kaip visiškai ir 
visuotinai patiems išsižadant alkoholio“. 

Dvarininkai suprato, ką reiškia atsargus prikišimas nevei- 
kimo bendrai: buvo tai gadynė prieš pat paskutinę lenkų keliamą 
revoliuciją, kada obalsiai „wspėlna praca“ ir kiti panašūs skam- 
bėjo kuo balsiausiai, užliesdami pačias jautriąsias lenkų ar len- 
kuojančių dvarininkų stygas. Po to „atlyžti“ tikrai jau buvo nebe- 
padoru. 

Gudriau sustatyti Ganytojo gromatą veik nebegalima. Toje 
gromatoje visas vyskupas Valančius su savo taktu, atsargumu, 
diplomatija - mokėjimu palenkti sau, rodos, visai nepalenkia- 
mus žmones. Kiek tai sunkių bylų yra jisai laimėjęs tuo savo 
taktu ir neregėtu žmonių silpnybių pažinimu. 

Po ketverių metų vyskupas Motiejus antroje savo gromatoje 
jau bent kiek kitaip kalba į tuos pat dvarininkus. Rodo jiems 
penkerių metų prityrimus, kaip gera blaivybė. 

Sveiko proto žmonės, girdi, suprantą, kas ardo visuomenę. 

Visos doros širdys tikrai ir karštai ėmusios dalyvauti plati- 
nime to veikalo. 

Tad ragina ir kitus (nesveiko proto ir nedoros širdies?) paro- 
dyti, jog jie moką aukoti, savęs išsižadėdami ne tik pagavimo 
valandoje. Ir jau stačiai drožia į akis tiems, kurie „pagirdami 
principą teorijoje ir išversdami jį praktikoje, atsistojo niekuo 
nepateisinamoje priešginystėje su visuomene ir patys su savimi“. 

Bėda tiems, „per kuriuos papiktinimas ateina!“ 

Tikisi dvarininkai būsią „sūnūs, o ne Bažnyčios ir Tėvynės 
išgamos“. 

Testamento tepasiskaitai kiekvienas. Aš jo skyrium nebe- 
nagrinėsiu, nes į blaivybės kovą su girtybe jisai nieko nauja ne- 
beineša. Labiau jisai įdomus savo slepiama, bet nepaslepiama 
politikine spalva, tuo tonu, kuriuo rašė politiškai religines pa- 
starąsias knygeles, už kurias gavo nemaža kunigų nukęsti. Aržūs 
katalikų persekiojimai apie 70 metus pereito metašimčio ir šio 
testamento neprileido paskelbti viešai: jį išlaikė Seminarijos rek- 
torius Jeronimas Račkauskis, o paskui, jo sesers sūnus Anupras 
Vaitkevičius, atidavęs autografą, rodos, Lietuvių Mokslo Drau- 
gijai. Kun. Pr. Turauskis iš jo nusirašęs „nieko neperkeisdamas, 
tik rašybą pataisydamas“. 

Tai bene bus ir visi charakteringesnieji bruožai, kurie galima 
pasergėti, bestudijuojant vyskupo Motiejaus Valančiaus Blai- 
vybės gromatas, kaip tasai vienas, it Dovydas prieš Galijotą, 
apsiginklavęs viena tik religinio autoriteto lazda, eina prieš tam- 
sybės ir piktos valios žmonių padarą - liaudies netvarkos chime- 
rą ir ją įveikia. Taip ir kitas vienas pats minėtas kunigas Matju 
įveikė savo tautos neblaivumą, neturtą ir ištvirkimą Irlandijoje. 
Neabejojame, kad Matju visą laiką švietė savo pavyzdžiu vys- 
kupui Motiejui, kuriuo tuoj šoko jis sekti, ligi tik Rymas įsteigė 
religinę Broliją. 

Norint pilnai susekti visus faktorius vyskupo Motiejaus pa- 
sisekimo blaivinimo darbe, reiktų sumaningai išnagrinėti dar: 
1. To laiko politikinės ir visuomeninės gyvenimo sąlygos, 2. Pa- 
syvumas to laiko liaudies dvasios, iš kurios per amžius kalta, 
kas tik norėta, ir galop 3. Pats to nepaprasto žmogaus asmuo. Su 
tais dalykais tesižinai mokyti tyrinėtojai. Aš čia tepaliečiu Blai- 
vybės gromatas ir baigiu savo rašymą paskutiniu įspėjimu: kas 
gi tai buvo toji žemaičių Blaivybė? Argi paprastas kunigo užsi- 
spyrėlio kokios bent dorybės, vienos iš daugelio, daiginimas ir 
auklėjimas, ypatingos davatkystės apsireiškimas? 


v 


Patsai vyskupas Motiejus laiškuose inteligentams savo pla- 
tinamają blaivybę dažnai vadina „doros reforma” ir net „liaudies 
luomo reforma“. Tai nebus per balsiai pasakyta, nes vysk. Valan- 
čiaus ketinimai buvo daug platesni, neg paprastas kurios doros 
skiepijimas. Jis buvo tikras reformatorius, tikras anų revoliucijų 
laikų (1831, 1848) padaras. Revoliucinis Europos rūgimas, pra- 
sidėjęs nuo Didžiosios Prancūzų revoliucijos, ėjo per visus kraš- 
tus, įjudindamas ir Lenkiją su Lietuva. Labai klystų ir klysta, 
kurs mano lenkus sukilus ir „buntavojus“ dėl politikinės savo 
laisvės, vien tik kad kaip norint atgriebus pralaimėtą savo ka- 
raliją. Veik visose platesnėse anų laikų proklamacijose buvo bene 
daugiau kalbama apie „visų luomų supuvimą“ irjų reformą, neg 
apie politiką; buvo šaukiama visa revoltuoti ir iš senojo kailio 

išnerti. Ir veik visi ano laiko veikėjai buvo socialiai reformatoriai. 
Toks buvo ir Motiejus Valančius. 

Reformatorius, bet ne revoliucininkas kaip paprastai supran- 
tama... Krikščionių dvasios išauklėtas, jis negalėjo būti šalininkas 
pervertimo karalijų ir visuomenių - brutaliu vieku. Ir netikėjo, 
kaip vėliau Leonas Tolstojus, būsiant tai galima padaryti. Ne 
lazdoje ir ne kalavijuje juodu matė žmonijos galybę ir tvirtybę, 
tik žmonių viduje, jų doros čielybėje, kuri žmogų tikru žmogu- 
mi padaro, kad jokie priešingumai ir nelaisvės jo nebesulaužo. 
Tai jis yra išreiškęs prieš pat sukilimą 1863 m. įžangoje į vieną 
savo užsieny išspausdintą knygelę. Tvirtu, prityrusiu savo protu 
jisai matė lenkus rusų neapgalėsiant, nestengsiant sukelti liau- 
dį, su kuria iki šiol nieko bendra neturėjo. Taigi paskutinėje 
lenkų revoliucijoje jisai negalėjo dalyvauti ir nedalyvavo, visą 
savo energiją suvartodamas socialėms reformoms, luomų re- 
formoms. 

Matėjis liaudies apipuvimą per tamsumą ir aptvirkinimą. Ir 
visą savo amžių paskyrė tai liaudžiai šviesti ir jai dorinti. Rašė 
daug knygų. Žiemą ir vasarą, kviečiamas ir nelaukiamas, lakiojo 
po visą vyskupiją it šv. Povilas!!. Gyrė, baudė, mokė gyvu žo- 
džiu, dirmavojo. Galop „vienoje kelionėje mano 1858 m. apturė- 
jęs įkvėpimą Dvasios Šv., idant apsakinėčiau blaivybę, pradėjau 
skelbti tą dorybę Palėvenėj“, Vilkm. ap., ir varė tą sunkų darbą, 
atgaivindamas visą kraštą. 

Matė vyskupas Motiejus ir kunigų luomo apleidimą ir apge- 
dimą. Nei vienoje Rusijos katalikų vyskupijoje gal nebuvo tokio 
aržaus persekiotojo ir neapkentėjo dvasiškių nenusiturėjimo ir 
neveiklumo. Nei kiltis (buvo kunigų kunigaikščių), nei pro- 
tekcijos, nei jo paties draugų tradicija negelbėjo jo vyskupijos 
kunigo, apie kurį buvo gavęs negerų žinių. 

Šitai senis, apskųstas už neblaivumą. Atvykęs į Varnius, mė- 
gina suminkštinti viršininko širdį senovės atminimais. 

- Ar atmeni, Ganytojau, kaip anuomet mudu kiauleles ga- 
nėva? 

- Gerai, gerai, ojczenku! Apie tai paskui. O dabar prašome į 
Rokitus!? rekolekcijų atsėdėti... - atžėrė. 

Kiek tie Varnių Rokitai (vienuolynėlis) yra mate „kunigų 
pakūtninkų“! Kiek jų išėjo pasitaisiusių, o kiek ir suknelę ten 
pralaimėjo, be jokio gailesčio išmetami iš kunigų luomo! Kilo 
konsternacija. Imta kreitėti, rūgoti, net keršyti ir skandalus kelti. 

Antai bajoras kunigas, išvilktas iš rūbų. Vyskupas Valančius 
važiuoja per miestelį karietoje ir girdi šauksmą: 

— Sustok, sustok! 

- Na, kas ten yra? - klausia vyskupas, iškišdamas galvą pro 
karietos langą. 

- Nieko! nieko! - atsako kunigas. ~ Aš tik norėjau pasižiūrėti, 
kaip chlopas karietoje važiuoja... 

Pasityčioja iš vyskupo „žemo“ kilimo iš mužikų, tuo tarpu 
kad iki tol visi vyskupai vis būdavo iš grafų, kunigaikščių ar 
šiaip jau didelių ponų. 

Viską iškentė, nenusileido; bėrė į visas šalis pabarimus, per- 
spėjimus; mėtė baudžiamuosius iš vieno galo vyskupijos į antrą 
galą, už 150-200 varstų be gelžies kelio ir, veik neduodamas 
skrynių išrišti, metė atgal už 200 varstų. Kol „privarė prie pa- 
karos“, kol senoviškai išauklėtieji kunigai suprato, nieko neįveik- 
si neperlaužiamo, atkaklaus žemaičio; tai kur kas geriau bus 
pasirūpinus veikliu savo gyvenimu, apšviesta inteligencija, lite- 
ratūros darbais, blaivybės platinimu įgyti kuo geriausią Gany- 
tojo nuomonę. Ir stelgės. Ir pasidarė akli jo valios vykintojai. 

Bet vyskupas Motiejus jiems pirmykščio atžiaurumo neuž- 
miršo. Senųjų kunigų jis iki pat galo nekentė, o jaunuosius net 
pernelyg protegavo. Jaunam susiginčijus su senesniu, vis pirma- 
sis laimėjo. Storažievį Noreiką (paskui rusų sušaudytą), mėgs- 
tantį visus pliekti bizūnu, kartais tyčia paskirdavęs nedoram 
klebonui padėjėju. Ir skundų ant jo nepriimdavęs. Ilgai buvęs 
tasai Noreika klebonų baidyklė. 

Seminarijos auklėtinius mylėjo kaip tikrus savo vaikus. Ir 
nebuvo tokio taisyklių peržengimo, kurio jis nebūtų atleidęs 
klierikui, kad - jaunas. 

Antai klierikas, nepatenkintas blogu valgiu, viešai, prefekto 
akyse meta visą mėsos bliūdą žemėn. Kas beliko rektoriui? Pra- 
šyti, kad už tokį ekscesą vyskupas patį klieriką iš seminarijos 

išmestų. Raportuoja. Vyskupas šaukia į save rektorių ir patį 
nusidėjėlį. Išklausęs abiejų, deda visai netikėtą rezoliuciją. 

- Ojezenku, jūs, seniai, nemokate apsieiti su jaunuomene, tai 
ir gaunate ko reikia. Rūpinkis, kad vaikai (o tie „vaikai“ buvo 25 
metų) būtų sotūs, lai prefektas įgyja auklėjamųjų meilę, tai ir 
nemėtys nuo stalo bliūdų jam po kojų. Eikita namo ir susitai- 
kinkita... 

Lengva suprasti, kaip pasipiktino tokiuo vyskupo teismu vy- 
resnieji ir pagavo širdis visų jaunesniųjų. Pasiteirauk kai kurio 
„mohikano“ apie Valančių: pamatysi, kaip sublizgės jo senos akys. 

Taip vyskupas Motiejus buvo sureformavęs savo laiko ku- 
nigų luomą. 

Bajorų luomas sunkiau buvo reformuoti. Su juo vyskupas 
Motiejus nedaug bendra teturėjo. Kilmė, profesija, idealai, - 
viskas buvo kitoki mužikvaikio reformatoriaus ir imperatoriaus 
Mikalojaus I prietelio, kitoki išdykėlių, išlepėlių, dykaduonių, 
svetimu triūsu pertekusių ir nebūtais nuopelnais, jei ne savo, tai 
tolimų bočių, nuolat besigiriančių. 

Dvarininkų vysk. Motiejus neėdė, kaip dabar juos ėda kai 
kurie liaudininkai, liaudies nekurstė prieš turtuolius. Vis dėlto 
bajorai savo kailiu, anot to, jautė jį ne jų žmogų esant. 

Emigrantai į Paryžių savo leidžiamoje gazetoje „Przegląd 
Rzeczy Polskich“*8 rašė: „Valančius pasiutęs bajorų nevidonas, 
su džiaugsmu... tą klasę išnaikintų iš pat šaknių <...> Taip pat 
norėtų... išnaikinti Žemaičiuose visą lenkų gaivalą“. (Citata A. 
Janulaičio, ten pat, 34.) Tai, žinoma, perdėta, bet ne visiškai. 

Lenkų kalbos jis nepersekiojo, pats net namie su inteligentais 
lenkiškai kalbėjosi ir su jais korespondavo. Jo laiškai kunigams 
ir dvarininkams lenkiškai rašyti. Bet kas kita lenkų kalbos ne 
neapkęsti, o vėl kas kita savąją mylėti. Lenkai ir po šiai dienai to 
skirtumo nesupranta. 

Vyskupas Motiejus tik stengėsi bajorus demokratinti. Kur 
galėdamas, bajorų akyse ditirambus giedojo „juodoms mužikių 
rankoms“, kurias juoba reikią bučiuoti, ne baltas. Suprask, ba- 
jorių. Autentiška. Patys mužikai tai žino ir su pasigėrėjimu karto- 
ja. Esu bent du sykiu girdėjęs. 

Vėl, mužikui varžantis su bajoru, pirmasis laimėja. Antai 
išdidęs Raseinių karaliukas Przeciszewskis sumanęs išpažinties 
važiuoti tiktai į patį vyskupą. Vysk. Motiejus išpažinties taip pat 
klausydavo, kaip ir paprasti kunigai: keldavosi anksti, sėdėdavo 
ilgai bažnyčioje ir smarkiai persekiojo tinginius ir mieguklius 
kunigus. Štai prie jo klausyklos nužeminta sodietė bobelė ir 
didus Przeciszewskis. Vysk. M. neturi laiko. Vis dėlto išklauso 
sodietės, o Przeciszewskiui liepia po mišių palaukti. Tad paskui 
vyskupo rūmuose ir klausia jis Valančių, nustebęs, kodėl jam 
tokį afrontą, tokią gėdą padaręs? 

— Matai, ojczenku, tai darbo žmogus, jis neturi laiko gaišti. O 
tu štai turėjai laiko atbildėti net į Varnius išpažinties. Tai gali su 
išpažinčia ir po šv. mišių palaukti. (Pasakojosi kun. Turauskiui 
pats a. a. Rokas Przeciszewskis.) 

Viešai vyskupas gyrė visokius bajorų „przodkus“. Bet širdyje 
ir neviešai iš jų tyčiojosi. Šitai nevykęs ir nususęs bajorpalaikėlis 
iš tol atkeliauja į Valančių pašalpos; ketinąs vesti ir atnaujinti 
giminę „o sławnych przodkach“*, 

- Cóż, ojezenku, po „przodkach“, kiedy „tytki“ słabe?! — 
pasityčiojęs iš suskio ir davęs tik kaipo paprastam pakeleiviui. 

Liaudies išnaudojimas darbais ir propinacija buvo tikros vys- 
kupo Motiejaus ligos. Nublaivinti tad iš tikros širdies norėjo ir 
bajorus. Ir tai jam taip pat sekės, kaip ir liaudies blaivinimas. 

Gal ir daugiau būtų buvę pramanyta būdų reformuoti mūsų 
bajorijai, bet paskutinioji lenkų revoliucija dar labiau jį nuo ba- 
jorų atstūmė. Žiūrėk jų paskvilį ant v. Valančiaus. Bepasiliko 
vieni „katalikiškieji“ santykiai. t 


VI 


Pagaliau pakartoju čia vyskupo Motiejaus nors nevykusią 
dainelę satyrą kaipo ženklą, jog ir šitaip jo mėginta kovoti su 
girtybe. Tos dainelės istoriją žiūrėk „T. S.“, 1901 m., 2 nr.ł6 


Ak, Tu Dieve Visagalis! 
Garbin Tave visos šalys. 
Ir girtuokliai dangaus prašo; 

Su arielka pekloj užsirašo 

Per amžius. 
Seni vyrai ūkininkai, 
Kupčiai sukčiai mainininkai, 
Kits nė tabokos neliūbija, 
O arielką labai triūbija 

Kaip vandenį. 
Bajors nė šoblės neturįs, 
O į arielką labai žiūrįs: 
Ak, kad pinigų turėčiau, 
Tos arielkos aš norėčiau, 

Oi, gerčiau! 
Senos bobos ir panelės 
Ratuoj rankas kaip kvietkelės: 
Kožna pagal savo stoną 
Ger arielką iš uzbono 

Kaip smetoną. 

Laižuvoje, 1914 m. 


(Iš knygelės: „Žemaičių vyskupo Motiejaus III Kazimiero 
Valančiaus-Valančiauskio Blaivybės Gromatos“, Ryga, 1915 m., 
86 pusl.) 


PAAIŠKINIMAI 


SANTRUMPOS 
UL - Iliustruotoji Lietuva. 
LA  - Lietuvos aidas. 
NL - Nepriklausomoji Lietuva. 
TK - Tiesos kelias. 
TS  - Tėvynės sargas. 


VP - Motiejus Valančius. Pastabos pačiam sau. - Klaipėda, 1929. 
VR-4 - Vaižganto Raštai. - T. 4. - K. - V., 1922. 


REDAKCINĖS PASTABOS 


Keturioliktuoju šių raštų tomu pradedamas blokas tomų, skiriamų Vaiž- 
ganto darbams iš literatūros istorijos. 

Pirmojoje tomo dalyje spausdinami į paties autoriaus sudarytųjų savo Raštų 
kalbamojo žanro tomus (VR-11, 12, 13, 14, 19) nejėję straipsniai, paskelbti kelio- 
likoje laikraščių bei žurnalų ir atskirų leidinių („Tėvynės sarge“, „Žinyčioje“, 
„Kraj“, „Viltyje“, „Rygos garse“, „Nepriklausomojoje Lietuvoje“, „Tautoje“, 
„Skaitymuose“, „Laisvėje“, „Lietuvių balse“, „Lietuvyje“, „Lietuvoje“, „At- 
spindžiuose“, „Krivulėje“, „Iliustruotojoje Lietuvoje“, „Tiesos kelyje“, „Lietuvos 
aide“, „Darbuose ir dienose“, „Naujojoje Romuvoje“, M. Valančiaus brošiūrų 
leidinyje „Maskoliams katalikus persekiojant“, Homero „Odisėjos“ vertimo 
leidime). Didžiuma jų nekartoti, kiti kartu su publicistikos ir kritikos straipsniais 
perspausdinti VR-4. Šiame Raštų tome visi straipsniai sudėstomi chronologiškai 
(pagal publikavimo datas), kartotieji VR-4 - pagal čia esančią jų eilę. 

Antroji 14-jo tomo dalis skiriama Vaižganto iš lenkų kalbos išverstiems 
M. Valančiaus užrašams. Perspausdinama jų vertėjo parengta knyga „Pastabos 

pačiam sau“. Nors dauguma jos tekstų nepriklauso literatūros istorijai, ji šliejasi 
prie to žanro valančinės tematikos Vaižganto darbų. Tad „Pastabų pačiam sau“ 
knyga į ši Raštų tomą dedama kaip visuma, nes ją išskaidyti, atskirti nuo vers- 
tinių tekstų jų vertėjo komentarus ir kitus M. Valančiaus literatūrinės veiklos bei 
kūrybos aprašymus būtų neprasminga. 

Tome duodama tekstų bibliografija, įvairių jų realijų aiškinimai, retesnių 
žodžių žodynėlis, kaip ir paties Vaižganto rengtų savo Raštų literatūros istorijos 
tomuose pridedama pavardžių rodyklė. Į tomą sudėtus 1899-1921 m. straipsnius 
ir VP parengė L. Arnatkevičiūtė, 1923-1933 m. straipsnius parengė ir žodynėlį 
bei pavardžių rodyklę sudarė I. Čiužauskaitė. 


BIBLIOGRAFINIAI DUOMENYS 
IR KOMENTARAI 


STRAIPSNIAI 


UŽMIRŠTAS POETA LIETUVIS KUN. ANUPRAS JASEVIČĖ. Publikuota: 
TS. - 1899. - Nr. 11. - P. 20-21. Be parašo. Šiuo straipsniu Vaižgantas pradėjo 
savo rengtą A. Jasevičiaus laiškų iš tremties ir eilėraščių publikaciją „Ištremtojo 
raštai iš Spasko“. 

! A. Jasevičiaus laiškai ir eilės spausdinta TS 1899 m. Nr. 11, 12 ir 1900 m. 
Nr. 1, 2/3, 4/5, 6/7. Sutrumpinta jų publikacija pakartota VR-11 (p. 124-156). 

? Samuelis Paškevičius (1832-1886) kunigavo Josvainiuose, Kaune; rūpinosi 
tremtyje gyvenusiu A. Jasevičiumi, surinko jo rankraščius. 

3 A. Jasevičiaus tremties atsiminimai TS nebuvo išspausdinti; parengti Vac. 
Biržiškos, jie paskelbti „Mūsų senovėje“ (1937-1940, II, 1—4, III, 1). 

t Duomenis apie Vaižganto verstų M. Valančiaus užrašų publikacijas žr. 
šiame tome dedamos jų knygos VP paaiškinimuose. 

5 Naujesniais duomenimis, A. Jasevičius gimė 1805.11.19 Žostautuose, Ario- 
galos par. 

é Antanas Zastarskis (1800-1867) Josvainiuose klebonavo nuo 1850, Perna- 
ravoje - nuo 1862 m. 

7 Adalbertas Novickis (1811-1907) Vilkijoje klebonavo 1861-1900 m., prieš 
tai Šeduvos vikaras, Pernaravos filijalistas, vėliau altaristas Alsėdžiuose. 


KAIP VADINOS VYSK. MOTIEJUS? Publikuota: TS. - 1900. - Nr. 1. - P. 24- 
26. Rubrikoje „Medžiaga vyskupo Valančiaus biografijai“. Tekstas nekartotas, 
kai kurie jo duomenys panaudoti VP (p. 9-11). 

*1 „uszlachcona“ (lenk.) - sušlėktinta, subajorinta. 

žkun. Dovydaitis, kun. Strazdas - Juozapas Silvestras Dovydaitis (1826 
1883), Varnių kunigų seminarijos rektorius, vysk. M. Valančiaus sekretorius, 
1863 m. sukilimo tremtinys, rašytojas, apysakos „Šiaulėniškis senelis“ (1860- 

1864) autorius; kun. Strazdas - Antanas Strazdas (1760-1833), poetas; malonine 
pavardės forma Strazdelis buvo vadinamas liaudyje. 

* Juozapas Skalskis po kunigavimo Kalnalyje klebonavo Girkalnyje; vysku- 
paujant Steponui Giedraičiui, matyt, dar XVIII a., kaip sakoma M. Valančiaus 
„Žemaičių vyskupystėje“, užrašė pinigų Varnių kunigų seminarijai. 

* Wolanczewski - Martynas Valančauskas (1861-1940), teologijos magist- 
ras, Kauno kunigų seminarijos profesorius 1886-1894 m.; vėliau kunigavo Eigir- 
džiuose, Švėkšnoje, Žagarėje, Viekšniuose, Ylakiuose, nuo 1927 m. Mosėdyje, 
kur ir mirė. 


VYSKUPO VALANČIAUS JUBILIEJAI. Publikuota: TS. - 1900. - Nr. 1.- P. 
26-27. Rubrikoje „Medžiaga vyskupo Valančiaus biografijai“. 

1 Nr. 10 „T.S“ priminėme... - nurodomas TS 1899 m. (Nr. 10, p. 52-54) 
išspausdintas Vaižganto str. „Pakvietimas ant vysk. Valanč. jubiliejaus“ (žr. šių 
Raštų t. 6, p. 90-95). 

2? pasirodys „Tėvynės sarge“ ir „Žinyčioje“ - anonsuojamos M. Valan- 
čiaus paliktų užrašų publikacijos; apie jas žr. šiame tome dedamų VP paaiš- 
kinimus. 

* A. Baranausko pamokslas, pasakytas laidojant vysk. M. Valančių, išspaus- 
dintas „Žinyčioje“ 1901 m. (Nr. 3, p. 3-7). Žr. str. „100-metinės sukaktuvės (1801- 
1901) Žemaičių vyskupo Motiejaus III Valančiaus“ 11 paaiškinimą. 


PARAŠĖ KUN. MOTIEJUS VALANČIUS, ŽEMAIČIŲ VYSKUPAS. Pub- 
likuota: TS. ~ 1900. - Nr. 2/3. - P. 24. 

1 Raptularz (lenk) ~ užrašų knygutė, sąsiuvinys; Pamiętniki (lenk.) - me- 
muarai, užrašai. 

2 „Silva Rerum” (lot.) - įvairaus turinio raštų rinkinys; „Wiadomošci roz- 
maite” (lenk.) - įvairios žinios; „Miscellanea“ (lot.) - įvairenybės, įvairių pa- 
stabų, ištraukų rinkinys. 

° „Wiadomość o Czynnošciach Pasterskich Biskupa Macieja Wotonczews- 
kiego” (lenk) — „Žinia apie vyskupo Motiejaus Valančiaus pastoracinę veiklą“. 

* kaip pasakėme aname numeryje - primenama tų pat metų TS (Nr. 1) 
paskelbtas str. „Kaip vadinos vyskupas Motiejus?“ (žr. šio tomo p. 11). 

5 Žr. tolesnio str. „Ks. biskup Maciej Wolonczewski i Szymon Dowkont“ 
5 paaiškinimą. 

6 Cfr. (confer, lot.) - palygink. 

7 Žr. str. „Ks. biskup Maciej Wotonczewski i Szymon Dowkont“ 5 paaiš- 
kinimą. 


ŠIMTMETINĖS SUKAKTUVĖS ŽEMAIČIŲ VYSKUPO MOTIFJAUS III VA- 
LANČIAUS. 1801-1901. Publikuota: TS. — 1901. - Nr. 2/3 B. - P. 1-4, 20-23. 

1 kaip lenkai pastatė Adomui Mickui (Mickevičiui) - kalbama apie 
šimtosioms gimimo metinėms (1898 m.) visuomenės sudėtomis lėšomis Var- 
šuvoje pastatytą Adomo Mickevičiaus paminklą. 

2 Mečislovas Leonardas Paliulionis (1834-1908) - Žemaičių vyskupas nuo 
1883 m. 

3 „načalstvo“ (rus.) - vyresnybė, viršininkai. 

* „kazionnų“ (rus.) - valdiškų. 

Sdieną... mūsų laikraštyje nurodytą - žr. str. „Vyskupo Valančiaus jubi- 
liejai“ 1 paaiškinimą. 

€ „Rzymsko-Katolickiego Towarzystwa Dobroczynności Kalendarz na rok 
1901“ (Romos katalikų labdaros draugijos kalendorius 1901 metams) išleistas 
Peterburge; jame (p. 58-65) paskelbtas A. Dambrausko (A. Jakšto) straipsnis va- 
dinosi: „Š.P.Ks. M. Wotonczewski“ (Švento atminimo kun. M. Volončevskis). 
Straipsnio vertimas išspausdintas jo knygoje „Užgesę žiburiai“ (1930, p. 202-219). 

"apskundė Šventajam Tėvui Pijui IX - žinomas vienos Ukmergės krašto 
dvarininkės 1857 m. skundas Apaštaliniam sostui, kuriuo M. Valančius buvo 
kaltinamas panaikinęs Upninkų parapiją. Daugiau prieš ji nukreiptų popiežiui 
adresuotų skundų istorikai nėra aptikę. Apie tai žr. Vytauto Merkio kn. „Motiejus 
Valančius“ (V., 1999, p. 209-210). Pijus IX (Giovanni Maria Mastai Ferretti, 1792- 
1878) - popiežius nuo 1846 m. 

5 Nuo 1863 m. Varšuvoje leistame (ėjo iki 1939 m.) savaitraštyje „Przegląd 
katolicki“ („Katalikų apžvalga“) 1875 m. (Nr. 35-37) paskelbtą Kauno kunigų 
seminarijos rektoriaus, religinio rašytojo Jeronimo Kiprijono Račkauskio (1825- 
1889) apybraižą „Žyciorys Biskupa Macieja Wolonczewskiego“ („Vyskupo Mo- 
tiejaus Valančiaus gyvenimo aprašymas“) Vaižgantas išvertė ir įterpė šiame savo 
straipsnyje (Žr. jo tekstą toliau). „Przegląd katolicki” (1875, Nr. 12, p. 188-189) 
išspausdintas J.K. Račkauskio straipsnis korespondencija vadinasi „Z Kowna“ 
(„Iš Kauno“). 

9 Šio proginio eiliavimo autorius yra Adomas Jakštas (Aleksandras Damb- 
rauskas). Eiliavimas čia buvo išspausdintas pirmą kartą. Vėliau autorius jį pa- 
kartojo savo poezijos rinkiniuose „Dainų skrynelė“ (1905), „Lyrika“ (1930). 

* Minimi Varšuvos laikraščiai: „Gazeta Warszawska“ („Varšuvos laikraš- 
tis“) - dienraštis, ėjo 1774-1925 m., nuo 1910 m. endekų (tautinių demokratų) 
organas; „Tygodnik Illustrowany“ („Iliustruotas savaitraštis“) - kultūros ir 
visuomenės gyvenimo laikraštis, ėjo 1859-1939 m.; „Kłosy“ („Varpos“) - litera- 
tūros, meno ir mokslo savaitraštis, ėjo 1865-1890 m.; „Zorza“ („Aušra“) - kaimui 
skirtas savaitraštis, ėjo 1866-1939 m.; „Wiek“ („Amžius“) - dienraštis, ėjo 1873- 
1906 m. | 

"Bernhofas - Antonas Bernhofas, Kražių gimnazijos direktorius nuo 
1835 m. iki jos perkėlimo į Kauną 1844 m. Buvo kilęs iš Rygos liuteronų kunigo 
šeimos, mokytojavo Petrozavodske; direktoriaudamas Kražiuose vykdė valdžios 
nuostatą rusifikuoti Lietuvos mokyklas. 

? ojcze (lenk.) - tėve; ojczenku, ojezulku (lenk) - tėveli, tėvuk. 

3 Žemaičių vyskupo Jono Lopacinskio (1708-1778, vyskupavo nuo 1762 m.) 
pakviesti vienuoliai misionieriai Varnių kunigų seminarijai vadovavo 1774-1845 m. 

4 iš Vilniaus Monte Salvatoris — iš Vilniaus Išganytojo Kalno; Mons 
Salvatoris (lot.) - Išganytojo Kalnas; taip buvo vadinamas Vilniuje, Užupyje, ant 

aukštumos stovintis 1685 m. įkurtas misionierių vienuolynas su 1730 m. baigta 
statyti Jėzaus Dangun žengimo bažnyčia. 

5 Jonas Mierzwinskis (apie 1798-1860) - Varnių kunigų seminarijos re- 
gentas 4-5 dešimtmetyje (iki 1845 m.), vėliau klebonavo Kaltinėnuose, nuo 
1851 m. iki mirties Skuode; Ignacas Kocas (apie 1802-1850) keliolika metų (iki 
1845 m.) profesoriavo Varnių kunigų seminarijoje, vėliau iki mirties Laukuvos 
klebonas. 

6 „Maželiai prašė duonos, o nebuvo kas būtų jiems atlaužąs“ -mintis 
iš N. Testamento (Mt 19, 14; Mk 10, 14; Lk 18, 16). 

1 Ignacas Hotowinskis (1807-1855) - lenkų teologas ir rašytojas; profesoriavo 
Kijevo universitete, nuo 1842 m. Peterburgo dvasinės akademijos rektorius, nuo 
1851 m. Mogiliovo arkivyskupas metropolitas. 

Kasparas Borowskis (1802-1885) - Vilniaus, vėliau Peterburgo dvasinės 
akademijos profesorius, 1849-1869 m. Lucko-Žitomiro vyskupas, iki 1882 m. 
ištremtas į Permę, nuo 1883 m. Plocko vyskupas. 

18 Katalikiškos Kuršo parapijos Žemaičių vyskupijai atiteko pagal 1847 m. 
Rusijos ir Vatikano sudarytą konkordatą, kuriuo, tarp kitų dalykų, buvo nusta- 
tyta rusų imperijoje veikusios Katalikų Bažnyčios administracinė struktūra (vys- 
kupijos ir jų teritorijos). Konkordato nuostatų, turėjusių pagerinti šios Bažny- 
čios padėtį, valdžia dažnai nesilaikė, o 1866 m. jo veikimą Rusijoje sustabdė. 

9 Juzefas Fragetas (1797-1867) - lenkų pramonininkas, 1824 m. įkūręs įmonę, 
gaminusią plakiruotus (paauksuotus, pasidabruotus) daiktus. 

2 „ut sacerdos sit lux mundi...“ (lot.) - kad kunigas būtų pasaulio šviesa 
ir meditacijoje įžiebtų ugnį. 

2 Zavadzkio firma- Zavadzkių leidykla ir spaustuvė, veikusi 1805-1939 m. 
Vilniuje. Ją įkūrė ir iki mirties jai vadovavo Juozapas Zavadzkis (1778-1838), 
kurio kaip leidėjo ir spaustuvininko vardu buvo žymimos ir vėliau išleidžiamos 
knygos, tarp jų lietuviškos kontrafakcinės. M. Valančiaus veiklos laikais firmai 
vadovavo Juozapo Zavadzkio sūnus Adomas Zavadzkis (1814-1875), išleidęs 
jo, L. Ivinskio ir kitų lietuvių rašytojų parengtų leidinių. 

2 Mathew'o skelbiamos blaivybės- kalbama apie airių vienuolį kapuciną 
Teobaldą Mathew, skelbusį blaivybės idėją, 1838 m. įkūrusį blaivininkų drau- 
giją. 

3 Minimas greičiausiai Lui Gastonas Seguras (1820-7), prancūzų arkivys- 
kupas, daugelio knygelių, propaguojančių evangeliško gyvenimo idėjas, au- 
torius. 

4 Senato činauninkas p. Daukantas - Valdančiajame senate Peterburge 
Simonas Daukantas dirbo 1835-1850 m., eidamas skyriaus, kur buvo saugoma 
Lietuvos Metrika, vedėjo (metrikanto) padėjėjo pareigas. 

3 „Lietuvos istorija“ -turimas galvoje prieš 1838 m. parašytas didžiausias 
istoriografinis Simono Daukanto veikalas „Istorija žemaitiška“. Jis liko rank- 
raščiu, smarkiai perredaguotas ir pavadintas „Lietuvos istorija“ buvo išspaus- 
dintas Amerikoje (2 t., 1893-1897). Autentiškas jo tekstas, suredaguotas bendrine 
kalba, paskelbtas 1995 m. 

* S. Daukantas sudarė lenkų-lietuvių kalbų žodyną (apie 1850-1856 m.), 
kurį paliko rankraščių. Giedriaus Subačiaus parengta jo publikacija trimis to- 
mais išėjo 1993, 1995 ir 1996 m., pavadinimu „Didysis lenkų-lietuvių kalbų 
žodynas“. 

7 „Būdas gyvenimo“ ~ minima 1845 m. Petrapilyje išleista istoriografinė 
S. Daukanto knyga, pavadinta „Būdą senovės lietuvių kalnėnų ir žemaičių išrašė 
pagal senovės raštų Jokūbas Laukys“. 

3 Kornelijaus Nepočio „Apie garsingus vyrus“ - S. Daukanto išversta 
senovės romėnų istoriko Kornelijaus Nepoto (Cornelius Nepos, apie 100-25 pr. 
Kr.) žymių žmonių biografijų knyga išėjo 1846 m. Petrapilyje, pavadinimu „Gy- 
vatos didžiųjų karvaidų senovės“. 

2 Aleksandras Beresnevičius (1823-1902) - Varnių kunigų seminarijos pro- 
fesorius, 1860-1864 m. Peterburgo dvasinės akademijos rektorius; po M. Valan- 
čiaus mirties iki 1883 m. valdė Žemaičių vyskupiją, vėliau Kališo Lenkijoje 
vyskupas. 

æ Žr. šio tomo tolesnį str. „100-metinės sukaktuvės (1801-1901) Žemaičių 
vyskupo Motiejaus III Valančiaus“. 

3! Jonas Balandis (1823-1888), vikaravo Pandėlyje, Pasvalyje, Varniuose, nuo 
1859 m. iki mirties Naujamiesčio klebonas. 

* Grafai Šuazeliai (Choiseul-Gouffer) - prancūzų grafai; vienas jų nuo jako- 
binų persekiojimų pabėgo į Rusiją, buvo caro Pavlo I patarėju, 1797 m. gavo 
Platelių dvarą. Šiam dvarui (Šuazeliai ji valdė iki sovietų okupacijos 1940 m.) 
činšą mokėjo M. Valančiaus gimtųjų Nasrėnų ūkininkai. Šalynas buvo Platelių 
palivarkas, bet Valančiai jam nepriklausė. 

8 „Akmact upo nomepeŭ“ -maldaknygė parapijų mokykloms, rusų admi- 
nistracijos pastangomis graždanka išleista Vilniuje 1867, 1892 ir 1896 m. Lie- 
tuviškais rašmenimis ji pasirodė 1853 m., iki spaudos draudimo buvo pakartota 
1855 (2 k.), 1856, 1859, 1861 m. Maldaknygės autorius - Jeronimas Račkauskis 
(žr. šio str. 8 paaiškinimą). 

* Direkcija - Vilniaus mokslo apygardos institucija Kauno gubernijos pra- 
dinių ir žemesniųjų mokyklų reikalams tvarkyti. Veikė Kaune. 

3 Minimas Michailas Muravjovas (1796-1866), rusų generolas, 1863 m. su- 
kilimo Lietuvoje malšintojas, 1863-1865 m. Vilniaus generalgubernatorius. Jo 
verčiamas ir ilgai laviravęs, M. Valančius išleido ganytojo laišką (1863.IX.6), 
taginantį sukilėlius sudėti ginklus ir atsiduoti caro malonei, bet tai jis padarė 
sukilimui užgęstant ir tokį žingsnį jau žengus Lietuvos bajorijai. 

* Ką ir kiek M. Valančius sukūrė eilėmis, tebėra neaišku. Manoma, kad jis 
sueiliavo Dovydo psalmes, kurias pirma buvo išvertęs proza (1872 ir 1869 m. 
leidimai). Galimas daiktas, jo giesmių yra paties redaguotose „Kantičkose“ ir 
jam priklauso hagiografiniai eiliavimai (tarp jų ir apie apaštalus), įdėti į „Palan- 
gos Juzės“ 1878 m. leidimą. Tačiau abejotina M. Valančių rašius pasaulietinio 
turinio eiles. Šiame straipsnyje žemiau duodama blaivybinė daina „Ak Tu, Dieve 
Visagalis!“, nors jos autorystė, Vaižganto teigimu, paliudyta bei paremta tikrais 
dokumentais, vargu laikytina M. Valančiaus darbu. 

37 Žemaičių vyskupijos administraciją (kuriją, konsistorija) ir kunigų semi- 
nariją rusų valdžia iš Varnių perkėlė į Kauną 1864 m. pabaigoje. Tai buvo pa- 
daryta norint jas turėti gubernijos valdžios pašonėje, kad būtų lengviau sekti ir 
kontroliuoti. 

38 Józef Chociszewski (1837-1914) — lenkų rašytojas, publicistas, Lenkijos 
istorijos populiarintojas, spaudos vaikams ir jaunimui leidėjas; „Złota Książeczka 
dla dzieci” - „Auksinė knygelė vaikams“. 

* Ras. p. ~ Raseinių pavietas. Straipsnio publikacijoje po šios pastraipos eina 
M. Valančiaus blaivybinis laiškas (1861.X.13) ir S. Gimžausko „Rauda Žemaičių 
vyskupui Motiejui III 1875 m. mirus“. Jų tekstai čia nededami. 


100-METINĖS SUKAKTUVĖS (1801-1901) ŽEMAIČIŲ VYSKUPO MOTIE- 
JAUS II VALANČIAUS. Publikuota: Žinyčia. - 1901. - Nr. 3.- P. 1-7. 

1 paliekame mūsų šovinistams - šovinistais čia Vaižgantas vadina anų 
laikų lietuvių šviesuomenės žmones, kurie, atstovaudami materialistinėms pa- 
žiūroms, negatyviai vertino religijos ir Bažnyčios vaidmenį visuomenės ir žmo- 
gaus gyvenime. 

? Antonis Prochaska (1852-1930) - lenkų istorikas, LDK istorijos tyrinėtojas, 
išleidęs studijas apie Jogailą (1908), Vytautą (1914), parengęs šaltinių publikacijų; 
J.K. Kochanowskis (Jan Karol Kochanowski, 1869-1949) - lenkų istorikas, stu- 
dijos apie Lietuvos didįjį kunigaikštį Vytautą („Witold Wielki Książe Litewski“, 
1900) autorius. į 

3 „it vargo pelė“ - nuoroda į S. Daukantą, apie kurio darbštumą šiuo 
palyginimu pasakyta jo kapo Papilėje paminklo epitafijoje. 

* p. Studentas... kalbėdamas apie Muravjovą - minimas tame pat „Žinyčios“ 
numeryje (p. 63-68) išspausdintas str. „Lietuviai, statykim Muravjovui pamink- 
lą!” Studento slapyvardžiu pasirašęs jo autorius - Pranciškus Būčys (1872-1957), 
spaudos darbuotojas, religinis rašytojas, publicistas, tuomet kunigas, vėliau 
vienuolis marijonas, vyskupas, Kauno universiteto profesorius. Žr. taip pat šio 
tomo str. „Kun. dr. Pranciškus Būčys, M.LC.“ 

5 Minimi lenkų vyskupai disidentai, kaip ir M. Valančius, priešinęsi rusų 
valdžios pastangoms pajungti sau Katalikų Bažnyčią: Ignacas Holowinskis — 
žr. str. „Šimtmetinės sukaktuvės Žemaičių vyskupo Motiejaus III Valančiaus“ 
17 paaiškinimą; Kasparas Borowskis - žr. to pat straipsnio tą patį paaiški- 
nimą. 

é Katarina II su Sestrencevičiu - Jekaterina II, Rusijos imperatorė 1762- 
1796 m.; Stanislavas Siestrzeficewiczius (1731-1826) - pirmasis Rusijos imperijoje 
Katalikų Bažnyčios arkivyskupas metropolitas, rezidavęs Mogiliove; juo pa- 
skirtas 1782 m. imperatorės Jekaterinos II, jis laikėsi prisitaikymo ir pataikavimo 
valdžiai politikos. 

7 „pravoslavija i russkoj gosudarstvuennosti“ (rus.) - stačiatikystės ir 
rusiško valstybiškumo. 

8 Turima galvoje, sutinkant M. Valančiaus gimimo šimtmetį, 1900 m. TS 
(Nr. 1-4, 6-12) ir „Žinyčioje“ (Nr. 1-3) Vaižganto skelbti jo užrašų vertimai. 

* „Skaitymų knygos“ - kalbama apie M. Valančiaus grožinės prozos leidinius 
(„Vaikų knygelė“, „Paaugusių žmonių knygelė“, „Palangos Juzė“, „Pasakojimas 
Antano Tretininko“), taip pat spaudos draudimo metais kelių leidimų susi- 
laukusius jo „Žyvatus šventųjų“. 

V nors „ilgus skvernus“ nešiojo- t.y. nešiojo sutaną, buvo dvasininkas. 

u Štai tas pamokslas iš seno rankraščio... - prie straipsnio pridedamą 
A. Baranausko pamokslą, pasakytą lenkiškai per vysk. M. Valančiaus laidotuves, 
Vaižgantas greičiausiai išvertė į lietuvių kalbą iš L. Ivinskiui priskiriamo jo 
nuorašo (jis saugomas Lietuvių literatūros ir tautosakos instituto rankraštyne, 
f1, 558). Nuorašo pirmajame puslapyje - A. Baranausko titulus praplečianti 
išnaša Pėžniejszy Biskup Sejnenski (Vėlesnis Seinų vyskupas) rašyta Vaižganto 
ranka ir pasirašyta inicialais Ks.J.T. (Kun. J. Tumas). 

PJeremijo raudos -biblinio pranašo Jeremijo lyrinės elegijos (lamentacijos), 
kuriomis apraudama sugriauta Jeruzalė (ST, Jer). 

Bišaukština ubagą ir pasodina jį su savo kunigaikščiais - pasakymas 
iš psalmės „Šlovė Viešpaties vardui“. (S. Testamentas, Ps 112, 7-8.) 

m Šventieji ir išpažinėjai Jonas Kapistranas (1385-1456) Bažnyčios minimas 
kovo 28, Vincentas Fereras (1350-1419) - balandžio 5, Juozapas Kalasantas (mir. 
1648) - rugpjūčio 27 d. 


KS. BISKUP MACIEJ WOLONCZEWSKI I SZYMON DOWKONT. Pub- 
likuota: Kraj. — 1902. - Nr. 1. - P. 7-8 (priedas „Życie i sztuka“). Rubrikoje „Dzia- 
lacze litewscy“. Parašas: Ks. J. Tumas. 

Žemiau pateikiamas straipsnio vertimas, po juo - teksto paaiškinimai. 


KUN. VYSKUPAS MOTIEJUS VALANČIUS IR SIMONAS DAUKANTAS 


Šiais metais Žemaičių vyskupija bažnytinėmis pamaldomis pagerbė prieš 26 metus 
užgesusio įžymiojo savo vyskupo Motiejaus III atminimą, sukakus šimtosioms jo gimimo 
metinėms. Retos sveikatos, ypatingų sugebėjimų, apaštalinio atsidavimo ir palankių 
aplinkybių, atvėrusių jam plačiausią veiklos lauką, laimingas sutapimas leido vyskupui 
Motiejui III praėjusiame amžiuje atlikti tokį svarbų vaidmenį, kad būsimasis etnografinės 
Lietuvos civilizacijos istorikas turės į jį atkreipti išskirtinį dėmesį. 1875 m. mirusio 
vyskupo mokinys, bičiulis ir bendradarbis kun. prelatas J. Račkauskis plačiame biogra- 
finiame škice („Katalikų apžvalga“, Nr. 35, 36), taip pat Jo Ekscelencija kun. vyskupas 
A. Baranauskas (kun. A. Dambrausko vysk. Motiejaus biografija šių metų „Peterburgo 
Romos katalikų labdaros draugijos kalendoriuje“) įtikinamai nusakė plačią vysk. Mo- 
tiejaus III veiklą ir asmeninius privalumus. Tad ten nukreipiame smalsų skaitytoją. Čia 
norėtume išryškinti nutylėtą, bet, ko gero, reikšmingiausią smulkmeną — jo asmeninį 
ryšį su Simonu Daukantu, taipgi vaidmenį, kurį jie abu atliko lietuvių raštijos raidoje ir 
apskritai liaudies švietime.* 


* Dėkingi p. Jono Jokubauskio, Ketūnų savininko Kuršėnų par., malonei už galimumą 
čia pridėti fotografines nuotraukas jo šeimos galerijoje esančių portretų, nežinomų net 
labiausiai tomis asmenybėmis susidomėjusiems. 

I 

Knygų kalba lietuvių kalba pasidarė jau XVI ir XVII a. Jono Bretkūno, Žemaičių 
kanauninko Mikalojaus Daukšos, kun. Konstantino Sirvydo ir jo Jėzaus draugijos kolegų 
kalba iki šiol tebėra formų bei posakių grynumo, taisyklingumo ir turtingumo pavyzdys. 
Tuo tarpu XVIII amžius tolesnę lietuvių rašto kalbos raidą paveikė labai neigiamai. Tuo 
laikotarpiu nerandame nė vieno rašytojo, kuris savo elgesio su rašytine kalba sąžinin- 
gumų būtų prilygęs pirmtakams. Knygų, pamokslų kalba, o per tai iš dalies ir kasdienė 
šneka buvo užteršta nereikalingais barbarizmais. „Daugelis menkiau prityrusių žmonių 
mano, jog lietuvių kalba yra lenkiškų ir rusiškų pasakymų mišinys, o savų turi maža“,- 
sako Karolis M. Br-kis („Panemuniečių liaudies dainos iš Aleksoto apylinkių“, Poznanė, 
1844). Pagaliau tuomet nedaug buvo norinčių rašyti lietuviškai: dėstomoji lenkų kalba 
darėsi namų kalba visiems tiems, kurie lankė kokią nors mokyklėlę, o gimtoji kalba slėpėsi 
po prasčiausiais šiaudiniais stogais, „mužikėjo“. Pirmieji raginimai rimčiau traktuoti 
senovišką lietuvių kalbą pasigirdo tiktai XIX a. Kaip atrodo, pirmasis tuo klausimu 
prabilo kun. prof. Bohušas dar prieš mokytus istorikus Kraszewskį, Jucevičių ir daugelį 
kitų. Tuos raginimus išgirsta. Į plunksnos darbininkų gretas stojo Dionizas Poška, kun. 
K. Vizgirdas, kun. prof. S. Stanevičius, kun. A. Strazdas, arba Drozdouskis-Jezieža, 
kun. kanauninkas C.J. Nezabitauskis, kun. tretininkas A.J. Pabrėža ir daug kitų kaip 
poetai, mokslininkai ir moralistai ir iš savo tarpo davė tuos tikrus korifėjus - Simoną 
Daukantą ir Motiejų Valančių. 

II 

Valančių ir Daukantą surišo ir į bendrą darbą nukreipė pati Apvaizda, vesdama 
juos nuostabiais vienodais keliais tarnauti liaudžiai, iš kurios buvo kilę. Abu gimę Telšių 
paviete: Daukantas Skuodo (dabar Lenkimų) par. iš vienkiemio bajorų 1793 m. spalio 
28 d., Motiejus Valančius - Salantų par., per 4 mylias nuo Daukanto, 1801 m. vasario 
16 d. iš laisvų žmonių, priklausiusių Leduchovskiams. Abu lavinosi, nors ne tuo pat 
metu, dominikonų gimnazijoje Žemaičių Kalvarijoje, paskui Vilniaus universitete di- 
džiausio jo sužydėjimo laikotarpiu, gaudami mokslinius magistro laipsnius. Po visokių 
išgyvenimų galų gale juos suartino gyvenamoji vieta — Peterburgas, kur Daukantas, 
pasiekęs tikrojo valstybės patarėjo rangą, buvo Senato tarnautojas, Lietuvos Metrikos 
saugotojas, Valančius, įgijęs šv. Teologijos daktaro laipsnį, ~ iš Vilniaus čia perkeltos 
Dvasinės akademijos profesorius. 

Vyskupas Valančius savo „Kronikoje“ taip pastebi apie bičiulį: „Nuo vaikystės iki 
pat senatvės p. Daukantas turėjo ypatingą aistrą žemaičių kalbai. Kiekviena žemaitiškai 
parašyta keverzonė jam kėlė entuziazmą, Buvo didžiausias nedraugas tiems, kurie galėjo 
rašyti žemaitiškai, bet nerašė. Todėl, norėdamas atstoti daugelio dykinėjimą, visą savo 
gyvenimą paskyrė žemaičių kalbos ugdymui, jos švarinimui nuo makaronizmų. Auto- 
riaus garbės visiškai netroško, dėl to kone visus savo raštus leido pseudonimais“. Ne 
kitaip atsilieptų ir Daukantas apie Valančių. To užsidegimo rezultatas buvo varginantis 
darbas krašto ir užsienio archyvuose siekiant parengti savarankišką Lietuvos istoriją. 
Valančius rengia Bažnyčios istoriją ir 1848 m. išleidžia dvitomę „Žemaičių vyskupystę“ 
(337+274 p.) - žinomą veikalą, išverstą ir į lenkų kalbą, Daukantas tuo tarpu parengia 
dvitomę politinę „Lietuvos istoriją“ (484-531 p.) ir vieną tomą „Būdas senovės lietuvių“ 
(279 p.) - veikalus, nepaisant per didelio Lietuvos apoteozavimo, neįkainojamos vertės. 

Netrukus abu apleidžia Peterburgą: kun. Valančius pradeda vadovauti Žemaičių 
diecezinei seminarijai, paskui tampa žemaičių ganytoju; Daukantas atsisako etatinės 
tarnybos ir apsigyvena prie vyskupo, pasitenkindamas nedidele jo parama (subsidija), 
kad ir toliau kartu dirbtų pasirinktoje srityje. 

Gyveno darbu, ilsėjosi dirbdami. Vysk. Valančiaus apaštalinės pastangos mokant ir 
dorinant liaudį pagrįstai kelia tyrinėtojo nuostabą; taip mokėjo susitvarkyti laiką, kad 
kiekvieną valandėlę kas nors iš jo gaudavo. Už puikius akcijos prieš degtinę rezultatus 
Lietuva dėkinga vysk. Valančiaus ir Daukanto plunksnoms, taip pat už jų pastangas 
steigiant ir reformuojant esamas parapines mokyklėlės, Žinoma, jog nuo senų laikų net 
ir į parapines mokyklėlės leidžiami žemaičių vaikai pirmiausia turėjo mokytis lenkų, 
paskui lotynų kalbos, nes ir gramatikas turėjo tik lenkų-lotynų. Daukantas lenkų kalbos 
tarpininkavimą laikė visiškai nereikalingu ir norėjo, kad lotyniškai būtų mokoma re- 
miantis žemaičių kalba. Būtent tuo tikslu išleido lotynų-žemaičių gramatiką „Prasma 
lotynų kalbos“. Visiškai pritardamas Daukantui, kuris, be paminėtos lotyniškos gra- 
matikos, dar parašė pradinio žemaičių kalbos mokymo vadovėlį, išvertė Korneli iju Nepotą 
ir Fedrą, vyskupas Valančius parengė katekizmo, Istorijos šventos, Bažnyčios istorijos 
vadovėlius, chrestomatiją vaikams ir paaugusiems ir t.t. 

Šalia pedagoginės veiklos, šie du nenuilstantys darbininkai nepamiršo teikti linudžiai 
ir specialių žinių. Daukantas, puikiai mokantis europines kalbas, supažindina lietuvių 
liaudį su kitakalbiais agronominiais veikalais apie apynių auginimą, tabaką, vaisių sodus, 
pašarinius augalus, bites, moko, kaip apsisaugoti nuo gaisrų ir kt. Vyskupas renka 
padavimus ir tikrus atsitikimus, suteikia jiems pamokomų pasakojimų formą, kaupia 
etnografinę medžiagą, užrašo provincinius papročius, priežodžius, techninius terminus 
ir stengiasi viską sunaudoti, „kadangi, tėveli, — kalbėjo, — jei neužrašysi, tai ir pražus“. 
Kartu su tuo Daukantas sudaro dainų, arba liaudies dainų, rinkinį. 

Vyskupas Valančius taip pat subūrė plejadą neeilinių kunigų, „kurie galėjo ir norėjo 
darbuotis plunksna“. Šalia jo matome: Tadą ir Vincentą Juzumavičius, prelatą Rač- 
kauskį, seminarijos vektorių Juozapą Dovydavičių, prel. Kasakauskį, kan. Otoną Pra- 
niauską, dekaną K. Skrodzkį, Rapolą Jasikevičių. Net už Lietuvos ribų gyvenę rašytojai, 
kaip Saratovo seminarijos rektorius kun. Juozapas Želvavičius, Ivinskis ir daug kitų, su 
vysk. Valančium nuolat palaikė korespondencinius ryšius. Tuo būdu, iš tiesų vertas 
nuostabos, vysk. Valančius su Daukantu palyginti per trumpą laiką aprūpino Lietuvą 
nemažu kiekiu knygų liaudiška kalba ir tikrai nusipelnė to, kas dabar apie juos sakoma - 
išmokė Lietuvą skaityti. 

Vysk. Valančiaus ir Daukanto bendro darbo viršūnė turėjo būti lietuviškas laikraštis, 
kadangi ligi tol iš lietuviškų periodinių leidinių buvo žinomas tik „Ūlkinis kalendorius“ 
su plačiu literatūriniu priedu, leidžiamas Lauryno Ivinskio su kunigaikščio Irenėjaus 
Oginskio parama, Buvo jau sutarti korespondentai, Vilniaus knygininkas Zavadzkis 
prisiėmė leidybą, redaktorium buvo pakviestas Mikalojus Akelevičius, „Mužikas iš 
Marijampolės pavieto“, rašytojas, gerai žinomas ir lenkų literatūroje, Paryžiuje išleistos 
„Lietuviškos gramatikos“ autorius. Tačiau aplinkybės suardė tą naudingą sumanymą. 

Žodžiu, „it vargo pelės“ — kaip pelės darbininkės — plušėjo He du plunksnos vergai, 
visada stiprinami taurios humanitarinės idėjos, nepaisydami to, kad daug kas jiems 
nepagrįstai primetė vadinamąją chlopomaniją, arba — šiandieniškai — litvomaniją. Kaip 

matyti iš paskutinės Vilniaus universiteto monografijos, Valančiui ir po šiai dienai to 
neatleista, o apie Daukantą čia visiškai nutylėta. O vis dėlto tarp amžininkų vyskupas 
Valančius turėjo nemaža šalininkų, tarp kitko, tai liudija čia pridedami portretai, kuriuos 
žymus Kauno gubernijos žemvaldys p. Narbutas nuškicuoti savo galerijai užsakė dai- 
lininkui Jonui Zenkevičiui, 

Simonas Daukantas mirė Papilėje (Šiaulių par.) 1864 m. lapkričio 24 d., vyskupas 
Motiejus Valančius - Kaune 1875 m. gegužės 20 d. 

Lietuvių literatūros raidai abu davė stiprų postūmį, deja, sustabdytą paskutiniais 
laikais. Rankraščiais Daukantas dar paliko stalčiuje daug vertingų darbų, tarp jų turtingą 
lietuvių kalbos žodyną. 


Vaižganto str. „Kun. vyskupas Motiejus Valančius ir Simonas Daukantas“ 
paskelbęs lenkų visuomeninio gyvenimo, politikos ir literatūros savaitraštis 
„Kraj“ („Kraštas“) ėjo Peterburge 1882-1909 m. 

1 Vaižganto nurodomus ir jo išverstus vysk. M. Valančiui skirtus tekstus 
(J. Račkauskio apybraižą, A. Baranausko pamokslą) bei žinias apie A. Damb- 
rausko (A. Jakšto) straipsnį žr. šio tomo str. „Šimtmetinės sukaktuvės Žemaičių 
vyskupo Motiejaus III Valančiaus“ ir „100-metinės sukaktuvės (1801-1901) Že- 
maičių vyskupo Motiejaus III Valančiaus“ bei jų paaiškinimus. 

2 Vaižganto straipsnis iliustruotas S. Daukanto ir M. Valančiaus portretų, 
nutapytų 1850 m. J. Zenkevičiaus, nuotraukomis. 

3 Karol M.Br...i - Karol Brzozowski (1821-1904), lenkų poetas ir drama- 
turgas. Kovų už Lenkijos nepriklausomybę (1848 m. Poznanės krašto sukilimo 
ir 1863 m. sukilimo) dalyvis. Kilęs iš Varšuvos. Mokėsi Seinų ir Suvalkų mokyk- 
lose, čia bendraudamas su lietuviais pramoko lietuviškai. Jo surinktų ir išverstų 
į lenkų kalbą lietuvių liaudies dainų rinkinyje „Panemuniečių liaudies dainos iš 
Aleksoto apylinkių“ įdėta 51 daina, tarp jų 8 su gaidomis ir originalų tekstais. 

*ks. prof. S. Staniewicz - turimas galvoje poetas Simonas Stanevičius, 
kuris nebuvo nei kunigas, nei profesorius; Vaižgantas čia pakartojo 1885 m. 
„Aušroje“ (Nr. 9) skelbtą ir vėliau apie lietuvių literatūrą rašiusių (J. Šliūpo, 
Maironio, J. Žiliaus-Jonilos, A. Miluko) kartotą klaidingą žinią, esą Simonas 
Stanevičius buvęs Varnių kunigų seminarijos rektorius. 

5 A. Strazdas, czyli Drozdowski-Jezierza - Drozdowskis - sulenkinta 
A. Strazdo pavardė, kuria jis vadinosi, matyt, nuo mokyklos laikų; Jezierza - 
bajorų herbas (baltas kryžius raudoname fone, ant kryžiaus varnas su žiedu 
snape), priklausęs apie trims dešimtims Lenkijos-Lietuvos bajorų giminių, tarp 
jų ir Drozdovskių. A. Strazdas šio herbo pavadinimą prie sulenkintos savo 
pavardės yra prisidėjęs kelete XIX a. 3-jame dešimtmetyje rašytų raštų bei len- 
kiškos „Giesmės Rygos miestui pagerbti“ leidinėlyje, tuo pabrėždamas tariamą 
savo bajorišką kilmę. 

6 Lietuvos istorija - žr. „Šimtmetinės sukaktuvės Žemaičių vyskupo Mo- 
tiejaus III Valančiaus“ 25 paaiškinimą. 

7 Wypisy dla dzieci i dorošlejszych - turima omenyje tikriausiai M. Va- 
lančiaus beletristiniai leidiniai - visų pirma „Vaikų knygelė“, „Paaugusių žmo- 
nių knygelė“. 

š Kalbama apie 1859 m. ketintą pradėti leisti M. Valančiaus remiamą laikraštį 
„Pakeleivingas“, kurį redaguoti buvo pakviestas M. Akelaitis; rusų valdžiai 
nedavus leidimo, laikraštis neišėjo. 

? Jak widać z ostatniej monografji uniwersytetu Wileńskiego- nuro- 
doma 1899-1900 m. Vilniuje išėjusi tritomė Józefo Bielińskio monografija „Uni- 
wersytet Wileński“ („Vilniaus universitetas“). S. Daukantas joje neminimas, o 
M. Valančius apibūdinamas (3 t., p. 493-495) platokai ir iš esmės palankiai, nors 
kartu negatyviai atsiliepiama apie valstietišką jo mentalitetą, atsainumą bajorijai, 
rašymą lietuviškai. 

1 Nurodoma klaidinga M. Valančiaus mirties diena; turėjo būti gegužės 17 
(senuoju kalendoriumi). 

Upowstrzymany niestety w czasach ostatnich - užuomina į lietuvių 
spaudos draudimo laikus. 

12 Rankraščiais S. Daukantas paliko daugelį savo darbų, tarp jų didžiausius - 
„Darbus“ (išl. 1929), „Istoriją žemaitišką“ (išl. 1995), „Pasakojimą“ (išl. 1976), 
lenkų-lietuvių kalbų žodyną (žr. str. „Šimtmetinės sukaktuvės Žemaičių vys- 
kupo Motiejaus III Valančiaus“ 26 paaišk.). 


JONAS BILIŪNAS. Publikuota: Viltis. - 1907. - Gruod. 2(15). - Nr. 26. Pa- 
rašas: Vaižgantas. 

1p. Ruc. - Antanas Rucevičius (1880-1949), spaudos darbuotojas, vertėjas, 
memuaristas. 

* Darvinas (Charles Darwin, 1809-1882) - anglų gamtininkas, organizmų 
evoliucijos, grindžiamos natūralia jų atranka, teorijos kūrėjas. 

3 Karlas Kautskis (Kautsky, 1854-1938) — vienas vokiečių socialdemokratijos 
teoretikų ir II internacionalo vadų; laikėsi evoliucinės visuomenės raidos sam- 
pratos. 

* Minimas D. Defoe apysakos apie Robinzoną Kruzą lenkiškos adaptacijos 
lietuviškas leidimas („Robinzono gyvenimas ir jo nelaimės“, 1907), išverstas 
J. Ralio ir J. Šlapelio, suredaguotas J. Jablonskio. 

5 „Žibutė“ - Jovaro (1880-1960) eilėraščių Knygelė, išleista 1906 m. Vilniuje. 

é „Neuhochdeutsche Metrik” („Dabartinės vokiečių kalbos eilėdara“) — 
vadovėlis, išėjęs 1893 m. ir pakartotas vėliau (1902 m.). 

"Knygų Vabalas - Pranas Klimaitis (1883-1940), spaudos darbuotojas ir 
bendradarbis, publicistas, 1906-1907 m. Vilniuje ėjusio dvisavaitinio laikraščio 
„Lietuvis“ redaktorius. J. Biliūnas mini šiame laikraštyje (1907 m., Nr. 2-3) išspaus- 
dintą jo straipsnį „Kenksmingoji srovė mūsų raštijoje“, kur rašoma apie Kazį Puidą. 

* Tarp J. Biliūno pageidautų M. Valančiaus raštų buvo ir beletristikos kny- 
gelių (iš jų „Vaikų knygelė“ laiške nurodoma), bet jos išėjo ne „da prieš Murav- 
jovą“, t.y. prieš spaudos draudimą, o ją jau draudžiant, 1868-1869 m.; išspaus- 
dino jas ne J. Zavadskis Vilniuje, bet su kontrafakciniais leidimo duomenimis 
Berlyno ir Klaipėdos spaustuvininkai. 

* Abi šios citatos iš J. Biliūno laiško A. Rucevičiui, rašyto 1907 m. gruodžio 
mėn. Šias ir tolesnes J. Biliūno laiškų ištraukas Vaižgantas cituoja laisvai, neišlai- 

ko tekstų autentiškumo, juos adaptuoja. Neretai jis keičia žodžius ar jų formas, 
perdaro sakinius, paminimų rašytojų K. Puidos ir K. Alytos pavardes žymi 
inicialais. Tas pat pasakytina ir apie „kuone ištisai“ pateikiamą 1907 m. gruodžio 
2 d. laišką, kuris, be smulkių redakcinių pakeitimų, yra gerokai kupiūruotas, o 
vietoj originale nurodytų J. Zavadzkio katalogų numerių papildytas jais žymimų 
knygų pavadinimais. Laiškų originalus žr. J. Biliūno Raštuose (3 t., 1981, p. 416- 
418, 420—421, 429-430, 438-441). 

0 Ar „Liet. Ūk.“ nežada ... metamorfozuoties? - nuo 1905 m. Vilniuje 
leisto „Lietuvos ūkininko“ kryptis svyravo, todėl ėjo kalbos apie didesnį jo 
kairėjimą ar dešinėjimą. 

" Kalbama apie A. Smetonos ir Vaižgantos inicijuotą „Viltį“, pradėjusią eiti 
1907 m. spalio 16 d. 

12 Citata iš 1907 m. rugpjūčio 2 d. laiško A. Rucevičiui. 

83 Cituojama iš 1907 m. vasario 27 ir kovo 12 d. laiškų A. Rucevičiui. 

4 J. Biliūnas laiškuose yra nurodęs tik leidinių katalogo pozicijų numerius. 
Knygų pavadinimus ir autorius iššifravo pats Vaižgantas. 

15 „Valstiečių balsu“ pavadintas laikraštis nei tuomet, nei vėliau nebuvo išleistas. 

6 „Sveikata eina blogyn. Nors gydytojai mėgsta žodžiais guosti, bet 
jų akys nemeluoja...“ - perfrazuotas 1907 m. kovo 12 d. laiško A. Rucevičiui 
sakinys: „Su manimi šiemet, regis, ne tik ne geriau, bet blogiau (daktarai mėgsta 
nesakyti, tik jų akys ne visados tyli)“. 

V „Vilniaus žinių“ 1907 m. Nr. 205 išspausdintas pranešimas apie J. Biliūno 
mirtį ir nepasirašytas nekrologas „Jonas Biliūnas pasimirė“. 


A.tA. KUN. ANTANAS KAUPAS. Publikuota: Vairas. - 1914. - Nr. 1.-P. 11. 
Parašas: K.J.T, 

! „Draugas“ - katalikiškas Amerikos lietuvių laikraštis. Išėjo 1909 m. Wilkes- 
Barre, 1912 m. perkeltas į Čikagą, iš pradžių savaitraštis, nuo 1916 m. dienraštis. 
A. Kaupas jį redagavo 1909-1913 m. 

?et sequ. (et sequenti, lot.) — ir tolesni. 

3 Mokslo, politikos ir literatūros žurnalas „Draugija“ ėjo 1907-1914, 1919- 
1923 ir 1937-1940 m. Kaune. Jo įsteigėjas ir redaktorius iki mirties (1938) buvo 
A. Dambrauskas (A. Jakštas). 


KUN. KAZIMIERAS PAKALNIŠKIS-DĖDĖ ATANAZAS. Publikuota: Rygos 
garsas. - 1915. - Saus. 27. - Nr. 10 („Rygos Garso“ sveikinimas“, „Bibliografinės 
žinios“); saus. 29. - Nr. 11 („Bent kiek atiminimų“); saus. 31. - Nr. 12 (skyr. „Bent 
kiek atminimų“ trys paskutinės pastraipos, „Darbai“). Rubrikoje „Mūsų veikė- 
jai - rašytojai“. Parašas: prieš kiekvienos dienos publikacijos tekstą - Kun. Juozas 
Tumas, po visu tekstu - Kun. J.T. 

1 „Žemaičių ir Lietuvos apžvalga“ - 1889-1896 m. ėjęs dvisavaitinis kata- 
likiškas žurnalas, spausdintas Tilžėje. 

2 Šv. Kazimiero draugija — katalikiška Knygų ir spaudos leidimo draugija, 
įsteigta Kaune 1905 m. ir veikusi iki 1940 m. (pirmosios sovietų okupacijos); 

Blaivybės draugija - Lietuvių katalikų blaivybės draugija, su pertrauka I pasau- 
linio karo metais veikė 1908-1940 m., centras buvo Kaune. 

* Jonas Balvočius (1841-1915) - kunigas, rašytojas; kunigavo Kėdainiuose, 
Dusetose, Ėriškiuose, Uliūnuose; paskelbė didaktinių pasakojimų, proza išvertė 
I. Krylovo pasakėčias („Pasakos“, 1902); pasirašinėjo Geručio slapyvardžiu. 

*Sargiečių kalendorius - 1896-1904 m. ėjusio katalikiško žurnalo „Tėvynės 
sargas“ redakcijos rengtas kalendorius; pavadinimu „Ūkiškasis kalendorius“ 
išleistas pamečiui 1898-1904 metams. 

5 „Apžvalgos“ pradžia- „Žemaičių ir Lietuvos apžvalgos“ pirmojo nume- 
rio programinis straipsnis „Parmaina“. 

* Domininkas Pocius (1866-1917) - publicistas; kunigavo Gaurėje, Žvingiuo- 
se; „Žemaičių ir Lietuvos apžvalgos“, „Lietuvių laikraščio” bendradarbis, išleido 
šviečiamosios ir religinės literatūros („Būdai gydymo nekurių ligų“, 1895; „Ligo- 
nių prietelis, arba dvasiški skaitymai“, 1911). 

7 patekau į tą žemaičių klierikų sūkurį ar „blūdą“, kaip Dobilas 
pasakytų - kalbama apie 1889 m. Kauno kunigų seminarijos klierikų slaptai 
įkurtos Lietuvos mylėtojų draugijos veiklą, kuria buvo siekiama rengti, leisti ir 
platinti žmones religiškai šviečiančią lietuvišką literatūrą; darydamas aliuziją į 
1905 m. revoliuciją vaizduojantį J. Lindės -Dobilo romaną „Blūdas“, Vaižgantas, 
matyt, norėjo pažymėti tos veiklos intensyvumą. 

Š naudingą šv. Alfonso de Liguori knygutę - tikriausiai turima galvoje 
1891 m. išėjusi Kauno kunigų seminarijos klierikų iš lenkų kalbos versta minimo 
XVIII a. italų teologo knyga „Apie maldą kaipo raktą į dangų“. 

* Petras Vengalis (1867-1901) kunigavo Lyvenberzinėje (Latvija), Pabiržėje, 
Upynoje. 

1 Povilas Šilinskis (1865-1892) vikaravo Rumšiškėse, 

n „Ora et labora unitis viribus” (lot.) - melskis ir dirbk bendromis 
jėgomis. 

? pečiotis (rus.) - antspaudas. 

5 „davnasčiai“ (rus.) - senumui, senačiai. 

M Vaižganto minimas aprašymas ~ Dėdės Atanazo slapyvardžiu pasirašytas 
K. Pakalniškio straipsnis „Pirm 25 metų“ paskelbtas 1914 m. „Vilties“ mokslo ir 
literatūros priede“ (Nr. 5/6, sk. 145-147). 

*5 Eduardas Barauskis (Borovskis, 1835-1894) - Žemaičių kunigų seminarijos 
inspektorius nuo 1886 m.; buvo priešiškas tautiniam lietuvių atgimimui. 

16 Adomas Žeimis (Žeimys, Žeimavičius, apie 1855-1909) - kunigas Var- 
niuose, Ylakiuose, Peleke (Baltarusija); publicistas, religinis rašytojas, „Tėvynės 
sargo“, „Vienybės lietuvninkų“, „Vilties“ bendradarbis. 

17 Kalbama apie 1886 m. rusų valdžios įvykdytą prievartą, kai, žmonėms 
priešinantis, buvo jėga atimta ir sugriauta Kęstaičių (Telšių raj.) bažnyčia bei 
prie jos buvusi susenusių kunigų prieglauda. 

iš incl. - inclusive (lot.) ~ imtinai. 

* Felicijonas Lelis (Lialis, 1870-po 1940) kunigavo Kaune, Kupiškyje, Papi- 
lyje, Pumpėnuose, vienas „Tėvynės sargo“ steigėjų, „Vilniaus žinių“, „Šaltinio“, 

„Vilties“ bendradarbis; Kazimieras Kazlauskas (1865-po 1940) kunigavo Vi- 
džiuose, Rumšiškėse, Rozalime, Svėdasuose, Krekenavoje, Lapėse, „Tėvynės 
sargo“, „Vilties“ bendradarbis. 


KUN. KAZIMIERAS PAKALNIŠKIS. Publikuota: Vairas. - 1915. - Nr. 9. - 
P. 137-138. Rubrikoje „Mūsų veikėjai - rašytojai“. Parašas: K.J.T. 

1 Turima galvoje „Žemaičių ir Lietuvos apžvalga“. 

2 „Zapadninkais“ („vakariečiais“) Vaižgantas ironiškai vadino į vakarinę 
Rusijos imperijos dalį, kuriai priklausė ir Lietuva, atsiųstus rusų valdininkus, 
vykdžiusius nerusiškų kraštų kolonizavimo ir nutautinimo politiką. 

3 „Vienybė“ - kaimui skirtas katalikiškas žurnalas, 1907-1914 ir 1918-1933 m. 
ėjęs Kaune, 1914-1915 m. Vilniuje; „Garnys“ - 1910-1914 ir 1924-1929 m. Kaune 
leistas katalikiškas mėnesinis satyros ir humoro laikraštis. 

* Skaityk š.m. „Rygos Garso“ Nr. 10, 11, 12 - nurodomas paties Vaiž- 
ganto str. „Kun. Kazimieras Pakalniškis - Dėdė Atanazas“ (žr. šio tomo p. 57-68). 


DR. JONAS BASANAVIČIUS. Publikuota: Laisvė. - 1921. - Gruod. 3. - Nr. 
273 („Pagerbkime Basanavičių - jo paties raštais!“). Parašas: Vaižgantas; Sekmoji 
diena. - 1921. - Lapkr. 27. - Nr. 39 („Basanavičiaus darbų objektas“). Parašas: 
Vaižgantas; Lietuvių balsas. - 1921. - Lapkr. 26/27. - Nr. 11 („Istorijos etapų 
stulpai milžinai“). Parašas: Vaižgantas. Pakartota: VR -4. - P. 96-115 (po dalių 
tekstais: Laisvė, 21 m., XII - 3.; Sekm. diena, 39.; Lietuvių Balsas, 11, 21 m. XI - 26.). 

1 Myk. Biržiška tepatiekė mums rinkinį savo feljetonų... - kalbama 
apie 1920-1922 m. išėjusius M. Biržiškos publicistikos rinkinius „Na posterunku 
Wileńskim“ („Vilniaus sargyboje“, 1-6 d.), kuriuose buvo sudėti straipsniai iš jo 
paties redaguoto dienraščio „Głos Litwy“, ėjusio Vilniuje 1919-1922 m. 

2 „Švyturys“... išleido vardu „Lenkų okupuotame Vilniuje 1919 m.“ - 
kaip antrasis Vaižganto Raštų tomas leidinys tokiu pavadinimu išėjo 1922 m.; 
„Švyturys“ - knygų leidimo bendrovė, veikusi 1918-1931 m. Vilniuje ir Kaune. 

>jis yra ... kantrusis „benediktinas“ — Vaižgantas lygina J. Basanavičių 
su vienuoliu benediktinu, matyt, turėdamas galvoje benediktinų vienuolijai 
būdingą siekimą būti naudingiems visuomenei kultūrinės prasmės darbais. 

* Tacitas (Publius Cornelius Tacitus, apie 58- po 117) - romėnų istorikas, 
savo veikale „Germanija“ (98) pirmą kartą paminėjęs aisčius; Herodotas (Hero- 
dotos, tarp 490—480 - apie 425 pr. Kr.) - graikų istorikas, laikomas istorijos mokslo 
pradininkų; aprašė pietryčių Europos genčių gyvenimą. 

S Metus reverentialis (lot.) - pagarbos baimė. 

€ „gadit angličanka" (rus.) - nemalonumus daro anglė. 

7? „Noli tangere circulos meos” (lot.)- neliesk mano apskritimų. Šie žodžiai 
priskiriami graikų matematikui ir fizikui Archimedui (apie 278-212 pr. Kr.). 
Pagal Romos istoriką Pitą Livijų (59 pr. Kr. - 17) juos jis sušukeęs prie brėžinių jį 
užtikusiam ir nužudžiusiam Sirakūzus (Sicilija) puolusių romėnų kareiviui. 

Šbuvo pasiryžęs paimti Šutino muziejų - kalbama apie privatų muzie- 
jinių vertybių rinkinį; Šutinas (pats rašėsi Antoni Szutinas ir Antanas Šutinis) - 

Vilniuje gyvenęs savamokslis dailininkas ir archeologinių radinių kolekcionuo- 
tojas (mirė po 1919 m.). 

* „bacillus polonicus” (lot.) - lenkiška bacila; užsikrėtėliais šia bacila J. Ba- 
sanavičius vadino sulenkėjusius ir išsižadėjusius gimtosios kalbos 1899 m. „Tė- 
vynės sargo“ 6 nr. Birštono slapyvardžiu paskelbtame str. „Prie klausimo apie 
išnykimą lietuviškos kalbos“. 

W esu jau prirodęs „Lietuvių Balse” Nr. 11 - žr. šio straipsnio trečiąją 
dalį „Istorijos etapų stulpai milžinai“. 

© sudarytojas Sąjungos, kuri buvo lyginama Mykolo Archangelo 
organizacijai - kalbama apie J. Basanavičiaus ir kitų 1907 m. Vilniuje inicijuotą 
ir iki 1915 m. veikusią „Sąjungą pagrąžinimui teisių lietuviškai kalbai Rymo 
katalikų bažnyčiose Lietuvoje“; Mykolo Archangelo organizacija - kraštutinių 
rusų monarchistų (juodašimčių) sąjunga, atsiradusi 1905 m. revoliucijos laikais 
ir kovojusi prieš revoliucinį bei demokratinį judėjimą. 

* Tautos Pažanga — tautinės dešiniosios krypties partija, A. Voldemaro, J. Tu- 
mo ir kitų iniciatyva įkurta 1916 m. Rusijoje; susijungusi su kitomis tos pat 
orientacijos organizacijomis, nuo 1924 m. ji vadinosi Lietuvių tautininkų sąjunga. 

Bin toto (lot.) - apskritai, iš viso. 

1 A. Janulaičio monografijėlė „Simanas Daukantas“ buvo išspausdinta 
1913 m. „Lietuvių tautoje“ (II, p. 244-288) ir tais pat metais išėjo atskiru leidiniu. 

S apynių auginime, gaisrų gesyme, miškų sėjime - taip nurodomos 
Peterburge S. Daukanto išleistos ūkinių patarimų brošiūros („Parodymas, kaip 
apynius auginti“, 1847; „Ugnies knygelė“, 1849; „Pamokslas, kaip girias kirsti, 
sėti ir diegti“, 1854). 

16 Turimas galvoje Merkelis Giedraitis (1536-1609), prieš tapdamas Žemaičių 
vyskupu, 1572-1576 m. buvęs Vilniaus vyskupijos kapitulos prelatu. 

V Watsonus, Stephensonus - kalbama apie pirmąją techninę revoliuciją 
įvykdžiusius žmones; Watsonas - tikriausiai turėtas galvoje James Wattas (1736— 
1819), škotų inžinierius, 1769 m. sukonstravęs pirmąjį garo variklį; George Ste- 
phensonas (1781-1848) - anglų inžinierius, pirmojo garvežio konstruktorius ir 
pirmųjų geležinkelių linijų tiesėjas. 

38 Čekų epininkas H. -Vaclavas Hanka (1791-1861), filologas, poetas; kar- 
tu su kitais parašė kūrinių, kuriuos paskelbė kaip anoniminę senovės čekų 
poeziją. 

1 Minimas vengrų rašytojas Mór Jókai (1825-1904); sutrumpintas jo romano 
„Ožemėvis dėlto sukasi“ A. Kriščiukaičio-Aišbės vertimas („Pajudinkime, vyrai, 
žemę!“) išėjo 1892 ir pakartotas 1921 m. 

2 Turima galvoje Čekija (priklausiusi anuometinei Austro-Vengrijai), kur, 
gyvendamas 1882-1884 m., J. Basanavičius vedė prahiškę vokietaitę G.E. Mohl, 
ir Bulgarija, kurioje jis gydytojavo 1879-1882 ir 1884-1905 m., buvo gavęs jos 
pilietybę ir pasiekęs nemažą visuomeninę padėtį. 

2 Kalbama apie 1905 m. lapkričio 15 d. J. Basanavičiaus memorandumą 
Rusijos Ministrų tarybos pirmininkui S. Vittei, kuriame Lietuvai reikalauta 
plačios autonomijos. Be J. Basanavičiaus, memorandumą pasirašė D. Malinaus- 

kas, J. Ambraziejus ir M. Dovoina-Silvestravičius, jo tekstas buvo paskelbtas tų 
pat metų „Vilniaus žinių“ 267 nr. 

2 sušaukdamas visos Lietuvos seimą ~ Didijį Vilniaus seimą - 1905 m. gruodžio 
4-6 d. vykusį visos Lietuvos atstovų suvažiavimą. 

23 J. Basanavičius buvo priragintas kandidatuoti į 1912 m. rinktą IV Rusijos 
dūmą, bet ragintojų apviltas į ją nepateko. 


ŽEMAITĖ. Publikuota: Lietuvių balsas. - 1921. - Gruod. 10. - Nr. 17 („Že- 
maitės asmuo“). Parašas: Vaižgantas; gruod. 13. - Nr. 18 („Žemaitės laidotuvės“). 
Parašas: Vaižgantas; Sekmoji diena. - 1921. — Gruod. 18. - Nr. 42 („Žemaitės 
savaimingumas“). Parašas: Vaižgantas. Sujungus publikacijas ir sukeitus pirmo- 
sios ir antrosios chronologinę seką, pakartota: VR-4. - P. 115-126 (po dalių 
tekstais: Lietuvių Balsas, 18, 21 m. XII-13; Lietuvių Balsas, 17, 21 m. XII-10; Sekm. 
diena, 42, 21 m. XII-18). 

1 Juozas Papečkys (1890-1942) - teisininkas, pulkininkas, literatas. 1920- 
1921 m. valstybės gynėjas kariuomenės teisme, nuo 1929 m. Valstybės tarybos 
narys. Sovietų sušaudytas Rusijoje. 

2 Senuoju kalendoriumi Žemaitė gimė gegužės 23 (naujuoju birželio 4) d. 

3 „Tėvynės sarge“ buvo paskelbtas Žemaitės apsakymas „Ponas ir gaspa- 
dorius“ (1904, Nr. 5, p. 14-21). 

* Nurodoma 1915 m. „Vairo“ žurnale (Nr. 4-6) paskelbtas Rygiškių Jono 
(Jono Jablonskio) str. „Žemaitės „Nelaimė“. 

* Baldišanka (Bohdyszenko)- Vaižgantas mini kun. Vincentą Bogdišenką 
(gim. 1861 m.); jis vikaravo Zarasuose, Paliepiuose, Raudondvaryje, klebonavo 
Židikuose, Šakynoje, nuo 1919 m. Aknystoje (Latvija), kur 1920 ar 1921 m. mirė. 

é Greičiausiai tai vienas Žemaitės laiškų, rašytų 1907 ar 1908 m. Amerikoje 
gyvenusiam sūnui Antanui, ir jo 1908 m. paskelbtų „Vienybės lietuvninkų“ 
savaitraštyje. Laiškuose nepalankiai atsiliepiama apie katalikų dvasininkus, 
siekusius vadovauti tuomet prasidėjusiam feministiniam Lietuvos moterų ju- 
dėjimui. 

Žemaitės sūnus Antanas Žymantas (1879-1949) Amerikoje (Čikagoje) gy- 
veno nuo 1905 m., ilgiausiai dirbo nuo 1914 m. einančių „Naujienų“ redakcijoje. 

"Jonas Šileika (1883-1960) - tapytojas, portretistas, peizažistas. Dėstė Kauno 
meno mokykloje, Kauno taikomosios dailės institute. Žemaitės portretą nutapė 
būdamas Amerikoje, 1920 m. 

Šyra surašiusi vargingo savo gyvenimo atminimus - tai Žemaitės „Au- 
tobiografija“; ją rašytoja pradėjo būdama Amerikoje, tęsė grįžusi į Lietuvą, bet 
nebaigė - aprašė savo gyvenimą iki kūrybinio kelio pradžios. 

°? Gončarovas - Ivanas Gončiarovas (1812-1891) - rusų rašytojas, realistinio 
tipo kūryboje (romanai „Paprasta istorija“, „Oblomovas“) kėlęs Rusijos visuo- 
menės atsinaujinimo idėją. 

1 „samorodok“ (rus.) - įgimtas talentas. 

n Tai apsakymas „Prie užvertos langinės“, Pavadinimu „Studentas“ jis buvo 
spausdinamas 1913 ir 1914 m. leistame Žemaitės Raštų rinkinyje. 

2 Adomas Varnas (1879-1979) — dailininkas, portretistas, peizažistas, gra- 
fikas. Nuo 1923 m. dėstė Kauno meno mokykloje, 1944 m. pasitraukęs iš Lietuvos, 
gyveno JAV. 

Be livre ouvert (pranc; turėtų būti un livre ouvert) - atversta knyga. 


MAIRONIS. Publikuota: NL. — 1919. - Birž. 18. - Nr. 44. Rubrikoje „Mūsų 
bendradarbiai“. Parašas: Vaižgantas. Pakartota: VR-4. - P. 126-131 (po tekstu: 
Nepriklausomoji Lietuva, 44, 19 m. VI-18.). 

'insurgentas (lot.) - sukilėlis, maištininkas. 

* Gasparas Cirtautas (1841-1913) - Žemaičių vyskupijos valdytojas nuo 1908, 
vyskupas nuo 1910 m. 

* Maironio 1886 m. parašyta Lietuvos istorija išėjo 1891 m. Stanislovo Za- 
navyko slapyvardžiu, antrašte „Apsakymai apie Lietuvos praeigą“. 

4 Pranciškus Urbonavičius (Urbanavičius, 1868-1941) - spaudos darbuotojas, 
„Žemaičių ir Lietuvos apžvalgos“ redaktorius, religinės literatūros rengėjas; 
kunigavo Plungėje, Kaune, nuo 1904 m. Salantų klebonas. 

5 Antanas Smilga (1865-1920) - inžinierius, kultūrininkas, rūpinosi lietuvių 
spaudos atgavimu. 

* Poema „Tarp skausmų į garbę“ išėjo 1895 m. 

7 Poema - libretas „Kame išganymas?“ TS buvo publikuota 1896 (Nr. 11, 
p. 7-16; Nr. 12, p. 10-18) ir 1897 (Nr. 1, p. 11-19) m. 

* NL Vaižgantui skelbiant straipsnį apie Maironį, „Pavasario balsų“ buvo 
išėję trys leidimai (1895, 1905 ir 1913 m.), šį straipsnį dedant į VR-4, - ketvirtas 
(1920 m.). 

? „Znad Biruty“, przez Halinę - šios poemos pirmosios publikacijos 
antraštės pradžia; pilna antraštė: Znad Biruty. Poemat przez Halinę z Polągi. 
Brooklyn. Leidinys išėjęs 1904 m. 

0 „De justitia et jure“ (lot) - „Apie teisingumą ir teisę“. 

1 Apie slapyvardžiu Narodnyj Učitel pasirašytą Maironio raštą rusų laikraš- 
čiui „Novoje vremia“ ir to rašto, paskelbto šiame laikraštyje anonimiškai 1883 m. 
spalio 31 d., tekstą žr. V. Zaborskaitė. Maironis, V., 1968, p. 39-40. 

2 „Novoje Vremia“ („Naujas laikas“) - liberalių nuostatų dienraštis, ėjęs 
1868-1917 m. Peterburge; „Sankt-Peterburgskija Vedomosti“ („Sankt Peterburgo 
žinios“) - 1728-1917 m. Peterburge leistas laikraštis, iki 1800 m. dukart per 
savaitę, vėliau dienraštis. 


ŠATRIJOS RAGANA. Publikuota: NL. - 1919. - Birž. 19. — Nr. 45. Rubrikoje 
„Mūsų rašytojai“. Parašas: Vaižgantas. Pakartota: VR-4. — P. 151-155 (po tekstu: 
Nepriklausomoji Lietuva, 45, 19 m. VI-19.). 

1 Šatrijos Ragana gimė 1877 m. vasario 24 (naujuoju kalendoriumi kovo 8) d. 
Medingėnuose (Plungės raj.). 

*mokėsi Peterburge šv. Kotrynos institute - turima galvoje Peterburgo 
lenkiška šv. Kotrynos gimnazija (veikė prie Šv. Kotrynos bažnyčios); Šatrijos 
Ragana joje mokėsi 1892-1393 m. 

3 Friedrichas Wilhelmas Försteris (1869-1966) - vokiečių pedagogas, Zūricho, 
Vienos, Mūncheno u-tų profesorius; jo raštų į lietuvių kalbą išvertė M. Pečkaus- 
kaitė - Šatrijos Ragana. 

* J.M. Žemaičių vyskupas ~ juo tuomet (1914-1926 m.) buvo Pranciškus 
Karevičius. 

Satsispaudino amerikiečiai - Amerikos lietuviai išeiviai. 

6 „Sena pasaka“ -apysaka „Sename dvare“, išspausdinta „Skaitymų“ žurnale 
1922 m. (kn. 17-19); „Sena pasaka“ - vienas jos pavadinimo variantų rankraštyje. 

7 Sienkiewicziaus „W puszczy“ - H. Sienkiewicziaus nuotykių apysaka 
„W pustyni i puszczy“ (1911); jos lietuviškas vertimas („Dykumose ir giriose“) 
išėjo 1921 m. 

3 paskyrė graudžią elegiją... - turimas galvoje lyrinis vaizdelis „Vasa- 
ros naktis“, parašytas 1900 m., mirus broliui Steponui; vaizdelis išspausdintas 
1902 m. „Varpe“ (Nr. 9/10). 


A.+A. KUN. JUOZAPAS ŠNAPŠTYS. Publikuota: Laisvė. - 1921. - Kov. 31. ~ 
Nr. 68. Parašas: Vaižgantas. į 

1 J. Šnapščio pavardę Vaižgantas rašė su i (Šnapštis); čia ji duodama istorio- 
grafinėje ir enciklopedinėje literatūroje nusistovėjusia forma - Šnapštys. 

2 Juozapas Šnapštys-Margalis gimė 1877 m. 

3 Kazimieras Macius (1875-1905) - baigęs Kauno kunigų seminariją, vikaravo 
Zarasuose. Parašė apysakų, eilėraščių, rinko tautosaką. Pasirašinėjo Akyžaidos 
slapyvardžiu. 

1 „Volungės“ pavadinimu J. Šnapščio poezijos rinkinys Margalio slapyvar- 
džiu išėjo 1900 ir 1906 m. 

5 „Vienybė“ - žr. str. „Kazimieras Pakalniškis“ 3 paaiškinimą. 

é „Betliejaus stainelė“ - ši 4 veiksmų drama mėgėjų scenai Margalio slapy- 
vardžiu išleista 1910 m. 

7 Antrasis Margalio eilių rinkinys, išėjęs 1907 m., vadinosi „Volungė ir vieversėlis“. 


MARGALIS. Publikuota: Skaitymai. - 1921. - Kn. 6. — P. 76-81 („Kun. Juozas 
Šnapštis-Margalis“). Parašas: J. Vaižgantas. Pakartota: VR-4. - P. 155-164 (po 
tekstu: Skaitymai, 6, 21 m.), 

1 Paaiškinimą dėl Vaižganto vartotos J. Šnapščio pavardės formos Šnapštis ir 
šiame straipsnyje minimų Margalio leidinių bei jo redaguotos „Vienybės“ paaiš- 
kinimus žr. anksčiau įdėto str. „A.ta. Kun. Juozapas Šnapštys“ komentarus. 

2 Žr. šio tomo str. „A.ta. Kun. Juozapas Šnapštys“. 

3 Jančevskis - Antanas Jančiauskis (Jančauskis, 1860-1942), Viduklės kle- 
bonas ir Šiluvos dekanas 1891-1920 m., vėliau iki mirties Tytuvėnų klebonas. 

+ „nedoriezanu"“ (rus.) - nepribaigtu. 


ŽALIA RŪTA. Publikuota: Laisvė. - 1921. Vas. - 25.- Nr. 44 („Kun. Adolfas 
Sabaliauskas“). Parašas: Vaižgantas. Pakartota: VR-4. - P. 164-167 (po tekstu: 
Laisvė, 44, 20 m.; klaida - turėjo būti 21 m.). 

1 Turimas galvoje A. Sabaliausko ir A. Niemio parengtas rinkinys „Lietuvių 
dainos ir giesmės šiaurrytinėje Lietuvoje“, išleistas 1911 m. Rygoje. 

*išleidžia... tomą dainų melodijų - leidinys vadinasi „Lietuvių dainų ir 
giesmių gaidos“, išėjo 1916 m. Helsinkyje; Helsingfors - švediškas Helsinkio 
pavadinimas. 

* Krokuvos Akademijos leidinys - Antano Juškos užrašytų lietuvių liau- 
dies melodijų rinkinys „Melodje ludowe litewskie“, išleistas 1900 m. Krokuvoje. 

* „Kada rožės žydžia“ ir „Pančiai“ pasirodė 1917 m. 

5 A. Sabaliausko išversta „Kalevala“ išėjo 1920 m. 

SLietuvių Meno kūrėjų draugija- dailininkų, muzikų, aktorių, rašytojų, 
architektų organizacija, veikusi 1920-1929 m. Kaune. 

7 Nurodoma „Skaitymų“ 1 knygoje (1920 m.) paskelbta Žalios Rūtos poemėlė 
apie Lietuvos girias „Skynimas“. 

8 „Apžvalgoje“ - „Žemaičių ir Lietuvos apžvalgoje“. 

? „Ligonių prietelis“ - maldų ir meditacijų prie mirštančių ir mirusių knyga, 
parengta kun. Dominihko Pociaus, išėjusi 1911 m. Kaune; jos dalį (skyr. „Am- 
žinąjį atilsį. Skaitymai prie nabašninkų“, p. 177-209) parašė Žalia Rūta. 

1 Heizė - Paulis Heyse (1830-1914) - vokiečių prozininkas ir dramaturgas, 
Nobelio premijos laureatas (1910 m.); Žalios Rūtos išversta jo drama „Marija 
Magdalietė“ išėjo 1908 m. 


STEFANIJA JABLONSKIENĖ. Publikuota: Tauta. - 1920. - Birž. 2. - Nr. 25. 
Parašas: Vaižgantas. Pakartota: VR-4. - P. 167-169 (po tekstu: Tauta, 25, 20 m. VI-2.). 
!rašo „Nepriklausomoji Lietuva“ -nurodoma šio laikraščio 1919 m. 1 nr. 
(bal. 25 d.), kur rubrikoje „Bibliografija“ Vaižgantas (pasirašęs inicialais J.T.) 
anotuoja S. Jablonskienės skaitinius „Nowe czytanki“ (1-2, 1915, 1919); apgailė- 
jimas, kad jos eilių rinkinį sunaikino rusų valdžia, pridėtas anotacijos pabaigoje. 
? „Glos Litwy“ („Lietuvos balsas“) - lietuvių dienraštis lenkų kalba, leistas 
Vilniuje 1919-1922 m.; persekiojamas lenkų cenzūros, 1919-1920 m. ėjo pavadini- 
mu „Echo Litwy“ („Lietuvos aidas“); faktiškasis jo redaktorius buvo M. Biržiška. 
* „Nowe czytanki” („Nauji skaitiniai“) - mokyklinio pobūdžio chrestomati- 
niai rinkiniai, sudaryti iš S. Jablonskienės verstų lietuvių prozos ir poezijos kūrinių. 
*Fromas... S. Paškevičienė... Elena Ceprinskaitė - žr. str. „Mečislovas 
Dovoina-Silvestravičius“ 10, 12 paaiškinimus; El. Skirmuntaitė - greičiausiai 
turėta galvoje Konstancija Skirmantaitė (Skirmunt, apie 1850-1934), istorikė, 
publicistė; rašė lenkiškai, išleido darbų iš Lietuvos istorijos, rėmė lietuvių nacio- 
nalinį judėjimą; Prušinskis-Mykolas Prušinskis (Prėszinski), dvarininkas, pri- 
klausė Minsko lietuvių draugijai, dalyvavo jos kultūrinėje veikloje. 
Sad animam Ecclesiae Catholicae (lot.) - Katalikų Bažnyčios dvasiai. 
*Pranas Turauskas (1876-1919) - publicistas, dramaturgas, spaudos bend- 
radarbis; mirė Utenoje, kur kunigavo nuo 1913 m. 


ALEKSANDRAS DAMBRAUSKAS. Straipsnis išspausdintas VR-4.- P. 169- 
211. Jis dviejų dalių: „Amžiaus 60 metų sukaktį minint“ (po tekstu: Skaitymai, 2, 

1921 m. Lietuva, 282, 1920 m. XII-24) ir „Rašto darbo 25 m. sukaktį minint“. 
Pirmoji dalis publikuota: Lietuva. - 1920. - Gruod. 24. — Nr. 282 („Adomas 
Jakštas: Kuronietis, Druskius, A.J. - prelatas Aleksandras Dambrauskas“), para- 
šas: Vaižgantas; Skaitymai. - 1921. - Kn. 2. - P. 118-134 („Aleksandras Damb- 
rauskas (Adomas Jakštas) ir jo laikai“), parašas: J. Vaižgantas, antroji - VR-4. — 
P. 205-211, yra Vaižganto pranešimas, skaitytas 1909 m. pradžioje Kaune, minint 
A. Dambrausko (A. Jakšto) 25 m. literatūrinio darbo sukaktį. 

1 „Moje curriculum vitae“ (lenk., lot.) - „Mano gyvenimo aprašymas“. 

2? A. Dambrauskas gimė 1860 m. rugpjūčio 27 (naujuoju kalendoriumi rugsė- 
jo 8) d. 

3 „Maty Oltarzyk“ (lenk.) - „Mažasis altorėlis“. 

tin 24°- dvidešimtketvirtinio formato. 

5 „Pamiątka z Częstochowa“ (lenk.) - „Atminimas iš Čenstochovos“. 

* „Skarb Duszy” (lenk.) - „Dvasios lobis“; maldaknygė. 

" Stanislovas Dambrauskas (1830-1884) vikaravo Ukmergėje, nuo 1863 m. 
iki mirties Kriukų klebonas. 

8 „Magazin Powszechny“ (Visuotinis žurnalas“) - 1834-1844 m. Varšuvoje 
leistas žurnalas. 

*„Przyjaciel Dzieci“ („Vaikų draugas“) - savaitinis žurnalas, leistas 1861- 
1915 m. Varšuvoje. 

1 Lenkų literatūros klasiko Ignaco Krasickio (1735-1801) Raštų 10-tomis, 
parengtas F.K. Dmochowskio, išėjo Varšuvoje 1803-1804 m. 

1 Vardinamos komiškos bei satyrinės I. Krasickio poemos „Žiurkiada“ 
(1775), „Monachomachija“ (1778), „Antimonachomachija“ (1780), istorinė poema 
„Chotino mūšis“ (1780). 

2 „O sztuce rymotwėūrczej i rymopisach“ („Apie eiliavimo meną ir 
eiliuotojus“), iš tikrųjų „O rymotwėrstwie i rymotworcach“ („Apie eiliavimą ir 
eiliuotojus“, 1803); „Przypadki Došwiadczynskiego“,iš tikrųjų „Mikołaja Doš- 
widczynskiego przypadki” („Mikalojaus Dosviadčynskio nuotykiai“, 1776) ~ 
auklėjamasis romanas. 

B „Zbiór encyklopediczny rozmaitych materyatėw“ („Įvairių dalykų 
enciklopedinis rinkinys“), iš tikrųjų „Zbiór potrzebnejszych wiadomości porząd- 
kiem alfabetu ułożonych” („Reikalingiausių žinių, alfabeto tvarka sudėstytų, 
rinkinys“, 1-2, 1781-1783) - kompiliacinis enciklopedinis leidinys. 

* „Pan Podstoli“ („Ponas stalininkas“, 1-3, 1778, 1784, 1803) - diskur- 
syvinis aktualių visuomenės temų romanas. 

5,O wymowie i poezji” („Apie iškalbą ir poeziją“) — Vilniaus universiteto 
profesoriaus F. Golaūskio retorikos ir poetikos vadovėlis, išėjęs 1786 m., kartotas 
vėliau. 

16 Jestem ja teraz tylko w czwartej klasie... (lenk.) - Esu dabar aš tik 
ketvirtoj klasėj / ir eiliakaliu man būti dar anksti, / bet šiandien tokį iškilmingą 
metą / tegu mano plunksnai laisvė bus duota. 

"7 „A teraz życzę zdrowia, pomyślności...” (Ienk.) - o dabar linkiu svei- 
katos, pasisekimo. 

18 Gaume'o „Katechyzm“ - Gaume'as (Jean Joseph Gaume, 1802-1879) — 
prancūzų teologas; „Wykład prawdy chrzešcjaAskiej“ Nicolas'o — „Krikš- 
čioniškos tiesos išdėstymas“; Nicolas — prancūzų teologas. 

Ba posse ad esse (lot.) - nuo galėti prie būti. 

2 Newtonas (Isaac Newton, 1642-1727) — anglų fizikas ir matematikas, su- 
kūręs klasikinės mechanikos pagrindus, nustatęs visuotinės traukos dėsnį. 

2! Josifas Siemaška (1798-1868) — Lietuvos stačiatikių metropolitas; iš unitų 
perėjęs į stačiatikybę, inicijavo 1839 m. caro Nikolajaus I įvykdytą Unitų Baž- 
nyčios Rusijoje uždraudimą. 

2Žiūr. „Przegląd Powszechny“ dodatek- „Przegląd Powszechny“ („Vi- 
suotinė apžvalga“) - 1884-1936 m. Krokuvoje, 1936-1939 ir 1947-1953 m. Varšu- 
voje leistas katalikiškos krypties mėnraštis; dodatek — priedas. 

3ėmė manyti save esant mažą Euklidesą - Euklidas (IV-III a. pr. Kr.) - 
matematikas, susisteminęs iki tol graikų sukauptas matematines žinias (veikalas 
„Pradmenys“). 

% Henrykas Niewęglowskis (1807-1881) - lenkų matematikas ir fizikas. 

* gerbė Omėrą ir jo hegzametrus ~ Homerą ir hegzametru sueiliuotas 
poemas „Iliadą“ ir „Odisėją“. 

% „istinno ruskiu“ (rus.) - tikru rusu. 

"iš istorinio „Anmapuko“ tikriausiai tai XIX a. II pusėje Vilniuje leista į 
rusų kalbą išversta katalikiška maldaknygė vaikams („PaMcxo-kaTonuVeckHH 
anTapHk“). 

2 Nurodant A. Dambrausko gimnazijos metų rusiškos originalios ir versti- 
nės lektūros autorius, šalia žinomų rusų klasikų (A. Puškino, M. Lermontovo, 
N. Gogolio), išvardijami anuomet populiarių istorinių, nuotykinių, fantastinių 
romanų bei apysakų autoriai: rusai Ivanas Lažečnikovas (1792-1869), Alek- 
sandras Veltmanas (1800-1870), Vasilijus Vonliarliarskis (1814-1852); prancūzai 
Gustavas Aymardas (1818-1883), Jules Verne'as (1828-1905), Aleksandras Du- 
mas (1802-1870), Emile Gaboriau (1832-1873), George Born; anglas Thomas 
Meine Readas (1818-1883). 

B corpus delicti (lot.) - nusikaltimo įrodymas, įkaltis. 

* J.I. Kraszewskio apsakymai ir apysakos: „Dzień wieku“ - „Amžiaus die- 
na“; „Dziwadlo“ - „Išsigimėlis“; „Rzym za Nerona” ~ „Roma Nerono laikais“; 
„Kordecki“ - „Kordeckis“; „Interesa familijne” — „Šeimos interesai“; „Djabet“ — 
„Nelabasis“; „Kawał literata” ~ „Literato išdaiga“; „Pamietniki Mroczka“ - 
Mročko dienoraščiai”. 

* H. Sienkiewicziaus apsakymai: „Stary stuga“ -- „Senas tarnas“; „Hania“ — 
„Hania“; „Szkice węglem” — „Škicai anglimi“; Ježas-Teodoras Tomaszas Jeżas 
(tikr. Zygmuntas Fortunatas Miłkowskis, 1824-1915), lenkų prozininkas, publi- 
cistas, populiarių istorinių apysakų autorius. 

32 A. Mickevičiaus poemos: „Pan Tadeusz“ - „Ponas Tadas“; „Dziady“ - 
„Vėlinės“; Zygmuntas Krasinskis (1812-1859) - poetas, dramaturgas, romanistas; 
„Iridionas“ -jo drama; Kornelis Ujejskis (1823-1897) - poetas, rašęs patriotiniais, 
bibliniais motyvais. 

3 baisiai persekiojamą Ikanderį - turėjo būti Iskanderis; šiuo slapyvardžiu 
pasirašinėjo emigracijoje gyvenęs rusų filosofas, publicistas ir rašytojas Alek- 
sandras Gercenas (1812-1870), savo darbuose smerkęs Rusijos imperinę politiką 
ir visuomeninę santvarką; Rusijoje valdžios draudžiami jo leidiniai buvo pla- 
tinai nelegaliai. 

* minorum gentium (lot.) - mažesniųjų giminių; vaikų. 

æ dvi ūkio parodos... Šiauliuose - Aleksandrui Dambrauskui mokantis 
gimnazijoje Šiauliuose, čia įvyko trys pirmosios žemės ūkio parodos - 1875, 1876 
ir 1879 m. 

* Mykolas Skorupskis (1830-1914), be Vaižganto nurodytų vietų, nuo 
1901 m. kunigavo Laukesoje, kur ir mirė. 

7 Ecce sacerdos magnus (lot.) - štai didysis kunigas. 

3 Dmitrijus Mendelejevas (1834-1907) - chemikas, ilgametis Peterburgo 
universiteto profesorius, periodinės elementų sistemos sudarytojas. 

* Konstantinas Posse (1847-1928) — Peterburgo universiteto profesorius, 
daugelio darbų iš analitinės matematikos ir geometrijos autorius. 

* garsiųjų Tagancevo, Andrejevskio - minimi Peterburgo universiteto 
profesoriai teisininkai Nikolajus Tagancevas (1843-1923) ir Ivanas Andrejevskis 
(1831-1891), savo darbais darę įtakos XIX a. II pusėje Rusijoje vykdytoms teisės 
reformoms. 

*1 Vladimiras Solovjovas (1853-1900) - rusų filosofas, poetas. Siekė mokslo, 
filosofijos ir religijos sintezės, kėlė katalikų ir stačiatikių Bažnyčių susivienijimo 
idėją. Jo filosofinės koncepcijos veikė A. Jakšto ir kitų krikščioniškos nuostatos 
lietuvių filosofų pažiūras. 

2 Pamėgo jį, skaitydamas Kremerio veikalus... - nurodoma Krokuvos 
universiteto profesoriaus filosofo, meno istoriko Jėzefo Kremerio (1806-1875) 
veikalai: „Listy z Krakowa“ („Laiškai iš Krokuvos, 1-3, 1843) - estetikos kursas 
ir „Podróż do Włoch“ („Kelionė į Italiją“, 1-5, 1859-1864) - meno istorija. 

"de omni re scibili (lot.) - apie visus dalykus, kuriuos gali pažinti. 

* Tomas Kempiškis (Tomas Kempietis; Thomas á Kempis, 1380-1471) - 
vokiečių teologas; jo knygą „Apie sekimą Jėzaus Kristaus“ XIX a. yra išvertę ir 
išleidę A. Savickis (1828), M. Valančius (1852), J. Antanavičius ir M. Sederavičius 
(1875, 1898). , 

“pradėjo nuo darvinizmo - darvinizmas - anglų gamtininko Darvino su- 
kurta teorija (žr. str. „Jonas Biliūnas“ 2 paaiškinimą). 

* „L'origine de l'homme et le Darwinisme” (pranc.) - iš tikrųjų: „Le 
darwinisme et l'origine l'homme” (1873) - „Darvinizmas ir žmogaus kilmė“; 
„Les expressions des émotions chez l'homme et les animeaux“ (pranc.) - 
„Žmogaus ir gyvūnų emocijų išraiškos“. 

* Marianas Morawskis (1846-1901) - lenkų filosofas ir teologas, jėzuitas; 
minima jo knyga („Filosofija ir jos paskirtis“), išleista 1887 m. 

5 Gratry'o „Žrėdta“- Alfonse Gratry (1805-1872), prancūzų filosofas, Sor- 
bonos universiteto profesorius; pasitelkęs aukštąją matematiką, stengėsi pagrįsti 
katalikų tikėjimo dogmas; „Źródła“ (lenk.) - „Šaltiniai“. 

9 „Filozofja sktadu Apostolskiego“ (lenk.) - „Apaštalinės sandaros filo- 
sofija“; „Commentaire sur st. Mathieu“ (pranc.) - „Šv. Mato komentarai“ 
(t.y. Evangelijos pagal Matą komentarai). 

% scientifiškai (plg. scientizmas) - moksliškai. 

“kun. Tilm. Pescko vadovėlio „Institutiones Philosophiae Moralis“ 
(lot.) - „Moralinės filosofijos nuostatos“; Heinrichas Pescho (1854-1926) - vokie- 
čių jėzuitas, ekonomistas, savo veikaluose sprendęs krikščioniško solidarumo 
problemas. 

*2 Moigno (Fransua Moigno, 1804-1884) - prancūzų fizikas ir matematikas, 
dvasininkas; „Les splendeurs de la foi“ (pranc.) - „Tikėjimo spindesiai“. 

S kun. Viksva - Juozapas Viksva (1861-1920), kapelionavo Liepojos gim- 
nazijoje ir Palangos progimnazijoje, klebonavo Šateikiuose, nuo 1918 m. Krinčino 
altaristas; platino draudžiamą lietuvišką spaudą, rėmė knygnešius. 

“ „Malgrandaj pensoj pri grandaj demandoj“ (esp.) - „Maži didelių 
klausimų svarstymai”. Atskira brošiūra išleistas straipsnis apie biblinę pasaulio 
viziją ir jos pažinimą; lietuviškai išspausdintas 1910 m. žurnale „Draugija“ 
(Nr. 40), pavadinimu „Trys didieji Dievo žodžiai“ (žr. A. Jakštas. Raštai, I, V., 
1995, p. 143-156). 

5 Kauno Slabadoje turime puikią pradedamąją mokyklą - A. Damb- 
rausko vardo pradinė mokykla Kaune, tuomet Slabada vadintoje Vilijampolėje, 
veikė 1912-1918 m. Jos steigimą ir lėšų rinkimą išlaikymui inicijavo A. Damb- 
rausko-A. Jakšto kūrybinio darbo 25-rių metų sukakčiai paminėti 1908 m. susi- 
daręs komitetas, į kurį įėjo Vaižgantas. 

*“ kun. K. Olšauskis - Konstantinas Olšauskas (1867-1933) — prelatas, vi- 
suomenės veikėjas, vienas 1906-1940 m. veikusios „Saulės“ švietimo draugijos 
steigėjų, 1918-1928 m. jos vadovas. 

5 faciant meliora potentes (lot.) - tepadaro, kas gali, geriau; tai dalis po- 
sakio „Feci guod potui, faciant meliora potentes“ („Padariau, ką galėjau...“), atsi- 
radusio viduramžiais iš Marko Tulijaus Cicerono (106-43 m. pr. Kr.) posakio „Ego 
plus guam feci, fecere non possum“ („Daugiau, negu padariau, padaryti negaliu“). 

58 Taip jį... yra apibūdinęs „Šaltinis“, tam... pritarė ir „Viltis“ - 
nurodomas Seinuose ėjusio „Šaltinio“ žurnalo 1908 m. 25 nr. paskelbtas str. 
„Kunigas Aleksandras Dambrauskas“, pasirašytas inicialais J.V.; „Viltyje“ šis 
straipsnis buvo spausdintas tų pat metų birželio 22 d. (Nr. 71). 

* „Vilties“ 1908 m. 105 nr. (rugs. 10 d.) išspausdinta žinutė „Kun. A. Damb- 
rausko jubiliejus“. 

9 „Viltis“, Nr. 71(106) - žr. 58 paaiškinimą. Eilėraštis „Daina prasčio- 
kėlio, nemokančio rašyti“, pavadinimu „Giesmė prasčiokėlio, nemokančio ra- 
šyti“, buvo išspausdintas 1884 m. „Aušros“ 5-6 nr. (p. 165-166). Tais pat metais 
išėjusiame A. Jakšto poezijos rinkinyje „Dainų skrynelė“ jo pavadinimo žodis 
Giesmė pakeistas žodžiu Daina, o 1930 m. išleistame rinkinyje „Lyrika“ jis pa- 
vadintas „Beraštis“. Eilėraštis yra lenkų poeto Liudviko Kondratovičiaus (Lud- 
wik Kondratowicz, slp. Władysław Syrokomla, 1823-1862) eilėraščio „Niepiš- 
mienny“ laisvas vertimas. 

*! Kazimieras Stabrauskas (1869-1929) ~ dailininkas tapytojas, pirmųjų lie- 
tuvių dailės parodų 1907-1912 m. Vilniuje dalyvis. 

€ Vaižganto paminėti leidiniai, kuriuose A. Dambrauskas bendradarbia- 
vo: „Przegląd katolicki” - žr. str. „Šimtmetinės sukaktuvės Žemaičių vyskupo 
Motiejaus III Valančiaus“ 8 paaiškinimą; Encyklopedja Košcielna (Bažnyčios 
enciklopedija) - 1873-1913 m. Varšuvoje išėjęs 32 tomų leidinys; „Kraj“ — 
žr. str. „Ks. biskup Maciej Wotonczewski i Szymon Dowkont“ paaiškinimų 
pradžią; „Renaissance“ — galimas daiktas, tai Paryžiuje nuo 1907 m. leistas 
sionistinis žurnalas „La Renaissance du peuple juif“; „Nowyj put“ („Hossli 
nyTb”; „Naujasis kelias“) - visuomenės gyvenimo, politikos ir literatūros žur- 
nalas, ėjęs Peterburge; jame (1903, Nr. 12, p. 64-77) A. Dambrauskas pa- 
skelbė str. „H.M. Teone-Bponcknū: IlonbckHū npemnecrsennnk B.C. ConoBLeBa“ 
(J.-M. Hoene-Wronskis: V.S. Solovjovo lenkų pirmtakas“); apie J.M. Hoenę- 
Wronskį žr. 68 paaiškinimą. „S. Pet. Vedomosti“ — žr. str. „Maironis“ 12 pa- 
aiškinimą. 

63 Merkelis Giedraitis (1536-1609) - Žemaičių vyskupas nuo 1576 m.; lietuvių 
raštijos skatintojas, M. Daukšos darbų rėmėjas. 

é Andrius Rudamina (Rudomina, 1596-1631) - jėzuitas, baigęs Vilniaus 
akademiją, dirbo misijose Kinijoje. 

& de libris deuterocanonicis (lot.) - apie antrinio kanoniškumo knygas; 
jomis vadinamos 7 Senojo Testamento knygos (kitos 39 - protokanoniškomis; 
gr. deuteros — antras, protos - pirmas). 

& Parašęs Vatikano draudžiamų knygų indeksą smerkiančią lotynišką satyrą 
„Somnium theologi“ („Teologo sapnas“), A. Jakštas sakosi 1906 m. laiške Vaiž- 
gantui. Jam pasiuntęs ir šios satyros publikaciją, kuri pasirodžiusi užsienyje (žr. 
Athenaeum, 1938, IX t., 1-as sąs., p. 31). 

*7 Nurodomas 1906 m. lenkų laikraštyje „Kwartalnik teologiczny“ paskelbtas 
ir tais pat metais atskira brošiūra Varšuvoje išleistas A. Dambrausko straipsnis 
„O istocie przeistoczenia. Nowa próba wyjaśnienia tajemnicy Eucharystyi“ 
(„Apie virtimo esmę. Naujas Eucharistijos paslapties išaiškinimo bandymas“). 
Jame, pasitelkus mokslo duomenis, siekiama paaiškinti per šv. Mišių auką įvyks- 
tančio duonos ir vyno virtimo Kristaus kūnu ir krauju akto prasmė. Lietuviškai 
straipsnis buvo išspausdintas 1908 m. „Draugijoje“ (Nr. 20), pavadinimu „Trans- 
substancijos paslaptis“; čia jis perredaguotas, pernelyg kategoriški jo teiginiai 
suhipotetinti (žr. A. Jakštas. Raštai, I, V., 1995, p. 179-194). 

68 Jėzefas Maria Hoene-Wronskis (1776-1853) - prancūziškai rašęs lenkų 
matematikas ir filosofas, skelbęs filosofijos, mokslo ir religijos vienovės, kaip 
žmonijos ėjimo į absoliutą, idėją. Apie jį A. Jakšto parašytus straipsnius žr. 
Adomas Jakštas. Raštai, II, V., 1996, p. 329-361. 

8 „Pisma katoličeskago bogoslova k pravoslavunomu“ (rus.)- „Katalikų 
teologo laiškai stačiatikiui“; knyga išleista anonimiškai 1904 m. Krokuvoje, 
parašyta laiškų forma, joje polemizuojama su stačiatikių reiškiamais požiūriais į 
Katalikų Bažnyčią. 

7 Viel Feinde, viel Ehre (vok.) - daug priešų, daug garbės. 

Žiūr. „Vilties“ Nr. 119 - nurodomas greičiausiai 1913 m. „Vilties“ 119 nr. 
išspausdintas anoniminis straipsnis „Šaukia velionį vyskupą Cirtautą“, kuriuo 
atsakoma į tų pat metų „Draugijos“ 81 nr. paskelbtą A. Dambrausko nekrolo- 
ginį straipsnį „Vyskupo Gasparo Cirtauto paminėjimai“. Jame, šalia kita ko, 
teigiama, jog velionis Žemaičių vyskupas laikraščio „Viltis“ pozicijų nelaikęs 
pakankamai katalikiškomis. Abiem šiais straipsniais buvo tęsiama polemika tarp 
„Vilties“ ir A. Dambrausko, kuris tokią pat nuomonę išreiškė 1913 m. „Drau- 
gijos“ 77-78 nr. (str. „Principų klausimai“), atsiliepdamas į „Viltyje“ (1913 m., 
Nr. 24) paskelbtą inicialais J.K. pasirašytą Juozo Kubiliaus (1878-1917) straipsnį 
„Dėl katalikiškojo veikimo“. 


MEČISLOVAS DOVOINA-SILVESTRAVIČIUS. Publikuota: NL. - 1919, - 
Birž. 3. - Nr. 32; birž. 4. - Nr. 33. Rubrikoje „Brangūs mūsų negyvėliai“. Parašas: 
Kun. Tumas. Pakartota: VR-4. ~ P. 211-216 (po tekstu: Nepriklausomoji Lietuva, 32, 
3,19 m. VI-3.). 

1 M. Dovoina-Silvestravičius (Davainis-Silvestraitis) gimė 1849 m. balandžio 
20 d. Žieveliškėje. 

2 Lapkasių Jonavičius - Liudvikas Janavičius (1859-1902) - revoliucionie- 
rius, vienas lenkų „Proletariato“ partijos vadovų, nuo 1884 m. kalintas, ištremtas. 

3 „Przegląd Tygodniowy życia społecznego, literatury i sztuk pięknych“ 
(„Savaitinė visuomeninio gyvenimo, literatūros ir meno apžvalga“) - 1866- 
1905 m. Varšuvoje leistas savaitraštis, propagavęs pozityvizmo bei realizmo 
mene nuostatas. 

*„Wedrowiec“ („Keliautojas“) - meno bei literatūros ir kraštotyros savait- 
raštis, ėjęs 1863-1906 m. Varšuvoje. 

* „Slownike Geograficzny” — turimas galvoje 1880-1902 m. Varšuvoje 
išleistas penkiolikos tomų enciklopedinis gyvenamųjų vietų aprašymų žodynas 
(„Słownik geograficzny Królestwa Polskiego i innych krajów stowianskich“ 
(„Lenkijos karalystės ir kitų slavų kraštų geografijos žodynas“); vienu jo autorių, 
aprašinėjusių Žemaitijos vietoves, buvo M. Dovoina-Silvestravičius. 

* Raila - Stanislovas Raila (apie 1844-1918), aušrininkas, publicistas; do- 
mėjosi lituanistika, paskelbė straipsnių tautiškumo klausimais; Mieliauskas- 
Miglovara - Juozapas Miliauskas-Miglovara (1845-1937), poetas aušrininkas. 

" Antanas Baranauskas (1835-1902) - poetas, kalbininkas, „Anykščių šilelio“ 
autorius; Kazimieras Jaunius (1848-1908) — kalbininkas, Kauno kunigų semi- 
narijos (1879-1892) profesorius, be kitų dalykų, dėstęs lietuvių kalbą, 1898- 
1906 m. Peterburgo dvasinės akademijos profesorius. 

8 „Satyry Litewskie” (lenk.) - „Lietuviškos satyros“; šis M. Dovoinos- 
Silvestravičiaus satyrų rinkinėlis, nukreiptas prieš Lietuvos lenkų endekus (tau- 
tinius demokratus), išėjo 1908 m. Vilniuje. 

* „Litwa“ („Lietuva“)- iliustruotas žurnalas, leistas 1908-1914 m. iš pradžių 
kas mėnuo, nuo 1909 m. du kartus per mėnesį; „Lud“ („Liaudis“) - dvisavaitinis 
laikraštis, ėjęs 1912-1914 m.; abiejų redaktorius buvo pats leidėjas M. Dovoina- 
Silvestravičius. 

* Stanislava Paškevičienė (1846-1933) - prozininkė, publicistė, istorinių 
apysakų („Horodlės unija“, 1912; „Gintautas — paskutinis krivė“, 1912, ir kt.) 
autorė; Aleksandras Fromas-Gužutis (1822-1900) - prozininkas, dramaturgas. 

1 Otonas Zaviša (1844-1910) - ukmergiškis, inžinierius Pskove, Peterburge, 
Vilniuje; rėmė lietuvių kultūrinį atgimimą. 

* Elena Ceprinskaitė (1885 po 1917) - rašytoja, poetinės ir prozinės kūrybos 
paskelbė „Rygos garse“ ir kt. laikraščiuose. 

S Galimas daiktas, turėta galvoje Algirdas Vilčinskas (1828-1908), lietuvių 
istorijos tyrinėtojas, periodikoje („Vilniaus žiniose“, „Viltyje“) rašęs archeologijos 
ir kt. klausimais. 

“ Infliantai — rytinė Latvijos dalis, Lenkijos-Lietuvos valstybei nuo XVI a. 
priklausiusi vaivadija dešiniajame Dauguvos krante, 

B su kunigaikštienė Radvilienė - turima galvoje greičiausiai Matilda 
Radvilienė, Taujėnų dvarą valdžiusių Radvilų atstovė, rėmusi lietuvių kultūrą. 

6 „Przenigdystai“ ~ jais vadinami sulenkėję Lietuvos bajorai, gyvenę jos 
priklausymo Lenkijai mintimi; pavadinimas susijęs su 1903 m. išėjusia pane- 
vėžiškio dvarininko, vėliau Lenkijos politiko A. Meysztowicziaus polemine 
brošiūra „Przenigdy!“ („Niekada!“), kurioje buvo griežtai atmestas 1902 m. 
paskelbtoje A. Dambrausko brošiūroje „Głos Litwinów do młodej generacyi 
magnatów, obywateli i szlachty na Litwie“ išsakytas raginimas jaunajai Lietuvos 
bajorijos kartai, kad ji grįžtų į lietuvybę ir dirbtų savo krašto atgimimui. 


DAKTARAS JERONIMAS RALYS. Publikuota: Lietuvių balsas. - 1921. — 
Gruod. 21. - Nr. 21. Parašas: Vaižgantas. Pakartota: VR-4, - P. 228-231 (po tekstu: 
Lietuvių Balsas, 21, 21 m. XII-21). 

1 Omero - Homero. 

2 Nurodomas J. Ralio verstos „Odisėjos“ 1921 m. leidime įdėtas Vaižganto 
straipsnis „Vaižganto pastabos“, kuris šiame tome duodamas pavadinimu „Pa- 
stabos „Odisėjos“ leidimui“ (žr. p. 151-159). 

* Martynas Yčas (1885-1941) - advokatas, visuomenininkas, politikas, pir- 
mųjų Lietuvos vyriausybių 1918-1919 m. narys. 

* Rokas Šliūpas (1865-1959) - gydytojas, visuomenininkas; gydytojavo Kau- 
ne, Garliavoje, vienas Lietuvos Raudonojo Kryžiaus draugijos steigėjų, jai pir- 
mininkavo. ' 

5 Gabrielius Landsbergis (1852-1916) - dramaturgas, teatro veikėjas; už 
lietuvišką veiklą XIX a. pab. buvo ištremtas iš Lietuvos, kalintas. 

é Kalbama apie Vasilijų Žukovskį (1783-1852), rusų poetą, pirmąjį Homero 
„Odisėjos“ vertėją į rusų kalbą (1849), 

7 „za podbradje“ (rus.) - už pabarzdės, už pasmakrės; senosios graikų 
literatūros topas: prašantis ar maldaujantis personažas, kreipdamasis į prašo- 
mąjį, ranka liečia jo pasmakrę. 


PASTABOS „ODISĖJOS“ LEIDIMUI. Publikuota: Homero Odisėja. Vertė 
d-ras J. Ralys. Kaunas, 1921, p. 271-277. Po tekstu straipsnio parašymo vieta ir 

data: Kaune, 1921 m. geg. 14 d. Publikacijoje straipsnis pavadintas „Vaižganto 
pastabos“. Pavadinimas greičiausiai užrašytas leidėjų. Straipsnį perspausdinant 
atskirai, toks pavadinimas praranda informatyvumą, todėl šiame Vaižganto 
Raštų tome jis pakeistas straipsnio esmę labiau nusakančia antrašte. 

! J. Ralio kartu su J. Šlapeliu iš lenkų kalbos išversti kūriniai - D. Defoe 
„Robinzono Kruzo gyvenimas ir jo nelaimės“ bei H. Beecher-Stowe „Dėdės 
Tomo trobelė“ išėjo 1907 ir 1914 m. 

2 „Varpo“ redaktorius... atsakė jam, „Baliui“, iškoneveikdamas ji 
grafomanu... - Vaižganto perteiktasis atsakymas iš tikrųjų kur kas nuosaikesnis. 
Jis yra toks: p. Baliui. Tamistos vertimas 5 dainos Odissejos (Pluostus Adyšiaus) negali 
buti talpinamas musų laikraščiuose. Gaila, kad darbą pašvęstą tam vertimui Tamista 
nesuvartojai rašymui proza naudingų straipsnių tinkančių V. ar U. (Varpas, 1896, 
Nr. 1, p. 22; redakcijos atsakymų skiltis Gramatnyčia). Santrumpos V ir U reiškia 
laikraščius „Varpą“ ir „Ūkininką“. 


STANISLOVAS DAGILIS. Publikuota: Atspindžiai. - 1923. - Nr. 2. - P. 25- 
29. Parašas: Vaižgantas. 

1 Pavadinimu „Lietuviškas šiupinys iš svetimų skanskonių ant naudos bro- 
liams lietuviams pataisytas“ išėjo keturios S. Dagilio knygelės. Iš jų pirmojoje 
(1884) ir trečiojoje (1906) išspausdinti jo originalūs eiliavimai ir rusų, lenkų, 
ukrainiečių poetų kūrinių vertimai, antrojoje (1891) A. Mickevičiaus poemos 
„Konradas Valenrodas“ fragmento, o ketvirtojoje (1910) — viso jos teksto ver- 
timas. 

2 Minimi XIX a. vidurio poetai: Anupras Jasevičius (žr. šio tomo str. „Už- 
mirštas poeta lietuvis kun. Anupras Jasevičė“) ir Julius Anusavičius (1825-1907), 
abu 1863 m. sukilimo tremtiniai, eiliavę gamtos, tremties temomis, bei Vale- 
rijonas Ažukalnis-Zagurskis (1816-1874), vienas pirmųjų lietuvių peizažinės 
lyrikos kūrėjų, lenkų poezijos vertėjas. 

* Yčai turima galvoje broliai Yčai: istorikas, Kauno universiteto profesorius 
Jonas (1880-1931) ir Martynas - žr. str. „Daktaras Jeronimas Ralys“ 3 paaiš- 
kinimą. 

* „Lietuviško šiupinio“ 1906 m. knygelėje, kur įdėti minimi kūriniai, jie 
prasideda 23 ir 39 puslapiuose. 

5 Minima Antanui Vienažindžiui (1841-1892) priskirtas eiliavimas „Rauda 
motušės ant lopšio“, kuris buvo įdėtas į jo poezijos rinkinį „Lietuvos Tėvynės 
dainos“ (1898). Priskyrimo pagrįstumu galima abejoti. 

é Baladę „Ponia Tvardovska“ („Pani Twardowska”) Adomas Mickevičius 
parašė 1820 m., siužetą paėmęs iš lenkų folkloro. Į lietuvių kalbą ją išvertė Vin- 
cas Kudirka („Varpas“, 1889, Nr. 7), naujaisiais laikais - E. Mieželaitis. 

7 „Kołysanka“ (lenk.) - „Lopšinė“; „Spi mladenec“ (rus.) — „Miegok, kū- 
dikėli“. 

8 „Pan Tadeusz“ - Adomo Mickevičiaus poema „Ponas Tadas“; Žukauskio 
„Įveiktuvės“ -rusų poeto Vasilijaus Žukovskio (žr. str. „Daktaras Jeronimas Ra- 
lys“ 6 paaišk.) odės „Nugalėtojų triumfas“ („Top:kecTBO noGepuTenei“) vertimas. 

? Kondratas - lenkų poetas Liudwikas Kondratowiczius Syrokomla (1823- 
1862), „Lietuva“ - jo poemos „Urodzony Jan Deborėg“ („Bajoras Jonas Dem- 
borugas“) įžanginės dalies vertimas. 

1 Gavrila Deržavinas (1743-1816) — rusų poetas klasicistas. 

1 Minimi S. Dagilio versti ir sekti rusų poetai: Ivanas Nikitinas (1824-1861), 
Aleksejus Kolcovas (1809-1842), Ivanas Kozlovas (1779-1840); Kondratas - žr. 9 
paaiškinimą. 

2 S. Dagilis parengė 1653 m. „Knygos nobažnystės“ pagrindu sudarinėto 
Lietuvos reformatų giesmyno šeštąjį leidimą, kuris išėjo 1910 m. 

3 Vasilijaus Žukovskio odė „Nugalėtojų triumfas“ (žr. 8 paaišk.), kurią 
išvertė S. Dagilis, pati yra vokiečių poeto Friedricho Schillerio odės „Das Sie- 
gesfest“ („Pergalės šventė“) vertimas. 

* A. Mickevičiaus „Konrado Valenrodo“ dalies „Vaidilos sakmė“ vertimą, 
pavadinimu „Vaidilos apysaka“, V. Kudirka paliko rankraščiu. Vertimas buvo 
paskelbtas 1909 m. išleistų Vinco Kudirkos Raštų šešiatomio IV tome (p. 237-246). 

15 Jeronimo Ralio versta „Odisėja“ išleista 1921 m.; žr. šiame tome dedamus 
su tuo vertimu susijusius Vaižganto straipsnius „Daktaras Jeronimas Ralys“ ir 
„Pastabos „Odisėjos“ leidimui“. 

16 Aivazovskio „Deviatyj val“ - Ivanas Aivazovskis (1817-1900) - rusų ta- 
pytojas marinistas; „Deviatyjval“ („Devintoji banga“) - pagarsėjęs jo paveikslas, 
nutapytas 1850 m.; devintoji banga - aukščiausia, laivus skandinanti jūrų banga. 

7 Ivan Franko, gudų rašytojas- Ivanas Franko (1856-1916) - ukrainiečių 
rašytojas; poetas, prozininkas, dramaturgas, kritikas; vienas žymiųjų ukrainiečių 
tautinės ir kultūrinės sąmonės žadintojų. 


STANISLOVAS DAGILIS. Publikuota: Krivulė. - 1923. - Nr. 3. - P. 11. 
Parašas: Vaižgantas. 

1 Apie S. Dagilio „Lietuviško šiupinio“ leidinius žr. anksčiau tuo pat pava- 
dinimu spausdinamo straipsnio 1 paaiškinimą. 

* Peterburgo Istorijos-filologijos institute S. Dagilis studijavo 1869-1873 m. 

3 Leonas Bistras (1890-1971) - visuomenininkas, politikas, krikdemų veikėjas, 
kelių kabinetų ministras, 1923-1925 m. Seimo pirmininkas; Karolis Žalkauskas 
(1892-1961) - teisininkas, 1923-1924 m. vidaus reikalų ministras; Vytautas Pet- 
rulis (1890-1942) - ekonomistas, 1922-1925 m. finansų ministras; Pijus Grajaus- 
kas (1890-1947) - visuomenės veikėjas, vienas Lietuvos ūkio banko direktorių; 
Vladas Motiekaitis (1896-1971) - smuikininkas, dirigentas, pedagogas. 

* Nina Gronskienė - Paryžiuje gyvenusi skulptorė, žemiau minimo pro- 
fesoriaus P. Gronskio žmona. 

5 Jonas Šepetys (1867-1941) — pedagogas, istorikas, evangelikų reformatų 
kunigas, 1923-1941 m. kunigavo Papilyje; Jokūbas Mikelėnas (1885-1966) - 
gydytojas, visuomenės veikėjas, 1920-1941 m. Biržų apskrities ligoninės chi- 
rurgas ir vedėjas; Aleksandras Puodžiūnas - Biržų vaistininkas. 

* Povilas Jakubėnas (1871-1953) - Lietuvos evangelikų reformatų superinten- 
dentas (nuo 1918 m.), istorikas, visuomenininkas; kunigavo Biržuose, profesoriavo 

Kauno universitete, po karo pasitraukė į Vokietiją. Parašė istorijos studijų, tri- 
tomę „Bažnyčios istoriją“. 

? „Mūza“ - 1919 m. Biržuose įsteigta dailės draugija, veikusi iki sovietų 
okupacijos; rengė koncertus, spektaklius. 

8 Povilas Gronskis (1883-1937) - istorikas, gyveno Paryžiuje; pakviestas į 
Kauno universitetą, 1923-1927 m. čia vadovavo visuotinės istorijos katedrai. 

? Aage Benedictsenas (tikr. Meyer, 1866-1928) - danų etnografas, pavergtų 
tautų gynėjas. Pirmą kartą Lietuvoje lankėsi 1893 m., susipažino su V. Kudirka; 
parašė ir išleido knygą apie Lietuvą („Bundanti tauta. Lietuvos kultūros vaizdai“, 
1895; anglų k. 1924). 

1 Nurodomas Vaižganto straipsnis „Stanislovas Dagilis“, kuris dedamas 
šiame tome aukščiau. 


VYSKUPO VALANČIAUS DARBAI - VIS LIAUDIES NAUDAI. Publikuota: 
Sargyba. - 1925. - Nr. 10. - P. 6-8. Parašas: Kan. J. Tumas. 

„Sargyba“ - Lietuvių katalikų blaivybės draugijos savaitraštis, leistas 1922- 
1935 ir 1937-1939 m. Kaune. 

1 Antanas Alekna (1872-1930) - istorikas; dėstė Žemaičių kunigų semina- 
rijoje, nuo 1922 m. Kauno universiteto profesorius. Be monografijos apie M. Va- 
lančių, parašė darbų iš Bažnyčios Lietuvoje ir Lietuvos istorijos. 

Zanieji dešimtys kunigų 1870 metais - turima galvoje posukiliminiais ir 
pirmaisiais spaudos draudimo metais kalinti ir ištremti kunigai; M. Valančiaus 
sudarytą jų sąrašą ir Vaižganto pridėtas pastabas žr. šio tomo p. 350-363. 

3 herbu „Kirvis“ pažymėtas, bajoru padarytas — M. Valančius kilo iš 
valstiečių. Kilusiu iš tariamų bajorų Volončevskių jis buvo padarytas ėjimui į 
mokslus sufalsifikuotuose dviejuose gimimo metrikuose - atitinkamai papil- 
dytame krikšto įraše Kalnalio bažnyčios knygose (žr. šio tomo str. „Kaip vadinos 
vysk. Motiejus?“) ir su kita gimimo data (1799.XII.29) naujai surašytuose metri- 
kuose. Pirmųjų falsifikato nuorašą M. Valančius pristatė Kalvarijos mokyklai, 
antruosius — Varnių kunigų seminarijai, o vėliau pridėjo prie savo vyskupu 
skelbimo bylos dokumentų. 

Jokiu bajorišku herbu M. Valančius nesiafišavo. Vaižganto minimas „Kirvis“ 
buvo jo vyskupiško antspaudo ženklas, kuris yra vienas krikščioniškos sim- 
bolikos ženklų, reiškiančių kvietimą atgailauti. 

* Aleksandras Beresnevičius (1823-1902), Žemaičių vyskupijos valdytojas 
1875-1883 m. 

S Juozapas Silvestras Dovydaitis (1826-1883) vysk. M. Valančiaus sekre- 
toriumi buvo 1858-1860 m. 

€ otkup (rus.) - nusipirkta teisė pardavinėti degtinę. 

"in foro interno (lot.) - vidaus, sąžinės teisme. 


MARIJA PEČKAUSKAITĖ. Publikuota: UL. - 1926. - Vas. 27. - Nr. 9. - P. 56, 
72. Parašas: Doc. J. Tumas. 


1 Žr. str. „Šatrijos Ragana“ 1 paaiškinimą. 

2 Vaizdelis vadinasi „Margi paveikslėliai“, išspausdintas 1896 m. „Varpo“ 5 nr. 

* Katalikiška „Motinėlės“ draugija mokslo siekiančiai jaunuomenei šelpti 
buvo įkurta 1900 m. Amerikoje (kur veikė iki 1945 m.), o nuo 1903 m. gyvavo ir 
Lietuvoje. 

4 Žr. str. „Šatrijos Ragana“ 3 paaiškinimą. 

5 Šatrijos Raganos vedamas knygynas Vilniuje veikė 1907-1909 m. Jo steigimą 
lėšomis buvo parėmęs Antanas Milukas (žr. str. „Kun. dr. Pranciškus Būčys, 
M.I.C.”“ 4 paaišk.). 

* „na zvanije domašnej učitelnicy" (rus.) - namų mokytojos pareigoms. 

7 1907 m. įsteigtos Marijampolės „Žiburio“ mergaičių progimnazijos di- 
rektore M. Pečkauskaitė buvo 1909-1915 m. Artėjant vokiečiams, progimnazi- 
ja išsikėlė į Trakus, paskui į Mogiliovo gub., galiausiai įsikūrė Tambove, kur 
1918 m. likvidavosi. 

ë Nurodyti 1899 m. yra greičiausiai korektūros klaida. Iki sovietų okupacijos 
leistas žurnalas „Naujoji vaidilutė“ išėjo 1921 m., ir nuo tada M. Pečkauskaitė 
buvo nuolatinė jo bendradarbė. Jame 1921-1928 m. ji paskelbė apie tris dešimtis 
pedagoginio, etinio ir grožinio pobūdžio kūrinių. 

* žiūr. mano paskaitą kitur- turima galvoje Kauno universitete skaityta 
paskaita „Marija Pečkauskaitė“. Ją Vaižgantas paskelbė dienraštyje „Lietuva“ 
(1926, Nr. 65), vėliau pakartojo savo Raštų XIII tome (p. 155-213). 


KUN. KAZIMIERAS PAKALNIŠKIS - DĖDĖ ATANAZAS. Publikuota: IIL. - 
1926. - Bal. 25. - Nr. 17. - P. 134. Parašas: Doc. J. Tumas. 

1 „Apžvalga“ - taip sutrumpintai čia vadinama „Žemaičių ir Lietuvos ap- 
žvalga“, kurią redagavo Kazimieras Pakalniškis. 

? Juozas Angrabas - Juozas Angrabaitis (1859-1935), bibliografas, publicistas, 
„Žemaičių ir Lietuvos apžvalgos“ bendradarbis; paskelbė straipsnių, sudarė ir 
išleido bibliografiją „Suskata, arba Statistika, visų lietuviškų knygų, atspaustų 
Prūsuose nuo 1864 metų iki pabaigai 1896 metų“ (Jono Zanavykučio slp., 1897). 

* Otto von Mauderode (1852-1909) - leidėjas, spaustuvininkas, nuo 1883 m. 
spausdinęs daugelį lietuviškų periodinių leidinių. 

* Knygoje „Apžvalga“ ir apžvalgininkai“ Vaižgantas sudėjo savo publicistiką 
(straipsnius, korespondencijas), skelbtą „Žemaičių ir Lietuvos apžvalgoje“. 

5 Atskira knyga K. Pakalniškio apysaka „Obrusiteliai“ išleista 1898 m. 


MARIJA PEČKAUSKAITĖ (ŠATRIJOS RAGANA). Publikuota: Marija Peč- 
kauskaitė. Motyna - auklėtoja. - Kaunas. - 1926. - P. VII-XV. Parašas: Vaižgantas. 

1 Žr. str. „Šatrijos Ragana“ 1 paaiškinimą. 

? „uparty žmujdzin“ (lenk) - užsispyręs Žemaitis. i 

* „Viktutė“ buvo paskelbta Amerikoje leistame žurnale „Dirva-Žinynas“ 
(1903, Nr. 2), ir tais pat metais ir ten pat šios publikacijos atspaudas pasirodė 
atskiru leidiniu, iš kurio cituoja Vaižgantas. 

* Minimi broliai Bukontai: Kazimieras (1872-1961), Užvenčio vikaras, vė- 
liau Židikų klebonas, katalikiškos spaudos bendradarbis, M. Pečkauskaitės 

intelektualinės ir charitatyvinės veiklos rėmėjas ir skatintojas, ir Domininkas 
(1873-1919), gydytojas Dusetose, Ilūkstėje, Zarasuose, publicistas, visuomeni- 
ninkas; Vincas Kalnietis (a. 1876-1942), teisininkas, Nepriklausomybės metais 
Valstybės tarybos narys, 1941 m. sovietų ištremtas. 

5 Pacituotoje „Viktutės“ ištraukoje rašoma ne apie P. Višinskį, o apie vieną 
jos veikėjų - studentą Joną. Vaižgantas jį vadina P. Višinskiu, kadangi neabejota, 
kad jis buvo studento Jono prototipas. 

5 „Motinėlė“ - žr. str. „Marija Pečkauskaitė“ 3 paaiškinimą. 

" Friedrichas Wilhelmas Fėrsteris — žr. str. „Šatrijos Ragana“ 3 paaiškinimą. 

8 „Viktutė“ buvo paskelbta trejetu metų vėliau (žr. šio str. 3 paaiškinimą). 

? Apie M. Pečkauskaitės Vilniuje vestą knygyną žr. str. „Marija Pečkauskaitė“ 
5 paaiškinimą. 

10 Žr. str. „Marija Pečkauskaitė“ 6 paaiškinimą. 

n „Žiburio“ dra ugija - katalikiška švietimo ir labdaros draugija, veikusi 
1906-1940 m. Suvalkijoje (centras Marijampolėje); keliolikos pradžios mokyklų, 
kelių gimnazijų steigėja. 

12 Šv. Vincento à Paulo draugija - labdarybės draugija, Lietuvoje veikusi 
1920-1940 m. (centras Kaune); šv. Vincentas à Paulo (1584-1660) — prancūzų ku- 
nigas, charitatyvine veikla užsiimančių vienuolijų (lazariečių, šaričių) ir pasau- 
lietinės Gailestingųjų seserų draugijos steigėjas. 

Bin 8° maj. (lot.) - didžiosios oktavos (formato). 

" Šiaulių „Vilties“ draugija - neturtingiems moksleiviams šelpti draugija, 
įkurta 1922 m. 

* Kalbamos problematikos M. Pečkauskaitės straipsnis „Apie Tėvynę“ pa- 
skelbtas nurodytų metų „Tėvynės sarge“ (Nr. 7/8, p. 12-24). 

1 Turimas galvoje Jonas Šliūpas, sociologas, filosofas, žymus lietuvių laisva- 
manis, moralės ir dorovės problemas aiškinęs remdamasis materialistinio tikro- 
vės supratimo principais. 

V Vaižgantas nurodo savo paties straipsnį „Šviesios sukaktuvės“, kuris 
pakartotas XIX jo Raštų tome (1939). 

18 Be knygos „Motyna-auklėtoja“, kuri laikoma ligi šiol išleistų plačiausių Šat- 
rijos Raganos Raštų 1-ju tomu, šių Raštų išėjo dar šeši tomai: II — VI - 1928, VII - 
1939 m. Kūriniai juose sudėstyti kitaip, negu jų suskirstymą nurodė Vaižgantas. 


KUN. DR. PRANCIŠKUS BŪČYS, M.L.C. Publikuota: TK. - 1927. - Nr. 1. - 
P. 1-17. Parašas: Doc. kan. J. Tumas. 

! Petras Rimša žinomąja savo skulptūra- dailininko Petro Rimšos (1881- 
1961) skulptūra „Lietuvos mokykla 1864-1904“ (1906; dar vadinama „Vargo 
mokykla“). 

* Minimas Vincas Kudirka baigė Veiverių mokytojų seminariją, mokytojavo 
Slavikų mokykloje, buvo jos vedėju (žr. Vyskupo P. Būčio atsiminimai, I t., Chi- 
cago, 1966, p. 28, 42). 

3 Juozas Bacevičius (1880-1907), buvo baiges Seinų kunigų seminariją, kuni- 
gavo Slavikuose, kur ir mirė. 


+ 516 + 


* Jonas Naujokas (1872-1948) - Seinų kunigų seminarijos (1921 m. perkeltos 
į Gižus, čia veikusios iki 1930 m.) profesorius, nuo 1927 m. rektorius, vėliau 
Vilkaviškio kunigų seminarijos profesorius ir rektorius. 

Antanas Jusaitis (1871-1942) - Šakių „Žiburio“ gimnazijos mokytojas, ang- 
liškai paskelbęs „Lietuvių tautos istoriją“ („The history of the Lithuanian na- 
tion“, 1918). 

Jonas Totoraitis (1872-1941) - kunigas marijonas, pedagogas, istorikas; dėstė 
Marijampolės marijonų gimnazijoje, Kauno universitete, išleido darbų iš Lie- 
tuvos valstybės ir Suvalkijos krašto istorijos. 

Petras Dvaranauskas (1863-1958) - kunigas, katalikiškos spaudos („Vado- 
vo“, „Šaltinio“) bendradarbis; kunigavo daugiausia Seinuose, čia prieš I pasau- 
linį karą su kitais buvo įsteigęs spaustuvę. 

Antanas Milukas (1871-1943) - nuo 1892 m. Amerikoje gyvenęs kunigas, 
spaudos darbuotojas, leidėjas, visuomenininkas. Studijuodamas Seinų kunigų 
seminarijoje, pasireiškė kaip aktyvus slaptos lietuviškos klierikų veiklos orga- 
nizatorius, dėl to 1892 m. iš seminarijos buvo pašalintas. 

S pasirodė... „Ūkininke“ — turima galvoje P. Būčio straipsnis „Žodis į 
Lietuvos ūkininkus“; „Ūkininkas“ - mėnesinis varpininkų žurnalas, leistas 1890- 
1905 m. Ragainėje ir Tilžėje. 

Š tik neturėdamas „Ūkininko“ komplekto jų suvokti negaliu - „Ūki- 
ninke“ Pulvio slapyvardžiu buvo išspausdintas tik vienas P. Būčio straipsnis 
(žr. ankstesnį paaiškinimą). 

"randame „Apžvalgoje“ - „Žemaičių ir Lietuvos apžvalgoje“; laikraštis 
leistas 1889-1896 m. Tilžėje. 

8 Iš „Vienybės“ — iš „Vienybės lietuvninkų“; JAV lietuvių savaitraštis, 
leistas 1886-1920 m., iki 1907 m. Plymouthe, toliau Niujorke. 

* Kalbininkas Jonas Juška (1815-1886) termino ortografija (rašyba) atitikmenį 
statrašymas pavartojo 1861 m. išėjusiame savo darbe „Kalbos lietuviško liežu- 
vio“, poetas aušrininkas Juozapas Miliauskas-Miglovara atitikmenį statraša - jo 
parengtame (perredaguotame) A. Strazdo „Giesmių svietiškų ir šventų“ leidime 
(1884). 

1 Andrius Dubinskas (1868-1945) - Seinų kunigų seminarijoje mokėsi 1887- 
1891 m.; neįsišventęs Peterburgo universitete baigė teisę, mokytojavo, dirbo 
teismuose; rašė visuomenės gyvenimo, lietuvių kalbos norminimo temomis. 
1945 m. sovietų suimtas, žuvo kalėjime. 

n „Knapt“ - Seinų kunigų seminarijos klierikų rankraštinis laikraštėlis, 
leistas apie 1890 m. 

z „Žvaigždė“ - katalikiškas Amerikos lietuvių žurnalas; ėjo 1901-1944 m. 
Niujorke, Filadelfijoje, iki 1923 m. kas savaitę, vėliau kas mėnesį ir kas ketvirtį; 
1903-1942 m. jį leido A. Milukas. 

B „Viltis“ - Vaižganto ir A. Smetonos iniciatyva Vilniuje 1907 m. įsteigtas ir 
iki 1915 m. leistas tautinės ir krikščioniškos minties laikraštis. 

14 Amerikoje 1886-1920 m. ėjusį savaitraštį „Vienybė lietuvninkų“ A. Milukas 
redagavo 1891-1893 m. 

15 Fišeris (Karol Józef Fischer, 1847-1931) - lenkų kunigas; P. Būčio ir kt. 
išverstų jo pamokslų knyga („Pamokslai ir ganytojaus kalbos sodiečiams“) išėjo 
1894 m. Tilžėje. 

1 Juozas Laukaitis (1873-1952) - Seinų kunigų seminarijos profesorius, šalia 
kitų dalykų, dėstė lietuvių kalbą; redagavo „Šaltinį“, išvertė religinės ir pasau- 
lietinės lenkų, vokiečių literatūros, parašė atsiminimus apie A. Baranauską. Mirė 
sovietų kalėjime. 

Mykolas Ilgūnas (1871- po 1940) - ilgametis Plutiškių klebonas. 

7 „Jak kochoč Jezusa” (lenk) - „Kaip mylėti Jėzų“. 

18 Andrius Būčys (1875-1900), vikaravo Slavikuose; Antanas Civinskas (1867- 
1913) - nuo 1904 m. Seinų kunigų seminarijos profesorius, publicistas, „Vilniaus 
žinių“, „Vilties“ bendradarbis; Jurgis Narjauskas (1876-1943) - Seinų, vėliau 
Kauno kunigų seminarijos profesorius, antikinės literatūros, Dantės „Dieviš- 
kosios komedijos“ vertėjas; Jeronimas Šidlauskas ir Vladislovas Ptašinskas Seinų 
seminarijoje mokėsi XIX a. paskutiniajame dešimtmetyje (pirmasis 1893-1897, 
antrasis 1894-1897 m..), bet į kunigus neišėjo. 

B „Miesiąc Maryi” (lenk) - „Marijos mėnuo“; tokiu pavadinimu lenkų 
teologo Pavelo Smolikovskio (1849-1926) knygos vertimas išėjo 1900 m. 

2 Juozas Angrabas-Angrabaitis - žr. str. „Kun. Kazimieras Pakalniškis-Dėdė 
Atanazas“ 2 paaiškinimą. 

2 Alfonso Maria Liguori (1696-1787) - italų teologas, redemptoristų vienuo- 
lijos įsteigėjas, šventuoju paskelbtas 1839 m. Neaišku, apie kokios jo knygelės 
vertimą Vaižgantas kalba. Nurodytais 1894 m. išėjo A. Liguorio „Išganingų 
dūmojimų“ vertimas, bet jis priskiriamas kitiems vertėjams. 

2 P. Būčio straipsnis „Audiatur et altera pars“ (lot.; „Tebūnie išklausyta ir 
antroji pusė“) išspausdintas 1894 m. „Varpe“ (Nr. 4). Tų pat metų „Varpo“ 1 nr. 
yrajo straipsnis „Keli žodžiai apie vieną dalelę „Tėvynės varpų“, kur išsakomas 
nepritarimas kalbamai popiežiaus (Leono XIII) enciklikai. 

* Kražių skerdynės - brutalią akciją prieš Kražių bažnyčią gynusius žmones, 
šią bažnyčią užimdama, rusų kariuomenė įvykdė 1893 m. 

2 Nurodomas V. Kudirkos Raštų šešiatomis, parengtas J. Gabrio, išleistas 
1909 m. Tilžėje. 

* Jurgis Matulaitis-Matulevičius (1871-1927) - Peterburgo dvasinės akademi- 
jos profesorius, 1918-1925 m. Vilniaus vyskupas, nuo 1911 m. Marijonų kongre- 
gacijos generolas, 1987 m. paskelbtas palaimintuoju; Juozapas Kukta (1873-1942) - 
Šv. Mikalojaus bažnyčios Vilniuje klebonas, Vilniaus kunigų seminarijos profesorius, 
nuo 1926 m. Kaišiadorių vyskupas; Kazimieras Šaulys (1872-1964) - prelatas, Kauno 
kunigų seminarijos profesorius, Vasario 16-osios akto signataras; Julijonas Jasienskis 
(1874-1934) - kunigas Palangoje, Šiauliuose, spaudos darbuotojas ir bendradarbis; 
Feliksas Pašakanis (Paškanis, 1871-1936), kunigavo Kaune, Liepojoje, Panemu- 
nėlyje, Linkuvoje, Skaistgiryje, Upninkuose, nuo 1929 m. Aukštadvario klebonas. 

% P. Būčio straipsnis „Apie piemenų auklėjimą“ išspausdintas 1896 m. TS 
2 nr. Jo publikacijų šiame laikraštyje yra ir daugiau („Mūsų raštai“, 1896, Nr. 12; 
„Kalbos dalykai“, 1897, Nr. 6; „Apie devizą“, 1898, Nr. 6). 

27 Šv. Stanislovas (1030 ar 1036-1079) - Krokuvos vyskupas, nužudytas lenkų 
karaliaus Boleslovo II; kanonizuotas 1253 m. 

3 „De Honorio Pontifice” (lot.) - minimas P. Būčio teologijos kandidato 
darbas vadinosi „De papa Honorio et Sexto Consilio Oecumenico“ („Apie po- 
piežių Honorijų ir Šeštąjį ekumeninį susirinkimą“). Jame aptariama Kristaus 
dieviškosios ir žmogiškosios prigimties bei valios problema, dėl kurios su- 
pratimo ginčijantis popiežių Honorijų I (mir. 638, popiežius nuo 625) apkaltino 
erezija ir pasmerkė Visuotinis Bažnyčios susirinkimas, vykęs 680-681 m. Kons- 
tantinopolyje. 

3 „O nravstvennom elementie v komedijach Ostrovskogo“ (rus.) - „Apie 
dorovinį elementą Ostrovskio komedijose“. Aleksandras Ostrovskis (1823— 
1886) - žymus rusų dramaturgas. 

* Nikolajus Nekrasovas (1828- po 1910) - filologas, Peterburgo istorijos- 
filologijos instituto profesorius; Katalikų dvasinėje akademijoje rusų literatūrą 
dėstė nuo XIX a. 9-jo dešimtmečio. 

31 Weissas (Albert Maria Weiss, 1844-1925) - vokiečių teologas ir sociologas, 
dominikonas, nuo 1890 m. Friburgo universiteto profesorius. 

2 „Rūta“ ~ lietuvių katalikų studentų draugija, veikusi Eriburge 1899-1915 m. 

3 spiritus movens (lot.) - varomoji jėga. 

* Rapperswilyje Šveicarijoje esantį Lenkų tautinį muziejų 1870 m. įsteigė 
politiniai emigrantai, atsidūrę Vakarų Europoje po 1831 ir 1863 m. sukilimų. 
Didžioji dalis jo rinkinių ir biblioteka 1928 m. buvo perkelta į Varšuvą. 

* Vadakčiukais žmonių vadinamuose Vadaktuose, Naujamiesčio parapijos 
filijoje, Vaižgantas kunigavo 1902-1905 m. 

S „Žinyčia“ — 1900-1902 m. leistas žurnalas, „Dirva-Žinynas“ -jo tęsinys 
1903-1904 m., susijungus su Amerikoje 1898-1906 m. ėjusia „Dirva“. 

37 Žr. šio tomo str. „100-metinės sukaktuvės (1801-1901) Žemaičių vyskupo 
Motiejaus III Valančiaus“ 4 paaiškinimą. 

* „Przegląd Katolicki“ — žr. str. „Šimtmetinės sukaktuvės Žemaičių vyskupo 
Motiejaus III Valančiaus“ 8 paaiškinimą. 

* Minimas P. Būčio recenzinis laiškas, datuotas 1903.11.18, saugomas Vilniaus 
universiteto bibliotekos rankraštyne (F1- E 116). Iš jame randamų Vaižganto 
sceninio kūrinio teksto aprašymų, analizės ir kritikos (priekaištaujama dėl nepa- 
vykusių jo siužeto konstrukcijų, ypač psichologiškai nepagrįsto veikėjų elgesio) 
aiškėja, kad šis autoriaus į „krepši numestas“ kūrinys buvo keturveiksmė mo- 
ralistinės problematikos ir pamokomųjų intencijų drama, paremta nuo senovės 
pasaulio literatūroje gerai žinomu sūnaus paklydėlio motyvu. Dramos pava- 
dinimo P. Būčys nenurodė. 

40 Žr. šiame straipsnyje toliau dedamą atskirų leidinių ir periodikoje skelbtų 
P. Būčio darbų bibliografiją. 

* Aleksandras Kakowskis (1862-1938) - nuo 1913 m. Varšuvos arkivyskupas, 
nuo 1919 m. kardinolas. 

2 Kliučinskis (Wincenty Kluczyūski, 1847-1917), Mogiliovo arkivyskupas 
metropolitas nuo 1910 m. 

*Idzi Radziszewskis (1871-1922), Peterburgo dvasinės akademijos rektorius 
nuo 1914 m. 

* Lietuvių centrinis komitetas nukentėjusiems nuo karo šelpti veikė 1914- 
1918 m., viena jo dalis, vadovaujama A. Smetonos, - Vilniuje, kita, vadovaujama 
M. Yčo, - Petrapilyje. 

3 Ledochovskaitė (Urszula Ledóchowska, 1865-1939) - lenkų uršulietė, 
uršuliečių veikėja Krokuvoje, Peterburge, Suomijoje. Uršulietės — moterų vie- 
nuolių kongregacija, įsteigta 1537 m., svarbiausia jos veikla - mergaičių globa, 
mokymas ir ugdymas. 

“ Ledochovskis (Włodzimierz Ledóchowski, 1866-1942) - jėzuitas, nuo 1915 m. 
Jėzuitų ordino generolas (26-sis), sustiprinęs šios vienuolijos įtaką, plėtęs jos 
auklėjimo įstaigas. Jam valdant, 1936 m. buvo įsteigta Lietuvos jėzuitų provincija. 

47 „Draugas“ - žr. str. „A.tA. Kun. Antanas Kaupas“ 1 paaiškinimą. 

48 Ignas Česaitis (1893-1961) — kunigas, kapelionavo Marijampolės ir Kauno 
mokyklose, dėstė Lietuvos universitete, parašė darbų religine tematika; „Drau- 
gą“ redagavo 1921-1925 m. 

* Straipsnyje duodama P. Būčio leidinių ir publikacijų bibliografija perspaus- 
dinama laikantis bendrų šiems Vaižganto Raštams redagavimo principų. Jos 
aprašuose ištaisomi korektūriniai (spaudos ar autoriaus apsirikimai) ir išly- 
ginami skyrybos nenuoseklumai. Bibliografinių pozicijų numeracijoje padaryta 
klaida (po 39 nr. pakartoti 34-39 nr.) paliekama. Prie nurodomų puslapių esantys 
sutrumpinimai s., ss reiškia lot. sequens, sequentes - sekantis, sekantys, tolesnis, 
tolesni. 

30 „Vyčiai“ - Amerikos lietuvių katalikiška jaunimo organizacija, įkurta 
1913 m. 

51 Šv. Kazimiero mergaičių akademija - mergaičių mokykla, įsteigta Šv. 
Kazimiero seserų kongregacijos vienuolių; ši kongregacija (Kazimierietės) įkurta 
Amerikoje 1907 m., rūpinasi mokyklų organizavimu ir jaunimo ugdymu kata- 
likiška ir tautiška dvasia. 


VYSKUPAS KAZIMIERAS PALTAROKAS. Publikuota: TK. - 1927.- Nr.4.- 
P. 258-259. Parašas: K.J.T. 

1 Nurodoma: „Ryte“ (1923-1936 m. Kaune leistas krikdemų dienraštis) iš- 
spausdinti straipsniai: E. Turausko „25 metai“ ir J. Stakausko „Kun. K. Paltaro- 
kas“, „Iliustruotojoje Lietuvoje“ - paties Vaižganto „Vyskupas Kazimieras Palta- 
rokas“ (žr. šių Raštų 12 t., p. 317-322). 

* Petronio knygynas - Kaune 1912-1928 m. veikęs knygynas; jo savininkas 
Antanas Petronis (1887-1941) - verslininkas, spaudos darbuotojas, sovietų suim- 
tas, žuvo per jų kariuomenės įvykdytas Pravieniškėse kalintų žmonių žudynes. 

3Plurimos annos! (lot.) - ilgiausių metų! 


VYSKUPO A. BARANAUSKO MIRTIES SUKAKTUVĖS. Publikuota: Lie- 


tuva. — 1927. - Rugs. 10. - Nr. 203. Parašas: Rašliavos Muziejaus Vedėjas: Doc. 
J. Tumas. 

1 Rašliavos muziejus — taip Vaižgantas vadina 1923 m. daugiausia jo ini- 
ciatyva Lietuvos universiteto Humanitarinių mokslų fakultete įsteigtą muziejų 
rankraštinei lietuvių literatūros medžiagai telkti ir saugoti. Vaižgantas jam 
atidavė savo paties surinktą rankraščių kolekciją, iki 1929 m. buvo jo vedėjas. 
1930 m. muziejus priskirtas VDU bibliotekai (plačiau žr. Vaižganto str. „Kultūros 
muziejus“ šių Raštų 11 t., p. 389-390). 

* A.M.D.GI. - ad maiorem Dei gloriam (lot.) - didesnei Dievo garbei. 


RAŠLIAVOS MUZIEJUS. Publikuota: Lietuvis. - 1927. - Rugs. 13. - Nr. 203. 
Parašas: Rašliavos Muziejaus Vedėjas Doc. J. Tumas. 

! Antanas Povilonis (1847-1918) - Kauno kunigų seminarijos profesorius, 
klebonavo Kaune, vėliau Joniškyje; publicistas, rašė „Žemaičių ir Lietuvos ap- 
žvalgoje“, „Vienybėje“. 

2 Antanas Karosas (1856-1947) — Kauno kunigų seminarijos profesorius, 
1910-1920 m. Seinų, nuo 1926 m. Vilkaviškio vyskupas. 

3 Juozapas Skvireckas (1873-1959) - Kauno kunigų seminarijos, nuo 1922 m. 
ir universiteto profesorius, nuo 1926 m. Kauno arkivyskupas, 1944 m. pasitraukė 
iš Lietuvos, mirė Austrijoje; 1911-1937 m. išvertė ir išleido visą Šv. Raštą. 

t Kazimieras Jaunius - žr. str. „Mečislovas Dovoina-Silvestravičius“ 7 pa- 
aiškinimą. 


VYSK. A. BARANAUSKO RANKRAŠČIAI ATSIRADO! Publikuota: Lietu- 
vis. - 1927. - Lapkr. 10. - Nr. 252. Parašas: Rašliavos Muziejaus vedėjas Doc. J. Tumas. 

1 Žr. aukščiau dedamus straipsnius „Vyskupo A. Baranausko mirties sukak- 
tuvės“ ir „Rašliavos muziejus“. 

* Antanas Povilonis - žr. str. „Rašliavos muziejus“ 1 paaiškinimą. 

3 Pranciškus Karevičius (1861-1945) — Žemaičių vyskupas 1914-1926 m., 
vėliau titulinis arkivyskupas ir vienuolis marijonas Marijampolėje. 

* Juozapas Skvireckas - žr. str. „Rašliavos muziejus“ 3 paaiškinimą. 

5 Eduardas Volteris (1856-1941) - etnografas, literatūros istorikas; 1904- 
1917 m. lietuviškų leidinių cenzorius Peterburge, padėjo išleisti nemažai knygų; 
vienas Lietuvių mokslo draugijos steigėjų, nuo 1922 m. Kauno universiteto 
profesorius. 

6 Žemaičių vyskupas M. Paliulionis - žr. str. „Šimtmetinės sukaktuvės 
Žemaičių vyskupo Motiejaus III Valančiaus“ 2 paaiškinimą. 


POETAS - MOKSLO VYRAS. Publikuota: IIL. ~ 1927. - Gruod. 30.- Nr. 52. — 
P. 437—438. Parašas: Doc, J. Tumas. 

i savo „Krymo sonetams“ - turimi galvoje M. Gustaičio versti A. Mickevi- 
čiaus „Krymo sonetai“. 

2? Cfr. - confer (lot.) - palygink. 

* Vytautas Bičiūnas (1893-1942) - rašytojas, kritikas, dailininkas. Dėstė Kau- 
no meno mokykloje, apipavidalino spektaklių, išleido prozos, dramos, poezijos 
knygų. Žuvo sovietų lageryje. 

*Tonas Burba (a. 1906-1952) — dailininkas, plakatistas, knygų apipavidalin- 
tojas; sovietų represuotas 1941 m., žuvo tremtyje Sibire. 

5 M. Gustaičio versta Vergilijaus „Eneida“ buvo išspausdinta 1926 m. „Ži- 
dinyje“ (Nr. 5, p. 337-388; Nr. 8-9, p. 10-19). 

“de profundis - de profundis clamavi (lot.) - iš gilumos šaukiau; pirmieji 
129 psalmės žodžiai; sub specie aeternitatis (lot.) - amžinybės požiūriu. 

"in 8° maj.- žr. str. „Marija Pečkauskaitė (Šatrijos Ragana)“ 13 paaiškinimą. 

Šš M. Gustaičio studija „Kunigas Antanas Tatarė“ pirmą kartą buvo paskelbta 
Lietuvių mokslo draugijos žurnale „Lietuvių tauta“ (1913, I kn.,2d., p. 202-244). 


MARIJA PEČKAUSKAITĖ. Publikuota: LA. - 1928. - Vas. 24. — Nr. 20, 
Parašas: Vaižgantas. 

1 Žurnale „Lietuvos mokykla“ 1926 m. (Nr. 2-5) paskelbta monografinė 
Vaižganto apybraiža apie Šatrijos Raganą („Šviesios sukaktuvės“) pakartota jo 
paties rengtų Raštų XIII tome. IIL ir kn. „Motyna - auklėtoja“ (1926) išspausdinti 
vienodo pavadinimo straipsniai („Marija Pečkauskaitė“) dedami šiame Vaiž- 
ganto Raštų tome (žr. p. 175-178, 180-187). 

2 „Žinija“ - knygų leidimo bendrovė, veikusi Kaune 1925-1940 m.; leido 
grožinę ir mokslo populiarinimo literatūrą, išleido Šatrijos Raganos raštų rinkinį 
(I t. 1926, II-VI t. 1928, VII t. 1939). 

3 Šatrijos Ragana gimė 1877 m. (naujuoju kal. kovo 8 d.). 

*endecija - ND (Narodowa demokracja - Tautinė demokratija); politinis 
lenkų judėjimas, vadovavęsis kraštutinio nacionalizmo idėjomis; atsirado XIX a. 
pabaigoje, įvairiomis organizacinėmis formomis reiškėsi iki II pasaulinio karo; 
vienas žymiausių jo iniciatorių ir vadų Romanas Dmowskis (1864-1939). 


IŠ DOC. J. TUMO PASKAITŲ APIE VYSK. M. VALANČIŲ. Publikuota kn.: 
Motiejus Valančius. Maskoliams katalikus persekiojant. Surinko ir paaiškino doc. 
J. Tumas. Kaunas, 1929, p. 106-124. 

1 Žr. šio tomo p. 360-363. Daugiau žinių apie Žemiau išvardytus kunigus 
žr. p. 350-360. 

* Aleksandras Potapovas (1818-1886) - generolas, 1864 m. Vilniaus gene- 
ralgubernatoriaus padėjėjas, 1868-1874 m. generalgubernatorius. 

* Jonas Zabermannas (Zabermanas, apie 1815-1900) - katalikų kunigas, 
M. Valančiaus bendradarbis ir talkininkas, jo raštų leidėjas. 

* Apie anksčiau suminėtus kunigus ir pasauliečius draudžiamos lietuvių 
spaudos gabentojus iš Prūsų ir platintojus, jų bylas ir bausmes žr. 1994 m. išleistas 
Vytauto Merkio istorinių tyrinėjimų knygas „Draudžiamosios lietuviškos spau- 
dos kelias 1864-1904“ ir „Knygnešių laikai“. 

5 Sk. „Mūsų senovėje“ v. Valančiaus bylas - nurodoma V. Biržiškos 
publikacija „Vyskupo Valančiaus bylos“ („Mūsų senovė“, I, 1, 1921, p. 6-21; 1,3, 
1922, p. 369-385). 

£ Mykolas Miežinis (1827-1888) — kunigas, kalbininkas, „Aušros“ bendra- 
darbis; kunigavo Latvijoje ir daugelyje Lietuvos vietų (Šėtoje, Šilalėje, Smalvose 

ir kitur); išleido „Lietuvišką gramatiką“ (1886), sudarė „Lietuviškai-latviškai- 
lenkiškai-rusišką žodyną“ (išl. 1894). 

"Vaižgantas nurodo savo knygą „Lietuvių literatūros paskaitos. Aušrininkų 
grupė“ (Kaunas, 1924) ir joje įdėtą str. „Mykolas Męžinys“. 

š Vilhelmas I (1797-1888) - nuo 1861 m. Prūsijos karalius, nuo 1871 m. 
suvienytos Vokietijos imperatorius. Jam viešpataujant, valstybės kancleriu tapęs 
O. Bismarckas 8-jame dešimtmetyje vykdė katalikų persekiojimą. 

"okraina (rus.) - pakraštys. 

1 Varmija - istorinė prūsų genties varmių gyventa sritis (Varmė) dab. Len- 
kijos šiaurėje; XIII a. I pusėje nukariauta kryžiuočių; nuo 1243 m. vyskupija 
(centras Lidzbarkas), kuriai iki II pasaulinio karo priklausė Rytų Prūsijos katalikų 
bažnyčios. 

Ucui prodest (lot.) - kam tinka, kam naudinga; Samogicija - lotyniškas 
Žemaitijos pavadinimas. 

12 Žemiau duodami žodžiai yra kalbos hipernormalizmai, nes afrikatos juose 
įvestos ten, kur aukštaičiai jų neturi. Be kalbamų brošiūrų, tokių hipernorma- 
lizmų dažna dar vienoje jų autoriaus knygoje — „Žyvatuose šventųjų“ (1858). Ar 
šių klaidingų savo raštų kalbos paaukštaitinimų pridarė pats M. Valančius, ar 
kas nors iš šalies, tegalima spėti. 

13 Petras Barauskis (1859-1919) - Kauno kunigų seminarijos profesorius 
1887-1895 m., vėliau kunigas Kaune; polomanas. 

1 juozapinistas -jozefinistas; šalininkas politikos (jozefinizmo), kuria Baž- 
nyčia pajungiama valstybei; pavadinimas atsirado nuo vardo Austrijos impera- 
toriaus Jozefo II (1741-1790), vykdžiusio tokią politiką. 

5 Pijus IX (tikr. Giovanni Maria Mastai Ferretti, 1792-1878) - popiežius nuo 
1846 m. 

16 Herzenas - Aleksandras Gercenas - žr. str. „Aleksandras Dambrauskas“ 
33 paaiškinimą; A. Gerceno Londone leistas laikraštis „Kolokol“ („Varpas“) ėjo 
1847-1867 m. 

Vno V. Biržiškos betariant--mintis iš jo str. „Lietuvių politinės brošiūros 
1860-jų metų gale“, paskelbto „Švietimo darbo“ žurnale 1922 m. (Nr. 3/6, p. 407). 

*8 Skaityk... „Mūsų senovėje“ - žr. 5 paaiškinimą. 

2 Napoleonas - Napoleonas I (Napoleon Bonaparte, 1769-1821), vienas 
didžiųjų pasaulio istorijoje karo vadų ir valstybės veikėjų, Prancūzijos impe- 
ratorius 1804-1814 m. 

£ „Pomiluite, kuda že glaza devat? Sobratu stydno bylo...“ (rus.) — 
susimildami, kurgi dėti akis? Draugui buvo gėda pažiūrėti į akis, ne tik ministrui. 

2 „Načalstvo lučše znajet“ (rus.) - valdžia geriau žino. 

2 Šventasis sinodas - aukščiausia kolegiali Rusijos stačiatikių bažnyčios 
valdymo institucija, veikusi 1721-1917 m.; priklausė nuo valstybės, Sinodo narius 
iš dvasininkų skyrė caras. 

* Nikolajus I (1796-1855) - Rusijos imperatorius nuo 1825 m.; jam valdant 
buvo rusifikuotos Lietuvoje veikusios mokyklos, uždarytas Vilniaus universi- 
tetas, pradėta persekioti Katalikų Bažnyčia. 

* „Aktai ir poteriai“ - Jeronimo Račkauskio maldaknygė parapijų mokyk- 
loms; žr. str. „Šimtmetinės sukaktuvės Žemaičių vyskupo Motiejaus III Valan- 
čiaus“ 8 ir 33 paaiškinimus. 

* Vladislovas Dembskis (1831-1913) - publicistas; kunigas, 1863 m. sukilimo 
dalyvis, emigravęs į JAV, kunigystę metė, pasidarė ateizmo propaguotoju. Vaiž- 
gantas mini M. Valančių paniekinančią jo brošiūrą „Ar vyskupas Valančius 
(Volončauskas) nebuvo viliugiu lietuvystės?“ (1901). 

% Ivanas Kornilovas (1811-1901) - Vilniaus mokslo apygardos globėjas 1864- 
1868 m., vienas didžiųjų Lietuvos rusintojų; Michailas Muravjovas — generolas, 
1863 m. sukilimo Lietuvoje malšintojas, lietuvių spaudos draudimo iniciatorius. 

7 Minimi: Jonas Juška (žr. str. „Kun. dr. Pranciškus Būčys, M.I.C.” 9 paaišk.), 
rengęs raidyną lietuvių kalbai rusiškomis raidėmis; Laurynas Ivinskis (1810- 
1881) - pirmojo lietuviško kalendoriaus rengėjas, publicistas, vertėjas, 1864- 
1866 m. dirbo valdžios komisijoje lietuviškiems raštams rusiškomis raidėmis 
rengti; Tomas Ferdinandas Žilinskis (Žilinskas, 1840-1925) - varpininkas, ilga- 
metis Veiverių mokytojų seminarijos mokytojas. 

28 Apie tai žiūrėk XII tome mano paskaitas - nurodomi str. „Kunigų 
vargai draudžiamuoju laiku“ ir „Rusų rašmenims nepasisekus“ (Vaižganto 
Raštai, XII, K., 1929, p. 229-250, 251-283). 

2 Nurodomas M. Valančiaus istoriografinis veikalas „Žemaičių vyskupystė“ 
(2 d., V., 1848). 

% Antanas Alekna - žr. str. „Vyskupo Valančiaus darbai — vis liaudies nau- 
dai“ 1 paaiškinimą. 


RAŠLIAVOS MUZIFJUS. Publikuota: LA. - 1930. - Vas. 7. - Nr. 31. Parašas: 
Doc. Dr. Juozas Tumas. 

1 Pelėdos rankų darbas turėta galvoje, matyt, Lazdynų Pelėdos slapyvar- 
džiu pasirašinėjusios Sofijos Pšibiliauskienės kas nors iš rankdarbių, kuriais ji 
užsiiminėjo prieš I pasaulinį karą gyvendama Vievyje. 

2 Martyno Yčo (žr. 1-jo str. „Stanislovas Dagilis“ 7 paaišk.) pastangomis 
Voroneže 1915 m. įkurta į Rusiją nuo karo pasitraukusių moksleivių berniukų ir 
mergaičių gimnazija, veikusi iki 1918 m. 

* Conference de la Paix (pranc.) - Taikos konferencijos. Turima galvoje 
1919-1920 m. Paryžiaus taikos konferencija, į kurią Lietuva nebuvo įsileista, tačiau 
konferencijos darbų kuluaruose veikusi lietuvių delegacija įmanomais diplo- 
matiniais būdais siekė, kad Lietuvos valstybei rastųsi vietos pokario Europoje. 

* Mažiau žinomi sąraše išvardyti žmonės: Domas Šidlauskas (1878-po 1937) - 
publicistas, spaudos darbuotojas, bandė atgaivinti senąjį lietuvių tikėjimą; Stanis- 
lava Paškevičienė - žr. str. Mečislovas Dovoina-Silvestravičius“ 10 paaiškinimą; 
Antanas Povilonis - žr. aukščiau šiame tome dedamo str. „Rašliavos muziejus“ 
1 paaiškinimą; Ignas Vaitiekūnas (1836-1919) - ateitininkų veikėjas, eiliavo, pa- 
rašė prozos kūrinių; Jonas Jakutis (1895-1977) - poetas, molėtiškis, „Ateities“, 
„Šaltinio“, „Vilties“ bendradarbis; Jonas Burkus (Borkus, 1839-1919) — poetas, 
kaimo buities apdainuotojas, populiarios dainos „Užaugau Pasvaly“ autorius; 

Petras Legeckas (1844-1934) - religinės literatūros rengėjas, kanauninkas; Mar- 
tynas Sederavičius (1829-1907), Serafinas Laurynas Kušeliauskas (1820-1889) — 
knygnešiai, lietuviškų knygų leidėjai, vertėjai. 


PREL. AL. JAKŠTAS-DAMBRAUSKAS. Publikuota: Sargyba. - 1930. - 
Nr. 8. - P. 257-259. Parašas: Dr. J. Tumas. 

1Šv. Kazimiero draugija - žr. str. „Kun. Kazimieras Pakalniškis-Dėdė Atana- 
zas“ 2 paaiškinimą. 

* „Draugija“ — žr. str. „A.tA. Kun. Antanas Kaupas“ 3 paaiškinimą. 

3 Vaičiūnas-Wojciechowskis - A. Dambrausko motinos brolis, advokatas, 
vadinęsis sulenkinta pavarde (žr. str. „Aleksandras Dambrauskas“ skyrelį „Na- 
mie“); Stanislovas Dambrauskas -jo tėvo brolis, kunigas (žr. to pat str. 7 paaišk.). 

* Jonas Spudulis (1860-1920) - gydytojas, kalbininkas, rašė apie lietuviškas 
pavardes, vietovardžius, sukūrė aritmetikos ir gramatikos terminų, parengė 
pirmąjį lietuvišką aritmetikos uždavinyną (su P. Matulioniu); Antanas Vileišis 
(1856-1919) - gydytojas, Vilniaus lietuvių veikėjas, spaudos bendradarbis. 

5 „Ateitis“ —- mėnesinis moksleivių žurnalas, ėjęs 1911-1914 ir 1916-1919 m. 
Kaune. 

é Antanas Baranauskas Seinų vyskupu buvo nuo 1897 m. iki mirties 1902 m.; 
Pranciškus Karevičius - žr. str. „Vysk. A. Baranausko rankraščiai atsirado!“ 3 pa- 
aiškinimą. 

7 Vincas Pietaris (1850-1902) - rašytojas, pirmojo lietuvių romano „Algiman- 
tas“ (išl. 1904) autorius; Maskvos universitete baigė mediciną, nuo 1883 m. 
gydytojavo Ustiužnoje (Novgorodo gub.). 

8 Vyskupas Paliulionis - žr. str. „Šimtmetinės sukaktuvės Žemaičių vysku- 
po Motiejaus III Valančiaus“ 2 paaiškinimą; vysk. Paliulionio sekretoriumi 
A. Dambrauskas buvo 1900-1902 m. 

* Vaižgantas, matyt, turėjo galvoje A. Dambrausko leista i ir redaguotą pe- 
riodiką. Be „Draugijos“ ir „Ateities“ (žr. 2 ir 5 paaišk.), tai laikraščiai „Nedėl- 
dienio skaitymas“ (1906-1907), „Garnys“ (1910-1914 ir 1924-1929), laikraštis 
esperanto kalba „Litovo stelo“ (1922-1926). 


MŪSŲ TREMTINIŲ SIBIRIJON LITERATŪRA. Publikuota: Darbai ir die- 
nos. - 1930. - Nr. 1. - P. 243-265. Parašas: Dr. J. Tumas. 

„Darbai ir dienos“ - Kauno universiteto Humanitarinių mokslų fakulteto 
mokslo darbų leidinys; 1930-1940 m. išėjo 9 knygos, leidimas tęsiamas nuo 
1995 m., iki 2002 m. imtinai išleista dar 23 knygos. 

1 Juozapas Silvestras Dovydaitis - žr. str. „Kaip vadinos vysk. Motiejus?“ 
2 paaiškinimą. 

žiredenta (irredenta, it., lenk.) — tautos siekimas išsilaisvinti ir sukurti vieningą 
valstybę. 

3 „ugodowošč“ (lenk.) - susitaikėliškumas, taikstymasis. 

* Jozefas Pilsudskis (1867-1935) - politikas, 1918-1922 m. Lenkijos valstybės 
viršininkas, nuo 1926 m. diktatorius. Romantikams Vaižgantas jį skiria, matyt, 

už nerealias svajones atkurti Lenkiją „nuo jūros ligi jūros“, apimančią Ukrainą, 
Baltarusiją, Baltijos šalis ir net Suomiją. 

Stanistawas Wyspiaūskis (1869-1907) - poetas, dramaturgas, dailininkas, 
neoromantinio judėjimo „Jaunoji Lenkija“, siekusio lenkų meno modernizacijos, 
žymiausias atstovas. Kūryboje vyrauja tautos išsilaisvinimo idėja. 

5 Dantė (Dante Alighieri, 1265-1321) - italų poetas, autorius poemos „Die- 
viškoji komedija“, kurios pirmojoje dalyje („Pragaras“) pavaizduotos pragarui 
pažmerktų nusidėjėlių kančios; Doroševičius (Vlas Doroševič, 1864-1922) - 
rusų publicistas, Maskvoje leisto dienraščio „Russkoje slovo“ redaktorius (1902- 
1917), XIX a. gale parašytų apybraižų apie Sachalino katorgininkus autorius; 
Kenanas (George Kennan, 1845-1924) - JAV publicistas, lankė Rusijos kalėjimus, 
1891 m. išleido 2 tomų knygą „Sibiras ir trėmimo sistema“, atskleidusią rusų 
katorgos sąlygas. 

€ „poselenije“ (rus.) - carinėje Rusijoje gyvenvietė, kurioje buvo apgyvendi- 
nami tremtiniai. 

7 Caratas (lenk. carat) ~ carizmas. 

8 Adomas Szymafskis (Adam Szymański, 1852-1916) - lenkų rašytojas; už 
konspiracinę veiklą ištremtas į Sibirą, ten patirtus tremties išgyvenimus ir įspū- 
džius išreiškė dviejų dalių „Škicų“ knygos novelėse. „Przewožnik“ („Keltinin- 
kas“) — viena tos knygos novelių; „zmarni aty” sunykęs. 

*"Oddajcie mi, zbrodniarze, matkę moją... (lenk.) — atiduokite, nusikal- 
tėliai, mano motiną, kuri dėl jūsų vienintelį savo vaiką gyva kape palaidojo! 

0 „Srul z Lubartowa”, „Dwie modlitwy” („Nevala iš Lubartovo“, „Dvi 
maldos“) - A. Szymanskio „Škicų“ I knygos novelės. 

11 Anhelli - tokio pat pavadinimo romantinės Julijaus Stowackio (1809-1849) 
poemos herojus (žr. tolesnį str. tekstą); Arturas Grottgeris (1837-1867) - lenkų 
dailininkas, 1863 m. sukilimo ir tremties į Sibirą scenų tapytojas. 

2 žydų tremtinių giesmės Babilono paupyje ~ užuomina į Šv. Rašto 
Psalmyną, 136 psalmę „Prie Babilonijos upių“. 

5 Wilhelmas Feldmanas (1868-1919) - lenkų kritikas, publicistas, prozinin- 
kas ir dramaturgas, vienas „Jaunosios Lenkijos“ ideologų; nurodoma jo knyga 
„Šiuolaikinė lenkų literatūra“. 

4 Polonią Resuscitatą (lot.) - prižadintą, prikeltą Lenkiją, t.y. Lenkiją 
atgavusią nepriklausomybę. 

5 Michał Janik (1874-1948) - lenkų literatūros istorikas ir publicistas; „Dzieje 
polaków na Syberji“ — „Lenkų istorija Sibire“; „Syberja w twórczości ogólno 
polskiej“ — „Sibiras visoje lenkų kūryboje“. 

16 Minimi Sibiro tremties temomis kūrę lenkų dailininkai: Aleksandras Socha- 
czewskis (1842-1925); Witoldas Pruszkowskis (mir. po 1892 m.); Jacekas Mal- 
czewskis (1854-1929). 

1? Zygmuntas Krasinskis (1812-1859) - poetas, dramaturgas, vienas didžiųjų 
lenkų romantikų, savo kūryboje kėlęs žmogaus būties dramatizmo ir savo tautos 
istorinės misijos problemas. 

18 Kołakowski - plačiau nežinomas poetas. 

kurs bus vardu „44“ - skaičius 44 kabalistikoje reiškia tobulybę, tobulą 
žmogų. 

2 „Ostatni“ („Paskutinis“) - Z. Krasinskio politinis kūrinys (1847 m.) trem- 
ties tema. 

2 „Literatura polska Syberyjska“ - „Lenkų Sibiro literatūra“. 

2 Waclawas Sieroszewskis (1858-1945) — rašytojas, publicistas, etnografas, 
tremtinys; Bronistawas Zaleskis (1819 ar 1820-1880) - literatas, dailininkas, 
tremtinys; Kornelis Ujejskis (1823-1897) - poetas, publicistas, emigrantas; Teofilis 
Lenartowiczius (1822-1893) - poetas, išsivadavimo judėjimo dalyvis; Wiodzi- 
mierzas Wolskis (1824-1882) - poetas, emigrantas, poezijos rink. „Śpiewy po- 
wstancze“ (1863) autorius; Leopoldas Starzenskis (mir. 1904 m.) - dramaturgas, 
populiariausia jo drama „Gwiazda Syberji“ („Sibiro žvaigždė“); Zapolskis - 
plačiau nežinomas vardas; Arturas Oppmanas (1867-1931) - poetas, pulkininkas, 
poezija skirta lenkų laisvės kovoms išaukštinti. 

2 Mikalojus Akelaitis (1829-1887) - rašytojas, publicistas, kalbininkas; vienas 
1863 m. sukilimo skatintojų Užnemunėje. 

24 Žr. šio tomo p. 360-363. 

* Pranciškus Butkevičius (1821-1896) kunigavo Pajūryje, Žvingiuose, 1870 m. 
ištremtas, grįžęs nuo 1888 m. Rietavo dekanas. 

* Antanas Stapulionis (1856-1918) kunigavo Želvoje, nuo 1896 m. Troškū- 
nuose; buvo persekiotas už katalikų teisių gynimą. 

Zklausiukų metai - 1863 m. sukilimo metai; klausiukai - tų metų sukilėliai, 
kurie žmonių buvo taip vadinami dėl to, kad sutikę ką vis klausdavo, ar nematę 
rusų kareivių; žodį yra pavartojusi savo „Autobiografijoje“ Žemaitė. 

28 Aloyzas Kareiva (1806-1884) - Kėdainių krašto bajoras, rašė lenkiškai ir 
lietuviškai, eiles paliko rankraščiais. 

3 V.R., XI -šia santrumpa čia ir toliau nurodomas Vaižganto Raštų XI tomas, 
išleistas Kaune 1929 m. 

3 S. Paškevičius - žr. str. „Užmirštas poeta lietuvis kun. Anupras Jasevičė“ 
2 paaiškinimą. 

31 J.S. Dovydaitis - žr. str. „Kaip vadinosi vysk. Motiejus?“ 2 paaiškinimą. 
Justinas Dovydaitis (1834-1901) - Kauno kunigų seminarijos profesorius, vysk. 
M. Valančiaus sekretorius, paskelbė J.S. Dovydaičio jam rašytus laiškus iš trem- 
ties („Z listów Sybirskiego missyonarza“, 1901). 

2 „Šiaul. Sen.“ — šia santrumpa čia ir toliau nurodomas Vaižganto pa- 
rengtas J.S. Dovydaičio apysakos „Šiaulėniškis senelis“ su jos autoriaus laiškų iš 
Sibiro priedu leidimas (Marijampolė, 1925). 

%2 A. Zastarskis - žr. str. „Užmirštas poeta lietuvis kun. Anupras Jasevičė“ 
6 paaiškinimą. 

* Korona (lenk. karūna; karalystė) - nuo XIV a. vidurio, susijungus etninėms 
lenkų žemėms, raštuose ir gyvenime dažnai vartotas Lenkijos pavadinimas; po 
Liublino unijos.Lenkiją taip vadinta, norint ją atskirti nuo jungtinės valstybės 
antrosios dalies - Lietuvos. 

* Ketverių metų seimas posėdžiavo 1788-1792 m. Varšuvoje, priėmė 1791 m. 
Gegužės trečiosios konstituciją, fiksavusią unitarinę Lenkijos-Lietuvos valstybę. 


+ 527 + 


* „Z głębokim prawdziwym smutkiem przystępuje do opisania...“ 
(lenk.) -su giliu tikru liūdesiu imuosi aprašyti tuos baisius metus, kurie iškasė.. .; 
„Pamiętnik“ (lenk.) - dienoraštis. 

*? buvo „baltųjų“ šalyje- „baltieji“ - Lenkijoje ir Lietuvoje XIX a. 7-jo de- 
šimtmečio pradžioje veikusi stambiesiems žemvaldžiams, aukštajai dvasinin- 
kijai, daliai inteligentijos atstovavusi politinė grupuotė; vadovavo 1863 m. suki- 
limui, siekė atkurti 1772 m. sienų Lenkiją, priešinosi visuomenės gyvenimo 
reformoms. 

38 „chtopskim rozumem” (lenk.) - valstietišku protu; „karnawatową za- 
bawą“ (lenk.) - karnavaliniu žaidimu. 

sub specie aetėrnitatis (lot.) - žr. str. „Poetas - mokslo vyras“ 6 paaiški- 
nimą. 

* Turimas galvoje Krokuvos vyskupas ir nuo 1901 m. kardinolas Janas 
Puzyna (1842-1911), dėl savo konservatyvumo 1909 m. pasipriešinęs Julijaus 
Slovackio palaikų perkėlimui į Vavelį. Tai buvo padaryta jau Nepriklausomoje 
Lenkijoje 1927 m. 


KUN. JURGIS RUPKA. Publikuota: TK. - 1931. - Nr. 7-8. P. 358-366. Parašas: 
Kan. J. Tumas. 

1 „Šv. Pranciškaus varpelis“ - mėnesinis pranciškonų vienuolijos laikraštis; 
leistas nuo 1923 m. Kaune, vėliau Kretingoje; 1936 m. pavadintas „Pranciškonų 
pasauliu“; ėjo iki sovietų okupacijos, 1942 m. leidimas atgaivintas ir tęsiamas 
JAV. 

2? vadinamoje Švėgždos mokykloje- XIX a. viduryje Gruzdžių parapinėje 
mokykloje mokytojavo greičiausiai Jurgis Švėgžda (Švėgždavičius), to amžiaus 
trečiajame dešimtmetyje mokytojavęs Rozalime ir Tytuvėnuose. 

3Edukacinė komisija- Lenkijos-Lietuvos valstybėje 1773 m. įsteigta Švie- 
timo reikalų institucija, reformavusi mokyklų sistemą, sekuliarizavusi jų progra- 
mas. Funkcionavo iki 1803 m., kai Lietuvoje veikusių mokyklų kuravimas ir 
priežiūra buvo perduota Vilniaus universitetui. 

* „Nota linguae” (lot.) - „Kalbos gėda“; Lenkijos-Lietuvos jėzuitų mokyk- 
lose, kuriose buvo dėstoma lotyniškai, lentelę su tokiu užrašų (paprastai jo 
santrumpa NL) turėdavo nešioti mokinys, prakalbęs lenkiškai; vėlesnėse mokyk- 
lose, kuriose jau mokyta lenkų kalba, taip buvo baudžiami mokiniai už kalbėjimą 
lietuviškai. 

5 Laurynas Ivinskis (žr. str. „Iš doc. J. Tumo paskaitų apie M. Valančių“ 27 pa- 
aiškinimą) Rietavo parapinėje ir žemės ūkio mokykloje mokytojavo 1854-1862 m. 

* Žemaičių vyskupijos administraciją 1864 m. rusų valdžiai perkėlus iš Var- 
nių į Kauną, čia buvo perkelta ir kunigų seminarija; mokslas joje prasidėjo ne iš 
karto, iki 1870 m. buvo neleista priimti naujų klierikų, trukdoma šventinti bai- 
gusius. 

7 „do upadtego“ (lenk) - iš paskutiniųjų. 

š Vyskupas Karevičius - žr. str. „Vyskupo A. Baranausko rankraščiai at- 
sirado!“ 3 paaiškinimą. 

9 Šv. Pranciškus Asyžietis (tikr. Giovanni Bernardone, 1181-1226), pamoks- 
lininkas, pranciškonų vienuolijos ordino steigėjas. Šventuoju paskelbtas 1228 m. 

V „jurodyvyj“ (rus.) - paikša, pamišėlis asketas. 

"Vilniaus romantininkų „promienistų“ tipo - turima galvoje XIX a. 2-3 
deš. į slaptas draugijas (filomatų, filaretų) telkęsis Vilniaus jaunimas (visų pirma 
universiteto studentai), skelbęs (A. Mickevičiaus kūryba) romantines moralinio 
visuomenės atsinaujinimo ir tautinio išsivadavimo idėjas; „promienistai“ (lenk. 
promienišci - spindulingieji) - 1820 m. Vilniuje veikusi ir tais pat metais uždrausta 
jaunimo draugija. 

2 Pranciškus Būčys - žr. šio tomo str. „Kun. dr. Pranciškus Būčys“, MLC.“ 

5 Silvestras Gimžauskas (1845-1897) — poetas aušrininkas, kovotojas už 
lietuvių kalbos teises; kunigavo Vilniaus krašto parapijose. Išleido 8 poezijos 
knygeles, iš jų pirmają („Linkmenės“) 1870 m. 

* Minimas J. Rupkos eiliavimas įdėtas į 1925 m. išleistą Vaižganto mono- 
grafiją „Antanas Justinas Vienažindys-Vienužis“. 

15 Šis J. Rupkos eiliavimas išspausdintas TS 1900 m. 4/5 nr. (p. 92-93), pava- 
dinimu „Sruojos užplūdimas 1899 m.“ Parašas po tekstu Dyglys. 

lé Nikitinas - žr. pirmojo str. „Stanislovas Dagilis“ 11 paaiškinimą. 

Ysignum temporis (lot.) - laiko ženklas. 


KUN. ANTANO VIENAŽINDŽIO-VIENOŽINSKIO-VIENUŽIO 40 M. MY- 
RIO SUKAKTIS. Publikuota: LA. - 1932. - Birž. 21. - Nr. 138. Parašas: Dr. J.T. 


KUN.JULIJONAS LINDĖ-DOBILAS. Publikuota: Naujoji Romuva. - 1933. - 
Saus. 29. - Nr. 109. - P. 97-99. Parašas: Dr. J. Tumas. 

!Joniškių-Joniškėlio par. cirkule - Joniškėlį vadindamas dvigubu pava- 
dinimu, Vaižgantas prideda ir senąjį jo vardą; XVII a. atsiradęs Karpiams pri- 
klausęs Joniškėlio dvaras (bei prie jo išaugęs miestelis) pradžioje vadinosi Jo- 
niškiai (lenk. Janiszki). Cirkulas (lot.) - parapija, parapijos ribos. 

2? Tomas Paltarokas (1855-1907) ~ ilgametis Kuldigos klebonas, ten veikusios 
mokyklos kapelionas. 

* Antanas Juozapavičius (1872-1940) - kunigavo Raseiniuose, Laukuvoje, 
nuo 1909 m. Varnių klebonas; visuomenininkas, spaudos bendradarbis, istorikas; 
pasirašinėjo Poškiečių Antano slapyvardžiu. 

* Gasparas Cirtautas (1841-1913) - Žemaičių vyskupas nuo 1910 m. 

5 Karolis Jaugelis (1849-1912) — Varniuose klebonavo nuo 1899 m.; prieš tai 
kunigavo Belmonte, Pelikanuose, Kelmėje. 

$ Kilus... triukšmui dėl „Blūdo“ — matyt, turima galvoje Žemaičių vys- 
kupijos kunigijoje kilęs susierzinimas dėl šiame romane sukurtų klebonijos 
gyvenimo vaizdų ir kunigų paveikslų. 

7 filius abortivus (lot.) - sūnus paklydėlis. 

8 Minimų „Blūdo“ recenzijų autoriai: Antanas Maliauskis (1877-1941) - 
teologas, Kauno universiteto profesorius, jo recenzija paskelbta 1913 m. „Draugi- 
jos“ 74 nr.; Paparonis (Antanas Šmulkštys, 1886-1951), kunigas, poetas; „Lietuvos 

žiniose“ (1912, Nr. 120; 1913, Nr. 6-7) buvo išspausdintos G. Petkevičaitės-Bitės 
ir Dagio slp. pasirašiusio autoriaus recenzijos. 

? Kalbama apie Juozo Ereto (1896-1984), Kauno universiteto profesoriaus, 
recenziją „Ar paseno Tenas“, kritikuojančią nurodyto J. Lindės-Dobilo leidinio 
teorinių prielaidų ir stiliaus nemoksliškumą, ir jo autoriaus „Atsakymą p. prof. 
Eretui“ („Lietuvis“,1927, Nr. 247, 249-250), kur ginama antipozityvistinė mintis, 
jog meno kūrinys yra savaiminė vertybė, ir į ją žiūrėti reikia vadovaujantis 
universaliaisiais tiesos ir žmoniškumo kriterijais. 

"tolygų Reymonto „Chlopams“ - minimas lenkų rašytojo Wiadystawo 
Reymonto (1867-1925) romanas „Kaimiečiai“ (4 t., 1904-1909), už kurį jis gavo 
Nobelio premiją. 

L Vardijami pasaulinės literatūros klasikai: italų poetas Dante Alighieri 
(1265-1321), anglų dramaturgas Williamas Shakespeare'as (1564-1616), vokiečių 
poetas Johannas Wolfgangas Goethe (1749-1832), norvegų dramaturgas Hen- 
rikas Ibsenas (1828-1906). 


MOTIEJUS VALANČIUS. 
PASTABOS PAČIAM SAU 


Knygos titulinis puslapis toks: Švietimo ministerijos Knygų Leidimo Komisijos 
Leidinys, 151 Nr. / Motiejus Valančius Žemaičių vyskupas / Pastabos pačiam sau / Iš 
lenkiškosios vyskupo Motiejaus rašliavos sulasė ir savo pastabų pridėliojo doc. J. Tumas 
/1929/. Spaudė Akcinė „Ryto“ Bendrovė Klaipėdoje. Knyga turi 191 puslapį, joje yra 
dvi iliustracinės įklijos: pirmoji po titulinio lapo su M. Valančiaus portretu ir 
autografu (Episcopus Mathias m.p.) vienoje pusėje ir 1927 m. Varniuose pastatyto 
jo paminklo nuotrauka antrojoje, kita tarp 56 ir 57 puslapių su buvusios Varnių 
katedros ir vyskupų namų Varniuose nuotraukomis. Atskirų knygos fragmentų 
pakartota 1972 m. išėjusio M. Valančiaus Raštų dvitomio I tome (p. 473-496), 
visa ji perspausdinta 1996 m. („Baltų lankų“ leidimas). 

„Pastabų pačiam sau“ teksto šaltinis - M. Valančiaus lenkiškai rašyti užrašai. 
Jų yra penki sąsiuviniai: 1. Rozmaite Wiadomości Zebrane przez Księdza Macieja 
Wotonczewskiego (Įvairios žinios, surinktos kun. Motiejaus Valančiausko), 117 P. 
sąsiuvinys pradedamas 1839 m. ir baigiamas 1843 m. žiniomis, saugomas MA 
bibliotekos rankraštyne (f. 1, b. 1187); 2. Rozmaite Wiadomošci zebrane (Įvairios 
surinktos žinios), pirmojo sąsiuvinio tęsinys, 180 p., pradedamas 1843 m. ir bai- 
giamas 1857 m. žiniomis, saugomas M. Mažvydo bibliotekos rankraštyne (f. 42); 
3. Rozmaite Wiadomości (Įvairios žinios), antrojo sąsiuvinio tęsinys, 12 p., pradeda- 
mas 1858 m. ir baigiamas 1859 m. žiniomis, saugomas ten pat, kur ir antrasis, sig- 
natūra ta pati; 4. Pamiętnik Domowy (Namų dienoraštis), rašytas prieš 1873 m., 
323 p., saugomas VU bibliotekos rankraštyne (f. 1, D 1053); 5. Wiadomości o czy- 
nościach pasterskich Biskupa Macieja Wołonczewskiego (Žinios apie vyskupo Motie- 
jaus Valančiausko pastoracinius darbus), rašytas 1850-1875 m., 221+20 p., saugo- 
mas Lietuvių literatūros ir tautosakos instituto rankraštyne (f. 1, b. 4388). Teksto 
apimtimi plačiausias ketvirtasis sąsiuvinis, kurio užrašai sudaro didžiają VP dali. 

M. Valančiaus užrašus Vaižgantas vertė skatinamas jo gimimo šimtųjų me- 
tinių sukakties. Vertimus paskelbė „Tėvynės sarge“ 1899-1903 m., „Žinyčioje“ 
1900-1901 m. ir „Dirvoje-Žinyne“ 1900 m. Sudaryti jų rinkinį „Pastabos pačiam 
sau“ paskatų jam davė 1925 m. minėtas M. Valančiaus mirties penkiasdešimt- 
metis. Vertimų tekstus jis peržiūrėjo atsižvelgdamas į bendrinės lietuvių kalbos 
bei rašybos raidą, parašė jų komentarų ir paaiškinimų, į leidinį įdėjo savo straips- 
nių, apibūdinančių M. Valančiaus ganytojo ir kūrėjo veiklą ir veikalus. Tekstų 
sudėstymo pagal autografų eiliškumą griežčiau nesilaikė, iš esmės juos jungė į 
tematines grupes, knygą suskirstydamas į dešimtį savo paties sudarytų skyrių. 

Iš M. Valančiaus užrašų Vaižgantas išvertė: visus tris pirmuosius sąsiu- 
vinius, beveik visą ketvirtąjį (be dviejų bažnyčių - Vainuto ir Rietavo — aprašy- 
mų) ir penktojo sąsiuvinio „Literatūros žinią“. Ketvirtojo sąsiuvinio praleidimus 
išvertė ir paskelbė V. Biržiška („Mūsų senovė“, II, 2, 1938, p. 242-246), o penktojo 
sąsiuvinio tekstai išspausdinti visų M. Valančiaus užrašų originalų ir vertimų 
publikacijoje „Namų užrašai“, išėjusioje 2002 m. Ją parengė, užrašų tekstus 
išvertė Aldona Prašmantaitė, išleido „Baltos lankos“. 

Vaižganto versti M. Valančiaus užrašų tekstai redaguoti tokiu pat būdu, kaip 
ir visi šiuose Raštuose spausdinami originalieji jų vertėjo darbai. Ribojamasi 
vertimų rašybos ir skyrybos padabartinimu, visa kita (žodynas, sintaksė, žmonių 
vardų, pavardžių, vietų pavadinimų liaudiškos ar vaižgantiškos formos) palie- 
kama. Svarbesnės ir mažiau žinomos tekstų realijos (istorinės, kultūrinės, kalbi- 
nės ir kt.) aiškinamos komentaruose, retesni žodžiai įtraukiami į tomo žodynėlį. 


GERBIAMAJAI LIETUVIŲ VISUOMENEI. VP. - P. 3-5. Kreipimasis „Pa- 
statykime Kaune vyskupui Valančiui paminklą!“ paskelbtas: Lietuvis. - 1925. - 
Geg. 29. - Nr. 21. - P. 11-12. 

'rengiamės paminklu pagerbti Nežinomąjį Knygnešį-mintis pastatyti 
paminklą knygnešiui radosi sutinkant ir minint spaudos atgavimo 25-jų metinių 
sukaktį; vienas svarbiausių jos kėlėjų buvo Vaižgantas; ji realizuota tik po dešim- 
ties metų, 1939 m., Karo muziejaus sodelyje Kaune pastačius Juozo Zikaro (1881 
1944) skulptūrą „Knygnešys“. 

* kontrafakcijos Pradėjėjo - apie M. Valančiaus pastangomis pradėtą 
uždraustų lietuviškų knygų spausdinimą Prūsuose (Tilžėje) ir slaptą jų platinimą 
Lietuvoje žr. šiame tome spausdinamą Vaižganto str. „Iš doc. J. Tumo paskaitų 
apie vysk. M. Valančių“; kontrafakcija (lot. contra +facere - daryti ką nors priešin- 
gai) - Lietuvos istorijoje šiuo terminu vadinamos spaudos draudimo metų kny- 
gos, leistos su draudėjus klaidinančiais duomenimis — išėjimo metais, kuriais 
draudimas dar negaliojo, fiktyviais cenzūros aprobatų, spausdinimo vietų ir 
spaustuvių nurodymais. 

3 M. Valančiaus mirties 50-ąsias metines minint kilusi idėja pastatyti jam 
paminklą Kaune kuriam laikui priblėso, ir tik 1932 m. iš kelių pasiūlytų šio 
paminklo variantų buvo atrinktas Vinco Grybo (1890-1941) projektas, parinkta 
jo vieta (Rotušės aikštė). Deja, dėl įvairių priežasčių (iš jų bene svarbiausia buvo 
Vaižganto mirtis) paminklas M. Valančiui Kaune liko nepastatytas. 


+ 531 > 


*Muravujovo gadynėje-turimi galvoje 1863 m. sukilimą sekę metai, kuriais 
tęsėsi jo malšintojo Vilniaus generalgubernatoriaus 1863-1865 m. Michailo Mu- 
ravjovo pradėtos Lietuvos žmonių gyvenimo, Katalikų Bažnyčios ir kultūros 
represijos. 


KAIP ŠITAS LEIDINYS SUSIDARĖ. VP, - P. 6-8. 

"Duomenis apie M. Valančiaus užrašus (jų sąsiuvinius) žr. VP paaiškinimų 
įžangoje. 

2 Jonas Gruzdys (1866-1939), gydytojas, visuomenininkas, M. Valančiaus 
sesers Petronėlės Beresnevičienės dukters Petronėlės Gruzdienės sūnus; Alfonsa 
Beresnevičiūtė - tos pat Petronėlės Beresnevičienės dukra. 

* „Nie będzie drukowany“ (lenk.) - nebus spausdinamas; ne spaudai. 

t „Wiadomość literacka”, „Wiadomość familijna“ (lenk) - „Literatūrinė 
žinia“, „Giminės žinia“. 

5 benedikavo (iš lot. benedicere) - palaimino. 

* Minimas istoriko ir politiko Augustino Voldemaro (1883-1942) straipsnis 
„Valančiausko reikšmė“. 

Žr. str. „Ks. biskup Maciej Wolonczewski i Szymon Dowkont“ 5 paaiškinimą. 


ŽINIA APIE GIMINĘ. Publikuota: TS. - 1900. - Nr. 4/5. - P. 14-15. Pakartota: 
Lietuva. - 1925. - Geg. 29. - Nr. 118. VP. - P. 8-13. 

' Lenkams mūsų kraštą pagrobiant - redagavimo klaida tekstą rengiant 
VP; pirmojoje vertimo publikacijoje buvo Laike užgrobimo Lenkų krašto (orig. žr. 
10 paaišk.). 

2 M. Valančiaus gimimo diena, įrašyta jo krikšto metrikuose, yra vasario 16- 
oji (senuoju kalendoriumi). 

* Tadas Kundzičius (1747-1829) - eksjėzuitas, 1810-1812 m. Vilniaus vysku- 
pijos valdytojas, nuo 1815 m. jos vyskupo pagalbininkas; profesoriavo univer- 
sitete, dėstė matematiką. 

*Simonas Giedraitis (1764-1844) - Žemaičių vyskupijos administratorius nuo 
1838 m. iki mirties. 

5 Vilniaus kunigų akademija - Vilniaus Romos katalikų dvasinė akade- 
mija; įsteigta 1833 m., perkelta į Peterburgą 1842 m. 

é Kazimieras Dmochovskis (Dmochowski, 1772-1851) - nuo 1842 m. Dva- 
sinės kolegijos Peterburge pirmininkas, nuo 1848 m. Mogiliovo arkivyskupas 
metropolitas. 

" Abiejų metrikų lietuviškus vertimus žr. str. „Kaip vadinos vysk. Motiejus?“ 

ë Rusijos caro Nikolajaus I įsakas („ukazas“), draudžiantis priimti nebajorus 
į gimnazijas ir universitetus, išėjo 1827 m. rugpjūčio 19 d. 

9 Žr. str. „Vyskupo Valančiaus darbai - vis liaudies naudai“ 3 paaiškinimą. 

1 „w czasie zaboru ziem Polskich” (lenk.) - lenkų žemių užgrobimo 
metu; užgrobiant Lenkijos žemes. 

1 Antanas Beresnevičius (1832-1904) — Varnių kunigų seminarijos profeso- 
rius, ją perkėlus į Kauną - inspektorius, vėliau Žemaičių vyskupijos atstovas 

Dvasinėje kolegijoje Peterburge; Povilas Beresnevičius (1838-1888) - Varnių 
kunigų seminarijos profesorius, nuo 1871 m. Plungės klebonas. 

Ignacas Hotowinskis - žr. str. „Šimtmetinės sukaktuvės Žemaičių vyskupo 
Motiejaus III Valančiaus“ 17 paaiškinimą. 


MOTIFJUS VALANČIUS - MOKINYS. Publikuota: TS. - 1899. - Nr. 11. - 
P. 7-13. VP. - P. 14-19 (po tekstu: Motiejus Valančiauskis, Žemaičių Vyskupas, s.r. 
„T.S.“ 1899, 11 Nr.,7 p.). 

1 Tomas Akvinietis (1225-1274) - italų teologas ir filosofas; šventasis, Baž- 
nyčios minimas kovo 7 dieną. 

2 „parentes carissimos“ (lot.) - brangiausius tėvus. 

3 „oportet" (lot.) - reikia. 

* „portek“ (lenk.) - kelnių. 

šindigeo (lot.) ~ stingu. 

é pasiskysti Vilniaus universiteto rektoriui - nuo 1803 m. Vilniaus 
universitetas kuravo aštuonių Rusijos imperijos vakarinės dalies gubernijų mo- 
kyklas, jo rektorius joms buvo aukščiausia personalinė valdžia. 

7 Antanas Rönne (Roenne, 1790- po 1870) - baronas, Renavo prie Sedos dvaro 
savininkas; nuo 1819 m. visų Telšių apskrities mokyklų globėjas; korespondavo 
su L. Ivinskiu. 

8 Sniadeckis (Janas Šniadeckis, 1756-1830) - astronomas, matematikas, Vil- 
niaus universiteto rektorius 1807-1815 m.; Lobenveinas (Johannas Andrius Lo- 
benweinas, 1750-1820) —- medikas anatomas, nuo 1787 m. iki mirties Vilniaus 
universiteto profesorius, nuo 1816 m. prorektorius. l 

? Žemaičių Kalvarijos mokykla buvo uždaryta 1836 m. Vadovaujama vie- 
nuolių dominikonų, ji veikė nuo 1644 m., iš pradžių buvo parapinė, nuo 1802 m. 
keturklasė, nuo 1818 m. šešiaklasė, nuo 1825 m. aštuonių klasių. 


KUN. M. VALANČIUS PROFESORIUS. Publikuota: TS. - 1900. - Nr. 12. - 
P. 31-35. VP. - P. 19-22. 

1 Dvasinė Romos Katalikų kolegija - nuo 1801 m. Peterburge veikusi valdžios 
kuriai pirmininkavo Mogiliovo arkivyskupas metropolitas, nariai buvo visų 
vyskupijų deleguoti atstovai. 

2 Vaclovas Žilinskis (1803-1863) - Vilniaus vyskupas 1848-1858 m., vėliau 
Mogiliovo arkivyskupas; buvo kilęs iš dzūkų Nedzingės. 

3 Jonas Civinskis (1772-1846) - Vilniaus vyskupijos kapitulos narys, nuo 
1842 m. vyskupijos administratorius. 


PROF. M. VALANČIUS REKTORIUS. Publikuota: TS. - 1901. - Nr. 1B. - 
P. 30-34; 1902. - Nr. 1B. - P. 46-54. VP. - P. 23-33. 

1 Valdžia, atmetusi misionierius - vienuoliai misionieriai Varnių kunigų 
seminarijai vadovavo nuo XVIII a. 8-jo dešimtmečio; 1845 m. rusų valdžios 
patvarkymu seminarija buvo pavesta kunigams pasauliečiams. 

* Tridento susirinkimas — Tridente (Italija) 1545-1563 m. su pertraukomis 
vykęs Visuotinis Katalikų Bažnyčios susirinkimas. Jame buvo apsvarstyti 
Bažnyčią suskaldžiusios Reformacijos padariniai, iš naujo peržiūrėtos ir pa- 
tvirtintos katalikybės doktrinos. 

3 Pivnickis (Michat Piwnicki) - Lucko-Žitomiro vyskupas. 

* „pro evitanda mortalitate” vel „tempore pestilentiae” (lot.) - mirčiai 
ar maro laikui išvengti; „Recordare Domine“ (lot.) - „Atmink, Viešpatie“. 

5 Kareiviai, iš Vengrijos grįždami - kalbama apie rusų kariuomenės 
dalinius, padėjusius Austrijai numalšinti 1848 m. prieš ją sukilusius vengrus. 


REKTORIUS M. VALANČIUS - VYSKUPAS. Publikuota: TS. - 1901. — 
Nr. 1B. — P. 34-35; 1900. - Nr. 2/3. - P. 15; 1903. - Nr. 1. - P. 107-115; 1900. - 
Nr. 12. - P. 35-40. VP. - P. 33-55. Po tekstais: „Tėv. Sargas“, 1901 m., 1 Nr. (po 
skyreliu „Skrutinijus“; „T.S.“ 1900. 2-3 Nr. (po skyr. „Ingresas“); „T.S.“ 1900. 2 ir 
3 Nr. (po skyr. „Motiejus Volončevskis“); T.S. 1900 m. Nr. 12. (po skyr. „A.a. 
administratoriaus Gintilos biografija“). 

1 VP (p. 43) po šiuo laišku Vaižganto pastaba: Apaštališkuosius Raštus čia 
praleidžiame. Turima galvoje leidinyje „List Pasterski Macieja Wotonczewskie- 
go...“ (žr. tomo p. 322) kartu su kalbamu M. Valančiaus laišku paskelbtų po- 
piežiaus Pijaus IX raštų dėl jo prekonizacijos lietuviški vertimai, išspausdinti TS 
(1900, Nr. 2/3, p. 15-19). 

? politipažas - stereotipiniu būdu padaugintas medžio raižinys; toks neži- 
nomo dailininko raižinys, įdėtas knygoje „Jonas iš Svisločės“, vaizduoja dalgį 
galandantį valstietį. 

3 Adomas Jurgis Čartoryskis (Czartoryski, 1770-1861) - politikas, 1804- 
1806 m. Rusijos užsienio reikalų ministras, 1803-1824 m. Vilniaus mokslo apy- 
gardos globėjas; meno mecenatas, memuaristas. 

* palijus - aukštųjų katalikų dvasininkų liturginis drabužis: balta vilnonė 
juosta su šešiais juodais kryžiais, dėvima ant pečių. 

Sde consecratione (lot.) - apie šventinimą. 

* Saratuva Vaižgantas vadino Rusijos miestą prie Volgos Saratovą. Katali- 
kiška kunigų seminarija jame buvo įkurta 1857 m., veikė iki XX a. pradžios. 

7 Juozapas Želvavičius (Želvys, 1822-1866) - kunigas Maskvoje, nuo 1856 m. 
Saratovo kunigų seminarijos rektorius; literatas, išleido eilių rink. „Giesmės, arba 
poezija“. (1858), išvertė I. Krylovo pasakėčių. 

Špenitencijaras (lot.) - dvasininkas, laikantis pamaldas kaliniams ir klau- 
santis jų išpažinčių. 

*Sk. Vaižganto Raštų XI t.- nurodomas šiame 1929 m. Kaune išėjusiame 
tome išspausdintas str. „Jurgis Ambražiejus Pabrėža“ (p. 59-75). 


VARNIŲ MIESTELIS. Publikuota: TS. - 1900. - Nr. 1. - P. 27-33; Nr. 4/5. — 
P. 61-63; Žinyčia. — 1900. - Nr. 1. - P. 23-33; TS. - 1900. - Nr. 1. - P. 33-36; TS. — 
1899. - Nr. 12. — P. 8-12. VP. - P. 56-81. Po tekstais: T.S. 1900 m. Nr. 1 (po skyreliu 
„Atmainos Varniuose“); T.S. 1900. Nr. 11 (po skyr. „Brolija“); T.S. 1899 m. Nr. 12 

(po skyr. „Švenčiausios Panelės paveikslas“); T.S. 1899 m. Nr. 12 (po skyr. „Nuo- 
tykis Skapiškyje“). 

1 Jonas Lopacinskis — žr. str. „Šimtmetinės sukaktuvės Žemaičių vyskupo 
Motiejaus III Valančiaus“ 13 paaiškinimą. Pradėtą Žemaičių vyskupo 1740- 
1761 m. Antano Tiškevičiaus, Varnių seminarijos mūro pastatą J. Lopacinskis 
baigė apie 1772 m. 

2 Piątka — taip (nuo lenkiško žodžio piątek - penktadienis) vadinosi Digrių 
kaimo Garliavos parapijoje koplyčia, kurioje penktadieniais mišias laikydavo 
atvažiuojantis kunigas. M. Valančius čia užsimena apie 1863 m. sukilimo laikais 
į šią koplyčią iš Kauno ėjusią dvasininkų vedamą bažnytinę ir patriotinę pro- 
cesiją. Buvo einama į 1815-1863 m. nominaliai egzistavusią kongresinę Lenkijos 
karalystę (jai priklausė Užnemunė), išreiškiant patriotinį solidarumą su lenkais, 
siekiančiais atkurti savo valstybę, į kurią įeitų ir Lietuva. 

> Minimas Dominykas Palionis-Pėža (1836- po 1882); baigęs Varnių kunigų 
seminariją, vikaravo Raguvoje, 1863 m. išėjo į sukilėlius. Nežuvo, sukilimui 
pralaimėjus pasitraukė į Vakarus, mirė greičiausiai Belgijoje. Poetas, paliko 
rankraštinį eilių rinkinį. 

* Pamokslininkų ordino - Dominikonų ordino; dominikonus (jų ordinas 
įkurtas 1215 m. Prancūzijoje) viduramžiais ir vėliau dažnai vadinta pamoksli- 
ninkais dėl to, kad šalia teologijos mokymo svarbiausias jų veiklos baras buvo 
pamokslų sakymas. 

* Nurodomas Vaižganto Raštų XI tome išspausdintas straipsnis „Ladislavas 
Dembskis“ (p. 221-250). 

“1862 m. namų karui pasibaigus - 1863 m. sukilimo Lietuvoje ginkluotos 
kovos prasidėjo tų metų pradžioje ir baigėsi 1864 m. rudenį. 

"uždarė pilėje Nr. 14 - tokiu numeriu vadinosi kalėjimas Vilniuje prie 
Vilnelės žiočių, rusų įrengtas buvusiuose Radvilų rūmuose (dab. T. Kosciuškos 
gatvėje). 

* Nurodomas „Mūsų senovėje“ (I, 1, 1921, p. 12-13) išspausdintas V. Biržiš- 
kos straipsnis „Vyskupo Valančiaus bylos“. Rusų valdžiai M. Valančių įdavinėjęs 
Eligijus Mantvila (1816-1896) Batakiuose klebonavo 1862-1874 m. Nuo 1880 m. 
altaristavo Alsėdžiuose, kur ir mirė. Vardą paliko lietuvių raštijoje - buvo vienas 
kun. A. Janikavičiaus (apie 1791-1850) verstinio katekizmo „Mokslas krikščio- 
niškas“ (1845) taisytojų. 

°” „za vrednoje vlijanije“ (rus.) - už žalingą įtaką. 

10 Vincentas Fereras (1350-1419) - žr. str. „100-metinės sukaktuvės (1801- 
1901) Žemaičių vyskupo Motiejaus III Valančiaus“ 14 paaiškinimą. 

"Kauno gubernatorius kunigaikštis - Michailas Obolenskis (1821-1866), 
Kaune gubernatoriavo 1867-1874 m.; rusifikatorius, M. Valančiaus persekio- 
tojas. 


BAŽNYČIŲ STATYMAS. Publikuota: TS. - 1899. - Nr. 12. - P. 18-24; 1900. — 


Nr. 10/11. - P. 39—44; Nr. 6/7. - P. 15-18. VP. - P. 82-96. Po tekstu: T.S. 1900 m. 
Nr. 6-7. 

1 Andrius Klongevičius (1767-1841) dėstė Vilniaus vyriausiojoje kunigų 
seminarijoje, profesoriavo universitete, 1828-1831 m. Vilniaus vyskupijos admi- 
nistratorius, 1841 m. vyskupas. 

? Mości Panowie, złe u nas potowy... (lenk.) - maloningi ponai, menki 
mūsų valksmai - pagavo karpį be galvos. 

*Budowač i rujnowač — jednostajna praca... (lenk.) - statyti ir griauti — 
vienodas darbas, vis dėlto protingas stato, o kvailys sugriauna. 

* Andriollis Pranciškus (1794-1861) - Vilniuje gyvenęs italas tapytojas ir 
skulptorius, sukūrė skulptūros darbų bažnyčių interjerams Raudondvaryje, 
Vilniuje. 


VIENUOLYNŲ KASACIJA. Publikuota: TS. - 1900. - Nr. 6/7. - P. 21-22; 
Nr. 8. - P. 19-25. VP. - P. 96-103. Po tekstais: T.S. 1900 m. Nr. 6-7 (po skyreliu 
„Kunigų Bernardinų vienuolynas Troškūnuose); T.S. 1900 m. Nr. 8 (po visais 
kitais skyreliais). 

1 „ugodijomis“ (rus.) - naudmenomis. 


KAUNO VIENUOLYNAI. Publikuota: Žinyčia. - 1900. - Nr. 2. - P. 32-51. 
VP. - 103-125. 

1 Vilniaus universitetą (akademiją) įsteigė Lenkijos karalius ir LDK didysis 
kunigaikštis Steponas Batoras 1579 m. duota privilegija. Rusijos caras Alek- 
sandras I 1803 m. aktu jam tiktai suteikė kitą - Vilniaus imperatoriškojo uni- 
versiteto - pavadinimą (nuo 1797 m. jis vadinosi Vilniaus vyriausiąja mokykla), 
įjungė į tuomet pertvarkomą rusų imperijos švietimo sistemą. 

? Jeronimas Stroinovskis (Hieronym Stroynowski, 1752-1815) - ekonomistas, 
teologas, 1781-1806 m. Vilniaus universiteto profesorius, 1799-1806 m. rektorius; 
vyskupas, 1814-1815 m. Vilniaus vyskupijos valdytojas. 

* Jonas Zenkevičius (1825-1888) - dailininkas, portretų, buitinių ir istorinių 
scenų tapytojas; nutapė M. Valančiaus, S. Daukanto, A. Baranausko portretus. 

* Murillo (Bartalomė Estėban Murillo, prieš 1618-1682) — ispanų dailininkas, 
vienas žymiausių baroko meno atstovų; tapė religinius paveikslus, buitines 
scenas. 

5 Čia ir toliau moterų lenkiškų pavardžių galūninės raidės 2 pakeitimu į ė 
Vaižgantas, matyt, šias pavardes lietuvino, darydamas lietuviškų moteriškų 
pavardžių formą, kurios įvedimo idėja vėliau ne kartą buvo keliama. M. Valan- 
čiaus užrašų autentiškuose tekstuose ir pirmojoje jų vertimų publikacijoje tos 
pavardės yra su galūnėmis a. 

é Dobra Wola - Dabravalė netoli Zapyškio. 

7 Ksienia (lenk. ksieni) - vienuolyno viršininkė. 

8 Povilas Olšanskis - Povilas iš Alšėnų kunigaikščių, Povilas Alšėniškis 
(mir. 1555), nuo 1507 m. Lucko, nuo 1536 m. Vilniaus vyskupas. 

? Konstantinas Kazimieras Brzostovskis (1644-1722) - Vilniaus vyskupas nuo 
1687 m; Verkių rūmų statytojas. 

1 Broliai Vijūkai-Kojalavičiai, jėzuitai: Albertas (1609-1677) — Vilniaus aka- 

demijos profesorius, 1554-1556 m. rektorius, „Lietuvos istorijos“ (lot. k.; I, 1650, 
II, 1669), Lietuvos bajorų herbyno, daugelio istorinių, religinių darbų autorius; 
Kazimieras (1617-1674) — Vilniaus akademijos profesorius, 1657-1660 m. rek- 
torius, žymus pamokslininkas, parašė darbų iš homiletikos, istorijos, literatūros; 
Petras (1622-1654) - Vilniaus akademijos auklėtinis, trumpai joje dėstė, parašė 
proginių panegirinių darbų. 

1 Antanas Tiškevičius (1692-1762) ~ Žemaičių vyskupas nuo 1740 m.; išplėtė 
Varnių kunigų seminariją, rūpinosi jos mokymo lygio kėlimu. 

2 D.O.M. - Deo Optimo Maximo (Iot.) - Geriausiajam Didžiausiajam Vieš- 
pačiui. 

Post hostilem devastationem Moschae haec Ecclesia... (lot.) - po ne- 
gailestingo Maskvos suniokojimo ši bažnyčia, daugel metų buvusi be stogo, iš 
vidaus visa sunaikinta, [kaip] ir vienuolynas, buvo išdažyta, nubalinta ir anks- 
tesnį grožį atgavo įžymaus bei prakilnaus pono Mykolo Jeronimo Ivanovskio, 
Minsko stovyklininko, Jo Karališkosios Didenybės pulkininko, lėšomis 1669 
Viešpaties metų rugsėjo 30 d., Šviesiausio Lenkijos karaliaus Mykolo Kaributo 
Višnioveckio - tegu Dievas jį saugo ir t.t. - karūnavimo išvakarėse. Šios bažnyčios 
dedikacija [įvyko] trečią sekmadienį po Velykų. (Vertė S. Narbutas) 

13 Hisce oculis vidi (lot.) — šitai pats mačiau. 


LITERATŪROS ŽINIA. Publikuota: TS. — 1900. - Nr. 2/3. - P. 20-24; Žinyčia. 
— 1901. - Nr. 3. - P. 94-96. VP. - P. 126-131. Po tekstais: „T.S.“ 1900 m. 2-3 Nr. (po 
skyrelio - M. Valančiaus leidinių sąrašo); Žinyčia Nr. 3 (po viso skyriaus tekstu). 

1 Mykolo Olševskio (Ališauskio, apie 1712- apie 1799) religinių ir mora- 
listinių pasakojimų knyga, išėjusi 1753 m., vadinasi „Broma atverta ing vieč- 
nastį“. M. Valančiaus perredaguotas jos variantas paskelbtas nebuvo. Abejotina, 
ar iš tikrųjų jis yra perdaręs šią knygą. Apie „Bromą“ M. Valančius atsiliepė 
labai negatyviai, 1864 m. nedavė aprobatos naujam jos leidimui (žr. V. Merkys. 
Motiejus Valančius, V., 1999, p. 301). 

*Pavyslio kalbos - lenkų kalbos; Pavysliu, Pavyslio kraštu po 1862-1863 m. 
sukilimo rusai pavadino centrinę Lenkijos teritoriją, panaikinę Lenkijos karalystę 
ir iki tol jai duotą ribotą autonomiją. 


VARIA. Publikuota: TS. - 1902. - Nr. 13. - P. 48; 1900. - Nr. 4/5. - P. 16-18; 
Žinyčia. — 1901. - Nr. 3. - P. 25-28; TS. - 1900. - Nr. 6/7. - P. 18-21; Nr. 4/5. - 
P. 20-23; 1901. - Nr. 1B. - P. 28-30; 1900. - Nr. 4/5. - P. 15-16. VP. - P. 132-144. 
Po tekstais: „T.S.“ 1900 m. 4-5 Nr. (po skyrelio „Skuodo miestelis“); „T.S.“ 1901 m. 
1 N. (po skyr. „Tėvas Ryla“). 

*in libro processuum Ecclesiae Vornensis (lot.) - Varnių bažnyčios 
procesų knygoje. 

2 Kiprijonas Nezabitauskis (1779-1837), kanauninkas, poetas, mirė 1837 m. 
Prancūzijoje, Nansyje. 

3 Maronitai - nuo VI a. veikianti Rytų krikščionių bažnyčia; centras Libano 
sostinėje Beirute, pavaldi Romos popiežiui. 


+ 537 > 


* Viešpataujant carui Mykolo Aleksiui - kalbama apie Aleksiejų Mi- 
chailovičių (1629-1676), Rusijos carą nuo 1645 m. Jo vadovaujama kariuomenė 
1655 m. užėmė didžiąją dalį Lietuvos, nuniokojo Vilnių. 

° Kirkoras (Adam Honory Kirkor, 1818-1886) - archeologas, spaudos dar- 
buotojas, 1857-1862 m. išėjusių lenkiškų literatūros ir kultūros almanachų „Teka 
Wilenska“, „Pismo zbiorowe Wileńskie” rengėjas ir leidėjas, 1860-1865 m. laik- 
raščio „Kurier Wileński“ redaktorius. Kasinėjo Lietuvos piliakalnius, paskelbė 
darbų iš jos istorijos. 


25 M. VYSKUPAVIMO SUKAKTIS. Publikuota: TS. - 1900. - Nr. 2/3. - P. 19- 
20; Dirva-Žinynas. - 1903. - Sausis. ~ P. 115-116; Žinyčia. — 1901. - Nr. 3. - P. 1-7. 
VP. - P. 144-148. Po tekstais: T.S. 1900 m. 2-3 N (po pradžios tekstu); „Žinyčia” 
3 nr. (teksto gale). 

1 (skaityk apie tai 58 pusl.) - žr. šio tomo 344 p. 

? Radzim tobie, Močku drogi... (lenk.) - Patariame tau, brangus Motieju- 
kai, kad į Maskvą raitytum kojas, ir padaręs tokį siurprizą užsivilktum popo 
drabužį, nes pas mus su šitokiu nusiteikimu pakars ant sauso medžio. Atsišau- 
kimai, kuriuos rašei ir klebonams išsiuntinėjai, labai gadina tavo opiniją ir iš 
ganytojavimo tave šalina. Laiko visiškai maža: taisyk tuos skandalus! Nes ki- 
taip - aukštyn keltuvas, ir ponas Motiejus ten uždardės. 

3 Viso pamokslo teksto vertimą žr. šio tomo straipsnyje „100-metinės sukak- 
tuvės (1801-1901) Žemaičių vyskupo Motiejaus III Valančiaus“. 


DOC. J. TUMO PASTABOS APIE PATI RAŠYTOJĄ. Publikuota: Lietuvis. — 
1925. - Nr. 21-23 (antrašte „M. Valančiaus - rašytojo bruožai“). Parašas: Doc. 
J. Tumas. VP. - P. 148-158 (po tekstu: „Lietuvis“, 1925 m. 21,22, 23 Nr.). Straipsnį 
čia kartojant, praleista pradinė jo dalis („Paminėjimai“), kuri žemiau pateikiama. 


PAMINĖJIMAI 


Štai jau visa pusė amžiaus sukanka, kaip 1875 m. geg. 17 (29) d. mirė Kaune vienas 
pačių garsiųjų Žemaičių vyskupų Motiejus III Kazimieras Valančauskis. Visur vėluo- 
damies, mes ir šį savo didvyrį per vėlai suskatome vertinti. Neįvertino jo gyvo net tie, 
kurie greta jo gyveno ir matė visus nepaprastus jo darbus. Štai kokį skaudų užrašą paliko 
mums patsai vyskupas, kaip buvo švęstas ketvirtis amžiaus jo vyskupavimo. 

„1874 m. rugsėjo mėnesyje ištiko mane didelė nėgalia; ūmai netekau paprasto savo 
balso, sirgau per visą žiemą, kuri buvo labai gausi sniegu ir stipri. 

Atėjo 1875 m. vasario 24 diena, mano vardadienis. Tą dieną įsišvenčiau vyskupu, 
tad pasibaigė 25 metai, kaip vyskupauju. Sveikinančių todėl buvo nemaža. Pasirodė tos 
vietos kapitulos nariai: pralotas oficiolas Antanas Beresnevičius, pralotas kunigaikštis 
Marcijonas Giedraitis, pralotas Seminarijos rektorius Jeronimas Račkauskas, kanau- 
ninkas asesorius Andrius Mikuličius. Iš vyskupijos atvyko Panevėžio dekanas Podbiržės 
klebonas Tadas Lichodziejevskis, Viekšnių dekanas ir klebonas Jurgis Zaleskis, Krakių 
dekanas Josvainių klebonas Samuelis Paškevičius, Zarasų dekanas Salako klebonas 
Pranas Jastrzębskis; daugybė klebonų ir vikarų. 

10 valandą žmonių priėjo pilna šv. Petro bažnyčia; nuėjau ir pats apsirišęs. Sumą 
laikė pralotas oficiolas Beresnevičius; pasibaigus pagiedojo „Te Deum laudamus“; palai- 
minau, ir parėjome namo. Niekas nieko nepasakė. Iš viso sveikino šaltai, nes tiek tebuvau 
vertas. Pusryčių buvo daugiau kaip šimtas žmonių. Svečiams išsiskirsčius, atvyko tos 
vietos gubernatorius J.M. Petras Bazilevskis ir kunigaikštis Mykolas Oginskis. Juos 
priėmiau vienus“. 

1900 metais dėdamas šią žinią į Tilžės „Tėvynės Sargą“ Nr. 2-3, aš padėjau taip 
pat skaudų prierašą: 

„Niekas nė vieno žodžio neprabilo į tą didvyrį, kurs 25 metus juos ganė. „Tiek 
tebuvau vertas!“ Kokia ironija! Ne! Visi protu gerai žinojo, jog Katalikų Bažnyčios šlovė, 
mokytų rašytojų draugas, žmonių švietėjas vyskupas Motiejus daugiau buvo vertas. Bet 
kas Jam rūpėjo, Jo padėjėjams nerūpėjo, dėl to širdžia nejuto, koks Jis didis, ir niekas nė 
vieno gero žodžio nepasakė, kada jis baigė artintis prie grabo. Dabar, rodos, kitaip Jį 
suprantame, kitaip į Jį prabilsime, jei Dievas padės sulaukti šimto metų gimimo su- 
kaktuvių, 1901 m. vasario 16 d.“ 

Ir pasiūlijau tam jubiliejui pažymėti bent atspausdinti visus vyskupo raštus dešim- 
tyje storų tomų, viso 340 spaudos lankų. Bet laikai buvo tam nepatogūs, ir mano 
sumanymo vaisiai buvo labai menki. Aš paskelbiau jubiliato užrašus (dabar vengiu juos 
skyrium išleisti); kun. A. Milukas stereotipiškai atspausdino „Žiwataj Szwętuju Eilu 
Abecielas surasziti... kuriun wardais musa kraszta žmones už wis gieb wadinties“. Juos 
savo užrašuose autorius sakos parašęs 1858 m., bet tai spausdinimo data, nes Prakalbos 
gale jis yra padėjęs 1854 m. Dar J. Jablonskis perredagavo, sumodernindamas žemaitišką 
kalbą, dvi-tris knygelės. Tai ir visas buvo šimto metų jubiliejaus paminėjimas. 

Nūnai ketiname triukšmingiau minėti trečias myrio sukaktuves. Prirengsime dau- 
giau veikalų atspausdinti (Šv. Kazimiero Draugija - M. Vaitkus - „Tamosziaus isz 
Kempis, arba kningas sekiojimo Kristaus, iszwercziau į Žemaitišką kalbą“, 1853 m. kun. 
Jokymo Moncevičiaus leidinys; doc. J. Balčikonis žadąs perredaguoti keturis beletristinius 
vyskupo Valančiaus veikalus: „Wajku knigiele“, parašyta 1864 m.; „Paugusiu Žmoniu 
knigiele“, parašyta 1865 m.; „Palangos Juze”, paraš. 1869 m.; „Pasakoimas Antana 
Tretinika“ , paraš. 1872 m.). Dar reiktų surasti ir viena knyga paskelbti šešias brošiūras, 
kurios turėjo ypatingą politinę reikšmę ir istoriją. Aš jas buvau sutaisęs spaudai, bet 
Petrapilyje išspausdinti 1917 m. nebesuskubau, ir jos liko su visais mano daiktais ir 
rankraščiais Voroneže, Turbūt niekas rašliavos nepaglobojo ir sunaikino. Tai buvo: 
„Prajautimas“, „Isz tamsybes wed kelis tejsibes“, „Wargaj Bažniczes Kataliku“, „Szne- 
kiesis Katalika su nekataliku“, „Litanie wisu szwentu muczelniku“ ir „Perspieimas“. O 
doc. J. Balčikoniui patarčiau prie anų ketverių pridėti penktą: „Patarles Žemaičiu“, su- 
rinktos 1867. O „Žemaitiu Wiskupiste“, „Istorije Szwenta Senoje ir Naujoje istatima“ 
(1852 ir 1853 m.), „Žiwataj Swentuju“ 1 ir 2 dalis (1854 ir 1866 m.), „Prade ir iszsi- 
plietimas tikieima Kataliku“ (1862 m.) ir „Giwenimas Szwencziauses Marijos Panos“ 
(1870 m.) turėtų stereotipiškai atsispausdinti Žemaičiai, kaip gražiuosius savo literatūros 
pavyzdžius. Tai žemaičiams būtų naudinga: jie itin mėgsta Valančiaus knygas skaityti; 
ir lietuviško kalbos mokslui pravartu. Pravartu būtų surinkus į vieną knygą ir mažmo- 
žiai: „Pamokimas apej Sakramentą Dirmawones“, 1850 m., „Žine kajp rejk atlikti spa- 
wiednę isz wisa amžiaus“, 1852, „Apej brostwą blajwistes“, 1858 m., „Wisas Psalmes 

s. Dowida Karalaus“, 1864, žodis žodžiu išverstos, „Wisos Dowida Psalmes, eilėmis 
išguldytos“, 1871 m.; „Apej Brostwas su istakimais š. Dominika“, 1868, „Garbinimas 
Szwencziauses Szirdies Diewa musu Jezaus Kristaus“, 1873, ir „Giesmes apie s. Apaš- 
talus”. „Dawatku kninga“, 1863 m., buvo suvartota, o „Broma“ tebeguli Vilniaus 
L. M. Dr. knygyne. 

Publicistams ir šiaip jau literatūros mėgėjams čia irgi platu pasireikšti. Temų daug, 
nes dar daug dalykų apie tą vertą Lietuvos vyrą mums nepaaiškėjo. O ir medžiagos 
visam tam panagrinėti jau yra. Didelis indėlis į mūsų žinyną prof. A. Aleknos ir prof. 
V. Biržiškos darbai. Prieš tai tesinaudota Kornilovo „Russkoje dielo v S. Zap. kraje“ ir 
mano paskelbtaisiais Valančiaus užrašais. Visa tai ir tebesamosios tradicijos yra jau 
sudariusios šviesiosios dalies mūsų visuomenės nuotaiką tuo veikėju, ir ji privalo pasi- 
reikšti. Yra daug entuziazmo; tai pareiškus būtų labai sveika; yra nemaža ir neigiamojo 
kriticizmo, kuris išreikšti taip pat sveika, nes, aikštėn išėjęs, jis bus pamatuotai papil- 
domas. To reikalauja teisybė, kuriai mokslininko protas lenkias ir visados lenksis. 

1 D.S. Mill (John Stuart Mill, 1806-1873) - anglų filosofas ir ekonomistas, 
pozityvizmo atstovas; pagarsėjo jau paauglystėje parodytais mokslinio mąstymo 
gabumais. 

2 Otonas Zaviša - žr. str. „Mečislovas Dovoina-Silvestravičius“ 11 paaiš- 
kinima; Jonas Balvočius - žr. str. „Kun. Kazimieras Pakalniškis-Dėdė Atanazas“ 
3 paaiškinimą; Juozapas Miliauskas-Miglovara (1845-1937) — poetas aušrininkas; 
Tomas Žičkus (slp. T. Linkis, 1844-1929) - pedagogas, poetas aušrininkas. 

* Tomas Dobševičius (1808-1881) - Varnių kunigų seminarijos, vėliau Kijevo 
universiteto profesorius; jo memuarų knyga „Wspomnienia z czasów, które 
przeżyłem“ („Atsiminimai iš pergyventų laikų”) išleista 1883 m. 

* Vilniaus universitetas buvo uždarytas 1832 m. gegužės 1 d. caro Nikola- 
jaus I dekretu. 

* M. Valančius buvo gavęs teologijos magistro (1828) ir teologijos daktaro 
(1842) laipsnius. Iš jų pirmąjį už disertaciją „De Eucharistia quatenus est sacra- 
mentum et sacrificium et in guo utriusgue ratio consistat“ („Apie Eucharistiją 
kaip sakramentą ir auką ir kokia yra jų abiejų prasmė“), antrasis jam buvo 
suteiktas profesoriaujant Vilniaus dvasinėje akademijoje, be disertacijos, kaip 
geram dėstytojui ir teologijos žinovui (žr. Vytautas Merkys. Motiejus Valančius, 
V., 1999, p. 87, 123). 

* Maurikis Griškevičius (Hriškevičius, 1801-1864) - Zubovų dvarų iždinin- 
kas; be M. Valančiaus „Žemaičių vyskupystės“ vertimo į lenkų kalbą, parašė 
Šiaulių ekonomijos istoriją. 

7 Minimas „Žemaičių vyskupystės“ leidimas Amerikoje išėjo 1897 m. 

Šutriusgue juris (lot.) - abiejų teisių. 

° Žr. str. „Ks. biskup Maciej Wotonczewski i Szymon Dowkont“ 4 paaiškinimą. 

* Emerikas Stanevičius (1802- prieš 1866) - lietuvių liaudies dainų rinkėjas, 
publikuotojas, vertėjas į lenkų kalbą. Buvo kilęs iš Radviliškio krašto, studijavo 
Vilniaus universitete, dalyvavo 1831 m. sukilime, mirė emigracijoje Prancūzijoje 
ar Šveicarijoje. „Špiewy ludu litewskiego na wiersz polski przełożone“ (lenk) — 
„Lietuvių liaudies dainos, išverstos lenkiškomis eilėmis“. 

" „pisarze litewscy“ (lenk.) ~ lietuvių rašytojai. 

2 jozefinistiška - žr. str. „Iš doc. J. Tumo paskaitų apie M. Valančių“ 14 
paaiškinimą. 

3 Nurodomi lenkiškai rašę lietuvių tautos kilmės, kultūros, senovės ir LDK 
istorijos tyrinėtojai: Pranciškus Ksaveras Bogušas (1746-1820), Tadas Čackis 
(1765-1813), Joachimas Lelevelis (1786-1861), Ignas Onacevičius (1780-1845), 
Ignas Danilavičius (1787-1843), Juzefas Jaroševičius (1793-1860), Teodoras Nar- 
butas (1784-1864); vokiečių istorikai Johannas Voigtas (1786-1863) ir Augustas 
Kotzebue (1761-1819), pirmasis išleidęs daugiatomę „Prūsijos istoriją“, antrasis 
„Senosios Prūsijos istorijos“ ir monografijos apie Švitrigailą autorius. 

14 Šalia žymių lietuvių lingvistų (J. Juškos, K. Jauniaus, A. Baranausko) ir 
savo darbais lietuvių kalbą ugdžiusių rašytojų (V. Kudirkos, A. Jakšto-Damb- 
rausko, J. Basanavičiaus) Vaižganto minimi kalbotyroje kukliai pasireiškę žmo- 
nės: Jurgis Gylius (apie 1840-1933), pedagogas, lietuvių-rusų kalbų žodyno 
sudarinėtojas; Jonas Spudulis - žr. str. „Prel. Al. Jakštas-Dambrauskas“ 4 paaiš- 
kinimą; Aleksandras Bublys (1872-1938), kunigas, praktiniais kalbos klausimais 
rašęs periodikoje; Petras Avižonis (1875-1939), gydytojas, parašęs lietuvių kalbos 
gramatiką; Stanislovas Mikuckis (1814-1890), lenkų filologas, paskelbęs darbų 
iš lietuvių kalbos etimologijos, ryšių su slavų kalbomis, rusiškais rašmenimis 
parengęs lietuvišką chrestomatiją (1876); vokiečių kalbininkai lituanistai: Erd- 
mannas Julius Schiekoppas (1829- prieš 1900), Tilžės gimnazijos mokytojas, 
F. Kuršaičio gramatikos pagrindu parašytos mokyklinės lietuvių kalbos grama- 
tikos autorius; Oskaras Wiedemannas (1860-1917), parengęs lietuvių kalbos 
vadovėlį (1897), paskelbęs darbų iš lietuvių kalbos gramatikos. 

5 Gogolio Petruška- rusų rašytojo Nikolajaus Gogolio (1809-1852) poemos 
„Mirusios sielos“ pagrindinio veikėjo Čičikovo liokajus; „s sobstvennym voz- 
duchom” (rus.) - su savo kvapų; pasakymas iš kūrinio pradinės scenos, kurioje 
duodamas Petruškos apibūdinimas. 

16 „Opis Žmudzkiey dyecezyi“ (lenk.) - „Žemaičių diecezijos aprašymas“; 
Stanislovas Čerskis (1777-1833) - kunigas, istorikas, Fedro pasakėčių vertėjas; 
nuo 1823 m. klebonavo Salantuose, čia buvo įsteigęs medžio raižyklą. 

7 Nurodomas Vaižganto paskaitų serijos leidinys „Broliai Juzumai-Juzu- 
mavičiai ir Kazimieras Skrodzkis“ (K., 1924), 

18 Žr. skyr. „Literatūros žinia“ 1 paaiškinimą. 


SENASIS PAKVIETIMAS V. MOTIEJŲ MINĖTI. Publikuota: TS. - 1899, - 
Nr. 10. - P. 52-54 (antrašte „Pakvietimas ant vysk. Valanč. Jubiliejaus“). VP. - P. 
158-161 (po tekstu: „T. 5.“ 1899 m. 10 Nr.). 

! M. Daukšos katekizmo trijų šimtų metų sukaktis 1895 m. Peterburge buvo 
paminėta Rusijos geografijos draugijoje, pranešimą apie šio leidinio svarbą skaitė 
minėjimą inicijavęs E. Volteris. 

2 Turima galvoje M. Daukšos „Postila katolicka“ (1599), kuri yra lenkų teo- 
logo J. Vujeko (Jakub Wujek, 1541-1597) „Mažosios postilės“ (1579-1580) ver- 
timas. Paminint M. Daukšos postilės trijų šimtų metų sukaktį, Rusijos mokslų 

akademija priėmė E. Volterio pasiūlytą projektą ją perspausdinti (trimis są- 
siuviniais, išleistais 1904, 1909 ir 1927 m., perspausdinta 456 puslapiai jos teksto 
iš 630). 

* J. Račkauskio rašytą M. Valančiaus biografiją, į lietuvių kalbą išverstą 
Vaižganto, žr. šio tomo straipsnyje „Šimtmetinės sukaktuvės Žemaičių vyskupo 
Motiejaus III Valančiaus“. J. Šliūpas apie M. Valančių rašė istoriografinėje savo 
knygoje „Lietuviškieji raštai ir raštininkai“ (1890, p. 34-35, 62-74), o „Šviesoje“ 
1890 m. (Nr. 5, 6) buvo išspausdintas nepasirašytas straipsnis „Gyvenimas a. a. 
vyskupo M. Volončevskio“. 

+ Nurodoma „Mūsų senovės“ žurnale 1921-1922 m. (I, 1, 3) išspausdinta 
V. Biržiškos publikacija „Vyskupo Valančiaus bylos“. 

3manu propria (lot.) - savo ranka. 


SENASIS PROJEKTAS JUBILIĘJINIO (1801/1901) ATSPAUSDINIMO VISŲ 
V. V. RAŠTŲ. Publikuota: TS. - 1900. - Nr. 2/3. - P. 25-30 (antrašte „Projektas 
Jubiliejinio (1801-1901) perspausdinimo visų Vyskupo Valančiaus veikalų“). 
VP. - P. 161-165 (tekste po tomų išdėstymo: „T. S.“ 1900 m. 2-3 Nr.). 

! Susivienijimas lietuvių Amerikoje - lietuvių išeivių JAV savišalpos ir kul- 
tūros draugija; įkurta 1886 m., centras Niujorke. Leido laikraščius „Lietuviškasis 
balsas“, „Vienybė lietuvninkų“, nuo 1896 m. tebeleidžia „Tėvynę“, išleido knygų. 

2 Žemaičių studentų Simono Daukanto draugija ~ prie Kauno universiteto 
1925 m. įsteigta krikščioniškos orientacijos draugija, vykdžiusi kultūrinį, pilietinį 
visuomenės ugdymą. 


TESTAMENTINĖ GROMATA. Šis M. Valančiaus laiškas paskelbtas 1894 m. 
„Žemaičių ir Lietuvos apžvalgoje“ (Nr. 10). Iki šiol jis perspausdintas dar de- 
vynius kartus, paskutinįjį - leidinyje Motiejus Valančius. Ganytojiški laiškai 
(2000; parengė V. Merkys ir B. Vanagienė), kur duota ir jo autografo faksimilė, 
nurodyti visų ankstesnių publikacijų bibliografiniai duomenys. Vaižgantas laiš- 
ką įdėjo į paties parengtą leidinį „Žemaičių vyskupo Motiejaus III Kazimiero 
Valančiaus-Valančiauskio blaivybės gromatos“ (Ryga, 1915), iš čia jį pakartojo 
VP (p. 166-169). Autentiškas laiško pavadinimas - „Rasztas Nulejstas pas wisus 
katalikus Zemajcziu wiskupistes“, jo autografas saugomas Lietuvių literatūros 
ir tautosakos instituto rankraštyne (f. 1, b. 664). Laiškas rašytas M. Valančiaus 
ranka, be parašo, platinamas parapijose jis nebuvo. 


DOC. TUMO BLAIVYBĖS PASTABOS. Šio skyriaus tekstą sudaro Vaižgan- 
to straipsnis „Blaivybės gromatos ir senoji blaivybė“, išspausdintas jo pareng- 
tame M. Valančiaus blaivybinių laiškų leidinyje (apie jį žr. tomo p. 465-466). 
Straipsnį perspausdinant VP (p. 170-188), atsisakyta pavadinimo, pradžioje 
pridėtos dvi pastraipos, komentuojančios aukščiau esantį M. Valančiaus testa- 
mentinį laišką. 

1 Pranas Turauskas (žr. str. „Stefanija Jablonskienė“ 6 paaišk.) M. Valančiaus 
testamentinį laišką išspausdino 1911 m. „Rygos garse“ ir atskiru leidiniu. 

* A. Janulaičio monografija apie Simoną Daukantą ir M. Gustaičio apie An- 
taną Tatarę paskelbtos 1913 m. žurnale „Lietuvių tauta“ (II, 2, p. 244-248, 202- 
224) ir tais pat metais išleistos atskiromis knygomis. 

3 Antano Dailidės slapyvardžiu pasirašinėjo Antanas Tumėnas (1860-1919), 
kunigas, švietėjas, publicistas, „Tėvynės sargo“ bendradarbis. 

* „Regimen Davidicum“ (lot.) - dovydiškas valdymas; aliuzija į Izraelį 
išmintingai valdžiusį karalių Dovydą (apie 1085-1015 pr. Kr.); šia aliuzija, pa- 
remta vardų šaknies bendrumu, pabrėžiama Juozapo Silvestro ir Justino Dovy- 
daičių veiklos svarba ir vertė. Apie juos žr. str. „Kaip vadinos vysk. Motiejus?“ 2 
paaišk. ir str. „Mūsų tremtinių Sibirijon literatūra“ 31 paaiškinimą. 

5 Petras Baktys (1844-1913) kunigavo Pavandenėje, Tauragnuose, 1897- 
1909 m. Mosėdžio altaristas. 

€ „Giesmė padėkavonės už blaivystę“ - A. Baranausko giesmė, anonimiškai 
buvo išspausdinta L. Ivinskio kalendoriuje (Kalendorius, arba Metskaitlius, 
ūkiškasis nuog užgimimo Viešpaties 1863 metų, V., 1862, p. 31). 

7 Mathew - žr. str. „Šimtmetinės sukaktuvės Žemaičių vyskupo Motiejaus 
III Valančiaus“ 22 paaiškinimą. 

8 „Poprawcie się, bo dostaniecie po skórze. Biskup Maciej” (lenk.) — 
„Pasitaisykite, nes gausite į kailį. Vyskupas Motiejus“. 

?„Wotonczewski herbu topór” - žr. str. „Vyskupo Valančiaus darbai - vis 
liaudies naudai“ 3 paaiškinimą. 

1 Propinacija - svaigalų gamybos ir pardavinėjimo teisė. Lietuvoje ji buvo 
įvesta 1498 m., ja naudojosi stambių žemės valdų turėję dvarininkai, bažnyčios, 
vienuolynai. Iš dvasinio luomo ji atimta 1841 m., panaikinta apskritai 1897- 
1898 m., rusų valdžiai perėjus prie degtinės monopolio. 

"Jakiojo po visą vyskupiją it šv. Povilas ~ primenamas apaštalas Pau- 
lius, vienas NT laiškų autorių, kuris, platindamas Kristaus mokymą ir steigda- 
mas krikščionių bendruomenes, daug keliavo po Artimųjų Rytų, Mažosios Azi- 
jos, pietų Europos kraštus. 

12 Rokitai - vienuoliai rokitai; nuo XVIII a. vidurio Varniuose veikęs jų 
vienuolynas išlaikė senelių prieglaudą ir kunigų invalidų namus. Vienuolyną 
1832 m. rusams uždarius, šie namai išliko iki 1866 m., M. Valančiui vyskupaujant, 
įjuos buvo siunčiami atlikti atgailą prasižengę kunigai. 

5 „Przegląd Rzeczy Polskich“ („Lenkų reikalų apžvalga“) - Paryžiuje gyve- 
nusių lenkų emigrantų mėnesinis laikraštis, leistas 1857-1863 m.; uždraustas 
prancūzų valdžios; redagavo Sewerynas Eližanowskis (1821-1874), lenkų poli- 
tinis veikėjas, sukilimų dalyvis, žurnalistas. 

4 „o stawnych przodkach” (lenk.) - garbingų protėvių. 

5 Cóż, ojezenku, po „przodkach“, kiedy „tylki“ słabe (lenk.) - kas, 
tėveli, iš protėvių, jei pasturgaliai silpni. 

16 Žr. šio tomo str. „Šimtmetinės sukaktuvės Žemaičių vyskupo Motiejaus 
III Valančiaus. 1801-1901“ (p. 35-36), taip pat jo 36 paaiškinimą. 


ŽODYNĖLIS 


abliubenyčia (sl.) sužadėtinė, numy- 
lėtinė 

abrozdas (sl) paveikslas 

adyna (sl.) valanda 

aimatuotis, -uojasi, -avosi išdykauti 

akalica (sl.) smulkių bajorų sodžius 

akuratniai (sl.) teisingai, patikimai, 
rimtai 

alužna (sl.) išmalda 

aniolas (sl.) angelas 

antgalvis pavadinimas, antraštė 

anuata (lot.) lėšos metiniam išlaiky- 
mui 

apart (sl.) be, išskyrus 

apdavinėti, -ėja, -ėjo apdovanoti, ap- 
dalyti 

apiera (sl.) auka 

apiprekioti, -ioja, -iojo įvertinti 

apystova (sl.) aplinkybė, sąlyga 

apkarūnavoti, -oja, -ojo (hibr.) apka- 
rūnuoti 

aprėdyti, -0, -ė papuošti, padabinti 

apsileisti, -džia, -do nusileisti 

apsivežėti, -a, -ėjo mėgti 

apsverti, apsveria, apsvėrė įvertinti, 
pasverti 

apšviestūnas inteligentas, šviesuolis 

apšvieta švietimas 

aptieka (sl.) vaistinė 


arestantas suimtasis, kalinys 

arielka (sl.) degtinė 

arlas erelis 

armota (sl.) patranka 

asaba (sl.) asmuo, asmenybė 

asesorius antstolis 

aštuoniakantis, -ė (hibr.) aštuonbriau- 
nis 

atentis, -ė ateisiantis, būsimas 

atlošti, -ia, -ė atlikti, suvaidinti 

atmušti, aimuša, atmušė išspausdinti 

atramentas (sl.) rašalas 

avija avidė 

avinyčia (hibr.) žr. avija 

bačka (s1.) statinė 


bailytis, -ijasi, -ijosi gąsdintis, bijoti 
bakalarauti, -auja, -avo (hibr.) moky- 


tojauti 

balamūtyti, -ija, -ijo (sl.) klaidinti, 
kvailinti 

bankrotė (sl.) rankomis susuktas pa- 
pirosas 


baronka (sl.) riestainis 

bepradém nuolat, be paliovos 

bevelyti, -ija, -ijo (sl.) labiau norėti, 
teikti pirmumą 

biednas, -a (sl.) neturtingas, vargingas 

biednuomenė (hibr.) varguomenė 

bile (sl.) kad, kad ir 

birkavas (sl.) 163,8 kg svorio matas 

blėdis (sl) žala 

bliūdas (sl.) dubuo 

bloznas (sl.) nenaudėlis, išdykėlis 

blūdas (sl.) paklydimas, kreivatikystė 

blūdyti, -ija, -ijo (sl.) svaitėti 

blusinės tymai 

bobilis (s1.) trobelninkas, kampininkas 

bonė (sl.) bokštas 

bonka (sl.) butelis 

bovyti, -ija, -ijo (sl.) linksminti, žai- 
dinti 

bravoras (sl.) spirito varykla 

brolininkas, -ė brolijos narys 

broma (sl.) vartai 

brostva (sl.) smulkūs tikybinės prak- 
tikos daiktai (škaplieriai, rožan- 
čius) 

būdiškas, -a dorovinis, moralinis 

buntavoti, -oja, -ojo (sl.) maištauti 

burgėti, burga, -ėjo niurnėti, murmėti 

burliokas (sl.) rusas 

buršas (germ.) studentas 

butelininkas kampininkas, trobelnin- 
kas 


calūnas (sl.) patiesalas prie karsto 

cekhauzas (vok.) kariuomenės ginklų 
ir aprangos sandėlis 

cembruvka, cimbruvka (sl.) akmeninė 
krantinė 

cibulis (sl) svogūnas 

ciesorystė (hibr.) imperija, monarchija 

ciesorius (sl.) monarchas, imperato- 
rius 

cininis, -ė (hibr.) alavinis 

cnata (sl.) dorumas 

cukerka (sl.) saldainis 


čielybė (hibr.) visuma, nedalomumas 

činauninkas (sl.) tarnautojas, valdinin- 
kas 

čiuntas (sl.) skutas, gabalas 


čugūninis, -ė (hibr.) ketaus, ketinis 
čvertamžinis, -ė (hibr.) ketvirtamži- 
nis, ketvirčio šimtmečio 


daugingai gausiai 

dažyvės dažai 

deglyčia (hibr.) degamoji krosnis, de- 
gykla 

dėkauti, -auja, -avo dėkoti 

dėkavonė (sl.) padėka 

dėkavoti, -oja, -ojo (sl) žr. dėkauti 

dengtukas čerpė 

dybas (sl.) stulpas 

dicinas (lat.) durklas 

dirmavonė (sl) sutvirtinimo sakra- 
mento teikimas 

dirmavoti, -oja, -ojo (sl.) teikti sutvir- 
tinimo sakramentą 

discipulka (sl.) lazdelė raidėms rodyti, 
mokantis skaityti iš elementoriaus 

dyvas (sl.) neregėtas daiktas, stebuklas 

drukavotis, -ojasi, -ojosi (sl.) spaus- 
dintis 

dūmojimas (hibr.) apmąstymas, me- 
ditacija 

dūšia (sl.) siela 

dvasiškasis dvasininkas 

dvasiškija dvasininkija 

džiakonas (sl.) dekanas 


filioras (sl.) stulpas, kolona, piliorius 

fioletas violetinė spalva; perk. šios 
„spalvos vyskupo apranga, simbo- 
lizuojanti jo titulą 

folvarkas (sl.) palivarkas 

funduoti, -uoja, -avo (hibr.) duoti lėšų 

fundušas (sl) lėšos, kapitalas 

furmanka (sl.) pakinkytas vežimas, 
kinkinys 


garsmas garbė, garsas 
gaspadorius (sl.) šeimininkas, ūkve- 
dys 


gazeta (sl.) laikraštis 

geradėjas, -ė (hibr.) geradarys 

geradėjystė (hibr.) geradarystė 

giedorius (hibr.) giedotojas 

giedorka (hibr.) giedotoja 

gyvatas gyvenimas 

gyvenimas namai 

grabas (sl.) karstas 

grazna puošmena 

griekas (sl.) nuodėmė 

griešnas, -a, (sl.) nuodėmingas, nu- 
sidėjęs 

grifelinis, -ė (hibr.): grifelinė lenta 
lentelė, kurioje rašoma grifeliu 

gromata (sl.) laiškas, raštas 

grosa drausmė 

guzikas (sl.) saga 

gvaltas, gvolias (germ.) prievarta; 
smarkus šaukimas 

gzimsas (sl) karnizas 


įčiepyti, -ija, -ijo (hibr.) idiegti 

įdomauti, -auja, -avo norėti, geisti 

įgrobti, -ia, -ė prispausti, nubausti 

įmoliavoti, -oja, -ojo (hibr.) įpiešti 

įmonė priemonė 

ypata asmuo, asmenybė 

vpatiškas, -a asmeninis, asmeniškas 

įrėdnė (hibr.) institucija 

įsigaužti, -ia, -ė susigūžti 

išbaldyti, -o, -ė baltai išdažyti 

išbrėžimas apibrėžimas 

iščiulinti, -ina, -ino išauginti, išug- 
dyti 

išduoti, -da, išdavė išleisti 

išgalis smulkmena 

išguldinėti, išgvaldinėti, -ėja, -ėjo 
(vert.) dėstyti 

išguldyti, -o, -ė (vert.) išaiškinti 

iškada (sl.) žala 

išlaidis išlaida 

išmaliavoti, -oja, -ojo (hibr.) išdažyti 

išmislas (sl.) išmonė, prasimanymas 

išmislingas, -a (hibr) nepaprastas, 
ypatingas 


išparodyti, -ija, -ijo parodyti, atskleisti 

išrodyti, -0, -ė įrodyti 

išrokuoti, -uoja, -avo (hibr.) išskai- 
čiuoti, suminėti 

išsemamas, -a išsamus 

išsikuštenti, -a, -o išsekti, išsieikvoti 

išsiliuosavimas (hibr.) išsilaisvinimas 

išsirodyti, -0, -ė rodytis 

išsklaistytojas, -a iššvaistytojas 

išspaviedoti, -oja, -ojo (hibr.) išklau- 
syti išpažinties 

įvaizdinti, -ina, -ino parodyti 


jeibė yda, klaida, trūkumas 

jezavitas jėzuitas 

jungė ryšys, jungtis 

jupa (sl) ilgas palaidas drabužis; abitas 


kalinys kalėjimas 

kamisorius (sl.) prižiūrėtojas 

kantička (sl.) giesmynas 

kapčius (sl) ežiaženklis 

karabelninkas (sl.) prekiautojas smul- 
kiais daiktais 

karunka (sl.) Marijos giesmė 

kaštas (sl.) lėšos 

kaštytis, -ijasi, -ijosi (hibr.) išlaidžiauti 

kielikas (s1.) liturginė taurė 

kiltadūšis, -ė (hibr.) kilniaširdis 

kiltis kilmė 

kircha (vok. Kirche) protestantų baž- 
nyčia 

klesa klasė 

klioštorius (sl.) vienuolynas 

kliučvaitas (sl.) žemiausias policijos 
valdininkas, urėdninkas 

koliacija (lot.) teisė skirti bažnytinėms 
pareigoms 

konduktas (lot.) laidotuvių eisena 

konsternacija (lot.) nusigandimas, iš- 
gastis 

kontungas (germ.) tarnavimas kariuo- 
menėje 

koptūras (sl.) gobtuvas, vaura 

koronė (sl.) bausmė 

kozelnyčia (sl.) sakykla 

kozonis (sl.) pamokslas 

kromas (sl.) parduotuvė; ant nugaros 
nešama dėžė su prekėmis 

kūkalis (sl.) raugė 

kulipka (sl) kulka 

kupčius (sL) pirklys 

kuracija (lot.) gydymas 

kursorija (lot.) aplinkraštis 

kustošius (sl.) kelių vienuolynų virši- 
ninkas 

kvotėjas egzaminuotojas 

kvotimai egzaminai 


lenkti, -ia, -ė gerbti 

liarmas (sl.) triukšmas 

liaudė (it.) religinė neliturginė giesmė 
liepinis liepa, liepos mėnuo 

lygmė lygtis 

ligonbutis ligoninė 

liktorius (sl.) žvakidė 

lingačiuoti, -uoja, -iavo lankstytis 
litera (lot.) raidė 

liūbyti, -ija, -ijo (sl) mėgti 
liuosas, -a (germ.) laisvas 

liuosiai (germ.) laisvai 
liustratorius (sl.) turto tikrintojas 
loska (sl) malonė 

lukrecija saldymedis 


mandrybė gudrybė, išmintis 

mandrus, -i gudrus 

maskolis (sl.) rusas 

melnyčia (sl.) malūnas 

melnikas (sl.) malūnininkas 

metašimtis šimtmetis, amžius 

metavotis, -ojasi, -ojosi (sl.) atgailauti, 
gailėtis 

mieruotis, -uojasi, -avosi (sl.) lygiuo- 
tis, derintis 

minavoti, -oja, -ojo (sl.) minėti 

mislis (sl.) mintis 

mislyti, -ija, -ijo (sl) galvoti, manyti 


mistras (sl.) meistras 
mokslainė mokykla 
mūčelninkas (hibr.) kankinys 


nabagas (sl.) vargšas 

nabašninkas (hibr.) velionis, mirusysis 

naujokynė noviciatas 

nažutka (sl.) moteriška palaidinė 

nedėldienis (hibr.) sekmadienis 

nedėlia (sl.) sekmadienis, savaitė 

neprietelius (sl.) nedraugas, priešas 

neprigulmingas, -a nepriklausomas 

nešysta nešiosena, našysta 

nevalia (sl.) prievarta, jėga 

nevierionis, -ė (hibr.) netikėlis, ne- 
krikščionis 

nezganduotis, -uojasi, -avosi bijotis 

nominatas (lot.) paskirtas eiti vyskupo 
pareigas dvasininkas; vyskupijos 
administratorius 

novyti, -ija, -ijo naikinti 

nukaroti, -oja, -ojo (sl.) nubausti 

nusidavimas įvykis, atsitikimas 

nusitūrėti, -tūri, -ėjo susilaikyti 


obrusitelis (sl.) rusintojas 

oficierius (sl.) karininkas 

opatas (lot.) abatas, vienuolyno virši- 
ninkas 

orinis, -ė išorinis 


pačvarkė (hibr.) papentis 

pakabiai vikriai, mikliai 

pakara (s1.) paklusnumas, nusižemi- 
nimas 

pakustošis (sl.) katedros kanauninko 
padėjėjas 

pakūtninkas, -ė (hibr.) atgailautojas 

paliuosuoti, -uoja, -avo (hibr.) atleisti 

pamačyti, -ija, -ijo (hibr.) padėti, pa- 
gelbėti 

papuoša puošmena, pagražinimas 

parėdymas (hibr.) paliepimas, nurody- 
mas 

parejos kiaurai 

pasekmingai sėkmingai 

pasergėti, -i, -ėjo pastebėti 

pasiskirti, -ia, -skyrė atsiskirti, išsi- 
skirti 

pasivaidinti, -ina, -ino pasirodyti 

patektė tvermė, ištvermė 

patramenti, -ena, -eno patrikdyti, už- 
kliudyti 

paturėjimas išlaikymas, palaikymas 

pavedus, -i panašus 

paveikslingas, -a pavyzdingas 

paveizdas pavyzdys 

pavelyti, -ija, -ijo (sl.) leisti 

pavietrė (sl.) maras, epidemija 

pavinastis (sl.) pareiga 

pečius (sl.) krosnis 

pekla (sl.) pragaras 

pelenija Pelenų diena 

perdėtinis (vert.) viršininkas, vyres- 
nysis 

persergėjimas perspėjimas, pamoky- 
mas 

persitikrinti, -ina, -ino įsitikinti, pa- 
tirti 

perstatyti, -o, -é parodyti 

pertarmė pertaras 

pirmtakūnas pirmtakas 

plecius (sl.) sklypas 

podriadčikas (sl.) rangovas 

poselencas (s1.) kolonistas 

požymis pažymys 

prabaščius (sl.) klebonas 

pradarbti, -sta, -o pradirbti, prasidar- 
buoti 

pralotas (sl.) prelatas 

pramonė užsiėmimas 

pravadninkas (hibr.) vadovas 

praversti, praverčia, pravertė praleis- 
ti, skirti 

predilekcija (lot.) pamėgimas 

priderystė pareiga, priedermė 

priepuolis nutikimas, atsitikimas, įvy- 
kis 


prietelingas, -a (hibr.) draugiškas, bi- 
čiuliškas 

prieteliškas, -a (hibr.) draugiškas 

prietelius (sl.) draugas, bičiulis 

prietelka (sl.) draugė, bičiulė 

prigulėti, priguli, -ėjo (vert.) priklau- 
syti 

priklastis (sl) nemalonumas 

primaningas, -a išmaningas 

prirėdyti, -0, -ė (hibr.) papuošti, iš- 
puošti 

prisimieruoti, -uoja, -avo (hibr.) prisi- 
matuoti 

prisiturėti, prisituri, -ėjo prisilaikyti 

priskaityti, -0, -ė priskirti 

prišpikuoti, -uoja, -avo (hibr.) prikai- 
šioti 

priveiza priežiūra 

priveizdėti, -i, -ėjo prižiūrėti 

privesti, priveda, privedė pateikti, 
duoti 

procė (sl.) darbas, triūsas 

promotorius (sl.) vadovas 

provininkas (sl) kas nuolat bylinėjasi 

psalomščikas (sl.) psalmininkas 

pulti, puola, puolė blogėti, menkėti 

pusė puslapis 


rabavojimas (hibr.) plėšimas, plėšika- 
vimas 

raitšūlė (hibr.) maniežas 

rakas (s1.) nustatytas laikas, terminas 

rankvedis (vert.) vadovėlis 

raštenybė raštija 

ratuoti, -uoja, -avo ploti rankomis, 
džiūgauti 

razbaininkas (sl.) plėšikas 

rečiuoti, -uoja, -avo iš reto kalbėti 

rėdymas (hibr.) valdymas 

rėdyti, rėdo, rėdė (sl.) vadovauti, vesti 

rėdytojas (hibr.) valdytojas 

regė taikinys 

reguliaminas (sl.) nuostatai 

reikmenė reikmenys 

reja (lat.) jauja 

revoltuoti, -uoja, -avo (sl.) ardyti 

ricierius (sl.) riteris 

riejestis vaidas 

rinkliauti, -auja, -avo rinkti aukas 

rivalizacija (sl) konkurencija, varžy- 
bos 

roda (sl.) taryba 

rodžiai (sl.) noriai 

rokunda (sl.) kalba 

rokuotis, -uojasi, -avosi (sl.) kalbėtis, 
šnekėtis 

rubežius (sl) siena 

rūgoti, -oja, -ojo (sl) murmėti, niur- 
nėti 

rundas (sl.) valdžia 

rutinistas kas laikosi rutinos 


sanbrolis konfratras 

sankalba susitarimas, sutartis 

sanrašas sąrašas 

sąsiuvas sąsiuvinis 

saupažintis savimonė 

saužinė sąžinė 

sėdynė kėdė 

sekretinis, -ė (hibr.) slaptas 

sekundicijos (lot.) 50 metų kunigavi- 
mo sukaktuvės 

syla (sl.) jėga 

siratystė (hibr.) našlaitystė 

skaitlingai gausiai 

skaitlius skaičius 

skindelis (germ.) malksna 

sklepas (sl.) rūsys 

skoma skonis 

skripka (sl.) smuikas 

skripkavimas (hibr.) smuikavimas 

skundėti, -ėja, -ėjo gailėti 

slaptinis, -ė slaptas 

smertis (sl.) mirtis 

smetona (sl.) grietinė 

sostamiestis sostinė 

sostapilė, sostapilis sostinė 

spacierius (sl) pasivaikščiojimas 


spaviednė (sl.) išpažintis 

spaviednyčia (sl.) klausykla 

spaviedoti, -oja, -ojo (sl) klausyti iš- 
pažinties 

spelčius, spielčius (sl) rėmas 

sprauninkas (sl.) apskrities policijos 
viršininkas 

stacija (sl.) kryžiaus kelio koplytėlė 

staininis, -ė (hibr.) ne darbinis arklys 

stancija (sl.) kambarys 

staršina (sl.) valsčiaus viršaitis 

stirvelioti, -ioja, -ojo ginčytis, prieš- 
tarauti 

stolyčia (sl.) sostas 

stonas (sl.) luomas 

storasta (sl.) seniūnas 

storotis, -ojasi, -ojosi (sl.) rūpintis, 
stengtis 

stovyla (sl.) statula 

struopa (germ.) bauda 

subata (sl.) šeštadienis 

sublūsti, -ta, -blūdo (sl.) pakvaišti 

sūdas (sl.) teismas 

sumnenė (sl.) sąžinė 

surėdyti, -o, -ė (hibr.) sutvarkyti 

susibausti, -baudžia, susibaudė susi- 
tarti, susimokyti 

susiįdominti, -ina, -ino susidomėti 

susinešimas bendravimas 

susortuoti, -uoja, -avo (hibr.) surū- 
šiuoti 

svietas (sl.) pasaulis 

svietiškas, -a (hibr.) pasaulietinis 

svietiškis pasaulietis 


šarpuoti, -uoja, -avo triūsti, plušėti 

šašiejus (sl.) plentas 

šėnavoti, -oja, -ojo (sl.) gerbti 

šėpa (sl.) spinta 

šinkuoti, -uoja, -avo (hibr.) pardavi- 
nėti degtinę 

škala (sl.) mokykla 

šlėdės (germ.) šlajos, rogės 

šliūbinis, -ė (hibr.) vestuvinis 

šniūras (sl) plona virvutė, raištis 
šoblė (sl.) kardas 

štuka (sl.) pokštas, išdaiga 

šūlė (germ.) sinagoga 

švataruoti, -uoja, -avo kalbėti 
šventinyčia (hibr.) šventykla, bažnyčia 
švogeris (sl.) svainis 


taca (sl.) liturginis padėklas 

tankuoti, -uoja, -avo dažnai lankytis 

tavasaris, -ė vasarinis 

lematas tema 

tėmyti, -ija, -ijo (sl.) pastebėti 

tepliorius (hibr.) tapytojas 

Hitelblatas (vok.) titulinis lapas 

trauras (sl.) gedulas, gedulingas dra- 
bužis 

trejenė trejų metų laikas 

triūbyti, -ija, -ijo (sl.) gerti, maukti 

turibulius (lot.) smilkytuvas 


uazas oazė 

ūlyčia (sl.) gatvė 

Aturuoti, -uoja, -avo (sl.) kalbėti 
uzbonas (sl.) ąsotis 

užauglis derlius 

užbūris noris, užsispyrimas, įgeidis 
užganas (sl.) pasitenkinimas 
užkavoti, -oja, -ojo (hibr.) paslėpti 
užpečis (hibr.) užkrosnis 
užrubežis (sl.) užsienis 

užveizda prižiūrėtojas 


užvyda pavydas 
užvilti, užvilia, -vylė nuvilti 


vaidintis, -inasi, -inosi rodytis, skelb- 
tis 

valdonas valdinys 

vapna (sl.) kalkės 

veidaveikslis portretas, atvaizdas 

veigzlus, -i aiškus, ryškus 

viena lite ištisai 

viera (sl.) tikėjimas 

vingėti, vingi, -ėjo bijoti, privengti 

viorstas (sl.) varstas 

virkšnavimas verkšlenimas 

viršus viršelis 

viškos (sl.) galerija bažnyčioje vargo- 
nams ir chorui 

vyžūnas slibinas 

vodingas, -a (hibr.) kenksmingas 

vodyti, -ija, -ijo (sl.) kenkti 

votyva (lot.) ankstyvosios mišios 


zabova (sl.) pramoga, žaidimas 

zokanas, zokonas (sl.) vienuolių ordi- 
nas; įstatymas 

zokaninkas, -é (sl.) vienuolis 

zomatas (sl.) akmenų tvora 

zūbai (sl.) lūpos, burna 


žandarmas žandaras 
žemskis (sl.) policininkas 
žodžiautojas, -a žodžių rinkėjas 


PAVARDŽIŲ RODYKLĖ 


Rodyklėje surašytų tomo personalijų įvardijimai (pavardės, vardai, slapy- 
vardžiai, inicialai) imti iš visų jo tekstų — originaliųjų ir verstinių (VP), biblio- 
grafinių, Paaiškinimų. Ten, kur reikalinga ir buvo įmanoma, duodama pavardes 
identifikuojančių papildymų: nurodomos autentiškos jų formos, pridedami 
vardai, iššifruojami slapyvardžiai ir inicialai. 


Abrantowicz X. F. 205 

Adomas Juodasis žr. Lastas Adomas 

Adomkavičius 388 

Afanasavičius 400 

Afanasjevas Aleksandras 72 

Aymardas Gustavas 128, 506 

Aivazauskis (Aivazovskij Ivan) 168, 
513 

A. J. žr. Jakštas Adomas 

Akelaitis Mikalojus 51, 254, 265, 419 
494, 496, 527 

Akielewicz Mikotaj žr. Akelaitis Mi- 
kalojus 

Akyžaida žr. Macius Kazimieras 

Al. žr. Dambrauskas Aleksandras 

Albreghsas 225 

Alekna Antanas 108, 172, 241, 442, 453, 
514, 524, 540 

Aleksandras 363 

Aleksandras (Lietuvos didysis kuni- 
gaikštis) 393, 394, 404, 405 

Aleksandras I 396, 536 


Už 


Aleksandras II 136, 330, 333, 334, 336, 
346, 384, 416, 477 

Aleksandras VI 404 

Aleksandras Didysis 152, 441 

Aleksandravičius 207 

Aleksiejus Michailovičius 436, 538 

Aleksis Mykolo žr. Aleksiejus Michai- 
lovičius 

Alės A. de 204 

Alyta Kazys 497 

Ambraziejus žr. Ambraževičius Juozas 

Ambraževičius Juozas 83, 501 

Amerikos Kunigas žr. Kaupas Antanas 

Amosas 415 

Andrejevskis Ivanas 131, 507 

Andriejauskas Vladimiras 342 

Andriejuskė Pranciškonė 403 

Andriolli Pranciškus 376, 536 

Angrabaitis Juozas 66, 178, 191, 515, 
518 

Angrabas Juozas žr. Angrabaitis Juozas 

Anichini 376 

An-ka žr. Kaupas Antanas 

Antanas šv. 54 

Antanavičienė 127 

Antanavičius Juozas 507 

Anusas žr. Anusavičius Julius 

Anusavičius Julius 159, 256-258, 512 

Archimedas 75, 499 

Aristarchas 153 

Arnatkevičiūtė Laima 486 

Astrauskiai 93 

Astrauskis Petras 392 

Augustas II 409 

Avižonis Petras 449, 541 

Ažukalnis-Zagurskis Valerijonas 159, 
512 


Bacevičius Juozas 188, 516 

Bagdonavičiai 294 

Bagdonavičius Kazimieras 291 

Bagdonavičius Povilas 343 

Bagienskis Adolfas 318 

Baironas (Byron George Gordon) 441 

Bajoriūnytė Elzbieta 217 

Bakevičius Jurgis 255, 357, 360 

Baktys Petras 469, 543 

Balabanas 316 

Balandis žr. Gustaitis Motiejus 

Balandis Jonas 34, 490 

Balcevičius Leonas 386, 388 

Balčiauskis Aleksandras 357 

Balčikonis Juozas 539 

Baldišanka žr. Bogdišenka Vincentas 

Balevičius Enrikas 379 

Balevičius Ignacas 378 

Balys 512 

Balvočius Jonas 59, 200, 442, 498, 540 

Bankevičius 333 

Baranauskas Antanas 14, 34, 39, 46, 
138, 146, 193, 210, 212-216, 242, 
245, 359, 400, 439, 442, 449, 475, 
487, 492, 495, 510, 518, 520, 521, 
525, 528, 536, 541, 543 

Baranauskis Antanas žr. Baranauskas 
Antanas 


Barancevič K. 201 

Baranovas Eduardas 347 

Barauskai 259 

Barauskis Eduardas 66, 498 

Barauskis Gasparas 24, 39, 352, 489, 
491 

Barauskis Laurynas 10, 264, 350 

Barauskis Petras 229, 523 

Barbora šv. 235 

Barkauskis Laurynas 349 

Barškietis žr. Beresnevičius 

Barškietis Antanas žr. Beresnevičius 
Antanas 

Barškietis Povilas žr. Beresnevičius Po- 
vilas 

Bartkevičius Rupertas 223, 264, 350, 
381, 382 

Bartlamiejus 404 

Bartlamiejus šv. 404 

Basanavičius Jonas 70-78, 80-84, 146, 
212, 215, 219, 243, 449, 499-501, 541 

Batiffol 202 

Batoras Steponas 398, 536 

Baur Ferdynand 198 

Bazilevskis Petras 437, 539 

Beaucorps Jean de 207 

Beecher-Stowe Harriet Elisabeth 512 

Beinaravičius 329 

Benediktas XIII 383 

Benediktas XIV 405 

Benediktas šv. 376, 377 

Beniuševičaitė Julija žr. Žemaitė (Žy- 
mantienė Julija) 

Berčikas 345, 346 

Berentas 343 

Beresnevičiai-Barškiečiai 419 

Beresnevičienė Petronėlė 532 

Beresnevičius Aleksandras 34, 173, 
307, 321, 329, 332, 345, 346, 360, 
361, 397, 490, 514 

Beresnevičius Antanas 294, 345, 397, 
400, 437, 532, 538, 539 

Beresnevičius Povilas 294, 533 

Beresnevičius Simanas 291 

Beresnevičius Vladislovas 294 

Beresnevičiūtė Alfonsa 288, 532 

Bernhofas Antonas 22, 488 

Bernotavičius 298 

Bertrin Georges 204 

Beržanskis Juozapas 320, 348, 349 

Bezzenbergeris Adalbertas 242 

Bialozoras Krištupas 415 

Bianchi 334 

Bibikovas Dmitrijus 329, 337 

Bibikovas Elijus (Ilja) 329, 331 

Bičiūnas Vytautas 218, 219, 242, 521 

Bieliauskis 337 

Bielinskis Jozefas 496 

Bilevičius Grigalius 328 

Biliūnas Jonas 51, 52, 54, 55, 496, 497, 
507 

Birontas 349 

Birštonas žr. Basanavičius Jonas 

Biržiška Mykolas 72, 167, 169, 288, 499, 
504 

Biržiška Vaclovas 223, 225, 227, 232, 
453,486,522, 523, 531, 535, 540, 541 

Bismarckas Otas 523 

Bistras Leonas 171, 172, 513 

Bytautas Jurgis 329, 345, 346, 377, 380 

Bjernsonas 201 

Blaževičiai 260 

Bočkauskis (Bačkauskas) Domininkas 
Tomas 54 

Bogdišenka Vincentas 88, 501 

Bogdzevičius Romualdas 428 

Boguša Antanas 254, 350 

Bohdyszenko žr. Bogdišenka 

Bohušas (Bogušas) Ksaveras 48, 448, 
493, 541 

Boleslovas II 519 

Bonekaitė Ona 403 

Bonifacas šv. 433 

Boriborovas 343 

Born George 128, 506 

Borowskis Kasparas žr. Barauskis Gas- 
paras 

Bourget Paul 201 


Bretkūnas Jonas 47, 493 

Br.-i Karol M. žr. Brzozowskis Karolis 

Brundza Antanas 223, 224 

Brzostovskis Kastantinas (Kastantas) 
401, 407, 430, 536 

Brzozowskis Karolis 47, 493, 495 

Bublys Aleksandras 449, 541 

Būčiai 187, 188 

Bučinskis Ignacas 392 

Būčys Andrius 191, 518 

Būčys Jonas 187, 188 

Būčys Juozas 188 

Būčys Pranas 39, 54, 187-198, 201, 205, 
207, 208, 272, 491, 515-520, 524, 529 

Būčytė Marijona 188 

Būčytė Petronėlė 188 

Budreckis Tamošius 397 

Budrys Rochus žr. Budrys Rokas 

Budrys Rokas 12, 292, 293 

Būga Kazimieras 103 

Buivydas, Butvydas, Vicentas 222, 223, 
360, 361 

Bukantas Damininkas 182, 516 

Bukantas Kazimieras 181, 182, 515 

Bukauskai 278 

Bukontai 515 

Bulota Andrius 85, 86 

Bulotai 85 

Burba Jonas 218, 522 

Burkus Jonas 243, 524 

Burniška Petras 395 

Burza 225 

Burzynskis 342 

Buskevičius 346 

Butavičius Jokūbas 373 

Butkevičius Fortūnatas 386 

Butkevičius Grigalius 397 

Butkevičius Pantaleonas 392 

Butkevičius Pranciškus 222-224, 256, 
360-362, 527 


Ceprinskaitė Elena 112, 148,511 
Chelmicki Zyg. 198 
Chigi Flavio 334, 335 

Chmielowski A. 200 

Chociszewski Józef 37, 491 

Chodanis (Chodani Jan) 338 

Chominscy 200 

Chominskis Stanislovas 406 

Choromanskis Kazimieras 254, 350 

Chostegovičius Jonušas 404 

Ciceronas Markas Tulijus 508 

Ciechanauskis 343 

Cimkauskis 128 

Cirtautas Gasparas 95, 279, 358, 400, 
502, 510, 529 

Cirulys žr. Davainis-Silvestravičius 
Mečislovas 

Civinskas Antanas 191, 518 

Civinskis Jonas 306, 308, 533 

Comte Albert de 205 

Cozel Feliks 201 

Cr. žr. Būčys Pranas 

Czernizina žr. Būčys Pranas 


Čackis Tadas 448, 541 

Čajauskė Elžbieta 401 

Čaplinskė Liudvika 403 

Čartoryskis (Czartoryski) Adomas Jur- 
gis 332, 534 

Čechovas Antonas 92 

Čerskis Stanislovas 426, 449, 541 

Česaitis Ignas 196, 520 

Čiuldė (Čiulda) Juozapas 420 

Čiurlionis Mikalojus Konstantinas 143 

Čiužauskaitė Ilona 486 

Čiuževičius Mateušas 254, 264, 350 

Čižauskis 397 

Čulkovas 157 


D. žr. Dambrauskas Aleksandras 

Dabkevičius Adomas 350 

Dabrowski Aleksander žr. Dambraus- 
kas Aleksandras 

Dagilis Stanislovas 159-161, 164-168, 
170-172, 242, 512-514, 524, 529 

Dagys 530 

Dailidė Antanas žr. Tumėnas Antanas 


Dailydė Juozas 205 

Dambrauskai 113 

Dambrauskas Aleksandras 18, 46, 103, 
113-122, 124-145, 194, 242, 244- 
246, 256, 359, 488, 492, 495, 497, 
504-511, 525, 541 

Dambrauskas Andrius 246 

Dambrauskas Stanislovas 116, 245, 
505, 525 

Dambrauskis Aleksandras žr. Damb- 
rauskas Aleksandras 

Danilavičius Ignas 448, 541 

Danielius 436 

Danilevičius Mykolas 408 

Dantė (Dante Alighieri) 249, 282, 518, 
526, 530 

Dargevičius 225 

Dargevičius Jonas 383-385 

Darvinas (Darvin Charles) 52, 56, 132, 
496, 507 

Daugėla Adomas 379 

Daugirdas Juozapas 344 

Daujotas Ignacas 426 

Daukantas Simanas (Simonas) 13, 32, 
33, 46-51, 71, 73, 78, 79, 90, 289, 
420-422, 444-446, 448, 453, 455, 
456, 458, 464, 467, 468, 487, 489- 
496, 500, 509, 532, 536, 540, 542, 543 

Daukintis Antanas 392 

Daukša 85 

Daukša Antanas 427, 428 

Daukša Mikalojus 47, 452, 458, 493, 
509, 541 

Dausinas Jokimas 338 

Davainiai 145 

Davainienė Eufrozina 145, 147 

Davainis Anupras 145 

Davainis Jonas 145 

Davainis Juozapas 145 

Davainis Juozapatas 145 

Davainis Jurgis 145 

Davainis Mečislovas žr. Dovoina-Sil- 
vestravičius Mečislovas 

Davainis Stanislovas 145 

Davainytė Elvyra 145 

Davidavičė žr. Dovydaitis Juozapas 
Silvestras 

Dėdė Atanazas žr. Pakalniškis Kazi- 
mieras 

Defoe Danielis 496, 512 

Delinda 121 

Dembskis Vicentas 361 

Dembskis Vitalis 222-224 

Dembskis Vladislovas 237, 264, 265, 
351, 358, 361, 524, 535 

Demfle H. 204 

Denksai 112 

Denksaitė 112 

Deodatas šv. 381 

Derevickis 397 

Deržavinas Gavrila 164, 513 

Dewas 204 

Dyglys žr. Rupka Jurgis 

Dimavičius 350 

Dimša Vicentas 408 

Dmochovskis Kazimieras  (Dmo- 
chowski Kazimierz) 291, 318, 320, 
323, 335, 532 

Dmochovskis (Dmochowski Franci- 
szek Ksawery) 123, 505 

Dmowskis Romanas 522 

Dobilas žr. Lindė-Dobilas Julijonas 

Dobkevičius Adomas 254 

Dobševičius Andriejus 318, 345, 346, 
398 

Dobševičius Tomas 332, 442, 540 

Dokalskis Vladislovas 313 

Dolgorukovas (Dolgorukij Nikolaj) 
331 

Doroševičius (Doroševič Vlas) 249, 526 

Dovydaičiai 468, 469, 471 

Dovydaitis Juozapas Silvestras 13, 50, 
174, 247, 254, 256, 259, 260, 262, 
263-267, 294, 344, 350, 358, 362, 
465, 468, 469, 486, 494, 514, 525, 
527, 543 

Dovydaitis Justinas 259, 350, 468, 527, 
543 


Dovydavičius 400 

Dovydavičius Juozapas žr. Dovydaitis 
Juozapas Silvestras 

Dowkont Szymon žr. Daukantas Si- 
monas 

Dovoina-Silvestravičius Aleksandras 
146 

Dovoina-Silvestravičius (Davainis-Sil- 
vestraitis) Mečislovas 83, 112, 145- 
148, 453, 501, 504, 510, 520, 524, 540 

Drazdauskaitė žr. Jablonskienė Stefa- 
nija 

Drozdowskiai 495 

Drozdowski-Jezierza žr. Strazdas An- 
tanas 

Drozdowskis žr. Strazdas Antanas 

Druckis-Liubeckis Aleksandras 176, 
181 

Druskius žr. Dambrauskas Aleksand- 
ras 

Dubinskas Andrius 190, 517 

Dūda Jonas 382 

Dumas Aleksandras 128, 506 

Duonelaitis (Donelaitis) Kristijonas 241 

Duplessy E. 205 

Duseika Vladas 254, 350 

Dvaranauskas Petras 85, 189, 191, 517 

Dziengeliauskis Steponas 392 


Eišis 145 

Eitutavičius Kazimieras 222-224, 360, 
361 

Eliżanowskis Sewerynas 543 

Eretas Juozas 280, 282, 530 

Eufemija 404 

Euklidas (Euklides) 126, 506 


Fabricius 410 

Fares 334 

Fausta šv. 433 

Fedras 50, 494, 541 

Feldman Wilhelm 251, 526 
Feoktistovas Piotras 329, 337 
Fersmanas 400 

Fijalkauskis Antanas 318, 332 

Fišeris (Fischer Karol Józef) 190, 191, 
518 

Foersteris, Forsteris, Fridrichas Vilhel- 
mas (Foerster, Forster, Friedrich 
Wilhelm) 98, 176, 177, 182-184, 
221, 503, 516 

Fragetas Juzefas 29, 489 

Frankenas (Franken) 127, 128 

Franko Ivan 170, 513 

Fromas-Abijetskis-Gužutis Aleksand- 
ras 112, 147, 243, 504, 511 

Fromas žr. Fromas-Abijetskis-Gužutis 
Aleksandras 


Gabariotas (Gaboriau) Emile 128, 506 

Gabrys Juozas 518 

Gabševičius Andriejus 254, 351 

Gabševičius Juozapas 386 

Gaidamavičius Zigmas 242 

Gaigalas Pranciškus 293 

Gailevičius Bonaventūra 338 

Gajauskis Liudvikas 390 

Galaunė Povilas (Paulius) 242 

Galdikauskas Bogumilas 297 

Galeckas Juozapas 220 

Galevičius 313 

Galkevičius Adomas 255, 357 

Gall St. 198 

Galminas Raimundas 348, 349 

Galvelė Mykolas 443 

Ganiprauskis Simanas 383 

Garbštas A. 199 

Gargasas Antanas 264, 351, 353, 362 

Garnys žr. Maironis 

Gaume Jean Joseph 124, 125, 506 

Gedgaudas Juozas 316 

Gedgaudas Petras 357 

Genutavičius Pranciškus 255, 357, 360 

Gercenas Aleksandras 129, 231, 507, 
523 

Gerdavaitė Marė 188 

Gerutis žr. Balvočius Jonas 

Gibšauskis Florijonas 400 


Giedraičiai 340, 425 

Giedraitis Juozapas Arnulfas 305, 323, 
328, 331, 338-340, 373, 380, 423, 
425, 432, 446 

Giedraitis Marcijonas 345, 397,437,538 

Giedraitis Merkelis 38, 79, 144, 323, 
500, 509 

Giedraitis Norbertas 351 

Giedraitis Simanas 291, 303, 306-308, 
339, 340, 347, 425, 427, 429, 446, 532 

Giedraitis Steponas 373, 487 

Gylius Jurgis 449, 541 

Gimbutas Silvanas 387, 388 

Gimžauskas Silvestras 273, 275, 491, 
529 

Giniotis Juozapas 308, 309, 340, 341, 
346 

Gintila Antanas 374 

Gintila Jonas Krizostomas 302, 303, 
308, 309, 312, 315, 321, 337-341, 
380, 423, 446, 447, 534 

Gintila Mateušas 339 

Gintvainis Letas 386 

Giparchas 153 

Glazeraitė 296 

Glebockė Sofija 405 

Gnatowskij 198 

Godlewski Michael 199 

Goethė (Goethe) Johannas Wolfgangas 
282, 530 

Goffine Leonardas 210, 214 

Gogolis Nikolajus 128, 449, 506, 541 

Golańskis Filipas Neriuszas 123, 505 

Golickis Grigalius 413 

Gončarovas, Gončiarovas, Ivanas 90, 
501 

Gottschalk 127 

Gourbeyre Antoine Imbert 203 

Gradauskas Blažiejus 386, 388 

Grajauskas Pijus 171, 513 

Gratry Alfonse 137, 507 

Grenas 355 

Grybas Vincas 531 

Gricevičius Juozapas 427 

Grigalauskis Petras 392 

Grigaliūnavičius Jonas 222, 223, 360, 
361 

Grigalius XVI 340, 341, 435 

Grigonis Matas 242 

Grincevičius Justinas 344, 351 

Griškevičius (Hriškevičius) Maurikis 
443, 540 

Gronskienė Nina 172, 513 

Gronskis Povilas 172, 513, 514 

Grossas Severinas 348, 349, 351, 356 

Grottgeris Arturas 251, 252, 526 

Griinbergas Jurgis 410 

Gruzdienė Petronėlė 532 

Gruzdys Jonas 288, 532 

Gruzdys Stanislovas 348, 349, 351 

Gružauskas 366 

Gružauskas Jonas 410 

Gružauskė Rožė 402, 403 

Gružauskis 425 

Guibert J. 205 

Gustaičiai 217 

Gustaitis Kazimieras 217 

Gustaitis Motiejus 217-220, 464, 521, 
522, 543 

Gustavas Adolfas 368 

Gustovai žr. Gustaičiai 

Gutauskis 343 

Gužauskis Stanislovas 351 


H. žr. Hanka Vaclavas 

Hamerstein L. 201 

Hanka Vaclavas 80, 500 

Hattleras Pranciszkus 210, 214 
Heizė (Heyse Paul) 111, 504 
Hemperis H. 159 

Herbačiauskas Juozapas Albinas 267 
Herder 202 

Herodotas 73, 152, 153, 499 
Herzenas žr. Gercenas Aleksandras 
Heziodas 153 

Hintze K. 421, 422 

Hoene-Wronskis Jozefas Maria 144, 509 
Hoffmanas 201 


Holowinskis Ignacas 24, 39, 295, 307, 
309, 318, 323, 331-333, 335, 445- 
447, 489, 491, 533 

Homeras 127, 148-157, 485, 506, 511 

Honorijus I 519 

Horacijus (Horatius) 104, 219 

Horainas Faustinas 408 

Horbacewicz 126 

Horbacevičiai 126 

Hornaitė-Koškienė Hortensija 378, 379 

Hrynkevičaitė Sofija 378 

Hryszkiewicz (Griška) Maurikis žr. 
Griškevičius (Hriškevičius) Mau- 
rikis 

Huysmans I. K. 201 


Ibsenas Henrikas 282, 530 

Yčai 160, 512 

Yčas Jonas 512 

Yčas Martynas 149, 171, 172, 242, 511, 
512, 520, 524 

Idzelis Juozapas 392 

Ignacas 366 

Ikanderis žr. Gercenas Aleksandras 

Ilgūnas Mykolas 190, 518 

Iliničius 404 

Illasevičius 409 

Iskanderis žr. Gercenas Aleksandras 

Ivanauskaitė Sofija — Lazdynų Pelėda 
90 

Ivanauskas Antanas 386, 388 

Ivanauskis Mykolas Jeronimas 413, 537 

Iwanowski Michael Hieronymus žr. 
Ivanauskis Mykolas Jeronimas 

Ivašencevas 355 

Ivaškevičius Jurgis 306, 318, 332 

Ivinskis Laurynas 50, 238, 243, 269, 
273, 364, 422, 489, 492, 494, 524, 
528, 533, 543 

Iziumovas 127 


J. žr. Jasevičius Anupras 359 
Jablonovskis 375 
Jablonovskis (Dluskis Boleslovas) 349 

Jablonskiai 112 

Jablonskienė Stefanija 111, 112, 504, 542 

Jablonskis 112 

Jablonskis 343 

Jablonskis Jonas 53, 86-88, 103, 496, 
501, 539 

Jacevičius Aleksandras 379 

Jacevičius Jonas 254, 351 

Jagelė 341 

Jakavičius Aleksandras 254, 351 

Jakštai 113, 246 

Jakštas Adomas 20, 113, 139, 144, 207, 
242, 244, 264, 359, 449, 488, 495, 
497, 505, 507-509, 525, 541 

Jakubelskis Antanas 318 

Jakubėnas Povilas 172, 513 

Jakutis Jonas 243, 524 

Jalavičius Eustachijus 404 

Jančevskis (Jančiauskis) Antanas 103, 
106, 503 

Jančius 294 

Janik Michal 251, 253, 526 

Janikavičius Antanas 423, 535 

Jankauskas Tamošius 402 

Jankauskis (Jonkauskis) Juozapas 264, 
351 

Jankus Martynas 242 

Janovieckis Povilas 344, 424 

Janulaitis Augustinas 78, 464, 467, 468, 
482, 500, 543 

Jaroševičius Juozapas 448, 541 

Jasaitis žr. Jasevičius Anupras 

Jasevičius Anupras 9, 10, 159, 254, 256, 
258-260, 264, 351, 359, 362, 486, 
512, 527 

Jasevičius Tadeušas 10 

Jasienskis Julijonas 191, 518 

Jasikevičius Rapolas 50, 494 

Jasinskis 310 

Jastrzebskis Pranas 437, 538 

Jaugelis Danielius 403 

Jaugelis Karolis 279, 529 

Jaunius Kazimieras 103, 146, 196, 198, 
203, 206, 215, 449, 510, 521, 541 


Jautakys Pranciškus 316 

Jeraminas 278 

Jeremijas šv. 40, 492 

Ježas (Jež Teodor Tomasz) 128, 506 

Jodkevičius Kazimieras 406 

Jogaila 491 

Jokay Maurikijus (Jókai Mór) 82, 500 

Jokūbas šv. 327, 377 

Jokubauskis Jonas 47, 492 

Jomantas Jonas 426 

Jonas šv. 54, 299 

Jonavičius (Janavičius) Liudvikas 146, 
510 

Jonikavičius Simanas 254, 351 

Jonulis žr. Kulakauskis Simanas 

Jorūdai 145 

Jorūdaitė Eufrozina žr. Davainienė Eu- 
frozina 145, 147 

Jorūdas Antanas 

Jotkevičius Zenonas 336 

Jovaras (Krikščiūnas Jonas) 53, 93, 496 

Jozefas II 523 

J.T. žr. Tumas Juozas 

Jucevičius Antanas 386 

Jucevičius Liudvikas Adomas 48, 493 

Juodeikis Vincas 381 

Juodyšius M. (Juodišius Motiejus) 
201 

Juozapas iš Popšutės žr. Tumas Juozas 

Juozapas šv. 241, 270, 364, 377 

Juozapavičius Antanas 279, 529 

Juozapavičius Meira 77 

Juozas žr. Tumas Juozas 

Juraška Kazimieras 389 

Jusaitis Antanas 189, 517 

Juška Antanas 110, 504 

Juška Jonas 190, 238, 449, 517, 524, 541 

Juškevičaitė Eustachija 403 

Juškevičius Antanas žr. Juška Antanas 
110 

Juškevičius Leonas 424 

Juškienė Barbora 394 

Juzevičius Medardas 392 

Juzumai-Juzumavičiai 359, 449, 541 


< 558 + 


Juzumas (Juzumavičius) Antanas 254, 
352, 449 

Juzumavičius Tadas 50, 307-310, 359, 
456, 494 

Juzumavičius Vincentas 50, 456, 494 


Kabarkšteika žr. Šnapštys Juozapas 100 

Kačanauskas Aleksandras 110 

Kačarauskas 188 

Kačinskis 387 

Kahnas Ferdinandas 335, 336 

Kairys Klemensas 254, 352, 359 

Kairiūkštis Juozas 198 

K. A. K. žr. Kaupas Antanas 

Kakovskis (Kakowski) Aleksandras 
194, 519 

Kalasantas Juozapas šv. 43, 439, 492 

Kalėda 372 

Kalinauskis 425 

Kalnietis Vincas 182, 516 

Kaminskas Antanas 423 

Kaminskis Mikalojus 309, 310 

Kanovas 376 

Kantautas Jonas 389 

Kapčaitė Aleksandra 403 

Kapistranas Jonas šv. 43, 439, 492 

Kappstein Theodor 200 

Kapšas A. 201 

Kareiva Alfonsas 352 

Kareiva Aloyzas 256, 527 

Karevičius Pranciškus 216, 245, 246, 
270, 503, 521, 525, 528 

Karnilavičius 426 

Karnys Petras 405 

Karolis XII 368, 369 

Karosas Antanas 212, 521 

Karpiai 529 

Karpis Eustachijus 373-375, 390 

Karpis Kastantinas 374 

Karpis Pelicijonas 374 

Karpis Pranciškus 374 

Karvojus žr. Kaupas Antanas 

Kasakauskis Kalikstas 50, 263, 346, 
398, 494 


Kašarauskas Ambraziejus 254, 256, 
257, 264, 344, 352, 359, 362 

Katarina (Jekaterina) II 39, 491 

Katelė Jonas 371 

Katkevičius Jonas Karolis 432, 433 

Kaufmanas Konstantinas 347, 350, 365, 
382,416 

Kaupas Antanas 56, 57, 497, 520, 525 

Kauševičius Amatas 388 

Kautskis (Kautsky) Karlas 52, 496 

Kavoliauskas (Kavoliauskis) Juozapas 
255, 357, 387 

Kazilevičius Euzebijus 408 

Kaziliauskas (Kaziliauskis) Matas 222- 
224, 360, 361 

Kazimieras Jogailaitis 398 

Kazimieras šv. 65, 66, 109, 332, 364 

Kazlauskas Antanas 254, 352 

Kazlauskas Antanas 352 

Kazlauskas Kazimieras 68, 499 

Kazlauskis 333 

Kaznačejevas 356 

Každailevičius Izidorius 313, 345, 347 

Kėkštas (Mačys-Kėkštas) Jonas 167 

Kelpša Julijonas 254, 352 

Kempinš 148 

Kenanas (Kennan George) 249, 526 

Keršteinis 380 

Kestortas Jonas 410, 411 

Kiauševičius Amatas 387 

Kidži žr. Chigi Flavio 

Kimbaras Rufimas 388 

Kirkoras Adamas Honory 436, 538 

Kirvelis Jurgis 424 

Kišlauskas Merkelis 405 

Klamer Karolis 382 

Klemensas šv. 335, 377, 379 

Klemensas XIII 395 

Klenauskas Ignotas 300, 301 

Klevinskis 329 

Klimaitis Pranas 53, 496 

Klimavičius Laurynas 297-302 

Kliučinskis (Kluczyūski Wincenty) 
195, 519 

Klongevičius Andrius 370, 371, 536 

Knieta Ignacas 315 

Knygų Vabalas žr. Klimaitis Pranas 

Kocas Ignacas 24, 307, 371, 372, 489 

Kochanowskis Jan Karol 39, 491 

Kodelskis Augustinas 302 

Kojalavičius Albertas 410, 412, 536 

Kojalavičius Kazimieras 410, 537 

Kojalavičius Petras 410, 537 

Kołakowski 253, 526 

Kolcovas Aleksiejus 165, 513 

Komaras Mikalojus 386, 390 

Koncaitis Juozas 188 

Kondratas (Kondratowicz Syrokomla 
Liudwik) 164, 165, 508, 513 

Kopietis 387 

Korickis Leopoldas 396 

Kornilavičius 314 

Kornilovas Ivanas 238, 524, 540 

Korsakaitė Ona 403 

Korzeniauskė Klara 403 

Kosakovskis 318 

Kosciuška Tadas 535 

Kosilauskas Ignacas 343 

Kosilauskis 343 

Kossarzewski žr. Kašarauskas Ambra- 
ziejus 

Koška Anupras 377-379 

Kotzebue August 449, 541 

Kovalskis Laurynas 426 

Kozickis Domininkas 254, 352 

Kozlovas Ivanas 165,513 

Krajus K. 421 

Krasickis Ignacas 122, 123, 505 

Krasinskis (Krasiński) Zygmuntas 128, 
253, 267, 506, 526, 527 

Kraševskis (Kraszewski) Juzefas Igna- 
cas 48, 128, 493, 506 

Kremeris 395 

Kremeris Juzefas (Jozefas) 128, 507 

Krėvė Vincas 87 

Kriaučiūnas Petras 219 

Krylovas Ivanas 498, 534 

Kriščiukaitis-Aišbė Antanas 500 


Kriškijonas Pranciškus 103 

Krištupaitė Cecilija 401 

Kryžanauskas Juozapas 424, 425 

Kryžanauskas Pranciškus 312, 318, 
345, 397 

Križickas 349 

Kubertavičienė Antanina 85 

Kubilaitis Juozapas 392 

Kubilius Juozas 510 

Kudirka Vincas 80, 103, 113, 161, 167, 
169, 171, 179, 191, 243, 280, 449, 
512-514, 518, 541 

Kudirka Vincas 188, 516 

Kukta Juozapas 191, 518 

Kukta Martynas 159 

Kulakauskis Simanas 223, 224 

Kulišauskė Izabelė 403 

Kulvinskis Ignacas 309, 310, 423 

Kumpikevičius Vicentas 255, 352 

Kumšlitis Ignacas 366, 367 

Kunas 71 

Kundrotas Pranciškus 380-382 

Kundzevičius 297 

Kundžzičius Tadas 291, 532 

Kurmauskaitė Ona 93 

Kuronietis žr. Jakštas Adomas 

Kurschatas (Kuršaitis) Friedrichas 448, 
541 

Kušeliauskas Serafimas Laurynas 243, 
525 

Kutkevičius Rufus 389, 390 


Labašauskas, Labašauskis 302, 405 

Lachauskis Jokūbas 410 

Ladislovas (Vladislovas) Jogaila 412 

Ladužis Jonas 389 

Landsbergis Gabrielius 150, 511 

Lapinskas Liudvikas 302 

Lapinskė Konstancija 401 

Lastas Adomas 85 

Lastienė Petronėlė 85 

Laukaitis Juozas 190, 203, 204, 518 

Laukys Jokyb's žr. Daukantas Simanas 
(Simonas) 

Laures Henry 206 

Laurynas šv. 381 

Laurinavičius Samuelius 399 

Lazdynų Pelėda (Sofija Ivanauskaitė) 
91, 242, 524 

Lažečnikovas Ivanas 128, 506 

Lecomte 137 

Ledesma Jokūbas 452 

Ledochovskaitė (Ledóchowska) Uršu- 
lė 195, 520 

Ledochovskis (Ledóchowski Wtodzi- 
mierz) 195, 520 

Leduchovskiai 48, 493 

Legeckas Petras 243, 525 

Lelevelis Joachimas 448, 541 

Lelis (Lialis) Felicijonas 68, 498 

Leliva (Matrosovas Jevgenijus) 57 

Lembo Ruigis 198, 203 

Lenartavičius (Lenartowicz) Teofilis 
253, 527 

Lenčickis Mikalojus 436 

Lenkauskis Peliksas 255, 352, 381 

Leo Magnus 197 

Leonai J. ir P. (Jonas ir Petras) 86, 89 

Leonas P. S. (Petras) 200 

Leonas XIII 518 

Leonavičius Jonas 255, 352 

Lermontovas Michailas 128, 165, 506 

Lesmanas 225 

Levanavičius Jonas žr. Leonavičius Jo- 
nas 

Liackis Jonas Alfonsas 380, 411 

Liaugaudaitė Teodora 403 

Lichodziejevskis Tadas 437, 538 

Liguori Alfonso Maria de šv. 63, 191, 
498, 518 

Lileika Antanas 352 

Lileika Jonas 316 

Lymantas (Limontas) Juozapas 255, 
352 

Lindė žr. Lindė-Dobilas Julijonas 

Lindė-Dobilas Julijonas 63, 278-282, 
498, 529, 530 

Lindės 278 


Linkis T. žr. Žičkus Tomas 

Liolis Felicijonas žr. Lelis (Lialis) Fe- 
licijonas 

Lipčius 95 

Lipskis Vicentas 334, 336 

Litvinavičius Aleksandras 318 

Liubeckis 381 

Liubomirska 206 

Liudvikas Filypas 313 

Liudvikas šv. 364 

Liutostanskis Fulgencijus 397 

Livijus Pitas 499 

Lobenveinas (Lobenweinas Johanas 
Andrius) 300, 533 

Lobicz Petras Paulius 189 

Lojola Ignacas šv. 364 

Lopatinskas žr. Lopacinskis Jonas 

Lopacinskis Jonas 23, 347, 488, 535 

Losevas 222, 361 

Lot Ferd. 203 

Lukaševičius 329 

Lukauskis Petras 255, 352 

Lukoševičius Bonifacas 306 

Lukoševičius Tadeušas 426 

Lukoševičius Vincentas 255, 264, 352 

Lunkevičius 362 

Luther Martin 204 

Lvovas Fiodoras 363, 364 

Lvovas Fiodoras V. 383, 384 


M. žr. Būčys Pranas 200 
Macevičius Ignacas 353 
Macevičius Motiejus 255, 353 
Macius Kazimieras 100, 503 
Mackevičius Agapitas 386 
Mackevičius Antanas 264, 353, 362, 386 
Maculevičius Jonas žr. Maironis 
Mačinskis Petras 255, 353 
Mačiuliai 93 

Mačiulis Aleksandras 93 
Mačiulis Jonas 94-96 

Mačiulytė Kotrina 95 

Mačiulytė Marcelė 95 
Mačiulytė Pranciškona 95 

Mačiulskis Pranciškus 255, 353 

Magdalena šv. 404 

Magrietė šv. 404 

Maidelis Jegoras 344 

Maironis 93, 94, 111, 167, 243, 495, 502, 
509 

Majauskas Povilas 386 

Majauskis Juozapas 264, 353 

Majonas 152 

Malczewskis Jacekas 252, 526 

Maliauskis Antanas 279, 529 

Malinauskas Donatas 500 

Malinauskiai 147 

Malinauskaitės 147 

Manera 435 

Manigirdas 148 

Mantvila Eligijus 222, 224, 361, 535 

Marcinowski Antoni 322, 419 

Margalis žr. Šnapštys Juozapas 

Marie A. 205 

Markavičius 427 

Markevičius Juozapas 255, 353 

Mar. K-lis žr. Voldemaras Augustinas 

Martynas šv. 317 

Martynas III 323 

Martišauskas Motiejus 255, 353 

Martišius Feliksas 201 

Masalskis Aleksandras 401 

Matas šv. 311, 508 

Mathew Teobald 30, 471, 479, 489, 543 

Matju žr. Mathew Teobald 

Matulevičius Juozas 201 

Matulevičius Jurgis 191, 205, 518 

Matulionis Povilas 525 

Matuszewski J. 200 

Mauderode Otto von 66, 178, 515 

Mazulevičius Jonas 346, 397 

Mažeika Tamošius 386, 388 

Mažonavičius Kiprijonas 400 

Meyer Benedictsen Aage 172, 514 

Meysztowiczius Aleksandras 511 

Mendelejevas Dmitrijus 131, 507 

Menokijus 210, 212 

Meonydaitis žr. Majonas 


Merkys Vytautas 488, 522, 537, 540, 542 

Mežinys (Miežinis) Mykolas 224, 522, 
523 

Meunier R. 205, 206 

Michnevičius Pranciškus 392 

Mickevičius Adomas 16, 101, 105, 106, 
128, 160, 161, 164, 167, 169-171, 
217, 218, 220, 253, 257, 267, 487, 
506, 512, 513, 524, 529 

Mickus žr. Mickevičius Adomas 

Mieliauskas (Miliauskas)-Miglovara 
Juozapas 146, 190, 442, 510, 517, 
540 

Mierzwińskis Jonas 24, 307, 309, 489 

Mieželaitis Eduardas 512 

Miglovara žr. Mieliauskas (Miliaus- 
kas)-Miglovara Juozapas 

Mikalojus I (Nikolajus I) 235, 303, 305, 
310, 318, 323, 328-330, 335, 336, 
339-341, 369, 370, 414, 424, 445, 
447,448, 475, 482, 506, 523, 532, 540 

Mikalojus šv. 404 

Mikelėnas Jokūbas 172, 513 

Mykolaitis-Putinas Vincas 243 

Mikolajevas 363 

Mikuckis Stanislovas 146, 449, 541 

Mikuličius Andrius 437, 538 

Milasnickis Jackus 390, 391 

Milaševičius Jonas 388 

Milašius Kazimieras 366-368 

Myle K.W. žr. Daukantas Simanas (Si- 
monas) 

Myliauskis žr. Mieliauskas (Miliaus- 
kas)-Miglovara Juozapas 

Milkauskis Pranciškus 406 

Milkowskis Zygmuntas Fortunatas žr. 
Ježas Teodoras Tomaszas 

Mill D. 5. (Mill John Stuart) 441, 540 

Milosnickis 353 

Milukas Antanas 99, 176, 182, 189, 190, 
465, 495, 515, 517, 539 

Milvydas Pranciškus 411 

Mineika Zigmantas 385 

Mingaila 395 

Minor Jakob 53 

M-lis žr. Šnapštys Juozapas 

Mohi G. E. 500 

Moigno Fransua 138, 508 

Mokrzeckis Pilypas 255, 357 

Molis Kazimieras 428, 429 

Monasevičius 347, 397 

Moncevičė Jokymas žr. Moncevičius 
Jokymas 

Moncevičius Jokymas 353, 417, 539 

Mongėla Gelazas 352, 397 

Mongirdas Vladislovas 353 

Monkevičius Mykolas 389, 390 

Montvydas Leonas 423 

Montvydas Liudvikas 255, 353 

Moravskis (Morawski) Marianas 137, 
200, 507 

Morkevičius Ignas 255 

Mosiejus Vicentas 255, 353, 362 

Motiejauskis Petras 392 

Motiejus I 323 

Motiejus šv. 318 

Motiekaitis Vladas 171, 172, 513 

M. P. žr. Pečkauskaitė Marija 

Muravjovas Michailas 35, 39, 53, 193, 
238, 265, 286, 347, 349, 353, 354, 
357, 364, 382, 397, 403, 490, 491, 
496, 524, 532 

Muravjovas Nikolajus 344-346, 351, 
363, 385-387, 389, 400, 402, 403 

Murillo Bartalomė Estėban 398, 536 


Nabovė Darata 407 

Nagilevičius Peliksas 392 
Nagrodzkis Teofilius 386 
Napoleonas 232, 347, 427, 441, 523 
Narbutas Sigitas 537 

Narbutas Teodoras 51, 448, 495, 541 
Narjauskas Jurgis 191, 518 
Narkevičius Antanas 343 
Narkevičius Damininkas 415 
Narkevičius Jonas 371 
Narkevičius Julijonas 346 
Narkevičius Mateušas 372 


Narkevyčius P. 199 

Narodnyj Učitel žr. Maironis 

Naujokas Jonas 189, 517 

Nausėdavičienė Veronika 224 

Navardauskas (Nevardauskas) Adol- 
fas 293 

Nazimovas Vladimiras 342, 369, 416 

Nekrasovas Nikolajus 192, 519 

Nepotis Kornelijus (Nepos Cornelius) 
32, 50, 490, 494 

Neselrodė Karlas 320 

Newtonas (Newton Isaac) 124, 506 

Nezabitauskis Kiprijonas Juozapas 48, 
428, 429, 493, 537 

Nicolas Auguste 124, 506 

Niedzielski I. 198 

Niemis (Niemi Aukusti Robert) 110, 
504 

Nieweglowskis Henrykas 126, 127, 506 

Nikitinas Ivanas 165, 274, 513, 529 

Nikolajus I žr. Mikalojus I 

Noreika Izidorius 265, 353, 362, 481 

Normantas Jurgis 467 

Norvaišas Vicentas 222-224, 354, 360- 
362 

Novickis Adalbertas 10, 486 

Novickis Agatonas 384, 388 

Novikovas Mikalojus 363, 364, 416 

Novomiskis Petras 406 

Nugarevičius Vicentas 255, 354 


Obolenskis Michailas 383, 384, 415, 535 
Obstas Julijonas 389 

Oginskiai 348 

Oginskienė 28 

Oginskis Irenėjus 28, 51, 422, 494 
Oginskis Mykolas 437, 539 
Oleškevičaitė Juozapė 403 
Olšankis Povilas 407, 536 
Olšanskis žr. Olševskis Mykolas 
Olšauskis Konstantinas 140, 508 
Olševskis Mykolas 419, 452, 537 
Omeras žr. Homeras 

Omokritas 153 

Onacevičius Ignas 448, 541 
Onoška Gabrielius 336 
Oppmanas Arturas 253, 527 
Opulskis Antanas 255, 354 
Opulskis Damininkas 386, 392 
Orlovas 329 

Orlovskis Maksimilijonas 336 
Ostankavičius Grindeschalkas 392 
Ostrovskij Aleksandr 192, 519 
Ottas 210, 214 

Ožeškienė (Orzeszkowa) Eliza 77 


Pabrėža Jurgis Ambraziejus 48, 73,341, 
418, 419, 456, 493, 534 

Pacai 430 

Pacanauskis Karolis 409 

Pacas Kristupas 429, 430 

Pacevičius Mykolas 313 

Pahlemas Matvejus 421, 424 

Pakabankštis žr. Šnapštys Juozapas 

Pakalniškis Kazimieras 57-63, 66-70, 
178-180, 497-499, 503, 515, 518, 
525, 540 

Pakštas (Pukšta) Baltramiejus 397 

Palemonas 71 

Palionis-Pėža Dominykas žr. Pėža Da- 
mininkas 

Paliulionis Mečislovas Leonardas 17, 
216, 246, 400, 487, 521, 525 

Paltarokas Kazimieras 208-210, 520 

Paltarokas Tomas 279, 529 

Paparonis (Šmulkštys Antanas) 279, 529 

Papečkys Juozas 85, 501 

Passey (Posse) Konstantinas 131, 507 

Pasternakovas 316, 351 

Paškanis Peliksas (Pašakanis Feliksas) 
191, 518 

Paškevičaitė 114 

Paškevičienė Stanislava 112, 147, 148, 
242, 504, 511, 524 

Paškevičius Samuelius 9, 10, 259, 437, 
486, 527, 538 

P.A.T. Antanukas žr. Kaupas Antanas 

Patrimpas žr. Kaupas Antanas 


Paukštelis-Ptašinskis Vladislovas 191, 
518 

Paulauskas 346 

Paulauskas Juozapas 427 

Paulauskas Juozapas 255, 354 

Paulauskis Juozapas 397 

Pauliukonis Vladas 199 

Paulius žr. Povilas Apaštalas šv. 

Pavlas I 490 

P. B. žr. Būčys Pranas 

Pečkauskaitė Marija 90, 97-99, 175-178, 
180-186, 220, 221, 503, 514-516, 522 

Pečkauskaitė Sofija 98, 176 

Pečkauskiai 97, 99, 176, 180 

Pečkauskis 430 

Pečkauskis Aniūpras (Anupras) 97, 
176, 180 

Pečkauskis Steponas 503 

Pečkauskis Vincas 99 

Pelczar Józef 206 

Pelėda žr. Lazdynų Pelėda 

Perovskis Levas 303, 320, 342, 375, 428 

Pescho Heinrichas 138, 508 

Peteraitis 224 

Petkevičaitė-Bitė Gabrielė 86, 90, 93, 
243, 530 

Petkevičius Adomas 390 

Petkevičius Raimundas 396, 397 

Petkūnas Vincentas 36 

Petras šv. 186, 327 

Petrašauskas Nikodemas 354 

Petraševičius Antanas 255 

Petrauskas Kipras 171, 172 

Petrauskis 35 

Petravičius 225 

Petravičius Andriejus 255, 354 

Petravičius Antanas 354 

Petražickij L. I. 202 

Petronavičius 388 

Petronis Antanas 209, 520 

Petrulis Vytautas 171, 172, 513 

Pėža Damininkas 354, 362, 535 

Piaseckaitė-Šlapelienė Marija 279 

Pierre l'Ermite 200 

Piesliakas Kastantinas 255, 354 

Pietaris Vincas 246, 525 

Pijus V 210, 214 

Pijus VI 383 

Pijus IX 18, 224, 230-232, 313, 317, 318, 
323, 328, 333-335, 341, 367, 398, 
488, 523, 534 | 

Pijus X 199, 447 

Pilsudskis Juozapas (Piłsudski Jozef) 
248, 525 

Pisarskis Damininkas 302 

Pivnickis (Piwnicki Michał) 308, 534 

Pizistratas 153 

Placida šv. 381 

Pleirytė-Puidienė Ona 242 

Pleszczynski A. 200 

Plevaka, Plevokas, Jonas 255, 354 

Plioterienė 28 

Plioteris 366 

Pliuškevičius 297 

Pocius Domininkas 61, 498, 504 

Počobutas (Počebutas) Mykolas 390 

Podskočimas Remigijus 386, 388 

Pogodin A. L. 203 

Pagorzelskė Teklė 403 

Polianskij 127 

Posse Konstantinas žr. Passey Kons- 
tantinas 

Poška Dionizas 48, 97, 164, 493 

Poškiečių Antanas žr. Juozapavičius 
Antanas 

Potapovas Aleksandras 222, 223, 361, 
364, 383, 384, 415, 522 

Povilas I 402 

Povilas Apaštalas šv. 229, 327, 480, 543 

Povilavičiūtė Ona 187, 188 

Povilonis Antanas 212, 215, 216, 242, 
521, 524 

Povilonytė A. 212 

Prakapavičius Fortūnatas 255, 354, 
386, 387 

Pranciškus Asyžietis šv. (Bernardone 
Giovanni) 54, 270, 403, 417, 529 

Pranevičius 120 


Praniauskas Otonas 50, 307, 333, 346, 
377,494 

Prašmantaitė Aldona 531 

Prekeris Jonas 346 

Prietelis žr. Balvočius Jonas 198 

Probas šv. 433 

Prochaska Antanas 39, 491 

Prokopas Fortūnatas žr. Prakapavičius 
Fortūnatas 

Pronckevičius Pranciškus 393, 395 

Prėszyfskis Mykolas žr. Prušinskis 
Mykolas 

Prusas (Prus) Boleslovas 57, 177, 185, 
221 

Pruszkowski Vytautas 252, 526 

Prušinskis Mykolas 112, 148, 504 

Prutenis 71 

Przeciszewskiai 444 

Przeciszewskis Rokas 483 

Przezdziecki H. 198 

Przybylskė Julija 403 

Ptaszycki St. 200 

Ptašinskas Vladislovas žr. Paukštelis- 
Ptašinskis Vladislovas 

Pucilauskas Petras 395, 396 

Puida Kazys 496, 497 

Pukšta Bartlamiejus 346 

Pulvis žr. Būčys Pranas 

Puodžiūnas Aleksandras 173, 513 

Puškinas Aleksandras 101, 128, 165, 
506 

Putramentas 432 

Putramentas Juozapas 432, 433 

Putvinskis Vladas 90 

Puzyna Janas 528 

Puzinauskis 112 


Raczkowski Hieronym žr. Račkauskis 
Jeronimas 

Račiukas Stasys 223, 224 

Račkauskis Jeronimas 19, 21, 34, 46,50, 
138, 346, 400, 437, 442, 453, 456, 
464, 478, 488, 490, 492, 494, 495, 
524, 538, 542 

Račkauskis Teofilius 354, 362 

Radvila Mikalojus Kristupas 404, 411, 
436 

Radvila Stanislovas 410 

Radvilienė Matilda 148, 511 

Radvilos 511, 535 

Radziszewskis Idzi 195, 520 

Raila Stanislovas 146, 510 

Rajauskis Jonas 355 

Rajuniecas Antanas 336 

Ralys Jeronimas 148-150, 156, 157, 167, 
496, 511-513 

Ramanauskas Juozapas 278 

Ramonauskis Kalikstas 428, 429 

Rancan I. 205 

Raubickis Stanislovas 428, 450 

Razutavičius Jurgis 336 

Ražanskas Jurgis 225 

Read Maine 128, 506 

Reichenbachas 255, 354, 387 

Reymontas Vladislavas 281, 530 

Rekke Jokūbas 382 

Rettė Adolf 201 

Rygiškių Jonas žr. Jablonskis Jonas 

Ryla (Rytto) Maksimilijonas 435, 436, 
537 

Rimkevičius 224 

Rimša Petras 187, 516 

Rodavičius Jonas 355 

Romualdas šv. 431 

Rėmeris Mykolas 242 

Rėnnė (Roenne) Antanas 300, 533 

Rozga Juozapas 255, 355 

Rozvadovskis 409 

Rubša Albinas 389, 390 

Ruc. žr. Rucevičius Antanas 

Rucevičius Antanas 52, 496, 497 

Rudavičiai 294 

Rudavičius Jonas 291 

Rudmina (Rudamina) Andrius 144, 
509 

Rudzkis Teofilius 255, 355, 359 

Rupeika Juozapas 330-332, 359, 426, 
446 


Rupeika Kajetonas 355 

Rupka Jurgis 268-271, 273, 275, 277, 
528, 529 

Rupkai 272 

Rupkaitė Ona 272 

Rusteika Viktoras 355, 370, 371 

Rušauskis Juozapas 406 

Rutkovskis T. 199 

Rzevuskis Florijonas 330 


Sabaliauskas Adolfas 109, 111,503, 504 

Sabaliauskas Adomas 410 

Sabaliauskas Januarijus 386 

Saburovas Andriejus 135 

Sakalauskas Anupras 388 

Sakalauskas Vladislovas 385 

Samelevičius Grigalius 392 

Sapiega Aleksandras 434 

Sapiegos 434 

Sapiegurskė Franzija 401 

Sarbievijus Motiejus 219 

Sauerveinas-Girėnas Jurgis 215, 243 

Saulytis Mykolas 396 

Savickis 390 

Savickis Antanas 243, 420, 507 

Scheibe 128 

Schiekopp Erdmann Julius 449, 541 

Schlathoelteris 202 

Schleicheris Augustas 448, 449 

Sederavičius Martynas 243, 507, 525 

Segur Lui Gaston 32, 33, 489 

Selimas žr. Kaupas Antanas 

Senkevičius H. žr. Sienkiewiczius Hen- 
rykas 

Senkevičius Jonas 391, 392 

Senulevičius Juozapas 348, 349, 356 

Sermėgius 199 

Sertillanges A. D. 206 

Sestrencevičius žr. Siestrzencevičius 
(Siestrzencewiczius) Stanislavas 

Siaurimavičius Kanutas 355 

Sidabravičius Klemensas 382 

Siemaška Juozapas (Josifas) 126, 363, 
364, 506 

Siemaškaitė Dukliana 403 

Siemaškaitė Salomėja 403 

Sienkiewiczius Henrykas 99, 128, 177, 
185, 221, 503, 506 

Sieroszewskis Wactawas 253, 527 

Siesickis Justinas 255, 356 

Siestrzencevičius (Siestrzeūcewiczius) 
Stanislavas 39, 338, 491 

Sikorskis 320 

Sirkin (Syrkinas Albertas) 200 

Sirvydas B. 36 

Sirvydas Konstantinas 47, 422, 493 

Sivickas Ipolitas 316 

Skalski Josephus žr. Skalskis Juozapas 

Skalskis Juozapas 12, 13, 292, 294, 487 

Skilskis Timoteušas 390 

Skirmuntaitė (Skirmantaitė) Elena 112, 
504 

Skirmuntas 343 

Sklėrius Kajetonas 288 

Skorulskis Andrius 404, 411 

Skorulskis Rapolas 411 

Skorupskis Mikalojus 130, 131, 136, 
255, 355, 359, 371, 507 

Skripicinas Valerijonas 308, 320, 331, 
335, 336 

Skrodzkis Kazimieras 50, 494, 541 

Skvireckas Juozapas 199, 213, 214, 216 
288, 521 

S-lis Pranas 201 

Slovackis Julijus (Stowacki Juliusz) 
219, 251, 253, 267, 526, 528 

Smetona Antanas 72, 171, 172, 288, 497 
517, 520 

Smigelskis Benediktas 322, 339, 340, 
345, 398, 426 

Smilga Antanas 96, 502 

Smilgevičius Ignacas 255, 355 

Smolikovskis Pavelas 191, 518 

Sniadeckis (Šniadeckis) Janas 300, 533 

Sochaczewskis Aleksandras 252, 526 

Sokratas 153 

Solonas 153 

Solonevičaitė Teklia 407 


1 

Solovjovas Vladimiras 131, 132, 144, 
506, 509 

Soroka Mykolas 426 

Speras 71 

Spudulis Jonas 245, 449, 525, 541 

Stabrauskas Kazimieras 143, 509 

Stabrauskis Zigmantas 355 

Stakauskas Juozas 520 

Stakėnas Romualdas 356 

Stanevičiai 444, 446 

Stanevičius 225 

Stanevičius Aleksandras 370 

Stanevičius Angelas 390 

Stanevičius Emerikas 444, 540 

Stanevičius Jonas 370 

Stanevičius Simonas 48, 97, 444, 493, 
495 

Stanevičius Vicentas 356 

Stanisław św. žr. Stanislovas šv. 

Stanislovas Augustas 305, 407 

Stanislovas šv. 192, 193, 518 

Stankevičalė Ona žr. Stankevičiūtė Ona 

Stankevičius 350 

Stankevičius Juozapas 255, 356 

Stankevičius Vicentas 255 

Stankevičiūtė Ona 11, 12, 15, 37, 291- 
295 

Stankiewicz žr. Stonkus 

Stankiewiczowna Anna žr. Stankevi- 
čiūtė Ona 

Stanskis Mateušas 356, 397 

Stanskis Pranciškus 375, 376 

Stanton Charles 204 

Stapulionis Antanas 256, 527 

Starzeńskis Leopoldas 253, 527 

Staškauskas Pranciškus 371 

Stauskaitė J. 224 

Stephensonas George 80, 500 

St. J. žr. Jablonskienė Stefanija 

Stonkalė Ona žr. Stankevičiūtė Ona 

Stonkowna Anna žr. Stankevičiūtė 
Ona 

Stonkus 12, 293 

Storost Wilh. žr. Vydūnas 

Strainauskis Jeronimas (Stroynowski 
Hieronym) 396, 536 

Strazdas Antanas 13, 16, 48, 486, 493, 
495, 517 

Strazdelis žr. Strazdas Antanas 

Streleckis Juozapas 427 

Stropus Pranciškus 222-224, 360, 361 

Strumila 188 

Strzedzinskis Augustinas 396, 397 

Studentas žr. Būčys Pranas 

Stulginskis Ferdinandas 255, 307, 356, 
359, 360, 362 

Stunguras 313 

Subačius Giedrius 490 

Sudimtas Tomas 433, 434 

Surusaitis 202 

Sutkevičius Jonas 392 

Svolkenis Mykolas 255, 357 

Szech A. 206 

Szymšnskis Adomas 250, 251, 253, 526 

Szyrwid Konstanty žr. Sirvydas Kons- 
tantinas 

Szlagowski A. 198 


Šalčmyris (Špokevičius Leonas) 199 

Šalkauskas Stanislovas 242 

Šandzivojauskis (Šandzivojevičius) 
Stanislovas 398 

Šarkauskas (Šarkauskis) Juozapas 255, 
355, 359 

Šarkauskas (Šarkauskis) Placidas 255, 
355, 359 

Šatrijos Ragana 54, 90,93, 186, 200, 502, 
503, 514-516, 522 

Šauklinskas Izidorius 346, 397 

Šaulys Kazimieras 191, 518 

Ščavinskis Jurgis 

Ščerbakovas 392 

Ščitas Kristupas 408 

Šekspyras (Shakespeare William) 282, 
530 

Šepetys Jonas 172, 513 

Šermunėlis Jurgis žr. Pakalniškis Kazi- 
mieras 


Šidlauskas Damas (Domas) 242, 524 

Šidlauskas Jeronimas 191, 518 

Šileika Jonas 88, 501 

Šileris (Schiller Friedrich) 166, 513 

Šilinskis Povilas 65, 66, 498 

Šimanskis žr. Szymanskis Adamas 

Šimkevičius Povilas 342 

Šimkevičius Mykolas 365, 366 

Širvydas Eustachijus 390 

Širvydas Kastantinas žr. Sirvydas 
Konstantinas 

Šiukšta Leonas 431 

Šiukštai 97, 180 

Šiukštaitė Stanislava 97, 176, 180 

Šlapelis Jurgis 54, 156, 496, 512 

Šliūpas Jonas 74, 82, 146, 147, 172, 184, 
358, 453, 495, 516, 542 

Šliūpas Rokas 149, 511 

Šliūpienė Liudmila 147 

Šn. žr. Šnapštys Juozapas 

Šnapštys Juozapas 100-109, 503 

Špilen Hanuš 401 

Šredersas, Šreders, Anupras 255, 264, 
355, 359 

Štachas Ignacas 314 

Šteinas 35 

Šuazeliai (Choiseul-Gouffer) 35, 490 

Šukevičius Aloyzas 307, 332 

Šukevičius Jokymas 390 

Šulginas Jonas 363, 364, 416 

Šutinas Antanas 75, 499 

Švazelis žr. Šuazeliai (Choiseul-Gouf- 
fer) 

Švėgžda Jurgis 269, 528 

Šveisteplis Plynojų Baika 36 

Švitrigaila 541 


T. žr. Tumas Juozas 

Tacitas 73, 499 

Tagancevas Mikolajus 131, 506 
Tamošauskas (Tomaševskis) K. 338 
Tamoševičius Jonas 222, 223, 361 
Tamošius 261 

Tamošius šv. 420 

Tamulevičius Mateušas 339 

Tarvydas Leonardas 383 

Tatarė Antanas 219, 464, 522, 543 

Tauer A. 198 

Tauginas 224 

Tautkevičius Jonas 356 

Teliasienė Lucija 395 

Tenas (Taine Hippolyte) 280, 530 

Teresė šv. 186 

Tetutė Ona žr. Pakalniškis Kazimieras 

Thamiry Ed. 204 

Thureau Dangin 206 

Timaševas Aleksandras 365, 383 

Timinskis Juozapas 356 

Tiškauskas Eustachijus 388 

Tiškevičius Antanas 323, 380, 412, 535, 
537 

Tiškevičius Benediktas 28, 375-377 

Tiškevičius Jonas 28 

Tiškevičius Jurgis 323, 411 

Tolstojus Leonas (Levas) 480 

Tomas Akvinietis šv. 298, 533 

Tomas Kempiškis (Thomas 4 Kempis) 
135, 507 

Totoraitis Jonas 189, 192, 517 

Trečiokaitė Delfina 402 

Tumas Juozas 77,85, 150, 172, 211, 215, 
221, 230, 242, 243, 288, 292, 322, 
323, 332, 341, 358, 359, 361, 367, 
369, 393, 418, 437, 441, 464, 492, 
497, 499, 500, 504, 510, 514-516, 
520-522, 524, 525, 528-531, 538, 
541, 542 

Tumėnas Antanas 465, 543 

Turauskas Edvardas 520 

Turauskas Kazimieras 388 

Turauskas Pranas žr. Turauskis Pranas 

Turauskis Pranas 112, 464, 465, 478, 
483, 504, 520, 542 

Turavičius Kazimieras 386 


Uida 201 
Ujejskis Kornelis 128, 253, 506, 527 
Uiba Juozapas 300, 301 


Ulinskis Vicentas 255, 356 

Uosis I. (Jasienskis Julijonas) 201 

Urbanavičius (Urbonavičius) Leopol- 
das 255, 356 

Urbonas VIII 383 

Urbonavičius Pranas 96, 502 

Užakauskas, Ušakovskis, Jonas 424, 425 


Vagner VI. 202 

Vaičaitis Pranas 160 

Vaičiulis 202 

Vaičiūnaitė Kotryna 246 

Vaičiūnas-Wojciechowskis 114, 245, 
525 

Vaina Abraomas 415 

Vainavičius 343 

Vainavičius Karolis 309, 343, 344, 346 

Vaitiekūnas Ignas 243, 524 

Vaitkevičius 297 

Vaitkevičius Adomas 310, 387 

Vaitkevičius Anupras 464, 478 

Vaitkus Mykolas 280, 539 

Vaišvila Ignacas 381 

Vaižgantas 54, 66, 242, 341, 358, 359, 
362, 485—488, 490-492, 495-499, 
501-505, 507-509, 511-525, 527, 
529-531, 534-536, 541, 542 

Valancius žr. Valančius Motiejus 

Walacius Michaele žr. Valančiauskis 
Mykolas 

Valančauskas Martynas 13, 487 

Valančiai 294, 490 

Valančiauskiai 16, 291 

Valančiauskis Mykolas (Julijonas) 291, 
294 

Valančiauskis Mykulas žr. Valančius 
Mykolas 12, 290-292, 296 

Valančiauskis Motiejus Kazimieras žr. 
Valančius Motiejus 

Valančiauskis Peliksas Justinas 292, 
294, 295 

Valančiauskytė Marijona 291 

Valančiauskytė Petronėlė 291 

Valančienė Ona 21 

Valančis žr. Valančauskas Martynas 

Valančius Mykolas 12, 21, 37, 290, 292, 
294, 296 

Valančius Motiejus 9, 11-28, 31-35, 37- 
41, 43-51, 73, 78, 79, 159, 162, 209, 
210, 221, 223-238, 240, 241, 254, 263, 
264, 269, 285-296, 300, 302, 306310, 
313, 317-319, 322-324, 329-333, 341, 
357, 358, 360-362, 365, 397, 418—420, 
422, 437—439, 441-460, 464-471, 
474—496, 507, 509, 514, 519, 521-525, 
527, 528, 530-543 

Valoncius Mykulas žr. Valančius My- 
kolas 

Wołonczewski žr. Valančauskas Mar- 
tynas 

Wołonczewski Maciej žr. Valančius 
Motiejus 

Wotonczewski Michaele žr. Valančius 
Mykolas 

Valašinskas, Valašinskis, Jurgis 255, 
256, 356, 360 

Valauskis Mykolas 255, 356 

Valavičius Andrius 382, 383 

Valentėlis 206 

Valentinavičius Pranciškus 388 

Vanagienė Birutė 542 

Vankovičaitė-Tiškevičienė Vanda 376 

Varanavičius 316 

Varnas Adomas 91, 110, 502 

Vaschide N. 205, 206 

Vasiliauskas Mečislovas 201 

Vasiljevas Sergejus 330 

Watsonas (Wattas James) 80, 500 

Važinskaitė 176 

Važinskis 382 

Vegelis 339 

Weissas (Weiss Albert Maria) 192, 204, 
207, 519 

Veitas Mateušas 255, 356 

Veltmanas Aleksandras 128, 506 

Venckevičius Jonas 428, 429 

Vengalis Petras 65, 66, 498 

Verbickas 352 


Vergilijus, Vergilius 219, 522 

Verne Jules 128, 506 

Vespaziani 334 

Vicenta (Vincenta) šv. 433 

Vicentas (Vincentas) šv. 377, 379 

Vicentas (Vincentas) à Paulo šv. 183, 
516 

Vydevutis 71 

Vydūnas, Vidūnas 111, 201, 204, 280 

Wiedemann Oskar 449, 541 

Vienažindys Antanas 160, 161, 243, 
273, 275, 278, 280, 290, 512, 529 

Vienažinskis A. žr. Vienažindys An- 
tanas 

Vienuolis Antanas 85 

Vienužis žr. Vienažindys Antanas 

Vieversys žr. Dovoina-Silvestravičius 
Mečislovas 

Vijūkai-Kojalavičiai 536 

Viksva Juozapas 138, 508 

Vilčinskas Algirdas 148, 511 

Vileišis Antanas 245, 525 

Vileišis Petras 81, 99, 171 

Vilelmas (Vilhelmas I) 226, 240, 523 

Vincent E. 204 

Vincentas Fererijas 43, 366, 439, 492, 
535 

Vinča Placidas 396 

Vinkleris 225 

Viollet M. 205 

Viršila Antanas 255, 356 

Wisemanas 202 

Viskantas 291 

Wystouch A. 202 

Wisniowiecki Michael Korybut žr. Viš- 
nioveckis Mykolas Kaributas 

Wyspianskis Stanistawas 248, 526 

Višinskėlis žr. Višinskis Povilas 

Višinskis Povilas 85, 86, 89, 90, 93, 157, 
177, 181, 182, 185, 516 

Višniauskas T. (Wišniowski Teofil) 201 

Višnioveckis Mykolas Kaributas 413, 
537 

Vitalis šv. 377, 379 

Vitaravičius Albinas 300, 301 

Vytartas Aleksandras 356, 362 

Vytautas 38, 79, 87, 393, 398, 412, 491 

Viteleschis Matiusas 410 

Vitkevičius Damininkas 380, 381 

Vitkevičius Jonas 255, 357 

Vittė Sergėjus 500 

Vyturys žr. Dovoina-Silvestravičius 
Mečislovas 

Vyvulskis 224 

Vizgirdas (Vizgirda) Kazimieras 48,493 

Vladislovas IV 380, 383, 415 

Voigtas Jonas (Voigt Johann) 449, 541 

Wojczun-Wojciechowskis žr. Vaičiū- 
nas-Wojciechowskis 

Wotanczewski 13 

Voldemaras Augustinas 199, 290, 500, 
532 

Volyncevičius-Sidoravičius 225 

Wotonczewski Maciej žr. Valančius 
Motiejus 

Wotonczewskis Motiejus Kazimieras 
žr. Valančius Motiejus 

Volončevskiai 514 

Wolskis Wtodzimierzas 253, 527 

Volteris Eduardas 216, 242, 521, 541, 542 

Vonliarlianskis Vasilijus 128, 506 

Vosylius 382 

Vujkas (Wujek Jakub) 452, 541 


Zabermannas (Zabermanas) Jonas 222, 
223, 225-227, 231, 361, 522 

Zablockis 343 

Zaborskaitė Vanda 502 

Zagorskis žr. Ažukalnis-Zagurskis Va- 
lerijonas 

Zaleskis Bronisławas 253, 527 

Zaleskis Juozapas 347 

Zaleskis Jurgis 437, 538 

Zaluskis Jonas 393, 394, 404 

Zanavykutis Jonas žr. Angrabaitis Juo- 
zas 

Zanavykutis Stanislovas žr. Maironis 

Zapolskis 253, 527 


Zastarskis Antanas 10, 259, 486, 527 

Zaukevičius Antanas 400 

Zauscinskis Bronislovas 354 

Zavadzkis Adomas 30, 51, 342, 365, 
417, 489, 494 

Zavadzkis Feliksas 53, 55 

Zavadzkis Juozapas 204, 422, 443, 489, 
496, 497 

Zaviša Otonas 148, 442, 511, 540 

Zavišaitė Ona 408 

Zdramavičius Vicentas 423 

Zenevičius Juozapas 255, 357, 417 

Zenkavičius Mykolas 405, 406 

Zenkevičius Jonas 51, 398, 495, 536 

Zenkevičius Vicentas 426 

Zigmantas III 383, 399, 404, 407 

Zikaras Juozas 531 

Zimantas Tamošius 357 

Zosė 119, 125 

Zubavičius Romualdas 431 

Zubovas 426 

Zubovas Vladimiras 128 

Zubrilin A. A. 99 

Zuikis Petras žr. Pakalniškis Kazimie- 
ras 

Zwinklewiczowa Johanna žr. Žvink- 
levičienė Joana 

Zwinklewiczowna Johanna žr. Žvink- 
levičalė Joana 


Žalia Rūta žr. Sabaliauskas Adolfas 

Žalkauskas Karolis 171, 513 

Žaltys žr. Dovoina-Silvestravičius Me- 
čislovas 

Žegota Nacevičius žr. Onacevičius Ig- 
nas 

Žeimis Adomas 66, 498 

Želvys, Želvavičius, Juozapas 50, 336, 
417, 420, 494, 534 

Žemaitė (Žymantienė Julija) 85-93, 
176, 181, 243, 281, 442, 501, 527 

Žemaitis Anupras žr. Jasevičius Anup- 
ras 

Žementauskas Vincentas 386 

Žičkauskas (Žičkus) Tomas 442, 540 

Žilevičius 388 

Žilinskis Tomas Ferdinandas 238, 524 

Žilinskis Vaclovas 303, 318, 323, 333- 
335, 533 

Žilius Jonas 242, 495 

Žymantai 89 

Žymantas Antanas 501 

Žymantas Laurynas 86, 89 

Žiškauskis 333 

Žiūkas Domininkas 255, 356, 362 


Žiūkas Jonas 297, 299 

Žmuidzinavičius Antanas 91 

Žukauskas žr. Žukauskis (Žukovskij) 
Vasilijus 

Žukauskas Petras Celestinas 400 

Žukauskis (Žukovskij) Vasilijus 150, 
154-156, 164, 166, 511-513 

Žvalionis žr. Maironis 

Žvylauskas Kirilas 390 

Žvinklevičalė Joana 12, 292, 294 

Žvinklevičienė Joana 12, 293 

